
Începutul de mileniu sau de secol nu reprezintă un criteriu de periodizare a 
logicii şi a filosofiei în genere, dar este un prilej de retrospectivă, de bilanţ al unor 
realizări remarcabile pe care le-au avut logicienii români. O primă încercare de acest 
fel a fost realizată la Editura Fundaţiei «România de Mâine» (Bucureşti, 1999). Ea 
făcea parte dintr-o lucrare de amploare, Enciclopedia performanțelor româneşti în 
secolul XX. Proiectul enciclopediei a fost abandonat după încetarea din viață a 
scriitorului Paul Anghel, care l-a inițiat. Alexandru Surdu a realizat totuşi, la termenul 
stabilit, partea referitoare la Performanţele logicii româneşti în secolul XX, care a fost 
publicată însă, datorită intervenţiei neinspirate a editorilor, sub titlul de Contribuţii 
româneşti în domeniul logicii în secolul XX, ceea ce nu corespunde conţinutului. Nu 
este vorba de „contribuţii“ în genere, ci de performanţe. Din această cauză, lucrarea nu 
conţine, în ciuda dimensiunilor (324 p., format 23,4/16,6 cm), decât 242 de titluri cu 
sintagme referitoare la performanţe individuale şi, respectiv la probleme, concepte sau 
domenii, uneori specific româneşti, incluzând performanțele mai multor autori. Indicele 
de nume permite regăsirea performanțelor, adesea multiple, ale celor 39 de autori 
români cu rezultate remarcabile. Lucrarea mai cuprinde o bibliografie amplă 
referitoare la istoria logicii româneşti şi la principalele lucrări ale autorilor 
performanţi, ca şi la alte lucrări româneşti sau străine de referință, şi date biografice 
despre cei 39 de autori. 


Contribuțiile amintite s-au dovedit un bun instrument de lucru, dar totuşi 
incomplet. Aceasta din mai multe puncte de vedere. Lucrarea nu se referă la toţi 
logicienii români din secolul al XX-lea; nu se referă nici la cuprinsul general al 
lucrărilor, ci numai la cadrul restrâns al performanţelor logice, cu referințe sumare la 
contextul acestora şi la sursele de inspirație. Nu este, cu alte cuvinte, o istorie a logicii 
româneşti din secolul al XX-lea. 


Lucrarea lui Anton Dumitriu, Logica în România, cuprinde 130 de pagini din 
volumul al IV-lea al ediției a III-a a Istoriei logicii (Editura TEHNICĂ, București, 
1998). Ea se referă însă la toată istoria logicii româneşti şi, datorită manierei de 
expunere, rezumativă pentru anumite lucrări, cu rare considerațiuni asupra rezultatelor 

performante, redând uneori cuprinsul lucrărilor fără comentarii şi alteori doar câteva 
dintre titlurile lucrărilor, fără nici o referinţă bibliografică asupra acestora şi asupra 
autorilor. Istoria aceasta, cu merite informative incontestabile, mai ales pentru 
perioada în care a fost concepută inițial (ediţia 1, 1969) nu mai poate fi utilizată decât 
ca o sursă foarte generală şi aproximativă. În plus, ceea ce nu înseamnă nici un reproş 
la adresa efortului considerabil al lui Anton Dumitriu, în ultimele două decenii au fost 
publicate numeroase lucrări ale unor logicieni, necunoscute în trecut (editări de 
manuscrise, culegeri de studii, prelegeri, conferinţe, ş.a.), dar şi cărți, studii, şi articole 
despre aceşti autori şi despre operele lor. Este cazul lui Dimitrie Cantemir, Titu 
Maiorescu şi maiorescienilor, care îşi dobândesc astăzi o altă semnificaţie naţională şi 
internațională. S-au descoperit surse de informaţii şi filiaţii care necesită revizuiri 
serioase asupra aprecierilor, unele necesitând temperări, altele dimpotrivă, elogii, dar 
făcute în cunoştinţă de cauză, cu Studii comparative ample. 


Se dovedeşte astfel că o asemenea întreprindere, cel puţin în legătură cu logica 
românească, nu poate fi realizată de către un singur cercetător, chiar dacă i-ar 
consacra mai multe decenii de investigaţie. În plus, cum s-a dovedit şi în cazul lui Anton 
Dumitriu, nerevizuirea pe o perioadă mai lungă a cercetării (la Anton Dumitriu de 
aproape cinci decenii) nu afectează numai noutatea lucrării, ci şi perspectiva acesteia 
şi chiar structura cărții, a criteriilor după care a fost periodizată ş.a. 


Trebuie amintit aici şi faptul că au mai existat şi alte lucrări de istorie a logicii 
româneşti şi mai există încă manuscrise de istoria logicii româneşti, cel mai cunoscut 
aparținând lui Iosif Brucăr (1888-1960). Acesta a reeditat în 1940 Logica lui Titu 
Maiorescu, însoţită de un amplu studiu introductiv, cu referinţă la istoria logicii până la 
data respectivă. Aceste referinţe, amplificate, constituie manuscrisul care se găseşte la 
Biblioteca Academiei Române. Lucrarea merita să fie publicată la vremea respectivă. 
Au existat preocupări în această direcţie, dar, după apariţia Istoriei logicii a lui Anton 
Dumitriu, mult mai amplă, mai completă şi mai actuală, editarea lucrării lui Iosif 
Brucăr nu s-a mai făcut. Trebuie remarcat faptul că, dealtfel, ea conținea numeroase 
inexactități, datorită lipsei de informaţii, care s-au vădit în fragmentele publicate, 
despre logica lui Cantemir şi mai ales a lui Maiorescu. Aceleaşi lipsuri se constată în 
lucrările lui Nicolae Bagdasar, referitoare la logica românească din Istoria filosofiei 
moderne, vol. V, din 1941. 


Cele mai importante însă sunt studiile şi cercetările întreprinse după anii '60 
ai secolului trecut, mai ales după 1964 (anul înființării la Bucureşti a Centrului de 
Logică al Academiei Române, condus de Athanase Joja până în 1972). Probleme de 
istoria logicii româneşti: studii ample asupra unor lucrări; cercetarea surselor de 
informaţie; traducerea lor (când au fost elaborate în alte limbi) şi, mai ales, editarea 
multor lucrări necunoscute sau ignorate (cursuri, manuale, conferințe), au fost şi mai 
sunt încă avute în vedere de cercetătorii de astăzi din Bucureşti, laşi şi Cluj. Sunt 


numeroase date noi, care oferă o altă perspectivă asupra logicii româneşti. 


Dar nu este vorba numai de informaţii asupra trecutului. Au apărut numeroase 
studii şi cărți de logică chiar în ultimii ani, care întregesc imaginea performanțelor 
logicii româneşti din secolul al XX-lea, în toate domeniile: clasico-tradiţională, 

simbolico-matematică şi dialectico-speculativă, cu aplicații ale acestora în domenii 
pedagogice, juridice, matematice şi chiar teologice. 


Din punct de vedere organizatorico-administrativ, cercetări sistematice de 
logică s-au făcut la Bucureşti, în cadrul Centrului de Logică şi al Institutului de 
Matematică, până la desființarea acestora, în 1975. Apogeul cercetărilor 
instituționalizate ale logicii româneşti, completate cu alte contribuţii ale logicienilor 
din învățământul universitar, mai ales din laşi, l-au constituit două manifestări 
internaționale de logică, respectiv Colocviul Internațional de Logică (Braşov. 1969) şi 
Al IV-lea Congres Inlernațional de Logică şi Metodologie şi Filosofia ştiinţei 
(Bucureşti, 1971). După 1975, cercetările de logică s-au desfășurat în cadrul 
Institutului de Filosofie al Academiei Române şi la centrele universitare din Bucureşti, 
laşi şi Cluj, situația rămânând aceeaşi până în zilele noastre. 


După 1990 s-au reînființat institutele Academiei Române, cu excepția Centrului 
de Logică, o parte a cercetătorilor acestuia fiind încadraţi la Institutul de Filosofie, 
care astăzi, unificat cu fostul Institut de Psihologie, constituie Institutul de Filosofie şi 
Psihologie „Constantin Rădulescu-Motru“ al Academiei Române. Beneficiind de 
condiții prielnice de studiu şi urmărind elaborarea unor lucrări colective de amploare, 
în ciuda numărului restrâns de cercetători, dar apelând şi la colaborări externe, 
specialiştii în logică de la acest institut au avut initiativa, aprobată de conducerea 
Academiei Române, de a elabora o Istorie a logicii românești. Întreprinderea s-a 
dovedit dificilă, mai ales datorită nevoii de a apela la colaborări externe. Nefiind 
obligați, colaboratorii externi n-au respectat întotdeauna termenele stabilite. Au mai 
intervenit dificultăţi în procurarea datelor despre unii autori şi a celor bibliografice 
(datorită disparitiei unor arhive sau distrugerii lor după 1989), ceea ce face ca, 
principial, lucrarea să fie perfectibilă prin completări ulterioare. 


În felul acesta a fost elaborată Istoria logicii româneşti pe care v-o prezentăm. 
Strădania inițială a autorilor a fost aceea de a prezenta o viziune cât mai completă 
asupra logicii româneşti, pornind de la începuturile acesteia, tratând despre logica 
tradițională românească, despre logica juridică, logica matematică, logica dialectică, 
cercetările moderne de logică tradițională şi de istoria logicii şi, în fine, despre 
reprezentanții logicii româneşti contemporane. Există câleva cazuri de autori care au 
refuzat sau n-au reuşit, din diferite motive, să ne ofere datele necesare pentru o 
menționare detaliată a contribuţiilor personale. Vor exista, din aceste motive, autori 
menționați doar cu numele şi cu titlurile lucrărilor de care am avut cunoştinţă. 


Autorii prezentei Istorii a logicii româneşti aduc pe această cale mulțumiri 
colaboratorilor de până acum, ca şi celor care vor aduce completări la ediția de faţă. 


Bucureşti, 2005 


Alexandru SURDU 


‘Notă asupra ediţiei 


Prezenta Istorie a logicii româneşti este o lucrare colectivă. Acest fapt impune unele 
precizări în ceea ce priveşte modalitatea în care au fost concepute materialele care apar în ea. 
Astfel, planul de bază, pe care l-au avut în vedere toți cei care au contribuit la realizarea 
lucrării, conținea următoarele elemente: 


1. Date privind viaţa şi evoluția profesională a autorilor prezentați; 

2. Concepţia filosofică generală (dacă există); 

3. Prezentarea contribuţii lor în logică (eventual lucrare cu lucrare); 

4. Bibliografie (conţinând atât lucrările autorilor prezentați, cât şi materiale publicate 
despre acestea). 


În funcție de importanța autorilor prezentați, de aspecte controversate ale 
contribuţiilor acestora, unele dintre materialele elaborate au luat forma unor studii ample, în 
timp ce, în alte cazuri, lipsa materialului informativ (mai ales biografic, dar există şi câteva 
cazuri în care nu s-au putut identifica sau studia lucrări) a făcut ca anumite puncte ale planului 
de bază să fie mai sumar tratate. În situaţii speciale unii autori apar numai cu titluri de lucrări. 
S-a insistat mai mult asupra concepţiilor general-filosofice ale autorilor prezentaţi care şi-au 
desfăşurat activitatea în perioada interbelică, deoarece acestea au influențat substanţial şi 
concepțiile lor privind logica. 


În cazul autorilor în viață, la care s-a făcut apel pentru furnizarea de date bio- 
bibliografice, s-a ținut cont şi de punctele lor de vedere privind propria operă, dar acestea au 
fost ajustate conform planului de lucru de mai sus. 

-Primele preocupări de logică 


Alexandru SURDU 


1.1. Epoca străveche 


Datorită faptului că populaţia latin orientală are ca origine, altfel imposibil 
de explicat, un puternic substrat traco-getic şi o influentă culturală romană 
constantă de aproape un mileniu, în ciuda dispersării sale ulterioare, datorită 
năvălirilor barbare, vestigiile istorice materiale şi culturale de pe întregul teritoriu 
traco-getic de până la ocuparea acestuia de către slavi (după secolul al VII-lea 
d. Ch.) nu poate fi şi nici nu a fost revendicat de nimeni în afară de ultimii 
supraviețuitori ai latinităţii orientale care sunt românii de astăzi. Dovada o 
constituie şi maniera în care a fost şi este concepută Istoria românilor!, ca şi alte 
istorii, de exemplu Jsroria filosofiei româneşti”, pornind de la primele relatări 
despre populația traco-getă şi apoi traco- şi daco-romană. 

Diogenes Laertios? menționează, printre variantele de liste cu cei şapte 
înţelepţi, şi patru traco-geţi: Salmoxis, Orfeus, Pittacos şi Anacharsis. Studiul compa- 
rativ al relatărilor despre concepțiile filosofice ale acestora“ pune în evidență anumite 
particularități de gândire care îi apropie pe unul de celălalt, dar îi şi diferențiază de 
concepțiile tradiționale ale grecilor. Unele dintre aceste particularități sunt menționate 
chiar de către Platon” şi se referă la anumite credințe în nemurirea sufletului, ca şi la 
puterea sugestivă (tămăduitoare) a cuvintelor frumoase. Dar traco-geții aceştia, consi- 
derați înţelepţi, nu făceau decât să exprime convingerile, credințele şi experiențele 
populațiilor din mijlocul cărora proveneau şi pe care le regăsim până spre zilele 
noastre în cultura populară românească nord- şi sud-dunăreană. De altfel, şi relatările 


! Istoria românilor, vol. I-11, Editura Enciclopedică, Bucureşti, 2001. 

2 [storia filosofiei româneşti, vol. |, ed. a H-a, Editura Academiei Române, Bucureşti, 1985. 

3 Diogenes Laertios, Despre viețile şi doctrinele filosofilor, Editura Academiei Române, 
Bucureşti, 1963, pp. 115-148. 

* Al. Surdu, Confluențe cultural-filosofice, Editura Paideia, Bucureşti, 2002, pp. 19-26. 

5 Platon, Charmides, 155e-1 58d. 

asemănătoare despre traco-geți se întind pe o perioadă considerabilă, de la Herodot 
(sec. al VII-lea î. Ch.) la Iordanes (sec. al VI-lea d. Ch.). 


Datelor istorice le corespund şi urmele arheologice, care dovedesc nivelul 
elevat al civilizației şi al culturii traco-gete, cunoştinţele tehnice, arhitecturale, 
astronomice, medicale, ilustrate adesea printr-o scriere proprie. Atât din repre- 
zentările statuare, cât şi din menţionările istorice reiese o diferenţiere socială destul 
de pronunțată (fără a lua forma relaţiei stăpân-sclav), cât și existenţa unor preoți 
asceţi, inițiați în diferite domenii: construcţii, medicină, practici religioase şi 
filosofice, în special morale. Iordanes€ considera că preotul Deceneu „i-ar fi învă- 
tat şi logica, făcându-i cu mintea superiori celorlalte popoare“. Este vorba de o 
relatare neconfirmată de alte documente, dar plauzibilă în contextul lărgit al 
preocupărilor morale şi legislative” ale traco-geților, mai ales în cadrul cetăților, ale 
căror urme se văd până în zilele noastre. Or, mediul citadin, cu aşezăminte speciale 
(atestate arheologic şi la traco-geți) a constituit pretutindeni nucleul primelor 
manifestări instructiv-filosofice. 

Stăpânirea romană a fost precedată de numeroase influențe (economice, 
comerciale, militare, culturale, lingvistice) asupra populaţiei traco-gete, finali- 
zându-se prin apariția unor adevărate citadele religioase şi culturale, ale căror 
denumiri ne sunt amintite de apelativele martirilor şi cărturarilor daco-romani ale 
căror scrieri s-au păstrat, ca: Niceta de Remesiana (cetate din Dacia Mediterranea), 
Aeticus Histricus (Histria din Dacia Pontica), Ariston de la Halmyris (Dacia 
Pontica), Irineu de Sirmium (Pannonia Inferior), loan de Tomis (Scythia Minor), 
Vitalis de la Aquae (Dacia Ripensis), Laurentius de Novae (Moesia Inferior), 
Secundianus de Singidunum (Moesia Superior) şi mulți alţii care s-au născut şi au 
trăit pe teritoriile romanizate ale traco-geţilor, fiind numiți adesea chiar „daco- 
romani“ (teritoriile cu denumirea „Dacia“, fiind chiar mai extinse în sudul decât în 
nordul Dunării). 

Cert este că între secolele al IV-lea şi al VII-lea, până la căderea limesului 
dunărean, datorită invaziilor masive ale slavilor, pe teritoriul imens al traco-geților 
romanizați, considerați deja latini orientali, în majoritatea centrelor urbane, ca sedii 
ale episcopatelor creştine, se desfăşoară o viață culturală intensă, marcată în mod 
special de preocupări teologico-filosoficef. 

Teotim, episcop al Tomisului, mort în anul 403, numit „Scitul“, după denu- 
mirea regiunii (Scythia Minor), de origine geto-dacă, de unde şi apelativul de 
kometes (comati — denumirea frecventă a geto-dacilor obişnuiţi față de nobilii 
tarabostes), era considerat filosof, datorită scrierilor sale cu conținut moral, a 
comportamentului său ascetic şi a culturii sale (vir enutritus philosophiae). Ioan 


6 Iordanes, De gerarum sive gothorum origine et rebus gestis, XI. 

7 Carolus Lundius, Zamolxis primus getarum legislator, Uppsala, 1687, trad. în Ib. română, 
Editura Axa, Botoşani, 2002. 

5p. Vaida, Gândirea filosofică în perioada daco-romană, în: Istoria filosofiei româneşti, 
vol. I, ed. cit., pp. 54-61. 

Cassian, originar din aceleaşi locuri (vicus Cassiani) a fost cunoscut prin scrierile 
sale cu profil etic, laic şi monahic. Dionisie Exiguul, caracterizat ca fiind „de neam 
scit, cu maniere întru totul romane“, întemeietorul cronologiei creştine, este 
cunoscut şi pentru faptul că preda dialectica împreună cu Cassiodorus. 

Leontius Byzantinus (485-545), numit monachus de Scythia", a fost 
considerat, pentru stilul său demonstrativ, aplicat în tratarea unor probleme 
teologice, ca un „fondator al scolasticii“. El încearcă, într-adevăr, definirea și 
raportarea noțiunilor teologice utilizând relaționarea de tip aristotelic a 
categoriilor: specia şi individul, universalul şi particularul, ființa şi esența, ceea 
ce conferă textelor sale o anumită rigiditate de tip scolastic, bazată în mod 
evident pe cunoaşterea textelor aristotelice şi pe exersarea aplicativă a acestora 
în contextele conceptuale teologice. „Firea zice Leontius Byzantinus, conține 
ideea de existență, pe când ipostaza o conține şi pe aceea de existență în sine. 
Firea arată specia, ipostaza indică individul. Cea dintâi desemnează caracterul 
universalului, cea de-a doua separă particularul de comun, într-un cuvânt, cele 
cosubstanţiale se zic în chip propriu ca sunt de o singură fire şi rațiunea 
existenței lor este comună“!?, 

Majoritatea monahilor  daco-romani şi-au exercitat preocupările 
teologico-filosofice în marile centre culturale din Orient şi Occident, făcând 
uneori călătorii în grupuri, ca cea din anii 519-520, de la Constantinopole la 
Roma, la care au participat patru călugări sciți (din Scythia Minor): Ioan, 
Leontius, Achiled şi Mauriciu”, ceea ce denotă anumite relații speciale între 
aceştia şi o anumită conştiinţă a originii lor comune daco-romane, pe care și-o 
exprimă uneori în mod patetic. Cum o face Dionisie Exiguul în prefața, adresată 
lui loan Maxentius şi Leontius Byzantinus, la traducerea unor texte din greacă în 
latină: „Poate pare lucru nou celor neştiutori că Scythia, care se arată 
îngrozitoare prin frig şi în același timp prin barbari, a crescut bărbați plini de 
căldură şi minunati prin blândețea purtării. Că lucrul stă aşa, eu îl ştiu nu numai 
printr-o cunoaştere din naştere, ci mi l-a arătat şi experiența. Se cunoaşte că 
acolo, într-o comunitate pământească deschisă, am fost renăscut cu harul lui 
Dumnezeu prin taina botezului şi am fost învrednicit să văd viața cerească în 
trup fragil a prea fericiților Părinţi, cu care această regiune se slăveşte ca de o 
rodire duhovnicească deosebită... Ei au ținut cu tărie neînfricată dogmele 
credinței ortodoxe, căci deşi erau simpli în cuvânt, în ştiinţă nu erau 
nepricepuţi““!*. 


91. G. Coman, Scriitori bisericeşti din epoca străromână, Editura Institutului Biblic, 
Bucureşti, 1979, p. 220 sq. 

10 N. Vomicescu, Primele scrieri patristice în literatura noastră sec. IV-XVI, Editura 
Mitropoliei Olteniei, Craiova, 1984, p. 67 sq. 


1! M. Diaconescu, Istoria literaturii daco-romane, Editura Alcor Edimpex, Bucureşti, 1999, 
p. 578 sq. 


12 Citat după M. Diaconescu, op. cit, p. 597. 
13 Ibidem, p. 557. 
14 1. G. Coman, op. cit., pp. 270-271. 

1.2. Probleme logico-filosofice în scrierile 
slavo-române 


Secolul al VII-lea a însemnat sfârşitul civilizației romane din regiunile 
traco-gete, începutul dispersării şi exterminării treptate a populaţiei latin-orientale. 
Spre deosebire de celelalte populații migratoare, puțin numeroase, invazia slavilor 
a avut efecte catastrofale şi de lungă durată. Dispariţia vieţii citadine a condus 
automat la sfârşitul oricărei forme de cultură elevată pentru câteva secole. 

În privinţa daco-romanilor din Nordul Dunării, care s-au găsit la un pas de 
slavizare totală, cum au pățit-o mulţi dintre geto-romanii din Nordul Mării Negre şi 
respectiv romano-pannonienii, prin maghiarizare, dar mai ales romano-moesienii 
de pe teritoriul actual a! Bulgariei, există totuşi date care confirmă că străromânii, 
înainte și în timpul invaziilor slave, au continuat să întrețină relații cu lumea 
bizantină. De altfel, până în secolul al X-lea, bizantinii stăpâneau Dunărea, dispu- 
nând de o flotă puternică şi recucerind chiar teritoriile abandonate din Dobrogea. 
Străromânii creștini din Nordul Dunării n-au fost aliați ai slavo-bulgarilor care 
luptau contra Bizanțului. Relaţiile româno-bizantine erau şi de natură religioasă, 
ceea ce explică şi organizarea bisericească a străromânilor, conduşi de către 
horepiscopi (episcopi de ţară), desemnați de către episcopii bizantini. „Ei 
hirotoneau preoți, diaconi sau hiroteseau grade inferioare, cercetau bisericile 
existente şi pe slujitorii acestora, instalau preoți, săvârşeau diferite slujbe, pregă- 
teau catehumenii pentru botez sau predicau acelora care nu cunoşteau învățătura 
creştină. Cateheza, predica şi slujba lor erau săvârşite în limba latină vulgară, 
cunoscută de daco-romanii de aici“"5. Aşa se explică şi menţinerea unei serii 
importante de termeni de origine latină în lexicul bisericesc al românilor. Este 
demn de remarcat faptul că termenii aceştia „sunt complet diferiți de cei folosiți de 
Biserica apuseană încă din secolul al II-lea““!5, ceea ce exclude orice influență 
apuseană mai veche sau mai nouă. 

O situație deosebită s-a petrecut după anul 864 când începe creştinarea 
bulgarilor în rit bizantin. Creştinarea efectivă a bulgarilor şi a slavilor în genere s-a 
realizat prin contribuţia misionarilor Chiril şi Metodiu, originari din Thessalonik. 
Ei au tradus din greacă în slavonă textele liturgice şi cărțile de slujbă, facilitând 
astfel răspândirea şi consolidarea cultului creştin ortodox. Tot ei au introdus 
alfabetul chirilic. Și mai importantă a fost organizarea bisericească de care au 
început să depindă şi comunităţile româno-slave din Nordul Dunării şi mai ales 
comunitățile creştine din formațiunile statale româno-slave până în Nordul 
Transilvaniei. Lipsa cărților de slujbă în altă limbă decât cea slavonă, ierarhia 
bisericească bulgară a primului țarat, care a tăiat legătura directă cu Bizanțul până 
în 1018, refugiul în Nordul Dunării a populațiilor slavizate, sunt condiţii care au 


15 M. Păcurariu, Scurtă istorie a bisericii ortodoxe române, Editura Dacia, Cluj-Napoca, 
2002, p. 45. 
16 Ibidem, p. 27. 

determinat adoptarea limbii slavone (cu scrierea chirilică) în biserica ortodoxă 
română şi utilizarea ei ulterioară ca limbă oficială. In orice caz, fenomenul, care a 
durat câteva secole, era încheiat în secolul al XII-lea, când sunt atestati documentar 
primii episcopi romano-catolici de Cenad şi de Transilvania. 

Dacă primele scrieri bisericeşti slavone au fost aduse de către ucenicii lui 
Chiril şi Metodiu şi de urmaşii acestora din Moravia şi din Sudul Dunării, cele 
ulterioare sunt datorate copiştilor autohtoni şi numite scrieri „slavo-române“, chiar 
dacă reproduc texte mai vechi bizantino-slave. De altfel, numărul manuscriselor 
slavo-române păstrate este imens". Cercetarea lor parţială a dovedit tendința 
treptată de abordare, în afara problemelor stricte referitoare la cult, şi a unor 
probleme teologico-filosofice. Pentru înțelegerea acestora erau necesare anumite 
studii, care nu se puteau reduce la învățarea scrierii şi a citirii în slavoneşte, pentru 
care existau într-adevăr şcoli atestate documentar. O dată cu înființarea mitro- 
poliilor, episcopiilor şi marilor sedii monahale, unde s-au şi păstrat manuscrisele 
religioase slavo-române, situația devine explicabilă. Apar cu timpul personalități 
elevate ale culturii slavo-române, cum a fost călugărul Nicodim din Țara Româ- 
nească, care a înălțat, cu ajutorul lui Vladislav-Vlaicu, mănăstirea Vodița (1372), 
despre care există documente că era în corespondență cu patriarhul Eftimie de 
Tâmovo (1375-1393), căruia îi solicită răspunsuri la întrebări teologico-filosofice 
sau Grigore Tamblac (1364-1452) din Moldova, care a fost şi mitropolit al 
Kievului (1414-1418), cunoscut şi prin stimularea transcrierilor de texte referitoare 
la isihasmul ortodox şi disputele teologico-filosofice legate de această problemă 
importantă a bisericii ortodoxe”. Soluţionarea unor astfel de probleme presupunea 
cunoştinţe temeinice de filosofie şi în mod special de logică, în vederea 'argu- 
mentării unor teze şi respectiv a combaterii tezelor adverse. Nu este deci întâm- 
plător faptul că în ţările româneşti au existat texte slavo-române referitoare la 
probleme de filosofie în genere şi de logică în mod original. Au fost semnalate 
12 manuscrise slavo-române care cuprind texte filosofice”. Ele se găsesc la 
Biblioteca Academiei Române (BAR). Dintre acestea, două (mss nr. 72 şi mss. 
nr. 310) au şi texte de logică. Primul este din secolul al XIV-lea şi al doilea din 
secolul al XVI-lea, ceea ce dovedeşte interesul pentru astfel de probleme de-a 
lungul câtorva secole. 

Cercetările comparative au dovedit că sursa de inspiraţie a celor două 
manuscrise o constituie aşa-numitul Sbornic al ţarului Simeon (893—927), care era 
o traducere în slavă după un text bizantin”!. Mss. nr. 72, nu se ştie unde a fost 
transcris (în Serbia sau în Țara Românească). Mss nr. 310 a fost copiat în Țara 
Românească. Un al treilea manuscris slavo-român al aceluiaşi Sbomic a fost 


IG) Mihăilă, Între Orient şi Occident, Editura Roza Vânturilor, Bucureşti, 1999, p. 15. 

18 P, Lucaciu, Începuturi ale logicii româneşti, Editura Ştiinţifică, Bucureşti, 1970, pp. 56-57. 
19 Ibidem, pp. 57-59. 

2% ibidem, pp. 10-11. 

“1 G. Mihăilă, op. cit., p.96. 

transcris în Moldova în secolul al XVII-lea şi se găseşte la Muzeul Istoric din 
Moscova (Uvarov 4 o, nr. 757) şi are un conţinut asemănător cu celelalte două %. 

S-au găsit şi variante greceşti ale codicelui bizantin şi au fost găsite sursele 
certe ale părții a treia a Sbomnicului, referitoare la logică. Este vorba de extrase din 
scrierile lui Theodor de la Raithu, Maxim Mărturisitorul şi Georgios Hirovoskos, 
care au trăit în secolele VI-VII. Asistăm, cu alte cuvinte, la o revenire a interesului 
pentru probleme teologico-filosofice, de data aceasta în contextul slavo-român, 
reluate chiar din etapa scrierilor daco-romane abandonate în secolul al VII-lea, 
după căderea limesului dunărean din cauza năvălirii slavi lor, adică după aproape un 
mileniu. 

Fără să dispună de aceste informații, Petru Lucaciu credea că sursa de 
inspirație a părții a II-a din Sbomic ar constitui-o Logica lui loan Damaschin, 
prelucrată de autori slavo-români anonimi din secolul al XIV-lea. P. Lucaciu şi 
Veronica Vasilescu au tradus o parte din textele de logică (din mss. nr. 72), căzând 
în ispita arhaizării terminologiei slave după traducerea românească a Logicii lui 
Damaschin din 1826, ceea ce a condus uneori chiar la denaturarea textelor traduse. 
Anton Dumitriu, la fel de neinformat, presupune o influență bizantină din secolele 
XI-XII ”. 

Textele de logică, după Theodor de la Raithu, din mss. nr. 27, comparate 
cu cele din mss. nr. 310 şi cu cele dintr-o variantă din anul 1073, de la Biblioteca 
Sinodală din Moscova, tratează despre: substanță, proprietate, înfăţişare, dife- 
rență, întâmplare, însușire, posesiune şi privație, cantitate şi măsuri, calitate şi însu- 
şiri, relative, opuși, judecăţi, noţiune, categorie şi definiţie, omonime, sinonime şi 
paronime, diferență şi neasemănare. După Maxim Mărturisitorul sunt reproduse 
texte despre: ființă, deosebire, unitate şi cele zece forme ale unirii, iar după 
Georgios Hirovoskos, texte despre tropi. 

Avem în față, cu alte cuvinte, un mic compendiu de logică, tratând cu 
unele repetări, din cauza reproducerii textelor din autori diferiți, probleme obişnuite 
de logică aristotelică. 

Specificul acestor texte de logică îl constituie intervenția permanentă a 
unor elemente teologice: Dumnezeu raportat la creaţiile sale; îngerii alături de 
viețuitoare terestre; sufletul raportat la trup; exemple biblice; referințe la Sfinţii 
Apostoli ş.a. 

Toate acestea evidențiază intenţia aplicării teologice ale acestei logici rezu- 
mative, atât pentru cei care au întocmit-o, în spirit aristotelic, în secolele VI-VII, 
cât şi a celor care au tradus-o în slavonă şi respectiv a celor care au transcris-o, în 
contextul slavo-român al renaşterii disputelor teologice din secolele XIV-XVII. 


22 Ibidem, p. 128. 
3 A. Dumitriu, Istoria logicii, vol. IV, Editura TEHNICĂ, Bucureşti, 1998, p. 302. 
2 G. Mihăilă, op. cit. pp. 122-123. 

Învăţământul logic la 
“Academilile Domnești 


Viorel VIZUREANU 


2.1. Introducere 


Înfiinţate în 1679 (Bucureşti) şi în 1714 (laşi), Academiile Domnești din 
Ţările Române se înscriu în tradiția existentă deja în acest spaţiu a unui învăţământ 
„superior“ de formaţie grecească (Școlile de la Târgovişte, respectiv Trei Ierarhi’). 
Deşi nu posedăm documente pedagogice suplimentare, se ştie că în cadrul 
vremelnicei Şcoli de la Târgovişte (1646-1650) predau învățații greci Ignațiu 
Petritsis (limba greacă, gramatica şi sintaxa, autorii clasici) şi Pantaleon Ligaridis 
(retorica și logica în limba latină)’. 

În plan filosofic această influență greacă se va traduce ulterior prin 
prezența masivă, covârșitoare, a doctrinelor aristoteliciene, în forma comentariilor 
realizate la scrierile Stagiritului de către gânditorii greci. Dar, element foarte 
important, aceste comentarii erau realizate cu precădere de exponenți ai Şcolii de la 
Padova, unde învățătura lui Aristotel fusese revigorată începând din secolul al 
XVI-lea în cadrele aşa-numitului neoristotelism padovan. 

Este vorba în principal de Teophil Corydaleu”, ale cărui comentarii 
constituie baza învățământului filosofic din Țările Române, dar şi de alţi gânditori 
mai puțin semnificativi, cum ar fi Anton Stratigos (cel care studiase la Padova ca 
bursier al lui Constantin Brâncoveanu şi care va preda la Academia Domnească 
mutată în 1716 de Nicolae Mavrocordat pe lângă mănăstirea Văcăreşti“). Poziţia 


! Deşi faptul că Academiile Domnești ar fi «continuatoarele» efective ale acestor şcoli este 
subiect de dispută. Ambele Academii Domneşti sunt închise în 1821 prin decret al sultanului, fiind 
considerate surse ale tulburărilor politice care au loc în acelaşi an în Balcani. 

? A. Dumitriu, Istoria logicii, ed. a IIl-a revăzută şi adăugită, vol. 4, Editura TEHNICĂ, 
Bucureşti, p. 308. 

3 El este considerat de C. Noica „ultimul mare aristotelician de inspirație grecească“, Avant- 
propos la Th. Corydal€e, /ntroduction à la logique, Bucarest, 1970, p. IX. 

4 A. Dumitriu, op. cit., p. 309. 

privilegiată a scrierilor lui Corydaleu se regăseşte şi în numărul impresionant de 
manuscrise de inspiraţie corydaleeană (cursuri şi caiete ale studenților) rămase din 
acea perioadă. Această stare de fapt nu trebuie să surprindă, întrucât chiar la 
Academia din Constantinopol (Istanbul) baza învățământului era constituită tot de 
filosofia lui Corydaleu“. „In rezumat, constată A. Dumitriu, filosofia grecească, şi 
în special gândirea lui Aristotel, pătrunde în Țările Române prin Academia din 
Constantinopol, ea însăşi fiind, de fapt, o adeptă a peripatetismului Şcolii de la 
Padova, unde se formase Corydaleu. Contactul cu Aristotel se face prin Occident, 
iar contactul cu Occidentul se face prin Aristotel și prin cultura grecească“. 

Vom prezenta în cele ce urmează învățământul logic la Academiile 
Domneşti prin prisma lucrărilor celui care poate fi considerat autoritatea indis- 
cutabilă în materie, Teophil Corydaleu. 


2.2. Logica lui Teophil Corydaleu 


Modalitatea în care Corydaleu se apropie de opera logică a lui Aristotel 
trebuie înțeleasă în primul rând plecând de la contextul în care acesta s-a format la 
Padova. Studiind cu Cesare Cremonini, continuator în cadrul acestei instituții al lui 
Zabarella şi Piccolomini, Corydaleu va adopta ceea ce se poate numi principiul 
metodologic al acestei şcoli filosofice, care preconiza întoarcerea la Aristotel, la un 
Aristotel purificat însă atât de elementele renascentiste de inspiraţie platoniciană, 
cât şi de toate doctrinele logice dezvoltate de către scolastici ce nu se regăsesc ca 
atare în opera Stagiritului. 

Acest din urmă aspect este evidențiat şi de diviziunea principalei lucrări de 
logică a lui Corydaleu, publicată în greacă în 1729 la Veneţia sub titlul Comentarii 
şi cercetări asupra întregii logici a lui Aristotel, în fapt un vast comentariu la 
Organon-ul aristotelic. În afara unei Prefeţe de ordin general-filosofic, tratatul 
cuprinde următoarele părți: 

I. Probleme introductive şi preliminarii la întreaga logică 

II. Comentarii la Isagogé a lui Porphyr şi la Cele Cinci Voci ale lui 

Ammonius 

III. Comentarii la Categoriile lui Aristotel 

IV. Despre ceea ce urmează după Categorii 

V. Comentarii la De interpretatione 


5 Este semnificativ faptul, notat de Cl. Tsourkas, că nici Grecia şi nici Turcia nu posedă un 
asemenea număr de manuscrise corydaleene. După cum remarcă A. Dumitriu, „în ceea ce priveşte 
manuscrisele din țara noastră, unele conţin toată logica lui Corydaleu, iar altele conțin doar rezumate ale 
tratatului său, ori numai expunerea acestei logici sub formă de întrebări şi răspunsuri“, op. cit., p. 311. 

6 A. Dumitriu, op. cit., p. 309. 

7 Ibidem. 

VI.  Analiticele prime 

VII. Analiticile secunde" 

După cum se poate observa, din logica lui Corydaleu lipsesc „tratatele“ 
specifice Evului Mediu: Insolubilia, Syncategoremara, Consequentiae etc., cu alte 
cuvinte Parva logicalia!. 

În ceea ce priveşte originalitatea de ansamblu a lucrării, C. Noica observă 
că pe cât de critic este Corydaleu cu privire la interpreții aristotelicieni „moderni“, 
pe atât de îndatorat este față de cei vechi, preluând din lucrările acestora chiar fără 
a cita, ceea ce nu trebuie să ne mire însă, la el fiind vorba de manuale „cu uz 
intem“ (cum s-ar spune astăzi). Nu Corydaleu a fost cel care şi-a publicat lucrările 
— acestea au fost editate postum. Pentru a ne referi la tratatul său de logică, vom 
regăsi în paginile sale pasaje întregi preluate din Prolegomenele lui David 
Armeanul. În afară de Porphyr şi David Armeanul, o altă sursă de inspiraţie a lui 
Corydaleu va fi şi Ammonius, ceea ce îl face pe acelaşi C. Noica să considere că 
poate nu logica este cea mai importantă contribuţie exegetică a lui Corydaleu!. 

Primul capitol este considerat de Cl. Tsourkas şi cel mai original al întregii 
lucrări. După ce stabileşte diferența dintre ştiinţe şi arte, prin aceea că primele 
presupun un obiect al cunoaşterii (episteton hypokeimenon), perpetuu şi invariabil, 
i.e. o cunoaştere a naturii obiectului, iar cele din urmă doar o materie schimbătoare, 
din care rezultă produsul artistului, care nu implică şi cunoaşterea naturii obiectului 
respectiv, Corydaleu va conchide că logica este o artă şi o metodă şi nu o ştiinţă, 
acesta constituind răspunsul său la disputa prezentă des în tratatele de logică ale 
epocii. În fapt, constată A. Dumitriu, aceasta era concepția scolastică curentă, 
precum şi cea a lui Aristotel însuşi!!. 

În ceea ce privește obiectul logicii, Corydaleu respinge în principal trei 
teorii vehiculate în epocă, teorii care îl identificau pe acesta fie cu argumentul (to 
epiheirema), fie cu silogismul (ho syllogismos) sau cu demonstraţia (he apodeixis). 
Obiectul logicii (sau, mai exact, materia — he logike hyle — acesteia, fiind vorba de 
o artă şi nu de o ştiinţă) este constituit pentru el de cuvintele (sunetele) (semanrikai 
phonai) care indică lucrurile prin noțiuni. Concret, este vorba de moduri (parhe- 
mata) de a gândi ale sufletului nostru, care pot servi la formarea de demonstrații 
sau, în sens larg, de silogisme'?. Mai corect, materia logicii nu constă în sunetele 
sau cuvintele ca atare, ci în conținutul acestora, în noțiuni — termenii nu pot servi 
drept materie a logicii decât dacă exprimă noțiuni. 

Revenind la discuţia cu privire la scopul logicii, acesta este identificat de către 
Corydaleu ca fiind prin excelență construcția demonstraţiei, care oferă omului 


8 Apud Cl. Tsourkas, Les débuts..., p. 121. În cele ce urmează ne vom orienta prezentarea 
noastră după cea a exegetului grec, cu mențiunea că aspectele esenţiale ale lucrării pe care o analizăm 
se regăsesc, fără modificări de substanță, şi în manuscrisele ce au stat la baza ediţiei bilingve greco- 
franceze Théophile Corydalce, Introduction à la logique (este vorba de manuscrisele care se găsesc la 
Biblioteca Academiei din Bucureşti, la cotele 562 și 484). 

? A. Dumitriu, op. cit., p. 312. 

10 C, Noica, op. cit., p. X. 

1 A. Dumitriu, op. cit., p.311. 

1? Apud Cl. Tsourkas, op. cit., p. 124. 

cunoaşterea, pentru a obține adevărul sau a îndepărta eroarea. Dar logica însăşi nu 
utilizează în demersul său demonstraţia în calitate de mijloc sau metodă. Prin urmare 
ea este o artă şi nu o ştiinţă. Mai precis ea este o artă instrumentală (he organike 
tehne) şi nu arhitectonică (arhitektonike), pusă în slujba filosofiei prin aceea că îi oferă 
acesteia propriul său produs, demonstraţia. Ea îi oferă acesteia şi metodele care preced 
demonstrația, metoda de a diviza, de a defini, silogismul şi analiza. 

Pe scurt, logica este un „instrument al filosofiei“ (organon philosophias). 
Definiția completă a lui Corydaleu este următoarea: „Metoda logică este arta 
instrumentală a filosofiei care se ocupă în primul rând cu modalităţile facultății de 
percepție a sufletului nostru, având ca scop particular cunoașterea și construirea 
demonstrației iar ca scop general silogismul“"?. El nu admite distincția operată de 
filosofii „moderni“ între o logică practică (hromene) care este o artă şi o logică 
teoretică (didaskousa) care este o ştiinţă. 

Logica se distinge apoi de retorică (al cărei material este constituit tot de 
cuvinte) mai ales prin aceea că retorica are un scop practic, cel mai adesea unul 
politic, în vreme ce logica este un instrument al filosofiei, al cărei scop este 
cunoaşterea adevărului. 

Logica are pentru Corydaleu două părți, una generală şi alta particulară. 
Prima tratează despre silogism în general şi despre elementele care contribuie din 
punct de vedere teoretic la formarea acestuia, i.e. categoriile şi interpretarea (în 
conformitate cu tratatele aristotelice respective ce sunt incluse în Organon). A doua 
se ocupă de diferitele specii de silogism, de demonstraţie, de topice şi de critica 
sofismelor, plecând, de asemenea, de la opusculele aristotelice ce le au ca subiect 
pe acestea“. 

Facultățile sufletului care contribuie la eșafodajul logic sunt: intuiţia sau 
apercepția simplă (proslepsis) — atunci percepem sensibil un om sau un cal; 
apercepția compusă (epinoia) care este simultan o analiză şi o sinteză — ca atunci 
când afirmăm ceva despre altceva: „omul este rațional“; gândirea (dianoia) — 
atunci când plecăm de la un lucru pe care îl cunoaștem şi încercăm să găsim un alt 
obiect care există", 

În continuare, în comentariul său la Isagoge a lui Porphyr, Corydaleu 
ajunge în mod firesc la problema centrală ridicată de acest tratat în filosofia 
scolastică: cea a statutului universaliilor (peri ton karholou). Soluţia lui va fi că 
universalia există în mod inseparabil de lucrurile sensibile; totuşi ele nu sunt 
formate prin abstracţiune, aceasta nefăcând decât să indice printr-un cuvânt ceea ce 
lucrurile sunt. 

În ceea ce privește categoriile, acestea sunt „moduri de a exprima 
(kategorein), de a pune în ordine şi de a distinge de o manieră generală lucrurile şi 
termenii care le indică, servind la formarea silogismelor““. Prin acestea logicienii nu 
ajung, la esențele lucrurilor, ci doar clasifică lucrurile în genuri şi specii sau din 
punctul de vedere al universalității acestora'€. 


13 Apud Cl. Tsourkas, op. cit., p. 126. 
14 CI, Tsourkas, op. cit. p. 128. 

'5 Ibidem. 

lé Ibidem, p. 130. 

În ceea ce priveşte Introducerea în logică (Prooimion eis logiken), aproape 
sigur aceasta a fost scrisă în 1636 în timpul voiajului pe mare al lui Corydaleu spre 
Constantinopole, la rugămintea elevilor săi de la Atena!”. Ea a fost tipărită pentru 
prima oară în 1970 la Bucureşti pe baza unui manuscris aflat la Biblioteca 
Academiei Române, în urma străduințelor lui Constantin Noica, cel care asigură şi 
traducerea în limba franceză. Filosoful român consideră că nu este vorba decât de 
un rezumat al lucrării de logică a lui Corydaleu apărută la Veneţia în 1729, 
prezentată anterior. Comparând structurile celor două lucrări, ca şi principalele 
idei, afirmaţia lui Noica pare a avea o acoperire deplină. În ciuda acestui fapt, mai 
ales pentru că este vorba de o lucrare la care cititorul român are acces direct, vom 
prezenta şi principalele puncte ale Introducerii... (cu riscul de a repeta anumite 
idei, dar cu speranța măcar de a le preciza suplimentar). 

O primă parte a lucrării este consacrată definirii logicii. Ca o concluzie, 
pentru Corydaleu „comportamentul logic (he logike hexis) este o artă (techne), instru- 
ment al filosofiei ce se aplică cuvintelor care indică lucrurile prin intermediul gându- 
rilor (dia ton noematon) şi care ne transmite regulile în conformitate cu care sunt 
construite, cu astfel de cuvinte, instrumentele logice de care se serveşte filosofia 
pentru a distinge adevărul de fals’, Logica este prin urmare o artă instrumentală, un 
habitus (hexis), o dispoziție sau un comportament reflexiv (dianoetic) al sufletului, un 
organon în slujba filosofiei pentru a obține diviziuni, predicații, silogisme, definiții şi 
demonstrații. Ea nu ține deci nici de intelect (nous), nici de cunoaştere (sophia), nici 
de ştiinţă (episteme) şi nici de înțelepciune (phronesis)”. 

Logica presupune două mari diviziuni. Prima, mai generală, cuprinde două 
părți: una consacrată silogismului, cea de-a doua speciilor acestuia. A doua divi- 
ziune este, la rândul ei, tripartită: prima parte tratează despre metoda demonstrativă 
propriu-zisă (pe linia aristoteliciană a Analiticelor secunde), a doua şi a treia despre 
ceea ce precede, respectiv ceea ce urmează acesteia. 

În continuare, conform schemei amintite anterior, este prezentată Isagoge a 
lui Porphyr, care, fără a fi ea însăşi o lucrare de logică, serveşte drept introducere 
pentru aceasta din urmă. Este trecută în revistă, după cum ne aşteptam, prezentarea 
porphyriană a celor „cinci voci“ (genul, specia, diferența, propriul şi accidentul). 

Urmează prezentarea didactică a Categoriilor lui Aristotel. Metafizicianul 
şi logicianul se raportează în mod diferit la ființă (de unde şi posibilitatea ca 
lucrarea lui Aristotel să slujească amândurora deopotrivă): primul se ocupă de 
fiinţa în sine, de ființa ca fiinţă, prin considerarea naturii genurilor subiacente; cel 


17 Cl. Tsourkas, La Vie et l'Œuvre de Corydalée, în Œuvres philosophiques de Théophile 
Corydalée. Tome | : Introduction à la logique, Bucarest, 1970, p. XX. 

18 C, Noica, Avant-propos, în Œuvres philosophiques de Théophile Corydalée. Tome |: 
Introduction à la logique, Bucarest, 1970, p. X. 

19 Œuvres philosophiques de Théophile Corydalée. Tome |: Introduction à la logique, 
Bucarest, 1970, p. 13. 

% Celelalte patru genuri de comportament reflexiv (dianoetic) al sufletului. Logica nu ține 
de intelect întrucât acesta are drept obiect ideile prime şi comune. Logica nu ţine de cunoaştere sau 
Știință deoarece scopul ei nu este să cunoască ceea ce poate fi cunoscut. Logica nu ţine de 
înțelepciune întrucât scopul acesteia din urmă este acţiunea, care depinde de voinţa agentului. 

de-al doilea cercetează repartiția ființei în cele zece genuri supreme şi ordinea 
predicatelor în fiecare gen, în conformitate cu gradul lor de generalitate? 
Categoriile lui Aristotel sunt necesare oricărui logician întrucât ele conțin 
cunoaşterea materiei prime şi principale a întregii metode a logicii??. Numărul 
categoriilor este de zece; faptul că Aristotel pomeneşte în alte locuri un număr mai 
mic se datorează faptului că nu era nevoie de fiecare dată să se enumere cu 
exactitate genurile ființei”. Corydaleu trece apoi în revistă cele zece categorii. 

Următoarele pagini sunt consacrate prezentării unei alte lucrări a lui 
Aristotel, Despre interpretare. Având în vedere că Despre interpretare tratează 
despre discursul enunţiativ sau indicativ (logos apophantikos), care cuprinde ca 
specie a sa şi silogismul (tot aşa cum acesta, la rândul său, va fi gen pentru de- 
monstrație), şi cum ca regulă generală cunoaşterea genului este precondiția cunoaş- 
terii speciilor sale, această prezentare trebuie să preceadă altor părți ale logicii. Vor 
fi prezentate totodată considerente despre nume şi verb. 

Corydaleu se opreşte apoi asupra silogismului, având drept reper 
Analiticele prime ale lui Aristotel. Sunt parcurse aici, pe scurt, şi chestiunile ce 
vizează inducția, paradigma şi entimema, prin prisma legăturii lor cu si logismul. 

În conformitate cu planul expus anterior, urmează prezentarea Analiticelor 
secunde care au ca obiect demonstrația. 

În final Corydaleu oferă un scurt rezumat al Respingerilor sofistice, 
trecând în revistă diferitele specii de paralogisme. 

* Ibidem, p. 80. 

Micul compendiu de logică 
“al lui Dimitrie Cantemir 


Alexandru SURDU 


3.1. Date biografice 


Dimitrie Cantemir s-a născut la 26 octombrie 1673 în laşi, ca fiu al lui 
Constantin Cantemir, domnitor al Moldovei (1685-1693). A fost ostatic la 
Constantinopol (1685-1691). Domnitor al Moldovei în 1693, dar neconfirmat de 
turci, este dus şi reţinut la Constantinopol până în 1710, când revine ca domnitor. Se 
aliază cu Petru cel Mare împotriva turcilor, iar după înfrângerea de la Stănileşti se 
refugiază în Rusia (1711). Devine consilier al țarului, având şi posibilitatea de a-şi 
desăvârşi opera literară şi ştiinţifică. În 1714 este ales membru al Academiei din 
Berlin. Moare la 21 august 1723. 

A primit de timpuriu o educaţie aleasă în limba română şi slavonă. Există 
dovezi certe că tânărul Cantemir cunoştea scrieri teologico-filosofice slavone, tradu- 
ceri româneşti ale acestora şi scrierile cronicarilor. În timpul primei şederi la 
Constantinopol (1685-1691) îşi desăvârşeşte instrucțiunea, mai ales în studiul limbilor 
străine: turcă, persană, greacă şi latină, pe care le continuă la Iaşi (1691-1693) cu 
profesorul Ieremia Cacavela. 

leremia Cacavela?, născut la 1643 în insula Creta, a studiat în Occident 
(Londra, Leipzig, şi Viena), profesând apoi în Grecia (la Trikki, insula Corfu şi 
Constantinopol), profesor la Academia Domnească din Iaşi (1670) şi apoi la cea din 
Țara Românească (1687). S-a ocupat cu educaţia lui Cantemir între 1691—1693 şi a 
păstrat legătura cu acesta, fiindu-i inclusă în Divanul (1698) o epistolă şi fiindu-i 
atribuită chiar traducerea în greacă a acestei lucrări”. Mai târziu, pe la 1700, Cantemir 


! Cf. Istoria filosofiei româneşti, vol. 1, ed. a Il-a, Editura Academiei Române, Bucureşti, 1985. 

2 A. Camariano-Cioran, Jeremie Cacavela et ses relations avec les Principaures Roumaines, 
în „Revue des études sud-est européennes“, nr. 1-2, 1965, pp. 165-173. 

3V, Cândea, Studiu introductiv la Divanul în: D. Cantemir, Opere, vol. I, Editura 
Academisi Române, Bucureşti, 1974, pp. 39-46. 

îi trimite fostului profesor lucrarea Sacrosancta scientiae indepingibilis imago pentru 
a-i face observaţii şi corecturi”. 

La Constantinopol, după 1693, cu intermitențe până în 1710, Cantemir suferă 
şi alte influențe, prin aprofundarea unor lucrări ale lui Andrei Wissowatius şi 
J.B. Von Helmont. Lucrarea Sacrosanctæ imago reprezintă construcția unui sistem 
filosofico-teologic, grupat, după cele patru cauze aristotelice, în filosofie naturală şi 
filosofie morală, ceea ce îi prilejuieşte şi considerațiuni de natură gnoseologică, despre 
diferitele tipuri de cunoaştere, corespunzătoare ştiinţei sacre şi celei omeneşti. 


3.2. Compendiolum universce logices institutionis 


Cantemir tratează probleme de logică în lucrarea Compendiolum universe 
logices institutionis, elaborată prin 1700-1701, cu aplicații şi în lucrările sale 
ulterioare, literare şi istorice. 

Lucrarea Compendiolum a fost descoperită de Grigore Tocilescu la Moscova 
în 1878, împreună cu o lucrare a lui [eremia Cacavela, intitulată Institutio logices. Din 
păcate, a fost copiată, cu multe greşeli, mai ales de paginație, numai lucrarea lui 
Cantemir, tipărită în 18835. După care a urmat o serie de interpretări greşite ale 
acesteia, din cauza considerării ei ca lucrare independentă. Gr. Tocilescu s-a adresat şi 
profesorului Richard Wahle de la Universitatea din Cemăuţi, care găseşte surse 
occidentale ale lucrării lui Cantemir, dar îi evidențiază şi originalitatea. Poziția aceasta 
a fost apoi „oficializată“ pentru mult timp în lucrările de istoria filosofiei. În anul 
1956 încep să sosească, la Biblioteca Academiei Române, microfilmele manuscriselor 
lui Cantemir şi cele ale lui Ieremia Cacavela aflate la Moscova. Cu toate acestea, fără 
consultarea manuscriselor respective, s-au căutat în continuare surse de inspiraţie ale 
lucrării lui Cantemir. Anton Dumitriu considera că „Lucrarea de logică a lui Cantemir 
este redactată atât ca stil, cât şi în ceea ce priveşte concepția ei generală, sub influența 
şcolii de la Constantinopol, şi prin aceasta ea reprezintă o operă corydaleană“”, ceea 
ce susținuse şi Valeriu Streinu, care îi găseşte, ca şi R. Wahle, şi alte surse de 
inspirație . Aceasta, în ciuda faptului că apăruseră deja « studii în care se făcuse legătura 
directă a lucrării lui Cantemir cu textele lui Cacavela”. Poziţie susținută mai ales de 
către Dan Bădărăul%. Numai că acesta consideră, fără argumente bazate pe 
manuscrise, că prima parte a lucrării lui Cacavela ar fi o lucrare independentă a unui 


* D. Cantemir, Metafizica, Editura Ancora, Bucureşti, 1928, pp. 3-23. 
i Operele Principelui Demeiriu Cantemiru, vol. VI, Bucureşti, 1883, pp. 409-468. 
ii „LR specia! de câtre N. Bagdasar, în Istoria filosofiei moderne, vol. V, Bucureşti, 1941. 
LA. Dumitriu, Istoria logicii, ed. a II-a, vol. IV, Editura TEHNICĂ, Bucureşti, 1998, p. 314. 
8 V, Streinu, Cu privire la Compendiolum universe logices institutiones al lui Dimitrie 
Cantemir, în Probleme de logică, vol. IV, Editura Academiei Române, Bucureşti, 1972. 
” Vide Al. Surdu, Studiu introductiv la D. Cantemir, Micul compendiu de logică asupra 
întregii învățături a logicii, Editura Ştiinţifică, Bucureşti, 1995, p. 14-15. 
10 D, Bădărău, Filosofia lui Dimitrie Cantemir, Editura Academiei Române, Bucureşti, 
1964, p. 137 sa. 

autor necunoscut'!. Problema a fost elucidată de către Al. Surdu în felul următor: 
lucrarea lui Ieremia Cacavela, după indicaţiile lui Cantemir, se numeşte Institutio 
logices şi cuprinde două părți: 

I. In Isagogem Porphirii prooemium, 

Il. Institutio -logices ad mentem neotericorum philosophorum, numită în 
cuprins, față de prima parte, Institutio logices proprie dictae d 

Studiul comparativ al celor două lucrări Institutio logices şi Compendiolum 
pune în evidență faptul că ultima este în linii mari un scurt rezumat al celei dintâi, 
având însă şi anumite particularități. Uneori, în loc de rezumare, sunt preluate texte 
comparate, transcrise adesea cu aceleaşi greşeli. În multe cazuri, prezentarea rezu- 
mativă a lui Cantemir nu mai urmăreşte desfăşurarea primei lucrări, ci operează 
inversări de ordine sau transpuneri a unor texte din partea a doua a lucrării lui 
Cacavela, în părți corespunzătoare primei părți. Apare şi situația frecventă în care 
Cantemir combină texte din prima şi din a doua parte a lucrării lui Cacavela, fie în 
capitole separate, fie în cadrul aceluiaşi capitol. S-a constatat de asemenea omisiunea 
unor capitole din Institutio logices, dar şi apariția unor texte fără corespondente la 
Cacavela. 

Compendiolum se dovedeşte o prelucrare selectivă, rezumativă, dar structural 
diferită, a lucrării Institutio logices. Ceea ce dovedeşte că aprecierile ulterioare trebuie 
să se refere în primul rând la lucrarea lui Ieremia Cacavela. 

Analiza lucrării Institutio logices evidențiază faptul că a fost elaborată în 
scopuri pedagogice, pentru a oferi cunoştinţe simple de logică. Partea I are două surse 
de informaţie distincte: una terministă şi alta clasic aristotelică. Nota caracteristică a 
părții a Il-a o constituie tenta realist-teologică. Pentru toate acestea pot fi găsite 
numeroase surse concrete de inspiraţie care nu prezintă însă o importanță deosebită. 
Datorită celor două părți, lucrarea prezintă şi unele repetări, pe care Cantemir va 
încerca să le evite. 

Se constată în Compendiolum, care are o structură mai coerentă, fără 
împărțirea în două lucrări relativ independente, că tratarea inversă, față de Cacavela, a 
categoriilor înainte de predicabile are o justificare personală şi nu este o simplă 
schimbare de loc. Înaintea prezentării categoriilor, Cantemir introduce un scurt capitol 
„Despre pronunțare“!”, care nu apare la Cacavela. Aici se vorbeşte despre cores- 
pondența dintre complexul sonor şi semnificația cuvintelor. Acestea sunt concepute 
clasico-aristotelic, ca putând subsista în sine, independente unele de altele, nu ca fiind 
doar cele în care resolvitur verbalis propositio, cum se consideră în Institutio logices. 
Raportând cuvintele la semnificaţie, la ceea ce exprimă „în afara oricărei compuneri“ 
şi respectiv a oricărei raportări unele cu altele, Cantemir ajunge în mod firesc la 
categorii (predicamente) şi nu la predicabile. 

A fost considerată ca demnă de interes modalitatea în care Dimitrie Cantemir 
simplifică definiția logicii din Institutio logices'*. Este vorba de omiterea din definiţia 
logicii a unei părți explicative, ceea ce are valoare stilistică, dar şi a două părți care 
ridică probleme de conținut. Una se referă, în spirit nominalist, la faptul că regulile 


l! Ibidem, p. 140. 

12 AL. Surdu, op. cit., pp. 21-22. 

3 D, Cantemir, op. cit., p. 103. ' 
14 AI Surdu, op. cil. 

instrumentelor raționale sunt ordonate prin intermediul cuvintelor (ex istis vocibus) şi 
alta la faptul că filosofia ar face distincţia dintre adevăr şi fals. Definiţia simplificată 
devine: „Logica este arta instrumentală a filosofiei, care se ocupă cu cuvintele ce 
semnifică lucrurile prin concepte şi după ale cărei reguli ordonate fiind instrumentele 
raţionale, facem deosebirea dintre adevăr şi fals". 

Este interesant faptul că Valeriu Streinu, comparând această definiţie sim- 
plificată a lui Cantemir cu definiţia lui Teofil Coridaleu, după care credea că este 
inspirată'$, n-a observat că aceasta diferă tocmai prin omisiunile amintite care apar la 
Coridaleu (ek ton toioutom phonon = ex istis vocibus şi philosophia'în final), ceea ce 
ar pleda pentru preluarea nu de către Cantemir, ci de către Ieremia Cacavela a unei 
traduceri după Coridaleu — lucru discutabil având în vedere generalitatea definiției. 
Anton Dumitriu, urmându-l pe V. Streinu, consideră şi el că definiţia lui Cantemir 
„este coridaleană“"”, dar trimite spre comparaţie la o definiţie a metodei logice la 
Coridaleu, cu totul diferită de definiţia logicii în discuţie!?. 

Intervenţiile lui Cantemir se justifică prin poziția adoptată şi în legătură cu 
prioritatea categoriilor față de predicabile, care este o poziție conceptualistă, ca şi prin 
încercarea de separație a problemelor de logică față de cele general-filosofice, pe care 
Je conţine Institutio logices, dar n-au fost preluate în Compendiolum. 

Faptul că Principele Cantemir acorda o importanță deosebită logicii nu rezidă 
numai în elaborarea acestei lucrări, ci, dimpotrivă, având în vedere consideraţiile din 
Divanul, elaborat cu cel puțin patru ani (1696-1697) înainte de Compendiolum 
(1700-1701), ea a fost stimulată de interesul anterior pentru logică. Și anume, tocmai 
pentru o astfel de logică, simplă şi concisă, cu referință la termenii semnificativi, la 
categorii şi predicabile, la judecăți şi silogisme. 

Facem referințe la cuprinsul lucrării Compendiolum, deoarece structura 
lucrării îi aparține fără dubiu lui Cantemir, dar şi pentru faptul că ea n-a fost redată 
corect de către Anton Dumitriu. „Capitolul I al Compendiolum-ului, zice Anton 
Dumitriu, este intitulat Despre subiectul formal al artei logice. În realitate este 
vorba despre Capitolul 1 al Tratatului al III-lea din Cartea I. 

Compendiolum cuprinde trei cărți. Prima carte are trei tratate, iar celelalte câte 
două. Nici cărțile, nici tratatele nu au titluri, ci numai capitolele. După conţinut, Cartea 
întâi, Tratatul întâi, tratează, în 19 capitole, despre definiția şi împărţirea logicii, 
scopul şi subiectul acesteia, operaţiile intelectului (care sunt de fapt formele logice: 
noțiune, judecată, raționament), după care se trece la studiul termenilor în manieră 
scolastică occidentală. În capitolul 17, Despre pronunțare, care îi aparține lui 
Cantemir, față de Institutio logices, este pregătită trecerea la categorii (cap. 18) 
înaintea predicabilelor (Cele cinci voci ale lui Porphyrius — Cap. 19). 

Tratatul al doilea din Cartea întâi tratează, în manieră clasic-aristotelică, teoria 
judecății, cu păstrarea terminologiei aristotelice din De Interpretatione: despre nume, 
despre verb, despre propoziţie etc. 


5 D, Cantemir, op. cit., p.l. 

lé V Streinu, op. cit., p. 99. 

7 A. Dumitriu, op. cit., p. 314. 
!8 Jbidem, p. 311. 

Ibidem, p. 315. 

Tratatul al treilea din Cartea întâi, menționat de Anton Dumitriu, reprezintă o 
revenire la perspectiva scolastică occidentală asupra logicii şi este nu numai 
rezumativ, dar şi mai puţin sistematizat față de I/nstitutio logices, din care combină 
capitole disparate din tratate diferite. Aici apar şi două trimiteri ale lui Cantemir la 
„celelalte scrieri ale noastre“ şi, respectiv la „scrierile noastre anterioare“20, despre 
care nu ştim însă nimic. 

Cartea a doua cuprinde două tratate, în care sunt reluate pe larg capitolele 
despre categorii (în 7 capitole) şi despre predicabile (în patru capitole), ceea ce 
înseamnă revenirea la o problematică anterioară, care trebuia plasată înainte de tratatul 
despre judecată din Cartea întâi. 

Cartea a treia are două tratate. Primul se referă la silogism, legi, figuri şi 
moduri silogistice, iar al doilea la silogismul demonstrativ, probabil şi la sofisme. La 
sfârşit apare un adaos despre modurile indirecte, al cărui loc ar fi fost la finele 
Tratatului întâi, 

Se poate conchide că structura lucrării Compendiolum reprezintă o contribuție 
serioasă a tânărului Cantemir, față de lucrarea lui Cacavela. Plasarea neco- 
respunzătoare a Cărţii a doua dovedeşte că autorul n-a dispus de vreo altă lucrare de 
logică în afară de I/nstitutio logices, căci altfel ar fi înlăturat cu uşurinţă acest neajuns. 

Se poate presupune, având în vedere adaosul final, ca şi Tratatul al treilea din 
Cartea întâi, care este mai mult improvizat, că autorul urma să revină asupra acestei 
lucrări. Faptul că n-a revenit îl dovedeşte lipsa oricărei corecturi şi, fireşte, lipsa 
obişnuitului apel la revizuirea lucrării de către mentorul Cacavela. În plus, în Istoria 
ieroglifică, elaborată ulterior (circa 1705), Cantemir promite „în curând“ traducerea în 
limba română a toată învățătura logicii”!, adică universe logices institutionis, ceea ce 
presupunea în mod firesc o revenire asupra lucrării. 


3.3. Încercări de constituire a unei terminologii 
logice româneşti 


În lucrarea Divanul apar idei asemănătoare, cu cele susținute de Cantemir în 
introducerea la Compendiolum. Mai mult, logica intervine chiar în desfăşurarea 
lucrării, în care sunt utilizați frecvent termeni de logică în traducerea românească. 
Aceştia, ca şi cei utilizați de Cantemir în /storia ieroglifică ilustrează modul în care ar 
fi tradus acesta principalele noțiuni ale logicii. 

Unul dintre cei mai frecvenți termeni de logică din Divanul, acela prin care 
Cantemir îl redă pe ratio, respectiv logos, este „Socotială“, cu toate derivatele sale: 
„nesocotială“, „nesocotință“, „socotitoriu“ pentru logikos; „puţin socotitoriu“ (asyllo- 
gistos). 


” D, Cantemir, op. cit, p. 110 şi p. 115. 


?l Idem, Istoria ieroglifică, în: Opere complete, vol. IV, Editura Academiei Române, 
Bucureşti, 1973, ms.6. 

În Istoria ieroglifică, „socotială“ are sensul de syllogismos, deci raționament, 
nu rațiune, forma „socotială adevărată“ sau „socotială dreaptă“ având sensul de 
raționament adevărat sau corect. 

Termenul de „ceință“, de la ce este (ti esti, quid est) ar fi corespunzătorul lati- 
nescului esenţă, „feldeinţă“, de la ce fel de (poios, qualis), „câtință“ (posotes) pentru 
cantitate. Aceştia sunt cei mai sugestivi termeni, care, în condiții normale de progres 
cultural, s-ar fi încetățenit în limba română. Alţi termeni au astăzi o rezonanță mai 
puțin plăcută: „chiteală“ (theoria), „hiriş“ (idios, propriu), „întindere“ (skopos, in- 
tentio), „stihie“ (stoicheion, element), „înainte punere“* (protasis, premisă), 
„încheierea voroavii““ (symperasma, concluzie) sau cele cinci predicabile („glasuri'“ = 
voci): „niamul“ (genul), „chipul“ (specia), „deosăbirea“ (diferența), „hiriştiia“ 
(propriul) şi „tâmplarea“ (accidentul). 

Cert este că Principele Cantemir dispunea, în variantă românească, de 
întrea ga terminologie a logicii, utilizată cu prisosință în lucrările sale literare. Numai 
că prima sa lucrare (Divanul) este o lucrare de etică. „În Divanul, însuşi genul scrierii 
impune folosirea demonstrației, a logicii, tot cursul argumentației fiind rațional. 
Autorul apelează la dovezi şi face o Socotială în care caută să demonstreze logic 
incompatibilitatea între om şi lume. De observat că întreaga controversă putea fi 
rezolvată şi prin simple argumente de autoritate, prin citate biblice”. 

Interesul pentru logică l-a urmărit pe Cantemir, în diferite forme, şi în operele 
scrise mai târziu. Referindu-se la Sistema sau starea religiei mahomedane, publicată 
de Cantemir în 1722, la Petersburg, Grigore Tocilescu constată că fostul domnitor se 
interesa de logica arabă, cunoscând modul în care aceasta este concepută: „ca 
introducere a înțelepciunii în capul omului pentru a judeca lucrurile cu istețime, prin 
felurite categorii, definiţii dialectice; se adaugă la ea Cele cinci voci ale lui Porfir, 
10 categoni ale lui Aristotel, „pe care arabii le numesc şart — adică condițiuni. Cărțile 
topice, analitice şi sofistice““”. Reiese de aici faptul că Dimitrie Cantemir şi-a extins în 
continuare orizontul cunoştinţelor de logică. 

Tot Grigore Tocilescu, analizând lucrarea Loco Obscura in Catechisi, 
publicată în 1720, în care Dimitrie Cantemir combate o lucrare a lui T. Procopovici, 
constată că maniera în care acesta procedează dovedeşte că „era bun dialectic şi 
scolastician. Cunoştea bine dialectica lui Aristotel şi direcțiunea sofistico- 
scolastică” 

Dimitrie Cantemir, în această lucrare, extrage fraze din opera criticată şi le 
supune, independent de contextul lor, unor analize semantice minuţioase. „Cercetând 
amănunțit critica lui Cantemir, noi am constatat, continuă Tocilescu, că unele din 
punctele de acuzare ale sale sunt cam mici şi ajung până la controverse scolastice, 
uneori cam trase de păr, ce arată că ținea morțiş la logica lui Aristotel, însă în marea 
lor majoritate punctele de acuzare sunt foarte sănătoase, argumentate şi nimerite“e5, 

In acelaşi sens, dar vizând o altă dimensiune a logicii decât cea scolastico- 
formalistă, este utilizat şi chiar definit în Scara zâlcuitoare din Istoria ieroglifică 


ATA Cândea, Studiu introductiv la D. Cantemir, Opere complete, vol. |, Divanul, Editura 
Academiei Române, Bucureşti, 1974, pp. 47—48. 

B Gr. Tocilescu, ms. rom. 5148-II, fila 381, BAR. 

* Ibidem, fila 419. 

*5 Ibidem, fila 426. 

termenul „axiomă“ („Zisă filosofască carea în loc de canon, de pravilă să ține“). 
Conform unor astfel de axiome, el rezolvă, fără drept de apel, anumite controverse din 
Istoria ieroglifică. 

Mult mai valoroase sunt însă axiomele sau canoanele utilizate de Cantemir în 
demonstrațiile istorice. După cum observase P. P. Panaitescu”, după Prolegomena, în 
Cartea I, Capitolul întâi din Hronicul vechimei a romano-molalo-vlahilor (1723), 
Cantemir enumeră axiomele sau canoanele istoriei, sugerând faptul că va întreprinde o 
tratare demonstrativă a istoriei. Sunt demne de menționat câteva dintre aceste axiome: 
„tăcerea nici nu pune, nici nu ridică lucrul“; „zisa îl şi pune şi-l şi ridică“; „tăcerea 
după zisă adevereşte zisa o dată“. Modul concis în care sunt exprimate aceste axiome 
dovedeşte că ele au fost concepute în mod special şi redate în demonstrații. 

Există şi alte axiome care justifică modul deductiv de abordare a problemelor 
istorice. P. P. Panaitescu menționează un principiu (numit „axiomă“ de către 
Cantemir), care aminteşte de inferența „g, deci p implică q“: „de pe fapte a lucrurilor 
ființă se cunoaşte, când un lucru iaste făcut, înțelegem că lucrul acela pricină înainte 
mergătoare au avut“. 

Preocupările de logică ale lui Dimitrie Cantemir au avut ecouri până în 
ultimele sale lucrări, ca pretutindeni în opera sa, în care s-a străduit statornic să 
depăşească nivelul empiric al faptului imediat, năzuind spre teoretic şi formal, spre 
corectitudine şi universalitate. 

4.1. Preocupări de logică la reprezentanții 
Școlii Ardelene 


Titus LATES 


4.1.1. Traducerile lui Samuil Micu 


Samuil Micu s-a născut în septembrie 1745 la Sad. A urmat cursuri şcolare 
în satul natal şi apoi la Blaj. În 1762, înainte de a termina gimnaziul, se călugăreşte 
la sugestia episcopului Petru Pavel Aaron, făcându-şi ucenicia monahală la mănăs- 
tirile Buna Vestire şi Sfânta Treime din Blaj. În august 1766 este trimis pentru 
continuarea studiilor, ca bursier, la Colegiul Pazmaneum din Viena. La Viena a 
studiat timp de şase ani, urmând, încă din noiembrie 1766, la Universitate, cursuri 
de teologie, filosofie, drept canonic, fizică experimentală, mecanică şi aritmetică. 
Revenind la Blaj în 1772, a fost numit profesor de etică şi aritmetică la clasa de 
filosofie a gimnaziului. 

În anul 1779 se afla din nou la Viena, ca vice ephemerius (prefect sau 
director de studii) la Colegiul Sfânta Barbara. Aici începe să traducă în 1781 din 
manualul Elementa philosophie recentioris al lui Friedrich Christian Baumeister, 
traducere pe care o va relua şi mai târziu la Blaj. Dintre manualele de filosofie a 
reuşit să tipărească Logica, la Buda în 1799 şi Legile firei, ithica şi politica, în două 
volume, la Sibiu în 1800. Învățătura metafizicii, Etica şi Învățătura politicească au 
rămas în manuscris, văzând lumina tiparului abia în 1966. 

Samuil Micu a mai tipărit Carte de rogaciuni pentru evlavia homului 
chreştin (Viena, 1779), Elementa linguæ daco-romanae sive valachicae (Viena, 
1780), în colaborare cu Gheorghe Şincai, Propovedanie sau învățături la îngro- 
păciunea oamenilor morţi (Blaj, 1784), Biblia (Blaj, 1795), Theologhia mora- 
licească sau bogoslovia (Blaj, 1796), traducere după Venceslav Schanza ş.a. A 

fost, de asemenea, mentor şi coautor al Supplex Libellus Valachorum (1791). A 
lăsat în manuscris numeroase lucrări de teologie (Istoria bisericească), istorie 
(Scurtă cunoştinţă a istoriii românilor, Istoria, lucrurile şi întâmplările românilor) 
şi filologie (Dictionarium valachico-latinum). 

A murit la Buda, în 13 mai 1806, unde îşi petrecuse ultimii ani ai vieţii 
(1804-1806) ca cenzor al cărţilor româneşti ce se tipăreau la Tipografia 
Universităţii. 

Samuil Micu a tradus Logica după Elementa philosophie recentioris de 
Friedrich Christian Baumeister. Manualul, apărut într-o primă ediție înainte de 
1745, era foarte apreciat în învățământul imperial austriac şi a cunoscut numeroase 
reeditări, dintre care una la Cluj, în 1771, şi la Viena, în 1774!. Lucrarea se înscrie 
în tradiția iluministă germană, preluând în mare parte ideile lui Christian Wolff şi 
ale elevului acestuia, Ludwig Philipp Thiimmig. Wolff fusese la rândul lui un 
propagator al filosofiei lui Leibniz. 

Sunt cunoscute două variante manuscrise ale traducerii Logicii de către 
Samuil Micu. Prima datează din anii 1781-1782, când se afla la Viena, şi este 
intitulată Loghică, acum întâi pre limba românească prefăcută de Samoil Clain, 
ieromonah de la Blajiu. Anul Domnului 1781. Scrisă în Viena Austriei. Cea de-a 
doua reprezintă o reluare a traducerii din 1786, pe care a revăzut-o în 1787, la Blaj: 
Loghica, adecă partea cea cuvântătoare a filosofiei, făcută şi scrisă pre limba 
românească de ieromonahul Samoil Clain de la Sad. Văzută şi îndreptată, 1787. 
Ultima filă a manuscrisului poartă însemnarea „Sfârşitul filosofiei cei cuvântătoare, 
adecă a logicii, scrisă întâi pre limba românească de mine, cel între iero-monahi 
mai mic, Samoil Clain din mănăstirea Sf. Troiță din Blajiu, în anul 1781. lar acum 
a doua oară tot de mine Samoil Clain scrisă în anul 1786“. 

Lucrarea s-a tipărit în 1799 la Buda în „Crăiasca Typografie Orientaliească 
a Universităţii Peştii“ sub titlul Loghica / adeca: / Partea cea cuvintătoare / a / 
filosofiei. Pe foaia de titlu nu se pomeneşte numele autorului şi al traducătorului. 
Fiind vorba despre un manual, omisiunea numelui autorului este justificată după 
obiceiul din secolul al XVIII-lea; lipsa numelui traducătorului ar putea fi pusă pe 
seama unei intervenţii exterioare (probabil, tălmăcitorul fiind călugăr greco-catolic, 
nu putea semna o traducere dintr-un autor protestant, iluminist). Totuşi, Samuil 
Micu îşi destăinuie pe parcursul lucrării identitatea: „Samoil Clain mult am ostenit 
până am făcut Loghica pre limba românească“ (p. 84). 

După cum menţionează şi D. Popovici în lucrarea sa de referință La 
Litterature Roumaine ă l'Époque des Lumières (1945), Loghica lui Samoil Micu nu 
este numai o logică, ci şi o introducere generală în studiul filosofiei. 

În capitolul If, De filosofie şi de părțile ei, pentru a putea spune ce este filo- 
sofia, sunt prezentate „feliurile“ de cunoștințe care pot fi dobândite prin „speriința şi 
adevărata cuvîntare“:; cunoştinţa istoricească, „cunoştinţa lucrurilor celor ce sînt sau 
să fac“, cunoştinţa filosoficească „cunoştinţa pricinilor“ şi czmoştința mathema- 


l I, Lungu, Școala ardeleană, Editura Minerva, Bucureşti, 1978, p. 301. 
? P, Teodor, Izvoarele lucrărilor de filosofie traduse şi prelucrate de Samuil Micu, în: 
„Studii şi cercetări filosofice“, Iaşi, XI, nr. 2, 1960. 
SL Lungu, op. cit., p. 306. 
* Cf. Ibidem, pp. 306-345. 

licească, care „iaste a cunoaşte cîtațiunea sau măsura lucrului“. Se spune în continuare 
despre cunoştinţa istoricească, obținută prin simțuri, că este temeiul cunoștinței 
filosoficeşti, pentru „căştigarea“ căreia mai este nevoie de „cuvântarea minții“, „că 
aceasta iaste putere, prin carea îmbinarea şi unirea şi adevărul lucrurilor chear şi ales 
să cunoaşte“ (p. 8). Se precizează de asemenea că „de începuturile şi temeiurile cele 
adevărate să țin: 

1. Hotărârile; 

2. Axiomele, adecă de care nici o îndoială nu iaste; 

3. Cele ce prin simțiri adevărate şi fără de îndoială le cunoaşte“ (p. 13). 

Metoda potrivită filosofiei este numită method matematicesc sau altfel spus 
method firesc sau sistematicesc sau filosoficesc. Stilul filosofic recomandat este unul 
clar, fără „podoabe“, în cuvinte cu o „înțelegere statornică“. 

În capitolul al II-lea, De părțile şi de lărgimea filosofiei, este prezentată 
sistematic filosofia „după rîndul şi statul său“. Mai întâi, filosofia este împărțită în 
theoretică „carea cuprinde adevărurile cele de lipsă la fericire, şi mai ales 
înţelegerea, de cât faptele le îndreptează“ şi practică sau lucrătoare, care cuprinde 
„învățăturile, care dau porunci cum să-şi îndrepteze omul faptele, obiceiurile şi 
năravurile sale“ (pp. 16-17). La rândul ei, „filosofiia cea theoretică“ cuprinde 
filosofiia cea firească sau fisica şi metafisica, iar „filosofiia cea practică“ cuprinde 
filosofiia practică cea peste tot sau de obşte, dreptul firei, ethica şi politica. În 
sfârşit, este amintită „loghica“ care „mai înainte de cele lalte învățături trebue a să 
învăța că aceasta ascute oare cum puterea înțelegerii şi o gătește ca mintea (...) 
adevărurile mai detuilit să le vază şi să le cunoască“ (pp. 18, 19). 

În A loghicii sau a filosofiei cei cuvântătoare Prolegomena sau cuvânt 
înainte se fac mai întâi precizări riguroase după cum cerea şi metoda „matematică“ 
a lui Wolff. 

Este făcută mai întâi distincţia clară dintre logica cea firească, identificată 
cu însuşirea naturală a omului de „a judeca şi a cuvânta“ şi loghica cea cu 
meşteşug, care este „tâlcuire cheară şi luminată a loghicii cei fireşti“ (p. 22) şi „dă 
legi, cu care puterea minţii omeneşti şi lucrările înțelegerii trebue să să îndrepteze 
în cunoaşterea și cercarea adevărului“ (p. 23). „Loghica cea cu meşteşug“ este, la 
rândul ei, împărțită în rheoretică şi practică: „partea cea din tâiu să se tâlcuiască 
lucrările minții şi firea lor, adaogând legi mai de obște, cum să cade a judeca şi a 
cuvânta, în a doao parte să arate calea, pre carea trebuie să umble mintea, ca 
adevărul sau să-l afle, sau cel aflat să-l poată cunoaşte și alege“ (p. 23). 

În prima parte a Logicii se vorbeşte despre „cele trei lucrări ale minții“ sau 
„cele trei părți mai alese ale minţii şi ale înțelegerii“: „1. Închipuirea sau ideea. 
2. Judecata sau legătura şi împreunarea ideilor şi despărțirea lor. 3. Cuvântarea sau 
siloghismul“ (p. 24). 

În primul capitol se spune despre idee că „iaste închipuirea în minte a 
vreunui lucru“ (p. 25), urmând o prezentare a gradului de claritate a perceperii 
lucrurilor, clarității fiindu-i opusă obscuritatea: „Aceste închipuiri sau idei sau sunt 
chiare şi luminate sau întunecate“. Atitudinea față de concepte, în grad de specie şi 

de pen, este realistă’. „Felurile şi spițele nu sînt ceva lucru care să aibă osibită a sa 
stare, ci se socotesc numai întru cele singuratice“ (p. 41). 

În capitolul al doilea se vorbeşte despre „cuvinte“ care sunt „semnele 
ideilor“ şi este definit semnul „semnul iaste, a căruia idee îmi stârneşte a altui lucru 
idee“ (p. 50). 

În capitolul al treilea este prezentată teoria definitiei: „prin hotărâre înțeleg 
a spune cu cuvinte ce iaste fieşte ce lucru ca cum cu neşte hotară l-ai mărgini şi l-ai 
scrie împregiur“ (p. 59). 

Urmează capitolele despre împărțiri şi clasificări, despre judecăţi şi 
propoziţii („spuneri“), partea teoretică a logicii încheindu-se cu discuţia despre 
raționament şi silogism („cuvântare“). Cuvântarea „atunci se face, când mintea din 
doar spuneri scoate a treia, iară cuvântarea cu cuvinte spusă să zice silloghism“ 
(p. 92). 

La începutul părții a doua a Logicii, care cuprinde /ogica practică se 
reaminteşte că „a logicii datorie iaste a arăta calea, cu carea adevărul să se poată şi 
a să afla şi bine a să cerca şi ca omul cu cele trei lucruri ale minții, care până acum 
le-am spus şi întru cercarea şi întru aflarea şi întru alegerea adevărului, bine şi cum 
să cade să se folosească“ (p. 123). 

Se disting cele trei tipuri de adevăr: adevărul metrafizicesc, care se referă la 
potrivirea între lucrul concret şi concept („deaca omul toate acelea are, care sănt de 
lipsă ca să-l facă să fie aur, atunci aurul iaste adevărat aur, ci merafiziceşte“), 
adevărul ethicesc, care constă în potrivirea între vorbă şi gând („deaca vorbeşti, 
precum socoteşti şi vorba nu să desuneşte de la minte, să zice că trăieşti adevărat“) 
şi adevărul Joghicesc care „iaste cuviinţa şi întocmirea gândurilor noastre cu lucrul 
însuşi“ (p. 124). 

Capitolul al doilea este Despre toate acelea care se împotrivesc adevăru- 
lui, adică despre rătăciri, greşeli, prejudecăți şi amăgiri. Întâlnim aici influențe 
din Bacon şi John Locke, iar Samuil Micu nu ezită să combată şi prejudecățile 
„teologhiceşti“ şi pe cele întemeiate pe autoritate, ale „arhiereului“. 

În capitolul al treilea, Despre adevărul cel de bună seamă este făcută o 
distincţie între ceea ce pare fals şi ceea ce este cu adevărat fals, iar ceea ce prezintă 
o anumită similitudine cu adevărul propriu-zis („cel de bună seamă“) este numit 
adevăr probabil („părut“). Sunt prezentate, de asemenea, şi căile de descoperire a 
adevărului: experiența („speriința“) şi demonstrația („arătarea“). „Speriința o zicem 
că iaste cunoştinţa, carea să dobândeşte când luăm aminte de cele ce cu simțurile le 
prindem“ (p. 142). „Arătarea zicem că iaste împletirea şi legătura cea mai cu bun 
rând a cuvântărilor“ (p. 149). 

Samuil Micu accentuează şi distincţia între experiență şi experiment, 
socotind experimentul ca o metodă superioară de cercetare: „cu speriința de obşte 
şi proastă şi cei învățați multe sperimenturi făcând au cunoscut“ (p. 143). 

În capitolul al patrulea, De adevărul cel părut, adevărul probabil nu este 
privit depreciativ, ci ca stimulent al cunoaşterii. Prezentarea diferitelor „spiţe“ şi 


5 L. Blaga, Gândirea românească în Transilvania în secolul al XVIII-lea, Editura Ştiinţifică, 
Bucureşti, 1966, p. 143. 

„chipuri“ ale „părerii“, — „istoricească“, „fizicească“, „ermeneuticească sau tâlcui- 
toare“ şi „practicească“ — sunt prilejuri pentru o critică a izvoarelor istorice, a 
definirii legilor fizice, a interpretării textelor şi pentru un îndreptar în problemele 
politice şi practice. 

În continuare, partea a doua a Logicii cuprinde mai multe capitole de meto- 
dologie: De cugetare, cum trebuie a cugeta şi prin cugetare a cerca rândul, De 
înțelegerea sau osebirea adevărului şi cum să cade a ceti cărţile şi a alege 
adevărul din cele ce sunt scrise în cărți, Cum să împărtăşim cu alții adevărul, Cum 
trebuie pre alții a-i răsturna, adecă: a-i învinge şi a le arăta că rău şi nu adevăr 
grăiesc, Cum să cade a să apăra pre sine şi Cum să cade a să disputa. 

În cea mai mare parte a traducerii, Samuil Micu a urmat cu fidelitate textul 
latin. Totuşi, o cercetare mai atentă a scos în evidenţă şi unele infidelități. 

I. Lungu (1978) observa că Samuil Micu a tradus selectiv şi uneori cu spirit 
critic textul original, sau că nu a tradus rezervele şi retractările lui Baumeister față 
de empirism. Acelaşi autor a observat că definiţia adevărului logic ca adecvare a 
ideilor despre lucruri cu lucrurile înseşi, cum apare la Samuil Micu, este sensibil 
diferită de cea a lui Baumeister („Veritas ergo logica est convenientia cogitationum 
nostrarum cum se ipse“) care s-ar traduce mai corect prin: „Adevărul logic este 
potrivirea gândurilor noastre cu ele însele“. 

Rolul cel mai important al traducerii lui Samuil Micu rămâne însă efortul 
de a crea o terminologie filosofică românească. În unele cazuri a folosit termeni 
vechi sau populari pentru a transpune noțiuni noi, bazându-se pe „transparenţa“ 
radicalului grecesc sau latin al cuvintelor. Procedeul a fost folosit şi de Cantemir, şi 
astfel o serie de calcuri sunt comune la cei doi: „cuvântare“ (raționament), „ho- 
tărâre“ (definiţie), „arătare“ (demonstraţie). Altele sunt folosite doar de Micu: „cu- 
vântarea minţii“ (raționarea), „temeiuri“ (argumente), „întărirea“ (afirmaţia), „îm- 
părțire“ (diviziune), „despreunatoriu“ (disjunctiv) ş.a. 

Samuil Micu a introdus şi multe neologisme necesare limbii textelor filo- 
sofice: „lema“, „silloghism'“, „sorit“, „epiherema“, „amfibologhie“, „analoghie“ şa. 

Un alt merit al lui Samuil Micu este de a fi oferit prima traducere a unui 
manual de logică (filosofie) în limba română. Exemplul său va fi urmat în tot 
secolul al XIX-lea, punându-se bazele învățământului filosofic (şi implicit ale 
învăţării logicii) în limba română. 


Bibliografie 


Lucrări publicate 

Loghica, adecă partea ce cuvantătoare a filosofiei, Buda, 1799 (fragmente în 
Școala ardeleană, Ediţia critică, note, bibliografie şi glosar de FI. Fugariu, Editura 
Minerva, Bucureşti, 1983, pp. 367-374); Legile firei, ithica şi politica sau Jilosofia cea 
lucrătoare, Partea întâia şi Partea a doao, Sibiu, 1800; Scrieri filosofice, Studiu 
introductiv şi ediţie critică de Pompiliu Teodor şi Dumitru Ghişe, Bucureşti, Editura 
Ştiinţifică, 1966. 


é Cf. I. Oprea, op. cit., pp. 67-71. 


30 Începuturile logicii româneşti 


Despre autor 

POPOVICI, D., La littérature roumaine a l'époque des lumières, Sibiu, Centrul de 
studii şi cercetări privitoare la Transilvania, 1945; trad. în Ib. rom. idem, Studii literare, l, 
Literatura română în epoca „luminilor“, Ediţie îngrijită şi note de I. Em. Petrescu, Postfaţa 
de Aurel Martin, Cluj, Editura Dacia, 1972; LUNGU, I„ Meritele lui Samuil Micu în 
problema creării terminologiei filosofice româneşti, în: „Cercetări de filosofie“, tom III, 
1955, nr. 4, pp. 301-310; Școala ardeleană, Bucureşti, Editura Minerva, 1978; TEODOR, 
P., Izvoarele lucrărilor de filosofie traduse şi prelucrate de Samuil Micu, în. „Studii şi 
cercetări filosofice“, Iaşi, XI, 1960, nr. 2, pp. 235-244; BLAGA, L., Gândirea românească 
în Transilvania în secolul al XVIII-lea, Bucureşti, Editura Ştiinţifică, 1966; GHIȘE, D., 
TEODOR, P., Fragmentarium iluminist, Cluj, Editura Dacia, 1972; ZDRENGHEA, 
M. Probleme de limbă în Loghica lui Samuil Micu, în: „Cercetări de lingvistică“, anul 
XXI, 1976, nr. 2, pp. 175-181; OPREA, I., Terminologia filosofică românească modernă, 
Bucureşti, Editura Ştiinţifică, 1996; *** Școala ardeleană, I, Ediţie critică, note, 
bibliografie și glosar de Florea Fugariu, Introducere de Dumitru Ghişe şi Pompiliu Teodor, 
Bucureşti, Editura Minerva, 1983. 


4.1.2. Traducerile lui August Treboniu Laurian 


A. T. Laurian s-a născut în 17 iulie 1810 în satul Fofeldea de lângă Sibiu. 
Primele cunoştinţe le-a primit în casa părintească şi apoi la şcoala germană din 
Sibiu. Între anii 1827-1831 este elev la gimnaziul latin din acelaşi oraș, apoi 
urmează timp de doi ani cursurile superioare ale colegiului catolic din Cluj. 

În 1834 pleacă la Viena, unde a urmat începând din 1835 cursurile 
Institutului Politehnic şi probabil unele cursuri la Universitate. Cucerit de ideile 
Şcolii Ardelene şi probabil la îndemnul unor cărturari de la Bucureşti, 
A. T. Laurian a scris la Viena Tentamen criticum... (1840), prin care şi-a exprimat 
un crez filologic pe care nu l-a părăsit toată viaţa. 

În anul 1842 este solicitat de Eforia Şcoalelor din București să ocupe 
catedra de filosofie de la Colegiul Sf. Sava (rămasă vacantă de 10 ani, după 
îndepărtarea silnică a lui Eufrosin Poteca, în 1832). În scop didactic, a început să 
traducă şi să alcătuiască numeroase manuale şcolare (filosofie, istorie, geografie, 
cosmografie). 

La începutul anului 1845 s-a asociat cu Nicolae Bălcescu pentru a înființa 
o revistă de istorie, „Magazin istoric pentru Dacia“. 

A fost unul dintre liderii revoluției de la 1848 din Transilvania şi Țara 
Românească, continuându-şi activitatea politică şi la Viena, unde a publicat şi o 
mare colecție de documente cu privire la revoluţia din Transilvania (Die Romanen 
der österreichischen Monarchie, 3 vol., 1849-1851). 

În aprilie 1852 a părăsit Viena, fiind chemat de domnitorul Grigore Ghica 
pentru a i se încredința, ca inspector general, conducerea învățământului din Mol- 


dova, La propunerea lui M. Kogălniceanu, a fost însărcinat şi cu tipărirea Cronicii 
lui Gh. Şincai. 

Datorită stării conflictuale de la Iaşi, A. T. Laurian s-a întors în 1859 la 
Bucureşti, unde a devenit membru al Eforiei Şcoalelor, redactor la „Instrucţiunea 
publică“ şi director al Bibliotecii Naţionale. 

La 13 iulie 1862 este numit membru al Consiliului superior al Instrucțiunii 
publice, instituit ca urmare a desființării Eforiei Şcoalelor din Bucureşti şi a 
Consiliului şcolar din Iaşi. 

La 31 august 1863 s-a propus crearea unei facultăți de litere şi a unei 
facultăți de ştiinţe sub denumirea de Şcoala superioară de litere şi Şcoala 
superioară de ştiinţe, iar A. T. Laurian a fost numit profesor de istoria literaturii 
clasice (elenică şi latină) la Şcoala superioară de litere şi director al şcolii. Când 
cele două facultăți, la care s-a adăugat şi Facultatea de Drept, s-au unit la 4 iulie 
1864 sub denumirea de Universitatea din Bucureşti, Laurian şi-a păstrat catedra de 
literatură latină şi a fost ales decan al Facultăţii de Litere. 

A fost preşedinte al Societăţii „Transilvania“ (1877-1879), primul secretar 
general (1867-1870) şi preşedinte (1870-1872, 1873-1876) al Societăţii Academice 
Române. 

Cea mai importantă sarcină pe care şi-a asumat-o în această perioadă a fost 
elaborarea controversatului Dicţionar al limbei române (1871-1876), având ca 
principal colaborator pe I. C. Massim. 

La 1 septembrie 1879 şi-a înaintat demisia de la decanat şi a cerut pensio- 
narea de la catedră. 

A murit la 26 februarie/10 martie 1881. 

La solicitarea Eforiei Şcoalelor adresată profesorilor, de a-şi publica cursurile, 
A. T. Laurian şi-a propus un plan de traducere şi publicare a unor lucrări, în special 
manuale, oprindu-se la autori precum A. Delavigne, J. Beck, J. Lichtenfels şi 
W. T. Krug. A reuşit însă să publice doar Manual de filosofie de A. Delavigne, în 
1846 şi primul tom din Manual de filosofiă şi de literatura filosofică de W. T. Krug, 
în 1847. 

Cuprinsul Manualului de filosofie al lui A. Delavigne este „ordinatu“ după 
programa Universităţii de la Paris din anul 1840. 

În Introducere se vorbeşte despre obiectul filosofiei, folosul şi importanța 
filosofiei, raporturile ei cu alte ştiinţe, despre metodele şi împărțirea filosofiei. 

Enumerându-se metodele filosofice — metoda ipotetică, metoda religioasă 
şi metoda experimentală — se fac referiri la Bacon şi se precizează că „adevăratul 
metodu filosoficu e metodul esperimental, fiinducă numai acesta împrumută 
elementele cunoștinței dela însuşi obiectul care vremu să'l cunoaştemu“ (p. 6). 

Filosofia este împărțită în Psihologie, Logică, Morală şi Teodicee, la care 
se adaugă şi o parte complementară: de Istoria filosofiei, aceasta fiind şi ordinea 
recomandată în învățarea filosofiei. Adică „psihologia ne face cunoscută mintea 
sau instrumentul intellectual; logica ne învață usul facultățiloru nostre, adecă 
modurile de aplicare ale minții ş.a.m.d.“ (p. 8). 

Primele probleme de logică sunt abordate în partea de psihologie: 
„Judeciul“, raționamentul, abstracțiunea, generalizațiunea, sunt prezentate alături 
de alte „facultăți“ ale cunoaşterii, precum conştiinţa, atențiunea, percepțiunea 
esternă şi asociațiunea ideilor. 

Partea de logică începe cu un capitol Despre metodu, în care se precizează 
că „înțelesul vorbei metodu depinde essenţial dela înţelesul carelu vom uni cu 
vorba logica“ (p. 78). Logica este prezentată în strânsă legătură cu psihologia 
reluându-se ideea din prima parte, „aşa încâtu psicologia cuprinde totu ce e 
facultate în sufletul nostru si logica totu ce e funcțiune“ (p. 78). 

Analiza şi sinteza sunt privite ca „doue processe constitutive ale metodului 
esperimental“; „Ele sînt inseparabile şi e peste putință de a ajunge la cunoştinţe 
applicându-le despărțitu“ (p. 79). 

Sunt prezentate apoi instrumentele analizei şi sintezei: definiţia, diviziunea, 
clasificarea. 

Urmează capitolele despre certitudine, diversele tipuri de certitudine, des- 
pre procesele prin care se poate ajunge la certitudine: analogia, inducția şi deducția. 
Silogismul este prezentat ca „deducțiunea espressa formala“ (p. 92). Ca „mediu de 
certitudine“ este prezentată „autoritatea mărturiei omeneşti“, comunicată prin 
tradiție, istorie şi monumentele materiale. 

Sunt aduse în atenţie şi sofismele (,„sofismatele“) şi erorile, împreună cu 
mijloacele („„mediele“) de a le îndepărta. 

Un capitol distinct este dedicat semnelor şi limbii în raportul lor cu 
cugetarea. „Semnele sînt diversele manifestațiuni prin care cugetul se traduce din 
afară. Sumina semnelor ce representesă cugetarea constitueşte limba“ (p. 106). Pe 
parcursul lucrării (mai puțin în partea de logică!), autorul îşi justifică poziția prin 
referiri la autori contemporani, precum Cousin, Jouffroy, Damiron, Gerusez ş.a. Se 
poate constata şi o simpatie pentru empirism, prin citarea lui Bacon şi Locke şi 
respingerea eclectismului („eclectismu e unu terminu meziariu“, p. 89). 

A. T. Laurian a tradus Manual de filosofia şi de literatura filosofică de 
W. T. Krug, după „a treia editione“, păstrând şi prefețele autorului (la prima şi a 
doua ediție) în care acesta îşi prezintă opera şi pe sine. Deşi recunoaşte formaţia sa 
Kantiană, Krug mărturiseşte că „nam fosti neci o dată kantiani în întellessu 
propriu“ şi, deşi „filosofii cari au urmată pre scenă după Kant“ (Fichte, Schelling, 
Jacobi) „au avută natural influentiă spre mene“, susține că „eu n'am renunțiată neci 
o dată independenţiei melle în filosofare, şi că nu mi am compusi sistema mea, 
câtă de imperfectă să fiă, mecanice din filosofemate străine, ci mi o am formati 
organice din mene însumi“ (p. X). 

Autorul menționează de asemeni şi alte traduceri ale operei sale în limbi 
străine: în neogreacă, latină şi poloneză. 

În Introductione generală a lucrării este prezentată şi o bogată listă din 
„literatura filosofiei“: enciclopedii, dicționare, scrieri „mai multu sau mai pucinu 
sistematice“, periodice, opere bibliografice. În partea de Filosofia fundamentale 
lista este completată cu noi lucrări. 

Foarte pe scurt este prezentat aici şi sistemul filosofic al autorului, 
sintetismul transcendental: „Prin urmare filosofătoriulă nu debe să deducă neci 
Idealulu din Real, neci Realul din Ideal, ci să le considere amendoue ca puse şi 
unite din origine, asiă deră să recunnâscă Sintesea transcendentală“ (p. 50). 

Impărţind filosofia, Logica este clasificată alături de Metafizică şi Estetică 
în cuprinsul Doctrinei despre reprezentare sau al Filosofiei Teoretice. În partea a 
doua a lucrării, dedicată Logicii, aceasta este definită ca „scientia despre legalitatea 

originariă a spiritului nostru în respectulă cugetârii singure (analitice sau formale)“ 
(p. 119), acceptându-se şi alte denumiri ale disciplinei: „se numesce Logica şi Dia- 
noetică şi Doctrină rațională şi Dialectică“ (p. 119). 

Logica este împărțită în Logică curată, care cercetează „legile cugetării 
numai în determinatura lorii cea originariă“ şi Logică applicată, care „se reflecte si 
la conditionile empirice suptii cari se applică [legile]“ (p. 120). 

Urmează cele două secțiuni despre logica curată şi logica applicată, 
ambele abordate în câte un capitol elementar şi unul metodologic. 

Cel mai amplu capitol este cel de Logica Elementariă curată, în care se 
tratează despre principiile logice (Principiul Identitâţii absolute, Principiuli 
Positionii sau allă Tesei, Principiulii Oppositionii sau allă Antitesei, Principiulu 
Conjuntionii sau allu Sintesei şi Principiulu Identitâţii relative sau comparative), 
despre concepte, judecăți (judecie) şi raționamente. 

Conceptele şi judecăţile sunt considerate și tratate din patru „punte de 
vedere“: „allu Cantităţii, Calităţii, Relationii şi Modalitătii“. 

Sunt distinşi termeni precum cel de judecată, propoziție, enunț: „Unu 
judeciiă (judicium) asiă deră nu e alti ce-va de câtu unu cugetu în care reportulă 
certorii representationi se cugetă in unu modi determinată, sau e determinationea 
acestui reportă insusi. Deci decă desemnâmi, ună atare cugeti şi prin limbă sau 
enuntiâmu judeciulă, atunci se nasce o Propositione logică (enunciatio s. pro positio 
logica), care prin urmare nu e altu ce-va de câtu unu judeciă espusă prin vorbe“ 
(p. 153). Traducătorul lasă de o parte nota din originalul german despre Urzheilen, 
care nu are nici o relevanță în limba română. 

În partea „Despre Rationamente sati Sillogistică“ se tratează pe rând 
formele raționamentului (categorică, ipotetică, disjunctivă, dileminatică), despre 
„modificationi de formele sillogistice“ şi „figurile silogistice“. 

Metodologiă logică curate tratează despre „celle trei functioni““: Declararea 
(ce cugetu eu?), Dividerea (câtu cugetu?) şi Argumentarea (pentru ce cugetu?), 
adică despre definiţie, clasificare şi demonstrație. 

Capitolul Logică applicată Elemenariă cuprinde paragrafe despre greşelile 
logice (Despre Morbii logici) şi „despre remediele logice“. 

Metodologia logica applicata tratează „metodice atâtii despre Câstigarea 
câtu si despre Communicarea cunnoscientieloră“. 


În prefețele la cele două traduceri ale sale, A. T. Laurian mărturiseşte că a 
încercat să redea cât mai fidel originalul. A întâmpinat însă greutăți deoarece nu a 
găsit în limba română „o limbă cultivată şi termini formați pe cari să-i fi pututu 
intrebuința fără greutate şi fără frică de neologismi“. Aşadar, „de aici necesitatea de 
a forma o vorba nouă pentru fie care idee nouă, de a forma o limba filosofică 
pentru cugetarea filosofică“ (Prefata la Manual de filosofie de A. Delavigne). 
Limba adoptată, „în urmarea unei critice îndelungate“ a încercat să fie în aşa fel 
încât să fie ferită de păcatul de a „spurca scientia prin o ammestecătură barbară“ 
(Advertimentu din partea traductoriului la Manual de filosofia şi literatura 
filosofica de W. T. Krug). 

De altfel, caracteristica terminologică a lui A. T. Laurian este cea care se 
poate observa la întreaga filosofie promovată la Colegiul Sf. Sava între 1842 şi 
1848. Ea are un aspect modern, bogat în neologisme. Laurian a renunțat aproape 
total la fonetismele datorate modelului grecesc, german sau maghiar, prin 
orientarea spre ortoepia latină, mai apropiată de cea a limbii noastre”. 

4.1.3. Traducerile lui Timotei Cipariu 


Timotei Cipariu s-a născut în 21 februarie 1805 la Pănade, jud. Alba. A 
urmat gimnaziul (1816-1821), cursul filosofic (1821-1822) şi seminarul teologic 
(1822-1825) la Blaj, formându-se în tradiția Şcolii Ardelene. Şi-a lărgit sfera 
preocupărilor ca autodidact (istorie, arabistică ş.a.). în paralel cu cariera 
ecleziastică — preot greco-catolic (1827), canonic (1842-1868), vicar (1868-1870), 
prepozit metropolitan (după 1870) — s-a consacrat şi carierei didactice în şcolile 
Blajului. Începând cu 1825-1826 a fost numit profesor la gimnaziul din Blaj, unde 
a predat,filosofia (1828-1830), fiind în acelaşi timp şi prefect de studii la seminarul 
teologic. A fost, de asemenea, profesor de teologie dogmatică (1830-1834), 
doctrina religiei (1831-1841) şi studii biblice (1834-1852) la seminar, director al 
gimnaziului şi inspector al şcolilor din oraş (1854-1875), director (prefect) al 
tipografiei diecezane (1833-1863). A fost unul dintre autorii programului expus la 
adunarea de la Blaj, din 3/15 mai 1848 de pe Câmpia Libertăţii şi a făcut parte din 
delegația care a prezentat împăratului doleanțele românilor transilvăneni; deputat în 
Dieta de la Sibiu (1863-1864). Membru fondator (1861) şi primul vicepreşedinte 
(1867-1872) al Asociaţiunii Transilvane pentru Literatura Română şi Cultura 
Poporului Român ASTRA, membru fondator şi vicepreşedinte al Societăţii Aca- 
demice Române, membru al Societății Germane de Orientalistică de la Berlin. 


7 Cf. I. Oprea, Terminologia filosofică românească modernă, Editura Ştiinţifică, Bucureşti, 
1996, pp. 111-119. 

A fost editor şi autor de manuale, de cărți educative şi teologice, unele 
dintre ele cunoscând mai multe ediţii. Pe tărâm ştiinţific, activitatea lui cea mai 
importantă a fost de lingvist şi filolog. A publicat Principia de limba si scriptura în 
„Organul luminărei“, 1847-1848 (ed. a II-a, „revăzută şi înmulțită“, Blaj, 1866), 
Elemente de limba română după dialecte şi monumente vechi (Blaj, 1854), Cres- 
tomaţia seau Analecte literarie (Blaj, 1858), Elemente de poetică, metrică şi versi- 
ficaţiune (Blaj, 1877). A editat „Arhiva pentru filologie şi istorie“ (1867- e) 
prima revistă românească de filologie. 

În Prefaţiune (datată 15 august 1861), T. Cipariu menţionează că „oca- 
ziunea“ scoaterii la lumină a Elementelor de filosofia după W. T. Krug este dată de 
reînceperea la Blaj a unui curs de filosofie, care încetase pe la 1848 (o dată cu 
plecarea lui Simion Bărnuţiu în vâltoarea revoluţiei şi apoi la Iaşi). T. Cipariu îl 
propusese spre studiu pe Krug încă din anii 1829-1830, când începuse să predea 
filosofia la Blaj. Probabil tot el îl pusese în mână şi lui Bărnuţiu, care l-a tradus 
încă din 1839. 

Cipariu mai menţionează în prefața sa că manualul „începuse a se traduce 
şi de D. Lauriani“ (A. T. Laurian). Spre deosebire de acesta, el omite prefețele 
autorului. Renunţă, de asemenea, la enumerarea multor lucrări indicate în vasta 
bibliografie din manualul lui Krug; dintre scrierile ce tratează logica „dein punture 
de vedere seau scopure particularia“ reține tocmai Wissenschaft der subjektiven 
Logik de Hegel, omițând alte opt lucrări menţionate de Krug. 

După Introductiune generale care tratează despre „filosofia preste totu“ 
urmează cele şapte părți principale ale manualului: Filosofia fundamentale, 
Filosofia cugetului (Logica), Filosofia cunoscentiei (Metaphysica) în volumul 
întâi, şi Filosofi'a gustului (Aesthetica), Filosofi'a dereptului (Nomica), Filosofi'a 
vertutei (Ethica) şi Filosofi'a religiunei (Theologia) în volumul al doilea. 

Prin acest conținut, cele două tomuri reprezintă cel mai bun (mai complet) 
manual românesc de filosofie la acea dată. 

Logica, Filosofia cugetului, reprezintă cea de-a doua parte a manualului, 
cuprinsă în volumul întâi (pp. 100-224) şi mai are o variantă în limba română, 
după cum am menționat, în Manual de filosofie şi de literatura filosofică de 
W. T. Krug, tradus de A. T. Laurian. 

Terminologia filosofică întrebuințată de Cipariu este bogată, încercând 
exprimarea distinctă a conceptelor, dar este şi greoaie, datorită amalgamării de 
termeni învechiţi şi neologisme adaptate după limba veche şi termeni introduşi ca 
atare în forma pe care o aveau în latină sau greacă. 

În text sunt intercalate numeroase discuţii semantice cu precizări asupra 
termenilor greceşti sau latineşti şi trimiteri la autorii antici, mai ales, dar şi la cărțile 
scolastice, la cele din „şcoala wolfiană“ sau la alte lucrări ale lui Krug. 

Cuvintele devenite termeni filosofici sunt adesea glosate prin menţionarea 
în paranteză a termenilor originali: desfacerea (ana lysis), despre unațiune (disjunc- 
tio), împărțire (divisio), pusețiune (thesis) ş.a.m.d.'. Traducând din W. T. Krug, 


8 Cf. V. Niţu, T. Vedinaș, Timotei Cipariu. Arhetipuri ale permanenței româneşti, Editura 
Dacia, Cluj-Napoca, 1988, p. 10. 

”I, Oprea, Terminologia filosofică română modernă, Editura Ştiinţifică, București, 1996, 
pp. 132-137. 

Cipariu se înscrie în seria primilor kantieni români, alături de Gheorghe Lazăr, 
Simion Bărnuţiu şi A.T. Laurian, iar traducerea sa, deşi dintr-o sursă indirectă, a 
avut un rol important în difuzarea ideilor kantiene în cultura română. 

4.1.4. Psicologia empirică şi Logica lui Simion Bărnuţiu 


Simion Bărnuţiu s-a născut în 21 iulie / 2 august 1808 în Bocşa Română. 
După şcoala primară de la Șimleu a studiat la gimnaziul romano-catolic al 
călugărilor piarişti din Careii-Mari (1820-1825), unde a urmat şi un curs de 
Antropologie la care s-a întâlnit probabil cu primele noţiuni filosofice. În 1825 a 
ajuns la Blaj, unde a studiat teologia (1828-1829). 

În 4 noiembrie 1829 devine profesor de sintaxă la gimnaziul din Blaj, fiind 
în acelaşi timp arhivar consistorial şi prefect de seminar. 

În 1831 trece la nou înființata catedră de filosofie a liceului din Blaj, unde 
predă (în limba latină) până în 1834, când este chemat în postul de notar 
consistorial (lăsând catedra colegului său I. Dragomir). Citeşte serios din Kant, 
Hegel, Fichte, Krug şi Herbart. 

Intrând în conflict cu episcopul I. Lemeny, în 1839, îşi reia cursul de 
filosofie, de data aceasta în limba română, fiind primul care a predat filosofia în 
limba română în Transilvania, primul care a predat filosofia în româneşte a fost 
Gheorghe Lazăr (în 1818, în Țara Românească), Eftimie Murgu predând-o în 
Moldova în 1834. 

Îndepărtat din învățământ în 1846, îşi reîncepe studiile la Academia 
Săsească de Drept din Sibiu, studii pe care şi le întrerupe datorită izbucnirii 
revoluției din 1848, la care participă activ. 

În martie 1849 oraşul Sibiu este ocupat de trupele maghiare, iar Simion 
Bărnuţiu se refugiază la Viena, unde reia studiile juridice. Fiind obligat să 
părăsească şi Viena, îşi continuă studiile în Italia, la Pavia, până în 1854, când îşi 
susține doctoratul în drept. 

După trecerea doctoratului, acceptă invitaţia lui A. T. Laurian de a veni la 
laşi, unde a predat logica la gimnaziu (1855), apoi filosofia la Facultatea de 
Filosofie şi dreptul natural public şi privat la Facultatea de Drept din cadrul 
Academiei Mihăilene. 

Publicarea manualului Psicologia empirică şi Logica de Simion Bărnuţiu 
(laşi, Tipariulu Tribunei Române, 1871) a făcut parte dintr-un plan mai amplu de 
editare a cursurilor ținute la Universitatea din laşi de marele cărturar ardelean. 

Elevii şi discipolii săi au reuşit să mai publice Dereptulu publicu alu 
româniloru (laşi, 1867), Dereptulu naturale privatu (laşi, 1868), Dereptulu natu- 
rale publicu (laşi, 1870) şi Pedagogi'a (laşi, 1870). 

Estetica a fost publicată în 1972 (Bucureşti, Editura Științifică, text stabilit, 
îngrijit şi prefaţat de Ion Iliescu), iar Istoria filosofiei face parte dintr-un proiect 
recent de editare. 

Psicologia empirică şi Logica reprezintă traducerea părții întâi din Philo- 
sophische Propiădeutik. Ein Leitfaden zu Vorträgen an hoheren Lehranstalten de 
I. Beck. Titlul original al părții întâi este Grundriss der empirischen Psychologie 
und Logik şi se afla în 1849 la a treia ediţie. Scrierea a fost un manual de pre- 
dilecție al şcolilor secundare. A fost tradus şi în limba maghiară de filosoful 
Greguss Agost (1868). 

Încă din prima parte a lucrării (Psicologi'a empirică), Bărnuţiu îşi 
manifestă unele rezerve față de Beck (Becu), preferându-l pe Krug (Crugu): „Becu 
dice [...] cumucà corpulu nu face parte a eului, ci cumucà e unu non eu pentru 
sufletu; mai bine invetia Crugu cumucà eulu cuprende in sene atâtu corpulu câtu şi 
sufletulu cu tóte facultatile loru“ (pp. 19-20). 

Tot aici se fac şi primele trimiteri la partea de Logică. Când se discută 
înțelesulu care „se póte numi facultatea de a forma concepte, judecia şi 
ratiunamente“, se precizează că „în aceste operațiuni intielesulă se conduce de legi 
fundamentali determinate sie'şi proprie, dela a caroru urmare depende tótă 
legalitatea lucrării sale“, iar „aceste legi fundamentali ale cugetării le espune 
logic'a“ (p. 45). 

Logica este definită ca fiind „scienti'a legiloru cugetării singure (analitice 
seau formali)“ (p. 91). 

Conținutul Logicii (pp. 91-200) este asemănător în mare măsură cu cel din 
manualul lui W. T. Krug (cf. A. T. Laurian, T. Cipariu). 

În Introduptiune, logica este împărţită în curata şi aplicata, adăugându-se 
şi alte diviziuni, precum: logica teoritica şi praplica, logica universale seau 
elementaria şi logica particularia, logica naturale şi artificiale, logica analitica şi 


o Apud G. Bogdan-Duică, Viaţa şi ideile lui Simion Bărnuţiu, Editura Cultura Naţională, 
Bucureşti, 1924, p. 181. 

dialeptica, logica transcendentale (a lui Kant), logica subieptiva şi obieptiva 
(pp. 93, 94). 

Urmează cele două părți, Logica curata şi Logica aplicata, fiecare fiind 
subîmpărțită în elementară (elementaria) şi metodologică. 

În Logica curata elementaria care, ca şi la Krug, este cea mai întinsă 
(pp. 96-160) sunt prezentate principiile logice („legile cele fundamentali ale 
cugetării“) şi „elementele cugetării“; conceptele, judeciale şi ratiunamentele. 

Principiile logice sunt numite astfel: legea identitatii (principium iden- 
titas), legea contradiptiunii (principium contradictionis), legea ratiunii (principium 
rationis), legea tertiului eschisu (principium exclusi medii seau tertii inter duo 
contradictoria) (p. 97). 

Conceptele şi judecăţile sunt prezentate din cele „patru punte“: „alu 
cantității, alu caretatii, alu relatiunii şi alu modalitatii“. Capitolul despre raţio- 
namente (De ratiunamente) cuprinde silogistic'a. 

În capitolul de metodologia logică [elementară] sunt discutate cele „trei 
operațiuni“ necesare pentru a produce „una sistema scientifica“: definitiunea 
(definitio), diviziunea (divisio) şi argumentatiunea (argumentatio). 

Logica elementaria aplicate este despre erori şi „remediale logice în contra 
eroriloru“. Metodologia logica aplicata este despre câştigarea şi „cuminecarea“ 
cunoştinţelor. 

Adaptat predării de la catedră (de fapt manualul a fost editat postum, după 
notele de curs), textul este mai sărac în precizări teoretice abstracte sau comentarii 
terminologice, deşi acestea nu lipsesc, punându-se accentul pe exemple şi formule 
mnemotehnice (cf. De ratiunamente). 

O precizare conținută într-una dintre primele note se referă la distingerea 
domeniului logicii de cel al metafizicii şi al ştiinţelor naturale: „Logic'a e una 
scientia numai despre cugetarea singura, care se numesce si formale seau analitica 
pentruca in Logica numai desfacemu seau analisamu cugetarea si nu luamu in 
vedere obieptele cugetării, precumu facemu pentru esemplu in scientele naturali: 
antropologia, zoologia, filosofia ş.a.; seau si în metafisica, unde consideramu 
cugetările anume ca proprietati ale obiepteloru reali dein partea mentii omenesci; 
înse dacă si referimu totu de una data cugetarea la obiepte reali, pentru că prein 
aceeasi se le distingemu pre aceste unele de altele ca obiepte de una specia 
determinata, atunci cugetarea nostra e materiale seau sintetica, cu acesta cugetare 
se ocupa in filosofia anume metafisic'a apoi scientiele naturali ş.a.“ (pp. 91, 92). 

Cu acelaşi scop este făcut şi comentariul asupra adevărului. Se distinge 
între adeverulu formale sau logicu şi cel materiale sau metafisicu. „Celu d'ântăiu e 
conformitatea cunoscentieloru nâstre cu legile cugetării analitice; celu de alu doile 
e conformitatea cunoscientieloru nostre cu legile cugetării analitice; celu de alu 
doile e conformitatea cunoscintieloru nostre cu legile cugetării sintetice“ (p. 97). Se 
respinge astfel definiția adevărului la Krug, care cuprindea laolaltă ambele 
accepțiuni (eliminând distincţia). 

Pe parcursul lucrării se fac referiri şi la Kant (la p. 162 se face chiar o 
trimitere la un anumit paragraf din Logica lui Kant) de cele mai multe ori în 
tandem cu referirea la Krug. 

Astfel, dacă în text se enumeră, după Kant, trei operaţiuni ale minții prin 
care se produc conceptele după forma lor — comparatiunea, reflesiunea şi abstrap- 
tiunea — în notă este adăugat faptul că Krug număra patru operațiuni: abstraptiunea, 
reflesiunea, combinatiunea şi determinatiunea (p. 112). 

La fel în cazul unei păreri problematice precum cea „dacă se tiene 
negațiunea in judeciu de copula seau de predicatu?“ sunt expuse poziţiile ambilor: 
„Kant dice, că in judeciale negative se tiene totu de un'a de copula, éra in cele 
limitative de predicatu; Krug oserba, că daca s'ar' tien€ de copula, atunci s'ar' redica 
legătur'a judeciului, prein urmare si judeciulu insusi, asia dara ea se tienu numai de 
predicatu“ (p. 116). 


Participând la procesul de predare a filosofiei în două centre culturale, Blaj 
şi laşi, Bărnuţiu a avut un rol însemnat în promovarea terminologiei filosofice 
modeme". În cursurile de la Iaşi, multe noţiuni (calcuri şi neologisme) sunt deja 
adaptate limbii române, fără a mai avea nevoie de o glosare frecventă (ca, de 
exemplu la Cipariu). 

De altfel, cerințele unei terminologii adecvate, pe care însuşi Bărnuţiu le-a 
respectat, reies din chiar litera textului: „nu se cuvine ca Grecare deintre termini se 
aibă mai multe semnificatiuni, pentruca atunci s'ar nasce dilogia“ (p. 133) sau 
„prea multa terminologi'a [...] nascu usioru numai cunoscentie aparenti“ (p. 180). 

4.2. Logica în Țările Române (Moldova şi Tara 
Românească) la începutul secolului al XIX-lea 


Victor Emanuel GICA 


Cea dintâi problemă cu care se confruntă învățământul din Țările Române 
la începutul secolului al XIX-lea, mai ales în ceea ce priveşte filosofia, este lipsa 
cursurilor şi manualelor, în afara celor elementare, în limba română. Se poate 
considera că, într-o primă fază, impunerea limbii române în domeniul învă- 
țământului filosofic făcea necesară o activitate destul de susținută în direcția 
traducerii din lucrările apusene care circulau în epocă. Rezultatul avea să fie un 
corpus de manuale şcolare care, având în vedere nivelul de dezvoltare a 
învățământului, ar putea fi apreciat ca fiind unul destul de consistent raportat la 
nivelul epocii şi orientat preponderent înspre logică. 

În 1825 este menţionată o traducere a tratatului lui Condillac de către 
Vasile Vâmav, cu titlul complet: Condillac: Loghica, sau întâiele tălmăcirile 
meşteşugului de a se socoti cineva bine. Scriptură elementraricească pe care sfatul 
şcolilor palatine au cerut-o şi au cercetat-o. Scrisă de Condillac şi acum întăeş 
dată de pe grecească pe limba moldovenească tălmăcită de banul Vasile Vârnav. 
În ceea ce priveşte întâietatea, A. Dumitriu menționează şi existența unei traduceri 
anterioare a tratatului, aparținând lui L.-L. Asachi, tatăl lui Gheorghe Asachi, mai 
riguroasă terminologic decât aceasta”. 

Episcopul Kir Grigorie traduce Logica Sf. loan Damaschin (1826), Eufro- 
sin Poteca Logica şi Etica după J. Gottlieb Heineccius” (1829), iar L Zalomit 
traduce Elemente de filosofie după A. Charma (1854). 

În strânsă legătură cu aceste preocupări, şi condiționată de acestea, asistăm 
la introducerea şi predarea cursurilor de filosofie în româneşte, cursurile de 
filosofie nefiind cu mult mai prejos față de cele ţinute în Occident, fapt atestat de 
unele manuscrise din epocă. 

Conţinutul concepţiilor filosofice sub semnul cărora începutul de epocă 
debutează în Țările Române, atât cât poate vorbi de acestea, este influențat atât de 
traducerile efectuate cât şi de operele care circulau în epocă în limbile în care au 
fost scrise. Sunt influențe pregnante din două direcţii. Pe de o parte iluminismul 
german îşi face simțită prezenţa la sfârşitul secolului al XVIII-lea prin lucrări de 
logică, care sunt de fapt prelucrări după Wolff sau Baumeister", iar pe de altă parte 
circulau opere de tendinţă empirist senzualistă'$; în ambele cazuri este vorba de 
lucrări în limba greacă. Logica lui Wolff este una de tip clasic, o logică a rațiunii în 


12 A. Dumitriu, Istoria logicii, vol. IV, Editura TEHNICĂ, Bucureşti, 1998, p. 319. 

5 Ibidem, p. 322. 

14 Eughenie Vulgari, Logica și metalogica, prelucrare după Wolff, 1766, George Sguduri, 
Logica, 1792; Nicolae Varcosi, Logica, prelucrare după Baumeister, 1795; Athanasie Psalida, 
Psihologia logică, 1795. 

15 Étienne Bonnot de Condillac (1715-1780) era un apropiat al enciclopediștilor francezi, 
prieten cu Diderot şi Rousseau), însă adept al ideilor lui Locke şi Newton. 

formă aristotelico-intelectivă'€, cuprinzând două părți: logica elementară respectiv 
metodologia. Cea dintâi este structurată în teoria noțiunii, teoria judecății şi teoria 
silogismului. Filosofia sa a predominat în Germania epocii; cum se ştie, însuşi Kant 
şi-a început cariera ca reprezentant al şcolii wolffiene, de care mai apoi s-a 
despărțit decisiv după cum menționează chiar ediția a II-a a Criticii rațiunii pure. 

Perioada catalogată de A. Dumitriu drept „dispariția aristotelismului“, 
este de fapt o schimbare direcţiei către care se îndreaptă atenţia cărturarilor 
vremii, înspre modernitatea occidentală. Rezultatele nu au fost — şi nici nu aveau 
cum să fie — spectaculoase, însă ele fac posibile în domeniu, în a doua jumătate a 
secolului, unele tentative creatoare direct în limba română. Sunt de menţionat în 
acest sens prelucrarea în limba română a lui Ghenadie Enăceanu — Partea a 
doua a filosofiei. Loghica", precum şi cursurile ţinute de C. Leonardescu la 
Universitatea din lași!?. 

Lucrările de logică, deşi suferind de deficiențe semnificative, mai ales în 
ceea ce priveşte adecvarea limbajului, pot fi apreciate ca având „totuşi o importanță 
istorică prin faptul că au pregătit o atmosferă intelectuală şi un anumit nivel de 
exprimare grație cărora a fost posibilă apariţia tratatului de logică a lui Maiorescu 
la nivelul la care se găsea logica occidentală în acel moment“!”. Astfel că, la 
mijlocul secolului al XIX-lea, se poate constata o situație considerabil îmbunătățită 
a organizării şi calității învățământului superior şi implicit şi a celui filosofic. 
Acesta creează, la rândul său, un climat propice răspândirii cunoştinţelor filosofice 


filosofiei. 


4.2.1. Cursurile lui Gheorghe Lazăr 


Originar din Ardeal, Gheorghe Lazăr s-a născut la 5 iunie 1779 (după alte 
surse la 9 ianuarie 1782), în Avrig, unde a făcut şi şcoala primară între 1791 şi 
1798. Urmează apoi gimnaziul la Cluj (1798-1801), şi la Sibiu (1801-1802), iar 
între 1802-1806 studiază filosofia şi dreptul la Cluj la piarişti, şi mai apoi, până în 
1809 obţine din partea Consistoriului Episcopiei Ortodoxe din Sibiu o bursă de 
studii de Teologie şi Filosofie la Universitatea din Viena. După o tentativă 
nereuşită de a studia la Seminarul ortodox din Carloviţ, în 1810 se va întoarce la 
Viena pentru doi ani unde se ocupă şi de traduceri în limba română. Din 1811 a 
fost profesor la „şcoala de preoție“ de la Sibiu în două perioade, între timp fiind şi 
profesor particular în Braşov (1815-1816). Problemele pe care le are în Ardeal, atât 


16 Alexandru Surdu, Filosofia modernă -— orientări fundamentale, Editura Paideia, 
Bucureşti, p. 84. 

U Din Principii de filosofie prelucrate de pentru usul şcoalelor secundarii din România şi 
apropiate la programa în vigoare, Bucureşti, Tipografia uvrierilor asociaţi, 1868. 

18 Curs de filosofie, psichologie experimentală, laşi, 1879; Filosofia fată de progresele 
științelor pozitive, laşi, 1876, Filosofia veche şi filosofia nouă, în: „Convorbiri literare“, XXVI; Principii 
de psichologie, Bucureşti, 1892. 

% A. Dumitriu, op cit., p. 316. 

cu autoritățile bisericeşti cât şi cu cele civile (care aveau să culmineze chiar cu 
destituirea sa din funcţia de profesor la şcoala elementară din Sibiu) îl aduc în Țara 
Românească, unde este o scurtă perioadă profesor particular şi apoi inginer. 

La Bucureşti şi-a consacrat întreaga energie pentru dezvoltarea învăță- 
mântului naţional. În 1818 a deschis cursurile primei şcoli superioare românești în 
incinta mănăstirii Sf. Sava. În afara carierei profesionale propriu-zise, Lazăr este 
preocupat şi de alte domenii (dreptul, filosofia, istoria), devenind un spirit 
enciclopedist, chiar dacă numea aceste preocupări ale sale „secundare“. La Şcoala 
„Sf. Sava“ a predat cursuri de filosofie generală, logică şi metafizică, precum şi 
cursuri de matematică şi inginerie, contribuind la formarea unei terminologii 
ştiinţifice şi tehnice în limba română. În 1821 a participat direct la mişcarea 
revoluționară condusă de Tudor Vladimirescu. Bolnav, s-a reîntors în Avrig unde a 
murit în anul 1823. 

Discursul la sosirea în țară a lui Grigore Ghica-Vodă (30 iulie 1822) 
cuprinde referiri care atestă importanța pe care o acordă învățământului filosofic 
precum şi necesităţii dezvoltării acestuia. Fiind primul profesor care a predat 
filosofie în limba română (1818), Lazăr este considerat şi cel dintâi adept de la noi 
al filosofiei kantiene”. Sursele acestei aprecieri sunt indirecte, fiind amintită în 
special o relatare a lui I. Heliade Rădulescu privind un conflict iscat între Lazăr şi 
profesorul Erdeli şi care ar fi avut ca origine preferința celui dintâi pentru predarea 
cursurilor după Kant”. Orientarea kantiană pe care Lazăr o promovează în cadrul 
efortului de modernizare a învățământului filosofic în Ţara Românească într-un 
mod sistematic şi organizat, îl recomandă ca atare. Ea îşi are originile în perioada 
vieneză a studiilor, unde Lazăr a fost mai întâi simpatizant al lui Wolff, al cărui 
spirit sistematic pare să îl inspire în preocupările sale. La vremea sa, Wolff a avut 
merite deosebite în elaborarea vocabularului şi stilului filosofic universitar german, 
ceea ce reprezintă un temei al înclinaţiei pentru acesta din partea unui profesor 
român confruntat cu probleme similare. 

Cursurile, atât cel de metafizică cât şi cel de logică, nu s-au păstrat, aflăm 
însă că „[...] Lazăr începu a traduce cursul de matematică al lui Wolff şi de filo- 
sofie după Kant”, Cursul de logică ar fi avut la bază traducerea unui compendiu 
editat în 1801, la Königsberg, de către G. B. Jäsche: Immanuel Kants Logik. Ein 
Handbuch zu Vorlesungen, conţinând prelegeri ale lui Kant începând cu 1765%. A 
abordat într-un curs şi istoria filosofiei, curs care se încheie cu expunerea 
sistemului lui Immanuel Kant. 


2 N. Bagdasar, Scrieri, Editura Eminescu, Bucureşti, 1988, p. 21. 

2! Petrache Poenaru şi I. Eliade Rădulescu, Gheorghe Lazăr, „Cultura Naţională“, Bucu- 
reşti, 1924, pp. 89-90. 

Ibidem, p. 83 

73 Gheorghe Epure, Gh. Lazăr — «primul kantian român», în: „Revista de filosofie“, tomul 
XXI, nr. 6, 1974, p.751. 

4.2.2. Logica Sf. Ioan Damaschin tradusă de Kir Grigorie 


Logica“ lui Kir Grigorie este o traducere din greacă după Logica Sf. Ioan 


Damaschin şi una dintre primele cărți de logică în limba română. În cuvântul 
înainte este deplânsă situația culturală de înapoiere în care Țara Românească se 
găseşte, aceasta neajungând „a se împodobi până acum de ştiinţele cu care sunt 
împodobite celelalte locuri ale Europii“. Cauzată de „râvna întemeierii Proslaviei“, 
lipsa cărților de filosofie în limba naţională reclamă un efort deosebit în această 
direcție. În fața dificultăților acestui demers, pricinuite în primul rând de lipsa 
termenilor specializați necesari unui vocabular filosofic, traducătorul nu acceptă că 
ar fi cu neputinţă „a se muta filosofia şi în limba românească pentru sărăcia 
zicerilor şi numirilor“. În consecință, episcopul Argeşului îndeamnă la o abordare 
lipsită de complexe în „înceaperea numirilor Logiceşti“ sperând ca exemplul său să 
nu rămână lipsit de ecou. Tot în cuvântul înainte sunt prezentate succint consi- 
deraţii generale despre filosofie care ar fi „cunoştinţa a lucrurilor celor ce sunt, ca a 
unora ce sunt, adică cunoştinţa a firei lucrurilor ce sunt“, iar logica „un meşteşug, 
cu al cărui ajutor înţelegerea noastră în lucrurile cele de cunoscut să se îndrepteaze 
aşa, că nu numai să se slobozească de lipsele cele mai sus amintite, ci să se 
săvârşească şi să poată a se sui la cunoştinţa adevărului“. 

Fiind o traducere, cartea interesează în special sub aspectul soluțiilor 
propuse de Kir Grigorie pentru a reda în limba română a vremii termenii filosofici. 
Astfel despre categorii şi cuvinte se traduce prin „despre glas“, substanța — 
„fiitorul“* — „lucrul ce iaste“, genul — „neam“, specia — „feliul“, universalul — „de 
obşte“, particularul — „de parte“, definiţia — „hotărâre“, judecata — „zicere asupra“, 
iar termenul — „hotar“, judecățile — „spuneri“, subiectul — „spus“, iar predicatul — 
„Zis asupra“ sau „grai“. Termenii silogismului sunt numiți: majorul — „hotarul de 
deasupra“, minorul — „supus“, mediul — „de mijloc“. Exemplele folosite de 
traducător par destul de naive şi, în plus, apar şi termeni care, după cum apreciază 
D. loanițescu, par de-a dreptul curioşi, respectiv: pentru dilemă se foloseşte 


24 Logica, care acum întâiu s-au tălmăcit în limba Patrici, cu îndemânarea Prea sfințitului 
Mitropolit al Ugrovlahiei Kir Grigorie, în zilele bine credinciosului şi iluminatului nostru domn 
Dimitrie Ghica Voevod, într-al patrulea an al domniei măriei sale şi s-au tipărit cu cheltuiala 
iubitorului de Dumnezeu Episcop al Argeşului Kir Grigorie, de carele iaste şi tălmăcită. In Bucureşti, 
în tipografia sfintei Mitropolii. 

„scurtapucătură“, entimemă — „pentru cea din minte“, sorit — „grămăditor“ etc. Nu 
se poate şti dacă episcopul Argeşului era la curent cu traducerile anterioare ale 
termenilor tehnici, loaniţescu considerând că acesta nu cunoştea probabil Logica 
lui Micu-Klein, tradusă la Buda. Cu toate acestea, dat fiind contextul apariţiei 
cărții şi mai ales că este prima apariție în genul ei în Ţara Românească, între- 
prinderea lui Kir Grigorie, trecând peste originalitatea unor soluţii de traducere, 
rămâne de apreciat şi altfel decât sub aspectul intenției entuziaste a autorului ei. 


4.2.3. Continuarea traducerilor de către Eufrosin Poteca 


Eufrosin Poteca s-a născut în anul 1785 la Nucşoara, în județul Prahova, 
numele său de botez era Radu, Eufrosin fiind numele luat după călugărire. Între anii 
1812-1816 a studiat la Academia grecească din Bucureşti, unde a fost apoi şi 
profesor. A fost hirotonit la Bucureşti ierodiacon (1809) şi ieromonah (1813). Din 
1818 funcționează ca profesor la şcoala înființată de Gh. Lazăr (1818-1820), unde 
predă geografia şi religia. In 1920 primeşte statutul de bursier al „Eforiei Şcoalelor“ şi 
studiază cinci ani la Universitățile din Pisa (1820-1823) şi Paris (1823-1825), 
filosofie, teologie, istorie, ştiinţe exacte, limbi clasice şi moderne. Întors din străinătate 
este numit profesor de filosofie la aceeaşi şcoală Sf. Sava. Între timp, în 1829, publică 
la Buda, Filosofia cuvântului şi a năravurilor, adecă Loghika şi Itica elementare, 
cărora se pune înainte Istoria filosoficească?”?. A ţinut numeroase cuvântări, parte din 
ele publicate în 1826 în Cuvinte panighirice şi moralnice, fiind considerat un spirit 
raționalist şi luminist, interesat şi implicat în problemele sociale ale vremii sale, un 
susținător al necesității introducerii limbii naţionale în şcoli şi tipărituri ca având un 
rol fundamental în dezvoltarea culturală. Conflictul permanent în care s-a aflat cu 
Mitropolia îl obligă să se retragă ca egumen la mănăstirea Gura Motrului, în județul 
Mehedinţi unde va şi muri în anul 1858. 

Logica, publicată în 1829, este o traducere în limba română după 
J. G. Heineccius“, al cărui nume apare şi în titlul complet. Lucrarea, considerată 
îndeplinirea datoriei sale față de patrie, este tradusă cu scopul de a contribui la 
introducerea preocupărilor filosofice în cultura națională, „să filosofească toți fiii 
Românilor“ fiind dorinţa declarată în lecţia introductivă adăugată de Poteca. Intro- 
ducerea mai cuprinde şi o scurtă istorie a doctrinelor filosofice. Poteca se loveşte şi 
el de aceeaşi problemă a inexistenței termenilor tehnici filosofici în limba română. 
O mărturiseşte chiar în prefață, adăugând promisiunea străduinței pentru o cât mai 
bună adecvare a acestora: „m-am străduit şi toate vorbele străine am desluşit cât am 


25 Titlul complet: Filosofia cuvântului şi a năravurilor, adecă Loghika şi Itica elementare, 
cărora se pune înainte Istoria filosojicească scrisă întâiu latineşte de lăudatul profesor Gottliev 
Ainechie, apoi tradusă în limba elinicească de Marele Ban Grigorie Brâncoveanu, iar acum în limba 
românească de Eufrosin Dimitrie Potecă, ieromonah şi profesor de filosofie de la Bucureşti spre 
povăţuire la lecţiile sale de filosofie, Buda, Tipografia Universităţii ungare 1829. 

6 Heineccius (1681-1741), profesor la catedra de filosofie la Halle şi Frankfurt pe Oder, se 
înscrie pe aceeaşi linie a iluminismului german. Lucrarea originală, scrisă în limba latină, Elementa 
philosophiae rationalis et moralis, apăruse la Amsterdam în 1729 şi fusese tradusă în limba greacă de 
către Marele Ban Grigorie Ghica Brâncoveanul (Viena, 1808). A. Dumitriu, op. cit., p. 321. 

putut“. Față de soluţiile propuse de Kir Grigorie unele traduceri de termeni nu sunt 
diferite (cum este cazul cu gen — „neam“, termen — „hotar“, definiție — „hotărâre“; 
pentru majoritatea termenilor însă, traducerea lui Poteca pare mai apropiată 
terminologiei lui Micu-Klein. În privința terminologiei, Anton Dumitriu sugerează 
lucrarea lui Samuel Micu-Klain ca „inspiraţie“ a traducerii, aducând în sprijin 
concepția iluministă a lui Heineccius ca sursă comună. Cursul de filosofie în 
sprijinul cărora venea Logica, „o lecţie de ale mele introducătoare“ avea la bază 
operele aceluiaşi Heineccius. 

Nu în toate cazurile însă termenii folosiți sunt identici, uneori remarcându- 
se o traducere mai apropiată de sensurile termenilor actuali, cum este cazul 
termenilor universal, particular, judecată sau propoziţie, folosiţi ca atare de Poteca. 
Aceeaşi naivitate a exemplelor în notele ce însoțesc textul şi destul de multe 
confuzii ca şi în cazul lui Kir Grigorie sunt de altfel considerate de D. loanițescu 
caracteristice pentru epoca culturală în care apare cartea. 

Despre autor 

POTECA, EUFROSIN, /deie faptelor mele pă anul 1828 până la aprilie 1829, în: 
C. Rădulescu-Motru, Din autobiografia lui Eufrosin Poteca, „Analele Academiei 

Discurs funebru, în: „Românul“, III, (supliment), 1859; TEODORESCU, G. DEM., Viața şi 

români şi „idealul luminării“, în: „laşiul Literar“, XVI, laşi, 1965; DIACON, V.„ Ctitori ai şcolii 
româneşti Eufrosin Poteca, în: „Opinia Studenţească“, I, laşi, 1974, pp. 4—5***Istoria filosofiei 

4.2.4. Cursurile de filosofie ale lui Eftimie Murgu la 
Academia Mihăileană 


Eftimie Murgu (născut la 28 decembrie 1805, a murit la 12 mai 1870 la 
Budapesta) a fost fiul locotenentului de grăniceri Simion Murgu. Probabil încă din 
şcoală deprinde limba germană pentru care va dovedi o atracţie deosebită. Între 
1825-1826 urmează cursurile Liceului piarist din Seghedin, iar în perioada 1826- 
1827 studiază la Universitatea din Pesta unde ia legătura cu curentul național 
românesc, inițiat de corifeii Școli: Ardelene şi întreţinut de adepții şi urmaşii 
acestora. Între anii 1827-1830 urmează cursurile Facultăţii de drept la aceeaşi 
universitate, absolvind facultatea cu calificativul „eminens“. Urmează o scurtă 
perioadă de practică avocăţească iar în anul 1832 este atestat „notar de tablă“ şi 
jurat la „tabla crăiască“, instanță judecătorească supremă în Un garia”. 

Apărător al caracterului romanic al limbii române în disputa cu sârbul Sava 
.Tököli, căruia îi răspunde în limba germană, limbă curentă a mediului intelectual al 
epocii, militează pentru introducerea alfabetului latin în locul celui chirilic. Într-un 
stil riguros argumentat vorbeşte despre structura unei limbi, considerând că aceasta 
poate fi dedusă pornind de la două principii. Cel dintâi enunță ca fundamental 
pentru structura unei limbi un corp lingvistic alcătuit din cuvinte esenţiale. Verbae 
primae necessitatis, cuvintele de primă necesitate, cu cea mai largă circulație în 
viața socială, sunt în fapt temeiul limbii şi după acestea trebuie apreciat caracterul 
limbii respective. Faţă de acestea, celelalte cuvinte, „strecurate“ în limbă, artificiale 


” Eftimie Murgu, Curs de filosofie ţinut la Academia Mihăileană (1834-35, 1835-36), 
ediție îngrijită şi studiu introductiv de Victor Ţîrcovnicu, Editura Facla, Timişoara, 1986, p. 6. 

sau învățate, au caracter întâmplător fiind simple accidente. Al doilea principiu 
enunţă relaţia între structurile gramaticale ale limbilor cu aceeaşi origine. 

Argumentele lui Eftimie Murgu în favoarea limbii române nu se vor limita 
la combaterea disertației lui Tököli; structura ei va fi regăsită în cursul de logică 
atunci când este expusă relația conceput-atribute, unde Murgu face distincţia între 
atributele sau notele necesare şi cele cu caracter de accident. Deşi anterioară 
cursului de logică, replica la disertaţia lui Tököli este în spiritul cursului. Găsim în 
ea mai mult decât un răspuns afectiv al unui învățat român în apărarea limbii 
materne; ea se constituie într-o argumentare logică riguroasă, în care cele două 
principii îşi găsesc aplicarea într-un domeniu concret. 

La începutul secolului al XIX-lea, situația învățământului elementar în 
Moldova era mai mult decât precară, până la 1828 neexistând nici o şcoală cu 
predare în limba română, situaţie ce avea să se schimbe începând cu această dată 
prin înființarea, la iniţiativa Epitropiei învățăturilor publice, a unei şcoli elementare 
cu durata de 6 ani, o şcoală normală (2 ani) şi a unui gimnaziu, numit Vasilian, 
pentru absolvenţii acesteia din urmă. Datorită inexistenței unui local propriu, 
cursurile se vor ţine în clădirile mănăstirii Trei Ierarhi. La Colegiul Vasilian filo- 
sofia apare printre materiile obligatorii. Abia în 1832 prevederile Regulamentului 
Organic privind înfiinţarea unei şcoli cu predare în limba română se vor concretiza 
şi în norme concrete de organizare şi funcționare a şcolii medii şi a unei Academii 
la Iaşi, cuprinse într-un Regulament şcolar. În ceea ce priveşte Academia amintită, 
în înființarea acesteia Epitropia Şcoalelor şi „referendul şcolar“ Gheorghe Asachi 
aveau să se lovească, pe lângă inexistenţa unui local adecvat, şi de problema lipsei 
cadrelor pregătite pentru a preda cursuri aici, în acelaşi an fiind publicată lista 
posturilor vacante, a condiţiilor de pregătire, precum şi salariul pe care urmau să-l 
primească profesorii. Pentru profesoratul de filosofie, logică, metafizică, etică şi 
dreptul natural, Murgu trimite certificatele cerute în care este stipulat acelaşi 
calificativ („eminens“), atât la absolvirea liceului cât şi a facultăţilor de filosofie şi 
drept la Universitatea din Pesta, precum şi lucrarea sa Wiederlegung, în care 
expunea concepția sa privind relația strânsă între cultură şi limbă. Contracandidatul 
său, Alexandru Gavra, cu opt ani mai în vârstă decât Murgu, nu avea, se pare, o 
pregătire inferioară bănățeanului (nu studiaseră însă la aceeaşi universitate), şi în 
plus avea experiență didactică, funcționând ca profesor la Institutul pedagogic 
românesc din Arad”? . Murgu va avea câştig, de cauză, ocupând postul (în 1833 se 
pare că a sosit la Iaşi) însă, cum cursurile de filosofie nu aveau să înceapă în acel 
an, între timp s-a reîntors la Pesta pentru obţinerea doctoratului. Activitatea 
didactică la Academia ieşeană o va începe abia în toamna anului 1834, mai întâi în 
clădirea Gimnaziului Vasilian, localul Academiei fiind inaugurat abia în anul 183$. 
În cadrul acesteia aveau să funcţioneze facultăţile de filosofie, drept şi teologie, 
urmând să fie predate şi alte cursuri decât cele strict de specialitate (inginerie, 
economie, arte, limbi clasice şi moderne). 

Cursurile de filosofie predate de profesorul Murgu vor stârni entuziasmul 
studenţilor săi, iar la primul examen pe care aveau să-l susțină în prezența 
domnitorului Mihail Sturdza aceştia se vor dovedi bine pregătiți, fapt apreciat 


% Ibidem, p.14. 

numai de unul dintre superiorii săi, mitropolitul Veniamin Costache. Relaţiile cu 
Gh. Asachi şi chiar cu domnitorul, care nu cu mult timp în urmă îl invitase să scrie 
o carte de drept, deveniseră deja destul de tensionate, neînțelegerile ce vor urma 
fiind de altfel originea plecării lui Eftimie Murgu din capitala Moldovei după 
numai doi ani, în care nu a mai apucat să predea ultima parte a cursului. Filosofia 
se studia timp de doi ani, structurată astfel: în primul an introducerea în filosofie, 
istoria filosofiei, logica şi metafizica „cea curată“, iar în cel de-al doilea metafizica 
„cea aplicată“ şi filosofia moralei. 

Manuscrisele cursului, aşa cum ne-au parvenit în timp, reprezintă notele 
elevilor lui Murgu luate după dictare”. Cursul nu este original, Murgu studiase la 
Universitatea din Pesta cu profesorul lanoş Imre al cărui curs, scris în limba latină 
şi publicat în mai multe ediţii începând din 1818, cuprindea patru părți: Philo- 
sophia. Pars prima, complectens Preliminaria et Logicam, cuprinzând noţiuni pre- 
liminare de filosofie şi istoria filosofiei, probleme de logică formală şi de metodică; 
Philosophia. Pars secunda, complectens Metaphysicam pura, incluzând ştiinţa 
principiilor şi ontologia, Philosophia. Pars tertia, complectens Metaphysicam 
adplicata, cunoştinţe de cosmologie, pneumatologie, psihologie şi teologie filo- 
sofică; Philosophia. Pars IV, Ethica, etica şi știința dreptului”. 

Cursul predat la Academia Mihăileană s-a rezumat la prima parte a 
cursului lui lanoş Imre şi respectă destul de riguros structura acestuia. Se omit 
unele teme repetate sau care nu abordau probleme de logică. În afară de acestea, în 
cursul ținut de Murgu mai apar diferențe de abordare a unor probleme, precum şi 
contribuții proprii, argumentări originale şi completări la textul profesorului său, 
nefiind o fidelă traducere a acestuia. 

La Eftimie Murgu cursul debutează cu o „cunoştinţă înainte“ (cap. I), care 
în textul lui lanoş lipseşte, urmată de un capitol despre puterile şi lucrările sufle- 
tului (cap. II). Pornind de la distincţia clasică între trup şi suflet, acestuia din urmă i 
se atribuie, ca o stare proprie, conştiinţa (sau cugetul) cu ajutorul căreia se instituie 
obiectul şi subiectul cunoaşterii între acestea mijlocind ceea ce se numeşte 
„reprezentaţia sau înfăţoşarea“. Este o expunere în care intervin explicații psiho- 
logiste ale mecanismului formării conceptelor şi a judecăților. În capitolul III apare 
introducere în filosofie, urmată de o „istorie literarie a filosofiei“. În introducere 
sunt expuse probleme de filosofie generală. Istoria filosofiei este expusă sumar şi 
periodizată începând cu „starea filosofie“ la „phintele varvare“, scolasticii, apoi 
sistemul lui Wolff şi sfârşind cu criticismul kantian. Nu este o istorie propriu-zisă a 
filosofiei, ci o trecere în revistă a numelor unor filosofi, pentru perioada veche, sau, 
expuneri schematice, în cel mult câteva paragrafe, ale concepţiilor filosofice, 
pentru epoca modernă. 

Filosofia formală. Loghica, este structurată în două părți: analitica şi 
metodica, precedate de o introducere în logică care tratează despre „priceperea“, 
obiectul şi scopul şi necesitatea studiului logicii, precum şi o scurtă expunere de 


29 Sunt de reținut două manuscrise importante, unul aflat la Iași, B.C.U. (mss. R15) atribuit 
cu probabilitate lui Murgu şi altul (mss. 136) aflat la Academia Română, considerat o copie provenind 
de la un fost elev al acestuia. 

% Ibidem, p. 35. 

istoria logicii. Aceasta, deşi la fel de sumară ca şi expunerea de istoria filosofiei, 
are meritul de a putea fi socotită primul curs de istorie a logicii ţinut în 
universităţile noastre”!. Analitica tratează, în maniera logicii tradiționale despre 
noțiuni (confepturi), judecăţi (judeturi), raționamente (socoate) şi despre legile 
acestora o atenție aparte fiind acordată silogismului. Structura şi temele abordate 
în această primă parte a cursului de logică este cu unele mici diferențe aceea a unui 
manual clasic de logica aristotelică, la care se adaugă consideraţii de inspiraţie 
kantiană privind judecăţile analitice şi sintetice. Metodica se ocupă cu chestiuni de 
ordin metodologic, definiția, diviziunea, demonstrația, alături de care, începând cu 
capitolul II, sunt incluse şi teme de epistemologie generală, sursele şi criteriile 
adevărului, limitele cunoaşterii etc. 

În sprijinul ideii că nu este vorba de o simplă traducere a cursului profe- 
sorului lanoş Imre stau, în afară de faptul că Murgu schimbă şi adaptează exem- 
plele, şi unele modificări față de viziune în cazul unor probleme abordate. În 
capitolul despre termeni (cap. III: Despre semnele conțepturilor) termenii sunt 
tratați în mod diferit. În timp ce Ianoș face apel la o teoria conform căreia termenii 
sunt semne convenţionale fără nici o legătură cu înțelesul lor, profesorul român 
introduce ideile sale privind relaţia dintre cultura şi limba națională, accentuând 
preponderența acesteia în privința înțelesului cel mai complet şi diversificat al 
termenilor unei limbi'?. Pe de altă parte cursul lui Murgu aduce completări şi 
explicaţii suplimentare, cum este în cazul temei despre legile cugetări: privind 
fiinţa şi neființa logică, unde distinge între sensul real şi cel logic. Găsim 
completări şi în cazul principiului rațiunii suficiente, argumentând traducerea pe 
care o preferă (principiul împreună legării sau încopchierii) cu referiri la teoria 
kantiană, nepunând accent, spune el, pe ratio ci pe posibilitatea legăturii între 
subiect şi predicat. Încopchierea ca traducere s-ar justifica după Murgu prin 
modurile în care alăturăm noțiunile într-o judecată, nemijlocit sau, uneori, mijlocit 
printr-o „potrivire“ cu o a treia noțiune cu rol mediator. Pentru principiul terțului 
exclus preferă denumirea de principiu „al contrapunerii“, oferind principiului o 
interpretare mai largă decât Imre. Murgu adaugă de asemenea capitolului „Despre 
puterea judecării în ghenere şi despre legile ei cele mai înalte“ o concluzie care 
face trimitere la problema adevărului formal şi necesitatea acestuia. 

La Iaşi, Murgu nu va mai apuca să predea şi ultima parte a cursului de 
filosofie, deoarece în 1836 este nevoit să treacă în Ţara Românească, unde va preda 
la şcoala lui Lazăr, însă nu ca profesor titular. O vreme dă lecţii particulare iar, 
potrivit corespondenţei cu Neofit Scriban, cursul de filosofie va fi reluat începând 
cu anul 1837”. 

Cursul ținut de Murgu se înscrie şi el pe linia necesității introducerii limbii 
române în învăţământul universitar al vremii, fiind o contribuţie remarcabilă în 
acest sens. Impunerea terminologiei filosofice româneşti îşi găseşte în cursul predat 


3 A, Dumitriu, op cit., p. 319 
% Ibidem, p. 49. 
3 Ibidem, p.30. 

de profesorul bănățean una dintre cele mai adecvate încercări, terminologia 
propusă fiind cea mai apropiată la vremea ei de o veritabilă terminologie filosofică. 
Introduce şi foloseşte cu prudență neologisme din limba latină, dintre care unii 
termeni sunt încă actuali”. 

Pregătirea de care Eftimie Murgu a dat dovadă în cursurile sale de filosofie 
şi logică, la vremea respectivă, îl recomandă ca pe un profesor deosebit, având. 
printre altele şi darul de a atrage studenţii prin maniera de a prezenta cursul. 

34 Ibidem, p.60. 

Viorel lulian TĂNASE 


1.1. Concepţia despre logică a lui Titu Maiorescu 


1.1.1. Date biografice şi evoluția profesională 


Titu Maiorescu s-a născut la 15 februarie 1840 în Craiova, unde îşi începe 
şcoala primară (1846-1848), continuată la Școala din Șcheii Braşovului, condusă 
de Ioan Barac. Primul an de gimnaziu (1850-1851) îl urmează la Gimnaziul 
Român Ortodox (numit ulterior Liceul „Andrei Șaguna“) din Braşov, condus de 
Gavriil Munteanu (membru fondator al Societăţii Academice Române). [şi 
continuă studiile la Liceul Academic Theresianum din Viena (1852-1858). Apoi, 
cu echivalarea ultimelor clase de la Theresianum ca studii superioare, după încă doi 
ani de studii la Berlin, îşi dă la Universitatea din Giessen doctoratul în filosofie 
(1859), echivalat, în 1860, cu licenţa în litere şi filosofie la Sorbona, iar în 1861 
obține la Paris, diploma de licenţiat în drept. 

Revenit în ţară (1861), a fost numit supleant de judecător, apoi procuror 
(1862) la Tribunalul Ilfov. Sosit la Iaşi, este mai întâi director la Colegiul Naţional 
şi apoi director la Institutul Vasilian (Şcoala Normală de învăţători). Din 1863 este 
decan al Facultăţii de Litere şi Filosofie a Universităţii din laşi şi rector (până în 
1867). In 1863 a înființat Societatea literară „Junimea“, iar în 1867 revista „Con- 
vorbiri literare“. 

Din 1884 predă la Universitatea din Bucureşti, Facultatea de Litere şi 
Filosofie, Cursul de logică şi Cursul de filosofie contemporană, până în 1909. 

A fost membru al Partidului Conservator deţinând funcția de ministru şi 
prim-ministru, practicând în acelaşi timp avocatura. A fost membru al Academiei 
Române, vicepreşedinte (1880-1884; 1886-1887), preşedinte al Secțiunii Literare 
(1890-1891; 1893-1894; 1902-1904; 1907-1909). A murit la 18 iulie 1917 în 
Bucureşti. 

Are contribuții în domeniul filosofiei, logicii, psihologiei, criticii literare şi 
oratoriei. 

Titu Maiorescu este considerat „arhitectul“ culturii româneşti moderne, al 
cărei început datează din ultimele decenii ale secolului al XIX-lea. A fost o 
personalitate activă complexă, având contribuţii fundamentale în orientarea 
învățământului, a creaţiei literare şi a criticii, a vorbirii şi a scrierii corecte. În 
funcţie de domeniile culturale şi de obiectivele propuse, Maiorescu acționează 
diferențiat: cursuri, discursuri, conferințe, asociaţii, presă, cărți şi influențe per- 
sonale directe. Sunt acţiuni desfăşurate succesiv sau simultan de-a lungul întregii 
sale cariere: universitare, sociale, politice, literare, cu preocupări constante chiar 
din perioada adolescenţei. Permanent, şi-a manifestat interesul pentru logică. 

Justificarea acestui interes se face, de regulă’, apelându-se la însemnările 
tânărului Maiorescu din perioada liceului, mai precis, după audierea lecţiilor 
predate de către profesorul Hermann Suttner de la „Theresianum“ din Viena, 1857. 
Maiorescu avea pe atunci 17 ani. Logica, spune el, „m-a adus să năzuiesc spre cea 
mai bună formare a cugetării, spre o exprimare fără greşeli, concisă, adevărată, 
spre evitarea acelor cuvinte umflate şi goale, pe care în tinerețe eşti atât de înclinat 
să le întrebuințezi; ea mi-a insuflat mai întâi cu adevărat dragostea pentru o direcție 
spirituală de care niciodată nu mă voi despărți“. 

Cele două sublinieri îl determină pe Liviu Rusu să considere că avem aici 
un fel de „program“ al lui Maiorescu, care s-a numit mai târziu „direcţia 
Maiorescu“ („direcţie spirituală“). „Parcă ar face un jurământ, dar de care apoi s-a 
şi ținut“. „Nu prefigurează oare aceste mărturisiri, pe de o parte, ceea ce va fi 
principiul intim al vieţii lui: lupta pentru adevăr, pe de altă parte, ceea ce va 
satiriza în Beţia de cuvinte şi în Oratori, retori şi limbuţi şi ceea ce, în fond, va 
caracteriza scrisul său, oratoria sa şi toate manifestările sale?“, se întreabă acelaşi 
autor. Şi are în aparenţă, dreptate. Spunem „în aparență“, deoarece însemnările 
despre logică nu sunt izolate. În același context, Maiorescu vorbeşte şi despre 
filosofie în genere („Filosofia e o ştiinţă divină“), dar şi despre psihologie în mod 
special. Vorbeşte despre o traducere în româneşte a „logicii lui Herbart“ şi despre o 
„sistematizare a prelegerilor de logică ale lui Suttner“. Aprecieri şi proiecte, dintre 
care majoritatea neurmate şi nerealizate, în afara celor de logică. 

Realitatea este că toate considerațiunile tânărului Maiorescu sunt inspirate 
din cursurile şi lecturile sale, pentru care dovedeşte multă încredere şi stăruință. Nu 
dispunem de cursurile (eventual lucrările) profesorului Suttner, dar avem în schimb 
„logica“ lui Johann Friedrich Herbart, chiar în ediţia utilizată de Maiorescu’. Or, 
Hermann Suttner era un herbartian, cum se va dovedi şi tânărul Maiorescu. 

Dar Logica propriu-zisă a lui Maiorescu apare abia în 1876, după aproape 
două decenii, suferind în prealabil, ca şi ulterior, numeroase transformări, datorate 
unor influențe diferite de cele herbartiene. În plus, Logica lui Maiorescu apare în 


! Cf. L. Rusu, Scrieri despre Titu Maiorescu, Editura Cartea Românească, București, 1979, 
pp. 97-98. 


2 J.F. Herbart, Lehrbuch zur Einleitung in die Philosophie, 5. Auflage, Leipzig, 1850. 

România, în anumite condiţii, iar reeditarea ei succesivă denotă un interes local 
(românesc) pentru o astfel de scriere, dovedit şi prin modul de receptare a acestei 
lucrări, la vremea respectivă şi ulterior. 


1.1.2. Influenţa inițială herbartiană în Elemente de logică 
pentru gimnazii (1858) 


Entuziasmul pentru logică l-a determinat pe tânărul Maiorescu să treacă nu 
numai la „sistematizarea“ cursurilor lui Suttner şi, respectiv, „prelucrarea în 
româneşte“ a „logicii“ lui Herbart, ci chiar la elaborarea unei logici, a unui manual 
de logică. 

La început, cum reiese din corespondență, Maiorescu voia să pună la 
dispoziția unui coleg (Armin von Löhner) o lucrare ajutătoare pentru examenul de 
logică. O lucrare pe care o numeşte „Logica lui Lâhner“%, dar pe care o consideră 
totuşi ca fiind propria lui logică („logica mea“). Ulterior, Maiorescu cere şi 
părerea altor colegi” şi se adresează profesorului Robert Zimmermann din Praga, 
informându-l că intenţiona să scrie un compendium de logică pentru gimnaziile 
austriece€, ceea ce depăşea cu mult pretenţia inițială. Cert este că va elabora o astfel 
de logică, intitulată Grundzüge der Logik für Gymnasien (Elemente de logică 
pentru gimnazii)”, datată 1858, care cuprinde introducerea şi logica elementară, 
urmând să fie completată cu metodologia. 

Această primă lucrare de logică a lui Titu Maiorescu a fost cunoscută 
târziu. Ea face parte dintre manuscrisele aduse în țară, în 1942, de către fiica 
acestuia, Livia Dymsza, şi predate lui I. E. Torouţiu, care publică din ele în 
Convorbiri literare (1943-1944). Lucrarea de logică a fost amintită însă mult mai 
târziu (1967, de către Nicolae Manolescu). O primă variantă de traducere a publicat 
Alexandru Surdu în revista Astra (nr. l, 3 şi 6 din 1983), iar textul german, 
transcris de Gudrun Bossert, şi traducerea integrală de Al. Surdu apar în revista 
Manuscriptum (nr. 1 şi 3 din 1984 şi nr. 1 din 1986), cu varianta definitivă a 
traducerii în 1988 (în Titu Maiorescu, Scrieri filosofice, ed. cit.). Aceasta este 
explicația pentru care prima lucrare de logică a lui Titu Maiorescu n-a fost 
cunoscută de către exegeţii operei lui Maiorescu. Ea nu este amintită nici de către 
Anton Dumitriu în Istoria logicii, (ed. 1, 1969, şi ed. a III-a, 1998). Din această 
cauză toate referințele se fac la Logica din 1876, care se dovedeşte însă că are un 
întreg „istoric“€ şi, în mod firesc, a suferit influenţe diferite. 


3 T. Maiorescu, Jurnal şi epistolar, vol. 1l, Editura Minerva, București, 1975, p. 215. 

* Ibidem, p. 351. 

5 Ibidem, pp. 359, 356, 389, 414. 

é Ibidem, p. 368. 

7 Tradusă și tipărită în Titu Maiorescu, Scrieri de logică, Editura Științifică şi Enci- 
clopedică, Bucureşti, 1988. 

3 Cf. Al. Surdu, Metamorfoza logicii lui Maiorescu, în „Revista de filosofie“, tom XXV, 
nr. 4, 1978. 

Motivele de inspirație declarate în lucrarea Elemente de logică pentru 
gimnazii (prescurtat Elemente) se referă la prelegerile de logică ale profesorului 
Hermann Suttner, la lucrarea lui J. F. Herbart, Lehrbuch zur Einleitung in die 
Philosophie şi la Logica lui M. W. Drobisch’. Nu există relatări despre alte lucrări 
utilizate de Maiorescu sau cunoscute de către acesta, ceea ce nu înseamnă totuşi că 
el nu putea să consulte şi altceva. Ne referim, de exemplu, la lucrarea lui Robert 
Zimmermann, pe care Maiorescu o compară cu propria lui lucrare’. Ar putea să fie 
vorba de Philosophische Propiideutik, apărută la Viena în 1852, care cuprinde, ca 
şi lucrarea lui Herbart, un capitol de logică. R. Zimmermann este tot herbartian'”. 

Au existat mai multe variante manuscrise ale lucrării lui Maiorescu. Cea 
care a fost editată pare una inițială, fără corecturile şi adaosurile ulterioare, la care 
se referă acesta, şi nu este scrisă de mâna lui (cu excepția primelor şapte file). 

Lucrarea, numită „schiță de sistem“ (Systemgerippe), se consideră că 
„poate folosi ca material de bază pentru profesor sau poate fi utilizată la 
recapitularea materiei de către elevii care au parcurs deja logica’. Ceea ce 
înseamnă că Maiorescu nu revendică aici pretenția de „manual“, adică de lucrare 
destinată învățării logicii, ci sistematizării cunoştinţelor. Dovedindu-se, în orice 
accepție, importanța acestei discipline. 

Se poate presupune că logicii i se acordă o atenţie deosebită în învăță- 
mântul vremii, că Hermann Suttner însuşi semnalase importanța acesteia, iar 
disciplina era considerată importantă şi față de celelalte materii de învățământ, 
independent de entuziasmul tânărului Maiorescu. Sau, mai degrabă, determinându-i 
entuziasmul. 

Este vorba de perioada de maximă influență a herbartianismului mai ales în 
Austria. Perioada cuprinsă între 1840-1880. F. Ueberweg, menționează faptul că 
numărul discipolilor şi aderenţilor lui Herbart, din vremea aceea din Austria şi 
Germania, era impresionant’. Este vorba de peste 60 de nume, dintre care unele de 
mare rezonanță: Drobisch, Hartenstein, Steinthal, Bonitz, Lazarus, Schilling, 
Waitz, Zeising, ş.a. O parte dintre ei s-au impus prin lucrări de logică. Sunt citate 
12 lucrări de logică elaborate în stil herbartian. 

Ca aspect general, Elementele lui Maiorescu nu diferă de manualele 
obişnuite. Are o scurtă introducere generală şi una referitoare la logică. 

Prima parte a introducerii generale (p. 1) s-a considerat că „pare“ a fi un 
scurt rezumat al ideilor lui Drobisch'*. Aceasta pentru faptul că acelaşi text „putea 
să rezume prelegerile lui Suttner, fără să apeleze direct la Drobisch“. 

Acelaşi lucru se poate spune şi despre al doilea şi al treilea paragraf, care 
„par“ inspirate din lucrarea lui Herbart. Importantă aici este, indiferent de sursa de 
inspirație, definiţia filosofiei ca „prelucrare a noțiunilor“, care este a lui Herbart şi 
care evidenţiază explicit importanţa logicii pentru filosofie. 


? M. W. Drobisch, Neue Darstellung der Logik, 2. Auflage, Leipzig, 1851. 

10 T, Maiorescu, Jurnal şi epistolar, ed.cit., p. 368. 

1 Cf. F. Ueberweg, Grundriss der Geschichte der Philosophie, vol. III, Berlin, 1880, 
p. 384. 

1? T, Maiorescu, Scrieri de logică, ed.cit., p. 25. 

13 F. Ueberweg, op.cit, p. 379. 

14 T, Maiorescu, op.cit., p. 17. 

Herbart însuşi mărturiseşte” că intenționa încă din 1804, să publice o 
introducere în filosofie bazată pe ceea ce ar fi trebuit să se numească Logică şi 
metafizică, respectiv titlul prelegerilor sale de filosofie ținute la Göttingen 
(începând din 1802). Este vorba de perioada de precizare a propriei sale poziții 
filosofice, după critica doctrinelor dialectico-speculative ale lui Fichte şi Schelling. 
Herbart adoptă poziția kantiană, conform căreia cunoaşterea filosofică este 
cunoaşterea rațională din noțiuni. Doar atât că Herbart nu este de acord cu accepţia 
kantiană a rațiunii ca facultate distinctă a gândirii (față de intelect), ceea ce 
conduce la formularea „cunoaștere din noțiuni“'S. Situaţie care nu l-a împiedicat pe 
Herbart să se considere kantian””. 

Importantă în acest context este prioritatea inițială acordată logicii, care 
poate fi considerată chiar de influență prekantiană. Wolff, la care se referă adesea 
Herbart, considera logica drept propedeutică a filosofiei (Discursus praeliminaris 
de philosophia in genere)". Filosofia (Weltweisheit) era definită ca o „ştiinţă a 
tuturor lucrurilor posibile“ 19 iar ceva era considerat posibil numai în măsura în 
care respecta principiul noncontradicției. Pentru verificarea concordanței cu acest 
principiu (şi respectiv al rațiunii suficiente, derivat din primul) este necesară 
obținerea unor noțiuni clare şi distincte (klar und deutlich)”. 

Toate acestea, cu excepția definiției diferite a filosofiei, se găsesc şi la 
Herbart. Iar logica lui a fost OnE tocmai în acest sens, ca neaducând nimic 
deosebit față de cea tradițională“. Ea fiind doar prilejul de a formula principiul 
noncontradicției. Motiv pentru care un istoric al filosofiei, criticat şi de către 
Maiorescu”, nici nu mai aminteşte de logica lui Herbart” 

Există şi alte puncte comune ale logicii lui Herbart cu cea a lui Wolff, 
importantă fiind considerarea noțiunii ca reprezentare (Vorstellung), care apare, 
ce-i drept, şi în Logica generală a lui Kant, şi va constitui legătura dintre logică şi 
psihologie. 

Există însă şi diferențe şi mai ales probleme distincte atât în filosofia, cât şi 
în logica lui Herbart. 

Criteriul noncontradicției nu se mai referă, la Herbart, spre deosebire de 
Wolff, la ceea ce este posibil, ci la ceea ce este real, la obiecte reale, pe care le 
numeşte chiar „realele“ (die Realen). Dar „obiectele reale“ nu sunt obiecte 
senzorial-perceptive, care, în accepţia Kantiană sunt doar fenomene, ci, aşa cum s-a 
aprecizt ulterior, sunt „abstracții fără viață, entități scolastice şi nicidecum ființe 
reale“? 


15 J, F, Herbart, op. cit, p. 18. 
16 E, Ueberweg, op. cit., p. 379. 
1 H, Höffding, Histoire de la philosophie moderne, Paris, 1906, p. 255. 
18 C, Wolff, Verniinftige Gedanken, Georg Olms Verlag, Hildesheim, Paris, 1965, p. 7. 
13 pp Ibidem, p. 115. 
% Ibidem, p. 126 sq. 
zi MRS Vorlănder, Geschichte der Philosophie, vol. II, Leipzig, 1903, p. 371. 
* T, Maiorescu, Scrieri din tinerețe, Editura Dacia, Cluj-Napoca, 1981, pp. 133-134 şi 
193-294. 
2 Cf. A. A. Schwegler, Geschichte der Philosophie, Leipzig, 1891, p. 386 sq. 
24 J, F, Herbart, op. cit., p. 180. 
25 A. Weber, Histoire de la philosophie européene, Paris, 1886, p. 501. 

Ca să ajungă la aceste „reale“, Herbart porneşte în spirit kantian de la expe- 
riență (Erfahrung), care prin senzație (Empfindung) ne oferă datul (das Gegebene),. 
Acesta însă, mai mult decât la Kant, nu este doar un fenomen (Erscheinung), adică 
apariţie, ci chiar aparenţă (Schein) pe care o consideră reală”. 

Existența simplă (Sein) compusă din aparențe, este determinată însă de o 
existență absolută (absolute Sein), compusă din esențe (Wesen), ceea ce nu mai 
corespunde viziunii kantiene. De altfel, atât existența, cât şi esența, sunt consi- 
derate noțiuni (Begriffe). Misiunea filosofiei fiind aceea de a le prelucra. Noţiunile 
experienței (Erfahrungsbegriffe) sunt neprelucrate. 

Herbart se referă în mod special la noțiunile de inerență, cauzalitate şi 
schimbare“. El contestă inerența mai multor proprietăți față de un singur obiect, 
pentru faptul că aceasta presupune contradicția dintre unu şi multiplu. În realitate, 
proprietățile multiple ale unui obiect sunt proprietățile mai multor obiecte. Un 
obiect are o anumită culoare, dar culoarea este o proprietate a luminii; are un sunet, 
dar acesta ține de aer, are greutate, dar aceasta ține de atracția pământului. Fără 
lumină, fără aer şi fără pământ, obiectul nu are nici culoare, nici sunet, nici 
greutate”. Ceea ce nu înseamnă că el nu este nimic, că nu este o aparență a ceva, a 
unei esențe, a unui real cu o anumită proprietate, necunoscută însă. Obiectele reale 
sunt simple, doar aparențele lor sunt complexe. 

Schimbarea presupune şi ea contradicția dintre ceva şi altceva. În realitate, 
şi aici este vorba de o combinație de obiecte reale cu proprietăți diferite, 
schimbarea nefiind altceva decât înmulţirea sau scăderea numărului de reale 
combinate, ele rămânând în sine neschimbate. 

Realele se dovedesc astfel unicate, simple şi imuabile, ceea ce conferă 
realismului harbaitian caracteristici parmendiene, atomiste şi leibniziene, îndrep- 
tățind caracterizarea lor ca „abstracții fără viață“ etc. Aceasta în ciuda faptului că 
Herbart se numea pe sine kantian”. 

Se observă aici maniera logicistă de abordare a problemelor filosofice. Nu 
sunt analizate entitățile, ci noțiunile despre acestea, respectiv noțiunile empirice. 
Sunt surprinse aspectele contradictorii pe care le determină la nivel predicativ şi 
sunt separate în noțiuni simple (reale), ca raporturi, de data aceasta entitative, ale 
câte unei singure proprietăți. Aici intervine interpretarea, tot de natură logică, şi 
anume clasico-tradițională, după care notele unei noțiuni sunt de fapt alte noțiuni. 
Transpusă pe plan ontic, această regulă conduce la afirmația că proprietățile diferite 
ale unui obiect sunt aparenţe ale unor obiecte diferite. 

Importantă aici este metoda, tot de sorginte logică, de „prelucrare“ a 
noțiunilor prin intermediul relațiilor. Metoda relaţiilor (Methode der Bezieh- 
ungen)”" constă în separarea, ordonarea și conexarea noțiunilor, ceea ce determină 


253. F, Herbart, Hanprpunkte der Metaphysik în Sämtliche Werke, vol. III, part. I, Hamburg 
und Leipzig, 1884, p. 13. 


2 Ibidem, pp. 17-18. 

28 CF. J. F. Herbart, Lehrbuch..., $ 118, 122, 123. 

% Ibidem, p. 177. 

3J. F, Herbart, Allgemeine Metaphysik în Sämtliche Werke, vol. III, part. I, Hamburg und 
Leipzig, 1884, pp. XXVII-XXVIII. 

3! J, F, Herbart, Hauptpunkte der Metaphysik, p. 7. 

acordarea unei importanțe deosebite, cu semnificație general filosofică (ontologică, 
psihologică etc.) a raporturilor dintre noțiuni, care devin relaţii între obiecte ideale, 
între reprezentări ş.a.m.d. 

Acestea sunt principalele probleme general-filosofice, la care se referă 
succint şi Maiorescu, poate şi din sursele indirecte menţionate, din lucrările lui 
Herbart. Alte probleme, referitoare de exemplu la „scepticism Şi îndoială“ sau la 
„autoobservaţie“, care l-ar fi influențat pe tânărul Maiorescu”, sunt discutabile. 
Jurnalul cu „autoobservaţii“ al lui Maiorescu începe în 1855, iar însemnările despre 
„îndoială“, referitoare mai ales la Dumnezeu, sunt din 1856. Or, tot din însemnări 
rezultă că interesul pentru logică, şi explicit „prelucrarea logicii lui Herbart“, 
începe abia din 1857. 

În anul școlar 1857-1858, Maiorescu era în clasa a VIII- -a pe care o 
termină, ca absolvent, la 31 iulie 1858. Din datele de care dispunem”, Hermann 
Suttner preda logica la clasa a VII-a, în semestrul al II-lea, şi la clasa a VIII-a în 
primul semestru. Aceasta înseamnă că Maiorescu era „familiarizat“ cu logica abia 
de la începutul anului 1857, adică din semestrul al II-lea (ianuarie-iulie) al clasei a 
VII-a. Prima însemnare care vorbeşte despre logică este din 13 ianuarie 1857 („din 
logică, care o ştiam foarte bine, nu mă întrebă prof.“). La 22 iulie 1857, deci spre 
sfârşitul semestrului, speră să obțină calificativul recht befriedigend, dar în certi- 
ficatul pe care îl reproduce în nota din 4 august 1857 apare: „Logik — vorziiglich... 
Suttner“. Calificativul maxim, oarecum neaşteptat, l-a încântat probabil pe 
Maiorescu, devenit „premiantul singur al clasei a VII-a“. 

Despre logică reîncepe să vorbească spre sfârşitul primului semestru al 
clasei a VIII-a (octombrie-decembrie 1857), când se apropia a doua şi ultima 
examinare la logică. La 2 decembrie 1857 nota: „Astfel, prelucrez acum în româ- 
neşte Logica lui Herbart şi lucrez la o sistematizare a prelegerilor despre logică ale 
lui Suttner. Filosofia e o ştiinţă divină. Am părăsit acum orice alt studiu secundar“. 
Faptul că aici apare şi „filosofia“ nu este întâmplător, căci denumirea cursului din 
Programa pentru clasa a VIII-a era: Philosophische Propideutik: I. Sem. Logik“. 
La 31 decembrie 1857 apar în Jurnalul lui Maiorescu primele elogii la adresa 
logicii, ca şi intenția de a termina sistematizarea prelegerilor lui Suttner sub forma 
unei lucrări pe care intenționa s-o lase ca amintire colegilor săi. Obține şi de data 
aceasta calificativul „excelent“, pe care îl trece în dreptul filosofiei: Philosophie — 
vorziiglich... Dr. H. Suttner, fiind vorba, fireşte, de partea a II-a a logicii. 

În semestrul al II-lea al clasei a VIII-a (ianuarie-iulie 1858), Suttner preda, 
la acelaşi curs de Propedeutică filosofi ică, psihologia (Philosophische Propädeutik: 
ll. Sem. Empirische Psychologie)”. Acesta este motivul pentru care Maiorescu, la 
1 mai 1858, deci după audierea primelor cursuri de psihologie, vorbeşte, într-o 
scrisoare către sora lui, despre „logică şi psihologie“. Datând greşit această 
scrisoare (1 mai 1857)“ şi necunoscând Programa pentru clasa a VII-a şi a VIII-a, 


3? L, Rusu, op. cit., pp. 108 şi 110. 
3 Jahres-Berichi über das Gymnasium der Theresianischen Akademie, Wien, 1856, pp. 33—34. 
3 `s Ibidem, p. 34. 

35 Loc. cit. 


3% L, Rusu, op.cit., p. 98 şi Studiu introductiv la T. Maiorescu, Jurnal și epistolar, vol. I, 
ed. cit, p. XVI. 

Liviu Rusu lasă impresia că Maiorescu studia psihologia pe cont propriu, ca şi 
filosofia, adică direct din lucrarea lui Herbart. In realitate, elevul Maiorescu se 
familiariza treptat cu aceste discipline după audierea lor şi, în măsura ambiţiei, le 
aprofunda în vederea examenului, iar în măsura interesului, le studia în continuare. 

Dovada o constituie relatările lui Maiorescu, ulterioare cursului de Pro- 
pedeutică filosofică, încheiat în decembrie 1857, din extrasul de Jumal intitulat 
Fragment din tinerețea mea, în perioada 13 februarie 1858-8 mai 1858. Aici 
Maiorescu revine asupra problemelor de filosofie generală, de logică şi de psihologie, 
făcând la început chiar o expunere rezumativă din Introducerea lui Herbart. 

Esenţială este conştientizarea de către Maiorescu a importanței logicii nu 
numai pentru el sau pentru Herbart. „O anume conditio sine qua non pentru studiul 
temeinic al filosofiei este logica... Manualele ei sunt totuşi cu lipsuri, deoarece abia 
în acest secol s-a îndreptat cu folos atenția asupra importanței generale a acestei 
ştiinţe““”. Ceea ce este întru totul corect. 

Remarca lui Maiorescu este corectă chiar şi în legătură cu „logica“ lui 
Herbart. Prima sa expunere din 1808, cu destinație mai mult pedagogică” (als 
Manuwscript fiir seine Zuhörer), este axată pe importanța acordată noțiunilor, în 
special pe faptul că una şi aceeaşi noțiune poate să apară în mai „multe noțiuni“. 
Acestea alcătuiesc un fel de „construcţie“ (Gebäude) realizată prin „actele 
gândirii“: de judecare (Urzheilen) şi conchidere (Schliessen), ceea ce denotă, dacă 
adăugăm şi teza de început a acestei expuneri, că logica se ocupă cu reprezentări 
(Vorstellungen), tenta ei iniţial psihologistă. În cadrul expunerii se renunță însă la 
considerarea formelor logice ca acte ale gândirii (Acte des Denkens): Urtheilen 
devine Urtheil şi Schliessen devine Schluss. Abia în „logica“ din Introducere în 
filosofie, respectiv în capitolul despre logică, va prescrie separarea acesteia de 
psihologie („In der Logik ist es nothwending, alles Psychologisch zu ignorien“)". 
Această poziție a fost adoptată şi de către Maiorescu“!, dar fără o depăşire evidentă 
a perspectivei psihologice, cel puţin la nivelul reprezentărilor noţionale. 

Or, în ciuda prescrierilor, nici Herbart nu reuşeşte această performanță 
decât parţial, el menţinându-se la o tratare rezumativă a logicii, spre deosebire de 
psihologie, pe care o tratează şi separat”. 

Herbart lasă, de asemenea, deschisă perspectiva aplicaţiilor logicii, la care 
va reveni şi Maiorescu, introdusă ca problematică (Anwendung der Logik) abia în 
ediția a IV-a, din 1837, a Introducerii”. Ceea ce îndreptățeşte aprecierile lui Titu 
Maiorescu în legătură cu deficiențele de tratare a logicii, în ciuda importanței 
acesteia în epoca respectivă, şi chiar în ciuda contribuţiilor lui Herbart care l-au 
influenţat în mod hotărâtor pe tânărul licean. 


3 T, Maiorescu, Scrieri din tinerete, ed. cit, p. 62. 

3 3. F, Herbart, Hauptpunkte der Logik, în Sämtliche Werke, vol. I, Leipzig, 1850. 
% Ibidem, p. 34. 

+0 J. F, Herbart, Lehrbuch..., p. 78. 

“1 T. Maiorescu, Jurnal și epistolar, vol. |, ed. cit., p. 368. 

% J, F. Herbart, Lehrbuch zur Psychologie, Königsberg. 

® J, E. Herbart, Lehrbuch..., p. 52 şi 117. 

1.1.3. Alte influențe herbartiene în perioada 1857-1858 


S-a insistat, fără argumente speciale, asupra influenței profesorului 
Hermann Suttner în cadrul formaţiei filosofie a lui Titu Maiorescu. Aceasta, pentru 
motivul simplu că a fost la cursurile lui şi, prezumtiv, că le-ar fi utilizat ca sursă 
principală a Elementelor sale. Poziţia aceasta este principial corectă. Există însă şi 
unele afirmații mai puţin fondate în legătură cu H. Suttner. Liviu Rusu, într-o notă, 
în care oferă date despre Suttner, îl consideră „ca adept al lui Herbart““%. Din nota 
respectivă nu rezultă însă acest lucru. Regăsind sursa“, constatăm că Suttner 
(născut în 1815, în Boemia) era discipol (adjunct şi asistent al filosofului Friedrich 
Exner (1802-1853) din Praga, deci indirect herbartian“. Că era în 1845 docent în 
filologie germană şi, din 1847, şi profesor de stilistică germană la Theresianum. 
Era cunoscut prin lucrări de literatură, publicate în Österreichischen Blättern für 
Literatur, Kunst und Geschichte. Autorul articolului nu menţionează nici o lucrare 
de filosofie de a lui Sutter până în 1880. 

Suttner este menționat tot pentru contribuţii în stilistică germană şi 
prelegeri de literatură germană la Wiener Hochschule”. 

La Theresianum, în 1853, predă limba gerinană la clasele IV-VII şi pro- 
pedeutică filosofică (psihologie şi logică) la clasa a VIII-a“. Din 1855, predă în 
continuare limba germană, dar propedeutica filosofică o predă în clasa a VII-a (în 
semestrul al II-lea logică) şi clasa a VIII-a (în primul semestru logică şi în al II-lea 
psihologie empirică), până în 1857-1858 când termină Maiorescu”. Ceea ce dove- 
deşte că ponderea cursurilor ţinute de Suttner o dețineau cele de limba germană, 
domeniu în care nu se putea manifesta ca herbartian. 

Lipsa de menționare a vreunei lucrări de filosofie — căci trebuie să adoptăm 
rezerva autorului menţionat (Wurzbach: „Ob Dr. Suttner auch noch anderweitig 
tätig gewesen, ist mir nicht bekannt“) — nu îndreptățește calificativul de „herbartian 
eminent“, pe care i-l atribuie Liviu Rusu profesorului Hermann Suttner. Ceea ce nu 
înseamnă că Suttner nu era herbartian sau nu preda filosofia în spiritul lui Herbart. 

Cercetarea anuarelor respective (Jahres-Berichte) deschide însă o altă 
perspectivă. Nu întru totul singură, dar plauzibilă. În anul şcolar 1851-1852, 
Suttner este bolnav (Beiniibel)”, la fel în 1852-1853, fiind suplinit pe toată 
perioada de profesorul Aloys Capellmann, care era şi directorul liceului”!. Între- 
barea este: după ce curs preda Capellmann propedeutica filosofică, respectiv logica 
şi psihologia empirică? În ipoteza că Suttner nu avea un astfel de curs, cel puțin 
publicat. Răspunsul pare a fi cel indicat în acelaşi anuar în care este menţionat la 


“ T, Maiorescu, Jurnal şi epistolar, vol. |, ed. cit., p. 44 (nota 2). 

+ C, von Wurzbach, Biographisches Lexicon des Kaiserthums Österreich, vol. 41, Wien, 1880, 
p. 8. 

46 CF, F. Ueberweg, op.cit., p. 381. 

“7 În publicația Der Sammler, XXXVIII, nr. 39, 1846, pp. 155-156. 

48 Jahres-Bericht..., 1854, pp. 12-15. 

“ Ibidem, 1856, pp. 32-33. 

50 Tbidem, 1852, p.31. 

5 Ibidem, 1853, pp. 16-17. 

capitolul B. Lehrmittel-Sammlungen cursul lui Robert Zimmermann Philo- 
sophische Propădeutik für Obergymnasien, 2 Bande“?. Este vorba de manualul lui 
R. Zimmermann apărut la Viena, vol. I, 1852 (Empirische Psychologie) şi vol. II, 
1853 (Formale Logik). Ambele volume au apărut prin Ordinul Ministerului 
Austriac al Învățământului din 4 septembrie 1851, fiind aprobate apoi şi edițiile 
ulterioare”. 

Nu ştim cât de rigidă era pe atunci predarea după aceste manuale în liceele 
austriece, dar constatăm că la Theresianum se respecta ordinea: psihologie empi- 
rică şi apoi logică (ca la Zimmermann), ca apoi, prin Ordinul Ministerului 
Învățământului din 5 februarie 1856, ordinea să fie: logică formală şi apoi 
psihologie empirică cu predarea în clasa a VII-a (semestrul al II-lea în a VIII-a, 
cum apucase şi Titu Maiorescu în ultimele două clase. 

Oricât de laxe (libere) ar fi fost prelegerile de logică ale lui Suttner, se 
poate afirma că el a urmărit totuşi manualul lui Zimmermann impus a Ministerul 
Invăţământului Austriac. Manualul a fost tradus ulterior şi în maghiară”. 

În acest context, manualul lui Zimmermann interesează din cel puțin două 
puncte de vedere: ca model al prelegerilor lui Suttner, pe care l-a urmat Maiorescu, 
şi ca model comparativ pentru manualul proiectat de tânărul Maiorescu. 

Cartea lui Zimmermann ne scuteşte de anumite presupuneri care s-au făcut; 
de exemplu, în legătură cu notația deosebită utilizată de Maiorescu pentru cele 
patru ti pur de judecăți categorice. Al. Surdu consideră că a fost preluată de la 
Suttner’, deoarece nu apare la Herbart şi Drobisch. Dar ea apare, în mod 
asemăn ător, la Zimmermann, după care preda Suttner. 

Între subiect şi predicat, notate cu s şi p, Maiorescu punea semnul „<“. Astfel, 
„toţi s sunt p“ era notat cu „s <p“. Or, Zimmermann foloseşte semnele „<“ şi „>“ 
pentru a marca raporturile de subordonare dintre sferele (Umfänge) subiectului şi 
predicatului“. La Maiorescu, particulara negativă este notată „l/s < -p“; la Zimmer- 
mann apare formula „1 / s" p *%%, redată în traducerea maghiară prin „l/s nem p“. Chiar 
dacă nu sunt identice, notațiile sunt asemănătoare, iar cel care le-a preluat a fost fireşte 
Suttner. 

Robert Zimmermann (1824-1897) este considerat, într-adevăr, dacă nu 
chiar „herbartian eminent“, herbartian autentic, printre cei mai de seamă”, 
cunoscut încă din tinerețe şi chiar premiat (1 ianuarie 1848) de către Academia de 
Ştiinţe din Copenhaga pentru lucrarea Comparatio monadologiae Leibnitzii et 
Herbarti“. A publicat un număr impresionant de lucrări, iar în 1869 a fost ales 
membru al Academiei Imperiale de Ştiinţe“). 


`; Ibidem, p. 18. 
? R. Zimmermann, Philosophische Propädeutik, ed. a Il-a, Wien, 1860, p. III. 
54 Ibidem, p. V. 
5 R, Zimmermann, Logika vagy gondolkodastan, Pest, 1864. 
E „AL Surdu, Srudiu introduciiv, la T. Maiorescu, Scrieri de logică, ed. cit., p. 20. 
7R. Zimmermann, Philosophische Propădeurik für Obergymnasien, Empirische Psycho- 
logie, Wien, 1852, p. VII. i 
55 R, Zimmermann, Philosophische Proptdeutik, ed. a Il-a cit., p. 85. 
’ F, Ueberweg, op. cit., p. 379. 
6 C, von Wurzbach, op. cit., vol. 60, Wien, 1891, p. 131. 
6l Ibidem, pp. 132-136. 

Zimmermann, la rândul său, mărturiseşte că a utilizat la elaborarea 
Propedeuticii sale lucrările unui număr mare de autori şi enumeră, printre alții: 
Krug, Trendelenburg, Matthiă, Calinich, Massler, Beck, Lichtenfels, Biese şi în 
mod special: Herbart, Drobisch, Exner, Lotze, Waitz, Beneke, Maass, Biunde şi 
Bolzano”, ceea ce extinde cu mult influențele indirecte, mijlocite sau nu de 
Suttner, asupra tânărului Maiorescu. 

În al doilea rând, Maiorescu a citit Propedeutica lui Zimmermann, căruia i 
se adresează în scris, şi a reținut de bună seamă remarca lui Zimmermann că 
lucrările acestora vor fi utilizate fără citare, care nu-şi are locul într-o carte pentru 
elevi (,,... ohne Citation, die in einem Buch fiir Schüller nicht am Platze war)“. 
Ceva asemănător va scrie şi Maiorescu în Prefaza la Logica sa din 1876: „textul 
însuşi nu cuprinde citaţiuni, ci se mărginește la câteva note istorice“, ceea ce îi va 
aduce o seamă de neajunsuri, pe care nu le-u avut Zimmermann, care nici nu amin- 
teşte lucrările necitate, ci numai pe autorii acestora. 

În ediţia a Il-a a Propedeuticii (1860), Zimmermann menţionează totuşi o 
lucrare a lui Ludwig Striimpell (1812-1899) şi anume Leitfaden der Logik din 
1851, care l-ar fi influenţat în mod deosebit. Această lucrare putea fi utilizată şi 
de către profesorii de la Theresianum (Suttner şi Capellmann), având în vedere că 
Striimpell era un herbartian la fel de apreciat®’. 

În fine, trebuie amintit aici şi M.W. Drobisch (1802-1896) care este 
menționat şi de Zimmermann şi de tânărul Maiorescu. Este vorba despre lucrarea 
Neue Darstellung der Logik nach ihren einfachsten Verhăltnissen mit Riicksicht auf 
Mathematik und Naturwissenschaft, Leipzig, 1836; ed. a II-a, 1851; ed. a III-a, 
1863; ed. a IV-a, 1875. Aceasta este o lucrare de referință în epocă, menţionată şi 
de către Herbart, începând cu ediţia a IV-a (1837), în Introducerea sa mai ales în 
legătură cu „aplicarea logicii““%, El poate fi considerat continuatorul lui Herbart în 
această direcție, dar şi a lui Trendelenburg, pe care îl menţionează frecvent. 

Au fost remarcate deja texte din Elemente de logică (1858) ale lui Maio- 
rescu ce ar putea să provină din lucrarea lui Drobisch”. 

În concluzie, important este faptul că sursele de inspirație ale tânărului 
Maiorescu nu pot fi reduse la cele pe care le declară direct (Herbart, Suttner), dar şi 
mai important este faptul că toate acestea conduc la o listă considerabilă de nume şi 
de lucrări germane şi austriece orientate în nod evident, herbartian sau nu, spre 
logică. Situaţie care a şi determinat măsuri administrative de reorganizare a 
învățământului gimnazial superior austriac în favoarea predării intensive a logicii şi 
a psihologiei. 


42 R. Zimmermann, Philosophische Propădeurik fiir Obergeymnasien, Empirische Psycho- 
logie, Wien, 1852, p. VII. 

5 Ibidem, p. VIIL. 

64 R. Zimmermann, Philosophische Propiideutik, ed. a Il-a cit., pp. VI-VII. 

65 F, Ueberweg, op. cit., p. 379. 

1.1.4. Influențe logico-filosofice în lucrările Relația (1859) şi 
Consideratțiuni filosofice (1860) 


La 4 august 1858 Maiorescu părăseşte Viena, zăboveşte puţin la Braşov, ca 
la 3 noiembrie 1858 să fie la Berlin. Aici urmează cursuri de filosofie şi de drept. 
La 16 iunie 1859 obţine doctoratul în filosofie la Universitatea din Giessen cu o 
lucrare despre Re/aţie. Obține apoi o bursă la Paris, unde îşi continuă studiile de 
drept, publicând între timp la Berlin, pe baza tezei de doctorat, un fel de 
„introducere în filosofie“ într-o „formă uşor de înțeles“ (1 860). La sfârşitul anului 
1861 Maiorescu se întoarce în țară cu două diplome de licență (în drept şi litere) şi 
un doctorat în filosofie. Aceasta, după zece ani de străinătate (1851-1861). 

Ultimii trei ani, petrecuţi la Berlin şi Paris, fără a reprezenta vreo „cotitură“ 
în concepțiile filosofice ale lui Maiorescu, au constituit totuşi o extindere a sferei 
de preocupări şi o aprofundare a „direcţiei“ fixate deja. 

Este vorba, în primul rând, de cursurile pe care le-a audiat şi de lecturile 
filosofice. Cel puţin doi dintre profesori (menţionaţi şi de Maiorescu) erau bine 
cunoscuţi. F.J. Stahl şi F. A. Trendelenburg$. Primul era hegelian, al doilea 
herbartian“”. 

Adoptând atitudinea logicistă de tip clasico-tradițional, Maiorescu se 
înscrie ca adversar principial al lui Hegel, considerat un demolator al logicii 
clasice. De unde şi interesul lui Maiorescu pentru celebrele Cercetări logice ale lui 
Trendelenburg, în care acesta îl critică pe Hegel și metoda dialectică în genere”. 

Poziţia lui Maiorescu rămâne herbartiană, dar angrenarea pe linia criticii 
directe sau indirecte a hegelianismului denotă în plus o atitudine militant her- 
bartiană. Ce-i drept, logica era şi pentru Hegel cea mai importantă parte a 
filosofiei, dar aspectele sale dialectice reprezentau încălcări ale principiilor gândirii 
corecte în accepţia clasico-tradițională, fiind în plus o logică obiectivă, fără 
legătură cu gândirea propriu-zisă. 

Poziţia herbartiană, bazată pe tradiția wolffiano-kantiană a respectării 
rigide a noncontradicţiei (Herbart se referă adesea la Wolff, dar şi la kantienii 
Hoffbauer, Krug şi Fries)” şi a legăturii directe dintre logică şi gândire, era 
favorabilă preocupărilor, intensive pentru vremea aceea, legate de psihologie şi în 
special de psihologia gândirii. 

Logica şi psihologia deveniseră materii de bază în gimnaziile austriece şi 
germane, cu oscilaţii între prioritatea uneia față de cealaltă. La Theresianum, între 
1851-1853, se preda în primul semestru al clasei a VIII-a psihologia, iar în al 
doilea logica. Din 1854 se schimbă ordinea, în logică-—psihologie. Din 1855 se fac 
două semestre de logică şi unul de psihologie, iar din 1858 două semestre de logică 
în clasa a VII-a şi două de psihologie în clasa a VIII-a”. 


% T, Maiorescu, Jurnal şi epistolar, vol. |, Editura Minerva, Bucureşti, 1879, p. 350. 

© F, Ueberweg, op. cit., pp. 378 şi 379. 

Faptul că se făcea o legătură directă între logică şi psihologie se observă şi 
din cele două ediţii ale Propedeuticii filosofice a lui Robert Zimmermann, aprobate 
de Ministerul Învățământului din Austria. În prima are prioritate psihologia, care şi 
apare în 1852, urmată de logică în 1853. Obligat de această ordine, Zimmermann 
prezintă „logica formală“ în spirit psihologist. În prima parte (Elementarlehre), în 
loc de capitolul despre noțiuni apare unul despre reprezentări (Von den Vorstel- 
lungen)”. Pentru a plasa totuşi discuția pe plan logic, autorul vorbeşte despre touă 
tipuri de reprezentări (subjektive und logische Vorstellung), mutând, de exemplu, 
discuţia despre conţinutul şi sfera noţiunilor la nivelul reprezentărilor (Znhalt und 
Umfang der Vostellungen)”. Se ajunge în felul acesta la înlocuirea termenului 
„noțiune“ prin „reprezentare“ (die Vorstellung „Mensch“. Manieră la care va 
renunța în ediția a Il-a a Propedeuticii, în care logica apare pe primul loc, iar 
capitolul I tratează despre noţiuni (Von den Begriffen). 

Este vorba de transformări structurale intervenite în manualele de logică şi 
psihologie. În prima ediţie, materia se numeşte „logică formală“ şi are două părți: 
teoria elementară, numită și „reine [objective] Logik“, şi logica aplicată (su- 
biectivă) sau teoria ştiinţei, „angewandte [subjective] Logik: Wissenschaftslehre”, 
ceea ce denotă o tentă clasicistă şi explicit herbartiană (pentru partea a II-a). În 
ediţia ulterioară, materia este numită „logică“ şi are numai trei capitole: despre 
noțiuni, despre judecăţi şi despre silogisme, corespunzătoare structural primei părți 
din ediția I. 

Majoritatea interpreţilor au considerat că atitudinea lui Maiorescu din 
scrisoarea adresată lui Zimmermann, la 25 noiembrie 1858, când se afla la Berlin, 
este cel puțin „îndrăzneață“. Maiorescu îl anunță că a scris o lucrare intitulată 
Grundriss der Logik für österreichische Gymnasien, ce-i drept neterminată. 
Aceasta „se caracterizează îndeosebi prin aceea că, în ea, logica este tratată inde- 
pendent, fără presupunerea vreunei noțiuni din psihologie. Apoi prin concizia sa şi 
— ca urmare — prin claritatea ei. Aşadar, mie mi se pare (şi această părere mi-au 
confirmat-o mulți colegi, a căror judecată nu este lipsită de valoare) mai clară şi 
mai atrăgătoare decât redactarea dumneavoastră“. În traducerea românească a 
scrisorii apar câteva greşeli, printre care, în loc de „redactare, prelucrare“, apare 
„tratat“, ceea ce îngroașă tupeul tânărului Maiorescu. Nimeni n-a avut însă 
curiozitatea de a verifica spusele acestuia. Or, Maiorescu se referă la ediţia I, 
impregnată de psihologism, a manualului (nu „tratat'“) redactat de Zimmermann cu 
grave neajunsuri, ca şi alte lucrări de logică din vremea sa, în ciuda interesului 
crescut pentru această disciplină. Este, în această situaţie, cu totul îndreptățită 
observaţia tânărului Maiorescu: „Manualele de logică sunt totuşi cu lipsuri, 
deoarece de-abia în acest secol s-a îndreptat cu folos atenţia asupra importanţei 

generale a acestei științe“. Acesta a fost şi motivul pentru care a încercat și 
Maiorescu, şi nu va renunţa la această idee, să elaboreze un manual exemplar de 
logică şi să participe la dezbaterile din perioada aceea între reprezentanții tendinței 
clasico-tradiționale şi adversarii hegelieni ai acesteia. 

Liviu Rusu a fost primul care a semnalat atitudinea antihegeliană a 
tânărului Maiorescu în teza sa de doctorat, ceea ce corespunde fonnaţiei sale 
logico-tradiționale ca şi tendințelor vremii, logico-psihologiste. Se poate adăuga 
aici şi tendința pedagogistă, de care nu s-a ţinut cont. 

Herbart a fost şi un mare pedagog, care l-a cunoscut şi a scris despre 
Pestalozzi mai multe lucrări. În 1802, la Göttingen, Herbart este abilitat ca docent 
în filosofie şi pedagogie. A fost profesor de pedagogie la Königsberg, iar prima sa 
lucrare mai importantă a fost Allgemeine Pedagogik, aus dem Zweck der Erziehung 
abgeleitet, Göttingen, 1806. L-a interesat în mod special instruirea în cadrul învăță- 
mântului liceal şi universitar (Uber den Unterricht in der Philosophie auf 
Gymnasien fiind un adaos la ediţia a II-a a Inrroducerii sale în filosofie, din 1821). 
A scris lucrări destinate în mod explicit învățământului. Acelaşi lucru l-au făcut şi 
continuatorii săi, unii elaborând, ca Zimmermann, chiar manuale de liceu. 

Se poate vorbi fără ezitare despre influența pedagogisză a lui Herbart şi a 
herbartienilor asupra lui Maiorescu. Acesta, în ciuda insistențelor tatălui său şi a 
fără ezitare pentru profesorat, în ciuda precarității financiare a acestei îndeletniciri, 
pe care spera s-o compenseze prin deschiderea unui birou de avocatură”. 

Tendinţa pedagogistă nu se manifestă numai prin practicarea profesoratului 
şi elaborarea de manuale perfectibile de la o ediţie la alta, ci şi prin lucrări de 
popularizare, scrise în „fonnă uşor de înțeles“ (in gemeinfasslicher Form) şi mai 
ales prin conferințe, ceea ce Maiorescu a practicat de-a lungul întregii sale cariere. 

Or, hegelianismul reprezenta tocmai tendința opusă atât logicii clasice, cât 
şi psihologiei şi pedagogiei. Logica lui Hegel nu are nici o legătură cu psihologia şi 
n-a fost predată niciodată (în afară de Hegel însuşi) nici în învățământul liceal, nici 
în cel universitar. 

Teza de doctorat, intitulată Relația (Das Verhältnis, 1859) începe cu 
definiția filosofiei dată de Herbart, pe baza căreia deduce disciplinele filosofiei: 
logica, metafizica şi estetica, cu referință la Introducerea în filosofie a lui 
Herbart*. Numai că Herbart expune disciplinele filosofice altfel, vorbind şi despre 
psihologie, filosofia naturii, etică, filosofia religiei, dreptul natural, politică şi peda- 
gogie”. Rezumându-se la cele trei discipline, considerate principale, Maiorescu 
defineşte, tot în spirit herbartian, filosofia ca „ştiinţa relației“. Dar consideră, de 
data aceasta în spiritul primei ediții a Propedeuticii lui Zimmermann, pe care o 
cunoştea, că psihologia trebuie să fie prioritară față de logică. După această 

19 T, Maiorescu, Jurnal şi epistolar, vol. III, ed. cit., 1980, p. 50. 

precizare, Maiorescu se referă succint la relaţiile dintre noţiuni, dar transpune 
problema la nivel judicativ. 


Important este faptul că aici, față de manualul din 1858, Maiorescu se 
referă direct la Herbart și Drobisch și o face, la început, chiar critic. „În sfârşit, 
spune Maiorescu, trebuie să atragem atenția asupra unei inconsecvenţe a logicii 
formale. Lucru ştiut, în psihologie judecăţile sunt abordate înaintea noțiunilor... De 
aceea, nu se poate trece cu vederea de ce în logica formală la Herbart şi la Drobisch 
se începe cu un capitol despre noţiune, la care apoi e adăugat un capitol despre 
judecată şi în final unul despre raţionament“&. Adică exact aşa cum procedase şi 
Maiorescu în manualul din 1858. El îi critică pe Herbart şi Drobisch, încercând să 
găsească argumente în favoarea priorităţii actului judicativ tot în operele acestora. 
Ceea ce nu-i reuşeşte decât parțial, prin utilizarea unor pasaje disparate, mai mult 
ipotetice. Există şi o sursă pozitivă a acestei poziţii, care era la îndemâna lui 
Maiorescu, fiind citată de către acesta de două ori”. Este vorba de Cercetările 
logice ale lui Adolf Trendelenburg. Al. Surdu observase că Maiorescu, revenind în 
1876, în prima ediţie a Logicii, la această poziţie, în care se acordă prioritate, din 
motive psihologice, judecății față de noţiune, nu-l citează şi nici nu face trimiteri la 
Trendelenburg. Motivul îl constituie, poate, faptul că Trendelenburg nu utilizează 
argumente psihologice, ci ontologicef“. 

Lucrarea lui Trendelenburg? şi o altă lucrare a lui Herbart” sunt utilizate 
pentru combaterea doctrinei dialectice a lui Hegel, adică în favoarea logicii clasico- 
tradiționale, indiferent de prioritatea acordată sau nu judecății față de noțiune. 

Herbartianul Trendelenburg (1802-1872), în ciuda unor lucrări monumen- 
tale, s-a ocupat în mod special de învățământul filosofic universitar şi liceal, 
elaborând şi două lucrări de tip manual, vestite în epocă, la care se va referi şi 
Maiorescu în ediţia Logicii din 1876. 

Tot ca sursă de argumente antihegeliene va fi utilizată de către Maiorescu o 
lucrare de-a lui Feuerbach, care nu prezintă însă interes din perspectivă logică. 

Cert este că Maiorescu îl combate pe Hegel numai prin intermediari, fără 
nici o referință la lucrările acestuia. 

Tot pe linia militantismului herbartian pot fi considerate şi textele lui 
Maiorescu de combatere a unor atitudini, dacă nu critice, cel puțin nepotrivite față 
de meritele lui Herbart, mai ales în domeniul psihologiei, căci Maiorescu face 
referințe succinte şi la lucrarea lui Herbart, Lehrbuch zur Psychologie, care conţine 
în partea a Il-a psihologia empirică, devenită obiect de învățământ liceal. Maio- 
rescu îl apără pe Herbart de afirmaţiile nefondate şi superficiale ale lui Karl Gustav 

Carus (1789-—1869)* şi Albert Schwegler (1819-1857)%. Apărătorul lui Herbart se 
„luptă“ însă cu adversari închipuiți. Primul este învinuit pentru o formulare mai 
mult laudativă la adresa lui Platon, decât depreciativă la adresa lui Herbart”. Al 
doilea, lăudat cu altă ocazie de Mai Ar SeN („Procură-ți ultima istorie a filosofiei de 
Schwegler; o cărticică foarte bună“)”, este învinuit pentru rezumarea excesivă a 
doctrinei lui Herbart, uitând că autorul urmărea tocmai acest lucru (im Umriss). 

Cert este faptul că Maiorescu, în teza de doctorat, îşi extinde preocupările 
în direcţia filosofiei de inspirație herbartiană, adăugându-le nuanțări logice (alter- 
native), perspective psiho-estetice, o anumită justificare istorică (în capitolul Re- 
trospective istorice) şi conturând, în final, perspectiva pedagogică şi juridică: 
„Acestea sunt temeiul viitoarei filosofii a educaţiei şi a dreptului“? 

Lucrarea tipărită Consideraţiuni filosofice pe înțelesul tuturor", din 1860, 
datată 1861, este concepută, tot în spirit herbartiano-pedagogic, ca lucrată filo- 
sofică de popularizare în vederea unor scopuri practice. „Sarcina scriitorului filosof 
constă, pare-mi-se, zice Maiorescu, în a familiariza spiritele cu cuceririle acestor 
gânditori şi în a juca rolul de mijlocitor între teoriile construite şi feluritele interese 
practice care preocupă societatea noastră”, 

Orientarea generală a lucrării este de data aceasta mai mult psihologistă. 
Psihologia este considerată prima parte a filosofiei (urmată de logică, estetică, etică 
şi metafizică), ea fiind „baza cea mai solidă a educației şi astfel principala știință 
umanistă“. Acesta este şi motivul pentru care Maiorescu îi va dedica patru 
capitole din lucrare fără să mai facă vreo referinţă la celelalte părți ale filosofiei şi 
încercând pe un fundal scientist, să trateze despre teism şi ateism şi, în final, despre 
moarte şi nemurire, cu implicaţiile educaționale ale acestora în viața de familie. 

Este reluată aici ideea, din teza de doctorat, a priorității psihologiei, cât şi 
aceea a priorităţii, din perspectivă psihologică, a judecății față de noțiune, dar este 
tratată intensiv numai prima idee. 

Desfăşurarea lucrării, cu prioritatea psihologiei, îl obligă pe Maiorescu să 
renunțe la definiția herbartiană a filosofiei ca ştiinţa prelucrării noțiunilor, în 
favoarea definiţiei, găsite deja în teza de doctorat, de ştiinţă a relaţiei. Aici apare în 
forma: „Ştiinţa care are drept obiect relaţiile pure este filosofia““. Aceasta, pentru 
a păstra generalitatea filosofiei față de disciplinele subordonate: psihologia 
ocupându-se cu relaţiile dintre reprezentări, logica tratând despre relaţiile dintre 
noțiuni ş.a.m.d. Dar în cursul lucrării nu se mai referă decât la psihologie. 

În nota 4 de la primul capitol de psihologie, Maiorescu, înainte de a relua 
criticile adresate lui Carus şi Schwegler, face următoarea mărturisire: „Pasio- 
nantelor cursuri ale profesorului Suttner, de la Theresianum (Viena), le datorez 
scheletul sistemului psihologic, adânc influențat de Herbart, pe care îl dezvolt mai 
jos. Sugestiile profesorului Suttner m-au îndreptat către Herbart, ale cărui cercetări 
extrem de temeinice şi pătrunzătoare pe tărâmul studiului teoretic al filosofiei, îi 
asigură un loc de frunte printre filosofii mai noi“% 

În capitolele de psihologie (IV-VII), Maiorescu face în mod surprinzător 
referințe generale la Carus (pe care îl critică) şi la Rosenkranz (care era hegelian). 
Referințele anterioare la Herbart vizează numai Introducerea acestuia în filosofie, 
în care tratează despre psihologie pe scurt doar în ultimul capitol. Or, Maiorescu 
citase deja, în Relaţia, lucrarea de psihologie a lui Herbart”, la care ar fi trebuit să 
facă trimiteri. Fiind vorba însă de Prelegerile lui Suttner, înseamnă că Herbart 
rămâne o sursă indirectă. Situaţia este analoagă celei referitoare la manualul de 
logică al lui Maiorescu, inspirat de aceleaşi Prelegeri, ceea ce ne îndreptățește să le 
căutăm sursa în manualul de psihologie al lui Robert Zimmermann pentru liceele 
din Austria!%. 

Urmărind sumarul din manualul lui Zimmermann, constatăm, după o notă 
a lui Maiorescu, că acesta menționează temele tratate de Zimmermann: despre 
antropologie, despre sistemul nervos, despre temperament, despre somn şi starea de 
veghe, ca şi despre producerea reprezentărilor”, ceea ce înseamnă că Maiorescu 
dispunea de ele, dar le considera lipsite de interes pentru lucrarea de față. 

Tot la Zimmermann găsim tema „reproducerii reprezentărilor“ şi a legilor 
de reproducere, despre care tratează Maiorescu şi, în ultimele două capitole, consi- 
derațiuni detaliate despre sentiment, dorință, voință şi caracter, la care se referă şi 
Maiorescu în ultimul capitol. De bună seamă că despre toate acestea era vorba şi în 
Prelegerile lui Suttner, ca sursă directă a lui Maiorescu. În orice caz, nu Zimmer- 
mann s-a orientat după Prelegerile nepublicate ale lui Suttner! 

Mai intervin însă două situaţii care îndreptățesc referințele la manualul lui 
Zimmermann. Prima este legată de faptul că termenul de „asociaţie a repre- 
zentărilor“ (Association der Vorstellungen), frecvent la Maiorescu, nu apare în 
Introducerea lui Herbart, ci, accidental, în loc de „corelație“ (Zusammenhang) e 
bază de asemănări (Aehnlichkeiten), o singură dată în cartea de Psihologie!” 
Zimmermann face însă referință specială la acest termen (Vergesellschaftung gdr 
Association), ocazie cu care enumeră şi explicitează cele patru legi de asociație 
(Associationgesetze) despre care vorbeşte Maiorescu'™. Aceste legi (Gesetz der 

Aehnlichkeit, des Contractes, der Coexistenz, der Succession) "9 nu apar în nici o 
lucrare de-a lui Herbart. 

A doua situație priveşte întregul context al discuţiei despre psihologie din 
cartea lui Maiorescu şi îi conferă o caracteristică logicistă aparte, care se va 
menține şi ulterior. Este vorba de împărţirea reprezentărilor în „concordante“ (ein- 
stimmung) Şi „opuse“ (entgegengesetzt) ®Ś. Dar aceasta este, în mod indiscutabil, o 
împărţire a noțiunilor, nu a reprezentărilor. 

Ca împărțire a noțiunilor apare chiar şi la Maiorescu în manualul de logică 
din 185817. Acelaşi lucru se petrece şi la Herbart'% şi la Drobisch!%, ca de altfel în 
toate cărțile de logică tradițională. 

Singurul care vorbeşte despre reprezentări compatibile (verzrăgliche) şi 
reprezentări opuse (entgegengesetzte Vorstellungen) este Zimmermann, din cauza, 
amintită deja, a identificării noțiunilor cu reprezentările. Numai că nu face acest 
lucru în manualul de Psihologie empirică, ci în manualul de Logică formală! . 
Situaţie la care va renunţa în ediţia a II-a, plasând opoziţia în cadrul „noțiunilor 
inegale“ (ungleiche Begriffe)". 

Presupunerea că şi Suttner, care ar fi predat după manualul lui Zimmer- 
mann, ar fi făcut aceeaşi greşeală este exclusă, deoarece Zimmermann face acest 
lucru în manualul de logică, nu în cel de psihologie. Or, în lucrarea de logică a lui 
Maiorescu din 1958, inspirată după Prelegerile lui Suttner, problema este plasată 
corect. Este greu de imaginat că Suttner, neținând cont de Zimmermann în logică, a 
preluat greşeala din logică şi a transpus-o în psihologie. 

Este mai plauzibilă situația în care Maiorescu a făcut acest transfer, şi l-a 
făcut în mod intenționat, urmând linia logicistă a lui Herbart. Acesta este motivul 
pentru care am considerat că cele patru capitole de psihologie din lucrarea 
Consideraţii filosofice a lui Maiorescu prezintă un interes deosebit pentru viziunea 
acestuia despre legătura dintre logică şi psihologie, aspect asupra căruia n-am găsit 
relatări ale exegeţilor. Publicarea acestor capitole, alături de alte contribuţii, pe care 
Maiorescu însuşi le numeşte Cercetări psihologice, dovedeşte interesul constant al 
acestuia nu numai pentru logică, dar şi pentru psihologie de-a lungul a peste trei 
decenii!!?. 

Faptul că procedura logicistă a lui Maiorescu nu este întâmplătoare, cel 
puțin în legătură cu psihologia, o dovedeşte primul său curs, din 1863, la Uni- 
versitatea din Iaşi, intitulat Psihologia cu aplicare la pedagogie şi cu privire 
perpetuă la logică!!?. Prin titulatură, cursul are o certă orientare herbartiană: logică, 
psihologică şi pedagogică. Ce-i drept, titlul cursului mai presupune alături de 

logică „metafizică şi estetică“!'*, dar în programul detaliat al cursului propus de 


Maiorescu în anul şcolar 1865-1866, formularea este fără echivoc: Psihologia şi 
relațiunile ei cu logica. 


Reproducem conținutul cursului: „Introducere. Separarea dintre fizio- 
logie şi psihologie şi punctul de tranzițiune între amândouă. Preliminarii antro- 
pologice asupra reprezentațiunilor şi analiza critică a opiniunilor lui Locke şi 
Cabanis. Baza psihologică. Teoria opozițiunii şi a concordanței reprezentări lor. 
O singură lege fundamentală a fenomenelor psihice, demonstrarea unității 
sufletului şi scurtă privire retrospectivă asupra altor opinii. Aplicări. A. Memoria 
şi fantasia. Legile reproducțiunii. Cele patru legi de asociere şi derivarea lor din 
legea fundamentală. Formarea conceptelor şi tranzițiune spre logică. Limba. 
Şirurile gândirii. Formarea judecăților în relațiune cu logica; B. Simzul, bucuria 
şi tristețea. Predispoziţii, influența reprezentărilor întunecate, plăcerile estetice; 
C. Voința. Diferenţa între a cere şi a voi, reproducerea mijloacelor. Maxime şi 
principii practice, formarea caracterului şi tăria lui. Aplicări pedagogice. Tăria 
psihologică a educațiunii“. 

Se observă din acest program că Maiorescu revine (în Introducere) la o 
parte din temele excluse în Consideraţii filosofice, dar care se găsesc în manualul 
lui Zimmermann. Şi aici „baza psihologică“ o constituie opoziția şi concordanța de 
natură logicistă. Apoi se revine asupra „legilor de asociere“, care se găsesc de 
asemenea la Zimmermann, şi „tranziţiunea“ spre logică, atât la nivelul noţiunilor, 
cât şi al judecăților. Ne putem imagina această „tranzițiune“, simplist vorbind, cum 
o fac de altfel Herbart şi Zimmermann, considerând că noțiunile sunt un fel de 
reprezentări mai generale şi mai abstracte şi că între ele, ca şi între reprezentările 
obişnuite, există relații ale căror expresii alcătuiesc judecăţile! 15 Ceva asemănător, 
dar mai sistematic şi detaliat, apare şi la Zimmermann, care zice Begriffebilden'"S 
în loc de Ausbildung der Begriffe. De data aceasta Maiorescu s-a inspirat de la 
Herbart. Motivele sunt următoarele: Zimmermann vorbeşte în continuare şi despre 
silogisme'", pe când Maiorescu se rezumă, ca şi Herbart, la noțiuni şi judecăți. În 
plus, numai Herbart tratează, ca şi Maiorescu, despre „şiruri“ (Reihe). Termenul de 
„şiruri ale gândirii“, fără comparaţia cu textul din Herbart!', ar putea să ne 
sugereze silogisme sau înlănţuiri silogistice (polisilogisme), care nu şi-ar avea însă 
locul înainte de formarea judecăților. În realitate şirurile acestea sunt înlănţuiri de 
relații între genuri şi specii. Genul A este şi a şi b şi c şi..., ceea ce va conduce la 
mulțimi (Menge) de judecăţi: „A este a“, „A este b“ ..., fără să mai intereseze 
ordonarea specială a judecăților în silogisme. 


114 Cf, S. Ghiţă, Titu Maiorescu, Editura Ştiinţifică, Bucureşti, 1874, p. 216. 

115 3. F, Herbart, Lehrbuch zur Psychologie, ed. cit, p. 125 sq. 

"6 R, Zimmermann, Philosophische Propădeutik. Empirische Psychologie, ed. cit., p. 40 sq. 
17 Ibidem, p. 44. 

183. F, Herbart, op. cit, p. 131 ($ 190). 

1.1.5. Prelegeri de logică (1863) şi Logica (1876) 


Întors în ţară, Maiorescu trăieşte şi participă la reorganizarea învăță- 
mântului liceal şi universitar. Ceva asemănător trăise la Viena şi apoi la Berlin, 
când profitase de cele două clase de Obergymnasium, reducându-şi studiile univer- 
sitare la 3 ani. Era deci firească pentru el, ca şi pentru primii universitari, confuzia 
inițială dintre liceele-academii şi universități. Nu se numea oare „Academia 
Theresiană“ liceul din Viena? Este şi motivul pentru care Maiorescu agreează 
denumirea veche a liceului din Iaşi, numindu-se pe sine „director al Academiei din 
laşi“ sau „director al Academiei Naţionale din Iași", 

Tot atât de firesc era, ca şi schimbul de profesori, de la universităţi la 
„academii“ şi invers sau ocuparea simultană a două funcții, şi transferul de cursuri 
de la academiile-licee la universități. Nu trebuie să uităm că Maiorescu scrie un 
manual de liceu în 1858, pe care îl va preda în 1863 la Universitatea din Iaşi, dar îl 
va publica în 1876 tot ca manual de liceu. Or, şi acesta este lucrul cel mai 
important, el avea în acest sens înaintaşi direcţi, atât la Viena, cât şi la Iaşi şi 
Bucureşti. Dimpotrivă, ceea ce pare straniu la prima vedere, ținând seama de 
ambițiile tânărului Maiorescu, este întârzierea cu care şi-a publicat cursul-manual. 
Interveniseră însă alte ambiții, mult mai presante, şi chiar vremurile se mai 
schimbaseră de atunci. 

În orice caz, în 1863, Maiorescu nu dispunea de nimic în plus pentru 
cursurile sale de filosofie. După Anuarul general al Instrucțiunii Publice din Iaşi 
(1863-1864), Maiorescu ar fi predat la anul I Filosofia, respectiv Psihologia cu 
aplicare la pedagogie şi cu privire perpetuă la Logică, Metafizică şi Estetică. După 
manuscrisul rămas de la Constantin Erbiceanu, din 1863, rezultă că Maiorescu ar fi 
ținut doar Prelegeri de logică, cum au fost intitulate, de către Al. Surdu, notele lui 
Erbiceanu la cursul lui Maiorescu. Nu este exclusă însă nici posibilitatea ca 
Erbiceanu să fi frecventat numai partea de curs referitoare la logică. 

Prelegerile de logică ale lui Maiorescu prezintă interes din mai multe 
puncte de vedere!”. Pentru contextul de faţă interesează doar datele noi infor- 
mative pe care le conţine. 

După definiţia logicii din Prelegeri („ştiinţa care ne învaţă regulile contra- 
dicțiunii şi identităţii“), orientarea generală este clar herbartiană. S-a constatat, de 
altfel, că multe alte probleme sunt preluate din Elemente (1858), indiferent de 
proveniența lor (de la Drobisch sau de la Herbart)?!. Apar şi prelucrări directe de 
la Drobisch, care nu mai figurează în Elemente'2. Se constată că Maiorescu 


19 Z, Ornea, Viaţa lui Titu Maiorescu, vol. |, Editura Cartea Românească, Bucureşti, 1986. 


120 V. |. Tănase, Primul curs de logică al lui -Titu Maiorescu, în „Academica“, IX, 
nr. 3 (99), ianuarie 1999. 

12! T, Maiorescu, Scrieri de logică, Editura Ştiinţifică şi Enciclopedică, Bucureşti, 1988, 
p. 74 sq. 

12 Ibidem, p. 15. 

foloseşte aceeaşi notație simbolică pentru judecăţi, care se regăseşte numai la 
123 


Zimmermann ^. 

Ceea ce diferă, în Prelegeri față de Elemente sunt problemele de filosofie. 
Abundenţa acestora (faţă de cele din Elemente) denotă specificul cursului („un fel 
de introducere în filosofie“*)!%. 

S-a remarcat faptul că definiţia filosofiei din Prelegeri, drept știința 
absolutului, nu este hegeliană'“5. Se pot aduce însă completări, mai ales pentru 
faptul că problematica filosofică din acest context, „nu a fost valorificată încă“. 

Sursa de inspiraţie directă a lui Maiorescu o constituie aici Introducerea lui 
Herbart, mai precis, capitolul despre ființa absolută (Von absoluten Sein)”, care a 
şi determinat adaptarea termenului de „absolut“ cu această semnificație. Fiinţa 
(Sein) inteligibilă este absolută față de aparenţa (Schein) sensibilă, care este 
relativă. Maiorescu încearcă, cu exemple, să ilustreze această situaţie, utilizând 
însă în locul termenului de ființă (absolută), pe cel de esență (Wesen, la Herbart), 
făcând chiar referință la argumentul lui Zenon contra mişcării, pe care îl discută 
Herbart în acest context'”, la originea materialismului 2% şi la substanţă (Substanz 
und Ursache, la Herbart)!%. Toate acestea fiind concentrate la Maiorescu în două 
pagini'*, dacă rezumarea nu-i aparține cumva lui Erbiceanu. 

Consideraţiile filosofice din Prelegeri dovedesc o aprofundare în studiul 
filosofiei lui Herbart, cu referințe mai mult asupra logicii şi psihologiei. Se acordă 
aici o mai mare importanță legăturii dintre logică şi filosofie, ca şi legăturii dintre 
logică şi celelalte ştiinţe. Aceasta, în maniera aplicării logicii a lui Herbart 
(Anwendung der Logik)”. Herbart însă, citându-l şi pe Drobisch!*?, face considera- 
țiuni speciale la matematici!™, pe când Maiorescu, la biologie şi fizică şi chiar, 
printr-o generalizare, la „toate lucrurile materiale pe care mi le dă ştiinţele 
naturale‘, ceea ce aduce mai degrabă cu afirmaţia lui Zimmermann, că „logica 
este învăţătoarea tuturor științelor“. Despre aplicațiile logicii Maiorescu va trata 


în conferințele din 1880-1881 în mod special'%. 


123 Cf. R. Zimmermann, Philosophische Propădeutik, ed. a II-a, Wien, 1860. 

124 S, Ghiţă, Titu Maiorescu, Editura Ştiinţifică, Bucureşti, 1974, p. 216. 

127. Maiorescu, op. cit., p. 88. 

126 7. F, Herbart, Lehrburch zur Einleitung in die Philosophie, ed. a V-a, Leipzig, 1850, 
p. 216 sq. 

127 Idem, op. cit., p. 226. 

'2 Ibidem, p. 236. 

12 Ibidem, p. 217. 

130 T, Maiorescu, op. cit., pp. 96-97. 

DI J, F, Herbart, op. cit, p. 15. 

D2 M. W. Drobisch, Neue Darstellung der Logik, 1863, p. 206. 

133 J, F, Herbart, op. cit. p. 123. 

D4 T, Maiorescu, op. cit., p. 110. 

35 R, Zimmermann, op. cit, p. 15. 

13% T, Maiorescu, Logica şi aplicațiile ei, ed. V. 1. Tänase, Editura Univers Enciclopedic, 
Bucureşti, 2000. 

În rest, Prelegerile nu aduc elemente informative noi, față de sursele 
herbartiene, în special Drobisch, care a fost utilizat mai intens. Situaţia este cu totul 
alta în cazul Logicii din 1876. 

Maiorescu, în Apendice, menţionează sursele generale şi speciale (pe 
paragrafe) ale logicii sale. Semnificativ pare faptul că aici nu mai apare numele lui 
Herbart. Ceea ce nu înseamnă, pur şi simplu, că Maiorescu ar fi adoptat o altă 
orientare logică, ne clasico-tradițională, să zicem hegeliană, pe care o combătuse 
anterior (nici numele lui Hegel nu figurează aici). Sunt menţionaţi însă frecvent 
herbartienii Drobisch şi Trendelenburg, amintiţi şi în lucrările din tinerețe. 

Aparent, noua tumură a Logicii din 1876 s-ar datora unor influențe biblio- 
grafice multiple: germane, franceze şi engleze, dar ponderea lor (în Apendice) este 
legată mai mult de amănunte ale expunerii (menite să completeze „schița de 
sistem“ — Systemgerippe din Elemente (1858) şi Prelegeri (1863). 

Al. Surdu a menţionat faptul că Logica din 1876 diferă structural de 
celelalte variante'"”. Este vorba de considerarea judecății ca forma de bază a 
logicii. Noi am găsit alte două referințe ale lui Maiorescu, din perspectivă psiho- 
logistă, la prioritatea judecății față de noţiune, în Relația (1859) şi Considerațiuni 
filosofice (1860)'%. Am menţionat şi critica făcută de Maiorescu din această 
perspectivă la adresa lui Herbart şi Drobisch. Nici aici (în ambele lucrări 
menționate) şi nici în 1876, Maiorescu nu indică vreo sursă pe care şi-ar baza 
argumentarea. Faptul că Adolf Trendelenburg procedează la fel, dar cu argumente 
ontologice, ar îndreptăți lipsa de referințe, în context psihologist, la lucrările 
acestuia. Dar se constată aceeaşi lipsă şi în context logic. Or, Trendelenburg 
tratează pe larg această problemă în Cercetările logice, pe care le menţionează şi 
Maiorescu în Apendice („pentru cititorii mai înaintați“), dar nu la $ 7 unde discută 
problema. 

Trendelenburg are un capitol special (Begriff und Urtheil)'*” în care 
tratează problema. El considera că trebuie să existe o corespondenţă între logic şi 
ontic, între gândire şi existență, între subiectiv şi obiectiv. Esenţială pentru 
existență este relația şi activitatea. Relaţia dintre obiecte, dintre obiecte şi 
proprietăţi, dintre obiecte (ființe, lucruri) şi acţiuni. Relaţiilor dintre substanță şi 
acțiune, dintre obiect şi proprietate le corespund judecăţile ca raportări între subiect 
şi predicat. În genere, după Trendelenburg, a gândi înseamnă a judeca (Wir 
urtheilen, wenn wir denken)'“. Ceea ce înseamnă că noțiunile, ca părți componente 
ale judecăților, nu trebuie tratate în mod special, cum o face şi Trendelenburg. 

În lipsa altor indicaţii, considerăm că Trendelenburg a constituit sursa de 
inspirațiune a lui Maiorescu, şi aceasta din mai multe motive. 

1. Problema priorităţii actului judicativ apare la Maiorescu în lucrările 
elaborate la Berlin (după 1859). Or, în această perioadă el audiază, la psihologie, 


7 Idem, Scrieri de logică, ed. cit., p. 81. 

138 A se vedea supra. 

39 A. Trendelenburg, Logische Untersuchungen, vol. Il, Georg Olms Verlag, Hildesheim, 
1864, pp. 228-238. 

140 Ibidem, p. 231. 

tocmai cursurile lui Adolf Trendelenburg!“, care este aproape exclus să nu-şi fi 
susținut propria teză. 

2. În celelalte surse bibliografice, indicate de Maiorescu în Appendice, nu 
apare această problemă. 

3. Există şi alte aspecte ale Logicii din 1876, preluate chiar de la Trende- 
lenburg sau de la alți autori menționați ca atare de către Maiorescu. Este cazul 
adoptării, de la Zimmermann, a manierei de expunere fără „citațiuni“, menționată 
deja'“? „ dar şi a referințelor la Aristotel („numai Aristoteles este pretutindeni citat, 
unde compararea formulării moderne cu gândirea şi exprimarea vechiului părinte al 
logicii mi-a părut neapărată pentru un studiu mai temeinic al acestei ştiinţe“) %, care îi 
conferă logicii lui Maiorescu un caracter aparte, cu influențe hotărâtoare în logica 
românească, şi care a fost inspirată de Trendelenburg. 

Adolf Trendelenburg (1802-1 872), adversar al hegelianismului, herbartian şi 
adept al logicii clasico-tradiționale, era interesat de predarea propedeuticii filosofice în 
liceele germane, adică de predarea psihologiei şi a logicii. Ceea ce, într-o manieră 
asemănătoare celei austriece, Trendelenburg, făcea şi la liceu (în ultimele clase) şi la 
universitate. El militează pentru mărirea numărului de ore destinate logicii în licee, de 
la două la trei pe săptămână, arătând, cu exemple, importanţa logicii pentru însuşirea 
cunoştinţelor ştiinţifice în genere. Orientarea lui este evident herbartiană, logico- 
psihologico-pedagogică, ceea ce reprezenta şi pentru Maiorescu o completare a 
viziunii sale herbartiene, chiar dacă nu mai aminteşte de Herbart. 

Importantă, în acest context, este orientarea lui Tendelenburg, spre logica 
aristotelică. Orientare surprinzătoare la prima vedere. El considera că logica lui 
Aristotel nu este învechită (Aristoteles Logik ist nicht veraltet)“, că ea a stat şi mai 
stă încă la baza dezvoltării ştiinţelor, că poate fi mereu aprofundată, înnoită, 
îmbogăţită şi fructificată (immer von Neuem bereichert und befruchted)'“?. Acesta este 
şi motivul pentru care propune predarea ei în liceele germane. Acest lucru a fost 
acceptat şi Trendelenburg publică în 1836 un manual (in usum scholarum), apărut 
apoi în numeroase ediții, cu extrase din logica lui Aristotel, în greacă şi latină'“, 
căreia îi adaugă, în 1842, Explicaţiile (Erläuterungen) citate. 

Nu este întâmplător faptul că, şi în context aristotelic, Trendelenburg începe 
cu texte referitoare la judecată (Zunächst wird das Urtheil als Anfangspunkt der Logik 
bezeichnet)!“. Ceea ce, poate constitui al patrulea motiv pentru care considerăm că 
Maiorescu s-a inspirat în această problemă de la Trendelenburg. 

Orientarea lui Trendelenburg spre logica lui Aristotel nu era însă opțiunea 
singulară a acestuia. Este vorba de o mişcare filosofică de amploare, care continuă 
până în zilele noastre. 


14! T, Maiorescu, Jurnal şi epistolar, vol. 1, Editura Minerva, Bucureşti, 1975, p. 350. 
142 A se vedea mai sus, nota 63. 


ISA, Trendelenburg, Erläuterungen zi: den Elementen der aristotelischen Logik, Berlin, 1842, 
p. ll. 


1% Ibidem, p. V. 
145 Ibidem, p. XI. 


146 A, Trendelenburg, Elementa logices Aristoteleae, Berlin, 1836, ed. a IV-a revizuită, Berlin, 
1852. 


14 Idem, Erläuterungen., p. |. 

Trendelenburg însuşi nu se rezumă la manualul de logică aristotelică, ci 
publică o lucrare monumentală despre categoriile lui Aristotel’. Lucrarea este 
dedicată lui Immanuel Bekker şi Cristian August Brandis. Or, |. Bekker este editorul 
Operei lui Aristotel în greacă (1831), iar Brandis (1790—1867) este un precursor al lui 
Trendelenburg pe linia valorificării logicii lui Aristotel’. 

Trendelenburg a fost un continuator, dar şi un animator şi popularizator, în 
spirit pedagogic herbartian, al orientării spre logica lui Aristotel. El a avut continuatori 
de seamă în această direcție şi, în genere, în direcţia unei istorii a logicii orientată spre 
valorificarea şi interpretarea modernă în special a logicii lui Aristotel. Carl Prantl 
(1820-1889), autorul celei mai importante istorii a logicii (1855), se revendică de la 
Trendelenburg, căreia îi aducea elogii!“ şi despre care va ține o cuvântare come- 
morativă la Academia din Miinchen (1873). Aceeaşi direcție va fi urmată de Friedrich 
Ueberweg (1826-1871) care elaborează o logică, de data aceasta sub formă de tratat, 
bazată pe principii aristotelice!*!, iar Heinrich Maier inaugurează cercetările modeme 
din domeniul silogisticii aristotelice!?, continuate până în zilele noastre!*?. 

Este vorba de o „întreagă istorie“, desfăşurată parțial sub ochii tânărului 
Maiorescu, ca şi aceea reformatoare din învățământul austriac, în vâltoarea căreia era 
să se şi prindă. O „istorie“ pe care n-a uitat-o însă şi căreia i-a deschis o nouă pagină 
cu Logica sa din 1876. O „pagină“, păstrând proporțiile, care va derula ulterior, până 
spre zilele noastre, un proces analog de continuitate firească a „direcției Maiorescu“ în 
logica românească. 

Faptul că Maiorescu s-a inspirat din Trendelenburg, menționându-i totuşi în 
Apendice şi pe înaintaşii acestuia (Bekker şi Brandis) este evident, deoarece Elementa 
lui Trendelenburg, este singura lucrare de logică în spirit aristotelic menționată de 
Maiorescu. 

Logica din 1876 reprezintă într-adevăr, o reluare a tradiției aristotelice în 
logica românească, după o pauză de câteva decenii după închiderea Academiilor 
Domneşti, unde se preda Aristotel în limba greacă. Dar Maiorescu ajunge la Aristotel 
prin intermediul filosofiei germane de tip tradiționalist din jurul anului 1850. Şi o face, 
evident, în calitate de amator, inspirându-se dintr-o lucrare in usum scholarum, dar 
deschizând prin aceasta, la noi, perspectiva studiului temeinic al logicii lui Aristotel. 

Faptul că roate textele greceşti din Logica lui Maiorescu se găsesc şi în 
Elementa lui Trendelenburg nu denotă direct o preluare de la acesta, căci necesitățile 
lui Maiorescu erau mult mai restrânse decât prezentarea rezumativă a logicii lui 
Aristotel. Ținând cont de remarca lui Maiorescu, este vorba de o prezentare selectivă a 
textelor, şi anume, zice el, acolo „unde compararea formulării moderne cu gândirea şi 
exprimarea vechiului părinte al logicii mi-a părut neapărată pentru un studiu mai 
temeinic al acestei ştiinte“*. Acesta este un citat deosebit de important pentru 
influența ulterioară a „direcției Maiorescu“ din logica românească şi prezintă o 


148 Idem, Aristoteles Kategorienlehre, în Geschichte der Kategorienlehre, Berlin, 1846, 
Ed. Georg Oims, Hildesheim, 1979. 

149 Cf. C.A. Brandis, Handbuch der Geschiche der griechischen Philosophie, Berlin, 1835. 

150 C, Prantl, Geschichte der Logik im Abendlande, vol. |, Leipzig, 1855, p. IV. 

5! F, Ueberweg, System der Logik und Geschichte der logischen Lehren, Bern, 1857. 

152 H, Maier, Die Sylogistik des Aristoteles, vol. 1, Tübingen, 1896. 

153 Cf. G, Patzig, Die Aristotelische Syllogistik, Göttingen, 1959, p. 13. 

154 T, Maiorescu, Scrieri de logică, ed. cit., p. 165. 

„pagină“ într-adevăr nouă pe linia tradiției aristotelice, aceea a interpretărilor 
modeme, a „semnificației moderne a logicii aristotelice“ (modeme Deutung der 
Aristotelischen Logik, cum se numeşte astăzi această direcție în Germania)!”. Contri- 
buția lui Maiorescu a constat în selectarea textelor aristotelice cu rezonanța modemă, 
care merită să fie studiate „mai temeinic“ din această perspectivă. 

Al. Surdu a surprins modalitatea procedurii lui Maiorescu: selectarea 
textelor greceşti, combinarea lor, redarea traducerii din latină şi menționarea 
locurilor citate după traducere, în paranteză, cu indicațiile mai sumare la textul 
tradus, fără notația paginală a lui Bekker, cum procedează şi Trendelenburg. La 
care se poate adăuga, prin comparație cu Erläuterungen, faptul că traducerile lui 
Maiorescu, chiar dacă nu întotdeauna, au fost luate din (sau și din) germană. Dăm 
ca exemplu unul din primele texte greceşti din Logica lui Maiorescu’ $; 

Prima propoziție grecească este selectată din Elementa lui Trendelenburg 
(§ 6, alineatul 2). Traducerea latină din Elementa este: proposito igitur oratio est 
aliquid de aliquo vel affirmans vel negans; traducerea germană din Erläuterungen 
(loc. cit.) este: Ein Urtheil ist nun ein bejahender oder vemeinender Satz. Tradu- 
cerea lui Maiorescu este: „Judecata este o propoziție care afirmă sau neagă ceva 
despre ceva“. Traducerea corectă (după Al. Surdu)!” este: „Premisa este un enunț 
afirmativ sau negativ a ceva despre ceva“. Este evident că Maiorescu traduce aici 
după Erläuterungen, ceea ce n-ar constitui un impediment, numai că lucrarea lui 
Trendelenburg Erläuterungen nu este menţionată în Apendicele lui Maiorescu! În 
traducerea din Erläuterungen a celei de a doua propoziţii greceşti, Trendelenburg 
introduce două paranteze cu adaosuri care nu figurează nici în textul grec, nici în 
traducerea latină din Elementa (nomina et verba). 

În Erläuterungen se traduce prin: Die Namen (der Dinge) und die Wörter 
(der Tätigkeiten), iar Maiorescu traduce prin: „Numele (de subiecte) şi cuvintele 
(predicative). Or, Trendelenburg putea să traducă textul explicativ cu adaosuri, 
după traducerea corectă în latină, dar Maiorescu ar fi trebuit să redea traducerea din 
greacă sau latină fără adaosuri (adaosurile lui Trendelenburg). 

Mulțimea citatelor greceşti (indiferent de omisiuni şi maniera de traducere) 
şi plasarea lor în contexte moderne de logică tradițională, dovedesc nu numai 
operația de selectare a acestora din contexte mai extinse şi de combinare a lor, ci şi 
aceea de comparare şi interpretare a textelor clasice şi moderne. 

Tendinţa spre logica aristotelică este dominantă în Logica lui Maiorescu, dar 
ea este, totuşi, încadrabilă într-o orientare mai generală, de tip istorist asupra logicii. 

În ciuda concentrării acestui manual, paragraful 1 se ocupă de Originea 
istorică a logicii. În Apendice, este „menţionat pentru notițe istorice“ Carl Prantl. 
În istoria sa a logicii, spaţiul cel mai întins este consacrat lui Aristotel, sub 
influenţa menţionată deja a lui Trendelenburg. Referinţa lui Maiorescu la Prantl 
pare exagerată pentru un astfel de context elementar, mai ales că $ 1 amintit este 
inspirat tot de Erläuterungen ale lui Trendelenburg. 


155 A se vedea seria Zur modernen Deutung der Aristotelischen Logik, ajunsă la volumul al 
IX-lea, publicată la Georg Olms Verlag. 

156 T. Maiorescu, op.cit., p. 190. 

157 Ibidem, p. 292, nota 25. 

Într-adevăr, în afară de structura logicii lui Aristotel, Maiorescu se referă, în 
mod stăruitor, în întregul paragraf la relația logicii cu retorica, ceea ce face şi 
Trendelenburg în primele pagini (Vorwort) din lucrarea Erläuterungen. El trimite la 
învățământul protestant din Germania, în care, printr-un ordin din 1569, era 
obligatorie predarea retoricii, ce-i drept alături de alte discipline!'58 Maiorescu, 
generalizând, afirmă că „această împreunare (a logicii cu retorica) se observă şi la 
urmaşii (lui Aristotel) din toate țările până la anul 1600“, ceea ce dovedeşte inspirația 
din Trendelenburg. Maiorescu ar fi putut aminti aici de predarea logicii şi a retoricii, 
în greceşte, până mult mai târziu, chiar la Academia Domnească din laşi, de către 
urmaşii ultimului comentator grec al lui Aristotel, Theophil Coridaleu'” 

Aspectul istorist al Logicii lui Maiorescu nu se reduce la aceste conside- 
rațiuni, legate mai mult sau mai puţin de Aristotel, aici apar „notițele istorice“ despre 
Mihail Psellos, Boethius, Apuleius şi Petrus Hispanus. Puțin pentru o istorie implicită 
a logicii, dar suficient pentru ilustrarea, cel puţin principială, a necesităţii sale. 

O altă caracteristică a Logicii lui Maiorescu, o constituie aspectul clasico- 
traditionalist. Este vorba de renunțarea treptată, în logica franceză Şi germană, în 
maniera Logicii generale a lui Kant, editată, de B. Jasche!S0, la amănunte Şi 
divagaţii, caracteristice şi cărţilor lui Herbart şi Drobisch. Nu este de mirare că 
Maiorescu se referea la Logica de la Port-Royal care deschide drumul în această 
direcție, desăvârşit de lucrările lui Rabier şi Liard, pe care le citează în Apendice. 

Simplitatea şi concizia nu elimină însă posibilitatea inovatiilor şi a punc- 
telor de vedere personale în legătură cu problemele clasico-tradiţionale. Anton Du- 
mitriu insistă asupra argumentelor originale, printre care şi acela al „cercului 
luminos al conştiinţei“, utilizate de către Maiorescu pentru susținerea valorii 
silogismului, forma de bază a raţiunii, „Este vorba de argumente teoretice, practice, 
psihologice şi argumente geometrice!“ 

Cele mai importante „noutăți“ care apar în Logica din 1876 sunt legate de 
referințele la logicienii englezi John Stuart Mill (1803-1873) şi Alexandre Bain 
(1819-1903), neutilizați de logicienii germani de orientare raționalistă. Era totuşi 
epoca în care, sub influența pozitivismului, încep să fie traduse în Franța şi Ger- 
mania lucrările lui Mill şi Bain. Chiar Maiorescu menționează o traducere germană 
şi una franceză a lucrării lui Mill şi o traducere franceză la lucrarea lui Bain, 
criticându-le însă pe ambele pentru „întinderea“ lor'®. Cărţile lui Mill şi Bain, 
adesea comentate critic, n-au influențat structura tradițională a Logicii lui 
ai en ci au fost utilizate ca material complementar. Mircea Florian observase 

ă „Doctrinele logice ale lui Herbart şi Mill nu sunt total opuse, ci, spre 
e noastră, vădesc asemănări de „merg până la coincidenţa literală“, punct 
de vedere susținut şi de Marcel Mauxion'* 


158 A. Trendelenburg, Erlăuterungen..., p. 11. 

159 Istoria filosofiei româneşti, vol. |, ed. a II-a, Editura Academiei Române, București, 1985, 
p. 229. 

160 A se vedea traducerea românească: I. Kant, Logica generală, Editura Ştiinţifică şi Enci- 
clopedică, Bucureşti, 1985. 

16l A. Dumitriu, Istoria logicii, Editura TEHNICĂ, Bucureşti, 1998, p. 333. 

162 T, Maiorescu, op. cit, pp. 277-178. 

16 M. Florian, Începuturile filosofice ale lui T. Maiorescu, în „Convorbiri literare“, LXX, 
nr. 1—5, 1937, pp. 149-150. 

O problemă mai importantă decât reproducerea, în partea introductivă a 
Logicii lui Maiorescu, a unor texte din Logica lui J. St. Mill, cum s-a remarcat mai 
târziu, o constituie sursa de inspirație a definiției logicii ca „ştiinţa care stabileşte 
regulile formale pentru argumentare“"S%. Mill defineşte logica drept Art of 
reasoning!$5, aducându-i completări şi explicaţii în legătură cu termenul „artă“, 
care poate fi considerat „ştiinţă“ (science) sau „teorie“ (theory), oferind astfel trei 
variante: artă, ştiinţă sau teorie a raţionării. La fel procedează, urmându-l, şi 
Al. Bain'%5. Se fac completări în legătură cu termenul „raționare“, care este explicat 
şi ca „argumentare“ (argumentation). Se ajunge astfel la o definiţie apropiată de a 
lui Maiorescu. „Logica este teoria argumentării“! respectiv „ştiinţa argu- 
mentării“. Al. Bain aduce completări, considerând că logica este „un sistem de 
reguli“ referitoare la argumentare'€. Bain insistă şi asupra cuvântului „formal“ 
care se adaugă în legătură cu legile sau regulile logice'“. Fiind vorba uneori de 
„legi“ în loc de reguli, Mill menţionează şi definiția lui W. Hamilton: „ştiinţa 
legilor formale (formal laws) ale gândirii“, considerând că ultimul termen este prea 
extins, referindu-se şi la adevăr nu numai la consistență!”. 

S-ar putea conchide că definiţia logicii la Maiorescu este un fel de 
„combinaţie“ a acestor explicitări, care nu apare însă ca atare nici la Mill, nici la 
Bain. Dar, aşa cum remarcase şi Mircea Florian!”!, toate aceste distincţii apar, chiar 
expuse mai detaliat, şi la herbartianul Drobisch, (Gesetze, Vorschriften, Normen, 
Form, formaler, Hinischt, Wahrheit, Richtigkeit, demonstrative Wissenschafb?. 
Explicația este simplă şi se găseşte la toţi autorii citați: referința la tradiția aris- 
totelică şi clasică a logicii, în mod explicit la definiţia din logica de la Port 
Royal!””: l'art de bien conduire sa raison. 


1.1.6. Aplicațiile logicii (1880-1881) şi Metodologia (1887) 


Consecvent tradiției pedagogice herbartiene, Maiorescu ţine în continuare 
conferințe publice, adică face expuneri in gemeinfasslicher Form pe diferite teme. 
Aici ne interesează „cursul liber“ de la Universitatea din Bucureşti (1880-1884) 
care întregeşte imaginea preocupărilor din domeniul logicii ale lui Titu Maiorescu 
dintre ediţia I (1876) şi a Il-a (1887) ale Logicii sale. Faptul că exegeții nu s-au 
referit la aceste conferințe'”*, care ocupă un loc special în dezvoltarea gândirii 


164 T. Maiorescu, op. cit., p. 168. 

165 J. St. Mill, A system of logic, ratiocinative and inductive, ed. a VIII-a, Londra, 1898, p. 1. 

166 A]. Bain, Logique deductive et inductive, ed. a III-a, vol. I, Paris, 1894, p. 43. 

"5 J, St. Mill, op. cit., p. 2. 

168 Al. Bain, op. cit., p. 51. 

19 Ibidem, p. 45. 

110 J St. Mill, op. cit., p. 8. 

1 M. Florian, op. cit., p. 150. 

172 M. W. Drobisch, op. cit., pp. 1-7. 

1733. St. Mill, op. cit., p. 2. 

4 V I, Tănase, Titu Maiorescu despre aplicaţiile logicii, în „Academica“, X, nr. 5(113), 
martie 2000. 

teoretice a lui Maiorescu, ne-a sugerat ideea publicării lor separate după rezumatele 
apărute în ziarele „Timpul“ (făcute de Mihai Eminescu) şi „România liberă“!"5. 

Titlul conferinţelor presupune două obiective: expunerea logicii şi expu- 
nerea aplicațiilor sale. Maiorescu nu separă însă cele două obiective, adică nu 
întreprinde o tratare separată a logicii şi respectiv anterioară aplicaţiilor sale. 
Dimpotrivă, în unele cazuri (chiar în prima conferință) procedează invers. Aceasta, 
față de maniera din Prelegeri (1863). 

Am semnalat faptul că noțiunea de „aplicaţie a logicii“ (Anwendung der 
Logik) apare la Herbart şi la herbartieni. La Herbart apare în ediția a IV-a a 
Introducerii în filosofie”S, adică în 1837. Până atunci, logica lui Herbart se reducea 
la logica elementară (noţiune, judecată, silogism)”, ceea ce nu înseamnă totuşi că 
el identifică metodologia cu aplicaţiile logicii. Identificare frecventă la alți autori, 
printre care Elie Rabier, citat şi de Maiorescu (logique appliquée ou metho- 
dologie)'5. Herbart nu distingea însă logica aplicată (angewandte Logik) de apli- 
carea logicii (Anwendung der Logik), ci înțelegea prin aceasta, ca mai târziu 
Drobisch şi Zimmermann, aplicaţiile logicii în diferite ştiinţe, în special în 
matematici. „Orice ştiinţă considera Drobisch, este un complex de aplicații ale 
formelor elementare ale gândirii“. Ambii tratează însă în logica elementară, spre 
deosebire de Herbart, şi probleme metodologice. 

Maiorescu în Logica din 1876 nu tratează probleme metodologice. În 
Prelegeri (1873) apare implicit ideea de aplicație ştiinţifică a logicii, respectiv a 
formelor noţionale în diferite ştiinţe (fizică, „botanică, zoologie), după expunerea 
principalelor probleme referitoare la noțiuni 8 . În Logica şi aplicațiile ei (prima 
conferință) procedează invers, porneşte de la diversitatea ştiinţelor spre legitate, 
spre legile gândirii, spre rațiune şi logică. 

După relatările recenzenților, Maiorescu nu defineşte aplicațiile logicii, iar 
după cuprinsul prelegerilor, el tratează probleme de logică elementară, adesea 
reproduse (poate de către recenzenți) chiar din manual, intercalând şi probleme de 
metodologie sau, cel puţin probleme pe care le va trata ulterior în metodologie. 
După noţiuni vorbeşte despre: clasificare, diviziune, descriere, definiție şi revine 
apoi la judecată. De aici nu rezultă însă că aplicațiile ar consta, după Maiorescu, în 
tratarea problemelor de metodologie, ci mai degrabă în aplicarea acestora, ca şi a 
formelor elementare, la alte domenii: ştiinţifice, lingvistice, literare, artistice ş.a. 

Preleperea „Din istoria logicii“, cu referințe la Aristotel şi la retorică este 
reprodusă din manual, chiar cu aceleaşi greşeli. Urmează apoi, tot după manual, 
expunerea problemelor legate de noțiune, aplicaţiile constând aici în exemple din 


115 T, Maiorescu, Logica şi aplicațiile ei, îngrijirea ediției V.I. Tănase, Editura Univers 
Enciclopedic, Bucureşti, 2000. 

176 J, F, Herbart, Lehrbuch zur Einleitung in die Philosophie, ed. a V-a, Leipzig, 1850, p. 25. 

177 Cf. J. F. Herbart, Hauptpunkte der Logik, in Sämtliche Werke, vol. I, Hamburg und 
Leipzig, 1856, p. 465 sq. l 

7 E, Rabier, Logique, ed. a VII-a, Paris, 1909, p. 93. 
v? M. W. Drobisch, Neue Darstellung der Logik, Leipzig, 1863, p. 130. 
130 T, Maiorescu, Scrieri de logică, ed. cit., p. 110 sq. 

diferite domenii şi divagații gnoseologice. În legătură cu raporturile dintre noţiuni 
se constată şi o revenire neaşteptată la perspectiva psihologistă. 

Maiorescu vorbeşte aici şi despre „noțiuni contrastante“!*!, amintind totuşi că 
despre ele este vorba în psihologie. Numai că aceste „contrastante“ nu sunt nici 
noţiuni şi nici idei, ci reprezentări, cum le-a numit (în 1860) chiar Maiorescu’, res- 
pectiv contrastierende Vorstellungen'®™. Sursa de inspirație a „reprezentărilor contras- 
tante“, nemenționată de Maiorescu, o constituie Psihologia empirică a lui Zimmer- 
mann, singurul care vorbeşte despre cele patru legi de asociere ale reprezentărilor 
exact în maniera lui Maiorescu (a se vedea Gesetz des Contrastes)&. 

Logica şi aplicaţiile ei poate fi utilizată ca material comparativ față de 
Metodologia din 1887. Este vorba de clasificare, diviziune, descriere şi definiţie. 
Acestea sunt însă cele mai obişnuite probleme metodologice din lucrările de logică 
tradițională, care nu necesită comentări speciale. 

Trebuie totuşi remarcat faptul că Maiorescu, atât în Logica şi aplicaţiile ei, 
cât şi în Metodologie acordă un loc aparte „descrierii“, fără a indica vreo sursă 
bibliografică ($ 43). Descrierea nu apare în lucrările obişnuite de logică tradiţio- 
nală. Dintre toate lucrările citate de Maiorescu, se vorbeşte despre descriere 
(Beschreibung — descripio) numai la Drobisch'%5, cu ocazia definiţiilor referitoare 
la note neesenţiale. Urmărind însă sursele herbartiene, constatăm că şi Zimmer- 
mann vorbeşte despre descriere, tot la paragraful destinat definiţiei'. Mai pe larg 
vorbeşte despre descriere un discipol şi prieten al lui Zimmermann, şi anume 
Mathias Amos Drbal (1829-1885), într-o lucrare fiir den Gymnasial-Unterricht, cu 
motto din Herbart”. Ce-i drept, Drbal vorbeşte şi despre alte operaţii logice 
asemănătoare definiției în capitolul despre explicaţie (Erklärung). Or, şi 
Maiorescu, în metodologie menţionează că „descrierea se numeşte adeseori şi 
explicare“. Toți herbartienii tratează pe larg despre explicare, dar în legătură cu 
definiția, ceea ce face şi Maiorescu în Logica şi aplicaţiile ei, însă nu în Meto- 
dologie, unde descrierea precede clasificarea. 

În rest, aplicaţiile logicii, în viziunea lui Maiorescu, se referă la exem- 
plificări ale formelor logice şi ale relațiilor dintre acestea, cât şi ale operaţiilor 
logico-metodologice, pedalând adesea pe consecinţele nerespectării prescripțiilor 
logice în viața socială, politică şi morală. Majoritatea acestor „aplicații“ ale logicii 
au fost utilizate de Maiorescu însuşi în combaterea scrierii etimologiste, a falsei 
oratorii, a subiectivismului descriptiv, a falsei emotivităţi (cu rezonanțe critico- 
literare), a definiţiilor greşite din „cărțile didactice“. Toate acestea fiind ilustrări ale 
importanței sau utilității în diferite domenii. Oricum, partea deficitară a acestor 
„aplicaţii“ o constituie lipsa referințelor concrete la aşa-numitele „logici ale ştiin- 
telor“, în tradiția lui Herbart şi Drobisch, dar şi a lui Mill şi Bain. 


18! Idem, Logica şi aplicațiile ei, ed. cit., p. 52. 


182 Cf, T. Maiorescu, Cercetări psihologice, ediție îngrijită de V. I. Tănase, Editura Univers 
Enciclopedic, Bucureşti, 1999, p. 34. 

183 Cf. T. Maiorescu. Einiges Philosophische in gemeinfasslicher Form, Berlin, 1861, p. 78. 

184 R, Zimmermann, Empirische Psychologie für Obergymnasien, Wien, 1852, p. 78. 

185 M. W. Drobisch, op. cit., p. 136. 

186 R, Zimmermann, Philosophische Propädeutik, op. cit., p. 31. 

187 M. A. Drbal, Lehrbuch der propădeutischen Logik, Wien, 1865, p. 133. 

Logica şi aplicaţiile ei este o dovadă a faptului că, încă din 1880, Maio- 
rescu avea prelucrate câteva capitole ale Metodologiei. El va relua aceste probleme, 
în cursul de logică pe care îl va începe la Universitatea din Bucureşti. 

Ediţia a Il-a Logicii lui Maiorescu (1887) diferă nu numai prin adausul 
Metodologiei, ci, tocmai datorită acesteia, şi mai ales a operaţiilor logice, discutate 
şi în 1880—1881, respectiv: clasificarea, diviziunea, descrierea şi definiţia, ea diferă 
şi structural prin acordarea importanței cuvenite formei logice noțiune. Există 
operațiuni cu noţiuni, independente de judecăţi şi deci anterioare acestora, în ciuda 
faptului că, din perspectivă psihologică, judecata poate fi considerată prioritară. 
Este curios că exepeţii (cu excepţia lui Al. Surdu) n-au observat acest lucru. Este 
vorba, fireşte de o schimbare tacită, operată de Maiorescu cu destulă stângăcie, căci 
el se străduieşte să menţină, din ediţia I, semnificaţia ideii ca judecată şi a faptului 
că logica s-ar ocupa de ideile ca judecăţi, ceea ce nu mai corespunde însă definiţiei 
dată de Maiorescu logicii, care s-ar ocupa cu argumentarea. 

Caracteristica generală a Merodologiei lui Maiorescu o constituie concizia. 
Mai precis, este o metodologie rezumativă, cu multe omisiuni. 

Referința la argumentare, care am văzut de unde provine (vide sfârşitul 
capitolului anterior), chiar aristotelic vorbind, presupune în principal şi referința la 
reversul argumentării, la „respingere“ (Widerlegung)'%8, la care se adaugă, tot aris- 
totelic, respingerile sofistice, traduse preşit de Maiorescu prin „falsitatea sofis- 
melor“. Sofismele în genere (§ 64) sunt considerate că „țin de psihologie şi peda- 
gogie“ şi deci ignorate. 

Maiorescu chiar se plânge de „întinderea dată logicii în manualele lui Mill, 
Bain, Rabier şi Liard“ (notă la $ 42). Numai că lucrările acestora nu sunt manuale 
ci tratate, eventual cursuri universitare (cazul lui Rabier şi Liard). 

Acesta este motivul pentru care toate paragrafele Metodologiei lui Maio- 
rescu se găsesc expuse pe larg în orice lucrare de logică tradițională, în special 
herbartiană, şi chiar în manuale (Zimmermann şi Drbal). 

O notă aparte o reprezintă tratarea separată a principiului rațiunii suficiente 
(§ 38), legat într-adevăr mai mult de argumentare, şi tratarea separată a celorlalte 
trei principii (al identității, al contradicţiei şi al terțului exclus), numite „principii 
logice“. Maniera despărțirii celor trei principii, numite „legi ale gândirii“, de prin- 
cipiile deducţiei şi ale inducției, cu referință şi la cauzalitate (ca la Maiorescu), pare 
să fie inspirată de la Alexandre Bain’. Doar atât că acesta înlocuieşte principiul 
rațiunii suficiente cu principiile deducției şi inducției. Dar şi Louis Liard separă 
cele trei principii, pe care le numeşte „legi formale ale gândirii“"%. Motivul îl 
constituie, de data aceasta, plasarea celor trei principii înaintea capitolului despre 
raționamente, la care se aplică al IV-lea. 

Tot o particularitate a Metodologiei lui Maiorescu o reprezintă respingerea 
principială, din nota la $ 51, a conceptului de „logică a ştiinţei“, cu cele subor- 
donate acestuia: logica matematicii, logica fizicii etc., care constituie substanța 
metodologiei la toți logicienii citați de Maiorescu, herbartieni sau nu, şi explică 


188 Cf. Ibidem, op. cit., § 154 şi 160. 
18 A]. Bain, op. cit., pp. 22-31. 
150 L, Liard, Logigue, Paris, 1884, p. 27. 

dimensiunile (întinderea) acestor metodologii (mult mai cuprinzătoare decât logica 
elementară). Această poziție, de altfel, va determina cu timpul limita cea mai 
serioasă a logicii lui Maiorescu, mai ales după proliferarea logicii matematice. 

Acestea fiind defectele generale ale Metodologiei lui Maiorescu, nu mai 
insistăm asupra surselor de inspirație ale fiecărui paragraf în parte, dar ele există şi 
pot fi găsite adesea chiar urmând indicaţiile bibliografice ale lui Maiorescu, ceea ce 
n-au făcut de regulă interpreţii logicii sale. Merită totuşi să dăm un exemplu 
ilustrativ. 

Anton Dumitriu se referă pe larg la § 54 din Metodologia lui Maiorescu!” 
respectiv la „opinia logicianului român cu privire la natura axiomelor geometriei“. 
Şi urmează citate din $ 54 despre „definițiile constructive“ considerate ca axiome. 
După care Anton Dumitriu conchide: „Ideile acestea provoacă uimirea cititorului 
de astăzi, cu atât mai mult cu cât Maiorescu nu era un matematician şi nici nu avea 
o cultură matematică de specialitate. Concepţia sa profundă şi subtilă despre natura 
axiomelor, ca fiind definiții, va apărea mai târziu la celebrul matematician francez 
Henri Poincaré ... (H. Poincaré, La science et l'hypothese, Paris, 1902)“. 

Toate bune şi frumoase, numai că întregul paragraf 54 este preluat de 
Maiorescu, cu indicaţia expresă la $ 51, din Logica lui Rabier: „Cu rezerva criticii 
făcute în nota acestui §, Logica lui Rabier, zice Maiorescu, cuprinde în cap. XV o 
cercetare foarte clară asupra axiomelor matematice“? Probabil că Anton Dumitriu 
s-a uitat numai la $ 54 (fără indicația respectivă), dar este cert că n-a remarcat în 
Logica lui Rabier, capitolul în care se vorbeşte pe larg despre definițiile mate- 
matice care sont des définitions constructives 193 Și despre axiomele geometriei 
(după Legendre) care ne sont que des definitions". Şi mai interesant este faptul că, 
în acest context, L. Rabier face, trei trimiteri la Logica lui Liard, care tratează 
aceleaşi probleme în trei capitole’ 


1.1.7. Aprecierea şi caracterizarea Logicii lui Maiorescu 


Aprecierea logicii lui Maiorescu în maniera obişnuită, cu referinţe stricte la 
ediții ulterioare celei de a V-a (1898), fără verificarea prealabilă a surselor (măcar a 
celor indicate de autor), cu tot felul de trimiteri la logicieni occidentali din zilele 
noastre, pe care i-ar fi precedat ideatic, şi eventuale citări din jurnalul tânărului 
Maiorescu, a condus, şi mai poate să conducă încă, la exagerări deloc favorabile 
autorului în discuţie. Anton Dumitriu nu este de acord cu aprecierea lui I. Brucăr, 
după care „Logica lui Maiorescu, ca şi poeziile lui Eminescu, sunt două culmi ale 
creației româneşti, aceasta din urmă pe planul sensibilităţii, cealaltă pe cel al 
rațiunii teoretice, culmi care trebuiesc privite ca atare şi în sine, fără a le mai lega, 


sub raportul invenţiei poetice sau al cugetării ştiinţifice, cu antecedente palide, cum 


19) A. Dumitriu, Istoria logicii, ed. a Il-a, vol. IV, Editura TEHNICĂ, Bucureşti, 1998, 

1% T, Maiorescu, Scrieri de logică, ed. cit., p. 287. 

13 E. Rabier, op. cit., p. 279. 

194 Ibidem, p. 280. i 

15 L, Liard, op. cit., pp. 76-78. 

sunt lucrările enumerate mai sus (lucrările româneşti de logică mai vechi — n.n.). 
Din acest punct de vedere Logica lui Maiorescu, precum spuneam, este un început 
şi o limită“. Anton Dumitriu nu este deranjat de aprecierea generală a Logicii lui 
Maiorescu, ci de contestarea filiaţiei româneşti a acesteia!'%. Dar el însuşi o 
elogiază, nu numai în comparaţie cu lucrările româneşti, ci chiar cu cele 
occidentale din zilele noastre, adică cu lucrări apărute după un secol de la Logica 
lui Maiorescu, ceea ce nu i se poate reproşa lui I. Brucăr. 

Ca inspirație a unui tânăr supradotat, cu înclinații native pentru logică, 
lucrarea lui Maiorescu pare un miracol, menţinând comparaţia, ca şi Luceafărul lui 
Eminescu. S-a dovedit însă, şi în cazul poemului, că cercetarea autentică a surselor 
de inspiraţie, directe sau indirecte, cu variantele anterioare, „metamorfoza“, cum 
s-a spus, a unei creaţii, nu împietează cu nimic asupra rezultatului final, ci doar ne 
scuteşte de aprecieri hazardate care, ulterior, prin descoperiri accidentale sau nu, să 
pună în discuție seriozitatea celor care le-au emis. 

Acestea sunt motivele pentru care este necesară o reconsiderare a moda- 
lităţii de apreciere a Logicii lui Maiorescu, pornind, pe linia deschisă de Liviu Rusu 
şi continuată de Alexandru Surdu, de la sursele logicii lui Maiorescu. 

Liviu Rusu nu tratează în mod special despre Logica lui Maiorescu şi nici 
despre lucrarea acestuia din 1858, dar deschide calea referințelor comparative, 
general-filosofice, între ideile lui Maiorescu şi cele ale lui Herbart din Lehrbuch 
zur Einleitung in die Philosophie, menţionată şi de tânărul Maiorescu. Al. Surdu, 
publicând lucrarea din 1858 şi cursul de logică din 1863, face primele trimiteri 
concrete la sursele iniţiale ale logicii lui Maiorescu, urmându-l în acest sens şi pe 
Mircea Florian, care făcuse referințe la lucrarea lui M. W. Drobisch, Neue 
Darstellung der Logik (ce-i drept, pentru ediția din 1876 a Logicii lui Maiorescu). 
Ceea ce nu înseamnă că situaţia a fost pe deplin lămurită. 

Urmărind şi Jurnalul lui Titu Maiorescu, se constată că interesul acestuia 
pentru diferitele discipline filosofice, inclusiv pentru logică, se ivea, cum era şi firesc 
pentru un licean, după audierea primelor prelegeri. Era vorba în fond de o materie 
numită Philosophische Propădeutik, în cadrul căreia se preda în mod special logica şi 
psihologia. Dar acestea nu erau pur şi simplu nişte materii printre altele. 

Interesul pentru logică, dar şi pentru psihologie, de care s-a făcut până acum 
abstracție, nu era numai al lui Maiorescu, căruia îi plăcea în mod deosebit, şi nici 
măcar al profesorului său Hermann Suttner, ci al lui Herbart şi al herbartienilor, care 
tocmai în acea perioadă lucrau la reforma învățământului liceal austriac. 

Pentru ilustrarea acestei situații au fost necesare trimiteri directe la filosofia 
lui Herbart, chiar la proiectele inițiale ale acestuia şi la influența logicistă wolffiană 
asupra gândirii sale de orientare kantiană. Au fost cercetate în acest sens şi celelalte 
lucrări filosofice ale lui Herbart, de metafizică, psihologie şi pedagogie, care cores- 
pundeau toate spiritului vremii, orientărilor logiciste, psihologiste şi pedagogiste 
care au dominat până spre sfârşitul secolului al XIX-lea. Aici îşi are obârşia 
„interesul“ pentru logică (dar şi pentru psihologie şi pedagogie) al tânărului 


'9 A. Dumitriu, op. cit., p. 327. 

Maiorescu. Interes practic, tocmai în epoca elaborării de manuale pentru licee, de 
manuale „altemative““, cum le-am zice astăzi. De aici şi „interesul“ lui Maiorescu 
pentru scrierea unui manual de logică. 

În prefețele manualelor austriece şi germane din perioada aceea, se găsesc 
toate relatările despre discuţiile în legătură cu prioritatea logicii, ponderea ei şi 
metodele de predare. În Anuarele Academiei Theresiane poate fi urmărită aplicarea 
reformei din învățământul austriac în anii când era elev Maiorescu şi se găsesc date 
despre profesorii acestuia. 

În Lexiconul biografic al lui Wurzbach se află informaţiile necesare despre 
profesorul Hermann Suttner, pe seama căruia erau plasate de către Al. Surdu 
textele din Elemente (1858) şi notația simbolică care nu se regăsea în lucrările lui 
Herbart şi Drobisch. 

S-a constatat că Suttner nu era de fapt logician, ci germanist, că nu a scris 
nimic în domeniul logicii şi că preda după manualul lui Robert Zimmermann, 
căruia i se adresase şi Maiorescu, cunoscându-i lucrările. 

S-au găsit toate manualele de logică şi psihologie ale lui Zimmermann şi 
s-au constatat influențe certe, nemărturisite de către Maiorescu, asupra scrierilor 
sale de logică şi de psihologie, ca şi originea notaţiei simbolice, pe care Maiorescu 
o va utiliza în toate ediţiile Logicii sale. 

Pornind pe linia cercetărilor deschise de Al. Surdu, s-a urmărit, prin acelaşi 
procedeu, al textelor comparate, influențele ulterioare asupra concepției despre 
logică a lui Titu Maiorescu. Este vorba, în primul rând, de influenţe ale lucrărilor 
lui Adolf Trendelenburg, exercitate tot pe linie herbartiană. 

Dar Logica lui Maiorescu apare totuşi (1876) în România, ceea ce necesită 
o referință la situația de pe atunci a logicii de la noi, cu influențe mai vechi, de 
după 1821, şi mai recente (Simion Bărnuţiu), care se dovedesc tot de inspirație 
austriacă. 

S-a constatat, păstrând proporţiile, că şi la noi începuse o reformă a 
învățământului asemănătoare celei din Austria, cu transferuri de materii şi profesori 
de la academiile liceale la universități şi invers. Interes pentru logică, psihologie şi 
pedagogie, în spirit herbartian. Ceea ce a însemnat şi o reactualizare a interesului, 
de data aceasta al profesorului Maiorescu, pentru manualul de logică, mai ales că 
din 1863 preda, la Universitatea din Iaşi, această materie. 

Având în vedere preocupările lui Maiorescu din domeniul psihologiei şi 
anumite tendințe psihologiste de structurare a logicii şi, invers, tendințe logiciste de 
interpretare în special a raporturilor dintre reprezentări (sub influența lui Robert 
Zimmermann), au fost selectate şi publicate, sub titlul sugerat de Maiorescu 
(Cercetări psihologice), scrierile şi conferințele de psihologie ale acestuia, pentru a 
ilustra una dintre particularitățile cele mai importante, logico-psihologice, ale 
concepției lui Titu Maiorescu, cu revenirea în lucrarea de față asupra influenței 
exercitate în această direcție de lucrările lui Adolf Trendelenburg, care, cu excepția 
lui Al. Surdu, n-au fost consultate de către exegeţii operei lui Maiorescu, deşi erau 
mult mai uşor de procurat decât manualele austriece ale lui Zimmermann şi Drbal 

sau anuarele liceului din Viena. Exegeţii s-au mulțumit să se citeze unii pe alții cu 
presupuneri şi aprecieri lipsite de orice bază documentară. 

A fost stabilit cu exemple ilustrative modul în care a procedat Maiorescu, 
după manualele lui Adolf Trendelenburg, în legătură cu citatele greceşti din 
Aristotel, găsind şi argumentele necesare, din literatura vremii, acestei orientări 
aristotelice a logicii lui Maiorescu, ceea ce a reprezentat şi o reluare a tradiţiei 
aristotelice din logica românească, dar şi a istorismului logic practicat de acelaşi 
Trendelenburg şi de urmaşii lui. 

În fine, au fost publicate, tot sub titlul sugerat de Maiorescu (Logica şi 
aplicaţiile ei), conferințele lui Maiorescu din 1880-1881 care preced şi sugerează 
Metodologia din 1887. Am găsit de data aceasta sursele de inspirație ale lui 
Maiorescu în manualele lui Zimmermann şi Drbal, nemenţionaţi de autor. Mai 
mult, deşi nu acesta era obiectivul nostru, am găsit şi alte surse ale logicii şi 
metodologiei lui Maiorescu în lucrările lui Al. Bain, L. Liard şi E. Rabier, stabilind 
față de acestea, şi limitele metodologiei lui Maiorescu. 

Dispunem în felul acesta de suficiente elemente pentru aprecierea corectă 
şi caracterizarea Logicii lui Maiorescu. 

Logica lui Maiorescu este un manual fără pretenții de originalitate. E! oferă 
adesea sursele utilizate, dar există şi altele, uşor de găsit pentru cine vrea să facă 
acest lucru. Trebuie menţionat faptul că nici manualele şi lucrările utilizate de 
Maiorescu nu sunt originale (logica lui Herbart, de exemplu), cel puțin în privința 
problemelor clasico-tradiționale incluse în cartea lui Maiorescu. Originale, ca şi la 
Maiorescu, sunt exemplele ilustrative şi eventualele extinderi sau aprofundări ale 
unor teme care depăşesc însă obiectivele unui manual de liceu. 

În comparație cu sursele utilizate, mai ales manuale (Herbart, Zimmer- 
mann, Drbal şi parțial Drobisch, a cărui lucrare este mai mult decât manual), 
Logica lui Maiorescu este mai concisă şi, lucru de care era şi el conştient, mai 
clară. În privința Metodologiei însă nu este vorba numai de concizie. Metodologia 
este sumară şi fără aplicaţii ştiinţifice, în special matematice (cum era la Herbart şi 
Drobisch şi la toți logicienii menţionaţi: Al. Bain, L. Liard, E. Rabier ş.a.). Ceea ce 
face ca Logica lui Maiorescu să fie principial incompatibilă cu logica matematică. 

Aceasta fiind situația, fără a mai pune în discuţie originalitatea, putem 
enumera principalele caracteristici ale concepției despre logică adoptată de Titu 
Maiorescu în ansamblul lucrărilor sale. Caracteristici care au şi influenţat ulterior, 
direct sau indirect, orientarea logicii româneşti. 

l. Caracterul istorist al logicii, constând în referințe multiple la autori şi 
lucrări din diferite epoci de constituire sau avânt al logicii. 

2. Orientarea logicii în spirit aristotelic, cu citate din Aristotel şi inter- 
pretări moderne ale textelor. 

3. Caracterul clasico-tradițional al logicii cu excluderea sau omiterea 
inovațiilor şi chiar combaterea unor teorii moderniste, ca cea a lui J. St. Mill în 
legătură cu valoarea silogismului. 

4. Orientarea logico-psihologică, cu două aspecte: logicist, de tratare logică 
a unor probleme de psihologie, şi psihologist, de tratare psihologică a unor 
probleme de logică. 

5. Caracterul pedagogic, didacticist al logicii. 

Toate aceste caracteristici, cum s-a văzut, erau de mare actualitate în logica 
occidentală, unde şi începuseră deja să fie dezvoltate intensiv şi extensiv prin 
lucrări monumentale: de istoria logicii, de logică aristotelică, de logica tradițională, 
de logica psihologică şi psihologia gândirii, concretizate în cercetări speciale, 
tratate, cursuri şi manuale. În aceasta constă importanța Logicii lui Maiorescu, în 
faptul că a deschis aceste perspective în logica românească, prin lucrări, cursuri, 
conferințe şi mai ales prin Logica sa, la care se adaugă îndrumarea directă a unora 
dintre studenţii săi dea urma una sau mai multe dintre aceste „caracteristici“ care 
au şi devenit direcţii de cercetare urmate de logicienii români până în zilele 
noastre. 

1.2. Semnificația şi importanța Logicii lui 
Maiorescu 


După datele de care dispunem, manualele lui Robert Zimmermann, de 
psihologie empirică şi de logică formală, se găseau la Theresianum, ca Lehrmittel- 
Sammlungen (Zimmermann, Philos. Propädeutik, 2 B. de“)”” încă din anul şcolar 
1852-1853, când Propedeutica filosofică era predată de profesorul Aloys Capellmann 
(directorul liceului), Hermann Suttner fiind bolnav. Nu cunoaştem modalitatea 
concretă a desfăşurării lecţiilor, respectiv libertatea fiecărui profesor de a urma sau nu 
programa de învățământ şi de a preda sau nu după un anumit manual. Din prefața la 
ediţia a Il-a a Propedeuticii filosofice reiese că manualele respective au fost solicitate 
şi aprobate, în 1852 şi 1853, de Ministerul Învăţământului din Austria!%. Oricum, se 
poate presupune că erau cel puțin recomandare elevilor. Manualul de logică formală 
al lui Zimmermann îi era cunoscut lui Maiorescu, în noiembrie 1858, când îi scria 
acestuia la Universitatea din Praga'””. Poate că îi era cunoscut însă chiar dinainte, de 
la începutul prelegerilor lui Suttner, care nu putea să omită recomandarea unui manual 
oficial pentru începători, dar să recomande în schimb lucrări „pentru avansați“ (a lui 
Herbart şi a lui Drobisch). 


1.2.1. Precizări despre semnificaţia dată de Maiorescu 
Logicii sale 


Făcând abstracție aici de utilizarea acestor manuale de către Maiorescu fără 
a fi citate, găsim în prefețele lor câteva elemente care l-ar fi stimulat pe un elev 
sârguincios şi ambițios, ca Maiorescu, să scrie el însuşi un astfel de manual. În 
orice caz, un asemenea îndemn nu putea să vină din partea lui Hermann Suttner, 
care, el însuşi, n-a scris nimic în domeniul logicii. 


197 Jahres-Bericht liber das Gymnasiun an der Theresianischer Akademie, Wien, 1853, 
p. 18. 

18 R, Zimmermann, Philosophische Propădeutik, ed. a Il-a, Wien, 1860, p. III. 

19 T, Maiorescu, Jurnal şi Epistolar, vol. I., Editura Minerva, Bucureşti, 1975, p. 652. 

Este vorba, în primul rând, de acceptarea tezei lui Kant după care, de la 
Aristotel încoace, logica formală n-a suferit nici o transformare (Verânderung), că 
nu i s-a mai adăugat „ceva esențial nou“ (etwas wesentlich Neues)". Ceea ce 
înseamnă că, principial, nici de la manualul lui Zimmermann nu trebuie să ne 
aşteptăm la aşa ceva. Cu atât mai puţin cu cât acesta este destinat elevilor din 
învățământul gimnazial. Este destinat „pregătirii“ (Vorbereitung) cunoştinţelor de 
logică formală şi nu „aprofundării* (Vertiefung) acestora, care se face la 
universitate, cu lucrări de genul Introducerii în filosofie a lui Herbart”“. Mai 
concret, scopul unui astfel de manual era acela de a prezenta conținutul cunoscut al 
logicii formale pe cât posibil „simplu, scurt şi clar“2%. 

Toate acestea parcă îl îndeamnă pe cititor să încerce şi el această 
posibilitate. Cert este că Maiorescu îi scrie lui Zimmermann, în spiritul prefeței 
acestuia, că a compus şi el un manual de logică (prima parte, adică „logica 
elementară“), care este mai scurt, mai clar și mai atrăgător decât al acestuia”. 
Mizând adică pe ceea ce se cere de la un manual în viziunea lui Zimmermann. 

Intervin aici câteva întrebări. Dacă Maiorescu n-a pomit de la manualul lui 
Zimmermann, ci de la prelegerile lui Suttner, de ce nu i s-a adresat acestuia? Acesta 
era la Viena, iar Maiorescu îl cunoştea, îl admira etc.? De ce îl interesează doar 
părerea colegilor şi a lui Zimmermann? De ce nu aminteşte de Suttner în scrisoarea 
către Zimmermann? De ce în Prefaza la Elemente de logică (din 1858) se referă la 
Suttner şi nu la Zimmermann? I-a trimis oare Maiorescu lui Zimmermann, aşa cum 
promite, lucrarea? „Logica mea elementară, zice Maiorescu la 28 februarie 1859, este 
acum terminată şi cizelată, poimâine o trimit profesorului Zimmermann“. Oare în 
Prefata acestei lucrări „cizelate“ apare Suttner sau Zimmermann? Şi dacă a trimis-o 
„poimâine“, ce răspuns a primit? Nu putem răspunde la aceste întrebări. 

Dar, tot în legătură cu Zimmermann, trebuie amintit, referitor la aceeaşi 
manieră de elaborare a manualelor, fără citate (ohne Citation), care nu-şi au locul 
într-o carte pentru elevi (die in einem Buch fiir Schiiler nicht an Plaze sind), 
faptul că acesta menționează 17 autori (majoritatea herbartieni) pe care, îi va utiliza 
în manual, fără menționarea lucrărilor corespunzătoare (keine Literatur des Gegen- 
standes), considerând că titlul lucrării sale ar putea să fie justificativ pentru această 
manieră (Der Titel des Buches möge dies entschuldigen)”. Zimmermann evită de 
asemenea problemele discutabile şi polemice savante (ohne förmliche Polemik). 

Câteva dintre aceste remarci se regăsesc explicit şi în Prefata Logicii lui 
Maiorescu şi merită un comentariu special pentru consecințele pe care le-au 
determinat. 

Față de Zimmennann, care menţionează doar autorii pe care i-a consultat, 
Maiorescu face mai mult, le menţionează şi lucrările şi, în funcţie de paragrafe, îi şi 
citează uneori, însă mai mult pentru completări şi controverse, pe care zice că le 
expune în cursul universitar. 


200 R, Zimmermann, Formale Logik für Obergymnasien, Wien, 1853, p. V. 
21 Tbidem, p. VI. 

20 Ibidem, p. V. 

20377 Maiorescu, loc. ciz. 


i R. Zimmermann, Empirische Psychologie für Obergymnasien, Wien, 1852, p. VII. 
Loc. cit. 

Apare aici o ambiguitate. „Manualul“ este numit de Maiorescu „un 
rezumat scurt al prelegerilor asupra logicii ţinute la Universitatea din Iaşi“, dar 
„poate fi întrebuințat şi la cea dintâi învăţare a logicii, prin urmare în licee“. Pe de 
altă parte, are ca titlu Logica, cum se numesc de regulă cursurile universitare sau 
tratatele. 

Manualele obişnuite au în titlu cuvântul „manual“ (Lehrbuch), sau în 
subtitlu destinația (fiir Obergymnasien), tocmai pentru evitarea unor neînțelegeri în 
legătură cu nivelul acestora sau cu particularitățile de redactare. Cum zice 
Zimmermann: Der Titel des Buches möge dies entschuldigen. 

Pe Maiorescu nu l-a scuzat titlul cărții şi nici folosirea în Prefază a 
denumirii de „manual“, care era de fapt, cum zice tot el, un „scurt rezumat“ de curs 
universitar. Or, manualele de liceu nu sunt rezumate, scurte sau lungi, de cursuri 
universitare. Spus mai direct, cartea nu era, după autor, nici curs, nici manual, sau, 
în formă afirmativă, şi un fel de curs şi un fel de manual. 

Independent de ceea ce spune autorul, lucrarea este un manual de liceu, 
cum a şi fost utilizat. Comparativ cu cele austriece, chiar rezumativ în partea 
metodologică. Dar, ca o inconsecvență, cu multe referiri totuşi la controverse şi, 
lucru important, dar nu suficient, comparativ de data aceasta cu cursurile 
universitare, menţionate chiar de Maiorescu (Liard şi Rabier), utilizarea sporadică a 
citatelor în Apendice. 

Explicaţia acestei ambiguități rezidă în situația de tranziţie a învăță- 
mântului românesc, academic-liceal, spre cel universitar, asemănătoare reformei 
din învățământul austriac şi german, la care asistase şi Maiorescu cu două decenii 
în urmă. Realitatea este că Maiorescu a predat la Universitate după o programă de 
liceu (Şi respectiv manual) de tip austriac cu anumite caracteristici germanice, toate 
de orientare herbartiană, psihologico-pedagogică, sau compatibile cu o astfel de 
orientare, cu excepţia aplicațiilor ştiinţifice (în special matematice) ale logicii, pe 
care Maiorescu le-a ignorat. 

Câteva aspecte formale, legate de titlul cărţii, de pretenţiile autorului şi de 
modalitatea editării, în ciuda mijloacelor de prevedere adoptate, făceau ca lucrarea, 
meritorie în calitate de manual pentru licee, să fie principial vulnerabilă. 


1.2.2. Primele ecouri şi dispute în legătură cu Logica 
lui Maiorescu 


Apariţia Logicii lui Maiorescu a reprezentat un eveniment deosebit pentru 
cultura română şi, în mod special, pentru învățământul românesc. Ea putea să fie 
privită asemenea apariției la Viena a manualului conceput de Zimmermann. Ca o 
încercare, şi o putem spune fără rezerve pentru Logica elementară, chiar mai 
reuşită decât a lui Zimmermann. Ea este superioară în mod evident lucrării lui 
Simion Bărnuţiu, Psihologia empirică şi logica, inspirată tot de manualele lui 
Zimmermann, dar cu pretenţii de curs universitar. Lucrarea lui Bărnuţiu nu este 
departe de manuscrisele rămase de la Eftimie Murgu care predase logica la 

Academia Mihăileană, despre a cărui limbă „arhaică“ vorbeau 1. A. Rădulescu- 
Pogoneanu şi George Călinescu?%. Au fost semnalate şi arhaismele logicii lui 
Bărnuţiu, publicată postum după notele lui Teodor Burada”. 

Avea dreptate Mihai Eminescu să aprecieze că Logica lui Maiorescu „este 
cea mai bună scriere în această materie care au apărut vreodată în limba 
românească“. La care trebuie adăugat faptul că reprezenta, după manualul lui 
Bărnuţiu, prima lucrare reuşită de acest tip. Maiorescu n-a scris însă cartea la 
solicitarea vreunui minister şi nici n-a avut vreo aprobare în acest sens. Deci, nu 
avea o motivaţie, ca cea a lui Zimmermann, oficială. Ultimul a trecut de la o ediție 
la alta operând transformări ale manualului, motivate prin apariţia altor manuale (în 
Germania), altor directive ministeriale (din 1855 şi 1856, față de cele din 1851) şi 
altor orientări din revistele pedagogice”. Cartea lui Maiorescu, în ciuda „meta- 
morfozei““ prin care s-a ajuns la ea, apărea ca independentă de asemenea restricții 
sau ca fiind cumva perfectibilă. Ea reprezenta, cel puţin pentru Maiorescu 
manualul ideal la care visase în tinerețe, dar pe care, în ciuda pedanteriei sale, l-a 
scris pe alocuri în grabă, furat de multe alte îndeletniciri. 

Întâmplarea a făcut ca primul recenzent să fie mai dur decât se aştepta 
Maiorescu, mai puțin înțelegător şi nu prea bine intenționat. Este vorba de George 
Zotu, ale cărui remarci critice au fost la rândul lor combătute de Mihai Eminescu şi 
loan Slavici. Disputele sunt bine cunoscute şi au fost reluate de I. Brucăr şi 
D. Vatamaniuc şi soluționate corect de către Al. Surdu în ultima ediție a Logicii lui 
Maiorescu, ca şi cu alte ocazii”. 

În acest context ne interesează măsura vulnerabilității concrete a Logicii lui 
Maiorescu, față de cea principială, enunțată deja. 

Din fericire pentru Maiorescu, Zotu nu era un bun cunoscător al logicii şi 
nici al manualelor germane şi austriece din vremea sa. Ca atare, el nu a putut să-l 
învinuiască pe Maiorescu de surse de inspiraţie nemărturisite, ci, urmându-l chiar 
pe autor, a căutat să vadă modalitatea concretă în care acesta a utilizat lucrările 
menționate. A constatat, fireşte, că cel puțin lucrarea lui J. St. Mill a fost utilizată în 
partea introductivă, fără a fi menționată ca atare în Apendice la paragrafele 
respective. Mai mult, că Maiorescu preia aproape ad litteram pasaje din lucrarea 
menţionată. 

Dacă Maiorescu nu l-ar fi menţionat deloc pe J. St. Mill, putea fi învinuit 
de plagiat, ceea ce Zotu nu îndrăzneşte să facă direct. Vina este însă a lui Maio- 
rescu şi se datorează modului deficitar de alcătuire a ceea ce a considerat a fi 
Apendice, dar care uneori se rezumă la citate, dar numai uneori. Fireşte că lucrarea 
nu avea nimic de câştigat sau de pierdut dacă Maiorescu îl cita pe J. St. Mill încă 
de câteva ori (a făcut-o, cum remarcase Eminescu, odată ca lucrare utilizată şi de 
şase ori cu indicaţii speciale) sau îi pomenea în Prefară doar numele, în maniera lui 


26 Cf. M. Eminescu, Opere, vol. XV, Editura Academiei Române, București, 1993, p. 892. 

20 A. Dumitriu, Istoria logicii, ed. a Il-a, vol. IV, Editura TEHNICĂ, București, 1998, 
pp. 323-324. 

*% R, Zimmermann, Philosophische Propaedeutik, ed. cit, p. VI. 

209 Cf. Al. Surdu, În apărarea logicii lui Maiorescu, în „Luceafărul“, XXX, nr. 2, 1978. 

Zimmermann. În plus, cum remarcase Al. Surdu, este vorba de patru paragrafe din 
partea introductivă (cu pgeneralități) a lucrării, care ea însăşi contează prea puțin 
față de întreaga lucrare, pe care unii o mai pun încă sub semnul plagiatului. 
Procedural însă este vina lui Maiorescu. El n-a insistat, prin titulatură şi forma 
redacțională, la catalogarea lucrării drept manual pentru liceu. O face Eminescu în 
locul său cu argumente judicioase, care nu-l conving însă pe cititorul intolerant. 

Învinuirea, pe care Zotu o consideră și mai gravă, că Maiorescu îl unnează 
pe J. St. Mill şi apoi pe logicienii herbartieni, este lipsită de suport demonstrativ. 
Maiorescu nu-l urmează pe Mill (respectiv nominalismul empirist care să 
contravină raționalismului herbartian, ci împrumută doar câteva considerațiuni 
generale din lucrarea acestuia, compatibile, cum a remarcat Mircea Florian, cu 
direcția herbartiană”!%. Este o greşeală pe care o vor prelua şi alți exegeți pentru 
faptul simplu că Maiorescu îl recomandă şi pe J. St. Mill şi pe Trendelenburg în 
acelaşi Apendice, pe care Zotu îl consideră prea sumar, dar care ar fi putut foarte 
bine să lipsească. De altfel, nota structural originală a Logicii lui Maiorescu, față 
de toate lucrările menționate, o constituie acest Apendice neinspirat. 

George Zotu are şi câteva observații corecte, pe care Eminescu le consideră 
de categoria lapsus calami. Treptat însă, Zotu progresează pe aceeaşi linie de căutare, 
printre lucrările menționate de Maiorescu şi pe care şi le procura între timp, de locuri 
„fără citațiuni“. Şi evident că ar fi găsit mult mai multe (l-a completat apoi Mircea 
Florian), dar polemica nu s-a redus la aceste semnalări, ci a coborât la atacuri ad 
personam, ceea ce l-a determinat pe Ioan Slavici s-o curme cu duritate. 

Maiorescu n-a reacționat în nici un fel, fiind sigur de trăinicia înfăptuirii sale, 
dar a menținut astfel până la ultima ediție neajunsurile redacționale penalizabile. 

Apariţia ediţiei a Il-a a Logicii (1887), cu Metodologia a prilejuit o 
prezentare pe gustul lui Maiorescu, adică laudativă. Ea este citată la paragraful 59, 
cu toate trimiterile necesare (Şt. Velovan, Câteva chestiuni metodologice, în 
„Convorbiri literare“, august, septembrie, octombrie, 1888), cu menţiunea folosirii 
cuvântului „moment“, în loc de „notă“ în fornularea metodelor concordanţei şi 
diferenței. 

Nota laudativă, adoptată de Velovan, a deschis tonalitatea în care s-a vorbit 
de atunci despre Logica lui Maiorescu. 


1.2.3. Aprecieri ulterioare asupra Logicii lui Maiorescu 


Cu puţine excepţii, la ocazii festive, aniversări etc., mai ales personalitățile 
filosofice influențate direct de Titu Maiorescu, dar şi istoricii filosofiei, au făcut, 
elogiind personalitatea acestuia, şi considerațiuni pertinente despre Logica lui 
Maiorescu. Aceasta, ca manual utilizat de liceeni, dar şi de studenţi, devenise deja 
o carte populară, chiar tradițională pentru învățământul românesc, fără a fi vreodată 
impusă oficial. 


20 M. Florian, Începuturile filosofice ale lui T. Maiorescu, în „Convorbiri literare“, LXX, 
nr. 1-5, 1937, pp. 149—150. 

Logica lui Titu Maiorescu, spunea Marin Ştefănescu, primul istoric al 
filosofiei românești, „a fost manualul obişnuit al elevilor din şcolile româneşti, de 
la acea dată (1876) şi până astăzi (1922). Ea a avut o înrâurire covârşitoare“”!. Este 
vorba de împlinirea scopului pe care şi l-a propus Maiorescu încă din tinereţe, acela 
de a scrie un manual de mare popularitate. 

M. Ştefănescu face multe considerațiuni pertinente în legătură cu Logica 
lui Maiorescu, pe care o consideră, fără rezerve, un manual cu calități cores- 
punzătoare: concis, clar etc., comparabil cu cele occidentale. Este demn de 
remarcat faptul că Marin Ştefănescu este singurul exeget care vorbeşte tangențial şi 
despre Robert Zimmermann, ca herbartian, alături de Drobisch, nemenţionat însă 
de Maiorescu. 

Tot de la M. Ştefănescu aflăm că acesta avusese în mână exemplarul după 
care Maiorescu îşi făcea cursul’. Este vorba de aceeaşi manieră, moştenită de la 
profesorii austrieci din jurul anilor 1850, de a identifica clasele superioare de liceu 
cu primii ani de universitate. Ca şi în 1863, Maiorescu preda la studenți după 
manualul pentru „prima învățare a logicii“. Aceasta este explicația faptului că nu 
s-au păstrat, pentru o eventuală confruntare, note la cursurile de logică ținute la 
Bucureşti. Ele deveneau inutile, din moment ce Maiorescu preda după manual. Şi 
suntem siguri că, având în vedere dimensiunile Logicii, cu eventuale extinderi, 
Maiorescu nu reuşea să predea în două semestre tot manualul. 

În rest, M. Ştefănescu, datorită „citațiunilor“ lui Maiorescu din empiriştii 
englezi şi raționaliştii germani, susține, fără alte argumente, caracterul empirico- 
raționalist al Logicii lui Maiorescu”!?. La fel procedează, cu aprecierile laudative de 
rigoare, şi Nicolae Bagdasar”. 

Aprecieri, cu anumite rezerve în privinţa lipsei de deschidere a Logicii lui 
Maiorescu față de tendinţele vremii, găsim la Ion Petrovici. El adaugă influențelor 
empirist-raţionaliste, cu referințe mai largi la concepţia lui Maiorescu, şi teoria 
apriorismului Kantian, de care suferise şi Petrovici. 

„Ca unul care propun şi eu logica la Universitate, mă pot întreba, zice 
Petrovici, dacă predarea logicei clasice, cu desăvârşirea ei matematică, nu e oare 
mai de folos decât noile teorii care au introdus în această ştiinţă, până la o vreme 
sigură, declinul şi controversa. În orice caz e bine ca întâi să se înveţe vechile 
formule, iar contribuţiile moderne la ştiinţa logicii, să se prezinte ulterior, drept 
completări sau chiar rectificări“2!%. Astfel de completări și rectificări a făcut chiar 
Petrovici, completând astfel aspectele deficitare ale concepției lui Maiorescu, 
nedeschisă principal pentru astfel de noutăți. 

Merită mai multă atenţie consideraţiile lui Mircea Florian. El se referă şi la 
lucrările din tinereţe şi consideră că Maiorescu n-a renunțat niciodată la poziția 
herbartiană („nu s-a lepădat de Herbart)’, dar i-a permis, în ciuda lipsei de 
laxitate, să împrumute şi alte idei. Cu referință la logică, idei ale lui J. St. Mill. 


211 M, Ştefănescu, Filosofia românească, Bucureşti, 1922, p. 157. 

212 Ibidem, p. 157, nota 4. 

2 Ibidem, p. 160. 

HIENI Bagdasar, Titu Maiorescu, în Istoria filosofiei moderne, vol. V, București, 1941. 
a L Petrovici, Titu Maiorescu (1840-1917), București, 1931, p. 67. 

215 M. Florian, op. cit.. p. 133. 

M. Florian redă constatările corecte ale lui George Zotu, utilizând o tra- 
ducere franceză din Logica lui J. St. Mill. Dar respinge ca greşită relația consi- 
derată incompatibilă dintre J. St. Mill şi Herbart, despre care am amintit deja, fiind 
vorba aici de idei ale logicianului englez compatibile cu cele herbartiene. În felul 
acesta este rezolvată, în cunoştinţă de cauză aparenta incompatibilitate dintre empi- 
rism şi raționalism, considerată de alți exegeţi (M. Ştefănescu) o notă de 
originalitate a lui Maiorescu. 

Pe linia investigaţiei corecte a lui Zotu, M. Florian găseşte cinci fragmente 
din Logica lui Titu Maiorescu preluate din Logica lui Drobisch şi unul din Herbart, 
care apare însă şi la Drobisch. Toate aceste exemple, puse în paralel, sunt alese de 
M. Florian, nu pentru a desăvârşi amenințarea lui Zotu, care zicea că ar putea să 
scrie o carte întreagă cu astfel de fragmente necitate de Maiorescu şi împrumutate 
de la alții, printre care şi Trendelenburg, ci o face pentru a dovedi tenta herbartiană 
a Logicii lui Maiorescu, în ciuda împrumuturilor de la J. St. Mill, la care se poate 
adăuga, cum am făcut-o şi noi, împrumuturi de la Al. Bain, L. Liard şi E. Rabier. 
Aceasta, făcând abstracţie de fragmentele citate de Maiorescu. 

În orice caz, după semnalările lui George Zotu şi Mircea Florian, apre- 
cierile referitoare la originalitatea Logicii lui Maiorescu ar fi trebuit făcute cu mare 
prudență, printr-o bună cunoaştere a lucrărilor din epocă, şi cel puţin, a celor 
menționate de Maiorescu, ceea ce nu s-a întâmplat însă. 


1.2.4. Investigaţiile lui Iosif Brucăr 


Primul exeget propriu-zis al Logicii lui Maiorescu este I. Brucăr, editorul 
din 1940, care întreprinde un studiu extins, cu reluarea fidelă şi amănunțită a consi- 
derațiunilor anterioare despre acest subiect. 

Din Prefaţa la ediția din 1940 a Logicii lui Maiorescu reiese că Brucăr a 
fost elev al lui I. A. Rădulescu-Pogoneanu (un apropiat al lui Maiorescu), de la care 
a învăţat logica după manualul lui Maiorescu şi a predat-o şi el ca profesor de liceu. 
Ceea ce îl situează, în aparenţă, departe de a putea fi un exeget al filosofiei lui 
Maiorescu şi un editor competent al operei sale. Situaţia nu este însă aceasta; 
I. Brucăr era un colaborator constant al „Revistei de filosofie“, autor al unor lucrări 
care s-au bucurat de interes, chiar un polemist contra lui Blaga şi un istoric al 
logicii româneşti (lucrare rămasă în manuscris)”7. O privire asupra lucrării sale 
sintetice din 1931 ne oferă o imagine despre cunoştinţele sale din domeniul 
filosofiei contemporane şi al logicii”5. În ciuda faptului că, prin nota la capitolul al 
II-lea, intitulat Problema logicii, coboară ştacheta, mărturisind că: „În prezentarea 
amănuntelor m-am servit adesea de Logica deşi abstractă a lui T. Maiorescu, cât şi 
de cartea lui K.J. Grau, Grundriss de Logik, care e făcută după logica lui 
B. Erdmann“, el se referă la principalele orientări din logica tradiţională de la 


2 Vide amănunte în Istoria filosofiei româneşti, vol. Il, Editura Academiei, Bucureşti, 
1980, pp. 537—564. 
218 1. Brucăr, Probleme noi în filosofie, Bucureşti, 1931. 

început de secol XX: psihologişti, gnoseologişti, neokantieni, Husserl şi Bolzano. 
Ultimii doi nu apar în sistematizarea lui K.J. Grau”. La Grau, deşi lucrarea este 
din 1918, apar însă trei referințe pl la opere de logică matematică 
germane (ale lui Schröder şi Hontheim) l. Brucăr nu menţionează această 
direcţie în legătură cu „progresele logicei“. Logică lui Maiorescu fiind de orientare 
tradițională nu are prea mare importanță acest lucru. În orice caz, în locul unei 
prefețe, I. Brucăr ne oferă o monografie mai voluminoasă decât Logica lui 
Maiorescu. 

Lucrarea începe cu o bibliografie a lucrărilor lui Maiorescu apărute până în 
1940, după care autorul face un fel de istorie a logicii româneşti, începând cu 
Dimitrie Cantemir şi terminând cu lucrările tipărite înaintea Logicii lui Maiorescu. 
Este ignorat însă învăţământul filosofic de la Academiile Domnești şi tradiția care a 
şi făcut necesară apariția acestora şi apoi a Logicii lui Maiorescu. Ruptă de acest 
context şi considerată un fel de „început şi o limită“, care, ca şi poezia lui 
Eminescu, trebuie privită fără a o „mai lega“ cu „antecedente palide“, ceea ce este 
o preşeală, ca şi aceea de a considera, în 1940, că Logica lui Maiorescu „n-a fost 
depăşită încă în perspectivele şi temeiurile ei“. Din nou, I. Brucăr nu ţine cont de 
cursurile universitare ţinute chiar de urmaşii lui Maiorescu. Urmează o enumerare 
(incompletă) de lucrări (studii, articole) în care este vorba despre Maiorescu în 
genere şi despre Logica lui “ 

După multe divagaţii, ce se întind pe aproape 100 de pagini, I. Brucăr 
revine la „problemele logicii“. În legătură cu „izvoarele logicii“ sunt redate, în 
română şi germană, locurile din lucrarea lui J. St. Mill (din traducerea germană 
utilizată de Maiorescu) preluate de către acesta. I. Brucăr, în mod curios, nu face 
comentarii, ci doar referințe la ripostele lui Eminescu (fără să-l amintească şi pe 
Slavici). În schimb, menţionează preluările din lucrarea lui Drobisch, semnalate de 
Mircea Florian. 

Adăugăm şi faptul curios că I. Brucăr, în toate referințele sale, din texte, 
note şi chiar în Indice, scrie fără nici o excepţie Trendelemburg, în loc de 
Trendelenburg, cum este corect, şi figurează în Apendice la Logica lui Maiorescu 
chiar în ediția lui Brucăr (pp. 332, 336, 337, 341), faţă de locurile din Introducerea 
lui Brucăr (pp. 101, 102, 103, 107) şi Indice. Ce-i drept, Brucăr nu citează din 
lucrările lui Trendelenburg, ceea ce poate să însemne că nici nu le-a văzut, ca şi pe 
celelalte lucrări străine, ceea ce compromite total aprecierile sale. Şi mai curios este 
faptul că scrierea greşită a numelui respectiv apare apoi cu aceeaşi consecvență la 
Simion Ghiţă (1974) şi la Constantin Sălăvăstru (1997). 

Din aceleaşi motive, de ignorare chiar a surselor citate de Maiorescu, Brucăr 
îi atribuie tot felul de merite fictive, cum ar fi „Adâncirea scrierilor lui Aristotel“. În 
realitate, fiind vorba de extrase din textele greceşti selectate de Trendelenburg şi 
redate în româneşte după traducerea germană interpretativă a aceluiaşi autor. „Călăuza 
permanentă a părintelui logicei, zice Brucăr, este altfel unul din aspectele originale ale 
tratatului (în loc de „manual“ — n.n.) de care ne ocupăm“. 


219 Cf. K.J. Grau, Grundriss der Logik, Leipzig und Berlin, 1918, pp. 135-138. 
220 Ibidem, p. 136. 
22 |, Brucăr, Filosoful Titu Maiorescu, în: T. Maiorescu, Logica, Bucureşti, 1940, p. 22. 

Al. Surdu a semnalat faptul că „Problemele pe care Brucăr le consideră 
originale în Logică sunt de cele mai multe ori menționate chiar de către Maiorescu 
ca nefiind ale lui. Mai mult, uitând că el însuşi reproduce textele preluate de 
Maiorescu din lucrarea lui J. St. Mill (vezi p. 92, textul b, de exemplu), i le atribuie 
apoi lui Maiorescu (rândurile imediat următoare ale lui T.M...“, care se dovedesc a 
fi exact textul b din Mill, p. 354, nota 13)“ 22. 

În genere, problemele „originale“ din Logica lui Maiorescu, semnalate de 
I. Brucăr, nu sunt comparate cu problemele dezbătute în lucrările vremii, mai ales 
în manualele austriece şi germane din care s-a inspirat Maiorescu, pentru faptul că 
acestea nu-i erau cunoscute lui Brucăr. Singurele comparații de texte, cu citate, le 
face în legătură cu lucrarea lui Drobisch, menţionată Logik în note, ceea ce 
dovedeşte că aceasta îi era totuşi cunoscută. Dar acest lucru nu era suficient, chiar 
dacă ar fi fost făcut cu toată strictețea. Căci nu poate fi considerată ca originală o 
problemă dezbătută de Maiorescu numai pentru că nu apare la Drobisch. 

Una dintre ultimele probleme abordate de I. Brucăr se referă la „teoria 
istoriei“, abordată, cum se ştie, greşit de către Maiorescu. Acesta infirma, fără 
argumente convingătoare posibilitatea unei „logici a istoriei“ şi chiar caracterul 
ştiinţific al istoriei. Brucăr prezintă problema, menționând de data aceasta inspirația 
lui Maiorescu din Schopenhauer, dar nu face nici o apreciere critică, deşi citează, în 
Adnotări şi note, păreri contrare şi se referă pe larg la concepția lui A. D. Xenopol??. 
Reiese faptul că Maiorescu ar fi susținut aceste teze mai mult din adversitate față de 
Xenopol. Dar nu la Xenopol (deşi discuția în fond este interesantă) şi nici la 
Schopenhauer nu trebuia să facă Brucăr apel pentru a lămuri situaţia, ci la lucrările de 
logica şi metodologia istoriei semnalate chiar în lucrarea citată la început de Brucăr, a 
lui K. J. Grau, referitoare la această problemă. 

Rămâne meritul lui Brucăr (cu toate deficiențele semnalate) acela de a fi 
schițat o interpretare istorică a semnificației filosofice şi istorice a Logicii lui 
Maiorescu în cultura românească, ca şi acela de a fi realizat o bună ediție cu 
adaosuri şi note ample. 


1.2.5. Amendamente la aprecierile lui Anton Dumitriu 


Cu Istoria logicii a lui Anton Dumitriu ajungem în zilele noastre, dar, 
totodată, în ciuda meritelor deosebite ale lucrării sale, şi la încetăţenirea, cel puțin 
în privința Logicii lui Maiorescu, a manierei discutabile şi chiar eronate de revelare 
cu orice preț a unor idei originale, pe care Maiorescu însuşi nu le-a pretins 
niciodată. 

A. Dumitriu cunoştea ultima ediție a Logicii lui Maiorescu din 1988 şi 
maniera cu totul deosebită în care editorul (Al. Surdu) a pus problema acestei 


222 T, Maiorescu, Scrieri de logică, Editura Ştiinţifică şi Enciclopedică, Bucureşti, 1988, 
pp. 160-161. 

223 1. Brucăr, op. cit., pp. 379-387. 

24 K.J. Grau, op. cit., p. 138. 

lucrări, cu penalizarea erorilor lui l. Brucăr, dar fără acelaşi tip de referințe critice 
la Anton Dumitriu, care a trăit până la 1992, din motive lesne de înțeles. Dumitriu 
n-a mai făcut însă din 1969 (ediţia I a lucrării sale) nici o modificare a materialului 
referitor la Logica lui Maiorescu. Din această cauză, el trebuie apreciat fără 
referințe la noutăţile apărute după 1969. 

Este corectă aprecierea „epocală“ a Logicii lui Maiorescu, dar numai 
relativ corectă periodizarea logicii româneşti din secolul al XIX-lea în pre- 
maioresciană şi maioresciană, adică de dinainte şi de după Logica lui Maiorescu 
(1876), căci lucrările de logică din secolul al XVII-lea şi unele chiar la începutul 
secolului al XIX-lea, de exemplu, este mai greu să fie numite „premaioresciene“. 
Iar „epoca maioresciană“, chiar dacă tradiția ei s-a menţinut, cum vom încerca să 
dovedim în continuare, până în zilele noastre, nu poate fi extinsă mai mult de 
primul sfert de secol XX, care a fost dominat în logica românească, deşi nu în mod 
exclusiv, de discipolii lui Maiorescu. Împărțirea denotă însă importanța covâr- 
şitoare a Logicii lui Maiorescu, care a fost şi rămâne reală pentru logica noastră. 
Aceasta, indiferent dacă ea conține sau nu idei originale, adică idei care să-i fi 
aparținut numai lui Maiorescu. 

Dar Anton Dumitriu, față de I. Brucăr, care compara uneori ideile „originale“ 
ale lui Maiorescu cu cele din logica vremii, le compară cu cele dinspre zilele noastre, 
regăsindu-le în lucrările unor autori cu totul străini de spiritul logicii lui Maiorescu 
(H. B. Curry, Foundation of Mathematical Logic, New York, 1963; H. Poincaré, La 
science et |hypothese, Paris, 1902; Ed. Goblot, Traité de logique, Paris, 1918; 
L. Rougier, La structure des theories deductives, Paris, 1921; L. Couturat, La logique 
de Leibniz, Paris, 1901) ceea ce lasă o impresie stranie de „protocronism logic ro- 
mânesc“, în timp ce intenţia generală a „direcției Maiorescu“ era aceea de sincronism, 
pe cât posibil, chiar imitativ ad litteram, cum s-a dovedit în maniera de alcătuire a 
Logicii, pe alocuri chiar din fragmente împrumutate. 

Stranietatea acestei maniere de a compara generalități şi locuri comune 
între doctrine logice depărtate în timp, fără nici o legătură între ele şi principial 
diferite, este un neajuns al lucrării lui Anton Dumitriu, valabil şi în ceea ce priveşte 
aprecierea altor logicieni români. În plus, şi acesta este aspectul cel mai grav, 
pretinsele priorități maioresciene sunt împrumuturi semnalate de Maiorescu însuşi 
sau de alți exegeți, ca şi în cazul aprecierilor lui I. Brucăr. 

Ceea ce nu înseamnă că nu există „punți peste timp“, să zicem între logica 
stoică din antichitate şi logica propoziţiilor din zilele noastre. Mai la obiect, între 
enunţuri ale logicii tradiționale şi ale celei moderne, din care a şi provenit ultima, 
sau între probleme, de genul raportului între gândire şi limbaj, care se regăsesc în 
semiotică, dar şi în logica aristotelică şi medievală. Este firesc ca ele să se găsească 
şi în Logica lui Maiorescu, care le-a împrumutat din sursele menţionate, având să 
zicem, urmându-l pe C. Sălăvăstru, inspirația dea le împrumuta pe cele care s-au 
dovedit „profetice“. Problema este aceea de a nu-i atribui lui Maiorescu şi faptul 
că el ar fi fost primul din istoria logicii care le-a enunțat. 


25 Vezi discuţia la C. Sălăvăstru, Antinomiile receptivității, Editura Didactică şi Peda- 
gogică, Bucureşti, 1977, p. 62. 

1.2.6. Lucrări de licență ale studenților lui Maiorescu 


O contribuţie importantă a lui Anton Dumitriu este aceea de a se referi la 
„Lucrări de logică apărute sub influența directă a tratatului lui Maiorescu”, 
ceea ce reprezintă într-adevăr un argument în favoarea „epocii maioresciene“ din 
istoria logicii româneşti. Avem însă rezerve chiar față de formularea titlului. Era 
oarecum firesc ca, după sublinierea unor „merite“ ale Logicii lui Maiorescu, care 
l-ar clasa în fruntea logicii mondiale, cartea lui să fie numită „tratat“, dar, oricum, 
denumirea corectă este de manual. În plus, aici este vorba de câteva lucrări de 
licenţă, cu excepţia studiului despre Valoarea silogismului a lui C. Rădulescu- 
Motru, care n-au fost elaborate — A. Dumitriu zice „apărute“ — sub influența directă 
a „tratatului“, ci sub influența directă a lui Maiorescu, acesta fiindu-le autorilor 
profesor. Dumitriu se referă la Pompiliu Eliade, Si/ogismul şi adversarul său 
Herbert Spencer (teză de licență, 1981) şi Leonte Moldovan, Teoria inductiei 
logice (1889). Lista însă poate fi „completată cu numele şi lucrările altor studenți 
care au colaborat cu Maiorescu”. Dintre aceştia menționăm: Mihail Dragomi- 
rescu, Relațiunea dintre premisele şi ultimele conclusiuni ale filosofiei lui 
H. Spencer (1892) şi Dem. I. Dogaru, Teoria judecăților apriori la J. St. Mill 
(1893), celelalte teze de licenţă sunt, cel puțin după titlu, mai mult de istoria filo- 
sofiei contemporane, reprezentând o altă latură a influenței directe (ca profesor) a 
lui Titu Maiorescu asupra intelectualilor din epocă. 

Merită mai mult interes lucrarea lui Pompiliu Eliade, care a fost dezvoltată 
ulterior şi prezentată (1898) şi ca teză de licenţă la Paris"? 

Apariția lucrării s-a făcut „în urma rapoartelor favorabile ale Domnilor 
Profesori Maiorescu şi Crăciunescu“, Maiorescu fiind şi preşedinte în „Comisiunea 
examinatoare“. Cu toate acestea s-au strecurat şi câteva ciudățenii redacționale: 
Mersul cărţii, în loc de „Cuprins“, Scăpări din vedere, în loc de „Erată“ ş.a. 

Lucrarea de 68 de pagini (format mic) are o prefaţă de 10 pagini în care se 
spun tot felul de generalități, promisiuni de viitor, chiar în stilul „bombastic“ pe 
care l-a tot criticat Maiorescu, consideraţiuni discutabile, afirmaţii greşite etc. 
Importantă este însă precizarea că avem de-a face cu o lucrare de psihologie nu de 
logică: „amânăm pentru un moment logica pentru psihologie şi pe Mill pentru 
Spencer“? * Deci este greşită încadrarea ei printre „lucrările de logică apărute sub 
influența directă a tratatului lui Maiorescu“. Principial, autorul consideră că „o 
analiză de psihologie trebuie să aibă întâietate asupra uneia de logică“, ceea ce nu 
contravine orientării logico-psihologice a concepției lui Maiorescu, dovadă şi 
faptul că este citată Logica lui Maiorescu, însoțită şi de „datoria de conştiinţă“ 
autorului de „a mărturisi că din citirea paragrafului de acolo ne-a venit întâiul 
imbold spre reluarea încă o dată a chestiunii, desfăşurarea şi cercetarea ei mai 
departe, ba de acolo am împrumutat întâia-ne temelie“ ş.a.m.d. 


26 A. Dumitriu, op. cit, p. 335. 

221 Vide o listă mai extinsă în T. Maiorescu, Prelegeri de filosofie, Editura Scrisul Româ- 
nesc, Craiova, 1980, pp. XXV-XXVI. 
22 P, Eliade, Silogismul şi adversarul său Herbert Spencer, 1891, p. 4. 
229 A. Dumitriu, op. cit., p. 335. 

Prima teză a lui Spencer pe care o respinge P. Eliade se referă la faptul că 
„premisa majoră nu-şi poate avea locul ei în fruntea silogismului“. Autorul începe 
prin ilustrare cu exemple a celor două situaţii: silogisme care încep cu majora, 
silogisme care încep cu minora, atacând astfel universalitatea tezei lui Spencer. 
Unele exemple sunt preluate, fără menționare, de la Maiorescu. Aspectul 
psihologic se reduce la aprecierea silogismelor care încep cu majora (considerată 
universală) drept cazuri speciale de particularizare prin asociere (concept pe care îl 
găsim şi la Maiorescu%0): noțiunea generală se asociază („printr-un procedeu 
psihologic“) de „un caz particular, căruia i se găseşte o nouă particularitate“. 
Procedeul lui P. Eliade nu este însă valabil decât pentru modul Darii. În celălalt 
caz, cu prima premisă particulară, şi a doua universală (considerată majoră) ar fi 
vorba de operaţia psihologică inversă — generalizarea urmată de particularizare. 
Aceste operații ar fi, după P. Eliade, la fel de îndreptăţite în funcţie de specificul 
situaţiilor, ceea ce ar infirma universalitatea tezei lui Spencer. 

A doua teză a lui Spencer pusă în discuţie se referă la faptul că „nu există 
axiomă care să poată sprijini o silogisticare“. Aceasta, datorită faptului că 
silogismul ar conține patru termeni în loc de trei. P. Eliade apelează la un text din 
J. St. Mill, care îl combate pe Spencer. Este vorba de considerarea termenilor nu 
după aspectul lor lingvistic ca fiind identici, să zicem termenul „om“, ci după 
semnificaţia lor în funcţie de raportul cu alți termeni, care le conferă particularități 
psihologice diferite. Aceasta, în concepţia idealist-subiectivă empirică a reducerii 
noțiunilor la complexe de senzații sau percepții. În aceste cazuri, noțiunea „om“, 
care poate să apară în exprimarea clasică a silogismului, ar fi diferită când se referă 
la roți oamenii, de aceeaşi noțiune când se referă la Socrate. Ea fiind diferită şi în 
raport cu John, William etc. Apelul la J. St. Mill nu este convingător pentru com- 
baterea tezei lui Spencer. Aici ar fi fost necesare considerațiuni despre deosebirea 
dintre noţiune şi reprezentare (complex de senzaţii şi percepții). Dar aceste 
consideraţii n-ar fi fost în manieră maioresciană, căci Maiorescu considera, în spirit 
herbartian, că „noțiunea este o reprezentare formată din alte reprezentări“. 

Al treilea argument al lui Spencer, după care „silogismul nu înfăţişează 
toate faptele“ se referă la situaţii în care nu se face apel la raționarea silogistică. 
P. Eliade admite că există şi alte forme de rațiune „extra-silogistice“, dar consideră 
că Spencer a procedat aici utilizând un exemplu de silogism mascat de aspectele 
negative ale argumentării. Expunerea este greoaie şi deficitară. 

În legătură cu ultimul argument al lui Spencer, autorul face din nou 
trimitere la Logica lui Maiorescu, iar pe parcursul discuţiei foloseşte cu subliniere, 
sintagma lui Maiorescu „cercul îngust (luminos) al conştiinţei“. Aceasta, în 
legătură cu problema mecanismului psihic de trecere de la o premisă la alta şi de la 
acestea la concluzie. Trecerea este explicată logic prin legăturile (raporturile) dintre 
sferele termenilor. Dar unul dintre termeni poate fi considerat ca atribut (predicat) 
al unui obiect (a cărui denumire apare ca subiect). Obiectul are însă, după Spencer, 
o mulțime de alte atribute. De ce să se concentreze mintea tocmai la atributul care 


2330 T, Maiorescu, Cercetări psihologice, îngrijirea ediției, studiu introductiv şi note de 
V. I. Tânase, Editura Univers Enciclopedic, Bucureşti, 1999, p. 30 sq. 

urmează să fie tennen mediu? P. Eliade consideră că aici intervine cercul îngust al 
conştiinţei care face selecţia atributelor: „unul dintre atribute trebuie să-mi ocupe 
mai mult atenţia“. Discuţia este transpusă de pe planul noetic pe cel senzorial- 
perceptiv. Poate că acest lucru i-a plăcut lui Maiorescu, dar definiţia silogismului 
bazată pe astfel de considerente, cum apare la P. Eliade, ar fi trebuit sancționată. 
„Silogismul, zice P. Eliade, este o lumină ce trece prin conştiinţă şi care te face 
atent asupra unuia din atributele obiectului“. Cu această ocazie, deşi comite câteva 
erori, autorul surprinde ceva din semnificația psihologică a silogismului??!. „Strict 
vorbind dar, spune autorul, ceea ce îți vine întâi în minte nu e nici termenul major, 
nici termenul mediu; nici generalul, nici particularul, ci particularitatea, termenul 
minor — cel dintâi element al silogismului nu e nici premisa majoră, nici premisa 
minoră, e concluzia“. În continuare, P. Eliade, fără să indice vreo sursă, se referă la 
„schema logicianului chinez Gotama“, considerând că Aristotel, Spencer şi sco- 
lasticii nu dau „schema adevărată a silogismului“. 

Necunoscând sursa întregului aliniat, subliniem doar faptul că în cadrul 
argumentării silogistice se porneşte într-adevăr de la „concluzie“, respectiv de la o 
teză care urmează să devină concluzie. Dar acest lucru nu-i era străin lui Aristotel 
şi nici scolasticilor. Este vorba de căutarea termenului mediu (inventio medii) şi de 
celebra „punte a măgarilor“ (pons asinorum) prin care poate fi găsit în vederea 
alcătuirii premiselor, ca argumente ale tezei. Încercând să exprime această situație, 
P. Eliade, considerând că „întâi vine concluzia“, afirmă că aceasta ar conține doar 
termenul minor, ceea ce este preşit. 

Indiferent de valoarea lucrării, ea cuprinde referințe explicite la Logica lui 
Maiorescu şi chiar unele încercări originale (mai puţin corecte însă) de utilizare a 
unor teze maioresciene. Principal însă, ele nu puteau să conducă prea departe, dar 
puteau fi alcătuite cu mai multă rigoare, referințe bibliografice separate, concizie şi 
un știl mai îngrijit, adică tocmai într-o manieră maioresciană autentică, nu numai 
declarativă. 

Anton Dumitriu citează în continuare“, sub același titlu, o listă de 
11 lucrări de logică, apărute între 1881-1904, fără să se întrebe dacă acestea au sau 
nu vreo legătură cu „tratatul“ lui Maiorescu. Este citată, de exemplu, lucrarea lui 
Lazăr Şăineanu, Raporturile între logică şi limbaj (Bucureşti, 1891). Numai că 
titlul lucrării, care ne sugerează un studiu de logică, cu menţionarea unor teme, 
cum ar fi „categoriile aristotelice“, este altul: Raporturile între gramatică şi logică, 
cu privire sintetică asupra părților cuvântului — studiu de lingvistică generală, 
Bucureşti 1891. Aici „categoriile aristotelice“ sunt amintite în treacăt, iar Lazăr 
Şăineanu are o goncepție critică la adresa logicismului în genere, opusă orientării 
lui Maiorescu”. Şăineanu nu se referă la Maiorescu, dar acesta î „eritică pe 
Şăineanu tocmai pentru atitudinea acestuia „contra părerii logicienilor“? *. Situaţia 


232 


231 Vezi amănunte referitoare la această temă la Al. Surdu, Semnificaţia psihologică a 
silogismului categoric, în „Revista de psihologie“, XXVI, nr. 4, 1980. 

22 A. Dumitriu, op. cit., p. 336. 

23 A se vedea amănunte la: Al. Surdu, Lazăr Șăineanu despre logică şi gramatică, în „Aca- 
demica“, IX, nr. 11, (107), 1999. 

3% T. Maiorescu, Scrieri de logică, Editura Științifică și Enciclopedică, Bucureşti, 1988, 
pp. 283, 26. 

este asemănătoare şi în cazul celorlalte 10 lucrări. Ceea ce înseamnă că nu este 
corectă sintagma „epocă maioresciană“, adică „perioada de timp“ în care a trăit 
Maiorescu şi eventual de după Maiorescu, unde să fie încadrate toate lucrările de 
logică, indiferent dacă aveau sau nu vreo legătură cu orientările caracteristice 
Logicii lui Maiorescu. 

În loc de „epoca maioresciană“ trebuie să se vorbească despre tradiția 
maioresciană, despre „Maiorescu şi maiorescienii“5. Mai precis despre „Titu 
Maiorescu — logicianul'“*5 şi despre „logicienii maiorescieni“, nu despre lucrări de 
licență cu profil logic şi nici despre lucrări de logică doar apărute în preajma 
Logicii lui Maiorescu, ci despre lucrările „maiorescienilor“ de ieri şi de azi, 
elaborate pe una dintre direcţiile orientative ale Logicii lui Maiorescu, chiar dacă 
acesta n-a fost de acord cu ele sau cu autorii acestor lucrări. 


1.2.7. Impunerea Logicii lui Maiorescu în contextul 
gândirii teoretice româneşti 


Particularitățile Logicii lui Maiorescu — pe care acesta o dorea un manual 
exemplar — față de toate celelalte, pe care le cunoştea foarte bine şi chiar le folosise 
uneori excesiv, putea să determine, principial, reacții neplăcute pentru autorul ei 
din partea unui public cititor mai larg decât elevii pasivi, cărora ar fi trebuit să se 
adreseze. Chiar prin titlu, lucrarea, în ciuda prefețe; cu avertismente formale 
modeste, trezea interes şi ca atare suspiciune, căci nimeni n-ar fi luat în discuţie un 
manual modest de liceu, cum au fost cele de dinaintea şi de după apariția Logicii 
lui Maiorescu. 

Autorul ştia că este vorba de altceva şi chiar voia să fie altceva, cu 
asumarea oricăror riscuri. El însuşi va reproşa ulterior continuatorilor săi că 
lucrările lor ar fi „premature la noi??? şi asta prin 1910. Cu atât mai prematură 
putea să fie Logica din 1876. Şi chiar a fost la început, dar, în loc să piardă, a avut 
de câştigat, în loc să fie respinsă, s-a impus. 

În ciuda reacției neplăcute pe care a produs-o critica lui George Zotu, el 
avea în multe privințe dreptate, iar în altele se manifesta un ecou al situației 
„premature de la noi“. Intervenţia lui Mihai Eminescu şi a lui Ion Slavici în această 
dispută, cauzată în fond de anumite ambiguități ale autorului, a fost benefică pentru 
atragerea atenției asupra lucrării, căci altfel reacția cea mai neplăcută a situaţiei 
„premature“ putea să fie nepăsarea. Dar lucrurile nu s-au petrecut astfel. Nici dacă 
ar fi regizat Maiorescu însuşi această împrejurare, invitându-şi amicii să-i laude 
cartea (ceea ce n-a făcut niciodată), n-ar fi ajuns la un rezultat mai bun. 


235 Cf. Al. Surdu, Maiorescu şi maiorescienii, în „Academica“, II, nr. 9(21), iulie 1992. 


23 CE. Al. Surdu, Vocaţii filosofice româneşti, Editura Academiei Române, Bucureşti, 1995, 
pp. 29-35. 


231 |, Petrovici, Titu Maiorescu, (1840-1917), Bucureşti, 1931, p. 21. 

După acest început, Logica lui Maiorescu este cunoscută şi recunoscută, iar 
cu ediția a II-a încep şi aprecierile laudative. Dar aceasta n-a însemnat încă ceea ce 
dorea Maiorescu, impunerea acestei lucrări în gândirea teoretică românească, a 
concepţiilor sale, care erau şi ale lumii occidentale din care s-a inspirat, în cultura 
românească în genere. Obţinerea, cum am spune astăzi, cel puțin principial, a 
„sincronismului cultural“ cu gândirea europeană. 

Pe linia aprecierilor ulterioare ale Logicii lui Maiorescu, de regulă 
apologetice, s-a încercat o prezentare critică, relevând principalele deficiențe ale 
acestora, legate de necunoaşterea surselor de inspirație ale lui Maiorescu, de 
evoluţia concepției sale, de „metamorfoza“ Logicii lui Maiorescu şi grave carențe 
în cunoaşterea lucrărilor de logică din timpul lui şi a tendințelor dominante din 
logica occidentală a vremii. S-a constatat de asemenea din referințele exegeților lui 
Maiorescu că nici măcar lucrările citate chiar de către Maiorescu n-au fost 
parcurse. Că anumite idei, considerate chiar de autor că nu-i aparțin, au fost 
apreciate ulterior drept contribuţii originale ale acestuia. Au existat şi exegeze 
demne de reținut, precum a lui Mircea Florian, care arată importanța acestei lucrări 
tocmai prin caracterul judicios al selectării de către Maiorescu a surselor de 
informație şi nu prin găsirea cu orice preț a unor contribuții originale pe care nu le- 
a revendicat autorul niciodată. 

Cu toată considerațiunea pentru Istoria logicii a lui Anton Dumitriu, unul 
dintre cei mai competenți comentatori, trebuie semnalată maniera de apreciere, 
uneori eronată, pentru aceeaşi culpă, la care se adaugă şi comparaţia Logicii lui 
Maiorescu, urmată şi de alți cercetători, cu lucrări semnificative din logica 
simbolică de astăzi, când se ştie atitudinea negativă a lui Maiorescu față de primele 
încercări din această direcţie. 

În fine, trebuie acordată importanța cuvenită străduințelor efective ale lui 
Maiorescu, în calitate de îndrumător direct, de profesor, în impunerea concepțiilor 
sale, nu numai prin cursurile sale de logică exemplare şi cu mare audiență în afara 
cercurilor studenţeşti şi a conferințelor sale publice, ci şi prin conducerea şi 
îndrumarea studenților în elaborarea lucrărilor de licență. Unele dintre acestea, ca 
aceea a lui Pompiliu Eliade, despre care s-a vorbit dar nu s-a scris, sunt ilustrative 
pentru impunerea de către Maiorescu însuşi a propriilor sale „direcţii“ de cercetare 
în logica românească. 

Ceea ce nu înseamnă însă, că toate lucrările de logică din acea perioadă au 
fost elaborate în spiritul Logicii lui Maiorescu, situație care nu mai îndreptățește 
decât parţial 'sintagma de „epocă maioresciană“. Aceasta nu înseamnă însă 
contestarea „tradiției maioresciene“ în logica românească, respectiv continuarea 
directă şi apoi indirectă a spiritului în care a fost elaborată această Logică. 

Logică şi gramatică 


Alexandru SURDU 


2.1. Probleme de logica istoriei la A. D. Xenopol 


Alexandru Dimitrie Xenopol s-a născut la 23 martie, 1847 în Iaşi, unde îşi 
termină studiile liceale (1867), avându-l ca profesor la „Institutul Academic“ pe 
Titu Maiorescu. Obţinând o bursă de la societatea „Junimea“ studiază dreptul şi 
filosofia la Berlin (1867-1871), obţinând doctoratele în ambele discipline. Practică 
avocatura, fiind şi profesor de istorie la Institutul Academic şi apoi la Universitatea 
din laşi. Rector al Universităţii din Iaşi (1898-1901). Membru corespondent (1889) 
şi titular al Academiei Române (1893); preşedinte al Secţiunii istorice a Academiei 
Române (1903). Moare în Bucureşti, la 27 februarie 1920. 

Are contribuţii importante în mai multe domenii: economie, filosofie, 
sociologie, drept şi istorie. Este cunoscut însă mai ales prin contribuțiile sale de 
teoria istoriei. 

Titu Maiorescu, în Logica sa (nota la $ 63) susține, urmându-l pe 
Schopenhauer, că „istoria nu este ştiinţă“. I. Brucăr, editorul din 1940 al Logicii lui 
Maiorescu menţionează autori germani şi români (filosofi şi istorici) care au 
susținut contrariul. Printre aceştia se numără şi A. D. Xenopol, care face chiar o 
expunere pe această temă la Academia Română (Expunere pe scurt a principiilor 
fundamentale ale istoriei, 9 aprilie 1899). După modul în care pune problema, 
Xenopol se referă la Titu Maiorescu, fără a-i pomeni însă numele. Oricum, poziția 
lui Maiorescu nu era singulară şi nici reductibilă la concepția lui Schopenhauer, 
nerecunoscut ca autoritate nici în domeniul logicii şi nici al istoriei. Tot Xenopol, 
în Teoria istoriei (1908) se referă pe larg la „obiecțiile împotriva caracterului 
ştiinţific al istoriei“ . O bună parte din această lucrare este destinată combaterii 
unor astfel de teorii şi justificării istoriei ca ştiinţă. Este vorba de statutul istoriei, 
de specificul ei, de modalitatea în care ea corespunde sau nu scientificității în 
genere, dacă are sau nu legităţi, dacă nu este mai degrabă o artă etc. 

În ultimul capitol al lucrării, intitulat Despre metodă în istorie, Xenopol 
foloseşte, ce-i drept o singură dată, şi termenul de „logică a istoriei“ . Este un 
termen neobişnuit (Logik der Geschichte), pe care Xenopol nu-l revendică de la 
vreun autor. În cursul lucrării (cap. 3) este citată o lucrare a lui H. Rickert Uber die 
Aufgaben einer Logik der Geschichte, dar fără referințe la această logică ce pare 
mai degrabă discutabilă decât fonmulabilă ca atare. 

Cert este însă faptul că tot Maiorescu, în Logica sa (nota la $ 51), bine 
cunoscută lui Xenopol, considera ca o „greşeală de sistem“ înglobarea în logică a 
unor „părți deosebite“, cum ar fi: „logica matematicii, logica fizicii, logica bio- 
logiei, logica politicii, chiar logica istoriei“ . Este fireşte, cea mai nereuşită dintre 
„contribuţiile“ lui Maiorescu, infirmată chiar din vremea sa, cel puţin în legătură cu 
primele patru „logici“. Ultima, „logica istoriei“ nefiind elaborată ca atare nici 
astăzi, dar la care lucra de pe atunci A. D. Xenopol. 

Principial, se poate considera că Maiorescu a greşit mai puţin infirmând 
logica istoriei, decât caracterul ştiinţific al istoriei. El avea pentru aceasta şi motive 
personale, legate de activitatea revoluționară a tatălui său care a produs numeroase 
neajunsuri întregii sale familii. Maiorescu nu credea în previziunile istorice ale 
acestuia şi ale contemporanilor. „Dar ce nu-mi pare nimerită“, îi scria el lui Ion 
Petrovici în 1906, „este prorocirea despre distrugerea Imperiului austriac. Eu aud 
acest cântec de vreo 50 de ani...“ Şi totuşi imperiul a căzut chiar în preajma morții 
lui Maiorescu. 

Ceea ce nu ştia Maiorescu şi n-au ştiut-o nici exegeții de mai târziu, care 
au scris pe această temă (Ath. Joja, Despre logica istoriei, 1965 şi Gh. Toma, 
Xenopol despre logica istoriei, 1971) este faptul că A. D. Xenopol a publicat în 
„Historische Zeitschrift“, 102. Bd., 3. Folge, din 29 mai 1909 un studiu intitulat 
Zur Logik der Geschichte (Despre logica istoriei), tratând deci separat această 
problemă, menționată aparent întâmplător în Teoria istoriei. 

Chiar dacă Xenopol n-a făcut referință la Maiorescu, lucrările sale fiind de 
altfel publicate în străinătate, este vorba totuşi de o linie contrară celei maioresciene şi, 
cum observă şi I. Brucăr, chiar de o adversitate în special a lui Maiorescu față de 
Xenopol. Oricum, contribuţiile lui Xenopol meritau să fie menționate chiar şi în 
Istoria logicii a lui Anton Dumitriu. Ceea ce nu s-a întâmplat însă. 

Xenopol porneşte discuţia în legătură cu o lucrare a lui Ernst Bernheim 
(Lehrbuch der historischen Methode und der Geschichtsphilosophie, apărută într-o 
a V-a ediție). Este vorba de considerații asupra metodei în istorie identificată cu 
„logica acestei discipline“, adică „logica istoriei“ . 

Logica istoriei, principial, din perspectiva logicii clasico-tradiționale, face 
parte din Metodologie, adică din a doua componentă a logicii. Ea cuprinde de 
regulă aşa-numitele aplicații ale primei părți, numită Logica elementară. Mai 
concret, logica elementară tratează despre formele gândirii: noţiuni, judecăți, rațio- 
namente şi uneori despre operațiile logice cu acestea: definiţii, clasificări, 
diviziuni, argumentări, respingeri, demonstrații, deducții, inducţii etc. Uneori, cum 
face şi Maiorescu, operaţiile logice sunt plasate în metodologie, fiind considerate 
ca aplicații ale celor trei forme. De regulă, însă, ele sunt concretizate cu aplicații 

din diferite ştiinţe. Definiţiile, de exemplu, au specificul lor în matematici, unde 
este vorba de noțiuni numerice între care se pot stabili egalități, față de cele din 
biologie, unde intervin diferențierile pe genuri şi specii. Aplicațiile logicii în 
diferite ştiinţe conduc la particularizări ale formelor logice, dar uneori şi la 
descoperirea unor noi tipuri de raționare, ceea ce face ca logicile ştiinţelor să-şi 
dobândească o anumită autonomie, cum s-a întâmplat cu logica matematicii sau 
logica matematică, logica fizicii sau logica mecanicii cuantice. 

În legătură cu logica istoriei, principial, este vorba de precizarea dome- 
niului de aplicabilitate a formelor logice şi de modalitatea specifică în care pot fi 
utilizate operaţiile cu aceste forme. Dacă domeniul ştiinţific nu permite nici o 
aplicaţie a operaţiilor cu forme logice, indiferent de particularitățile acestora, atunci 
nu se poate vorbi despre logica acelei ştiinţe. 

În Teoria istoriei, Xenopol pomeşte investigația metodologică de la 
domeniul de referință al istoriei: monumentele şi documentele, ambele necesitând, 
pentru a se referi la fapte sau date istorice, interpretări, ceea ce separă domeniul 
istoric de al celorlalte ştiinţe care dispun de date perceptive prezente. În plus, 
faptele istorice sunt unice şi nerepetabile, neexperimentabile. Afară de cazuri 
excepționale, raționamentele deductive sau inductive, de conchidere de la universal 
la particular şi invers, nu sunt aplicabile în istorie, fără a conduce la erori. Aceasta 
nu înseamnă însă că nu ar exista şi procedee logice aplicabile în istorie. Sunt 
valabile uneori şi demonstrațiile cu precizarea că rezultatele acestora sunt doar 
ipotetice; demonstrația în istorie trebuie să fie urmată de dovadă. 

Asemenea demonstrații ar putea să aibă și caracter de previziuni. În 
legătură cu căderea imperiilor, de exemplu. Ceea ce ştia şi Dimitrie Cantemir, care 
prevăzuse căderea Imperiului otoman, deşi el însuşi n-a dispus de dovadă. Aici se 
încadrează şi „cântecul“, pe care îl auzea Maiorescu de 50 de ani despre „distru- 
gerea Imperiului austriac“. Concluzia unei demonstrații istorice de acest fel, chiar 
cu privire la evenimente trecute, necesită însă dovezi concrete. 

Xenopol se referă la o anumită operaţie logică particulară pe care o 
numeşte inferență, mai precis „inferenţă istorică“. În cadrul acesteia s-ar putea con- 
chide de la individual la individual. Inferenţa istorică ar fi „operaţia inteligenței“ în 
cadrul căreia nefiind date unul sau mai multe fapte cunoscute prin atestare directă, 
se conchide existența altor fapte sau cauze (probabil „cazuri“ — n.n.) individuale, 
care nu ne sunt cunoscute prin atestare directă. 

Inferențele istorice sunt de trei feluri: urcătoare, laterale şi descendente. 
Inferența urcătoare se referă la situația în care faptul căutat precede faptul care 
serveşte pentru a-l descoperi; cea laterală, în care faptul necunoscut coexistă cu cel 
cunoscut, iar cea descendentă, în care faptul cunoscut ne poate conduce la un fapt 
necunoscut ulterior acestuia. Ele ar fi, după Xenopol, tipuri speciale de raționa- 
mente istorice. Inferența ascendentă ar fi un fel de „inducție individuală“ , inferența 
descendentă un fel de „deducție individuală“, iar cea laterală, „un fel de lege de 
repetiție aplicată unui caz particular“ . 

În felul acesta încearcă Xenopol să justifice atât caracterul logic al ştiinţei 
istorice, cât şi specificul acesteia. În orice accepție concluzia, spre deosebire de 
raționamentele obişnuite, este ipotetică şi rămâne ipotetică până la găsirea dovezii 
concrete. În nici unul dintre cazuri nu se operează cu treceri de la universal la 
particular şi invers. Ceea ce nu înseamnă însă că nu se poate vorbi despre o logică a 
istoriei. 

Logica istoriei este considerată de Xenopol, în maniera logicii tradiţionale, 
ca metodologie a ştiinţei istorice, un domeniu până atunci închis, care să trateze nu 
numai despre particularitățile metodei istorice, ci despre o logică cu totul nouă, 
bazat pe principii contrare. 

Deosebirea fundamentală dintre logica istoriei şi cea cunoscută până atunci 
ar consta în aceea că ultima se bazează pe trecerea de la universal la particular 
(deducția) sau de la particular la general (inducția), pe când logica istoriei le 
utilizează numai în mod excepțional, utilizând frecvent o a treia modalitate rațio- 
nală, puţin studiată, de conchidere de la o propoziţie individuală sau particulară la 
una asemănătoare, cea universală fiind doar mijlocitoare (Mirtelsatz). Particu- 
laritatea caracterizează deci logica istoriei. Dar şi aici este vorba de o particularitate 
specifică, determinată în timp, care nu poate să mai apară vreodată în acelaşi fel. 
Este o particularitate caracteristică nu numai pentru istoria omenirii, ci în genere 
pentru tot ceea ce devine, pentru orice dezvoltare (Entwicklung). Logica istoriei 
este numai o parte din „logica succesiunii“ (Logik der Aufeinanderfolge). Ceea ce 
nu înseamnă că principiile logicii istoriei sunt valabile şi în domeniile evoluției 
anorganice şi organice în genere. Logica istoriei este aplicaţia logicii succesiunii la 
cercetarea evenimentelor umane. 

Istoria este ştiinţa succesiunilor de evenimente umane şi nu este o ramură 
oarecare a ştiinţei în genere şi nici a istoriei ştiinţelor. Căci ştiinţele obişnuite se 
referă la evenimente, fapte repetabile, iar istoriile lor la succesiuni subiective de 
teorii, concepții etc., pe când modalitatea de tratare istorică nu este o succesiune 
subiectivă, ci obiectul însuşi este cel care îi determină caracterul. 

S-ar putea vorbi şi despre o oarecare succesiune a teoriilor în ştiinţa istoriei 
datorită faptului că, aşa cum considera Bemheim, în cadrul unor interese subiective, 
s-ar avea în vedere uneori o anumită latură, alteori alta, ale aceluiaşi eveniment, ceea 
ce nu înseamnă însă, că istoria ca atare ar avea un caracter subiectiv. 

În cadrul succesiunilor istorice de evenimente se poate vorbi despre o relaţie 
cauzală, pe care nu trebuie, consideră Xenopol, s-o identificăm cu legitatea. Identi- 
ficarea cauzalității cu legitatea conduce la două situații inacceptabile de către istoricul 
român, tocmai din perspectiva unei logici a istoriei. Dacă legitatea este cauzalitate, 
atunci acceptând relaţii cauzale în istorie, cum este şi firesc, trebuie să admitem şi legi, 
adică raporturi necesare între evenimente care să aibă loc oriunde şi oricând, ceea ce 
nu se petrece în istorie. Pe de altă parte, admiterea legităţii în istorie, prin intermediul 
cauzalității, ar conduce la identificarea istoriei cu ştiinţele naturale sau exacte. În 
ambele situații n-ar mai fi cazul să se vorbească despre o logică specială a istoriei. 
Dar, consideră autorul, legitatea este diferită de cauzalitate chiar în cazul ştiinţelor 
exacte. Legile lui Kepler sau legea căderii corpurilor a lui Galilei se referă la raporturi 

între viteze şi distanțe fără referințe la cauzele care determină aceste raporturi, 
respectiv la principiul gravitaţiei. În plus, cauzele sunt identificate adesea, chiar în 
ştiinţele exacte, cu condiţiile care determină realizarea unor fenomene, fără să fie 
vorba de vreo cauză propriu-zisă a lor. 

În istorie, cauzele au un rol fundamental ca justificări şi motivații ale 
evenimentelor, fără a fi însă cauze propriu-zise sau ultime. Pe linia justificărilor 
cauzale regresive s-ar ajunge în istorie la începutul omenirii, la legătura dintre om 
şi animale sau chiar la originea vieții. Fiind vorba de evenimente individualizate în 
spațiu şi timp, în istorie şi cauzele acestora au aceleaşi caracteristici. Depistarea 
unei cauze, a unui eveniment într-un cadru istoric determinat nu constituie o lege şi 
nu conduce la vreun concept supraordonat. Cauzele istorice sunt singulare 
(singulăre Ursachen), la care se adaugă şi întâmplarea, care nu este nici ea lipsită 
de cauză, ci detennină doar diversificarea concretă a efectelor. 

Toate acestea dovedesc particularități ale inferențelor istorice faţă de cele 
obişnuite, dar ilustrează totuşi ontologic, prin desfăşurarea cauzală a evenimentelor 
istorice, posibilitatea abordării lor logice. 

Există şi alte particularități caracteristice istoriei ca ştiinţă referitoare la 
adevărurile generale. Noţiunile în genere, consideră Xenopol, sunt universale sau 
particulare. Prin „particulare“, el înțelege însă noțiuni singulare sau individuale. 
Această interpretare nu este uzuală în logică. De fapt nu noțiunile sunt universale, 
ci judecățile, iar acestea mai sunt şi particulare şi singulare, individualul referindu- 
se la obiectele inefabile. După Xenopol, generalul ar fi intermediar, între universal 
şi particular. Ar exista mai multe grade de generalitate. Caracteristica evenimen- 
telor istorice ar constitui-o faptul că ele au o anumită generalitate în spațiu, unele, 
lato sensu, zice Xenopol, putând fi chiar universale, dar sunt individuale în timp, 
adică apar o singură dată şi nu se mai repetă niciodată. La care se adaugă fireşte şi 
diferențierile individuale. Am putea zice că „toți oamenii sunt muritori“ , adică mor 
pretutindeni, dar fiecare moare într-un anumit timp şi într-un anumit fel, istoria 
ocupându-se tocmai cu astfel de evenimente concrete. Dar şi pe această cale se 
ajunge la contestarea caracterului ştiinţific al istoriei, pe motivul că nu oferă 
cunoaşterea unor legi specifice. Xenopol consideră însă că aici este vorba de 
întregul domeniu al devenirii, al evenimentelor succesive care nu se mai repetă. 
Ceea ce înseamnă că știința în genere ar putea să se bazeze pe ceva diferit de 
legitatea în accepție uzuală. Ştiinţa, consideră Xenopol, este un ansamblu de 
propoziţii generale, bazate pe fapte dovedite, prezentat în ordine sistematică. Ceea 
ce convine şi istoriei. Această „ordine sistematică“ este cea care generează 
caracterul logic al istoriei şi în genere al succesiunii. Căci aici apar serii (Reihen) în 
cadrul cărora faptele sunt înlănțuite cauzal. Aceste serii joacă în istorie acelaşi rol 
ca şi legile din ştiinţele naturii. 

În continuare, Xenopol se referă la siguranța sau certitudinea faptelor care 
alcătuiesc seriile şi la coordonarea sistematică a complexului de adevăruri al 
istoriei. Certitudinea ţine de investigația faptelor ca atare şi este determinată de 
relevanța acestora, pe când coordonarea rezultatelor ține de activitatea de 
sistematizare a istoricului: de supra-, sub- şi coordonarea seriilor, ca şi de ordonare 

cauzală a faptelor succesive din cadrul acestora. Xenopol compară această 
sistematizare cu tabloul elementelor din chimie, orânduite şi ele pe serii ordonate, 
fără ca elementele succesive să fie determinate cauzal, ceea ce n-a condus la 
contestarea caracterului sistematic al acestui tabel. 

În încheiere, Xenopol promite să revină, cu altă ocazie, asupra unor alte 
probleme importante din logica istoriei. Se pare că nu s-a putut ţine de promisiune. 

2.2. Lazăr Şăineanu despre logică şi gramatică 


Lazăr Şăineanu (1859-1934) a fost profesor la Universitatea din Bucureşti. 
Are contribuţii în domeniul lingvisticii şi al folcloristicii. A studiat limbile orientale 
şi influențele acestora asupra limbii şi culturii române. A realizat studii compa- 
rative asupra basmelor româneşti şi ale altor popoare precum şi a legendelor antice. 
Este autorul unor dicționare (german-român, 1901 şi român-german, 1905) care 
s-au bucurat de o largă circulaţie, ca şi Dicționarul universal al limbii române. 

Lazăr Şăineanu, într-o lucrare de la sfârşitul secolului trecut (Raporturile 
dintre gramatică şi logică, cu privire sintetică asupra părților cuvântului, Editura 
Socec, Bucureşti, 1891), consideră, pe baza datelor de care dispunea, că procedura 
clasică de studiu al gramaticii, prin logică şi invers, care a dominat cultura 
europeană occidentală, nu este numai ineficientă, ci chiar imposibil de aplicat în 
cazul limbilor neindoeuropene, a celor primitive şi mai ales în studiul istoric al 
limbilor în genere. Faptul că europenii occidentali au procedat aşa are un suport 
istoric bine cunoscut: lipsa de interes a grecilor, care au fost primii gramaticieni şi 
logicieni din Occident, pentru orice altă limbă afară de greacă. Până şi latina era 
considerată „barbară“ . 

Ce ar fi putut să zică un Aristotel, care împărțea cuvintele semnificative în 
nume (substantive) şi verbe, dacă ar fi ştiut că marea majoritate a oamenilor 
vorbesc limbi în care nu există această distincţie? Ne-am obişnuit prea mult cu 
logica şi gramatica indoeuropeană, pentru a nu considera că celelalte limbi sunt 
primitive, ca şi persoanele care le vorbesc, ceea ce nu este însă corect. 

Şăineanu atrage atenția asupra complexităţii raportului dintre logică şi 
gramatică. El presupune implicit consideraţiuni psihologice şi etnopsihologice, care 
pot conduce la concepții rasiale greşite. Principial nu există o evoluție, nici logică, 
nici lingvistică de la o limbă la alta sau de la un grup de limbi la un alt grup. Cel 
puţin istoria pe care o cunoaştem nu ne aduce astfel de dovezi. 

Există trei grupuri mari de limbi, clasificate din perspectivă morfologică, 
pe care Şăineanu le numeşte: „isolante, aglutinative şi flexionale“. De primul tip 
sunt limbile chineze, în care elementele monosilabice ale propozițiilor rămân 
neschimbate, valoarea şi calitatea lor fiind în funcţie numai de locul pe care îl 
ocupă în propoziţie şi de raportul cu celelalte elemente. Aglutinarea presupune 
alipirea, combinarea elementelor lingvistice de bază, dintre care unele devin 
auxiliare, ca în limba turcă. Cele flexionale dispun de elemente care îşi pierd orice 
semnificație independentă, contribuind la transformarea elementelor de bază şi a 
semnificaţiilor acestora, cum se petrece în limba sanscrită. 

Considerând că cele mai evoluate ar fi limbile indoeuropene, o serie de 
lingvişti au încercat să prezinte un fel de proces lingvistic progresiv în care 
izolarea, aglutinarea şi flexionarea ar constitui trei faze succesive prin care ar trece 
orice limbă. Şăineanu adoptă părerea contrară, a lingviştilor care se bazează pe 
studiul istoric şi comparativ al limbilor. El respinge ca nefondată teza provenienţei 
cuvintelor indoeuropene din aşa-numitele „rădăcini“ monosilabice. Rădăcinile sunt 
rezultatul studiilor antice şi comparative, dar nu punctul de plecare al limbilor 
naturale. Căutarea unei limbi originare din care s-ar fi desprins toate celelalte nu 
poate fi susținută cu argumente istorice. 

Studiul comparativ al limbilor arată în plus că cele trei grupuri nu sunt 
chiar atât de rigid diferenţiate. Că între ele există tot felul de combinaţii, fără a fi 
vorba de tendințe evoluționiste şi, mai mult, de vreo influență reciprocă. Se 
observă, chiar invers față de schema presupus progresivă, că anumite limbi flexio- 
nale denotă, cel puțin comparativ cu altele, tendințe mai accentuate sau predilecții 
pentru monosilabism şi uniformizări flexionare la declinări şi conjugări (cazul 
limbii engleze, dar şi al limbii române populare din anumite zone) sau predilecția 
pentru aglutinări (la limbile germanice). 

Există anumite faze de canonizare ale unei limbi, care coincid cu clasi- 
cizarea ei, mai ales prin scris, ceea ce împiedică în condiții normale evoluția 
acesteia în continuare. Este cazul majorității limbilor culte, surprinse însă fiecare 
într-o anumită perioadă care ar fi putut apoi să sufere transformări, de regulă spre 
simplificare (ca trecerea de la greaca veche la cea modernă). 

Dacă am fi avut alte condiţii istorice de clasicizare a sintaxei limbii române 
din preajma anului 1700, azi am fi scris ca Principele Cantemir şi cronicarii, cu 
verbele la urmă, şi cu o mulțime de infinitive, cum o fac germanii, în ciuda faptului 
că limba vorbită are alte tendințe. 

În context general lingvistic se poate vorbi doar de o predominanţă a 
tendințelor izolante, aglutinante sau flexionale, ale limbilor care le determină să 
facă parte din una sau alta dintre cele trei grupuri. Şăineanu, aminteşte şi de alte 
modalități de exprimare a gândirii (vizuale sau auditive), care pot interveni în 

limbile curente (gesturi, intonații ş.a.). Problema fiecărei limbi este aceea de a reda 
cu mijloacele sale specifice cât mai adecvat gândurile pe care le exprimă. 

Dacă logica s-ar reduce la aspectul ei clasic, de sorginte grecească, 
construită de fapt cu materialul lingvistic al limbii greceşti, atunci celelalte limbi ar 
trebui considerate şi astăzi ca primitive, ca şi gândirea pe care o exprimă. De unde 
şi anumite considerații etnopsihice despre înapoierea mentală a celor care le 
vorbesc. 

Dar logica, aşa cum observă Şăineanu, nu se referă la gândirea ca atare, ca 
proces psihic, ci la anumite formaţiuni, structuri sau scheme (ca cele silogistice, de 
exemplu) care nu apar nici măcar în limba greacă. Dacă este vorba de cele mai 
simple, de noţiunile elementare, cuvintele oricărei limbi le exprimă în mod adecvat, 
indiferent de complexitatea sau de simplitatea lor. Tendinţa logicii moderne fiind 
aceea de a înlocui cuvintele cu simboluri grafice. Numai că o astfel de „gândire“, 
consideră Şăineanu, nici nu există. Efectivă este doar gândirea judicativă şi deci 
exprimarea propozițională. 

Aici părerile sunt împărțite şi intervin considerațiuni pur psihologice, filo- şi 
ontogenetice, dar şi general gnoseologice. Instruiţi sau nu, copiii folosesc cuvintele, 
chiar dacă nu în mod exclusiv, şi cu semnificație dominativă. Este vorba de raportul 
Wort-Sache (cuvânt-lucru), care a înlesnit în perioada trocului schimbul nu numai de 
obiecte între primitivi, ci şi de cuvinte, împrumuturile de structuri gramaticale 
realizându-se mult mai greu, uneori după secole de conviețuire. 

La nivel morfologic putem considera că expresivitatea lingvistică este 
convenţională şi nu ridică probleme deosebite. Semnalăm totuşi faptul că existența 
articolului hotărât din greacă a fost un avantaj logic al acesteia faţă de latină. 
Distincția dintre „om“ şi „omul“ a fost hotărâtoare pentru surprinderea generalității 
logice, necesitând, în limbi fără articol hotărât, explicații suplimentare. Există deci 
limbi mai potrivite şi mai puţin potrivite pentru exprimări noționale. 

Aceasta nu înseamnă că limba greacă n-a avut şi carenţe de exprimare a 
gândirii, unele datorate tocmai flexionarităţii sale excesive. Este vorba, de 
exemplu, despre multitudinea de forme substantivale ale verbului eimi (a fi), care 
nu numai că sunt greu traductibile, dar au produs şi grecilor numeroase confuzii, 
chiar lui Aristotel. Din aceasta perspectivă, latina a fost mai potrivită. În locul unor 
expresii flexionale ca: ființă, fiind, a fi-ul, care nici în greacă nu însemnau ceva 
prea strict, filosofii latini au introdus termeni diferiți: substanță, existență, esență, 
mult mai potriviți, cum au făcut-o şi filosofii de alte limbi. 

Prin urmare, nu este vorba de concordanțe biunivoce între conceptele 
logico-filosofice şi cele lingvistice. Cel puţin în privinţa unor limbi izolante, aglu- 
tinative sau flexionale evoluate (chineză, turcă sau germană, să zicem), în care 
există termeni pentru noțiuni abstracte. 

Şăineanu găseşte o rezolvare rezonabilă şi la nivel judicativ-propozițional, 
chiar dacă nu putem reduce gândirea la această formă, a raportului dintre logică şi 
gramatică. Fără să insiste prea mult pe aspectele structurii logice, obişnuite la noi 
prin clasicul (S este P), el reduce raportarea la două noţiuni-cuvinte (S-P), ceea ce 
s-a făcut şi de către logicieni, chiar de expresie indoeuropeană. Este evident că S şi 

P, dacă vrem să menţinem această notație, desemnează un raport între două noțiuni 
diferite. Un fel de legătură, indiferent dacă aceasta este evidenţiată sau nu. Ceea ce 
este mai important se referă la corespondentul lingvistic. Or, acesta, de la Aristotel 
citire, era structura propozițională de tip nume-verb, care nu se regăseşte decât în 
anumite limbi. Întrebarea simplă este, în măsura în care gândirea se reduce la actul 
Judicativ, populaţiile care vorbesc limbi de alt tip (chinezii şi turcii, să zicem) nu 
gândesc? Sau noi, cei care identificăm structura logică cu cea lingvistică, gândim 
greşit? 

Şi, fireşte, apare problema dacă nu cumva este cazul să ne facem o altă 
imagine despre structura logică a judecății. 

Dacă se distinge cu strictețe între logică şi gramatică, atunci pot fi găsite 
chiar în limbile flexionare indoeuropene, tot felul de exemple de propoziţii, care 
exprimă evident gânduri (afirmative sau negative, adevărate sau false), şi care nu 
corespund schemei judicative. „Plouă“ şi „Socrate merge“ sunt propoziții cu un 
element şi cu două elemente în loc de trei, fără a le fi contestat cineva caracterul 
judicativ. Acelaşi lucru este valabil şi despre limbile neflexionale, ceea ce nu 
înseamnă însă că o propoziție de forma „S este P“ nu ar reprezenta, cel puţin pentru 
noi, mai potrivit (să nu zicem „mai bine“) o legătură între două noţiuni. 

Este demn de menţionat aici faptul că Aristotel, tocmai din considerente 
formale, utilizează în cadrul Analiticelor scheme propoziționale neobişnuite în 
limbajul uzual al limbii greceşti. El nu zice „S este P“ (notație provenită din latină, 
de la subjectum şi praedicatum), şi nici măcar „A este B“ , ci „B revine sau îi 
aparține lui A“ . Prin A şi B nu se înțelege altceva decât două noțiuni diferite, iar 
prin „B îi revine lui A“ , faptul că există o anumită ordine (poziţie) a lui B față de A. 
Or, toate acestea sugerează mai degrabă o referință la structura unei propoziții 
dintr-o limbă izolantă. 

Aceasta înseamnă că nu se poate face o ierarhizare a limbilor în funcţie de 
raportul dintre logică şi gramatică. Logica este aceeaşi, dar maniera exprimării gân- 
durilor prin cuvinte este diferită, căci limbile de tipuri diferite au gramatici diferite. 
Este o altă problemă aceea de exprimare, în cazuri concrete, cu mijloace mai 
simple sau mai complexe, a unui acelaşi gând. În această direcţie există, în funcţie 
de fiecare caz, avantaje şi dezavantaje lingvistice. Limbile, de exemplu, în care 
sunt utilizate multe gesturi sugestive, nu sunt potrivite pentru vorbirea pe întuneric, 
dar pe lumină pot fi percepute la distanțe mai mari gesturile decât cuvintele rostite. 

Şăineanu nu mai tratează problema şi la nivelul formei silogistice, dar 
insistă asupra avantajelor, din diferite perspective, ca şi al dezavantajelor, pe care 
le presupun cele trei grupuri de limbi: psihologică, sintactică, morfologică şi 
fonetică. 

Poate că, la vremea respectivă, considerațiunile lui Lazăr Şăineanu, care se 
şi referă la numeroşi lingvişti, nu reprezentau o mare noutate. Punctul său de 
vedere este, însă, corect şi bine argumentat, iar în zilele noastre îşi găseşte un 
suport neaşteptat din perspectiva logicii simbolice. 

Russell şi Couturat considerau că cea mai mare piedică în elaborarea 
logicii simbolice a constituit-o interpretarea rigidă a structurii propoziționale în 

forma „„S este P“ , care a făcut greu conceptibilă structura judecăților de relaţie, de 
forma „A este în relație cu B“ , care se poate referi chiar la structura unei propoziţii 
din limbile izolante, de tipul „Cuvântul A este înainte (sau după) cuvântul B“. Ceea 
ce pare lipsit de sens în limbile flexionare, în care nu este vorba de ordonare 
circumstanţială a cuvintelor. 

În fine, se mai vorbeşte şi despre o logică speculativă, despre unitatea şi 
lupta contrariilor, despre concepții logice pe care chinezii le-au avut, în ciuda 
limbii lor neflexionare, sau poate chiar datorită acesteia, cu mult înaintea 
europenilor. 

Tradiţia învățământului 
logic românesc 


3.1. Logica genetică a lui C. Rădulescu-Motru 


Victor Emanuel GICA 
3.1.1. Date biografice 


Constantin Rădulescu-Motru s-a născut la 15 februarie 1868, în comuna 
Butoieşti, județul Mehedinţi, fiind, pe linie paternă, descendent al lui Eufrosin 
Poteca, egumen al mănăstirii Gura-Motrului. Între 1880-1885 urmează liceul la 
Craiova înscriindu-se după absolvire la Facultatea de Drept şi la Facultatea de 
Litere şi Filosofie, din cadrul Universităţii din Bucureşti. În această perioadă 
audiază prelegerile lui Titu Maiorescu, cu care va avea o relație specială, acesta 
înlesnindu-i ulterior şi plecarea la studii în străinătate. Mai frecventează, printre 
altele, cursurile profesorilor C. Dimitrescu-laşi, B. P. Hasdeu, V. A. Urechiă şi 
Gr. Tocilescu, iar în anul 1888 obţine licenţa în drept cu teza Despre contracte, cu 
magna cum laude. Un an mai târziu obţine şi licenţa în filosofie cu lucrarea Rea- 
litatea empirică şi condițiunile cunoştinței. In vara aceluiaşi an călătoreşte alături 
de Titu Maiorescu în Europa centrală, pentru ca în toamnă să se înscrie la Ecole de 
Hautes Etudes din Paris. Urmează un an cursuri cu neurologul Jules Soury, cu 
psihologul Th. Ribot şi cu Charcot, de la cel dintâi obţinând şi un certificat de 
psiholog. Între 1890-1893 studiază în Germania, un an la Miinchen cu Carl Stumpf 
şi apoi la Leipzig, în laboratorul lui Wilhelm Wundt. La Leipzig mai frecventează 
cursuri de fizică, fiziologie, chimie, psihiatrie, matematici şi filologie română. În 
1892 îşi adaugă numele Motru. În vara anului 1893 devine doctor în filosofie. Teza 
sa, Zur Entwickelung von Kant's Theorie der Naturkausalităt, elaborată sub 
îndrumarea lui Wilhelm Wundt, a fost publicată în „Philosophische Studien“; este 
citată de către Bergson în Introduction ă la Metaphysique. 

Întors în ţară în 1893 a funcţionat o scurtă vreme ca judecător în Bucureşti, 
apoi ca bibliotecar, pentru ca, la 27 mai 1897, să fie numit conferenţiar de Istoria 

filosofiei antice şi de Estetică la Universitatea Bucureşti. Docent în psihologie şi 
istoria filosofiei (martie, 1900), profesor universitar (aprilie, 1904), înființează în 
1906 la Universitatea din Bucureşti, primul laborator de psihologie experimentală 
din România. 

Specialist în istoria filosofiei, psihologie şi logică, a avut o bogată activitate 
publicistică, în tinerețe publicând chiar şi scrieri literare (poezii şi piese de teatru). 
Opera sa principală este reprezentativă pentru activitatea ştiinţifică depusă în 
domeniile amintite. Înființează „Noua Revistă Română“ (1900), devenită după război 
„Ideea Europeană“ (1919), „Studii filosofice“ (1897), transformată în „Revista de 
filosofie“; „Anale de psihologie“ (1934), „Jumal de psihotehnică“ (1937). Conţinutul 
numeroaselor articole semnate de Rădulescu-Motru dezvăluie o atitudine îndreptată 
constant spre promovarea filosofiei în epocă, atât prin propriile contribuţii cât şi prin 
încurajarea preocupărilor filosofice în publicaţiile sale. Este fondatorul Societăţii de 
Studii filosofice (1910), numită ulterior Societatea Română de Filosofie (1922), care 
va avea drept scop susținerea valorilor filosofice autohtone. 

Activitatea sa nu se limitează la domeniul strict al preocupărilor ştiinţifice, 
filosoful manifestând aceeaşi implicare şi atitudine față de problemele social-culturale 
generale ale societății româneşti în epocă. A participat activ la viaţa politică devenind, 
în 1904, la îndemnul lui Titu Maiorescu, membru în Partidul Conservator, iar din 
1928 al Partidului Naţional Țărănesc pe care îl reprezintă ca senator de Mehedinți. A 
avut şi numeroase funcții publice, printre care şi în învățământ, unde a fost Director şi 
Inspector general al Învăţământului. Recunoaşterea meritelor sale avea să vină atât 
prin numeroasele ordine cu care a fost decorat, cât şi pe calea recunoaşterii academice. 
Incă din 1928, a fost numit membru al Ordinului Coroanei României cu gradul de 
Comandor, şi ajungând, în 1934, la demnitatea de membru al Ordinului Coroanei 
României cu gradul de Mare Cruce. De asemenea, a fost membru al Ordinului Steaua 
României, cu grad de mare Ofiţer (1929), a primit Meritul Cultural, cu grad de Ofiţer 
(1934), ulterior până la gradul de Comandor (1943), membru al Ordinului „Serviciul 
credincios“, cu gradul de mare Ofiţer (1939). 

Discursul de recepție: Andrei Bârseanu şi naționalismul marchează, la 
9 iunie 1924, primirea profesorului Rădulescu-Motru în Academia Română, al 
cărei preşedinte va fi în perioada 1938-1941. A murit la 6 martie 1957, după ce în 
ultimii ani ai vieţii a fost persecutat de autoritățile comuniste, fiind chiar arestat o 
scurtă perioadă şi exclus din Academie. 


3.1.2. Concepţia filosofică 


Lucrările reprezentative ale lui C. Rădulescu-Motru sunt (cronologic): 
Despre suflet (1899), Știință şi energie (1902), Elemente de metafizică (1912), 
Personalismul energetic (1927), Vocaţia — factor hotărâtor în cultura popoarelor 
(1932), Lecţii de logică (1943). Opera sa îl recomandă ca un gânditor robust şi o 
distinsă figură a cugetării românești a vremii". 


IN. Bagdasar, Scrieri, Editura Eminescu, Bucureşti, 1988, p. 83. 

Preocupările filosofice debutează încă din scrierile de tinereţe ale lui 
Rădulescu-Motru. Ideile de „personalitate“ şi „energie“, fundamentale pentru contri- 
buţia filosofică originală a gânditorului român, pot fi urmărite în dezvoltarea lor până 
la constituirea sistemului filosofic pe care ajung să îl susțină. Trebuie menţionate încă 
de la început şi influențele pe care concepția sa filosofică le suferă şi care vin, într-o 
primă fază, din direcția Kantianismului, pentru ca ulterior Motru să se delimiteze de 
Kant, preluând unele idei ale profesorului Wilhelm Wundt, precum şi ale lui Ostwald. 
Acestea nu alterează însă originalitatea concepţiei sale, Rădulescu-Motru păstrând o 
independență de atitudine şi de gândire pe parcursul operei sale. Delimitarea de 
Ostwald este explicit exprimată în Personalismul energetic, iar Timp şi destin este 
considerată „despărțirea de Wundt“?2. 

Îndreptarea preocupărilor sale spre domeniul metafizicii se poate desluşi 
încă din Puterea sufletească, pentru ca în Elemente de metafizică să se situeze 
explicit în centrul expunerii. Dedicată memoriei Arhimandritului Eufrosin Poteca, 
prima ediţie a cărţii, este datată în anul 1912; în 1928 este publicată o ediție 
definitivă. În aceasta din urmă, sintagma din subtitlu, principalele probleme ale 
filosofiei contemporane, a fost înlocuită cu pe baza filosofiei kantiene. În această 
ediţie se găsesc modificări ale variantei iniţiale, în sensul clarificării expunerii, iar 
unele capitole din prima ediție au fost suprimate, neavând o legătură strânsă cu 
problemele metafizicii. Autorul ar fi vrut să adauge unele capitole în care să fie 
dezvoltate „personalismul energetic“ şi „vocaţia“ dar, după spusele sale, a renunțat 
ulterior la ele pentru a păstra unitatea lucrării. 

Pomind de la reputația „zdruncinată“ a metafizicii în gândirea europeană a 
vremii, lucrarea se doreşte a fi o abordare opusă spiritului pozitivist, reluând pro- 
blemele ridicate de kantianism în privința fundamentelor metafizicii, precum şi pe 
cele legate de rolul progresului ştiinţelor speciale, ale căror rezultate ar fi o completare 
indispensabilă generalizărilor metafizicii. Stilul expunerii urmează convingerea 
autorului că se poate scrie o carte de metafizică într-o formă accesibilă, eliberată de 
abundența citatelor în scopul redării concepției unui filosof sau altuia. 

Lucrarea este structurată în trei părți: 

I. Conştiința oglindă. Critica realismului naiv, 

II. Conştiinţa transcendentală. Critica filosofiei kantiene; 

III, Conştiinţa reală. Personalismul energetic. 

Introducerea cuprinde o definiţie a metafizicii ca ştiinţa care are drept scop 
furnizarea unei cunoştinţe cât mai complete şi mai puțin relative despre lume, 
precum şi considerații despre raportul metafizicii cu ştiinţele speciale, arta şi 
religia. Sunt aduse argumente de ordin negativ precum şi de ordin pozitiv în 
favoarea metafizicii. Dezacordurile dintre rezultate, la care pot ajunge ştiinţele 
experimentale, impune necesitatea unității cunoaşterii pe un nivel superior celui al 
ştiinţelor, unitate pe care numai metafizica o face posibilă. De asemenea, consideră 
autorul, metafizica este ştiinţa în care se găsesc discutate principiile fundamentale 
ale fiecărei ştiinţe speciale”. Unitatea metafizicii mai rezidă şi în soluțiile proprii pe 
care le poate oferi în domenii care nu sunt ale vreunei ştiinţe, iar gândirea logică şi 


2 C. Schifirneţ, O sinteză a gândirii lui C. Rădulescu-Motru, prefaţă la C. Rădulescu-Motru, 
Timp şi destin, Editura Minerva, Bucureşti, 1997, p. XI; 
3 C, Rădulescu-Motru, Elemente de metafizică, Editura Casei Şcoalelor, Bucureşti, 1928, p. 15. 

metodica ştiinţifică, pe care aceasta se susţine, necesită un continuu contact cu 
experiența, în timp ce în artă şi religie nu se vizează confirmarea experienţei. O 
unitate superioară, care să cuprindă şi să explice teoretic metafizica, arta şi religia 
nu există, însă cultura fiecărui popor constituie garantul coexistenței lor, iar ştiinţa 
despre cultura unui popor ar trebui să fie numai o ştiinţă istorică. 

În prima parte a Elementelor de metafizică autorul face o expunere critică a 
ceea ce numeşte „conştiinţa oglindă“ şi a „realismului naiv“. Timpul realismului 
naiv (până la începutul secolului al XIX-lea), în care ştiinţa se mulțumise „să 
clădească“ vechile axiome matematice şi mecanice, este dominat de pasivitatea 
conştiinţei în „răsfrângerea“ proprietăților şi schimburilor materiei exterioare. 
Accentul va cădea pe analiza teoriei kantiene a apriorismului funcţiilor conştiinţei. 
Pasivitatea de oglindă a conştiinţei va face loc, odată cu teoria filosofului german, 
spontaneității şi puterii creatoare a conştiinţei active“. Conştiinţa în genere 
(Bewusstsein iiberhaupt) Kantiană, în acest fel concepută, nu poate fi, susține 
autorul, decât o abstracţiune. Cu aceasta, Kant ar fi arătat ce nu este conştiinţa şi nu 
ce este ea în realitate. Explicația s-ar găsi, potrivit lui Rădulescu-Motru în nivelul 
de dezvoltare al ştiinţelor la vremea respectivă. „Completarea filosofiei kantiene“ 
avea să vină doar în a doua jumătate a secolului al XIX-lea, cu constituirea noii 
ştiinţe a psihologiei, care nu concepe conştiinţa în afara actelor de conştiinţă”. Noua 
abordare psihologică impune în primă instanță studiul actelor reale de conştiinţă în 
multiplicitatea lor pentru a se obține apoi, inductiv, condiţiile de elaborare a 
adevărurilor ştiinţifice. 

Aprofundată în partea a doua a lucrării, critica filosofiei kantiene prezintă 
mai întâi ceea ce Rădulescu-Motru consideră a fi exagerări şi insuficiențe ale 
filosofiei kantiene, cum ar fi ignorarea analizei datelor ştiinţifice care aveau să fie 
consolidate în edificiul sistemului său. Sursa s-ar afla chiar la baza sistemului 
respectiv, în afirmaţiile nelămurite şi discordanţele din teoria apercepțţiei, în ultimă 
instanță în eterogenitatea elementelor introduse de Kant. Cele două momente prin 
care unitatea de apercepție se defineşte se contrazic, ea fiind în acelaşi timp „o 
unitate organică reală şi o unitate abstractă matematică, (...) unitatea conştiinţei 
individuale şi în acelaşi timp (...) o unitate ideală a unei conştiinţe în genere“. 
Funcţia apercepției, conchide filosoful în urma analizei sale, este uneori o funcție 
logică, iar alteori una psihologică. 

După trecerea în revistă a efectelor pe care filosofia kantiană le-a avut pe 
linie disciplinară, soluţiile în abordarea problemei conştiinţei i se par nesatis- 
făcătoare. Conştiinţa, susține Rădulescu-Motru, este condiţionată de existența 
universului după un raport de finalitate, identic cu procesul de personalizare. În 
expunerea conceptului de conştiinţă reală autorul porneşte de la două întrebări, 
considerate fundamentale: „cum ajunge o conştiinţă individuală care este consti- 
tuită din elemente empirice, deci schimbătoare, să aibă sinteze cu caracterul ade- 
vărului universal şi necesar? “ şi „cum se face trecerea de la conştiinţa în genere — 


1 Ibidem, p. 52, 
5 Ibidem, p. 72. 

conştiinţa transcendentală — la conştiinţa omenească?“. Soluţia care ar rezulta din 
filosofia lui Kant, pe care el însuşi, spirit metafizic, ar contrazice-o, presupune o 
funcție a unității conştiinţei, de reglare până la un punct a cunoştinţelor ştiinţifice, fără 
însă să le constituie”. Neajunsurile formei în care apare soluția kantiană a identității 
necesită şi în această privință clarificarea direcției ce ar putea completa filosofia 
acestuia. Este vorba de o cunoaştere mai profundă a unității conştiinţei individuale, 
aceasta decurgând din energia personalității, care ar explica identitatea eului mai bine 
decât teoria identității numerice a lui Kant. Legile energiei personalității omeneşti sunt 
fundamentale pentru dovedirea identității ce sprijină şi înlesneşte trecerea de la 
realitatea eului la realitatea lumii exterioare“. În realitatea ei, unitatea conştiinţei este 
identică cu unitatea energiei universale, teză susținută în filosofia contemporană, fie 
ca o ipoteză idealistă, fie ca una energetică. În unilateralitatea lor, nici una dintre ele 
nu convine, prima ducând la solipsism iar a doua la scepticism. 

Ca o a treia ipoteză, autorul propune personalismul energetic. Direcţia 
evoluţiei prin care trece universul consistă în însăşi producerea corelațiilor de 
personalitate. „Realitatea, întrucât se concepe ca o energie care evoluează, îşi 
confundă evoluția sa cu procesul de formaţiune al personalității în care se rezumă 
toate corelațiunile organice: realitatea este un personalism energetic“”. În acest 
sens, unitatea conştiinţei va fi pusă în centrul explicării fundamentului ştiinţei. 

Elemente de metafizică este o lucrare de referință în evoluția gândirii 
filosofice a lui Motru, personalismul energetic, cu care chiar autorul caracterizează 
concepţia sa filosofică, îşi găseşte aici întemeierea construcţiei sistematice 
dezvoltate ulterior în Personalismul energetic şi Vocaţia — factor hotărâtor în 
cultura popoarelor. În rezumat, este vorba despre un raţionalism în acord cu 
progresul ştiinţei contemporane, iar denumirea de „personalism“ semnifică conce- 
perea personalității umane ca realitatea cea mai generală, obținută prin experiență 
şi inducție. Astfel că personalismul energetic este „un realism fundat pe 
extensiunea legii energiei pe întreg câmpul experienței omeneşti, atât materiale cât 
şi sufleteşti“, iar în acest sistem „persoana ocupă locul central, fiindcă în viața 
acestuia se face îmbinarea diferitelor concretizări, pe care le studiază un mare 
număr de ştiinţe speciale“, Noțiunea de vocație este cea cu care culminează 
concepția personalist energetică a lui Rădulescu-Motru şi care are o semnificație 
metafizică". Pusă în legătură cu munca, în care omul de vocație îşi găseşte 
„întregirea sa ideală“, şi cu activitatea socială, vocația este realizarea a ceea ce 
poporul are în el în mod potenţial!?. Nu dispunem decât de indicii, respectiv de o 
cunoaştere profundă a vieții culturale a unui popor şi „o judecată sigură asupra 
realizărilor culturale ale acestuia“, pentru a recunoaşte şi deosebi vocațiile de 
simplele abilități. Dinamismul şi determinismul concretizate prin rolul activ şi 


7 Ibidem, p. 134. 

3 Ibidem, p. 157. 

9 Ibidem, p. 203. 

10 Personalismul energetic, Editura Casei Şcoalelor, București, 1927, p. 239. 
i N. Bagdasar, op. cit., p. 79. 

12 Ibidem, p. 80. 

înnoitor acordat omului fac din filosofia personalismului energetic o filosofie 
activistă”? 


3.1.3. Contribuţii în domeniul logicii 


Valoarea silogismului este o lucrare publicată în „Studii filosofice“, 
constituind alături de Lecţiile de logică, contribuţia autorului în domeniul 
propriu-zis al logicii. Punctul său de vedere se situează, ca problematică, sub 
influența şi în sprijinul concepției maioresciene despre silogism. În abordarea 
acestei probleme Titu Maiorescu dezvoltase o argumentaţie critică a poziției 
vehemente a lui J. St. Mill din A System of Logic Ratiocinarive and Inductive, 
împotriva valabilităţii şi corectitudinii construcţiei silogismului. Justificată la Mill 
prin imposibilitatea universalității concluziei fără cunoaşterea tuturor cazurilor 
posibile — enunţul universal nefiind decât o sumă a cazurilor provenite din expe- 
riență — situația de petitio principii în care construcţia silogistică s-ar afla, ar fi 
după Maiorescu nejustificată. În rezumat, pe baza formelor și principiilor generale 
pe care derivarea concluziei se întemeiază, relația de dependență a acestei față de 
premise nu ar fi una de ordin cantitativ, ci calitativ’. 

În spiritul orientării dezvoltate ulterior în Logica genetică, problema este 
pusă în contextul mai larg al evoluției ştiinţelor şi a concepțiilor asupra acestora. 
Astfel, în cazul aristotelismului, Rădulescu-Motru avansează ipoteza conform 
căreia locul central al silogisticii în sistemul filosofic al lui Aristotel, ca teorie 
esenţială pentru ştiinţa argumentării, este în strânsă legătură cu întreg, sistemul său 
filosofic, dacă nu chiar întreaga sa filosofie este de fapt o Logică’. Autorul acceptă 
teoria aristotelică a diversității calitative a formelor, asemenea cărora cunoştinţele 
ar fi o creaţie deosebită calitativ de obiectele la care se aplică. La Aristotel, în 
premisa majoră „Toţi oamenii sunt muritori“, accentul ar cădea pe evidența cu care 
sinteza dintre subiect şi predicat se impune minţii — pe altă cale decât aceea a 
înregistrării faptelor — şi posibila ei aplicare la diferite cazuri individuale. „(...) 
mintea omenească, după aceeaşi filosofie, este numai provocată de experiența 
sensibilă; punctul abstracțiunii sale însă, acela în care consistă adevărul, este ceva 
mai mult decât simplul rezumat al acestei provocaţiuni; el este o sinteză calitativ 
diferită de conţinutul provocaţiunii““S, Pentru a întări această teză, Rădulescu- 
Motru citează poziţia logicienilor germani C. Sigwart şi F. A. Lange. Urmează apoi 
o analiză mai detaliată, demontând obiecțiile lui Mill prin prisma teoriei proprii 
privind rolul şi valoarea silogismului ca metodă folosită în ştiinţe. 

Fără să accepte poziţia lui Mill şi nici a unicității ca metodă a silogismului 
aristotelic, Rădulescu-Motru consideră că acestea nu sunt de fapt ireconciliabile, 
folosind ca exemplu legea cauzalității: „dacă n-ar fi fost alături de fenomenele 


5 Ibidem, p. 80. 

'4 A. Dumitriu, Istoria logicii, vol. IV, Editura TEHNICĂ, București, 1998, p. 336. 

'5 C, Rădulescu-Motru, Valoarea silogismului, în „Studii filosofice“, Bucureşti, 1899, p. 5. 
16 Jbidem, p. 6. 

naturii şi o inteligență cu legile sale proprii — fie că aceste legi s-ar reduce la cele 
ale asociaţiunilor ideilor, cum crede de altminteri Mill — atunci n-ar fi fost cu 
putință nici anticiparea legii cauzalității“, iar, „(...) inteligența omenească ar fi 
trebuit să aştepte încă mult şi bine până ce sfera observațţiunilor cunoscute să 
permită o generalizare atât de vastă a cauzalității““!. Argumentul diferenței 
calitative stă şi la baza distincţiei dintre adevărurile matematice şi cele ale ştiinţelor 
concrete, iar critica făcută de Mill s-ar explica prin chiar maniera inductivă în care 
acesta concepe adevărurile matematice. În finalul studiului, într-o formă deosebit 
de elogioasă, este prezentată ca relevantă şi de o deosebită acuratețe a procesului 
intelectual „care are loc în silogismul bine înțeles şi de aceea el a fost opus ca un 
argument în contra criticei lui Mill“, chiar Logica profesorului său, Titu Maiorescu. 

Influența lui Wundt, care vorbea despre principiul sintezei creatoare este 
vădită prin mutarea analizei la fenomenele psihologice. În cadrul acestora se mani- 
festă ca propriu şi spontan un adaos calitativ deosebit de elementele care le compun. 
Fenomenele psihologice sunt sinteze creatoare. Cunoaşterea unui fenomen psihologic 
este calitativ diferită de simpla rezumare a cunoştinţelor adevărate despre elementele 
acestora, formând şi criteriul acestora din urmă'5, verificarea cazurilor supuse legii 
generale a activităţii sufleteşti sau legii apercepției ia forma silogismului. Ideile şi 
argumentele expuse în Valoarea silogismului se vor regăsi dezvoltate în cadrul mai 
elaborat al lucrării sale de logică publicată ulterior. 

Lecţii de logică este reproducerea .revizuită şi extinsă a cursului de logică 
ținut între 1914-1915 la Facultatea de Filosofie şi Litere din cadrul Universităţii din 
Bucureşti. Volumul, publicat în 1943 la Casa Şcoalelor, cuprinde în subtitlu structura 
generală a lucrării: Logica genetică, Metodologia, Teoria Cunoştintei. Conţinutul 
cursului alcătuieşte primele două părți ale volumului şi anume: Logica genetică și 
Metodologia. Partea a III-a, Teoria cunoștinței, a fost redactată mai târziu, respectiv 
cu un an înaintea publicării cărții, însă după cum precizează autorul, aceasta este 
elaborată în spiritul scrierilor din perioada amintită. La vremea respectivă, în concep- 
ţia autorului se manifestă o schimbare de orientare pe plan filosofic. 

Publicarea lecţiilor după mai bine de două decenii este justificată de autor 
în prefață chiar în sensul celor de mai sus. În plus, ar fi avut loc şi la îndemnul 
foştilor auditori, care considerau, după recitirea manuscriselor depuse la Academia 
Română, că s-ar aduce astfel mai mult decât o completare necesară a unităţii 
diferitelor scrieri filosofice ale acestuia. Fără ca revizuirea dinaintea publicării să 
schimbe ceva, lucrarea ar rămâne semnificativă pentru evoluția concepţiei filo- 
sofice a lui Rădulescu-Motru de la neokantianismul primei perioade. Aceasta 
devine vădită începând cu Elemente de metafizică, prin examinarea teoriei 
apriorismului kantian. „In locul unei conştiinţe în genere, generatoare de forme şi 
idei apriori, care funcționează la Kant pe plan transcendental, propuneam teoria 
cunoştinței reale omeneşti, care integrată în evoluţia totală a naturii, face din 
realizarea personalității umane legea de desfăşurare a energiei universale“. 
Afirmarea explicită a îndepărtării de linia filosofului german are implicaţii şi în 


17 Ibidem, p. 17. 
'8 Ibidem, p. 24. 

ceea ce priveşte fundamentarea logicii care, departe de a sta în principiile formale a 
priori, se găseşte în cunoştinţele provocate şi verificate prin experiență”. Ca o 
consecință a acestei schimbări de direcţie care, pentru filosoful român, se arăta a fi 
una promițătoare chiar în perioada în care elabora teoria personalismului energetic, 
expunerea din Lecţiile de logică va sta sub semnul a două caracteristici, respectiv 
istoricismul logicii şi psihologismul. 

Cerinţa caracterului ştiinţific, necesară oricăror cercetări în domeniul logicii, 
reclamă o altă abordare decât alunecarea într-un „spirit metafizic“ al celui care „se 
mulţumeşte cu asemănările superficiale dintre sistemele de logică“, consideră Rădu- 
lescu-Motru, cu referință la prefața Cursului de filosofie al lui Auguste Comte. 
Sistemele ce se succed, într-o periodizare sumară a istoriei logicii, ar trebui analizate 
ca momente distincte, care participă însă fiecare la realizarea unității logicii după 
modelul în care se realizează unitatea ştiinţei. Istoricismul vizează dezvoltarea logicii 
dintr-o perspectivă cu totul aparte. Negarea existenței unei logici stabile de-a lungul 
istoriei trebuie luată în sensul imposibilității acesteia, ea ar fi de fapt obiectivul de 
atins în cadrul dezvoltării istorice a ştiinţelor. Asemenea ştiinţei care, în fiecare din 
momentele sale istorice rămâne la condiţia de ştiinţă a timpului respectiv, logica nu a 
stat şi nu ar sta încă sub atributul definitivului, ea rămâne un ideal de atins, un ideal ce 
presupune la nivelul minţii umane o desăvârşită sistematizare ştiinţifică, aplicabilitatea 
metodelor cunoscute de verificare a adevărului la noile adevăruri. Nefiind a priori, 
unitatea logicii este rezultatul unui proces de dezvoltare, în care originalitatea fiecărui 
sistem de logică este în strânsă legătură şi sintetizează într-un mod special stadiul la 
care gândirea se află în fiecare etapă parcursă de cultura umană. Tocmai caracterul său 
istoricist, în care este descoperită o diversitate de atitudine a fiecărei trepte a 
dezvoltării culturale, dă logicii o însemnătate aparte, istoria logicii oferind, consideră 
Rădulescu-Motru, diagrama culturii omeneşti, cu tot ce aceasta ar avea ca momente 
istorice esenţiale”. 

Psihologismul perspectivei propuse de filosoful român rezidă, în ultimă 
instanță, în punerea sub semnul întrebării şi renunţarea la fonmalismul logicii, atât la 
cel de origine leibniziană, cât şi la cel aristotelic. O astfel de decizie poate părea 
surprinzătoare, mai ales într-o perioadă când pozitivismul logic se impunea ca o 
direcție influentă în filosofie. Adept declarat al atitudinii anti-formaliste în logică şi, 
după cum mărturiseşte, fără să fi ignorat tendințele la modă din epocă, autorul 
încearcă să-şi justifice opțiunea prin soluția originală a ceea ce va numi „logică 
genetică“. 

În cazul logicii genetice, deosebirea față de orientările amintite ar sta în 
atitudinea iniţială pe care o ia mintea logicianului în căutarea adevărului. Într-un 
excurs rezumat al diferitelor concepții despre logică, în care evidenţiază tendința de 
Subestimare a datelor experienţei, Rădulescu-Motru încearcă să justifice alegerea 
metodologiei ştiinţelor experimentale ca determinantă pentru concepția expusă în 
Lecţiile de logică. Nu acceptă, de exemplu, caracterul posibil al experienţei la 
Kant, care ar face din experiența umană o simplă posibilitate experimentală şi nu 


19 C, Rădulescu-Motru, Lecţii de logică. Logica genetică, Metodologia, Teoria cunoștinței, 
Editura Casa Școalelor, Bucureşti, 1943, p. 7. 
20 Ibidem, p. 8. 

ceea ce numeşte „unica experiență“ sau, în cazul lui Leibniz, caracterul nelimitat al 
câmpurilor de aplicație al adevărurilor la orice fel de experiență. Specifică atitu- 
dinii opuse formalismului este preeminența absolută pe care experiența umană o 
are în cercetarea originii adevărului. Tehnica instrumentală ar fi aceea care ar 
asigura obiectivitatea datelor experienţei sensibile, o prelungire naturală a func- 
ţiunilor vieţii al căror produs este chiar adevărul”. Propunând o viziune imanen- 
tistă asupra adevărului, acesta este pus în strânsă legătură cu dezvoltarea culturală a 
personalității umane. Teoria relativităţii şi indeterminismul sunt interpretate însă ca 
o invitaţie de a căuta originea adevărului ştiinţific în experiența omenească, iar 
matematizarea acestora nu ar fi opusă anti-formalismului ci, susține Rădulescu- 
Motru, formulele matematice asigură ordinea şi precizia enunțurilor fără a avea ca 
funcţie justificarea adevărului acestora. 

Explicația aderării la ceea ce numeşte „noua direcţie în logică“, respectiv 
afirmarea metodologiei ştiinţelor ca obiect al logicii, se datorează în mod evident 
influenței pe care Wilhelm Wundt a avut-o asupra sa încă din perioada când şi-a 
desfăşurat activitatea în laboratorul acestuia; filosoful român nu se fereşte să-l 
menționeze în prefața Lecţiilor, precizând şi originea ei în pozitivismul lui Auguste 
Comte. Mai sunt menţionate aici şi două argumente personale. Cel dintâi se referă 
la dezvoltarea şi importanţa tehnicilor instrumentale de laborator şi necesitatea 
cunoaşterii metodelor speciale de întrebuințare a acestora în funcţie de obiectul şi 
scopul cercetării. Al doilea argument porneşte de la poziția concretă pe care o 
ocupa Logica în structura catedrelor Universităţii din Bucureşti, în cadrul aceleiaşi 
catedre cu Psihologia experimentală, ajungându-se şi la referiri privitoare la situația 
generală a logicii, la rămânerea acesteia în urmă față de dezvoltarea ştiinţelor şi, 
implicit, față de metodica ştiinţelor experimentale. 

Cele trei părți ale enumerate mai sus ale lucrării se subîmpart la rândul lor 
în mai multe „lecţii“, patruzeci şi una în total, numerotate cu cifre romane. În 
introducere (primele două lecţii) autorul face consideraţii generale despre; definiția 
logicii, adevărurile ştiinţifice, teoria cunoștinței, raportul psihologiei cu logica, 
pentru a sfârşi cu prezentarea unei diviziuni a logicii din perspectiva filosofică 
anunţată, 

Definiţia logicii propusă în introducere este rezultatul unei analize succinte 
a ceea ce autorul consideră a fi vechea definiţie a logicii ca ştiinţă care ne învaţă să 
gândim după regulile adevărului. Fără a fi falsă, aceasta suferă de superficialitate 
precum şi de imprecizie, termenii folosiți: „gândirea“ şi „regulile adevărului“, au 
sensuri diferite în funcţie de context. Nefiind clar ce fel de gândire se are în vedere 
prin definiția enunțată, sunt aduse în discuţie rolul diferit al gândirii în invenţie faţă 
de activitatea de verificare, respectiv controversele ce persistă în istoria logicii 
privind natura şi întemeierea „regulilor adevărului“. Precizările suplimentare: lipsa 
vreunui rol al logicii în invenţie şi acceptarea exclusiv a metodelor ştiinţifice 
consacrate în timp ca instrumente de verificare a adevărului, îl duc pe filosoful 
român la concluzia că logica „ne învață să alegem dintre afirmaţiile aduse la 
cunoştinţa noastră pe acelea care sunt în acord şi pot fi încorporate în ştiinţele 
sistematizate“. Definiția este urmată de o Notă cuprinzând un citat din Benno 


2! [bidem, p. 12. 

Erdmann (Logik, 1892) referitor la scopul gândirii ştiinţifice, numită şi gândire 
strictă, care este de a-şi constitui ordinea obiectelor sale printr-o analiză conştientă, 
tinzând spre obiectivitate şi universalitate. Metodele de verificare a afirmațiilor 
sunt necesare pentru a elimina condiţiile subiective ce pot interveni la nivelul 
acestora şi a obține certitudinea obiectivităţii adevărurilor ştiinţifice şi integrarea 
lor în sistemul unei ştiinţe speciale. 

Metodele au astfel un rol fundamental, de apreciere a obiectivităţii şi 
valabilității generale a adevărurilor din cadrul fiecărei ştiinţe speciale, ele însele 
fiind obiectul logicii. Astfel, precizările iniţiale privind definiția logicii duc la o 
nouă consecință: „Logica este ştiinţa care cercetează originea, constituirea şi 
valoarea metodelor, pe care le găsim aplicate în toate afirmările care au caracterul 
de obiectivitate, adică în toate adevărurile științifice“ — idee preluată de la 
W. Wundt, citat în notă, cu referire la scopul cercetării evoluţiei şi metodelor 
cunoaşterii ştiinţifice. 

O dată afirmate relaţia logicii cu ştiinţele prin intermediul verificării, 
precum şi rolul pe care aceasta îl are față de ştiinţele speciale, asistăm, simultan şi 
la precizarea exclusivă a domeniului celei dintâi. Cercetarea logică pomeşte de la 
ştiinţele speciale existente. Nefiind anterioară ştiinţei, ajunsă la un anumit moment 
al dezvoltării ei, şi având în domeniul ştiinţei singurele date certe, logica nu 
operează asupra ştiinţei cu criterii exterioare. Mai mult, depăşind domeniul 
ştiinţelor, logica însăşi ar rămâne fără domeniu. Tot aici se fac referiri şi la sfera 
adevărurilor ştiinţifice ca fiind incluse în totalitatea cunoştinţelor omeneşti. 

Elucidarea raportului dintre logică şi psihologie se face prin preluarea unei 
distincţii a aceluiaşi Wundt. Amândouă au acelaşi obiect şi anume studiul 
operaţiunilor care se petrec în mintea omenească, însă psihologia este o ştiinţă 
naturală, iar logica una normativă, având ca scop caracterul necesar al proceselor 
gândirii în probarea adevărului. Cele două ştiinţe se întâlnesc în domeniul originii 
şi evoluţiei argumentării ştiinţifice unde, consideră Rădulescu-Motru, cercetarea 
psihologică devine indispensabilă pentru înțelegerea trecerii adevărului de la 
subiectivitatea originară către obiectivitate”. 

Impărțirea tradițională a logicii în logică formală (elementară) şi meto- 
dologie, deşi acreditată în general, este respinsă de către Rădulescu-Motru, care 
argumentează că, în cazul acceptării ei, s-ar presupune existenţa în sistematizarea 
adevărurilor ştiinţifice a unui corpus de operaţii formale ca fundament al tuturor 
metodelor ştiinţifice şi având aplicabilitate universală, indiferent de obiect. 
Rădulescu-Motru citează de astă dată o observaţie a lui Comte, potrivit căruia 
cercetările logicii şi dezvoltarea fiecărei ştiinţe nu pot fi disociate, susținând la 
rândul său ca „nu există operație logică formală, care să poată fi separată de 
întregul complex al metodelor utilizate în fiecare ştiinţă“ şi, mai mult, împărțirea 
anticipată a metodelor ştiinţelor în formale şi neformale ar dăuna regulilor de 
obiectivitate ştiinţifică. Diviziunea propusă ca alternativă acordă psihologiei rolul 
promis; prima parte, Logica genetică cuprinde studiul originii operaţiilor logice. 


22 Ibidem, p. 23. 
23 Ibidem, p. 24. 
* Ibidem, p. 28. 

Urmează Metodologia — studiul operaţiilor logice în ordinea crescătoare a 
complexității acestora, de la cele presupuse de întrebuințarea limbajului până la 
metodele ştiinţelor speciale. Partea a III-a, Teoria Cunoştinței, tratează probleme 
privind valabilitatea metodelor ştiinţifice şi natura certitudinii. 

Logica genetică supune analizei originea operațiilor gândirii, urmărindu-se 
desluşirea acelor etape semnificative în evoluția gândirii, pornind de la mentalitatea 
omului primitiv şi reprezentarea colectivă pe care acesta o are despre lumea încon- 
jurătoare. Explicarea mentalităţii primitivului şi analogia cu mentalitatea copilului 
sunt trecute în revistă având, după cum susține Rădulescu-Motru prin prisma unor 
cercetări experimentale de domeniul psihologiei, o semnificație specială în cadrul 
studiului evoluţiei şi mentalităților. Filosoful emite ipoteza potrivit căreia, până la 
atingerea nivelului așa-numitei mentalități ştiinţifice, stadiile succesive ale dezvoltării 
sunt diferite, fiecare în parte fiind „un tot unitar sufletește, o atitudine nouă a minții 
omeneşti“? Temeinicia probei judiciare şi aprecierea afirmațiilor martorilor sunt 
prezentate ca exemple semnificative pentru evidențierea integrării totale a actelor de 
conştiinţă la nivelul persoanei, obținându-se o atitudine unitară, ceea ce duce la 
constatarea că gândirea fiecărui om este un tot organic. 

Caracteristici ale procesului de trecere de la mentalitatea omului primitiv la 
mentalitatea omului de ştiinţă pot fi observate şi în analiza fazelor dezvoltării gândirii 
copiilor. Sunt citate rezultatele cercetărilor în domeniu ale lui A. Binet, J. Piaget, 
W. Stern şi E. Schröder. Al. Surdu consideră originală în abordarea lui Rădulescu- 
Motru legătura directă pe care, spre deosebire de aceştia, o face între cele două coor- 
donate, filogenetică şi ontogenetică, ale dezvoltării gândirii. In ceea ce priveşte 
lucrările de logică genetică ale lui J. Piaget, este de menționat ca acestea au apărut 
după anul 1940, luând o turnură logico-simbolică pe care autorul român o respinge”. 

Organizarea gândirii ca proces psihic este integrată în ansamblul celorlalte 
procese, împreună cu care alcătuieşte un tot, nefiind rezultatul unei sistematizări 
Ştiinţifice, în cadrul căruia se produc sinteze în mod natural. Organizată în cadrul 
psihologic, gândirea este o reflectare a stării ei naturale de existență, are caracter 
intuitiv, iar atitudinea minţii este una pasivă, din care lipsesc controlul şi verificarea. 

Conştiința are atât o unitate de ordin psihologic cât şi una de ordin logic, 
prima fiind corespunzătoare individualității psiho-fiziologice a subiectului, fără a fi 
propriu-zis sistematizare, ci atitudine pur subiectivă. Cealaltă este de natură ideală, 
Kantian vorbind — o unitate de „conştiinţă în genere“, un postulat al cercetării 
ştiinţifice, o construcție normativă a gândirii”, posedând o obiectivitate generată şi 
întemeiată de condițiile de dezvoltare ale adevărului. In acest caz, şi anume al 
adevărurilor ştiinţifice, se poate vorbi despre sistem. Derivă de aici pentru logică 
două consecinţe. In genul criteriului epistemologic al coerenţei enunţurilor într-un 
sistem, adevărul oricărui enunţ rezidă în acordul cu celelalte adevăruri ştiinţifice; 
enunțurilor izolate nu li se poate atribui valoarea adevărului ştiinţific. O a doua 
consecință priveşte caracterul mereu perfectibil al sistematizării ce fundamentează 
Ştiinţele. Obiectivitatea ştiinţelor nu atinge (sau nu a atins încă) un nivel absolut, ci 


25 Ibidem, p. 28. 

26 Al. Surdu, Contribuţii româneşti în domeniul logicii în secolul XX, Editura Fundaţiei 
„România de Mâine“, Bucureşti, 1999, p. 118. 

21 C, Rădulescu-Motru, op. cit, p. 55. 

comportă grade. Astfel, ştiinţele sunt mereu perfectibile; iar progresul în cadrul 
ştiinţei are loc în salturi — „bruşte revoluțiuni““, cum le numeşte Rădulescu-Motru — 
fiind îndreptat spre cea mai obiectivă sistematizare a cunoştinţelor. Fiecare nouă 
sistematizare introdusă include şi transformă toate vechile cunoştinţe. 

Relaţia dintre procesele cognitive aflate în interacțiune — atât între, cât şi cu 
celelalte procese psihice — este expusă accentuându-se rolul psihologiei în expli- 
carea trecerii la gândirea analitică. Sunt considerații de tip psihologic privind rolul 
limbajului în raport cu gândirea, acesta fiind mai mult decât un suport de tip 
complex al gândirii, posedând o organizare specifică. Fonma verbală a limbajului 
cuprinde elemente ale gândirii logice ce trebuie adecvate cât mai bine naturii 
referentului lor de către aceasta, eliminându-se subiectivitatea pe care o conțin şi 
care se conservă în exprimarea .cu ajutorul limbajului natural. Abstractizarea cu 
ajutorul unui limbaj simbolic de tipul celui matematic, în măsura în care ar fi 
posibilă în fapt, ar îndeplini cerința eliminării subiectivității din limbaj. Aceasta ar 
aduce însă cu sine o dificultate majoră în ceea ce priveşte progresul ştiinţelor. 
Tocmai în componentele de natură psihologică ale gândirii se găseşte de fapt sursa 
inovației şi a progresului în ştiinţă. S-ar părea că demersul presupus de logica 
genetică, prin care psihologicului i se acordă o funcție preeminentă, duce la o 
imposibilitate sau este chiar în opoziție scopului urmărit. Rădulescu-Motru revine 
la distincţia profesorului său german dintre psihologia — ştiinţă naturală şi logica — 
Ştiinţă normativă, afirmând că între obiectivele acestora ar exista doar o diferență 
de perspectivă. Nicidecum ireconciliabile, ci aflate într-o strânsă relație, 
conformarea la normele presupuse de dezvoltarea ştiinţei ar adecva psihologicul 
adevărului ştiinţific, transformându-l în logic. 

Logica genetică se încheie cu „Lecţia a XIV-a“ care se ocupă de Cuvinte 
izolate, propoziția şi judecata logică, o continuare a lecţiei anterioare din care este 
de reținut contribuția pe care formele exprimării verbale a elementelor gândirii 
logice o au la determinarea acesteia, fără ca ele să asigure saltul de la faptul 
psihologic la operaţia logică. Propoziția este nivelul de la care gândirea, care este 
un curs de acte sufleteşti, poate fi transpusă în limbaj, fără a îndeplini prin ea însăşi 
condiţiile de exactitate şi obiectivitate, depinzând de relaţiile cu alte propoziţii şi de 
o serie de factori subiectivi variabili. 

Definită în aceeaşi perspectivă a logicii genetice, judecata exprimă o gândire 
de tip logic şi, prin aceasta, mai mult decât o simplă propoziție gramaticală. Formulată 
cu intenţia adecvării la o realitate obiectivă universală la nivelul conştiinţei umane, 
judecata, prin determinările ce se stabilesc între tennenii care o alcătuiesc, este pro- 
dusul unui act de gândire autoreflexiv, de punere în acord cu obiectivitatea normelor 
adevărului. Sensul termenului de „realitate obiectivă“ căreia gândirea trebuie să-i 
corespundă este explicitat ca „sistemul de adevăruri ce se sprijină direct pe intuiţia 
simţurilor şi a cărei verificare se poate face oricând şi oriunde“ 9. Se afirmă din nou 
delimitarea de apriorismul Kantian: sistemul de adevăruri nu este anterior experienței 
posibile. Confirmarea normelor adevărului presupune ca necesâră o sistematizare 
ştiinţifică anterioară. Logica nu se poate substitui ştiinţelor, ea reflectează asupra lor, 


2 Ibidem, p. 65. 
2 Ibidem, p. 66. 

fără a avea nici menirea şi nici posibilitatea de a deveni un instrument de invenție util 
în dezvoltarea ştiinţelor. Voința, amintită în lecţia anterioară, exprimă tendința 
constantă de adecvare a fiecărui act de gândire logică cu sistemul de valori evidente 
sau mai înainte verificate. 


Concluziile desprinse în finalul Logicii genetice evidențiază dificultatea 
delimitării precise între subiectivitatea simplelor afirmaţii şi judecăți. Se sugerează 
o tendință continuă de trecere, sau transformare, a celor dintâi spre domeniul 
logicii, pe măsura dezvoltării culturii științifice. În plus, este enunțată dependența 
judecății logice de metodica ştiinţelor, gândirea logică fiind gândire metodică. 
Analiza acesteia va forma conținutul Metodologiei. 

În partea a II-a, studiul metodelor ştiinţelor speciale, autorul începe prin a 
pune problema ponderii elementului empiric şi a celui formal în conținutul unei 
judecăți precum şi a originii supraevaluării elementului formal, constatând că 
trecerea unei propoziții la statutul de judecată are loc prin introducerea pe cale 
rațională a elementului formal alături de cel empiric, fără ca logicienii contem- 
porani să cerceteze originea sau legitimitatea rolului atribuit elementului formal, 
rezultând astfel o despărţire a logicii formale de metodologie. Această despărțire 
tradițională s-ar datora, după cum observă filosoful român, faptului că experiența 
senzorială a fost considerată insuficientă pentru constituirea unui temei al 
adevărului, temei pentru constituirea căruia s-a recurs la funcțiile rațiunii. În acest 
fel, departe de a i se acorda raţiunii rolul de întregire a datelor experienței, ea 
înlocuieşte aceste date”. Insuficiență empiricului poate fi depăşită apelându-se la 
precizia pe care dezvoltarea tehnicilor instrumentale o conferă datelor experienței 
sensibile, precum şi prin reevaluarea funcțiilor rațiunii odată cu (Şi în cadrul) 
dezvoltării psihologiei. 

Într-o astfel de interpretare, rațiunea şi sensibilitatea ar constitui părți 
corelate ale unei unităţi, abstractizarea proprie proceselor cognitive aflându-se în 
prelungirea şi întregind funcţiile sensibilităţii. Pusă în legătură cu abstracția logică, 
judecata va necesita completarea definiției (raport sau relație între doi termeni sau 
noțiuni) cu cel puțin două note caracteristice, şi anume: 

1) existența unui raport între cel puţin doi termeni şi 

2) alegerea acestui raport după un sistem ştiinţific anterior cunoscut. 

Termenii judecății, subiectul şi predicatul, sunt şi trebuie determinaţi 
ținând seama de acordul cu un sistem de adevăruri recunoscut anterior. Integrarea 
într-un sistem de adevăruri verificate dă relației subiect — predicat din cadrul 
judecății valoarea de adevăr, în acest fel judecata se integrează în metodologie. 
Judecata nu poate fi separată de complexul gândirii în care este în mod natural 
integrată. Obiect al logicii, formele logice ce o alcătuiesc (raționamentul, judecă- 
tile, respectiv, termenii ce intră în componenţa unei judecăţi) nu trebuie prezentate 
ca fiind izolate, ci ca părți ale actului complex şi integrator al gândirii. Analiza 
separată a formelor logice are valenţe didactice, permițând o mai bună înțelegere a 
structurii argumentării şi o mai bună aplicare a metodelor ştiinţifice. 


% Ibidem, p. 74. 

Perspectiva propusă este doar aparent opusă abordării tradiționale din 
manualele de logică, în care, de fapt, existența unui fond ştiinţific metodic 
constituit este o condiție indispensabilă a analizei logice a raționamentului, cu 
deosebirea că acesta nu este numit astfel. Şi în cazul logicii aristotelice, dar şi la 
Immanuel Kant, sistemul categoriilor este fundamental. Lucrurile nu ar sta diferit 
nici în cazul empirismului, la J. St. Mill bunăoară, preexistența capitalului ştiinţific 
nefiind exclusă implicit. 

Principiile logicii (identitatea, non-contradicția, terțul exclus şi rațiunea 
suficientă) sunt postulate metodologice, condiții fundamentale ce fac posibile 
actele de conştiinţă. Analizarea conţinutului acestora duce la concluzia că ele ar fi 
postulate ale experienței în genere, aparținând, fiecare, atât domeniului gândirii 
psihologice cât şi celei logice. 

În clasificarea şi definiția noţiunilor ce stau la baza împărțirii metodelor 
din ştiinţele speciale se porneşte de la premisa relației specifice de condiționare în 
care se află metoda fiecărei ştiinţe față de obiectul de studiu al acesteia. Cele două 
operaţii nu sunt independente una față de cealaltă, definiția presupune clasificarea 
şi ambele pregătesc materialul ştiinţific pentru inovaţia ulterioară în cadrul 
cercetării ştiinţifice. Sunt distinse în principal două feluri de definiție: 

I) cea aristotelică, după gen proxim şi diferență specifică, care este 
descriptivă şi 

2) definiția genetică, explicativă. 

În afară de acestea se distinge între: 

1) definiția rezumativă de cunoştinţe și 

2) cea creatoare de cunoştinţe. 

În prima sunt cuprinse elemente esențiale ale conținutului noțiunii după 
numărul şi ordinea dată de cercetările ştiinţifice de vârf, iar în cea de-a doua 
elementele conținutului unei noțiuni după numărul şi ordinea cerută de ipoteza prin 
care sunt anticipate noi cunoştinţe. 

Metodele ştiinţelor speciale sunt împărțite astfel: 

I. Metodele matematicii; 

II. Metodele experimentale ale ştiinţelor care se ocupă cu fenomenele 
naturii (Fizica, Chimia, Fiziologia etc.); 

III. Metodele de observaţie al ştiinţelor ce se ocupă cu obiectele anor- 
ganice şi organismele naturii (Zoologia, Botanica, Geologia, Geografia etc.); 

IV. Metodele științelor morale şi istorice care au să se ocupe cu feno- 
menele şi obiectele naturii în care intervine activitatea sufletească. 

Prezentarea fiecărei metode este precedată şi de o analiză a logicii 
aristotelice, pornind de la locul central pe care îl ocupă teoria noțiunii, toate 
celelalte teorii avându-și originea în aceasta şi grupându-se în jurul ei. Rădulescu- 
Motru evidențiază deosebiri ale logicii lui Aristotel de logica modernă, în care 
locul central îl ocupă raționamentul. Raportul sferă-conținut, pe baza căruia este 
definită noţiunea, nu conține, în perspectiva aristotelică, indicaţii privind regula 
definiției noțiunii însăşi, precum şi criteriul după care sunt alese anumite note ca 
fiind comune, şi nu altele. Regula sau metoda după care se discerne asupra 
caracterului comun al notelor ar fi, conform lui Rădulescu-Motru, fundamentală 

pentru ştiinţa modernă. Fără această regulă de constituire a noțiunii, sfera noțiunii 
ar fi o extindere accidentală şi nesatisfăcătoare la diferite exemple sau reprezentări. 
În continuarea acestor considerații sunt expuse rezumativ implicaţiile lor în logica 
aristotelică la nivelul judecăților, raporturilor dintre acestea, în special al raportului 
de subsumare. Ajungând la silogism şi sofisme, Rădulescu-Motru atribuie silo- 
gismului o valoare asemănătoare raportului de subsumare, ajutând astfel la 
clasificarea cunoştinţelor şi în special la expunerea şi rezumarea lor. Intr-o anume 
parte a metodologiei ştiinţifice silogismul funcționează şi poate fi admis ca metodă 
care întăreşte spiritul critic, însă nu are eficiență în descoperirea adevărului, 
aprecierile expuse în Valoarea silogismului fiind atenuate cu această constatare, 

Lecţiile XXII-XXĂVI prezintă, pe rând, metodele ştiinţelor speciale, înce- 
pând, în ordinea enunțată cu prilejul împărțirii lor anterioare, cu metodele mate- 
maticii. Idealitatea riguroasă a obiectelor matematice nu concordă, consideră 
Rădulescu-Motru cu cunoştinţele pe care le avem despre originile ştiinţelor mate- 
matice; în plus matematica nu ar tinde să se depărteze de experiență. Interpolația, 
operație de completare prin intermediul calculului a unei serii sau ordini de 
succesiune a faptelor naturii, ar fi semnificativă în acest sens. Citându-l pe 
H. Poincaré (L'invention mathématique), Rădulescu-Motru expune valenţele subs- 
tituirii ca operație a matematicii, în sensul aplicațiilor vaste pe care le face posibile 
pentru aceasta. Prin factorul intuitiv de care este susținută, substituirea matematică, 
prin intermediul căreia „matematica, fără a pierde contactul cu evidența 
adevărurilor impuse de intuiție se ridică până la cele mai abstracte formule al 
raporturilor de cantitate“, are o latură inovatoare deosebit de importantă”. 
Apreciind soluția kantiană a fundamentării adevărurilor matematice pe intuițiile 
pure a priori, Rădulescu-Motru consideră că ea ar putea fi înlocuită cu o teorie 
„mai liberă de ipotezele filosofiei kantiene“. În raportul matematicii cu experienţa, 
adevărurile matematice, stabilite prin raționament, nu necesită verificarea expe- 
rimentală în viața practică. Caracterul de universalitate al raționamentelor mate- 
matice se fundamentează pe axiome şi principii evidente prin ele însele, şi cărora 
metodele matematice se conformează încă de la începutul dezvoltării lor. Conţi- 
nutul lor provine din intuiţiile sensibile transformate prin funcțiunea de abstracție a 
minții. Astfel, elementele şi relaţiile abstracte, cu care metodele matematice 
operează, sunt purificate de contingențele experienței sensibile. Prin abstracțiune, 
ordinea numerică, spațiul şi timpul, şi corespondențele funcţionale pe care 
construcția matematică se fundamentează, sunt de natură ideală. În această manieră 
ar fi vorba despre ceea ce Rădulescu-Motru numeşte realismul matematic, un 
avantaj de care celelalte ştiinţe nu beneficiază. În ştiinţele experimentale are loc o 
înlocuire a realității din domeniul intuițiilor sensibile cu o realitate de natură ideală 
la care se aplică ulterior legile raționamentului. Metodele acestor ştiinţe trebuie să 
satisfacă cerințele funcţiei de abstracție printr-o izolare a proprietăților măsurabile 
ale obiectelor experienței ce permit descoperirea de raporturi cauzale. 

Analogia este operaţia folosită de ştiinţele speciale asupra cărei se insistă 
ea aflându-se la originea despărțirii operațiilor logice de cele psihologice şi, în plus, 
creatoare de ipoteze în cadrul progresului ştiinţelor. Ipotezele nu sunt simple 


5 Ibidem, p. 123. 

enunțuri, ele impun ca necesar experimentul, singurul mijloc de verificare a 
acordului lor cu realitatea, prin verificare depăşindu-se analogia”. Prezența ipote- 
zelor în raționamentele prin analogie le transformă în raționamente amplificatoare, 
de trecere de la particular (în premise) la general (în concluzie), respectiv raționa- 
mente inductive. Cunoaşterea regulilor cercetării experimentale trebuie completată 
cu cunoaşterea tehnicii de laborator, indispensabilă pentru izolarea proprietăților 
sau fenomenelor ce fac obiectul cercetării şi măsurarea lor. 

Inducţia presupune şi depăşeşte generalizarea psihologică, ducând la 
descoperirea legăturii logice între rezultatele experienței individuale şi adevărurile 
universale, înăuntrul cărora cele dintâi îşi găsesc o explicare completă. În 
continuare sunt făcute referiri generale privind diferența dintre caracterul necesar 
sau probabil al decurgerii concluziei din premise în cazul inducției matematice şi 
inducția incompletă, folosită cu precădere în celelalte ştiinţe. În cazul acestora din 
urmă, gradul de probabilitate al adevărurilor derivate exprimă acordul definirii 
obiectului ştiinţei în cauză cu ordinea constitutivă a naturii. 

În cazul ştiinţelor naturale concrete, ce constituie a treia diviziune a 
metodologiei, se apreciază că ar fi greşit interpretată importanța operației clasi- 
ficării, aceasta fiind doar o treaptă necesară în aplicarea metodelor acestor ştiinţe, 
fără să se constituie în scop al lor. Clasificarea, care poate fi artificială sau naturală 
(genetică), oferă un material ce face posibile şi necesare ipotezele, şi prin aceasta 
inducția ştiinţifică, cu toate caracteristicile şi condiţiile pe experimentul trebuie să 
le îndeplinească în cadrul ei. 

Ştiinţele din a patra categorie, denumite în grup ştiinţe morale şi sociale, în 
cadrul cărora psihologia ocupă loc central, celelalte fiind enumerate ca ramuri şi 
aplicații ale acesteia, prezintă două caracteristici: 

1) complexitatea fenomenului obiectului şi 

2) caracterul său particular de concretizare. 

Ele explică atât caracterul metodologiei specifice cât şi dificultatea cercetării 
din domeniu. Pomind de la observaţiile lui Wundt, Rădulescu-Motru abordează 
problema legilor în ştiinţele morale şi sociale şi distincția dintre legile cauzale şi 
istorice, afirmând caracterul de universalitate pe care îl posedă legile istorice”. 

Admițând individualitatea umană la diferite niveluri sociale ca o realitate de 
sine stătătoare, ştiinţele morale şi istorice folosesc judecăţile de valoare, prin inter- 
mediul cărora nu se poate totuşi ajunge la stabilirea unor adevăruri obiective 
universale, deoarece sunt în funcţie de interesele individualităţii. Având ca obiect 
studierea faptelor şi stărilor sufleteşti în general, ponderea sporită cu care psihologia 
poate întrebuința metodele experimentale ale ştiinţelor naturale ar face să se situeze 
cel mai aproape de acestea, fără să fie însă o ştiinţă naturală în sens strict. Prin metoda 
statistică, sociologia se apropie şi ea de granița ştiinţelor naturale. Din această 
perspectivă, istoria s-ar afla la polul opus. Metoda psihologică şi metoda istorică 
comportă diferențe semnificative, în funcţie de posibilitatea fiecăreia de a face 
abstracție de caracterul particular şi actual al individualității umane. 


3? Ibidem, p. 142. 
3 Ibidem, p. 142. 

Partea a III-a a Lecţiilor de logică, Teoria cunoștinței, deplasează domeniul 
analizei spre epistemologie. Scrisă ulterior perioadei în care Rădulescu-Motru a 
ținut cursul şi adăugată cu prilejul publicării, în cadrul ei sunt expuse probleme 
generale de teoria cunoaşterii, incluzând criteriile de validitate a cunoaşterii 
implicate de acestea. Expunerea lor ar urma în mod firesc ordinea diviziunilor 
propuse prin demersul de interpretare a metodologiei logicii ca metodologie a 
ştiinţelor speciale, cu atât mai mult cu cât ele nu reprezintă o schimbare de 
orientare a concepției filosofului român față de perioada în care a ţinut cursul la 
Universitate. 

Pe parcursul Lecţiei a XXXVII, cu care începe Teoria cunoștinței, delimi- 
tarea față de apriorismul Kantian este accentuată cu ocazia prezentării raportului 
dintre metodă şi invenţia adevărului ca problemă principală pentru metodologia 
logică. Mai precis, răspunsul la întrebarea dacă metoda este, prin ea însăşi, un 
mijloc de invenţie, sau numai un mijloc de verificare a adevărului, poate fi găsit în 
domeniul teoriei cunoștinței. Rădulescu-Motru găseşte nesatisfăcătoare soluția 
kantiană în problema puterii de invenţie şi o pune pe seama insuficientei dezvoltări 
a ştiinţelor din vremea filosofului german. Metoda joacă însă, în viziunea autorului, 
un rol distinct şi important pentru dezvoltarea ştiinţelor; alături de tehnica instru- 
mentală nu înlocuieşte, ci oferă posibilitatea realizării invenţiei. 

Problema criteriilor adevărului este studiată din perspectiva istoriei 
filosofiei în paralel cu metodele ştiinţifice, şi de această dată cu consideraţii critice 
la adresa soluţiei kantiene, căreia totuşi i se recunoaşte un rol de îndrumare în acest 
sens. Sistematizarea ştiinţifică şi perspectiva oferită de stadiul cercetărilor ştiin- 
țifice contemporane autorului sunt introduse în domeniul de investigație al crite- 
riului adevărului. Unitatea ştiinţei, problemă centrală a teoriei cunoștinței, care la 
rândul ei conferă unitate analizei fiecărui adevăr în parte, va prilejui un nou scurt 
istoric al problemei, din antichitate până în epoca modernă, la capătul căruia se 
concluzionează că ştiinţa este unitară, dar nu universală. A accepta universalitatea 
ştiinţei, spune Rădulescu-Motru, înseamnă a „presupune că în unitatea de înțe- 
legere, din care a izvorât ştiinţa de astăzi, s-ar fi atins ultimul moment al evoluţiei 
cunoștinței omeneşti“ *. Prin interacţiunea în care planurile logic şi psihologic se 
află la nivelul raportului categorii logice — categorii gramaticale ale limbii, limbajul 
apare ca o condiţie necesară a dezvoltării inteligenței şi a culturii. Gradul de 
certitudine al adevărului este determinat de nivelul sistematizării ştiinţifice din care 
face parte. Distincte de adevărurile de tip logic, sursele certitudinii adevărurilor 
credințelor religioase şi morale se află de asemenea într-un fond tot atât de adânc, 
dacă nu chiar mai adânc decât acela al ştiinţei, ele având în dezvoltarea culturii 
umane o normativitate asemenea celei a adevărului logic”. 

În finalul Teoriei cunoștinței se revine asupra problemei logicii, mai precis 
asupra posibilității întemeierii ei ca ştiinţă separată de celelalte ştiinţe, cu norme 
imuabile de descoperire a adevărului, o Logică formală, cum a numit-o încă de la 
început. În spiritul orientării istoriciste propuse în lucrarea de față, Rădulescu- 


% Ibidem, p. 239. 
*5 Ibidem, p. 226. 

Motru optează pentru o logică ale cărei adevăruri sunt relative în funcție de nivelul 
de dezvoltare al ştiinţelor, posedând o generalitate cu un grad superior acestora, 
datorită obiectului său — sistematizarea şi aprecierea criteriilor de verificare a 
adevărurilor din domeniul ştiinţelor speciale. În acest sens, dezvoltarea contem- 
porană a ştiinţei şi mai ales a tehnicilor experiinentale ar valida opțiunea pentru 
„Logica nouă“, bazată pe metodologia ştiinţelor speciale, în acord cu spiritul 
ştiinţific al vremii. 

Preeminența funcției metodologice în perspectiva filosofului român asupra 
logicii, avându-şi influențele principale în direcția profesată de Wilhelm Wundt, 
este dezvoltată într-o manieră personală. Fără să fie atras de amploarea tendințelor 
logiciste şi formaliste de la începutul secolului al XX-lea, pe care le respinge 
explicit în demersul său, Rădulescu-Motru propune o concepție despre logică 
apreciată ca având aspecte interesante şi originale“. Viziunea asupra logicii pe care 
o propune filosoful român este îndreptată într-o direcție în care se regăsesc 
preocupări actuale din filosofia ştiinţei. Departe de a fi un simplu manual, Lecţii/e 
de logică se integrează şi întregesc concepția filosofică expusă în lucrările 
principale ale lui Constantin Rădulescu-Motru, iar scopul mărturisit la publicarea 
volumului a fost de a oferi un îndemn de reflecţie asupra logicii ca problemă. 

3.2. Lectiile de logică ale lui P. P. Negulescu 


Marius DOBRE 
3.2.1. Date biografice 


P. P. Negulescu (1872-1951) a absolvit Facultatea de Litere şi Filosofie 
din Bucureşti, făcând, cu sprijinul lui Titu Maiorescu, studii şi în Franţa şi 
Germania. În 1894 devine profesor agregat la catedra de Istorie a filosofiei şi 
Logică (unde ţine aceste cursuri, succedând lui Maiorescu) la Universitatea din 
Iaşi, iar din 1899 devine profesor titular, până în 1910, când se transferă la catedra 
de Istorie a filosofiei şi enciclopedie (tot în locul lui Maiorescu). A fost ministru al 
instrucției publice de două ori (1920 şi 1927), momente în care elaborează o serie 
de proiecte de legi destinate reformării învățământului, fără a reuşi să le pună în 
practică, şi a fost, de asemenea, preşedinte al Camerei (1927). A abordat 
numeroase domenii ale filosofiei: istoria filosofiei, logică, ontologie, cosmologie, 
gnoseologie, filosofia culturii ş.a. Datorită activităţii sale remarcabile a fost ales 
membru corespondent al Academiei Române (1915) şi apoi membru titular (1936). 
Din opera sa vastă se remarcă lucrări precum: Psihologia stilului (1896), 
Enciclopedia filosofiei (cursuri apărute în mai multe ediţii litografiate), Filosofia 
Renaşterii (ediţii 1910-1914, 1945-1947, 1986), Reforma învățământului (1922), 
Geneza formelor culturii (1934), Destinul omenirii (1938-1944, 1969), Istoria 
filosofiei contemporane (1941-1944, cinci volume), Problema cunoaşterii (1969), 
Istoria filosofiei moderne (1072) etc. 

„Cel mai tipic reprezentant al epocii maioresciene în filosofie şi în general 
în cultura românească este P. P. Negulescu. Savant de cultură vastă şi multilaterală, 
cunoscând profund cultura europeană de la originile ei greceşti (el stăpânea limbile 
greacă şi latină şi multe din limbile culte europene), fiind la curent cu progresele 
ştiinţelor contemporane (făcuse şi studii de matematică), P. P. Negulescu a dat 
ample sinteze istorice şi filosofice”. Aşa îşi începea Anton Dumitriu (care l-a 
cunoscut îndeaproape, fiindu-i student) capitolul despre P. P. Negulescu din Istoria 
logicii. Tot Anton Dumitriu îndrăzneşte să-l caracterizeze, în acelaşi loc, drept „un 


I Anton Dumitriu, Istoria logicii, vol. 4, Bucureşti, Editura TEHNICĂ, 1998, p. 336. 

enciclopedist, în sensul pe care-l putem da savanților Renaşterii“. Însă principala 
caracterizare ce i se face în majoritatea studiilor consacrate acestui gânditor este 
aceea de „fidel maiorescian“*%. Această caracterizare se referă mai ales la 
continuarea idealului profesoral şi filosofic maiorescian de înfăţişare detaşată, 
obiectivă, a teoriilor filosofice şi ştiinţifice, fără nici un fel de implicare prin opinii 
proprii, şi la reluarea unora dintre ideile filosofice ale lui Maiorescu. S-a spus chiar 
despre P.P. Negulescu că relua şi modalitatea „fizică“ a maestrului de a expune 
prelegerile”. Şi, întâmplător sau nu, Negulescu a repetat în viață şi în știință cariera 
îndrumătorului său (desigur, la alte proporții). 

În calitate de istoric al filosofiei, P. P. Negulescu este văzut de către 
Eugeniu Speranţia astfel: „Ca filosof, Petre Negulescu este gânditorul sever care nu 
se lasă ispitit de nici una din construcțiile factice şi, deci, silite, ale vânătorilor de 
ipoteze senzaţionale. Parcurgând cu stăruință şi amănunţime concepțiile, mai mult 
sau mai puțin riguroase, emise din toate timpurile, şi cu precădere de la Renaştere 
încoace, cugetarea şi încercările fiecăruia dintre filosofi sunt analizate, căutându-se 
înainte de toate motivarea istorică a punctului de plecare. În prealabil, istoricul 
trebuie să-şi lămurească factorii ce determină evoluția cugetării în genere. 
Influențele sistemelor anterioare asupra fiecărei încercări noi, starea cercetărilor 
ştiinţifice ale timpului, curentele religioase, etice şi estetice, dar şi factorul perso- 
nal, adică felul sufletesc propriu fiecăruia (condiţiile înnăscute şi ale împrejurărilor 
sociale), iată factorii de care depinde profilul unei concepții filosofice““. 

Modul său de a vedea atât filosofia, cât şi expunerea ei „didactică“ i-a adus 
acuzaţia de „lipsă de vocație filosofică“. Dincolo de faptul că nu numai el, ci şi alți 
maiorescieni cunoscuţi precum Constantin Rădulescu-Motru, Ioan Petrovici sau 
Mircea Florian au fost filosofi autentici, având recunoaştere şi în Occident, se poate 
afirma cel puțin că au avut un mare rol pregătitor pentru apariţia construcțiilor 
sistematice româneşti”. 

Opera lui P. P. Negulescu este dedicată filosofiei; cursurile sale, de ase- 
menea. Însă, aşa cum am precizat, el a ținut şi cursuri de logică la Universitatea din 
laşi. Anton Dumitriu crede că este foarte probabil să fi predat logică în toţi cei 
16 ani, sau în majoritatea lor, cât a stat în Moldova. S-a păstrat însă doar 


% în Prefata la P.P. Negulescu, Filosofia Renaşterii (ediția 1986, Bucureşti, Editura 
Eminescu), Răzvan Teodorescu oferă o înşiruire cu o parte dintre cei care au exprimat această opinie: 
G. Călinescu, N. Iorga, Camil Petrescu, E. Lovinescu. A se vedea în acest sens şi Studiile recente ale 
lui Alexandru Surdu, Filosofia românească interbelică şi P. P. Negulescu — personalitatea filosofică, 
în vol. Confluenţe cultural-filosofice, Bucureşti, Editura Paideia, 2002, pp. 106-118. 

3 G. Călinescu scria că „P. P. Negulescu moşteneşte hieratica maestrului în forme mai 
spectaculoase. Ca un Ramses de bazalt, el vorbeşte monoton şi nemișcat, cu un zâmbet enigmatic în 
colțul gurii, cu mâinile lăsate rigid pe genunchi“ (Zstoria literaturii române de origini până în prezent, 
ed. a Il-a, Bucureşti, p. 407). Totuși, spre deosebire de maestru, care vorbea liber, stând în picioare, la 
cursuri, Negulescu „venea cu prelegerea scrisă şi o citea, așezat la catedră“ (Eugeniu Sperantia, 
Figuri universitare, Bucureşti, Editura Tineretului, 1967, p. 34). 

“ Eugeniu Sperantia, op. cit., p. 35. 

11 Alexandru Şurdu, P. P. Negulescu — personalitatea filosofică, în vol. cit. p. 116. 

manuscrisul notelor sale de curs ţinut în anul universitar 1905-1906 (aflat în arhiva 
Bibliotecii Academiei Române). Aflăm de la îngrijitoarea singurei ediții apărute 
până acum că manuscrisul este neintitulat, denumirea de Lecţii de logică fiind 
preluată de la Anton Dumitriu, din Istoria logicii”. 

În ceea ce priveşte logica, cercetările au stabilit că P. P. Negulescu îl ur- 
mează îndeaproape pe Titu Maiorescu, punctul de vedere general (prioritatea 
actului judicativ în teoria logică) al Lecziilor... corespunzând primei ediții a Logicii 
lui Maiorescu (din 1876)”. Opţiunea pentru judecată ca element principal al logicii 
va fi preluată şi de unul dintre elevii lui Negulescu — Al. Posescu — care, în 1946, 
va publica lucrarea Teoria logică a judecății. 


3.2.2. Lecţiile de logică 


Putem presupune că Lecţiile de logică au fost elaborate exclusiv în scopuri 
didactice, având un rol strict informativ, situându-se pe direcția concepției 
autorului cu privire la construcția cursurilor. Cu toate acestea, ele sunt importante 
pentru a surprinde o parte din evoluția intelectuală a unui gânditor reprezentativ 
dintr-o perioadă de înflorire filosofică a culturii române şi pentru surprinderea — 
după cum nota Anton Dumitriu — măsurii în care el a contribuit „la consolidarea şi 
lărgirea spiritului maiorescian“ în această cultură. Din păcate, însă, cursul 
definitivat, detaliat, nu a rămas nicăieri, astfel încât nu avem la dispoziție decât 
notele ce stau la baza acestuia. Totuşi, notele sunt suficient de ample pentru a ne 
permite să ne dăm seama de concepția sa logică. 

Lecţiile de logică parcurg, următoarele momente ce stau şi pe post de 
capitole: Introducere, Intrarea în materie, Definiția şi definiția logicii, Noțiunea, 
Teoria judecăților, Silogismul, Metodologia, Clasificarea ştiinţelor din punct de 
vedere metodologic, Descrierea şi clasificarea, Definiția şi diviziunea, De- 
monstraţia, Introducere la metoda experimentală, Inducţia, Ipoteza, Teoria ipo- 
tezelor, Analogia, Analiza şi sinteza. 

Primele trei momente se referă la ideea de logică în general şi la alte idei 
de care ea se foloseşte. Se urmăreşte o definire precisă a logicii. Negulescu susține 
că în toate „întrebuințările““ termenului „logic“ avem de-a face cu o legătură uni- 
versală între două sau mai multe idei. Aceasta ar putea însemna că logica este 
„ştiinţa legăturilor necesare şi universale între idei“, însă, în această situație, logica 
ar fi o „enciclopedie“, întrucât această definiţie o pot primi şi celelalte ştiinţe, prin 
urmare, logica trebuie definită drept „ştiinţa condițiilor pe care trebuie să le 
îndeplinească legăturile între idei pentru a fi universale şi necesare“; este o ştiinţă 
pur formală, studiind legăturile dintre idei din perspectiva necesității şi univer- 
salității lor, făcând abstracţie de obiectele reale la care ele se referă. Altfel spus, 


* Vezi Carmen Dumitrescu, Notă asupra ediției la P. P. Negulescu, Lecţii de logică, 
Bucureşti, Editura Paideia, 2001, p. 23. 

13 A se vedea, de pildă, Alexandru Surdu, Studiu introductiv la Titu Maiorescu, Logica, în 
vol. Scrieri de logică, București, Editura Ştiinţifică şi Enciclopedică, 1988, p. 161. 

logica este „ştiinţa condiţiilor de care depinde corectitudinea formelor cugetării 
noastre“, ştiinţă indispensabilă celorlalte ştiinţe care îşi stabilesc drept scop 
captarea raporturilor necesare şi universale (legile) şi care, chiar dacă pornesc în 
demersurile lor de la percepții, trebuie să continue prin stabilirea unor legături. Se 
poate afirma mai departe că logica dobândeşte un rol important în cunoaştere, 
întrucât căpătarea cunoştinţelor se face într-o măsură foarte mică în mod direct, 
cele mai multe venind indirect, „prin legarea a ceea ce ştiam cu ceea ce nu ştiam 
încă sau cu ceea ce încă nu are convingerea noastră“. Obiectul logicii devin regulile 
ce trebuie urmate în operaţiile gândirii în vederea ajungerii la adevăr (este vorba, 
fireşte, de acel adevăr mediat sau abstract, obținut prin argumentare, adică prin 
legături între idei), iar logica, „ştiinţa regulilor argumentării juste“ (definiție 
confirmată de originea ei, retorica — arta convingerii; logica se naşte „ca mijloc de 
a convinge şi se compune dintr-o sumă de reguli după care trebuie să procedăm în 
argumentările noastre pentru a produce convingerea“). Negulescu arată că logica 
nu se ocupă doar de suma regulilor argumentării, ci de regulile argumentării în 
general, deci, nu numai de raționament, ci şi de judecată sau noțiune, din punctul 
de vedere al adevărului. Adevărul este, aşadar, „acordul cugetării noastre cu ea 
însăşi, e consecvența cugetărilor noastre unele în raport cu altele“. Logica devine 
acum ştiinţa consecvenţei. Aceasta, să spunem, într-o primă parte. În a doua parte, 
logica se ocupă de aplicarea legilor gândirii la studiul realității, adică „acordul 
dintre legăturile ideilor noastre şi legăturile obiectelor reale la care se raportează 
aceste idei“ — metodologia. 

Acestea fiind stabilite, Negulescu trece la elementele de conţinut ale 
logicii, începând cu noțiunea. Definiția noțiunii este preluată literalmente din 
Logica lui Maiorescu: „O reprezentare formată din alte reprezentări relative la 
acelaşi fel de obiecte și cuprinzând partea lor comună“. Noţiunea se formează 
printr-un dublu proces de eliminare a părților diferite şi de contopire a părților 
identice ale diferitelor reprezentări raportate la o clasă de obiecte. Procesul poate fi 
involuntar sau voluntar. Proprietățile noțiunii sunt abstracția (care provine din 
detaşarea, extragerea elementului comun din elemente diferite) şi generalitatea 
(care indică natura specială a noțiunii în raport cu individualitatea reprezentărilor 
din care provine). Noţiunea este o idee pură, imaterială, ce se fixează în mintea 
noastră printr-un semn de recunoaştere material (cuvântul), fixare ce se produce de 
la sine. Sistemul general de semne este limbajul, o capacitate specifică doar fiinţei 
umane, ceea ce face diferenţa între om şi animal. Între noţiune şi cuvânt există o 
strânsă relație, dovedită de faptul că, atunci când se schimbă noţiunea, se schimbă 
şi cuvântul. 

Elementul fundamental al gândirii logice este judecata, în viziunea lui 
P. P. Negulescu, chiar dacă într-o notă anterioară afirmase în treacăt acelaşi lucru şi 
despre noţiune. În acest stadiu, profesorul operează distincțiile binecunoscute. Din 
punct de vedere logic, judecata este un act de stabilire a unui raport între două 
noțiuni, din punct de vedere gramatical, ea este o propoziție, exprimarea lingvistică 
a respectivului raport. Nu neglijează nici aspectul psihologic: din această pers- 
pectivă, judecata este perceptia unui raport între două noțiuni, făcând o asociaţie în 


* Titu Maiorescu, Logica, în vol. cit, p. 174. 

acelaşi timp în conştiinţă (asociaţia este însă un act mecanic, în timp ce judecata, o 
operaţie intelectuală). Atât noţiunile, cât şi judecăţile pot fi considerate din două 
puncte de vedere: al conţinutului şi al sferei. P. P. Negulescu vede primordial în 
judecată raportul conținuturilor noţiunilor. Totuşi, claritatea raportului dintre 
noțiunile respective este obținut prin intermediul sferelor lor, în cele din urmă, prin 
clasificare. Urmează diviziunea judecăților, după calitate (afirmative şi negative) şi 
după cantitate (universale şi particulare; cele singulare nu sunt admise, pe motiv că 
este indiferent câți indivizi concreţi compun sfera noțiunii subiectului). Alte 
împărțiri ale judecăților (cunoscute, de asemenea, în logica tradițională) sunt: 
simple şi complexe, categorice şi ipotetice, analitice şi sintetice. Este prezentată în 
continuare şi conversiunea judecăților ca raționament direct sau imediat. 

La acest capitol despre judecată, P. P. Negulescu zăboveşte asupra teoriei 
lui Hamilton despre cuantificarea predicatului. Teoria intenționează captarea 
precisă cantitativ a sferei predicatului (de pildă, luând propoziția „Toţi leii sunt 
animale“, vom observa că sfera predicatului e parțial pusă, prin urmare, trebuie să o 
redăm numai parţial — „Toţi leii sunt câteva animale“), iar rezultatul ar fi 
transformarea fiecărei judecăţi într-o ecuație logică, în fond, într-o egalitate de 
sfere. În propoziția „Oamenii sunt animale raționabile“ (observaţie redată după 
Mill şi de Morgan), Hamilton ar crede că avem egalitatea sferelor, însă sfera 
predicatului este luată în întregul ei dacă subiînrelegem în respectiva propoziție pe 
următoarea: „Oamenii sunt singurele animale raţionabile“. Prin urmare, la 
Hamilton, o propoziţie simplă se transformă într-una complexă. Orice judecată 
trebuie să răspundă la întrebarea dacă predicatul e în legătură cu subiectul, or, la 
Hamilton, trebuie să răspundă şi dacă mai este în legătură cu alte lucruri (aceasta ar 
trebui să fie o judecată aparte). 

Capitolul se încheie cu expunerea raporturilor dintre judecăţi: contrarietate, 
contradicţie, subalternare, şi subcontrarietate. 

Silogismul este „stabilirea unui raport între două noțiuni prin mijlocirea 
unei a treia noțiuni“ sau „derivarea unei judecăţi din alte două“. Fundamentul 
silogismului este dictum de omni et nullo, principiu care, aminteşte Negulescu, nu 
îl conduce pe J. S. Mill la descoperirea adevărului. Profesorul român nu admite 
teza lui Mill că raționamentele sunt doar cele „de la particular la particular“ şi 
niciodată „de la general la particular“, considerând că până şi un empirist poate 
vedea în propoziţiile generale de la care se pleacă în silogism legi inductive 
generale, iar în ceea ce priveşte raționamentul de la particular la particular, se 
poate vedea că e vorba fie de o asociaţie de idei, fie are loc prin intermediul unei 
propoziții generale subînțelese. În manuscrisul Zecţiilor..., critica făcută lui Mill 
este neîncheiată, partea aceasta finalizându-se cu o trimitere la o prelegere asupra 
deducției, ținută în anul precedent. Urmează prezentarea regulilor silogismului, 
bogat ilustrată cu exemple şi scheme grafice, iar în privința modurilor şi figurilor 
silogistice, avem o trimitere directă la Logica lui Maiorescu, P. P. Negulescu mai 
făcând doar câteva note asupra comparațiilor între figuri şi căutând excepții 
posibile de la regulile silogistice. Ultima parte a capitolului despre silogism este 
despre polisilogisme cu ilustraţii grafice şi simbolice. 

Despre Metodologia lui P. P. Negulescu, Anton Dumitriu afinnă că are în 
conținut idei ce „ar trebui reluate şi fructificate““5. Metodologia este „partea logicii 
care stabileşte regulile după care au să se întrebuințeze formele elementare ale 
cugetării (noţiune, judecată, silogism), aşa încât să producă în noi într-un caz dat 
evidența adevărului sau convingerea adevărului“, aşadar, „partea logicii care se 
ocupă cu regulile după care are să se facă proba, sau dovedirea, sau demonstrația 
adevărului unui lucru, unei idei, unei judecăţi“. Adevărul, după cum am văzut, este 
acordul gândirii cu ea însăşi, acord ce este chiar evidența sau, în alți termeni, 
„starea sufletească în care un lucru ne apare în mod incontestabil adevărat“, 
fundamentul ultim al oricărei demonstrații, care ia în logică forma principiului 
identității, al non-contradicţiei şi al alternativei (al terțului exclus). 

Din punct de vedere metodologic, P. P. Negulescu împarte ştiinţele în trei: 
descriptive (mineralogia, biologia etc.), inductive (empirice: astronomia, geologia 
etc.; experimentale: fizica, chimia fiziologia etc.), deductive (matematica). 

Trecând la descriere şi clasificare, gânditorul român scrie că prima, în 
calitate de procedeu al logicii elementare, este arătarea conţinutului unei noțiuni 
izolate, iar a doua, gruparea regulată a obiectelor naturii, mai exact, a ideilor despre 
obiecte, a noţiunilor (în supraordonate, subordonate, coordonate). Tipuri de clasi- 
ficări: artificiale, relativ-naturale (se întemeiază pe proprietăți accidentale), nazu- 
rale propriu-zise (întemeiate pe proprietăţi esenţiale, constitutive). 

Definitia este „arătarea conținutului unei noțiuni din punctul de vedere al 
sistemului de clasificare în care ea e cuprinsă“. Aici, înşirarea notelor este 
determinată, pe când în descriere e indiferentă. Trebuie stabilit mai întâi genul, 
apoi proprietăţile speciale. Câteva reguli ale definiției: să nu fie prea largă sau prea 
restrânsă, să nu utilizeze note derivate sau negative etc. Există definiții empirice 
(relative la experienţă, sunt deschise permanent pentru a primi noi note) şi definiții 
matematice (universale, exprimă un rapoit necesar şi sunt închise). Diviziunea, 
operația inversă clasificării, pleacă de la noțiunea generală către cele subordonate. 
La definițiile matematice, P. P. Negulescu va reveni în capitolul următor, despre 
demonstrație, cu precizarea că, spre deosebire de definițiile obişnuite, cele 
matematice arată legea de construcţie a obiectului noțiunii de care se ocupă. 

Demonstrația este „întemeierea adevărului unei judecăți prin derivarea ei, 
în calitate de concluzie necesară, din alte judecăți adevărate“, având drept formă 
logică silogismul. Întrucât demonstraţia, ca formă metodologică, cuprinde trei 
elemente (axiomele, teoreme le şi deducția sau derivarea teoremelor din axiome), se 
poate redefini astfel: „un silogism care are drept premisă majoră o axiomă sau o 
teoremă dedusă mai înainte dintr-o axiomă, iar drept concluzie o nouă teoremă“. 
Negulescu se ocupă în continuare de demonstrație ca metodă specială a mate- 
maticii, oferind câteva detalii despre axiome, a căror caracteristică este evidența 
completă şi necesară, „imediat ce au fost înțelese“, şi care sunt de două feluri 
(axiomele propriu-zise şi definițiile), despre: natura demonstraţiei matematice (o 
legătură între două cantități — numere, figuri — recurgând la o a treia cantitate a 


“5 Anton Dumitriu, op. cit., p. 340. 

cărei descoperire constituie invenția matematică), despre mecanismul acesteia, ce 
constă într-o substituire de cantități. 

Trecând la metoda experimentală, profesorul notează mai întâi definiţia 
inducției: „o operație de generalizare care constă în a conchide de la un fapt 
particular constatat în experiență la totalitatea cazurilor de acelaşi fel“. Este o 
generalizare a unui raport cauzal, raport stabilit prin intermediul a patru metode: 

-a concordanței (când diferite cazuri în care un fenomen se produce 
concordă între ele numai în privința unui singur antecedent, atunci acel singur 
antecedent este cauza fenomenului), 

— a diferenței (în două cazuri un fenomen se produce în primul şi nu se 
produce în al doilea, ele fiind diferite prin prezența într-unul şi absenţa în celălalt a 
unui singur antecedent, atunci acel antecedent este cauza fenomenului), 

— a variațiilor concomitente (când nu se poate suprima un antecedent, se 
caută cazuri în care el variază; dacă variațiilor antecedentului le corespund variaţii 
în consecvent, am găsit antecedentul ce determină consecventul)). 

Deşi o menţionează, metoda resturilor (reziduurilor) nu este tratată în 
Lecţii... de către Negulescu. 

Despre teoria ipotezelor, Anton Dumitriu afirmă că este o viziune 
anticipativă asupra evoluției ştiinţei“. Este, de altfel, şi partea cea mai dezvoltată a 
notelor de curs ale lui P. P. Negulescu. În Logica lui Maiorescu această secvență 
ocupa un loc foarte restrâns, fiind tratată fugitiv. Ipotezele sunt, în concepţia lui 
Negulescu, explicaţii „închipuite“ ale fenomenelor destinate să înlocuiască provi- 
zoriu explicațiile bune. Ele conduc la explicaţiile definitive în unele cazuri, iar în 
altele sunt menite să le înlocuiască (atunci când cercetarea este imposibilă). 
Reprezintă punctul de plecare în ştiinţă, un auxiliar indispensabil în vederea 
sistematizării în haosul fenomenelor, refugiul ultim al gândirii umane (în morală, 
metafizică etc.) şi sunt de trei tipuri: 

a) ipoteze în care presupunem un raport cauzal între două fenomene, 

b) ipoteze în care, raportul fiind dat, presupunem modalitatea după care are 
loc acţiunea cauzală, 

c) ipoteze în care, dat fiind un anume fapt, presupunem existența altui fapt 
drept cauză a lui. 

Detaliind, ipotezele din prima categorie se fac atunci când observăm că 
două sau mai multe fenomene apar de mai multe ori împreună (presupunem că 
între ele există un raport cauzal). Gradul lor de probabilitate este în raport direct cu 
numărul cazurilor în care au fost observate împreună şi în raport invers cu numărul 
fenomenelor ce însoțesc de regulă apariția fenomenului presupus ca fiind cauză. 
Cele din a doua categorie se fac atunci când, observând un raport cauzal, nu ştim 
cum are el loc (de pildă, observând atracția dintre soare şi planete, Newton a 
presupus că ea se exercită în raport direct cu masele şi în raport invers cu pătratul 
distanțelor). Gradul de probabilitate al acestor ipoteze este în raport direct cu 
numărul şi importanța cazurilor cărora li se aplică şi cu posibilitatea de a explica şi 
alte fenomene. Cele din a treia categorie se fac atunci când, voind să explicăm un 
fenomen, presupunem că este produs de un altul a cărui existență ne este încă 


46 Ibidem, p. 341. 

necunoscută (de pildă, dat fiind fenomenul fulgerului, Franklin a presupus că el e 
produs de o electricitate atmosferică — pe atunci necunoscută). Probabilitatea aces- 
tora depinde de măsura în care este în acord cu fenomenele pe care intenționează să 
le explice şi de măsura în care permite noi predicții. Primele se întemeiază pe 
analogii cele de al doilea tip se bazează pe imaginarea unor forme pentru produ- 
cerea fenomenului respectiv, iar ultimele sunt efectiv raționamente prin analogie. 

Pasul următor este în mod firesc legat de analogie, înțeleasă fie ca o 
proprietate a obiectelor, fie ca un proces de argumentare. În primul caz, ea este un 
grad al asemănării, întrucât asemănarea poate fi completă (identitatea) sau 
incompletă (analogia). Astfel, „analogia e o asemănare între două obiecte ce diferă 
între ele în mod sensibil“. În al doilea caz, ea este „o extindere a unei constatări 
făcute într-un caz A asupra unui caz B“. Este o argumentare ce cuprinde o deducție 
întemeiată pe o inducție prealabilă: „Am constatat în cazul lui A coexistența 
atributului Z cu atributele a, b, c, d; am generalizat această coexistență, trans- 
formând-o într-o lege inductivă (totdeauna Z va coexista cu a, b, c, d), am aplicat 
apoi această lege inductivă noului caz B pe temeiul analogiei lui cu cazul A. Iată în 
ce a constat raționamentul nostru prin analogie“. Valoarea lui logică depinde de 
valoarea generalizării inductive prealabile şi de diferenţele dintre cele două cazuri 
analogate (acestea din urmă dau şi nesiguranța acestui tip de raționament). 
Aplicarea raționamentului la obiecte prea depărtate în timp şi spațiu îi scade iarăşi 
siguranța. (Anton Dumitriu susține că această ultimă considerație reprezintă un alt 
element de noutate adus de P. P. Negulescu“). Deplina siguranţă apare când avem 
de-a face cu o inducţie sigură (conform metodelor experimentale) şi transformarea 
acesteia într-o deducție sigură, în prefacerea analogiei într-o identitate. Aşa cum 
am mai amintit, raționamentul prin analogie este utilizat în teoria ipotezelor (Şi 
anume în ipotezele de a treia categorie) în următoarele variante: 

a) ca analogie între două obiecte (forma arătată mai sus), 

b) ca analogie între cauzele unor fenomene (dacă fenomenele A şi B au 
unele proprietăți comune, fiind analoage, putem presupune că şi cauzele lor sunt 
analoage), 

c) ca metodă de obţinere a unor efecte analoage (un fenomen care în 
anumite împrejurări a produs un anumit efect presupunem că în aceleași împre- 
jurări va produce un efect analog). 

Următoarea parte a Zecţiilor... este consacrată analizei şi sintezei. Obiectul 
ştiinţelor fiind explicarea fenomenelor, realizarea acestui demers se realizează prin 
stabilirea unor relații cauzale între ele. Aceste relaţii se stabilesc în două feluri: 
pornind de la cauză la efect (progresie) sau pornind de la efect la cauză (regresie). 
P. P. Negulescu notează că prima este sinteza, a doua analiza, arătând că înțelesul 
obişnuit este altul (compunere, respectiv descompunere) şi că acest înțeles se sub- 
sumează celui de mai sus. Analiza şi sinteza sunt excelent reliefate în matematici; 


+7 Ibidem, p. 342. 

în fizică şi chimie analiza e inducția, iar sinteza e deducția; în ştiinţele naturale 
analiza este descrierea şi clasificarea, sinteza este diviziunea. 

Lecţiile... se încheie cu un capitol ce a fost intitulat de către editori Note de 
logică, fiind alcătuit din însemnări disparate, reveniri asupra unor probleme, 
exerciții etc. 

În fine, Lecţiile de logică, dincolo de aspectul tor didactic, cuprind din loc 
în loc adăugiri, completări sau chiar rezolvări interesante, „trădând“ într-un fel 
idealul profesoral negulescian, deşi o cercetare recentă“ pune la îndoială orice 
contribuţie în domeniul logicii a lui P. P. Negulescu, indicând, pe lângă Logica lui 
Maiorescu, o altă sursă chiar mai importantă, Logique a lui E. Rabier şi nu numai. 

Cursul de logică nu a fost însă singura preocupare a lui Negulescu în zona 
logicii, el tratând probleme de logică şi în alte lucrări ale sale, cum ar fi Filosofia 
Renaşterii sau Istoria filosofiei contemporane. 

În Filosofia Renaşterii, de pildă, el se opreşte asupra încercărilor refor- 
matoare ale vremii în domeniul logicii, amintind de revoltele unui Laurentius Valla 
sau a unui Rudolf Agricola împotriva logicii de tip scolastic şi de demersurile lor 
de întemeiere a unei logici naturale bazate pe retorică. În acest context, profesorul 
îl plasează pe un loc privilegiat, aşa cum era şi firesc, pe Petrus Ramus, un martir al 
reformei, care căuta, la rândul său, acea „metodă naturală“, punct de plecare al 
oricărei logici. Profesorul oferă şi date despre influența ramismului în universitățile 
din Europa, influenţă ce a constituit un progres în studiul tuturor ştiinţelor. 

În Istoria filosofiei contemporane, printre numeroasele probleme de logică 
tratate episodic (atunci când se intersectau cu cele filosofice), în locuri aparte îşi 
găsesc prezentarea logicii transcendentale kantiene, a elementelor de logică 
specială din idealismul german, a logicii inductive a lui John Stuart Mill. 

48 Este vorba de Cuvântul introductiv la Lecţii de logică al lui Carmen Dumitrescu. 
Consultând, la rândul nostru, o ediţie a lucrării lui Elie Rabier, Logique (1886, Paris, Hachette), am 
constatat că anumite probleme indicate în Cuvântul introductiv (referitoare la definiția adevărului, 
teoria ipotezelor, analogie ș.a.) se prezintă la fel în ambele viziuni. 

3.3. Contribuţii originale de logică tradiţională 
la Ion Petrovici 


Viorel VIZUREANU 
3.3.1. Date biografice 


lon Petrovici s-a născut la 14 iunie 1882, în oraşul Tecuci, unde a făcut şi 
şcoala primară, şi a urmat liceul la Colegiul „Sf. Sava“ din Bucureşti“?. Debutează 
cu poezii în revista „Arta şi literatura română“, la vârsta de 16 ani. A urmat 
cursurile Universităţii din Bucureşti unde a fost licențiat în drept în anul 1903 şi în 
litere în anul unnător. În 1905 a obținut la Universitatea din Bucureşti şi doctoratul 
în filosofie, fiind cel dintâi doctor în filosofie de la o universitate românească. 
Toate aceste examene au fost trecute cu „toate bilele albe“ (cel mai înalt calificativ 
în acele timpuri). 

La îndemnul şi cu sprijinul lui Titu Maiorescu, a plecat apoi în străinătate, 
unde a audiat timp de două semestre cursuri de filosofie la Universitățile din 
Leipzig şi Berlin, cu continuitate pe cele ale lui Wundt şi Volkelt (la Leipzig), dar 
şi pe cele ale lui Dilthey, Riehl şi Paulsen (la Berlin). 

În noiembrie 1906 a fost numit conferenţiar în filosofie la Facultatea de 
filosofie şi litere a Universităţii din laşi, pentru ca în 1908 să treacă examenul şi să 
fie numit docent de logică, psihologie şi filosofie generală, adică materiile în care 
ceruse abilitarea. În 1912 este numit profesor la catedra de Logică şi Istoria 
filosofiei moderne a aceleiaşi universități. 

În primii ani de activitate pedagogică a ținut la Universitatea din lași cursul 
de logică şi pe cel de psihologie, uneori şi un curs liber asupra problemelor meta- 
fizice şi o introducere la filosofie. L-a înlocuit pentru câteva luni pe P. P. Negu- 
lescu, ținând şi un curs de istoria filosofiei moderne în care a expus filosofia lui 
J. St. Mill. Începând cu 1940 este profesor la catedra de istorie a filosofiei modeme 
a Universităţii din Bucureşti. 

După ce a intrat în viața politică în 1919, ca adept al Partidului Conser- 
vator, lon Petrovici a fost ales de mai multe ori deputat. A participat apoi la înte- 
meierea Partidului Poporului, la Iaşi, şi a fost numit în 1921 ministru al Lucrărilor 
Publice în al doilea guvern Averescu, iar în 1926 al Instrucțiunii Publice în al 
treilea guvern Averescu. În această din urmă calitate el a elaborat un proiect de 
reformă a învățământului secundar, proiect care a întâmpinat numeroase împotriviri 
şi care nu a devenit lege şi din cauza demisiei guvernului din care făcea parte 
Petrovici. În perioada dec. 1937-febr. 1938 deţine funcţia de ministru al Educaţiei 
Naţionale în guvernul de dreapta Goga-Cuza, iar începând cu dec. 1941 este 
ministrul Culturii Naţionale şi Cultelor în guvernul Antonescu până la 23 august 


4 Am folosit numeroase date privind biografia lui I. Petrovici din prezentarea făcută 
acestuia în Istoria filosofiei moderne — Omagiu profesorului lon Petrovici, Bucureşti, vol. V, 1941, 
pp. 123-145 (prezentare de N. Bagdasar) şi în Istoria filozofiei româneşti, Bucureşti, Editura Acade- 
miei Române, vol. II, 1980, pp. 565-600 (prezentare de V. Vetişanu). 

1944. Din cauza activităţii sale politice, după 1947 este judecat şi condamnat 
politic. Face ani grei în temnițele comuniste. 

A încetat din viață la Bucureşti, la data de 17 februarie 1972. 

Cea dintâi lucrare filosofică publicată este o broşură intitulată O problemă 
de filosofie” (1904) şi care este precedată de câteva rânduri de recomandare din 
partea lui Titu Maiorescu, cel care îi fusese profesor de filosofie. În această scriere, 
elaborată în vremea când era încă student, a căutat să susțină posibilitatea şi 
necesitatea metafizicii, schițând şi aliniamentele generale ale viziunii care îi părea 
lui viabilă. 

A doua lucrare este Paralelismul psiho-fizic (1905), pe care a prezentat-o 
ca teză pentru doctoratul de filosofie. În ea este studiată problema relaţiei dintre 
spirit şi corp, trecându-se în revistă controversele şi diferitele soluții propuse. 
Petrovici optează pentru un monism paralelist, i.c. spiritul şi corpul sunt două 
manifestări paralele ale unei realități unice, care nu este probabil în ea însăşi nici 
spirit nici materie. 

În primii ani de activitate publicistică i-au apărut şi articole de logică şi 
teoria cunoaşterii, reunite ulterior în volum: Contribuţii la utilitatea logicei în 
„Convorbiri literare“, nr. 11-12, 1905 şi Valoarea cunoştinței omeneşti în „Cultura 
română“, 1906. 

După intrarea în corpul didactic a Universităţii ieşene, a publicat diferite 
lucrări care oglindesc în parte, după propria-i mărturisire, activitatea de catedră. 
Printre acestea, Cercetări filosofice, cu care Ion Petrovici s-a prezentat la examenul 
de docent şi care cuprinde o colecţie de studii diverse, de sine stătătoare. 

Cea mai importantă dintre aceste lucrări este fără îndoială Teoria noțiunilor 
(1910), un studiu de logică pe care Petrovici îl considera la vremea publicării ca fiind 
„cea dintâi parte din expunerea sistematică a întregii logici“ pe care îşi propusese să o 
realizeze. În primul capitol al lucrării Petrovici dezvoltă unele considerațiuni 
generale asupra logicii ca ştiinţă, asupra semnificației principiilor ei. În celelalte cinci 
capitole el studiază, după cum o indică şi titlul lucrării, noţiunile, alcătuirea lor, natura 
lor psihologică, diferitele clase, raporturile dintre ele. Teoria noțiunilor poate fi 
considerat primul studiu specializat de logică din cultura română. 

A doua contribuție majoră a sa în domeniul logicii o constituie volumul 
Probleme de logică (1911), în care Petrovici tratează diverse chestiuni disparate: 
judecăţile singulare, judecăţile problematice, polisilogismul, o nouă metodă induc- 
tivă etc. Şi aceste contribuţii punctuale reprezintă, după cum arată autorul în prefața 
lucrării, „dezvoltarea anticipată a unor puncte şi chestiuni, ce-şi vor avea locul cu 
această fizionomie, în expunerea sistematică a logicii, ce mi-am propus a o face, şi 
din care n-am executat decât o singură parte“. 

H. Poincaré (ca filosof) (1911), este considerată de Petrovici o lucrare de 
istoria filosofiei ce-şi propune să ofere o prezentare cât mai completă a ideilor 


50 Am preluat unele date privind lucrările lui I. Petrovici din autobiografia sa realizată cu 
prilejul concursului de ocupare a postului de profesor la catedra de Istorie a filosofiei a Universităţii 
din laşi. 

5! Acest proiect nu a mai fost din păcate realizat. 

filosofice ale savantului francez şi să fixeze concepția sa în ansamblul curentelor de 
gândire, şi anume din perspectiva filosofiei ştiinţei. 

Diverse preocupări filosofice ale lui Petrovici sunt reunite şi într-un alt 
volum: Noi cercetări filosofice (1911), ce cuprinde studii despre atomismul filo- 
sofic, idealismul subiectiv, şi despre spiritualism. 

După război, preocupările lui I. Petrovici se îndreaptă mai mult spre istoria 
filosofiei şi spre teoria cunoaşterii. În prima direcţie se remarcă o lucrare generală, 
Introducere în metafizică (1924), în care Petrovici revine asupra problemei metodei în 
filosofie, problemă pe care o abordase încă din primele scrieri ale sale, dar şi unele 
contribuții punctuale, cum ar fi monografiile Schopenhauer (1933) şi Viața şi opera 
lui Kant (1936), sau mici studii despre diverşi filosofi: H. Poincaré, A. Fouillee, 
H. Spencer, G. W. F. Hegel, L. Brunschvicg, H. Bergson, Descartes, A. Comte etc. 

Ion Petrovici s-a oprit în reflecţiile sale şi asupra filosofiei româneşti. Dintre 
scrierile sale în această direcție se remarcă cele consacrate gândirii lui Titu Maiorescu 
(este autorul unei monografii dedicate acestuia), M. Eminescu, C. Rădulescu-Motru 
sau influenței lui Kant în spațiul cugetării româneşti. Contribuțiile sale privind 
filosofia românească au fost strânse în volume cum ar fi Figuri dispărute (1937), Din 
cronica filosofiei româneşti (f. a.), Fulguratii filosofice şi literare (f. a.). 

Două celebre discursuri de recepție în Academia Română, Elogiul satului 
românesc (1937) de L. Blaga şi Laudă ţăranului român (1940) de L. Rebreanu au 
fost însoțite de răspunsurile lui Ion Petrovici. Acesta devenise membru al 
Academiei Române în anul 1935, cu un discurs intitulat Alexandru Philippide în 
evoluția culturii româneşti, răspunsul fiindu-i oferit atunci de C. Rădulescu-Motru. 

Ion Petrovici a fost prezent la o serie de manifestări filosofice interna- 
tionale şi a conferenţiat în centre universitare de renume (Paris, Berlin, Bruxelles, 
Londra, München, Viena etc.). A purtat o bogată corespondenţă cu figuri marcante 
ale filosofiei europene (E. Brehier, L. Bruschvicg) şi a publicat studii în reviste im- 
portante de filosofie ale timpului: „Archiv fir Geschichte der Philosophie und 
Soziologie“, „Les Annales de l'Université de Paris, „Revue bleue“, „Revue de 
Métaphysique et de Morale“, „Schopenhauer Jahrbuch“ etc. 

A publicat o piesă de teatru (O sărutare) care s-a jucat pe scena Teatrului 
Naţional din Bucureşti, ca şi numeroase volume de amintiri, impresii de călătorie, 
portrete (Felurite, 1928; Impresii din Italia, vol. 1, 1930, vol. II, 1938 etc.). De 
altfel, dimensiunea literară a personalităţii lui Petrovici se face simțită deseori şi în 
scrierile sale de filosofie, impietând uneori asupra rigorii discursului. 


3.3.2. Caracterizarea operei general-filosofice 


Ion Petrovici este mai puţin un filosof creator cât un metafilosof şi un 
istoric al filosofiei. El se pronunță prin urmare mai mult asupra îndreptățirii şi 
statutului filosofiei (îndeosebi al metafizicii), neoferind şi o analiză filosofică de 
profunzime a realităţii, fie ea fizică sau spirituală. 

Filosofia teoretică cuprinde pentru Ion Petrovici două probleme esenţiale: 
„problema existenței cu care se ocupă metafizica şi problema gnoseologică de care se 

ocupă teoria cunoașterii“ (Introducere în metafizică”, 17; prescurtat IM de acum în- 
colo). Dintre acestea, „metafizica reprezintă disciplina centrală a cugetării filoso- 
fice”. Mai mult, pentru Petrovici „teoria cunoaşterii care câteva decenii în urmă pă- 
răsise fățiş cauza metafizicii, aliindu-se cu adversarii ei, — acum ia poziția în contra 
pretențiilor exagerate ale ştiinţelor pozitive, acordând un sprijin eficace reînvierii 
metafizice“ 

Dezvoltareā în diferite lucrări a unor idei de acest gen a făcut ca 
I. Petrovici să fie considerat de N. Bagdasar primul dintre gânditorii români care, 
după C. Rădulescu- zMotru, „şi-a pus în cultura românească deschis problema legiti- 
mității metafizicii“S 5 într- -o perioadă considerată de criză pentru aceasta. 

Poziţia lui jon Petrovici în metafizică a fost caracterizată ca ținând de un 
realism critic sau de un realism corectat prin criticism, în apropierea concepțiilor 
unui Wundt sau Riehl’. Petrovici admite posibilitatea cunoașterii metafizice, dar 
de o realitate ontologică ultimă nu ne putem apropia decât prin aproximații 
succesive, ea nefiind accesibilă în mod intuitiv, direct şi definitiv. Raționalismul 
concepției sale este puternic influențat de viziunea asupra progresului ştiinţei” 

Pentru Petrovici omul este un „animal metafizic“: — metafizica răspunde unei 
profunde trebuințe sufleteşti”, atât în dimensiune teoretică (prin tendința proprie 
omului spre unificarea fenomenelor lumii), cât şi practică (omul, indiferent de nivelul 
său de educație sau cultură, îşi reglează conduita în societate în funcţie de tabloul 
metafizic, fie el personal sau „adoptat“, pe care îl are despre univers). Încercările de 
discreditare a metafizicii în întregul ei sunt de. aceea sortite eşecului. Doar anumite 
sisteme metafizice, roade ale speculațiunii pure, în special cele ale idealismului 
german, sunt, consideră Petrovici, erori complete ale spiritului filosofic. În rest este 
vorba de trepte ale apropierii constante, progresive, prin generalizări proprii filosofiei, 


5? „ Este vorba de paginația ediției din 1992, apărută la Editura Agora din laşi. 

53 Metafizica în filosofia contemporană, în „Minerva“, nr. 2, 1927, p. 8. 

4 ; Ibidem, p. 18. 

SN Bagdasar, Istoria filosofiei româneşti, în Scrieri, Editura Eminescu, Bucureşti, 1988, 
p. 101. 

55 În prezentarea făcută acestuia sub semnătura Societăţii Române de Filosofie în 
deschiderea volumului I din /sroria filosofiei moderne, Bucureşti, 1937, p. 3. 

? „Deşi pledând pentru filosofie ca disciplină autonomă, Petrovici înțelege totuşi că numai 
printr-o colaborare strânsă dintre filosofie şi ştiinţă se pot asigura progrese atât uneia cât şi celeilalte. 
Petrovici a învățat de la Kant că în filosofie atitudinea critică este cea mai indicată, dar totodată el nu s-a 
oprit la litera lui Kant, ci a înțeles să-l depăşească, imprimând concepției sale un puternic accent realist. 
De aceea, concepția lui I. Petrovici poate fi caracterizală ca o concepție critic realistă“, N. Bagdasar, 
op. cit., p. 113. 

Istoria filosofiei româneşti (vol. II) publicată sub egida Academiei R.S.R. ajunge la concluzii 
diametral opuse în ceca ce privește încadrarea lui I, Petrovici într-unul din curentele filosofice. Filosofia lui 
I. Petrovici ar reprezenta în această interpretare supusă canoanelor ideologiei materialist-dialectice o „con- 
cepție idealist-obiectivă despre lume, de esență spiritualistă“ (p. 567, subl. ns.). Însă un neajuns major al 
concepției filosofice a lui I. Petrovici este evidențiat în mod just în această lucrare: tendința acestuia spre 
compromis, spre acceptarea eclectică (deseori frizând contradicţia) a cât mai multor idei filosofice. 

8 Cercetările metafizice nu pot fi îndepărtate din sufletul amenese şi nu pot fi nimicite 
decât odată cu el“, Metafizica în filosofia contemporană, în „Minerva“, nr. 2, 1927, p. 4; „Poate nu 
există ființă omenească, fie dânsa lipsită de cultură, care în lipsă de concepţie împrumutată, să nu-şi 
făurească singură, cu mijloace oricât de primitive, o interpretare a apariției lumii şi mersului ei“ 
(ibidem, p. 7). 

de țelul cunoaşterii care este pentru Petrovici unul clasic: Absolutul (în ciuda faptului 
că acesta nu este sesizabil nici în mod direct, prin intuiţie, nici prin raționamente 
pornind de la date ale experienței sau de la datele pure ale rațiunii). 

Pentru a realiza o circumscriere cât mai exactă a domeniului şi metodelor 
metafizicii, Petrovici va realiza în mod constant o raportare a acesteia la demersul 
de tip ştiinţific. 

Petrovici consideră că ştiinţa nu pune capăt metafizicii, ci o îmbogățește 
necontenit: „orice descoperire ştiinţifică mai importantă deschide un fel de 
perspectivă nouă pentru înțelegerea lumii şi a vieții“ (ZM, 12). În plus, 
„continuitatea care se găseşte între cercetările ştiinţifice propriu-zise şi acelea de 
natură metafizică este... de netăgăduit“ (I/M, 12). Ştiinţa şi metafizica explică 
aceeaşi realitate, dar din puncte de vedere diferite. Între ele există o diferență de 
grad, nu de natură. 

În concluzie, într-o exprimare îndeajuns de colorată, „ştiinţa şi metafizica 
făuresc icoane despre aceeaşi sau aceleaşi realități. Dar ştiinţa le făureşte cu mai 
mult relativ şi cu mai puţin absolut (punând accentul pe înfăţişarea lor sensibilă), 
pe când metafizica le alcătuieşte, în orice caz tinde să le alcătuiască având un 
maxim de absolut şi un minim de relativ (punând accentul pe substratul lor 
suprasensibil)“ (IM, 17). 

Se poate însă constata că pentru Petrovici punctul de vedere din care știința 
descrie realitatea este unul parțial (sau mai bine zis ştiinţele oferă fiecare puncte de 
vedere parțiale). De aceea menirea metafizicii va fi tocmai aceea de a unifica datele 
oferite de fiecare ştiinţă în parte: „imboldul sufletesc al metafizicii este... identic cu 
acela din care s-au născut toate ştiinţele pozitive şi scopul ei e să înfăptuiască în total 
ceea ce ştiinţele au realizat şi realizează în parte“, i.e. unificarea”, „coordonarea 
într-un întreg armonic a tuturor fenomenelor lumii, urcându-ne pentru aceasta spre 
cauza cauzelor, fundamentul fundamentelor şi legea legilor“ (IM, 8-9). Astfel, 
metafizica realizează la un nivel teoretic aprofundat ceea ce încearcă să întreprindă şi 
religia, căci „ce este religia în bună parte,... [dacă nu] o metafizică rudimentară, 
primită de la tradiție şi completată poate şi cu unele reflecții personale?“ (IM, 8). 

Nu este vorba de un demers formal ci de unul ce vizează însuşi conținutul 
cunoaşterii, realitatea ca atare, căci filosofia „nu se poate restrânge la unificarea 
metodică a ştiinţelor, ci râvneşte să încerce unificarea materială a universului. Cu 
aceasta nu face decât să urmărească mai departe o operă pe care o îndeplinesc în 
cadre mai restrânse chiar științele speciale“ (Probleme de logică, 219; de acum 
înainte prescurtat PL). 

Petrovici nu exclude din câmpul metafizicii (într-o viziune ce îl apropie, în 
acest punct, de o poziţie blagiană avant la lettre®) nici noțiunea de mister. Astfel, 
trebuie să se recunoască „o virtute explicativă chiar unor noțiuni metafizice care ar 


5 „Nevoia de unificare a cunoștințelor te duce fatal către metafizică“, Metafizica în filosofia 
contemporană, în „Minerva“, nr. 2, 1927, p. 5. 
a Apropiere observată şi în Isroria filosofiei româneşti. ed. cit., p. 570. 

conține un element de mister şi chiar în partea lor de mister“ (ZM, 21). lar exemplul 
său este şi el cu deschideri spre Trilogia cunoaşterii: „n-a fost o simplă copilărie a 
gândului, de pildă noțiunea acelei trinități creştine, misterioasă în esența ei, dar în 
orice caz mai explicativă a naşterii universului, decât jocul eternilor atomi, care nu 
este decât o pseudo-explicare!“ (IM, 21). Religia este metafizică prin funcția 
explicativă pe care o are misterul: religia cuprinde „pe lângă afirmarea existenței 
misterului, o încercare, oricât de neîndestulătoare, a pătrunderii şi tălmăcirii lui. 
Religia nu se poate despărți de metafizică“ (IM, 62). În plus, consideră Petrovici, 
faptul că atât religia cât şi metafizica vizează surprinderea absolutului (pe căi 
diferite ce-i drept), face să existe o unitate între obiectul celor două discipline ale 
spiritului. Religia nu ar fi, în această viziune, decât o practică a metafizicii — 
„Toate ştiinţele, după părerea mea şi metafizica a cărei aplicare practică e religia, 
toate sunt capabile de aplicare practică“ (Teoria noțiunilor, 47, de acum înainte 
prescurtat NS), cu locul antropologic bine stabilit (am văzut că, anterior, 
Petrovici se pronunțase mai degrabă peiorativ asupra religiei, considerând-o un fel 
de „metafizică rudimentară“). 

Un rol central în demersul metafizic îl ocupă metodologia: „din faptul că 
teoriile ştiinţifice sunt mai supuse controlului faptelor decât cele metafizice, decur- 
ge consecinţa că la metafizică temeinicia metodei rămâne aproape singura garanție 
că nu mergem pe drumuri rătăcite“ (JM, 27). Pe de o parte, metafizica nefiind o 
ştiinţă, metoda ei de lucru nu poate fi metoda experimentală. Pe de altă parte însă, 
nici metoda apriorică-raționalistă nu poate fi metoda metafizicii, întrucât metafizica 
„nu râvneşte să construiască realități posibile ca matematica, ci să sesizeze 
realitatea aşa cum există efectiv“ (IM, 35; în această problemă Petrovici aderă la 
critica făcută de Kant metafizicii raţionaliste tradiționale). 

Soluţia pe care o propune Petrovici (după ce respinge ca posibilă metodă a 
metafizicii şi metoda mistică, precum şi intuiționismul, considerată de el o variantă 
a acesteia) este una de compromis: metoda fundamentală a metafizicii nu poate fi 
alta decât cea empirio-raționalistă: „slujindu-se de directivele inerente structurii 
sale [şi în aceasta constă elementul rațional — n.n.], ea [raţiunea — n.n.] com- 
pletează, întregeşte fragmentul de lume pe care îl percepem, servindu-se de 
propriile lui indicaţii şi de sugestiunea propiilor lui elemente“ (I/M, 47-48). Primul 
exemplu al acestei îmbinări între experiență şi dialectică rațională îl constituie 
pentru Petrovici, în epoca modernă, sistemul lui Leibniz. 

Eclectismul lui Petrovici se face simțit şi prin adăugarea unui alt factor, 
alături de cel empiric şi rațional, care se face simțit în metafizică: o intuiție 
artistică (care poate fi numită şi mistică), care încununează construcţia rațiunii: „nu 
poate să nu existe o icoană a realității fără o individualizare şi asta nu o poate face 
decât fantezia artistică, colorând bineînțeles un desen care ar fi rezultat din cea mai 
corectă şi temeinică aplicare a metodei empirio-raționaliste“ (IM, 52). 


al Paginaţia este cea a ediţiei a II-a (1924). 

3.3.3. Principalele lucrări de logică 


3.3.3.1. Teoria noţiunilor 


3.3.3.1.1. Sursele de inspiraţie 


În capitolul referitor la natura noțiunilor, oprindu-se asupra gândirii fără 
imagini şi fără cuvinte, Petrovici rezumă consideraţiile conținute în lucrarea lui 
A. Binet, L'Etude experimentale de l'inteligence, cap. VI („La pensée sans ima- 
ges“), ilustrând totodată cu exemplele experimentale ale acestuia. 

Anterior, el aderase la concluzia existenței unor procese mentale de prelu- 
crare a datelor intuitive ce disting noțiunile de simplele imagini şi de cuvinte 
plecând de la observaţiile lui Husserl (din Logische Untersuchungen, vol. II, de 
unde oferă un lung citat) şi Wundt (din Logik, vol. I). 

În privința clasificării noțiunilor în abstracte şi concrete, Petrovici aderă la 
teoria lui Wundt, care considera că sunt concrete acele noțiuni care pot fi însoţite de o 
reprezentare. El va critica cu această ocazie criteriile concurente propuse de Drobisch 
şi Mill. 

Tot punctul de vedere al lui Wundt este îmbrățișat de Petrovici şi atunci când 
analizează raportarea noțiunilor în cadrul judecăților — Wundt, în viziunea lui Petro- 
vici, „face întregii probleme a raportării noțiunilor o expunere magistrală“ (TN, 195). 


3.3.3.1.2. Orientarea generală a lucrării 


Pornind de la constatarea că „o ştiinţă, în afară de legi specifice, mai are 
însă şi elemente proprii“ (TN, 52), Petrovici identifică aceste elemente în cazul 
logicii ca fiind noţiunile. 

Definiţia pe care el o dă noţiunilor este următoarea: „Noţiunile sunt icoana 
unităților, aspectelor şi legăturilor observate în lume, nu aşa cum apar la un 
moment în vălmăşagul intuiției brute, ci aşa cum sunt în ele însele, în orice caz aşa 
cum apar totdeauna față de conştiinţa impersonală a tuturor oamenilor“ (TN, 52). 

Teoria noțiunilor, împreună cu cea a judecății, pentru motive comune, 
remarcă Petrovici, nu au ocupat întotdeauna locul principal pe care îl ocupă astăzi, 
constituindu-se doar ca un fel de preambul la teoria silogismului. Această deplasare 
a interesului față de noțiune şi față de judecată este pusă în legătură de el cu 
schimbarea accentului de pe formalitatea logicii, a cărei marcă prin excelență o 
constituia silogismul, pe calitatea acesteia de instrument de cercetare pus în slujba 
ştiinţelor „concrete“, „materiale“; o schimbare deci de la specificitate în izolare 
spre comunicare cu restul ştiinţelor. 


Obţinerea noțiunilor 

Cu toate că, recunoaşte Petrovici, de regulă se spune că scopul ultim al 
logicii este „dobândirea de judecăţi exacte“, aceasta echivalează pentru el cu 
„dobândirea de noţiuni exacte“. Există o „identitate principială între cele două 
forme logice. După cum orice noțiune se rezolvă într-o serie de judecăţi, tot aşa un 
şir de judecăţi cu acelaşi subiect se condensează într-o noțiune“ (TN, 54). Noţiunea 

este din această perspectivă „virtualitatea adevărurilor actualizate în judecăți“. 
Invers, actualizarea noțiunii nu o constituie definiția, cum greşit a considerat de 
exemplu Riehl (Beiträge zur Logik), ci tocmai judecata. Riehl a pierdut din vedere, 
apreciază Petrovici, „caracterul rezumativ al definiţiilor, care opreşte înşirarea 
integrală a virtualităților noţiunilor“ (TN, 54, nr. 1)%. 

Scopul ştiinţelor de a dobândi într-un anumit domeniu un set de judecăți 
adevărate are un echivalent „static“, consideră Petrovici, în dobândirea unui com- 
plex de noțiuni exacte. Prin urmare scopul logicii va fi „să înveţe cum trebuie — în 
orice domenii — dobândite noţiunile exacte“ şi să expună regulile comune acestora. 

Dar aceasta înseamnă, observă Petrovici, că noțiunile posedă un dublu 
statut în logică, atât ca elemente, cât şi ca scop al acesteia. Cu alte cuvinte, 
principiile logice ajută pe de o parte la elaborarea noţiunilor, dar, pe de altă parte, 
le presupun pc acestea. Este vorba, apreciază Petrovici, de unul din acele „cercuri 
ale minţii omeneşti“, care nu sunt vicioase, dar care nici nu îşi pot primi o 
rezolvare pe deplin satisfăcătoare, ținând am putea spune de constituția organică a 
intelectului nostru („este una din insuficiențele sale organice“ susține Petrovici). 

Soluţia propusă de Petrovici în acest caz porneşte de la sugestia oferită de 
Wundt, care considera că există diferite trepte de desăvârşire ale elaborării noțiu- 
nilor, completată cu unele observaţii din Sigwart. Prin urmare „un lucru pare a fi 
clar: că există o scară de noțiuni, de perfecţie inegală“, iar în ceea ce le priveşte pe 
cele mai desăvârşite „acestea cu siguranță presupun aparatul complet al tuturor 
operaţiilor rațiunii“, garanţia desăvârşirii lor constând „tocmai în aceea că au fost 
elaborate cu necondiţionata funcționare a principiilor logice“ (TN, 57). 

Problema apare la noțiunile considerate inferioare, unde alternativa este 
următoarea: fie acestea au apărut fără a avea nevoie de intervenția operațiilor (prin- 
cipiilor) logice, fie cele din urmă sunt anterioare, iar noţiunile nu mai sunt în acest 
caz un datum originar al logicii. Soluţia lui Petrovici este ad hoc: „trebuie admisă 
oarecare continuitate între intuiție şi operațiile logice, altfel ne eternizăm în dilema 
aceasta. E necesar să presupunem că se poate pe baza intuiției, într-un mod 
inconştient fireşte, alcătui câteva noțiuni rudimentare, adică organiza unități cu 
ceva obiectivitate, prin degajări şi îmbinări de elemente“ (TN, 58). Aceasta înseam- 
nă că există o similaritate, o asemănare între concepte şi datele intuitive, cele din 
urmă „prezentând un rudimentar caracter de obiectivitate“. Deosebirea care rămâne 
între cele două paliere (în mare) ale formării de noțiuni constă în aceea că „pe când 
aplicarea conştientă a legilor logice şi efectuarea judecăților presupune o exis- 
tentă conştientă de notiuni, alcătuirea primelor noţiuni se poate face cu antece- 
dente inconștiente, — aşa că noțiunile continuă să merite titlul de elemente logice“ 
(TN, 59). (Într-o formulare ulterioară, Petrovici constată că la nivelul speciilor 
inferioare „intuiţia şi conceptul mai-mai se confundă“, TN, 119.) 


€ Petrovici scapă din vedere însă faptul că nici judecățile nu pot epuiza integralitatea 
virtualităților unei noțiuni, pentru simplul motiv că oricând pot apărea, de exemplu, specii noi ale 
unui gen, care nu sunt încă cuprinse în judecăţi. lar caracterul rezumativ al definiţiei ține de aspectul 
practic al acesteia şi nu de cel principial. 

Caracterul ad hoc al soluţiei lui Petrovici se remarcă şi mai mult în formu- 
larea finală, care trimite mai mult la un principiu de economie a gândirii decât la 
cercetarea efectivă a problemei: „singurul mijloc de a şterge cât se poate mai mult 
impresia de cerc vicios este întrebuințarea acelei formule care pare mai comodă 
pentru inteligența noastră, în astfel de împrejurări: anume să spunem că cele două 
forme logice discutate [legile logice şi noțiunile — n.n.) sunt simultane“ (TN, 60). 

În privința modului cum sunt formate noţiunile, Petrovici consideră că este 
vorba de o prelucrare a datelor oferite de intuiție după legăturile lor necesare, i.e. 
trebuie „să introducem necesitate (şi prin aceasta obiectivitate) în icoanele noastre 
despre fenomenele lumii“ (TN, 63). Pe de altă parte, „exigenţele de necesitate, pe 
care le aduce rațiunea în prelucrarea materialului intuitiv, se mărginesc şi nu pot 
decât să se mărginească la judecare legăturii dintre două elemente ce se prezintă 
împreunate la un anumit moment. Încolo, fiecare clement luat în parte, poate 
perfect să existe“ (TN, 63—64), întrucât „față de un singur element mintea nu poate 
exercita nici un control, fiindcă necesitatea existenței unui lucru, izolat privit, nu 
poate să fie nici infirmată, nici confirmată de către rațiune“ (TN, 63). 

Dacă în cazul noțiunilor construite în imaginația omului (constructele 
matematice de exemplu), singura condiţie este noncontradicția lor, care le asigură 
astfel posibilitatea, la noţiunile „reale“ o altă exigență trebuie adăugată: organi- 
zarea observațiilor „de aşa manieră încât să putem stabili legăturile şi separările de 
elemente cu cea mai mare doză de necesitate empirică“ (TN, 65). În general există 
două căi de separare a esențialului de accidental: 

1) observarea unei realități printr-un şir de schimbări (abstragerea părților 
constante dintr-un singur exemplar); 


2) observarea mai multor exemplare asemănătoare (abstragerea părților 
comune mai multor exemplare). 

Cea din urmă procedură este considerată de către Petrovici „mult supe- 
rioară“ celei dintâi. 

Cu toate acestea, după cum numeroase exemple o arată, delimitarea dintre 
esențial şi accidental este mobilă şi, din această cauză, „nesigură“ (TN, 75). 


Natura noţiunilor (Fiinţa psihologică a notiunilor) 
Noţiunile, consideră Petrovici, „pe lângă elemente logice, mai sunt şi acte 
psihice, astfel că este interesant să cunoaştem şi ființa pe care o au în această 


calitate“ (TN, 80). Este o întreprindere deosebit de fructuoasă din punct de vedere 
filosofic, cu antecedente în celebra ceartă a universaliilor. 


Ca o observație generală, nici o noţiune (fie ea generală sau chiar indivi- 
duală) nu reproduce un dat intuitiv anume, fiind rezultatul unor prelucrări mentale. 
Care este natura acestor procese mentale? Cu toate că, de regulă, noţiunile sunt 
însoțite de reprezentări mentale, se poate afirma, pe de o parte, că aceste repre- 
zentări sunt individuale (ele neputându-se obţine, ca „imagini“, nici prin conto- 
pirea, nici prin anularea reciprocă a imaginilor individuale), iar, pe de altă parte, că 
ele nu dau seama de natura noțiunilor, nefiind necesare pentru existența acestora. 
Toate acestea îl fac pe Petrovici să observe că „locul conceptelor e în altă regiune 
sufletească decât în aceea reprezentativă“ (TN, 92). 

Petrovici respinge (invocând diverse contraexemple) şi identificarea 
noțiunilor cu cuvintele, considerând că „în principiu, nominalismul ca atare, este o 
concepție absurdă“ (TN, 94). 

Concluzia preliminară a acestor observaţii, pe urmele lui Husserl şi Wundt, 
este că „natura spirituală a conceptelor nu rezidă nici în imagini ca atare, nici în 
cuvinte mai ales, şi că trebuie să admitem procese intelectuale care se săvârșesc 
alături de imagini şi de cuvânt“ (TN, 97). 

Petrovici îşi caracterizează propria concepție în privința noțiunilor ca fiind 
o specie de conceptualism, delimitându-se totuşi, cum am văzut, de posibilitatea de 
a considera noțiunile simple imagini generice in mente. 

Dar acest conceptualism conduce la realism în momentul în care ne 
interogăm asupra valorii noţiunilor noastre în afara minţii noastre, şi aceasta în 
virtutea principiului la care aderă Petrovici şi care stabileşte un caracter obiectiv 
pentru logică, ale cărei legi sunt şi ale lucrurilor: „nişte produse care sunt opera 
principiilor logice, cum sunt toate conceptele, mai cu seamă acele conştient 
elaborate, singurele desăvârşit elaborate şi bune, astfel de produse nu pot să aibă un 
caracter subiectiv, ci sunt icoane ale lucrurilor care există aievea“ (TN, 104). 

Este vorba, consideră Petrovici, de o obiectivitate (şi de o subiectivitate) 
imanentă, care nu trimite la „transcendență“ sau „lucru în sine“, valabilă „în lumea 
aşa cum ni se înfăţişează nouă“. 

Petrovici nuanțează şi restrânge realismul anunțat considerând că nu toate 
conceptele posedă „realitate de sine stătătoare“, ci doar noțiunile-substantive, iar 
dintre acestea doar cele „desăvârşite, către care tinde ştiinţa şi toate progresele ei“. 
Judecata lui Petrovici este exprimată de o manieră naivă: „conceptele care se pot 
obține repede (adjective şi verbe) nu sunt realități de sine stătătoare, iar cele care 
sunt (substantivele), acestea se dobândesc cu greutate...“ (TN, 107). 

În plus, „ideea universală [noţiunea — n.n.], prezentă în toate exemplarele 
individuale de acelaşi fel, nu are o realitate de acelaşi grad cu ele, nu se află pe acelaşi 
plan (...). A susține contrariul, înseamnă că genul ar reprezenta o realizare materială 
deosebită, alături de speciile lui, că nu s-ar epuiza — aşa cum se petrece de fapt — în 
şirul speciilor sale. Pe planul realizărilor materiale nu se găsesc decât individualități“ 
(TN, 110). Această realitate externă a conţinuturilor conceptuale se sprijină pe exis- 
tența efectivă a unei părți comune, un „fond statornic comun“ al lucrurilor individuale 
cercetate, parte care poate fi cuprinsă într-un singur act de gândire. 


Sferă şi conținut 

Cea mai cunoscută contribuţie logică a lui Ion Petrovici (nu doar din 
această lucrare, ci din întreaga sa operă) este cea referitoare la raportul dintre sfera 
şi conținutul unei noţiuni. 

Petrovici contestă caracterul absolut şi universal al principiului care stabi- 
lea variația inversă a sferei şi conţinutului a noţiunilor, arătând că acesta este vala- 
bil cel mult în cazul noţiunilor din aceeaşi serie. Chiar în acest din urmă caz, 
observaţiile lui Liard şi Drobisch au arătat că variaţia în cauză nu este una 
proporțională. 

Prin urmare, „nu se poate vorbi cu certitudine de acea «relație inversă» de 
«creştere şi descreştere simultană» decât între noțiuni din aceeaşi serie. Nu se poate 
pretinde în mod absolut că între două noţiuni culese din domenii mai depărtate 
aceea care are conținutul mai bogat, are sfera mai restrânsă, şi mai cu seamă nu se 
poate spune că la una şi aceeaşi noțiune, după cum sfera ei va creşte sau va 
scădea, va trebui să remarcăm fenomenul «raportului invers», anume că şi conți- 
nutul ei va descreşte ori se va mări“ (TN, 124-125). 

Petrovici îşi susține punctul de vedere oferind exemple pentru fiecare caz. 
Pentru primul dintre acestea, el arată că, alegând de exemplu noţiunile „om“ şi 
„Nisip“, cea dintâi va avea atât conținutul mai bogat (ca urmare a multitudinii de 
însuşiri ce caracterizează omul), cât şi sfera (conţinând mai multe specii decât 
nisipul — Petrovici consideră, pe urmele lui Erdmann şi Riehl, că sfera unei noțiuni 
se măsoară prin numărul speciilor şi nu al indivizilor). 

Pentru cazul unei singure noţiuni, Petrovici va studia cele patru alternative 
posibile care pot interveni, şi anume: 

1) mărirea sferei; 

2) micşorarea sferei; 

3) mărirea conţinutului; 

4) micşorarea conținutului. 

Se observă mai întâi că prin modificarea sferei unei noțiuni nu se produce 
şi o modificare a conținutului acesteia (apariția lebedelor roşii, respectiv dispariția 
celor negre nu ar afecta atributele esenţiale ale lebedei). 

Tot astfel stau lucrurile şi cu mărirea conţinutului, ea neafectând sfera unei 
noțiuni (atribuirea radioactivităţii în mod esenţial oricărei materii nu a determinat şi 
o restrângere a sferei noțiunii de materie). 

Singura excepţie o constituie micşorarea conţinutului, care atrage în mod 
automat după sine şi o mărire a sferei. Doar în acest din urmă caz principiul general 
de variație inversă a sferei şi conţinutului este valabil. 


Împărțirile noțiunilor 

Petrovici analizează diferitele diviziuni ale noţiunilor, trecând în revistă 
unele din cele mai autorizate puncte de vedere pentru fiecare în parte, observând 
totodată că nu există în legătură cu vreuna din aceste diviziuni o părere unanimă. 

Astfel, referitor la împărțirea noţiunilor în abstracte şi concrete, el va 
critica cu argumente proprii viziunea lui Drobisch (care lega gradul de abstractizare 
de cel de generalitate al noţiunii) şi pe cea a lui Mill (care privea abstractizarea ca 
rezultând din substantivizarea adjectivelor concrete, noțiuni concrete mai fiind şi 
cele care desemnează obiecte) şi va îmbrăţişa (cu anumite rezerve totuşi) pers- 
pectiva lui Wundt care considera că noţiunile concrete sunt cele care pot fi însoțite 
de o imagine, pe când noțiuni abstracte sunt cele ale căror singură concretizare 
materială este cuvântul. 

În privinţa împărțirii noțiunilor în generale şi individuale, Petrovici susține 
existența noțiunilor individuale, împotriva celor care acceptă existența doar a celor 
generale: „noi susţinem existenţa noțiunilor care se referă la un singur individ, şi 

care se deosebesc ca atare de conceptele aplicabile la o pluralitate de exemplare 
individuale“ (TN, 151). El observă că „dacă la noţiunile generale se elimină carac- 
terele individuale ale exemplarelor comparate, /a noțiunile individuale se lasă la o 
parte însuşirile individuale ale diferitelor reprezentări pe care le avem despre 
acelaşi individ“ (TN, 153). Petrovici amendează apoi definiția lui Sigwart care 
considera că ne putem fonna o noţiune individuală doar pe baza poziției unice în 
timp şi în spațiu pe care acel obiect o posedă după cum urmează: „cum fiecare 
obiect din lume are o poziție în timp şi spațiu, care este numai a lui, am putea să ne 
formăm concepte individuale relativ la orice obiect. De obicei însă, despre acele 
obiecte căutăm a ne face şi noțiuni individuale, care pe lângă unicitatea situărilor în 
timp şi spațiu, mai au şi alte atribute excepționale“ (TN, 159)%. 

Cu privire la diviziunea noțiunilor în simple şi compuse, Petrovici afirmă 
că dificultatea de a desemna noțiunile simple nu este o problemă de logică. Din 
punct de vedere logic, constată acesta, este „indiscutabil că o realitate simplă nu 
poate să aibă genuri superioare, întemeiate pe conținutul ei. Dovadă poziția absolut 
nedepăşită a genului suprem“ (TN, 167). Ceea ce pune în discuţie Petrovici aici 
este problema simplităţii senzaţiilor, mai precis a simplităţii culorilor (exemplul 
clasic în această discuţie: cum culorile, noțiuni simple desemnând senzații 
elementare, deci fără conţinut, admit totuşi un gen superior, culoarea, sau specii 
intermediare care grupează nuanțe?). Acestea nu sunt în ele însele (ontologic putem 
spune) simple, ci complexe, iar „despre această complexitate avem o traducere 
imperfectă şi la suprafață, în orice caz avem un simțământ“. Dificultatea semnalată 
dispare „nu modificând teoria logică, ci preschimbând teoria faptelor“ (TN, 171). 

În privința diviziunii noţiunilor în categorii Petrovici este adeptul unei 
scheme aristotelice simplificate (urmându-i pe Wundt, Sigwart şi Lotze, printre alții) 
care cuprinde obiecte, însuşiri şi acțiuni (sau stări), corespunzând gramatical substan- 
tivelor, adjectivelor şi verbelor. Dintre acestea realitate absolută nu au decât obiectele, 
în vreme ce însuşirile şi acțiunile au realitate externă doar atâta vreme cât sunt legate 
de un obiect: „însuşirile şi acțiunile pot fi considerate ca lucruri — aceasta prezintă 
avantaje serioase pentru ştiinţă — cu restricţia ca niciodată să nu le socotim ca realități 
absolut ultime, ci numai ultime pentru abstracţia noastră voluntară“ (TN, 185). 


3.3.3.1.3. Impactul lucrării 


Fără exagerare se poate afirma că Teoria noțiunilor reprezintă prima 
lucrare românească de logică în înțelesul modern al cuvântului, caracterizare 
justificată de mai multe aspecte ale acesteia, cu caracter de noutate pentru 


& Această remarcă a lui Petrovici poate fi privită ca o inserție a unui factor pragmatic- 
valorizator în construcţia noțiunilor individuale: formăm noţiuni individuale despre acele obiecte care 
ne „interesează“, fie că este vorba de un interes mai larg (fluviul Nil, exemplul fiind al lui Petrovici), 
fie că este vorba de unul mai restrâns, posibil chiar individual (pisica pe care o am). Petrovici însuşi 
constată că „nu se formează noțiuni individuale despre toate obiectele ci numai despre acelea 
importante“ (TN, 160). 

spațiul filosofic de la noi: delimitarea precisă a unui subiect logic, tratarea 
analitică a acestuia, multitudinea trimiterilor şi a surselor de inspirație, coerenţa 
discursului filosofic şi, nu în ultimul rând, dimensiunile apreciabile ale lucrării. 
Că aşa stau lucrurile, avem drept mărturie şi reacția lui Titu Maiorescu la 
apariția volumului: „Toate bune, dar un lucru: o astfel de scriere nu e prematură 
la noi? Eşti convins că s-a ajuns cu evoluţia noastră culturală până la acest gen 
de lucrări?“%. Teoria noțiunilor reprezintă, în ciuda faptului că nu s-a bucurat de 
reacţii internaționale, pasul necesar de racordare a gândirii româneşti la spațiul 
modern al logicii, în dimensiunea dezvoltărilor clasic-tradiționale ale acestuia 
înregistrate la începutul secolului al XX-lea®. 

Însuşi autorul Teoriei noţiunilor era conştient de influența pe care 
această lucrare a exercitat-o în logica românească. În Prefaţa la cea de-a doua 
ediție a lucrării el va nota: „fără a exagera însemnătatea studiului de față, mi se 
va îngădui să observ că şi-a avut mica lui înrâurire în literatura filosofică 
românească, fiind citat şi luat drept călăuză de scrieri de logică apărute mai 
apoi“ (TN, 3-4). 

El observă cu acest prilej, fără nici cea mai mică notă de frustrare sau de 
regret, şi anterioritatea absolută a demersului său în cazul anumitor idei logice, 
redescoperite apoi în alte contexte culturale şi atribuite în consecință altor 
gânditori: „se mai poate întâmpla — după cum a avut şi lucrarea mea norocul — ca 
o scriere să azvârle pentru întâia oară idei, pe care mai târziu, în mod 
independent, să le formuleze şi alții, cu mai mare răsunet, folosindu-se între 
altele de o limbă mai cunoscută“ (TN, 4). Ion Petrovici face aluzie în principal, 
fără îndoială, la problema variației inverse a sferei şi conţinutului unei noţiuni, 
problemă care se regăseşte — tratată ulterior apariției Teoriei noțiunilor — şi la 
logicianul francez Edmond Goblot. 

Se pare că primul care a semnalat similitudinile dintre poziţiile lui 
Petrovici şi Goblot a fost Petre Andrei, în revista „Viața Românească“ (anul XII, 
nr. 10, 1920, pp. 642-643), după apariţia ediţiei a doua a lucrării Traité de 
logique (1917) a gânditorului francez“. 


5 Ion Petrovici, Studii istorico-filosofice, Tipografia Jokey Club, Ion C. Văcărescu, 
Bucureşti, 1925, p. 230. 

5 În acest sens se pronunţă şi C. Sălăvăstru în al său Studiu introductiv la ed. a III-a a 
Teoriei noțiunilor: „În logica românească, Teoria noțiunilor deschide o anumită tradiţie, aceea a 
analizelor problematice de ordin monografic, iar această deschidere petroviciană este unul din 
punctele de rezistență ale contribuţiilor de această natură, prin exhaustivitatea analizelor, prin 
investigațiile comparativ-critice, prin avansarea unor propuneri şi sugestii interpretative. Din acest 
punct de vedere, exercițiul monografic al lui Ion Petrovici din Teoria noțiunilor este cvasicomplet, în 
sensul că el parcurge toate etapele unei atari întreprinderi: cunoaşterea şi expunerea largă a 
problematicii, confruntarea punctelor de vedere, sesizarea unor direcţii de cercetare şi evidențierea 
punctelor de contact cu alte problematici“, Editura Polirom, laşi, 1998, p. 26. 

66 Cf, C. Sălăvăstru, Studiu introductiv la I. Petrovici, Teoria noțiunilor, ed. a Il-a, Editura 
Polirom, Iaşi, 1998, p. 19. Am urmat utilul studiu introductiv al logicianului ieşean şi în menționarea 
altor poziţii cu privire la această problemă. 

Ulterior şi alți filosofi români s-au pronunțat asupra acestei probleme. 
N. Bagdasar va considera că „Ion Petrovici face parte din puţinii logicieni 
contemporani care au înțeles că, în afară de noțiunile generale, există noțiunile 
individuale cu o structură logică deosebită de a celor dintâi şi le-au făcut loc în 
tratatele lor. El se întâlneşte, în această privință, cu logicianul francez E. Goblot 
care, izbit de faptul că nu la toate noțiunile se întâlneşte acel raport invers 
proporțional dintre sferă şi conținut, susținea că trebuie să se facă deosebirea 
între concept şi idei şi că la idei numai raportul este direct proporţional, cu 
deosebire însă că Petrovici relevând existenţa noţiunilor individuale, făcea acest 
lucru cu aproape zece ani înaintea lui Goblot“. 

Referindu-se tot la amendamentele aduse legii raportului invers dintre 
sfera şi conținutul unei noțiuni, A. Dumitriu notează că „această idee apare 
pentru prima dată în logică în lucrarea Teoria notiunilor (1910), dar studiul lui 
I. Petrovici, nefiind publicat într-o limbă de circulație universală, a rămas în 
granițele culturii româneşti. S-a întâmplat însă ca aceeaşi idee să fie sesizată 
independent mai târziu de către logicianul francez E. Goblot, care a expus-o în 
Traité de logique (1918), astfel că paternitatea acestei concepții a fost atribuită 


acestuia, din cauza necunoaşterii lucrării logicianului român“€E. 


3.3.3.2. Probleme de logică 


3.3.3.2.1. Sursele de inspiraţie 


Sursele citate de Petrovici în această lucrare sunt următoarele: Logique de 
Liard, Neue Darstellung der Logik de Drobisch, Precis de philosophie de Rabier, 
Logique de Mill (trad. franc. de L. Peisse), Logik, I Bd. de Sigwart, Die Gesetze und 
Elemente des wissenscafilichen Denkens de Heymans (toate în problema judecăților 
singulare), Logik, II Bd. de Sigwart, Logik de B. Erdmann, Logica de T. Maiorescu, 
Logik, | Bd. de Wundt, Leitfaden der Logik de Jevons (trad. germ. de H. Kleinpeter), 
Neue Darstellung der Logik de Drobisch (în problema polisilogismelor), Logik de 


Revenind la recenzia lui P. Andrei, este de remarcat faptul că acesta reacţionează de fapt la 
remarca lui Emile Boutroux care situa meritul lucrării lui Edoinond Goblot în aceea că găseşte excepții de 
la regula raportului invers dintre sfera şi conținutul noțiunilor. „Dar, afirma P. Andrei, aceeaşi concepție, 
cu exemple asemănătoare o găsim şi la domnul Ioan Petrovici, profesor la Universitatea din Iaşi. Intr- 
adevăr, încă de acum zece ani D-sa susținea, la cursul de logică, că sfera şi conţinutul unei noțiuni pot 
creşte sau scădea amândouă. D-nul Petrovici a publicat studiul său înaintea lui Goblot. Nu ne gândim 
desigur la posibilitatea vreunei influenţe, căci Goblot nu a avut cunoştinţă de studiul d-lui Petrovici. Este 
însă o plăcută întâlnire, în cugetare, aşa cum a fost la Xenopol şi Rickert şi cum vor fi fiind şi altele... Am 
remarcat această întâlnire, căci şi la noi se pot scrie multe lucruri bune, dar faptul că limba noastră nu e 
cunoscută în străinătate contribuie să lase în urmă idei care, scrise într-o limbă apuseană, nu trec 
neobservate“, P. Andrei, apud Al. Surdu, Contribuții româneşti în domeniul logicii în secolul XX, 
Bucureşti, Editura Fundaţiei „România de Mâine“, 1999, p. 193. 

SN, Bagdasar, Jstoria filosofiei româneşti, în Scrieri, Editura Eminescu, Bucureşti, 1988, 
pp. 97-98. 

6 A Dumitriu, Istoria logicii, vol. IV, Editura TEHNICĂ, Bucureşti, 1998, p. 353. 

Sigwart, Logik de Wundt, Cours de philosophie positive, vol. I de A. Comte, Du fon- 
dement de l'induction de J. Lachelier (în problema metodologiei), Logique de Mill, 
Die Gesetze... de Heymans, Essai sur les conditions et les limites de la certitude logi- 
que de G. Milhaud, Precis de Psychologie de Ebbinghaus (trad. franc. de G. Raphael) 
(în problema metodei inductive a „rămăşiţelor“), Logik, I Bd., Grundriss der Psycho- 
logie, Zur Geschichte und Theorie der abstracten Begriffe şi Einleitung in die Philo- 
sophie de Wundt, La Logique de l'Hypothese de E. Naville, La philosophie de Hamil- 
ton şi Essais sur la religion de Mill (trad. franc. de E. Cazelles), Geschichte der Logik, 
IBd. de Prantl, Logik, I Bd. de Sigwart, Logik de Erdmann, Reine Logik de 
Bergmann, Prăludien de Windelband, Der Gegenstand der Erkenntnis de Rickert, 
Grundzüge der Logik und Encylopădie der Philosophie de Lotze, Die Urreilsfunktion 
de Jerusalem (în problema ipotezelor), Cours de Philosophie positive şi Discours sur 
l'esprit positif de Comte, Auguste Comte et Le Positivisme de Mill (trad. în lb. franc. 
de G. Clemenceau), Philosophie, ihr Problem und ihre Probleme de P. Natorp, Was 
soll uns Kant nicht sein de Wundt, La Pensée humaine. Ses formes et ses problèmes 
(trad. franc. de J. de Coussange) şi Histoire de la Philosophie Moderne (trad. franc. de 
P. Bordier) de H. Hâffding, Mes mémoires de Mill (trad. franc. de E. Cazelles), un 
articol (fără titlu) din „Revue de deux Mondes“ al lui E. Faguet, Grundriss der Ge- 
schichte der Philosophie, IV Bd. de Ueberweg, Identité et Réalité de Meyerson, Syn- 
thèse des matières organiques de Berthelot, Traité de Logique de Goblot, Auguste 
Comte et Herbert Spencer de Roberty (în studiul asupra lui A. Comte). 

La nici una din aceste surse nu este citată editura, oraşul sau ediția utilizată 
(cu excepția Cursului de filosofie pozitivă a lui Comte). 

Se observă cu uşurinţă din lista lucrărilor citate că operele la care 
I. Petrovici se raportează în mod constant şi cu care intră în dialog, adeseori critic, 
sunt, aproape fără excepție, marile tratate clasice de logică ale secolului al XIX-lea, 
cum ar fi cele ale lui Mill, Wundt, Sigwart, Erdmann, Lotze, Drobisch, cu 
precădere cele din spaţiul german. În această privință se poate spune că Petrovici îl 
continuă pe T. Maiorescu (care s-a inspirat şi el din Mill şi Drobisch). 


3.3.3.2.2. Orientarea generală a lucrării 


Întrucât lucrarea se constituie într-o culegere de articole tratând diverse 
probleme de logică, fără conexiune între ele, vom prezenta în continuare 
concepţiile punctuale ale lui Ion Petrovici din fiecare din aceste studii. 

Totuşi, ca o constatare generală, putem sublinia faptul că Ion Petrovici 
consideră că logica, incluzând logica formală, identificată de el cu logica clasică, 
aristotelică, şi metodologia, este o ştiinţă aflată în continuă evoluţie, care nu se 
deosebeşte din acest punct de vedere de celelalte ştiinţe. Prin urmare, credința 
curentă, acreditată şi propagată mai ales prin opera kantiană, conform căreia logica 
este un sistem închis şi perfect, în care nici o noutate nu mai este posibilă, este 
eronată”. În fapt, atât volumul de față, cât şi Teoria noțiunilor, încearcă să aducă 


69 Atât numeroasele studii, cât și voluminoasele sisteme ce au apărut mai pe urmă şi 
continuă să apară... au dovedit superficialitatea acelei credințe“, Probleme de logică, ed. a III-a, p.7. 

soluții noi la unele probleme clasice de logică sau să ofere dezvoltări noi ale 
acestora. 

Un prim studiu tratează despre judecățile problematice”, plecând de la 
întrebarea dacă nu cumva natura lor deosebită nu modifică unele reguli funda- 
mentale ale raporturilor dintre judecăți şi totodată puterea de a conchide pe care o 
au judecățile într-un silogism. O primă observaţie a lui Petrovici este că, spre 
deosebire de celelalte judecăți modale — asertorice si apodictice, în cazul celor 
problematice se poate conchide de la particular la universal (se poate trece de 
exemplu de la „Unele pământuri pot fi improprii agriculturii“ la „Orice pământ 
poate fi impropriu agriculturii“). Totodată, în cazul silogismelor de figura a treia 
formate din judecăți problematice concluzia este universală (fireşte, problematică şi 
ea), spre deosebire, şi aici, de cele formate cu judecăţi asertorice şi apodictice. 
Aceste distorsionări ale raporturilor dintre judecăţi, arată în final Petrovici, se 
datorează faptului că universala problematică nu are prerogativele pe care le au 
celelalte două categorii de universale, ea nedepăşind în putere particulara 
problematică, i.e. adevărul universalei problematice nu implică falsitatea contrarei. 
Din această cauză ea se asimilează judecății particulare în genere, care şi ea lasă 
nedeterminat raportul cu negația sa. 

Un al doilea studiu se ocupă de problema judecăților singulare, asimilate în 
logică fie cu cele universale (Kant, Mill, Rabier), fie cu cele particulare (Sigwart, 
Heymans). Petrovici este de acord (împotriva lui Drobisch) cu faptul că judecăţile 
singulare nu alcătuiesc o clasă aparte de judecăţi, ele neintroducând raporturi aparte 
în argumentare. Dar ele nici nu pot fi asimilate în totalitatea lor cu una dintre cele 
două clase de judecăţi menţionate. Criteriul introdus de Petrovici pentru a decide în 
această problemă este modul în care se exprimă subiectul: dacă subiectul este un 
nume propriu, atunci judecăţile singulare sunt asimilabile celor universale; dacă 
acesta este un nume comun, atunci ele sunt asimilabile judecăților particulare. 
Verificarea acestei ipoteze este făcută cu ajutorul unui silogism de figura a treia: 
din premisele „Saturn este o planetă“ şi „Saturn are un cerc împrejur“ se poate 
conchide valid „O planetă are un cerc împrejur“. Se ştie ca în silogismul de figura a 
treia concluzia trebuie să fie particulară. Or, dacă şi primele două premise ar fi 
particulare (în virtutea faptului că şi ele sunt singulare ca şi concluzia), silogismul 
ar fi imposibil (din două particulare nu rezultă nimic). O altă probă o constituie 
construirea unui silogism de figura a treia în care premise să fie două judecăți 
singulare având ca subiect un nume comun: acestea, comportându-se ca două 
particulare, nu vor permite să conchidem nimic”. 

Un alt studiu cuprinde unele contribuţii la teoria polisilogismelor. Petrovici 
porneşte de la regulile puse în evidență de Drobisch în Neue Darstellung der Logik 


70 1, Bălin observă că Petrovici adoptă clasificarea kantiană, în care judecățile problematice 
corespund modului aristotelic „posibil“, Cercetările originale ale lui Ioan Petrovici în domeniul silo- 
gisticii, în Silogistica tradițională şi modernă, Bucureşti, Editura Nemira, 1996, p. 31. 

711. Bălin consideră că în această privință contribuția originală a Petrovici „rezidă în 
criteriul silogistic pe care se poate baza distincţia dintre interpretarea particulară şi cea universală a 
judecăților singulare“, Cercetările originale ale lui loan Petrovici în domeniul silogisticii, în Silogis- 
tica tradițională şi modernă, Bucureşti, Editura Nemira, 1996, p. 36. 

Şi care vizau posibilitatea de a introduce în soritul aristotelic, respectiv cel 
goclenian, şi silogisme de figurile a doua şi a treia, obținându-se astfel diferite 
combinații. Opinia lui Petrovici este că „nu s-au îmbrățișat toate combinările 
posibile, că s-au exclus fără motive serioase din cadrul polisilogismului înlănțuiri 
care prin definiție îi aparțin şi din această pricină regulile citate, aplicabile multor 
forme de polisilogism, nu sunt însă universale, dau loc prin urmare la excepții“ 
(PL 40—41). 

Pentru a arăta faptul că universalitatea regulilor stabilite de Drobisch este 
neîntemeiată, Petrovici alege una dintre acestea (într-un polisilogism în care 
premisele majore preced pe cele minore, dacă primul silogism este de figura întâia, 
el nu poate fi urmat decât de unul de figura întâia sau de a treia, niciodată de un 
silogism de figura a doua) şi oferă un contraexemplu: 


Toate corpurile sunt grele 
Aerul este un corp 

Aerul este greu 

Eterul nu este greu 

Eterul nu este aer, 


Semnificaţia mai profundă a acestui contraexemplu este aceea că dacă 
lucrurile ar sta aşa cum le prezintă Drobisch premisa majoră a unui silogism de 
figura a doua, dacă este universal afirmativă, trebuie neapărat obținută prin intuiție 
şi niciodată derivată (căci acest silogism nu poate fi precedat, după Drobisch, de 
unul de figura întâia, singurul care permite obținerea de premise universal- 
afirmative). 

Tot astfel, regula lui Drobisch după care într-un polisilogism nu putem 
avea două silogisme de figura a doua consecutive este pusă în discuţie printr-un 
contraexemplu obţinut prin rearanjarea judecăților anterioare: 


Toate corpurile sunt grele 
Eterul nu este greu 

Eterul nu este corp 

Aerul este corp 

Aerul nu este eter. 


Petrovici subliniază apoi că ceea ce l-a făcut pe Drobisch să elimine aceste 
polisilogisme posibile este condiția suplimentară, subînțeleasă tacit, că în concluzia 
finală trebuie să apară notiuni care în decursul înlănțuirii să fi figurat în prima şi în 
ultima premisă. Toate polisilogismele care respectă această cerință se supun 
regulilor lui. 

Totuşi, consideră Petrovici, exemplele sale respectă condiţiile explicite ale 
unui polisilogism: concluzia unui silogism devine premisă pentru cel următor, iar 
în afară de noțiunile legate în concluzie, care în desfăşurarea lanțului apar doar o 
singură dată, celelalte apar de câte două ori, iar condiţia implicită introdusă de 
Drobisch nu este esenţială pentru polisilogism. 

O serie de trei studii tratează probleme de metodologie. Dintre acestea, cel 
mai original se doreşte a fi acela care propune o nouă metodă inductivă, în com- 
pletarea celor expuse de Mill în sistemul său de logică (metoda concordanței, a 
diferenţei, indirectă a diferenţei, a variațiilor concomitente şi a rămăşițelor). 

Noua metodă inductivă propusă de Petrovici pleacă de la distincția făcută 
de Lotze (în Grundzüge der Logik) între cauza producătoare (Enrstehungsursache) 
şi cauza menţinătoare (Erhaltungsursache) a unui fenomen. Cu toate că el a 
introdus-o, Lotze nu a studiat „mai temeinic“ această distincţie, pe care Petrovici o 
consideră „reală, efectivă“ (PL, 89). Distincția amintită este cerută în cercetare, în 
practică, pentru a afla dacă „ceea ce a dat naştere unui fenomen e necesar şi 
menţinerii sale“ (PL, 93), întrebare care nu îşi găseşte un răspuns prin aplicarea 
metodelor inductive enumerate anterior. Este necesară de aceea o nouă metodă 
inductivă, numită de Petrovici metoda distingerii speciilor cauzale. 

Cele două cazuri care pot fi întâlnit sunt schematizate astfel de logicianul 
român: 

1) cazul în care o cauză C produce un efect c, dar nu este necesară 
menținerii sale 


I II III 
AB ABC AB — cauze 
ab abc abc — efecte 


2) cazul în care C, producătoarea lui c, atrage prin dispariția sa şi pe aceea 
a efectului produs 


I II III 
AB ABC AB 
ab abc ab 


Caracteristica acestei metode, arată Petrovici, este că ea compară şi trebuie 
să compare trei grupe deosebite. Cu compararea a numai două grupe nu poate să se 
atingă scopul urmărit (PL, 94). 

Practic, pentru a putea urmări obiectivul propus în primul dintre cazuri, 
este necesar „să combinăm concluzia metodei concordanței aplicată la ultimele 
două grupe, cu concluzia metodei diferenței utilizată la primele două“ (PL, 97). 

Deşi rezultă din aplicarea a două metode, procedura evidenţiată este 
originală, subliniază Petrovici, prin aceea că cele două metode, în acest caz, „nu se 
confirmă una pe alta, ci se infirmă, şi totuşi se stabileşte ceva“ (PL, 97). 

În cel de-al doilea caz este necesară aplicarea de două ori a metodei 
diferenței (din acest motiv, metoda distingerii speciilor cauzale poate să fie numită 
aici metoda dublă a diferenţei). În fapt această dublă comparare constituie partea 
comună a ambelor cazuri analizate. 

Enunţată, regula metodei ar putea să sune astfel: „Dacă în cazul când un 
fenomen (c) nu are loc şi atunci când are loc, condițiile sunt aceleaşi afară de una 
singură (C) care se adaugă când fenomenul se constată şi el, şi dacă după aceasta 

în aceleaşi condiţii în care fenomenul nu avusese loc, acuma el se constată şi mai 
departe, circumstanța care se adăugase a fost cauza lui producătoare, nu însă şi 
cauza lui menținătoare,— iar circumstanțele de la început care nu sunt cauzele lui 
producătoare, nu sunt contrare existenței sale. Acesta este enunţul procesului logic 
aflat în întâiul caz. Pentru concluzia contrară, partea finală a enunţului va fi natural 
modificată în sensul că dacă un fenomen se produce în urma adăugirii la condiţiile 
existente a unui nou antecedent, şi după suprimarea acestuia dispare şi fenomenul 
produs, antecedentul în chestiune produce fenomenul şi este necesar şi menţinerii 
lui“ (PL, 99—100). 

Petrovici evidenţiază totodată şi limitele metodei propuse de el (la modul 
general el arată că toate metodele inductive îşi au, fiecare în parte, limitele lor şi că 
în procesul cunoaşterii este necesară combinarea mai multora dintre ele). În primul 
caz de exemplu, deşi se arată că C este doar cauza producătoare, nu şi menținătoare 
a lui c, nu se poate spune care este totuşi cauza menținătoare a lui c. 

Un alt studiu din acest volum este consacrat metodei inductive a „rămă- 
şitelor“, utilității şi limitelor acesteia. O primă observaţie a lui Petrovici subliniază 
faptul că, spre deosebire de celelalte metode inductive, cea a rămășițelor nu se poate 
baza doar pe datele de observaţie experimentală („brută“), ci poate interveni numai „în 
momentul în care există achiziţii ştiinţifice, pe care să se întemeieze“. De aici şi 
concluzia autorului că această metodă „e mai puțin primordială“ (PL, 112). 

Considerând că în orice metodă inductivă este prezentă şi o parte ce ţine de 
deducție, Petrovici situează apoi diferența dintre metoda rămăşițelor și celelalte 
metode inductive în aceea că la cele din urmă „avem o deducție latentă executată 
cu ajutorul unor postulate mintale, al unor principii abstracte“, în timp ce, la cea 
dintâi, alături de această „deducție generală“, avem şi o „deducție din legi empirice 
concrete, stabilite anterior“ (PL, 115)”. 

O altă direcție a analizei o constituie legătura dintre metoda rămășițelor şi cea 
a diferenței. Vom observa de la bun început modul confuz în care este prezentată 
metoda rămăşițelor în textul studiului: „Să presupunem că avem înaintea noastră 
antecedentele ABC şi consecventele abc. Dacă ştim din experiențele noastre anterioare 
că AB produce, de câte ori apare, pe ab, putem conchide şi de fapt conchidem că 
porțiunea rămasă a fenomenului cercetat abc, adică elementul c, are drept cauză 
rămăşița antecedentului ABC, adică elementul C“ (PL, 107). Astfel definită, metoda 
rămășițelor nu se deosebeşte practic cu nimic de cea a diferenței, care este prezentată 
de Petrovici după cum urmează: „Metoda diferenței stabileşte dependența unui 
fenomen a de un altul A, atunci când grupa de fenomene în care se găseşte a diferă, ca 
antecedente, de o grupă în care nu se găseşte, numai prin prezenţa lui A. Având prin 
urmare antecedentele BC şi ABC cu consecventele bc şi abc se conchide la relația 


7? Fără a insista asupra acestor diferențe, să remarcăm modul analog, în care ele sunt redate 
în zilele noastre într-un manual obişnuit de logică: „„...metoda rămășițelor se poate aplica numai în 
cazul unor complexe cauzale, ea presupunând totodată existența unor cunoştinţe deja dobândite, ca şi 
o îmbinare între procedura inductivă şi cea deductivă“ (P. Bieltz, A. Istrate, Logica, Bucureşti, 
Editura Didactică şi Pedagogică, 1990, p. 141). 


Tradiţia învățământului logic românesc 161 


cauzală A — a“ (PL, 109). Modul în care sunt prezentate cele două metode inductive 
justifică (mai mult decât este cazul, dacă ne putem exprima astfel) judecata lui 
Petrovici în privința relaţiei acestora: „„...fizionomia ei (a metodei rămășițelor — n.n.) 
aminteşte până la a se confunda pe aceea a metodei de diferență, lucru care a şi făcut 
să fie considerată ca un simplu caz al acesteia din urmă“ (PL, 115). Aprecierea lui 
Petrovici, corectă din punct de vedere formal şi lipsită de originalitate în acelaşi timp, 
este „facilitată“ de ambiguitatea prezentării sale. 

O ilustrare a metodelor respective cum ar fi, de exemplu, cea care urmează: 


A, B, C B, C 

a — , deci A — a (metoda diferentei); 
A,B,C B C 

a, b,c b c , deci A — a (metoda rămășițelor), 


ar fi pus mai bine în evidență diferența pe care Petrovici o face între cele două 
metode: „pe când metoda curată a diferenței procedează deopotrivă de la efect spre 
cauză şi de la cauză spre efect, metoda rămăşițelor are mai totdeauna efectul ca 
punct de plecare de unde derivă şi caracterul adesea ipotetic pe care îl are cauza 
stabilită cu ajutorul ei [la metoda rămăşițelor, pornind de la un efect «neacoperit» 
de cauzele care au alte efecte, se trage concluzia că o altă cauză, de multe ori doar 
presupusă, trebuie să fie cauza acelui efect — n.n.]“ (PL, 116). 

Unul din principalele avantaje ale metodei rămăşițelor este oferit în 
viziunea lui Petrovici de posibilitatea „de a izola elementele unui complex intuitiv 
chiar dacă, în natură, în clipa aceea nu se pot izola“ (PL, 119). 

Un alt avantaj al metodei este dat de excluderea cauzelor „miraculoase“ 
din câmpul investigaţiei ştiinţifice, concomitent cu posibilitatea de a integra totuşi 
Divinitatea, ca o cauză a cauzelor „naturale“, în discursul ştiinţific considerat şi, în 
ultimă instanță, în orice discurs ştiinţific. Concluzia lui Petrovici, după un excurs 
confuz, care amestecă probleme ştiinţifice şi teologice fără nici un fel de explicație 
preliminară, este următoarea: „„...prin faptul că Dumnezeu produce o parte a unui 
fenomen prin legi naturale, trebuie să admitem că şi cealaltă parte (cea a 
rămăşițelor — n.n.) o produce tot în chip natural“ (PL, 128). Cu alte cuvinte, 
Dumnezeu nu poate acţiona în natură în parte ştiinţific, în parte „miraculos“. Prin 
aceasta se ajunge la „întărirea noţiunii de lege naturală“. 


3.3.3.2.3. Ecouri 


Referindu-se la contribuţiile lui I. Petrovici în domeniul silogisticii — 
judecata putându-se extinde la nivelul întregului volum prezentat anterior, care 
le cuprinde pe acestea —, I Bălin concluziona: „,... cercetările nu sunt 
exhaustive, Petrovici mărginindu-se la infirmarea cu contraexemple doar a unora 
dintre situaţiile posibile, lăsând deschisă discuţia referitoare la celelalte. Ce-i 
drept, nu face nici generalizări pripite asupra unor situații nesupuse de el 
cercetării“. 


3 Cercetările originale ale lui Ioan Petrovici în domeniul silogisticii, în Silogistica tra- 
dițională şi modernă, Bucureşti, Editura Nemira, 1996, p. 40. 

3.3.4. Caracterizarea generală a concepției logice 


Vom oferi în cele ce urmează mai puțin o caracterizare a concepției logice 
a lui Ion Petrovici cât o schiță a concepţiei sale despre logică, dat fiind faptul că 
toate problemele particulare ce alcătuiesc conținutul logicii sale au fost deja 
prezentate în analiza noastră a celor două lucrări fundamentale ale sale: Teoria 
noțiunilor şi Probleme de logică. 

Pe scurt, opera logică a lui Ion Petrovici poate fi situată pe două coor- 
donate: una dată de încercările sale în logica tradiţională sau logica de sorginte 
aristotelică, cealaltă de studiile ce circumscriu problematica metodologică. 

Deşi se opune verdictului kantian ce situa logica în domeniul închis al 
achizițiilor aristotelice, Petrovici nu vede înnoirea acesteia decât din perspectiva 
ştiinţei, mai precis din cea a unei practici a acesteia, de unde şi importanța pe care 
el o conferă metodologiei. 

Orice accent pus pe formalitate, ca şi orice aspect semantic este cu desă- 
vârşire absent din evaluarea sa. Ca urmare, nu este de mirare, de exemplu, că un 
important capitol al logicii, cel configurat în Evul Mediu, este judecat aspru de 
Petrovici: gânditorii acelei perioade nu sunt pentru el decât „contrafacerile 
medievale ale lui Aristotel“ (PL, 170). Petrovici nu depăşeşte în această privință 
(pre)judecata epocii sale, dar nici nu are deschideri spre logica formală ce se 
edifica în acel moment, segment esenţial ce va lipsi, surprinzător, în mod 
constant din toate studiile sale, chiar şi în cele de maturitate, într-o perioadă 
când şi în România apăruseră unele contribuţii de specialitate. El nu va 
întreprinde, ca, să zicem, în epocă, Nae Ionescu, o critică a logisticii, ci, pur şi 
simplu, o va ignora, o va trece pe aceasta sub tăcere“. 

El va fi atent cu precădere, dacă nu în totalitate, la contribuțiile oferite 
logicii de sfera factualului, fie că acest factual este ştiinţific stricto sensu, 
metodologic în sens larg (cum ar fi analizele inducției ale lui Mill), psihologic (ca 
la Wundt), sau chiar teoretizat doar filosofic (este simptomatic faptul că el consacră 
unul dintre cele mai extinse studii ale sale elementelor logice din opera lui Auguste 
Comte `). 


* Referindu-se la unele aprecieri ale lui Ion Petrovici cu privire la posibilitatea de a deduce 
principiile logice dintr-unul singur, C. Sălăvăstru subliniază că acestea „dovedesc o necunoaştere a 
mecanismelor de funcționare şi operaționalizare a sistemelor logice formalizate şi axiomatizate“, 
Studiu introductiv la Teoria noțiunilor, ed. a III-a, Editura Polirom, Iaşi, 1998, p. 21, nota 19. Cu 
privire la ceea ce se poate numi „tradiționalismul“ logic în genere al lui Petrovici, redăm un verdict al 
lui Traian Ştirbăţ, la care subscriem: ,„... trebuie să remarcăm că viziunea despre logică şi problemele 
ei (...) se înscrie pe o linie tradiționalistă, impregnată cu considerente de ordin metafizic, în care 
influenţele Kantiene sunt dominante. Într-o perioadă în care, în contextul internaţional al logicii 
contemporane, se elaborau lucrări de largă respiraţie şi de evidentă noutate care şi-au pus amprenta pe 
destinele logicii secolului al XX-lea, când nume ilustre ale domeniului (Hilbert, Peano, Frege, 
Carnap, Łukasiewicz) apăreau cu contribuții fundamentale, într-o perioadă în care spiritul matematic 
pătrunde tot mai puternic şi reorientează programul devenirii logicii, aplecarea lui Petrovici asupra 
unor probleme clasice şi, mai ales, tratarea lor în această manieră ar putea fi considerată ca un semn al 
lipsei de «rezonanță» a autorului la «pulsațiunile» disciplinei şi ale momentului“, Ideea de formă 
logică la Ion Petrovici, în „Analele ştiinţifice ale Universităţii «Al. I. Cuza» din laşi (serie nouă). 
Filosofie“, tomul XXXVIII, nr. 1-2/1992, p. 143. 

75 Logica şi Auguste Comte, în vol. Probleme de logică. 

Schema ontologică ce constituie fundalul cercetărilor logice ale lui 
Petrovici este în esenţă una clasică, dacă nu chiar una clasic-simplificatoare; ea este 
redată sugestiv de acest pasaj din Teoria noțiunilor: „Genul formează esența 
speciei. A spune că o însuşire sau o acțiune e genul unui obiect, înseamnă a 
pretinde că o însuşire sau acțiune oarecare este esența acelui obiect. O pretenție 
imposibilă şi absurdă, întrucât cel puţin după alcătuirea inteligenței noastre, obiec- 
tul este conceput ca purtătorul însuşirilor şi acţiunilor, iar nu invers. Obiectul este 
substanța, în care celelalte subsistă şi pot subsista. El e fondul, substratul, şi numa: 
el se concepe îndeobşte ca de sine stătător“ (TN, 120). 

Realismul lui Petrovici este la acest nivel unul naiv-clasic, al simțului 
comun: există subiecte şi obiecte, părţi (sau fonduri) comune obiectelor şi concepte 
care surprind în mintea subiectelor aceste părți, numindu-le şi însoțind uneori 
noțiunile de imagini individuale ale obiectelor desemnate. 

Pentru Petrovici logica este atât o ştiinţă în sine, cât şi un instrument al 
întregii cunoaşteri: adevărurile logicii „sunt cu adevărat cele mai simple şi mai 
generale, şi (...) alcătuiesc din cauza aceasta, instrumentul suprem de cercetare 
ştiinţifică, condiția tuturor adevărurilor şi caracteristica de căpetenie a spiritului 
pozitiv“ (PL, 196). 

În Teoria noțiunilor Petrovici va defini legile logice ca fiind „acele legi 
formale, necesare şi universale tuturor realităților, care se găsesc apriori în rațiu- 
nea noastră“ (TN, 19). Aceasta este o definiţie „realistă“ a legilor logice („legile 
logice sunt necesare oricărei realități, sunt condiţii indispensabile oricărei existențe 
posibile“), care poate fi transpusă şi într-un limbaj „antropomorfic“: „întrucât față 
de o inteligență cugetătoare o condiție de existenţă este o condiţie de adevăr, — 
putem să spunem că logica e ştiinţa condiţiilor indispensabile oricărui adevăr, 
pentru a fi adevăr“ (TN, 19)%. 

Faptul că în literatura de specialitate predomină definițiile numite de 
Petrovici antropomorfice este justificat de acesta dintr-un îndoit punct de vedere. 


75 Formularea „antropomorfică“ „are avantajul de a cuprinde o referință mai clară la natura 
formală a legilor logice decât fonnularea realistă, deoarece se ştie din experiență că «a priori» în 
mintea noastră nu pot fi decât condiţii formale“ (TN, 19). Cu privire la aceasta, C. Sălăvăstru se 
întreabă — după ce identifică aici o problemă „care poartă strict «marca» Petrovici“ — dacă definiția 
amintită a logicii nu anticipează oare ideea lui Gonseth după care logica este ştiinţa tuturor obiectelor 
gândite sau pe cea a lui Petre Botezatu, potrivit căreia logica se diversifică pe obiecte logice, omul 
gândind întotdeauna într-o logică specială adaptată obiectelor gândite, Logica ionpetroviciană: 
vocație sau refugiu de circumstanță?, în „Analele ştiinţifice ale Universităţii «Al. I. Cuza» din laşi 
(serie nouă). Filosofie“, tomul XXXVIII, nr. 1-2 / 1992, pp. 131-132. 

Apropierea de F. Gonseth (mai precis de definiția dată de acesta logicii în lucrarea sa La 
logique en tant que physique de l'objet quelconque, „Actes du Congrès international de philosophie 
scientifique“, VI, Hermann, Paris, 1936) fusese anterior remarcata de către A. Dumitriu în a sa Istorie 
a logicii. A. Dumitriu consideră că Gonseth „a aprofundat această idee, care apare prima dată embrio- 
nar la Petrovici; după Gonseth, l'objet quelconque est une notion ideale, au même titre que la droite et 
le point — «obiectul oarecare este o noțiune ideală, cu aceeaşi legitimitate ca şi dreapta şi punctul», 
Istoria logicii, Bucureşti, Editura Didactică şi Pedagogică, 1969, p. 917. 

C. Sălăvăstru identifică o idee originală a lui I, Petrovici şi în definirea legilor logice ca legi 
formale şi universale tuturor realităților care se găsesc a priori în raţiunea noastră: „această idee 
repune în discuție teoriile cu privire la caracterul regulativ al legilor logice, deoarece noi nu deducem 
din ele nici o existență materială“, Logica ionpetroviciană..., p. 132. 

Întâi de toate, o importantă diviziune a logicii, metodologia, „o parte curat 
omenească“ a acesteia, nu poartă asupra relațiilor dintre lucruri („nu sunt norme ale 
lucrurilor“), ci asupra raportului pe care noi îl avem cu aceste lucruri, de unde şi 
aspectul subiectiv indus întregii logici (TN, 21). 

În al doilea rând, „o alură subiectivă au chiar principiile logice funda- 
mentale: întâi prin destinaţia lor, apoi prin însăși înfăţişarea care li se dă. Prin 
destinaţie, întrucât ne servesc în practică să judecăm drept, cu alte vorbe, ne sunt 
un instrument pentru adevăr. Prin înfăţişare, întrucât din cauza inteligenței noastre 
discursive, ele iau în formulare un aspect pe care nu-l au în lucruri, unde sunt 
simultane” (TN, 21-22). A 

Rolul logicii nu trebuie nici diminuat, nici exagerat, consideră Petrovici. În 
acest din unnă curent s-ar înscrie concepţia hegeliană panlogistă. Or, subliniază 
gânditorul român, „legile logice sunt legi numai regulatoare ale cunoștinței. Din 
principii formale nu se poate deriva nici o cunoştinţă materială, nu ni se poate 
spune despre nici un lucru că există, ci numai că poate ori nu poate exista. 
Principiile logice sunt, fireşte, principii ale realului, dar nu pot să afirme dinainte 
decât numai ce este posibil“ (TN, 22-23). 

Una din principalele preocupări ale lui lon Petrovici este delimitarea logicii 
de alte ştiinţe, în speță de psihologie şi matematică, ca o reacţie la numeroasele 
tentative înregistrate la sfârşitul secolului al XIX-lea şi începutul secolului al XX-lea. 

El va respinge încercările de a reduce logica la psihologie arătând că 
„logica rămâne dependentă de soarta psihologiei numai în cazul când o concepem 
în chip psihologist, ceea ce, cu toate susținerile unora şi altora, nu este în acord cu 
realitatea. Faptul că legile logicii sunt fenomene de conştiinţă aceasta nu înseamnă 
nimic, şi se poate vorbi tot aşa de puţin de încorporarea logicii în psihologie, după 
cum se poate vorbi de încorporarea matematicii, care sunt tot fapte de conştiinţă, 
sau de aceea a fizicii“ (PL, 202). 

El încearcă totodată şi să explice de ce logica a fost mai expusă tentației 
psihologiste decât celelalte ştiinţe, găsind cauza acestui fapt în poziţia specială pe 
care o dețin adevărurile logice în cadrul cunoaşterii: „tocmai fiindcă principiile 
logice sunt acele [principii — n.n.] supreme, tocmai din pricină că ele se află la 
rădăcina cunoștinței ştiinţifice, se găsesc oarecum la hotarul dintre subiect şi 
obiect, pe punctul unde se îmbină cei doi termeni necesari ai oricărei cunoașteri, 
tenneni care alcătuiesc relativitatea necesară: subiect-obiect. Din cauza acestei mai 
mari apropieri de termenul subiect, legile logice au fost totdeauna mai expuse decât 
cele matematice a primi o tinctură subiectivă, antropomorfică, a fi interpretate în 
mod subiectiv şi a primi definiţii subiectiviste“ (PL, 199). Prin urmare, „principiile 
logice, fiind cele mai fundamentale în seria adevărurilor şi a elementelor 
cunoaşterii, se găsesc cel mai aproape de termenul subiect, se află la rădăcina 
cunoștinței, acolo unde fără voie toată ştiinţa capătă o coloratură subiectivă, fără a 


77 Ca o exemplificare a ultimului aspect Petrovici indică principiul identității: „Că a este 
egal cu a (el însuşi), e o situaţie de fapt, o lege a lucrurilor. Dar în lucruri acesta e un fapt instantaneu, 
în orice caz e un fapt nedivizat, pe când în formulare capătă forma succesivă şi despicată în doi 
termeni deosebiți“ (TN, 22). Există, ce-i drept, şi principii ale căror formulări „urmează“ starea de 
fapt, cum ar fi cel al cauzalității, unde succesiunea fenomenelor are o replică în succesiunea semnelor 
lingvistice corespunzătoare. 

înceta prin aceasta să fie perfect obiectivă, cel puţin în relativitatea ei față de om“ 
(PL, 200). 

In aceeaşi notă obiectase Petrovici, în Teoria noțiunilor, împotriva 
definiției „radical-subiective“ dată logicii de Heymans: ,„,1) Nu numai legile logice, 
ci oricare specie de legi ştiinţifice, nu se referă la intuiţia brută, ci la fenomenele 
rânduite în judecăţi, 2) Prin această rânduire a fenomenelor, nu putem admite că le 
subiectivizăm, ci, dimpotrivă, că ne apropiem de ceea ce se numeşte interpretarea 
lor obiectivă“ (TN, 12, 1). 

Şi în privința raporturilor dintre logică şi matematică Petrovici se pronunță 
tranşant: „Logica este o știință şi mai simplă şi într-o privință şi mai generală 
decât matematica“. lar dacă „matematica presupune legile logicii, se înțelege că ele 
sunt presupuse de totalitatea ştiinţelor“ (PL, 178). Prin urmare nu putem presupune 
„Că va exista o ştiinţă, cât de rudimentară, care să facă abstracţie de operațiile 
logice şi să nu instrumenteze cu ele. Din această cauză se poate spune că adevă- 
rurile logice, legile logice mai exact, sunt mai universale decât acele matematice 
(...). Legile matematice nu se recunosc îndată la toate fenomenele experienţei, acele 
logice sunt absolut constitutive pentru experiența cea mai primitivă“ (PL, 178— 
179). Aceasta întrucât logica este instrumentul ştiinţelor atât pentru studiul 
aspectelor cantitative, cât şi al celor calitative ale fenomenelor: „Matematica se 
aplică numai la cantități. Operaţiile logice însă se aplică cu necesitate atâl la 
cantitativ, cât şi la calitativ“ (PL, 179). 

Logica şi matematica rămân pentru Petrovici două ştiinţe distincte, care nu 
pot fi reduse una la cealaltă: „orice încercare de a se îngloba domeniul matematic 
în cel logic (...) este, după părerea noastră, ursită a nu reuşi. Timpul (fundamentul 
seriei numerice după cum spațiul este al geometriei) nu poate fi derivat din 
operaţiile logice, este un factor alogic“ (PL, 191)*. Prin această poziţie Petrovici se 
distanțează de principiul de bază al demersului logicist, deşi nu analizează în 
studiile sale nici una din lucrările fundamentale ale acestuia şi, mai mult, nici nu 
face referire la vreuna din ele”. 

Diferenţa dintre logică şi matematică poate fi evidenţiată şi indirect, prin 
negarea legilor pe care acestea le presupun — în primul caz se cade în irațional, în al 
doilea doar în ireprezentabil, în non-intuitiv: „Imposibilitatea contrarului e simțită 
de ambele părți, dar la principiile logice această imposibilitate e însoțită de o 
lumină, care lipseşte celorlalte. Prima apare ca o imposibilitate de drept; cea de a 
doua ca o imposibilitate de fapt“ (TN, 16). Altfel spus, „ceea ce se abate de la 
principiile logice este neapărat irațional, aceste principii fiind raționalitatea însăşi. 
Pe când ce s-ar abate de la o axiomă, să zicem geometrică, este ireprezentabil 
fireşte dar nu irațional, întrucât aceste principii ale intuiției nu au pretenția de a se 
confunda cu rațiunea“ (TN, 17). Exemplificarea cea mai cunoscută a acestui din 
urmă caz o constituie şi la Petrovici, după cum era de aşteptat, geometriile neeu- 
clidiene. Legile logicii capătă în această argumentare o poziție analoagă cu cea a 


7% Tot în aceeaşi lucrare din care am citat, Petrovici mai subliniază încă o dată „impo- 
sibilitatea de se trece fic matematica sub eticheta logicii, fie logica sub cea a matematicii“ (PL, 193). 

P În Teoria noţiunilor formalistul Hilbert este citat din lucrarea lui Poincaré Science er 
Méthode. 

cogito-ului în demersul cartezian: „a concepe alte principii logice sau măcar a te 
îndoi de universalitatea lor, este un lucru lipsit de orice valoare, întrucât această 
îndoială se dezvoltă şi se realizează chiar cu ajutorul lor“ (TN, 17). Concluzia este 
aceeaşi care a fost indicată anterior: „principiile matematice rezultă din natura 
intuițiunii, legile logice se găsesc în rațiunea noastră“ (TN, 18). 

O dimensiune constantă, importantă totodată, a preocupărilor logice ale lui 
I. Petrovici este, după cum am subliniat, cea metodologică. Aceasta a fost eviden- 
țiată şi de unii comentatori ai operei sale logice. Într-o lucrare de la începutul 
secolului nostru’, el va constata o deplasare a interesului în logică de la aspectele 
formale la cele aplicate, la metodologie: „Fără îndoială că în vremea din urmă 
centrul ştiinţei logicii a suferit o strămutare. Atenţia tuturor e cu deosebire îndrep- 
tată către problemele de Metodologie“ (PL, 53)*2. Această schimbare se datorează 
în viziunea sa conştientizării faptului că logica foloseşte în cunoaştere nu atât în 
mod direct, cât indirect, ca instrument de cercetare. 

Metodologia este pentru Petrovici o parte a logicii care nu se ocupă „de 
condiţiile formale ale tuturor adevărurilor, ci de mijloacele cu care spiritul ome- 
nesc cucereşte adevărurile ştiinţifice, mijloace care evident nu se pot cunoaşte bine 
decât studiind istoria descoperirilor ştiinţifice de tot felul“ (PL, 204). O altă defi- 
niție prezintă metodologia ca fiind acea diviziune a logicii „care urmăreşte să 
fixeze, pe baza experienței ştiinţifice şi a analizei logice, ținând seama de condiţiile 
generale ale cunoaşterii noastre, procedeele cu care noi ajungem a prinde adevărul 
în diferitele sale manifestări“ (TN, 21). Este o parte „curat omenească a logicii“, 
adică subiectivă (în sensul că ţine de subiect), întrucât „aceste înlănțuiri de forme 
care sunt metodele, nu sunt raporturi ale lucrurilor, ci numai poduri de la noi la 
fenomenele cercetate, prin urmare nu au înțeles decât numai față de un subiect 
cercetător, cu referinţă la el“ (TN, 21). 

Totuşi, partea „formală“ a logicii rămâne pentru el „partea pe care o 
socotim (...) ca cea mai fundamentală pentru acea ştiinţă“ (PL, 209), iar meto- 
dologia, „cu toată enorma sa importanță practică este (...) reoreticeşte secundară, în 
atârnare de cealaltă“ (TN, 21). În schimb, Petrovici va sublinia şi unitatea pe care o 
alcătuiesc cele două diviziuni, unitate ce nu trebuie să fie sfărâmată (PL, 210). 

După cum am văzut, el consideră că metoda istorică reprezintă „calea cea 
adevărată“ (PL, 58) în vederea constituirii unei metodologii. Cu alte cuvinte, 
„metoda valabilă odată, rămâne totdeauna ca atare şi astfel toată metodologia poate 
să fie înjghebată în contururi şi detalii răsfoindu-se istoria descoperirilor ştiinţifice 
şi colectându-se toate metodele fecunde în rezultat, care să fie prezentate ca modele 
pentru cercetările viitoare“ (PL, 60). O procedură raționalistă de fixare a metodelor 
ştiinţifice, i.e. derivarea lor a priori din principiile raţiunii, „este o procedură infe- 
rioară celei istorice“ (PL, 61). 


% Vezi C. Sălăvăstru, Actualitatea logicii lui I. Petrovici, în „Revista de filosofie“, tomul 
XLIII (1996), nr. 5-6, p. 433. 

8! Considerări asupra metodologiei. 

82 Într-un alt loc, metodologia este prezentată ca „o diviziune din ce în ce mai cultivată a 
logicii“ (TN, 21). 

Principalul argument care descalifică în viziunea lui Petrovici o meto- 
dologie aprioristă este dat de faptul că aceasta nu va putea fi dedusă decât din 
principii care îi apar rațiunii clare, câtă vreme „atunci când rațiunea cercetătoare se 
manifestă în fața unui material extern dat, numai atunci intră în funcțiune şi 
postulatele mai obscure, aducându-și contribuţia lor specifică la fizionomia şi 
limitele unei metode anumite“ (PL, 63). Derivarea apriorică are de aceea un 
caracter restrictiv. Cel mai notoriu exemplu este cel al inducției incomplete“, 
concluziile acestei metode ce conchide de la particular la universal neputând fi 
atestate pe baze strict apriorice. În acest caz rolul postulatului „obscur“ este jucat 
pentru Petrovici de principiul cauzalității care vine să „corijeze“ rigorile princi- 
piului identităţii*. 

Aceste postulate „obscure“ nu pot fi cunoscute în mod direct, apriorist: 


„din cauza imposibilității unei adânci analize introspective, care să ne deschidă 
toate cutele spiritului nostru, de multe ori cunoaşterea interiorului nostru atârnă de 
aceea a exteriorului, vreau să zic de a produselor spirituale, care se încadrează însă 
odată efectuate în cuprinsul lumii din afară“ (PL, 211-212). 

Prin urmare, ceea ce propune Petrovici este — am numi-o noi — o metodologie 
istoric-experimentalistă: ceea este realmente esenţial de a fi cercetat sunt trecutul 
(experimentării ştiinţifice) şi experiența (prezentă) în genere. Doar în acest caz 
funcționează, după cum am amintit, şi postulatele mai obscure, „adăugând şi nota mai 
specifică a colaborării lor. Aici, în manifestarea inconștientă, ..., se pot găsi metodele 
largi, metodele elastice, metodele cu adevărat fecunde. Ştiinţa metodelor aici trebuie 
să le urmărească, să le abstragă şi să le propună“ (PL, 66-67). Petrovici dă credit deci 
analizei raționale a aplicării inconştiente a anumitor principii ale cunoaşterii: „Rolul 
logicianului a constat îndeobşte nu să inventeze metode ce nu s-au mai urmat; ci 
numai să capete o clară conştiinţă şi să facă şi pe alții să o dobândească despre acele 
procedee valabile ce s-au utilizat şi până la dânsul, însă în mod mai mult inconştient, 
să le dea formula cât mai exactă şi să arate mai pe urmă, pe baza analizei, limitele 
metodei şi eficacitatea ei“ (PL, 74). 

(Acelaşi demers este urmat, pe un ton şi mai tranşant, şi într-un alt studiu al 
volumului Probleme de logică, intitulat ipotezele şi Limbajul: „E. un fapt ştiut că 
logica nu creează metodele de cercetare, ci numai le constată, clarificându-le şi 
explicându-le din baze mai adânci. Prejudecăţile care o stăpânesc pot totuşi să întârzie 
o constatare, tot atât cât ar amâna o inventare. De aceea lucruri care existau şi se 
utilizau de multă vreme au fost îndelung nesocotite de dânsa, în timp ce se ocupa cu 
formularea unor scheme deşarte, fără aplicare în practica ştiinţei. Pe când alții făceau 
ştiinţă, logica făcea sport. În grajdurile sale elegante creştea cai de lux, care puteau să 
facă salturi minunate, dar nu se puteau înhăma nici unul ca să mişte căruța ştiinţei. 
Ipoteza cu marea ei însemnătate a fost şi dânsa multă vreme neglijată de logicieni. 
Aceasta nu înseamnă că în practica ştiinţei, să zicem chiar în practica gândirii, nu era 
veşnic prezentă, fie chiar inconştient. Toţi oamenii mari de ştiinţă au întrebuințat-o şi 
nu e descoperire la care să nu fi contribuit“, PL, 150-151. În cazul ipotezelor, acest 


% Alte exemple sunt în viziunea sa metoda ipotezei şi cea a analogiei. 
% Unii filosofi, cum ar fi J. Lachelier, arată Petrovici, au alăturat în acest caz principiului 
identității un principiu „mai discutabil“ — cel al finalității (PL, 66). 

„inconştient“ este recuperat de Petrovici din orizontul limbajului: „Limbajul este 
opera anonimă a maselor şi oglindeşte psihologia generală. Studierea lui face cu 
putință constatări sufleteşti care prin introspecție sunt greu de dobândit. Cu deosebire 
pentru cunoaşterea funcțiilor sufleteşti superioare analiza acestor producte colective e 
de cel mai nare interes. [...] Forma lingvistică ce oglindeşte rolul covârșitor al ipotezei 
în practica gândirii, prezența afirmării suspendate înaintea aserțiunii definitive, este, 
credem, particula: Da, corelatul particulei: Nu, — PL, 152%.) 

Tocmai această „colaborare a mai multor legi mintale“ la întemeierea unei 
metode, amintită anterior, constituie un argument în plus împotriva simplei dedu- 
ceri apriorice a metodelor. Combinarea unor principii ale cunoașterii se constată 
prin excelență de facto, nu poate fi prescrisă. 

Dar această metodologie petroviciană este întregită şi cu o latură deductiv- 
sistemalizatoare: metodele „empiric găsite“, trebuie „să fie raționalizate ulterior“ 
(PL, 69), i.e. trebuie stabilite modalităţile de combinare între principiile cunoașteri 
şi ierarhizarea acestora. Cu alte cuvinte „orice adevăr ... trebuie după ce a fost 
extras din fapte să poată fi dedus din vreun principiu superior. După fixarea lui 
regresiv-empirică, e necesar să se vadă şi producerea lui progresivă, din vreo lege 
mai înaltă“ (PL, 69). 

Putem vedea acum că ceea ce propune cu adevărat Petrovici nu este decât 
reluarea unui vechi proiect metodologic“ care consta din complementaritatea 
necesară între analiză şi sinteză, între obținerea principiilor plecând de la fapte şi 
verificarea acestora prin deducerea faptelor din ele. Şi, ca şi în majoritatea demer- 
surilor metodologice anterioare, deşi analiza constituie primul pas al cunoaşterii, 
sinteza reprezintă maniera privilegiată, rațională prin excelență, de prezentare a 
acesteia: „Direcţia progresivă, de la principii la rezultate, e direcția adevărată a 
naturii. Acea regresivă, de la fapte la principii, e o direcţie silită a înțelegerii 
noastre mărginite“ (PL, 69—70). 

Terminologic vorbind, I. Petrovici este destul de neglijent. El reia de 
exemplu cele spuse anterior, arătând că „metodele, empiric stabilite, trebuie în 
urmă derivate din acele principii logice de care atârnă, trebuie şi explicate 
deductiv“ (PL, 70). Este neclar în ce ar putea consta „deducția“ metodelor şi nu cea 
a „faptelor“ din principii. La prima vedere, Petrovici asimilează orice explicare, 
dacă nu chiar orice prezentare „raţională“, a unei metode cu „deducerea“ sau 
„derivarea“ (PL, 71) acesteia din principii sau legi raționale superioare. 

Oricum, examenul rațional al metodelor are importanță în ceea ce s-ar 
numi o axiologie a metodelor: doar astfel consideră Petrovici se poate depăşi egala 
valabilitate (valabilitatea „neutră“ pe care le-o conferă succesul constatat de o 
manieră „istorică“. El omite însă aici dimensiunea empirică a metodelor pe care le 
compară, a cărei evaluare „pragmatică“ dictează totuşi mai degrabă asupra valo- 
rizării lor decât cea strict raţională, „deductivă“ (Petrovici apreciază pe consi- 
derente raționale metoda concordanței ca fiind superioară celei diferenței în cadrul 


%5 Nu este greu de observat aici apelul pe care Petrovici îl face la teoria lui Wundt, apel 
subliniat de altfel şi de autor printr-un citat reprodus din Grundrif der Psychologie. 
86 Dacă nu ar fi să amintim decât încercarea din secolul al XVI-lea a lui Zabarella. 

procedeului inducției incomplete — „faptul acesta ne se poate vedea cu claritate 
decât atunci când ne dăm seama de postulatele logice pe care le implică fiecare 
dintre ele“, constată el fără a detalia — PL, 71). 

Acest proces de reflecţie ar (rejaduce metodologia în domeniul rațiunii 
formale... şi nu numai: „Cu aceasta metodologia intră în cadrul logicii, menţi- 
nându-se în dependenţa logicii formale precum şi a acelui complex de cercetări ce 
poartă numele de teoria cunoștinței“ (PL, 71-72). Mai mult, „numai prin aceasta 
am asigurat metodelor toată legitimitatea lor, numai prin asta le-am desăvârşit, 
completat şi cruțat de aplicări greşite, numai prin aceasta s-ar putea înfăptui (...) 
unitatea metodei ştiinţifice“ (PL, 212). 

Dar metodologia lui Petrovici rămâne totuşi schizoidă: „Fireşte dezvoltarea 
metodologiei nu atârnă atât de progresul celorlalte două [al logicii formale şi al 
teoriei cunoaşterii — n.n.], cât depinde nemijlocit de acela al tuturor ştiinţelor 
pozitive“. Ca şi cum ea ar conţine în permanenţă o parte „formală“, inertă, şi una 
„de formalizat“, haotică, ambele totuşi în expansiune. 

Această parte „de formalizat“ nu pare a fi de căutat însă în viitor, ci în 
trecut cu precădere, de vreme ce „oamenii de ştiinţă ... întrebuințează de foarte 
multă vreme..., în mod instinctiv fireşte, mai toate procedeele de scrutare, naturale 
spiritului omenesc“ (PL, 73). Restul constă, consideră Petrovici, în partea tehnică, 
deci ne-logică stricto sensu pentru el a ştiinţei, care priveşte „instrumentele de 
măsurat, aparatele de observaţie etc.“ ce sunt deschise inovației propriu-zise. 

Nu doar metodologia este apropiată de Petrovici de orizontul logicii 
formale, ci şi teoria cunoaşterii. Ca şi în cazul metodologiei, el va ezita să situeze 
cu hotărâre teoria cunoaşterii în cadrele logicii ca atare, subliniind însă necesitatea 
atât a fundamentării ei în logică, cât şi a „continuării“ logicii cu aceasta: „Fie că 
vom considera această ramură ca o diviziune a logicii însăşi şi o vom aşeza şi pe 
dânsa sub eticheta generală de logică (...), fie că o socotim numai alipită la logică, 
şi prin aceasta exterioară ei, în orice caz, e hotărât că nu se poate vorbi de logică şi 
de atitudinea unui gânditor față de această disciplină fără să ne întrebăm neapărat 
ce crede dânsul şi ce loc indică pentru teoria cunoștinței, care oricum am con- 
cepe-o, rămâne strâns legată de celelalte două diviziuni ale ştiinţei de care ne-am 
ocupat până acum [logica şi metodologia — n.n.]'* (PL, 239-240). 

După cum am amintit, în viziunea lui Petrovici, teoria cunoaşterii se 
raportează față de logică într-un mod analog metodologiei: „...oricâtă însemnătate 
se va acorda punctului de vedere istoric la elaborarea metodei ştiinţifice, ea trebuie 
în cele din urmă pusă în atârnare de legile rațiunii, din care cauză metodologia 
trebuie să rămână o parte integrantă a logicii, subordonată fireşte logicii formale. O 
observaţie analoagă avem de făcut şi acum cu privire la teoria cunoaşterii. Oricâte 
contribuții importante, şi unele sugestive, îi vor putea aduce acestei ştiinţe biologia 
şi sociologia, ea nu poate căpăta un caracter consistent şi o înfăţişare solidă câtă 
vreme nu rămâne şi nu este o logică“ (PL, 260). 

Cu toate că este o „logică“, teoria cunoaşterii presupune o formalitate 
diferită de cea logică, abstractă, şi anume o formalitate „de ordinul doi“, secundară. 
Aceasta întrucât, pornindu-se de la constatarea că orice cunoştinţă „are neapărat o 
formă şi un conținut“, „în afară de forma propriu-zisă — corelatul şi contrariul 
conținutului — care e prin definiție complet abstractă şi lipsită de orice vestigiu 

material, mai întâlnim o serie de forme: formele generale şi constante ale conți- 
nutului ca atare“ (PL, 240). 

lată exemplul pe care îl oferă Petrovici pentru a justifica afirmaţia sa: 
„Principiul raţiunii suficiente este o formă generală, abstractă şi independentă de 
conținutul cunoştinţelor. Principiul cauzalității, cu afirmarea mai precisă că orice 
fenomen care se produce trebuie să aibă o cauză reală, este o formă mai concretă, 
mai materială, mai dependentă de conţinutul obiectelor cunoaşterii“ (PL, 241). În 
afară de principiul cauzalității, el mai adaugă „gruparea diferitelor elemente ale 
reprezentărilor noastre în raport de substanță şi accident, proiectarea lor în spațiu, 
înşirarea lor pe firul timpului, şi altele analoage“ (PL, 241). 

Această formalitate este mai puțin „rațională“ decât prima: „această a doua 
serie de forme (cărora li se poate zice şi concepte fundamentale) se disting de cele 
dintâi — cu care se ocupă logica formală — prin aceea că, deşi sunt şi ele constante şi 
obligatorii, nu sunt însă raționale în aceeaşi măsură şi în acelaşi grad“ (PL, 241). 

Deşi am văzut că teoria cunoaşterii este o logică, obiectele sale sunt semi- 
logice, de unde şi specificitatea demersului său: „Din cauză că aceste forme sunt 
semi-logice şi semi-raţionale, cu privire la ele se pune o problemă care nu se 
pusese față de cele dintâi, sau dacă se pune, nu are aceeaşi importanță şi aceeaşi 
posibilitate de dezvoltare: problema valorii lor. Problema valorii conduce în mod 
firesc la o alta: problema originii lor. Şi, după chipul în care această problemă se 
rezolvă, ele pot ieşi mai autorizate sau mai puţin autorizate, şi nu arareori s-au 
văzut cazuri când unele din ele au fost propuse la eliminare din conţinutul ştiinţei 
valabile“ (PL, 242). 

De unde urmează şi definiţia pe care Petrovici o oferă teoriei cunoaşterii: 
aceasta „stabileşte caracterul şi extensiunea posibilă a cunoștinței noastre, servin- 
du-se, de obicei, ca principal mijloc, de cercetarea originii sale“ (PL, 243). 

Caracterul problematic al obiectelor sale modifică şi caracteristica 
demersului în întregul său, ceea ce face şi mai dificilă subsumarea propusă inițial 
de Petrovici: „Teoria cunoaşterii are un caracter eminamente critic. Prin aceasta se 
deosebeşte de logica formală, care este descriptivă şi demonstrativă“. 

Într-un alt studiu de tinerețe, ipotezele şi Limbajul, Petrovici va continua să 
situeze în context logic probleme ce ţin de teoria cunoaşterii, considerându-le, după 
cum am spus, ca deschideri ale domeniului logic, apreciat anterior, printre altele şi 
de Kant, ca unul închis, perfectibil doar prin nuanțe interne: „Rolul covârșitor al 
ipotezei în ştiinţă şi gradul ei de necesitate în spiritul omenesc, nu au fost totdeauna 
recunoscute de logicieni. Capitolul ipotezei este una din înnoirile principale ce s-au 
adus în ştiinţa logicii, multă vreme socotită ce nu are a se înnoi“ (PL, 137). 

Petrovici constată pentru început dubla semnificație a ipotezei, ca 
formulare în cadrul procesului psihologic de stabilire a unei legități ştiinţifice şi ca 
enunț cu valoare de adevăr schimbătoare în cadrul unei teorii ce funcţionează cu 
succes pentru un domeniu dat (istoric) de fapte. În primul caz este vorba de o 
soluție — „ipotetică“ — a unei probleme, încadrată empiric de faptele observate ante- 
rior şi de cele menite a o verifica; în al doilea caz, de posibilitatea unui enunţ 
ştiinţific (chiar şi a unei legi) de a fi mereu integrat unui cadru explicativ mai larg, 
de a fi „falsificată“ deci ulterior (se aplică aici, fireşte, un model ipotetico-deductiv 
al ştiinţei). 

Anunţând că unmează să studieze doar prima accepție a ipotezei (i.e. în 
calitate de „anticipare a minţii, care precede controlul experimental şi care separă 
astfel îndeobşte partea pur empirică a cercetării în două acte deosebite: observarea 
şi verificarea“ — PL, 149), el va situa discuţia în contextul controversei privind 
raportul dintre judecata afirmativă şi cea negativă, mai precis cea legată de parti- 
culele corelative „da“ şi „nu“, exemplificată îndeosebi prin extrase din lucrările lui 
Sigwart (considerat „unul din înnoitorii de căpetenie ai ştiinţei create de Aristotel“ 
- PL, 155), precum şi ale lui Lotze şi ale lui Bergmann. 

De altfel, acest studiu analizează mai mult relația, statutul acestor două 
particule şi a judecăților aferente decât problema ipotezei ca atare. Din această din 
urmă perspectivă, poziţia lui Petrovici se reduce la constatarea că „ipoteza nu este 
numai o etapă a cercetării fertile, ci este totodată o formă constantă a mintii 
cercetătoare, un act obişnuit al spiritului nostru, un moment psihologic comun 
tuturor, când vrem să stabilim un lucru oricât de mare sau oricât de neînsemnat“ 
(PL, 151). 

Afirmația va fi verificată în viziunea sa nu printr-o cercetare directă, fie ea 
logică, filosofică, psihologică etc., ci indirect, prin evidențierea faptului că ambele 
particule (judecăți) logice amintite anterior presupun empiric un moment legat de 
presupoziție, cu alte cuvinte de ipoteză. Concluzia studiului, îmbinând ambele 
problematici în conformitate cu titlul anunţat”, este formulată astfel: „Particula nu 
concretizează subordonarea logică a judecății negative, particula da semnalează 
intervenţia în gândire, în mod aproape statornic, a ipotezei. Şi datorită acestei 
intervenții se egalizează situația judecății afirmative cu a celei negative, amândouă 
reprezentând — în sensuri opuse — curmarea unei probleme, transformarea unui raport 
ipotetic într-o legătură sau lipsa de legătură sigură. Particulele da şi nu apar astfel 
corelative“* (PL, 167). Aceasta pentru că „judecata afinnativă — cu pretenții de 
definitivat — nu vine nici ea în contact nemijlocit cu reprezentările intuiţiei, ci este 
precedată de o judecată provizorie întocmai ca şi judecata negativă“ (PL, 166). 


3.3.5. Ecouri 


Mai mulți filosofi români au sesizat originalitatea şi prioritatea concepției 
lui Petrovici cu privire la raportul dintre variaţia sferei şi cea a conținutului unei 
noțiuni. Astfel, în epocă, vor scrie asupra acestui subiect P. Andrei, I. Brucăr“ şi 
N. Bagdasar”. La rândul său, Dan Bădărău va continua critica legii raportului 
invers între conținut şi sferă ce priveşte noţiunile, recunoscând meritele lui 


87 Concluzia punctuală a studiului este de altfel refonmulată de autor în final, atunci când 
nolează mult mai general: „Dar concluzia fundamentală a dezvoltării rămâne necesitatea de a pune în 
legătură acest paragraf al teoriei judecăților şi a expresiei lor lingvistice cu teoria ipotezei (PL, 168). 

„Viaţa Românească“, anul XII, nr. 10/1920, decembrie 1920, laşi, pp. 642-643. 

% ] Petrovici şi logica, în „Revista de filosofie“, nr. 1, ianuarie—martie 1928, p. 10. 

0]. Petrovici, în: Istoria filosofiei moderne, vol. V: Filosofia românească de la origini 
până astăzi, Societatea Română de Filosofie, Bucureşti, 1941, p. 125.. 

I. Petrovici în acest sens. El consideră că analizele sale logice „răstoarnă în mod, 
credem, definitiv acea lege faimoasă în logică a raporturilor inverse dintre conținut 
şi sferă pe care, cu argumente deosebite dar cu aceeaşi tărie, D-l Petrovici a lovit-o 
în mod atât de puternic". 

S-a apreciat că, pentru prima oară în logica românească, „asistăm, în cazul 
lui Ion Petrovici, la o confruntare critică cu autorități în domeniu: cu Drobisch în 
problema polisilogismelor, cu Mill în analiza şi construcția metodelor inductive, cu 
Comte în problema statutului logicii în ierarhia ştiinţelor pozitive, cu Goblot în 
privința legii raportului invers dintre sfera şi conţinutul noțiunilor’, ceea ce îl face 
pe C. Sălăvăstru să îi atribuie acestuia întâietatea la noi a unei experiențe a gândirii 
critice asupra logicității. Concret, la Petrovici „nu mai avem de-a face cu o iniţiere 
în problematica logicii. Sarcina aceasta a revenit lui Maiorescu care a îndeplinit-o 
cu succes. Petrovici receptează şi discută acele probleme ale logicii tradiționale 
care ar fi fructificate în propuneri explicative şi constructive proprii. Problematica 
este asumată deci prin prisma rezultatelor pe care le poate determina în cercetarea 
proprie”. 

Desigur, contribuția logică a lui Ion Petrovici nu trebuie supradimen- 
sionată: viziunea despre logică şi problemele ei, aşa cum rezultă ea din analiza 
studiilor dedicate acestor aspecte, se înscriu pe o linie tradiționalistă, impregnată cu 
considerente de ordin metafizic în care influenţele kantiene sunt dominante. Într-o 
perioadă în care, în contextul internaţional al dezvoltării logicii, se elaborau lucrări 
de largă respiraţie şi de evidentă noutate care şi-au pus amprenta pe destinele 
logicii secolului al XX-lea, când nume ilustre ale domeniului (Peano, Frege, 
Russell, Hilbert, Carnap, Lukasiewicz) apăreau cu contribuţii fundamentale, într-o 
perioadă în care spiritul matematic şi rezultatele din acest domeniu pătrund tot mai 
puternic şi reorientează programul devenirii logice, aplecarea lui Petrovici asupra 
unor probleme clasice şi, mai ales, tratarea lor în această manieră ar putea fi 
considerate ca un semn al lipsei de „rezonanță“ a autorului la „pulsaţiile disciplinei 
şi ale momentului“%*. 

Ion Petrovici nu a fost perceput doar ca un deschizător de drumuri în logica 
românească sau ca un cercetător fin al unor probleme de istoria filosofiei şi 
metafizic, ci şi ca o ilustrare prin excelență a modelului pedagogului universitar, în 
linia instituită la noi de către Titu Maiorescu. Emblematică pentru receptarea sa în 


"l Virtualitatea noțiunilor (urmare), în „Minerva“, laşi, 1927, nr. 2, p. 127. 

92 C, Sălăvăstru, Studiu introductiv la I. Petrovici, Teoria noțiunilor, ed. a III-a, Editura 
Polirom, laşi, 1998, p. 11. 

93 Idem, Antinomiile receptivitătii, în „Revista de filosofic“. XLIII, nr. 3—4 (1996), p. 326. 

94 Idem, Logica lui Ion Petrovici, în „Revista de filosofie“, XLIII, nr. 5-6 (1996), p. 439. 
C. Sălăvăstru nuanțează însă, adăugând: „Dar să ne stăpânim pornirile critice şi să observăm că, până 
la jumătatea secolului nostru [XX — n.n.], realizări notabile din perimetrul științelor logicii (funda- 
mentarea sistemelor axiomatice, apariția logicilor polivalente, apariția metalogicii) nu au stârnit 
interes în spațiul logic românesc. Am putea chiar să afirmâin că lon Petrovici este printre puţinii la 
noi care mențin trează atenţia în jurul logicii, atât prin cursurile ținute, cât şi prin studiile publicate“, 
ibidem. Să notăm că preocupările lui Gr. C. Moisil pentru logicile polivalente datează încă de la 
sfârşitul anilor '30 ai secolului trecut. 

această calitate rămâne monumentala lucrare în cinci volume Istoria filosofiei 
moderne ce se constituie în mod declarat într-un „Omagiu Profesorului Ion 
Petrovici“ (lucrare care, cu toate lipsurile sale, rămâne până în prezent cea mai 
îndrăzneață încercare în domeniu din filosofia românească). Cu această ocazie au 
ținut să îşi exprime recunoştinţa față de Ion Petrovici practic cei mai importanţi 
filosofi români ai acelor vremuri, mulți dintre ei foşti studenți ai profesorului: 
C. Rădulescu-Motru, Edgar Papu, Anton Dumitriu, Alice Voinescu, Nina Fagon, 
Al. Posescu, Traian Herseni, Constantin Noica, I. Brucăr, Vasile Pavelcu, Mircea 
Vulcănescu, Petru Comarnescu, Constantin Floru, Camil Petrescu, Nicolae 
Bagdasar, Mircea Florian, Liviu Rusu, D.D. Roşca, Eugeniu Speranţia, Petre 
Botezatu, Virgil Bogdan, Gr.C. Moisil, Tudor Vianu. Istoria... conţine şi contri- 
buţii ale unor însemnați filosofi străini, cum ar fi L. Brunschvicg, A. Lalande, 
A. Liebert, Abel Rey, Jacques Chevalier sau Henri Gouhier. 


Bibliografie 


Lucrări publicate 

Noua şcoală penală (teză la Facultatea de Drept din Bucureşti), Bucureşti, 
Institutul de Arte Grafice şi Editura Minerva, 1903, 79 p.; O problemă de filosofie. Cu un 
cuvânt de d-nul Titu Maiorescu, Bucureşti, Editura Librăriei Socecu, [1904], 51 p.; Para- 
lelismul psiho-fisic (teză la Facultatea de Litere şi Filosofie din Bucureşti), Bucureşti, Ate- 
lierele Grafice I. V. Socecu, 1905, IV + 92 p.; Spirit şi corp (II), în „Revista generală a 
învățământului“, nr. 9, 1906; Cercetări filosofice, laşi, Tipografia „Dacia“ Iliescu, Grosu & 
Co, 1907, 206 p.; ediţia a Il-a, București, 1926, („Din publicaţiunile Editurii Casei 
Școalelor - Biblioteca Pedagogică, nr.7“), Memoriu de titluri şi publicaţii prezentate de 
loan Petrovici pentru obţinerea catedrii de Istoria filosofiei vechi şi etică de la 
Universitatea din Iaşi, laşi, Poligrafia „Dacia“ Iliescu, Grosu & Co, 1907, 15 p.; Filosofie 
şi psihologie, în „Studii filosofice“, vol. II, 1909, pp. 33-55; Activitatea filosofică a lui 
C. Leonardescu, în „Studii filosofice“, vol. II, 1909, pp. 60-64; Atomismul filosofic, în 
„Studii filosofice“, vol. Ii, 1909, pp. 241-258; O nouă metodă inductivă, în „Studii 
filosofice“, vol. V, fasc. I, 1910, pp. 5-23; Filosofia piesei „Chantecler“, în „Studii 
filosofice“, vol. V, fasc. I, 1910, pp. 195-206; Teoria noțiunilor, în „Studii filosofice“, vol. 
V, 1910, şi vol. VI, fasc. III, pp. 241—404; apare şi ca Teoria noțiunilor. Studiu de logică, 
Bucureşti, Tipografia Profesională Dim. C. lonescu, 1910, 169 p.; ediţia a II-a, Bucureşti, 
Tipografia Jockey-Club, Ion C. Văcărescu, 1925 („Din publicațiunile Editurii Casei 
Şcoalelor - Biblioteca Pedagogică, nr. 27“); ediţia a II-a, Iaşi, Editura Polirom, 1998, 
Studiu introductiv și note de Constantin Sălăvăstru, 174 p., Memoriu de titluri şi publicaţii 
sprijinind cererea catedrei de Logică şi Istoria filosofiei moderne de la Universitatea din 
laşi, Iaşi, 1911, 10 p.; Noi cercetări filosofice, laşi, 1911, 68 p., H. Poincaré (ca filosof), 
laşi, 1911, 78 p.; Probleme de logică, lași, 1911, 132 p.; ediţia a Il-a adăugită, Bucureşti, 
1923, 212 p, („Din publicațiunile Editurii Casei Şcoalelor - Biblioteca Pedagogică, nr. 
22“); ediţia a III-a, Bucureşti, Editura Casei Şcoalelor, 1928; Curs de logică [vol. I): Logica 
formală; (vol. II]: Metodologie. Rezumat după cursul D-lui Profesor loan Petrovici, [Iaşi], 
1916, 232 p. (I), 136 p. (II), litografiat, Universitatea din laşi, Facultatea de Litere, Secţia 
Philosophie [prelegerile I, II, III din Cursul de Logică Formală au apărut în îngrijirea lui 
C. Sălăvăstru în „Revista de filosofie“, tomul XLV, nr. 1, 1998, p. 77-89]; Amintiri univer- 
sitare, [Bucureşti], Alcalay, [1920], 132 p.; Alfred Fouillée — Câteva considerațiuni 


174 Direcţii tradiționale în logica românească 


istorico-psihologice, în „Revista de filosofie“, vol. IX, nr. 1, apr.—mai 1923, pp. 9-25; 
Sextus Empiricus: Scurtă expunere a filosofiei sceptice; din limba greacă, de Șt. Zeletin. 
Bucureşti, 1923, Editura Cultura Naţională, 86 p., în: „Revista de filosofie“, vol. IX, nr. 2, 
iul.—aug. 1923, p. 130 [recenzie]; Vasile Conta. Opere complecte, vol. |: Teoria Fata- 
lismului. Primul text complet, cu adnotări inedite, făcute de autor pe ediția franceză, în 
româneşte de Ana Conta-Kembach şi dr. P. Rosin, Bucureşti, 1923, Editura Cultura 
Naţională, 207 p., în „Revista de filosofie“, vol. IX, nr. 2, iul.—aug. 1923, pp. 130-131 
[recenzie]; O. Onicescu, Galileo Galilei — Renaşterea ştiinţifică. Bucureşti, 1923, Editura 
Cultura Naţională, 110 pg., 15 lei, în „Revista de filosofie“, vol. IX, nr. 2, iul.—aug. 1923, 
pp. 131-132 [recenzie]; Doctorul Ygrec. O filosofie, o ştiinţă, o credinţă, Bucureşti, fără an 
(1923), Editura I. Brănişteanu, 63 p., în „Revista de filosofie“, vol. IX, nr. 2, iul.—aug. 1923, 
p. 132 [recenzie]; G. G. Antonescu. Din problemele pedagogiei moderne. Bucureşti, 1923, 
Editura Cartea Românească, 271 p., în „Revista de filosofie“, vol. IX, nr. 2, iul.—aug. 1923, 
pp. 132-133 [recenzie]; Richard Miiller Freienfels. Die Philosophie des 20. Jahrhunderts 
in ihren Hauptstromungen. Berlin, 1923, E. S. Mittler & Sohn, XI + 138 p., în „„Revista de 
filosofie“, vol. IX, nr. 2, iul.—aug. 1923, pp. 133-137 [recenzie], Introducere în metafizică, 
Bucureşti, 1924, 100 p., („Din publicaţiunile Editurii Casei Școalelor - Biblioteca 
Pedagogică, nr. 23“), ediţia a ll-a completată, Bucureşti, 1929; reeditare: Iaşi, Editura 
Agora, 1992, 86 p.; Kant şi cugetarea românească, în „Revista de filosofie“, vol. X, nr. 1- 
2, apr.—iul. 1924, pp. 1—10 [reluată şi în „Archiv für Geschichte der Philosophie und 
Soziologie“, Bd. 38, H.1/2, Berlin, 1929, cu titlul Kant und das rumänische Denken]; Studii 
istorico-filosofice, Bucureşti, 1925, 271 p., („Din publicaţiunile Editurii Casei Şcoalelor — 
Biblioteca Pedagogică, nr. 28“), ediţia a Il-a completată, Bucureşti, Editura Casei Școalelor, 
1929, serie nouă: Bucureşti, 1940; Expunere de motive [la Proectul de lege a învățământului 
secundar), [1926], p. IV; Momente solemne, Bucureşti, 1927, 116 p., ediţie întregită, 
[Bucureşti], 1943; Cuvânt înainte, în „Minerva“, an. |, nr. 1, 1927, pp. 1-3 [articol- 
program], Comemorarea lui Spinoza, în „Minerva“, an. I, nr. 1, 1927, pp. 140-143 
[cuvântare rostită la festivitatea organizată de Societatea Română de Filosofie la 19 mai 
1927); Metafizica în filosofia contemporană (secolul al XIX-lea şi inceputul secolului al 
XX-lea), în „Minerva“, an. I, nr. 2, 1927, pp. 1-19 [conferință ținută la Universitatea Liberă 
din București la 30 nov. 1926]; Felurite. Probleme şi oameni. Evenimente. Note de drum, 
Editura Literară a Casei Școalelor;, Bucureşti, 1928, 234 p.; Credinţa în progres, în 
„Minerva“, an. II, nr. 1, 1928, pp. 1—15 [conferință ținută la Ateneul Popular „Nicolae 
Iorga“ la 27 febr. 1928, publicată şi în vol. Felurite din acelaşi an]; Menirea universităților, 
în „Minerva“, an. II, nr. 2, 1928, pp. 20-37 [conferință ținută la Institutul Social Român la 
13 mart. 1928]; Ce que pense la jeunesse roumaine, Paris, Alcan, 1928 [broşură ce conţine 
răspunsul lui I. P. la o ancheta organizată de revista „Revue des sciences politiques“]; 
Prolegomena, în „Bâttscherstrasse intern. Zeitsch.“, 1, VII, Bremen, 1928; Pe marginea 
filosofiei bergsoniene, în „Revista de filosofie“, vol. XIV, nr. 4, oct.—dec. 1929, pp. 375- 
387, Impresii din Italia, Bucureşti, vol. 1, 1930, 216 p. + 12 f. pl., vol. II, 1938, 370 p.; 
Contribuţii la filosofia lui Eminescu, în „Revista de filosofie“, vol. XV, nr. 3, iul.—sept. 
1930, pp. 231-240; Aforismele lui Titu Maiorescu, în „Revista de filosofie“, vol. XV, nr. 4, 
oct.—dec. 1930, pp. 363-372; Titu Maiorescu 1840-1917, Bucureşti, 1931, 162 p., 
reeditare: Bucureşti, 1940, 130 p. („Biblioteca pentru Toţi“, nr. 1537-1538), Peste hotare, 
Bucureşti, Editura Casei Şcoalelor, 1931, 230 p.; Conferinţa d-lui prof. I. Petrovici la . 
Viena, în „Revista de filosofie“, vol. XVI, nr. 1, ian.—mart. 1931, pp. 106-110 [rezumatul 
„conferinţei Filosofia germană în România ținută la 16 ian. 1931 la Universitatea din Viena, 
ca invitat al Societăţii de Filosofie din Viena], Comemorarea lui Hegel, în „Revista de 
filosofie“, vol. XVI, nr. 3-4, iul.—dec. 1931, pp. 209-222 [textul conferinței ţinute la 


Tradiţia învățământului logic românesc 175 
pt Bica Ls Ace Adi Îl (ad n dt ORE E RI RE L 


Fundaţia Carol pe 17 oct. 1931]; [apare şi în „Cuget clar“, anul al IV-lea, nr. 17-24, Vălenii 
de Munte, 1931); De-asupra sbuciumului, Bucureşti, 1932, 220 p.; Teoria cunoştinţei şi 
logica. (Disciplinele filosofice în lumina actualității), în „Revista de filosofie“, vol. XVII, 
1932, pp. 207-231; La nationalité en philosophie, în „Revista de filosofie“, vol. XVII, 
1932, pp. 559-572 [conferință ţinută la Sorbona, 27 ian. 1932, publicată inițial, cu 
prescurtări, în „La Revue Mondiale“ din 15 mart. 1932); Puterile culturii. Cu un cuvânt 
rostit de I. Grigorescu, în „Colecţia Analelor Române“, nr. 10, 27 p. [conf. ținută la Cercul 
Analelor Române, ediţia 1, Bucureşti, 1933], L'idée du Néant, în „Séances et travaux de 
l'Académie des sciences morales et politiques“, 93-&me séance, Paris, mars-avril 1933, pp. 
282-300 [publicată şi în „Gândirea“, nr. 5, 1933); La philosophie française en Roumanie, 
în „Séances et Travaux de l'Académie de sciences morales et politiques“, Paris, mars-avril, 
1933; Probleme sociale. Biserica şi pacea, în „Revista de filosofie“, vol. XVIII, nr. 2, apr.— 
iun. 1933, pp. 133—141; Le dynamisme contemporaine, în „Revue Bleue“, juin-—juillet, 
1933; Réflexions sur l'inconsequence, în „Revue Bleue“, oct., 1934; Rotocoale de lumină, 
Bucureşti, 1934, 168 p.; Manual de psihologie, pentru clasa a VI-a şi a VIil-a secundară 
(coautor: N. Bagdasar], Bucureşti, Editura Librăria Universală Alcalay, 1934, 314 p., ediţia 
a Il-a: Bucureşti, 1934; Ceva despre timp şi spaţiu, în „Revista de filosofie“, vol. XIX, nr. 
3, iul.—sept. 1934, pp. 227-235; Logica, pentru clasa a VII-a liceală (coautor: I. Buricescu], 
Bucureşti, [1935], 352 p., ediţiile a II-a, a III-a şi a IV-a adăugite, [f.a.]; Manual de 
psihologie, pentru clasa a VI-a secundară (coautor: N. Bagdasar], Bucureşti, [1935], 358 p. 
(în fapt ediția a III-a a manualului din 1934], Ediţia a IV-a: [1936], a V-a: [f.a.], a VI-a: 
[1939], a VII-a până la a XI-a: [fa.] [la ediția a XI-a pe copertă este menționat numai N. 
Bagdasar); Alexandru Philippide în evoluţia culturii româneşti, în Discursuri de recepție, 
Bucureşti, Academia Română, t. XVI, 1935, 29 p. [discurs rostit pe 28 mai 1935 în şedinţa 
solemnă a Academiei Române, cu răspunsul D-lui C. Rădulescu-Motru), Filosofia 
compromisului, în „Revista de filosofie“, vol. XX, nr. 4, oct.-dec. 1935, pp. 321-332 
[conferință ținută la Societatea Română de Filosofie pe 25 oct. 1935, publicată şi în „Revue 
Bleue“, déc., 1937); Cuvânt, în Călin şi Bogdan lliescu-Brânceni, „Problemarium“. 
Culegere de chestiuni, probleme şi jocuri recreative. Cu un cuvânt de prof. I. Petrovici, 
Bucureşti, Universul, [1935]; Viaţa și opera lui Kant. (Douăsprezece lecţii universitare), 
Bucureşti, Editura Casei Școalelor, 1936, 272 p., ediția a I-a: [Bucureşti], Editura Casa 
Şcoalelor, 1944, reeditare: Douăsprezece prelegeri universitare despre Immanuel Kant, 
Editura Agora, laşi, 1994; Raționalul şi iraționalul, în „Gând românesc“, nr. 2, 1936; 
Reflecţii asupra bunului simţ, în „Revista de filosofie“, vol. XXI, nr. 2, apr.-iun. 1936, 
pp. 109-121 [conferință ţinută la Sorbona, 23 mart. 1936, publicată şi în „Revue Bleue“, 
août, 1936), Transcendentul şi cunoaşterea omenească, în „Revista de filosofie“, vol. XXI, 
nr. 4, oct.—dec. 1936, pp. 325-340 [conferință ţinută la Sorbona, 25 mart. 1936, publicată şi 
în „Philosophia“, 1937); Figuri dispărute, Bucureşti, „Fundaţia pentru Literatură şi Artă 
«Regele Carol Il», 1937, 192 p. („Scriitori Români Contemporani“) [apărută şi în 
„Biblioteca Universală“ nr. 111-117); Schopenhauer, Bucureşti, [1937], IV + 258 p. 
(„Biblioteca pentru Toţi“, nr. 1490-1492); Răspunsul d-lui 1. Petrovici, în L. Blaga, Elogiul 
satului românesc. Discurs rostit la 5 iunie 1937 în şedinţa solemnă... cu răspunsul d-lui 
I. Petrovici, „Discursuri de recepţie“, LXXI, Bucureşti, Academia Română, 1937, 28 p.; 
Privire asupra operei şi personalității lui Descartes, în „Revista de filosofie“, vol. XXII, 
nr. 4, oct.-dec. 1937, pp. 365-376 [expunere la Academia Română, 5 nov. 1937, cu prilejul 
aniversării a 300 de ani de la apariția Discursului despre metodă], L'ldee de Dieu devant la 
raison, [comunicare făcută la al IX-lea Congres Intemaţional de Filosofie, 1937, publicată 
şi în „Gândirea“, nr. 7, 1937], Amintirile unui băiat de familie, Bucureşti, „Fundaţia pentru 
Literatură şi Artă «Regele Carol Il“, 1938, 176 p. („Scriitori Români Contemporani“) 

[apărută şi ca nr. 33 în „Biblioteca Dimineaţa“], Privire asupra operei și personalității lui 
Descartes, în „Memoriile Secţiunii Literare“, [Bucureşti], Academia Română, seria III, 
tomul VIII, mem. 4, [1938], 14 p., Determinismul şi indeterminismul în lumina criticii 
filosofice, în „Memoriile Secţiunii Literare“, [Bucureşti], Academia Română, seria III, 
tomul VIII, mem. 6, [1938], 10 p.; La un secol și jumătate de la naşterea lui Schopenhauer, 
în „Memoriile Secţiunii Istorice“, [Bucureşti], Academia Română, seria III, tomul XX, 
mem. 11, [1938], 15 p. [publicată şi în „26. Jahrbuch der Schopenhauer Gesellschaft“, 
Heidelberg, 1939, pp. 431-444, cu titlul Zum 150. Geburtstage Schopenhauers}, Cronica 
pedagogică — În jurul reformelor şcolare, în „Revista de filosofie“, vol. XXIII, nr. 3, iul.— 
sept. 1938, pp. 217-222; Morala Nirvanei, în „Revista de filosofie“, vol. XXIII, nr. 4, oct.— 
dec. 1938, pp. 329-342 (conf. ținută la Universitatea Liberă, 5 dec. 1938], Cronica 
pedagogică (II), în „Revista de filosofie“, vol. XXIII, nr. 4, oct.—dec. 1938, pp. 386-389; 
Le centenaire d'Alfred Fouillee, în „Revue de Métaphysique et de Morale“, oct., 1939; 
Vicisitudinile obiectivităţii ştiinţifice, în „Gândirea“, nr. 9, 1939; Raite prin țară, Bucureşti, 
(f.a.], 120 p. („Biblioteca Universală“, nr. 130-131), ediţia [a II-a] întregită: [București], 
(Editura Casa Şcoalelor], 1944, 116 p.; Dincolo de zare. Problema supravieţuirii în cadrul 
criticii filosofice, în „Biblioteca Ateneului Român“, nr. 24, Bucureşti, 1940, 30 p. [conf. 
ținută la Ateneul Român pe 23 apr. 1939]; La centenarul lui Titu Maiorescu, în „Memoriile 
Secţiunii Literare“, seria III, tomul IX, mem. 11, Bucureşti, Academia Română, 1940, 22 p. 
(cuvântare comemorativă ţinută în şedinţa publică solemnă de la 16 febr. 1940 sub 
preşedinţia M. S. Regele Carol II]; Discurs la adresa de răspuns la Mesajul Tronului rostit 
în şedinţa din 22 martie 1940 a Adunării Deputaţilor, Bucureşti, 1940; Legi invizibile, în 
„Revista de filosofie“, vol. XXV, nr. 3-4, iul.—dec. 1940, pp. 217-220; Răspunsul d-lui 
I. Petrovici, în L. Rebreanu, Laudă ţăranului român. Discurs rostit la 29 mai 1940 în 
şedinţa publică solemnă... cu răspunsul d-lui I. Petrovici, Discursuri de recepțiune, LXVII, 
Academia Română, Bucureşti, 1940, 29 p.; La centenarul morţii lui Herbart, în „Revista de 
filosofie“, vol. XXVI, nr. 3-4, iul.—dec. 1941, pp. 185-194 (cuvântare comemorativă rostită 
la şedinţa Academiei Române, 24 oct. 1941; publicată şi în „Analele Academiei Române. 
Memoriile Secţiunii Literare“, seria III, tomul XI, mem. 2, Bucureşti, 1942, pp. 11-22]; 
Problema adevărului, în „Gândirea“, nr. 9, 1941; Răspunsul D-lui Prof. I. Petrovici, în 
Mihai A. Antonescu, România în Europa de mâine. Cuvântare rostită la Marea adunare a 
clerului şi învățământului în ziua de 19 martie 1942, la Facultatea de Drept din Bucureşti. 
Răspunsurile Domnilor Prof. ]. N. Fintescu, Prof. ]. Petrovici, (Bucureşti, 1942), 64 p., O 
sărutare. Poem dramatic într-un act, [Bucureşti], Editura Biblioteca pentru Toţi, [19427], 
38 p., „Biblioteca Teatrului Naţional“, seria a III-a, nr. 47 [pe supracopertă: Editura Socec]; 
Misiunea filosofului, în „Symposion“, an. III, nr. 1, iun. 1943, pp. 7-16 [textul conferinței 
ținute la Fundaţia Dalles, 1 mart. 1943]; Cuvânt de inaugurare, în Materia şi viața. 
Referate de V. Vâlcovici... cu un cuvânt de inaugurare de I. Petrovici, „Publicaţiile Insti- 
tutului Regal de Cercetări Ştiinţifice ale României“, Bucureşti, 1944, 240 p.; Prefară, în 
Andrei Naum, Poezii. Cu o prefață de I. Petrovici, ed. a Il-a, Bucureşti, Editura Casa Şcoa- 
lelor, 1944, 140 p.; Un prieten al României: filosoful Léon Brunschvicg, în „Analele Acade- 
miei Române“, seria „Memoriile Secţiunii Literare“, seria III, tomul XVI, mem. 2, 
Bucureşti, 1947, 23 p.; În jurul unui aforism al lui Titu Maiorescu, în „Analele Academiei 
Române“, seria „Memoriile Secţiunii Literare“, seria III, tomul XVI, mem. 3, Bucureşti, 
1947, 16 p.; De-a lungul unei vieți. Amintiri, Bucureşti, Editura pentru Literatură, 1966, 
430 p.; Spiritul filosofic în comparație cu spiritul ştiinţific, în „Revista de filosofie“, tomul 
19, nr. 5, 1972; Prin meandrele trecutului. Evocări inedite. Pagini memorialistice, 
București, Editura Cartea Românească, 1979, 324 p.; Însemnări de drum, Bucureşti, Editura 
Sport- Turism, 1983, 266 p.; Din cronica filosofiei româneşti, Bucureşti, [f.a.], 124 p., 

„Biblioteca pentru Toţi“ nr. 1299-1300; Din amintirile unui fost dregător, Bucureşti, (f.a.], 
66 p. („Biblioteca pentru Toţi“, nr. 1331), Figuri şi concepții filosofice contemporane. 
Wilhelm Wundt. Alfred Fouillee. Jules Lachelier. Henri Bergson, Bucureşti, [f.a.], 144 p., 
„Biblioteca pentru Toţi“, nr. 1351-1352; Arte şi artişti, Bucureşti, [f.a.], 188 p., „Biblioteca 
pentru toţi“, nr. 1506-1507; Evocări de mari filosofi. Descartes (1596-1650) — Spinoza 
(1632-1677) — Hegel (1770-1831) — Schopenhauer (1788-1860) — Comte (1798-1857) — 
Spencer (1820-1903), Bucureşti, [fia.], 164 p., „Biblioteca pentru Toţi“, nr. 1513-1514; 
Fulguraţii filosofice şi literare, Bucureşti, [f.a.], 354 p., „ Biblioteca pentru Toţi“, nr. 1543— 
1546; Pagini filosofice, [Bucureşti], Alcalay & Calafeteanu, [f.a.], 128 p., „Biblioteca 
Universală“; Simţiri rostite — discursuri şi însemnări, Bucureşti, [f.a.), 96 p., „Biblioteca 
Universală“, nr. 9—11; Văzute şi trăite, Bucureşti, [f.a.], 48 p., „Biblioteca Dimineaţa“, 
nr. 69; Introducere, în Th. Șerbănescu, Poezii alese. Cu introduceri de I. Petrovici şi 
N. Cartojan, [f.a.], 178 p., „Clasicii români comentaţi“. 

la Academia Română, 19 febr. 1940], UȚĂ, M., Jon Petrovici: Rotocoale de lumină, Bucureşti, 
Editura Casei Şcoalelor, 1934, în „Revista de filosofie“, vol. XIX, nr. 3, iul.—sept. 1934, pp. 

3.4. Investigaţiile logice ale lui Nicolae Petrescu 


Dragoş POPESCU 
3,4.1. Date biografice 


Nicolae Petrescu s-a născut la 22 iunie 1886 la Bucureşti. A început 
studiile universitare în 1905, continuându-le în străinătate, la Universitatea din 
Berlin, unde audiază pe A. Riehl, W. Wundt şi alții. Obține titlul de doctor în 
filosofie la Universitatea din Rostock, în noiembrie 1911, cu teza Glanvill und 
Hume. În 1912 este la Paris, audiind pe H. Bergson și E. Durkheim. N. Petrescu 
călătoreşte apoi în S.U.A., unde va activa între altele şi ca profesor. Se întoarce în 
țară în 1920, începându-și activitatea didactică aici în 1922, cu prelegeri de 
sociologie comparată, la Universitatea din București. În 1945 este ales membru 
corespondent al Academiei Române, titlu care îi este retras abuziv în 1948 (în 
1990, post-mortem, Academia Română va reveni asupra deciziei) după ce, anterior, 
fusese exclus şi de la Universitate. În ultimii ani de viaţă, rămas fără mijloace de 
trai, scrie mult, redactând şi un Tratat de logică, pe care, din păcate, nu l-am putut 
consulta. Este colaborator extern al Institutului de Filosofie şi Istorie al Academiei. 
La 13 octombrie 1954 încetează din viaţă. Nicolae Petrescu s-a remarcat în primul 
rând, în ţară, ca sociolog şi antropolog. El are şi alte tipuri de contribuții, în 
domeniul istoriei filosofiei şi logicii. A îngrijit în perioada interbelică opera lui 
Vasile Conta şi a colaborat la Istoria filosofiei moderne editată de Societatea 
Română de Filosofie. A realizat, în perioada postbelică, împreună cu M. Florian, 
traducerea Noului Organon al lui Francis Bacon. 


3.4.2. Funcţia negaţiei în gândire 


În 1914 îi apare în Germania lucrarea Die Denkfunktion der Verneinung 
(Funcţia negației în gândire), semnată Dr. Nicolaus Petrescu. În Prefaţa lucrării, 
autorul arată că gândirea are o întreită semnificație: psihologică, logică şi 
metafizică. Din punct de vedere al esenței ea este psihologică, din punct de vedere 
al formei este logică iar din punct de vedere al valorii este metafizică. Semnificaţia 
triplă a gândirii este preluată şi de negație, întrucât aceasta este un produs al 
gândirii; aşadar semnificaţia psihologică, cea logică şi cea metafizică ale negaţiei 
alcătuiesc împreună o perspectivă completă. Totuşi, observă autorul, sarcina de a 
aborda negația din toate aceste puncte de vedere nu a fost asumată încă, cu toate că 
a porni de la ceva sigur precum că oricare fapt de gândire (Denksache) posedă 
această triplă semnificație este o modalitate de tratare a subiectului cât se poate de 
potrivită. Tema lucrării este aşadar semnificația negației ca funcție a gândirii, iar 
investigația este filosofică întrucât relația cu gândirea este modul adecvat de tratare 
a oricărei probleme filosofice. 

Introducerea lucrării arată că neînțelegerile privitoare la importanța 
negaţiei îşi au originea în tratarea ei preponderent din perspectivă logică. Fiecare 
act al gândirii este înainte de toate un fenomen psihologic. Ca act de gândire, şi 
negația are o latură psihologică. Natura psihologică a negației reiese din împre- 
jurarea că ea este expresia unei activități volitive a gândirii teoretice. La acest nivel 
negația apare distinct ca subiectivă, în timp ce legătura ei cu gândirea îi pune în 
evidenţă caracterul obiectiv. 

Din punct de vedere logic, negația este examinată în relația sa cu afirmația. 
Autorul ridică întrebarea dacă negația posedă aceeaşi autonomie cu afirmația, pe 
fondul obişnuinţei de a conferi afirmației o poziție coordonatoare. Răspunsul este 
că statutul de formă a gândirii al negației este indiscutabil. Cercetarea va trebui să 
se îndrepte asupra răspunsului la întrebarea în ce constă forma ei logică. 

N. Petrescu vorbeşte apoi despre negaţie drept condiţie a gândirii, dar nu în 
calitate de categorie. Negaţia poate fi o condiţie a gândirii întrucât este singura 
formă în care gândirea metafizică se poate înfăţişa în chip absolut. 

Capitolul întâi al lucrării (Constituția psihologică a negației) este dedicat 
aspectului psihologic al negației. Fundamentul oricărui act de gândire are natură 
psihologică. Fiind o formă logică a gândirii, negația poate fi examinată şi în 
domeniul psihologiei, cu atât mai mult cu cât, fiind formă a judecării (Form des 
Urteils), negația este adesea concepută ca formă pur psihologică a gândirii 
subiective. În acest fel „gândirea“ este însă subordonată „fluxului conştiinţei“, ceea 
ce dă naştere concepției după care legile logicii au fundament psihologic. Autorul 
nu va lua în considerare această concepție, care subordonează gândirea fluxului 
conştiinţei. Evitând subordonarea gândirii, acceptă să o examineze însă ca flux al 
conştiinţei. Astfel, în raportul subiectului cu lumea, experiența apare ca funda- 
mentul psihologic al gândirii. Limbajul reprezintă legătura dintre elementele 
raportului, structura lui logică dovedind strânsa legătură a actelor de gândire cu 
fluxul conştiinţei. Totuşi, semnificația acestui raport, al subiectului cu obiectul 
exterior, pe care cercetarea psihologică l-ar clarifica pornind de la originalitatea 
limbajului, nu ţine de psihologie, ci de metafizică. Pe scurt, fundamentul psihologic 
al gândirii nu este determinat în mod satisfăcător. Însă, deoarece percepţia însoţeşte 
orice act al gândirii, se poate susține că, originar, fundamentul oricărui act al 
gândirii este psihologic. 

Dacă psihologia nu poate da un răspuns la întrebarea de ce se raportează 
subiectul la obiect, ea poate în schimb să răspundă la întrebarea cum se raportează 
unul la celălalt. Şi aceasta pe temeiul unei presupoziţii tacite, care, la rândul ei, nu 
mai poate fi explicată, anume posibilitatea reflexiei. Reflexia este condiția de bază 
a percepției evenimentelor care au loc în suflet. Ea nu trebuie privită ca un 
principiu special, ci ca dovada proceselor psihice. Pe baza acestui simț intern 
percepem faptul gândirii. Orice raportare a Eului la obiectul experienţei este 
posibilă datorită unei abstracții a gândirii. „Trebuie să gândim pentru a putea să 
percepem. Percepția înseamnă raportare, adică raportul subiectului cu experiența. 


182 Direcţii tradiționale în logica românească 
Însă raportarea însăși este gândire“. 
originară a vieții conştiente. 

Dacă raportarea subiectului la obiect este un act al gândirii, un produs al 
acesteia, forma raportării este judecata, legătura a două concepte al căror conţinut 
se află în relaţie. Predicatul şi subiectul sunt elementele, iar relația unuia cu celălalt 
= conţinutul — judecata” 

Nu există determinație a gândirii care să nu ia forma judecății. Din punct 
de vedere psihologic însă, determinarea judecății ca „S este P“ este insuficientă. 
Trebuie clarificate condiţiile psihologice ale raportului de gândire, modalitatea în 
care se naşte relația subiectului cu predicatul într-o judecată. Nicolae Petrescu 
consideră că diversele puncte de vedere exprimate cu privire la aceasta nu sunt de 
folos. Aici interesează mai ales descrierea circumstanțelor în care spunem ceva 
despre ceva. Cazul în care judecata se face pentru prima dată (zum erstenmal) este 
de reținut, cum anume gândirea intră în relație cu noua impresie. Punctul de vedere 
empirist, care consideră că evenimentul este receptat de gândire în mod pasiv este 
respins: impresia externă acționează asupra subiectului, furnizându-i acestuia 
reprezentarea. Conceptul însă, nefiind dat, cunoaşterea rămâne nedeterminată. 
Pentru a obține conceptul, ne raportăm la multiplicitatea reprezentării, în forma 
judecății. În măsura în care încercăm să aducem în conştiinţă impresia, judecăm”. 

Determinarea originară (raportarea) subiectului la obiect ia forma judecății, 
anume a judecății negative. Aceasta deoarece trecerea de la reprezentare la concept 
este un lanț de judecăţi pe care subiectul le face asupra obiectului, între cel dintâi şi 
cel de-al doilea observându-se o opoziție (Gegensatz). Pentru a putea să afirme 
ceva, subiectul care gândeşte începe prin a nega. 

Stabilind că judecata negativă este raportul originar al subiectului cu obiectul, 
N. Petrescu se referă în continuare la J. G. Fichte, care, în Wissenschafilehre, pare a fi 
dezvoltat o viziune contrară”. Într-adevăr, la Fichte, primul act al gândirii este 
punerea (Setzung) Eului ca Eu. Nimai că, observă N. Petrescu, nu este vorba la Fichte 
despre raportul subiecului cu obiectul, ci despre activitatea reflexivă a gândirii. 
Conform lui N. Petrescu, subiectul, la primul contact cu o nouă impresie, stabileşte 
non-identitatea sa cu obiectul. Abia apoi, ca urmare a acesteia şi deci în mod mijlocit, 
are loc afirmarea identității Eu = Eu. Se precizează însă că intenţia nu este aici 
edificarea unei doctrine metafizice, ci punerea în evidență a temeiului psihologic 
pentru care judecata negativă este începutul oricărei raportări a gândirii. 

Capitolul al doilea al lucrării are ca temă Constituția logică a negatiei. 
Negaţia este definită ca formă a gândirii prin care, într-o judecată, predicatul 
contrazice subiectul. Negaţia este forma fundamentală a separării, distingerii şi deter- 
minării (Grundform des Trennens, Unterscheidens und Bestimmens). N. Petrescu 
arată că din imposibilitatea ca afirmația şi negația să fie simultan adevărate decurge 
principiul terțiului exclus, care exprimă relația contradictorie dintre afirmație şi 


Gândirea este spontaneitate, activitate 


* N. Petrescu, Die Denkfunktion der Verneinung, Eine kritische Untersuchung, Druck und 
Verlag B.G. Teubner, Leipzig, Berlin, 1914, p. 9. 

% Ibidem, p. 10. 

9 Ibidem, p. 12. 

% Ibidem, p. 14, în notă. 

negatie”. Apoi, pornind de la Analyt. post. I, 2, a lui Aristotel, expune teoria calității 
judecăților, determinată de caracterul afirmativ sau negativ al conținutului. Judecățile 
infinite (&6pusroi, indefinitae, infinitae, limitativae) sunt cele în care negația nu afec- 
tează copula, ci predicatul (S este non-P), şi ele au apărut ca urmare a încercării de a 
reduce toate judecăţile la judecăţi afirmative, pornind de la faptul că în folosirea 
limbajului ne folosim de dubla negaţie pentru a afirma ceva (Dupplex negatio 
affirmat). Totuşi, arată autorul, simpla afirmaţie afirmă mai mult ca dubla negație'%. 
Preluați de Kant, prin Wolff, de la scolastici care, la rândul lor i-au preluat de la 
Aristotel, termenii negativi nu pot susține o a treia clasă de judecăţi calitative, aceasta 
având mai degrabă o funcție la nivelul limbajului decât una pur logică. N. Petrescu îl 
citează în acest context pe Lotze, pentru care judecăţile infinite sunt „Erzeugnis des 
Schulwitzes*. 

Afirmația şi negația sunt concepte corelate sau coordonate, dar nu în sensul 
că-şi presupun reciproc conţinutul, ca în cazul corelației cauză--efect. În forma 
judecății negative apare orice cunoaştere pe care urmează să o obținem, în vreme 
ce cunoaşterea obținută deja are forma judecății afirmative; din punct de vedere 
logic ambele forme ale gândirii au semnificaţie echivalentă!” 

În folosirea comună a limbajului, în care judecăţile slujesc unor scopuri 
practice, negația nu este presupusă de afirmaţie. Gândirea în folosirea practică 
apare mai mult în modalitate psihologică decât logică. În gândirea teoretică negația 
este presupusă de afirmaţie, judecata afirmativă construindu-se numai pe procesele 
de gândire'%?. Lanţul judecăților negative care conduc spre judecata afirmativă este 
cu atât mai lung cu cât cunoaşterea teoretică este mai completă. 

N. Petrescu examinează apoi punctele de vedere ale lui Lotze, Sigwart şi 
F. Brentano cu privire la constituţia logică a negaţiei. După cel dintâi nu există, din 
punct de vedere logic, nici o deosebire între conţinutul predicativ al unei judecăţi 
afinmative şi al uneia negative; ambele exprimă o legătură între S şi P, doar că 
valabilitatea ei este afirmată de una, negată de cealaltă. 

Sigwart (ca şi Bradley şi Benno Erdmann) susține că negația este valabilă 
numai în relație cu afirmaţia. Judecata negativă este „o judecată despre o judecată“, 
formularea unei absente a afirmației 1%. 

Franz Brentano (precedat de Lotze, dar şi de Bergmann şi Windelband) 
oferă cea de-a treia perspectivă, care este psihologică. Pentru această teorie afir- 
maţia şi negația sunt coordonate, deosebirea dintre ele având o bază mai adâncă 
decât regulile logicii formale. Din punct de vedere psihologic, ea este îndreptățită. 
Formal, orice act de gândire sau judecată poate fi examinat numai logic. 

Concluziile acestui capitol: 

1. Negaţia şi afirmaţia nu apar coordonate în folosirea practică a limbajului 
-aici suntem pe teren psihologic; 


3 Ibidem, p. 19. 
10 jbidem, p. 22. 
101 Jbidem, p. 26. 
102 Jbidem, p. 29. 
19% Ibidem, p. 32. 

2. În gândirea teoretică afirmaţia şi negația sunt coordonate — raportul de 
reciprocitate este logic, nu psihologic; 

3. Cele trei puncte de vedere de mai sus (Sigwart, Lotze, Brentano) nu sunt 
fundamentate pur logic. În fiecare apar, mai mult sau mai puțin, elemente 
psihologice, de teoria cunoaşterii sau chiar metafizice. 

Capitolul al treilea al lucrării, intitulat Constituţia metafizică a negariei, 
identifică, în primul paragraf, trei momente ale negaţiei care apar în modalitatea de 
a gândi metafizică (care tratează absolutul) de-a lungul timpului: principiul 
mişcării sistemelor metafizice, care poate fi văzut ca momentul volitiv al negației 
metafizice; metoda (Verfahren) prin care noile valori metafizice se afirmă, 
negându-le pe cele anterioare (acest moment este denumit şi dialectic, deoarece 
determină mişcarea gândirii metafizice, fiind cel mai important dintre toate); 
rezultatul, care permite judecarea întregului din punct de vedere metafizic, fiind 
desemnat de autor ca momentul instituirii de valoare al negaţiei metafizice! 

Spre deosebire de psihologie şi de logică, tratate ca discipline particulare, 
astfel încât, pe domeniul lor, acestea sunt general valabile (deşi o separare princi- 
pială între facultățile fundamentale ale sufletului nu este posibilă), metafizica are ca 
obiect al cercetării proprii absolutul. O tratare care s-ar limita la un anumit punct de 
vedere ar fi, în metafizică, întotdeauna incompletă, ajungând la rezultate unila- 
terale. Cele trei momente în care a fost împărțită mai sus negația metafizică 
corespund aşadar întregii metafizici, nefiind vorba despre un amestec al psihologiei 
cu metafizica, ci despre o înrudire, pe care metafizica o are, de altfel, cu toate 
domeniile speciale ale cunoaşterii. Momentul volitiv al negaţiei metafizice poate fi 
identificat în oricare modalitate a gândirii metafizice, deoarece cel care gândeşte 
vrea să exprime adevărul. A spune nu, a nega ceea ce se găseşte în prealabil, ceea 
ce a fost simțit, este primul pas care se face în afirmarea propriei concepții 
metafizice. „Opoziția interioară, pe care am descoperit-o mai întâi ca temei psiho- 
logic între subiect şi predicat, se prezintă aici ca deosebire între imaginile 
prealabile asupra lumii şi propriile concepţii individuale Voința de a afirma şi 
impune propriul mod de a vedea lucrurile este voința de a nega concepțiile străine. 
În aceasta constă momentul volitiv al negaţiei metafizice“! 

Al doilea moment este însă momentul cel mai caracteristic al gândirii 
metafizice. Nici o altă disciplină a cunoaşterii nu dă felului de a trata problemele o 
importanță aşa mare ca metafizica. Metoda este în metafizică mai mult decât un 
instrument de obţinere a cunoaşterii, înfățişând esenţa şi conţinutul ştiinţei înseşi. 
„Metoda metafizicii nu este o invenţie «domestică» servind scopurilor economice 
ale cunoaşterii ştiinţifice, ci un mod natural de a investiga, care „sălășluieşte 
înăuntrul gândirii metafizice. Ca atare, ea este aceeași în orice epocă“% . Autorul o 
descrie după cum urmează: „Negarea afirmatului şi afirmarea negatului este 
adevăratul procedeu al gândirii metafizice în genere“ 19. Denumind procedeul 
dialectică, îi descoperă naşterea în primele epoci ale filosofi lei. 


104 rbidem, p. 37. 
105 Ibidem, p. 39. 
105 Fbidem, p. 40. 
107 Ibidem. 

Al treilea moment al negaţiei, cel care instituie valoarea, se găseşte în 
rezultatul absolut al modalității de gândire metafizică. „Valoarea, pe care gândirea 
metafizică o constituie în metoda sa absolută, poartă în sine pecetea unei vala- 
bilități determinate, a cărei fundamentare se găseşte în cele două momente despre 
care a fost vorba anterior. Această valabilitate constă în valoarea negativă pe care o 
presupune orice gândire metafizică“. Momentul valoric al negaţiei apare, în 
viziunea lui Nicolae Petrescu în două perspective: 

l.a rezultatului absolut al speculației în relație cu intuiţiile unui alt 
gânditor, care sunt negate întrucât s-au afirmat de către acesta ca atare. Autorul 
denumeşte această perspectivă nemijlocită; 

2. a rezultatului absolut aflat în relație cu judecata unui singur gânditor, 
care a efectuat negația pentru a-şi putea afirma propriile idei. Din această 
perspectivă „pretenția afirmativă este mai mult o imitație față de gândirea 
metafizică absolută“!%, fiind de aceea mijlocită. Cum scopul gândirii este afir- 
marea unei aserțiuni, orice negaţie are loc în scopul de a afirma ceva. Astfel, gân- 
direa îşi limitează propria esență. Orice construcție metafizică suferă această 
ci Orice autofundare continuă infinit, orice încheiere a acesteia este o 
limitare a gândirii. „În aceasta constă negativul considerării absolute a gândirii şi 
funcţia metafizică a negaţiei“!!0. 

Observațiile făcute îl conduc pe N. Petrescu la concluzia că există o 
contradicție persistentă între impulsul natural al gândirii şi realizările acesteia, 
precum şi o alta, care priveşte valoarea gândirii absolute. De fapt, este vorba despre 
deosebirea între activitatea ştiinţifică riguroasă şi cea absolut metafizică. Afirmația 
şi negația corespund acestor două moduri ale gândirii. Cunoaşterea dogmatică şi 
cea critică se fundamentează, din punctul de vedere al enunțului metafizic, 
respectiv pe caracterul afirmativ sau negativ al acestuia. Caracterul afirmativ al 
enunțului metafizic conduce la o cunoaştere finită (eine endliche oder begrentzte 
Erkenntnis), în schimb, cealaltă opțiune duce la o cunoaştere infinită (eine unen- 
dliche und unbegrentzte Erkenntnis), iar aceasta este singura formă a gândirii care 
poate corespunde obiectului metafizic'!!. Gândirea îşi capătă în forma negaţiei 
configurația proprie într-o măsură mai mare decât prin relația cu lumea empirică. 
Afirmația este subordonată negaţiei în gândirea metafizică şi în raport cu 
valabilitatea absolută a cunoaşterii! 

Al patrulea capitol al lucrării lui Nicolae Petrescu este dedicat Vegariei ca 
formă a modului de a gândi metafizic şi îşi propune să dovedească ceea ce până 
acum a fost doar înfățişat, supunându-se unei examinări critice cele trei momente 
ale negaţiei metafizice (volitiv, dialectic şi instituitor de valori): că negația este 
forma gândirii metafizice. O investigație cu caracter istoric este rezervată celui 
dintâi moment. În cel de-al doilea sunt consemnate următoarele: 

1. Mişcarea gândirii sau procesul cunoaşterii absolute este un fapt al 
gândirii metafizice şi ca atare nu poate fi ocolit; 


108 /bidem, p. 41. 
10 Ibidem, p. 42. 
110 jpidem. 

11 Ibidem, p. 45. 
12 Ibidem, p. 48. 

2. Negaţia este forna sub care apare, se înfăţişează, mişcarea gândirii. 
Afinmnaţia, dimpotrivă, este o formă fixă, care nu convine esenței vii a gândirii 
metafizice; 

3. Negaţia joacă în gândirea metafizică rolul hotărâtor, afirmaţia având un 
rol moderator. 

Metoda are în cercetarea din ştiinţele particulare numai un rol ajutător, cel 
esențial ținând de obiect; în schimb, în metafizică rolul ei hotărâtor se constituie 
totodată într-o dovadă a non-ştiințificității acesteia. Metoda dialectică este însă o 
cercetare conceptuală a adevărului, conceptele fiind produse ale gândirii pure, 
esența procesului productiv ţinând de forma în care apare gândirea metafizică. 
Gândirea şi cercetarea (ştiinţifică) sunt în raport de opoziţie, dar faptul nu se 
datorează obiectului cercetării, ci gândirii însăşi care, în mod natural, este orientată 
spre soluţionarea contradicției!'?. Întrebarea şi răspunsul dau forma sub care 
gândirea metafizică constată şi soluţionează contradicţia, lucru descoperit intuitiv 
încă din antichitate. „După ce întrebarea dă răspunsul sau răspunsul este pus în 
întrebare, gândirea cercetătoare îşi dă judecata sa“!!*, aceasta fiind afirmativă sau 
negativă. Formularea judecății este preliminară, gândirea absolută metafizică 
nefiind satisfăcută cu distincţiile afirmative, care înseamnă propria limitare. Rolul 
negației ca moment dialectic se joacă acum. 

În ceea ce priveşte momentul care instituie valoarea, în aceasta negația 
apare mai mult pasiv, ca expresie necesară a valorii absolute a fiecărei modalități 
de a gândi metafizic. 

Pentru Nicolae Petrescu este important de reţinut că relația funcţiei meta- 
fizice a negaţiei cu gândirea metafizică nu trebuie înțeleasă ca fiind de natură cate- 
gorială!!5. 

Capitolul al cincilea poartă titlul Wegaţia infinită şi infinitatea gândirii şi 
debutează cu examinarea spontaneității ca trăsătură fundamentală a gândirii care 
coordonează receptivitatea sensibilă. Spre deosebire de Mircea Florian, care va 
denunța cu minuţiozitate orice interpretare în acest sens, Nicolae Petrescu consi- 
deră că „Procesul gândirii înseamnă activitate“! $; totuşi, activitatea nu trebuie 
văzută ca proces temporal, pentru ca forma şi esența gândirii să poată fi simultane, 
corespunzându-şi una celeilalte. Negația este forma mişcării gândirii: „Mişcarea ca 
proprietate generală corespunde negației ca formă generală a gândirii““™!?. Ca formă 
infinită, negația apare drept afirmație negată, expresie pe care autorul o însoţeşte 
printr-o trimitere la conceptul hegelian de „Aufgehoben“. 

Cu privire la conceptul de „nimic“, este respins punctul de vedere al lui 
Bergson, care îl considera o „pseudo-idee“ pornind de la consideraţia eronată că nu 
îi corespunde nici o reprezentare. „O idee nu are nevoie de un conţinut care să îi 

corespundă în intuiție“ `. 


"3 Ibidem, p. 56. 

Ultimul capitol, al şaselea, purtând titlul lucrării, formulează concluziile 
cercetării: „Gândirii pure negația îi împrumută semnificaţia şi valabilitatea pentru a 
nu o lăsa în forma fixă a afirmației. Această semnificaţie a negaţiei stă pentru 
întregul domeniu al gândirii pure, adică pentru întreaga funcţie a gândirii“!". În 
lumea empirică nu există opoziţie reală, este vorba numai despre opoziţie la nivel 
de limbaj; filosofia nu corespunde unor relaţii care țin de utilizarea practică a 
gândirii. 

3.5. Cursurile de logică ale lui Mircea Florian 


Dragoş POPESCU 
3.5.1. Date biografice 


Născut la Bucureşti, în anul 1888, Mircea Florian face parte din generația 
asupra căreia Titu Maiorescu a avut o influență decisivă. Mai puţin vârstnic decât 
colegii săi de generaţie care, alături de Maiorescu, i-au fost profesori, el începe să 
se desprindă de această influență. Rămâne însă, în spiritul lui Maiorescu, adeptul 
unei culturi filosofice cât mai vaste şi de ultimă oră şi accentuează adesea, în 
operele sale, că pasiunea construcţiei trebuie moderată în permanență de raportarea 
la problematica aflată în dezbatere în epocă. 

După obţinerea diplomei de licență a Universității din Bucureşti, Florian 
urmează studiile în Germania, la Greifswald, unde, în anul 1914, susține teza de 
doctorat, pregătită cu Johannes Rehmke, care va avea un ecou favorabil în diverse 
reviste de specialitate ale vremii. Lucrarea purta titlul Der Begriff der Zeit bei 
Henri Bergson. Eine kritische Untersuchung. Opera lui Bergson va fi pentru tot 
restul activităţii sale un punct de referință critică’, Adevărata influență asupra sa a 
exercitat-o însă Rehmke, fapt pe care Florian îl va recunoaşte explicit. Asupra 
acestei influențe vom reveni. Participant la primul război mondial, Florian va fi 
internat o vreme într-un lagăr de prizonieri din Germania, apoi va accepta un post 
de inspector şcolar în zona ocupată. După război îşi începe lunga carieră didactică, 
urmând acelaşi model maiorescian al filosofului de catedră. Paralel cu această 
activitate, publică numeroase lucrări, care vor fi enumerate chiar de autor, într-un 
memoriu de titluri şi lucrări, în anul 1939. În 1948 va fi expulzat din învățământ, 
iar un an mai târziu devine consilier ştiinţific al Secţiei de filosofie din Institutul de 
Istorie şi Filosofie (ulterior Institutul de Filosofie) al Academiei. Are ocazie să facă 
cunoştinţă, ce-i drept pentru scurtă vreme, şi cu puşcăriile comuniste, apoi este 
eliberat şi, în 1960, încetează din viață. În 1983 este editat primul volum din 
Recesivitatea ca structură a lumii, iar în 1987 cel de-al doilea. 


120 Curând după întoarcerea acasă de la studii, pe 21 apr. 1915, Florian va conferenția 
despre Noțiunea de timp la H. Bergson, în cadrul Şedinţelor Societăţii române de Filosofie. 

Încercând o clasificare a lucrărilor lui Mircea Florian, vom deosebi mai 
întâi lucrările originale de cursuri. Unele dintre acestea din urmă vor fi litografiate, 
între ele aflându-se şi Cursuri de logică (II-IV), care interesează direct cercetarea 
noastră, în timp ce altele, cum este, de exemplu Îndrumare în filosofie, apărută în 
1922, se găsesc sub forma unor lucrări independente. Între lucrările originale 
putem distinge articolele (majoritatea reluate, ulterior publicării lor în periodice, în 
volume) al căror subiect oscilează de la simple luări de atitudine față de orientări de 
idei ale vremii până la expunerea viziunii proprii asupra filosofiei, şi eseuri 
filosofice. Florian colaborează la Istoria filosofiei moderne, editată de Societatea de 
Filosofie (unde a fost membru activ), revenindu-i sarcina de a trata despre Kant şi 
criticismul modern până la Fichte, Empiriocriticismul şi filosofia imanenței şi 
H. von Helmholz. Lucrările asupra cărora ne vom opri mai îndeaproape, sunt: 
Cunoaştere şi existenţă, Reforma logicei (carc este, de fapt, un extras din Curs de 
logică II) şi, desigur, Recesivitatea ca structură a lumii. Celelalte pot fi găsite la 
Bibliografie, atât ediţiile originale, cât şi reeditările, dacă există. O contribuţie 
aparte o constituie traducerile din opera lui Aristotel, însoţite de studii introductive, 
note şi comentarii, realizate după ce a fost eliberat din închisoare, care constituie 
singura traducere integrală a operei logice a Stagiritului în limba română. 
M. Florian a colaborat cu Dan Bădărău la realizarea acestui proiect, din care 
ultimul volum, al patrulea, a apărut postum. De asemenea, împreună cu 
N. Petrescu, M. Florian a realizat traducerea Noului Organon al lui Francis Bacon. 


Aşa cum am spus mai sus, gândirea filosofului J. Rehmke şi-a pus 
amprenta decisiv asupra orientării filosofice a lui Mircea Florian. Rehmke este 
destul de puţin cunoscut la noi, iar principalele încercări de a-l aduce în orizontul 
preocupării istorico-filosofice de aici i se datorează chiar lui Florian. El se referă la 
Rehmke elogios în diverse locuri, cum ar fi în Cunoaştere şi existenţă, unde i se 
subliniază meritul de a fi amendat teoriile care permit o localizare a sufletului, 
prejudecată larg răspândită în filosofiile vremii. De asemenea, în problema 
ontologiei cunoaşterii, Florian precizează că Rehmke insistă asupra faptului că 
originea categoriei calității, deşi se găseşte în relaţiile active dintre corpuri (ceea ce 
înseamnă că raportul cauzal este „măsura cea mai sigură a realității”), nu 
antrenează o realitate a calității luate izolat, abstract. Calitatea este reală numai în 
corpurile reale. Aceste două precizări privind filosofia lui Rehmke (care nu sunt 
singurele detectabile în opera lui Florian) sunt opinii la care subscrie şi autorul 
român. Fiind profesor la Universitatea din Greifswald într-o perioadă în care 
activau acolo W. Schuppe, R. von Schubert-Solchem şi Th. Ziehen, adică repre- 
zentanţii aşa-numitei „filosofii a imanenței“, Rehmke a fost considerat la rândul lui 
imanentist. Florian accentuează că Rehmke se afla de fapt la antipodul imanen- 
tismului, tocmai prin convingerea sa că nici un obiect nu e conținut de conştiinţă. 
El a vorbit de o posesie (Haben) a obiectului de către conştiinţă (vezi şi mai jos, 
Curs de logică, IV). Opinia separată a lui Rehmke față de imanentism nu este 
resimţită de un imanentist ca Th. Ziehen ca prea îndepărtată de această direcție 
filosofică, Ziehen recunoscându-şi înrudirea cu Rehmke. Ca şi imanentiştii, 

Rehmke era preocupat de problema datului, pe care Ziehen a transformat-o, 
ulterior, într-o ştiinţă, Gignomenologia, şi pe această linie vom întâlni o amplă 
analiză a datului şi în opera lui Mircea Florian. Caracterizând imanentismul, 
Florian enumeră patru idei fundamentale ale acestuia: 

1. respingerea transcendenței; 

2. corelativitatea subiectului şi obiectului, a conştiinţei şi existenței (aceas- 
ta din urmă un conţinut al conştiinţei); 

3. originea cunoștinței în datul nemijlocit; 

4. elaborarea unei filosofii exacte, pe baza analizei „fără prejudecăţi“ a 
datului nemijlocit. 

Trebuie să observăm că aceste patru idei fundamentale sunt asumate, 
nuanțat, (respingându-se spațializarea conştiinţei, de pildă) şi de Mircea Florian, 
care se declară un rehmkeian, deci se poate spune că imanentismul nu le este străin 
ambilor. 


3.5.2. Principalele lucrări 


Înainte de a ne referi la principalele lucrări ale lui Florian, vom spune 
câteva cuvinte despre teza lui de doctorat. Aceasta are cinci părți. În prima sunt 
prezentate observații generale privind filosofia lui Bergson, iar ultima parte, având 
două subdiviziuni (Bergson und das „Relativitărsprinzip“ şi Die zwei Bergsons) 
formulează rezultatul investigației: filosofia lui Bergson este grevată de o 
contradicţie fundamentală, care o va ruina!7!. Această contradicţie este izvorâtă din 
cele două direcţii în care se îndreaptă filosofia acestuia: direcția individualistă şi 
direcția panteistă. Concluzia generală se impune în urma studiului conceptelor 
bergsoniene de durată (cap. II), mişcare (cap. III) şi evolutie (cap. IV). Datorită 
importanței pe care o are la Bergson, conceptului de durată îi este alocat cel mai 
mult spațiu. Din cele nouă subdiviziuni ale cap. II, Florian o alege pe prima pentru 
a face o istorie a preocupării pentru conceptul de timp în filosofia franceză. 
Ch. Renouvier şi F. Guyau, ambii revendicându-se de la Kant, sunt un fel de 
precursori ai lui Bergson. Renouvier însă se îndepărtează de Kant, făcând din timp 
o „lege“ sau un „principiu“ (Gesetz der Vorstellens) al cunoaşterii, şi nu o formă a 
sensibilităţii. Dintre cele nouă categorii înregistrate de acesta, una, succesiunea 
(durata) ar putea avea ceva comun cu concepția lui Bergson, dar acesta are pentru 
Renouvier cuvinte critice. 

Nu acelaşi lucru se întâmplă cu Guyau. Şi acesta operează o modificare a 
esteticii transcendentale. Timpul nu mai este o necesitate apriorică pentru gândire, de 
asemenea, nici o categorie. Este un produs al conştiinţei empirice (ein Produkt des 


121 „Eine Analyse der Bergsonschen Philosophie wird in dem Fundament dieser Philosophie 


wieder einen latenten und ungelâsten Gegensatz entdecken, der dass ganze System zerstören muss. In 
der Bergsonschen Philosophie können wir nämlich zwei unversâhnte Richtungen: die indivi- 
dualistische und die panteistische Richtung nebeneinander finden.“ (Der Begriff der Zeit bei Henri 
Bergson, p. 124) 

empirischen Bewusstseins). Această viziune se apropie oarecum de cea bergsoniană, 
care consideră vinovată de toate relele (antinomii, dificultăți în problemele cardinale) 
înlocuirea ilegitimă a timpului cu spațiul, datorită intruziunii inteligenței în materie. 
Rezultatul acesteia este „fenomenul de endosmoză“ şi conceptul bastard de spațio- 
temporal (Zeitraum), „ideea contradictorie de succesiune în simultaneitate“. 

Deşi expunerea lui Bergson pare convingătoare, Florian o va critica în cea 
de-a doua subdiviziune a capitolului, după o sistematizare, atât teoria în sine cât şi 
metoda de care se foloseşte filosoful francez. În subdiviziunile ce unnează, autorul 
se referă la diferite raporturi în care se află timpul (Zeit und Zeirlos, Zeit und Zahl 
etc.), capitolul sfârşindu-se printr-o Încheiere (Schluss). 

Al doilea capitol, consacrat mişcării, are două subdiviziuni (A — Darstel- 
lung und Kritik; B — Wahrnehmung und Intelligenz), al patrulea, privind evoluţia, 
nu are diviziuni. Lucrarea se încheie cu un capitol concluziv, ale cărui subcapitole 
le-am amintit mai sus. 

Data la care teza a fost susținută a fost 3 martie 1914. 

Cunoaştere şi existență (1939), poate a doua lucrare ca importanță a operei 
lui Florian are, după cum autorul aminteşte în Prefaţă, o origine care coboară în 
anii 1914-1916. Ea nu a mai fost reeditată şi este, din păcate, puţin cunoscută azi. 
Timpul scurs în lunga perioadă de pregătire a lucrării nu a fost, consideră autorul, 
în măsură să-i infirme ideile, ceea ce îi apare ca o confirmare a lor. Investigația lui 
Florian este prilejuită de ceea ce el denumeşte „criza spirituală a vremii“. Această 
„criză“, a cărei amploare pentru Florian poate fi evidentă prin faptul că este 
comparată cu o „noapte walpurgică“, este ocazionată de concepția greşită privind 
cunoaşterea, întreținută de cea mai mare parte a filosofiei occidentale; un prim pas 
în depăşirea — din punct de vedere teoretic — a acestei crize o constituie explorarea 
„subsolului sau subconştientului gândirii europene, subsol în care mocnesc motive 
pseudoevidente, vinovate de zădărnicia sforțărilor filosofice de până acum“. De 
aici reiese mobilul investigaţiei istorico-filosofice a lui M. Florian. Deşi el a fost 
profesor de istoria filosofiei, nu a fost în primul rând un istoric al filosofiei, ci un 
filosof original, în sprijinul încercării de a înlătura „această fatală concepție“ cu 
privire la cunoaştere, el invocă două necesare corectii: 

— spaţializarea conştiinţei, deci materializarea ei, constituie vitalitatea 
gândirii noi, împotriva căreia se ridică autorul; 

— complementaritatea aspectelor psihologic şi ontologic ale cunoaşterii, 
puse în relație de opoziţie de filosofia vremii. 

Dacă al doilea punct este considerat de către Florian contribuţia sa 
personală, fiind reluat şi nuanţat şi în alte opere, cel dintâi trimite la Bergson (care, 
la rândul său vorbea de o spațializare datorată activității intelectului — activitatea 
conştiinţei va fi însă denunţată de Florian — deci o intruziune a ceea ce Kant 
denumea „simţ extern“ în domeniul „simțului intern“) dar mai ales la Rehmke (care 
nu era de acord cu doctrina „conţinuturilor“ conştiinţei). 

Atenţia, în reconstrucția lui Florian, se concentrează asupra explicării 
posibilităţii prezenţei nemijlocite a obiectului simultan cu varietatea acestei pre- 
zențe, în cazul unei conştiinţe nelocalizabile. 

Prima prejudecată istorică pe care o denunță autorul este aceea că filosofia 
ar transcende simțul comun. Deşi concluziile la care ajung sistemele filosofice sunt 
în conflict cu acesta, originea lor se găseşte chiar în vederile simțului comun, fapt 
nu lipsit de umor. „Evidenţa“ premiselor duce la „absurditatea“ concluziilor. Din 
această cauză nu se va sacrifica filosofia „simțului comun“, ceea ce ar fi sinonim 
cu respingerea concluziilor, dar păstrarea premiselor. Ceea ce se cuvine întreprins 
este reformarea conceptului de experiență. Filosofia trebuie să-şi aleagă ca punct 
de plecare „un dat, care e cel mai cuprinzător şi mai sigur, «ceva de nezguduit»“. 
Cartezianismul unei astfel de întreprinderi nu este unul ortodox. El respinge 
postulatul cartezian față de care filosofia era încă îndatorată: reducerea la tăcere a 
îndoielii în fața „conţinutului“ de reprezentări primare (ideile înnăscute) şi a 
„conținătorului“ (conştiinţa). De asemenea, datul este pentru Florian altceva decât 
un produs al gândirii, căreia i se contestă spontaneitatea şi creativitatea, activitatea 
în genere. O propoziţie ca cea că „tot ce e gândit, e necesar; tot ce e necesar, 
există“, cu o lungă carieră în filosofie, este respinsă. 

Postulatul „conţinuturilor“ (al conştiinţei) şi cel al activităţii gândirii (rațio- 
nalist) au o dialectică a lor în filosofia europeană. Fără a înțelege presiunile pe care 
ele le exercită asupra gândirii problemelor, nu este posibilă o clarificare deplină a 
împrejurărilor „crizei“ despre care se vorbea la începutul lucrării. De aceea, o mare 
parte a lucrării este închinată descâlcirii legăturilor de filiație ale filosofilor vremii 
din aceste postulate. În paralel, Florian înregistrează insuccesele fiecăreia dintre 
aceste filosofii. 

Ne vom opri acum asupra soluţiei propuse de Florian pentru depăşirea 
„Crizei“, adică pentru ieşirea din „anarhia sistemelor personale“, în vederea edifi- 
cării filosofiei pornind de la baze solide. Acest ideal, de origine kantiană în fond, 
nu este în descendența kantianismului sub unele aspecte, pentru care Florian are 
cuvinte critice. Conştiința generică (Bewusstsein überhaupt) introdusă de către 
Kant, este o încercare de a salva idealismul de primejdia de a cădea în solipsism, 
dar nu este, din această cauză, mai îndreptăţită decât sufletul empiric, ori decât alte 
soluții idealiste!7?. 

Soluţia lui M. Florian se bazează tot pe o reconsiderare a simțului comun. 
Este vorba însă despre simțul comun „neinterpretat“, de faptele pe care acesta ni le 
furnizează. Este un fapt că obiectul, lumea externă, apare ca separat de conştiinţă, 
şi numai aspectele voliționale ori ale dorinței sunt resimţite de conştiinţă ca „ale 
mele“. Nu există senzații haotice, care ar preceda cunoştinţa şi, deci, nici o 
prefacere a obiectului cunoaşterii de către conştiinţă. „Neatârnarea obiectului față 
de conştiinţă e structurală, ea rezidă deci pe esența obiectului:“!%, Gândirea 
obiectelor şi subsistența lor sunt lucruri diferite, şi numai prima este dependentă de 
noi. Florian respinge psihologismul (dar nu şi psihologia, cum vom vedea) sub 
toate formele lui, iar evoluţia ulterioară a evenimentelor îi va da dreptate. 
Cunoaşterea existenţei nu este, pentru Florian, indirectă, ci nemijlocită. Şi aici el se 


12 M. Florian, Cunoaştere şi existență, Societatea Română de Filosofie, București, 1939, 
p. 113. 
12 Ibidem, p. 224. 

desparte de interpretările care separă obiectul cunoaşterii de conştiinţă: deşi 
obiectul este independent de conştiinţă, cele două sunt complementare şi, într-un 
fel, indispensabile unul altuia. Acest raport de complementaritate este stabilit de 
existența a două nivele ale raportului: unul ontologic, celălalt psihologic. Numai 
ontologic, conştiinţa este prezență nemijlocită față de obiect, raportul psihologic 
este mijlocit şi subordonat primului. Planul primordial al cunoaşterii, planul 
ontologic deci, este „dincolo de orice relaţie“ (s. a.)'**. Ontologic, conştiinţa stă în 
fața obiectului fără nici o relaţionare, iar mijlocirea şi nemijlocirea, imanența şi 
transcendenta, nu au, la acest nivel, nici un sens!%5. La nivelul percepției, deci la 
nivel psihologic, relaţia este importantă: a percepe un lucru înseamnă a pune în 
relație conştiinţa şi obiectul. Cunoştinţa are structură ontologică, în timp ce 
originea ei este psihologică. 

Pe scurt, clarificarea problemei datului, sarcina pe care şi-a propus-o 
Florian, constă în deosebirea dintre aspectul ontologic şi cel psihologic al pro- 
blemei. Datul are o structură complexă, aspectele lui sunt simultane. 

Reforma logicei (1942) continuă efortul de înlăturare a efectelor pe care 
neînțelegerile întâlnite în ancheta din Cunoaștere şi existență le antrenează asupra 
filosofiei riguroase, cumulative, pe care intenționează s-o realizeze autorul. 
Cercetarea se mută pe alt plan, cel logic, dar scopul ei este acelaşi: depăşirea 
„crizei“ în care se află filosofia. Punctul de plecare (întâlnit în prima dintre cele trei 
părți ale lucrării: Criza filosofiei şi revizuirea fundamentelor) este, de asemenea 
„Subsolul“ gândirii europene. Investigația fundamentelor ne pune în fața a trei 
feluri de fundamente: 

l. principii sau „legi ale gândirii“; 

2. categorii (noţiuni de extremă generalitate, care sunt îndeobşte reven- 
dicate pentru metafizică); 

3. supoziţii implicite, „care, sub pretextul evidenţei lor, stau ascunse în 
subsolul gândirii“ (p. 32). 

Acest din urmă tip de fundament, rămas oarecum la periferia preocupărilor 
reflexive, trebuie scos din semiobscuritatea în care se găseşte, desigur în vederea 
criticii. Cele mai importante supoziţii ale acestui tip ne sunt deja cunoscute: 
conținuturile de conştiinţă, pe de o parte, şi activitatea spontană, internă, a rațiunii. 

Intenţiile care au susţinut cele două supoziții nu sunt în sine rele, însă ele 
nu au fost susținute de supoziţiile pe care le-au sprijinit. Astfel, s-a urmărit 
garantarea superiorității conştiinţei şi a cunoaşterii exacte a obiectelor externe. În 
realitate, s-a ajuns la materializarea conştiinţei şi la deformarea exteriorului 
conştiinţei. De aici rezultă necesitatea de a îndepărta supozițiile printr-o reformă a 
logicii. Această reformă „ne instalează în alternativa: gândirea are înaintea ei sau 
simple conţinuturi subiective, reproduceri, mai mult sau mai puţin exacte ale 
obiectelor, sau numai obiecte; gândirea sau stă în legătură cu obiectele prin 
mijlocirea conţinuturilor «interioare», fără a avea vreodată certitudinea acordului 
dintre conținuturi şi obiectele «exteme», sau ea are o comprehensiune chiar a 


124 Ibidem, p. 213. 
125 Ibidem, p. 214. 

obiectelor, fără mijlocitori“ (p. 37). Nu ne mai este dificil să anticipăm care va fi 
opțiunea lui Florian în dilema de mai sus: „Gândirea nu e ceva între obiectul 
negândit şi obiectul gândit, ci este însuşi obiectul (ca multiplu), avut explicit, clar. 
Cunoştinţa ca posesie clară a unui obiect prin gândire nu e însă un duplicat al 
obiectului în conştiinţă (...) ci e însuşi obiectul, însă privit nu în sine, ci în relaţie 
cu gândirea, cu ştiinţa“ (p. 38). Această declarație programatică pregăteşte „fapta 
copernicană“ autentică, pe care Florian o va realiza prin reforma logicii. Analogia 
făcută de Kant între el şi Copernic fiind „parte artificială, parte falsă“. Reforma 
logicii, după cum aflăm din al doilea capitol al lucrării (Logica şi „fapta 
copernicană“) înseamnă orientarea gândirii după obiecte, nu a obiectelor după 
gândire şi este echivalentă unei fundări onrologice a cunoștinței (p. 38). Această 
mişcare va realiza un scop cu care filosofia modernă rămăsese datoare, ea 
nereuşind să treacă niciodată dincolo de treapta fizicii vechi, pregalileene. Noi 
suntem obişnuiţi să credem că „acomodarea“ filosofiei cu fizica modernă avusese 
loc deja din vremea lui Kant. De fapt, susține Florian, reforma kantiană este o 
reîntoarcere către paradigma abia abandonată, ptolemaică, precopernicană. El 
interpretează astfel „filosofia antropocentrică“, orientarea subiectivistă pe care ea a 
luat-o prin criticismul kantian. 

În afară de turnura obiectivistă pe care doreşte s-o imprime logicii, prin 
orientarea „după obiecte“, Florian propune o „rupere de psihologism“. Ca „ştiinţă a 
gândirii“, logica nu va mai trebui să se ocupe de cum gândim, ci de ceea ce e de 
gândit („Nu cogitatio, ci cogitatum e tema logicii. “ — p. 46). 

Pe lângă faptul că este o ştiinţă a gândirii, logica este, de asemenea, o 
ştiinţă formală. Datoria ei este deci de a clarifica termenul de formă (v. şi mai jos, 
Curs de logică 1). Florian reia două precizări curente privind sensul acestui termen: 

— forma nu e un tipar subiectiv al gândirii; ea este relaţie în obiecte şi a 
obiectelor; 

— relaţia nu e independentă de termenii legaţi, de obiectele concrete. 

Cu toate că un asemenea înțeles dat formei nu este psihologic, el are 
consecințe nedorite: orice ştiinţă devine formală (inclusiv metafizica) şi deci 
termenul însuşi devine imprecis. 

Introducerea formalismului matematic, deşi este înregistrată de autor ca un 
succes (în măsura în care nu consideră „formă a gândirii“ forma logică, alunecând 
din nou în păcatul psihologismului), suferă de două scăderi: mecanizarea gândirii, 
căreia limbajul natural disciplinat i se potriveşte, prin nuanțele de care dispune, 
mult mai bine, și proliferarea necontrolată a simbolismului. Încercarea de a desco- 
peri o notație cât mai adecvată nu va îmbunătăți, crede Florian, soliditatea funda- 
mentelor logicii. Simbolismul nu este creator, el clarifică problemele. 

Interpretarea logicii ca disciplină normativă este, ca şi cea de disciplină 
formală, respinsă de M. Florian (vezi şi mai jos, Curs de logică I), şi asta deoarece, 
neacceptând ideea conținuturilor de conştiinţă, gândirea se aplică direct obiectelor, 
nu le prelucrează. De fapt, noi nu putem gândi obiectele decât într-un singur fel, 
aşa cum ne sunt date. „Gândirea e pe măsura obiectelor sau datelor: gândim 
acestea, aşa cum sunt ele, nu cum am dori noi să fie“(p. 60). 

Se observă imediat, în varianta propusă de Florian, că trebuie găsit un 
răspuns la întrebarea: dacă gândirea obiectelor şi obiectele coincid, dacă nu le 
putem separa, cum se face că noi greşim uneori gândind obiectele? Pentru a 
răspunde la această întrebare, Mircea Florian face apel la conceptul de intenție”. 
Dacă obiectul pe care îl intenționăm nu este cel pe care îl gândim de fapt, atunci se 
naşte eroarea. Deşi nu putem gândi altceva decât obiectul, nu există pe de o parte 
gândul, pe de alta obiectul, noi putem să credem, totuşi, că ceea ce am gândit este 
altceva decât în realitate. Această circumstanță este agravată de simbioza în care 
gândirea se găseşte cu limbajul. Față de limbaj, logica trebuie să-şi exercite 
virtuțile ei normative, eliminând sursele de confuzie, la acest nivel, ale gândirii. În 
primul rând structura psihologică a limbajului şi conținuturile variabile ale acestuia 
ne pot îndepărta de claritatea originară a limbajului ce exprimă obiectul. Termenul 
de logos descria tocmai această relație generală între cuvinte ce exprimă relațiile 
dintre obiecte. Şi în alte lucrări Florian va reitera această idee a forței limbajului şi 
a puterii lui creatoare, în epocile care îl preţuiesc. Limbajul şi gândirea sunt 
eterogene de drept şi solidare de fapt (p. 62). 

Cu acestea, am ajuns în miezul reformei logicii întreprinse de Florian. Cum 
logica are ca scop deosebirea adevărului de fals, determinarea înțelesului adevă- 
rului este de neocolit (vezi şi mai jos, Curs de logică I). Pentru autorul Reformei 
logicei, adevărul este termen de relaţie, nu de esență. Această soluţie nu este nouă: 
teoria corespondenței afirma că adevărul este consecința relației dintre cunoaştere 
şi realitate. Adevărul de acest tip este transcendent (sau material). De asemenea, 
teoria coerenței avansa ideea adevărului imanenr sau formal, rezultat al relației 
cunoaştere — cunoaştere. Ambele teorii sunt respinse de Florian: prima este o tau- 
tologie, a doua o contradicţie. Adevărata relație trebuie să fie între vorbire şi gând. 
Nonsensul şi contrasensul, deşi pot fi exprimate, nu pot fi gândite. Dacă vorbirea 
nu se înrădăcinează în însăşi structura obiectelor, ci proliferează în afara ei, este 
falsă, eronată. 

Eroarea este „o constatare retrospectivă sau retroactivă“ (s. a.). Avem, 
când enunțăm ceva, nu conştiinţa erorii ci, cel mult, conştiinţa erorii în genere 
(p. 64), desigur dacă intenția noastră nu e viciată de dorința de a ascunde adevărul. 
Cu alte cuvinte, noi ştim că am putea să greşim când afirmăm ceva dar, aşa cum 
stau lucrurile în clipa de față, se reflectă în enunțurile noastre. De aici rezultă clar 
că enunțarea de predicate contrare este sinonimă cu schimbarea ilicită a subiectului. 
Nu e posibil să enunțăm predicate contrarii despre acelaşi subiect, tot aşa cum este 
imposibil să avem cunoştinţe eronate: am avea cunoştinţe care nu-s cunoștințe, 
ceea ce este contradictoriu. 

De aici şi concluzia lui M. Florian: „Scopul strădaniei noastre trebuie să fie 
cunoştinţa, nu certitudinea“ (p. 76). 

Trecem acum la prezentarea celei mai vaste şi, desigur, celei mai 
importante lucrări a lui M. Florian: Recesivizarea ca structură a lumii (vol. 1, 1983; 


1% Trebuie să remarcăm aici că în opera lui Florian există numeroase influenţe din filosofia 
vremii. Contribuţia pe care a adus-o Brentano, precum şi fenomenologia husserliană la problema 
cunoașterii, nu-i erau străine. 

vol. II, 1987). Ideile expuse în ea sunt considerate de autor o consecinţă a celor 
dezvoltate în lucrările anterioare. Şi, într-adevăr, ultima carte a lui Florian are 
înfăţişarea unei opere de maturitate, a edificării definitive şi integrării rezultatelor. 
Recesivitatea... este o carte mare, la propriu. Ar fi dificil de traversat fără o minimă 
familiarizare cu maniera de a argumenta a autorului. Chiar el îşi secționează 
materia în două părți, din care prima, aparent disproporționat de mică față de cea de 
a doua, are menirea de a orienta cititorul, atât asupra scopurilor propuse, cât şi de a 
rezuma oarecum ceea ce fusese deja spus în cărțile precedente. Asupra acestei părți 
restrânse, denumită de autor Aspect fundamental, vom insista, nu înainte de a face 
o precizare, care ni se pare foarte utilă când e vorba de o înțelegere satisfăcătoare a 
contribuţiei ştiinţifice a lui M. Florian. Recesiviatea... a fost publicată, cum se ştie, 
postum. Apariţia ei a fost însoțită, ca să spunem aşa, de o „uitare“ a celorlalte 
lucrări ale filosofului. Abia după 1989 au început să apară, reeditate, alte studii ale 
lui Florian, dar de regulă, aceste reeditări au avut în vedere lucrări în care 
predomină interesul istorico-filosofic (de ex.: Metafizică și artă ori Cosmologia 
elenă), fie cel pentru orientările culturale ale vremii (Misticism şi credință), când 
nu a fost vorba de o reeditare a cursurilor ținute de profesorul Mircea Florian 
(Filosofie generală, Logică şi epistemologie ş.a.). De aceea, el este privit, adesea, 
azi, ca filosoful recesivităţii. Fără a subestima această propunere a lui Florian, 
trebuie să reamintim că, desigur, dacă lui însuşi i s-ar fi cerut o lămurire, ar fi 
trimis şi la alte contribuţii, de dinaintea Recesivităţii... De altfel, însăşi rece- 
sivitatea, ca structură a realității, nu poate fi înțeleasă corect fără apel la concepția 
lui Florian privind cunoaşterea. 

Revenind la Recesivitatea ca structură a lumii, trebuie să spunem din capul 
locului că ea este un studiu general asupra noțiunilor prime, celor mai cuprin- 
zătoare, ale gândirii. După o anchetă privind statutul cunoaşterii şi al gândirii, 
Florian întreprinde o investigaţie categorială. Este de remarcat ordinea firească în 
care evoluează la el reconstrucția filosofică. Dacă în privința contribuţiilor sale 
anterioare rămâne discutabil în ce măsură Florian a pornit de la intuiţii proprii şi în 
ce măsură a fost influențat de Rehmke, conceptul de recesivitate nu poate fi 
considerat decât ca aparținându-i. La prima vedere el trimite către rezerva concep- 
tuală a biologiei, unde, de asemenea întâlnim cuplul dominant — recesiv. De fapt, 
întinderea semnificației recesivității este la Florian cu mult mai vastă: recesivitatea 
este caracteristică întregii realități, nu doar viului; de asemenea, raportul recesiv 
este la el originar, nu poate proveni dintr-o ştiinţă anumită, prin extindere. Dacă ar 
fi să plasăm undeva originea conceptului de recesivitate, cel mai potrivit loc ar fi 
logica, deoarece el decurge dintr-o analiză logică: analiza logică a raportului de 
opoziţie. După analiza raportului de opoziție întreprinsă de Florian, rezultă că 
trebuie reținute, ca opoziții autentice, contradicția şi contrarietatea. Nici una, nici 
cealaltă, nu presupune sinteza, noțiune respinsă vehement (ca urmare a concepției 
sale mai vechi) de autor: opoziţiile contrară şi contradictorie sunt heterotetice 
(această noțiune înglobând: antinomia, antiteza, polaritatea). Heteroteza opoziţiei 
este transferată asupra noţiunilor prime: acestea sunt saturate de opoziţie. În sfârşit, 
dar nu în ultimul rând, polaritatea opoziţiei nu presupune o polaritate unică, ci 

multiplă. Nu există, la Mircea Florian o dualitate originară, ci perechi de opoziții, 
ireductibile unele la altele. 

Ne vom opri un moment asupra problemei sintezei în Recesivitatea... 
Istoric, ea apare o dată cu Kant, care vorbeşte despre „unitatea sintetică“ ca despre 
o expresie tautologică. De fapt, susține Florian, unitatea şi sinteza sunt distincte. 
Această separație nu este operată de autor din principiu, ci ca o consecință a 
negării, aşa cum am văzut, a activității gândirii. La Kant, unitatea sintetică este 
„principiul identității apercepţiei însăşi, care precede a priori toată gândirea mea 
determinată“! şi, în consecință, legătura pe care ea o operează (între intuiţii şi 
conştiinţă) nu vine din afara gândirii (prin percepții) ci „este numai o operaţie a 
intelectului“, cu care Florian nu poate fi de acord. Legătura, la Florian, e dară, 
vine o dată cu intuițiile, altfel n-am avea dreptul să vorbim despre unitate când e 
vorba de obiecte. Datul are structură dual-recesivă: există „doi factori opuşi, din 
care unul domină pe celălalt, care totuşi păstrează o semnificație superioară”, 


3.5.3. Lucrări cu conținut propriu-zis logic 


3.5.3.1. Cursuri de logică 


Începând din 1940, după dispariţia prematură şi controversată a lui Nae 
Ionescu, M. Florian începe să predea, la Universitatea din Bucureşti un curs de logică, 
până în 1946 (cu o întrerupere între 1942-1944). În cele din urmă, el va intitula acest 
curs Curs de logică şi epistemologie. Primul volum al cursului, rămas manuscris şi 
needitat până recent'%, se numeşte Logică generală (Curs de logică I , 1940). Cele- 
lalte se găsesc numai în formă litografiată. Logica generală se ocupă într-adevăr cu 
probleme generale privind statutul logicii ca Ştiinţă şi raportul ei cu diverse domenii 
ale cunoaşterii, aşa cum dovedeşte o simplă enumerare a celor patru capitole ale 
cursului: I. Obiectul logicii, II. Logica şi subiectivismul. Psihologismul, II. Gândire şi 
limbaj. Gramaticismul, IV. Gândire, adevăr şi eroare. Dar determinaţia de generală 
aplicată acestei părți a logicii nu se datorează doar caracterului ei introductiv, cum 
vom vedea. Bogata informaţie, care creează o imagine completă a ideilor vremii sale 
în domeniu — aşa cum am întâlnit şi în celelalte lucrări — este orientată spre confir- 
marea ideilor asupra cărora ne-am oprit şi mai sus: prejudecata activității gândirii a 
condus filosofia într-o fundătură, împreună cu prejudecata conţinuturilor conştiinţei. 
In contextul argumentării, denunțarea acestor prejudecăți constituie numai scheletul 
pe care se dezvoltă o mulțime de argumente secundare, privind erori mai mărunte, sau 
numai neînțelegeri. Prezentarea unora dintre acestea este interesantă şi nuanțează 


127 Immanuel Kant, Critica rațiunii pure, Editura Ştiinţifică, Bucureşti, 1969. 

128 jpidem,p. 13|. 

129? M, Florian, Recesivitatea ca structură a lumii, vol. |, Editura Eminescu, Bucureşti, 1981, p. 56. 

130 Idem, Logică şi epistemologie, Editura Antet, Bucureşti, 1996. (Părți publicate chiar de 
autor din celelalte trei volume, sub formă de extrase, sunt: Reforma logicei (1942) şi Ce este 
cunoștința? (1947). Despre prima am vorbit mai sus. Cea de-a doua va fi examinată în cadrul 
Cursului din care face parte.) 

imaginea noastră despre concepția lui Mircea Florian cu privire la locul logicii între 
ştiinţe şi scopul pe care ea îl îndeplineşte. Motiv pentru care vom urma diviziunile 
importante ale cursului, încercând să le surprindem' 

Întreprinzând circumscrierea obiectului logicii, Florian răspunde la o între- 
bare care datează de la constituirea logicii ca disciplină: este logica o artă sau o 
ştiinţă? Răspunsul lui coincide cu răspunsul dat de antici: „nu există o alternativă — 
ştiinţă sau artă, ci o primire a amândurora: şi ştiinţă și artă. Această din urmă 
atitudine e cea mai veche şi cea mai îndreptățită“'*7. Totuși, logica nu e o ştiinţă ca 
oricare alta. Mai întâi pentru că rolul ei este crucial în dezvoltarea culturii, „des- 
coperirea ei este mai importantă decât aceea a Americii şi a sateliților lui 
Jupiter“, este condiția fără de care cultura intelectuală n-ar fi fost posibilă în 
Europa. Descoperirea logicii coincide cu descoperirea gândirii. Pe de altă parte 
„logica nu precede, ci urmează știința“. Valoarea filosofică a logicii este incom- 
parabilă cu a oricărei ştiinţe: „deschide perspective cosmice, cum arată atâtea filo- 
sofii ce revelă în adâncul lucrurilor: logosul“!*%. 

Logica nu e lipsită însă de controverse care o privesc. Originea lor: obscu- 
ritatea ce se poate întâlni în termenii de „adevăr“ şi „cunoaştere“ şi deosebirea 
dintre limbaj și gândire”. Pe linia eliminării acestor surse de confuzie, Florian 
continuă precizarea caracteristicilor logicii, analizând dilema dacă logica este 
ştiinţă normativă sau teoretică. Răspunsul: avem de-a face cu o ştiinţă teoretică, 
care îşi întemeiază regulile pe propriile cercetări!”. 

Criticând interpretarea logicii ca ştiinţă normativă, Florian deosebeşte o 
dublă întrebuințare a normativului: eteronomă (subordonare a conştiinţei unor 
comandamente sau altei conştiinţe) şi autonomă (aceeași conștiință își prescrie 
norma). Normativul eteronom este neproblematic, dar cel autonom are ca supoziție 
activitatea gândirii, care constituie greșeala de temelie, proton pseudos a logicii'"*. 
Gândirea interpretată normativ poate fi „logică“ (sau „adevărată“) sau „nelogică“ 
(„falsă“). Or, o „gândire logică“ este o expresie pleonastică. „Nu gândirea, ci 
exprimarea ei lingvistică poate fi «exactă» sau «neexactăy, «adevărată» sau 
«falsă»“!”. Recunoaştem tema fundamentală a gândirii lui Florian. 

În continuare, Florian respinge şi plasarea logicii între „științele axio- 
logice“ (Wertwissenschaften), o clasificare în prelungirea interpretării logicii ca 
normativă. 


131 După cum am arătat și mai sus, numai primul volum din cele patru ale acestui curs a fost 
reeditat de curând. De aceea, am considerat că ar fi util, pentru o viziune de ansamblu, să reproducem, 
într-o Anexă, cuprinsul celorlalte trei. 

132 M. Florian, Logică și epistemologie, Editura Antet, Bucureşti, 1996, p. 15. 

13 Ibidem, p. 19. 

Mai departe, se ajunge la problema definiţiei logicii. Florian are două defi- 
niții de înregistrat, după ce reaminteşte ambivalența originară a denumirii ştiinţei 
noastre: 

Logica = ştiinţa rațiunii (sau raționamentului); 

o definiţie limitativă, motiv pentru care Florian propune o a doua: 

Logica = ştiinţa gândirii, definiție acceptată cu precizarea ca să nu se înțe- 
leagă prin aceasta ştiinţa legilor gândirii sau a gândirii adevărate sau exacte'“, din 
motive pe care nu mai este nevoie să le evocăm. 

Consecințe ale definirii de mai sus: logica este ştiinţa clarității (concept 
legat de analiză şi nu rezultat al proprietății speciale a unor cunoştinţe), evidenţei 
(claritatea + distincţia, cerințele cartezianismului), probei (dovedirii, demonstrării, 
calități derivate din claritate: o cunoştinţă clară este dovedită), coerenței. Pornind 
de la aceste determinări, Florian face o serie de observaţii în direcţia respingerii 
psihologismului şi a supozițiilor bine cunoscute. 

Una dintre cele mai răspândite convingeri cu privire la logică este aceea că 
este o ştiinţă formală. Şi această caracterizare a logicii trebuie purificată de 
interpretările eronate inevitabile. Florian întreprinde această operație analizând 
raportul formă — conținut (materie)'“!. (Despre acest raport, v. și mai sus, Reforma 
logicei). O observaţie, care apare de la început, este că acest raport are origine pre- 
ştiinţifică, iar faptul că a supraviețuit sciziunii constituite de apariția logicii se 
datorează faptului că este „lesne de mânuit“!“?. De altfel, raportul nici nu este 
originar, ci termenii raportului au avut, crede Florian, o dezvoltare independentă, 
înainte de a intra în corelație. 

Adevărata finalitate a analizei întreprinse de Florian în privința raportului 
formă — materie este însă demascarea unei presupuneri tacite a raportului: „Forma 
presupune oarecum o activitate de «formare» "1%, De aceea, forma a și fost, de 
regulă, considerată ca superioară, şi ea este cea care a fost aleasă (ca forma 
formans) ca temei al ştiinţei, în defavoarea formei ca figură, fiind cuplată cu 
materia înțeleasă ca conținut. Cel care a consfințit această stare de lucruri în 
filosofia modernă occidentală a fost Kant. Florian denunță ca „subterfugiu“ 
demersul kantian prin care, pentru a păstra pentru logică caracterul formal, se 
împart în două formele gândirii. M. Florian arată, corect, că părerea după care 
logica tradițională ar fi formală se încetățenește o dată cu Kant'“*. Aristotel nu era 
autorul unei logici formale, ci abia stoicii au început să considere astfel logica. 
Kant va transforma logica formală într-o „ştiinţă a priori sau independentă de 
realitatea empirică a psihologiei, așadar neatârnată de o materie“. În schimb, 
logica transcendentală, deşi a priori, se raportează la obiecte, prin intuițiile 
spațiului şi timpului şi prin schemele transcendentale. Aceasta este, pentru Kant şi 


140 Ibidem, p. 4l. 

141 Conținut şi materie sunt termeni care nu trebuie confundați. Față de marerie, forma are 
un grad mai mare de afinitate, crede Florian (Cf. op. cit. p. 48). 

142 M. Florian, op. cit., p. 47. 

urmaşii lui, în mare parte, „logica veritabilă“, logica formală fiind o „umbră“, 
Pentru Florian, lucrurile nu stau aşa. Logica transcendentală are ca principiu 
unitatea sintetică de apercepție transcendentală, şi nu legea identității sau contra- 
dicției, cum este cazul logicii formale. Unitatea conştiinţei, realizată cu ajutorul 
logicii formale, este analitică, nu sintetică: ea face abstracție de intuiție, care 
constituie condiția sintezei pentru logica transcendentală. 

Hegel duce la extrem atitudinea negativă față de logica formală. Dacă 
pentru Kant mai era admisibilă, alături de logica transcendentală, şi o logică 
formală, Hegel va fi un adversar al acesteia. 

Este aici locul pentru o observație. Dacă Florian respinge logica trans- 
cendentală datorită caracterului ei sintetic, el ar trebui să respingă simultan şi 
logica formală, adică toată distincția kantiană şi nu doar un termen al ei. Ar fi fost 
necesară o revenire la logica non-formală, aristotelică. Păstrând doar logica 
formală, rămâne problema raportării acesteia la obiecte. În acest sens, Florian ar fi 
un kantian reformat care, precum filosoful din Königsberg, în perioada precritică, a 
Disertaţiei, încearcă să găsească o cale de a pune în legătură inteligibilul logic şi 
sensibilul, empiricul. De fapt, lucrurile nu stau aşa, după cum vom vedea mai jos. 

Tot de raportul formă — materie ţine şi „logica matematică“. Atitudinea lui 
Florian față de ea este reținută. El recunoaşte succesul traducerii „tuturor 
operaţiilor de raționare sau deductive într-o notație simbolică-stenografică, mai 
adecvată decât limbajul obişnuit, care nu satisface, prin caracterul său prea concis 
sau eliptic fie, dimpotrivă, prin caracterul său pletoric sau echivoc“. Dar celălalt 
scop al logisticii (termen preferat de M. Florian celui de logică matematică), de 
reducere a matematicii la o vastă logică formală, contopind logica și matematica şi 
eliminând tot ce este „conținut sau intuiție din logică“ nu a fost atins, semnul 
eşecului fiind încercarea lui Brouwer de a întemeia matematica autonom în raport 
cu logica şi experiența!“. 

Ca o concluzie a analizei „formei“, Florian spune: „nu există forme pure de 
gândire, forme desfăcute de orice conţinut“ (s. a.). Pentru Florian, forma, în 
sensul ei autentic, este relație. Deoarece materia acestei forme este „obiectul în 
genere“, logica formală este o logică generală. „Logicul nu e totuna cu realul (...) 
dar nu e totuna nici cu idealul (...) ci îi cuprinde pe amândoi, fiindcă îi 
depăşeşte“! ”, 

O dată clarificată problema formei, rămâne de văzut care este obiectul în 
genere al gândirii, sau materia acesteia. Răspunsurile înregistrate de Florian sunt trei: 

1) materia este viața conștiinței — subiectivismul, 

2) materia — independentă de conştiinţă — obiectivismul, 

3) materia este limbajul — gramaticismul!”!. 

Analiza acestor răspunsuri face obiectul următoarelor două capitole ale 
cursului. 

Florian caracterizează psihologismul ca o încercare de a reduce disciplinele 
filosofice la o disciplină fundamentală: psihologia. Această viziune, azi aban- 
donată, a fost posibilă prin Kant, deşi el însuşi, consemnează autorul, s-a străduit 
s-o împiedice. Tot în opera lui Kant se găsesc şi temeiurile antipsihologismului. 

Supoziţiile psihologismului, înregistrate de M. Florian, sunt: „conținutul de 
conştiinţă“, care separă faptele „interne“, nemi jlocite, sufleteşti, de cele „externe“, 
mijlocite şi nesigure şi, legat de el, „spaţializarea şi localizarea conştiinţei“. 

Psihologismul şi corelatul lui, antipsihologismul, nu sunt net separate. 
Florian identifică teorii antipsihologiste cu elemente psihologiste (citându-l ca 
exemplu pe Husserl), dar şi fenomenul invers. Pentru psihologismul propriu-zis, 
autorul găseşte ca mijloc de identificare faptul că priveşte cunoaşterea sub aspect 
genetic, „de unde porneşte, nu unde ţinteşte gândirea“'*?. Opţiunea antipsihologistă 
vizează tocmai acei „către care“ obiectiv al cunoaşterii noastre. 

Încheind capitolul în care examinează psihologismul şi corelatul lui, 
M. Florian observă: „Discuţia psihologistă are aşadar obârşia în convingerea că 
există în conştiinţă un duplicat al termenilor care au fost făuriți pentru trebuințele 
logicii“!*%. În concluzie, din punctul lui de vedere, ambele poziții trebuie respinse. 

Gramaticismul a precedat, istoric, orice încercare de a da legilor şi for- 
melor gândirii o materie. Gândirea magică a identificat cuvântul cu o existență 
obiectivă, a cărui putere revelă esența lucrului. „Lucrul și semnul lui nu sunt încă 
diferenţiate“!*. Această identificare persistă în filosofia arhaică şi, de fapt, nu a 
dispărut niciodată definitiv. Dar, o dată cu apariția logicii, relația logico-grama- 
ticală poate primi trei soluții principale: identitatea de natură sau esență a gândirii 
şi limbajului (monismul logico-gramatical), deosebirea superficială cu identitate 
de adâncime a gândirii şi limbajului (paralelism logico-gramatical), eterogenitatea 
de natură dintre gândire şi limbaj (dualismul de esență) care admite influențe 
reciproce. Acesta din urmă este preferat, fără ezitare, de către M. Florian: faptele 
întăresc, după el, neaderența gândirii la verbalizare. 

Din perspectiva primei soluţii se deosebesc două variante de interpretare, 
după cum se preferă unul din termenii identificării: nominalismul (empirismul) va 
mlădia gândirea după structura gramaticii, considerând ideile generale simple 
nomina, în timp ce, după teza raționalistă, limbajul este o creație a gândirii. Cu 
ajutorul acestei scheme de interpretare, Florian alcătuieşte schița unei istorii a 
logicii, cea mai întinsă parte a acesteia subscriind convingerii că „Structura 
limbajului dictează structura gândirii“'55, adică la ceea ce se numește „logică 
clasică“. Forța sofisticii se bazează tocmai pe această presupoziţie. Nominalismul 
modern ajunge, după o evoluţie ce duce la Berkeley, să poată înlătura confuzia 
dintre limbaj şi gândire. În direcţia raţionalistă este examinat E. Cassirer şi inter- 

pretarea sa a limbajului ca simbol. Cassirer se plasează în descendența Kantiană 
(Kant fiind de fapt raționalist, deşi nu mai poate fi vorba la el de un raționalism 
dogmatic, sinteza pe care el ar fi realizat-o între raționalism şi empirism fiind 
respinsă de Florian), după care gândirea activă modifică natura lucrurilor după 
legile ei a priori. Funcția simbolică a spiritului este o consecinţă a activității 
spontane unitare a conştiinţei. Ca atare, Florian consideră că adevărul ei depinde de 
această dogmă a activității conştiinţei. În plus, ea este incapabilă de a explica 
„diversitatea formelor şi conţinuturilor, cum şi imposibilitatea de a explica de ce nu 
orice formă se potriveşte cu orice conținut şi invers“"*6. 

Cât priveşte paralelismul logico-gramatical, aici se evidenţiază contribuția 
lui H. Bergson: limbajul spaţializează, materializează, ne îndepărtează de realitatea 
fluidă a devenirii de calități. Stadiul primar al intuiţiei, instinctul i se opune. Dar 
inteligența (gândirea) depinde de limbaj, şi în acest sens avem de-a face cu un 
paralelism. Numai că, obiectează Florian, înlăturând acest paralelism, nu se 
instalează intuiţia, aşa cum crede Bergson, ci se repune gândirea în drepturile ei, 
pentru că ea, într-adevăr, e deformată de structura spaţială a limbajului. Cu aceasta 
ajungem la a treia soluţie, cea a dualismului logico-gramatical. Acesta afirmă că 
„gândire şi limbaj sunt eterogene în esenţa lor şi totodată solidare de fapt. Aici este 
tragedia existenței umane“. M. Florian îşi nuanțează poziţia, precizând că lim- 
bajul nu are un rol diabolic, prin care ar tulbura gândirea pe care o exprimă, o 
logică ascunsă în limbaj este acceptată. Dar limbajul nu este nici un interpret 
credincios al gândirii. El se poate înstăpâni asupra ei, producând psitacismul, „beţia 
de cuvinte“. 

Relaţia dintre gândire şi limbaj este determinată de Florian mai precis 
astfel: „Interacțiunea dintre cuvânt şi gând nu ne îndrituieşte a conchide că omul 
gândeşte fiindcă vorbeşte, ci numai că omul vorbeşte fiindcă gândeşte““i58. Sensul 
este cel care apare atunci când vorbirea este însoțită de gândire. Limbajul creează 
semne (facultas signatrix). Pe urmele lui H. Delacroix, Florian reţine următoarele 
distincții: limbajul este distins de limbă (primul este funcția generală, a doua tota- 
litatea de semne disponibile insului, cu origine socială) iar vorbirea se distinge de 
vorbă (prima: formularea verbală, cea de-a doua: cuvântul, mecanismul psihofizic 
ce permite exteriorizarea formulării verbale). Cu ajutorul acestor distincţii, sim- 
bolul se dovedeşte mai restrâns ca sferă decât semnul, care se aplică şi raportului 
de semnificare. Limbajul nu este un simbolism decât ca „semn sensibil pentru un 
dat nesensibil, pentru gândire“!?. Ca atare, nu se poate vorbi de simbolism a cărui 
verificare este imposibilă, simbolismul nefiind ficțiune. Examinarea funcției 
simbolice pune în lumină o funcţie a limbajului: „limbajul e un mijloc de a fixa sau 
de a contura gândirea“. Florian se îndreaptă în continuare asupra funcției sociale 
a limbajului. Originea colectivă a limbajului justifică tendinţa lui spre intelec- 
tualizare şi abstractizare, întărită de contextul folosirii lui, în care prioritatea 

gândirii se afirmă, fără ca solidaritatea ambelor să dispară. Prioritatea gândirii nu 
înseamnă că limba este absurdă, decât dacă transformăm opoziţia contrară dintre 
ele într-o opoziție contradictorie. Florian citează îndemnul lui Rehmke: „logica 
cave gramaticam“, pentru ca normele limbajului să nu-i fie substituite. 

Gândirea poate fi trădată de limbaj în şase moduri: 


1. Cuvânt fără idee 

2. Cuvinte legate de mai multe idei 

3. Cuvânt legat de o singură idee, subtil (cu sens de obscur - n.n.) 
diferențiată 

4. Cuvânt care înlocuieşte/confundă obiectul 

5. Cuvânt confundat cu un obiect oarecare, dar nu cel obişnuit 


6. Cuvânt legat arbitrar de o idee, pretinzând valabilitate pentru această 
legătură 


Gramatica poate aduce trei tipuri de neajunsuri logicii: 


1. Ambiguitatea, echivocaţia, amfibolia sau amfibologia (rezultat al înţe- 
lesului de regulă neclar al cuvintelor şi propoziţiilor) 

2. Amestecul funcţiei teoretice a limbajului cu elemente afective şi vo- 
luntare (funcţie de sugestie) 

3. Transferul caracterului de activitate a limbajului asupra gândirii. Con- 
fuzia dintre analiza logică (constatatoare), proprie gândirii, şi cea a 
limbajului (reală, activă). 


O dată înlăturate aceste piedici, Florian consideră a fi create condiţiile 
pentru o înțelegere adecvată a determinării logicii ca formală. Sensul, din punct de 
vedere logic, nu trebuie deosebit de obiect, aşa cum procedează fenomenologia 
husserliană (respingerea viziunii psihologiste, care vorbeşte despre un act psihic 
este de la sine înțeleasă), şi ipostaziat ca existând independent de conştiinţă, nici 
plasat în conştiinţă. El „nu se află nici în afară de conştiinţă, întocmind lumea 
ideală a sensurilor, nici în conştiinţă, ci sunt chiar obiectele, nu însă privite în sine 
— aceasta e opera ontologiei — ci privite într-un anumit raport, anume acela logic de 
determinare în judecată, deci acela de predicare“!S!. Logica formală se ocupă deci 
cu raportul logic de predicare, cu precizările care au fost aduse până acum. 

În continuare, ca o propedeutică la problema adevărului, Florian va inves- 
tiga termenul de cunoştinţă. El va reveni mai pe larg asupra acestuia în Curs de 
logică şi epistemologie IV, de aceea expunerea sa privind cunoştinţa o vom urmări 
acolo. Trebuie însă menţionată de pe acum opinia autorului, după care criza 
adevărului este criza cunoștinței. 

Florian înregistrează un pesimism persistent şi adânc înrădăcinat când este 
vorba despre adevăr şi eroare, pe care îl botează „hamletism logic“. Hamletismul 
logic este o consecință a activității gândirii, care, deşi îngrădită de „legi ale 
gândirii“, mai degrabă întâlneşte în calea ei eroarea decât adevărul. Filosofia lui 
Hans Vaihinger este citată de Florian ca reprezentativă pentru acest hamletism, 


16. Tbidem, p.149. 

propria încercare fiind o încercare de a-l abandona. O primă mişcare în această 
direcție este înlăturarea prejudecăţii că eroarea şi adevărul ar fi separate de o 
prăpastie de netrecut, precum şi orice susținere a acesteia prin factori subiectivi, 
cum ar fi siguranţa, credința, „convingerea“. Al doilea pas este formularea însăşi a 
chestiunii de care depinde totul: „Este adevărul (sau eroarea) un termen de 
«esență», o proprietate care poate fi privită în sine — deşi a fi privit în sine e adesea 
socotit cu a exista în sine, deci cu a fi o substanță — , sau e un termen de relaţie? 
Aşadar, adevărul exprimă o proprietate, ce se află în unitate cu altceva, sau e un 
simplu raport? 

Un răspuns afirmativ la această întrebare a fost înlesnit de tendința 
limbajului de a personifica (ipostazia) şi de o opinie veche, prin care adevărul este 
o calitate oarecum substanţială, înregistrată de scolastică sub forma cunoscutului 
dicton omne ens verum, bonum, unum. Trecerea de la considerarea adevărului ca 
proprietate a existenței la considerarea lui ca existență este un abuz. În plus, 
existenţa nu e nici adevărată, nici falsă, ea este dată!%%. 

Respingerea acestui punct de vedere privind adevărul a dus la apariția unei 
alte posibilități substanţialiste: adevărul ca proprietate a gândirii, cu consecința 
limită a „subiectivizării“ lui. Acesta a fost susținut în două variante: 

1. adevărul-noţiune (adevărul aparţine ideii veritabile, reprezentării active); 

2. adevărul-judecată (adevărul este proprietate a judecății, inclusiv a judecă- 
ților zise „impersonale“, în timp ce o idee izolată nu este nici adevărată, nici falsă). 

Sarcina pe care şi-o propune Florian este de a dovedi falsitatea celei de a 
doua variante („Misiunea de căpetenie a cursului nostru este să arate că o 
«cunoştinţă adevărată» e un truism; o cunoştinţă, întrucât este cunoştinţă, trebuie să 
fie adevărată“!“), cu tot prestigiul pe care ea îl are. Acest prestigiu depinde și de 
noțiunea de „sinteză“. 

Curs de logică II (1941-1942), în formă litografiată, debutează prin 
Reforma logicii care, precum am văzut, a fost publicată şi separat. Textul Reformei 
logicii este urmat de diviziunea tratând Principiile sau axiomele logice. Florian 
consideră că investigația fundamentală în logică are ca temă culminantă principiile 
sau axiomele logice. Nu există un acord privind numele noțiunilor supreme ale 
logicii, cum nu există acord nici în ceea ce priveşte celelalte aspecte ale „legilor 
gândirii“, inclusiv numărul lor. Celor trei tradiționale (principiul identității, contra- 
dicției, terțiului exclus) li s-a adăugat principiul rațiunii suficiente. Sunt înregistrate 
tentative de reducere la unul singur (principiul identităţii — neformulat ca atare de 
Aristotel) ale principiilor, precum şi reducerea principului rațiunii suficiente la cele 
ale identității şi contradicției, dar şi încercări de a le multiplica numărul (de 
exemplu Benno Erdmann şi logistica, prin care Florian înţelege logica matematică). 
În ceea ce priveşte valoarea principiilor logice sunt citați E. Goblot (care le 
restrânge valoarea la minimum), B. Erdmann şi Arthur Drews (care acordă o 
valoare specială principiului identității, dar nu şi celorlalte), pentru ca autorul să le 
recunoască locul cuvenit în partea fundamentală. 


'52 Ibidem, p.178. 
163 Ibidem, p.179. 
164 Tbidem, p.180. 

În încheierea unei dezvoltări istorico-sistematice pe care renunțăm s-o 
prezentăm din motive de spațiu, M. Florian enumeră cinci interpretări date legilor 
logicii: 

1. Interpretarea normativă; 

2. Interpretarea psihologic naturalistă; 

3. Interpretarea categorială; 

4. Interpretarea valoristă; 

5. Interpretarea ontologică. 

Curs de logică III (1944-1945), litografiat, începe prin a examina cauzele 
declinului spiritului critic (prin care Florian înțelege „acceptarea gândirii dirijate 
[...] cultul puterilor a-teoretice, afective şi instinctuale, pe scurt, [...] triumful a ceea 
ce s-a numit mai mult negativ «iraționalism» sau <anti-intelectualism»"""5%), care 
sunt la număr două: 

1. Progresul teoriei sau ştiinţei, biruința gândirii sistematice, constituirea 
noii ştiinţe a naturii au produs răsturnarea modului arhaic de a gândi şi trăi al 
omului. Claritatea gândirii pe care a dobândit-o omul, a îndreptat-o către lumea 
materială, sensibilă. Involuntar însă, sporul lucidităţii este răspunzător de oboseala 
de a gândi'S6. Nevoia de competenţe din diversele domenii ale activităţii ştiinţifice 
a produs şi apariția îngustimii de vederi şi vanitatea profesională, „efecte irațio- 
naliste ale «abuzului» de ştiință“!%. 

2. Misticismul şi credința: „misticismul ancestral“ s-a eliberat de sub tutela 
religiilor instituționalizate (desigur că mai ales a religiei creştine), producând 
diverse manifestări, între care romantismul, cultul forței şi violenței. Misticisimul 
nu este legat necesar de religiozitate. 

Mircea Florian analizează în continuare modul în care ştiinţa a contribuit la 
dezintelectualizare; neavând o semnificație propriu-zis logică, renunțăm să rezu- 
măm punctul său de vedere!“%. Semnificație logică are următoarea diviziune: Idei 
cardinale în logică. Preconcepții de înlăturat, prezentată de autor ca o continuare 
firească a analizei cu care începe cursul. Aici sunt enunțate cele trei idei la care 
filosoful subscrie: I. Logica e inevitabilă. Necesitatea ei nu este normativă sau 
ideală; II. Teoria „activităţii spontane a gândirii“ este denunțată împreună cu teoria 
conținuturilor de conştiinţă; III. Există, pe lângă cele două mari erori (cunoscute 
deja de cititor din celelalte scrieri prezentate) şi alte idei inflaționiste şi precon- 
cepţii secundare, analizate în diviziunile: a. corelazia subiect-obiect, b. adevăr şi 
eroare, c. afirmație-negaţie. 

Cu aceasta, se ajunge la rezumarea cursului precedent, care scoate în 
evidență unele îmbunătățiri ale divizării logicii datorate lui Florian: în locul 


165 M. Florian, Curs de logică III, pp. 3—4. 

166 Ibidem, p. 6. 

57 Tbidem, p.17. 

16 Motivul pentru care Florian face loc într-un curs de logică unor probleme pe care nu le 
întâlnim în tratate tradiționale (chiar în unele mai puțin tradiționale) nu este foarte greu de întrevăzut. 
Ne găsim în plin război, în urna unor evenimente excepționale şi în aşteptarea altor evenimente ieşite 
din comun. Nevoia de a găsi o justificare a acestora de către conştiințele contemporane nu putea fi 
trecută cu vederea. 

împărțirii în teoria elementelor şi teoria metodelor s-a propus despărţirea în logică 
generală şi specială'*. 

Teoria noţiunii continuă cu examinarea raportului dintre Conţinut şi sferă 
sau clasă. Logica modemă acordă întâietate conținutului, în vreme ce logica mai 
veche punea în prim plan sfera. Sunt înregistrate puncte de vedere după care fie 
conținutul (Goblot), fie sfera (L. Susan Stebbing) ridică dificultăți de explicație, 
precum şi variația terminologiei de-a lungul timpului. Conținutul este definit ca 
„înțelesul“, comprehensiunea noțiunii”, El este alcătuit din note; acestea se aplică 
doar noțiunii (O. Külpe) sau e valabilă pentru obiecte (J. Geyser). Florian optează 
pentru a doua variantă: notele noțiunii trebuie să fie calitățile obiectului. Inves- 
tigarea raporturilor reciproce ale notelor conduce la identificarea de note originare 
şi note derivate. Derivarea este analitică sau sintetică. De asemenea, notele sunt 
esențiale şi neesențiale (accidentale), acestea din urmă nefiind cuprinse în 
definiție. Împărţirea notelor în esențiale şi neesențiale a fost contestată de Sigwart 
(parțial) şi Külpe (în întregime). Florian are următorul punct de vedere: „nu se 
poate vorbi legitim de esențial-neesențial decât acolo unde avem un multiplu în 
unitate“”!. În sfârşit, notele mai pot fi comune sau proprii. Examenul termenului 
de conținut se încheie cu punctul de vedere propriu asupra problemei. Referindu-se 
la J. Rehmke, M. Florian arată că termenul de conţinut apare ca urmare a confuziei 
dintre gramatică şi logică’. La Aristotel încă apare „fatala confuzie“ dintre 
aparținere şi conţinere. Pentru Florian, conținutul este echivalent cu sensul noțiunii. 

În ceea ce priveşte sfera noţiunii (numită şi clasă), ea este „domeniul de 
valabilitate“ sau „câmpul“ noțiunii. Dar şi termenul de sferă este o metaforă spa- 
țială. „N-are nici un sens de a vorbi de universal ca de un conţinător în care intră 
alte noțiuni sau indivizi sau de ceva sub care cade ceva“. Termenul de sferă se 
dovedeşte echivoc deoarece este întrebuințat în două sensuri (distincţia aparține lui 
Sigwart): un sens logic (relaţia unei clase cu subclasele pe care le include) şi un 
sens empiric care priveşte relația clasei cu membri individuali care o compun, şi 
care sunt reali sau ideali. În sens logic, sfera este mărime constantă. Totuşi, spre 
deosebire de conținut, care este unitate organică, sfera este un agregat de noțiuni 
(în cele din urmă de indivizi). Noţiunea individuală nu are sferă. 

În continuare este expusă teoria conotației şi denotaţiei la Mill (acesta este 
criticat pentru că „nu ştie a generaliza propria constatare, anume că orice atribut 
poate avea un alt atribut“) şi a intensiunii şi extensiunii la Keynes (care vorbeşte 
despre intensiunea subiectivă, convenţională şi obiectivă, termenul lui Mill de 
conotaţie fiind restrâns de Keynes la intensiunea convenţională). 

Bogaţia sau sărăcia noțiunii depind de un alt cuplu de termeni: abstracția şi 
determinaţia. Genul şi specia „servesc pentru a fixa mărimea sau întinderea unei 


19 M. Florian, op. cit., p. 65. 
170 jbidem, p. 74. 

171 Ibidem, p. 80. 

172 [bidem, p. 82. 

173 Ibidem, p. 88. 

174 Ibidem, p. 100. 

sfere, teritoriul de aplicație a unei noțiuni şi totodată implică la baza lor sărăcia sau 
bogăţia conținutului“ ”, 

Înainte de a trece la felurile de noțiuni, Florian examinează cele șapte legi 
care guvernează raportul dintre sferă şi conținut: 

1. Conţinutul şi sfera stau şi se schimbă în proporţie inversă; 

2. Dacă o noţiune mai generală (A) este conținutul alteia mai puțin generale 
(B), atunci aceasta (8) aparține sferei celei dintâi (A); 

3. Dacă B cade în sfera lui A, atunci B cade în sfera tuturor sferelor care 
cuprind pe B; 

4. Dacă B e total cuprins în A, A este parţial cuprins în sfera lui B; 

5. Dacă din două noţiuni comparate cu a treia numai una e cuprinsă în sfera 
celei de-a treia, primele două nu se cuprind una pe alta; 

6. Dacă două noţiuni cuprind pe a treia, se cuprind parțial una pe cealaltă; 

7. Dacă o noţiune cuprinde în sfera ei două noţiuni, acestea nu se cuprind 
una pe alta. 

Felurile de noțiuni: 

1. Noţiuni individuale şi noțiuni generale. Este înlăturată confuzia dintre 
individual şi particular, care apare de pildă la N. O. Loskij, şi care conduce din nou 
la conținuturile de conştiinţă şi la activitatea gândirii (individualu! este o noţiune 
numai dacă este predicat al unei judecăţi, dar această situație este limitată la 
judecăţi de tipul „Acesta este Pavel“. Fără supoziţia că activitatea gândirii menține 
sau elimină elemente ale noțiunii, nu putem considera exemplul citat ca judecată în 
care noțiunea individuală este predicat), apoi este examinată noțiunea generală. 
Aceasta nu ridică dificultăți comparabile cu cele înregistrate la cea individuală. 
Florian examinează aici raportul dintre conţinutul şi sfera noțiunii, pentru a stabili 
care dintre acestea legitimează generalitatea (este citat J. Geyser pentru punctul de 
vedere după care sfera este responsabilă de generalitatea noțiunii, dar şi confuzia 
acestuia dintre particular şi individual, căreia i se datorează opțiunea favorabilă 
sferei). Sunt determinate cinci feluri de prezență a generalului: general este dat în 
fiecare caz sau exemplar („omul e un biman“), este luat în cazul nomnal („omul 
preferă starea de sănătate“), este luat în medie („omul trăieşte 50 de ani“), este luat 
tipic („omul este fabricant de instrumente“), în sfârşit, este luat în cazul ideal 
(„omul urmăreşte binele“). Toate sunt legitime, dar nu suficient diferenţiate. 
Interpretările lui Alex. Pfänder şi Benno Erdmann, care diferențiază la nivelul 
generalului însuşi sunt însă respinse, deoarece acesta „este unul şi acelaşi“!6. 

Florian înregistrează următoarele tipuri de noțiuni generale: 

a) noțiunile generale propriu-zise; 

b) noţiunile plurale; 

c) universale; 

d) colective. 


175 [bidem, p. 111. 
176 Ibidem, p. 149. 

2. Notiunea de esenţă şi noțiunea de relaţie. Distincția este considerată de 
Florian „capitală“, „Esența e genul speciilor şi specia indivizilor“, În privința 
relaţiei: „relatele sau termenii relaţiei por, exista independent de relaţie, însă rela- 
ţia nu e independentă de termeni“ (s. a.)'%, O oarecare independență este recunos- 
cută relației întrucât termenii ei pot varia în cadrul aceluiaşi fel de obiecte, relația 
rămânând aceeaşi. Relaţia este formă sau tipar în care materialul care se toarnă este 
supus schimbării. 

Curs de logică (IV) şi Epistemologie (1945-1946) se găseşte sub formă 
litografiată şi continuă expunerea din cel anterior, având totuşi intercalată la 
început o diviziune intitulată Ce este cunoştinţa? Cu toate că nu are o semnificație 
propriu-zis logică, ea este importantă pentru concepția generală filosofică a auto- 
rului, motiv pentru care a şi fost publicată separat de către acesta. 

Pgntru Florian singurele întrebări valabile în privința cunoștinței sunt: ce 
este cunoştinţa şi cum este ea posibilă". La prima întrebare răspunde: „cunoştinţa, 
în sensul cel mai larg, este esența conştiinţei. Este un fapt elementar că tot ce e trăit 
de o conştiinţă (...) este însoțit de acea minunată lumină care este cunoştinţa în 
sens general“ -. În sens restrâns, cunoştinţa implică obiectul, astfel că „a cunoaşte 
este a constata un obiect sau a lua act de o prezenţă în proprietățile ce aparțin 
numai ei“, ceea ce este echivalent cu „a avea sau a lua posesie prin conştiinţă de 
ceva, de un obiect“ (s. a... Iniţiativa conştiinţei implicată de definițiile de mai sus 
poate conduce la ideea că cunoştinţa este o relație specifică între subiect şi obiect. 
Aceasta este o iluzie, fapt dovedit de un regressus ad infinitum pe care îl produce, 
asemănător paradoxului aristotelic al celui de-al treilea om, în realitate cunoştinţa 
nefiind o relaţie, ci implicând o relaţie'*? 

Noţiunea de posesie trebuie văzută, după Florian, dublu: fie ca posesie- 
apartenență, fie ca posesie-conţinut. Numai prima poate reveni conştiinţei 
(cf. infra, prezentarea raportului dintre predicat şi subiect la Aristotel). Cunoştinţa 
nu este însă posesie-apartenență: „Posesia obiectului prin cunoaşterea lui este o 
posesie ireductibilă la apartenenţă sau conţinut“'55, este o posesie fără relație între 
doi termeni. 


3.5.3.2. Traducerea Organon-ului aristotelic 


Mircea Florian a dus la bun sfârşit în ultimii ani ai vieții întreprinderea de 
transpunere în limba română a operei logice a Stagiritului. Este singura traducere 
integrală a Organon-ului în româneşte. Ea este însoțită de un solid aparat critic, cea 
mai mare parte a lui aparținându-i lui Florian. Primul volum din cele patru 
(vezi Bibliografia) conţine o introducere la întreaga traducere, intitulată Logica lui 
Aristotel. După ce consemnează rolul Stagiritului la dezvoltarea ştiinţei şi citează 


17 Ibidem, p. 160. 
178 Jbidem, p. 166. 
1% Curs de logică (IV) şi Epistemologie, p. 5. 
180 bidem, pp. 7-8. 
18! Jbidem, p. 9. 
182 a Ibidem, p. 27. 
8 Ibidem, p. 34. 

aprecieri elogioase ale unor personalități referitor la el, Florian trece la prezentarea 
lui scrierilor de logică. 

Sunt menţionate dificultățile privind ordinea originară a elaborării, pater- 
nității unor titluri, chiar a celui al întregului corpus, precum şi faptul că cele şase 
lucrări care îl alcătuiesc corespund principalelor capitole ale logicii moderne. 
Scrierile aristotelice de logică sunt o operă vie, ieşită din redactarea revizuită a 
cursurilor ținute de fondatorul Liceului. 

Categoriile se ocupă de noțiuni sau termeni „fără legătură“, exprimând 
felurile generale ale existenței şi corespunde în mică măsură cu ceea ce în logică 
este teoria noțiunii. 

Despre Interpretare tratează propoziția sau judecata, pentru care Aristotel 
nu dispune de un termen tehnic. 

Analiticile rețin pentru judecată termenul de premisă (npótaoıs) definit ca 
vorbire afirmativă (ÎASyoş katagatıkóç) sau negativă (&nogatıkós). Toate scrierile 
logice, cu excepţia primelor două, se ocupă cu raționamentul. Analitica primă stu- 
diază silogismul în genere. Analitica secundă se ocupă de demonstraţie (&nóðeks) 
şi, împreună cu cea dintâi, constituie contribuţia cea mai originală a lui Aristotel. 

Topica se concentrează asupra speciei raționamentelor „dialectice“ sau 
raționamentelor fundate pe „opiniile“ celor care participă la „discuţii“. Dialectica 
este o parte separată de analitică (apodictică, bazată pe premise, ştiinţifică), 
raționând pe baza „locurilor comune“. Prin „topică“, Aristotel înțelege şi modul de 
a construi un raționament, corect şi eficace. Inrudirea dintre categorii şi locuri 
comune i-a făcut pe scolastici să le denumească pe primele predicamente, pe cele- 
lalte predicabile. 

Respingerile sofistice cercetează procedeul „elenchic“ (EAeyyoc = respin- 
gere), „partea negativă, oarecum patologică a teoriei raționamentului“!*“. 

Aristotel a evoluat de la o concepţie apropiată de cea platonică, admițând 
două metode de raționament (dialectică şi apodictică), spre acceptarea numai unei 
singure metode ştiinţifice: „apodictica“. El nu a utilizat pentru disciplina pe care a 
inventat-o termenul de „logică“. Florian identifică denumirea preferată de Stagirit: 
analitică. 

Izvoarele logicii aristotelice sunt analizate succint. Este evidenţiat rolul 
exerciţiului dialectic şi a tehnicii discursului în context mai larg, dar şi în formarea 
lui Aristotel în anii petrecuți lângă Platon. Ştiinţa naturii, mai ales matematica, 
afirmă raționamentul necesar. Este evidenţiată similitudinea dintre terminologia 
matematică greacă şi cea logică, dar şi nematematismul lui Aristotel. 

Cu încercarea de a determina orientarea generală a logicii aristotelice 
regăsim temele obişnuite ale gândirii lui Florian. După el „miezul problematicii 
[constituite în jurul logicii aristotelice — n. n.] este găsirea factorului dominant, şi 
deci determinant, al logicii aristotelice: este factorul psihologic, cel gramatical, cel 
formal sau cel ontologic?“1%. Factorul psihologic este respins cu uşurinţă, textul 
aristotelic neautorizându-l. În privința factorului gramatical, Florian evidențiază 


184 M, Florian, Logica lui Aristotel, în: Aristotel, Organon, I, Editura Ştiinţifică, Bucureşti, 
1957, p.12. 
185 Ibidem, p. 20. 

caracterul convenţional pe care limbajul îl are potrivit concepției Stagiritului, dar şi 
paralelismul absolut admis de acesta între „existență“ (elvou) şi „vorbire“ 
(A€yeo8ou). Nici factorul gramatical nu trebuie exagerat însă. Gramaticismul, extra- 
polarea factorului gramatical, are ca consecință interpretarea logicii aristotelice ca 
formalistă. Această interpretare a fost pregătită de logica stoică, scolastică, 
consacrată de Kant şi de filosofi de după el, în special de logistică, care este un 
formalism radical. Caracterul formal al logicii aristotelice depinde de înţelesul pe 
care îl ia „forma“: ca relație subiectivă între gândiri, forma nu poate fi împrumutată 
acestei logici, dar ca raporturi ale existenței, esențe ale lucrurilor, formele sunt 
studiate de logica în discuție. Interpretarea ontologică este consemnată de Florian 
prin menționarea susținătorilor ei. 

Trecem apoi la fixarea locului logicii între ştiinţe. Aristotel a creat această 
problemă, fiind cel care a clasificat ştiinţele pe baza „facultăţilor“ conştiinţei: există 
ştiinţe teoretice, poetice, practice. Logica nu se găseşte în nici unul dintre elementele 
clasificării. Ea are o situaţie excepțională: „este un «instrument» al inteligenței cu 
aplicaţie universală, fiindcă ea este un punct de intersecție al tuturor planelor pe care 
se mișcă viața omului“. Voința de a găsi adevărul dă specificul logicii, inclasi- 
ficabil. Totuşi, aspectul teoretic este preponderent, fapt care se datorează conținutului 
ei, aspectelor ei fundamentale. Este înregistrată tentativa de a stabili care dintre 
determinaţiile gândirii (noţiunea, judecata, raționamentul) primeşte rolul dominant: 
Prantl pune accentul pe cea dintâi, Trendelenburg pe judecată, Maier pe silogism. 
Guido Calogero încearcă o poziţie prin care să fie recunoscută valoarea factorului 
dianoetic (reprezentat de activitatea de judecare şi de utilizare a silogismului), punând 
totuşi în prim plan factorul noetic (funcţia de prindere nemijlocită a esenţelor, noțiu- 
nile). Această ultimă atitudine este preferată de Florian. 

Un răspuns la întrebarea ce este cunoaşterea după Aristotel coincide după 
Florian cu stabilirea rolului specific pe care principalele determinări ale gândirii îl 
joacă în constituirea ştiinţei. Influența platonismului a fost suficient de puternică 
pentru ca Stagiritul să facă în cele din urmă un compromis cu el. Totuşi, tendința 
materialistă a rămas suficient de puternică, descendența lui Aristotel la conducerea 
Liceului întărind-o, până acolo că Straton introduce atomismul democritian în 
doctrina fondatorului şcolii. Inlocuirea de către Aristotel a doctrinei platonice a 
reminiscenței cu demonstrația văzută ca derivare a unor cunoştinţe noi din altele 
mai vechi prin construirea de silogisme şi inducţie este interpretată ca o atitudine 
materialistă. Experiența, lumea sensibilă, este dominantă în raport cu gândirea, 
lumea spirituală, la Aristotel, precumpăneşte la el individualul față de general. 
Apartenența (tó wn&pyew) generalului la individual se oglindeşte în logică în 
apartenența predicatului la subiect. Față de individual, specia are existență 
secundară. Dificultatea care apare aici privitoare la faptul că, deşi individul este 
real, nu el, ci generalul, este obiectul ştiinţei se datorează interpretării străine de 
concepția aristotelică, care absolutizează opoziţia dintre individual şi general: 
„Cunoaşterea are ca obiect, ca terminus: ad quem, individul, ceea ce este 
independent, «în sine», însă mijlocul prin care cunoaştem individul, terminus a 

quo, nu este însuşi individul, ci generalul, sau universalul, esența, care aparține 
individului şi, de aceea, este totdeauna dependentă“!*”. Originea în experiență a 
cunoştinţelor noastre nu îl transformă aristotelismul într-o doctrină empiristă. 
Cunoaşterea ştiinţifică nu este posibilă fără universal, iar senzaţia nu-l poate livra, 
ea rămâne la individual. Ştiinţa aristotelică se distinge prin trei caractere, aspecte 
ale aceluiaşi obiect: a) universalitatea; b) necesitatea; c) explicația cauzală. Aceste 
trei caractere o înfăţişează ca un complex de raționamente, de unde rezultă 
mijlocirea cunoaşterii ştiinţifice, trecerea de la o noţiune la alta, de la o noţiune mai 
generală la una mai puțin generală. Genul şi specia sunt distincte, specia nefiind un 
gen mai restrâns. Speciile sunt esenfele lucrurilor, genul materia sau principiul 
speciilor. Mircea Florian evidențiază importanța cunoaşterii nemijlocite în aris- 
totelism, a cunoaşterii indemonstrabile, dar evidente. Cunoaşterea nemijlocită este 
intelectuală şi perceptivă. Scopul ştiinţei este găsirea esenței şi menţinerea deose- 
birii ei de accident. 

În continuare, Logica lui Aristotel trece în revistă principalele teme logice 
aristotelice: a) Categoriile. Noţiunea; b) Judecata; c) Raționamentul în genere. 
„Silogismul“. Consideraţiile despre ele sunt completate cu Introducerile care 
precedă fiecare dintre scrierile logice ale Stagiritului. 

a) Categoriile. Noțiunea. Cuvintele „fără legătură“ sau noţiunile sunt o- 
biectul scrierii aristotelice cu care se deschide Organonul, considerată de Florian, 
împreună cu Introducerea lui Porphyrios, poarta de intrare în logică. Totuşi, catego- 
riile nu sunt noţiuni în genere, ci noţiunile cele mai generale sau comune, „genuri“ 
(yé), „formele existenţei“ (oyńpata rob 6vrog). Deşi traducerea termenului 
categorie prin „predicat“ este acceptată, se consideră că nu numai predicatele sunt 
categorii, ci orice fel de noţiune. Traducerea termenului de atribut nu este valabilă 
pentru orice categorie (de ex.: pentru substanță). 

b) Judecata. Pentru Florian, teoria aristotelică a judecății s-a constituit în 
cadrul silogisticii şi pentru nevoile acesteia. Este subliniată importanța noţiunii de 
„apartenență“ (ùrápyxetv) a predicatului la subiect, care este considerată ca fiind 
reală, nu numai formal-logică. Clarificarea relației dintre predicat şi subiect este 
marea descoperire a logicii aristotelice. Judecata poate fi adevărată sau falsă, 
adevărul şi eroarea apărând când afirmăm sau negăm ceva despre altceva, eveni- 
ment ce apare numai într-o judecată“. Un merit al lui Aristotel este acela că, spre 
deosebire de Kant, nu a considerat judecăţile „nedefinite“ drept o specie aparte. În 
privința clasificării judecăților după cantitate, Florian consideră că la Aristotel 
conținutul predomină asupra sferei, fapt atestat de necuantifiarea predicatului. 
Judecata categorică este forma elementară a judecății de relație. Referitor la moda- 
litatea judecăților, se subliniază înțelesul obiectiv ontologic înțelegerii acestora de 
către Aristotel, distinct de cel modern subiectiv (grad de certitudine). 

c) Raționamentul în genere. „Silogismul“. Cele două mari metode de care 
dispune ştiinţa, definiţia şi silogismul, se află în raporturi strânse: „Definiţia este un 

raționament condensat; raționamentul, o definiţie desfăşurată“! Cum raționa- 
mentul are nevoie de un punct de plecare nedemonstrabil, demonstraţia nu trece 
dincolo de principii, nici nu ajunge la fapte. Principiile şi faptele sunt cunoscute 
nemijlocit. Inducţia este locul în care nemijlocitul faptelor şi mijlocitul raționa- 
mentului se întâlnesc. Florian îi subliniază importanța în logica aristotelică, deşi 
tratarea ei redusă nu o pune suficient în evidență. Silogismele modale constituie o 
parte însemnată, dar „nu cea mai puțin spinoasă” a silogisticii aristotelice. 

Concluzia studiului privind logica aristotelică a lui Florian rezumă ideile 
desfăşurate în el. 

Anexă 


Deoarece cursurile de logică ținute de M. Florian la Universitatea din Bucureşti, 
cu excepția primului, care a fost editat (vezi Bibliografia), există numai în formă 
litografiată, am considerat util să le reproducem, în această Anexă, cuprinsul, pentru a avea 
viziune exactă privind conţinutul lor până la o viitoare editare. 


Curs de logică II (1941-1942) 
Reforma logicei: 
— Criza filosofiei şi revizuirea fundamentelor 
- Logica şi „fapta copernicană“ 
- Dincolo de psihologism, formalism şi normativ 
Principiile sau axiomele logice: 
— Principiul identității 
— Principiul contradicţiei 
— Principiul terțului sau mediului exclus 
— Fundamentul ontologic al principiilor logice. Principiul determinării 
— Principiul incluziunii 
Fundare şi început: 
— Valoarea de adevăr a principiilor logice 
- Diviziunea logicii 
Teoria obiectului pur logic. „Teoria elementelor“ sau „logica formală“; 
- Noţiunea 
e Noţiune şi realitate 


e Abstracție şi generalizare. „Activitatea gândirii“ 


Curs de logică III (1944-1945) 
Declinul spiritului critic. Cele două cauze principale 
Idei cardinale în logică. Preconcepţii de înlăturat 
Teoria noțiunii (continuare) 
— Conţinut sau sferă şi clasă 
Despre conţinut 
e Despre sferă 
* Conotaţie şi denotaţie la Mill. Intensiune şi extensiune la Keynes 


e Abstracţia şi determinaţia 

e Gen şi specie 
e Raportul dintre conţinut şi sferă 
— Felurile de noţiuni 
e Noţiuni individuale şi noțiuni generale 
e Noţiuni de esență şi noțiuni de relaţie 
+ Teoria lui Alex. Pfänder 
+ Teoria lui E. Cassirer 
+ „Logica relaţiei“ şi logistică 
+ Relaţii interne sau relații exteme? 
e Noţiuni simple şi noţiuni complexe 
e Noţiuni concrete şi noțiuni abstracte 
e Noţiuni posibile şi noțiuni imposibile 
— Raporturile dintre noțiuni 
e Noţiuni concordante 
e Noţiuni opuse. Opoziţie contrară şi opoziţie contradictorie 
e Noţiuni pozitive, negative şi privative 
e Noţiuni dependente. Corelativele 
— Termenii transcendentali. Predicabilele şi predicamentele 
e Termeni transcendentali 
e Predicabilele 
e Predicamentele (categoriile) 
— Definiţia 
e Definiţia şi surogatele ei 
e Natura definiţiei 
e Indefinibilii 


Curs de logică şi epistemologie IV (1945 — 1946) 

Ce este cunoştinţa? 

1. Necesitatea, dar şi greutatea de a defini cunoştinţa 

2. Criza modernă a adevărului este criza cunoștinței 

3. A cunoaşte este a avea ceva, a lua în posesie sau a prinde un obiect 
4. „A avea“ stă dincolo de activitatea sau pasivitatea spiritului 

5. Sensul termenilor de subiect şi obiect 

6. Cunoştința nu e o relaţie specifică între subiect şi obiect 

7. Nu e o relaţie, dar implică o relație secundară 


8. Definirea cunoștinței ca relație duce la relativism şi subiectivism 

9. O primă consecință a definirii cunoștinței ca relație: cunoştinţa este o imagine 


Sau o copie 


10. 
11. 
12. 
13. 
14. 
15. 


Încercări de a ocoli această consecință 

Cum trebuie înțeleasă conștiința pentru a nu face imposibilă cunoştiința 
A doua consecință: gândirea este spontană în dinamismul ei 
Universalu! nu e produs, ci descoperit de conştiinţă 

Mitul raţiunii creatoare, de origine mistică 

Rezumat. Sensurile cunoștinței 


Judecata 


16. 
17. 
18. 
19. 
20. 
21. 
22. 
23, 
24. 
25. 
26. 
27. 
28. 
29. 


30. 
31. 
32. 
33. 
34. 
35. 
36. 
37. 
38. 
39. 
40. 


I.Cele patru strate ale judecății 

II. Judecată şi propoziție. Teoria „metagramaticală“ 
III. Judecată şi psihologie 

IV. Judecată şi sens 

V. Judecată şi obiect. Teoria ontologică 
Elementele judecății. Subiect, predicat, copulă 
Care este elementul determinant? 

Rolul copulei în judecată 

„A fi“ ca predicat. Teoria lui Rickert 

Esenţa judecății. Teoria sintetică şi analitică 
Esenţa judecății. Teoria sincatatetică 

Esenţa judecății. Critica teoriei sincatatetice 

Teoria ontologică a judecății 

A. Judecata ca determinare (Teoria identităţii) 

B. Teoria incluziunii (Judecata după Lipps şi Losski)) 
Judecată şi întrebare 

Clasificarea judecăților 

Judecăţi de unitate şi judecăţi de esență 
Impersonalele sau „propoziţiile fără subiect“ 
Judecăţile denominative 

Judecata de existență 

Judecăţile axiologice (judecăţi de valoare şi judecăți nominative) 
Judecata de valoare 

Judecăţi analitice şi judecăţi sintetice 

Diviziunea judecăților după categorii sau „titluri“ 


Calitatea judecăților 

3.6. Logistica şi cursurile de logică ale lui 
Nae lonescu 


Viorel VIZUREANU 
3.6.1. Date biografice 


Nae (Nicolae) Ionescu s-a născut pe 4/16 iunie 1890 la Brăila, oraş în care 
va urma şi cursurile liceale. În 1909 se înscrie la Universitatea din Bucureşti, secția 
filosofie, unde audiază, printre altele, cursurile lui C. Rădulescu-Motru. Membru al 
Societăţii de Studii Filosofice, înfiinţată şi condusă de acelaşi C. Rădulescu-Motru, 
din 1911. În 1912 îşi ia licența în filosofie (magna cum laude) la aceeaşi 
universitate cu teza Metoda geometrică în „Etica“ lui Spinoza. 

Îşi face apoi studiile doctorale în Germania, la Universitățile din Găttingen 
şi München, unde audiază cursurile lui E. Husserl (teoria cunoaşterii), G. E. Müller 
(psihologie), D. Hilbert şi Klein (matematică), Kiilpe şi Pfânder (logică), Baeumker 
(scolastică), Hertwig (biologie), Brentano şi v. Mayer (economie), Rehm, Fischer 
şi Förster (pedagogie). Studiile doctorale se finalizează cu două lucrări de seminar: 
Erkenntnistheoretisches zur Mengenlehre (Teoria mulțimilor din punct de vedere 
al teoriei cunoaşterii) şi Zum Begriff des „apriori“ (Asupra conceptului de „a 
priori“). Îşi ia doctoratul (magna cum laude) cu teza Die Logistik als Versuch einer 
neuen Begriindung der Mathematik (Logistica — Încercare a unei noi fundamentări 
a matematicii). 

În mai 1919 se întoarce în țară. Lucrează, începând cu oct. 1919, ca 
secretar de redacție la revista „Studii filosofice“, publicaţie a Societăţii de Filosofie 
din care făcea parte". Nu se cunosc motivele pentru care se va retrage în 1924 din 
această funcție, lăsând locul lui Mircea Florian, urmat de N. Bagdasar. Nae Ionescu 
are un merit important în reformarea amintitei societăți — transformarea ei în 
societate pe acțiuni, modernizarea publicaţiei acesteia, care capătă cu acest prilej 
titulatura „Revista de filosofie“ (1923), stabilirea de contacte cu străinătatea!”?. 
Unul dintre prietenii constanți ai lui Nae Ionescu, matematicianul Octav Onicescu, 
va publica şi el în paginile revistei. 

Îşi începe activitatea didactică la Universitatea din Bucureşti din toamna 
anului 1919, fiind numit, de la 1 ian. 1920 în funcţia de asistent universitar la 
seminarul de psihologie şi logică, în locul lui Marin Ştefănescu, numit la Cluj. 


'91 După cum arată documentata lucrare semnată de Dora Mezdrea (Nae Ionescu. Biografia 


II, Editura Acvila, 2002), consultată de noi pentru prezenta documentare, „şedinţele şi conferințele 
publice ale Societăţii de Filosofie se vor desfăşura ... cu regularitate. Străduințelor lui Nae Ionescu se 
datorează reluarea şedinţelor în sala mare a Fundaţiei Universitare «Carol I», începând din martie 
1920“, p. 72. 

12 Ibidem, p. 74. 

Titularul cursului era C. Rădulescu-Motru. Tradiţionala lecţie de deschidere, intitulată 
Funcțiunea epistemologică a iubirii, este audiată de 15—20 de studenţi, printre care 
V. Băncilă şi N. Bagdasar. Ulterior îi vor fi studenți Mircea Vulcănescu (care 
frecventa cursurile lui Nae Ionescu încă de pe când era elev de liceu), probabil 
T. Vianu, C. Floru, Mircea Eliade, D. C. Amzăr, Florea Tutugan”, C. Noica, Emil 
Cioran, N. Tatu, Mihail Sebastian!" etc. În primii ani introduce în spațiul universitar 
concepțiile unor filosofi şi logicieni contemporani, preponderent germani, necunoscuți 
sau foarte puțini cunoscuți până atunci la noi: B. Bolzano, Fr. Brentano, E. Husserl, 
C. Stumpf, H. Cohen, P. Natorp, W. Wildenband, B. Russell, L. Couturat, 
A. Whitehead etc. 

În paralel, în perioada 1919-1921, este cadru didactic şi director de studii 
la Liceul Militar de la Mănăstirea Dealu, unde îl are drept coleg, printre alţii, pe 
Octav Onicescu. Începând din 1922 este şi profesor de psihologie la nou înființatul 
Institut Naţional de Educaţie Fizică (printre colegi : Fr. Rainer, O. Onicescu, Floria 
Capsali, George Georgescu etc.). 

Din 1921 şi (probabil) până în 1924 este membru şi cenzor al Institutului 
Social Român înfiinţat de D. Gusti (conferința Sindicalismul, ţinută în 11 martie 
1923, reprezintă materializarea colaborării lui Nae Ionescu cu I. S. R.). 

Concomitent desfăşoară o susţinută activitate publicistică, putând fi consi- 
derat cel mai important publicist de formaţie filosofică de la noi. Începând din 1919 
şi până în 1925 scrie la „Ideea europeană“, sub direcţia aceluiaşi C. Rădulescu- 
Motru. Ulterior mai publică la „Gândirea“, „Politica“, „Est-Vest“ etc. şi îndeosebi 
la „Cuvântul“ (unde preia, din 1926, rubrica lui Nechifor Crainic!%). 

În 1922 primeşte Premiul „Vasile Conta“ al „Gazetei matematice“, acordat 
de un comitet din care făcea parte şi G. Ţiţeica pentru articolul publicat în aceeaşi 
revistă şi intitulat Comentarii la un caz de intraziență a conceptelor matematice, 
considerat de altfel ca fiind singura lucrare de filosofie matematică publicată în 
România între iulie 1921 şi iulie 1922. 

Este îngrijitorul ediției Vasile Conta, Opere complete, vol. |: Teoria 
fatalismului (textul lui Conta era pentru prima oară tradus în întregime din limba 
franceză), apărută în 1923 în „Biblioteca filosofică“ a Editurii Cultura națională. 

În 1925 ţine (în calitatea de conferențiar suplinitor pe care o deţinea din 1921) 
un curs de Filosofia religiei, considerat „prima abordare fenomenologică a religiei din 
cultura română“!%5. După ce își ia docența în iunie 1925 este numit în postul de 


p3 Logicianul FI. Țuțugan îşi va susține teza de doctorat în 1945, intitulată Cercetări asupra 
operațiilor logice a căror valabilitate a fost contestată de unii logisticieni, în care — în problema rela- 
tiilor opuse extreme sau adverse şi determinarea lor logică — îşi argumentează demonstrația citând din 
cursul de logică al lui Nae Ionescu, ținut în anul universitar 1935-36. Cf. D. Mezdrea, op. cit., p. 280. 

14 Acesta nu era înscris la filosofie, ci la drept, dar audia în mod constant cursurile lui Nae 
Ionescu. 

155 Ziarul va trece în 1928 în proprietatea lui Nae Ionescu. 

1% D, Mezdrea, op. cit., p. 57. 

conferențiar pentru logică şi istoria metafizicii. Ține cursuri de metafizică, teoria 
cunoașterii'*, logică matematică'%, logică generală, istoria logicii! 

Din 1930 este titularul nou-înființatei catedre de istoria logicii şi metafizică 
(rezultată din transformarea conferinței omonime) şi, deşi din 1932 va fi numit 
profesor agregat, el nu va uza de aceste titluri, devenind în mod oficial profesor 
agregat şi titular de catedră abia în 193720, 

În 1926 publică (semnată cu pseudonimul „Nemo“) broşura Grafologia. 
Scrisul şi omul, care va fi reeditată în 1936, un studiu de psihologie aplicată vădind 
în epocă preocupări singulare la noi”!. 


Conferenţiază în ţară şi în străinătate (Bruxelles, dec. 1928). 


3.6.2. Concepţia general-filosofică 


Realitatea nu reprezintă un dat, reflectat ca atare de conştiinţa omului. 
Realitatea este rezultatul unui proces de interpretare şi valorizare inițiat de ființa 
spirituală a omului : „ceea ce se răsfrânge, ca indicații, din realitatea obiectivă este 
confruntat cu această ființă spirituală a mea, şi, după, felul în care ființa spirituală 
reacţionează, noi valorificăm existența“ (CIL, 72%). Fiinţa spirituală a omului este 
la rândul său un dat nemijlocit (nu face obiectul vreunei demonstraţii care să-i 
valideze existenţa“), ea fiind resimţită de fiecare individ în parte. 

Pentru Nae Ionescu filosofia înseamnă tocmai această „valorificare a exis- 
tenței, formularea valorificării existenței“, mai precis o formulare „care exprimă în 
chip general felul nostru de a reacționa în fața existenței“ (CIL, 72), o valorificare 
în care suntem împinşi de nevoia noastră de absolut. Filosofia „ştiinţifică“ 
reprezintă un nonsens pentru Nae Ionescu. „Filosofia este un lucru foarte personal, 


97 Nae Ionescu apreciază, legat de cursul său de teoria cunoaşterii din anul 1925/26, că „în 
afară de prelegerile profesorului meu, Rădulescu-Motru, făcute pentru prima oară cam prin 1912, 
prelegeri care aveau mai mult un caracter metafizic, adică de vedere de ansamblu asupra realității, în 
afară de prelegerile cu un caracter mai special ale colegului meu, d-l Florian, făcute acum doi ani, şi 
în afară de prelegerile mele, purtând asupra unor probleme cu totul speciale, asupra uniformității 
legilor naturii, făcute acum trei ani, nu s-a făcut, cel puţin după câte ştiu eu, nici un curs propriu-zis 
de teoria cunoștinței la această Universitate“, apud D. Mezdrea, op. cit., p. 236. 

198 Cursul lui Nae Ionescu din 1927, intitulat Logică cu specială privire la ştiinţele exacte, 
este considerat a constitui „cea dintâi serie de prelegeri în care se vehiculează elemente de logică 
matematică din istoria Universităţii bucureştene“, D. Mezdrea, op. cit., p. 248. Prioritatea lui Nae 
lonescu în materie va fi recunoscută cu mai mulie ocazii de către Gr. C. Moisil (ibidem). 

55 A se vedea lista cursurilor din cadrul Bibliografiei. 

2%0 D, Mezdrea, op. cit., p. 274. 

201 D, Mezdrea, op. cit., p. 318. 

20 CIL ṣi CL reprezintă prescurtări pentru Curs de istorie a logicii, respectiv Curs de 
logică. După prescurtări urmează pagina din cadrul edițiilor Humanitas ale celor două lucrări 
(vezi Bibliografia). 

203 Vorbind studenților în cadrul cursului de istoria logicii, Nae Ionescu subliniază valoarea 
de postulat pe care o are pentru filosofia sa existența ființei spirituale : „Eu însă, dacă d-voastre nu 
sunteți convinşi de existenţa acestei fiinţe — un lucru care vă priveşte —, eu postulez (...) existența 
acestei ființe spirituale“ (CIL, 71-72). 

eminamente subiectiv. Ea nu poate să fie studiată ca altceva decât ca lirică. 
Filosofia este un fel de lirică. Ea nu poate să fie studiată obiectiv decât pentru că 
este pasibilă de depăşire, pentru că sunt formule tipice de filosofare, cu alte cuvinte 
pentru că sunt formule tipice de ființe spirituale. Numai de aceea putem noi să 
studiem filosofia şi ceea ce se numeşte, cu un termen abracadabrant, istoria 
filosofiei“ (CIL, 72). O reacţie strict personală la „realitate“, încadrabilă totuşi în 
tipuri. Doar aceste tipuri propun un tablou al filosofiei în timp. Nici un fel de 
„istorie a filosofiei“ deci, timpul nu are nici cea mai mică valoare de „purtător“, de 
„vehicul“ — timpul nu leagă prin el însuşi nimic, este un fel de spațiu vertical dat. 
Istoria devine geografie, şi are acelaşi mesaj pe care poate să-l aibă aceasta: de la 
natură te încadrezi într-unul din tipurile posibile de relief. Un stand de prezentare. 
O multiplicitate, o diversitate a indivizilor, fără nici un fel de logică „internă“ a 
aparițiilor lor în istorie. Contradicţia care apare aici este între „datul natural“ şi 
activismul proferat (şi profesat) de Nae Ionescu în istorie”%. 

Pomind pe drumuri diferite, Nae Ionescu îl regăseşte pe cvasi-raționalistul 
Ion Petrovici, căci filosofia nu are altă țintă decât absolutul : „mai toată filosofia este 
propriu-zis o acţiune sau un drum înspre absolut, înspre ceva în afară de noi, imuabil, 
incoruptibil, deosebit de noi, ideal, pentru ființa noastră spirituală“ (CIL, 72). 

Afirmațiile filosofice pot fi caracterizate ca având o valoare absolută şi o 
valoare subiectivă — „afirmaţia filosofică n-are valoare decât pentru acel care a 
făcut-o. Fiecare filosof este, din acest punct de vedere, numai el şi universul“ 
(CL, 33). Deci „orice sistem filosofic nu-i posibil decât pentru cel care l-a gândit. 
El este absolut închis în el însuşi, cu o cuirasă prin care nu poate pătrunde nimeni“ 
(CL, 34). De unde şi deosebirea dintre ştiinţă şi filosofie : „cercetarea ştiinţifică 
duce la adevăruri relative, dar obiective, cercetarea filosofică duce la rezultate 
absolute, dar subiective“ (CL, 34). 

Nu mai este nici o surpriză, având în vedere cele spuse anterior, că filo- 
sofia se aseamănă cu arta, întrucât „opera de artă, ca şi sistemul filosofic, este un 
rezultat al necesității noastre de absolut şi reprezintă, pentru fiecare dintre noi, în 
felul nostru, un absolut, dar care este un absolut al nostru, subiectiv, adică este 
fructul necesităţii universal umane de absolut, dar nu absolutul însuşi. În artă şi în 
filosofie n-ai să găseşti niciodată absolutul. Ca să mergi la absolut trebuie să 
depăşeşti şi arta, şi filosofia, şi să treci la religie“ (CIL, 73). 


20% Dacă admitem, după Nae Ionescu, „multiplicitatea tipurilor de ființe spirituale şi tipurile 
de valorificare a esenţelor““, „este natural ca aceea ce e valabil pentru un tip să nu fie valabil pentru 
altul şi este (...) natural ca o operă de artă, care se încadrează într-un moment istoric, să nu mai 
răspundă necesităților unui alt moment istoric; şi atunci este absurd să se spună că opera de artă, 
respectiv sistemul filosofic, trebuie să reprezinte un absolut, adică o valoare obiectivă“ (CIL, 73). 
Tocmai acest „moment istoric“, cu propriile sale „necesităţi“ (incomprehensibile în afara unei evoluţii 
istorice, de orice fel am imagina-o pe aceasta din urmă), neagă orizontalitatea şi „unrformitatea“ (în 
tipuri) a istoriei. Dacă „necesităţile“ unui moment ar putea fi identificabile ca atare, ar însemna că 
putem să reproducem, fără problemă, soluţiile adoptate anterior în situaţiile istorice ce aparțin 
aceluiaşi tip de reacţie a „ființei spirituale“. lar dacă „necesităţile“ sunt noi, deci momentul istoric este 
nou (inaugurând, fireşte pentru Nae Ionescu, un alt tip de raportare la „realitatea obiectivă“), judecata 
bazată pe tipuri este inutilă. („Momentul istoric“ este, în permanenţă, o reacție în timp, o reacţie care 
îşi cere o „logică“ — hermeneutică — de apariție. Momentum are — etimologic vorbind — atât o 
„mişcare“, cât şi o „valoare“, o „importanţă“ a sa, nu este doar un „punct“). 

Pe nesimţite religia se transformă în trăire religioasă, căci „mai degrabă 
s-ar putea spune că creația în ordine spirituală te pierde, căci te face să confunzi 
neesenţialul, epifenomenul, cu faptul esențial însuşi“ (CIL, 76). Cultura este o 
formulare a vieții spirituale, ea însăşi valorificare a realității externe obiective. Este 
un adaos, nenecesar existenței acestei vieți spirituale (de multe ori chiar un 
obstacol în calea unei vieți spirituale autentice). 

În funcție de raportul dintre formă şi fond există trei tipuri de viață 
spirituală: romantică (fondul depăşeşte prin bogăție forma), clasică (fondul şi 
forma sunt în echilibru), barocă (fondul este sărac în comparaţie cu forma). 
Acestea se regăsesc în toate formele vieţii culturale, artistice, filosofice, iar instan- 
țierile lor istorice nu ascultă de vreo lege anumită. 

Pentru Nae Ionescu „activitatea filosofică începe propriu-zis cu opoziția 
obiect-subiect'“* (CIL, 93), spre deosebire de atitudinea ştiinţifică în care nu se pune 
această problemă (din această cauză filosofia greacă nu începe cu ionienii). „Pentru 
ca să existe filosofie, trebuie să existe conştiinţă, trebuie să existe două lumi 
deosebite, iar această conştiinţă, a existenței a două lumi deosebite, trebuie să 
pornească în primul rând de la conştiinţa cunoștinței omului, care conştiinţă cred eu 
că o pot surprinde în momentul în care îmi dau seama de diversitatea afirmațiilor 
omeneşti asupra realității“ (CIL, 95). 

Esenţa realităţii nu este sesizabilă conceptual : „conceptul nu este în nici un 
fel esența realității, el este cadrul pentru această realitate. El defineşte aceste obiecte 
din afara noastră, nu înăuntrul lor. Definirea obiectelor înăuntrul lor este o altă 
operație; este cunoştinţa metafizică, ce n-are nimic de-a face cu logica“ (CL, 79). 

In gândirea noastră „întrebuințăm şi alte metode decât metoda ştiinţifică“, 
de aceea nu este „justificată pretenția că gândirea omenească trebuie să tindă să se 
identifice cu gândirea ştiinţifică“. Schematizarea căutată de gândirea ştiinţifică 
„poate să ne pună în situația de a mânui lucrurile, dar nu de a trăi lucrurile. Dar 
noi, oamenii, când gândim lucrurile le şi trăim“ (CL, 86). 


3.6.3. Principalele lucrări de logică 


3.6.3.1. Logistica — încercare a unei noi fundamentări a 
matematicii 


3.6.3.1.1. Date despre lucrare 


Teza de doctorat a lui Nae Ionescu, redactată în limba germană, cu titlul 
Die Logistik als Versuch einer neuer Begründung der Mathematik, a fost susținută 
cu profesorul Clemens Bäumker la Universitatea din München, în 3 aprilie 1919. 

După cum arată autorul într-un P.S. la Prefață, lucrarea era pregătită pentru 
tipar încă din 1916, dar nu putut să apară din motive obiective. In acelaşi loc, Nae 
Ionescu, deşi constată coincidența unora dintre poziţiile sale cu cele ale lui 
Th. Ziehen, expuse în volumul apărut între timp, Relația dintre logică şi teoria 
mulțimilor (1917), consideră totuşi că lucrarea sa necesită „stringent“ unele 
transformări tehnice radicale, ceea ce nu se va mai întâmpla. 

Textul a fost editat postum de Constantin Floru, Constantin Noica şi 
Mircea Vulcănescu în „Izvoare de filosofie. Culegere de studii şi texte“, II, 1943, 
București, Editura „Bucovina“ I. E. Torouţiu, 1944, pp. [5359205 

Apare pentru prima oară în limba română, în traducerea lui Alexandru 
Surdu şi sub îngrijirea lui Marin Diaconu, în volumul Nae Ionescu, Veliniștea 
metafizică, Bucureşti, Editura Fundaţiei Culturale Române, 1993, pp. 5-56. 


3.6.3.1.2. Conţinutul lucrării 


În intenția autorului, lucrarea îşi propune să examineze critic poziţia 
generală a logisticii. Nae Ionescu considera, în 1919, că logistica reprezenta o 
orientare filosofică pe cale de dizolvare, în ciuda eforturilor lui B. Russell şi 
L. Couturat”, 

Logistica este definită ca fiind „acea direcție filosofică ce încearcă o 
fundamentare a priori a matematicii prin reducerea principiilor ei de bază la fapte 
pur logice sau, cum s-a mai afirmat, prin identificarea logicii cu matematica“ 
(Logistica, 7 — de acum înainte prescurtat L°”), 

În mod surprinzător, Nae Ionescu poziţionează originile logisticii mai de- 
grabă la Fichte decât la Kant. Ce-i drept, critica metafizicii prin raportarea acesteia 
la cunoaşterea matematică operată de Kant reprezintă o tendință fructificată ulterior 
de către logistică, dar fundarea matematicului în intuiţia pură ameninţă statutul de 
adevăr al cunoştinţelor matematice. Or, cel care va încerca deducerea spațiului din 
formele gândirii, din structura judecății, va fi tocmai Fichte. Acelaşi tip de 
abordare, fireşte într-o formă „mult mai modernă, subtilă şi erudită“ (L, 9), este 
regăsit de Nae Ionescu la B. Russell. 

În prima parte a tezei sale, Nae Ionescu va urmări să desprindă presu- 
poziţiile gnoseologice ale logisticii, aşa cum aceasta se prezintă în lucrările lui 
B. Russell, unde aceasta apare, consideră autorul, ca un „sistem unitar şi conceput 
în mod original“ (L, 11). 

La modul general, logistica lui Russell este, „în fundamentele sale metafizice 
sau epistemologice, opusă  tradiționalismului aristotelico-scolastic, pentru care 
obiectul logicii se reduce la noțiune şi proprietățile ei“ (L, 13). Esenţa acestei teorii va 
fi identificată de Nae Ionescu în considerarea judecății ca ultim element al gândirii. O 
altă trăsătură fundamentală a logicii simbolice evidențiată este aceea că ea „ignoră 
problema adevărului ca problemă logică, ba chiar o neagă“ (L, 19), ceea ce îi conferă 
un „caracter ipotetic“. În fine, după ce constată faptul că logistica utilizează anumite 
elemente  nedefinibile şi nedemonstrabile, Nae Ionescu evidențiază pretenția 
„revoluţionară“ a acesteia în aplicarea sa la matematică prin aceea că „ea nu mai are 
nevoie de nici o presupoziție de conținut, ci numai de presupoziții formale“ (L, 24). 

În cea de-a doua parte a tezei autorul va examina critic deducția logistică a 
matematicii, mai precis noțiunile elementare ale matematicii şi axiomatica aşa cum 
apar ele din perspectiva logicii simbolice. Nae Ionescu va critica modul în care sunt 


205 Cf, Marin Diaconu, notă la Logistica..., în Nae Ionescu, Neliniștea metafizică, p. 180. 
aie Timpul a infirmat acest verdict al lui Nae Ionescu. 
20 Trimitem la paginaţia ediţiei în limba română din 1993. 

definite conceptele cheie ale logisticii, cum ar fi cel de ordine. El consideră insu- 
ficientă definirea logistică a ordinii prin intermediul relaţiei tranzitive asimetrice, 
arătând că o diversitate sau multiplicitate pur logică (vizată de logica simbolică) este 
posibilă doar în forma A şi non-A, cu alte cuvinte, că această multiplicitate nu este una 
veritabilă. Singura modalitate „practicabilă“ care ne poate conduce la o multiplicitate 
pură rămâne, pentru Nae Ionescu, metoda dialectică a lui Fichte (L, 27). Tot la fel şi în 
privința definirii numărului cardinal, concluzia fiind că „diversitatea diferitelor ele- 
mente ale unei mulțimi este deja una numerică [i.e., una matematică, cantitativă — 
n.n.], iar definiția logică a numărului cardinal se bazează ... pe un petitio principii“ 
(L, 30). Altfel spus, „logistica nu reuşeşte o deducție strict logică a noțiunii de număr“ 
(L, 32). Dar cea mai mare dificultate, consideră Nae lonescu, întâmpină logistica 
atunci când încearcă fundamentarea (logică a) geometriei, din punct de vedere al 
metodei logisticii observându-se şi în acest caz „aceeaşi tendință constantă de 
marginalizare a conținutului specific al ştiinţei“ (L, 32). Spre exemplu, considerarea 
punctului ca un simplu element logic care întreține anumite relații naşte întrebări: 
„Dar de unde se obțin aceste relații determinate şi de ce sunt determinare şi nu 
indiferent care ? Nu decurg oare din natura punctului însuşi ?“ (L, 34). Prin urmare, 
„Cum s-ar putea ... vorbi despre punct, dreaptă etc. şi despre relaţiile lor reciproce 
făcând abstracţie de spaţiu, fără de care aceste noțiuni sunt inconceptibile?* (L, 35). 

Logistica i se prezintă ca nesatisfăcătoare lui Nae Ionescu şi din perspec- 
tiva axiomaticii, i.e. a definiţiilor şi a setului de premise considerate ca fundamen- 
tale. În această ultimă privință el polemizează atât cu Russell, cât și cu Couturat, 
criticând criteriul evidenţei, respectiv cel coerentist al stabilirii postulatelor. 
Concluzia lui Nae Ionescu va fi că „dacă logistica este numai un sistem de postu- 
late şi axiome, atunci ea nu reprezintă, în cel mai bun caz, decât o ordine posibilă, 
dar în nici un caz una necesară“ (L, 42%. 

Cea de a treia parte a tezei tratează despre raporturile dintre logică şi mate- 
matică, mai exact examinează şansele de reuşită ale logisticii (abstracţie făcând de 
aspectele negative relevate anterior) prin prisma unei cercetări a naturii reale a 
matematicii. Constituirea unei matematici pure vizate de logistică, fie în forma unei 
ştiinţe a implicaţiei pure (Russell), fie în cea ca dezvoltare a tuturor tipurilor de 
raționamente formale, necesare şi deductive (Whitehead), presupune în mod nece- 
sar un caracter unitar al întregii matematici. Or, consideră Nae Ionescu, „această 
unitate perfectă nu există“ (L, 44). 

În plus, pentru Nae Ionescu este „imposibilă izgonirea intuiţiei din dome- 
niul matematicii“ (L, 47), cu alte cuvinte trebuie recunoscută, în manieră kantiană, 
necesitatea unei activități sintetice a spiritului nostru în stabilirea noțiunilor 
fundamentale. Altfel spus, „matematica este o ştiinţă a cărei valoare rezidă în 
dezvoltarea propriului ei conținut şi în stabilirea relațiilor dinăuntrul acestui 
conținut“ (L, 48). 

Totuşi, precizează Nae Ionescu, necesitatea pe care o întâlnim în mate- 
matică nu este de natură exclusiv ideală, ea „nu poate fi dedusă ... din gândirea 
pură şi ...formează o legătură între gândire şi existență“ (L, 51). Propoziția mate- 


208 Lui Nae Ionescu îi plac verdictele teribiliste : „Cu această teorie — cea mai caracteristică 
pentru întreaga ei poziţie — logistica ajunge la desființare totală” (L, 42). 

matică este aplicabilă la realitate, posedă o legătură cu aceasta, fapt evidențiat mai 
ales de judecățile geometriei. Dar, arată logicianul român, „noi credem că o 
cercetare amănunțită a elementelor analizei matematice ar conduce la aceleaşi 
rezultate“ (L, 51). 

În concluzie, „logistica nu reuşeşte să reducă matematica la logică“; mai 
mult, „această reducere este principial imposibilă“ (L, 53). 


3.6.3.2. Curs de istorie a logicii 


3.,6.3.2.1. Date despre lucrare 


Istoria logicei (cu precizarea „Al doilea curs, 1929/1930“) vede lumina 
tiparului pentru prima dată în 1941, la Monitorul Oficial şi Imprimeriile Statului, 
Imprimeria Naţională din Bucureşti, sub egida Comitetului pentru tipărirea operei 
lui Nae Ionescu (în care activau Mircea Vulcănescu, Constantin Noica, Constantin 
Floru, Virgil Bogdan). Lucrarea beneficia de prefața lui Vasile Băncilă, un text 
publicat şi în Însemnări sociologice (an IV, nr. 1, 1 septembrie 1940, pp. 1-8). 

Cursul este reeditat în 1943, iar în 1989 apare ediția anastatică a celei din 
1941 la Paris („„Miorița“, Librăria Românescă). 

O nouă ediţie apare în 1993 la Editura Humanitas, sub îngrijirea lui Marin 
Diaconu, cu titlul Curs de istorie a logicii, pe care l-am adoptat şi noi pentru 
această prezentare. 


3.6.3.2.2. Conţinutul lucrării 


O problemă de metodă. Pentru Nae Ionescu metoda pe care trebuie să o 
utilizeze istoricul (deci şi cel care scrie o istorie a logicii) este cea a cunoaşterii 
obişnuite, materializată în mod exemplar în cadrul ştiinţelor naturii. Timpul trebuie 
să fie considerat în acest caz „ca locul evenimentului şi nu ca principiul creator al 
evenimentului“ (CIL, 40-41)%%. Mai precis, istoria logicii va presupune şi ea ca 
mecanisme metodologice concrete descrierea, compararea şi clasificarea. Scopul 
istoriei este relevarea tipurilor de evenimente: „metodei hegeliene de interpretare 
dinamică a istoriei îi opunem... un punct de vedere esențial static şi ajungem la 
încheierea că, din acest punct de vedere, se pot desprinde, în pluralitatea şi 
diversitatea evenimentelor, anumite tipuri“ (CIL, 47). În cazul istoriei logicii este 
vorba de relevarea tipurilor logice, de o morfologie a logicii. Interpretarea se 
transformă pe nesimţite în constatare (aparent obiectivă, dar subiectivă şi ea 
întrucât presupune în permanență un criteriu). 

Periodizarea istoriei logicii. Deşi, pe de o parte, „orice împărţire a eveni- 
mentelor închide în ea ceva arbitrar, pentru că întotdeauna clasificările de soiul 
acesta implică un punct de vedere“ şi, prin urmare, „clasificarea nu-şi are 
îndreptățirea numai în obiecte“ (CIL, 48), iar, pe de altă parte, pentru istoria logicii 
diviziunea operată de regulă în istoria filosofiei (filosofie antică, medievală, 


20 Trimiterile sunt făcute la paginaţia ediţiei din 1993 a Cursului de istorie a logicii, 
Editura Humanitas, Bucureşti. 


226 Direcţii tradiţionale în logica românească 


modernă şi contemporană) nu îi pare relevantă lui Nae Ionescu?”, acesta consideră 
că poate fixa Renaşterea ca graniță între cele două mari perioade din istoria logicii. 
Această diviziune îşi primeşte însă confirmarea (şi deci o doză sporită de 
obiectivitate) în şi prin alte domenii: „Renaşterea este o răscruce, în acelaşi fel 
fundamentală pentru producția economică a vieţii europene, ca şi pentru viața 
religioasă, ca şi pentru activitatea ştiinţifică“ (CZL, 52). Renaşterea reprezintă „o 
linie de graniță între două structuri spirituale deosebite“ (CIL, 57), structuri 
spirituale care definesc o „lume veche“ şi o „lume nouă“. Această legare a istoriei 
logicii cu istoriile altor domenii răspunde pentru Nae Ionescu unui veritabil 
postulat explicativ, cel al corelației formelor de viară, pe care filosoful îl anunță ca 
stând la baza cursului său: literatura logică „este un aspect al spiritualității umane 
în genere; şi, dacă acest aspect al spiritualităţii umane în genere este un tot organic, 
atunci ceea ce trebuie să spunem despre logică trebuie să se poată spune despre 
toate aspectele spiritualității umane“ (CIL, 79%". 

Nae Ionescu refuză să se pronunțe asupra unei alte perioade a istoriei 
logicii, cea care părea (atunci, în 1929) a se profila începând cu sfârşitul secolului 
al XIX-lea: „dacă ar fi să admitem un alt punct de împărțire, ar trebui să-l aşezăm 
cam în vremea noastră; dar sunt lucruri care se petrec sub ochii noştri, asupra 
cărora nu putem avea perspectivă, şi deci se poate să ne înşelăm“ (CIL, 55). Unul 
din semnele pentru care se putea vorbi de „germenii unei lumi noi“ (ai unei „noi 
lumi noi“, mai corect spus), consideră Nae lonescu, este acela că matematica 
începea să fie legată din nou, precum în perioada veche, de metafizică (după 
Renaştere matematica fiind doar o ştiinţă inductivă, fără scopuri metafizice). 

Lumea veche se caracterizează printr-o concepție teocentrică a realității, 
cunoaşterea este condiţionată de absolut, iar orientarea ei este calitativă: „porneşte 
de la concret şi merge înspre esenţial“ (CIL, 66). Din punct de vedere logico- 
ontologic, „lumea calitativă nu cunoaşte reducţia logică, şi toată lumea de dinainte 
de Renaştere nu se sprijinea pe procesul de abstractizare, pe reducția logică, ci se 
sprijinea pe procesul de esenţializare a realității sensibile; ea mergea înspre esența 
realității sensibile, nu înspre conceptul care se abstrage din această realitate şi este 
semnul ei“ (CIL, 67). 

Istoria modernă începe prin descoperirea omului, propunând o viziune 
antropocentrică, în care domneşte relativismul şi care înlocuieşte calitativul prin 
cantitativ. „Lumea nouă abstrage din calitatea individualului şi merge la concept, la 
forma generală, la legea generală a mai multor obiecte, nu la esenţa creatoare a lor, 
nu la participarea lor creatoare, ci la formula, la legea lor generală, statică. Lumea 
nouă lucrează cu concepte, lumea veche lucrează cu esențe“ (CIL, 67). În lumea 


210 Mai mult, lui Nae Ionescu diviziunea în cauză nu i se pare justă pentru filosofia însăşi, în 
întregul ei (logica fiind privită ca o parte a acesteia). 

Aceeaşi perspectivă este reiterată şi în Cursul de logică : „În definitiv, universul nu 
cunoaşte logică, teoria cunoștinței, metafizică; dar din. acelaşi om iese logică, teoria cunoștinței, 
metafizică, în acelaşi fel (...). Așa fiind, e natural ca soluţiile pe care le accept în anumite probleme să 
aibă un corespondent necesar în alt domeniu de probleme“ (CL, 134). Sau, într-o altă formă : „mi-e de 
ajuns să ştiu ce părere are în logică [un om], ca să ştiu ce nu poate spune în metafizică. Ce poate 
spune, nu pot să ştiu“ (CL, 134). 

nouă nu mai suntem interesaţi de ce este un obiect, ci de cum facem să recunoaştem 
obiectul”!?. 

Logica. „În forma ei cea mai pură, disciplina logicii se ocupă cu studiul 
gândirii omeneşti sau, mai exact, cu studiul şi descoperirea legilor gândirii for- 
mulate. Vasăzică, nu mintea omenească, în mecanismul ei, ci rezultatul activităţii 
acestei minţi, gândirea, şi nu gândirea în genere, ci o anumită gândire: gândirea 
formulată“ (CIL, 82). 

Dar logica pură, ca atare, nu există materializată. Există diferite logici 
concrete, iar aceste logici sunt dictate de ceva din afara logicii însăşi: „logica creşte 
pe un anumit teren, dintr-un anumit teren, are anumite rădăcini“; ea provine 
„dintr-o preocupare metafizică sau dintr-o preocupare psihologică sau dintr-o preo- 
cupare gnoseologică“ (CIL, 88). Cu alte cuvinte, în istoria logicii „ne interesează 
foarte mult de ce anume ştiință-anexă — cum se zice fals în lecţiile elementare de 
logică — este întovărăşită logica într-un anumit moment, pentru că tocmai această 


ştiință-anexă este elementul hotărâtor pentru structura spirituală din momentul 
acela“ (CIL, 88). 

Prin relevarea unui anumit tip logic se unnăreşte stabilirea elementului „de 
diferenţiere provenit din structura spiritului uman din acel moment“ şi a celui „de 
diferenţiere provenit din structura observatorilor asupra acelui fenomen“ (CIL, 89). 

Logica sofistică. Pentru Nae Ionescu „primii logicieni sau prima atitudine 
logică, dar absolut pură, mai pură decât cea care a unnat în filosofia greacă, prima 
atitudine logică, în istoria gândirii europene, este aceea a sofiştilor, pentru că sofiştii 


sunt primii gânditori care încearcă să privească gândirea omenească sub raportul 


structurii ei formale (CIL, 98), neinteresându-se de conţinutul afirmațiilor lor”. 


212 Totuşi, în finalul cursului său, Nae lonescu revine şi propune rrei „puncte de culminație 
logică : logica socratică şi aristotelică, cea scolastică, în sfârşi! cea carteziană, care se încheie în zilele 
noastre (...) în logistică“ (CZL, 221). Celor trei momente logice de vârf le corespund trei începuturi: 
sofistica, „cu corelatul ei imediat, Socrate; al doilea, retorica, gramatica bizantină, cu corelatul ei în 
logică, Petrus Hispanus“ (CZL, 221) ; al treilea început este constituit, probabil apreciază Nae lonescu, 
de retorica italiană a Şcolii de la Padova (Pomponazzi, mai ales). Ar însemna că există trei perioade în 
istoria logicii: „lumea greco-romană reprezintă o perioadă spirituală închisă, cu sistemul ei special de 
logică; lumea creştină, până la sfârşitul scolasticii, până la Renaştere, reprezintă a doua perioadă, 
iarăşi cu sistemul ei precis; lumea noastră, de la Renaştere încoace, evident constituie o altă perioadă” 
(CIL, 221). La rândul ei, fiecare perioadă logică cunoaşte trei momente: I) „naşterea gândirii logice 
Sau a speculaţiei logice, după o perioadă de formalism gramatical şi logic“ (CZL, 222); II) „perioada 
de constituire a disciplinei logice“, care este şi perioada „cea mai lungă“ (CIL, 222); 
HI) „sistematizarea desăvârșită a vechii logici, a ştiinţei logicii“ (CIL, 223). În plus, cel de-al treilea 
moment „corespunde întotdeauna unei anumite ştiinţe şi este numai instrument de transmitere a 
acestei ştiinţe“ (CZL, 223). Nae Ionescu ezită totuşi în a conferi un statut veritabil celei de-a doua 
perioade din istoria logicii (revenind practic la judecata inițială a cursului său), de vreme ce aceasta 
fie „este mai puţin clară decât s-ar fi cuvenit, poate, să fie“, fie că, „propriu-zis, atitudinea spirituală a 
omenirii, în Evul Mediu, nu este prea deosebită de la prima la a doua perioadă“ (CZL, 225). Până la 
urmă, „propriu-zis, în istoria logicii, sub raportul conţinutului, sub raportul structurii intime a acestei 
discipline, nu există bine precizate decât două: o perioadă până la Renaştere şi o perioadă după 
Renaştere, perioade condiționate de structura metafizică a timpului“ (CIL, 227). 

213 Procesul de gândire „nu mai există, pentru ei, ca un proces de însușire a unui conținut 
obiectiv, real, ci, pur şi simplu, ca o activitate formală, care nu era condiționată de anumite realități, ci 
crea ea însăşi aceste realități“ (CIL, 101). 

Cu toate acestea sofiştii nu teoretizează probleinele logice de care se 
lovesc, nepropunând propriu-zis „soluţii logice“. Ei sunt interesați de practica 
logică, întrucât ei „încercau o artă, nu o ştiinţă a logicii“ (CIL, 99). Demersul lor 
logic se încheie în cele din urmă în pur subiectivism. 

Logica socratică. Socrate, care preia problematica logică de la sofişti, „o 
preia nu în forma ei structural-formală, ci în forma ei metafizică“ (CIL, 100). 
Pentru Nae lonescu această schimbare reprezintă un „mare ocol“, o veritabilă 
deturnare de la cadrul analizei formale, „cea mai minunată poziție pentru cercetarea 
logică“ (CIL, 100). 

Prin urmare, atât în cazul lui Socrate, dar şi în cele ale lui Platon şi 
Aristotel, trebuie întreprinsă o analiză de decantare a elementului logic de cel 
metafizic. Mai mult, „vom fi siliți să constatăm, la fiecare moment, cum punctul de 
vedere metafizic falsifică gândirea logică“ (CIL, 100). 

Problema lui Socrate era cea a descoperirii elementelor de permanență din 
gândirea noastră, cu alte cuvinte „care este în gândire corespondentul substanței“ 
(CIL, 104). „Ceea ce îl interesa pe el (...) nu era procesul de gândire, ci materialul 
consciențial (...) al gândirii, sau materialul acesta de ordine ideală a gândirii“ 
(CIL, 105). 

În esență dialogurile socratice se reduc la încercări de obţinere a defini- 
tiilor, al căror rezultate sunt conceptele, iar conceptul este tocmai „corespondentul, 
analogul logic al substanței“ (CIL, 106), o „dată obiectivă“ care avea drept rezultat 
respingerea relativismului sofisticii. Conceptul era pentru Socrate „un fel de mijloc 
de identificare a imaginilor din lumea sau realitatea sensibilă“ (CIL, 113). 

Cu toate că Socrate are un punct de plecare metafizic, demersul său rămâne 
de natură logică, „pentru că interesul lui se îndreaptă înspre stabilirea unor 
conținuturi în domeniul gândirii, fără să-şi pună în chip explicit şi formal problema 
ce anume din realitate reprezintă aceste conținuturi ale gândirii“ (CIL, 107), cu alte 
cuvinte fără ca relația dintre concept şi substanță să devină o problemă (gnoseo- 
logică), precum, ulterior, „timid încă la Platon, precis abia la Aristotel“ (CIL, 107). 

Problema definiţiei şi cea a conceptului sunt completate la Socrate de 
problema garanţiei conceptului, care este problema principiului identității: „numai 
în virtutea faptului că noi putem gândi identitatea unui obiect există pentru noi 
posibilitatea de judecată şi de cunoaştere“ (CIL, 111). 

Elemente de logică platoniciană. La Platon, întrucât Ideea (sinonimă cu 
noțiunea sau conceptul pentru Nae Ionescu) „este justificarea şi metoda de 
identificare a imaginii din realitatea sensibilă [precum anterior la Socrate — n. n.], 
ea a fost luată drept cauză a ei, şi nu numai drept cauză, ci şi drept ceea ce, în 
adevăr, există în realitate“ (CIL, 115). Prin urmare, dacă pentru Socrate „conceptul 
era esența logică a imaginilor“, pentru Platon „Ideile sunt esența ontologică a 
realității“ (CIL, 116). Se poate afirma că „principiul rațiunii suficiente forma baza 
gândirii şi la Socrate, şi la Platon, numai că într-un loc aveam de-a face cu ratio 
cognoscendi, în locul celălalt cu ratio essendi; justificare a existenței, nu justificare 
a cunoaşterii“ (CIL, 117). 

Contribuţia lui Platon în logică poate fi redusă la următoarele elemente: 
metoda dialectică, i.e. metoda prin care este depăşită realitatea sensibilă şi se 
accede la lumea ideilor; cele două metode de argumentare prin care Ideile sunt 
„verificate“: metoda reducerii la absurd (Ideea este „testată“ în diferite situaţii) şi 
metoda diviziunii (urmărirea inversă a drumului dialectic propus la stabilirea Ideii). 
În plus Platon a construit şi poziția logică a ipotezei (prin caracterul ipotetic al 
rezultatelor metodei dialectice — Ideile —, înainte de verificarea acestora). 

Pentru Nae Ionescu, Socrate şi Platon, deşi pare „foarte curios“, „dau tot 
materialul de care dispune logica“ — „tot ceea ce urmează de aici înainte, de la 
Aristotel şi până în ziua de astăzi, nu este decât prelucrarea acestui material“ 
(CIL, 122). Prin cei doi domeniul logic este epuizat. Primul oferă „punctul către 
care mergem“ — conceptul; al doilea „procesul cu ajutorul căruia mergem“ spre 
acest punct — metoda. Sau, altfel spus, Socrate oferă „materialul“, în timp ce Platon 
oferă „sistemul“ (CIL, 122). 

Logica aristotelică. Aristotel este „filosoful care ne înfăţişează primul 
sistem complet de logică, în înțelesul că toate problemele care se pot pune într-o 
asemenea disciplină au fost puse de către gânditorul acesta şi rezolvate într-un 
oarecare fel“ (CIL, 123). Însă afirmaţia lui Kant, conform căreia de la Aristotel 
încoace logica nu a mai făcut nici un pas înainte este falsă, pe de o parte „din 
punctul de vedere al conţinutului de adevăruri ale logicii ca ştiinţă“ (CIL, 123%, 
pe de altă parte pentru că „nu există sisteme definitive în nici o ştiinţă omenească“ 
(CIL, 124), ştiinţele fiind caracterizate de progres „în înţeles de schimbare“*'5. 

Nae lonescu nu este de acord nici cu caracterizarea de sistem de logică 
formală făcută logicii aristotelice, iar aceasta din cel puțin două motive: „întâi 
fiindcă există multe presupoziţii metafizice care stau la baza logicii lui Aristotel, şi, 
al doilea, pentru că există anumite probleme pe care Aristotel le introduce în 
domeniul logicii şi care, propriu-zis, nu fac parte din acest domeniu“ (CIL, 124 
125). Definind logica drept ştiinţă a demonstrației adevărului, Aristotel introduce în 
problematica logică două aspecte care nu îi aparțin (şi care fac ca logica sa să nu fie 
una strict formală): unul de natură psihologică, vizând certitudinea cunoaşterii, 
altul de natură gnoseologică, ținând de problema adevărului”. 

Pentru Aristotel, „conceptul are o existență, dar nu în înțeles ontologic, 
unitar şi definitiv [precum Ideea la Platon — n. n.]“ (CIL, 128), ci o existență logică, 
ca obiect pentru gândire. El este „ceva despre care se poate afirma ceva; nu un 
lucru precis, nici n-are nume propriu-zis, adică nu are definiţie care să-i creeze o 
realitate, măcar de imagine“. În plus „acest ceva îndeplineşte o funcţie: polari- 
zează; la el se raportează nu numai afirmaţiile noastre, dar se raportează anumite 
evenimente din realitate; cu alte cuvinte, are calitatea de a avea calități“ (CIL, 128- 


214 Ea este însă „valabilă din punctul de vedere al sistematicii logice“ (CIL, 123). 

215 De îndată ce, psihologiceşte vorbind, operaţia fundamentală pe care se clădeşte logica 
este observarea unui material, trebuie să se presupună că rezultatele acestei observări sunt şi ele 
condiționate în timp, sunt condiţionate de structura metafizică a observatorului respectiv şi de 
structura subiectivă a aceluiaşi observator“ (CIL, 124). 

216 Problema adevărului depăşeşte logica, pentru că este o problemă de valoare; problema 
certitudinii rămâne sub logică, pentru că este o problemă subiectivă“ (CIL, 125). 

129). Deoarece despre concept se poate afirma ceva, el „este, ca atare, pentru 
gândirea logică a lui Aristotel, suport, subiect“ (CIL, 129). 

O judecată care este o afirmaţie, care cuprinde afirmaţia despre ceva 
„trebuie să cuprindă, prin urmare, un centru, ceva asupra căruia se face afirmaţia și 
încă un termen care este afirmat despre cel dintâi“ (CIL, 129). 

Deoarece Aristotel reducea totul la lucruri, la „existente cu caracter 
substanțial“, toate calitățile se centrau asupra acestora. Prin urmare, „toată teoria 
predicației pleacă, la Aristotel, dintr-o presupoziţie metafizică, care nu are nici o 
legătură cu logica. Subiectul este corespondent, în domeniul logic, substanței din 
metafizică. Aşadar, nu un punct de vedere formal a fost acela care a prezidat la 
constituirea logicii aristotelice“ (CIL, 131). 

Cu Aristotel „se încheie o perioadă caracteristică, perioada propriu-zis 
metafizică a logicii greceşti“ (CIL, 141)”. 

Logica stoică. Pentru Nae lonescu o perioadă de decadență filosofică şi 
metafizică, prin accentul pe care îl pune pe gândirea formală, este o perioadă prin 
excelență de valorificare a preocupărilor logice”: „prin urmare, vom căuta întot- 
deauna punerea logicii, în forma ei cea mai proprie, tocmai în perioadele de 
decădere a gândirii“ (CIL, 142). Este cazul şi cu perioada ce urmează lui Aristotel 
în care întâlnim logica stoică. 

Dacă, metafizic vorbind, stoicismul nu prezintă mare importanță, „din 
punct de vedere logic însă, stoicismul reprezintă în adevăr o poziţie originală“, iar 
aceasta mai ales prin forma ipotetică pe care o capătă raționamentul silogistic. 
Această poziţie are drept efect „înlăturarea problemei adevărului din preocupările 
logice“ (CIL, 144), concomitent cu tendința de formalizare a acestora din urmă. 

Totodată logica stoică creează „o poziție specială pentru concept, pentru 
noţiune (...), îi creează un loc între cuvânt şi lucru“ (CIL, 144). Conceptele (lecta) 
„reprezintă, pentru stoici, o realitate aparte, o realitate de sine stătătoare, nu aceste 
cuvinte, ci ceea ce se ascunde sub aceste cuvinte; dar ceea ce se ascunde sub 
cuvinte nu ca realitate din lumea simţurilor noastre, ci ca răsfrângere a realității în 
conştiinţa noastră“ (CIL, 145). Nu este vorba însă de o „expunere a conceptului în 
funcţia lui metafizică“, ci „este noțiunea noastră din logica aceasta de toate zilele, 
noţiunea noastră turnată pe concepția pozitivistă, noţiune care poate să însemneze 
ceva din realitate, o inducţie din realitate, altă dată o indicație asupra realității, pur 
şi simplu un semn, dar, în orice caz, ceva fix, ceva care trăieşte închis în sine, de 
sine stătător şi nevariabil“ (CIL, 145-146). 

S-ar putea presupune că prin cele două contribuţii logice majore (teoria 
silogismului ipotetic şi teoria conceptului — lecron), stoicismul creează un plan al 
realităţilor logice, ceea ce ar echivala cu admiterea unui domeniu propriu logicii, 
„un domeniu determinat nu printr-o anumită atitudine luată de conştiinţa noastră 


217 Această perioadă, cuprinzându-i în principal pe Socrate, Platon şi Aristotel, mai este 
denumită şi perioadă metafizic-psihologică, perioadă caracterizată de o preocupare «materială», spre 
deosebire de cea sofistică, ce presupune o preocupare strict formală. 

218 Acest tip de perioadă fusese numit de Nae Ionescu „baroc“. 

față de realitate în genere, ci un domeniu determinat de o anumită categorie de 
obiecte“ (CIL, 146). Însă pentru Nae Ionescu „e fals să se afirme că logica nu are 
de-a face decât cu conceptul şi cu raporturi între concepte (...); că există, prin 
urmare, o lume de operaţii care se grefează numai pe aceste obiecte logice“ (CIL, 
147). Aceasta întrucât „nu este adevărat că obiectul ca atare, obiectul direct, nu 
poate să intre în operaţiile noastre logice“ (CIL, 148). 

Poziţia lui Nae Ionescu se explică prin aceea că pentru el „principiul indi- 
viduaţiei, hic et nunc, aplicat cu ultima precizie, face ca noi să realizăm oarecum o 
priză directă asupra realității, în conştiinţa noastră, fără intermediul conceptului“. 
lar dacă această aplicare a principiului individuaţiei este posibilă, „atunci evident 
că raționamentul nostru nu întotdeauna se raportează la concepte, pentru că nu 
există încă o teorie logică, de orice natură, care să vorbească de un concept al 
individului“ (CZL, 148). 

Logica scolastică. În scolastică nu este vorba „de un progres al logicii, ci de o 
întrebuințare mai frecventă a adevărurilor stabilite de ştiinţa logicii“ (CZL, 155). 

Nae Ionescu contestă caracterul formal al logicii scolastice: „ceea ce este 
adevărat e că ştiinţa care se făcea în vremea aceea a scolasticii lua o formă logică, 
felul de expunere ținând mai mult seama de anumite capitole ale logicii“ (CIL, 155). 
Expunerea cunoaşterii în formă logică nu înseamnă şi recunoaşterea caracterului strict 
formal al logicii. Problema formală în logică nu este pusă decât la sfârşitul scolasticii 
o dată cu apariția nominalismului, până atunci fiind valabilă presupoziția realistă. În 
conformitate cu o veritabilă lege, „după cum logica metafizică, adică cea care cu- 
prinde şi în ea problema realității, este concomitentă cu realismul, tot astfel logica 
formală este concomitentă cu nominalismul“ (CIL, 158%". 

O dată cu scolastica se încheie o perioadă în istoria logicii, caracterizată 
astfel de Nae Ionescu: „scolastică sau socratism, formalism stoic sau realism 
platonician, toată speculația logică de la sofişti şi până la primele luciri ale 
Renaşterii, când se începe a doua perioadă, toate aceste preocupări logice stau sub 
egida unei valorificări substanțialiste a realității“ (CZL, 160), valorificare exprimată 
din punct de vedere logic de judecăţile predicative. 

Logica Renaşterii. O nouă perioadă, prin urmare şi o nouă perioadă în 
istoria logicii, nu se caracterizează în viziunea lui Nae lonescu şi printr-o nouă 
problematică: „toate elementele sunt coexistente, totul există de la început până la 
sfârşit; spiritualitatea umană nu inventează probleme şi nu inventează atitudini, 
căci ele sunt de la început într-un depozit general. Ceea ce caracterizează deci o 
epocă este elementul pe care cade accentul fundamental“ (CIL, 162-163). 

Conform principiului corelației formelor de viață spirituală, caracteristicile 
generale ale Renaşterii vor fi regăsite într-o formă specifică şi în logica acestei 
perioade. Astfel, antropocentrismul, practicismul şi personalismul îşi au cores- 


219 Ca efortul înspre strict formal poate fi, structural, concomitent cu apariția nomina- 


lismului, aceasta se mai vede şi din faptul că maximumul de formalism, în logica greacă, este tocmai 
în perioada stoică, fiind şi ea, dintr-un anumit punct de vedere, tot nominalistă“ (CZL, 158). 


232 Direcţii tradiționale în logica românească 


pondentul lor precis în noua logică: „judecara'%, operaţie a minţii omeneşti, 
devine, în locul conceptului, centrul preocupărilor logice şi instrumentul de 
cercetare al gândirii; faptul devine obiectul asupra căruia se îndreaptă funcția de 
constatare a judecății; şi, în sfârşit, puterea de invenţie a minţii omeneşti, facultatea 
de a construi personal, pe baza unui material dat, pus la dispoziţie de judecată, ca 
funcţie de constatare a faptelor, sub formă de material brut“ (CIL, 170). 

Logica lui Leibniz. Logica lui Leibniz se mişcă între logica tradițională şi o 
logică ce s-ar putea numi, avant la lettre, logică matematică. De aici, consideră Nae 
Ionescu, şi sursa contradicţiilor sale. „Atunci când este vorba să facă să înainteze 
logica în invenţie, nu în realitate, adică să ajungă la descoperirea adevărului, Leibniz 
se pronunță pentru calculul logic, adică pentru identificarea, aproximativ, a logicii cu 
matematica. Când însă este vorba să-şi dea seama de ce însemnează logica şi care sunt 
elementele cu care lucrează logica, atunci trece dintr-odată dincolo, în domeniul pe 
care-l părăsise, adică în domeniul vechii logici tradiţionaliste, substanțialiste şi 
predicative“ (CIL, 185-186). Cei doi poli ai concepţiei sale care îi influențează 
gândirea logică pot fi deci considerați nominalismul matematic şi realismul metafizic. 
Mai precis, sunt „începuturi de nominalism în logica leibniziană, însă teoria logicii, 
aşa cum o înfăţişează Leibniz, nu duce la dizolvarea conceptului, care este prima 
condiţie a unei logici nominaliste“ (CIL, 189). 

Locke şi Hume. O dată cu Hume se realizează şi pasul spre nominalizarea 
logicii. Pentru Locke conceptul nu mai reprezintă „o lege a realității, o garanție a cu- 
noaşterii, o regulă pe care existența însăşi — nu noi — o impune realității“, ci „un ela- 
borat al conştiinţei noastre, un elaborat care se face asupra unui material prim“. Deci 
el nu mai este o garanţie a cunoaşterii ci un fel de „prescurtare a realității“ (CIL, 190), 
având la bază un mecanism de „stabilire a unui termen mediu între o sumă de impresii 
prime“ (CIL, 191). Pentru Nae Ionescu, pe această cale „conceptul se apropie de lege, 
aşa cum este înțeleasă legea în ştiinţa contemporană“ (CIL, 191)”. 

„În acelaşi fel în care Locke dizolvă conceptul, Hume va dizolva mai târziu 
legea“ (CIL, 193). Pentru Hume cauzalitatea devine funcţie, ea nemaireprezentând o 
legătură între lucruri, ci o legătură între stări (o concordanță între impresiile mele). Un 
alt efect al criticii lui Locke şi a lui Hume o reprezintă negarea tuturor funcțiilor 
fomnale ale gândirii logice, iar rezultatul acestor două critici îl reprezintă logica lui 
Mill. Este vorba de „cea mai critică etapă în evoluția gândirii logice“ (CIL, 197). 

Paradoxal (întrucât „direcția empiristă în gândire (...) este cea mai opusă 
spiritului matematic în genere“), un efect al acestei critici, consideră Nae Ionescu, îl 
reprezintă chiar logica matematică: „matematicienii n-au lucrat în adevăr cu obiecte, 
au considerat în adevăr obiectele numai în raporturile lor, dar teoretizarea, destră- 


22 De observat că „judecata nu mai este, ca înainte, un fel de raport, un fel de legătură între 
concepte, nu mai face parte din procesul dialectic. Dialectica nu mai există ca atare, ci există numai 
faptul pe care-l constat cu ajutorul judecății. Lucru fundamental nou, care, într-adevăr, defineşte o 
nouă logică“ (CIL, 169). 

121 Nae Ionescu dă exemplul teoriei cinetice a gazelor. 

marea (...), dizolvarea realității, aceasta nu s-a făcut propriu-zis prin matematică. 
Teoretic, această dizolvare s-a făcut prin empirismul englez“ (CIL, 197). 

Empirismul este deci foarte important pentru evoluţia logicii „pentru că 
merge (...) înspre logica pură, adică înspre logica străină de orice fel de amestec în 
genere şi de amestecul metafizicii în special“ (CIL, 198). 

Logica matematică. Deşi lucrarea lui Nae lonescu nu conţine un capitol 
special consacrat logicii matematice (am văzut motivele invocate), autorul se pro- 
nunță în mai multe rânduri asupra raportului dintre logică şi matematică sau asupra 
logisticii. Ca judecată generală şi definitivă, pentru Nae Ionescu „logica nu se poate 
identifica (...) cu matematica“ (CIL, 177), în esență pentru că domeniile de exis- 
tență ale celor două ştiinţe sunt diferite. Unitatea logică nu este identică cu unitatea 
matematică, aceasta din urmă presupunând multiplicitatea, diversitatea, diferența, 
în vreme ce în logică ne referim la unitatea dată prin principiul identităţii. Aceasta 
înseamnă că „logica depăşeşte timpul şi spațiul, pe câtă vreme matematica, având 
de-a face cu două sau mai multe unități, nu poate să depăşească timpul şi spațiul“. 
Matematica lucrează „în domeniul în care începe să lucreze principiul indivi- 
duaţiei“ (CIL, 177). Matematica şi logica sunt două maniere diferite de a privi 
realitatea sub un anumit unghi de vedere. 

Prin logistică „se alunecă de la logica propriu-zisă la metafizică“ (CIL, 211), 
aceasta întrucât tot ceea ce intră în operaţiile logice capătă existență obiectivă, o 
existență obiectivă care depăşeşte însă „existența ideal logică şi construieşte, oarecum, 
un fel de univers, un fel de categorie specială de obiecte în univers“ (CIL, 211). 

Totodată, observă Nae Ionescu, la sfârşitul secolului al XIX-lea şi în- 
ceputul secolului al XX-lea „spiritul logic face o întoarcere asupra lui însuşi şi 
ipostaziază funcţiile şi raporturile, substanțializează tocmai elementele prin care 
staticismul vieții antice intrase în disoluţie şi trecuse în dinamism“ (CIL, 214). 
Faptul logic nu mai este nici concept, nici relație între concepte, ci „fapt pur şi 
simplu“. Nu mai există fapt logic elementar, ci faptele logice (concepte, judecăți, 
raționamente) sunt „unități constitutive ale logicii“, ireductibile unele la celelalte 
(CIL, 214). Se prefigurează deci un al treilea tip de logică, o logică în care „relația 
este înlocuită prin obiect, care obiect este chiar relaţia aceasta“ (CIL, 232%”. 

Nae Ionescu consideră că poziția logică a timpului său „înglobează toate 
pozițiile anterioare“, fără ca aceasta să însemne că „există o evoluție a logicii şi că 
există un progres în ştiinţa logicii“ (pe linia negării istoricismului) — este doar „cu 
adevărat o întâmplare“ (CIL, 215). 

Concluzia lui Nae Ionescu este că „renașterea cercetărilor logice urmează 
întotdeauna unei perioade de scepticism, când acest scepticism face să cadă 
accentul fundamental pe elementul formal“ (CIL, 220). 


222 Dacă facem apel şi la Cursul de logică (CL, 133-137 şi CL, 210), se poate identifica 
următoarea schemă generală pentru istoria metafizicii şi logicii (legate între ele conform postulatului 
de corelaţie a formelor vieţii spirituale): substanță-—judecăţi de predicaţie-—raţionament deductiv (până 
la Renaștere)/relaţie—judecăţi de relaţie—raţionament inductiv (după Renaştere)/substanțializarea rela- 
ției—reducerea judecăților de predicaţie la cele de relație-raționament prin inducţie (începând cu 
sfârşitul secolului al XIX-lea). 


234 Direcţii tradiționale în logica românească 


3.6.3.2.3. Ecouri 


În Introducerea pe care o scriu la Cursul de istorie a logicii, Mircea 
Vulcănescu şi Constantin Noica observă că, „atacând problema istoriei logicii ca 
tipologie a spiritului uman, Nae Ionescu supune gândirea logică, aşa cum se găseşte 
formulată de-a lungul istoriei, unei operații asemănătoare aceleia a unui naturalist, 
care descrie varietățile unei anumite specii şi caută să lămurească sensul lor 
funcțional, forma de echilibru intern pe care o reprezintă fiecare şi forma de 
echilibru în raport cu mediul în care subzistă“ (CIL, 31). 


3.6.3.3. Curs de logică” 


3.6.3.3.1. Date despre lucrare 


O primă ediţie tipărită a acestui curs o înregistrăm în 1943, cu titlul Logica. 
I. Logica generală. Ultimul curs. 1934/1935, ediţie îngrijită de Constantin Floru, 
Constantin Noica şi Mircea Vulcănescu sub egida Comitetului pentru tipărirea 
operei lui Nae Ionescu. Cursul apare la Monitorul Oficial şi Imprimeriile Statului, 
Imprimeria Naţională, Bucureşti. 

In 1978 apare la Paris, în colecția „Ethos, lucrarea cu titlul Logica. 

O nouă ediție a cursului apare în 1993 la Editura Humanitas, sub îngrijirea 
lui Marin Diaconu, cu titlul Curs de logică, pe care l-am adoptat şi noi pentru 
această prezentare. 


3.6.3.3.2. Conţinutul lucrării 


Definiția logicii. Materialul logicii, gândirea omenească formulată, are 
două caracteristici: în primul rând el „nu este un material creat de noi, ci este un 
material dat, existând în afară de noi, independent de voinţa noastră“ (CL, 24) (ceea 
ce înseamnă că logica nu este o ştiinţă „apriorică“), în al doilea rând, acest material 
al logicii nu este unic, ci variază în funcție de coordonatele spațio-temporale. Cu 
alte cuvinte, „logica este o ştiinţă condiționată de materialul ei, iar materialul ei e 
condiționat şi temporal şi spațial, condiționat în structura lui“ (CL, 24). De aceea 
logica este „ştiinţa gândirii mele, care e a gândirii noastre, nu a gândirii omeneşti 
[în genere — n.n.]“ (CL, 26). 

Metoda logicii este o „metodă strict ştiinţifică, şi anume de cadrul științelor 
naturale“ (CL, 27), al ştiinţelor pozitive. Materialul logicii va fi studiat „exact în 
acelaşi fel în care studiem orice fenomen din lumea naturală“ (CL, 28), printr-o 
metodă empirică. 

Ca în cazul oricărei alte ştiinţe, rezultatele logicii — adevărurile ei — sunt 
„pasibile de schimbări“ — „nu există adevăr absolut în nici o ştiinţă omenească“ 
(CL, 29). Când spunem că un adevăr ştiinţific este obiectiv nu spunem altceva 
decât că el este valabil pentru toată lumea care are aceeaşi experiență; „dar nu e 
absolut, ci relativ, fiindcă variază cu aceeaşi experienţă“ (CL, 32). 


23 Vom face trimiteri la paginaţia ediţiei din 1993 (Editura Humanitas, Bucureşti), 
prescurtată de acum încolo CL. 

Apoi, în logică gândirea formulată — cunoştinţa - „trebuie să fie 
cercetată în ea însăşi, nu în legătură cu subiectul cu conştiinţa în care se naşte, 
nici în legătură cu obiectul, cu această realitate exterioară care o condiționează 
într-un fel“ (CL, 38). În celelalte două cazuri (perspective) avem de-a face cu 
psihologie, respectiv cu teoria cunoaşterii. 

Elementele care constituie materialul gândirii formulate cercetate de 
logică sunt desprinse de coordonatele spaţio-temporale. În logică avem de-a face 
prin urmare cu un obiect identic cu el însuşi, cu un obiect care încetează a mai fi 
real ca atare: „în gândirea propriu-zisă, obiectele au valoare (...) absolută“ (CZ, 
42). Altfel spus, „obiectul logic nu este propriu-zis obiect, ci condiție de 
cunoaştere, şi existența lui e condiţie a cunoaşterii obiectelor existente (...). El 
este forma tuturor obiectelor de aceeaşi categorie“ (CL, 43). 

Logica nu este propriu-zis o ştiintă normativă. Cu toate că „logica dă 
norme pentru gândirea dreaptă“, acesta nu este „un scop al logicii, ci e o 
consecință a logicii“ (CL, 43). Logica este o ştiinţă care constată formele 
gândirii omeneşti, „în acelaşi fel în care fiziologia constată care sunt funcţiile 
inimii, în acelaşi fel cum anatomia ştie cum se formează o tibie, căci logica este 
şi anatomie şi fiziologie a gândirii într-un oarecare fel“ (CL, 44). Prin urmare 
logica aduce precizări, constată tipul normal de existență în cadrele gândirii 
formulate, „care tip normal, ca în ştiinţele celelalte, nu este nicăieri realizat ca 
atare. Acesta este, cu alte cuvinte, tipul gândirii de care se ocupă ştiinţa logicii: 
un tip-limită“ (CL, 44). 

Aceste tipuri-limită sunt şi condiţii ale comunicabilității gândirii, ale 
cunoştinţelor mele. Prin urmare, logica poate fi definită şi ca „ştiinţa care 
studiază căile pe care un adevăr întâmplat, un proces de gândire întâmplat în 
mine, devine transmisibil. Atât, şi nimic mai mult. Nu inventă, nu creează nimic, 
nici un univers, nu-i nici o condiție pură a cunoștinței noastre“ (CL, 51). 

Cu un termen impropriu, logica poate fi considerată o ştiinţă demons- 
trativă: ea „poate să demonstreze cuiva de ce o afirmaţie este fundată sau nu, 
adică poate să treacă o afirmaţie de la mine la altul“ (CL, 52). 

Obiectul logic (conceptul, notiunea). Am văzut deja că acele „condiţii 
minime de existenţă ale obiectelor sau grupului de obiecte“ (CL, 68) constituie 
obiectul logic. Prin urmare, obiectul logic poate fi considerat un „instrument de 
reducere a diverselor obiecte din lumea din afară“, „un instrument de deli- 
mitare, de separare“ — cu alte cuvinte, este o funcție, „ceva îndeplinind o funcţie 
de orientare, delimitativă, față de obiectele existente realiter în afară de noi“ sau 
o lege, „legea în virtutea căreia o categorie de obiecte există drept categorie de 
obiecte“ (CL, 69). 

Nae lonescu amendează concepţia curentă conform căreia conceptul se 
constituie prin abstracţie, pe motiv de cerc vicios: „nu ştiu ce este esențial 
într-un obiect [cercetat pentru construcţia conceptului — n.n.] înainte de a şti care 
este conceptul“ (CL, 72). 

Din punct de vedere logic, nu ontologic (ca în platonism), „conceptul 
trebuie să preexiste cunoștinței mele despre obiect, pentru că acest concept, abia, 
face posibilă cunoaşterea obiectului“ (CL, 76). Legătura dintre obiect şi concept 
nu este propriu-zis o „legătură“, i.e. nu este o legătură reală, cauzală, de filiație, 
o „legătură de creaţie, de condiționare eficientă“ (nici de la concept la obiect — 
platonism, nici de la obiect la concept — nominalism, empirism): „legătura între 
obiect şi concept este o legătură funcțională şi are valoare numai în cadrul 
cunoaşterii“ (CL, 77). 

Cu toate acestea tranziența (faptul că trimite la obiecte) este o calitate 
necesară a conceptului: „dacă n-are tranziență nu-i concept“ (CL, 78). 

În concluzie, „conceptul nu este în nici un fel esenţa realității, el este 
cadrul pentru această realitate. El defineşte aceste obiecte din afara noastră, nu 
înlăuntrul lor. Definirea obiectelor înlăuntrul lor este o altă operaţie; este 
cunoştinţa metafizică, ce n-are nimic de-a face cu logica“ (CL, 79). 

Totuşi conceptul nu are o valoare absolută, ci „se acomodează după 
împrejurări, capătă valoare prin context, prin locul pe care îl ocupă, într-un 
anumit sistem, în raport cu alt concept“ (CL, 81). Fiind pasibil de variație, 
conceptul „nu poate fi înlocuit printr-un semn, adică nu se poate face cu 
conceptul logic ceea ce se făcea cu numărul matematic“ (CL, 81). Logica 
extensivă sau logistica, încercarea de transformare a logicii în calcul logic, sunt 
de aceea sortite eşecului. Nici o logică a calităţii nu este mai oportună, de vreme 
ce un concept nu poate fi definit pentru Nae Ionescu prin notele sale, i.e. nu 
poate fi produs prin procedeul abstractizării (ceea ce nu înseamnă că un concept 
nu are note, calități). 

Conceptele pot desemna fie substanțe („masă“, „pom“ etc.), fie relații 
(„mărime“ etc.), fie funcții („şi“, „dacă“, „spre“). În toate cele trei cazuri avem 
de-a face cu obiecte, dar cu obiecte definite în mod larg: „este obiect tot ceea ce 
diferă de mine şi are o existenţă structurală independentă de mine“ (CL, 95). În 
primul caz este vorba de obiecte ale universului sau tot ceea ce există ca 
fenomen al universului, sub categoria timpului şi spaţiului — întâmplări, fapte, 
lucruri. Relaţiile „sunt şi ele obiecte, a căror caracteristică e că nu există prin ele 
însele şi rezultă numai prin punerea în prezență a două obiecte; care relații sunt 
constituite de noi“ (CL, 95). Funcţiile se aseamănă cu relaţiile (sunt numite de 
Nae Ionescu şi „relații funcţionale“), „dar au şi această notă că, în afară de a fi, 
mai şi fac ceva“ — „esenţa lor este de a face“ (CL, 93). 

Deşi „nu există legătură genetică între calitățile obiectelor care cad sub un 


concept şi calitățile conceptului ca atare“ (CL, 98), între acestea există totuşi o 


=224 
concordanță”. 


24 În mod ciudat însă, date fiind cele spuse anterior, Nae Ionescu consideră că „există 
posibilitatea de enumeraţie exhaustivă la obiectul concret, [şi că] nu există posibilitate de enumeraţie 
exhaustivă la concept“ (CL, 100). Aceasta întrucât „obiectul îl am în fața mea (...), în stare perfectă, 

Din punct de vedere al conţinutului se poate vorbi de trei categorii de con- 
cepte: concepte hiletice (care se aplică la un singur obiect şi care are un număr 
foarte mare de note), concepte schematice (care se aplică la mai multe obiecte şi 
care conţine anumite calități ale obiectelor — schema acestora) şi concepte formale 
(care se aplică la toate obiectele care cad sub acel concept, nota sa constituind 
principiul acelor obiecte). 

Din punct de vedere al extensiunii, „numai având putinţa de raportare două 
noţiuni se poate vorbi de o clasificare“ (CL, 112). Cu alte cuvinte, o asemenea 
clasificare este relativă şi nu presupune calități intrinseci ale noțiunii. 

Judecata. Teoria clasică privind judecata, care consideră că aceasta rezultă 
din legarea, combinarea a două concepte este considerată de Nae Ionescu ca fiind 
„fundamental falsă“ (CL, 122). Atunci când plec „de la o realitate pe care judecata 
mi-o exprimă, nu mai poate fi vorba de două concepte pe care le leg, ci e vorba de 
un conținut obiectiv pe care îl exprim“ (CL, 123). 

În cazul conceptului, care constă doar din posibilitatea de închidere a 
obiectelor, nu intervine perspectiva ontologică, câtă vreme conţinutul obiectiv al jude- 
căţilor închide o notă existenţială: „deosebirea fundamentală între concept şi judecată 
nu este în conținutul obiectiv, pe care îl raportează unul sau celălalt, ci în nota 
existenţială pe care o închide judecata, care notă lipseşte la concept“ (CL, 127-128). 
Aceasta presupune că „judecata nu se face prin trecerea, prin combinarea conceptelor, 
ci însemnează ceva cu totul nou, deosebit față de concept“ (CL, 128). 

Mai mult, „din punctul de vedere al structurii, din punctul de vedere al 
naturii lui intime, nu se poate face nici o deosebire între conţinutul obiectiv al 
judecății şi conţinutul obiectiv al conceptului“ (CL, 128). 

Fără a dezvolta suficient subiectul, Nae Ionescu consideră că „judecata 
care nu depăşeşte obiectul este analitică“, iar cea „care depăşeşte obiectul este 
sintetică“ (CL, 132), pentru a conchide lapidar că „toate judecăţile sintetice sunt 
fără subiect“ (CL, 133). 

Din punct de vedere al calității judecății, Nae Ionescu susține că „tot- 
deauna o judecată negativă presupune o judecată afirmativă pe care o neagă. Aşa 
fiind, o judecată negativă este întotdeauna o judecată de comparaţie“. Ea nu este 
deci o judecată „de sine stătătoare“? (CL, 141), ci una „derivată“. Altfel spus, 
„judecata negativă nu-i o constatare directă, ci răspunsul la o întrebare, rezultatul 
unei confruntări cu o judecată anterioară“ (CL, 142). 


adică complet realizat; eu pot să-l întorc pe toaie părțile“ (CL, 100). În acest caz trebuie să se renunțe 
fie la condiția concordanței, fie (mult mai plauzibil) la afirmaţia că obiectul realiter este „complet“ 
din punct de vedere al calităților (afirmaţie care contrazice constatarea firească conform căreia unul şi 
acelaşi obiect poate „disecat“ la nesfârşit pentru a i se adăuga noi calități, el comportându-se din 
această perspectivă la fel ca şi conceptul sub care cade; fireşte, dacă ne referim acum doar la 
„obiectele“ din natură, la ființele vii, având o existență independentă, prin sine, ele sunt ontologic 
„complete“, dar, cognitiv vorbind, oricât ar fi acestea „întoarse pe toate părțile“, rămân analizabile la 
nesfârşit). Faptul că un obiect este finit, „gata făcut“, că el există independent în spaţiu şi timp, nu 
înseamnă şi că el este dat complet pentru mine, sesizabil cognitiv ca atare. 

225 Nici nu ar avea cum să fie, de vreme ce, ontologic vorbind, nu există conţinuturi 
obiective negative (iar orice judecată afirmă existența unui conţinut obiectiv). 

Nae Ionescu amendează şi clasificarea judecăților după modalitate (în 
problematice, asertorice şi apodictice), constatând pe de o parte că „judecata 
asertorică are un acelaşi grad de certitudine ca şi judecata apodictică“ (CL, 145), de 
vreme ce un fapt care se petrece, se petrece cu necesitate, iar pe de altă parte că 
„judecata asertorică nu este de aceeaşi natură, categorie logică, de aceeaşi clasă 
(...), cu judecata problematică şi [cea] apodictică“ (CL, 145) — cele din urmă 
„exprimă starea mea faţă de eventualitatea unui fapt“, în vreme ce prima „are ca 
obiectiv o întâmplare din lumea din afară“ (CL, 144). 

În ceea ce priveşte clasificarea judecăților din punct de vedere al relației, 
„totul se leagă cu împlinirea sau neîmplinirea unor condiţii care sunt la baza unor 
întâmplări, pe care le constat ca întâmplări susceptibile să se împlinească în mai 
multe direcţii“ (CL, 147). 

Teoria raționamentului. Deosebirea dintre conţinutul obiectiv al concep- 
tului şi cel al judecății este una obiectivă, „fiindcă conţinutul obiectiv al judecății 
avea în plus acea notă existențială“ (CL, 149). Deosebirile între conținuturile 
obiective ale judecăților sunt însă subiective, depind de „pregătirea“ fiecăruia. A 
face evident şi altuia un conţinut obiectiv presupune o operaţie de explicare, i.e. un 
raționament. Nu este vorba de o operaţie nouă, ci de una care a mai fost făcută. De 
aceea „raționamentul nu e legare de afirmaţii“ (CL, 149), în sensul unei adăugiri 
ex nihilo de judecăţi. 

Raționamentul nu dovedeşte nimic, el nu transmite nimic de la un om la alt 
om: „când am făcut o afirmaţie, n-am băgat în capul cuiva ceva, decât în măsura 
în care el singur era capabil să vadă. Ceea ce se transmite este posibilitatea de a 
face şi celălalt aceeaşi operaţie“ (CL, 153-154). În urma unui raționament trebuie 
spus: „nu mi-ai dovedit dumneata asta, ci eu o văd urmând calea dumitale“ (CL, 
154). Cu alte cuvinte, „totul se reduce la vedere“, în sensul unei perceperi directe, 
i.e. „cunoştinţa trebuie trăită“. „Există deci în orice afirmație un conţinut obiectiv. 
Nu există cunoştință în afară de luarea directă de contact cu acest conținut 
obiectiv. Acest contact se face nemijlocit în cazul judecăților, se face mijlocit în 
cazul raționamentelor“* (CL, 154). 

Înlănţuirile care există într-un raționament nu sunt necesare, iar raționa- 
mentul nu constă numai în astfel de înlănţuiri: „sunt momente în care nu se cer 
înlănţuiri, ci altceva: intuire a unor relaţii existente“ (CL, 177). Mai mult, „elemen- 
tul pozitiv al raționamentului nu este mecanismul, ci intuiţia“ — „poate să existe 
raționament fără nimic din mecanism. Nu poate să existe niciodată raționament 
fără nimic din intuiție“ (CL, 178). 

Din punct de vedere logic concluzia este că raționamentul nu este o formă 
logică autonomă: „raționamentul, în forma cea mai pură [silogistică — n.n.], nu-i 
decât o clasificare, exact cum este o clasificare cunoaşterea imediată“ (CL, 190- 
191). Altfel spus, „nu există cunoştinţă logică mijlocită“ (CL, 191). Nae Ionescu 
aderă prin urmare la critica făcută silogismului, după care silogismul nu contribuie 
la sporirea cunoaşterii”. 


225 După cum am văzut, el extinde această critică la raționamentul deductiv în genere. 

Generalizarea inductivă (raționamentul inductiv) este valabilă atunci când 
ea poartă asupra unei note constitutive a obiectului cercetat. Asta înseamnă că, 
anterior, eu trebuie să cunosc care dintre notele obiectului este constitutivă şi care 
nu: „inducția, ca să fie valabilă, trebuie să cunoască dinainte conceptul. Adică să 
fie deducție“ (CL, 196). Şi în inducţie se pleacă de la concept spre obiect şi nu de la 
obiect spre concept. Deci nici prin inducţie nu se află ceva nou, ci este explicitat 
ceva dinainte ştiut. Aceasta în măsura în care este vorba de un raționament ce 
posedă stringență logică. Dacă ne referim la celelalte cazuri (când nu cunoaştem 
dinainte conceptul spre care se face generalizarea), se poate afirma că „aşa-zisul 
raționament inductiv nu este propriu-zis, un mecanism logic stringent; este o 
generalizare aproximativă şi probabilă“ (CL, 197). Pentru ca un raţionament 
inductiv „să fie necesarmente fundat, are nevoie de o deducție“ (CL, 199). 

Raționamentul prin analogie nu este propriu-zis un raționament logic, ci 
unul ontologic, care pleacă de la identitatea de structură (structură obținută prin 
abstracție) dintre două sau mai multe cazuri particulare: „o judecată logică poate să 
fie judecată de realitate, dar poate să nu fie. O afirmaţie făcută pe baza unui 
raționament de analogie este întotdeauna o judecată reală, o afirmaţie asupra 
realului“ (CL, 205%”. 

Definiția. Pentru Nae Ionescu „definiția este numele sau semnul după care 
recunosc un obiect oarecare“ (CL, 215). Fiind un semn, definiția este întotdeauna 
definiție nominală, nu reală. 


3.6.4. Ecouri 


Pentru C. Sălăvăstru, Nae Ionescu inaugurează la noi experiența gândirii 
întemeietoare asupra logicității, prin raportare la Titu Maiorescu şi Ion Petrovici, el 
fiind promotorul experienței unei gândiri inițiatice asupra logicității, respectiv al 
unei experiențe a gândirii critice asupra logicității în spațiul logic românesc?’”. La 
Nae Ionescu „problematica logică este receptată şi asumată — în limitele ei tradi- 
tionale — ca obiect de întemeiere, ca realitate în legătură cu care se poartă relația 
dia-logică. Pentru acest gânditor, o anumită concepție, un anumit punct de vedere, 
o anumită structurare a modului de rezolvare a unei probleme constituie «textul» şi 
«pretextul» unei desfăşurări de gând întemeietor“2%. Prin gândire întemeietoare 
C. Sălăvăstru înţelege o gândire care „se manifestă iscoditor, atinge tot ceea ce pare 
a sta sub semnul autorității, demontează, explică, argumentează, reface «tot»-ul 
ființei logice pentru a arăta — celor care nu ştiu încă — cum e cu putință ceva 
nou“. 


227 Anterior Nae Ionescu afirmase că orice judecată presupune o notă existențială cu privire 
la conținutul obiectiv vizat. 
3 Vezi C. Sălăvăstru, Srudiu introduciiv la 1. Petrovici, Teoria noțiunilor, ed. a Il-a, 
Editura Polirom, Iaşi, 1998, pp. 10-12. 
*9 Idem, Antinomiile receptivității, în „Revista de filosofie“, XLII, nr. 3—4 (1996), p. 326. 


230 Idem, Studiu introductiv, p. 12. 

Cu referire la teza de doctorat, considerată „prima scriere românească 
de logistică (logică simbolică sau logică matematică)“ şi la cursurile având ca 
tematică logica matematică, Al. Surdu apreciază că „Nae Ionescu a fost un adept 
al orientării numite «intuiționism» din fundamentele matematicii“. Ulterior, în 
acest curent pot fi menţionaţi O. Onicescu, Gr. C. Moisil, Al. Surdu. 

În ceea ce priveşte strict Die Logistik..., Al. Surdu notează că „fără să 
cunoască lucrările intuiționiştilor olandezi, care sunt în vogă abia prin anii '30, 
bazat numai pe unele aprecieri ale lui Poincaré, autorul român adoptă o poziţie 
de tip intuiţionist-constructivist în fundamentele matematicii. «Faptul că este 
imposibilă izgonirea intuiției din domeniul matematicii» şi că «orice construcție 
matematică provine din activitatea noastră inventivă» sunt teze intuiţioniste pe 
care N. Ionescu le susține cu argumente logice şi matematice“??? 

S-a apreciat totodată că Octav Onicescu construieşte demersul său de 
considerare ca insuficientă pentru matematici a noţiunii de clasă sau mulțime?” 
sub influenţa lui Nae Ionescu (care predă în 1934-1935 un curs de Logica 
colectivelor)?*. Astfel, Onicescu va prefera termenului de „mulțime“ pe cel de 
„colectiv“, tocmai pentru caracterul său mai concret şi referința lui la mulțimi 
organizate de tip matematic”. 

Personalitatea complexă, contradictorie a lui Nae Ionescu şi-a pus 
amprenta nu doar asupra aprecierii contemporanilor, ci şi asupra celor care i-au 
urmat. În general, se poate spune că Nae Ionescu a beneficiat de atitudinile 
extreme: el a fost fie adulat, fie urât şi hulit. Rareori a fost judecat „cu măsură“, 
cu măsura celor scrise de el. Nu de puţine ori poziţionarea afectivă față de acesta 
a influențat şi aprecierea făcută asupra logicii sale. Contribuţia logică a lui Nae 
Ionescu, ca a oricărui logician sau filosof, poate să fie „pusă la îndoială“, de 
preferat cu argumente, i.e. în orizontul unei critici. În definitiv nici un gânditor 
nu este „infailibil“, deci nici Nae Ionescu în domeniul logicii. Însă transferul 
umorilor personale, în cel mai bun caz al „preferințelor“ aparent fireşti, al 
aprecierilor valorice influențate mai mult sau mai puțin de activitatea politică 
sau socială ori al etichetelor filosofice de coloratură ideologică asupra unei 
opere logice nu este benefic. 

Anton Dumitriu” oferă, din păcate, exemplu unei asemenea aprecieri în 
ceea ce urmărea să fie o istorie (doar) a logicii. Caracterizând la modul general 


231 AJ. Surdu, Contribuţii româneşti în domeniul logicii în secolul XX, p. 11. 
2% Ibidem, p. 65. 


23 Din Principes de logique et de philosophie mathématique, Bucureşti, Editura Academiei 
Române, 1971. i 


234 AJ. Surdu, op. cit., p. 113. 

235 Ibidem, p. 179. 

23 în primele două ediții ale Istoriei logicii, apărute înainte de 1989, numele lui Nae 
Ionescu nu este nici măcar pomenit, din motive lesne de ghicit. Este justificată întrebarea dacă 
A. Dumitriu este el însuși autorul prezentării făcute lui Nae Ionescu în cea de-a treia ediție, una 
revăzută şi adăugită. Aceasta pentru că în prezentările logicienilor români care nu erau incluşi în 

gândirea lui Nae Ionescu, el consideră că „prin concepția sa filosofică generală 
de tendință iraționalistă şi mistică, el se desprinde de tradiția maioresciană, 
constituind un fenomen izolat în gândirea românească“. Fără definirea 
termenului de „raționalist”, de „rațiune“, încadrarea „iraționalist“ are evidente 
conotaţii peiorative. Pe de altă parte, „tradiția“ apare de (prea) multe ori ca un 
concept cu o valoare relativă la interesele noastre. „Dedublarea“ tradiţiei se 
petrece atât la modul general (tradiţia este sau „bună“, sau „rea“, după preferința 
de moment), cât şi la cel punctual (tradiția logică maioresciană este „bună“ prin 
„raționalismul“ său, prin „formalismul“ său, dar poate deveni „rea“ pentru că nu 
deschide, prin ea însăşi, asupra evoluţiilor ulterioare ale logicii, de exemplu 
asupra logicii matematice; problema este nu „polisemia“, inerentă poate tuturor 
conceptelor cu care operăm, ci faptul că se poate utiliza discriminatoriu şi 
neuniform criteriul amintit al tradiţiei — care, la modul cel mai „onest“, ar putea 
să stabilească atât „meritele“ cât şi „deficienţele“ unui anumit gânditor). Cu 
greu se poate afirma că Nae Ionescu reprezintă un fenomen izolat în gândirea 
românească. Chiar în domeniul logicii am văzut că el a fost apreciat de alți 
logicieni şi matematicieni (Gr. C. Moisil, O. Onicescu, Al. Surdu). Nu mai 
vorbim de binecunoscuțţii săi discipoli în ale filosofiei (care tocmai pentru faptul 
de a-i fi fost discipoli au fost acuzați). Cum am spus deja, Nae Ionescu, ca şi 
discipolii săi, poate fi „judecat“ şi blamat pentru gândirea şi activitatea sa 
politică, dar transferul de la politic spre logic şi, la modul general, spre filosofic 
este ilicit, mai ales dacă el este „necritic“, operat doar în „urma unei „co- 
rectitudini politice“ considerată firească, dacă nu chiar naturală” 


primele două ediții apar date ulterioare anului morții lui A. Dumitriu (1992). În cazul lui Nae 
Ionescu, de exemplu, este amintită ediţia din 1993 a Cursului de logică, apărută la Editura 
Humanitas. La finalul volumului 4 apare un plan de modificări şi adaosuri întocmit de 
A. Dumitriu. În legătură cu punctele 6 şi 7 ale acestui plan se notează că acestea „au fost atinse, 
în limita posibilităţilor — destul de limitate —, de accesul la apariţiile din ultimii ani din 
străinătate“. Pe lângă faptul că această notă nu este semnată (se poate face presupunerea că 
aparține lui Paul Sfetcu, cel care a pregătit pentru tipar ediția), ea lasă să se înțeleagă că a fost 
abordată pentru modificări doar literatura de specialitate din străinătate. După unele informaţii pe 
care le deținem, neverificate însă, se pare că nu A. Dumitriu este autorul multor adăugiri aduse 
capitolului ce prezintă logica românească. Oricum ar sta lucrurile, este mai mult decât regretabil 
că o lucrare de asemenea anvergură lasă să planeze dubii asupra acestor aspecte. Pentru că nu 
putem lucra pe baza unor presupuneri, am decis să atribuim prezentarea lui Nae Ionescu, celui 
care apare ca autor „oficial“ al întregii lucrări: A. Dumitriu. 

37 A. Dumitriu, Istoria logicii, vol. 4, p. 364. 

2% Un „raţionalist“ ca N. Bagdasar va nota în prezentarea pe care i-a făcut-o lui Nae 
Ionescu în Istoria filosofiei modeme. „Alături de alți gânditori români, el [Nae Ionescu] era adversar 
al pozitivismului (...) şi a pus accentul pe tendințele metafizice, ajutând tinerimea universitară să 
participe la marele probleme filosofice. Îndeosebi filosofia religiei a căpătat prin el un impuls dintre 
cele mai putemice“ (vol. V, pp. 244-245). Chiar şi contextul în care vorbește de „iraţionalul 
cunoașterii“ la Nae Ionescu este unul comprehensiv —,favorabil“ acestuia : „Adversar al formelor 
rigide de cugetare, reprezentant al unei filosofii a vieții şi a trăirii problemelor filosofice, disprețuind 
tendințele spre sistem, care după el înseamnă moartea gândirii, acceptând iraţionalul cunoaşterii cât şi 
al existenţei, pledând pentru o întoarcere la o ortodoxie activă şi militantă, Nae Ionescu îmbrățişa cu 
viziunea filosofică domenii variate“ (ibidem). 

La polul opus, nu mai este cazul să amintim, se situează aprecierile „raționalilor“ filosofi de 
formație materialist-dialectică. 

În plus, chiar dacă aşa ar sta lucrurile, nu vedem ce ar avea negativ (deoarece 
conotaţia peiorativă a judecății lui A. Dumitriu este evidentă) faptul ca un gânditor să 
constituie un fenomen izolat. Nu tot „izolat“ este şi fenomenul filosofic Lucian Blaga? 

Acelaşi A. Dumitriu va privi teza de doctorat a lui Nae Ionescu ca fiind „o 
expunere rezumativă a rezultatelor logisticii obținute la începutul acestui secol“2*%. 
Chiar şi un cititor mai puțin inițiat în ale logicii poate însă să observe nenumăratele 
aspecte critice (personale) ale Logisticii (ceea ce nu înseamnă concomitent şi că ele 
trebuie să fie considerate valide sau constrângătoare — dar ele sunt prezente). 


Bibliografie” 


Lucrări ale autorului 

Istoria logicei. Curs predat de domnul conferenţiar N. Ionescu. 1924/1925. După 
note stenografice, Bucureşti, 1926, 227 p., Universitatea din Bucureşti. Facultatea de Litere şi 
Filosofie, litografiat, Filosofia religiei. Note stenografice după prelegerile domnului profesor 
N. Ionescu [1924/1925], editori: Teodor Ionescu, Floru Andronic, Bucureşti, 1925, 312 p., 
Universitatea din Bucureşti. Facultatea de Litere şi Filosofie, litografiat; Curs de metafizică. 
[Problema salvării în Faust-ul lui Goethe]. Predat de dl profesor N. Ionescu. [1925/1926], 
Bucureşti, f. e., 1926, 138 p., Universitatea din Bucureşti, Facultatea de Litere şi Filosofie, 
litografiat; Teoria cunoștinței. Prelegeri făcute de dl profesor N. Ionescu. 1925/1926. După 
note stenografice luate de Teodor Ionescu, Floru Andronic, Bucureşti, litografiat de Constanța 
Dumitrescu, 1926, 367 p., Universitatea din Bucureşti. Facultatea de Litere şi Filosofie, 
litografiat, Curs de logică. Cu specială privire la științele exacte. Predat de d profesor 
N. Ionescu. 1926/1927. Note stenografice de T. Ionescu, Bucureşti, litografiat de Constanţa 
Dumitrescu, 1927, 359 p., Facultatea de Litere şi Filosofie, litografiat, Curs de logică. 
Prelegeri ținute de dl prof. Nae Ionescu. 1927/1928. Note stenografice de Tedor Ionescu, 
Bucureşti, 1928, 452 p., Facultatea de Litere şi Filosofie din Bucureşti, litografiat, Merafizica. 
Teoria cunoștinței metafizice. l. Cunoaşterea imediată. 1928/1929. Note stenografice de 
Teodor Ionescu, Bucureşti, 1929, Universitatea.din Bucureşti, Facultatea de Litere și Filosofie, 
litografiat; Metafizica. Teoria cunoștinței metafizice. 2. Cunoaşterea mediată. 1929/1930, Note 
stenografice şi editat de Teodor lonescu, publicat sub îngrijirea dlui D. C. Amzăr, Bucureşti, 
1930, Universitatea din Bucureşti, Facultatea de Litere şi Filosofie, litografiat; /storia logicei. 
Prelegerile dlui prof. N. lonescu. Anul 1929/1930. După note stenografice, Bucureşti, 1930, 
414 + 7 p., Facultatea de Litere şi Filosofie din Bucureşti, litografiat, Curs de metafizică. 11. 
Istoria metafizicei. 1930/1931]. Publicat sub îngrijirea dlui D.C. Amzăr şi editat de dl Dem. 
N. Vasilescu, Bucureşti, 1931, 174 p., Universitatea din Bucureşti, litografiat, Curs de logică 
generală. 1934/1935. Ingrijit de Dumitru C. Amzăr, Bucureşti, 1935, 382 p., Universitatea din 
Bucureşti, Facultatea de Litere şi Filosofie, litografiat; Probleme de metafizică. 1936/1937. 
Curs stenoprafiat de Dumitru Neacşu, Bucureşti, 1988, 1990, 195 p., text dactilografiat, Roza 
vânturilor. 1926-1933, culegere îngrijită de Mircea Eliade. Prefaţă de Nae Ionescu. Bucureşti, 
Editura „Cultura Naţională“, 1937, VIII + 451 p.; Istoria logicei. Al doilea curs. 1929/1930, 
ediţie îngrijită de Virgil Bogdan, Constantin Floru, Constantin Noica şi Mircea Vulcănescu. 
Bucureşti, Monitorul Oficial și Imprimeriile Statului, Imprimeria Naţională, 1941, XXXV + 
229 p., Comitetul pentru tipărirea operei lui Nae Ionescu; Merafizica. I. Teoria cunoștinței 


239 A. Dumitriu, op. cit., p. 364. 

240 Am preluat excelenta Bibliografie întocmită de Marin Diaconu la sfârşitul volumului 
Nae Ionescu, Curs de istorie a logicii, Editura Humanitas, Bucureşti, 1993. Lucrările însemnate cu 
asterisc nu au fost văzute de autorul Bibliografiei. Am adăugat acele apariţii de după 1993. 

metafizice. 1. Cunoaşterea imediată. 1928/1929, ediţie îngrijită de C. Floru, C. Noica şi Mircea 
Vulcănescu, Bucureşti, Monitorul Oficial şi Imprimeriile Statului, Imprimeria Naţională, 1942, 
III + 203 p., Comitetul pentru tipărirea operei lui Nae Ionescu; Logica. I. Logica generală. 
Ultimul curs. 1934/1935, ediţie îngrijită de Constantin Floru, Constantin Noica şi Mircea 
Vulcănescu). Bucureşti, Monitorul Oficial şi Imprimeriile Statului, Imprimeria Naţională, 
1943, XI + 346 p., Comitetul pentru tipărirea operei lui Nae Ionescu; Istoria logicei. Al doilea 
curs. 1929/1930. (ediţia a-II-a, neschimbată), ediţie îngrijită de Virgil Bogdan, Constantin 
Floru, Constantin Noica şi Mircea Vulcănescu. Bucureşti, Tipografia Societăţii Cooperative 
„Oficiul de librărie“, 1943, XXXIV+226 p., Comitetul pentru tipărirea operei lui Nae Ionescu; 
Metafizica. IX. Teoria cunoștinței metafizice. 2. Cunoaşterea mediată. 1929/1930, ediţie 
îngrijită de Constantin Floru, Constantin Noica şi Mircea Vulcănescu. Bucureşti, Editura 
Remus Cioflec, 1944, II + 156 p.; Convorbiri. Culegere de articole și eseuri selecționate sub 
îngrijirea lui Mircea Eliade şi a lui George Racoveanu. Freising, 1951; Îndreptar ortodox. 
Texte alese, ordonate şi adnotate de D. C. Amzăr, Wiesbaden, „Frăția Ortodoxă“, 1957, 112 p., 
col. „Lucrătorul creştin“, 2; Logica. Paris, 1978, col. „Ethos“; Metafizica. Paris, 1978, col. 
„Ethos“; Istoria logicei. Al doilea curs. 1929/1930. Paris, „Mioriţa“, Librăria Românească, 
1989, XXXV + 229p. Ediţie anastatică a ediţiei din 1941; Roza vânturilor. 1926-1933. 
Culegere îngrijită de Mircea Eliade, prefață de Nae Ionescu și un cuvânt al editoriului, de M. 
Eliade, cuvânt înainte de Dan Zamfirescu. București, Editura Roza vânturilor, 1990, [VIII] + 
VIII + 451 p., col. „Cărți fundamentale ale culturii româneşti în ediții anastatice““, Curs de 
metafizică. Teoria cunoștinței metafizice. 1. Cunoaşterea imediată. 2. Cunoaşterea mediată. 
1926/1929, 1929/1930. Cu o notă biografică de M. Eliade, ediție îngrijită de Marin Diaconu. 
Bucureşti, Editura Humanitas, 1991, 328 p.; Neliniștea metafizică, ediţie şi note de Marin 
Diaconu. Bucureşti, Editura Fundaţiei Culturale Române, 1993, 191 p.; Curs de istorie a 
logicii. Ediţie îngrijită de Marin Diaconu. Bucureşti, Editura Humanitas, 1993, 272 p.; Curs de 
logică, Bucureşti, Editura Humanitas, 1993, 240 p.; Prelegeri de filosofia religiei. Ediţie 
îngrijită de Marta Petreu. Cluj-Napoca, Biblioteca Apostrof, 1993, 216 p.; Grafologie. Scrisul 
şi omul. Ediţie, notă asupra ediţiei şi bibliografie selectivă de Marin Diaconu. Bucureşti, 
Editura Humanitas, 1994, 112 p.; Suferința rasei albe. Articole publicate în: „Ideea 
europeană“, „Est-Vest!, „Predania“. laşi, Editura Timpul, 1994, 272 p.; Teoria cunoștinței. 
Prefaţă de Octav Onicescu. Ediţie îngrijită de Dora Mezdrea, Bucureşti, Editura Anastasia, 
1996, 242 p.; Curs de istorie a metafizicei. Introducere de Ştefan Voinescu. Ediţie îngrijită de 
Marin Diaconu și Dora Mezdrea, București, Editura Anastasia, 1996, 216 p.; Între ziaristică şi 
filosofie. Texte publicate în ziarul „Cuvântul“, 15 august 1926 — 26 martie 1938, laşi, Editura 
Timpul, 1996, 336 p.; Tratat de metafizică. Curs inedit, stenografiat şi transcris de Dumitru 
Neacşu, ediţie îngrijită de Marin Diaconu şi Dan Zamfirescu, cuvânt înainte şi postfață de Dan 
Zamfirescu, Însemnările inedite despre Curs şi o Mărturie de Nestor Ignat şi un docunent 
inedit prezentat de Onisifor Ghibu. Bucureşti, Editura Roza vânturilor, 1999, 332 p.; Opere, VI. 
Publicistică, 1, Bucureşti, Editura Crater, 1999; ediție îngrijită de Marin Diaconu şi Dora 
Mezdrea, Opere, I. Cursuri de metafizică, 1, Bucureşti, Editura Crater, 2000; ediţie îngrijită de 
Marin Diaconu şi Dora Mezdrea, studiu introductiv de Florica Diaconu şi Marin Diaconu; 
Opere, VII. Publicistică, 2, Bucureşti, Editura Crater, 2002; ediţie îngrijită de Marin Diaconu şi 
Dora Mezdrea; Cuvânt introductiv la: Herbert Spencer, Individul împotriva statului. Trad. de I. 
Olimpiu Ştefanovici-Svensk. Bucureşti, Editura Cultura Naţională, 1924, p. V-XV, Biblioteca 
Politică; Prefaţă la: Alexandru Budiş, Conducerea coalițiunilor. Studiu politico-militar. 
Bucureşti, Atelierele grafice Socec & Co., S.A., 1932, pp. 5-7; Notă introductivă asupra 
raţiunii practice la: Immanuel Kant, Critica rațiunii practice. În româneşte de Dumitru 
Cristian Amzăr şi Raul Vişan. București, Editura Institutului Social Român, 1934, pp. XII- 
XXXII, Institutul Social Român. Biblioteca de sociologie, etică şi politică; Prefaţă la: Mihail 
Sebastian, De două mii de ani. Roman. Bucureşti, Editura Natională-Ciornei, S.A., 1934, 
pp. V-XXXII, ediţia a Il-a, Editura Humanitas, 1990; Prefaţă la: Vasile Marin, Crez de 

generaţie. Cu un „Cuvânt înainte“ de Corneliu Z. Codreanu. Bucureşti, Tipografia Bucovina 
L E. Torouţiu, 1937, pp. VII-XI. Alte ediţii: ed. 11-1937; ed. III-1940; ed. IV-—1941; Editura 
anastatică, München, 1977; Preocupările filosofice ale geometrului Poincaré, în „Noua 
Revistă Română“, vol. XII, nr. 19, 23 septembrie 1912, pp. 280-281, semnătura: Mihai Tonca; 
Ernst Mach, în „Noua Revistă Română“, vol. XVIII, nr. 10, 26 iunie-3 iulie 1916, pp. 159- 
161, semnătura: Mihai Tonca; De la Societatea Română la Filosofie, în „Ideea Europeană“, 
an I, nr. 3, 6 iulie 1919, p. 3. (Însemnări), semnătura; T. Pascalia, în „Ideea Europeană“, an |, 
nr. 38, 4-11 aprilie 1920, pp. 1-2, semnătura; Mihai Tonca. În formă dezvoltată, va deveni 
Juxta crucem, „Gândirea“, 1927; Descartes. Părinte al democratismului contemporan, în 
„Ideea Europeană“, an II, nr. 66, 8-16 mai 1921, pp. 1-2, semnătura: Nicolae Ionescu; Émile 
Boutroux, în „Ideea Europeană“, an III, nr. 86, 12-19 februarie 1922, p. 3, semnătura: 
M. Tonca, Comentarii la un caz de intransiență a conceptelor matematice. l-i], în „Gazeta 
matematică“, vol. XXVII, nr. 6, februarie 1922, pp. 185-193; nr. 8, aprilie 1922, pp. 265-272, 
semnătura: Nicolae Ionescu; Asupra unei noi clase de judecăti, în „Revista de filosofie“, vol. 
IX, nr. 2, iulie-august 1923, pp. 98-99, semnătura: N. Ionescu, /ndividualismul englez, în 
„Gândirea“, an IV, nr. 2, noiembrie 1924, pp. 33—37, semnătura: Niculae Ionescu; Cuvânt 
introductiv la lucrarea: Spencer, Individul contra statului, care apare în traducerea dlui 
I. Ol. Ştefanovici la Editura Cultura Națională, Filosofia românească, în „România Jună“; 
MDCCCLXXI-MCMĂXĂXI. Cartea semicentenarului. Bucureşti, Imprimeria Fundaţiei Culturale 
Principele Carol, 1925, pp. 121-123, semnătura: Niculae lonescu; Filosofia contemporană, în 
„Societatea de mâine“, an III, nr. 16, 18 aprilie 1926, pp. 298-299, răspuns la o anchetă; 
Sufletul mistic, în „Cuvântul“, an III, nr. 520, 31 iulie 1926, pp. 1, 2; Succesele filosofiei, în 
„Cuvântul“, an III, nr. 612, 15 noiembrie 1926, p. 1, semnătura: Kallikles; Liceul filosofic, în 
„Cuvântul“, an III, nr. 665, 21 ianuarie 1927, p. 1; Problema constructivă a liceului filosofic, în 
„Cuvântul“, an II, nr. 669, 27 ianuarie 1927, p. 1; Filosofia sociologiei, în „Cuvântul“, an II, 
nr. 723, 31 martie 1927, p. 1. Blocnotes, semnătura: N. 1., despre o conferință a lui Petre 
Andrei; Apelul dlui Motru, în „Cuvântul“, an III, nr. 795, 27 iunie 1927, p. 1, semnătura: N. 1.; 
Domnul C. R-Motru şi Universitatea, în „Cuvântul“, an III, nr. 803, 7 iulie 1927, p. 1. 
semnătura: N. L, Între filosofie şi ziaristică, în „Cuvântul“, an V, nr. 1493, 19 iunie 1929, p. L; 
Răspuns la o scrisoare a dlui Rădulescu-Motru; în „Cuvântul“, an VII, nr. 2037, 21 decembrie 
1930, p. 4; Roza vânturilor, în „Vestitorii“, an I, nr. |, 15 martie 1936, pp. 1, 8. nesemnat; Cine 
face istoria? — Puţină filologie — Roza vânturilor, în „Vestitorii“, an I, nr. 2, 1 aprilie 1936, p. 
l, nesemnat; Cum se „construieşte“ o formă istorică. Roza vânturilor, în „Vestitorii“, an I, nr. 
4, 28 aprilie 1936, p. 5, nesemnat; Profesorul Nae Ionescu declară, în „Vremea“, an X, nr. 492, 
20 iunie 1937, p. 8, despre excluderea lui Mircea Eliade din Universitatea din Bucureşti, Moda 
în filosofie, în „Pan“, an I, nr. 3, 1-1 5 aprilie 1941, pp. 1, 2, 8, lecţia de deschidere la Cursul de 
Istoria metafizicii din anul universitar 1930/1931; Funcțiunea epistemologică a iubirii, în 
Isvoare de filosojie. Culegere de studii şi texte îngrijită de Const. Floru, Const. Noica şi Mircea 
Vulcănescu, 1, 1942. Bucureşti, „Bucovina“ I. E. Torouțiu 1942, pp. 1-17; Die Logistik als 
Versuch einer neuer Begründung der Mathematik, în Isvoare de filosofie. Culegere de studii şi 
texte îngrijită de Const. Floru, Const. Noica şi Mircea Vulcănescu, II, 1943, Bucureşti, 
„Bucovina“ I. E. Torouţiu, 1944, pp. 1-52, tradus de Alexandru Surdu în vol. Nae Ionescu, 
Neliniştea metafizică, ediţie şi note de Marin Diaconu, Editura Fundaţiei Culturale Române, 
Bucureşti, 1993, pp. 5-56. 


Cursuri şi seminarii: 

Anul universitar 1919/1920; 

Lecţia inaugurală: Funcțiunea epistemologică a iubirii 

1920/1921: Curs: 1. Logica şi teoria cunoștinței: Introducere în logică. 2. Metafizică: 
Filosofia religiei — Soluţii filosofice în problema Dumnezeirii (teism, 

panteism, deism, ateism); Seminar: Problema metodei în gândirea ştiin- 
țifică 

1921/1922: Curs: Psihologia gândirii; Seminar: Psihologia gândirii 

1922/1923: Curs: Metafizica: Uniformitatea legilor naturii, Seminar: 1. Schopenhauer, 
Despre împătrita rădăcina a principiului rațiunii suficiente (Comentariu); 
2. Locke, Încercare asupra intelectului omenesc. Cartea a IV-a 

1923/1924: Curs: 1. Filosofia religiei — Metafizică şi religie; 2. Filosofia gramaticii — 
considerată ca Introducere în logică, Seminar: Sextus Empiricus, Scurtă 
expunere a filosofiei sceptice 

1924/1925: Curs; L. Filosofia religiei — Fenomenologia actului relegios (litografiat); 
2, Istoria logicii (litografiat), Seminar: Dicţionar filosofic românesc 

1925/1926: Curs: 1. Metafizica — Problema salvării în Faust-ul lui Goethe (litogra- 
fiat), 2. Teoria cunoștintei (litografiat), Seminar: Descartes, Regulae ad 
directionem ingenii (comentariu) 

1926/1927: Curs: Logica — cu privire specială asupra ştiinţelor exacte (litografiat); 
Seminar: Descartes, Regulae ad directionem ingenii (comentariu) 

1927/1928: Curs: 1. Filosofia protestantismului, 2. Logica (litografiat); Seminar: 
Aristotel, Metafizica. Cartea I (comentariu) 

1928/1929: Curs: 1. Metafizica — Teoria cunoştinței metafizice. a. Cunoaşterea ime- 
diată (litografiat, tipărit), 2. Filosofia catolicismului, Seminar: Aristotel, 
Fizica. Cartea I (comentariu) 

1929/1930: Curs: 1. Metafizica — Teoria cunoştinței metafizice, b. Cunoaşterea me- 
diată (litografiat, tipărit), 2. Istoria logicei (litografiat; tipărit) 

1930/1931: Curs: Metafizica — Istoria metafizicii — ca tipologie a culturii (litografiat); 
Seminar: Direcțiune de lucrări de licență în materia logicii, teoriei 
cunoștinței şi metafizicii 

1931/1932: Curs: [?] 

1932/1933: Curs: [7] 

1933/1934: Curs: Logică. Logica ştiinţelor exacte. 

1934/1935: Curs: 1. Logică generală (litografiat, tipărit), 2. Logica colectivelor 

1935/1936: Curs; Logica colectivelor 

1936/1937: Curs: Metafizica (stenograma; text dactilo grafiat) 

1937/1938: Curs: Metafizica 

1938/1939: Curs: — 

1939/1940: Curs: — 


Comunicări, conferinţe: 

Pascalia şi problema durerii (martie 1920) 

Walther Rathenau. idealismul practic (2 decembrie 1920) 

De la Galilei la Einstein (8 decembrie 1921) 

Psihanaliza (25 februarie 1923) 

Sindicalismul (] | martie 1923) (Publicată în vol. colectiv Doctrinele partidelor 
politice, 1923) 

Psihanaliza (20 mai 1923) 

Contribuţia latină în filosofie (iulie-august 1924) 

Filosofia romantică (5 martie 1925) 

Misticii italieni (24 ianuarie 1926) 

Charles Peguy (18 februarie 1926) 

Filosofia regionalismului cultural (1926) 

Isvoarele filosofiei lui Spinoza (7 noiembrie 1927) 
Pseudomorfozele culturii (8 decembrie 1930) 

Împotriva spiritului critic (26 ianuarie 1936) 

Unde începe fiinta spirituală (6 martie 1936) 

Calvin (1937) 

Cuvântare la Congresul profesorilor de filosofie (25 martie 1938) 
Despre autor” 

ACTERIAN, A., Opera filosofică a profesorului Nae Ionescu, în „Vremea“, an XII, 
nr. 576, 3 noiembrie 1940, p. 6, semnătura: A. Gh[eorghe]; BAGDASAR, N., Nae Ionescu şi 
C. Antoniade, în idem, Istoria filosofiei româneşti, Bucureşti, Societatea Română de Filosofie, 
1940 (ed. a II-a: 1941; reeditare în idem, Scrieri, Bucureşti, Editura Eminescu, 1988, pp. 189- 
190); Cursuri la modă, în „Ethos“, an I, nr. 4, 1944, pp. 415-417, semnătura: N. B.; BARBU, 
Z[EVEDEI], Nae Ionescu: „Metafizica“, Bucureşti, 1942, în „Saeculum“, an I, nr. 4, iulie— 
august 1943, pp. 80-83; BĂNCILĂ, V., Nae Ionescu, în „Insemnări sociologice“, an. IV, nr. 1, 
1 sept. 1940, pp. 1-8 (preluat în vol. Nae Ionescu, /storia logicii, 1941, pp. V-XVI, respectiv 
în Nae Ionescu, Curs de istoria logicii, Editura Humanitas, Bucureşti, 1993, pp. 7-17); CAZAN, 
GH. AL., Trăirismul, în Istoria filosofiei universale. 5. Istoria filosofiei româneşti, Bucureşti, 
Tipografia Universității din Bucureşti, 1975, pp. 260-265, Universitatea din Bucureşti. 
Facultatea de Filosofie; Filosofia trăirii. Nae Ionescu, în Istoria filosofiei româneşti. Bucureşti, 
Editura Didactică şi Pedagogică, 1984, pp. 313-325; CERNICA, V., Nae Ionescu. Acțiunea 
metafizică sau aporia existenţei, în Exerciţii fenomenologice asupra filosofiei româneşti 
interbelice, Bucureşti, editor Mihai Dascal, 1999, pp. 171-210; CIACHIR, D., Gânduri despre 
Nae Ionescu. I-II, în „Steaua“, an XLI, nr. 3, martie 1990, pp. 34-36; nr. 4, aprilie 1990, 
pp. 42-44, 69; CIORAN, E., Nae Jonescu şi drama lucidităţii, în „Vremea“, an X, nr. 490, 
6 iunie 1937, p. 4; ELIADE, M., Profesorul Nae Ionescu, în „Universul literar', an II, nr. 13, 
23 martie 1940, pp. 1, 2; Funcțiunea socratică a lui Nae Ionescu, în „Pan“, an I, nr. 3, 1-15 
aprilie 1941, p. 4; GOGONEAŢĂ, N., Trăirismul, în vol. colectiv Istoria filosofiei româneşti, 
vol. II., Bucureşti, Editura Academiei R.S.R., 1980, pp. 742-749, 758-764; MANOLIU, P., Nae 
Ionescu: „Istoria logicii“, în „Vremea războiului“, an XIII, nr. 610, 20 iulie 1941, pp. 4,5. 
Semnătura: Erasm; MARCIAN, V., Nae Jonescu și definirea logicii din perspectivă istorică, în 
„Ramuri“, an V, nr. 1 (43), 15 ianuarie 1968, p. 19, 20; NOICA, C-TIN., Ce învaţă „filosofii“ de 
la Nae Ionescu, în „Vremea“, an X, nr. 490, 6 iunie 1937, p. 4; Nae Ionescu și spiritul de 
şcoală, în „Convorbiri literare“, an 76, nr. 5-6, mai-iunie 1943, pp. 353-356; ONICESCU, O., 
Memorii, vol. I-ll. Bucureşti, Editura Ştiinţifică și Enciclopedică, 1982, 1984, passim; 
PĂTRĂȘCANU, L., Curente şi tendinţe în filosofia românească, Bucureşti, Editura Socec & Co, 
S.A.R., 1946, pp. 104-112 (alte ediții: 1946, 1971), POP, GR. T., Un propovăduitor al misti- 
cismului şi iraţionalismului, în „Ramuri“, an V, nr. 5 (47), 15 mai 1968, p. 19; POPA, GR, 
Opera lui Nae lonescu („Istoria logicii“ şi „Metafizica'*), în „Saeculum“, an I, nr. |, ianuarie 
februarie 1943, pp. 97—101; POSESCU, AL., Filosofia și sociologia burgheză. B. Ideologia 
fascistă, în vol. colectiv /storia gândirii sociale şi filosofice în România, Bucureşti, Editura 
Academiei Române, 1964, pp. 429-431; SĂLĂVĂSTRU, C., Studiu introductiv la I. Petrovici, 
Teoria noţiunilor, ed. a IIl-a. Iaşi, Editura Polirom, 1998, pp. 10-12; SURDU, AL., Valenţe 
expozitive şi creative ale sistemelor filosofice, în „Academica“, V, nr. 5 (53), 1995, Contribuţii 
româneşti în domeniul logicii în secolul XX, Bucureşti, Editura Fundaţiei „România de Mâine“, 
1999; TATU, N., Nae /onescu, în „Convorbiri literare“, an 73, nr. 6, iunie 1940, pp. 587-598; 
VLĂDUȚŢESCU, GII., Sensul cunoaşterii în filosofia „trăiristă“, în „Revista de filosofie“, tom 


2%! În cadrul Bibliografiei cuprinzând lucrări despre viaţa şi opera lui Nae Ionescu am apelat 
şi la unele date oferite de Bibliografia întocmită de Ştefan Voinescu pentru volumul Nae lonescu, 
Curs de istorie a merafizicei (Bucureşti, Editura Anastasia, 1996). 

13, nr. 9, septembrie 1966, pp. 1181-1190; Trăirismul, în vol. colectiv Curente şi orientări. iii 
istoria filosofiei româneşti. Bucureşti, Editura Academiei Române, 1967, pp. 225-248; 
VULCĂNESCU, M., Gândirea filosofică a domnului Nae lonescu. Note pentru un comentar, 
text inedit, 9 p., scris în 1926 ; Gândirea Jilosofică a profesorului Nae Ionescu, text inedit, 
16 p. scris în 1930-1931; Nae Ionescu, aşa cum l-am cunoscut, Editura Humanitas, Bucureşti, 
1992; VULCĂNESCU, M., NOICA, C-TIN., Introducere la: Nae Ionescu, /storia logicii, 1941, 


pp. XVII-XXXV, nesemnat (preluat şi în Nae lonescu, Curs de istorie a logicii, 1993, pp. 18- 
34, sub semnătura autorilor). 


3.7. Teoria logică a judecății la Al. Posescu 


Marius DOBRE 
3.7.1. Date biografice 


Alexandru Posescu (1903-1990) şi-a luat licenţa în filosofie în 1929, iar în 
1930 a devenit asistent universitar la catedra de Istoria şi Enciclopedia Filosofiei a 
Universităţii din Bucureşti. Doctoratul în filosofie l-a obţinut cu teza Încercare asupra 
datelor ultime ale materiei. Consecintele filosofice ale noilor teorii electronice asupra 
materiei, sub îndrumarea celui care l-a adus şi la catedră, P. P. Negulescu. Alexandru 
Posescu a fost unul dintre autorii lucrării Istoria filosofiei modeme. Omagiu profe- 
sorului loan Petrovici, elaborând studiile despre Fr. Bacon, H. Spencer, F. A. Lange, 
G. T. Fechner ş.a. din volumele I-III (1937-1938); în 1939 îi apare Introducere în 
filosofie (ediţia a Il-a în 1944, iar ediţia a III-a în 2000) care era cursul ținut la catedra 
menționată; în 1942 i se publică Logica ştiinţei. Partea I: Epistemologie (reeditată în 
2002), iar în 1946, Teoria logică a judecății (reeditată în 2003), câteva prelegeri 
despre Bacon şi Descartes apar sub forma unor cursuri litografiate. Este îndepărtat din 
învățământul universitar (unde dobândise statutul de conferenţiar) de către autoritățile 
comuniste (1951), dar este reprimit în cercetare la Institutul de Filosofie (1953). În 
perioada ce a urmat a mai publicat totuşi în lucrări colective, a tradus lucrări ale lui 
Bacon şi Spinoza şi îi apare volumul Platon. Filosofia dialogurilor (1971). 


3.7.2. Teoria logică a judecății 


Teoria logică a judecății”? reprezintă — după cum se observă şi din titlu — 
o monografie asupra judecății, dintr-un punct de vedere diferit de cele ale 
psihologiei sau lingvisticii, domenii ce afectează terenul logicii, fără a se dispensa 
totuşi de orice sugestie venită din partea lor. Evident, este o tratare din perspectiva 
logicii tradiționale, o tratare uneori ostilă cuceririlor logicii moderne, ce poate 
părea surprinzătoare din partea unui autor numit, în anumite studii istorice, 


24 Apărută în 1946 la Editura Cugetarea — Georgescu Delafras, Bucureşti. 

pozitivist. Era un demers în spiritul liniei de gândire a lui P. P. Negulescu ce acorda 
prioritate în logica de tip tradițional formei judicative. Într-un curs de logică ținut 
în anul universitar 1905-1906 la laşi, Negulescu declara tranșant: „Actul 
fundamental al cugetării logice e judecata. În vederea judecății se formează 
noțiunile, în vederea judecăților se fac raționamentele (stabilirea unei concluzii e 
formarea unei judecăți), în vederea judecăților se fac descrieri şi clasificări 
(definiția e stabilirea unei judecăți) etc. Fără judecată nu ne-am deosebi de 
animale“*”. Tot aşa, cercetările au stabilit că P. P. Negulescu îl urmează îndea- 
proape pe Titu Maiorescu, punctul de vedere general (prioritatea actului judicativ) 
al Lecţiilor sale de logică corespunzând primei ediții a Logicii lui Maiorescu (din 
1876), iar structura acestora fiind fidelă ediției a doua (din 1887)“. Un alt 
maiorescian, însă, lon Petrovici, pune noţiunea cel puțin pe acelaşi plan cu 
judecata: „Poziţia centrală a teoriei judecăților în logica modernă este un lucru care 
se afirmă pretutindeni, un fel de lozincă a logicienilor de azi. A spune însă că 
scopul ultim este dobândirea de judecăți exacte (care sunt forma oricărui adevăr) 
este tot acelaşi lucru cu a spune: dobândirea de noșiuni exacte. Una atrage după 
sine pe cealaltă. Fără a trece cu vederea şi chestiunile deosebite care se pun la 
teoria judecăților şi care nu-şi au locul la aceea a noţiunilor, afirmăm totuşi 
identitatea principială între cele două forme logice. După cum orice noţiune se 
rezolvă într-o serie de judecăţi, tot aşa un şir de judecăţi cu acelaşi subiect se 
condensează într-o noțiune. A avea noțiuni exacte despre lucruri e tot acelaşi lucru 
cu a face judecăţi exacte asupra lor, o noțiune justă asupra omului, de pildă, 
echivalează cu înşirarea sub formă de judecăţi a tuturor atributelor pe care omul le 
înfăţişează în mod obiectiv“245, 

Teoria logică a judecății debutează cu stabilirea raportului dintre limbaj şi 
gândire. Gândirea şi limbajul sunt funcții diferite, însă deseori ele sunt confundate, 
identificate, deoarece ele „se întâlnesc la temelia lor într-o activitate comună psiho- 
fiziologică“. Ele se condiționează reciproc „în formarea lor“, dar o dată formate, 
ele dobândesc independență, astfel încât, în anumite împrejurări, „una se poate 
îndeplini fără ajutorul imediat al celeilalte“. Logica determină formele gândirii 
independent de limbaj, însă limbajul este cel care exprimă aceste forme. Acesta 
este şi raportul dintre judecată, ca funcţie a gândirii, şi propoziţie, ca funcţie a 
limbajului. Desigur, Posescu subliniază faptul că nu orice propoziţie exprimă o 
judecată decât dacă exprimă un înțeles, dar orice judecată ia forma propoziției. Pe 
lângă propoziţiile fără înțeles (cum ar fi propoziția „Mătuşa logaritmului a băut o 
uvertură“), nici întrebările, comenzile, rugăminţile sau exclamațiile (dar şi altele, 
cum ar fi expresiile infinitive sau atributive) nu sunt judecăţi, deşi au înţeles. 


243 P, P, Negulescu, Lecţii de logică, Editura Paideia, Bucureşti, 2001, pp. 32—33. 

24 A se vedea Alexandru Surdu, Studiu introductiv la Titu Maiorescu, Logica, în vol. 
Scrieri de logică, Editura Ştiinţifică şi Enciclopedică, Bucureşti, 1988, p. 161. 

245 Jon Petrovici, Teoria notiunilor, Editura Polirom, laşi, 1998, p. 62. 

Acestea poartă numele de expresii alogice%S. El consideră că logica are ca obiect 
judecata în calitate de operaţie a gândirii, de raport între termenii gândirii, în timp 
ce lingvistica se ocupă de studiul propoziției. Logica modernă, începând cu 
J. S. Mill, tinde să ignore distincţia fundamentală dintre gândire şi limbaj, folo- 
sindu-se doar de propoziții şi termeni, nu şi de judecăți şi noțiuni. Existența 
independentă a judecății în calitate de înţeles gândit este dovedită însă şi de faptul 
că acelaşi înțeles poate fi exprimat în limbi diferite, ceea ce înseamnă că înțelesul 
gândit al unei propoziţii nu se confundă cu formula ei verbală. 

Din punct de vedere psihologic, judecata este o funcţie sufletească de 
cunoaştere, o sinteză de noțiuni, dar şi o analiză de noțiuni, în măsura în care 
separă reprezentările. Este deci o „legătură“ între reprezentări. Ea nu este ceea ce 
se numeşte „asociație de idei“, care este, la rândul ei, o raportare de reprezentări, 
dar care constă dintr-o „serie deschisă de asemenea stări sufleteşti“; dimpotrivă, 
judecata, de asemenea psihologic vorbind, este un act încheiat, înfățişând lucrurile 
în experiența imediată şi aşa cum sunt trăite. Pentru logică, judecata este o operaţie 
a unei gândiri ideale; „ea este față de judecata psihologică ceea ce este operaţia 
aritmetică față de mulțimea lucrurilor pe care le calculează sau ceea ce este figura 
geometrică față de obiectul concret care reproduce forma“. Din punct de vedere 
logic, judecata reţine „forma definitivă şi ideală“ a lucrurilor, fără a fi un produs 
arbitrar sau convențional al logicienilor. 

Posescu arată în continuare că judecata logică nu poate fi definită ca act 
mental de acceptare sau respingere a unei reprezentări, aşa cum susține Franz 
Brentano, şi nici drept conştiinţa valabilităţii obiective a unui conţinut de gândire, 
după cum au definit-o unii continuatori ai lui Brentano (prima este o proprietate 
psihologică, a doua epistemologică), ci prin intermediul caracterului său tetic (din 
care derivă atât calitatea, cât şi certitudinea şi valoarea ei de adevăr), şi prin 
operația de raportare. Definiţia judecății este, prin urmare: o operație de raportare 
de termeni ai gândirii, cu caracter tetic. 

Referitor la funcţiile logice ale judecății, autorul notează că în judecată se 
stabilesc patru tipuri de raporturi: de predicaţie, de relație, de implicaţie, de 
reciprocitate (disjunctiv). 

Judecata de predicaţie — numită şi predicativă, atributivă, de inerență, cate- 
gorică — stabileşte patru tipuri de raporturi: de identitate („Bucureştiul este capitala 
României“), de egalitate („Două jumătăți sunt egale cu întregul din care fac parte“ 
— aceasta poate fi gândită mai degrabă ca relaţie decât ca predicație), de subsumare 
şi de înglobare (în exemplul „Omul este un animal“, raportul poate fi de un fel sau 
altul, în funcţie de cum îl gândim). Posescu adună laolaltă astfel două teorii: una în 
care, în judecata de predicaţie, sfera noţiunii subiect este gândită ca făcând parte 
din sfera noţiunii predicat, rezultând fie o subsumare, fie o identificare a sferelor, şi 


2% Denumirea nu mai pare astăzi potrivită, de vreme ce unele dintre ele au fost studiate şi 
din punct de vedere logic. De pildă, există, cum se ştie, un palier al logicii al cărui obiect îl constituie 
întrebările numit „logică interogativă“; de asemenea, comenzile reprezintă obiect de studiu al logicii 
deontice. 

una în care în judecata de predicație conţinutul predicatului este gândit ca făcând 
parte din conținutul subiectului, rezultând fie o înglobare, fie o identitate de 
conținuturi. Autorul decide că natura raportului de predicație depinde de felul în 
care îl gândim noi: „Noi putem gândi sub aceeaşi formă a judecății de predicaţie fie 
un raport de identitate — de sferă sau de conţinut —, fie unul de subsumare a sferelor 
sau de înglobare a conținuturilor“. 

Judecata de relaţie a fost consacrată mai ales de J. Lachelier, arată autorul, 
ce a consemnat că nu poate fi redusă la cea de predicaţie în ciuda opiniilor contrare 
ale altor logicieni de renume, cum ar fi E. Goblot. Posescu recunoaşte, la rândul 
său, existența mai multor tipuri de raporturi, nu numai a celor de predicație. 
Raporturile de relație pot fi de mărime, de valoare, de poziție în timp şi spațiu etc. 

Distingând judecata de implicaţie de cea ipotetică, gânditorul român 
găseşte că prima stabileşte un raport, astfel încât unul dintre termeni rezultă din 
altul, fiind vorba de o necesitate logică (de ex.: „Materia implică întinderea“), de 
una cauzală (,„Tristeţea implică slăbirea forțelor organismului“) sau de una 
convenţională („Venirea lui X implică plecarea lui Y“, dacă am convenit ca sosirea 
unei persoane într-un anumit loc să fie urmată de plecarea alteia). Acest sens dat 
judecății de implicaţie o apropie mult de judecata categorică, după cum însuşi 
autorul recunoaşte. 

Judecata disjunctivă stabileşte un raport de forma „S este sau P, sau P>”, 
„Sau Sı sau Sz este P“. 

În ce priveşte legătura dintre principiile logice și forma logică judicativă, 
descoperim o interpretare oarecum inedită: principiile nu sunt apriorice, fiind doar 
„obişnuințe de gândire“, simple credinţe, provenind din experiență; cu toate aces- 
tea, ele reprezintă temelii ale judecății (principiul identităţii este la baza judecății 
de predicaţie, cel al rațiunii suficiente la baza judecății de implicaţie, iar cel al 
contradicției la baza celei de reciprocitate), dar de natură psihologică. 

In capitolul VI, autorul păşeşte cu îndrăzneală pe un teren oarecum mult 
disputat, acela al raportului dintre predicaţie şi existență. Observaţiei kantiene că 
existența nu este un predicat real, el îi răspunde că aceasta este valabilă doar din 
perspectiva metafizicii, nu şi a logicii: „În înţeles metafizic, ființa unui lucru nu 
este numai unul din atributele lui printre celelalte, ci lucrul însuşi în tot ce are mai 
propriu. În schimb, în judecata logică existenţa poate fi afirmată sau negată în 
legătură cu un obiect ca orice alt predicat“. În sprijinul său cheamă o concepție 
identică a lui E. Goblot“”. Astfel, în judecăţile de predicație obişnuite, ideea 
existenței este gândită în noțiunea subiectului (ca în exemplul „Dumnezeu este 
atotputernic“), în timp ce în judecăţile existenţiale propriu-zise, ideea existenței 
este adăupată subiectului de predicat (ca în exemplul „Dumnezeu există“). Presu- 
punem că autorul nostru nu a consultat scrierile lui G. Frege pentru a-şi confrunta 
teoria şi cu ele, chiar dacă la gânditorul german este vorba de altfel de logică. În 
viziunea lui Frege, existența nu este o proprietate a obiectelor individuale, ci o 
proprietate a proprietăţilor, ca şi numărul“. 


247 E. Goblot, Traité de logique, § 115. 
24 Pentru amănunte, a se vedea G. Frege, Fundamentele aritmeticii, Editura Humanilas, 
Bucureşti, 2000. 

Un capitol vast este consacrat în lucrare, aşa cum era firesc, prezentării 
elementelor componente ale judecății (termenii) şi a funcției copulei în interiorul 
acesteia. Pe lângă precizările necesare şi binecunoscute asupra subiectului şi 
predicatului, prezintă interes discuţia din jurul aşa-numitei „judecăţi impersonale“ 
(de unde lipseşte ori subiectul logic, ori predicatul logic), relativ la care Posescu 
propune din nou rezolvări. Presupuse ca având un singur termen, judecățile 
„Plouă“ sau „Tună“ par a nu avea subiect. Autorul susține că putem gândi drept 
subiect aici cauza respectivelor fenomene, chiar dacă este gândită total vag, (natura, 
haosul etc.). Tot aşa, se pot găsi exemple şi pentru cazul predicatului (de multe ori 
subînţeles). 

De asemenea, un spațiu amplu este dedicat clasificării judecăților. Posescu 
îşi însuşeşte clasificarea kantiană a judecăților, din punctul de vedere al cantității, 
calității, relației şi modalităţii, fără a urmări fidel dezvoltarea lui Kant. 

În ceea ce priveşte calitatea judecății, este cercetată aşa-zisa prioritate a 
afirmației în raport cu negativa. În ciuda opiniei răspândite că obiectul unei negații 
este totdeauna o judecată deja realizată, afirmativă, se conchide că o asemenea 
categorisire are un temei psihologic, nu şi logic, din această din urmă perspectivă 
afirmativa şi negativa fiind pe acelaşi nivel. Mai departe, calitatea logică a unei 
judecăţi se deosebeşte de cea verbală, iar acest fapt este vizibil în cazul negaţiei (de 
exemplu, când zicem „Omul timid este fără caracter“, expresia verbală este 
negativă, dar logic judecata este afirmativă). În cazul judecății de implicație, dar şi 
al celei ipotetice, se poate vorbi de calitate în sens deplin, în timp ce în cazul celei 
de reciprocitate negativă se transformă într-o „împreunare verbală a două propoziții 
de predicație“. l 

Cantitatea judecății este determinată de întinderea valabilității raportului: 
dacă este luată în întregime, este universală (indiferent dacă judecata este de relație, 
implicație etc.), dacă este limitată este particulară. 

Relaţia judecății este diferită de judecata de relaţie şi constă în modul 
condiționat sau necondiționat în care este pus raportul dintre termenii judecății. 
Această precizare îi permite lui Posescu altă distincţie; aceea dintre judecățile 
condiționale (ipotetice) şi cele necondiționale (categorice). Prima a fost redusă la 
judecata de implicaţie, iar a doua la cea de predicaţie, în mod greşit, consideră autorul. 

Modalitatea judecății poate fi psihologică (cu formele sigur şi îndoielnic), 
epistemologică (cu formele adevăr, fals şi probabil), metafizică (cu formele 
necesar, contingent), logică (apodictic, asertoric şi problematic). 

În fine, remarcăm că monografia este susținută de o bibliografie în care 
intră majoritatea lucrărilor importante ale vremii, oferindu-se, de asemenea, şi date 
istorice privind fiecare problemă discutată, fiind prezentate diferite opinii pe 
marginea respectivei probleme. Pentru timpul ei, Teoria logică a judecății repre- 
zenta un studiu ce reuşea să contureze ceea ce poate fi numit nucleul logicii de tip 
tradițional. Unele probleme nu mai sunt tratate astăzi în acest mod, dar asta nu 

înseamnă că ele şi-au pierdut interesul. Ele sunt de interes pentru logicieni fie 
măcar din punct de vedere istoric. De asemenea, credem că lucrarea ar mai fi putut 
cuprinde şi alte capitole, cum ar fi cel despre raporturile dintre judecăţile de 
predicaţie (şi nu numai dintre ele) sau cel despre rolul judecății în inferențele 
mediate şi imediate. 

Logica ştiinţei. Epistemologie a fost reeditată în 2002, revizuită şi adăugită 
de autor încă din 1977. Deşi capătă şi alt titlu — Teoria logică a ştiinţei — noua 
ediție urmăreşte cu fidelitate temele şi rezolvările anterioare. Lucrarea este de fapt 
cursul de logică ţinut în 1939-1940 din însărcinarea lui P.P. Negulescu. 
Al. Posescu menționează în Prefata la prima ediţie că este, înainte de toate, „un 
manual didactic ce se adresează studenţilor în filosofie“, având drept obiectiv 
lămurirea înțelesului științei și examinarea metodelor acesteia. Teoria logică a 
ştiinţei este, mai precis, o introducere în epistemologie (motiv pentru care nu 
prezintă un interes direct pentru ansamblul de față) ce pune în discuţie probleme 
ştiinţifice specifice primei jumătăți a secolului al XX-lea: definiția științei şi 
proprietățile ei, unitatea şi generalitatea cunoașterii științifice, certitudinea cunoş- 
tințelor, obiectivitatea și progresul ştiinţei, ideile de lege şi de cauză, explicaţia ca 
obiect al ştiinţei, trăsăturile spiritului ştiinţific etc. 


Bibliografie 


Lucrări publicate 

Încercare asupra datelor ultime ale materiei. Consecințele filosofice ale noilor 
teorii electronice asupra materiei, Societatea Română de Filosofie, Bucureşti, 1934; 
Filosofia modernă : Bacon — Spencer — Fechner, Societatea română de filosofie, Bucureşti, 
1938; Introducere în filosofie, Bucureşti, 1938, ediţia a II-a, Editura Cugetarea, Bucureşti, 
1944, ediția a III-a, Editura Garamond, Bucureşti, 2000; Logica ştiinţei. Partea I: Epis- 
temologie, Bucureşti, 1942, ediția a II-a, Editura Garamond, Bucureşti, 2002; Curs de 
istoria filosofiei moderne, l: Bacon, predat în perioada 1944-1945, Bucureşti, 1945; Curs 
de istoria filosofiei moderne, III: Descartes, predat în perioada 1945-1946, Bucureşti, 
1946; Teoria logică a judecății, Bucureşti 1946, Editura Cugetarea, ediția a II-a, Editura 
Garamond, Bucureşti, 2003; Metafizica în raporturile ei cu ştiinţa, Bucureşti, 1947; 
Începuturi ale materialismului modern, Editura Ştiinţifică, Bucureşti, 1962; Platon — 
filosofia dialogurilor, Editura Ştiinţifică, Bucureşti, 1971, ediția a Il-a, Editura Garamond, 
București, 2001; P.P. Negulescu ca gânditor şi istoric al filosofiei, în: „Revista de filo- 
sofie“, nr.3-4/1933; Începuturile filosofiei moderne, în: „Revista de filosofie“, nr.1/1936; 
Herbert Spencer, în: „Istoria filosofiei moderne“, vol. III, Societatea Română de Filosofie, 
1938; De l'explication dans L'historiographie de la philosophie, în: „Revue des Sciences 
sociales“, nr. 4, 1966; /sroria filosofiei ca modalitate de cunoaştere, în: „Revista de 
filosofie“, nr. 11, 1968; Antologia gândirii româneşti. Secolele XV-XIX, Partea I-Il, 
Editura Politică, Bucureşti, 1967 (în colab.), Soren Kierkegard despre pluralitatea stadiilor 
existenței, în: „Revista de filosofie“ nr. 9, 1965; Concepţia lui P. P. Negulescu asupra 
raportului dintre filosofie şi ştiinţă, în: „Revista de filosofie“, nr.9, 1965; Probleme de 

filosofia culturii la Lucian Blaga, în: Filosofia şi sociologia românească în prima jumătate 
a sec. XX, Bucureşti, 1969; Pluralismul existențialist, în vol. Studii de istoria filosofiei 
universale, Editura Academiei Române, București, 1969; Realismul critic al lui Nicolai 
Hartmann, în vol. Aspecte din filosofia contemporană, Editura Academiei Române, 
Bucureşti, 1970; Apariția şi constituirea spiritului ştiinţific, în vol. Filosofia modernă şi 
contemporană, Editura Academiei Române, Bucureşti, 1973. 


Traduceri (însoțite de studii introductive) 

B. Spinoza, Etica, trad. din limba latină, Editura Ştiinţifică, Bucureşti, 1957, ediția 
a I-a: Editura Ştiinţifică, Bucureşti, 1981; F. Asmus, Descartes, trad. în colaborare cu 
L. Renert, Editura Ştiinţifică, Bucureşti, 1957; Francis Bacon, Despre înțelepciunea 
anticilor, trad. din limba latină, Editura Ştiinţifică, Bucureşti, 1976; B. Spinoza, Tratat 
despre îndreptarea intelectului, trad. din limba latină, Editura Ştiinţifică, Bucureşti, 1979. 


Volume pregătite de autor pentru publicare 

În căutarea adevărului. Studii istorico-filosofice, Culegere de texte, articole, studii 
şi comunicări; Spinoza — note manuscrise; Bacon — note manuscrise; Note manuscrise de 
lectură; Culegere de studii apărute după 1947. 


3.8. Studii, cursuri, manuale 


Ştefan-Dominic GEORGESCU 
3.8.1. Ştefan Velovan 


S-a născut în 1852 în Rusca Montană şi, după studii în străinătate, a fost 
profesor la Caransebeş, apoi la Bucureşti, Câmpulung, Craiova. 
A murit în anul 1926. 


Bibliografie 


Întemeierea psichologică a actelor elementare ale gândirii în marginile legilor 
herbartiene de asociere şi reproducere: monografie psichologică, Editura autorului, 
Caransebeş, 1890; Apercepția în serviciul noțiunilor, în: „Convorbiri literare“, XXVIII, 
1895; Procesul psihic în câştigarea noțiunilor, în: „Chestiuni metodice“, an 1, nr. 2, 1909; 
Cunoştinţe pregătitoare şi mecanica psihologică, Editura Scrisul Românesc, Craiova, 1926; 
Metoda proiectării faptelor: studiu metodologic original, Craiova, 1926; Metoda reflectării 
faptelor: studiu metodologic original, Tipografia „Biruinţa“, Craiova, 1938. 


Despre autor 

BAGDASAR, N., Filosofia românească de la origini până astăzi, vol. V din Istoria 
filosofiei moderne. Omagiu profesorului lon Petrovici, Societatea Română de Filosofie, 
Bucureşti, 1941, p. 691. 

3.8.2. Alexandru Valeriu 


Bibliografie 


Logică, laşi, 1905; Lecţiuni de logică pentru clasa a Vll-a a şcoalelor secundare 
de băieţi şi fete, Alcalay and Co., Bucureşti, 1919; Elemente de logică pentru şcoalele 
normale şi seminarii, Bucureşti, 1920; Considerații asupra procesului gândirii, în: 
„Revista Generală a Învățământului“ nr. 1, 1931; Spiritul logic şi deviațiunile în viaţă, în 
„Revista Generală a Învățământului“ nr. 2, 1931; Problema certitudinii, în: „Revista 
Generală a Învățământului“ nr. 9, 1931. 


3.8.3. Marin Ştefănescu 


În articolul Problema valorii logicei, autorul întreprinde o cercetare asupra 
locului şi rolului logicii în diverse sisteme filosofice, începând de la modernitate. 
El consideră că, indiferent care ar fi problema prin excelență a filosofiei, este 
indispensabilă elaborarea unei logici care să garanteze raționalitatea demersului 
filosofic. Plecând de la ideea că morala şi binele sunt problemele esenţiale ale 
filosofiei, Ştefănescu argumentează că, pentru a le înțelege şi găsi un răspuns, este 
absolut necesară construirea unei teorii a cunoaşterii, aceasta, la rândul ei, ridică 
problema metodei folosite. Ceea ce conduce la necesitatea elaborării logicii şi la 
rezultate concludente în privința valorii acesteia. Obiectul logicii îl constituie 
forma gândirii care urmează rațiunea, această formă poartă numele de raționament. 
Raționamentul este metoda prin care, pornind de la cunoştinţe anterioare, se 
stabileşte o cunoştinţă nouă. Problemele care se cer avute în vedere sunt privitoare 
la modul de trecere de la o cunoştinţă la alta, valoarea cunoștinței dată de 
raționament şi, în final, găsirea unei concluzii legate de esența logicii. Dintre 
gânditorii anteriori Ştefănescu alege, în primul rând, pe Bacon care ar fi dat locul 
meritat logicii prin îmbogățirea ei cu metoda inductivă şi considerarea ei ca 
disciplina care ne ridică la cunoaşterea adevărată, morală şi religioasă. Descartes, la 
rândul său, a încercat reforma logicii prin căutarea unei metode şi prin găsirea unei 
logici nu care să explice, ci care să învețe, o adevărată logică a descoperirii 
ştiinţifice. Critica rațiunii pure a lui Kant, care este un tratat despre metodă, după 
spusele autorului ei, este considerată de Ștefănescu ca o lucrare ce se bazează pe 
logică, aceasta din urmă fiind vestibulul ştiinţelor şi criteriu al metodei. În 
continuare, Ştefănescu se referă la Comte, care a identificat trei etape în evoluția 
spiritual-istorică: teologică, metafizică şi pozitivă. Dacă, pentru trecerea de la o 
etapă la alta, este necesară o teorie a cunoaşterii care să ajute la creşterea 
cunoaşterii, atunci este necesară şi o metodă care, la rândul ei, presupune logica şi 
matematica, aceasta din urmă fiind o logică aplicată. Ştefănescu abordează şi 
concepția lui Mill, în cadrul căreia principiul fericirii are rol ordonator al acţiunii. 
Necesitatea de a şti ce este fericirea solicită, şi în cazul său, o metodă şi o logică. 
Ştefănescu conchide că, la toți gânditorii analizaţi, se poate ajunge la o metodă 


Tradiţia învățământului logic românesc 255 


superioară de cunoaştere printr-o concepție despre logică şi printr-o reformă a 
logicii. In plus, autorul român ia în discuţie şi gânditori contemporani: Husserl, 
care acordă o importanță majoră logicii în ale sale Cercetări logice, Bergson, care 
porneşte de la metoda de cunoaştere şi de la logică spre a ajunge la ceea ce 
consideră a fi cea mai bună metodă, metoda intuitivă; Russell, care susţine valoarea 
logicii matematice; Goblot, care consideră logica un instrument peste care 
cunoaşterea nu poate sări, şi Lalande, care consideră logica şi experiența empirică 
drept poli opuşi ai cunoaşterii, care se influențează reciproc. Concluzia este că 
logica are o valoare însemnată pentru cunoaştere, ca moment al problemei metodei, 
şi ca fiind studiul metodei raţionale, care garantează valoarea cunoaşterii în 
ansamblu. 


Bibliografie 


Criza logicii, în: „Studii filosofice“, nr. 1, 1911; Le dualisme logique, Paris, 1915; 
Filosofie românească, Bucureşti, Institutul grafic „Răsăritul“, 1922; Problema valorii 
logicei, în: „Revista de filosofie“, nr. 1—4, 1925-1926, Le probleme de la méthode, Paris, 
Felix Alcan, 1938. 


3.8.4. Pavel Roşca 


Bibliografie 


Curs de logică, litografiat, Academia de Înalte Studii Comerciale din Cluj, 1934. 


3.8.5. Mihai Uţă 


Elaborează, în studiul Afirmația şi negația (1939), o critică a celor două 
maniere de abordare a problemei afirmației şi negaţiei. Prima dintre ele este cea 
care consideră afirmaţia şi negația ca asimetrice, în sensul că afirmaţia este 
originară şi referă direct la obiecte, pe când negația trimite numai indirect la obiect 
şi necesită o afirmaţie anterioară asupra se răsfrânge, fiind reflexivă. Cea de a doua 
consideră afirmaţia şi negația ca simetrice, dar fără a le mai caracteriza drept 
originare, ci apreciind că ele poartă asupra unor judecăți primordiale neutre. In 
logica tradițională, afirmaţia şi negația sunt forme ale gândirii dispuse simetric, şi 
orice demers teoretic-cognitiv solicită tranşarea între aceste două alternative. 
Afirmația şi negația ar fi, în acest context, două acte coordonate. Ele au aceeaşi 
structură şi rol în gândire, dar semnificaţii diferite. Copula, cea care face legătura 
între subiect şi predicat, poate fi folosită afirmativ sau negativ. Dificultatea care 
apare, în aceste condiţii, este că ar trebui să existe două copule, una cu sens 
afirmativ şi una cu sens negativ. Ceea ce nu este cazul. Nu este posibil nici să se 
rămână la o singură copulă, pentru că aceasta ar îndeplini două funcţii antagonice, 

fapt apreciat de Uţă ca imposibil. În plus, copula are numai rolul de a uni, 
nicidecum a separa. Ea îşi îndeplineşte funcția în afirmaţie, dar în negaţie nu. 
Negaţia se poate exprima numai prin „nu“, care este o particulă independentă şi 
care forțează copula la o enunțare a unei privații sau a unui dezacord. Un alt 
argument împotriva simetriei afirmației şi negaţiei este că negația are rol normativ, 
şi este mai importantă ca afirmaţia în morală, având rol de interdicţie şi „caracter 
de stavilă abruptă“. Și în oratorie afirmația şi negația nu pot fi simetrice, 
argumentează Uţă, deoarece acela care neagă nu are de articulat un gând, ci de 
distrus unul prin atacul asupra punctelor slabe ale acestuia. O altă dovadă este 
găsită la Bergson, care afirmă că originea negaţiei este în conflictul practic, nu 
teoretic. Concluziile preliminare sunt două: prima, că afirmaţia poartă asupra 
obiectelor percepute sau gândite, în timp ce negația poartă asupra afirmației şi 
numai aşa ajunge la obiecte; negația este, susține Uţă, o afirmaţie de grad secund, 
care afirmă ceva despre o afirmaţie. A doua concluzie este că negația nu este izvor 
de cunoaştere şi nu întemeiază nimic, ci exprimă o atitudine socială născută din 
nevoia de acţiune. Pornind de aici, Uţă elaborează critica acestei poziţii atribuită lui 
Bergson, atrăgând atenţia că şi afirmaţia are rol social şi practic şi că, dacă se 
acceptă că afirmaţia are rol teoretic, iar negația rol practic, atunci orice este gândit 
ar trebui să fie adevărat. Totuşi, adevărul depinde de îndoială şi eroare, şi fără 
negație ideile greşite nu se pot elimina. Dacă afirmaţia ar fi eliminată numai când 
iese din domeniul teoretic şi trece în cel practic, atunci se revine la a susține că ea 
are un rol practic şi social. Revenind la varianta în care afirmația şi negația sunt 
asimetrice, Uţă precizează că Sigwart consideră că negația se grefează pe afirmaţie 
şi o contestă, şi că ea nu este niciodată prin sine, ci numai a spiritului. Negaţia, în 
acest context, îşi are temeiul în deosebire şi o origine subiectivă, în îndoială, în 
punerea la răscruce a spiritului între două alternative. O replică la poziţia lui 
Sigwart este ideea lui Lotze că „S este P“ şi „S nu este P“ nu se opun, ci poartă 
asupra unei relații obiective a lui S cu P. Cele două judecăţi recunosc un asemenea 
raport şi îl afirmă sau resping, fiind, astfel, simetrice. În ce priveşte problema 
judecăților Uţă precizează că Descartes şi Spinoza le consideră pur teoretice, în 
timp ce Windelband, Rickert şi Lask le consideră practice. Afirmația şi negația ar fi 
judecăți de valoare asupra unei judecăți simple, teoretice, care este iniţial doar o 
înregistrare a reprezentărilor şi relațiilor acestora. Uţă atrage atenţia că Windelband 
consideră numai întrebarea drept pur teoretică, ea exprimând nevoia de cunoaştere. 
În concluzie, reprezentarea, diferită de judecată, este obiectul asupra căreia 
judecata poartă şi actul originar de concepţie. Uţă consideră că judecata, inițial 
problematică în calitate de simplă înregistrare a reprezentărilor şi relaţiilor dintre 
ele, devine afirmativă sau negativă prin reflexie. In aceste condiții, afirmaţia şi 
negația ar fi simetrice. 


Bibliografie 


La crise de la théorie de savoir, Paris, Félix Alcan, 1928; Logica negajţiei, laşi, 
1937; Noţiunea de substanță în filosofia greacă, laşi, 1937; Afirmația şi negația, în: vol. 
XXIV, „Revista de filosofie“, nr. 1, 1939; Judecata hipotetică, în: „Revista de filosofie“, 
vol. XXVI, nr. 3-4, 1941. 

3.8.6. Alexandru Claudian 


Profesorul ieşean Alexandru Claudian s-a născut în anul 1898 şi a murit în 
1962. A avut o puternică influență în formarea lui Petre Botezatu, care se referă 
elogios la diferite contribuţii ale sale: studii asupra pedagogiei lui Platon, originile 
pozitivismului. 


Bibliografie 
Curs de metodologie, litografiat, Iaşi, 1939. 


Despre autor 

BAGDASAR, N., Filosofia românească de la origini până astăzi, (vol. V din Istoria 
filosofiei moderne. Omagiu profesorului Ion Petrovici), Societatea Română de Filosofie, 
Bucureşti, 1941, p. 549; BOTEZATU, P., Alexandru Claudian şi originile pozitivismului, în: 
Petre Botezatu, Interpretări logico-filosofice, Editura Junimea, laşi, 1982, pp. 235-246. 


3.8.7. Nicolae Bagdasar 


Bibliografie 


Asupra noțiunilor individuale, în: „Revista de filosofie“, nr. 4, 1933; Curs de 
logică, dactilografiat, Universitatea Bucureşti, 1937-1938; Judecata psihologică şi 
judecata logică, în: „Ethos“, nr. 1-2, 1946. 


Raportul dintre matematică şi 
logică la Octav Onicescu 


Călin CANDIESCU 


1.1. Date biografice 


Octav Onicescu este fondatorul şcolii româneşti de teoria probabilităților. 
S-a născut la 20 august 1892 în Botoşani şi s-a stins din viaţă la 19 august 1983. A 
absolvit Liceul „August Treboniu Laurian“ din Botoşani şi a urmat cursurile de la 
Facultatea de Ştiinţe din Bucureşti, secția Matematică şi, parțial, cursurile de 
filosofie de la Facultatea de Litere şi Filosofie din Bucureşti. La matematică i-a 
avut profesori pe D. Pompeiu, Tr. Lalescu, Gr. Ţiţeica, E. Pangratti ş.a. Şi-a luat 
licenţa în 1913, apoi a funcţionat ca profesor de matematici la Colegiul Militar de 
la Mănăstirea Dealu (1913-1916/1918-1919). A participat la primul război 
mondial (1916-1918). 

Şi-a continuat studiile de specializare în Italia, la Roma (1919-1920), 
colaborând cu renumiți matematicieni ai vremii: Vito Voltera, Guido Castelnuovo 
şi Tullio Levi-Civita. Obține doctoratul cu lucrarea „Spaţii einsteiniene cu grup 
continuu de transformări“ (în italiană, 1920). 

Şi-a continuat studiile la Paris (1920-1921), participând la seminariile 
celebrului geometru J. Hadamard şi la cursurile lui Borel, Elie Cartan, E. Picard. 

Referitor la perioada italiană, Octav Onicescu mărturiseşte că, în epocă, nu 
exista, cel puțin la Roma, vreun interes printre matematicieni pentru logică, deşi, în 
aceeaşi perioadă, Peano îşi ţinea cursurile despre axiomatizarea aritmeticii, la 
Torino. 

Revenind în țară, este încadrat la Universitatea din Bucureşti, unde ţine 
cursuri de Teoria probabilităților, Statistică şi Asigurări, Mecanică statistică, 
Teoria potențialului etc. 

Participă, ca membru în consiliul de conducere, la organizarea Şcolii de 
Statistică, Actuariat şi Calcul din Bucureşti, pe care a condus-o, între 1930 şi 1948. 

Între 1960 şi 1975, a fost şef al secţiei de Teoria probabilităților la Institutul de 
Matematică al Academiei Române, 

A ţinut numeroase cursuri şi conferințe la diverse universităţi din Europa. A 
participat la congrese internaționale de matematică, la sesiunile Institutului 
Intemaţional de Statistică (Varşovia, 1929; Atena, 1936), unde expune (1936) desco- 
perirea, împreună cu Gh. Mihoc, a teoriei lanțurilor cu legături complete (pe baza 
lanțurilor Markov), una din principalele sale contribuţii în matematică. 

Participând la primul Congres al matematicienilor din Balcani (Atena, 
1934), îi cunoaşte pe marele probabilist şi aerodinamist R. von Mises (creatorul 
teoriei despre colective — ce-l va influenţa în propria sa teorie despre colective) şi 
pe logicianul şi filosoful vienez H. Reichenbach. 

Devine membru corespondent (1938) şi apoi membru titular al Academiei 
Române (1964). A fost, de asemenea, preşedinte al Comisiei de statistică teoretică 
şi matematică de pe lângă Direcţia Centrală de Statistică din Bucureşti, membru al 
Institutului Internațional de Statistică de la Haga, membru al Academiei 
Economice şi Sociale din Trieste, membru al Uniunii Interbalcanice a Mate- 
maticienilor, rector al Colegiului Internațional de Ştiinţe Mecanice din Udine. 


1.2. Aspecte filosofice ale operei matematice 


O. Onicescu este în primul rând un matematician, creatorul şcolii româ- 
neşti de teoria probabilităților, prin natura lor, calculul probabilităților şi statistica 
matematică au strânse legături cu experiența din cele mai variate ramuri ale 
ştiinţelor naturii şi ştiinţelor umaniste, de la fizică până la teoriile sociale, îndeosebi 
acolo unde determinismul se îmbină cu hazardul, cu domeniile mai puțin abor- 
dabile cu mijloacele clasice ale ştiinţei şi cu întrebările ce se ridică acolo unde 
regularitățile şi repetativitatea nu sunt dominante. 

În primul rând, Onicescu se arată preocupat de natura matematicii în 
genere, de raportul dintre limbajul matematic şi doctrinele matematicii, de diver- 
sitatea ramurilor matematicii şi de puterea ei de a furniza modele pentru celelalte 
ştiinţe, îndeosebi pentru fizică. 

Onicescu susține natura sintetică şi constructivă a matematicii, nereduc- 
tibilă la modele logico-formale, dar nici la o totală axiomatizare, fie ea cu mijloace 
precumpănitor matematice. 

Pe de altă parte, nici un model matematic nu este adecvat diferitelor ramuri 
ale ştiinţei, dacă nu are o interpretare (şi confirmare) empirică; cu toată tendința 
firească a intelectului uman spre unitate, „trebuie respinse teoriile care încearcă să 
ofere un model şi un limbaj logic ori matematic cu pretenția de a oferi 

(1) unitatea fizicii şi 

(2) un tablou asupra întregului univers“. 

În genere, Onicescu este adeptul unui realism empiric, în sensul izomorfis- 
mului dintre formulele (schemele) matematico-fizice şi structurile realității care se 
manifestă în experiență. 

Experienţa are preeminență asupra teoriilor ori modelelor fizico-mate- 
matice, ceea ce nu înseamnă că teoriile matematice trebuie să fie aposteriorice. 

Calculul probabilităților şi statistica matematică s-au arătat însă extrem de 
deschise noilor teorii şi experimente ale fizicii: 

„În fizica nouă nu mai întâlnim decât scheme matematice care n-au prin ele 
însele o interpretare concretă. O atare interpretare este posibilă numai dacă preci- 
zăm modul de experimentare. Abia atunci schema capătă viață şi face să funcţio- 
neze o corespondentă între obiecte matematice şi obiecte fizice. 

Voi adăuga numai că în această teorie, statistica are un rol esenţial legat de 
faptul că mărimile nu sunt considerate valori în sine, ci, în chip esențial, ca 
rezultate ale unui proces experimental“ (s. n.) (Principii, 131 — de acum înainte P). 

Din perspectiva statisticii matematice, realitatea apare diferențiată struc- 
tural, astfel încât „o succesiune de stări, deci un fenomen şi legea corespunzătoare, 
vor însemna o succesiune de... structuri statistice, un lanț statistic, cum obişnuim a 
numi“ (P, 103). 

„Principiile noi ale statisticii, ca şi mecanica nouă statistică şi structurală, 
în aceeaşi vreme... construiesc astfel lumea în perspective ierarhice, în care nu 
poate fi vorba de formalism a priori, nici de generalizare, ci numai de experiență“ 
(P, 104). 

În ceea ce priveşte aspectele nedeterministe din diferitele domenii ale 
ştiinţelor, acolo unde sunt prezenți factori aleatori ca expresie a hazardului, prin 
categoria epistemologico-statistică de „colectiv“, se arată cum jocul întâmplărilor se 
îmbină cu anume elemente de stabilitate şi regularitate, în primul rând, prin existența 
unei valori numerice medii (caracteristice) în jurul cărora se grupează celelalte valori 
statistice. 

Pentru Onicescu, realitatea nu se opreşte la aspectul fizico-experimental, 
astfel încât, în spatele fenomenelor statistice, în care se manifestă un joc între 
stabilitate şi instabilitate, între legitate şi hazard, se află o altă realitate mai profundă, 
de ordinul absolutului: „Ar părea că îndărătul acestor lucruri există o realitate mai 
profundă, care scapă înțelegerii noastre, care ține de esența [fenomenelor statistice] şi 
care regulează într-un chip simplu, dar necunoscut aceste fenomene cu aparența 
complexă, dar îndeajuns de legate între ele“ (P, 14); „Anume valori medii 
caracteristice ale fenomenelor fizice par deci a reprezenta o realitate imuabilă, stabilă, 
căreia noi nu-i vedem decât aparențele complexe“ (P, 14). 

Această perspectivă metafizică întregeşte concepția lui Onicescu despre 
structura realităţii şi izomorfismul ei cu schemele fizico-matematice. 

1.3. Principalele teme de logică 


1.3.1. Formele gândirii matematice 


Raţionamente și obiecte matematice. O. Onicescu distinge două aspecte 
de bază ale gândirii matematice: 

(i) raționamentul matematic, 

(ii) obiectele (matematice) la care se referă raționamentul matematic. 

Făcând această distincţie, Onicescu precizează că „procesul de demons- 
trație este o formă necesară, dar particulară“ (Principes, 9 — de acum înainte Ps). 
Probabil autorul are în vedere operațiile matematice, ca distincte de demonstrația 
propriu-zisă; însă, în concepția sa operaţiile țin mai de grabă de structura şi 
formarea obiectelor matematice. Fapt este că se conturează triada conceptuală: 
raţionament matematic — operație matematică — obiect matematic. Astfel el scrie: 
„Toate operaţiile care conduc la formarea unui obiect matematic valabil fac în mod 
necesar parte din ceea ce se numeşte raționament matematic, constituind o parte cu 
multă pondere în ansamblul raționamentelor, la care o parte vitală este evident 
reprezentată deasemeni prin raționamentele deductive şi de raționamentele 
inductive“ (Ps, 11). 


Concept și obiect matematic. Considerând raportul dintre obiectul 
matematic şi conceptul corespunzător lui, se apreciază că „obiectul [matematic] este 
mai complex decât conceptul ce-l reprezintă şi care e redus logic la o definiție; 
dimpotrivă [obiectul] rezultă dintr-un act de sinteză matematică... mai bogată decât 
conținutul logic al conceptului“ (Ps, 10). 


Obiecte matematice. Încercând o caracterizare, în genere, a obiectelor 
matematice autorul scrie: „Alcătuirea (constitution) obiectelor matematice nu este 
arbitrară, deşi se bazează pe cea mai mare libertate pe care o posedă spiritul nostru. 
Nefiind arbitrară, ea procedează după afinități structurale, urmărind analogia cu alte 
obiecte, chiar concrete, în conformitate cu necesitățile inteme ale teoriilor în care 
urmează să fie înglobate, sau pentru a răspunde exigențelor logice interioare a spiri- 
tului care încearcă sub forma experienței mentale — elaborarea de construcții 
matematice care să poată satisface anumite condiţii interioare“ (Ps, 10). 

Deosebind între obiecte concrete şi obiecte abstracte, Onicescu relevă 
faptul că obiectele matematice sunt în primul rând abstracte. Mai mult, în puritatea 
lui, un obiect matematic are o abstracţie de gradul II. Astfel, trebuie să deosebim 
între abstracția de gr. Il, de exemplu a cubului ca obiect matematic veritabil, şi 
realizările matematice ale cubului (ca ansamblu al punctelor ABCDEFGH din 
spaţiul euclidian) care sunt, la rândul lor abstracții matematice de gradul I ale 
obiectelor (cuburilor) concrete, de natură fizică. 

Obiect epistemologic și obiect ontologic. Onicescu formulează apoi 
distincția dintre obiect (matematic) episremologic şi obiect (matematic) ontologic: 
„Obiectul teoretic unic va fi pentru noi obiectul epistemologic, iar realizările — 
deasemeni teoretice — ale acestui obiect dobândesc caracter ontologic. Fiecare 
dintre realizările sale are o existență bine definită, asemeni aceleia ale obiectelor 
concrete, distincte de ele, cu care au în comun toate caracteristicile epistemologice. 
Experienţa se adresează obiectelor ontologice, iar nu în mod direct obiectelor 
epistemologice“ (Ps, 11). 

Triada: obiect epistemologic — obiect ontologic — obiect empiric mai este 


redată (formulată) şi astfel: obiect teoretic — realizările teoretice (ale primului) — 
obiect empiric. 


Conceptul şi obiectul de număr natural. Din punct de vedere logic este 
important modul în care Onicescu îşi reprezintă numărul, anume numărul natural; 
spre deosebire de logicism, care pune accent pe numărul (întreg) cardinal şi de 
teoria lui Peano care pune accent pe numărul (întreg) ordinal, Onicescu consideră 
că: „Numărul natural... este rezultatul unei sinteze mentale între două alte obiecte: 
întregul ordinal şi întregul cardinal. Întregul ordinal include relaţia de ordine sub 
forma restrânsă a succesiunii elementelor unui sistem, în timp ce întregul cardinal 
presupune relaţia de biunivocitate între două sisteme de elemente. Cele două relații 
sunt primitive“ (Ps, 13). 


1.3.2. Categoriile logico-matematice 


De la bun început trebuie să remarcăm că termenul „categorie“ din 
Principes nu are sensul logico-filosofic tradițional (Platon, Aristotel, Kant, Hegel 
etc.), ci înțelesul special din matematica modemă, unde „categorie“ este „un sistem 
de elemente legate între ele prin morfisme binare, tranzitive“, prin „morfisme“ sau 
„omomorfisme“ înțelegându-se relaţiile speciale între două mulțimi, în particular 
fiind vorba de funcţiile injective, surjective ori bijective. Deci este vorba de o 
anume aplicaţie a teoriei matematice a categoriilor la „logica matematică“. 

În al doilea rând, nu este vorba de „logica matematică“ în sens de „logică 
simbolică“ ori de „logică formală modernă“, ci de o ramură ori o aplicaţie a mate- 
maticii. Adept al respingerii oricărei implicări a logicii formale în explicarea meca- 
nismului gândirii şi teoriilor matematice, autorul admite, în schimb, implicarea 
matematicii în logica formală modernă (logica simbolică). 

Algebra lui Boole se află, obiectiv, între domeniul matematicii şi cel al logicii 
simbolice; însă matematicienii o consideră ca o ramură a matematicii. O. Onicescu 
scrie: „Legile gândirii logice exprimate de George Boole (Legile gândirii, 1854) sub 


! Triada obiect epistemologic — obiect ontologic — obiect empiric corespunde, în fond, triadei 
tradiționale: tipul generic al obiectului matematic respectiv (de ex.: cercul în genere) — formele 
determinate ale tipului generic (de ex.: diferitele forme de cercuri geometrice) şi figurile fizice concrete ce 
corespund formelor geometrice. Primele două aspecte țin de o distincţie în interiorul teoriei matematice. 

formă algebrică au constituit baza şi în acelaşi timp justificarea teoriilor matematice 
care se numesc Logica matematică (şi care aspiră la realizarea configurației esențiale 
Şi ireductibile a oricărei doctrine ştiinţifice — s. n.) (Ps, 43). 

Deci logica matematică este un anume ansamblu de teorii matematice. 

În al treilea rând, urmând o altă cale decât cea a intuiţioniştilor şi a lui 
Hilbert-Bernays, Onicescu îşi propune să construiască o logică propozițională fără 
negație; astfel de logici (fără negație, cel puţin în axiome) au fost numite „logici 
pozitive“. S-a creat însă o anume confuzie în cursul identificării negaţiei cu falsul. 
Trebuie precizat însă că atât „logica pozitivă“ a lui Hilbert-Bermays, cât şi logica 
intuiţionistă a lui Heyting nu elimină valoarea de fals (cea de a doua logică este cel 
puţin trivalentă; Heyting, însuşi a formulat matrici trivalente). 

Cel care construieşte o logică şi fără negaţie şi fără valoare de fals este 
F. C. Griss (1951); în acest caz însă, aşa cum observă Al. Surdu, se ridică problema 
„reinterpretării operaţiilor logice (care nu mai sunt funcții de adevăr)“, 
cf. Orientări contemporane în filosofia logicii (1991, p. 337), şi deci nu mai au nici 
matrici valorice 0-1. 

Ideea intuiţioniştilor, ca şi cea a lui Onicescu, este că în matematică nu 
există decât propoziții adevărate; acesta este un punct de vedere incorect, ce se 
ascunde în spatele contestării terțiului exclus, în sensul că există propoziții 
indecidabile (de aici rezultă însă o logică trivalentă) şi că demonstraţia prin 
reducere la absurd nu e pur matematică. Adevărul şi falsul sunt însă corelative. 

Oricum, Onicescu îşi propune să construiască (să schițeze) un anume tip de 
logică pozitivă, independent de intuiţionişti ori de axiomatica lui Hilbert, pornind 
de la observaţia că, deoarece orice „teorie ştiinţifică“ riguroasă (cum este, de pildă, 
geometria euclidiană, aritmetica sau teoria probabilităților) este un sistem alcătuit 
numai din propoziţii adevărate, „logica lor nu se va ocupa decât de propoziţii 
adevărate“ (Ps, 43-44). Raționamentul ori justificarea este fragilă: orice ştiinţă şi, 
în primul rând, logica are ca obiect adevărul; numai că orice propoziţie adevărată 
se poate arăta, în principiu, ca pseudo-adevărată şi, în plus, oricărei propoziții 
adevărate îi corespunde cel puțin o propoziţie falsă. 

Pe de altă parte, identificarea propoziţiilor negative cu falsul este, fireşte, 
ea însăşi falsă; negația are doar anume conotații ce consonează cu falsul şi anume: 
însăşi definirea falsului (la Aristotel cel puţin) se face prin negarea adevărului şi, 
apoi, orice propoziţie falsă este respinsă din sistem cu ajutorul negațţiei. 

Fapt este însă că propoziţiile afirmative pot fi false, după cum propoziţiile 
negative pot fi adevărate; de altfel definirea adevărului şi a falsului (cel puțin, la 
Aristotel) se face mai întâi pe cazul propoziţiilor adevărate (afirmative ori 
negative). 

Să mai adăugăm că, dacă matematica nu s-ar confrunta cu propoziţii false, 
atunci teoremele n-ar avea nevoie de demonstraţii”. 


2 Să adăugăm aici că în logica simbolică s-au introdus, drept operaţii logice speciale, acele 
operații interpropoziționale ce exprimă tautologii, deci formule ce nu au cazuri de Fals; astfel de 
conectivi sunt studiaţi de pildă de H. Reichenbach, care-i notează cu un apostrof (enunţurile 
respective fiind numite „nomologice“). 

Astfel, legea adiției se va nota p D 'pvq, în loc de simpla formulă p > pvq, 
iar legea simplificării se va nota p-q D "p, în loc de simpla formulă p-g 2 q; tot tau- 
tologică este şi implicaţia inferenţială: p(p 2 q) 2 'q (cf. H. Reichenbach, Elements 
of Symbolic Logic, 1947, pp. 40-41 şi cap. VIII). 

Pe de altă parte, un caz analog este cel al „implicaţiei stricte“ a lui Lewis, 
unde adevărul are conotația modală a necesității. 

Onicescu, propunându-şi să construiască o teorie „logică“, de fapt mate- 
matică ori metamatematică, asupra propozițiilor matematice ce sunt numai ade- 
vărate, lucrează nu numai cu ceea ce s-a numit „logica pozitivă“, ci şi cu o „logică 
monovalentă“ — (termenul este introdus de Al. Surdu în Elemente de logică intui- 
ționistă, 1976, p. 121), fără a fi folosit de însuşi Onicescu ce-şi caracterizează 
sistemul ca fiind „liber de negaţie“ (cf. O. Onicescu şi E. Radu, Researches on 
mathematical logic... în: Revue Roumaine des Sciences Sociales, serie de 
Philosophie et logique, nr. 3, 1975, p. 187). 

Ideea unei „logici monovalente“ este însă cel puțin bizară; dacă logica ar 
elimina valoarea de adevăr — Fals: 

(i) ar dispărea matricile valorice ce definesc operaţiile logice; 

(ii) variabilele propoziționale p, q etc. n-ar mai fi variabile în raport 
extensional cu cele două obiecte abstracte Adevăratul (1) şi Falsul (0), ci ar fi toate 
constante extensional, variabilitatea lor rămânând în planul intensiunii; 

(iii) ar dispărea conceptul fundamental de funcţie logică propozițională; 

(iv) ar rezulta pentru calculul propoziţional cele mai „bizare“ formule, cum 
ar fi identitatea (echivalenţa, „egalitatea“) dintre disjuncţie şi conjuncție 
(cf. Al. Surdu, op. cit, p. 121, pentru cazul logicii lui Griss), deci oricare 
conjunctie „p A q“ este echivalentă cu disjuncția „p v q“ şi oricare din cele două 
propoziții compuse (formule) sunt echivalente cu propozițiile componente p şi g 
(cf. Al. Surdu, Contribuţii româneşti..., 1998, p. 125). 

Privit însă mai îndeaproape, specificul sistemului „monovalent“ al lui 
Onicescu are două caracteristici: 

(a) este vorba nu de o logică formală (simbolică), ci de o „teorie mate- 

matică“ şi 

(b) avem de a face cu o „răsturnare“ cu aspect pseudodual a calculului 

propoziţional. 

Astfel, în loc de teoremele calculului propozițional 


Teorema simplificării: p A q > p (respectiv, p ^ q > q) (1) 

Teorema adiţiei: p >p yV q (respectiv, q> p Vq) (2) 
ŞI 

pPAg—pYvq, (3) 


în sistemul lui Onicescu avem 
p Vq > p (respectiv, p V q > q) (1) 
p > p ^q (respectiv, q >p v q) (2) 

Şi 

pvg>pAd (3) 
(cf. Ps, 47-49). 

Onicescu distinge două astfel de „logici“ (de fapt, „construcţii matema- 
tice“) şi anume logica epistemologică şi logica ontologică; apelativele „episte- 
mologic“ şi „ontologic“ au sensul special din distincţia dintre „obiecte matematice 
epistemologice“ (abstracţie de gr. II) şi „obiecte matematice ontologice“ (abstracţie 
de gr. I). 

Distincția dintre „logica epistemologică“ şi „logica ontologică“ corespunde 
deosebirii în capacitatea lor de a formaliza diferite teorii matematice. În „logica 
ontologică“ se ţine seama de existenţa obiectelor. Una din caracteristicile „logicii 


ontologice“, spre deosebire de cea epistemologică, stă în aceea că este 
„constructivă“. 


1.3.3. Problema limbajului (matematic) 


Adoptând o poziţie rezonabilă, Onicescu respinge ambele doctrine 
extremiste cu privire la natura limbajului matematic: acesta este „un sistem de 
semne şi de propoziţii“ prin care „se exprimă“ „fondul fiecărei teorii [matematice] 
(Ps, 107). 

Referitor la alternativa extremistă, autorul scrie: „Pentru unii gânditori, 
întreaga Matematică se reduce la un limbaj, la un joc de semne, care poate fi 
complicat la infinit. Pentru alții, limbajul n-are nimic esenţial, nimic care să 
angajeze soarta unei doctrine matematice“. 

Poziţia autorului este precizată astfel: „Nici una din aceste două poziții 
n-au găsit încă o justificare completă. Încercarea de a reduce Matematica la un joc 
de semne, pornind de la câteva convenții fundamentale se poate considera astăzi, 
după istoria plină de încercări a Logisticii”, ca nereuşită...““ (s. n.) 

Autorul continuă: „În ceea ce priveşte cea de a doua atitudine extremistă, 
pentru care limbajul este un simplu auxiliar neesenţial ştiinţei, ea este legată, deşi 
nu în chip absolut, de poziţia din ce în ce mai autoritară pe care o ia axiomatica 
înăuntrul fiecăreia dintre disciplinele matematice“ (s. n.) (Ps, 107-108). 


1.3.4. Criza nominalistă a ştiinţei. Funcția limbajului 


O. Onicescu reia chestiunea raportului dintre limbajul ştiinţific şi cunoaşterea 
ştiinţifică, având în vedere, de fapt, limbajul matematic şi cel logistic. Sunt menţionate 
teoriile care au încercat să construiască o ştiinţă unică sau să confere unitate ştiinţei în 
genere sau uneia dintre ştiinţele fundamentale (matematica, fizica etc.); în sens critic, 


3 Prin „logistică“ autorul înţelege în primul rând logica simbolică dezvoltată în principal de 
reprezentanții logicismului (Frege, Russell, Whitehead etc.) 
4 Tendinţa semnalată mai sus va fi numită (etichetată) ulterior drept „nominalism“. 

sunt menționate îndeosebi teoria relativității (matematizarea ei) şi logicizarea 
reductivă a matematicii (logicismul, pozitivismul Şcolii de la Viena etc.). 

Chestiunea limbajului este esențială pentru aceste teorii; prin ponderea 
acestuia se creează „iluzia unei ştiinţe totale şi total matematizate“. Cea mai expusă 
reducerii cunoaşterii ştiinţifice la limbajul corespunzător este matematica. „Nicăieri 
ca în matematică credinţa în identitatea ştiinţei însăşi, ca sistem de cunoaştere, cu 
forma expresiei sale, cu limbajul corespunzător, nu este mai răspândită“ (P, 119). 
Se susține deosebirea, pe de o parte, distincția dintre (a) ceea ce este limbaj, 
expresie şi (b) ceea ce este cunoaştere, conținut al ştiinţei, iar, pe de alta, comple- 
mentaritatea şi unitatea dintre ele: „Nu vom putea niciodată să desfacem unitatea 
ştiinţei în formă şi conținut fiecare de sine stătătoare“. 

Sunt respinse cele două tendinţe unilaterale: 

(i) reducerea ştiinţei numai la formă, dar şi 

(ii) reducerea la cunoaşterea pură, limbajul rămânând un simplu epife- 
nomen. 

Prima tendință este numită de Onicescu „tentația nominalistă“. Pentru a 
înțelege mai bine accepţia pe care o dă autorul termenului de „nominalism“, vom 
considera exemplele semnificative în acest sens”. 

Pentru a aprecia o tendință drept „nominalistă“ (ori „conceptualistă“ ori 
„realistă“) nu este suficientă considerarea primelor două elemente ale triadei 
limbă-gândire-cunoaştere (semn-—înţeles-lucru), ci întreaga triadă. 

Întrucât termenul de nominalism are în expunere şi alte aplicații ce se abat 
de la înțelesul standard al cuvântului, îl vom scrie între ghilimele explicând 
accepţiile respective. 


1.3.4.1. Nominalismul ca logicism şi logism (logisticism) 


Nominalismul logistic. În ultimă instanță, ceea ce critica, în principal, 
Onicescu în filosofia logicii şi a matematicii sunt următoarele: 

(a) logistica însăşi (logica simbolică) şi, în ultimă instanță, logica formală 
în genere (deci şi logica clasică); 

(b) logicismul cu încercarea lui de a reduce matematica la logică (Frege, 
Russell, Whitehead, Wittgenstein, Couturat etc.); 

(c) logicismul Școlii de la Viena cu încercarea lui de a găsi un limbaj unic 
pentru ştiinţă, 

(d) teoria demonstraţiei a lui Hilbert; 

(e) teoria axiomatică a numerelor a lui Peano; 

(f) teoria axiomatică a mulțimilor a lui Zermelo (respingând axioma 
alegerii). 


5 Atunci când vorbeşte de „nominalism“, Onicescu are în vedere: 

(a) în primul rând preeminenţa limbajului simbolic în defavoarea cunoașterii ştiinţifice, a 
formei în raport cu conţinutul, în măsura în care nominalismul neagă existența universaliilor reale (în 
sens platonician, în primul rând), cât şi a noțiunilor ori conceptelor (universaliile noetice), admițând 
doar universalitatea cuvintelor şi semnelor, folosirea termenului este îndreptăţită; 

(b) însă autorul foloseşte termenul de „nominalism“ pentru aproape toate tendinţele logico- 
matematice pe care le critică, depăşind astfel domeniul ce-i revine acestui termen. 

Cu excepția lui (f), Onicescu desemnează aceste orientări prin termenul de 


TEE 
„logistică“. 


Logicismul. Pe de altă parte, logicismul, ca să poată logiciza matematica, 
s-a folosit în principal de teoria numerelor (aritmetică) şi de teoria mulțimilor, 
doctrine, în principiu, extralogice. 

Referindu-se la logicism, la teoria demonstrației şi la pozitivismul logic al 
Cercului vienez, O. Onicescu scrie cu sens negativ: 

(a) „În ştiinta numerelor, deci, trebuie [ar trebui] să căutăm siguranța 
matematicii...“, completând această afirmație cu adaosul: 

(b) [aici găsim] „siguranta tuturor operațiilor ei“ [ale aritmeticii]; 

(c) garanţia că „noțiunile cu care lucrăm rămân pure şi identice cu ele 
însele de-a lungul oricărei operații“, şi în fine: 

(d) „ceea ce este condiția de bună funcționare a oricărui limbaj, chiar 
nematematic)". 

Ne vom opri asupra propoziției (c) din citatul menţionat: 

(c) „garanția că noțiunile cu care lucrăm rămân pure şi identice cu ele 
însele de-a lungul oricărei operații". 

Aici este vizat principiul de bază al oricărei expuneri ştiinţifice: coerență 
logică. 

Tendinţa antilogică este evidentă. Vom observa următoarele: 

— chiar dacă nu se operează cu noțiuni (termeni) pure, adică „formale“, ci 
cu termeni având conținut conceptual ori empiric (interpretare experimentală — ca 
rezultat al unei experiențe fizice) — noţiunile trebuiesc precizate, o dată precizate, 
încălcarea principiului identității în forma cerinței coerentei scoate orice expunere 
de sub caracterul de ştiinţă; iar dacă același termen îşi schimbă înțelesul ori inter- 
pretarea, atunci avem de-a face cu o „polisemie“ care poate fi precizată, lămurind 
de fiecare dată noul înțeles al termenului sau „transformarea“ noțiunii prin aplicații 
la domenii diverse ori eterogene, ceea ce duce la o clasă de noțiuni mai mult ori 
mai puțin apropiate sinonimic ori referenţial;, dar fiecare particularizare a 
respectivului termen, având o accepţie precizată, trebuie să rămână, pe „porțiunea“ 
(segmentul) ce-i revine, identică cu sine. 


1.3.4.2. „Nominalismul““ ca axiomatism logico-formal 


Nominalismul logistic. „Nominalismul“, în accepţia lui Onicescu, capătă 
şi o a doua conotație: „axiomatism logico-formal'“; 

Enunţul paradigmatic pentru această tendință (valabil pentru logicism, 
teoria demonstraţiei a lui Hilbert, pozitivismul logic, teoria axiomatică a mulțimilor 


6 Identificarea „logicismului“ (ca tendință de logicizare a matematicii) cu „logistica“ este 
mai mult decât discutabilă; termenul propus de şcoala franceză (M. ltelson, Lalande, Couturat, în 
1904) este sinonim cu „logica simbolică“ ori cu „logica matematică“, prin urmare, cu varianta 
modemă a logicii formale, în opoziţie (distincție) cu logica clasică. . 

a lui Zermelo şi axiomatica lui Peano, este următorul pasaj: „De rândul acesta nu 
mai este vorba de sistematizări ale unor corpuri de doctrină specială’, ci de 
axiomatizarea ştiinţei numerelor în totalitatea ei, astfel încât în afară de axiome, de 
postulate şi definiţii, ştiinţa se poate constitui cu procesele pur formale ale logicii 
deductive“ (P, 135). 

Identificând „logicismul“ cu „logistica“ (logica simbolică), întreaga critică 
şi respingere a importanței logicii formale moderne (în varianta logicismului) se 
reduce la o simplă propoziție: „Logistica cu Frege, Peano, Russell, Whitehead, 
Couturat, Wittgenstein, urmăresc realizarea acestui ambițios proiect lichidat cu 
crearea câtorva paradoxe“ (P, 135). 


Nominalismul Teoriei demonstrației. Paşii teoriei demonstraţiei a lui 
Hilbert sunt redaţi astfel: 

(1) obiectivul de a construi o matematică „care să se reducă la o pură 
demonstratie“, 

(ii) axiomele matematicii cuprind „presupoziţii cu conținut (Inhalz)“ or 
certitudinea absolută a matematicii se pierde, dacă alegem drept punct de plecare 
axiome cu conținut; 

(iii) aşadar „axiomele lui Hilbert sunt pur formale, pur logice“; 

(iv) „orice afirmaţie matematică sau matematico-filosofică se reduce la o 
formulă precisă, adevărată sau falsă, ceea ce se poate stabili cu rigurozitate în 
cadrul teoriei“. 

(v) „Rolul matematicii este poate numai de a ne fumiza raționamente şi 
forme, şi nu de a căuta care sunt acelea care se aplică cutărui obiect“ (Herbrand). 

Considerând însăşi redarea formulărilor menţionate ca evident „nomi- 
nalistă“, Onicescu conchide: 

„Teoria demonstraţiei ne duce de-a dreptul la o mașină pură care fabrică 
din nimic, cu simple convenții, teoreme, relații, mărimi de diferite ordine, ecuații şi 
integrale“ (P, 138). 

Trei principii demonstrate de Hilbert sunt supuse criticii: 

1. Principiul (alegerii) lui Zermelo 

Fără a examina procedeul de demonstrație, Onicescu conchide direct: 
„(demonstraţia lui (î)] ne arată că, în realitate, axiomele lui Hilbert cuprind implicit o 
presupoziție de existenţă care nu se poate demonstra. Această presupoziție n-a putut fi 
deci înlăturată din sistemul de axiome, aşa cum a voit... autorul lor“. 


7 Onicescu nu respinge numai întemeierea teoremelor pe procedee deductiv-axiomatice 
(căci atunci s-ar putea face o analogie cu teorema de incompletitudine a lui Gödel pentru sisteme de 
tip „Principia Mathematica“), ci şi reducerea unei axiomatici la procedee de derivare, chiar dacă 
acestea sunt numai de natură matematică („grup de transformări“). 

8 Din punctul de vedere al filosofiei logicii şi al fundamentelor matematicii, ar fi fost firesc 
ca O. Onicescu să se oprească mai pe larg asupra primeia şi celei mai însemnate tendinţe, a celei mai 
apropiate de logica simbolică, şi anume asupra logicismului. 

* După ce anterior, atât teoria lui Hilbert cât şi pozitivismul logic au fost considerate 
„nominaliste“, autorul adaugă: „De aceea teoria lui Hilbert nu este o pură teorie a demonstraţiei, ci 
trebuie şi ea încadrată în neoplatonismul logistic al şcolii de la Viena“. 

Oricât ar fi de neobişnuite accepțiile termenului „nominalism“, la Oni- 
cescu, echivalarea lui cu „neoplatonismul“ creează o evidentă confuzie şi inconsec- 
vență în expunere. 

2. Demonstrarea principiului terțiului exclus 

Demonstrația lui Hilbert este redată astfel: „Dacă o propoziție nu e valabilă 
pentru toate numerele întregi, există un număr pentru care ea nu (sic!) este 
valabilă“. 

Nici acest procedeu de demonstrație nu este examinat de Onicescu”. 

Se face referință la raportul dintre o „propoziţie care se referă la tot, dacă este 
vorba de o mulțime infinită“ şi „propozițiile care se referă la elemente individuale ale 
totului““, raport care este „un joc“, ce trebuie sau verificat prin experienţă sau rezolvat 
cu ajutorul unor „demonstrații care nu pot avea caracter universal“ (ca la Hilbert), ci 
„unul particular, cu referinţă la fiecare mulțime determinată“. 

Concluzia acestei abateri de la legea terțiului exclus (cunoscută, sub 
diverse forme în logica clasică şi modernă) este următoarea: dacă teoria lui Hilbert 
ar fi demonstrat [universalitatea] terțiului exclus, semnificația ar fi că „teoria 
demonstraţiei conţine în chip esențial aceeaşi lipsă de putere creatoare ca şi 
principiul (respectiv)“ (P, 141)". 

Este limpede că gândirea matematică se deosebeşte de cea logic formal, 
prin caracterul ei creator şi constructiv, dar nu-i mai puțin adevărat că, dacă logica 
nu e complementară, ca o condiţie necesară (nu suficientă) a oricărei forme de 
gândire ştiinţifică, se ajunge la incoerenţă. 

3. Principiul inducției complete 

Critica încercării lui Hilbert de a demonstra şi acest principiu se reduce la o 
singură sintagmă: „a încercat“. 

În rest, se opune poziția matematicienilor Poincaré, Hadamard etc., care 
consideră inducția matematică „un raționament inedit“, principiul ei fiind 
indemonstrabil. 

Intuiţionismul lui Brouwer acordă o mare importanță şi dă o mare exten- 
siune acestui principiu; semnificație: prin el se relevă încă o dată caracterul creator 
(productiv) al gândirii matematice în raport cu „tautologismul“* demonstrațiilor 
logice. Acceptarea curentului intuiționist nu este întemeiată pe analiză şi 
demonstraţie, ci doar pe două considerente principale: (a) se exclude complet orice 
întrebuințare a terțiului exclus şi (b) se susține caracterul creator şi constructivist al 
gândirii matematice. 


10 Tendinţa antilogistică şi antilogistă este evidentă: unii matematicieni (Weyl și îndeosebi 
intuiționistul Brouwer) au relevat şi au „arătat neîndoielnic că există o categorie de propoziții 
necontradictorii cu propoziţiile cunoscute despre care nu putem spune nici că sunt adevărate, cum 
pretinde logica ştiinţifică hilbertiană, nici că sunt false“ (P, 139). 

il Pomind de la sloganul lui Wittgenstein, că logica este o tautologie, Onicescu aderă la 
concepția (mai mult decât discutabilă) că raționamentele deductive (logic-formale) şi „enunţurile 
mereu adevărate“ sunt forme de raurologie, lipsite de forță productivă. 

1.3.4.3. Raportul dintre logică şi matematică 


Matematizarea logicii. Adversar nu numai al expansionismului logicist, ci 
şi al oricărei forme de implicare a logicii în matematică, Onicescu consideră în 
schimb că operația inversă — matematizarea logicii — „a avut un succes hotărâtor“ 
(P, 144). 

Prin matematizarea logicii, Onicescu înțelege în primul rând algebrele 
Boole; acestea sunt însă, de fapt, doctrine ce stau la granița din matematică şi 
logica formală. Apoi, printre diferitele forme de matematizare, Onicescu înțelege 
acele teorii axiomatizate ce sunt „adevărate algebre cu elementele şi operațiile lor“. 
Este citat Moisil, prin modelele sale de tip logico-matematizant şi, îndeosebi, 
„teoria structurilor“ a lui Ore, Birkhoff ş.a. — „un tip remarcabil de schemă logică 

ze 


matematizată“ (P, 145). In genere, Onicescu înțelege prin „logica matematică“ nu 
logica simbolică, ci aceste „teorii matematice“ cu rezonanță logică. 


Planul logic este diferit de cel matematic. Nici măcar atunci când formu- 
lează această idee, Onicescu nu se referă la raportul dintre logica formală şi 
gândirea matematică, ci la raportul! dintre formele amintite de matematizare a 
logicii, care nu sunt în fapt decât un tip special de „teorii matematice“, şi 
matematica propriu-zisă; referitor la acest raport el consideră că: „matematica este 
mai bogată în aceste scheme decât fiecare dintre tipurile de logică reprezentate de 
Algebrele de care am vorbit mai sus, că în orice caz, prin urmare, planul logic este 
diferit de acela matematic...“ (P, 145). 

Ceea ce susține aici Onicescu este că anumite „teorii matematice 
(algebrizante)“, numite „logică matematică“ (repetăm, nu în înțelesul de logică 
formală modernă), deci aceste forme de „prozelitism matematic“ sunt mai sărace în 
conținut decât matematică însăşi ! 


1.3.5. Funcţia logică a infinitului 


Cu privire la acest subiect, Onicescu notează: „funcția logică pe care o are 
infinitul [constă în aceea că] infinitul nu este o simplă constatare negativă a unei 
lipse de mărginire, [ci] el reprezintă şi o operaţie de întregire, de cuprindere a unui 
şir nelimitat de mărimi, făcând în raportarea sa la experiență o funcție metafizică“ 
(P, 77). 

Alte aspecte matematice ale infinitului menţionate de Onicescu sunt 
numerele transfinite cardinale (Cantor). Sub aspect logic, Onicescu menționează 
funcţia de a reda infinitul ce revine noțiunilor non-A care introduc o „tăietură“ în 
univers (sunt menționate de asemenea judecăţile infinite la Kant). Un model 
matematic pentru această idee logică („o noţiune este deci o tăietură în univers“) 
este clasica „tăietură“ a lui Dedekind pentru a defini numerele iraționale şi a „lucra 
cu ele după regulile cele mai precise ale aritmeticii“. 

Referitor la „paradoxele infinitului“, Onicescu se referă, în treacăt, la para- 
doxele teoriei mulțimilor, menționând paradoxul lui Russell. 


1.3.6. Paradoxul teoriei mulțimilor (Russell) 


Onicescu urmăreşte să arate că noțiunea de „mulțime a tuturor mulțimilor“ 
este contradictorie, notând succint: „noțiunea aceasta este contradictorie cu ea însăşi. 
Ea nu se referă la obiecte diferite de sine, căci ea intră în sfera proprie“ (P, 81). 

Deşi observaţia lui Onicescu este pertinentă, argumentul nu este cel mai 
bun. În logică există termeni autoreflexivi, așa-numiții termeni de intentio secunda, 
de pildă, noţiunea de „noţiune“ este ea însăşi noțiune şi totuşi, fiind de intenție 
(referință) secundă, nu intră în propria ei sferă. 

Contradicţia noțiunii „mulțimea tuturor mulțimilor“ ~ expresie de altfel 
firească, de neevitat, cum sunt antinomiile Kantiene, poate fi explicată astfel: dacă 
„mulțimea tuturor mulțimilor“ este ea însăşi mulțime, este cuprinsă în totalitatea 
exprimată de ea şi, atunci, cade în planul acesteia. (Acesta este un argument similar 
cu cel al lui Onicescu). 

Contradicţia se naşte însă considerând, pe de o parte, „toate mulțimile“ şi, 
pe de alta, o anume „mulțime“; deci „toate“ nu sunt „toate“. 

Pe de alta, oricum, felul cum semnalează Onicescu contradicția expresiei 
„mulțimea tuturor mulțimilor“ indică implicit şi soluția; este vorba de o ierarhie: 
mulțimea atotcuprinzătoare, chiar dacă este mulțime, este de alt ordin (tip), în 
vreme ce restul noțiunilor sunt de ordin inferior (de altfel soluţia lui Russel! pentru 
evitarea paradoxelor este teoria ierarhizată a tipurilor). 


1.3.7. Principiile şi logica probabilităților 


În ansamblu, Principiile teoriei probabilităților (1969) este o lucrare de 
matematică probabilistă, având drept punct de greutate faptul că autorul propune o 
nouă viziune („Noua teorie“) prin care se obține o „Extindere a teoriei proba- 
bilităților“ — idee ce a constituit, de altfel, tema comunicării („Extension of the 
Theory of Probability*) la cel de al IV-lea Congres internațional de Logică, 
Metodologie şi Filosofia Ştiinţei, Bucureşti, 1971 (inclusă şi în volumul dedicat 
acestui Congres, editat de P. Suppes ş.a., 1973, pp. 439-449). Una din principalele 
contribuții ale lui Onicescu (dezvoltată în colaborare cu Gh. Mihoc) anume aceea 
de „lanț probabilistic“ (în sens Markov) „generalizat“ ori „cu legături complete“ nu 
este inclusă în lucrarea din 1969; este vorba de „Un nou concept al obiectului şi o 
nouă formă a legii — lanțul probabilistic“ (1940) (asupra acestei din urmă 
contribuţii vezi vol. Recherches sur la philosophie des sciences, ed. Crizantema 
Joja ş.a., Editura Academiei Române, 1971, pp. 99-107), unde este inclusă 
comunicarea lui Onicescu din 1940 (pp. 99-107) apărută inițial în Publicația 
Seminarului de Filosofia Științei, Universitatea Bucureşti, Editura Oficiul de 
Librării, 1940. 

1.3.7.1. Teorie, modele şi probabilitate 


Pentru teoria matematică a probabilităților: „obiectul central este un sistem 
de elemente... (proprii) experiențelor, deci, anumitor procese, în care realizarea lor 
nu este previzibilă cu certitudine şi sunt reprezentate matematic drept evenimente 
aleatorii cărora li se pot atribui probabilități“ (P, 71). 

Mult timp, tehnica matematică a probabilităților a determinat sistemul de 
evenimente ce corespund unei experiențe ~ cu rezultate aleatoare — acest sistem 
fiind o reprezentare „spaţială“, sprijinită pe teoria mulțimilor. Fiecare rezultat este 
reprezentat, în această clasică viziune, printr-o parte a unui „spațiu“ punctual 
specific; altfel spus, „rezultatele posibile ale experienței sunt diverse părți ale 
acestui «spațiu», reunite prin relațiile logice ce corespund relaţiilor dintre diferite 
rezultate posibile“ (P, 72); în acest sens s-au construit, propus, mai multe modele 
de experiență. 

Fiecărui tip de experiență îi corespunde un anume sistem de probabilități; 
ceea ce însă se reține la nivelul „spaţiului“ respectiv nu sunt decât numere pozitive. 
„Dar probabilitatea însăşi, în cazul acestor evenimente concrete ale experienței are 
o semnificație care variază odată cu experiența“. 

Cu alte cuvinte, natura aleatorie a evenimentelor probabile nu poate fi 
captată integral în model. 

Se ajunge, în cele din urmă, la ideea că reprezentarea „ansamblistă“ 
(i.e. aceea mijlocită de teoria mulțimilor) a evenimentelor nu mai este suficientă 
pentru a oferi o bază gamei complexe a experienței, pe care o prezintă ştiinţa 
actuală, şi că se impune un alt mod de abordare, diferită de cea oferită de teoria 
mulțimilor, în elaborarea de modele ale experienţei. 


1.3.7.2. Punctul de vedere clasic 


După ce sunt menționate proprietățile minimale ale sistemelor de 
evenimente probabilizabile, sunt prezentate unele din cele mai reprezentative 
modele ale Teoriei clasice: modelele lui Bernoulli, Gauss, Laplace, Gibbs şi 
Poisson. Sunt apoi prezentate modelele mai noi ale lui Schrödinger, Janossy, Good 
ş.a., precum şi modelele lui Rényi şi Finetti, privind probabilitățile subiective. 

Onicescu arată că toate aceste modele sunt subsumate modelului 
matematic obişnuit din zilele noastre, care are forma unui sistem (E, K, P) 
constituit dintr-un „spațiu“ punctual E, un câmp borelian K de părți ale lui Æ şi 
probabilitatea P definită pe K, şi apoi (de) spaţiul S de funcţii măsurabile definite 
pe E (variabilele aleatorii). 


1.3.7.3. Noua teorie 


Autorul evidențiază defectele modelului clasic care constă, în primul rând, 
prin introducerea spațiului punctual E, ale cărui puncte sunt, în genere, lipsite de 
semnificaţie fenomenologică (empirică). Dar eliminarea, din sistemul paradigmatic 
(E, K, P) a spaţiului punctual E lasă fără suport variabilele aleatorii, „deci o bună 

parte din forma actuală a teoriei probabilităților şi a aplicațiilor ei“. Remediul 
constă într-o dublă modificare: 

(1) introducerea aşa numitelor functii sumă fi), unde evenimentele (ato- 
mice) œ aparțin câmpului borelian K (ww e K), astfel încât aceste funcții înlocuiesc 
variabilele aleatorii din modelele clasice, şi, în locul sistemului (E, K, P), se cons- 
tituie un câmp de evenimente probabiliste (QP); se depăşeşte astfel perspectiva 
restrânsă oferită de teoria mulțimilor; 

(2)a doua modificare constă în construirea unui model cvasiansamblist 
(diferit de cel oferit de teoria mulțimilor) pentru algebra Boole corespunzătoare, 
anume pentru aşa numita algebră Boole-sigma (s-algebra Boole), algebra Boole- 
sigma reprezintă sistemul tuturor părților unui spațiu punctual S, adică ceva mai 
mult decât o algebră Boole obişnuită; într-o autentică algebră Boole-sigma relațiile 
disjuncție şi conjuncție (v şi A) trebuie modificate pentru a păstra izomorfismul cu 
operațiile teoriei mulțimilor — reuniunea (U) şi respectiv, intersecția (A) al căror 
sens trebuie modificat, având o accepție prea restrânsă pentru noua teorie pro- 
babilistă extinsă. 


1.3.7.4. Logica probabilistă şi calculul probabilităților 


La Onicescu, prin „logica probabilităților“ nu trebuie înțeleasă „logica 
probabilistă“, ci „logica calculului probabilităților“ ori „logica teoriei matematice a 
probabilităților“, iar prin „logică“ — algebra Boole, cu diferitele ei forme. 

Logica probabilistă (LP) se deosebeşte de calculul probabilităților (CP) 
prin aceea că LP se ocupă de enunțurile probabile şi de implicația probabilistă 
dintre ele, în vreme ce CP se ocupă de evenimentele probabile şi de determinarea 
gradului (raportului) de probabilitate în realizarea lor. Relația fundamentală în LP 
este implicația probabilistă, în vreme ce relația fundamentală în CP este raportul de 
probabilitate n4/n, anume raportul dintre numărul probelor (ną), când evenimentul 
A s-a produs, şi numărul total al încercărilor (n). 

Reprezentanții de seamă ai LP sunt J. M. Keynes, R. Carnap, H. Reichenbach 
etc.; LP studiază, în principal, „gradele de încredere sau de credibilitate“ (degrees of 
belief) în şansa de adevăr a unui enunţ; se mai foloseşte expresia „valoare de 
aşteptare“; de aceea orientarea ce stă la baza LP a fost numită „subiectivă“, în vreme 
ce teoria matematică a probabilităților este considerată „obiectivă“, pentru că se ocupă 
cu gradul de probabilitate al realizării unor evenimente. 

Relaţia de bază în logica probabilistă a lui J. M. Keynes este a/h, unde a 
reprezintă concluzia probabilă ce derivă ori se întemeiază pe mulțimea h de 
premise (ipoteze) probabile; este vorba, deci, de un transfer de probabilitate de la 
premise la concluzii. De altfel, pentru H. Reichenbach, operația de bază este 
„implicația probabilistă“, ce presupune o matrice de n-valori logice (cuprinse între 
0 şi 1), deci o logică polivalentă. 

Prin natura ei, logica probabilistă se apropie atât de logica modală (proba- 
bilitatea este măsura posibilității), cât şi de logica polivalentă. 

Onicescu se ocupă numai de teoria matematică a probabilităților, iar atunci 
când se referă la unul dintre reprezentanții de frunte ai orientării „subiective“, Finetti, 
are în vedere numai aspectele matematice ale teoriei sale. 


1.3.7.5. Modele logice şi modele matematice 


Vorbind, aşadar, de „logica probabilităților“, Onicescu se referă la alge- 
brele Boole ce stau la baza calculului probabilităților. 

Enunțând ideea extinderii calculului probabilităților, bazat pe algebra 
Boole şi pe teoria mulțimilor, consideră că această extindere este posibilă prin 
depăşirea cadrului prea restrâns al teoriei mulțimilor, dezvoltând o teorie cvasi- 
ansamblistă în care sunt definite două relații corespunzătoare şi doar asemănătoare 
relațiilor de reuniune şi de intersecţie. Pentru aceasta trebuie un calcul diferențial şi 
apoi un calcul integral adecvat perspectivei de extindere a teoriei probabilităților. 

Trebuie precizat caracterul algebric („logic“) al modelelor matematice 
pentru câmpul evenimentelor ce pot constitui obiectul unei teorii a probabilităților; 
modelele (logice) cele mai simple pentru astfel de câmpuri sunt algebra booleană şi 
algebra Boole-sigma. 

Ceea ce numeşte Onicescu model „logic“ este numit tot, de el, model 
„matematic“; caracterizând modelul „logic“ drept „o latice distributivă şi relativ 
complementată“ (deci o formă de algebră Boole), el o consideră „drept modelul 
matematic cel mai adecvat formalismului logic al gândirii“ (Ps, 93). 

„Concluzia... este că logica oricărei ştiinţe care se exprimă în termeni 
matematici este unică şi îşi găseşte corespondența cea mai adecvată în laticea 
distributivă şi relativ complementată“ (Ps, 94), 

Aşadar prin „logica probabilităților“ — termen rezervat în genere „logicii 
probabiliste“, ca ramură a logicii formale — Onicescu înțelege „algebra Boole a 
probabilităților“, ori „teoria matematică ce stă la baza calculului probabilităților“. 


1.4. Aspecte metodologice ale operei matematice 
a lui Octav Onicescu 


Principalele lucrări matematice ale lui Onicescu țin de teoria matematică a 
probabilităților, de statistica matematică şi de mecanica statistică. Prin natura lor, 
aceste ramuri ale matematicii sunt deschise către fizică şi multe alte ştiinţe în care 
apar fenomenele probabilist-statistice; ele se arată ca fiind cele mai apropiate de 
realitatea empirică, aşa cum o dovedesc teoriile mai noi ale ştiinţelor naturii şi ale 
societății. 


2 Este evident, aşadar, ca prin „logică“ ori prin „logică matematică“, Onicescu înţelege, în 
primu! rând şi predominant, algebra Boole înțeleasă de fapt ca o „teorie matematică“. 

Metodologia matematicii are, după Onicescu, următoarele aspecte mai 
generale: 

(1) Matematica, în genere, are specificul ei, având o natură sintetică şi 
constructivă şi fiind, practic, independentă de gândirea logic formală. 

(2) Tendinţele de unificare a ramurilor matematicii ori de unificare a unui 
singur domeniu prin axiomatizare logico-formală ori matematică duc la o simplificare 
şi sărăcire a potenţialului gândirii matematicii şi a matematicii însăşi; dacă o doctrină 
matematică ar fi integral axiomatizată, atunci s-ar reduce la o maşină „care să facă 
operațiile caracteristice acelei [doctrine], în care se aşează, ca nişte date, elementele ei 
fundamentale şi care să realizeze, funcționând singură, automat, şirul tuturor relațiilor 
şi al teoremelor care constituie [doctrina] respectivă“ (P, 134). 

(3) „Automatismul nu este o prerogativă a ştiinţei, chiar dacă ea îl foloseşte... 
cum foloseşte omul orice mecanism ce-i stă la îndemână“ (P, 148); „algoritmul poate 
fi un instrument al matematicii, dar niciodată nu poate fi confundat cu un mod de 
gândire în ea...“ 

(4) „În loc să căutăm garanţia autenticităţii în Analiză şi Logică, aşa cum 
procedează în genere axiomatica ... să căutăm cu ajutorul grupului de transformări 
[de care vorbesc matematicienii de la F. Klein la Barbilian] un principiu de cores- 
pondență cu o teorie matematică de bază [cum e geometria lui Euclid)“; aşadar 
matematica nu trebuie redusă nici la schema ei axiomatică şi nici la schema ei 
grupală (F. Klein etc.), ci trebuie privită în ansamblul ei ca o „doctrină întreagă“, 
„cu toată bogăția de fapte, de teoreme pe care ea le închide“ (P, 146). 

(5) Gândirea matematică nu e numai sintetică şi constructivă, ci este în 
primul rând creativă, aşa încât „fiecare matematician formulează în felul său 
propriu o teorie şi chiar o simplă constatare“ (P, 147). 

(6) Pe de o parte, matematica trebuie să fie liberă de orice tendință aplica- 
tivă, urmând firul gândirii autentic matematice, pe de alta, diferitele ramuri ori 
doctrine matematice pot oferi modele ori scheme pentru celelalte ştiinţe, numai 
dacă aceste modele şi scheme se impun de la sine; astfel limbajul matematic este 
adecvat fizicii numai dacă diferite scheme matematice sunt şi concordante cu 
modul de experimentare fizic. 

(7) În folosirea modelelor şi structurilor matematice s-a dovedit prioritară 
metodologia care pleacă de la întreg spre parte; o astfel de aplicație o oferă conceptul 
statistic de „colectiv“. Astfel, dacă ar fi să ne referim numai la mecanica statistică, în 
raportul dintre molecule şi întregul unei mase gazoase s-a dovedit eficient principiul 
priorității unității întregului asupra părților, elementelor componente. „Cine ar voi, 
însă, să constituie o mecanică statistică pornind numai de la molecule şi de la 
proprietăţile lor oricât de bine şi detaliat cunoscute, ar încerca o mare deziluzie. Dacă 
n-are, în acelaşi timp, în față, imaginea precisă a colectivului ca unitate superioară cu 
diversele sale aspecte sensibile experienței, nu va şti, sau va şti greu să aleagă 
proprietățile moleculelor, să le asocieze, să E limiteze. Calculul acelor caracteristici 
medii ale moleculelor nu poate avea o valoare decât în măsura în care ele sunt 
condiționate sau chiar impuse de colectivul însuşi“ (P, 9-10). 

Contribuțiile de logică matematică 
ale lui Grigore C. Moisil 


Viorel VIZUREANU 


2.1. Date biografice 


Grigore C. Moisil s-a născut la 10 ianuarie 1906 la Tulcea. Tatăl său, 
Constantin M. Moisil, un cunoscut istoric, a fost membru de onoare al Academiei 
Române. A urmat şcoala primară în Bucureşti, iar studiile medii la liceul „Mihail 
Kogălniceanu“ din Vaslui (1916-1918) şi la liceul „Spiru Haret“ din Bucureşti 
(1918-1923). 

Şi-a făcut studiile superioare la Universitatea din Bucureşti, Facultatea de 
Ştiinţe, secția Matematici. Paralel cu acestea, Grigore C. Moisil a urmat şi primii 
trei ani în cadrul Politehnicii din Bucureşti, secția Construcţii. Studiile universitare 
completate ulterior la Paris (1930-1931; 1932) şi Roma (1931-1932, unde a audiat 
cursurile lui Vito Volterra). Obține titlul de doctor în matematici în anul 1929, cu o 
lucrare intitulată Mecanica analitică a sistemelor continue. În 1931 îşi trece şi 
docența în specialitatea analiză matematică la Universitatea din Bucureşti, cu 
lucrarea Sur une classe de systèmes d’ équations aux dérivées partielles de la physi- 
que mathématique. 

În 1932 este numit profesor agregat de calcul diferențial şi integral la 
Universitatea din laşi, catedră la care a fost titularizat definitiv în 1939. 

În 1935 Grigore C. Moisil publică primul său studiu de logică matematică, 
în fapt redactarea prelegerii ținute la Universitatea din laşi cu care acesta se 
prezentase la concursul pentru ocuparea postului de profesor. 

Activitatea pedagogică de la Universitatea din laşi este continuată, 
începând cu 1942 şi până în 1948, la Universitatea din Bucureşti, ca profesor de 
analiză superioară şi logică matematică. Între 1946 şi 1948 a fost suplinit la catedră 
întrucât a ocupat postul de ministru plenipotenţiar la Ankara. In acest interval 
Moisil a ţinut o serie de conferinţe cu subiecte matematice la Universitatea din 
Istanbul. În ianuarie 1947 a ţinut la Universitatea Tehnică din Istanbul o serie de 

conferințe tratând despre mecanica plană a corpurilor elastice şi a lichidelor 
vâscoase. 

Reîntors în țară, a predat în anul 1948-1949 la Universitatea din Bucureşti 
cursul de aplicaţii geometrice ale analizei, iar în anii 1948-1951 a deţinut funcţia 
de şef de catedră (catedra de Analiză matematică) la Institutul de geologie şi 
tehnică minieră din Bucureşti. La Facultatea de mateinatică şi fizică a predat, ca şef 
de catedră, teoria elasticității între anii 1949 şi 1955. Din 1955 şi până în 1965 a 
fost şef de catedră la aceeași facultate, catedra de algebră. În 1965 devine şeful 
catedrei maşini de calcul de la Facultatea de matematică şi mecanică şi predă teoria 
programării, algebra logicii şi aplicaţiile acesteia. 

A fost membru al Academiei Române (din 1948) şi a condus interimar, 
între 1972 (după moartea lui Athanase Joja) şi 1973 (până la moartea sa), Centrul 
de logică al Academiei Române. Moisil a fost, de asemenea, membru în prezidiul 
Academiei, preşedinte al Comisiei de automatizare şi preşedinte al Comisiei de 
cibernetică de pe lângă prezidiul Academiei. A fost membru titular al Academiei 
de Ştiinţe din România. Grigore C. Moisil a fost membru al mai multor academii şi 
societăți ştiinţifice din străinătate (Academia de Științe din Bologna, Institutul 
Internaţional de Filosofie, Société Mathématique de France). A fost preşedintele 
Societăţii de științe matematice din România. 

Grigore C. Moisil a fost răsplătit cu unele din cele mai înalte titluri şi 
decoraţii naţionale ale vremii: „Om de ştiinţă emerit“ (1964), „Erou al Muncii 
Socialiste“ (1971), „Premiul de stat“. Este singurul român care a primit premiul 
„Computer Pioneer“ oferit de IEEE Computer Society. 

Grigore C. Moisil a făcut parte din comitetul de redacţie al revistelor 
„Journal de Mécanique“ (Paris), „Automatisme“ (Bruxelles), „Intemational Com- 
puting Center Bulletin“ (publicația „Centrului Internațional de Calcul“ din Roma). 

A ținut numeroase cursuri şi conferințe speciale, atât în țară cât şi peste 
hotare şi a participat cu comunicări la multe congrese naționale şi internaționale de 
matematici, mecanică aplicată, automatizare şi logică matematică. 


2.2. Opera logică 


Ca o observaţie generală preliminară, vom nota împreună cu A. Dumitriu 
că toate cercetările logice ale lui Moisil „au la bază o viziune centrală care face din 
matematică, şi în special din algebră, tipul structural al oricăror procese şi structuri. 
Structura originară a oricărui proces ratiocinativ este de ordin matematic“. Această 
predeterminare matematică a gândirii a călăuzit de la bun început întreg, demersul 
său cognitiv şi a fost enunțată emblematic într-o lucrare din 1943: „Nu gândirea 
garantează matematica, ci structura matematică a gândirii garantează gândirea“? 


! A. Dumitriu, Istoria logicii, vol. IV, p. 401. 
22 + 2 = 4, în „Caiete de filosofie“, nr. 7, 1943, apud A. Dumitriu, op. cit., p. 401. 


282 Cercetări româneşti de logică matematică 


Nu va fi deloc surprinzător de aceea verdictul pe care Moisil îl dă cu 
privire la istoria şi evoluţia logicii: „Evenimentul esenţial pentru istoria logicii 
formale a fost matematizarea sa'“. 

Totodată se poate observa că, „din punct de vedere filosofic, concepţia lui 
Moisil are în centrul ei ideea că gândirea se poate gândi singură, adică are 
posibilitatea de a lua ca temă o gândire deja avută şi de a lua din nou ca temă noul 
act de gândire ş.a.m.d. Acest proces de autogândire a gândirii este numit de Moisil 
„regresiune tematică“ şi el nu se mărgineşte la o singură trecere de la o disciplină la 
metadisciplină, ci constituie un proces infinit. Această idee i-a servit la construirea 
logicii propozițiilor““. 


2.2.1. Teoria logicilor nechrysippiene 


Pornind de la cercetările lui J. Łukasiewicz, Moisil defineşte drept logici 
nechrysippiene acele logici în care unele principii ale calculului propoziţiilor nu 
sunt valabile. 

Rezultatul investigaţiilor sale logice în această privință (reunite în 
volumele Încercări vechi şi noi de logică neclasică şi Essais sur les logiques non- 
chrysippiennes*) sunt, sintetic vorbind, „algebrele Lukasiewicz-Moisil“, recunos- 
cute pe plan internaţional. 

Una din contribuţiile însemnate ale lui Moisil este cea legată de dezvol- 
tarea unor logici strict pozitive. De subliniat faptul că acest demers nu are doar o 
finalitate pur „logică“, ci este menit a oferi şi o modelare logică a mecanicii 
cuantice. 

Moisil ţine cont de observaţia lui J. von Neumann şi Garrett Birkhoff după 
care dezvoltarea deductivă a mecanicii cuantice trebuie să fie organizată astfel 
încât mulțimea propoziţiilor să constituie o latice nedistributivă (nedistributivitate 
care să corespundă necomutativității măsurilor fizice). Proprietăţile fizice putând fi 
exprimate ca proprietăți ale varietăților liniare într-un spațiu Hilbert, laticea 
propozițiilor trebuie să fie o geometrie proiectivă, adică: incluziunea „C“, 
disjuncţia „U“, conjuncţia „©“ trebuie să satisfacă axiomele unei latice L —; negația 
trebuie să satisfacă axioma logicilor simetrice; trebuie să fie valabil un principiu al 
terțiului exclus aug =16. 

Raportându-se la sistemul de logică pozitivă propus de D. Hilbert şi 
P. Bernays (Grundlagen der Mathematik, 1934, 1939), ce foloseşte trei functori 
(„8 ny“, „—"), opt axiome plus modus ponens, dar din care pot fi deduse legile 
distributive obişnuite: [p & (q v r)] e [(p & q) v (p & n)], respectiv [p v (q & r)] 
— [(p v q) & (p v r)}, Moisil construieşte o logică strict pozitivă, i.e. o logică a 
propozițiilor astfel încât laticea propozițiilor să fie o latice generală. 


? La logique formelle et son problème actuel, în Istoria filosofiei moderne, vol. TV, 1939, p. 593. 

* A. Dumitriu, op. cit., p. 402. 

5 Vezi Bibliografia. 

6 CF, Asupra logicii teoriei quantelor, în Încercări vechi şi noi de logică neclasică, Editura 
Ştiinţifică, Bucureşti, 1965, p. 392. 

Un astfel de calcul nu trebuie să aibă decât cei doi functori „&“ și „v“ 
(functorul „—“, după cum arătase T. Ogasawara, este o reziduație, iar laticele 
reziduate sunt distributive); el nu poate avea teze. În adevăr, în genere, o latice nu 
are un ultim element şi într-o latice cu ultim element nici o expresie nu e egală cu 
acest ultim element. Aşadar pentru a putea construi un calcul deductiv care să 
exprime logica strict pozitivă trebuie renunțat la ideea de teză şi la calculul cu 
tezele”. Pe scurt, se renunță la metoda axiomatică în favoarea unei deducții naturale 
à la Gentzeni — relația de implicaţie va corespunde acelui Seguenzkalkiil al 
acestuia. 

Se vor folosi inițial schemele de expresii propoziționale numite scheme de 
ordinul I ca modus ponens sau regula conjuncției (sub forma propusă de 
G. Gentzen), precum şi anumite „secvențe“ numite scheme de ordinul II şi echi- 
valențe de ordinul II. Se introduc apoi scheme de ordinul III de un tip nou care 
reprezintă regulile de trecere de la o schemă de ordinul II valabilă la o altă schemă 
de ordinul II valabilă şi de la echivalențe de ordinul II valabile la alte echivalențe 
de ordinul II valabile. Urmează introducerea unor scheme de ordinul IV necesare 
pentru a caracteriza calculul cu schemele de ordinul III pentru logica strict pozitivă. 
În fine, sunt abordate apoi schemele de un ordin oarecare, obținându-se un calcul 
al schemelor de ordinul n în logica strict pozitivă. Moisil va studia şi algebrizarea 
acestei logici strict pozitive pornind de la metoda lui Lindenbaum-McKinsey. De 
menționat că logica pozitivă a lui Hilbert-Bernays este obținută ulterior de Moisil 
din logica sa strict pozitivă prin introducerea functorului „—“ şi a două scheme de 
ordinul II şi III. După cum demonstrează Moisil, în logica strict pozitivă sunt 
valabile anumite legi semidistributive. 

Dezvoltând logica strict pozitivă a propoziţiilor ca un calcul al ipotezelor 
(în sensul de Kalkiil der natiirlichen Schliessens al lui G. Gentzen sau Calculus of 
suppositions al lui St. Jaszkowski), regulile acestuia nu mai sunt însă adecvate 
logicii strict pozitive ci unei logici mai particulare, numită de Moisil logică strict 
pozitivă distributivă, din care, prin adăugarea legii terțiului exclus, se obține logica 
mecanicii cuantice’. 

Într-o altă lucrare, Moisil va construi calculul propoziţiilor în logica teoriei 
quantelor în etape: logica elementară, logica strict pozitivă, logica simetrică, logica 
mecanicii cuantice. 

Logica elementară, caracterizată prin anumite scheme de ordinul II şi III, 
constituie partea pur logică a acelui Equation calculus al lui R. L. Goodstein”. 

Logica strict pozitivă este caracterizată prin schemele logicii elementare şi 
prin alte şase scheme de ordinul II şi III, iar cea simetrică prin schemele logicii 
pozitive la care se mai adaugă alte trei scheme de ordinul II şi III. În fine, logica 


7 Asupra logicii pozitive, în Încercări vechi şi noi de logică neclasică, Editura Ştiinţifică, 
Bucureşti, 1965, p. 357. 

8 Al. Surdu, Contribuții româneşti în domeniul logicii în secolul XX, Editura Fundației 
„România de Mâine“, București, 1999, p. 86. 

’ Ibidem. 

9 Asupra logicii teoriei quantelor, în Încercări vechi şi noi de logică neclasică, Editura 
Ştiinţifică, Bucureşti, 1965, p. 393. 

mecanicii cuantice este caracterizată prin schemele logicii simetrice, prin scheme 


de ordinul II ce exprimă principiul terțiului exclus, precum şi prin alte trei scheme 
de ordinul HI. 


În cadrul logicii simetrice se arată că sunt valabile legile lui Morgan şi 
principiul contrapoziției sub anumite forme şi că algebra lui Lindenbaum- 
McKinsey a logicii strict simetrice este o latice simetrică. 

În cadrul logicii mecanici cuantice se demonstrează că principiul terțiului 
exclus, cel al contradicției, raționamentul prin reducere la absurd, modurile 
ponendo ponens, tollendo tollens, tollendo ponens, ponendo tollens, implicarea 
adevărului prin fals etc. sunt valabile. Se demonstrează totodată că algebra lui 
Lindenbaum-McKinsey a logicii mecanicii cuantice e o geometrie proiectivă. 


2.2.2. Aplicații ale logicii matematice 


Grigore C. Moisil a fost poate matematicianul şi logicianul român cel mai 
preocupat de posibilitățile aplicării rezultatelor sale teoretice în cele mai variate 
domenii. În urma acestui demers rezultă lucrări precum Teoria algebrică a 
mecanismelor automate (1959), Funcționarea reală a schemelor cu contacte şi 
relee (1965), Teoria algebrică a schemelor cu contacte și relee (1965) sau Théorie 
structurelle des automates finis (1967). În afară de studiul circuitelor de comutație 
(cel mai consistent reprezentat în opera sa), Grigore C. Moisil mai este interesat de 
aplicațiile logicii matematice în economia matematică şi în lingvistica matematică 
(vezi în acest sens Elemente de logică matematică şi de teoria mulțimilor, 1968). 

În ceea ce priveşte studiul circuitelor cu contacte şi relee sau studiul 
automatelor finite se poate face observația generală că Moisil utilizează în cadrul 
acestuia întreaga algebră abstractă clasică (teoria imaginarelor a lui Galois) şi 
algebra logicii. După cum însuşi Moisil recunoaşte, „studiul algebric a ceea ce 
numim funcționarea reală şi funcționarea pas cu pas a schemelor cu contacte şi 
relee a putut fi elaborat numai grație utilizării proprietăţilor algebrelor tukasie- 
wicziene polivalente, introduse de noi acum mulți ani ca modele ale logicilor 
polivalente introduse de J. Łukasiewicz cu mult înainte“"?. 

Moisil pleacă de la observația elementară că oricărui întrerupător care face 
parte dintr-un circuit i se poate asocia o variabilă care ia valoarea 0 când contactul 
întrupătorului e în una din poziții şi valoarea 1 când el e în cealaltă poziție, după 
care studiază valorile pe care le poate primi circuitul în ansamblu în funcție de 
montajele în serie, în paralel sau invers în care sunt legați diferiții întrerupători. În 
rezumat, corespondenţa între valorile logice din logica matematică şi conduc- 
tibilitatea circuitelor se face după cum urmează: 


0 A. Dumitriu, Istoria logicii, vol. IV, Editura TEHNICĂ, 1998, p. 402. 
Ia Prefată la vol. Logică și filosofie, Bucureşti, Editura Politică, 1966, p. VII. 

Poziţia contactului întrerupătorului/ 


conductibilitatea circuitului Valoarea logică a propoziției 
l Adevăr 

2 Fals 

Montaj în serie Conjuncție „şi 

Montaj în paralel Conjuncție „sau măcar“ 
Montaj invers Negaţie'?. 


Apoi, deoarece contactul de transfer are trei poziţii (normală, acționată şi 
intermediară), lui va trebui să îi asociem o variabilă care să ia trei valori, de unde şi 
posibilitatea aplicării logicii trivalente. Pot fi stabilite şi contacte cărora să le fie 
asociate variabile cu patru sau cinci valori. În funcţie de caz, deci, se poate apela la 
matrici din logicile tri-, respectiv tetra- sau pentavalente. 

După cum arată A. Dumitriu, ceea ce caracterizează concepția lui Moisil 
cu privire la teoria automatelor „este faptul că nu se mai pleacă de la automatică 
(cum făcea fosta şcoală sovietică) sau de la calculatoarele electronice (cum face 
şcoala americană), ci se pleacă de la algebră şi de la logică spre aplicații. Această 
concepție a permis lui Moisil să rezolve anumite probleme privind defectele de 
funcționare ale automatelor, utilizând algebrele tukasiewicziene cu mai multe 
valori“. 

Calculul din algebra booleană poate fi întrebuințat cu succes şi în proble- 
mele de economie în care trebuie luate decizii de tip binar (da sau nu). 

În lingvistica matematică se porneşte de la definirea vocabularului V, o 
mulțime finită şi nevidă de elemente numite cuvinte. Orice şir finit ai cărui termeni 
sunt cuvinte este o frază pe V iar o colecție de fraze pe V este un limbaj pe V. Fiind 
date două fraze f = a. a2...a, şi g = bi b2...bm, se defineşte operația de compunere a 
celor două fraze: h = fg = a az2...a, b, b2...bm. Operația de compunere a frazelor este 
asociativă ((fe)h = f{gh)), dar nu este comutativă — în general fe + gf. Lungimea 
unei fraze f = a, a2...a, este, prin definiție, numărul n al termenilor ei. 

Se defineşte apoi relația de dominare: fiind dat un limbaj L pe vocabularul V 
şi fiind date două fraze f şi g pe V, spunem că f domină pe g şi scriem f —> g dacă, 
oricare ar fi frazele u şi v pe V, din ufv e L rezultă ugv e L. Relaţia este reflexivă şi 
tranzitivă. Se spune că două fraze f şi g se domină reciproc (f+ g) dacă avem f—> g şi 
g—f 

Semnificaţia lingvistică a relației — este următoarea: dacă ae V,be Vşi 
a — b, atunci oricare valoare morfologică a lui a este o valoare morfologică a lui b. 


13 Elemenie de logică matematică şi de teoria mul țimilor, p. 185. 
bg A. Dumitriu, Istoria logicii, ed. a III-a revăzută şi adăugită, Bucureşti, Editura 
TEHNICA, 1998, vol. IV, p. 403. 

2.3. Aprecieri asupra operei 


Se poate afirma că Gr. C. Moisil este primul gânditor care introduce teme 
specifice logicii matematice, într-o manieră sistematică, consecventă şi cu contri- 
buţii originale totodată, în tabloul general al logicii româneşti". Înaintea lui Moisil, 
doar Nae lonescu se ocupase de literatura specifică (în lucrarea sa de doctorat din 
1919)'5, dar de o manieră critică, fără a lucra în orizontul logicii matematice, şi cu 
atât mai puţin cu contribuţii în domeniu. Fără a exagera, se poate considera că 
Grigore C. Moisil este fondatorul şcolii româneşti de logică matematică, ținând 
cont şi de faptul că unii contributori importanți în această direcţie i-au fost discipoli 
sau elevi (Eugen Mihăilescu, spre exemplu). 

Dar semnificația operei logice a lui Moisil nu poate fi restrânsă doar la 
spațiul cultural românesc, cu atât mai mult cu cât el este poate /ogicianul român cu 
prezenţa cea mai semnificativă în literatura de specialitate din străinătate (avem în 
vedere aici lucrările reprezentative). 

Astfel, lui Grigore C. Moisil i s-a recunoscut atât activitatea de pionierat 
cât şi contribuţia sa generală în ceea ce priveşte dezvoltarea silogisticii în contextul 
logicii polivalente: „The development of syllogistic in the context of many-valued 
logic has received very little attention. The pioneering work here is a 1938 paper 
by Grigore C. Moisil, who has benn among the most active contributors to the field 
generally“. Acelaşi N. Rescher remarcă şi contribuţiile lui Moisil în domeniul 
relațiilor dintre logica polivalentă şi latice, precum şi în cel al utilizării logicii 
polivalente în analiza formală a circuitelor electronice şi în teoria contactelor '*. 

Apoi, trebuie menționat că algebrele corespunzătoare logicii trivalente, 
tetravalente şi n-valente ale lui Łukasiewicz construite de Moisil, aşa-numitele 
algebre Łukasiewicz-Moisil, au fost adoptate şi completate de numeroşi logicieni, 
atât în anii '50—'60: A. Rose (1958), C. C. Chang (1958), A. Monteiro (1967), 
R. Cignoli (1969), cât şi în zilele noastre — Vlad Boicescu (1991), 


Dintr-o altă perspectivă, Alexandru Surdu va cerceta sistemele pozitive ale 
lui Moisil în contextul raportării acestora la logica formalismului neointuiţionist”? 


5 Grigore C. Moisil „a contribuit (...) la formarea stilului modem de a face matematică în 
țara noastră şi la introducerea unor probleme şi teorii care erau aproape necunoscute la noi“, 
A. Dumitriu, Istoria logicii, ed. a III-a revăzută şi adăugită, Bucureşti, Editura TEHNICĂ, 1998, 
vol. IV, p. 401. 

16 Pentru a nu mai vorbi de faptul că teza de doctorat a lui Nae Ionescu a fost publicată în 
România abia în anul 1944 — Die Logistik als Versuch einer neuen Begriindung der Mathematik, în 
„ Izvoare de filosofie“, vol. I, 1943, Editura Bucovina „]. E. Torouţiu“, Bucureşti, 1944. 

1 N. Rescher, „Conspectus of Recent Work in Many-Valued Logic“, în R. Klibansky (ed.), 
La Philosophie contemporaine, l: Logique et Fondements des Mathématiques, Firenze, La Nuova 
Italia Editrice, 1968, pp. 78-79. 

18 Ibidem, pp. 79-80. 

19 Cf. Al. Surdu, Contribuţii românești în domeniul logicii în secolul XX, Bucureşti, Editura 
Fundaţiei „România de Mâine“, 1999, p. 28. Pentru titlurile lucrărilor logicienilor amintiți a se 
consulta Bibliografi a. 

0 Elemente de logică intuiționistă, București, Editura Academiei Române, 1976, pp. 155-158. 

Pe scurt, arată Al. Surdu, Moisil, care încă din 1938 a contribuit la interpretarea 
intuiționistă a silogismelor ipotetice, a construit — plecând de la aşa-numita „logică 
pozitivă“ a lui Hilbert şi Bernays — o serie de sisteme formalist-neointuiționiste 
(Èren) şi a precizat raporturile dintre acestea, ajungând pe această cale la construcţia 
unei logici din care poate fi derivat orice sistem de acest tip. Pentru autorul invocat, 
rezultatele obținute de Grigore C. Moisil sunt deosebit de importante pentru 
surprinderea caracterului formalist al tuturor sistemelor pozitive (sau fără negaţie). 
„Dacă se face abstracție de semnificația specială a variabilelor şi a operațiilor 
intuiționiste, ca în sistemele formalist-neointuiţioniste, atunci sistemele respective 
pot fi încadrate fără nici o dificultate în ierarhia sistemelor formaliste. Atunci ele 
nu mai ocupă un loc aparte. Există, în ierarhia lui Moisil, sisteme supra- şi sub- 
ordonate sistemelor formalist-neointuiționiste. Acestea din urmă pot fi obținute în 
ambele sensuri, fie pornind de la cele supraordonate, fie de la cele subordonate“. 

valabile“ (ibidem, pp. 157-158). 

Logică matematică şi istoria 
logicii la Anton Dumitriu 


Alexandru SURDU 


3.1. Date biografice 


Anton Dumitriu s-a născut la 19 martie 1905 în Brăila. A fost absolvent al 
Liceului „Nicolae Bălcescu“ din Brăila (1925). Urmează apoi cursurile Facultăţii 
de Ştiinţe (absolvite în 1929) şi al Facultăţii de Litere şi Filosofie (absolvite în 
1930) ale Universităţii din Bucureşti. A obţinut doctoratul în filosofie (1938). A 
fost la început profesor de liceu (1929-1938), iar apoi cadru didactic universitar 
(1938-1948) la Catedra de logică şi istoria filosofiei vechi şi medievale a 
Universităţii din Bucureşti. Destituit din funcţie la 31 decembrie 1948, a stat în 
detenție până în 1954, când a fost primit ca cercetător la Centrul de Logică al 
Academiei Române (1964-1971). 

A avut o bogată activitate publicistică: director al publicaţiilor „Caiete de 
filosofie“ (1942-1946) şi „Democraţia“ (1944-1946). Redactor la publicaţiile: 
„Lumea românească“ (1937-1939) şi „Facla“ (1939-1940). 

A obţinut Premiul „Vasile Conta“ al Academiei Române (1968). A fost 
membru al Academiei Mediteranea del Dialogo (1969); membru în Consiliul de 
direcţie al publicaţiei „International Logic Review“ din Bologna (1970); membru al 
Centrului Superior de Logică şi Ştiinţe comparate din Bologna, membru al 
Academiei Marchese din Ancona (1980), membru corespondent al Societăţii de 
Filosofie din Toulouse (1989). 

A fost de tânăr adeptul filosofiei pozitiviste, la început în varianta franceză 
a lui Henri Poincaré şi apoi în cea neopozitivistă a Cercului de la Viena, bazată în 
mod special pe logica matematică în accepţia lui Russel! şi Wittgenstein. Studiul 
paradoxelor logice l-a îndreptat spre filosofia şi logica medievală şi în genere către 
istoria logicii, în cadrul căreia apreciază pozitiv şi alte orientări diferite de logică 
matematică. În ultimele lucrări își exprimă admirația pentru filosofia antică 
grecească. 

3.2. Principalele contribuţii în domeniul logicii 


În lucrarea Soluţia paradoxelor logico-matematice (1966), Dumitriu pre- 
zintă, pentru a înlesni înțelegerea problemelor abordate, câteva noţiuni de teoria 
mulțimilor şi logică matematică. Sunt expuse apoi principalele paradoxuri logico- 
matematice, punându-se accentul pe faptul că acestea sunt legate de noțiuni funda- 
mentale ale logicii şi ale matematicii: paradoxul mincinosului este construit cu 
noțiunile „adevărat“ şi „fals“; paradoxul lui Russell cu noțiunea de mulțime sau 
clasă; paradoxul lui Burali-Forti şi Cantor cu noţiunile de număr ordinal şi cardinal; 
paradoxul lui Gödel cu noţiunea de demonstrabil ş.a.m.d. 

Soluţiile oferite acestor paradoxe au fost împărțite de autor în două 
categorii: filosofice şi logice. Soluţiile filosofice se bazează pe acceptarea unui 
principiu sau punct de vedere străin mecanismului logic care determină apariția 
contradicţiei. Soluţiile logice, începând cu cea aristotelică, pornesc de la admiterea 
tezei că orice paradox este un sofism (eroare logică). Sunt prezentate cele mai 
importante soluţii: teoria tipurilor a lui Russell, soluția lui Richard, soluția 
intuiționistă ş.a. O importanță specială este acordată soluţiilor prezentate logicienii 
scolastici. A. Dumitriu consideră că toate soluţiile, chiar atunci când derivă din 
consideraţii strict logice, au degenerat în reguli prohibitive, în limitări 
convenţionale ale formalismului, fără nici o justificare logică. În plus, ele nu au pus 
în evidență faptul că paradoxele încalcă şi principiul noncontradicției, nu numai 
legea terțului exclus. Se consideră că ar fi fost necesară aprofundarea soluţiilor 
multiple propuse de logicienii scolastici. 

Pentru dezvăluirea mecanismului logic al paradoxelor, A. Dumitriu 
construieşte încă cinci paradoxe, susținând teza că acestea nu pot fi evitate, chiar 
dacă se respectă teoria tipurilor a lui Russell. Considerând că paradoxele provin 
printr-o substituție ilicită în echivalenţa generală de forma 


E) = ~P) 
autorul propune marcarea distincţiei 
oz. 


Aceasta este considerată soluţia paradoxelor, ea având la bază principiul 
contradicţiei. La acelaşi rezultat, susține autorul se ajunge şi pe baza analizei 
particularităţilor generale ale definiţiei, care sunt încălcate cu ocazia construcției 
paradoxelor şi pe baza regulii silogistice terminus esto triplex. În plus, pe baza 
analizei paradoxelor logice din perspectiva acestei soluții, se dovedeşte şi faptul că 
noțiunile care determină apariția paradoxelor sunt definite prin accident. 

În lucrarea Zogica polivalentă (1971, cu colaborarea lui T. Stihi) încearcă 
să prezinte un tablou cât mai complex al logicilor nonstandard (logica implicaţiei 
stricte, logicile lui Łukasiewicz, logica intuiționistă, logica modală, logica proba- 
bilităților). Sunt prezentate şi problemele generale ale logicii standard (bivalentă) şi 
unele aplicaţii ale logicilor polivalente. 

A. Dumitriu consideră că deşi logicile polivalente introduc mai multe idei 
logice (sunt, în acest sens, mai bogate decât cele clasice), totuşi /ogicirarea lor este 
mai restrânsă. Negaţia, nu mai are o funcție „univocă“, ci este definită prin matrici 
arbitrare. Acelaşi lucru este valabil şi despre ceilalți functori. În problema valorilor 
logice se pleacă de la teza că „adevărul are conținut ontologic, pe când falsul nu are 
nici un conţinut“. Considerarea falsului pe acelaşi plan cu adevărul s-ar datora 
identificării adevărului cu corectitudinea (acordul gândirii cu sine). În acest sens, 
valorile „adevăr“ şi „fals“ se reduc la „corect“ respectiv „incorect“. Logicile 
polivalente nu aduc, după autor, nimic nou în problema raportului dintre adevăr şi 
fals. În realitate, în logicile polivalente nu se poate renunța la principiul terțului 
exclus „în formularea lui autentică“. Logicile polivalente sunt sisteme algebrice 
construite convențional. Ele nu constituie mai multe logici altemative, ci, sunt 
aplicaţii ale aceloraşi legi în domenii concrete în care există mai multe posibilități, 
opoziții exclusive, plurale etc. În acest sens, ele au valoare ştiinţifică şi practică 
indiscutabile. 

În lucrarea Mecanismul logic al matematicilor (1968), criticând tendințele 
modemiste din fundamentele matematicilor, respectiv formalismul excesiv — faptul 
că se face abstracție de obiectul matematic şi de gândirea matematică, de subiect, 
reducându-se întreaga matematică la un calcul simbolic —, A. Dumitriu îşi propune 
să studieze mecanismul actului creator al gândirii matematice. Acest mecanism, se 
afirmă, nu este în sine nici pur logic, nici pur matematic, ci logico-matematic. El se 
compune din două demersuri paralele, simultane: demonstrația propriu-zisă şi 
creația obiectului acestei demonstraţii. Matematicianul apelează tot timpul la două 
acte, pe care le practică simultan: arta de a defini şi arta de a demonstra. Transfor- 
marea teoriilor matematice în teorii pur formalizate implică amputarea acestor 
teorii, golirea lor de conţinut, privarea matematicii de obiectul ei. Sistemul formal 
nu trebuie identificat de teoria însăşi, el nu este decât „scheletul simbolic al unui 
organism viu“, iar acest organism este matematica propriu-zisă. „Formalismul, fără 
a fi eronat în el însuşi, devine o eroare prin excesivitatea lui“. 

Pentru susținerea acestor teze, autorul trece mai întâi în revistă principalele 
teorii mai vechi şi mai noi despre raționamentul matematic, ca apoi să studieze in 
extenso, problema definiţiei şi a aspectelor creative ale raționamentului matematic. 

Anton Dumitriu consideră că „intervenția creatoare a spiritului omenesc“ 
în matematică poate fi recunoscută în trei circumstanțe: 

(1) invenţia unei teorii în general, 

(2) invenția unui concept nou, 

(3) invenţia unei definiţii noi referitoare la o entitate dată în prealabil. 

În primul caz, este vorba de alegerea variabilelor pentru „obiectele“ teoriei 
şi a funcţiilor propoziţionale care urmează să devină axiome. Existând o libertate 
deplină de alegere (cu condiţia noncontradicţiei), „invenţia“ teoriei apare ca un act 
liber al spiritului, dar, întrucât teoria trebuie să corespundă unui anumit domeniu, 
ea nu este o construcție întâmplătoare. 

În al doilea caz, este vorba de îmbogățirea unei teorii cu noi funcții 
propoziționale, analoge cu cele deja create sau cu totul noi. Aceste funcții definesc 
noi entități matematice. 

În al treilea caz, noile definiţii ale entităţilor existente trebuie, pentru a fi 
admise, să fie echivalate cu cele vechi, ceea ce determină creaţia unei noi teoreme. 
Primele două cazuri caracterizează ceea ce autorul numeşte „geniul matematic“, 
ultimul „ingeniozitatea matematică“. 

Pomin du-se de la concepția aristotelică, perpetuată până în Evul Mediu, 
care considera logica drept o „teorie“ sau un modus al ştiinţei şi nu o ştiinţă 
oarecare, în lucrarea Teoria logicii (1937) se urmăreşte procesul transformării 
logicii într-un sistem de tip matematic. Autorul consideră că această transformare 
este artificială. Ea determină reducerea logicii la un sistem de scheme deductive al 
căror singur fundament îl constituie principiul noncontradicţiei. Pentru a ilustra 
acest lucru, Dumitriu prezintă sistemul lui Russell din Principia mathematica, care, 
asemenea celorlalte sisteme formale echivalente cu acesta, poate fi dedus din 
principiile clasice ale logicii. Or, aceste principii sunt de regulă deduse ca teoreme 
în sistemele respective, ceea ce denotă, după autor, caracterul circular al 
demonstrațiilor logico-matematice. În cadrul sistemelor formalizate, datorită 
faptului că atât noţiunile primitive, cât şi axiomele pot fi alese în mod arbitrar, 
orice noţiune poate fi definită prin celelalte şi orice teoremă poate fi demonstrată 
prin alte teoreme. Deci, unele sunt reciproc definisabile, celelalte reciproc 
demonstrabile. Dar în felul acesta se ajunge la concluzia că logica, în accepţie de 
sistem formal, nu are principii, ceea ce înseamnă că nu mai este o ştiinţă. Acest 
lucru corespunde într-un anumit sens concepției aristotelico-scolastice, după care 
logica nu este o ştiinţă. Dar, în aceeaşi viziune aristotelico-scolastică, logica are 
totuşi principii. Pentru a rezolva această contradicție aparentă, A. Dumitriu 
consideră că logica, în măsura în care are principii este o ştiinţă, dar nu este o 
ştiinţă deductivă, respectiv un sistem formal şi deci nu are axiome şi teoreme. Este 
adăugat faptul că logica nu este o teorie a formei în sens logico-matematic, de 
structură simbolică, ci în sens clasic, de esență, ceea ce nu poate să apară în 
sistemul formal. În sens formalist, din ştiinţă a ştiinţelor logica devine un simplu 
joc cu simboluri a cărui singură restricție o constituie noncontradicția. În plus, se 
pierd şi unele determinaţii logice diferențiate, cum ar fi adevărul şi falsul şi 
afirmația şi negația. Autorul susține că nici distincţia dintre teorie şi metateorie nu 
poate fi aplicată logicii, căci aceasta nu are „un obiect“, ci se aplică tuturor 
obiectelor. Se ajunge în felul acesta concluzia că logica matematică este numită 
impropriu logică. Ea este un sistem formal, o algebră booleană. Identificarea logicii 
în genere cu logica matematică determină, după autor, pierderea unor capitole 
importante ale logicii clasice, respectiv: categoriile, natura adevărului şi a falsului, 
natura reală a demonstraţiei. În legătură cu ultimul punct, se ajunge la concluzia că 
demonstraţia este redusă în logica matematică la „o simplă construcţie de formule 
valabile şi la transformarea lor în altele, la fel de valabile“. Pentru a nu suferi 
aceste pierderi, logica trebuie concepută în sensul ei originar-aristotelic, drept 
„gândire care se gândeşte pe sine“ şi care trebuie să studieze, cum s-a făcut 
întotdeauna, conceptul, judecata şi raționamentul. 

Această „gândire care se gândeşte pe sine“, este considerată de către 
A. Dumitriu, în sens heraclitic, drept o explicitare perpetuă a gândirii prin sine, 
ceea ce determină un fel de „expansiune a logosului“. Această „expansiune“ este 
istoria logicii, căreia A. Dumitriu i-a acordat o importanță deosebită în lucrarea 
Istoria logicii (1969). Spre deosebire de concepțiile obişnuite despre istoria logicii, 
în care se urmăreşte de regulă evoluția mei anumite orientări, prezentă în momentul 
elaborării istoriei respective (precum logica clasică în perioada elaborării istoriei 
logicii a lui C. Prantl, sau logica matematică în perioada elaborării unor lucrări 
actuale), A. Dumitriu separă ab initio „istoria logicii“ de „evoluția logicii“. 

Scopul istoriei logicii îl constituie „prezentarea materialului imens al 
logicii formale în autenticitatea lui istorică“. Acest punct de vedere i-a permis 
autorului să ia în considerare multe concepții neglijate în istoriile obişnuite, cum ar 
fi concepţiile neformaliste, metodologiste, psihologiste, dialectice etc. care nu-şi 
găsesc nici o justificare în istoriile formaliste ale logicii şi sunt ca atare ignorate. 
Aşa se explică, dealtfel, şi dimensiunile neobişnuite ale lucrării lui A. Dumitriu, 
deşi în cuprinsul ei, foarte mulți autori sunt menţionaţi doar cu numele şi o parte 
din lucrările lor. Modul de tratare exhaustivă i-a permis autorului să acorde un 
spațiu considerabil şi logicii din România. 

O altă particularitate a istoriei logicii, din această perspectivă, o constituie 
aspectul ei necritic, spre deosebire de istoriile clasice sau modeme, care, de cele 
mai multe ori, prezintă anumite concepții cu singurul scop de a le critica de pe o 
poziție considerată drept singura admisibilă. A. Dumitriu combate părerea 
logisticienilor „că nu există decât o singură logică“ (aceasta ar fi logica 
matematică), restul fiind doctrine eronate sau simple faze embrionare ale logicii 
matematice. Pentru istoricul român există „modalități diferite ale logosului“ care ar 
putea fi caracterizate prin două tendinţe: 

(1) de analiză a mecanismului gândirii; 

(2) de analiză a mecanismului expresiei în care se încorporează gândirea. 

A mbele tendințe sunt permanente, dar se manifestă în modalități diferite 
(de echilibru sau de predominare a uneia dintre tendințe). Din această perspectivă 
„fiecare din modalităţile logosului este de natură logică şi face parte din obiectul 
logicii“. Expunerea nu este făcută după criterii fixe. Se oscilează în permanență, în 
funcţie de materialele disponibile, între expunerea cronologică, expunerea „moda- 
lităților““, expunerea pe probleme, expunerea pe autori şi expunerea pe lucrări. 
Istoria logicii a lui A. Dumitriu cuprinde nouă părți: 

(I) Logica în culturile din afara Europei (Structura logică a mentalității 
primitive, logica din China antică, logica indiană); 

(II) Logica în Grecia antică; 

(ID) Retori şi comentatori; 

(IV) Logica scolastică; 

(V) Logica Renaşterii; 

(VI) Logica metodologică; 

(VII) Dezvoltarea logicii moderne (termenul „dezvoltare“ apare aici acci- 
dental, în realitate este vorba de acelaşi tip de expunere, fără urmărirea vreunei linii 
evolutive); 

(VIII) Logica matematică; 

(IX) Logica în România. 

“Contribuţia lui Eugen Mihăilescu 
în calculul propoziţional bivalent 


Viorel VIZUREANU 


4.1. Date biografice 


Eugen Mihăilescu s-a născut în 1913 şi a încetat din viață în 1983. Studii 
universitare la Iaşi. Doctorat în matematici (1948). Profesor de liceu, cercetător la 
Centrul de logică al Academiei, a ținut cursuri de logică matematică la Universitatea 
din Bucureşti, la catedra înfiinţată în 1942 de Ion Petrovici pentru Gr. C. Moisil, al 
cărui elev, de altfel, Eugen Mihăilescu fusese. Activitatea sa publicistică debutează în 
1936 şi se încheie practic în 1970. A fost membru al Asociaţiei de Logică Simbolică 
din California, S.U.A. 


4.2. Caracterizarea generală a operei logice 


Putem considera, fără a greşi, că cea mai importantă parte a activității 
logice a lui E. Mihăilescu este consacrată studiului subsistemelor din calculul clasic 
al propoziţiilor în care nu apar decât unii dintre functorii acestui calcul (e.g. doar 
echivalența, doar echivalența şi negația, doar echivalența şi contradicția, doar 
echivalența şi disjuncția ete.)', aspecte la care ne vom referi în prezentarea celei 
mai importante lucrări a sa, Sisteme logice şi formale în calculul propozițional 
bivalent (1966). 

Principalele sale rezultate pot fi apreciate ca fiind aşa-numitele teoreme 
Mihăilescu, în special teorema Lesniewski-Mihăilescu referitoare la problema 


! Cf. Gr. C. Moisil, La logique mathématique dans la République Socialiste de Roumanie, 
în R. Klibansky (ed.), La Philosophie Contemporaine, Tome |: Logique et Fondements des Mathé- 
matiques, Firenze, La Nuova Italia Editrice, 1968, p. 220. 

deciziei în cadrul sistemelor de calcul propozițional bivalent cu functorii echiva- 
lență şi negaţie, formulată în Recherches sur l'Equivalence et la négation (19317). 
Conform acestei teoreme, orice formă aparținând sistemului de echivalență şi 
negaţie care conţine 2n variabile propoziționale admite o anumită formă normală, 
dacă ea conține un număr par de negaţii şi admite o altă formă normală, dacă ea 
conține un număr impar de negații. 

Alonzo Church a apreciat” că teorema a fost demonstrată independent de 
către McKinsey şi E. Mihăilescu. Se consideră, notează Al. Surdu, că ea este un 
corolar al soluţiei oferite de către Stanislav Lesniewski pentru sistemele cu echiva- 
lență. Dar, spre deosebire de McKinsey, E. Mihăilescu a tratat problema deciziei 
prin forme normale la majoritatea sistemelor de echivalență“. 

În domeniul sistemelor de echivalență, i.e. al sistemelor logice din calculul 
propoziţional bivalent care au echivalența ca functor deductiv, s-a apreciat că 
E. Mihăilescu reuşeşte performanţa elaborării tuturor sistemelor complete de acest 
gen, ca şi a celor necomplete?. 

Totodată, E. Mihăilescu oferă sistemul complet al logicii clasice având ca 
functor deductiv echivalenţa, respectiv „cel mai general sistem“ de acest tip, care 
cuprinde alături de echivalență şi alți şase functori. Acesta se dovedeşte un sistem 
necomplet, spre deosebire, de sistemul general al logicii clasice, în care functorul 
deductiv este implicația“. În privința sistemelor de echivalență E. Mihăilescu este 
considerat o autoritate, alături de S. Lesniewski”. 

E. Mihăilescu construieşte şi toate sistemele din calculul propozițional bi- 
valent care au ca functor deductiv implicația (sisteme de implicatie)? 

Pomind de la rezultatele amintite anterior, E. Mihăilescu va elabora un 
sistem general al logicii clasice, un sistem de calcul propozițional bivalent în care 
functorul deductiv este implicaţia şi care conține toți functorii logicii clasice 
(16 functori binari şi negația). După ce introduce functorii pe baza matricei 
bivalente, E. Mihăilescu va stabili axiomele, tezele de bază, completitudinea şi 
reducerea formelor din mulțimea S (17) la formele mulțimii S (E, A, R), i.e. la 
formele mulțimii din sistemul de echivalență, disjuncţie şi reciproc itate’. 

În plus, după cum arată A. Dumitriu, E. Mihăilescu a introdus în studiul 
său Sur quelques théorèmes dans le calcul des propositions bivalentes (1960) o 
problemă nouă în studiul sistemelor propoziționale bivalente: ordinul de necom- 
pletitudine a sistemelor®, Acest criteriu de diferențiere între sistemele propo- 
ziționale necomplete este enunțat de autor astfel: „Fie L un sistem necomplet în 
calculul propozițional bivalent. Vom spune că L are ordinul n de necompletitudine 
dacă formele libere pot fi clasificate în grupe care au proprietățile următoare : 


? Prezentată și în Sisteme logice... (1966), p. 159 sq. 
? În Introduction to Mathematical Logic, vol. I, Princeton University Press, 1956. 
4 Al. Surdu, Contribuţii româneşti în domeniul logicii în secolul XX, Bucureşti, Editura 
Fundaţiei „România de Mâine“, 1999, p. 232. 
5 Al. Surdu, op. cit., p. 217. 
S Ibidem. 
7 Curry, apud Al. Surdu, op. cit., p. 218. 
8 Al. Surdu, op. cit., p. 218. 
1 Ibidem, p. 220. 
0 A. Dimitriu, Istoria logicii, Bucureşti, Editura TEHNICĂ, 2001, vol. 4, p. 404. 


Contribuţia lui Eugen Mihăilescu în calculul propozițional bivalent 299 


1) fiecare grupă conține o infinitate de forme libere; 
2) toate formele libere ale unei grupe sunt echivalente între ele; 


3) formele unei grupe nu sunt echivalente cu formele libere aparținând 
celorlalte grupe“"!. 


In afara celor amintite, în Logică matematică. Elemente de calcul cu pro- 
poziţii şi predicate (1969), E. Mihăilescu realizează o expunere a unor sisteme 
importante (sistemele Lesniewski, Sobocinski, Hilbert, precum şi sistemul general 
al logicii clasice) şi a unor capitole fundamentale ale logicii matematice (calculul 
cu clase, calculul cu predicate, calculul cu predicate de ordinul II), pornind de la 
lucrările clasice în materie. 

Deşi toate cercetările de logică ale lui Eugen Mihăilescu se circumscriu, 
după cum am văzut, logicii matematice, cu toate acestea el nu consideră, precum 
alți logicieni de aceeaşi orientare, că logica matematică poate absorbi în întregime 
logica, ea având un „obiectiv limitat“ : „A confunda logica matematică cu întreaga 
logică este a face presupunerea implicită că întreaga realitate, atât materială cât şi 
spirituală, este de natură matematică, ceea ce este o ipoteză fără bază reală“?. 


4.3. Lucrări de logică 


Sisteme logice şi forme normale în calculul propozitional bivalent (1966). 
Lucrarea abordează cercetarea subsistemelor calculului cu propoziții bivalente, 
care implică axiomatizarea lor şi studiul completitudinii sau incompletitudinii 
acestora. Mai precis, autorul îşi propune să studieze trei probleme de logică mate- 
matică, cu evidentă legătură între ele: subsistemele complete având ca functor 
deductiv echivalența; subsistemele necomplete; subsistemele complete având ca 
functor deductiv implicația. 

Sunt reunite practic în paginile volumului diferite articole circumscrise 
problematicii amintite şi publicate de autor în țară şi în străinătate — unele dintre ele 
revizuite cu acest prilej — timp de trei decenii (între 1936 şi 1965). 

Din punct de vedere terminologic E. Mihăilescu pleacă de la definițiile 
date de Alfred Tarski pentru echipolență, sistem deductiv etc. în Fundamentale 
Methodologie der deduktiven Wissenschaften. 

Demersul autorului de a axiomatiza diverse sisteme ale logicii clasice şi de 
a studia completitudinea sau incompletitudinea lor a fost întreprins la început prin 
apel la metoda lui J. Łukasiewicz. După cum arată E. Mihăilescu, această metodă 
permite, prin cercetarea unui număr finit de forme, să se arate că sistemul nu 


U Forme libere..., în „Probleme de logică“, vol. |, Bucureşti, Editura Academiei Române, 
1968, p. 259. 

12 Logica matematică..., p. 7. Totuşi, în ciuda caracterului tranşant, afirmaţia, nesusținulă de 
alte dezvoltări teoretice în opera lui E. Mihăilescu, poate fi considerată un simplu act de complezență 
faţă de Athanase Joja, care de altfel este şi invocat în susținerea acestei poziţii. 

conține cea mai scurtă formă liberă, adică sistemul nu conţine forme libere şi deci 
el este complet. Metoda se aplică facil la sistemele care conțin unul sau doi functori 
şi în cazul în care sistemul respectiv este complet, dar ea nu permite studierea 
tuturor formelor sistemului şi nu se aplică pentru sistemele necomplete. 

Din acest motiv autorul va pomi ulterior la studierea formelor sistemul de 
echivalență — S(E) — prin aducerea acestora la anumite forme normale (clasificabile 
în două grupe: tautologii, respectiv forme care, adăugate axiomelor, îl fac contra- 
dictoriu). Se demonstrează astfel completitudinea sistemului. 

Aceeaşi metodă a formelor normale va fi aplicată de autor la studiul 
sistemelor de echivalență şi negaţie — S(E, N), echivalență şi reciprocitate — S(E, R), 
echivalență, negaţie şi reciprocitate — S(E, M, R) etc., sisteme care conțin doi, trei şi 
patru functori şi care sunt necomplete (alți functori implicați mai sunt: disjuncția (A), 
conjuncția (K), diferența logică (C), diferența conversă (B), Nicod (A), Sheffer (D). 
Alte sisteme studiate, în afara sistemului general al logicii clasice: S(E,A,R), 
S(E, K, R), S(E, K, A, R), S(E, A, R, C), S(E, K, R, C), S(E, K, R, B)). 

E. Mihăilescu apreciază că, „prin clasificarea formelor în tautologii sau ne- 
tautologii, am ajuns la o nouă metodă de rezolvare a problemei deciderii, diferită 
total de celelalte metode date până acum“. 

Dimensiunea structural-algebrică 
a logicii moderne în viziunea 
lui Traian Ştirbăţ 


Victor Emanuel GICA 


5.1. Date biografice 


Traian Ştirbăţ s-a născut la 7 octombrie 1940, în comuna Vereşti din judeţul 
Suceava. Absolvent al Liceului „A. T. Laurian“ din Botoşani (1959), apoi al Facultății 
de Filosofie de la Universitatea „Al. I. Cuza“ din Iaşi (1966). De asemenea, absolvent 
al Facultăţii de Matematică de la Universitatea „Al. I. Cuza“ din laşi (1972). Doctor în 
filosofie, specialitatea Logică (1981). Preparator universitar la Catedra de Filosofie a 
Universităţii „Al. I. Cuza“ din Iaşi (1966-1968). Asistent universitar (1969-1972) şi 
lector universitar (1972-1989) la aceeaşi universitate. Între 1990-2003 cercetător 
ştiinţific principal la Institutul de Ştiinţe Socio-umane al Academiei Române Filiala 
laşi. Din 1990 şi până în 1998 este conferențiar universitar asociat la Facultatea de 
Filosofie a Universităţii „Al. |. Cuza“ Iaşi şi la Facultatea de Drept a Universității 
„Mihail Kogălniceanu“ din Iaşi, pentru ca între 1999-2003 să funcționeze ca profesor 
universitar asociat la cele două facultăți sus menţionate. Din 2003 până în prezent, 
profesor universitar la Universitatea „M. Kogălniceanu“ din Iaşi. 

De-a lungul anilor de activitate didactică a ţinut cursuri şi seminarii la urmă- 
toarele discipline: logică generală, logică matematică, logici modale şi polivalente, 
logica discursului practic, logică juridică, istoria logicii, istoria filosofiei, aplicaţii ale 
matematicii la ştiinţele socio-umane etc. 

Activitatea ştiinţifică s-a concretizat în numeroase lucrări ştiinţifice dintre 
care: cinci cărți de autor şi coautor (o carte de autor a primit în anul 1990 premiul 
Academiei Române — vezi infra), peste 70 de studii şi articole publicate în volume 
colective şi reviste de specialitate din țară şi străinătate, referate şi comunicări la 
diferite conferințe, sesiuni ştiinţifice, simpozioane şi mese rotunde. 

Întreaga activitate științifică s-a axat, în principal, pe următoarele domenii de 
cercetare: logică formală şi matematică, metalogică şi teoria sistemelor formale, 

metodologia şi filosofia ştiinţei, modelarea matematică a logicii şi a ştiinţelor socio- 
umane, probleme ale istoriei filosofiei şi logicii universale şi româneşti. 


5.2. Principalele scrieri de logică 


Corespondenţe structurale în logica modernă (1986, lucrare premiată de 
Academia Română), urmăreşte modelele algebrice fundamentale ale logicii. 
Contribuţia efectivă a autorului constă în demonstrarea unor teoreme de reprezentare a 
tipurilor de algebră utilizate, fapt ce are drept consecință tipizarea structurilor logico- 
matematice. De asemenea, se demonstrează aici teza că există o corespondenţă biuni- 
vocă între sistemele de calcul propozițional şi sistemele axiomatice ale algebrelor 
Boole. Consecința acestei teoreme este că deşi sistemele de calcul propozițional nu 
sunt toate construite pe schema algebrelor Boole, ele conțin inevitabil această 
structură, care îşi verifică astfel preeminenţa internă pe linia condițiilor de organizare 
internă a limbajului logic. Iar de aici şi concluzia surprinzătoare, contrară a ceea ce se 
credea, şi anume că aplicarea concomitentă a algebrei booleene în logică şi 
informatică a generat impresia falsă, împărtăşită de unii logicieni, că înseşi calculele 
logice se aplică la circuitele electrice. În realitate, algebra Boole se aplică egal de bine 
la ambele domenii, implicarea structurilor logice în structurile reale fiind de un ordin 
mai subtil şi totodată mai amplu. 

De asemenea, autorul este preocupat de sensul corect al algebrizării logice, 
privită ca un procedeu util în plan sintactic, precum şi de semnificația logică, episte- 
mologică şi ontologică a postulatului că sistemele logice cresc pe structuri algebrice. 

Itinerarii în logica modernă (1999), este structurată pe trei mari capitole 
(Logosul-topos eidon, Logică şi cunoaştere, Logos şi praxis), lucrarea oferă cititorului 
trei piste posibile de înțelegere a logicii modeme, insistându-se, între altele, pe trei 
idei: A 

1. În variantă structurală, algebra a devenit un foarte putemic instrument de 
cunoaştere deoarece reprezentarea algebrelor, care dă seama de existența modelelor, 
deşi conservă structura sintactică şi valorile de adevăr, ne readuce la dimensiunea 
semantică a sistemelor modelate. 

2. Pluralismul teoretic şi metodologic prin care se recomandă astăzi procesul 
cunoaşterii impune atât depistarea şi multiplicarea unor noi alternative metodologice, 
cât şi redefinirea metodelor deja existente, deoarece transferul de metode şi principii, 
cât şi emergența unor concepte (structură, sistem, invarianță etc.) pot conduce la 
realizarea unui pluralism epistemologic care să se integreze unei sinteze epistemo- 
logice cu valoare ştiinţifică şi semnificație filosofică. 

3. Structurile logice nu sunt rodul unei voluptăți intelectuale, ci ele reprezintă 
o arhitectură a realității deoarece între structura realității şi structura rațiunii umane 
există variate tipuri de corespondență pe care se întemeiază cunoaşterea ştiinţifică. 

Concluzia autorului este că existența acestor corespondențe implică o idee cu 
valoare de postulat şi anume că, în demersurile ei asupra realului, cunoaşterea umană 

presupune satisfacerea unor condiţii ontologice, dintre care mai importante îi apar 
următoarele: 

— prioritatea necesităţii în raport cu întâmplarea; 

— ordinea-temei al coerentei de orice gen (logică, sensibilă, secvenţială etc.); 

— stilul uman de generalitate să reprezinte structura funciară a logosului ca 
gândire logică; 

— omenescul să fie în chip funciar şi semnificativ pentru toate modalitățile 
acțiunii; 

— hazardul să fie conceput ca un aspect temporal, finit-istoric, al manifestării 
oricărei ordini etc. 

Prin Adevăr şi ambiguitate referențială, studiu publicat în volumul: Adevă- 
ruri despre adevăr (1981), se realizează o reconstrucție a logicii pe temeiul mulțimilor 
fuzzy, în ideea de a contribui la o mai bună înțelegere a problemei relevanței 
conceptelor în ştiinţele socio-umane, precum şi a statutului conceptului general de 
adevăr vis-ă-vis de relația de fuzzy — apartenență. 

Logică şi acțiune: Utopie şi certitudine în evoluția logicii tehnice, apare în 
volumul: Logică, adevăr formal şi relevanță interpretativă (1988). Ideea care animă 
întreaga lucrare se referă la răsfrângerea logicii „tehnice“ în modelarea diferitelor 
domenii ale cunoaşterii şi acțiunii, altfel spus încercarea de a pune în legătură 
conceptul rezolubilității expresiilor formale cu prelungirile logicii în tehnică, logica 
fiind astăzi implicată în orice demers al practicii industriale. 

În Aproximaţii asupra impactului logicii moderne cu teoria categoriilor, 
publicat în Probleme de logică, vol. LX, 1986, Traian Ştirbăţ realizează o reconstrucție 
a logicii din perspectiva teoriei categoriilor şi toposurilor, reuşind cumularea câtorva 
rezultate parțiale: determinarea categoriilor logice şi semantice, teme de 
completitudine, interpretare şi validitate. Problema capitală, la care va mai trebui să 
aşteptăm un răspuns clar, este dacă construcția categorială a logicii este în stare să 
reorganizeze în totalitate expunerea logicii formale, să reinterpreteze rezultatele 
cunoscute şi să contribuie cu deschiderea de noi căi de cercetare. 

Rezonanţa formelor logice în orizontul cunoaşterii („Revista de filosofie“, 
t. XLIII, nr. 3-4, 1996). Pornind de la constatarea că, în zilele noastre, logica a devenit 
o „federație“ de sisteme, cu numeroase provincii de specializare, este avansată ideea 
că dacă realitatea logică este o construcție continuă, mulțimea sistemelor logice fiind 
prea diversă pentru a putea fonda univoc fundamentul logicii, atunci formele şi 
structurile logice trebuie să se adapteze la norme curente în continuă creştere deoarece 
progresul cunoaşterii se materializează în construcții teoretice din ce în ce mai 
comprehensive. lar pe acest temei se vor înțelege eforturile logicii contemporane de a 
aprofunda noi modalităţi de raţionare, repertoriul formelor logice devenind deschis, 
iar toposului celor trei forme fundamentale (conceptul, judecata şi raționamentul) 
adăugându-i-se, poate, o nouă triadă (sistemul deductiv, sistemul axiomatic şi teoria 
ştiinţifică), cunoaşterea umană creându-şi întotdeauna posibilitatea de a scăpa din 
„cleştele““ unor forme încremenite. De aici şi concluzia autorului, anume că însăşi 
logica urmează o „dialectică“ a metodei şi a obiectului de studiu, iar evoluţia rațiunii 
şi a construcţiilor succesive pe care le generează îi susține convingerea că niciodată nu 
vom putea intra în posesia unei structuri universale, sub speciae aeternitatis, care să 
caracterizeze proprietățile imuabile ale spiritului uman. 

Knowledge and consensus (Analele Universităţii „Al. I. Cuza“ Iaşi, 1994), 
pleacă de la sesizarea faptului că, în ultima vreme, cuvântul consens, datorită uzului şi 
abuzului şi-a pierdut densitatea ontologică, dobândind contururi glisante; se 
analizează problema consensului în cunoaștere în general. 

Asupra posibilității şi iconicităţii reprezentării diagramaltice a logicii 
propoziționale, apărut în: Probleme de istoria şi filosofia ştiinţei, Academia Română, 
Filiala laşi, vol. III, 1985. Printre unii logicieni continuă să existe tendința de a 
respinge diagramele logice. În studiul menționat, autorul nu propune o cercetare a 
diagramelor logice, ci o descriere a acelor procedee de reprezentare care sunt intim 
legate de principiile după care au fost concepute majoritatea maşinilor logice, de la 
discurile turnante ale lui Lullus şi până la dispozitivele şi maşinile mecanice ale lui 
Stanhope şi Jevons. 

Inteligența naturală şi inteligenţa artificială — cooperare sau competiție? în: 
„Buletinul Ştiinţific al Universităţii «M. Kogălniceanu», Iaşi, nr. 4, 1995. Lucrarea 
oferă un răspuns la două întrebări care, din punct de vedere filosofic, prezintă un 
interes major. Prima, cum poate deveni un calculator inteligent, dacă el execută doar 
ceea ce este programat să execute? şi, a doua, cât de inteligent poate deveni un 
automat electronic? La prima întrebare, răspunsul este că, în lumina programelor de 
inteligență artificială, ideea că un calculator face doar ceea ce i se spune este astăzi 
depăşită. Aşa cum omul îşi creează programe, tot astfel şi programele de inteligență 
artificială au posibilitatea de a se ordona în mod genetic. La cea de a doua întrebare, 
important este de a şti nu cât de inteligente pot deveni maşinile, ci cât anume trebuie 
să se confunde omul în propria sa maşină logică, calculatorie şi lingvistică, cât anume 
să fie cuprins într-o maşină mai largă socio-tehnică şi cât anume să rămână el însuşi, 
integral şi viu. Cum în tehnică nu există soluţii perfecte, ci doar compromisuri optime, 
aprofundarea gândirii va conduce neîndoielnic la realizarea unor noi dispozitive cu 
inteligență artificială. Nimic nu ne împiedică să ne gândim în viitor, la dispozitive cu 
inteligență artificială specializată, cu proprietăți mai generale de inteligență, la 
dispozitive cu conştiinţă artificială, în care să fie modelate unele valori umane sau 
sociale, ori la dispozitive cu conştiinţă socială artificială. 

Pragmatismul — o filosofie polimorfă cu reverberaţii, în „Revista de filoso- 
fie“, nr. 1-2, 1991. Subliniind relativismul şi agnosticismul filosofiei lui Peirce, 
T. Ştirbăţ accentuează totodată ideea că filosoful american a contribuit substanțial la 
nuanțarea aparatului conceptual al filosofiei şi, mai ales la elaborarea acestui aparat în 
cazul unor discipline noi, precum logica simbolică, semiotica, teoria acțiunii şi teoria 
ştiinţei. Se insistă asupra concepţiei lui Peirce potrivit căreia semnificaţia unei idei 
este stăpânită nu de logica adevăr-falsului şi nici de cea a utilului, a eficienței 
necondiționate — cum s-a tot spus despre pragmatism în general, i gnorându-se scrierile 
lui Peirce — ci de o logică a acţiunii, căreia el i-a schițat primul conturul. 

6.1. George Georgescu 

săi erau învățători, la 4 aprilie 1946. A urmat studiile liceale la Craiova şi apoi pe cele 
universitare la Facultatea de Matematică-Mecanică a Universităţii Bucureşti, închein- 
du-le în 1969. A obținut titlul de doctor în matematică cu teza Algebre Łukasiewicz 
theta-valente în anul 1972 la Institutul de matematică, sub conducerea lui Grigore 
C. Moisil. În 1969 este asistent universitar la A.S.E., apoi cercetător la Institutul de 
Matematică (1969-1975). Prin desființarea acestui institut este transferat la Institutul 
Central de Informatică; din 1976 până în 1996 şi-a desfăşurat activitatea la Academia 
Tehnică Militară ca lector, conferenţiar, profesor, ținând cursuri de logică matematică, 
teoria algoritmilor, analiză numerică, probabilități şi statistică matematică, cercetări 
operaționale. Din 1996 până în prezent este profesor la Facultatea de Matematică- 
Informatică a Universităţii Bucureşti, Catedra de Fundamentele informaticii, unde a 
ținut cursuri de teoria modelelor, teoria modelelor pentru logici neclasice, logica 
algebrică, logici fuzzy etc. 

George Georgescu a întreprins cercetări în domeniile logicii algebrice, teoriei 
modelelor, logicilor cu mai multe valori, logicilor fuzzy, a unor logici neclasice 
(intuiţionistă, modală, topologică, probabilistă etc.), laticelor şi algebrei universale. 
Contribuţii: aplicaţii ale teoriei categoriilor în logică, algebre Lukasiewicz-Moisil, 
algebre poliadice pentru logica clasică, teoreme de reprezentare în logica intuiționistă, 
modală, temporală, topologică, cu cuantificatori generalizați, aplicaţii ale teoriei 
fascicolelor în latici şi algebră universală, MV-algebre şi logici Łukasiewicz, analiza 
algebrică a logicilor Pawelka, inventarea pseudo-MV algebrelor, modele pentru o 
logică Lukasiewicz-Tarski necomutativă (în colaborare), inventarea pseudo-BL 
algebrelor modale pentru o logică fuzzy necomutativă de tip Hayek (în colaborare), 

teoria modelelor boolene şi a modelelor probabiliste, probabilități în logica Łuka- 
siewicz (în colaborare), o teorie a probabilităților pentru logici Moisil (în colaborare), 
probabilităţi de tip Bosbach în logica fuzzy necomutativă, o teorie a dualității de tip 
Gelfand pentru MV-algebre (în colaborare), reprezentări Gelfand în teoria laticilor şi 
în algebra universală (în colaborare), o teorie a conceptelor şi conexiunilor Galois în 
logici fuzzy necomutative (în colaborare). 

Academiei Române, Bucureşti, 1977. 

Anton Dumitriu la reeditarea lucrării acestuia Logica polivalentă (1971). 


Bibliogra fie 


Lucrări publicate 
O generalizare a pătratului logic, în: Probleme de logică, vol. IV, Editura 
Academiei Române, Bucureşti, 1972; Un caz de decidabilitate în calculul cu predicate de 


ordinul I, în: Probleme de logică, vol. V, Editura Academiei Române, Bucureşti, 1973; 
Introducere în logica simbolică, Editura All, Bucureşti, 1999. 


6.4. Mircea Târnoveanu 


Mircea Târnoveanu s-a născut la data de 9 februarie 1921, în localitatea 
Brăieşti din judeţul Suceava. A absolvit secţia de Matematica a Facultăţii de 
Matematică-Fizică din cadrul Universităţii Bucureşti şi Institutul Politehnic 
Bucureşti. Şi-a dat doctoratul în logică matematică sub coordonarea acade- 
micianului Grigore Moisil, cu teza Sisteme deontic-aletice transfinite de ordin zero. 
A activat în calitate de Cercetător Principal la Centrul de Logică al Academiei şi 
apoi consilier ştiinţific la acelaşi centru. Este profesor în cadrul Departamentului de 
Matematică, Catedra Matematici III, din Universitatea „Politehnica“ Bucureşti. A 
primit Premiul Ministerului Învățământului (1964). Este referent la „Journal of 
Symbolic Logic“, „Mathematical Review“ (American Mathematical Society) şi 
membru asociat pentru România la Centro Superiore di Logica e Scienze 
Comparate. Este membru în Comitetul Român de Istoria si Filosofia Ştiinţei, 
membru al European Physical Society şi al Societăţii Române de Fizică. A publicat 
cca. 200 lucrări în reviste din țară şi străinătate şi a susținut 84 comunicări la 
Congrese interne şi internaționale. 

În domeniul logicii simbolice a avut contribuţii în următoarele ramuri: 
prototeoria sistemelor logistice deontice şi modal-alethic-deontice de ordin zero; 
teoria sintactică a sistemelor deontice şi modal-alethic-deontice de ordin zero; 
teoria semantică a sistemelor deontice şi modal-alethic-deontice de ordin zero; 
metateoria sistemelor deontice şi modal-alethic-deontice de ordin zero; conceptul 
general de modalitate; sistemul logistic asertoric-deontic transfinit de ordin I. 

A elaborat lucrări de pionierat privind: sistemele logistice asertoric- 
deontice axiologice nonconstructive de cardina! şi ordina! transfinit şi de adicitate 
finită, conceptul de primitivitate: sistem primitiv absolut; conceptele de primiti- 
vitate în filosofie, logică aristotelică, gândire ştiinţifică; conceptul de operator logic 

ce A 


„liberul arbitru“ în sistemele logistice cuantice; modele logico-matematice în teoria 
câmpului electromagnetic; modele matematice de împachetare a sistemelor de 
particulelor neuniforme cu determinarea coeficientului de porozitate teoretic; unele 
metode probabilistice în sisteme logistice. 


Bibliografie 


Lucrări publicate 

Elemente de logică matematică, Editura Didactică şi Pedagogică, Bucureşti 1964; 
Geometrie analitică şi diferenţială (ediţia a II-a, revizuită şi completată), Editura Didactică 
şi Pedagogică, Bucureşti, 1965 (Cap. XIII-XVI, Anexa 1, II, III, IV); Despre unele 
proprietăți ale sistemului logistic modal-deontic transfinit L'p, în: Probleme de logică, vol. 
III, Editura Academiei Române, Bucureşti, 1971; Despre unele proprietăți ale sistemului 
logistic deontic D l, în: Probleme de logică, vol. IV, Editura Academiei Române, 
Bucureşti, 1972; Despre unele proprietăți metalogice ale sistemelor logistice transfinite 
asertorice, modale, deontice de ordin zero, în: Probleme de logică, vol. VII, Editura 
Academiei Române, Bucureşti, 1977; Despre o modelare logico-matematică a unui sistem 
axiologic gneral, în: Probleme de logică, vol. VII, Editura Academiei Române, Bucureşti, 
1977; About the General Concept of Modality, în: Philosophical Thinking in Romania 
Today, Editura Ştiinţifică şi Enciclopedică, Bucureşti, 1979; Despre unele proprietăți 
ansambliste ale entităților axiologice fundamentale, în: Probleme de logică, vol. VIII, 
Editura Academiei Române, Bucureşti, 1981; Despre construcția unui sistem logistic 
asertoric-deontic transfinit de ordinul 1, în: Logica acțiunii, Editura Ştiinţifică şi 
Enciclopedică, Bucureşti, 1983; Sisteme deontic-aletice transfinite de ordin zero, Editura 
Ştiinţifică şi Enciclopedică, Bucureşti, 1983. 


6.5. Gheorghe G. Ristea' 


S-a născut la 29 mai 1931 în comuna Ciumeşti din fostul județ Muscel. A 
frecventat şcoala primară în Bucureşti, primele cinci clase la Liceul Matei Basarab 
din Bucureşti. A absolvit Liceul de băieți din Piteşti în anul 1950. Între 1954-1963 
a predat matematica, în mai multe localități, ca profesor suplinitor. În 1963 s-a 
înscris la secția de matematică pură a Facultăţii de Matematică şi Fizică a 
Universităţii Bucureşti, pe care a absolvit-o în anul 1968. Din anul 1969 a 
funcționat ca profesor de matematică la liceul din Dragomirești, județul Ilfov, de 
unde s-a şi pensionat în anul 1998. 

A publicat două articole două articole dintre care al doilea în colaborare cu 
Tudor G. Ristea. În Die n-stellige Aguivalenzrelation, apărut în 1976, se genera- 
lizează, pentru prima dată, noțiunea de relație binară de echivalență la relații n-are. 
Astfel: 


! Materialele despre Gh. G. Ristea şi T. G. Ristea au fost redactate de V. E. Gica. 

„CL este o relație n-ară în raport cu A“, RI, (œ, A), dacă o CA”; 
în loc de (xı, X2, ..., XEO se scrie œ(x;) sau ax ... x, 

„æ este o relaţie binară reflexivă în raport cu A“, Rflx2(0, A), 
dacă RI, (a, A)A Vx(xe A> 0 xx) 

„Q este o relaţie binară simetrică în raport cu A“, Symez(0a, A), dacă 
Væ (x, y€ AA xy = qyx); acesta se mai scrie şi Vxy (x, yE A A Wwy = 
> anly) „unde O”! înseamnă inversa lui a; deci simetria lui a se redă şi 
prin relația «Cal. 

„Q este o relaţie binară transitivă în raport cu A“, Trans2(0, A) dacă 
V xyz (x, Y, ZE A AAW A Oyz > Oz ) 

„0 este o relaţie binară de echivalență în raport cu A“, Aqz(a, A), dacă 
Rflx2 (a, A) A Sym, (a, A) A Trans; (0, A). 


Generalizând predicatele Rflxz, Sym, şi Transz se obține relația n-ară de 
echivalență: 
„æ este o relaţie n-ară reflexivă în raport cu A“, Rflx„(0, A), dacă 


RI (œ, A) RI, (0, A)A Vx(xe A = œx... x) 


-~A 
n 
Faptul că „f este o bijecție definită pe [n]“ se notează Bj (f, [n]), unde 
[n] = {1, 2, ..., n). În acest caz se defineşte unnătoarea operație asupra relațiilor 
n-are: 


„P este inversa relației n-are a în raport cu f şi A“, Inv„(B , o, f, A) dacă 
RI, (œ, A)A RI, (B, A)^a Bi(£,[n])A 
1 


nYa À Cie A)= BC) > a (xp) ) | 


În loc de B se scrie af, adică af (x, ) =pf a(x) . În continuare se 


1 
introduc următoarele predicate: 
„@ este n-simetrică în raport cu A şi f* , S-(0, A, f) dacă 


RI, (a, A)A RI, (B.A)A Bi(/,[n])A 


nya Ac e A)> a(x;), S alra) }; 


i=1 i=l 
adică ac a. Dacă acestei incluziuni i se aplică teorema ac B = a'g Bde n! 
ori se obține șirul de implicații: 
acaf saf cal s. sa! caf" =al =a, 
unde f; este bijecția (permutarea identică). 

Deci ac a/c o şi a= a/. Cuf“ se notează compusa lui f cu ea însăși de 
kori,k=2,3,...,n! 
„CL este n-simetrică în raport cu A“, Symu„(0, A,) dacă 
vf (Bi(/.[n])= Sh (œA. f)) 
Pentru definirea tranzitivității generalizate se notează (Xp, Xp+1, ..., X4) cu 


(x, Ẹ „unde p < q. Astfel: 


„CL este n-transitivă în raport cu A“, Trans„(Q, A), dacă 
2n-l 2n-l 
1 2n- 
RI, (a,A) A V «| A (x; E A)A a(x; ). A (i AA (x), > 
i= i=l 
= AXX tt X2n-l ) 
Cu ajutorul predicatelor precedente se obține definiția echivalenței n-are: 
Äq, (0, A) =p; Rflx, (0, A)^ Sym, (&, A)A Trans, (œ, A), 
menționându-se că există (n-—l) tipuri de echivalență n-ară: 
k n n &, 
(x) L “or (E ua (0 Dea E Amt A ata y} 
În 1997, Martin Kühnrich, cercetător la Institutul de Matematică al 
Academiei de Ştiinţe din Berlin, inspirat de acest articol, a introdus relația de 


echivalență cu număr ordinal arbitrar de termeni, încadrându-se în mulțimea 
teoriilor axiomatizată de Zermelo și Fraenkel, plus axioma alegerii”. 


Bibliografie 


Lucrări publicate 

Die n-stellige Äquivalenzrelation, în „Revue Roumaine des Sciences Sociales“, 
série de Philosophie et Logique, t. 20, N° 2, București, 1976; Produs direct de relații, în 
Probleme de logică, vol. VIII, Editura Academiei Române, Bucureşti, 1981 (în colaborare). 


6.7. Tudor G. Ristea 


Tudor G. Ristea s-a născut la 10 aprilie 1939 în comuna Ciumeşti din fostul 
județ Muscel. A frecventat şcoala primară „Arhiereul Calist“ şi primele două şi 
primele două clase la liceul „Matei Basarab“ din Bucureşti; a absolvit Liceul de băieți 
din Piteşti în anul 1952. Între 1958-1963 a frecventat şi absolvit secția Matematică 
pură a Facultăţii de Matematici şi Fizică a Universităţii „C. I. Parhon“ din Bucureşti. 
A funcţionat ca asistent universitar de analiză matematică şi algebră la Şcoala 


2 Martin Kiihnrich, Beliebig-stellige Aquivalenzrelation, „Revue Roumaine des Sciences 
Sociales, série de Philosophie et Logique“, t. 21, N° 3, pp. 173—180, 1977. 

Superioară de ofițeri din Piteşti (1963-1965), cercetător ştiinţific la sectorul Logică 
matematică al Centrului de Logică al Academiei Române (1965—1968), profesor de 
matematică la Liceul de Fete şi Grupul Şcolar de Construcţii din Piteşti (1968-1971), 
cercetător ştiinţific la Centrul de Logică al Academiei de Ştiinţe Sociale şi Politice 
(1971-1975), după desființarea Centrului de Logică la 1 iunie 1975 a fost transferat 
într-o activitate descalificantă la Oficiul de Informare şi Documentare pentru Ştiinţe 
Sociale şi Politice (O.I.D.S.P.) al A.S.S.P.I. s-a desfăcut contractul de muncă la 
31 dec. 1982 din cauza cererii de plecare din țară — a părăsit România între 1 iunie 
1984 şi 31 august 1990 —, cercetător asistent în logică matematică la Institutul de 
Filosofie al Academiei Române (1990-1995, data pensionării). 

A publicat în domeniul logicii matematice (algebra propoziţiilor şi logica 
predicatelor), articolele apărând în revistele „Revue Roumaine des Sciences Socia- 
les. série de Philosophie et Logique“, „Notre Dame Joumal of Formal Logic“, 
U.S.A., Analele Centrului de Logică al Academiei Române, „Probleme de Logică“ 
şi trimestrialul „Probleme de Informare şi Documentare“ al Institutului Naţional de 
Informare şi Documentare (I.N.I.D.) de pe lângă Consiliul Naţional pentru Ştiinţă 
şi Tehnologie al României. 

În articolul On the definition of the quantifiers se arată că noțiunile clasice 
de cuantificator universal, V , şi existențial, J, ascund în ele o mulțime de funcții 
în sens matematic, cu domenii şi codomenii de definiție mereu variabile, ale căror 
argumente şi valori sunt predicate. De exemplu, dacă în predicatul f de două va- 
riabile, definit pe produsul cartezian A, X A» a două mulțimi A, şi A, cu valori în 
mulțimea P a propozițiilor, 

F+ AXA >P 
se cuantifică prin variabilă cu cuantificatorul universal, obținem un nou predicat 
care depinde doar de a doua variabilă: 


8(x2) = Yx f (n) 

Deci f din mulțimea funcțiilor definite pe A XA, cu valori în P, 
F C (A, X A3, P) , se transformă în predicatul g € F C (A3, P). O nouă cuantificare, a 
lui x,, cu Q (= V sau J), transformă predicatul g într-o propoziție: 

Ox, e(x2) = OV f (%4, X2) 

În articolul La nature algébrique des quantificateurs se reia această 
problemă, făcându-se legătura cu algebra cilindrică a lui Alfred Tarski, algebra 
monadică şi algebra poliadică ale lui Paul R. Halmos şi Z- algebrele lui H. Rasiowa 


şi Roman Sikorski, lucrări inexistente în România în anul 1965, anul apariției 
articolului precedent. 


În articolul Distanţa în mulțimea predicatelor se introduce, printre altele, 
noțiunea de distanță între predicatele de o variabilă definite pe mulțimea A cel mult 
numărabilă (mulțime al cărui număr cardinal este mai mic sau egal cu Xy: 
card. (A) Xo), astfel mulțimea acestor predicate devine un spațiu metric. Dacă 
mulțimea de definiție A a predicatelor are n elemente, A = (xi, X2, ...x,), atunci 

distanţa dintre predicatele f şi g definite pe A şi cu valori în B2= (0,1) se defineşte 
prin 


d (£.8)= S|fa-ax)], 
i=l 


se arată că d, satisface proprietățile de definiție ale distanței: 

1) d,(/,g)20; 

2) di (f,8)=di (8f); 

3) di(f,h)<d(/.,2)+d,(a,h) (inegalitatea triunghiului) 

Cazul mulțimii A numărabilă este mai complex. 

În articolul On propositional truth and Boolean functions este explicată 
deosebirea şi legătura dintre aceste trei tipuri de funcții cu ajutorul unor relații de 
echivalență definite pe aceste mulțimi, după ce se formulează şi se demonstrează 
următoarea teoremă generală: 

Fie A, 1 Si <4, pentru mulțimi g, o surjecţie definită pe A, cu valori în A3, 
82 o surjecţie definită pe Aa şi E, , E, relațiile de echivalență definite respectiv pe 
A. Şi A2 prin 

Es, (x, 2) =op EF (x)= Ef (y). f= l, 2. 

Dacă fe Fe(A,A,) şi J24(f)este proprietatea 


U(f) VxVy(x, Y.E A, A Ep (xy) E(f) FO). 
atunci există o surjecție ® definită pe Fc*(Aı, A2) cu valori în Fe(A3, A4) astfel 
încât mulțimea bijecțiilor de la Fe (A,, A2) = Eọ la Fe(A3, A4) nu este vidă, unde 


Fc'(Ar, A2) ={ f|f e Fe (A,A) AC) 
Eo (fo h) =g 2(41)=2(4). 


Lucrarea Unele probleme fundamentale ale logicii matematice poate fi 
socotită un curs scurt de logică matematică, expunând cele patru capitole principale 


ale acestui domeniu: Algebra propozițiilor, Logica predicatelor, Calculul 
propoziţiilor şi Calculu! predicatelor. 


Bibliografie 


Lucrări publicate 

On the definition of the quantifiers, în „Revue Roumaine des Sciences Sociales, 
série de Philosophie et Logique“, t. 9, nr. 3, Bucureşti, 1965; On propositional, truth and 
Boolean functions, în „Notre Dame Journal of Formal Logic“, vol. IX, nr. 3, (Received, july 
7, 1966), University of Notre Dame, Indiana, S.U.A., 1968; Unele probleme ale logicii 
matematice, în Probleme de logică, vol. |, Editura Academiei Române, Bucureşti, 1968; 
Teoria sistemelor deductive a lui A. Tarski, în Probleme de logică, vol. III, Editura 
Academiei Române, București, 1972; La nature algébrique des quantificateurs, în „Revue 
Roumaine des Sciences Sociales, série de Philosophie et Logique“, t. 17, nr. 1, București, 
1973; Noţiuni de teoria grafelor, în Probleme de logică, vol. IV, Editura Academiei 

Române, Bucureşti, 1972; Distanţa în mulțimea predicatelor, în Probleme de logică, vol. 
VI, Editura Academiei Române, Bucureşti, 1975. 


Lucrări în colaborare cu Gh. Ristea 

Produs direct de relaţii, în Probleme de logică, vol. VIII, Editura Academiei, 
Bucureşti, 1981; Structura algebrică a sistemelor de informare documentară, Partea I: 
Sisteme algebrice, în „Probleme de Informare şi Documentare“, Institutul Naţional de 
Informare şi Documentare, vol. 16, nr. 3, Bucureşti, 1982; Structura algebrică a sistemelor 
de informare documentară, Partea a II-a: Modelul expansiuni informaţionale, în „Probleme 
de Informare şi Documentare“ Institutul Naţional de Informare şi Documentare, vol. 16, nr. 
3, Bucureşti, 1982. 


Logică dialectică şi istoria logicii 
la Athanase Joja 


Alexandru SURDU 


1.1. Date biografice 


Athanase Joja s-a născut la 3 iunie 1904 în Bucureşti. A făcut studii de 
filologie clasică şi drept la Universitatea din Bucureşti. A fost membru al Partidului 
Comunist Român din 1931, fiind şi deţinut politic (1940-1944). În regimul comunist 
a avut multiple funcții politice şi de stat: membru al Comitetului Central al P.C.R.; 
vicepreşedinte al Consiliului de Miniştri; ministru al Culturii şi Învăţământului; 
deputat al Marii Adunări Naţionale şi membru al Consiliului de Stat. A fost repre- 
zentant al României la O.N.U.; membru al Consiliului Mondial al Păcii şi ambasador. 
Din 1948 a fost profesor şi şef al Catedrei de Logică la Facultatea de Filosofie a 
Universităţii din Bucureşti. Din 1964 până în 1972 a fost directorul Centrului de 
Logică al Academiei Române şi conducător al publicațiilor „Acta logica“ şi „Revue 
roumaine des sciences sociales, serie de Philosophie et logique“. A fost membru 
titular al Academiei Române din 1955 şi preşedinte al Academiei Române (1960- 
1963); membru corespondent al Institutului Franței; laureat al Premiului de Stat şi 
Erou al Muncii Socialiste. A murit la 8 noiembrie 1972 în Bucureşti. 


1.2. Contribuţii în logica dialectică şi istoria logicii 


Athanase Joja a fost filosof marxist, având contribuţii mai importante în 
logica dialectică şi istoria logicii. 

În lucrarea Evaluarea logicii dialectice de către V. 1. Lenin (Studii de 
logică, vol. I, 1960), Ath. Joja delimitează ceea ce el numeşte „orizonturile logicii, 
respectiv: 

a) logica formală filosofică, despre care consideră că studiază formele 
logice subiective aşa cum apar în procesul real de cunoaştere; 

b) logica formală simbolică, disciplină care studiază atât formele subiec- 
tive, cât şi formele noetice putând exprima varietatea formelor subiective, cât şi 
formele noetice putând exprime varietatea formelor obiective, studiată de diferitele 
ştiinţe şi 

c) logica dialectică, interpretată ca unitate completă a subiectivului şi obiec- 
tivului, care cercetează formele noetice în valoarea lor de reflectare, cât şi formele 
obiective foarte generale în raport cu posibilitatea lor de exprimare ştiinţifică. Ea este, 
după autor, ştiinţa legilor de dezvoltare a întregului conţinut concret al lumii şi al 
cunoaşterii acesteia, unitate a logicii, dialecticii şi teoriei cunoaşterii. 

Acceptarea acestei viziuni asupra logicii contemporane de către majoritatea 
logicienilor români din acea vreme a contribuit la dezvoltarea armonioasă a logicii 
româneşti până în zilele noastre. Au fost astfel evitate, pe de o parte, controversele, 
uneori deosebit de violente, dar gratuite, dintre reprezentanții logicii dialectice din 
țările socialiste şi cei ai logicii tradiționale şi simbolice şi pe de altă parte, dintre 
promotorii logicii simbolice din Occident şi cei ai logicii clasice — discuţii la fel de 
sterile, care nici astăzi nu sunt total aplanate, în ciuda proliferării simultane a celor 
trei orizonturi logice. În spiritul aceleaşi concepții, Athanase Joja a înfiinţat (1964) 
Centrul de Logică al Academiei Române (al cărui director a fost până în 1972). 
Centrul de Logică a fost structurat pe aceste trei direcţii de cercetare, bucurân- 
du-se, într-un timp record, de un deosebit prestigiu internațional. Sub conducerea 
lui Athanase Joja s-a desfăşurat la Braşov (1969) Colocviul Internaţional referitor 
la modalitatea judecății lui Aristotel şi în logica modernă, la care au participat 
logicieni din 10 țări occidentale şi 4 țări socialiste, iar în 1971 la Bucureşti, sub 
preşedinţia lui Athanase Joja, s-a desfăşurat al IV-lea Congres Internaţional de 
Logică, Metodologie şi Filosofie a Ştiinţei. 

În lucrarea Asupra unor aspecte ale logicii dialectice (Studii de logică, vol. I), 
Athanase Joja se referă la caracterul concret al logicii dialectice şi la caracterul ei 
reflectoriu de conținut şi de esență. El consideră că raportul dintre judecată, concept şi 
raționament trebuie să fie tratat de logica formală, ca un fel de tratare „anatomică“. 
Esenţa acestui raport se dezvăluie însă în logica dialectică, studiind concret şi nu 
abstract aceste forme, studiindu-le în interdependența, subordonarea dezvoltarea şi 
mişcarea lor, în funcționalitatea lor organică — un fel de tratare, zice autorul, 
„fiziologică“. Aceasta nu înseamnă însă că logica dialectică nu ar fi formală. Ea este 
formală chiar când studiază dezvăluirea conținutului şi a esenței. Dar, deşi formală, ea 
are un caracter reflectoriu şi presupune ierarhizarea formelor în funcţie de gradul în 
care acestea contribuie la dezvoltarea conținutului şi a esenței. Pentru realizarea 
acestor obiective, este necesar ca logica dialectică să aibă anumite legi specifice care 
să-i garanteze caracterul concret şi reflectoriu. Este vorba de legi ale gândirii 
dialectice, analoge cu cele ale gândirii formale, dar distincte de acestea. Legea iden- 
țității concrete, spre deosebire de legea identității abstracte, A = A, reprezintă unitatea 
gândirii şi a diferenței. Un lucru este el însuşi, identic abstract, întrucât de-a lungul 
transformărilor sale, rămâne subiectul acestor transformări. Dar, prin însuşi faptul că 
subiectul se dezvoltă, identitatea generează diferența, identitatea este concretă, este 

unitate a identităţii şi diferenței. Autodiferenţierea conceptului începe o dată cu 
formarea sa, prin constituirea simultană a comprehensiunii şi a extensiunii, ca 
ilustrații, la rândul lor, ale unităţii în diversitate: prima cuprinzând unitatea diferitelor 
note; a doua unitatea diferitelor obiecte la care se referă conceptul. Legea identității 
concrete operează şi la nivel judicativ. Judecata se înfăţişează ca o imagine vie a 
unității dintre identitate şi diferență. Subiectul şi predicatul sunt total sau parțial 
identici şi totuşi deosebiți. În silogism, termenul mediu operează identificarea 
extremilor, a subiectului şi a predicatului din concluzie. Legea identității concrete 
caracterizează fenomenologia silogismului, a judecății şi a conceptului, fiind astfel, 
conchide autorul, o adevărată lege logică revelatorie a proceselor complexe care se 
petrec în cadrul formelor logice. La nivel filosofic şi ştiinţific, consideră Athanase 
Joja, operează şi legea predicației complexe contradictorii, care permite afectarea 
unui subiect cu predicate contradictorii: „lumina este corpuscul şi undă“; „devenirea 
este ființă şi neființă“. Legea predicației complexe contradictorii, ca reflectare logică a 
legii dialectice a unității contrariilor, este justificată în logică, întrucât afectează 
contradictoriu, dar în unitatea unui predicat complex, subiectul: Unitatea predicației 
nu este sfărâmată: predicatul este unic, dar complex şi contradictoriu, reflectând o 
contradicție reală. Propoziția rămâne şi ea o unitate cu deosebirea față de propozițiile 
simple, logic-formale, că predicatul ei este complex şi contradictoriu. Predicatul fiind 
însă unitar în diversitatea sa contradictorie, propoziția îşi păstrează unitatea şi nu 
degenerează în nonsens. 

În lucrarea Despre tertium non datur (Studii de logică, vol. I), Athanase 
Joja vorbeşte despre o a treia lege a logicii dialectice, simetrică față de legea 
terțiului exclus din logica formală. El se referă pe larg la situaţiile, evidente încă 
din antichitate (propoziţiile despre viitorii contingenți), dar şi în logica modernă, de 
contestare a valabilității absolute a legii terțiului exclus. Concluzia la care ajunge 
este că principiul trebuie menţinut, dar, datorită complexității obiectelor şi pozi- 
iilor lor relaţionale, devenirea, mişcarea, procesualitatea lor impun inflexionarea 
lui. Ceea ce înseamnă că poate fi admisă posibilitatea manifestării, în unele cazuri, 
a unui terții supervenient. 

În lucrarea Elemente pentru explicarea deducţiei şi inducției (Studii de logică, 
vol. I), Athanase Joja studiază raportul dintre deducție şi inducţie, făcând numeroase 
trimiteri la Aristotel şi Fr. Bacon. Este acceptată, în spirit aristotelic, teza că forma de 
bază a deducţiei este silogismul, că acesta reprezintă forma perfectă a raționamentului 
şi, contrar adversarilor săi, este o fonnă fecundă, dar, spre deosebire de logica 
tradițională, în spiritul logicii dialectice, autorul consideră că funcţia silogismului nu 
este doar aceea de trecere de la general la particular sau de la general la general, ci, în 
calitatea sa de „celulă“ a raționamentului compus (epiheremă, polisilogism, sorit), deşi 
este în sine particularizator şi reprezintă baza indispensabilă a deducţiei necesare, este 
şi baza inducției, adică a generalizării probabile. 

În legătură cu istoria logicii, căreia Athanase Joja i-a acordat o importanță 
deosebită, sunt remarcabile considerațiile sale despre începutul logicii. Logica s-a 
născut, în antichitate, aproape în acelaşi timp, în China, în India şi în Grecia, ceea 
ce înseamnă necesitatea studierii acestora fără idei preconcepute despre vreo 

înapoiere culturală a Orientului. În studiul Momentul Chinez în istoria logicii 
(Studii de logică, vol. I) sunt investigate elementele dialectice care determină origi- 
nalitatea începuturilor gândirii logice chineze. În studiul Originile logicii în Grecia 
(Studii de logică, vol. I), spre deosebire de istoricii tradiționali ai logicii, care nu 
fac decât diferențe sporadice la presocratici, Athanase Joja, având în vedere şi 
orizontul dialectic al logicii, studiază pe larg elementele logice din filosofia 
materialiştilor ionieni, din gândirea ştiinţifică a pitagoreicilor, dar în mod special 
din filosofia lui Heraclit. Sunt demne de remarcat consideraţiunile despre 
„universalitatea şi bivalenţa logosului“ la Heraclit, care vor deveni, pentru Atha- 
nase Joja, criterii fundamentale de apreciere ale doctrinelor logice în genere. 

În lucrarea Eleatism şi logică formală (Studii de logică, vol II) se între- 
prinde o cercetare extensivă a elementelor de logică din filosofia eleată ale căror 
fundamente sunt radical opuse celor dialectice. 

În lucrarea Quid sit logica (Studii de logică, vol. II) sunt stabilite princi- 
palele caracteristici ale logicii, care pot fi urmărite, în diferite variante de-a lungul 
istorii a logicii. Este vorba, în primul rând, de bivalenza logosului, semnalată la 
Heraclit. La Aristotel, ea apare în fundamentarea adevărului pe celebrul adequatio 
rei et intellectus — problemă discutată până în zilele noastre, ca raportare a adevă- 
rului formal (corectitudine) la adevărul material. Raportare care determină, în 
genere, situarea logicului față de autologic. În funcţie de această situare pot fi cali- 
ficate doctrinele logice ca fiind logistice. Unitatea heraclitană a logosului presu- 
pune unitatea logică a lui a fi şi a gândi, ideea care apare explicit şi la Parmenide, 
dar în sens contrar unității dialectice. Pentru Heraclit gândirea se conformează 
dinamismului existenţial; pentru Parmenide existența se conformează identității cu 
sine a ideii. Spre a împăca lucrurile şi a diminua cele două alternative extremiste, 
Platon admite, contrar tezei că „totul este şi nu este“, dar şi tezei că „numai ceea ce 
este, este“, teză relativ-dialectică că „ar putea să fie şi ceea ce nu este“ conturând în 
felul acesta alternativele aristotelice instituite drept criteriu al adevărului: 

(1) ceea ce este, 

(2) ceea ce nu este, 

(3) ceea ce nu este, este, 

(4) ceea ce nu este, nu este. 

În cazurile (1) şi (4) vei spune adevărul, în (2) şi (3) falsul. Bivalenţa 
logosului garantează, după Athanase Joja, posibilitatea confruntării gândirii cu 
existența, a logosului cu onticul, şi prin aceasta, garantează posibilitatea adevărului. 
Prin intermediul bivalenței logosului şi a relațiilor subordonate acestuia, dintre 
existenţă şi gândire, dintre obiectiv şi subiectiv, — cu alte cuvinte, dintre ontologic 
şi logic — baza teoriei adevărului, Athanase Joja surprinde problemele funda- 
mentale ale logicii, indiferent de orizontul în cadrul căruia sunt abordate, şi, deci, 
problemele fundamentale ale oricărei istorii a logicii. Bivalenţa logosului nu se 
manifestă numai la Heraclit, Parmenide, Platon şi Aristotel, ci şi în logica obiectivă 
şi logica subiectivă a lui Hegel, raportul dintre ontic şi logic luând forma specifică 
idealist — subiectivă, a determinării onticului de către logic. Nici logica matematică, 
în ciuda orientării neopozitiviste a unora dintre reprezentanții ei, nu poate ocoli 

aceste probleme. Adevărul formal, acordul cu sine al formelor logice, de care era 
conştient şi Aristotel, nu se poate substitui adevărului material. Teoriei sintactice a 
adevărului, la Carnap, i-a urmat teoria semantică a lui Tarski, care este în mod 
declarat de tip aristotelic. Dar situaţiile pot fi şi mai complicate. Indiferent de 
accepție, pot interveni cazuri în care nu poate fi decisă valoarea de adevăr a unor 
enunțuri. Este şi cunoscutul caz al propoziţiilor de futuris contingentibus. Acestea, 
conchide Athanase Joja, nu infirmă determinismul şi cauzalitatea, ci numai limitele 
restrânse ale determninismului abstract, sugerând un determinism concret, care nu 
mai infirmă contingenţa şi spontaneitatea, ci le integrează devenirii universale, 
ilustrând astfel o raportare dialectică a necesităţii şi a contingenţei. În astfel de 
cazuri este pusă în discuţie până şi valabilitatea principiilor logice. Athanase Joja 
consideră că, în cazul propoziţiilor de futuris contingentibus adevărul formal este 
absolut salvgardat; adevărul ontologic sau material este nedeterminat, însă 
determinabil cu necesitate, mai curând sau mai târziu, iar neutralitatea acestor 
propoziţii este provizorie. Din aceste motive principiul terțului exclus este valabil 
formal (ca lege a adevărului formal, ca schemă logică), însă nu este valabil încă, în 
chip material (ca lege a adevărului material determinat). În colecţiile infinite, ele 
este totuşi valabil, dar nu este niciodată valabil în chip material tocmai pentru 
faptul că mulţimea este infinită. În cazul viitorilor contingenți, aplicarea sa 
materială nu este suspendată decât provizoriu. Adevărul material al propoziţiilor 
referitoare la viitorii contingenţi reprezintă, după Athanase Joja, un nivel inferior 
dintr-o ierarhizare posibilă a adevărurilor: 

a) adevăruri universale şi necesare, 

b) adevăruri necesare de fapt şi 

c) adevăruri singulare şi contingente. 

Pentru elucidarea conceptului de logica perennis, Athanase Joja mai 
introduce trei caracteristici referitoare la unitatea istoricului şi a logicului, la 
raportul dintre gândire şi limbaj şi la problema universului. Orice sistem de logică 
cuprinde formele şi structurile logice care se construiesc şi se dezvăluie pozitiv în 
decursul istoriei cunoaşterii şi al istoriei propriu-zise. Sistemul logicii, afirma 
Athanase Joja, se identifică în esență cu istoria omenirii, formează o unitate, de 
vreme ce istoria este istoria eforturilor omului de a înțelege şi a stăpâni natura. 
Logica se dezvoltă, se construieşte ca un sistem de forme şi structuri, reflectând 
uriaşul efort al oamenilor care acționează asupra naturii şi îşi modifică astfel 
propria lor natură, îşi construiesc rațiunea şi logica şi o fac tot mai aptă să exprime 
în mod adevărat realul. lată de ce logica şi istoria coincid în esenţa lor, de ce 
logicul reproduce istoricul în manifestările lui esenţiale. Acesta este motivul pentru 
care, după Athanase Joja, istoria logicii nu trebuie să mai fie văzută ca o galerie de 
portrete sau ca o expoziţie de doctrine şi sisteme, ci ca istorie a rațiunii, care, în 
contact cu realitatea obiectivă şi sub presiunea practicii umane, creează forme 
logice activ şi specific reflectorii, formele cele mai generale ale realului, tautolo- 
giile logice care ne permit să înțelegem şi să exprimam infinitatea şi diversitatea 
cunoştinţelor faptice. Raportul dintre gândire şi limbaj face şi el parte dintre acele 
„invariante funcţionale“ din logica perennis, care determină apariția istorică a 

diferitelor tipuri de limbaje conceptuale sau simbolice (Prolegomene la istoria 
logicii, în Studii de logică, vol. II) ca mijloace specifice de exprimare a gândirii. 
Logica tradițională, de sorginte aristotelică, utilizează cu precădere limbajul 
conceptual, ceea ce nu înseamnă, Chiar la Aristotel, că nu se foloseşte adesea chiar 
de simboluri, de litere utilizate ca variabile în cadrul figurilor şi modurilor 
silogistice, de figuri geometrice care să reprezinte raporturile dintre sferele 
noțiunilor, dintre termenii judecăților etc. În logica matematică sunt utilizate cu 
precădere simbolurile şi semnele hieroglifice pentru operaţiile logice şi se face 
foarte rar apel la limbajul uzual sau conceptual. Fiecare limbaj are însă utilitatea lui 
şi domeniile sale de aplicabilitate. Numai intelectul, consideră Athanase Joja, este 
capabil să perceapă adevărul, dar el trebuie ajutat de imaginaţie, de sensibilitate şi 
de memorie, de expresii lingvistice cu ajutorul cărora să-l poată comunica. Dar 
logica este şi o ştiinţă a vorbei, a demonstrației adevărului. Urmează că invenţia şi 
descoperirea adevărului vor fi mai bine servite de limbajul uzual, grație supleței 
acestuia, puterii sale de sugestie, flexibilităţii, bogăției, expresivității lui. În schimb 
demonstrația va fi mai bine servită de limbajul simbolic, mai ales în ştiinţele 
matematice şi în cele care pot folosi aparatul matematic. Limbajul simbolic va 
putea fi utilizat cu succes şi la elucidarea unor concepte în biologie, în psihologie, 
în drept, în filosofie. Dar, cel puţin astăzi, consideră Athanase Joja, în biologie şi în 
ştiinţele gândirii şi societăţii, demonstraţia se face, cel mai adesea şi mai adecvat, 
folosind limbajul uzual, respectiv categorial. Problema universalului (Doctrina 
universalului la Platon, în: Studii de logică, vol. II) este considerată problema- 
cheie în teoria ştiinţei şi a logicii. Dacă universalul lipseşte sau este numai un van 
flatus vocis, atunci nu va mai exista nici concept, nici predicaţie, nici termen 
mediu, nici raționament, adică nu va mai exista gândire discursivă şi, ca urmare, 
nici logică şi nici un fel de ştiinţă. Acestea sunt motivele pentru care problema 
universalului poate fi regăsită chiar de la începuturile logicii. Filosofii presocratici 
căutau un universal suprem, din care să poată fi deduse toate particularele. Acest 
universal era de natură substanțială, determinat sau nedeterminat, dar fiind izvorul 
tuturor determinațiilor posibile. Cu Socrate însă, universalul devine obiect special 
de studiu în procesul căutării noțiunilor generale pentru alcătuirea definiţiilor. 
Athanase Joja acordă o importanță deosebită problemei universalului lui Platon şi 
Aristotel. La Platon este vorba de absolutizarea universalului, de considerarea lui în 
sine şi pentru sine şi mai ales ca fiind separat de obiectele individuale şi anterior 
acestora. După o amplă exegeză a problemei la Platon, Athanase Joja conchide că 
marea învățătură a acestuia constă în faptul că, fără existența universalului nu este 
posibilă ştiinţa. Afară de aceasta, pe măsură ce înainta în vârstă şi scria dialoguri 
metafizice, Platon evalua de la concepția unui universal abstract, izolat nu numai 
de lucrurile individuale în continuă devenire, dar şi de ceilalți universali, spre o 
concepție mai adâncă şi mai suplă, aceea a unui universal concret. Problema este 
studiată pe larg şi la Aristotel (Universalul la Aristotel în: Studii de logică, vol. III). 
Se ajunge, pornind de la critica aristotelică, a teoriei ideilor, la o caracterizare 
complexă a universalului lui Aristotel. Este vorba, în primul rând, de obiectivitatea 
acestuia, de faptul că cele universale aparțin cu necesitate lucrurilor individuale şi 

nu pot fi separate de acestea, decât pe calea gândirii, căci sunt unități noetice. 
Universalul este în suflet (în minte) o unitate paralelă cu multiplii singulari, este 
unul în toate lucrurile aparținând aceleaşi clase. Datorită subzistenței lui în gândire, 
ca unitate calmă în opoziție cu fluxul continuu în care sunt antrenați multiplii, 
universalul este identic cu sine. Identitatea lui rezidă din faptul că este formă 
incorporală, nesupusă transformării. Universalul, în acest sens, se odihneşte în 
suflet. Universalul nu este substanță, ci atribut. El se distribuie substanțelor ca o 
calitate sau ca un predicat comun al unei clase căreia îi aparțin substanțele 
respective. Universalul este atribut în sine şi pentru sine, el aparținând cu necesitate 
unei clase de lucruri individuale. El este o esență care se repetă în toți indivizii, 
pentru că aceştia nu există fără să posede proprietatea, natura, esența respectivă. 
Universalul este inteligibil, nu perceptibil. El este, în mod logic, anterior 
singularelor, căci el este întotdeauna şi pretutindeni, destinat să supraviețuiască 
singularilor efemeri. 

Comentariile aristotelice (Studii de logică, vol. IV), în continuarea comen- 
tariilor referitoare la Teoria aristotelică a modalității (Studii de logică, vol. III), 
reprezintă cele mai ample şi mai complexe comentarii moderne asupra logicii lui 
Aristotel. Amploarea constă în referințele la toate lucrările de logică ale 
Stagiritului, față de alte comentarii moderne (H. Maier, J. Łukasiewicz, G. Patzig), 
care se rezumă la silogistica aristotelică. Complexitatea comentariilor lui Athanase 
Joja rezidă şi în faptul că face trimiteri permanente şi la restul operei aristotelice, în 
special la Metafizica şi la Despre suflet, ceea ce nu se obişnuieşte şi face nume- 
roase incursiuni în problematica logicii contemporane. Lucrările sale au fost 
grupate ulterior, de către C. Noica şi Al. Surdu, cu traducerea în română a nume- 
roase citate în limba greacă, în lucrarea intitulată Istoria gândirii antice vol. I şi II, 
care urma să fie întregită cu volume referitoare la celelalte „viziuni“ ale logicii, 
despre care tratează Athanase Joja în lucrarea Prolegomene la istoria logicii (Studii 
de logică, vol. II). 

Prima viziune sistematic constituită a logicii este cea aristotelică. Logica 
lui Aristotel este instrumentul formal al cunoaşterii adevărului. Este o teorie a 
semnificaţiilor, a mentalului, care vizează, prin limbajul conceptual esenţa, univer- 
salul. Spre deosebire de aceasta, viziunea stoicilor reprezintă trecerea de la formal 
la formalism, de la semnificaţie la expresie semnificaţiilor, la cuvinte. Imanentis- 
mului aristotelic i se substituie nominalismul. În locul universalului este investigat 
individualul, iar în locul esenței necesarul. Din această cauză şi adevărului îi este 
substituită validitatea, corectitudinea, iar categoricului ipoteticul. Toate acestea, 
consideră Athanase Joja, dovedesc că logica stoică este un alt sistem de logică 
formală decât logica lui Aristotel, o altă viziune a logicii. Logica evului mediu, 
desconsiderată de către istoricii clasici ai logicii, ca şi cea stoică, nu este lipsită de 
originalitate şi poate fi socotită, la rândul ei, drept o viziune proprie a logicii 
formale. Având în vedere cele două teorii caracteristice ale logicii medievale, teoria 
supoziţiei (logica termenilor) şi teoria consecințelor (logica propoziţiilor), se poate 
admite că ea reprezintă un fel de sinteză peripatetico-stoică. Dar logicienii sco- 
lastici, afirmă, Athanase Joja, se deosebesc totodată şi de peripateticieni şi de stoici 

prin faptul că ei nu cunoşteau un singur fel de variabile (pentru termeni sau pentru 
propoziţii), ci două feluri: şi pentru termeni şi pentru propoziţii. Ca viziune 
specifică a logicii, scolastica evului mediu este considerată, având în vedere şi 
tendințele ei matematizante, combinatorico — calculatorii, drept un amestec original 
de aristotelism şi stoicism cu o vădită notă de formalism mecanicist. Athanase Joja 
acordă un loc aparte viziunii matematice asupra logicii. El leagă contribuțiile lui 
Leibniz, apreciat ca primul reprezentant al acestei viziuni de concepția lui Des- 
cartes despre mathesis universalis, despre o matematică pură şi universală care să 
fie în acelaşi timp şi o ştiinţă universală, având posibilitatea de a explica tot ce 
priveşte ordinea şi măsura, fără aplicaţii la vreo materie specială. Este vorba de 
celebra characteristica universalis. Enumerând contribuţiile lui Boole, De Morgan 
şi Frege, autorul susține că originalitatea logicii matematice nu constă în desco- 
perirea formalismului, ci în perfecționarea lui, în faptul că dă un incomparabil 
caracter de abstracţie tropului stoic, că a trecut de la studiul formelor normale şi 
reale ale raționamentului la studiul tuturor formelor posibile ale logosului, atât 
obiectiv, cât şi subiectiv şi de a fi creat astfel o logică a relațiilor. 

2,1. Date biografice 


Henri Wald s-a născut la 31 octombrie 1920 în Bucureşti. Absolvent al 
Liceului „Sf. Andrei“ din Bucureşti şi al Facultăţii de Litere şi Filosofie a 
Universităţii din Bucureşti (1946). În anul 1949 este încadrat ca lector la Catedra 
de materialism dialectic al Facultăţii de Filosofie, iar în 1954 ca cercetător la 
Institutul de Filosofie al Academiei Române. Din 1962 nu mai funcționează în 
învățământul superior. Susține doctoratul în filosofie în anul 1970. Este încadrat ca 
cercetător la Institutul de Cercetări Etnologice şi Dialectice al Academiei Române 
(1975-1983). A fost membru al Uniunii Scriitorilor şi membru titular al Academiei 
de Ştiinţe Sociale şi Politice (1972). 

Henri Wald a fost filosof marxist cu preocupări legate de logica formală şi 
logica dialectică, de epistemologie şi filosofia limbajului. 


2.2. Introducere în logica dialectică 


În lucrarea Introducere în logica dialectică (1959), insistând pe câteva 
aspecte ale filosofiei şi logicii orientale (chineze şi indiene), H. Wald schițează un 
fel de istorie a logicii dialectice, încercând să dovedească, lucru mai puțin evident 
decât în cazul dialecticii în general, că până şi anticii au avut ideea unei logici de 
alt tip decât cea obişnuită. Mai mult, că ei chiar au practicat (aplicat) o astfel de 
logică în cazul unor enunţuri filosofice de tip antinomic, al căror temei era lăsat pe 
seama divinității. 

Neconfundând, cum se făcea de regulă, logica dialectică cu dialectica în 
genere, mai ales cu aspectele sale ontice, în maniera „logicii obiective“, a lui 
Hegel, H. Wald nu-l revendica pe Heraclit (naturalist) ca predecesor al logicii 
dialectice. H. Wald considera că logica, în concepția materialist-dialectică, este 
alcătuită din logica elementară şi logica dialectică. Ele nu se exclud decât în cazul 
absolutizării uneia dintre ele. Mai mult, cele două logici „sunt compuse din logica 
deductivă şi logica inductivă. La rândul lor, logica deductivă şi logica inductivă 
sunt formate din logica esențelor şi logica relaţiilor, sau logica identității si logica 
rațiunii suficiente“ (op. cit., p. 21). 

Este vorba aici de un paralelism structural care sugerează, prin analogie, şi 
viziunea autorului despre logica dialectică. În plus, din perspectivă istorică, se 
consideră că, în ciuda elementelor dialectice inerente gândirii rudimentar-filosofice 
din antichitate, a fost necesară, mai întâi, constituirea logicii elementare. Din 
această cauză, autorii la care se referă H. Wald sunt Aristotel, Chrysippos, Epicur 
şi Bacon, fiecare contribuind la constituirea câte unei părți din logica elementară: 
logica deductivă a esențelor; logica deductivă a relaţiilor, logica inductivă a esen- 
telor şi logica inductivă a relaţiilor. „Logica dialectică a început, considera 
H. Wald, să fie făurită mult mai târziu, de către Hegel, logica dialectică hegeliană 
nu a reuşit să depăşească logica elementară decât unilateral. Logica lui Hegel este 
doar o logică deductivă a esențelor. Logicii dialectice hegeliene îi scapă atât logica 
relațiilor, cât şi logica inductivă. Hegel a dezvoltat numai logica lui Aristotel, dar a 
lui Chrysippos, Epicur şi Bacon, nu. Această uriaşă sarcină îi revine, astăzi logicii 
materialist-dialectice“ (ibidem, p. 22). 

„Raportul dintre logica dialectică şi cea elementară nu este de simplă 
depăşire sau suprimare, cum apreciase Hegel. Fiecare îşi menține valabilitatea. 
Logica superioară nu o înghite pe cea inferioară, ci se întemeiază pe ea“. Logica 
elementară nu este un caz particular al logicii dialectice, ci un moment necesar al 
gândirii logice în genere, ceea ce nu înseamnă însă că ea ar fi suficientă. De altfel, 
chiar din antichitate s-a constatat că logica elementară aristotelică devenise insu- 
ficientă, încă de pe vremea stoicilor, „adică de îndată ce ştiinţa a trecut de la 
clasificare la cercetarea legilor, de la studiul esențelor la studiul necesităţii, încă de 
pe atunci a pus Chrysippos bazele logicii relaţiilor...“. Acestei logici a relațiilor îi 
corespunde în zilele noastre, logica matematică sau logica simbolică, ce se găseşte 
într-un raport analog față de logica elementară. Numai că, nici logica matematică, 
deşi este o formă superioară a logicii relațiilor, n-o poate suplini pe cea elementară, 
suprima sau îngloba, cum mai consideră unii dintre reprezentanții ei extremişti, pe 
de o parte, şi, pe de alta, nu îndeplineşte funcţiile logicii dialectice. Aceasta, în 
ciuda faptului că există astăzi şi încercări de formalizare, în stil logico-matematic al 
dialecticii. 

Există, după H. Wald o continuitate şi o discontinuitate între aceste logici. 
Mecanica lui Einstein este altceva decât mecanica lui Newton, nu este pur şi simplu 
perfecționarea ei, ci o altă mecanică, ceea ce nu înseamnă că o exclude pe prima. 
Este vorba de o diferenţiere a acestora după obiectele şi metodele lor. 

Gândirea elementară cunoaşte obiectul în identitatea lui relativ stabilă, iar 
când se întoarce asupra ei înseşi — prin logica elementară —, consideră Wald, des- 
coperă structura elementară a formelor logice şi legile elementare potrivit cărora se 
combină aceste forme ale gândirii corecte. Gândirea dialectică cunoaşte obiectul în 
automişcarea lui absolută, iar când se apleacă asupra ei înseşi — prin logica 
dialectică — descoperă structura dialectică a formelor logice şi legile dialectice 
potrivit cărora se combină ele. 

În legătură, de exemplu, cu noțiunea, autorul afirmă că noțiunea elemen- 
tară, forma care oglindeşte numai însuşirile esenţiale distinctive ale unui gen de 
lucruri, reflectând structura dialectică a obiectului, are şi ea o structură dialectică, 
dar aceasta nu se dezvăluie decât în lumina logicii dialectice, a „noțiunii dialectice 
de noțiune“, care oglindeşte caracterul contradictoriu al celor două laturi ale 
oricărei noţiuni: sfera şi conținutul. Gândirea formează primul tip de noțiune 
potrivit legilor elementare ale rațiunii, iar ce! de al doilea, potrivit legilor logice 
dialectice. 

Faptul că noțiunile elementare au şi ele o structură dialectică şi se 
autodezvoltă nu înseamnă deloc că ele sunt noţiuni dialectice, deoarece, la nivelul 
lor, gândirea încă nu este conştientă de caracterul dialectic al obiectului reflectat. 
„Dialectica gândirii este altceva decât gândirea dialectică“. 

Principala lege a logicii dialectice, consideră H. Wald, este legea predi- 
cației contradictorii, pusă în evidență de apariția unor enunțuri inacceptabile din 
perspectiva logicii elementare: antinomice paradoxale, unele mai vechi, altele mai 
nou menționate explicit de Zenon din Eleea, Kant sau Russell. Dar astfel de 
enunțuri au apărut frecvent în ştiinţele secolului al XX-lea. Iată câteva exemple: 
„radiația este şi corpusculară şi ondulatorie“; „spaţiul este continuu şi discontinuu“; 
„viața este şi asimilaţie şi dezasimilaţie“ ş.a. Mulţi savanți au crezut că există la o 
„răsturnare a rațiunii“. Ei nu şi-au dat seama că aceste enunțuri paradoxale sunt 
judecăţi dialectice care nu păcătuiesc deloc față de legea logică elementară a 
non-contradicției, dar care, sprijinindu-se pe ea o depăşesc. Într-adevăr, judecata 
dialectică: „spaţiul este şi continuu şi discontinuu (non-continuu)“ nu este alcătuită 
din judecata elementară negativă: „spaţiul nu este continuu“, care sunt incom- 
patibile în cadrul gândirii corecte, ci din judecata elementară infinit afirmativă: 
„spaţiul este non-continuu (discontinuu)'“. 

Logica elementară a noncontradicţiei interzice gândirii corecte să admită 
simultan şi sub acelaşi raport adevărul a două judecăţi contradictorii, dintre care 
una neagă ceea ce afirmă cealaltă. Legea logică dialectică a predicației contra- 
dictorii obligă gândirea corectă să găsească cele două predicate contrare, predi- 
cabile simultan şi sub acelaşi raport despre unul şi acelaşi subiect, în cadrul 
aceleaşi judecăţi. În acelaşi timp, este respectată şi legea noncontradicției, căci 
afirmarea judecății dialectice: „spaţiul este continuu şi discontinuu“ implică 
respingerea judecății contradictorii: „spaţiul nu este continuu şi discontinuu“. 

Din legea logică a predicaţiei contradictorii — care oglindeşte legea obiec- 
tivă a unității contrariilor şi a contradicției inteme - derivă, consideră H. Wald, 
legea logică a negaţiei determinate care oglindeşte legea obiectivă a transformării 

schimbărilor cantitative în schimbări calitative şi legea logică a dublei negații care 
oglindeşte legea obiectivă a negării negației. Toate aceste legi ale logicii dialectice 
implică legătura tuturor formelor logice, ceea ce oglindeşte conexiunea universală. 

Noţiunea este considerată forma logică prin care gândirea oglindeşte esența 
lucrurilor. Ea este rezultatul unui proces dialectic, al unității proceselor gnoseo- 
logice de comparare, analiză şi sinteză, abstractizare şi generalizare. El poate fi însă 
urmărit pe linie filo- şi ontogenică: de la concret spre abstract, de la particular spre 
general. În toate fazele sale, structura logică a noțiunilor, sfera şi conţinutul 
acestora au caracteristici dialectice: sfera oglindeşte cantitatea, iar conținutul cali- 
tatea, noțiunea reprezentând o unitate a contrariilor. „Orice noțiune este o contra- 
dicție dialectică, deoarece oglindește contradicția dialectică dintre individual şi 
general, fenomen şi esență, cantitate şi calitate, diferență şi identitate etc.“. 

Reflectând structura dialectică a lucrurilor, noţiunile elementare au şi ele o 
structură dialectică, dar dialectica noţiunilor nu se dezvăluie decât în lumina 
noțiunilor dialectice, căci procesul continuă de la noțiuni elementare spre noțiuni 
dialectice. H. Wald susține teza transformării noțiunilor distinctive în noțiuni 
dialectice. 

O noţiune devine din ce în ce mai concretă, pe măsură ce izbuteşte să 
reflecte însuşiri din ce în ce mai esenţiale, şi, în consecință, contradictorii. Într-un 
anumit sens, noțiunile dialectice sunt categorii, dar nu în sensul logicii elementare. 
Autorul le numeşte şi „concepte dialectice“ (op. cit., p. 126). Ele se înlănțuie două 
câte două, în cupluri, oglindind cele două laturi contradictorii ale oricărui lucru. Se 
dau exemple de noțiuni dialectice spațio-temporalitatea, microobiect corpuscular- 
ondulatoriu. Ele reprezintă unități ale contrariilor. „Un concept dialectic nu se for- 
mează prin anularea principiului identităţii, ci prin depăşirea lui“. Dar sunt şi alte 
noțiuni dialectice, cum este aceea de star, care oglindeşte, de exemplu, faptul că 
orice stat este, în esența lui, şi democratic şi dictatorial. 

O particularitate a noțiunii dialectice o constituie imposibilitatea definiției 
sale prin genul proxim şi diferența specifică, chiar dacă definiția însăşi conține 
elemente dialectice. „Categoriile dialectice nu mai au gen proxim. Ele nu pot fi 
decât caracterizate prin contradicție dialectică față de celelalte categorii cu care 
formează cuplurile. De pildă, obiectul este ceea ce există independent de subiect. 
Acţionează asupra subiectului şi poate fi cunoscut de către subiect“. 

H. Wald consideră că există şi un proces dialectic de transformare a 
noţiunii în judecată. „Datorită contradicției lăuntrice dintre sfera şi conţinutul ei, 
noțiunea se dublează, polarizându-se în cei doi termeni extremi ai judecății: 
subiectul şi predicatul“ (ibidem, p. 137). Aceste transformări sunt de sorginte 
hegeliană, mai greu de justificat cu exemple istorice, filogenetice şi ontogenetice. 
Cert este că a existat o ierarhizare treptată, procesuală a tipurilor de judecăţi: de la 
singulare la particulare şi universale, de la cele de posibilitate la cele de necesitate, 
ceea ce prilejuieşte o clasificare dialectică a judecăților, care nu se face în logica 
elementară. Prin judecăţile elevate de valoare, consideră Wald, se trece la 
judecăţile dialectice, care ar fi şi ele de trei tipuri, judecata dialectică cu predicate 
contradictorii (S este P şi non-P), judecata dialectică negativo-afirmativă (S nu este 

P, ci non-P) şi judecata negativo-negativo-afinnativă (S nu este nici P, nici non-P, 
ci şi P şi non-P). 

Judecata în genere, după H. Wald, datorită contradicției lăuntrice dintre 
subiectul şi predicatul ei, cere întemeierea pe un termen mediu şi se transformă, 
astfel, într-un raționament (op. cit., p. 172). Influenţa este şi aici de tip hegelian. 
Raționamentul dialectic se consideră că diferă după tipul de concluzie, care trebuie 
să fie una din cele trei judecăţi dialectice. 

Specificul concepției lui H. Wald despre logica dialectică are câteva 
particularități: 

1) se bazează pe dialectica formelor logice elementare, 

2) consideră că există transformări ale unei forme în alta, 

3) că există ierarhizări şi în cadru! formelor dialectice, care 

4) sunt concepute în analogie cu cele clementare. 

Principial, 
5) nu depăşeşte dialectica de tip triadic hegelian. 

$ Logica dialectică hegeliană 
la Pavel Apostol 


Liviu PANDELE 


3.1. Date biografice 


Pavel Apostol s-a născut la 16 noiembrie 1919, în Arad. Absolvent al 
Liceului „Moise Nicoară“ din Arad, a unmat cursurile Facultăţii de Filosofie şi 
Litere :a Universității din Cluj (1939-1945). A fost membru al P.C.R. (1944). A 
lucrat ca redactor-şef la „România viitoare“ din Sibiu (1945); redactor-şef la 
„Tribuna nouă“ din Cluj (1945), redactor-şef la „Lupta Ardealului“ (1945—1948). 
A fost asistent la catedra de filosofie (1948) a Universităţii din Cluj. Conferenţiar şi 
profesor suplinitor (1948-1949); profesor titular şi şef de catedră (1949-1952); 
decan al Facultăţii de Istorie (1951-1952). În domeniul cercetării a fost director 
(1949-1951) şi director ştiinţific adjunct (1951-1952) al Secţiei de filosofie a 
Institutului de Istorie şi Filosofie al Filialei din Cluj a Academiei Populare 
Române, cercetător ştiinţific (1955), şef de sector (1955), şef de secţie (1956- 
1958) la Institutul de Filosofie al Academiei Republicii Populare Române din 
Bucureşti, apoi profesor la Institutul Politehnic din Bucureşti (1962-1969); 
profesor, şef de catedră şi prorector la Institutul Central de Perfecţionare a 
Personalului Didactic (1969-1979). Şef de sector şi director al Laboratorului de 
analiză a procesului de învățământ de la Institutul de Ştiinţe Pedagogice (1963-— 
1968). A fost membru titular al Uniunii Scriitorilor din România (Secţia de critică 
literară) şi membru titular al Academiei de Ştiinţe Sociale şi Politice. A murit la 
8 noiembrie 1983 în Bucureşti. 

Pavel Apostol a fost un filosof marxist cu preocupări în domeniul logicii 
dialectice, gnoseologiei, istoriei filosofiei contemporane, pedagogiei şi viito- 
rologiei. 

3.2. Contribuţii în domeniul logicii dialectice 


Are contribuții mai importante în domeniul logicii dialectice, în lucrarea 
Probleme de logică dialectică în filosofia lui G. W. F. Hegel, vol. I şi Il, 1957, 1964. 
Pornind de la constatarea, făcută de V. I. Lenin, că dialectica este intrinsecă şi celor 
mai Simple forme ale gândirii, P. Apostol consideră că structura gândirii este unitară, 
iar formula ei (conceptul, judecata şi raționamentul) este aceeaşi. Ca atare logica 
dialectică nu se referă la alte forme, sau la altă structură a gândirii, ci la funcționarea 
diferită a aceleiaşi structuri şi a aceloraşi forme în procesul gândirii orientate spre 
sesizarea concretului, a mişcării şi a dezvoltării. Logica formală se ocupă cu formele 
şi operaţiile gândirii bazate pe semnificația ei extensională şi cu legile corectitudinii 
acesteia. Logica dialectică se ocupă de modalitatea în care funcţionează aceleaşi 
forme şi operaţii ale gândirii pe alt plan, de conţinut intensional. Deci, nu este vorba 
de simpla deosebire dintre sfera şi conținutul noțiunilor despre care se vorbeşte în 
logica formală, ci de întemeierea extensională sau intensională a acestora. Prima 
determină decidabilitatea operaţiilor logice după forma lor, prin calcul logic; a doua 
nu mai prin procedee neformale, cu referință la fiecare situație concretă în parte. 

Pentru ilustrarea acestui punct de vedere, P. Apostol întreprinde o cercetare 
extinsă a filosofiei clasice germane şi, în mod special, a celei hegeliene. În legătură cu 
apariția gândirii dialectice la Kant, Fichte şi Schelling, autorul pune accentul pe nece- 
sitatea apariției acesteia, determinată de cerințele practicii social-politice legate de sar- 
cina transformării revoluţionare a societăţii feudale şi de dezvoltarea ştiinţelor naturii, 
care au evidențiat insuficiența întemeierii gândirii pe principii exclusiv formale. 

În legătură cu filosofia lui Hegel este menţionată contradicția fundamentală, 
subliniată de clasicii marxismului dintre metoda dialectică şi sistemul idealist, dintre 
conceperea dezvoltării infinite şi încercarea de cuprindere a totalității într-unul dintre 
momentele dezvoltării. Ceea ce conduce la o dialectică mistificată. Este urmărită 
evoluția hegelianismului în filosofia burgheză şi imposibilitatea depăşirii în cadrul ei a 
limitelor idealiste. Din perspectiva dialecticii materialiste sunt apreciate apoi critic 
principalele contribuţii ale lui Hegel din domeniul logicii dialectice, în mod special 
din Fenomenologia spiritului şi din Ştiinţa logicii. Se arată că la Hegel categoriile sunt 
autodeterminări ale spiritului (nu reflectări ale detenminațiilor realității), respectiv ale 
Spiritului care creează realitatea. Categoriile reprezintă la Hegel expresii ale auto- 
instituirii Spiritului în identitate şi în contradicție cu sine însuşi. Unitatea şi lupta 
contrariilor, trecerea de la schimbări cantitative la schimbări calitative şi negarea 
negației nu sunt considerate ca legi obiective, ci ca descrieri ale dezvoltării catego- 
riilor. Din cauza identificării idealiste a obiectivului cu subiectivul, dialectica descrisă 
de Hegel reprezintă ipostazierea dialecticii obiective a cunoaşterii şi a gândirii. Cu 
referință specială la raportul dintre general, particular şi singular, P. Apostol consideră 
că Hegel plasează generalul în sfera ]deii şi prin aceasta îi atribuie dubla calitate de a 
exista ipostaziat şi de a suprima particularul şi individualul. 

În finalul primului volum al lucrării, autorul conchide că etapa hegeliană în 
constituirea logicii dialectice reprezintă un aport de însemnătate istorică mondială. Cu 
toate acestea, Hegel a ajuns la dificultăți care nu pot fi înlăturate decât prin 
considerarea dialecticii gândirii ca dialectică reflectată. De aceea înțelegerea marxist- 

dialectică a logicii dialectice nu poate fi o simplă preluare a celei hegeliene, ci 
presupune o depăşire în sensul unei creații noi pe baza contribuţiilor aduse de clasicii 
marxişti. 

În volumul a! II-lea, P. Apostol trece de la caracterul general şi abstract al 
criticii aduse soluţiei hegeliene la explicitatea obiecţiilor, care se impun în lumina 
filosofiei marxiste. Investigația, consideră P. Apostol, răspunde unei necesități 
teoretice, semnalată de întemeietorii marxismului, căreia nu i s-a acordat ulterior im- 
portanța cuvenită. Prolegomena oricărei logici dialectice trebuie să cuprindă şi analiza 
critică amănunțită a textelor hegeliene, În plus, consideră P. Apostol, trebuie respinsă, 
cu argumente concrete, referitoare atât la logica lui Hegel, cât şi la tezele marxiste, 
aşa-numita „hegelianizare a marxismului“, considerată una dintre formele cele mai 
subtile ale revizionismului. Hegelianizarea marxismului cuprinde tendințele care au ca 
element comun reducerea dialecticii materialiste la cea hegeliană, limitând semni- 
ficația marxism-leninismului la semnificaţia unei şcoli hegeliene. Tentativele de hege- 
lianizare a marxismului presupun: 

1) denaturarea raportului complex de continuitate şi discontinuitate dintre 
dialectica hegeliană şi cea marxist-leninistă, negând în cele din urmă opoziția lor 
afirmată categoric de către întemeietorii marxismului şi 

2) subapreciază sau neagă semnificația retrogradă a idealismului hegelian şi a 
înrâuririi sale asupra metodei dialectice, căutând să creeze impresia unei identități de 
poziție între Hegel şi Marx. 

Critica poziţiei hegeliene îi serveşte autorului ca punct de plecare pentru 
concluzii mai generale asupra insolvabilității idealismului în constituirea unei adevă- 
rate ştiinţe filosofice asupra gândirii. El examinează structura logică a gândirii, 
caracterul ei unitar, fundamentat prin teoria materialist-dialectică a reflectării, dar şi 
posibilitatea desfăşurării gândirii pe planuri diferite de funcționare, în cadrul cărora 
predomină aspectele formale sau cele de conţinut ale gândirii, care au şi determinat 
existența celor trei tipuri de logică elementară sau formală, simbolică şi dialectică. Din 
cadrul logicii dialectice sunt examinate în mod special, cu referințe permanente la 
contribuțiile lui Hegel, problema categoriilor şi problema legilor logicii dialectice. P. 
Apostol consideră că legile logicii dialectice sunt particularizări ale legilor generale 
ale dialecticii în conformitate cu formele şi operațiile gândirii la care se referă. 


Bibliografie 


Lucrări publicate 

Funcțiunea de cunoaştere a noțiunii, Editura Academiei Române, Bucureşti, 1957; 
Probleme de logică dialectică în filosofia lui G. W. F. Hegel, vol. 1, Editura Academiei 
Române, Bucureşti, 1957; vol. II. Editura Academiei Române, Bucureşti, 1964, Experiment şi 
cunoaștere, Editura Ştiinţifică, Bucureşti, 1958; /luzia evadării. Încercări critice asupra 
filosofiei bur gheze contemporane, Editura Ştiinţifică, Bucureşti, 1958; Normă etică şi activitate 
normată, Editura Ştiinţifică, Bucureşti, 1968; Cibernetică, cunoaștere, acțiune, Editura 
Politică, Bucureşti, 1969; Educaţia şi pedagogia în perspectivă operațională, Editura Didactică 
şi Pedagogică, Bucureşti, 1969; Viitorul, Editura Ştiinţifică şi Enciclopedică, București, 1977. 


Logica clasică şi logica dialectică 
la Radu Stoichiţă 


Alexandru SURDU 


4.1. Date biografice 


Radu Stoichiţă s-a născut la 14 februarie 1920 în Sibiu. Absolvent al 
Liceului „Gheorghe Lazăr“ (1939), a urmat cursurile Facultăţii de litere şi Filosofie 
din Cluj, obţinând licenţa în sociologie, psihologie şi filosofie (1943) la Sibiu. 
Printre profesorii săi cei mai apropiați au fost: Lucian Blaga, D. D. Roşca şi 
Dumitru Isac. A lucrat în gazetărie (1945-1948), în diplomație (1946-1948), înce- 
pându-şi cariera universitară la Cluj (1950) şi apoi la Facultatea de Filosofie a 
Universităţii din Bucureşti. În ultimii ani a fost cercetător la Institutul de Filosofie 
al Academiei Române. A murit pe 25 noiembrie 1981. 


4.2. Cercetări în domeniul logicii 


A avut contribuţii mai importante în logica tradițională, istoria logicii, 
logică simbolică şi logică dialectică, fiind şi un traducător remarcabil, mai ales din 
opera lui Hegel. | 

Specificul cercetărilor sale din domeniile logicii tradiționale îl constituie 
transpunerea permanentă a problemelor clasice în termenii logicii simbolice, R. Stoi- 
chiță fiind iniţiatorul cercetărilor româneşti, care continuă şi astăzi, de interpretare 
modernă a logicii clasice şi aristotelice. Pentru a ilustra relaţiile valorice ale judecăților 
clasice din pătratul logic, el le transmite prin formule din calculul propoziţional (La 
transcription du carré logique en calcul propositionnel, 1963). Formulele obţinute, 
fără a reprezenta asemănări structurale cu judecăţile clasice, care se transcriu în 
calculul cu predicate, se găsesc totuşi în aceleaşi relații valorice, (Les principes de la 

pensée dans la calcul des propositions, 1964-1965). În aceeași manieră încearcă (în 
colaborare cu G. N. Offenberger să rezolve problema aristotelică a silogismelor cu 
premise total false prin utilizarea unei matrici din logica trivalentă, ceea ce nu s-a 
obişnuit până atunci în interpretarea silogisticii (Zur Frage der Aristotelischen 
Begriffsbestimmung ganz falscher prămissen, 1969). Aceste cercetări au fost conti- 
nuate în Germania de către G. N. Offenberger (vide articolul referitor la acesta). 

Inedite s-au dovedit de asemenea încercările lui R. Stoichiţă de interpretare 
dialectică a formelor logico-matematice. În cazul disjuncției exclusive, de exemplu, 
pentru ca formula cu două variabile să devină adevărată, trebuie ca una să fie 
adevărată şi cealaltă falsă; pentru ca formula să fie falsă, trebuie ca ambele variabile să 
devină fie adevărate, fie false. Interpretând adevărul ca ființă, corespunzător cu ceea 
ce există şi falsul ca neființă, ca negare a ceea ce există, se dovedeşte, în acest caz că 
adevărul reprezintă o unitate a contrariilor, a ființei şi a nefiinţei, el înglobând în 
formula disjuncţiei exclusive şi falsul. Pe când falsul, ca negaţie a adevărului, la 
nivelul disjuncției exclusive, presupune fie numai adevărul, fie numai falsul, adică 
ființă pură, sau neființă pură, care, hegelian vorbind, sunt identice cu nimicul (Aus- 
schliessende Disjunkton und Einheit der Entgegengesetzten, 1967). 

În domeniul logicii simbolice a fost interesat mai mult de aspectele ei 
metodologice: probleme referitoare la interpretarea limbajului formalizat şi a 
raportului dintre sintactic şi semantic. 

În logica dialectică, R. Stoichiţă a fost interesat în mod special de 
interpretarea materialist-dialectică a logicii lui Hegel (Natura conceptului în logica 
lui Hegel, 1972). A optat pentru studiul conceptului la Hegel, pentru faptul că 
acesta este considerat principiul întregului univers, subiectul absolut sau absolutul 
acționând sub formă de subiect. La nivelul conceptului se poate surprinde în esență 
mişcarea dialectică de ansamblu pe coordonatele ei fundamentale. De la bun 
început, autorul constată abandonarea de către Hegel a perspectivei logico- 
gnoseologice — singura firească atunci când este vorba despre concept — în favoarea 
unei perspective net ontologice, în care conceptul este transfigurat în principiul 
constitutiv al realului însuşi, prin abandonarea totală a funcției sale de reflectare. 
Ceea ce barează drumul care conduce la înțelegerea corectă a naturii conceptului. 
În aceste condiții autorul îşi propune să explice originea ipostazierii şi a fetişis- 
mului care, prin însăşi funcționarea lor, au anihilat posibilitatea de a surprinde 
esența logico-gnoseologică a conceptului. 

Încă din prima parte a lucrării, în care descrie mecanismul dialectic al 
trecerilor de la o categorie la alta, prin autoproducerea de sine a conceptului, auto- 
rul încearcă o explicație semantico-gramaticală a procesului de inversare a rapor- 
tului dintre abstract şi concret, respectiv general şi particular. Un adjectiv oarecare, 
referitor să zicem la o anumită nuanță de culoare, devine prin substantivare şi 
articulare (din „roşu“, „roşul“) suportul gramatical al unei idei („ideea de roşu“) 
care poate fi considerată prioritară față de nuanțele particulare derivabile din 
aceasta. Ceea ce la Hegel devine proces de producere a onticului din logic. Este 
discutat calificativul de „absolut“, din care provine prin substantivare „absolutul'“. 
Dar adjectivul „absolut“ este de origine adverbială, iar substantivul calificat de el, 
„începutul“ este de origine verbală. Asistăm astfel la adjectivarea adverbului şi la 
substantivizarea verbului, care devine apoi substanțializare. De la „începutul 

absolut“ se ajunge la ,, începutul absolutului“. Dar „începutul absolut“ trebuie să 
fie al cuiva, pe când „începutul absolutului“ este propriul său concept. Absolutul 
fiind aici conceptul. Această dublă substantivizare realizează confluența funcţiei 
adverbiale cu cea verbală, astfel încât, datorită nuanței verbale se exprimă 
procesualitatea, iar datorită nuanței adverbiale se păstrează substanţializarea 
procesualității. 

În partea a doua a lucrării sunt criticate fetişismul şi ipostazierea în genere, 
pe baza filosofiei marxiste. Pe aceeaşi bază va încerca R. Stoichiţă abordarea unor 
probleme de logică dialectică la nivel categorial şi judicativ. 

Se consideră că la baza mecanismului de deducție a categoriilor în Capitalul 
lui Karl Marx (Consideration sur la déduction dialectique des categories dans „Le 
Capital de K. Marx, 1961) ar sta schema trecerii de la abstract la concretul logic. 
Efortul de a reproduce concretul pomind de la abstract începe cu descoperirea primei 
verigi a lanțului deductiv drept cea mai elementară formă abstractă. La Marx este 
vorba de forma valoare simplă, care conține două contrarii: una „abstractă“ şi una 
„concretă“, ele trecând una în cealaltă. Procesul se completează cu înțelegerea faptului 
că trecerea nemijlocită este raportare la sine. Determinaţiile se raportează la sine şi, ca 
momente ale procesului, ele se realizează odată cu acesta. Realizarea sensului pe care 
îl are procesul dialectic (la nivelul producției şi al schimbului, pe baza unor treceri de 
tipul: esență, fenomen) semnifică realizarea conceptului de capital ca sinteză a 
determ inaţiilor sale abstracte. 

Ceva asemănător se petrece şi la nivel judicativ. R. Stoichiţă face un 
paralelism între dialectica formelor de valoare la K. Marx şi aşa-numita „clasificare 
dialectică a judecăților“ (Dialectica în formele de.valoare şi în formele de judecată 
la Karl Marx, 1967). Este vorba despre faptul că forma de valoare şi cea de jude- 
cată au aceeaşi geneză: după cum marfa se scindează pentru a-şi exprima valoarea 
în formă relativă şi formă echivalent, noţiunea la rândul ei se descompune în 
subiect şi predicat. Termenii raportați trebuie să exprime o identitate calitativă în 
ambele accepţii, economic şi judicativ, pentru faptul că au aceeaşi funcție în 
contacte diferite. Este analizată în mod special dialectica formei valoare simplă în 
comparaţie cu dialectica judecăților factuale. 

R. Stoichiţă a avut o contribuție deosebită la fixarea terminologiei hege- 
liene în limba română, care a fost preluată şi de către ceilalți traducători. Este 
vorba, în primul rând, de termenul Sein, care este şi titlul celei dintâi dintre cele trei 
secţiuni ale logicii lui Hegel. 

R. Stoichiţă a făcut observaţia că în această secțiune Hegel urmăreşte în 
mod special „trecerea“ (das Ubergehen), ca modalitate de realizare a procesului 
dialectic. Contrariile nu sunt încă laturi relativ stabile, ca în secţiunea esenței şi nici 
momente propriu-zise, ca la nivelul conceptului: ele sunt şi nu sunt. Din această 
cauză, contrariile nu au nici un fel de persistență, de stabilitate. Punctul de plecare 
este lipsit de orice determinație, nu are nici un reazim, nimic de care să se „țină“, 
pentru a se menține ca el însuşi. Acesta este motivul pentru care R. Stoichiţă consi- 
dera că aici nu se poate utiliza expresia „existență“ pentru Sein, căci „a exista“ 
implică „a persista“. Ceea ce există persistă în a fi ceea ce este. 

Argumentarea se face în contextul gândirii hegeliene. Stoichiţă adaugă, tot 
în legătură cu „trecerea“, şi deosebirea dintre trecere şi ceea ce este trecător. 
Trecerea este procesul de schimbare a unei stări cu o altă stare, iar ceea ce este tre- 
cător este subiectul trecerii. Numai că la acest nivel nu se poate face distincția 
dintre subiect şi predicat, obiect şi proprietate etc. Căci subiectul, substratul sau 
obiectul trecerii ar trebui să existe, adică să fie ceva care să treacă sau nu. lar 
trecerea, ca procesualitate a ceva, predicat, atribut sau proprietate, ar trebui să se 
raporteze şi la altceva. Acestea sunt însă distincţii existențiale, ulterioare simplului 
fapt de a fi, lipsit de orice altă determinațţie. 

Trebuie adăugat şi faptul că, la Hegel, apare şi termenul de „existență“ (die 
Existenz), în cartea a I-a, secțiunea a II-a, capitolul I, unde este vorba, într-adevăr, 
despre obiect. Ceea ce ar fi putut să facă inutile discuţiile. Dar termenul românesc de 
„ființă“ mai are şi neajunsul de a însemna „viețuitoare“. Este motivul pentru care au 
apărut discuţii şi în legătură cu traducerea în româneşte a grecescului zo on. Dan 
Bădărău menționa faptul că „ființă“ se referă numai la ceea ce este viu. Nu poți spune 
despre o carte că este ființă (a se vedea nota 90, p. 65, la Metafizica lui Aristotel — 
Editura Academiei Române, Bucureşti, 1965). Pe R. Stoichiţă nu-l deranjează acest 
lucru. Dimpotrivă, el consideră că unitatea dialectică dintre ființă şi neființă şi trece- 
rea lor una în cealaltă, este o unitate vie, pe care o exprimă termenul românesc. 

În genere, R. Stoichiţă a tradus lucrări care îl interesau şi despre care s-a 
simţit dator să scrie. Acesta este cazul şi în legătură cu traducerea lucrării Despre 
relație a lui Titu Maiorescu — considerată ca teza de doctorat a acestuia de la Uni- 
versitatea din Giessen (Despre dizertaţia filosofică a lui Titu Maiorescu, Relaţia, 
1981). 

În legătură cu traducerea, el considera că, fără arhaizări, dar şi fără moder- 
nizări forțate, textul românesc trebuie să adopte un stil elevat, pe măsura exi- 
gențelor lui Maiorescu. „Nu ne îndoim că aşa scria gândind şi gândea scriind Titu 
Maiorescu, şi acest lucru noi, traducând, nu l-am uitat nici o clipă. Şi nu l-am uitat, 
deoarece, aici se manifestă limpede afirmarea fermă a raționalității şi implicit 
alungarea fără milă a beției de cuvinte din vorbire, precum şi a încâlcirii din 
gândire, însoțitoarea ei credincioasă“. 

Stoichiţă se referea însă la conţinutul lucrării lui Maiorescu, numărându-se 
printre primii ei exegeţi. Relaţia, afirmă el, este considerată de către Maiorescu, 
categoria fundamentală a filosofiei. Orice cunoştinţă, fiind enunţare a ceva despre 
ceva, ia forna judecății ei şi, ca atare, este prin excelență relație. O a doua teză se 
referă la faptul că singurele cunoştinţe adecvate autenticei aprehensiuni a realului 
sunt cele de ordin ştiinţific, de unde urmează că numai ele vizează autenticul real. 
În acest chip, cele ce fac parte din adevăratul domeniu al realului sunt net separate 
de cele supuse doar hazardului şi constituie, ca atare, obiect al simplei impresii 
trecătoare. Numai ce văd cu ochii minţii este sustras din domeniul părelnicului, 
dobândind natură de idee. La acestea, Stoichiţă mai adaugă o a treia teză. Dată fiind 

absoluta distincție dintre idee şi simpla impresie, ideea, pentru a fi într-adevăr idee, 
trebuie să nu fie de loc afectată de jocul schimbător al hazardului. Dar, de această 
independență se bucură numai relația în absoluta ei puritate. De pildă, ideea de 
egalitate nu poate fi în nici un fel viciată de natura celor ce există în relație, 
respectiv o anumită egalitate poate fi eronată, dar gândul, ideea egalității nu e 
tulburată prin aceasta. În acest sens, ideea de relație în genere se manifestă la 
nivelul raționalității care stă la baza întregii filosofii a lui Maiorescu. 

Radu Stoichiţă explică în felul acesta, pe baza ideii de relație, construcția 
sistemului disciplinar filosofic al lui Titu Maiorescu. Este suficient, considera 
Stoichiţă, să pornim de la relația cea mai simplă şi să vedem până unde îşi extinde 
ea acțiunea. Ajunşi aici, va apare o nouă relaţie, care se va dovedi a fi potrivită unui 
nou domeniu de investigație, domeniu până la pragul căruia ne-a şi condus relația 
anterioară. Trecând din relaţie în relație, vom străbate întregul domeniu al filosofiei 
Şi, totodată, vom obţine în ordinea lor, domeniile specifice diverselor discipline 
filosofice, fiecăruia dintre acestea corespunzându-i un anumit tip de relație. Ceea ce 
înseamnă, în viziunea lui R. Stoichiţă, o modalitate deductivă de expunere a disci- 
plinelor filosofice. Nu este vorba de o simplă alăturare a acestora. Dimpotrivă, por- 
nind de la un criteriu unic, relația, ne asigurăm, prin parcurgerea şirului de relații, 
de necesitatea existenţei fiecărei discipline filosofice, de necesitatea succesiunii lor 
într-o anumită ordine. 

O preocupare constantă a lui R. Stoichiţă a fost în legătură cu dialectica. 
L-a interesat dialectica în genere şi istoria dialecticii, în mod special dialectica 
hegeliană şi cea marxistă. (Le rapport entre la dialectique hegelienne et la dia- 
lectique marxiste, 1976). 

Unul dintre principalele aspecte ale raportului dintre sistemul hegelian şi 
filosofia marxistă se referă la relaţia care există între cele două tipuri de dialectică. 
După R. Stoichiţă, este vorba de două tendinţe referitoare la această relație. Prima 
constă în hegelianizarea lui Marx şi se bazează pe ideea tipic hegeliană a progre- 
sului predeterminat. Se încearcă demonstrarea faptului că, în dialectica lui Marx, 
ideea de progres nu ar fi altceva decât adoptarea tezei lui Hegel despre unicitatea 
sensului dezvoltării. Această teză este respinsă pentru faptul că, la Marx, deşi nu 
apare aşa-numitul „empirism dialectic“, adică reducerea dialecticii la aspectele 
minore accidentale, legate de anumite evenimente concrete, este promovată totuşi 
aplicarea empirică a metodei dialectice, deci respingerea implicită a independenței 
dialecticii de orice aplicare. A valabilităţii sale universale şi independente de orice 
alte condiţii. Pentru Marx, aplicarea dialecticii nu presupune o schemă prestabilită, 
ci, dimpotrivă, presupune descoperirea dialecticii în natura faptelor, prin 
respectarea unor simple considerații metodologice. 

Tendinţa de a-l marxiza pe Hegel constă, după R. Stoichiţă, în tentativa de 
a pune în lumină, ca determinant pentru dialectică, un aspect închis, esoteric al 
doctrinei lui Hegel, şi anume aspectul gnoseologic. În acest mod se încearcă elu- 

darea extensiunii sofistice a metodei dialectice, substituindu-i necesitatea, ordinea 
metodologică de concepere a categoriilor ca atare. Mai explicit: sistemul hegelian 
ar fi un model ideal, deci o construcţie gnoseologică tipică, în cadrul căreia 
determinațţiile categoriale ar fi duse până la ultima consecință, ceea ce nu s-ar putea 
realiza la nivelul empiric al faptelor reale, supus prin natura lui imperfecțiunii 
inerente a accidentalului. 

De această tendință sunt legate, în fond, şi anume variante de traducere ale 
terminologiei hegeliene, despre care vorbea R. Stoichiţă. Traducerea termenului 
Sein prin „existență“ presupune plasarea discuţiei metodologice pe plan gnoseo- 
logic. Normal se pleacă de la obiect către subiect, de la existență către gândire. Or, 
aceasta este o direcție materialistă despre interpretare a cunoaşterii, care nu-i era 
proprie lui Hegel. Identificarea clasică a gândirii cu ființa, plasează începutul 
logicii hegeliene la nivelul gândirii, ce-i drept, a unei gândiri obiective, a ideii 
absolute. Este şi motivul pentru care Hegel considera ființa ca determinare a 
Absolutului. 

Logică clasică şi logică dialectică 
‘Ia Dan Bădărău 


Ştefan-Dominic GEORGESCU 


1.1. Date biografice 


Dan Bădărău s-a născut la laşi, pe 6 decembrie 1893. A făcut studiile 
secundare la Paris, la liceul „Saint Louis“ susținându-şi, în 1912, examenul de 
bacalaureat. Studii superioare a făcut la Iaşi, unde şi-a luat, în 1917, licenţa în drept 
şi la Paris, unde ia licenţa în litere în 1919. În primul război mondial este decorat la 
Mărăşeşti. Între 1921 şi 1925 este secretar general al Delegației Române la 
Comisia de reparaţii. Îşi susține examenul de doctorat la Sorbona, în 1924, unde are 
o teză intitulată Essai sur la pensée şi o lucrare secundară numită Un systeme maté- 
rialiste metaphysique en XIX siècle. La philosophie de Basile Conta. Ține cursuri 
de logică la Facultatea de Litere şi Filosofie a Universități din laşi, fiind 
conferenţiar între 1926 şi 1938 şi profesor între 1938 şi 1949. Din 1949 este 
cercetător ştiinţific la Institutul de Istorie din Bucureşti (până în 1964) şi apoi la 
Centrul de Logică al Academiei Române (între 1964-1968, perioadă în care a fost 
şef de secţie). În 1963 a fost ales membru corespondent al Academiei Române. 


1.2. Principalele contribuții 


Dan Bădărău a avut o activitate profesională vastă, fiind preocupat de 
discipline şi teme filosofice foarte variate, de la metafizică, logică şi teoria 
cunoaşterii până la istoria filosofiei şi psihologie. A fost un raționalist, descendent 

al tradiției maioresciene!. Domeniul predilect de cercetare l-a constituit logica, de 
care s-a preocupat pe parcursul întregii sale activități. A fost adeptul logicii tradi- 
tionale, dar nu a desconsiderat logica simbolică sau pe cea dialectico-speculativă. 
De fapt, a încercat să arate importanţa stabilirii unor relaţii strânse între aceste trei 
tipuri de logică, susținând că fiecare dintre ele are un rol bine determinat şi că 
ignorarea uneia are consecințe negative asupra logicii în ansamblul său. Dan 
Bădărău a vorbit despre o logică dialectică, pe care nu a elaborat-o, dar a folosit-o 
în interpretările pe care le dă scrierilor aristotelice, mai ales Caregoriilor. Opera 
Stapiritului a avut o influență semnificativă asupra concepției lui Dan Bădărău, 
foarte multe dintre studiile sale având teme preluate din filosofia lui Aristotel, sau 
fiind sub influența acestuia. 

Istoria filosofiei a fost un alt domeniu de cercetare preferat de Dan 
Bădărău. A elaborat studii despre Aristotel, Pascal, Newton, d'Holbach, Montes- 
quieu, Montaigne, Locke, Condillac, Schopenhauer, Charles Fourier, Vasile Conta 
şi Theodor Diamand şi monografii ample despre Dimitrie Cantemir şi Leibniz. 
A tradus lucrarea Sistemul naturii a lui, d'Holbach şi a elaborat studii introductive 
ala unele ediții ale operelor lui Aristotel, Leibniz, Locke, Condillac, Montesquieu, 
Montaigne. Ulterior, aceste studii au fost reunite în volumul Din. iszoria filosofiei 
universale”. A alcătuit şi un studiu mai amplu despre contribuţiile româneşti la 
filosofia naturalistă. A publicat studii în mai mult lucrări colective (Philosophes 
roumaines contemporains, Studii de materialism dialectic, Recherches sur l'Orga- 
non). A fost colaborator la „Revista de filosofie“, „Viața Românească“, „Revue 
philosophie de la France et de letrangere“, „Minerva“, „Însemnări ieşene“, 
„Ethos“, „Cercetări filosofice“, „Analele Academiei Române“, „Acta logica“, 
„Analele Universităţii «C. I. Parhon“, „laşiul literar“, „Analele Universităţii 
Bucureşti“, „Revue roumaine des sciences sociales“, „Probleme de logică“. În 
cadrul concepției sale despre istoria filosofiei o permanenţă o constituie utilizarea 
dialecticii hegeliene şi marxiste în interpretarea concepțiilor filosofice abordate. 

Dan Bădărău s-a ocupat şi de metafizică, susținând, în prima parte a 
creației sale, monismul spiritualist şi criticând dualismul şi monismul materialist”. 
Ulterior s-a dovedit un adept al naturalismului şi materialismului dialectic de 
factură marxistă, fapt care se află în concordanţă cu consideraţiile sale prioritare la 
logica dialectică. În ce priveşte teoria cunoaşterii a fost, de la bun început, un adept 
al realismului, iar în psihologie a criticat concepția asociaționistă şi a susținut 
dualismul fizic—psihic, argumentând în favoarea distingerii acestor două planuri. A 
elaborat şi unele studii de metafilosofie, în care a pledat pentru stabilirea unor 
relații clare între ştiinţă şi filosofie refuzând reducționismul şi arătând necesitatea 
fixării unui concept precis al filosofiei şi a unui domeniu bine delimitat al acesteia. 


! Alexandru Surdu, Contribuții româneşti în domeniul logicii în secolul XX, Bucureşti, 
Editura Fundației „România de mâine“, 1999, p. 10; Anton Dumitriu, Istoria logicii, vol. IV, 
Bucureşti, Editura TEHNICĂ, 1998, p. 326. 

? București, Editura Ştiinţifică şi Enciclopedică, 1983. 

3 Vezi Cele două monisme, în „Revista de filosofie“, 1934. 

În ansamblul său, concepția lui Dan Bădărău a evoluat de la o perspectivă 
raţionalist-idealistă — în unele lucrări de tinereţe — la una naturalistă şi materialist- 
dialectică, în perioada târzie a creaţiei sale. În majoritatea interpretărilor şi 
contribuţiilor personale de după 1944 valorifică perspectiva materialist-dialectică, 
şi aceasta mai ales în ce priveşte logica — domeniu predilect al activității sale — în 
cadrul căreia a susținut necesitatea interpretării dialectice a logicii tradiționale. 

Pe parcursul întregii sale opere, Bădărău a fost interesat mai ales de logica 
clasică, dar şi de relaţia ei cu alte tipuri de logici: logica matematică şi logica 
dialectică. Prima dintre ele — cea matematică — prin utilizarea simbolismului 
conferă claritate şi precizie. Totuşi, există riscul ca supralicitarea logicii simbolice 
să conducă la un formalism gol. Prin formalism gol se înțelege abandonarea 
conținutului, adică „magia semnelor“ cum o numeşte Bădărău, sau mai precis, 
supraevaluarea aspectelor extensionale (care țin de sfera conceptelor) şi aban- 
donarea treptată a celor intensionale (care țin de conținutul conceptelor)“. În logica 
simbolică propozițiile logice par a fi forme goale, private de conţinut, care îşi pot 
primi conţinutul de oriunde”. Formalismului logicii simbolice — pe care Bădărău nu 
încearcă să o elimine, ci numai să-i arate limitele — autorul român îi opune o 
perspectivă ce are ca element important ideea că logica tradițională a fost prea 
repede abandonată în favoarea logicii simbolice. Astfel, unele probleme ce păreau a 
fi exclusiv de domeniul logicii simbolice sunt revendicate pentru domeniul logicii 
tradiționale. Bădărău se referă la o logică a „formelor pline“, propunând ca 
exemplu logica hegeliană care ar deschide calea către o logică a materialismului 
dialectic, aceasta din urmă nefiind amenințată de pericolul formalismului gol. Noul 
tip de logică ar cuprinde logica simbolică şi pe cea clasică, (Bădărău nu precizează 
dacă acestea ar fi momente ale logicii dialectice, în maniera lui Hegel, sau în ce fel 
cele două tipuri de logică ar fi părți al logicii dialectice; aceasta probabil din pricină 
că el nu a elaborat niciodată o logică dialectică, ci a folosit doar dialectica în 
interpretarea unor opere filosofice sau în tratarea unor anumite teme), logica clasică 
având rolul de a feri logica simbolică de alunecare spre formalism. Logica 
dialectică ar avea rolul de a îmbina aspectul formal (tautologic şi imobil) cu cel de 
conținut (dinamic şi instructiv). Cu această ocazie, Bădărău introduce şi un concept 
specific acestui tip de logică: este vorba despre raționamentul a fortior. Deducţia, 
care în logica tradițională şi simbolică era considerată necreativă, este, potrivit 
autorului român, un demers cu valențe creative. Ea este şi tautologică şi creativă, 
aceste două caracteristici nefiind în opoziție, din vreme ce se referă la planuri 
distincte: tautologia ține de planul formal, iar creativitatea de planul conținutului. 
În logica dialectică raţionamentul a fortiori este tautologic, dar nu în sens formalist. 
Tautologia la nivel exclusiv formal (în logica simbolică) se bazează pe ceea ce 
Bădărău numeşte principiul identității abstracte, în timp ce la nivel dialectic este 
fundamentată pe principiul identităţii concrete”. În raţionamentul exclusiv formal 
trebuie păstrată identitatea abstractă a entităților logice: la nivel formal procesul 


4 Dan Bădărău, Critica unor concepții idealiste despre structurile logice, în „Cercetări 
filosofice“, nr. 3, 1959. 
5 În programul formalist al lui Hilbert, simbolul poate sta pentru orice. ' 
: La tautolgie deductive — le raissonement a fortiori, în Scrieri alese, vol. III. 
Ibidem. 


350 Istoria logicii şi logică sistematică 


logic nu va putea astfel progresa cu nimic dacă trebuie să rămână tautologic. Toate 
concluziile trebuie să decurgă din premise, iar orice nou enunț nu ar trebui să 
depăşească ceea ce este deja cuprins în premise. Insă în cazul raționamentului a 
fortiori din logica dialectică, între condiţie şi condiționat există nu numai o relație 
formală, ci şi una de conținut. La nivel formal, raționamentul a fortiori este 
tautologic; la nivelul conţinutului, acesta este creativ. În plus, condiția şi 
condiționatul sunt legate şi prin faptul că începutul lanțului deductiv este solicitat 
de sfârşitul acestuia, care este pus de la bun început. Se pare, deci, că tocmai 
condiționatul este cel care își dă condiţiile pentru realizarea sa. Această manieră de 
abordare aminteşte de logica hegeliană, în care finalul procesului dialectico-— 
speculativ este dat, în mod abstract, chiar de începutul procesului. Procesul logic îşi 
păstrează caracterul creativ din vreme ce, pe parcursul acestuia, sunt găsite legături 
formale, dar mai ales de conţinut între condiţie şi condiţionat. Maniera în care 
Bădărău explică acest tip de logică se potriveşte cu unele perspective asupra 
modului în care se desfăşoară cercetarea științifică pe baza unei ipoteze care trebuie 
dovedită şi are rol de condiţionat, deşi este dată de la început — sunt selectate 
anumite fapte care să o confirme sau nu. Faptele au rolul de condiţie care 
influențează condiționatul, dar sunt, la rândul lor influențate de acesta. De altfel, 
logica dialectică schiţată de Dan Bădărău are şi rolul de a fi utilă cercetării 
ştiinţifice. 

Acestea sunt coordonatele principale ale concepției lui Bădărău despre 
tipurile de logică. Totuşi, majoritatea studiilor sale au ca subiect teme ce ţin de logica 
clasico-tradițională, chiar dacă uneori abordarea este de tip dialectic. Principalele 
aspecte abordate de autorul român sunt formele logicii clasice — noțiunea, judecata, 
silogismul —, categoriile, definiţia, negația logică şi modalităţile. 

Cea mai originală contribuţie a lui Dan Bădărău în domeniul logicii o 
constituie interpretarea dată de el tabloului categorial al lui Aristotel”. Problema care 
se cerea soluționată era legată de metoda folosită de Stagirit pentru a găsi cele zece 
categorii. Interpretarea cea mai comodă — dar nefilosofică, prin urmare nepotrivită 
pentru un gânditor ca Aristotel — ar fi că acestea sunt adunate laolaltă, fără nici un fir 
conducător şi fără nici o sistematizare. Immanuel Kant îi reproşează lui Aristotel, în 
Critica raţiunii pure, faptul că a adunat aceste categorii fără a preciza principiul sau 
regula folosite. Potrivit lui Kant, Aristotel le-ar fi „adunat în grabă“ şi nu numai că nu 
a precizat principiul folosit, dar nici măcar „nu avea un principiu“. Dan Bădărău nu 
se referă la aceste aspecte, ci încearcă o abordare filosofică a problemei. Prin urmare, 
el presupune că Aristotel a avut o metodă — presupoziție plauzibilă, Aristotel fiind, 
totuşi, foarte pedant în gândire şi doritor să nu lase nici o problemă nelămurită — şi 
încearcă să o identifice. Inaintea sa, Adolf Trendelenburg propusese o interpretare 


8 Dan Bădărău se referă la o anumită tensiune ce există între formă și conţinut (materie) în 
cazul logicii formale. Depăşirea acestei tensiuni ar reprezenta trecerea către logica dialectică. Vezi 
L'individuel chez Aristote, Paris, Editions Boivin, 1926. 

? Constantin Noica arată că nu există, în afara interpretării lui Trendelenburg, o altă 
încercare mai originală decât cea a lui Bădărău de a găsi metoda folosită de Aristotel pentru a decela 
cele zece categorii. Vezi Constantin Noica, Pentru o interpretare a Categoriilor lui Aristotel, în 
Probleme de logică, vol. I, Bucureşti, Editura Academiei Române, 1968. 

'9 Immanuel Kant, Critica rațiunii pure, Bucureşti, Editura Iri, 1995, trad. Nicolae 
Bagdasar, p. 113. 

îndrăzneață: categoriile lui Aristotel sunt, de fapt, categoriile limbii greceşti. Deci, 
categoriile provin din gramatica grecească. Bădărău aduce două critici acestei 
perspective: în primul rând, gramatica grecească are mai multe părți de câte se 
regăsesc în tabloul categorial aristotelic. Mai mult, chiar, dacă nu acceptă teza lui 
Trendelenburg, Aristotel pare nu numai să fi ignorat aceste părți, dar să le fi ignorat, 
dintre acestea, şi pe unele extrem de importante. Dan Bădărău găseşte puțin plauzibilă 
această situaţie, teză ce poate fi susținută şi de faptul dovedit că Aristotel s-a ocupat şi 
de gramatică, retorică şi oratorie. Nu este imposibil, dar este extrem de improbabil ca 
Aristotel să nu fi ştiut sau să fi subevaluat cu bună ştiinţă importanța unor părți ale 
gramaticii greceşti. În al doilea rând, Dan Bădărău îşi exprimă îndoiala cu privire la 
unele similitudini care se fac între categoriile gramaticale şi cele aristotelice, deşi nu 
precizează clar în ce constau aceste îndoieli. Acestea două sunt argumentele sale 
pentru a justifica necesitatea unei alte interpretări a tabloului categorial lăsat de 
Aristotel. 

Autorul român ne spune, practic, că Aristotel nici nu a procedat empiric, 
nici nu a recurs la gramatică. Stagiritul ne-a spus ce sunt categoriile: sunt genurile 
sau atributele de ființă cele mai generale. Dar care sunt şi de ce tocmai acestea, iar 
mai apoi care este metoda folosită pentru a le găsi, Aristotel nu mai precizează. În 
plus, afirmă Bădărău, considerațiile aristotelice privitoare la categorii nici nu au un 
caracter sistematic, ca de exemplu cele despre silogism!!. Categoriile lui Aristotel 
nu alcătuiesc, în ansamblul lor, un sistem, dar nici nu sunt disparate şi adunate fără 
nici o regulă. Autorul român critică, de această dată, alte maniere de a construi 
tablouri categoriale, referindu-se la Platon, Kant și Hegel. În cazul lui Platon, 
categoriile, de fapt genurile supreme, sunt independente. Fiinţa e separată de cele 
două cupluri dialectice formate din Identitate-—Alteritate şi Stare-Mişcare. În cazul 
lui Kant, între categorii nu există nici un fel de trecere, ele par a fi separate. Kant 
afirmase că fiecare a treia categorie este sinteza primelor două, dar că acest fapt nu 
o face să fie un act mai puțin originar al intelectului. Între categorii nu par să existe 
legături, la fel cum nu pare a exista un fir deductiv. Acest fapt îl face pe Bădărău să 
afirme că aceste categorii nu au un resort interior şi că, de fapt depind de judecăţile 
logice care le condiționează. Argument puternic, din vreme ce Kant însuşi 
consideră că aceste categorii reprezintă predicate ale unor judecăți posibile. 
Îndoiala autorului român privitoare la „resortul interior“ al categoriilor pare 
îndreptățită: el nu sunt autonome, ci depind de judecăţile logice, prezentate de Kant 
chiar înaintea tabloului categorial. Ori, dacă aceste concepte sunt acte originare ale 
intelectului, ele nu ar trebui să depindă aşa de mult de nişte structuri logice. 
Această ultimă afirmaţie vine şi ea în spijinul autorului român. Bădărău se referă şi 
la Hegel, la care există trecere între categorii, deci şi o structură sistematică. Hegel 
deduce categoriile, dar în lanțul categorial există şi continuități generate, spune 
filosoful român, de structura triadică. Neîndoielnic, Hegel a absolutizat triada, ceea 
ce l-a condus adeseori la aşa numitele sofisme metodologice". 


1! Vezi Dan Bădărău, Categoriile lui Aristotel, în Scrieri alese, vol. |. 
12 Pentru lămuriri, vezi Alexandru Surdu, F ilosofia modernă, Bucureşti, Editura Paideia, 
2002, p. 169 şi passim. i 

Dan Bădărău consideră că Aristotel a dispus de un principiu dialectic în 
elaborarea tablei categoriilor, dar nu l-a formulat explicit şi l-a încălcat deseori. 
Dintre cele zece categorii cel puțin şase se pot grupa în diade dialectice: cantitate- 
calitate, spațiu-timp, acțiune-—pasiune. Aceste categorii alcătuiesc un nucleu tare al 
tabloului. Dintre celelalte patru rămase, substanța, afirmă Bădărău, reprezintă o 
reminiscență platonică. Ea ar fi analogul Fiinţei, care este primul gen suprem dintre 
cele cinci prezente în dialogul Sofistul. Substanța nu are un loc între celelalte 
categorii, ea nefiind atribut, precum sunt toate celelalte, ci subiect; nu se spune 
despre celelalte, ci acestea toate despre ea. Mai mult substanța este izolată de restul 
categoriilor, neadmițând contrariu. Dacă Aristotel a folosit un principiu dialectic — 
ceea ce este destul de probabil dacă sunt avute în vedere cele trei diade — atunci el 
n-ar fi trebuit să introducă în tabloul categorial ceva ce nu admite contrariu, adică 
nu poate forma o diadă. Bădărău caută, însă, o posibilitate de a pune substanța în 
legătură cu o altă categorie. Este vorba despre relativ. Acesta nu formează un cuplu 
dialectic cu substanța, dar este în legătură cu substanța, dacă aceasta este 
considerată ca absolut. Oricum acest cuplu substanță — relativ este mai puțin 
reprezentativ pentru metoda lui Aristotel. În plus, categoriile relativului, posesiei şi 
poziției strică unitatea tabloului şi sunt deseori abandonate de Stagirit. Ultimele 
două sunt mai amănunțit tratate de Bădărău”. Ele par a duce cu sine unele 
dificultăți, din vreme ce au domenii sau zone comune cu alte categorii. Ba mai 
mult, întreg, domeniul poziţiei, de pildă, ar părea anexat la alte categorii (calitate, 
relativ şi cantitate). Această categorie poate aduce cu sine şi scindări în alte 
categorii, afirmă Bădărău. Toate aceste aspecte nu au neapărat conotaţii negative, 
adică nu reprezintă o critică la adresa lui Aristotel. Prin ele sunt deschise probleme 
importante, cum ar fi aceea a comunicării intercategoriale: sunt categoriile genuri 
supreme de Fiinţă care nu au nimic în comun? au ele părți comune? În plus, susține 
Bădărău, la o cercetare mai atentă a tabloului categorial se observă că nu toate 
categoriile sunt originare, ci unele sunt secundare, mai îndepărtate de grupul major 
şi altfel grupate. De fapt, se constată că împărțirea în diade nu este strictă, deoarece 
categoriile pot fi grupate şi altfel. Un argument oferit de autorul român este că 
această diadă are un statut nu foarte stabil din pricină că la Aristotel nu avem de-a 
face cu acoperire perfectă între logic şi ontologic. Stagiritul face deseori schimbări 
de planuri, ceea ce generează schimbări de interpretare". Deşi diadele dialectice 
sunt izolate, totuşi, fiecare dintre ele vădeşte coprezența a două concepte care se 
coordonează reciproc. Acest fapt dovedeşte că gândirea greacă — şi cea aristotelică 
prin excelență — era una a cuplurilor opozitive. Se pare, deci, că aşa cum spune şi 
Constantin Noica!5, Aristotel, în alcătuirea tabloului categorial, a acționat în 
virtutea unei dialectici naturale, foarte firească pentru gândirea greacă a acelei 
perioade. Este exact ceea ce susține şi Dan Bădărău, când afirmă că motorul care 
susține demersul Stagiritului este presentimentul unei logici dialectice. 


B Vezi Dan Bădărău, Cu privire la categoriile lui Aristotel. Addenda, în „Revista de 
filosofie“, nr. 3, 1965. 
14 Idem, Cuplul dialectic în logica lui Aristotel, în „Revista de filosofie“, nr. 8, 1965. 
15 ; 
Op. cit. 

O altă temă importantă ce se regăseşte tratată amănunțit în operele lui Dan 
Bădărău o reprezintă formele logicii tradiționale — noțiunea, judecata şi silogismul. 
Prin intermediul acestor forme, logica tradițională — care nu are un caracter 
exclusiv formal — are rolul de a reflecta aspectele lumii. Dan Bădărău apreciază, 
deci, că logica tradițională face apel la forme de reflectare diferite de formele 
logicii simbolice şi de cele ale logicii speculative!€. Astfel, noțiunea sau conceptul 
nu se reduce la aspectul său simbolico-lingvistic sau convențional; ea nu este 
arbitrar constituită”, ci rezultatul activității de cercetare ştiinţifică prin intermediul 
căreia se caută elemente generale pe care realitatea le înfăţişează. Gândirea care 
reflectă această lume obiectivă, şi o face prin intermediul noțiunii sau conceptului, 
reprezintă actul prin care obiectul este surprins în esența sa. Căutarea acestei esențe 
reprezintă chiar definiția care, prin faptul că nu este arbitrară, are caracter de 
obiectivitate, fiind cea prin care esența reală a lucrului este reflectată în gândire. În 
procesul elaborării definiției intervine cercetarea ştiinţifică propriu-zisă, prin care 
trebuie precizate cât mai clar atât sfera cât şi conținutul noțiunii. După cum se 
observă, cel puțin la acest nivel, ştiinţa şi logica (în calitate de disciplină filosofică, 
deci logica în accepţia tradițională, nu simbolică, aceasta din urmă având tendința 
să se separe de filosofie) sunt în strânsă legătură, idee care oglindeşte convingerea 
lui Bădărău că ştiinţa şi filosofia trebuie să se angajeze într-un dialog, cât mai 
eficace pentru ambele. Revenind la problemele legate de sfera şi conținutul 
noțiunii, trebuie precizat că din moment ce demersul ştiinţific nu este încheiat, pe 
măsură ce ştiinţa progresează, noțiunile de care dispunem câştigă permanent fie la 
nivelul sferei sau conținutului. Noţiunea se poate lărgi sau restrânge (extensional) 
sau se poate preciza sau edulcora (la nivelul sensului). Cercetarea ştiinţifică are ca 
rezultat modificarea noţiunilor, ceea ce conferă acestora un caracter mobil. 
Noţiunile pot evolua, şi de obicei o fac prin îmbogățirea sferei şi precizarea 
conţinutului. Conţinutul noţiunii este elastic, nu se poate fixa exact limita notelor 
ce pot fi precizate. Faptul acesta duce la diferența dintre comprehensiunea actuală 
a unei noțiuni — şi anume toate notele pot fi enumerate la un moment dat, note 
descoperite, cum s-a lămurit deja, prin cercetarea ştiinţifică — şi cea virtuală — 
nedeterminată, reprezentată de toate corelaţiile logice imaginabile sau, mai precis, 
toate posibilitățile, neinterzise de rigorile logicii, pe care le are comprehensiunea 
noțiunii de a se preciza. Sfera noțiunii, la rândul său, este virtual nelimitată” şi la 
acest nivel ştiinţa putând descoperi oricând „zone“ asupra cărora sfera unei noţiuni 
să se poată extinde. 


lé Pentru distincţia între cele trei tipuri de forme logice, vezi Alexandru Surdu, Cuvânt 
introductiv, la Ludwig Wittgenstein, Tractatus logico-philosophicus, Bucureşti, Editura Humanitas, 1991, 
pp. 25-30 şi passim. 

7 Dan Bădărău a criticat nominalismul pentru supralicitarea pe definiția ostensivă. Vezi Sur 
la definition et con caractere d'objectivite, în „Revue des Sciences Sociales, scrie de Philosophie- 
psychologie“, nr. 1, 1962. 

a Virtualitățile noțiunilor I, în „Minerva“, nr. 1, 1927. 

19 Mai puțin în cazul noțiunilor individuale, care au sferă dată o dată pentru totdeauna. Vezi 
Ibidem. 

În discuţia despre noţiune Dan Bădărău foloseşte frecvent conceptul de 
„nelimitare virtuală“, care se cere fixat. Conţinutul şi sfera au un câmp virtual 
nedefinit, dar aceasta nu înseamnă că el este și infinit. Mai exact, distincția este 
dată prin considerarea infinitului ca actual şi a nedefinitului ca posibil. De aici şi 
„nelimitarea virtuală“, adică situaţia în care limitele există, dar ele nu se întrezăresc 
încă”. S-ar părea deci, că problema legată de o oarecare mobilitate a sferei şi 
conținutului noțiunii nu e doar de natură logică, ci ţine şi de epistemologie, limitele 
cunoaşterii ştiinţifice constituind originea limitelor ce se pot da conceptelor de care 
gândirea umană dispune. Problema care s-ar putea ridica la acest nivel ţine de 
raportul între sferă şi conținutul unei noțiuni. 

Nu este precizat în lucrările lui Bădărău în ce măsură el este de acord cu 
raportul de proporționalitate inversă sferă — conținut şi anume prin precizarea un 
note, deci prin fixarea mai clară a conţinutului, sfera se reduce, şi invers, dacă sfera 
se extinde, conţinutul devine mai vag, pentru a permite introducerea sub o noțiune a 
noilor elemente. Oricum, concepția propusă de autorul român lasă deschisă o astfel 
de interpretare, din vreme ce şi sfera şi conținutul sunt elastice, deci pot evolua în 
ambele sensuri şi, în plus, ele sunt virtual nelimitate. 

Din aceste considerații transpare preferința lui Bădărău pentru realismul 
filosofic. El respinge caracterul arbitrar sau convențional al noțiunilor şi critică 
nominalismul pentru supraevaluarea definiţiilor ostensive, din vreme ce pentru 
fixarea acestora dispunem de instrumente logice şi ştiinţifice. 

Teoria judecății este elaborată de Dan Bădărău tot de pe poziții realiste. 
Presupoziția ontologică explicită este că fenomenele au dincolo de ele principii 
eficace, evenimentul petrecându-se „datorită intersecţiei lucrurilor“. În acelaşi 
timp, cunoaşterea este actul semnificant, şi ea presupune existența unui semn şi a 
unui semnificat. Semnul are rolul de a releva semnificatul, dar, în acelaşi timp, 
acest semn este semnificant şi rezultat sau consecință al unui fapt al lumii exte- 
rioare. Acesta din urmă, numit ocazie, se actualizează la nivelul unei manifestări 
(fenomen). Deci, din perspectivă ontologică, obiectul în sine generează fenomenul, 
acesta din urmă având nu rolul de a se înfățişa pe sine, ci tocmai de a arăta obiectul 
care este dincolo de el, fiind substanţial şi, în acelaşi timp, principiu al fenome- 
nului. Această structură, mutată la nivelul cunoaşterii dezvăluie relația semnificant 
— semnificat şi funcția semnificantă a cunoaşterii. 

Forma originară sub care se înfăţişează cunoaşterea este judecata. Aceasta 
este de două tipuri: atributivă şi existenţială. În al doilea caz ea nu presupune 
alteritatea, şi se rezumă la a afirma o prezență, în timp ce, în primul caz, afirmă sau 
neagă o co-prezență a doi diferiţi, atributul fiind cel ce distinge un lucru de altul, îl 
semnifică, fiind semn pentru acesta. Semnul şi semnificatul se intercondiționează în 
judecata atributivă, aceasta fiind regresivă, mergând de la semn (aparență) la 
semnificat. Semnificatul nu este numai un lucru-în-sine Kantian'7- absolut şi ascuns —, 
ci este revelat de către cunoaştere prin semn (care este relativ). Teoria judecății este, 


20 Idem, Virtualitățile noțiunilor 11, în „Minerva“, nr. 2, 1927, 


2! Idem, Du jugement comme acte signifiant, F. Rot & Cie — Lausanne Librairies-6diteurs, 
1944, p. 11. 
%2 Idem, /niroducere la teoria judecății, în „Ethos“, nr. 1—2, 1945. 

prin urmare, sursa problemei ontologice a ființei deoarece vizează degajarea 
semnificatului (lucrul) prin semn. Cunoaşterea ar fi deci anterioară ființei. Problema 
logicii este de a lămuri modul în care, prin judecată, se trece, în mod valid, de la ceva 
la ceva diferit, mai precis, de la subiectul logic la atributele care îl dezvăluie. Bădărău 
susține că subiectul şi atributele sale sunt de la sine în legătură, nu pot fi separate (sunt 
coprezente), legătura lor este directă şi anterioară judecății care foloseşte copula 
„este“, În ceea ce priveşte teoria judecății, Bădărău se referă şi la problema judecă- 
ților universale şi particulare”, arătând că ambele dovedesc indeterminare la nivelul 
existențial-faptic (chestiunile factuale fiind de domeniul dialecticii, nu al logicii 
formale; deci, judecata, la acest nivel, ar trebui interpretată dialectic). Contribuția 
fundamentală a lui Bădărău în ce priveşte teoria judecății se regăseşte însă în lucrarea 
ce poate fi considerată opus magnum a sa, Du jugement comme acte signifiant 
(publicată în 1944 şi netradusă până astăzi în limba română). Lucrarea se axează pe 
aspecte logice, dar se extinde şi la teoria cunoaşterii şi ontologie, fiind o cercetarea 
istorico-sistematică a problemei judecății prin intermediul căreia se propune un punct 
de vedere original, decelabil chiar din titlu. Astfel, el se referă la judecată ca „act“, iar 
nu doar ca simplă descripție, şi aceasta din perspectiva logicii tradiționale. Ulterior, în 
filosofia analitică anglo-saxonă, se va impune teoria „actelor de vorbire“ care, chiar 
dacă nu are multe în comun cu ideile lui Bădărău, accentuează şi ea pe conceptul de 
„act“, care nu este, nici aici, doar simplă descripție. Lucrarea are coloratură realistă, 
cunoaşterea umană bazându-se „pentru totdeauna pe credința într-un univers care ne 
este dat“ şi care „se manifestă față de noi prin apariții“. Din punct de vedere onto- 
logic, „în spatele a ceea ce este perceput“ există „obiecte-substanțe incognoscibile““ 
care se lasă „distinse indirect prin substanțele cunoscute“25, Cunoaşterea este act 
semnificant şi orice astfel de act presupune un obiect (semnificat) şi un semn, acesta 
din urmă fiind rezultat al unui „fapt al lumii exterioare“ care este ocazia sa, dar şi 
„marcă a actualizării unui lucru într-una dintre manifestările sale“. Semnul indică 
ocazia sa iar „actul de semnificație pune, într-o comuniune sintetică, un tot solidar, el 
se actualizează într-o unitate care este coprezența“”6. Bădărău porneşte analiza sa de la 
problema atribuirii, încercând să arate cum este aceasta posibilă în cadrul judecății. 
Această transpunere a aceluiaşi în altul se face, la Platon, prin transformarea opoziției 
contradictorii între acestea în opoziție contrară simplă (prin care Ideile se amestecă şi, 
astfel, este posibil contactul şi atribuirea lor). Problema atribuirii câştigă în claritate o 
dată cu filosofia lui Aristotel, care considera că fundamental pentru substanță este de a 
primi atribute contrare şi că, în cazul atribuirii în care subiectul şi atributele au o 
legătură internă şi necesară, atributele aparțin „quiddității“ subiectului. În plus, 
pomind de la principiul dictum de omni et nullo, Bădărău arată că transpunerea unui 


23 rp; 
Ibidem. 

2 Idem, Despre indeterminație la judecățile particulare, în „Cercetări filosofice“, nr. 1, 
1956. 

25 Idem, Du jugement comme acte signifiant, ed. cit., p. 9. 

26 Ibidem, p. 11. 

27 Ibidem, p. 11 

28 Anton Dumitriu, Istoria logicii, vol. IV, ed. cit., p. 374 

predicat al atributului la subiect, în concepția lui Aristotel, presupune posibilitatea 
atribuirii. Atribuirea, consideră el, „este un act fundamental şi, în acelaşi timp, 
elementar, al gândirii“. De importanță majoră în ceea ce priveşte judecata este 
problema copulei a fi, care afirmă fiinţa subiectului fie intrinsec, în judecata exis- 
tenţială, fie în relație cu alte moduri de existență, în celelalte judecăți. Judecata 
instituie alteritatea şi face trecerea de la acelaşi la altul, şi „este de ajuns să vedem o 
Judecată de această natură în principiul identității... pentru ca evidența lui să devină 
suspectă’, Bădărău soluţionează problema prin referire la Hegel, arătând că judecata 
nu presupune contradicția celor două componente, deci teza şi antiteza hegeliene, ci 
numai faptul că predicatul este altul decât subiectul, acest altul putând fi şi genul 
superior subiectului. Concluzia acestei părți este că, în cazul judecății, avem de-a face 
cu o unitate a gândirii, sarcina logicii fiind „de a determina condiţiile actului spiritului 
care pune în raport diversul“”!. Bădărău se ocupă şi de relația limbaj-gândire, arătând 
că limbajul este un instrument logic, dar că prin cuvânt este gândit un lucru, nu 
conceptul său, astfel interesul căzând pe cuvântul concret, nu numai pe abstracția 
conceptuală. Cuvintele au semnificație logică, neidentificabilă cu cea a conceptelor, 
care trebuie definită. Bădărău respinge separația logicii de limbaj, dar arată că 
expresia gândirii (limbajul) şi gândirea nu sunt identice. El analizează, aici, legătura 
Judecăţii cu expresia ei, propoziția, arătând caracterul artificial al celei din urmă, o 
discuţie asupra limbajului separat de logică fiind incorectă, aceasta mai cu seamă că 
„orice grup fonetic ... denotă o apetență nedefinită pentru semnificație“. Gândirea și 
expresia ei trebuie să dea seamă de anume condiţii de inteligibilitate şi să aibă ca 
finalitate cunoaşterea, nu numai analiza discursului. Judecata ca act semnificativ 
realizează această cunoaştere, iar ea nu mai este legată de expresia ei formală 
(Bădărău propune eliminarea copulei), ci numai de prezența şi coprezența lucrurilor 
(la nivel ontologic). La nivelul cunoaşterii ştiinţifice, actele semnificative trebuie 
utilizate în cadrul unei ştiinţe care răspunde întrebării „ce este lucrul?“, de vreme ce 
cartezianismul — care avansa ideea unei lumi a configurației şi mişcării, deci şi o 
ştiinţă a lui „unde este lucrul“ — a eşuat în incertitudinea demonstrată de Heisenberg, 
Tot în cadrul teoriei judecății Dan Bădărău s-a referit şi la problema inde- 
terminării judecăților particulare. Pornind de la teza că şi judecata universală şi cea 
particulară fac parte din cea formală, el argumentează că ambele sunt indeterminate 
din punct de vedere existențial. Judecata universală poate fi echivalentă cu cea 
particulară, aceasta din urmă neavând vreo coordonată existențială ce lipseşte 
primeia. Miza argumentării este de a arăta că existenţialul nu poate diferenţia cele 
două tipuri de judecăți, din vreme ce posibilul şi factualul nu fac parte din logica 
formală, ci din cea dialectică”. Tezele de acest fel pot constitui un nou argument 
pentru a susține existența unei strânse legături între logica formală şi cea dialectică. 


2 Dan Bădărău, Du jugement comme acte signifiant, ed. cit., p. 51. 
3% Anton Dumitriu, [storia logicii, vol. IV, ed.-cit.,p. 373. 

51 Dan Bădărău, Du jugement comme acte signifiant, ed. cit., p. 156. 
32 Ibidem, Du jugement comme acte signifiant, ed. cit., p. 230. 


3 Ibidem, Despre indeterminaţie la judecățile particulare, în „Cercetări filosofice“, nr. 1, 
1965. 

În problema silogismului, Bădărău a susținut, tot împotriva lui Descartes, 
ideea că această formă a logicii tradiționale deşi tautologică, nu este sterilă, deci 
nici inutilă. Într-o perspectivă dialectică, el arată că, în silogism, între compo- 
nentele disparate care sunt judecățile separate, se încearcă găsirea unei unități”. 
Silogismele sunt procese logice ce reflectă realul şi dialectica lui, având un caracter 
fixat de practica umană, iar determinismul lumii reale se regăseşte în ele”. 

În plus, rigoarea logică este permanent subordonată scopului de a găsi 
adevărul, iar procesele logice nu sunt construcții libere sau arbitrare — ca în cazul 
asocierii ideilor — care sunt private de orice fel de finalitate”. 

În ce priveşte problema dublei negaţii, precizând că aceasta funcționează 
neutralizant numai în unele domenii, neprecizate clar de către logicieni. Logica 
aristotelică se arată aici limitată, limbajele naturale punându-i probleme pe care 
numai logica dialectico-speculativă a lui Hegel le-ar putea rezolva”. Rolul negației 
în logică este diferit de cel al semnului „—“ (minus) din matematici, ea neinstituind 
o entitate simetrică față de un mediu. Astfel, Bădărău interzice practicarea unei 
logici plurivalente, neexistând un mediu între fals şi adevărat. Negaţia are efecte 
diferite aplicată subiectului, verbului (implicit: copulei) sau atributului şi este direct 
legată de principiul terțului exclus. Ea este cea care deschide sfera potențelor, a 
indeterminaţiei conceptelor şi a modalităţilor logice”. Dintre acestea, posibilul, 
care nu este un mediu între necesar şi imposibil, are caracter logic, gradual şi este 
diferit de potență, care are caracter ontic şi e legată de un eveniment pozitiv ce are 
virtualitate efectivă (confundarea lor duce la trivalență şi este interzisă deoarece 
modurile cu care acestea formează cupluri dialectice, adică actul şi imposibilul, nu 
sunt identice, deşi ar trebui să fie astfel dacă posibilul şi potența ar fi identice). 
Astfel, potenţa ţine de lumea reală şi reprezintă o nelimitare ontologică cu caracter 
pozitiv (lucrurile se pot petrece astfel) şi generează, la nivel logic, limitarea, adică 
posibilitatea, care are caracter negativ (nu se poate anticipa ceva anume). Distincția 
este valorificată în problema viitorilor contingenți”, care pare să anuleze 
universalitatea principiului terțului exclus. Bădărău consideră că problema se pune 
la nivel de re, fiind avut în vedere un fapt anume. Astfel, ar fi vorba despre potența 
unui fapt de a se realiza, chestiune legată numai secundar de cunoaştere, şi implicit 
de posibilitate. Potenţa este unilaterală, este aspirație spre ființă în anumite forme 
determinate (ontologic: este vorba despre materia care are determinaţii în 
potență“?), în timp ce posibilul este întotdeauna bilateral („posibil să da“ şi „posibil 


34 Idem, Le syllogisme et la probleme de la véracité des premises, în L'homme e! la société 
contemporaine, Bucureşti, Editura Academiei Române, 1963. 

35 Idem, Despre raționamentul silogistic, în Scrieri alese, vol. II. 

% Problema cauzalităţii şi finalităţii în logică este tratată de Dan Bădărău în Cauzalitate şi 
finalitate în logică, în „Viaţa românească“, vol. III, 1926. Perspectiva propusă este mai degrabă una 
metafizică, prin urmare de interes mai redus pentru studiul de față. 

3 Idem, Dubla negaţie în vorbirea curentă I, în „Cercetări filosofice“, nr. 1, 1958. 

38 Idem, Propozițiile de adevăr şi modalitatea, în Probleme de logică, vol. I, Bucureşti, 
Editura Academiei Române, 1968. 

3 Idem, Posibil şi potență, în „Revista de filosofie“, nr. 2, 1975. 

“ Idem, Essai sur la prognose, în „Revue roumaine de sciences sociales, serie de 
Philosophie et logique“, t. 10, nr. 1, 1966. 

să nu“), nu există niciodată şi nu se constituie ca o a treia valoare de adevăr“. 
Problema viitorilor contingenţi nu afectează, prin urmare, bivalența, din vreme ce 
ține nu de logica pură, ci de fapte“. Distincția posibil-potență și considerațiile 
despre viitorii contingenţi sunt folosite de Bădărău şi pentru distingerea previziuni 
de preştiință. Prima ţine de cunoaşterea legilor universale, urmăreşte legile naturii 
fondate pe postulatul repetiției evenimentelor şi este de domeniul esenţelor 
anistorice. Cealaltă reprezintă cunoaşterea anticipată a unui fapt individual istoric 
şi se desfăşoară în domeniul actualizării unor potențe ale materiei (în sensul aris- 
totelic al termenului). Preştiința, care este a individualului, este inaccesibilă omului 
şi nu este nici falsă, nici adevărată. Ştiinţa caută legi generale, dar scapă 
individualul, şi reuşeşte să ofere previziuni care țin de cunoaşterea posibilă şi de 
anticiparea legăturilor necesare şi atemporale dintre lucruri. Ştiinţa caută preştiința, 
adică ştiinţa despre individuale, dar le reduce pe acestea la legi atemporale şi 
dizolvă preştiința în previziune. Astfel, cunoaşterea evenimentelor viitoare, 
contingente, care ar reprezenta preştiința, rămâne nerezolvată“. 

Contribuțiile lui Dan Bădărău merg, astfel, pe două direcții: în primul rând, 
este vorba de o precizare clară a domeniilor de aplicativitate a celor trei tipuri de 
logică: tradițională, simbolică şi dialectică, astfel încât să se elimine reducţionismul 
sau „încălcările“ granițelor, în al doilea rând, logica nu trebuie redusă la o înşiruire 
arbitrară de forme goale. Din acest motiv, stabilirea unor legături clare între tipurile 
de logică poate nuanța distincția formă-conţinut, arătând şi puternica legătură 
dintre ele, nu numai clivajul radical. 

“Logica dinamică a contradictoriului 
la Ştefan Lupaşcu 


Elena BONDOR 


2.1. Date biografice 


Născut la 11 august 1900 la Bucureşti, Ștefan Lupaşcu aparține unei vechi 
familii originare din Basarabia, care a deținut domenii la laşi la începutul secolului al 
XIX-lea şi la Bacău h începutul secolului al XX-lea; primeşte educaţia în familie până 
la vârsta de 13 ani, apoi urmează cursurile liceului „Sfântul Gheorghe“ din Bucureşti 
(1913-1915); în anul 1916 se stabileşte în Franța, împreună cu familia; face studii 
secundare la liceul „Buffon“ din Paris, finalizate cu examenul de bacalaureat, în 1920; 
obține licenţa la Sorbona în anul 1928 şi certificate în domeniile matematicii, fizicii şi 
biologiei; în anul 1935 susține, la Sorbona, teza de doctorat cu titlul Du Devenir 
logique et de l'Affectivite, sub îndrumarea lui Abel Rey, lucrare publicată în acelaşi an, 
în două volume (vol. I: Le dualisme antagoniste et les exigences historiques de l'esprit 
şi vol. I: Essai d'une nouvelle théorie de la connaissance), la Editura Jean Vrin, 
împreună cu teza complementară La Physique macroscopique et sa Portée philo- 
sophique;, la 12 martie 1947 este naturalizat francez; între anii 1946-1956 este cerce- 
tător la Centre National de la Recherche Scientifique din Franța (CNRS), instituție pe 
care este obligat să o părăsească în urma etichetării scrierilor sale drept inclasabile; în 
1952 candideaze, fe re succes, la College de France; decedeaze la 7 octombrie 1988, la 
Paris. 

Activează, în calitate de membru, în diverse asociaţii, societăți, academii şi 
redacţii ale unor reviste: Asociaţia Hyperion din Paris (împreună cu Mircea Eliade); 
Societatea Franceză de Filosofie, Societatea Franceză de Estetică, Grupul Francez de 
Istorici ai Ştiinţei, Academia Româno-Americană (membru de onoare), Centrul Inter- 
național de Cercetări şi Studii Transdisciplinare (membru fondator, în 1987); Acade- 
mia Română (membru post-mortem, din 1991); redactor la „Revue philosophique“; 
membru în Comitetul de redacție al revistei „Ring des arts“ (organ al Centrului de 
Artă Contemporană, Zürich), membru în Consiliul de redacție al revistei „3° MIill€- 

naire“; în anul 1953 este învestit cu gradul de Ofițer al Academiei Educaţiei Naţionale 
din Franța; în anul 1984 primeşte premiul Academiei Americane de Arte şi Ştiinţe. 
Colocvii, conferințe şi dezbateri dedicate în Franța şi în România operei lui 
Ştefan Lupaşcu: „Colloque — débat sur l'oeuvre de Stéphane Lupasco“ organizat de re- 
vista „3° Millénaire“ şi Asociaţia «Hyperion», 24 aprilie 1982, Universitatea Paris 1, 
Panth&on-Sorbonne; Journée d'études sur la logique antagoniste de Lupasco: „Pour un 
apprentissage du contradictoire“, dezbatere organizată de Asociaţia Franceză de 
Psihologie Umanistă, 25-27 noiembrie 1983, Paris; Simpozion „Ştefan Lupaşcu“ 
organizat de Academia Română, 24 septembrie 1993, Bucureşti, Congres internațio- 
nal „Stéphane Lupasco — L'homme et l'oeuvre“, derulat la Institutul Franței, 13 martie 
1998, sub patronajul Centrului Cultural Român, al Serviciului Cultural al Ambasadei 
României din Franța şi al Centrului Internațional de Cercetări şi Studii Trans- 
disciplinare, cu concursul Academiei de Inscripții şi Litere din Paris, Conferință Inter- 
națională „Ștefan Lupaşcu 2000“, 16 octombrie 2000, prilejuită de aniversarea cente- 
nară a lui Lupaşcu, organizată la laşi de Academia Română, Fundaţia Internaţională 
„Ștefan Lupaşcu“ pentru ştiinţă şi cultură şi Universitatea „Al. I. Cuza“ din Iaşi. 


2.2. Filosofia în viziunea lui Ştefan Lupaşcu 


Comentatorii au deosebit în opera lui Lupaşcu trei etape majore!. Este vorba, 
mai întâi, de etapa marcată de scrierea Du Devenir logique et de I'Affectivite”, în care 
este enunțat pentru prima oară principiul antagonismului. În lucrare sunt deja prezenți 
termenii „cheie“ utilizați în configurarea concepției despre lume: actualizare şi 
potențializare, extensitate şi intensitate. Acest din urmă cuplu va fi exprimat ulterior 
mai mult în termenii omogenității şi eterogenității, altfel spus ai identității şi 
diversității. A doua etapă se asociază cu lucrarea L Experience microphysique et la 
Pensée humaine”, în care autorul propune o veritabilă viziune „cuantică“ asupra lumii. 
Cu volumul Le principe d'antagonisme et la logique de l'énergie debutează a treia 
etapă a gândirii lui Lupaşcu. Principiul antagonismului este acum punctul de la care se 
pleacă în încercarea de axiomatizare a logicii energiei. Până în 1951, el fusese mai 


! Dominique Terre-Fornacciari, Lupasco, Stéphane. 1900-1988, în: Dictionnaire des philo- 
sophes, K-Z et Index, P.U.F., Paris, 1984, pp. 1819-1821; Basarab Nicolescu, Le tiers inclus. De la 
physique quantique à l'ontologie, în: Stéphane Lupasco. L'homme et l'oeuvre, sous la direction de Horia 
Bădescu et Basarab Nicolescu, Éditions du Rocher, Monaco, 1999, pp. 113-114. 

? Lucrare apărută la Librairie Philosophique Jean Vrin, Paris, 1935 şi reeditată de aceeaşi 
editură în anul 1973. 

a Apărută prima oară la Bucureşti, în 1940, la Editura Fundaţiei Regale pentru Literatură şi 
Artă, a doua ediţie apare la P.U.F., Paris, în 1941; Editura Rocher reeditează lucrarea în 1989, cu o prefață 
de Basarab Nicolescu; traducerea în limba română a lucrării, realizată de Vasile Tonoiu după ediţia în lim- 
ba franceză editată de Fundaţia Regelui Carol al II-lea în 1940, apare la Editura Ştiinţifică în anul 1992. 

* Stephane Lupasco, Le principe d'antagonisme et la logique de l'énergie (Prolégomènes à 
une science de la contradiction), Hermann et Cie, Paris, 1951; ediția a doua apare la Éditions du 
Rocher, Monaco, 1987. 

curând un „punct de sosire“, la care autorul a ajuns prin punerea în discuție atât a 
datelor ştiinţei contemporane, cât şi a unor cunoscute curente filosofice. În lucrarea 
menţionată este enunțat pentru prima oară principiul terțului inclus (sau starea T), 
veritabilă culme a reflecției lupasciene. 

Celelalte scrieri ale filosofului constituie fie aplicaţii ale rezultatelor logice şi 
filosofice la diverse domenii ale cunoaşterii, fie încercări de explicitare a ideilor care, 
din cauza caracterului abstract şi întotdeauna eclectic, riscau să fie prea puţin înțelese. 
Dintre lucrările din prima categorie fac parte aplicaţiile la domeniul sociologiei 
(Psychisme et sociologie, 1978), la cel al artei (Science et art abstrait, 1963), la acela 
al eticii (L'Homme et ses trois éthiques, în colaborare cu Solange de Mailly-Nesle şi 
Basarab Nicolescu, 1986), la cel al psihologiei şi al psihanalizei (L'univers psychique. 
La fin de la psychanalyse, 1979). Scrierile în care clarifică şi aprofundează ideile pe 
care le susține sunt: Les trois matières, 1960; L'Energie et la Matière vivante. 
Antagonisme constructeur et logique de l'hétérogène, 1962, Qu'est-ce qu'une 
structure?, 1967; L'Energie et la Matière psychique, 1971 etc. 

Ştefan Lupaşcu repune în discuție, încă din teza de doctorat, teme importante 
ale filosofiei şi, deopotrivă, ale științei. El încearcă o asociere intimă între filosofie şi 
Ştiinţe, urmărind idealul grec al unității acestora. Noua şi aparent complicata viziune 
asupra lumii propusă ar putea părea o imensă reverie dacă nu ar contrazice-o sursele 
filosofice şi ştiinţifice solide utilizate în elaborarea propriului sistem. 

Principalele concepte care alcătuiesc eşafodajul filosofiei propuse de Ştefan 
Lupaşcu sunt contradicția, materiile-energii, cuplurile contradictorii extensitate-inten- 
sitate (omogenitate-eterogenitate) şi actualizare-potențializare, Starea T (sau terțul 
inclus), sistemul şi structura, dialectica. 

În primele lucrări, autorul trasează schița unui program filosofic inedit, 
derutant prin îndrăzneala ideii care îi serveşte drept punct de plecare. El are certi- 
tudinea că „spiritul nu se manifestă decât printr-o fugă sau o transcendere continuă şi, 
fără îndoială, asimptotică a unei dualități de realități sau de ordini antagoniste, pe care 
noțiunile de extensitate şi de intensitate le simbolizează cel mai bine, în timp ce 
această dualitate, de esență pur logică, epuizând singură toate câmpurile existen- 
țialității, constituie natura însăşi a acestui spirit“€, Dualismul antagonist semnifică, 
pentru Lupaşcu, contradicţia dinamică dintre două noţiuni energetice, extensitatea şi 
intensitatea, a căror generalitate filosofică o dezvăluie plecând de la datele fizicii. Este 
adevărat că cei doi termeni au primit varii interpretări în filosofie: dualismul a fost 
conceput fie ca un paralelism, fie a fost dizolvat într-un monism, prin conceperea unui 
al treilea termen, fie unul din termeni a fost sacrificat. Toate acestea plasează 
antagonismul într-un plan secund, „susceptibil de a elimina caracterul constitutiv 
contradictoriu al noțiunilor de extensitate şi intensitate“. 

Intuiţia contradicției, valorificată de autor în dezvoltarea propriei filosofii, a 
fost considerată mai degrabă un „seism“ în stare să răstoarne tot ce construise filosofia 


$ Sursele filosofice folosite sunt concepțiile unor autori precum Aristotel, Descartes, 
Leibniz, Kant, Hegel, Schopenhauer, Bergson etc., iar sursele ştiinţifice sunt fizica clasică şi modernă, 
biologia si psihologia contemporane. 
é Stéphane Lupasco, Du Devenir logique et de l'Affectivité, vol. |, Le dualisme antagoniste, 
Librairie Philosophique J. Vrin, Paris, 1973, p. 5. 
7 Ibidem, p. 23. 

până la el, iar nu o exageraref. Ideea unui dualism contradictoriu imanent și existenței, 
şi spiritului este clarificată de Benjamin Fondane simplu şi într-un stil seducător: 
filosofia contradicției „îi răpeşte principiului contradicției suveranitatea incontestabilă; 
ea acordă predicatul realității pentru ceea ce trei mii de ani de filosofie au numit neant; 
arată că tocmai acest neant ne revelează secretul vieții [...] şi, după ce a drama 
în existent, [...] ea ne deschide abisul fără sfârşit al contradicției infinite“ 

Teoria despre cele trei materii este schițată încă din anul 1940, în lucrarea 
Experienţa microfizică şi gândirea umană, însă va fi revizuită în lucrările ulterioare. 
Prima materie, materia vie, este înțeleasă în calitate de „devenire vitală, în care 
eterogenul domină omogenul“. Cu privire la existența materiei brute sau anorganice, a 
cărei devenire ar trebui să fie inversă celei vii, Lupaşcu are, în această etapă, îndoieli. 
În schimb, a treia materie este considerată a fi, în primă instanță, „materia umană“, în 
care coexistă cele două deveniri opuse. 

Conceptul de materie va dobândi un înțeles mai precis, şi anume cel de 
„sistematizare energetică“, în lucrarea din 1960, Les trois matières. Inspirat de ecuația 
lui Einstein, E = mc?, autorul logicii contradicției reduce materia (Şi nu numai pe 
aceasta) la energie: „atât materia, cât şi orice obiect, mic sau mare, de la cel microfizic 
la cel astrofizic, se prezintă sub forma unui sistem, mai curând a unei sistematizări 
energetice dotate cu o anumită rezistență“, Sistemele sunt cercetate în cadrul a ceea 
ce Lupaşcu numeşte sistemologie'", adică o ştiinţă deductivă ce are drept punct de 
plecare anumite constatări axiomatice. Legile sistemologiei, care stau la baza formării 
oricărui sistem, sunt legea antagonismului dintre atracţie şi respingere, dintre asociere 
şi disociere (care împiedică elementele unui sistem să se coaguleze sau să se 
disperseze), legea potențializării şi actualizări şi legea contradicției dinamice, care 
guvernează formarea structurii sistemelor” 

Actualizarea şi potențializarea sunt considerate atât „proprietăți active“ ale 
energiei, cât şi condiții de posibilitate ale existenței ei. Identicul, permanența, conser- 
varea etc. reprezintă, în terminologia utilizată de Ştefan Lupaşcu, omogenizarea, iar 
diversul, nonidenticul, individualizarea etc. reprezintă eterogenizarea. Ideea asupra 
căreia insistă este aceea că omogenitatea şi eterogenitatea, precum şi fiecare din 
conceptele care le exprimă, există doar în relație unele cu celelalte: adică afirmaţia în 
raport cu negația, identitatea în raport cu diversitatea etc. Caracterul de relație, de 
raport, care este dat de prezența contradicţiei între doi termeni, rămâne unul esențial în 
filosofia lui. 

Omogenizarea şi eterogenizarea sunt prezentate, de asemenea, în calitate de 
„proprietăți active“ ale energiei. Aşadar, constituenții fundamentali ai energiei sunt 


8 Benjamin Fondane, L'Erre et la connaissance. Essai sur Lupasco, Présenté par Michael 
Finkenthal, Editions Paris-Mediterranee, Paris, 1998, p. 25. Cartea a fost tradusă în limba română de 
Vasile Sporici şi publicată în anul 2000 la Editura Fundaţiei „Ştefan Lupaşcu“. 

9 Benjamin Fondane, op. cit., pp. 28-29. 

10 Stéphane Lupasco, Les trois matières, Rene Julliard, Paris, 1960, p. 15 

1! Stephane Lupasco, L'énergie er la matière vivante, Julliard, Paris, 1974, p. 331. Sistemele 
şi sistemologia sunt prezentate de Lupaşcu în majoritatea lucrărilor de după 1947, precum şi în nume- 
roase articole şi studii. 

1? Legile sistemologiei sunt discutate şi în articolul Sistemologia şi structurologia, traducere 
de Laurenţiu Staicu, în „Secolul XX“, nr. 10-12, 1997, 1-2, 1998, pp. 435-442. Articolul a apărut 
pentru prima oară în nr. 7, 1983 al revistei „Le troisième Millénaire“. 

„proprietatea identității şi proprietatea diferențierii individualizatoare“!”. Ștefan 
Lupaşcu vorbeşte despre o „lege a omogenităţii şi eterogenității contradictorii, sau, în 
termeni mai familiari, a identității, a aceluiaşi, a asemănătorului şi a diversului, a 
diferitului, a nonidenticului“ care, împreună cu „legea antagonismului imanent“, sunt 
legi fundamentale ale energiei. Ele stau la baza organizării şi a structurii oricărui 
eveniment energetic sau sistem, începând de la nucleul atomic, de la atomi şi mole- 
cule, până la sistemele de macromolecule, precum și de la obiecte ale reprezentării 
până la sistemele de obiecte etc." 

Date fiind contradicția, atracția-respingerea, asocierea-disocierea, actua- 
lizarea—potenţializarea, omogenizarea-—eterogenizarea şi, în plus, o anumită orientare 
(legată de termenii cuplului identate-—diversitate), ca elemente dinamice ale sistemolo- 
giei, dialectica, în viziunea lui Lupaşcu, generează şi organizează materia (cele trei 
materii) în sisteme şi sisteme de sisteme energetice, care se dezvoltă arborescent. Într- 
un sistem, ca ansamblu de elemente contradictorii şi dinamice, orientarea spre identic 
(omogenizarea) înseamnă actualizarea relativă a acestuia şi potenţializarea diferitului 
— sistemul fizic, sau materia anorganică; în alt sistem, orientarea spre divers 
(eterogenizarea) duce la actualizarea relativă a acestuia şi potenţializarea identicului — 
sistemul vital, sau materia vie; în sfârşit, există şi sisteme orientate spre contradicția 
relativă dintre identic şi divers (în care predominantă este Starea T, de coexistență 
contradictorie în acelaşi grad a actualizării şi a potenţializării) — sistemul lumii 
cuantice/sistemul psihic, sau materia microfizică/psihică. Energia posedă o logică 
imanentă (cu trei „ramificații *), care condiţionează cu necesitate existența şi compor- 
tamentul faptelor; ; „dacă ea generează sisteme, nu poate să nu genereze implicit 
sisteme, în succesiuni de lanțuri divergente şi arborescente, adică dialectice, care, 
plecând de la cele trei tipuri de sisteme, admit toate combinațiile posibile, din ce în ce 
mai ample și mai complexe“. Principiul care guvemează formarea sistemelor este 
principiul antagonismului. 

Din cele menţionate se observă că planul ontic (al realului) este dublat de un 
plan logic, în sensul că materiile-energii includ respectivele logici în mod real. Ele 
posedă „logicile lor proprii, cu legile lor specifice şi necesitățile deductive, ca şi 
metodologiile conceptuale şi tehnice, tipurile de metode ce ne îngăduie să le 
cunoaștem, să acționăm asupra lor şi chiar să le producem“. Părţile logicii gene- 
ralizate prin postulatul dualismului antagonist sunt: o logică dinamică a omogenului 
sau a materiei neînsufleţite, o logică a eterogenului sau a viului şi o logică a nivelului 
microfizic (izomorf nivelului psihic) sau logica terțului inclus. 

Alte aspecte discutate de Lupaşcu în legătură cu cele trei materii privesc şi o 
latură metodologică. Altfel spus, atât materiile sunt invocate în calitate de grile care 
fac posibilă cunoaşterea: „cele trei tipuri de sistematizări energetice sau materii, cu 
toate nuanțele şi treptele ce duc de la una la alta — niciodată infinitezimale, pentru că 


13 Stéphane Lupasco, Psychisme et sociologie, Casterman, Paris, 1978, p. 10. 

14 Idem, Du rêve, de la mathématique et de la mort, Christian Burgois Editeur, Paris, 1971, 
pp. 18-19. 

'5 Idem, La tragedie de l'énergie. Philosophie et sciences du XX-e siècle, Casterman, Paris, 
1970, p. 80. 

16 Idem, Les trois matières, ed. cit., p. 187. 

1 Ibidem, p. 43. 

sunt discontinue — constituie o grilă care permite, prin aplicarea ei la manifestările 
energetice, detectarea genului de structură sistematică şi orientarea care le carac- 
terizează“!?, 

Această grilă îşi dovedeşte importanţa, conform autorului, mai ales în 
biologie, în psihologie şi în sociologie, atât din punct de vedere cognitiv, cât şi tehnic 
şi terapeutic; „pentru psiholog, pentru psihiatru, pentru sociolog, care tratează o 
materie în care antagonismul şi contradicţia — între omogen şi eterogen, invariant şi 
variant, acelaşi şi altul, asemănător şi diferit, monotonie şi schimbare, unitate şi 
multiplicitate, compatibilitate şi excludere etc. — sunt deosebit de vii şi manifeste, iar 
sistemele de sisteme atât de complexe, este important să cunoască materia pe care o 
generează şi o orientează fenomenele observate [...]”?. 

Ceea ce este valabil pentru cele trei materii se susține, desigur, şi cu privire la 
logica dinamică, detaliată prin cele trei logici. Aplicabilitatea grilei la fenomene ar 
trebui să constituie, potrivit lui Lupaşcu, un câştig, în planul cunoaşterii. Din acest 
motiv, el insistă şi asupra faptului că logica reprezintă, de fapt, un fel de „grilă logică“ 
prin intermediul căreia noi cunoaştem fenomenele”. 

O particularitate a logicii dinamice este aceea că „orice noțiune este activă“ şi 
„orice idee — energetică, în virtutea naturii lor logice”. Mai precis, „logica este o 
experiență şi experiența logică este însăşi experiența“?, incluzând în aceasta din urmă 
atât faptele fizice, cât şi pe cele mentale. „Totul este proces şi energie, adică dinamică 
contradictorie’, logica fiind aceea care „propulsează şi conferă existență“? 
elementelor, evenimentelor, schimbării, spațiului, timpului, devenirii etc. 

„Experiența“ (pe care Lupaşcu nu o înțelege în sensul empirismului) este 
pusă în relație şi cu ceea ce el numeşte „logicul““. Se poate afirma că între logică şi 
logic, în înțelesul care le este conferit, există o graniță destul de indecisă. Autorul 
afirmă, de pildă, că logica este experiență (sau este a experienței), dar şi că „structura 
ascunsă a datului logic nu se dovedeşte a fi alta decât structura însăşi a experienței“. 
Aşadar, experiența ar ține atât de logică, cât şi de logic. Prin urmare, se poate înțelege 
că logica nu este altceva decât logica logicului. În acest caz, logica pe care o propune 


18 Ibidem, p. 53. 

19 Ibidem, p. 54. 

20 Stephane Lupasco, La tragedie de l'énergie. Philosophie et sciences du XX-e siècle, ed. cit, 
p. 91. 

21 Idem, Le Principe d'antagonisme et la logique de l'énergie, Hermann et Cie, Paris, 1951, p. 8. 

22 Idem, Logique et contradiction, P.U.F., Paris, 1947, p. XVII. 

B Idem, Le Principe d'antagonisme et la logique de l'énergie, ed. cit., p. 107. 

24 Ibidem, p. 132. 

25 În scrierile lui Lupaşcu întâlnim o dificultate legată de utilizarea termenilor logica (la 
logique) şi logicul (le logique). Cuvântul logique apare când articulat, când nearticulat, caz în care 
survin anumite dificultăți de înțelegere. Există pasaje în care logique (nearticulat) are înțelesul de 
logic, şi nu de logică, însă acest fapt poate fi înțeles doar din context. De exemplu: a) „tout ce qui est 
logique est une relation“; b) „tout ce qui est logique est une expérience“ (Logique et contradiction, ed. 
cit, p. 219). Cu toate acestea, din alte pasaje aflăm cu claritate că atât /ogicul, cât şi logica au 
înțelesul de „experiență“; „la logique est une experience“ (ibidem, p. XVII), „le logique lui-même, 
qui ne peut être qu'expsrience...“ (ibidem, pp. 31-32). 

26 Stephane Lupasco, Logique et contradiction, ed. cit., p. XVII. 

Lupaşcu este mai curând o ontologie””, chiar dacă nu o numeşte astfel. De altfel, nici 
nu pune problema unei logici inerente unui subiect sau unui obiect inteligibil, întrucât 
subiectul şi obiectul sunt cele care depind de logic, nu invers”. În aceeași manieră, 
cunoaşterea şi realitatea, necunoaşterea şi irealitatea sunt înscrise în „procesele 
logice“, altfel spus, țin de întreaga experiență logică, adică de logicul însuşi. 

Având atributele cunoaşterii şi necunoaşterii, logicul se cunoaşte pe sine. 
Dezvoltând acest proiect, s-ar părea că Lupaşcu se situează în plin hegelianism. Incă 
din 1935, în teza de doctorat, el propune o originală teorie a cunoaşterii, care are în 
vedere nu doar raportul dintre subiectul cunoscător şi lucrul cunoscut ci, în special, 
cum ajunge logicul să se cunoască pe sine, în esenţa sa, ca noumen?. Pentru a 
demonstra acest lucru, Lupaşcu pune în discuţie criticismul Kantian, completându-l cu 
propriile observații, reunite în ceea ce numeşte „un nou criticism“. Cunoscându-se pe 
sine, logicul epuizează atât cunoaşterea, cât şi natura lui fenomenală în sine, ceea ce 
constituie, crede autorul, „o subiectivitate fără subiect şi obiect propriu-zise, în alți 
termeni, o conştiinţă de sine a formei pure şi nimic altceva“. 

Cu toate acestea, o „lume“ misterioasă şi străină, de o natură cu totul diferită 
față de ceea ce înseamnă logicul, scapă cunoaşterii acestuia. Ea este afectivitatea, care 
şi dispare din „lumea“ logică. În această privință, Lupaşcu pare a rupe cu tradiția 
hegeliană. După cum este cunoscut, în sistemul hegelian, nu există nici un „dincolo“ 
pentru Spiritul viu care se împlineşte, ca rezultat, prin autodezvoltarea sa. Nimic nu îi 
mai rămâne străin, întrucât „adevărul este întregu [S1 

In opinia lui Ştefan Lupaşcu, în lume totul este legat, iar logicul este relațional 
şi cognitiv; or, logicul nu desemnează altceva decât întregul lumii. Prin urmare, 
oricare două evenimente sau fapte care se produc în această lume nu există decât unul 
în raport cu celălalt, dominându-se alternativ, în continuă devenire. În termenii 
autorului, când unul este actual, celălalt este potențial (înțelegând potențialitatea nu ca 
pur posibil, ci ca o structură care are existență reală’). Nici starea de actualitate a 
fenomenelor, nici cea de potențialitate nu pot fi vreodată realizate pe deplin, întrucât, 
în acest caz, ar fi statice, ceea ce ar însemna „moartea“ lor. Or, totul este raport şi totul 
devine datorită contradicţiei constitutive, pe care, oricât am încerca să o evităm, 
rămâne mereu ataşată, reziduală chiar, menținând raporturile şi împiedicând astfel 
încremenirea statică a fenomenelor. 

Autorul avansează ideea potrivit căreia contradicția deschide calea afec- 
tivității. Prin conflict se fac prezente durerea, suferința (afectivitatea neplăcută), iar 
prin „rezolvarea“ lui acestea se retrag, făcând loc bucuriei şi plăcerii (afectivitatea 
agreabilă). Principiul antagonismului îşi dezvăluie, astfel, propria limită prin faptul 


2 Elena Bondor, Logicul şi afectivitatea în viziunea lui Ștefan Lupaşcu, în: Petru loan coord., 
Ștefan Lupaşcu: un gânditor pentru mileniul trei, vol. 2, Editura Fundaţiei „Ştefan Lupaşcu“, Iaşi, 2000, 
p. 65. 

zi Stephane Lupasco, Logique et contradiction, ed. cit., p. XVIII. 

2 Idem, Du devenir logique et de l'affectivité, vol. Il, Vrin, Paris, 1973, pp. 7-85. 

30 Idem, Du devenir logique et de l'affectivité, vol. |, ed. cit., p. 147. 

1 G, W. F. Hegel, Fenomenologia spiritului, traducere de Virgil Bogdan, Editura IRI, 
Bucureşti, 1995, p. 18. 

3? Stéphane Lupasco, Qu'est-ce qu'une structure?, Christian Burgois Éditeur, Paris, 1967, 
pp. 63—64. 

existenței afectivității ca un altul al său. Deşi străină de întreaga devenire logică, ea se 
face prezentă în chiar această devenire. Altfel spus, Lupaşcu emite ipoteza realității 
proprii şi exterioare a afectivității în raport cu logicul. Este exterioară, deoarece are o 
natură complet diferită comparativ cu aceea a devenirii logice. „Afectivitatea este“, ea 
nu este supusă devenirii. 

Intre logic şi afectivitate nu există o relaţie similară celei dintre cauză şi efect. 
Se poate constata doar un „paralelism logico-afectiv“, care se prezintă ca un fel de 
„simultaneitate“, sau ca o „coincidență“ enigmatică între cele două naturi complet 
străine una celeilalte. Cea dintâi este afectivitatea pură, în calitate de ființă, substanță, 
singularitate, absolut, iar cea de-a doua, Jogicul pur, adică relaţionalul, devenirea, 
neființa sau, altfel spus, afirmaţia și negația, identitatea şi diversitatea, necesitatea şi 
contingența, non-contradicția şi contradicția, cunoaşterea şi necunoaşterea, universalul 
şi particularul etc.” Paralelismul amintit se reduce la faptul că datele afective se fac 
prezente într-un fel în interiorul experienței logice, şi anume printr-un conflict. 

Din cele expuse, se poate constata că Lupaşcu configurează, de fapt, două 
proiecte“. Unul se revendică de la o formă de monism (panlogismul său), iar al doilea 
de la o formă de dualism (logicul şi afectivitatea sunt două naturi complet diferite). 
Privitor la cel de al doilea proiect, Lupaşcu rămâne consecvent ideilor avansate în 
prima sa lucrare (1935). Cele două proiecte ar putea „fuziona“ într-unul singur? Altfel 
spus, ar putea fi rezolvată enigma paralelismului dintre logic şi afectivitate, sau acesta 
rămâne ultimul cuvânt al ontologiei lupasciene? După cum prezintă autorul această 
chestiune, se poate susține că respectivul paralelism nu poate fi dizolvat într-o formă 
de monism. 


2.3. Contribuţii în domeniul logicii 


Logica nu este înțeleasă de Lupaşcu în calitate de „coerență a discursului“, ci 
drept „exigența, necesitatea intrinsecă a faptelor, condiționându-le existența şi 
comportamentul, oricare ar fi această exigenţă şi această necesitate“. Propunându-și, 
printre altele, şi o cutezantă reformă a intelectului, autorul lasă impresia că inten- 
ționează să extindă înțelesul logicii pe care o propune asupra logicii în general: 
„logica, gândim noi, trebuie să fie, mai întâi, ştiinţa primă a dinamismelor 
contradictorii ale întregii experiențe“. 

Logica dinamică a contradictoriului datează în formă intuitivă încă din anul 
1935, iar în formă algebrică din 1951. O întâlnim sub nume dintre cele mai diverse, 
puse în circulație chiar de autor: „logică a complementarității dinamice“, „logică a 
cuantelor“, „logică a microfizicii“, „logică a energiei“, „logică dinamică a contra- 
dictoriului“, „logică contradicțională“, „logică a relativului“, „logică a dinamismului 


% Idem, Logique et contradiction, ed. cit, pp. 143-144. 

Elena Bondor, op. cit., p. 70. 

D Stéphane Lupasco, La tragédie de l'énergie, Casterman, Paris, 1970, pp. 79-80. 
3 Idem, Logique et contradiction, ed. cit., p. 231. 

dualistic“, „logică a dublei energii antagoniste“, „logică a falsului“, „logică a 
experienței“, „logică a sistemelor“, „logică dialectică/noua dialectică“, „logică alge- 
brică“ (una care implică o nouă teorie a mulțimilor). 

Principalele lucrări în care este configurată logica dinamică a contradic- 
toriului sunt următoarele: Experiența microfizică şi gândirea umană (1940), Logică şi 
contradicţie (1947) şi Principiul antagonismului şi logica energiei (1951). 


2.3.1. Experienţa microfizică şi gândirea umană 


Logicianul român de la Paris este tentat să acorde contradicției „în chiar sânul 
ştiinţelor numite exacte un drept de cetate fundamental, determinant în cel mai înalt 
grad“. El se întreabă: „sunt necesare şi posibile o logică a contradicţiei — căci logica, 
aşa cum vom vedea în continuare, este cea care ţine frânele ştiinţelor — şi, plecând de 
la ea, o ştiinţă a contradicției, mai generală, mai completă decât orice logică şi decât 
orice ştiinţă, care nu pot evolua decât pe calea unilaterală a unui singur termen al 
contradicției — precizăm, calea rațională? Ar trebui să adăugăm fiecărui fenomen un 
complement contradictoriu, un factor de contradicție sau contradicțional (dacă ne 
putem îngădui această expresie), un fel de anti-fenomen? [...] Este complementaritatea 
lui Bohr ireductibil contradictorie, aşa cum arătăm noi, împotriva a ceea ce spun 
propriul ei creator şi discipolii săi? Şi, atunci, o noțiune generală de complemen- 
taritate contradictorie, care vine să întâlnească noțiunea noastră de dualism 
antagonist (sau principiul antagonismului), trebuie să înlocuiască noțiunea şi 
principiul noncontradicției depăşindu- -le şi înglobându-le ca pe un caz particular”. i 

În interogațiile de mai sus, formulate în anul 1940, sunt prezente câteva dintre 
punctele forte ale sistemului lupascian. Ele au fost reluate şi explicitate cu insistență în 
toate lucrările publicate ulterior. 

Ştefan Lupaşcu propune o resemnificare a temei „complementarității“, 
lansate în cadrul Şcolii de la Copenhaga, încercând să convingă asupra caracterului 
ei contradictoriu. Încearcă să legitimeze, astfel, noul principiu al dualismului 
antagonist. Însă miza pusă în joc pare a fi mult mai mare — principiul antagonismului, 
pe care îl propune ca bază a logicii dinamice a contradictoriului, ar putea fi apt să 
înglobeze, ca pe un caz particular, principiul noncontradicției din logica clasică. 

Autorul avansează ideea potrivit căreia complementaritatea este, de fapt, o 
„dualitate de natură logică contradictorie“, dar şi dinamică”. El mai precizează cu 
privire la termenii unei dualități că, atunci "când un termen trece în act, virtualizând 
termenul contradictoriu, are loc un conflict şi contradicția nu dispare decât asimptotic, 
ideal“. Astfel, contradicția din microfizică „există şi nu există în acelaşi timp“, lucru 


3 Idem, L'Exptrience microphysique et la Pensée humaine, Editions du Rocher, Paris, 
1989, pp. 29-30. 

3% O analiză a intenţiilor lui Lupaşcu în această privinţă realizează Mircea Flonta, în studiul 
Momente filosofice înainte şi după cercetarea fizică, în: Petru loan (coord.), Ștefan Lupaşcu: un 
gînditor pentru mileniul trei, vol. 1, Editura Fundaţiei „Ştefan Lupaşcu“, laşi, 2001, pp. 37-46. 

p Stéphane Lupasco, L'Expérience microphysique et la Pensée humaine, ed. cit., 
pp. 135, 235. 
40 Ibidem, p. 134. 

greu de acceptat în condiții obişnuite, când principiul noncontradicţiei este valabil. O 
logică nouă, adecvată acestei situații, în care principiul noncontradicției nu mai 
funcționează, i se pare lui Lupaşcu necesară. 

Un merit al lui Ştefan Lupaşcu este că termenii importanți pe care îi utilizează 
în configurarea propriului sistem filosofic îşi au sursa în ştiinţe, sau sunt verificaţi, sau 
sunt ilustrați de ea. Este cazul noţiunilor de extensitate şi de intensitate. La fel, 
conceptele de actualitate şi de potenţialitate devin jaloane importante ale construcției 
lui, în urma unei investigații serioase a domeniului microfizicii. 

În acest sens, pentru a vedea cum anume se raportează Lupaşcu la datele 
1nicrofizicii, care îi servesc în trasarea profilului unei dialectici bazate pe conceptele 
de actualizare şi potențializare, este relevant următorul paragraf, în care întâlnim un 
melanj între filosofie şi ştiinţă, caracteristic, de altfel, întregii opere a lui. ÎI redăm în 
între gime: „În cursul tuturor cercetărilor noastre n-am întrevăzut niciodată nici cea 
mai vagă posibilitate pentru o interpretare hegeliană a universului nostru logic şi 
natural. Ajunşi la această fază a studiului nostru, am fi autorizaţi să subscriem într-un 
fel sau altul la dialectica lui Hegel? Cu siguranță, microfizica, mai mult decât oricare 
alt domeniu, este câmpul unei aspre şi evidente dialectic. Dar o dialectică a purei 
contradicții între ordini dinamice antagoniste, care nu suferă un al treilea termen, pe 
care nimic cu adevărat transcendent în raport cu ele mu le poate suprima, aşa încât 
actualizarea uneia inhibă şi virtualizează pe cealaltă; tocmai acest mecanism constituie 
transcenderea relativă a contradicţiei, fără să existe aici vreo sinteză conciliatoare, ba 
dimpotrivă. (Cuanta de energie este dualitatea lui h şi v, al cărei aspect contradictoriu 
l-am arătat, cuanta de acţiune este produsul a două mărimi — o lungime şi o cantitate 
de mişcare —, unda este o dualitate, corpusculul altă dualitate, cum am văzut, în sfârşit, 
relațiile de nedeterminare nu comportă decât doi termeni: p şi q. Unde s-ar putea deci 
găsi, în toate aceste fenomene, fie şi numai umbra unui al treilea termen hegelian? Să 
reamintim, de asemenea, în această privință, că analiza s-a dovedit a fi un dinamism 
contradictoriu în raport cu sinteza, care o oprea la nivelul cuantei, în timp ce orice 
sinteză era dislocată, fărâmițată, pulverizată la rândul ei de analiză, tot până la nivelul 
cuantei. Cum să concepi c o sinteză hegeliană care să le concilieze, fără să revii, de fapt, 
în tabăra tezei-sinteză?““!. 

În Schița unui nou discurs asupra metodei, expusă de Ştefan Lupaşcu în chip 
de concluzie a investigaţiilor din Experiența microfizică şi gândirea umană, este 
enunțat deja principiul a cărui versiune definitivă va fi stabilită 11 ani mai târziu. O 
sinteză a principalelor elemente care compun proiectul noului discurs asupra metodei 
este următoarea: 

a) în primul rând, complementaritatea contradictorie, ridicată la rangul de 
principiu, este definită de Ştefan Lupaşcu ca dualism antagonist. Iar „principiul de 
complementaritate contradictorie trebuie să înlocuiască principiul de noncontradicție 
ca fundament al logicului. În fața unui fenomen oarecare, nu va mai trebui să 
cercetăm, ca o condiție a posibilităţii sale de existență, dacă ceva nu-l contrazice, ci 
tocmai ce anume îl contrazice, care îi este fața epopeea contradictorie: condiția 
logică a existenţei sale este contradicția sa““?; 


“1 Stefan Lupaşcu, Experienţa microfizică şi gândirea umană, traducere, studiu introductiv 
Şi note de Vasile Tonoiu, Editura Ştiinţifică, Bucureşti, 1992, pp. 153-154. 
“ Ibidem, p. 277. 

b) în al doilea rând, autorul arată ce mai înseamnă, din perspectiva logicii pe 
care o profilează, principiul clasic al noncontradicției. Astfel, „principiul non- 
contradicției este o funcție dublă şi derivă din principiul contradicției. Intr-adevăr, el 
semnifică tocmai transcenderea contradicției, prin actualizarea unui termen care 
virtualizează termenul contradictoriu: transcendere relativă şi care, aşa cum se 
observă, nu poate niciodată anihila în mod absolut contradicția“. lar regula noii 
metode constă „în a cerceta, în prezenţa unui fenomen oarecare, în primul rând care 
este fenomenul său contradictoriu şi, în al doilea rând, în ce măsură îl virtualizează sau 
este virtualizat de el“; 

c) în al treilea rând, noua logică este definită, în primă instanță, drept un „corp 
logic“. El este alcătuit dintr-o „logică a microfizicii sau a cuantelor“ din care derivă 
altele două. Este vorba despre o „logică a inducției“ (în care este actualizată 
diversitatea, asociată eterogenităţii) şi o „logică a deducţiei“, încă neexplicitată, dar în 
care, cu titlu informativ, identitatea (asociată omogenității) este actualizată în 
detrimentul diversităţii, care este astfel virtualizată“. Apoi, defineşte „corpul logic“ 
drept „o logică bivalentă, trivalentă şi polivalentă. Este bivalentă pentru că ține de o 
dualitate contradictorie. Totuşi este trivalentă pentru că determină simultan un adevăr, 
un fals, şi un adevăr-şi-fals (valoarea nici-adevărat nici-fals din logica trivalentă care 
se dezvoltă în acest moment — Şcoala de la Varşovia, de exemplu — nu este, după 
părerea noastră, decât faptul logic al adevărului şi al falsului în acelaşi timp, care nu 
are cadru contradictoriu în care să-l poată integra, întrucât gândirea logicienilor care 
postulează această valoare rămâne prizonieră principiului absolut de noncon- 
tradicție)““”. Pentru primele două valori ale noii logici autorul păstrează, în această 
etapă, denumirile din logica clasică: „adevăr“ şi „fals“, iar pentru a treia, „adevăr şi 
fals“. 


2.3.2. Logică şi contradicţie 


Ştefan Lupaşcu revine cu noi precizări asupra problematicii valorilor logice 
(amintite pe scurt în Experiența microfizică...) şi în următoarea lucrare, Logique et 
contradiction“. Le resemnifică după cum urmează: valoarea logică „adevăr“ va fi 
înlocuită cu valoarea logică „adevăr pozitiv“, care este prima valoare a noii logici; 
valorii logice „fals“ îi va lua locul valoarea logică „adevăr negativ“, care este a doua 
valoare a logicii pe care o propune; iar valoarea „adevăr-şi-fals** va purta numele de 
„fals“, prin care înțelege contradicţia dintre cele două adevăruri, şi care reprezintă a 
treia valoare a logicii dinamice. 

Valorile logicii dinamice a contradictoriului sunt tratate de autor, prin prisma 
dualităților antitetice, ca nişte date ale unei experiențe logice“. Prin aceasta autorul 
înțelege un „proces dinamic“, o „experiență energetică“, a cărei expresie este chiar 


B Ibidem, p. 278. 

*# Ibidem, p. 280. 

45 Ibidem, p. 281. 

40 Stephane Lupasco, Logique et contradiction, ed. cit., pp. 1-37. 

” În Experienţa microfizică şi gândirea umană analizează detaliat dualitățile antitetice ale 
experienţei micro fizice. 

logica pe care o construieşte: „logica dinamică a contradictoriului se înfăţişează astfel 
ca logica experienței şi, totodată, ca experiența logicii“. Altfel spus, valorile logicii 
dinamice nu sunt altceva decât „date“ sau „fapte“ ale experienței logice, în înțelesul pe 
care i-l acordă autorul. Pentru ea sunt reprezentative afirmaţia şi negația, adică, în alți 
termeni, identitatea şi diversitatea etc. 


Diversitatea (altfel spus omogenitatea, corelativă noțiunii de extensitate) este 
unul dintre conceptele esenţiale ale logicii şi filosofiei sale. Critica vehementă a logicii 
tradiționale este datorată şi faptului că Lupaşcu se raportează la ea prin acest concept. 
El se întreabă: „logica clasică, numită bivalentă, este ea, într-adevăr, o logică cu două 
valori? Mergem mai departe. Este ea chiar o logică? Nu este mai curând şi mai presus 
de orice o metalogică?“. Prima întrebare va primi un răspuns negativ, iar urmă- 
toarele, răspunsuri pozitive. 

Logica clasică este una monovalentă, consideră autorul. Are în atenţie, în 
primul rând, legile logicii clasice care „trebuie să fie adevărate, sau ea nu există“. Sub 
acest aspect general, deja este vorba, în opinia lui, despre o singură valoare de adevăr. 
Iar astfel, falsul nu este admis, Lupaşcu având în vedere un „fals organic, principial, 
determinant“ atunci când spune, în numele logicii clasice, că „a admite un fals 
înseamnă a falsifica logica însăși“. 

În al doilea rând, consideră că logica clasică este monovalentă deoarece, în 
cadrul ei, regimul falsului este unul al negaţiei, iar nu al contradicţiei. Cu precizarea că 
„O judecată negativă este la fel de adevărată ca una afirmativă. Dacă nimic nu 
contrazice judecata: Este fals că Petru este belgian [care înseamnă: Petru nu este 
belgian, s.n.], această judecată este adevărată““!. Adevărul și falsul sunt înțelese de 
Ştefan Lupaşcu drept „judecăți de judecăți““?. Spunem despre o judecată că este 
adevărată prin intermediul unei alte judecăți, criteriul pe care îl folosim este, în opinia 
lui, noncontradicția (sau, mai bine zis, necontrazicerea). Şi aceasta pentru că are în 
vedere distincţia dintre 

(1) „coerenţa logică“ şi 

(2) „corespondenţa cu realitatea“. 

În primul caz, o operație logică, de exemplu, este considerată adevărată dacă 
nu contrazice axiomele şi definițiile de la care se pleacă”. În al doilea caz, adecvarea 
unei aserțiuni la realitate înseamnă adecvarea la alte aserțiuni prin care este surprinsă 
realitatea. Dar cum poate fi acordată o valoare de adevăr unei judecăţi de experiență? 
Lupaşcu răspunde: atunci când ea nu este contrazisă de alte judecăți de experiență. 
Acestea sunt premisele de la care pleacă în interpretarea falsului în calitate de afirmare 
a negației. În această privință conchide că „judecata de adevăr și judecata de falsitate 


+ Ștefan Lupaşcu, Principiul antagonismului şi logica energiei. Prolegomene la o ştiinţă a con- 
tradicției, traducere, note şi postfață de Vasile Sporici, Editura Fundaţiei „Ștefan Lupaşcu“, Iaşi, 2000, 
p. 22. 
se Stéphane Lupasco, Logique et coniradiction, ed. cit., p. 3. 
50 Ibidem, p. 5. 
J Ibidem, p. 8. 
“2 Ibidem, p. 4. 
5 Ibidem, pp. 5-6. 


Logica dinamică a contradictoriului la Ştefan Lupaşcu 373 


sunt judecăți de judecăți şi, ca atare, judecăţi ultime, care au ca obiect să aplice 
criteriul adevărului, adică noncontradicția, prin două sau mai multe judecăți şi să 
afirme existența lor, dacă nu sunt contradictorii, ori s-o nege, dacă sunt astfel, 
declarându-le false. Falsitatea este astfel o negaţie de ultimă instanță; dar ca atare, ea 
nu mai este o falsitate. Nu vom mai prelungi dezbaterea. Astfel, logica nu poate fi 
decât adevărată; în ultimă instanță, ea este monovalentă...“ 

Logica aristotelică nu este considerată doar monovalentă. Ea este, în acelaşi 
timp, o metalogică. Lupaşcu ajunge să afirme acest lucru tocmai datorită faptului că se 
raportează la ea prin conceptul de diversitate. Identitatea şi diversitatea (afirmația şi 
negația), valorile de adevăr ale logicii dinamice a contradictoriului, adică datele 
experienţei logice, şi-au cerut „dreptul la existență ştiinţifică“, în calitate de dualități 
antitetice, şi în experiența microfizică. Doar o gândire care transcende experiența (în 
înțelesul pe care i-l acordă autorul) poate, în conformitate cu propriile interese, să 
opteze pentru una dintre ele. Mai întâi, este cazul lui Aristotel, care scoate diversul de 
sub incidenţa logicului şi, optând doar pentru identitate, face din logică un organon pe 
care îl pune în slujba metafizicii. Potrivit lui Lupaşcu, Aristotel operează această 
alegere întrucât „doar afirmaţia este adecvată substanței şi identității fundamentale a 
fiinţei; iar negația nu este decât o privaţiune, o lipsă“, sau este trecută, ca diversitate, 
în registrul modalităților. 

Apoi, autorul are în atenţie empirismul, numit o „metalogică a negației şi 
diversului“, deoarece, în calitate de „logică riguros contrară logicii aristotelice“, 
procedează cu diversul întocmai cum „logica de şcoală“ proceda cu identiculs€. 
Viziunea empirismului este, prin urmare, una incompletă, tocmai prin faptul că face 
din divers un concept primordial. Autorul se raportează la empirism prin celălalt 
concept, una din valorile de adevăr ale noii logici, şi anume identitatea. Reproşul lui 
este, altfel spus, următorul: „dacă logica de şcoală a ales da-ul, empirismul va alege 
nu-ul ca temei al lucrurilor”. În schimb, calea de mijloc pentru care optează este „şi 
da-ul şi nu-ul“. Ridicând contradicţia la rangul de fundament al logicului, Lupaşcu va 
face din ea a treia valoare a logicii dinamice. Aşadar, a treia valoare logică este, spre 
deosebire de celelalte două, un raport, anume raportul de contradicție. Recuperarea 
celor doi termeni, fiecare suveran într-o anumită zonă, nu putea fi făcută decât negând 
categoric suprimarea unuia în favoarea celuilalt, negând paralelismul lor compatibil cu 
vreo „armonie prestabilită“ şi negând contopirea lor într-o sinteză de factură 
hegeliană. Lupaşcu repune astfel în drepturi într-o manieră originală atât diversul, 
neglijat de logica aristotelică, cât şi identicul, devenit un concept secundar în cadrul 
empirismului. Soluţia la care recurge este „conflictul“ celor două valori logice, care nu 
există decât una în raport cu cealaltă, dominându-se alternativ şi reciproc. De aceea 
una din principalele lor caracteristici este „dualitatea“*, 


A ;s Ibidem, p. 9. 
55 Ibidem, p. 11. 

56 Ibidem, p. 15. 

`, Ibidem, p. 15. 
58 [bidem, p. 27. 

Dar ce înseamnă, mai precis, valorile logice în viziunea lui Ştefan Lupaşcu? 
Ele sunt definite drept „date susceptibile de dezvoltare“, „procese“, „activități“, 
„operaţii“, „energii“, care „deţin, aşadar, proprietăți de actualizare şi virtualizare“. Iar 
pentru că dețin proprietățile de actualizare şi de potenţializare sunt, prin aceasta, 
„dinamisme antagoniste operatoare şi operate““?. Altfel spus, fiecare dintre ele nu se 
poate actualiza decât pe seama virtualizării celeilalte. Doar că actualizările şi 
potenţializările nu pot fi, în termenii lui Lupaşcu, „absolute““. adică riguroase. Ele 
sunt relative, deoarece valorile logice nu au un caracter static, ci unul dinamic, 
conferit de posibilitatea de a se domina una pe cealaltă prin conflictu! lor structural. O 
actualizare absolută, pentru a folosi terminologia lui Ştefan Lupaşcu, înseamnă 
admiterea doar a uneia dintre cele două valori logice prin suprimarea celeilalte (cum 
este cazul logicii tradiționale şi cel al empirismului). În schimb, actualizările şi 
potențializările relative semnifică recunoaşterea valorii egale a celor două concepte. O 
valoare logică nu ar fi actualizată relativ dacă cealaltă, potenţializându-se tot relativ, 
nu ar menține-o astfel. Dacă valorile logice ar fi solitare, căderea în monovalența 
logicii clasice ar fi inevitabilă. Mai trebuie precizat că termenul de „absolut“, care este 
preferat de autor în special pentru caracterizarea logicii clasice, nu are valențe 
metafizice. Conceptul este folosit și din „motive de comoditate“S!, pentru a exprima 
„caracterul riguros al unei noncontradicții sau al unci contradicții, al unei actualizări 
sau al unei virtualizări a valorilor logice“, dar şi pentru a-l opune, pur şi simplu, 
relativului. 

Atunci când o valoare logică (un dinamism) se actualizează prin poten- 
țializarea celeilalte are loc, în opinia lui Lupaşcu, o transcendere a contradicţiei. 
Transcenderea contradicției deschide calea „realizării noncontradicției“ (expresia 
denotă faptul că principiul clasic al noncontradicţiei nu este respins), mai precis a 
două noncontradicții, în două direcţii: într-una este dominantă valoarea logică a 
identității, iar în cealaltă este dominantă valoarea logică a diversității. În acest sens 
vorbeşte Lupaşcu despre un „adevăr pozitiv“, care este al „identificării progresive“, şi 
un „adevăr negativ“, al „diversificării progresive“, iar „falsul“, cea de-a treia valoare a 
logicii dinamice, „este contradicția celor două adevăruri, sau imanența logicului“S?. În 
acest fel resemnifică Ştefan Lupaşcu conceptul de „fals“, în calitate de contradicție. A 
treia valoare de adevăr a logicii pe care o configurează este, prin urmare, un raport. 

Următorul fragment poate fi considerat o sinteză a problematicii valorilor 
logice din perspectiva logicii dinamice: „logica nu mai posedă un adevăr şi un fals 
despre care să nu se ştie exact dacă este negația sau contradicția, ori un adevăr şi un 
fals şi nici adevăr nici fals, cu toate valorile posibile finite sau infinite între aceste trei 
valori, ci, aşa cum am văzut, două adevăruri inverse şi contradictorii unul în raport cu 
celălalt: un adevăr sau o noncontradicție de afirmaţie şi de identitate, un adevăr sau o 


5 Ibidem, p. 20. 

© Logica clasică este privită de Lupaşcu drept una a absolutului, a repausului, a stalicului, 
pe când logica dinamică a contradictoriului este una a relativului, a dublei energii antagoniste, a 
dinamisinului dualist. Cf. Principiul antagonismului şi logica energiei, ed. cit., p. 20. 

H Stéphane Lupasco, Logique et contradiction, ed. cit., p. 130. 

noncontradicție de negație şi de nonidentitate; şi un fals, constituind a treia valoare, 


care nu este negația adevărului, ci coexistența contradictorie în același grad a celor 
două adevăruri“€. 


2.3.3. Principiul antagonismului şi logica energiei 


Ştefan Lupaşcu susține în mai multe rânduri că, deşi enunță un principiu nou, 
al antagonismului, nu suprimă prin aceasta principiul clasic al noncontradicției, ci 
doar îl relativizează““. De asemenea, accentuează rolul important al noncontradicției 
atunci când spune că, în pofida faptului că este un concept esenţial al sistemului pe 
care îl propune, contradicția este fondată tocmai pe două noncontradicții antagoniste”. 

Deşi încearcă să întemeieze o logică a microfizicii, autorul logicii dinamice 
nu se raportează în nici un fel, în mod curios, la logicile cuantice dezvoltate încă din 
prima jumătate a secolului al XX-lea. Din rezultatele la care ajunge, reiese faptul s-a 
raportat doar la relația stabilită între fizica clasică şi teoria cuantică. I se pare firesc să 
construiască în plan logic un drum paralel cu acela pe care merge fizica. În manieră 
asemănătoare cu situaţia creată în domeniul acesteia din urmă, el consideră logica 
tradițională un caz particular în raport cu o logică mai generală, mai „fină“, mai 
„nuanţată“, adică o „micrologică“, una care nu ţine nici de „lucruri“, nici de „spirit“, 
aşa cum sunt ele abordate de gândirea logică tradițională“, 

Logica profilată de Ștefan Lupaşcu este identificată cu „dialectica“, dar o 
dialectică „nouă şi nehegeliană printr-un lucru: ea se dovedeşte a fi în funcţie de doi 
termeni antitetici, care sunt dinamisme contradictorii, neavând niciodată posibilitatea, 
nici experimental, nici teoretic, de a se contopi în crearea unui al treilea termen 
sintetic, şi se dezvoltă sub forma a trei dialectici particulare, posibile şi reale, conform 
cărora unul din dinamismele sale îl domină pe celălalt, sau nici unul, nici altul nu 
poate prevala“, 

Resemnificarea conceptului de dialectică este realizată prin introducerea 
noţiunilor de actualizare şi potenţializare în calitate de elemente constitutive ale ei. 
Una dintre semnificaţiile principiului poziționat pe antagonism al noii logici este 
aceea că orice actualizare a unui dinamism implică o potenţializare a dinamismului 
contradictoriu, după cum şi „Starea T“, de semiactualizare şi semipotențializare, poate 
fi la rândul ei mai mult sau mai puțin actualizată. Aceste particularități ale noii 
dialectici au condus la considerarea ei drept o dialectică binară, dar care, prin anumite 
caracteristici, este extinsă într-o dialectică triadică“. Caracterul binar este dat de 


S5 Ibidem, p. 27. 

é Stéphane Lupasco, La tragédie de l'énergie, Casterman, Paris, 1970, p. 88. 

e Ştefan Lupaşcu, Marc de Smedt, interviu luat de Marc de Smedt, pentru revista 
„Planète“, nr. 1, 1971—1972, traducere parțială şi prezentare de Vasile Sporici, în „Ateneu“, nr. 140, 
1979, p. 16. 

66 Stefan Lupaşcu, Principiul antagonismului şi logica energiei. ed. cii., p. 124. 

67 Idem, Principiul antagonismului şi logica energiei, ed. cit., p. 7. 

68 Alexandru Surdu, Contributii româneşti în domeniul logicii în secolul XX, Editura 
Fundaţiei „România de Mâine, Bucureşti, 1999, pp. 56, 62—63. 

proprietățile de actualizare şi potențializare pe care le dețin dinamismele contra- 
dictorii, simbolizate, în sens larg, prin e şi non-e. Ele se pot afla, deci, atât în starea de 
actualizare sau în cea de potențializare, dar şi într-o a treia stare, Starea T, de echilibru 
antagonist, care nu este o sinteză a celor două dinamisme. Pe plan logic ea este a treia 
valoare a logicii dinamice, căreia îi corespunde, în registrul ontic, cea de-a treia 
materie (materia microfizică izomorfă cu materia psihică). Totuşi, în mod paradoxal, 
Starea T este şi totodată nu este al treilea termen. Pe de o parte, nu poate fi privită ca 
un al treilea termen deoarece nu este rezultatul concilierii celorlalți doi, motiv pentru 
care Lupaşcu refuză să o numească „sinteză“, în înțelesul hegelian al termenului. Pe 
de altă parte, ea poate fi interpretată ca fiind al treilea termen, în calitate de er; inclus, 
adică stare de contradicție (semiactualizare şi semipotențializare) a dinamismelor 
contradictorii. Aceasta este una dintre dificultățile sistemului lupascian, care a condus 
la diferite luări de poziție din partea unor logicieni. 

Întrebarea asupra căreia se insistă în lucrarea din 1951, în care Lupaşcu 
configurează o axiomatică a logicii energiei, este următoarea: „ce se va întâmpla dacă 
se neagă caracterul absolut al principiului noncontradicției, dacă se introduce 
contradicția, o contradicţie ireductibilă în structura, funcţiile şi operațiile înseși ale 
logicii? Care vor fi consecinţele unei asemenea atitudini? Cum trebuie procedat? ®’, 

Strategia pe care o adoptă, singura posibilă, de altfel, pentru a nu respinge 
principiile tradiționale ale logicii, este „dublarea“ lor. Consecința legitimării contra- 
dicției în domeniul logicii este, în cazul logicii dinamice a contradictoriului, doar 
relativizarea principiului noncontradicției. Pentru formalizarea noii logici, Lupaşcu 
uzează de functorii clasici — implicația, conjuncția şi disjuncția de excludere. Cele trei 
operații dobândesc fiecare atributul de „contradicționale“, constituind baza logicii 
dinamice. Autorul enunță, de asemenea, mai multe postulate, care au semnificații 
diverse, precum şi o regulă de bază a metodologiei contradicționale. Tratează atât 
aspectele generale cu privire la postulatul fundamental al noii logici, cât şi particu- 
laritățile lui. Acestea din urmă sunt dezvoltate de la nivelul „concretului“ (logica 
dinamică exprimată prin grila „identicului“ şi a „diversului“, cu scopul de a explicita 
şi logicile particulare, adică „articulațiile“ logicii generalizate), mergând până la un 
nivel abstract, al „operaţiilor“, în perspectiva cărora postulatul fundamental capătă o 
nouă expresie. Ştefan Lupaşcu mai are în vedere timpul şi spațiul, precum şi relația 
dintre ele, dar şi relaţia dintre subiect şi obiect. 

Primul enunț al postulatului logicii energiei face referire, în sens larg, la 
proprietățile lui e şi ale lui ē de a se actualiza şi potențializa alternativ unul pe seama 
celuilalt. Simbolul e reprezintă orice fenomen, eveniment sau element logic, judecăți, 
propoziții sau simboluri, iar & semnifică fenomenele, evenimentele, elementele etc. 
contradictorii în raport cu e. Postulatul enunță că „lui e, de exemplu, trebuie să-i fie 
asociat întotdeauna, structural şi funcţional, un antifenomen, sau antielement, sau 
antieveniment logic, şi deci o judecată, o propoziție, un semn contradictoriu: non-e 
sau ë; şi într-un asemenea mod, încât e sau £ nu vor putea fi niciodată decât 


© Stefan Lupaşcu, Principiul antagonismului şi logica energiei, ed. cit., p. 5. 


Logica dinamică a contradictoriului la Ştefan Lupaşcu 377 


potențializate prin actualizarea lui £ sau e, nu făcute să dispară, astfel ca fie £, fie e să- 
şi fie suficiente lor însele într-o independență şi deci o noncontradicție riguroasă — ca 
în orice logică, clasică sau de altă natură, care se întemeiază pe atotputernicia 
principiului noncontradicției“”9. 

Ştefan Lupaşcu stabileşte în continuare elementele de bază ale logicii 
dinamice, pe care le configurează înlocuind formulele clasice care exprimă principiile 
identității, noncontradicției şi terțului exclus, cu implicațiile contradicționale de bază, 
conjuncţiile contradicționale de bază şi disjuncțiile contradicționale de bază”!. 

Implicațiile contradicționale ale noii logici, care înlocuiesc principiul 
identității, exprimat prin formula p D p, au expresia simbolică următoare: 


ea D êp, ĒADEp, erDêr (1-3) 
epDê EpDea, rD er (4-6) 


Starea T este introdusă în calitate de stare nici actuală, nici potențială, alături 
de starea de actualizare şi de starea de potențializare. Caracterul „tripolar“ al logicii 
dinamice a contradictoriului este conferit prin postularea, de către autor, a celor trei 
stări: de actualizare, de potenţializare şi a terțului inclus. 

Conjuncţiile contradicționale de bază, care înlocuiesc principiul noncon- 
tradicției din logica clasică, exprimat simbolic prin formula ~A - ~A), sunt: 


EA * Ep, EA: Ep, €T’ Êr. (7-9) 


Disjuncţia contradicțională de bază, care înlocuieşte disjuncţia clasică de 
excludere notată cu e v £, este exprimată astfel: 


(EA: Ep)V (EA ep) V (er: Er). (10) 
O expresie echivalentă a acesteia este următoarea: 
(ea D Ep)v (E4D ep) v (erD Ep). (11) 


Postulatul fundamental! al logicii dinamice, numit şi „postulatul dinamicii“, 
sau postulatul „logicii energiei“, mai semnifică, în plus, şi faptul că fenomenele, 
elementele sau evenimentele sunt dinamisme. O dată ce îi este atribuită această nouă 
semnificație, postulatul dobândeşte statutul de principiu al antagonismului. 

Principiul antagonismului, în calitate de condiţie de posibilitate a existenței 
energiei, se referă, mai precis, la faptul că: „o energie, un dinamism oarecare, fiind, 
prin însăşi natura sa, o trecere dintr-o stare potențială într-una actuală, şi invers — fără 
de care nu există energie, dinamism posibil, cel puțin perceptibil şi care poate fi 
cunoscut —, implică o a doua energie, un al doilea dinamism antagonist, care îl 
menţine în stare potențială prin actualizarea sa şi îi permite să se actualizeze, la 
rându-i, prin potenţializarea sa“. Conform postulatului dualismului antagonist, un 
dinamism nu poate fi solitar. 


Ibidem, p. 11. 
7! Ibidem, pp. 12-13. 
7 Ibidem. 

Logica dialectică propusă de Ştefan Lupaşcu mai are o particularitate: se 
dezvoltă sub forma a trei dialectici particulare. In plan simbolic, „proliferarea“ 
dialectică este ilustrată prin intermediul disjuncţiei contradicționale de bază 
(cf. formula 10). De aceea, postulatul fundamental mai are o expresie formală, tot sub 


aspectul dinamic, care ilustrează cele trei orientări ale dialecticii 3, 


[(ep —> ea) D (Ea — ēp)) v [(ëp — 24) D (e4>ep)) v 
v [(ep > er) D (ëa > Er] v [(Ep > Er) D (ea > er)]. (12) 


Alternanta între stările de actualizare şi potențializare, care includ Starea T, 
generează „o întreagă succesiune de trepte între actualizări și potenţializări“"*, într-o 
structură a cărei principală caracteristică este polivalența. Astfel, caracterul polivalent 
al noii logici este dat de „spațiul de joc“ al dinamismelor delimitat de stările de 
„actualizare“, de „potenţializare“ şi de coexistența contradictorie în „Starea T“: 
„logica dinamică a contradictoriului este polivalentă prin însuşi faptul că este 
bidinamică şi tripolară: structura sa este o polivalență tripolară transfinită“”5. 

Faptul că „Starea T“ este considerată nici actuală, nici potenţială îngăduie o 
vagă apropiere a ei de a treia valoare, „nici adevărat, nici fals“, a logicilor polivalente 
contemporane. Valorile intermediare introduse în cadrul logicilor polivalente sunt 
considerate ca fiind lipsite de un „dualism intrinsec“ şi de un „conflict structural“, 
fiind private, astfel, de un principiu propriu de funcționare. Reproşul adus de autor 
logicii polivalente este următorul: „logica polivalentă se găseşte în fața unei 
pulverizări sau atomizări a valorilor, care nu este decât pulverizarea sau atomizarea 
unei singure valori, fie de afirmare, pentru logicienii care mai cred într-un 
matematism platonic ori într-o metafizică leibniziană, fie de negare pentru cei care 
aderă la metafizica empirismului“"5. 

Postulând contradicția, Lupaşcu îşi propune să elaboreze o „logică gene- 
ralizată“, în care valorile logicii dinamice, identitatea şi diversitatea, sunt legate prin 
contradicţie“. Dar, conform observaţiilor filosofului român, diversitatea, în cadrul 
„logicii de şcoală“, şi identitatea, în cadrul empirismul ui, au fost practic ignorate. Ele 
sunt recuperate în cadrul logicii generalizate prin postulatul contradicţiei, consecința 
fiind încercarea de înglobare, în calitate de cazuri particulare, atât a logicii aristotelice, 
cât şi a empirismului. Dar cum empirismul nu este o logică propriu-zisă, autorul nu 
avea datele necesare pentru o înfruntare frontală cu această orientare. Deja cele două 
articulații ale logicii înglobante, sau, mai precis spus, raporturile lor cu logica 
generalizată pot apărea drept problematice, de vreme ce una este o logică, iar cealaltă 
o filosofie. Nu reiese cu claritate însă, din scrierile lui Lupaşcu, dacă şi acesta este 
motivul pentru care le consideră pe ambele „metalogici“. 


73 Ibidem, p. 26. 

74 Ibidem, p. 27. 

75 Ibidem, pp. 27-28. 

76 Stéphane Lupasco, Logique et contradiction, P.U.F., Paris, 1947 pp. 16-—17. 
7 Idem, Logique et contradiction, P.U.F., Paris, 1947, p. 24. 

2.4. Interpreţi ai operei lui Ştefan Lupaşcu în 
spațiul gândirii româneşti 


Alexandru Surdu califică logica dinamică a contradictoriului drept o 
dialectică modernistă. Coordonatele dialecticii moderniste”, identificată în câteva 
proiecte de la începutul secolului al XX-lea (logicile intuiţioniste, logicile 
mecanicii cuantice etc.), au drept principală caracteristică îndepărtarea de centrele 
de interes atât ale dialecticii tradiționale, cât şi ale dialecticii moderne. Dialectica 
elaborată de Ștefan Lupaşcu se înscrie în această direcție. Lupaşcu îşi prezintă 
construcția sub forma unei logici simbolice în care principiile tradiţionale ale 
gândirii îşi pierd suveranitatea. 

Discuţia în această privință este mai complexă”, întrucât anumite parti- 
cularități deosebesc logica propusă de Lupaşcu de cea modernistă. Observațiile 
făcute de Alexandru Surdu ating problema consistenței unui sistem logico-mate- 
matic, consistență legată de principiul noncontradicţiei. Or, în cadrul sistemului 
elaborat de Lupaşcu această lege nu mai este valabilă în mod absolut, caz în care în 
interiorul sistemului s-ar putea demonstra orice. O privire mai atentă poate conduce 
însă la „circumstanțe atenuante“ (reproşurile fiind considerate parţial valabile), 
datorate faptului că filosoful de la Paris nu renunță în totalitate la logica 
tradițională, ci face din ea un caz particular al unei logici mai ample. Poziția față de 
logica tradițională este în principiu aceeaşi cu cea a creatorilor logicilor 
intuiţioniste şi cu aceea a mecanicii cuantice. În fapt, situaţiile se dovedesc a fi 
opuse: „pentru modermiştii obişnuiţi, cea mai completă este logica tradițională, în 
care sunt valabile cele mai multe legi; logica mecanicii cuantice, ca şi logicile 
intuiționiste sunt cazuri restrictive, cu aplicabilitate limitată la anumite domenii 
specifice. Pentru Lupaşcu, însă, logica dinamică a contradictoriului este valabilă 
pretutindeni, iar cea clasică, numai la domenii restrânse“, 

Alexandru Surdu recomandă folosirea, în legătură cu dialectica propusă de 
Lupaşcu, a termenului de antitetică. Construcţia lupasciană, una cu referire la 
nivelul realului („dialectica este inerentă materiei înseși“), are la bază opozițiile, iar 
nu contradicţiile“. Termenul de dialectică ţine doar de nivelul logico-lingvistic 
(provine din grecescul dia-legein şi se referă la contra-dicere, din latină). 


78 Analizată de Alexandru Surdu în articole şi lucrări dintre care amintim: Orientări tradi- 
tionale, moderne şi moderniste în dialectică, în „Astra“, anul XVII, nr. 5 (140), mai, 1983; Stéphane 
Lupasco — un reprezentant al dialecticii moderniste, în „Astra“, anul XVII, nr. 9 (144), septembrie, 
1983; ipostazele dialecticii în „Academica“, II, nr. 3, 1992, Gândirea speculativă. Coordonate isto- 
rico-sistemaltice, Editura Paideia, Bucureşti, 2001. 

7 Alexandru Surdu, Gândirea speculativă. Coordonare _istorico-sistematice, Editura 
Paideia, Bucureşti, 2001, pp. 351-355. 

80 Ibidem, p. 354. 

8l Ibidem, pp. 351-352. 

Petru Ioan analizează raportul dintre logică şi dialectică într-un „univers 
al lumilor posibile“. Criteriul la care recurge este raportul celor doi termeni, 
logică şi dialectică, conform următoarei scheme: nici logică, nici dialectică; logică, 
fără dialectică, dialectică, fără logică; şi logică, şi dialectică. Rezolvarea pozitivă 
(şi logică, şi dialectică) grupează, la rândul ei, mai multe centre de interes. Una 
dintre logicile discutate prin această grilă este aceea a lui Ștefan Lupaşcu. 

Petru loan susține ideea conform căreia logica dinamică a contra- 
dictoriului, în calitate de logică cuantică, formală, formalizabilă, multivalentă, non- 
contradictorie, nu contravine în nici un fel logicii obişnuite, nu o suspendă şi nu îi 
restrânge acțiunea”. 

Logicianul ieşean, punând în discuţie conceptul de ferf inclus, consideră că 
numele de „logică a contradicţiei“, dar şi unele expresii utilizate de Lupaşcu, 
precum „coexistență a valorilor contradictoriului“, nu se justifică. Prin introducerea 
terţului între contradictorii, noţiunile devin contrare““. O poziţie opusă adoptă 
Basarab Nicolescu, prin emiterea ipotezei nivelurilor de realitate. Conform acestei 
interpretări, care are meritul incontestabil de a fi clarificat o construcție deosebit de 
dificilă, „Starea 7“ (terțul inclus) „se exercită pe un alt nivel de realitate, la care 
ceea ce apărea dezunit (undă şi corpuscul) este de fapt unit (cuanton), iar ceea ce 
apare contradictoriu este perceput necontradictoriu“”. Nedisocierea între mai multe 
niveluri de realitate şi proiecția „Stării T“ pe acelaşi nivel cu un cuplu format din A 
şi non-A creează „aparența de cupluri antagoniste, mutual exclusive“. Unificarea 
„nefuzională“ a termenilor cuplului, grație terţului inclus, nu este posibilă pe unul 
şi acelaşi nivel de realitates€. 


Elena Bondor, în teza de doctorat cu titlul Șiefan Lupaşcu în perspectiva 
logicii „dialectice“ (laşi, 2005) abordează filosofia lui Ştefan Lupaşcu din pers- 
pectiva logicii dialectice, făcând o lectură a ideilor acestuia din punctele de vedere 
logic, ontologic şi gnoseologic. Pornind de la o distincţie a lui Robert Blanche 
(între logici înglobante şi logici alternative), autoarea realizează o clasificare a 
logicilor dialectice (în logici dialectice înglobante, alternative şi regionale) prin 
care interpretează contribuţia în logică a lui Lupaşcu. Susţine ideea că logica 
dinamică a contradictoriului este una înglobantă, localizată la nivelul realului şi, 
deopotrivă, al gândirii. Fiecare dintre logicile specifice celor trei materii, calificate 
drept logici dialectice regionale, sunt aplicabile câte unui domeniu bine definit, 
purtând în ele, totodată, şi întregul „corp logic“ din care fac parte. 


82 Petru loan, Orizonturi logice. Deschideri şi resemnificări în universul actual al 
formalismelor, Editura Didactică şi Pedagogică, Bucureşti, 1995, pp. 171-241. 

5 Petru loan, Stefan Lupaşcu şi cele trei logici ale sale, Editura Fundaţiei „Ştefan 
Lupaşcu“, Iași, 2000, pp. 155-158. 

34 Ibidem, p. 164. 

85 Basarab Nicolescu, Noi, particula şi lumea, traducere de Vasile Sporici, Editura Polirom, 
Iaşi, 2001, p. 89. 

% Idem, Ștefan Lupaşcu şi terțul inclus, în: Petru loan (coord.), Ștefan Lupaşcu: un gânditor 
pentru mileniul trei, vol. 2, ed. cit., pp. 6-9. 

Logică şi dialectică speculativă 
la Constantin Noica 


Dragoş POPESCU 


3.1. Date biografice 


Constantin Noica s-a născut în 25 iulie 1909, în localitatea Vităneşti, 
jud. Teleorman, şi făcea parte dintr-o familie de proprietari funciari, poate de origine 
sud-dunăreană. A fost elev al Liceului „Spiru Haret“ din Bucureşti. S-a înscris la 
Facultatea de Filosofie a Universităţii Bucureşti, pe care a absolvit-o în 1931. A 
debutat devreme, la 23 de ani, în filosofie (în vremea anilor de liceu publicase poezii 
în revista elevilor, ulterior renunțând definitiv la această modalitate de exprimare 
artistică, cu o excepție, păstrată în jumalele sale). A fost autorul unor traduceri 
importante, în perioada interbelică, din Descartes și Kant, traduceri însoțite de 
consistente studii introductive. Prin aceste traduceri, Noica a anticipat activitatea 
intensă de traducere şi editare critică a clasicilor filosofiei din deceniile postbelice. 
Dealtfel, el are contribuţii fundamentale şi în această perioadă (cf. infra). Menţionăm 
în special rolul decisiv pe care l-a avut în editarea operei lui Platon. 

În perioada interbelică, pe lângă activitatea de traducător şi comentator a 
publicat numeroase articole, a editat cursurile profesorului Nae Ionescu, împreună 
cu alți foşti studenţi şi admiratori ai acestuia, a ținut conferinţe etc. Numeroasele 
sale articole, răspândite în cele mai diverse publicaţii ale epocii (multe dintre ele au 
fost publicate în revista „Vremea“) se află azi în curs de editare. C. Noica a 
colaborat la monumentala Istorie a filosofiei modeme, editată de Societatea 
Română de Filosofie, a făcut parte din asociația „Criterion“. Activitatea politică, 
mult exagerată azi (şi, se pare, conjuncturală) este covârşită de cea ştiinţifică şi nu 
există nici un temei prin care să se susțină o interferență între cele două, nici în 
tinereţe, nici în perioada de după eliberarea din închisoare. Noica era, prin 
temperamentul său, tipul savantului, care urmăreşte din afară ceea ce nu are 
legătură cu ocupațiile sale. Dealtfel, el nu a îndeplinit, spre deosebire de alți colegi 
ai săi de generație, nici o funcţie administrativă. 

A obținut titlul de doctor al Universităţii Bucureşti (1940) cu lucrarea 
Schiţă pentru istoria lui Cum e cu putință ceva nou, dar nu a reuşit să obțină un 
post universitar. În primii ani ai războiului (1940-1941) a fost referent la Institutul 
româno-german. 

După război a fost obligat să locuiască la Câmpulung Muscel timp de mulți 
ani, în condiţii de domiciliu forțat, pe care cei ce l-au cunoscut le descriu ca fiind 
foarte grele. Totuşi, această perioadă (a maturității filosofului) este extrem de 
fecundă. Se poate spune că acum, în urma studiului aprofundat al operei lui Goethe 
şi al filosofiei lui Hegel, gândirea lui ia forma definitivă. Anii de recluziune forțată, 
întreruptă de scurte, riscante, călătorii la Bucureşti, se încheie cu arestarea şi 
condamnarea la ani grei de închisoare de către regimul comunist. Este eliberat în 
1964, experiența de deținut politic constituind materialul unei cărți aparte a operei 
sale, publicată abia după 1989: Rugaţi-vă pentru fratele Alexandru. 

Curând după ieşirea din închisoare devine cercetător principal la Centrul de 
Logică al Academiei Române. În această perioadă publică lucrările sale cele mai 
importante, numeroase studii, comentarii, traduceri. În 1975, pensionându-se, se 
retrage la Păltiniş, unde va înceta din viață în 4 decembrie 1987. 


3.2. Principalele lucrări 


Mathesis sau bucuriile simple (1934) este cartea de început. În primul 
capitol, în care autorul introduce noțiunea de cultură de tip geometric, întâlnim 
următoarele rânduri: „Dacă o Marhesis universalis poate fi înfăptuită, elementele ei 
trebuie să zacă în noi înşine, în primul rând, şi să fie universal omeneşti, în al 
doilea rând. Grupate şi constituite, aceste serii de elemente stau sub două discipline 
vaste: logica şi matematica“!. Dacă acest citat poate părea destul de echivoc, 
deoarece nu aflăm nimic mai mult despre ce anume se înțelege prin logică şi 
matematică, mai departe aflăm că „adevărul pur şi simplu nu are sens în afară de 
conştiinţa noastră“. De asemenea: „spiritul se caută pe sine în lucruri“, o 
exprimare ce pare desprinsă din scrierile de după întâlnirea cu filosofia hegeliană. 
Astfel că înțelegem ce anume vizează autorul prin introducerea noțiunii de cultură 
de tip geometric: este vorba despre o cultură pentru care subiectivitatea este 
„teatrul de operaţii al tuturor activităților spirituale“, expresia orientării către 
subiect fiind filosofia. Întâlnim încă de aici tema constantă a filosofiei lui Noica, 
cercul, însă fără semnificația de mai târziu, care este dialectică: „faptul cultural 
tinde să rămână închis veşnic într-un cerc: în conştiinţă“. Cultura de tip geometric 
este o cultură care se dispensează de ontologie. În ea primează ordinea, construc- 


l C. Noica, Marhesis sau bucuriile simple, ediţia a II-a, Editura Humanitas, Bucureşti, 1992, 
p.12. 

2 Ibidem, p. 13. 

3 Ibidem, p. 14. 

* Ibidem, p. 17. 

tivismul, imanența. Cultura de tip istoric este cea căreia pare a-i fi rezervată 
posibilitatea reconstrucției ontologice. In aceasta din urmă primează destinul. 
Noica optează pentru cea dintâi, reclamând schematizare, formalizare, geome- 
trizare. „Omul trebuie formalizat nu numai pe plan moral. Ci revoluţia lui Kant 
trebuie generalizată. Kant, reprezentantul legitim al culturii de tip geometric, 
Immanuel Kant, idealistul şi formalistul, trebuie dus mai departe, mai departe pe 
planul vieţii, până la exces“. Totuşi, autorul subliniază, în finalul capitolului 
despre culturile geometrice, caracterul mai mult de proiect al acestui tip de cultură, 
menit să stimuleze o activitate individuală ale cărei semnificaţii sunt spirituale. Să 
încercăm o descriere mai precisă a acestei formalizări atât de sonor reclaimată aici. 
Nu este vorba despre o formalizare a unui limbaj, natural sau ştiinţific, sau despre 
extensia unuia deja formalizat la domenii noi. De fapt, vorbind despre geometrie, 
Noica nu înţelege nici măcar conținutul ei, ci numai „atmosfera“ geometriei“. 
Aceasta trebuie împrumutată culturii, aşadar formalizarea despre care este vorba 
priveşte un mod de raportare a individului la cultură, transfigurarea materiei brute a 
acesteia pe un alt plan, reflectat. Marhesis universalis, idealul spre care tinde 
cultura europeană, se va realiza pe planul individului. Formalizarea despre care 
este vorba este deci un fel de transfer pe planul conştiinţei a unor elemente 
culturale, nu o perfecționare a limbajului, o tehnică. Acest lucru trebuie reţinut, 
deoarece va fi regăsit şi mai târziu în alte scrieri, deşi vor apărea nuanțări față de 
poziția inițială. 

Concepte deschise în istoria filosofiei la Descartes, Leibniz şi Kant (1936) 
conţine trei studii, care au fiecare, ca temă, concepte fundamentale, şi în acelaşi 
timp problematice, ale celor trei filosofi modemi: marhesis universalis, scientia 
universalis, lucrul în sine. Studiul asupra lui Kant a fost la origine lucrarea de 
licență prin care Noica şi-a încheiat studiile universitare. Dacă în Marhesis... 
punctul de vedere cartezian era mai mult un pretext pentru o propunere personală, 
în primul dintre cele trei studii ale acestei cărți avem de-a face cu încercarea de a 
circumscrie tocmai semnificaţia pe care Descartes o dădea conceptului de marhesis 
universalis. 

Schiţă pentru istoria lui Cum e cu putinţă ceva nou (1940) este teza prin 
care Noica a obţinut titlul de doctor în filosofie. Ea este o lucrare de istoria 
filosofiei. Precizându-şi propriile poziţii prin distanțarea de şcolile neokantiene, 
Noica îşi descrie propriul demers după cum urmează: „Ce face istoria lui ceva nou? 
Pentru ea nu problemele lui Kant urmează a fi căutate în istorie, ci problemele unei 
istorii care să generalizeze chiar pe Kant. El devine un caz particular într-o 
desfășurare mai vastă, cea a lui ingenium perenne“”. 

Povestiri despre om. După o carte a lui Hegel (1980; elaborarea lucrării a 
avut loc în anii '50). Preocuparea lui Noica pentru filosofia hegeliană, accentuată în 
perioada domiciliului forțat de la Câmpulung Muscel, a condus la publicarea în 
cele din urmă a acestei lucrări cu un caracter aparte, un fel de „repovestire“ a 
Fenomenologiei spiritului. De fapt, avem de-a face cu două interpretări, prima 


5 [bidem,p. 27. 

6 [bidem,p. 9. 

7 C. Noica, Schiţă pentru istoria lui Cum e cu putință ceva nou, Editura Humanitas, 
Bucureşti, 1995, p. 19. 

dintre ele, incompletă, acoperă, în cincisprezece capitole, prima jumătate a 
Fenomenologiei, până la Capitolul VI al acesteia, Der Geist. Denumirea acestei 
interpretări este „Neobişnuitele întâmplări ale conştiinţei în căutarea certitudinii“€, 
titlu care apare diferit la Cuprins şi la începutul lucrării. Se mai constată diferențe 
şi în alte locuri, iar unele diviziuni ale lucrării nu apar deloc în Cuprins 
(Cf. Cap. XXVII, al celei de-a doua interpretări, „Povestea omului ca toți oamenii“, 
p. 238 ş.u.). Prima interpretare se opreşte într-un moment nu lipsit de importanţă, 
după Noica: Die gesetzpriifende Vernunft. „Cât de adânc umană n-a devenit atunci 
rațiunea, cu cele nouă capitole ale ei din carte! Căci fiecare ne închipuim a avea 
rațiune (a o avea, nu a fi rațiune, cum va spune Hegel în partea a doua), şi atunci 
pățim ca aci: plecăm de la raţiunea care observă, rațiunea cunoaşterii ştiinţifice, şi 
sfârşim, cu un lung, ocol, tot la o rațiune care observă, în speță «rațiunea care 
examinează legea», după ce încercasem s-o prindem în lucruri, sau după ce ne 
închipuisem că o şi avem (...)"!9. Circularitatea sugerată de Noica aici nu este 
identificabilă numai în scrierea hegeliană, ci o trăsătură fundamentală a propriei 
dialectici (cf. infra). Rațiunea este în filosofia lui Noica obiectul unei reforme 
generale, care se sprijină pe rezultatele înregistrate de filosofia hegeliană. Nu va 
mai fi o simplă facultate de cunoaştere, a cărei izolare față de datul sensibil este 
originea aparenţei transcendentale, ci chiar conştiinţa devenirii întru ființă. 

Încercare asupra filosofiei tradiţionale (datată 1950, publicată în 1981, în 
volumul Devenirea întru ființă) împreună cu Tratatul de ontologie constituie 
„miezul“ filosofiei lui Noica. Tema fundamentală a lucrării este circularitatea. 
Lucrarea este structurată în trei capitole: Cercul în conştiinţa filosofică, Cercul în 
filosofia spiritului, Cercul în filosofia fiinţei. Fiind un dialog, continuu cu dialectica 
hegeliană ", este o încercare de a da un sens nou raţiunii, în care problema fiinţei va 
putea fi ridicată din nou la demnitatea care i se cuvine. Conceptul ființei va suferi 
însă profunde schimbări. 

Vom semnala din această lucrare trei probleme: 

i. statutul rațiunii; 

ii. dialectica; 

iii. reforma conceptului ființei. 

i. Rațiunea este pentru Kant facultatea de cunoaştere superioară, în care 
gândirea nu mai are de-a face cu material sensibil şi care este vinovată de iluziile 
metafizicii clasice. Acest punct de vedere a fost criticat de reprezentanții idea- 
lismului german, începând cu Fichte, care au considerat inacceptabilă renunțarea la 
instrumentul predilect al cunoaşterii filosofice. Învățămintele criticismului Kantian 
nu au fost totuşi complet ignorate. Deducerea categoriilor intelectului este un bun 
câştigat prin criticismul kantian, cu toate că procedura trebuie revizuită. Kant a 
întreprins deducerea categoriilor printr-o strategie care presupunea o „deducție 


8 C. Noica, Povestiri despre om. După o carte a lui Hegel, Editura Cartea Românească, 
Bucureşti, 1980, p. 111. 

? Cf. G.W.F. Hegel, Phänomenologie des Geistes, hrsg. Johannes Hoffmeister, Akademie- 
Verlag, Berlin, 1964, p. 306. 

10 C, Noica, op, cit, p. 107. 

ll C, Noica, Devenirea întru ființă, Editura Științifică şi Enciclopedică, Bucureşti, 1981, 
p. 114. 

metafizică“ şi una „transcendentală“. Deducţia metafizică presupune descoperirea 
categoriilor pomind de la tabelul judecăților logicii clasice (logica vremii, „logica 
generală“). Deducţia transcendentală conferă categoriilor justificarea pomind de la 
un principiu, care este „unitatea sintetică a apercepţiei“, identificată de Kant cu 
intelectul însuşi. Deducţia metafizică este, după Noica, constatarea unei stări de 
fapt, lipsind din ea deducerea tipurilor de judecată”. Este operantă de fapt, nu de 
drept, într-o filosofie a lui „quid juris“. În ce priveşte cealaltă deducție, ea nu este 
operantă, deşi este cu adevărat o deducție: nu aflăm prin ea de ce avem „aceste 
funcțiuni ale intelectului, şi de ce atâtea“ °’. 

ii. Dialectica propusă de Noica are, spre deosebire de cea hepgeliană, nu 
trei, ci patru momente. Acestea sunt: tema, antitema, teza, tema regăsită. Renun- 
tarea la triada hepeliană se impune deoarece, consideră filosoful, aceasta are un 
caracter neutru şi linear, rațiunea necesitând orientare şi circularitate. Contaminarea 
rațiunii de perspectiva discriminativă, intelectuală a rațiunii ştiinţifice, care a avut 
loc în secolul al XIX-lea, sau „degradarea dialecticului în logic“ este ceea ce 
trebuie evitat prin această înlocuire. 

iii. Reforma conceptului ființei, antrenată de modificările aduse felului în 
care este gândită rațiunea şi dialecticii, constă în principal în abandonarea 
conceptului parmenidian al ființei şi în restaurarea argumentului ontologic în 
calitate de piesă de bază a reflecției filosofice, pornindu-se de la noua variantă de 
dialectică. 

Tratat de ontologie (1981) continuă efortul de regândire a ființei, singurul 
concept care aparține cu adevărat filosofiei, singurul apt de a asigura gândirii 
exercițiul ei propriu, filosofic. Lucrarea este divizată în trei părți (Fiinţa în cele ce 
sunt; Fiinţa de-a doua instanță. Elementul; Fiinţa în ea însăşi) şi treizeci şi nouă 
de paragrafe. Introducerea enunță programul filosofului: „De vreme ce «ființa» are 
două înțelesuri: ființa în genere dar şi ființa fiecărui lucru, ontologia de față are 
două părți: în prima se cercetează fiinţa din lucruri (ce înseamnă ființa unui atom, a 
unei substanțe, a unui arbore, a unui om, a unui stat, a unui gând); în a doua, se 
cercetează ființa în ea însăşi, care o întemeiază pe prima“!*. Tripartiţia pe care o 
descoperim în diviziunea generală a lucrării ascunde de fapt un raport special între 
părțile Tratatului, de ontologie. Cea de-a treia parte sintetizează rezultatele 
investigaţiei din primele două. 


3.3. Scrieri cu caracter propriu-zis logic 


Noica nu este un specialist în logică; el nu restrânge reflecția logică la 
propriul ei domeniu. Scopul activităţii sale pe acest teren este filosofic. Cu toate că 
descoperim în opera lui o raportare critică față de excesul de formalizare, este de 


2 Ibidem, p. 58. 
'3 Ibidem, p. 59. 
'4 Ibidem, p. 171. 

observat şi faptul că filosoful consideră acest fapt oarecum firesc în contextul 
dezvoltării culturii europene. 

Douăzeci şi şapte trepte ale realului (1969) este o trecere în revistă a trei 
tabele categoriale care au avut un rol important în constituirea ştiinţelor particulare, 
sau cel puțin a conştiinţei ştiinţifice contemporane, dar şi o funcţie culturală 
decisivă. Acestea sunt: tabelul platonic din dialogul Sofiszul, cel aristotelic din 
Categoriile, cel al lui Kant din Critica rațiunii pure. Această lucrare a lui Noica 
vine în continuarea Încercării asupra filosofiei tradiționale (cf. supra) pe care 
Noica a realizat-o înaintea anilor de închisoare. La prima vedere, pare că prilejul cu 
care cartea a fost scrisă este starea aparentă de regres a cunoaşterii filosofice în 
raport cu cea ştiinţifică. Noica nu credea însă că avem cu adevărat de-a face cu un 
regres. Punctul acesta de pornire este numai un pretext. Douăzeci şi şapte trepte ale 
realului nu este însă numai o justificare a demersului filosofic. Pe de o parte, 
observăm un paralelism între această mică scriere şi Mathesis sau bucuriile simple: 
ambele sunt un program. Distanţa de treizeci şi cinci de ani dintre ele lasă să se 
vadă unele evoluţii în gândirea autorului. Ultimul este aşadar şi o evaluare a unui 
parcurs al gândirii. Pe de altă parte, cele douăzeci şi şapte de categorii tradiționale 
sunt punctul de pornire de la care Noica va elabora propriul tabel categorial. El nu 
apare aici ca atare, ci este numai sugerat în Epilog la douăzeci şi şapte de trepte: 
unda, cu care se încheie această scurtă scriere în care Noica intenţiona să descopere 


ec 


„solidaritatea ascunsă“ a categoriilor din cele trei tabele, precursoare ale sistemului 
ştiinţelor". 

„Tabloul“ platonic din Sofistul nu este, cum se ştie, tocmai un tablou 
categorial, deoarece genurile supreme platoniciene nu sunt categorii, adică predicate 
ale unor judecăți posibile. Dar Noica evidenţiază folosirea liberă a termenului de 
categorieS, şi dă categoriei sensul de cea mai generală idee a cugetului. După cum se 
ştie, cele cinci genuri supreme platoniciene erau: ființa, starea, mişcarea, identitatea, 
alteritatea. Ele revin, în interpretarea lui Noica, naturii anorganice, domeniului pe care 
ştiinţa l-a rezervat investigației fizico-chimice. Fiinţa, prima dintre „ideile cele mai 
generale ale cugetului“, este rezultatul unei radicale acțiuni de negare: „Spre a ajunge 
până la om, care îl gândeşte, realul a trebuit să afirme nespus de multe lucruri. Spre a 
ajunge îndărăt, până la ființa realului, din care pleacă toate, omul trebuie deci să nege 
o mulțime de lucruri. Reflexiunea începe cu negația, de vreme ce face întotdeauna 
calea întoarsă. Ființa lumii nu e asta, nici asta’. Această acțiune de excludere din 
câmpul ființei, vidul care rezultă în urma ei, nu trimite imediat la Platon, ci mai 
degrabă la Hegel. De altfel, chiar continuitatea vizată de Noica prin expunerea sa este 
de sugestie hegeliană. Logica în ordinea căreia sunt înşiruite cele douăzeci şi şapte de 
categorii este speculativă. Rezultatele reflexiei asupra ființei, concretizate în sisteme 
filosofice cu destin major înregistrate de Noica, sunt în număr de patru. Numărul nu 
este indiferent nici din punct de vedere istoric, dar (mai ales) nici din punct de vedere 
sistematic, acesta trimițând la dialectica în patru timpi a filosofului (cf. Încercare... 


15 Cf. C. Noica, Douăzeci şi şapte trepte ale realului, Editura Ştiinţifică, Bucureşti, 1969, p. 6. 
16 Ibidem, p. 7. 
1 Ibidem, p. 13. 

p. 75 sqq.). Primul răspuns este chiar cel platonic, cu precedentul său reformat, 
parmenidian, pe larg examinat în Încercare asupra filosofiei tradiționale: ființa se 
circumscrie în opoziție cu aparența. Al doilea răspuns este aristotelic, substanța primă, 
cu caracterul ei de finitudine şi persistență totodată, descriind realul organic. Kant este 
autorul celui de-al treilea răspuns: „posibilitatea nesfârşită, sortită să se împlinească 
printr-un intelect a toate rânduitor“!, această descriere fiind cea a unității trans- 
cendentale a apercepției. Al patrulea răspuns, „ființa lumii este o devenire în istorie“ 
trimite la Hegel, dar acoperă totodată şi propria ontologie elaborată de Noica. Acest 
răspuns reprezintă totodată şi o depăşire a propriei concepții al cărei program îl 
întâlnim în Marhesis sau bucuriile simple. 

Fiinţa platonică, prima dintre cele douăzeci şi patru de categorii, este un 
rezultat, cu toate că se află la începutul procesului care le-a produs pe toate. Tot ca 
un rezultat apare fiecare dintre categorii, fiecare pe un palier mai restrâns. Starea, a 
doua categorie, este şi ea rezultatul negaţiei: „Nu e adevărat că totul este oarbă 
devenire, — îşi începe gândirea cariera, negând“!”, Starea, rezultat al negării 
devenirii, este un concept abstract. Conţinutul său a fost oferit de știința fizicii, care 
a identificat cu timpul stările de agregare ale materiei: gazoasă, lichidă, solidă, 
plasma. De asemenea, orice produs al gândirii, orice concept, este considerat o 
formă de stare întrucât orice concept introduce stabilitatea, permanența necesare 
gândirii. Noica surprinde şi trecerea mai departe a gândirii de la nevoia proprie de 
ordine la fixarea ordinii în lume: „gândirea are tendința de a crede că şi lumii îi e 
teamă de mișcare“. Principiul inerției, formulat de Galilei, apare tot ca o formă de 
persistență a cărei origine este gândirea. Cu inerția se produce însă şi o răsturnare, 
ea fiind „persistență a oricărei stări în natura ei proprie’, ceea ce trimite către 
următoarea categorie, cea a mişcării. Înăuntrul ei sunt distinse mai multe variante: 
mişcarea deschisă (efect al unei forţe externe), obiect de studiu al fizicii newto- 
niene, care este precedată istoric de concepția antică (aristotelică) a unei mişcări al 
cărei scop este repausul. Concepţia antică cu privire la mişcare, nu cea newtoniană, 
este precursoarea mişcării evolutive, o mişcare care nu doar deplasează lucrurile, ci 
le înființează. Dar spre deosebire de antici, în acest tip de mişcare nu repausul, ci o 
ordine superioară este scopul procesului. Noica denumeşte mişcare închisă această 
mişcare, amintind deopotrivă concepția antică despre perfecțiunea mişcării 
circulare, dar şi mult mai recentul model planetar al atomului. Aici este evidențiată 
o Sinteză a stării şi mişcării, identitatea: „faptul de a rămâne acelaşi în schim- 
bare“22. Exemplul imediat este elementul chimic. Totuşi, semnificaţia identității nu 
se restrânge la acesta: „Un lucru îşi păstrează identitatea, nu o are“, principiul 
identității în forma lui clasică (A = A) fiind numai o formă de inerție. Alteritatea 
apare aproape simultan cu identitatea. Opoziția lor este un nou tip de identitate, 
profund diferit de primul: identitatea organică. Aici intervine următorul tabel 


18 Ibidem. 

1 C, Noica, Douăzeci şi şapte trepte..., p. 14. 
* Ibidem. 

"1 Ibidem, p. 15. 

? Ibidem, p. 19. 

categorial, cel aristotelic. Preferința lui Aristotel pentru organic, biologic, în 
favoarea matematicii, geometriei platonice, a fost observată de mult. Noica oferă o 
justificare categorială a aşa-zisului biologism al Stagiritului. Dar nu avem de-a face 
cu o evoluţie liniară, ci cu o întoarcere la ființă, de data aceasta transformată în 
fiinţă individuală. Finitudinea este caracteristică pentru această nouă formă a 
ființei. Organismul sau ființa individuală este „ca şi un tot înăuntrul totului 
lumii“? Identitatea și alteritatea sunt reformulate de noua înfăţişare a ființei: 
identitatea închide în sine alteritatea, aceasta din urmă nu mai este o simplă 
repetiție oarbă (infinită), ci expresia finitudinii care caracterizează organismul. „Un 
simplu fir de iarbă, un organism oricât de firav, trece, ca organism individual, prin 
toate aceste categorii aristotelice. El are şi cantitate şi calitate şi relație cu părţile 
sale sau cu lumea; este şi în spațiu şi în timp, având prin acestea o modalitate 
specifică; are şi acțiune față de rest, dar e şi în pasivitate, după cum, fir specific 
cum este, cu ceva propriu lui, afirmă şi posesiunea“. La Aristotel, categoriile apar 
în formă interogativă, fapt care lui Noica i se pare nu lipsit de semnificaţie: 
„gândirea trebuie să se lepede o clipă de formulele ei savante şi să încerce a se 
cufunda în sensurile originare ale marelui și micului’, marele și micul fiind tema 
prin care gândirea regăseşte categoria cantității (cât?). Tema aceasta vizează 
mărimea concretă, cu aritmetică şi geometrie diferite de cele formale, valabile în 
domeniul realului anorganic. În acest sens trebuie luată definiția calității (ce fel?): 
cantitate care prin „propria ei acumulare (...) se transfigurează şi lasă loc 
calității“. Nu e vorba aşadar despre o acumulare similară adunării din aritmetică, 
căci individualitățile care se adună sunt organisme, adică realități reductibile numai 
într-o măsură. „Căci orice făptură organică este calitate şi nu e decât un pachet de 
calități”. În faptul că ființa organică este distinctă calitativ de alte ființe organice 
se află o limitare, din care Noica extrage o nouă categorie: relația (față de ce?). 
Fiinţele organice nu sunt totuşi monade, interacțiunea lor este lumea relaţiei. 
Raportările diverse şi raportul cu sine sunt văzute de Noica prin prisma categoriilor 
anterioare: „Cantitatea, izgonită din lume de calitate, se reface la nivelul acesteia, 
ridicându-se la o treaptă superioară, ca raport”, 

Spaţiul (unde?) este prezentat ca un tip de relație: „Relația spaţială (...) e 
mai adevărată decât făpturile acestea organice: ea devine adevărul lor mai adânc. 
Locul e cel ce are adevăr, relația e cea care există, pe când termenii ei pot fi 
schimbaţi“?. Adevărul este luat aici în sensul hegelian, nu în cel clasic. Noica 
prezintă pe scurt evoluția concepțiilor prekantiene asupra spațiului, introducând 
apoi timpul (când?) în dezvoltarea sa. Varianta cosmică a acestuia (de asemenea, 
newtoniano-kantiană), cea de-a cincea formă înregistrată, împreună cu spațiul, 


2» Ibidem, p. 29. 
%” Ibidem, pp. 30-31. 
% Ibidem, p. 33. 
% Ibidem, p.36. 
27 Ibidem, p. 37. 
28 Ibidem, p. 41. 
2 Ibidem, p. 42. 

alcătuind o sinteză: modalitatea (cum?). Tot sintetică se dovedeşte până la urmă şi 
posesiunea (ce are?), de data aceasta sinteza având loc între acţiune (ce face?) și 
pasivitate (ce suferă?). 

Tabloul kantian, al naturii reflectate şi omului, succedă celui aristotelic. 
Prezentarea lui în Douăzeci şi şapte de trepte ale realului poate fi urmărită în 
paralel cu refacerea deducţiei categoriilor kantiene din Devenirea întru ființă. 

Scrisori despre logica lui Hermes (1986) este ultima carte pe care autorul a 
publicat-o. Părți din ea apăruseră în reviste anterior. Este contribuţia cea mai 
importantă a lui Noica în domeniul logicii şi totodată o încununare a operei sale. 
Alcătuită din două părți, prima fiind o pregătire a ceea ce Noica denumeşte „o altă 


logică““0, este prezentată de autor nu ca o doctrină, ci tot ca o aspirație. 


, 

În partea întâi, care are un caracter mai accentuat pregătitor decât cea de a 
doua™, autorul pomeşte de la trecerea în revistă a unor situații logice (repetiţia, 
simetria, asemănarea, proporția, coordonarea, subordonarea, negația, contradicţia) 
instituind noțiunea de câmp logic (în care situațiile logice menționate nu sunt 
privite din punct de vedere formal). Orice situație logică înființează un câmp. 
Acesta este „acea situaţie în care întregul este în parte, iar nu numai partea în 
întreg”. Pentru cazul în care partea se află în întreg, nu şi întregul în parte, Noica 
rezervă loc logicii clasice şi a lui Aristotel, precum şi logicii modeme (care sunt 
reunite de filosof sub denumirea generală de „logică a lui Ares“). Pentru celălalt 
caz el propune „o logică nouă“ care „ar fi una a lui Hermes, zeul comunicării şi al 
interpretărilor“. Logica propusă de Noica ar fi aşadar o hermeneutică, care ar 
avea sens „cel puțin pentru ştiinţele spiritului“. Posibilitatea tratării formale a 
acestei logici este „deocamdată o prezumție“. 

După ce distincţiile de bază au fost stabilite, autorul înaintează în direcția 
particularizării noii logici față de cea a lui Ares. La prima vedere, cele două logici 
par analoge, întrucât descoperim că formele clasice corespund unor „forme“ ale 
logicii lui Hermes. De pildă, judecății din logica clasică îi corespunde în logica lui 
Hermes holomerul (de la holon şi meros). Noica trimite însă la Tratatul său de 
ontologie, stabilind o corespondență ontologică pentru termenul introdus. Holo- 
merul este un instrument pentru instituirea unei ordini de un tip superior. Prin 
aceasta este regăsit modelul ontologic propus de Noica: holomerul nu vizează, 
precum judecata, raportul dintre un subiect logic şi un predicat logic, ci raportul 
dintre individual şi general. În manieră hegeliană „Începutul logic îl va da o dis- 
jungere și nu o legare“. Subiectul şi predicatul logic sunt în logica obişnuită 
„termeni“. În holomer, unitatea logică (termenul) este „un termen cu procesu- 
alitatea în el“. De aceea, Noica vorbeşte mai departe despre disociație ca operaţie 


3 C, Noica, Scrisori despre logica lui Hermes, Editura Cartea Românească, Bucureşti, 
1986, p. 8. 

31 Ibidem. 

3 Ibidem, p. 20 (s. a.). 

33 Ibidem, p. 25. 

34 Ibidem, p. 26. 

35 Ibidem, p. 39. 

35 Ibidem. 

logică fundamentală”, în care judecata nu este decât un caz particular. Produsul 
disociației este denumit krinamen (de la gr. krinein). Între holomer şi krinamen 
există o mare deosebire: dacă, în primul, individualul şi generalul se găsesc în 
indistincţie, cel de-al doilea le-a supus unei operații: disocierea. Holomerul se 
apropie mai mult de conceptul decât de judecata logicii clasice, în măsura în care în 
el elementele ce se vor separa sunt încă indistincte. Dar şi krinamenul este mai 
mult decât o simplă judecată, „termenii“ săi (cuplați după operaţia disocierii) 
neintrând la întâmplare într-o schemă de tip S-P şi nefiind, de fapt, simpli termeni. 
Variația individualului și generalului în krinamen este solidară”. 

Rezumarea primelor şase capitole ale părții întâi a Scrisorilor despre 
logica lui Hermes evidenţiază deja faptul că avem de-a face în această logică cu o 
dialectică similară celei hegeliene, adică cu o trecere a formelor logice unele în 
altele. Dacă holomerul revenea noțiunii şi krinamenul judecății din logica clasică, a 
treia formă a acesteia este silogismul. Pentru a regăsi ceea ce îi corespunde acestuia 
în logica lui Hermes, Noica introduce noţiunea de „mediu“, evidenţiindu-i semni- 
ficaţiile diverse: mediul nu este numai intermediar între general Ji individual, ci şi 
„învăluire a lor, ca un mediu în care (...) îşi caută adeverirea“”. În ontologia lui 
Noica, al treilea membru al modelului era determinația. Mediul, aşa cum îl prezintă 
aici, este tocmai această determinaţie. Importanța sa este subliniată puternic de 
filosof: „Din mediu se face silogismul, care, — ca şi judecata simplă — este o 
descompunere, o discluziune, o disociaţie, iar nu o compunere, cum este înfățişat 
de obicei. (...) De fiecare dată, cu fiecare silogism, ni se pare că putem arăta cum se 
naşte forma desfăşurată, sub o triplicitate, prin descompunerea holomerului:“%. 
Descompunerea aceasta scoate la iveală cei trei termeni ai modelului ontologic. 
Silogismul este o configurație logică saturată. „Triunghiul logic“, cum denumeşte 
Noica angrenajul celor trei termeni ai modelului ontologic, apare şi în formații 
nesaturate prin precaritatea unuia dintre termeni (a se vedea Şase maladii ale 
spiritului contemporan), nu doar sub formă de silogism. 

Importanţa silogismului, scoasă în evidență de Noica, nu trebuie exagerată. În 
măsura în care triplicitatea acestuia este ascunsă de caracterul său de procedeu, 
silogismul pierde ceva esențial, „este o desăvârşire cu scop imediat şi lipsită de orizont 
speculativ“. În măsura în care această limitare a silogismului prin reducerea lui la un 
simplu procedeu de gândire este evitată, sunt deschise investigației două căi: 

l. A precarităților logice similare celor ontologice, care furnizează şase 
judecăţi (analoge celor şase precarități ontologice) opuse judecăților din tabloul clasic; 

2. A modului în care, cei trei termeni nefiind atinşi de nici o precaritate, 
mai poate fi vorba despre devenire logică (investigaţie care va fi întreprinsă de 
Noica în partea a doua a scrierii sale). 


3i, `, Ibidem, p. 52. 
£ În acest punct, Noica rezumă parcursul gândirii sale astfel: „Avem o unitate logică; 
unitatea se disociază; produsul disocierii este un fel de judecată extinsă la lucruri, un krinamen; acesta 
cuplează individualul cu generalul, devenite distincte; generalul ştim ce este, iar individualul este, 
formal, o împachetare de generaluri“ (Ibidem, p. 55). 
? Ibidem, p. 64. 
“0 Tbidem, p. 65. 
4l Ibidem, p. 73. 

Cele şase judecăți pe care Noica le opune tabelului clasic sunt: 

a. judecata de tipul individual-determinaţii (1 — D) sau determinanta; 

b. cea de tipul determinații-general (D — G) sau definitoria, 

c. realizanta (G -I); 

d. integranta (|- G), 

e. delimitanta (G - D); 

f. particularizanta (D — I). 

Ele corespund pe planul culturii unor fenomene precum: narațiunea (deter- 
minanta), cunoaşterea (definitoria, denumită de Noica şi generalizantă), practica 
(realizanta), contemplația (integranta), exercițiul culturii (delimitanta), civilizația 
(particularizanta). Apropierea de maladiile spiritului este vizibilă, dar construcția 
întreprinsă aici ia o altă direcție; cele şase judecăţi folosesc unei reinterpretări a 
silogisticii, şi în principal a celei aristotelice, care avea, precum se ştie, trei figuri, 
număr potrivit celor şase tipuri de judecăți. Silogismul figurii întâi are drept mediu 
generalul (G), stabilind o legătură necesară între individual (I) şi o determinație (D). 
Concluzia lui este, evident, o determinantă (| — D). Majora este delimitantă (G — D), 
minora integrantă (I — G). Silogismul figurii întâi este „cel în care o proprietate a 
generalului (indicată de delimitantă) e transferată de către acesta (cu integranta) 
individualului, cum o arată ca rezultat determinanta““?. Silogismul figurii întâi este 
perfect şi în această interpretare, aşa cum era şi la Aristotel. Silogismul figurii a doua 
este „imperfect“ (ca şi ultimul, de figura a treia), având ca mediu D. Concluzia este 
integrantă (| — G). Premisele: delimitanta (G — D) şi determinanta (I — D). Figura a 
treia va avea ca mediu I. Concluzia: delimitanta (G — D), iar premise: integranta (| — 
G) şi determinanta (l — D). Figura a treia dă un silogism al accidentului, de asemenea, 
Noica consideră că acesta este silogismul gândirii ştiinţifice. 

Cum se observă, numai trei dintre cele şase tipuri de judecăţi intră în 
alcătuirea silogismului. Generalizanta, realizanta, particularizanta nu sunt apte „să 
servească unei explicaţii cauzale“*, silogismul aristotelic fiind unul al individua- 
lului. Generalizanta nu poate fi aplicată necesar individualului, realizanta instituie 
subsumarea individualului la general, nu o explică, iar particularizanta refuză 
necesitatea, lipsindu-se de general. 

În logica tradițională, expunerea silogismului era urmată de metodologie. 
Noica respectă tradiția, ultimele şase capitole ale primei părți având caracter 
metodologic. Şi aici apare cifra şase datorită celor şase situaţii posibile: indivi- 
dualul care îşi dă determinații în căutarea generalului (inducția regăsită pornind de 
la determinantă), determinațiile prinse într-un general tinzând spre individualul 
potrivit (deducţia regăsită pomind de la generalizantă), împlântarea directă a gene- 
ralului în individual (logica invenţiei, care are ca bază realizanta), ridicarea la 
general fără mijlocirea determinaţiilor (logică a integrării, exemplificată de mode- 
lele ipotetico-deductive ale ştiinţei şi având ca temei integranta), retragerea în 
general fără renunțarea la determinaţii posibile, dar cu refuzul constant al indi- 
vidualului (arta simbolizării, având ca temei delimitanta), carența generalului sau 


“2 Ibidem, p. 85. 
% Ibidem, p. 87. 

tehnica sistemului (ilustrată de cibernetică şi de particularizantă). Toate acestea 
sunt prezentate de filosof ca merode. 

Partea a doua a Scrisorilor poartă titlul: Teoria mulțimilor secunde şi 
teoria synalethismului. Autorul ne avertizează asupra faptului că aici analogiile cu 
logica clasică au luat sfârşit“. Totuşi, Noica începe prin a se referi la teoria 
matematică a mulțimilor, ce-i drept pentru a-i contesta relevanța ca logică a 
ştiinţelor omului. Mulțimea în înțelesul obişnuit este mulțime de primă instanță, 
caracterizată de „faptul că rămâne până la capăt în starea ei de mulțime, ca simplă 
colecție de elemente, ce rămân şi ele în starea lor de elemente (...) Nici o fuziune 
sau întrepătrundere a elementelor nu are loc“. Mulțimea de a doua instanță însă 
„nu rămâne simplă colecţie, după cum elementul iese din rigiditatea lui de element 
distinct““S. Elementul unei asemenea mulţimi defineşte proprietăți înăuntrul 
mulțimii. Între elementele unei mulţimi de a doua instanță apar raporturi de 
compenetraţie. Mulțimea de a doua instanţă se defineşte prin două trăsături: 

1) nu este colecția elementelor, ci distribuirea în ele a unui întreg; 

2) astfel că elementul nu rămâne stabil, este dincolo de sine tot timpul. 

De aici decurg unele consecinţe privind raportul dintre parte şi întreg în 
mulțimile secunde. Ele sunt formulate de Noica astfel: 

a. în mulțimile secunde funcţionează raportul de identitate unilaterală 
(simbolizată A=/a sau a/=A): „întregul A este egal cu partea (...) dar partea nu este 
egală cu întregul“; b. în mulțimile secunde apare şi raportul de contradicție 
unilaterală: „la limită (...) partea poate sfârşi prin a contrazice întregul, în timp ce 
întregul nu contrazice partea“; c. contradicţia unilaterală este un caz limită al 
raportului de depotențare în care se găseşte de regulă elementul față de mulțime, 
descris ca un „antilogaritm“, adică „puterea la care trebuie ridicat un număr pentru 
a da baza“, cu precizarea că mulțimile secunde nu sunt numerice”. 

După cum s-a văzut, compenetraţia este raportul în care intră elementele 
mulţimii secunde. Noica detaliază într-un capitol special raporturile dintre părți în 
acest fel de mulțimi. „Dacă mulțimea nu este o simplă colecţie, compenetrația în- 
seamnă condensarea ei într-un concept“. În mulțimea secundă părțile poartă 
acelaşi întreg, combinarea lor nu poate fi nici conjuncţie, nici disjuncţie, nici impli- 
cație. Combinarea elementelor duce la apariţia de noi unități înăuntrul mulţimii: 
„Combinarea celor simple duce la o nouă simplitate. Ultima simplitate la care 
conduce com penetrația elementelor purtătoare de întreg ar trebui să fie cea a între- 
gului însuşi“. Operatiile care pot avea loc în mulțimile secunde: ieşirea elemen- 
tului din depotenţare şi compenetrația mai multor elemente. 


4 Partea a II-a va încerca să conceapă, din aceeaşi perspectivă, logica însăşi, aşadar o 
disciplină care nu există încă, după unii“ — ibidem, p. 137. 

45 Ibidem, p. 141. 

“ Ibidem, p. 142. 

* Ibidem, pp. 145-146 

“% Ibidem, p. 146. 

“9 Ibidem, p. 147. 

5 Ibidem, p. 157. 

5! Ibidem. 

Dezvoltările teoretice ale lui Noica sunt însoțite de bogate exemplificări, la 

care am renunțat din motive de spațiu. Expunerea nu se poate dispensa de a 
parcurge interpretarea pe care filosoful o dă Monadologiei leibniziene şi Originii 
speciilor lui Darwin. Monadologia şi ordinea ei metafizică se apropie de Originea 
speciilor, cu ordinea ei naturală, prin faptul că „în amândouă întregul se reflectă în 
parte şi că partea pare oarbă şi fără ferestre față de celelalte“. Unităţile noi sunt 
obținute atât la Leibniz, cât şi la Darwin prin compunere şi nu prin agregare şi nu 
mai sunt compuse, ci sunt unităţi simple, cu un spor în complexitate. 
Synalethismul este propunerea care, la Noica, va lua locul tradiționalului 
silogism”. Este o schemă logică în cerc, spre deosebire de linearitatea silogismului 
sau calculului logic. Silogismul punea în lumină, prin termenul mediu şi fixitatea 
majorei, cauzalitatea, aceasta din nevoi didactice, ordinea gata făcută dispare din 
noua viziune. Ordinea apare o dată cu tema regăsită. Cum temele posibile sunt fie 
individualul, fie generalul, fie determinaţiile, vom avea următoarele forme de 
synalethism: 

1. Synalethismul determinaţiilor. Acesta admite două variante: 

a) realizarea se face pornind de la cuplarea determinaţiilor cu indi- 
vidualul sau 

_ b) cu generalul. 

In al doilea caz autorul semnalează dificultăți ale preluării de către 
individual a prescripțiilor generale (cazul ideologiilor). 

2. Synalethismul generalului. Avem, de asemenea, două variante: în primul 
caz, a cuplării generalului cu individualul, în al doilea, a cuplării generalului cu 
determinaţiile. Realizarea fiecăruia este descrisă de Noica, dar se remarcă cel de-al 
doilea caz, care corespunde dezvoltării spirituale a eleatismului. 

3. Synalethismul individualului. Are de asemenea două variante posibile, 
însă numai una este realizabilă, „în măsura în care de la individual, ca temă, nu se 
poate trece decât spre determinații, întâi libere şi abia apoi spre unele legate de 
general (Dacă se trece direct la general, atunci nu mai e necesar un synalethism)®*. 

Despre Structura oricărui synalethism, Noica dă următoarele detalii: în 
synalethism are loc un proces în patru timpi: 

a) o temă se propune, 

b) se deschide liber, 

c) apoi se închide, 

d) după care se redeschide organizat”. 

Dialectica în patru timpi dezvoltată mai devreme îşi găseşte astfel 
justificarea în domeniul ştiinţelor spiritului. De asemenea, „Synalethismul se 
petrece în cerc, fără a cădea în circularitate“*5; se are în vedere circularitatea 
formală, pe care synalethismul o evită datorită spontaneităţii temei şi productivității 
procedeului. 


*2 Ibidem, p. 167. 
55 CF. Ibidem, p. 172. 
* Ibidem, p. 201. 
55 Cf. Ibidem, p. 203. 
56 Ibidem, p. 205. 

Al cincilea synalethism are un statut special: el poate fi regăsit în oricare 
synalethism, constituind nucleul acestuia. El este denumit de către Noica 
informant. 

Ultimele rânduri ale Scrisorilor despre logica lui Hermes deschid drumul 
unui formalism care este presupus de către autor a se putea realiza (cele care pot fi 
văzute ca anticipări ale viziunii sale, precum reconstrucția întreprinsă de către 
Hegel în Știința logicii nemaifiind acceptate), însă nu fără ezitări”. În capitolul 
final, secțiunea Teoria mulțimilor secunde oferă unele sugestii. 


3.4. Traduceri şi comentarii ale unor 
scrieri de logică 


Noica a tradus în limba română scrierile care stau la baza concepției sale 
filosofice, chiar dacă pentru unele dintre acestea dispunea de versiuni în limba 
română. Dincolo de importanţa în sine a traducerilor sale, ele pot fi considerate viziuni 
interpretative asupra unor evenimente filosofice fundamentale, cum traducătorul lasă 
să se întrevadă. Nu toate traducerile sunt ale unor opere de logică. Astfel, în perioada 
interbelică, Noica a tradus Disertaţia lui Kant, De mundi sensibilis atque intelligibilis 
forma et principiis, ca şi Introducerea originară (la care Kant a renunţat ulterior, când 
s-a dovedit prea extinsă pentru necesitățile tipografice) a Criticii facultății de judecare 
(Noica optează pentru denumirea de Critica judecării”%). Ambele traduceri din Kant 
au studii introductive consistente dar, nefiind în legătură directă cu problematica 
logică, nu ne vom ocupa de ele aici. De asemenea, Noica a tradus din Descartes două 
tratate filosofice, unul dintre ele putând fi prezentat mai amănunţit aici. Este vorba 
despre tratatul Regulz ad directionem ingenii [Reguli de îndrumare a minții]? pe care 
Noica l-a însoțit cu o Introducere. Traducătorul stabileşte autenticitatea scrierii 
postume a lui Descartes şi rezumă controversa cu privire la data la care aceasta a fost 
scrisă (sunt înregistrați anii 1623, 1628 sau intervalele 1627—1629, 1627—1628), 
precum şi legăturile ei cu alte scrieri carteziene, mai ales cu Discursul asupra metodei, 
de care Regulee...ar putea fi mai apropiată prin însăşi tema tratată. Numai prima parte 
a acesteia din urmă se suprapune peste Discurs, celelalte două (partea a doua 
neterminată, a treia nici măcar începută) depăşindu-l. Noica consideră, împreună cu 
un comentator, Regulile ca fiind „cartea fundamentală în formaţia spiritului 
cartezian“. Întrebarea de ce o carte fundamentală nu a fost totuşi încheiată și răspunsul 
la ea: un eşec al gândirii carteziene, Noica le notează la interpreți precum Gilson sau 
Pierre Boutroux. Descoperirile lui Descartes în domeniul matematicilor sunt ulterioare 
scrierii Regulilor. Dar ştiinţa universală (mathesis universalis) fusese elaborată ca 


57 Ibidem, p. 226. 
58 Cf. Bibliografia. 
Cp Bibliografia. 

program cam în perioada când se presupune că ar fi fost scrise Regulile. Prin 
perspectiva ei, Noica reconsideră părerea că scrierea carteziană ar fi fost un eşec: 
Descartes s-a îndreptat cu timpul spre ramurile ştiinţei universale, aceasta ca atare 
preocupându-l mai puţin. Noica formulează două întrebări pentru care și noi am luat 
în considerare Introducerea lui: „1. Cum ar fi continuat Descartes Regulile, în cazul în 
care nu avea să-şi corecteze în nici un punct gândirea? 2. Cum le-ar fi refăcut şi 
întregit el, în ipoteza că manuscrisul existent — cel de față — nu l-ar mai fi mulțumit în 
întregime?“ Cea de-a doua i se pare fără răspuns (Descartes nu dă nici o sugestie), dar 
la prima răspunde: „Dacă presupunerile noastre sunt îndreptățite, atunci Regulile ar fi 
apărut ca adevărata întemeiere sistematică a ideilor clare şi distincte. Bazată pe o 
teorie a cunoaşterii în care intuiţia lucrului simplu e totul (deducția nefiind aci decât 
un lanț de intuiţii), ajutată de instrumentul unei matematici în care linia e totul; 
ducând la o fizică în care mărimea e totul — metoda lui Descartes, aşa cum o schițează 
Regulile, este prin excelenţă metoda ideilor clare şi distincte. Cu astfel de idei 
operează spiritul lui Descartes, şi pe ele i le dezvăluie lumea sa“S0. Aceste rânduri ni 
se par concluzia cercetării amănunțite pe care Noica a întreprins-o asupra ştiinţei 
universale (marhesis universalis), cercetare în consonanță cu ideile programatice din 
prima sa carte, Mathesis sau bucuriile simple. 

Ca cercetător principal la Centrul de Logică al Academiei Române, Noica 
a tradus o parte a Organonului aristotelic (Categoriile şi Despre interpretare), 
laolaltă cu traduceri ale unora dintre comentariile antice greceşti, precum şi cu 
propriile interpretări, 

Astfel, Categoriile sunt însoțite de Comentariile lui Porfir la Categoriile lui 
Aristotel prin întrebare şi răspuns, după textul colecției Academiei din Berlin (nu 
există nici o traducere modernă în afara celei a lui Noica), Vegumeririle şi soluţiile lui 
Dexip, filosof platonic, cu privire la Categoriile lui Aristotel, tipărită în aceeaşi 
colecţie, dar având paginația ediției lui Spengel din 1859 (în 1549 lucrarea a apărut 
într-o traducere latină; este semnalată inexistența unei traduceri într-o limbă modernă), 
Prolegomene la cele zece categorii după cuvântul filosofului Ammonius, având 
paginaţia laterală a ediției Brandis, publicată şi ea de către A. Busse în colecția 
Academiei din Berlin, de asemenea fără vreo traducere într-o limbă modernă. 

Noica a şi comentat Categoriile lui Aristotel, comentariul fiind publicat 
însă în Probleme de logică”, seria de culegeri de studii a Centrului de Logică al 
Academiei Române. 

De-a lungul secolelor, opera logică a Stagiritului a circulat precedată de 
Isagoga lui Porfir, pe care învățământul medieval a ataşat-o strâns de aceasta. Şi 
vestita Introducere a lui Porfir a căpătat o primă versiune românească prin grija lui 
Noica, care a publicat-o în „Revista de filosofie“, t. XIII, nr. 3, 1966. 

Despre interpretare este însoțit de comentariul lui Ammonius (sec. V-VI 
d. Ch.), din care s-a tradus un sfert după estimările lui Noica (fiind vorba despre un 
text prea extins), cea mai originală parte conform traducătorului. Comentariul lui 


®© C, Noica, Introducere la René Descartes, Regulæ ad directionem ingenii [Reguli de îndru- 
mare a minţii), în: René Descartes, Două tratate filosofice, Editura Humanitas, București, 1992, p. 134. 
6l Cf. Bibliografia. 

Stephanus este tradus în întregime; probabil prima traducere a sa într-o limbă 
modemă. Noica aşază în încheierea volumului propriul Comentariu din perspectivă 
modernă la tratatul Despre Interpretare al lui Aristotel. Acesta începe prin semna- 
larea importanței scrierii Stagiritului, „o carte (...) de la care se poate începe neîncetat, 
deci la care trebuie să se revină neîncetat“. Gramatica, logica şi semantica sunt trei 
discipline care se nasc din ea. Platon făcea deosebirea între nume (substantiv) şi verb, 
dar distincția dintre ele, de la care pleacă Aristotel, transformă gramatica în ştiinţă. În 
ceea ce priveşte logica, deşi abia Analiricele au impus logica (sau „analitica“, cum o 
denumea Stagiritul), reflexiunea logică este mai largă în mica scriere târzie a 
filosofului decât în Analitice. Aici logica este privită drept tehnică a demonstrației 
ştiințifi ce, cu accentul pus pe silogism, iar în Categorii este avută în vedere ontologia; 
în Despre Interpretare logica este tratată independent?: ştiinţa logosului nu este 
ontologie (rațiune de a fi), nici teoria demonstrației (rațiune de a dovedi — A0y0g tg 
GmoSeikwq). Este rațiune pur şi simplu, rostire. Momentele scrierii aristotelice, 
conform interpretării lui Noica, sunt enumerate după cum urmează: „trebuie să 
gândim ce este rostirea, apoi să arătăm că rostirea poate fi enunţiativă, sau de alte 
feluri; că enunţarea se face pe bază de afirmație şi negaţie; şi că, la rândul lor, acestea, 
implică în expresie propoziția desfăşurată, cu verb şi substantiv, respectiv nume. (...) 
Rostirea este esențialul şi în ea constă obiectul logicii (...) Iar logos-ul ste argument 
în acest sens de gând înlănțuit desfăşurat, iar nu neapărat argumentaţie““”. Rostirile nu 
sunt simple discursuri, ele sunt reflectări în cuget ale discursurilor, care la rândul lor 
sunt înlănțuiri ale lucrurilor. Cuvintele simple (neînlănțuite) par a exprima imaginea 
directă a unui lucru (lucrurile fiind fixate în clase de a fi, conform Categoriilor). De 
fapt, spre deosebire de categorii, cuvintele nu exprimă ceva stabilit: sunt nume proprii 
sau nume comune. Tema tratatului Despre Interpretare nu este însă cuvântul fără 
legătură, pe care expresia „logos“ în greacă îl desemnează foarte rar, ci cuvântul 
înlănțuit în discurs. Adevărul şi falsitatea tin, de unirea şi separarea cuvintelor, dar „nu 
tot ce e unit şi separat e adevăr şi falsitate“S*. Dar abia cap. 4 al scrierii aristotelice va 
delimita rostirile apte de examinare logică. Deocamdată problema este de a pune în 
evidență „ce anume se uneşte, din rândul cuvintelor, spre a da o rostire““%5. Numele, cu 
sens general, se uneşte spre a da o rostire; nume este orice vocabulă (chiar şi verbul în 
cele din urmă), dar cazurile diferite de nominativ şi numele nedeterminate (negația 
unui nume) sunt eliminate din discuție: despre numele nedeterminate se poate spune 
orice, cazurile exprimând ceva, dar oblic. Despre nume se spune ceva unilateral şi 
necontestabil numai prin intermediul verbului: „verbul este, față de nume, un functor, 
şi doar el cu orizontul său funcțional deosebit, face posibilă rostirea şi judecata“S 
Comentariul lui Noica este „din perspectivă modemă“ tocmai datorită 
faptului că face apel la teoria modernă a functorului. Verbul este, conform inter- 


& Trebuie semnalate legăturile dintre acest Comentariu al lui Noica şi viitoarele Scrisori 
despre logica lui Hermes, în care se pune de asemenea accentul pe reflexiunea logică, nu pe tehnica 
demonstrației. 

3 Comentariu din perspectivă modernă la tratatul Despre Interpretare al lui Aristotel, în: 
Porfir, Dexip, Ammonius, Comentarii la Categoriile lui Aristotel însoţite de textul comentat, Editura 
Academiei Române, București, 1968, p. 198. 

5 Ibidem, p. 199. 

Să e, Ibidem, p. 200. 

% Ibidem, p. 201. 

pretului, mai mult decât un mecanism de rostire (cum sunt, de exemplu, conjuncţiile), 
creator de rostire vie şi deschisă. Functorul obişnuit creează un gol care trebuie umplut 
(este vorba despre argument, expresia determinată pe care o determină functorul””), 
verbul însă mai multe. Orizontul de predicaţie care este categoria este deschis de verb, 
orice alt functor fiind incapabil de aşa ceva, deci inapt de a pune în joc gândirea. 
Functorii, obişnuiţi „exprimă doar necesitatea mecanică a unei functorialități 
închise. Această interpretare conduce așadar la o poziție care se întoarce împotriva 
„perspectivei modeme“ pe care o adoptă. 

Ca şi în cazul substantivului, verbul nedeterminat (negația verbului) este 
repudiat de rostire şi gândire; de asemenea, alte timpuri decât prezentul sunt 
considerate „cazuri“ ale verbului iar Aristotel le elimină. „La trecut şi viitor nu se 
enunță legi“. Mai târziu, Stagiritul va reveni la această problemă (cap. 9). 
Deocamdată, cu cap. 4 şi problema fundamentală a rostirii şi speciilor, se petrece 
un eveniment crucial, care antrenează destinul culturii europene. După Noica, 
aceasta are loc într-o singură frază, în care Aristotel vorbeşte despre felurile de 
rostire şi numeşte pe cea enunțiativă şi pe cea rogativă (comentatorii vor înregistra 
şi altele), reținând în câmpul logicii numai pe cea enunțiativă. 

Un loc special între textele logico-filosofice traduse de Noica îl ocupă cele 
două volume (din şapte programate”) ale operei lui Teofil Coridaleu (1574-1646), 
ultimul reprezentant al tradiției greceşti de comentare a operei lui Aristotel. Inte- 
resul lui Noica în această direcţie este datorat influenţei pe care scrierile eruditului, 
originar din Atena, au avut-o asupra învățământului de la Academiile Domneşti din 
Iaşi şi Bucureşti timp de un secol şi jumătate”! Manuscrisele comentariilor lui 
Coridaleu păstrate la noi în țară sunt numeroase, dovedind că studiul filosofiei 
Stagiritului (în limba greacă în care acesta le-a redactat, dificilă şi pentru vorbitorii 
contemporani cu comentatorul) se făcea temeinic. Primul volum al operelor 
filosofice ale lui Coridaleu conţine o Introducere în logica lui Aristotel, însoțită de 
traducerea acestuia în limba franceză, realizată de Noica. Celălalt conţine 
comentariul la Metafizica; acesta, spre deosebire de cel al Organonului, nu este 
complet, ci acoperă textul primelor cinci cărți ale scrierii Stagiritului, fiind însoţit 
de traducerea în limba franceză a lui Noica numai până la 995a 15, adică până la 
începutul cărții B”. Pentru restul textului aristotelic, în învățământul de la 
Academiile Domnești” era folosit comentariul atribuit mai întâi lui Mihail Psellos, 
apoi lui Mihail din Efes. Cel de-al doilea volum, cu toate că are în vedere poate cea 


sI Terminologia este împrumutată de Noica de la J. M. Bocheński, a cărui lucrare, The 
Methods of Contemporary Thought, o şi citează. 

63 C, Noica, op. cit. p. 201. 

® Ibidem, p. 202. 

7 Din cele şapte volume, numai ultimele trei au fost publicate, la Veneția, în 1729, 1779 şi 
1780, celelalte fiind inedite. Nu au fost publicate niciodată Comentariile la De anima şi Comentariile 
la De Caelo. 

7 Motivele care justifică munca de editare a. scrierilor filosofice ale lui Coridaleu sunt 
detaliate de Noica într-un Avanr-Propos la cel dintâi volum publicat (vezi Bibliografia). 

72 În nota de la p. XI, Noica afirmă că traducerea a fost întreprinsă numai pentru a da nespe- 
cialiştilor o idee despre factura Comentariului. 

7 Noica notează existența în anul 1714 a 150-200 de elevi înscrişi la studii. 

mai importantă operă aristotelică, nu tratează explicit probleme cu caracter logic. 
Introducerea în logică este precedată de o Vie er l'oeuvre de Théophile Corydalte 
scrisă de Cl. Tsourkas, apoi de L'oeuvre de Théophile Corydalee, a aceluiaşi. În 
aceasta este evidenţiată imposibilitatea de a fixa data la care au fost elaborate 
scrierile învățatului din Atena. Nici un manuscris al acestuia nu s-a păstrat, cel mai 
vechi aparținând unui elev, al cărui nume nu se cunoaşte. Textul Introducerii 
coridaleene este redactat sub formă dialogată. 

Psihologia consonantistă şi 
logica rezonanţei la Ştefan Odobleja 


Marius DOBRE 


4.1. Date biografice 


Ştefan Odobleja s-a născut în anul 1902 într-un sat din județul Mehedinţi în 
mijlocul unei familii de țărani săraci. Urmează liceul la Turnu Severin şi Facultatea 
de Medicină la Bucureşti. În 1928 susţine teza de doctorat intitulată Accidentele de 
automobil, după care lucrează ca medic militar la diferite gamizoane din țară. 
Publică în reviste de specialitate ale timpului o serie de lucrări de medicină; o parte 
din acestea, cele referitoare la metode de ascultare a organismului, vor apărea 
într-un volum sub numele La Phonoscopie (1935), ce a obținut şi un premiu 
acordat atunci lucrărilor medicilor militari. 

Pornind de la ideea că se poate studia un fenomen (o stare a organismului 
animal, de pildă) prin intermediul altor fenomene (cum ar fi cele fonice), ajunge la 
ideea care va sta la baza psihologiei sale că, de fapt, între toate fenomenele există 
aspecte consonante. Psihologia consonantistă, o operă monumentală de 880 de 
pagini, va apărea tot în franceză, între anii 1938—1939. 

În timpul războiului este medic şef al unei ambulanțe. În anul 1946 este 
pensionat şi se retrage în satul natal, unde este obligat să ducă o viață modestă, 
îngrijindu-se de unul dintre cei doi fii ai săi, după despărțirea de soție, şi 
continuând să mediteze la problemele psihologiei sale consonantiste. Din 1964 
locuieşte în Turnu Severin, unde începe să frecventeze bibliotecile şi unde încearcă 
să elaboreze o lucrare de logică. După ce studiază lucrarea lui N. Wiener, 
Cibernetica, îşi dă seama de asemănările dintre consonantism şi cibernetică, şi 
pregăteşte o carte, ce va apărea abia în 1978, în anul morţii, întitulată Psihologia 
consonantistă şi cibernetica, pe care nu va mai apuca s-o vadă. De altfel, el a avut 
pretenția de a fi, şi a fost considerat, unul dintre precursorii ciberneticii. 

Contribuțiile sale au fost mult mai apreciate după moarte. Chiar anul 
următor, în 1979, în lucrarea colectivă Precursori români ai cibemeticii, sau, mai 

târziu (1981) în volumul Cibernetica şi în culegerea de studii Odobleja between 
Ampere and Wiener, apărute sub îngrijirea Academiei Române, îi sunt recunoscute 
realizările. De asemenea, este tradusă lucrarea Psihologia consonantistă. Opera sa 
a fost cuprinsă în numeroase dezbateri, simpozioane şi alte diverse manifestări 
ştiinţifice. 


4.2. Principalele contribuţii 


Psihologia consonantistă este principala realizare a lui Ştefan Odobleja. 
Aceasta nu este o teorie psihologică obişnuită, ci o teorie „redusă la elementele ei 
esențiale, referitoare, în primul rând, la componentele ei raționale“. 

Ştefan Odobleja considera că ştiinţele sunt activități creative ale gândirii, 
prin urmare, la baza lor nu poate sta decât psihologia, singura știință capabilă să fie 
integratoare. Psihologia consonantistă „reprezintă rezultatul concentrat, schema- 
tizat al unei investigații, dintr-o perspectivă generoasă (cea consonantistă), atât a 
ştiinţelor naturii şi a științelor umaniste, cât şi a religiei şi artelor. De obicei, 
într-o astfel de postură se află filosofia, însă, pentru Odobleja, aceasta devine, 
alături de celelalte, „obiectul investigaţiei consonantiste'“, Mai mult, faptul că ia în 
considerare nu doar filosofia, dar şi religia şi artele, este un merit al demersului 
odoblejian, spre deosebire de alte încercări universalizante“. 

Pentru a atinge acest scop, psihologia mai are nevoie de ceva, anume 
trebuie să dobândească o metodologie. Este necesară în acest sens o logică a 
psihologiei pentru a ordona şi sistematiza ideile psihologiei. În viziunea sa, logica 
este o parte a psihologiei, cea mai restrânsă şi cea mai introspectivă şi se ocupă cu 
gândirea sistematică”. De fapt, este vorba despre o dublă relație între logică şi 
psihologie: pe de o parte, logica se aplică la studiul psihologiei, iar pe de altă parte, 
logica face parte din psihologie. Logica este utilă psihologiei pentru definirea 
conceptelor, mai întâi. Odobleja nu foloseşte însă definiția ca în logica tradițională, 
ci îi dă semnificaţii aparte, înțelegând prin definiţie traducere, rezumare, 
echivalare, descriere, analogie, ba chiar actul de creaţie a conceptului în cauză. 
Apoi, logica operează diviziunea şi clasificarea. Diviziunea este, la Odobleja, aşa 
cum se poate vedea pe tot parcursul Psihologiei consonantiste, binară, dihotomică. 
Lucrarea este plină cu tabele cu două coloane, una cu aspecte pozitive, alta cu cele 


! AL Surdu, Marele proiect al lui Ștefan Odobleja — logica rezonanței, în vol. Vocaţii 
filosofice româneşti, Editura Academiei Române, Bucureşti, 1995, p. 128. 

2 Idem, Semnificația psihologiei consonantiste, în vol. Vocaţii filosofice româneşti, p. 122. 

3 Ibidem. Vezi şi Ştefan Odobleja, Psihologia consonantistă, Editura Ştiinţifică şi 
Enciclopedică, Bucureşti, 1982, p. 67. 

* Al. Surdu, op. cit., p. 122. 

5 Ştefan Odobleja, Introducere în logica rezonanței, Editura Scrisul Românesc, Craiova, 
1984, pp. 41, 46, 54. 

negative. Diviziunea şi clasificarea conceptelor conduc la captarea relațiilor 
esenţiale dintre ele, la captarea legilor. Psihologia elaborată cu ajutorul operațiilor 
menţionate este pregătită să fundamenteze logico-psihologic sau consonantist orice 
ştiinţă. Acest demers presupune din nou stabilirea conceptelor de bază ale 
respectivei ştiinţe, definirea, diviziunea şi clasificarea lor, modelarea lor geome- 
trică (despre care vom aminti mai încolo), stabilirea legilor lor comune“. Există 
acum posibilitatea mecanizării gândirii la orice nivel ştiinţific, din perspectiva unei 
viziuni cibernetice generalizate. 

Astfel, convins fiind că logica merită o importanță deosebită în cadrul 
proiectului său teoretic, Odobleja încearcă elaborarea unei noi logici pe care o voia, 
diferită de tot ce se făcuse până atunci în această arie, deoarece considera că logica, 
în variantele cunoscute, nu satisface cerințele psihologiei sale. 

Reproşurile făcute logicii tradiționale de către Ştefan Odobleja se întind pe 
mai multe planuri şi sunt direcționate dinspre noua sa teorie. Mai întâi, logica 
tradițională se opreşte la legăturile dintre subiect şi predicat, la judecată, eludând 
operaţiile mai subtile „prezente şi active dincolo de paravanul grosolan al 
legăturilor [...] Logica (formală şi gramaticală) nu studiază acțiuni, dinamisme, 
procese, funcţionări, mişcări de gânduri şi gândire, mecanisme, deveniri, schim- 
bări, înşiruiri, evoluţii — ci numai stări de fapt şi de moment, aspecte statice, situaţii 
rezultate, momente izolate (momentul de după proces sau momentul dinainte de 
proces). Ea nu studiază mersul gândirii (gândirea în mers, gândirea în curs de 
efectuare, gândirea gândindă), ci opririle acesteia“. În al doilea rând, logica 
tradițională face abstracţie de temporalitate şi spaţialitate, operând cu obiecte 
prefabricate, neglijând producerea lor, mişcarea lor, fiind prezentate ca şi cum toate 
ar fi fixate într-un singur punct, fără a ţine seamă de distanțe şi variate depărtării, În 
al treilea rând, se păcătuieşte atunci când nu se observă că mecanismele gândirii nu 
sunt verbale, ci fizice, fiind mai apropiate de mecanică şi geometrie, decât de 
gramatică. 

Cu toate acestea, există opinia că logica rezonanței se încadrează în logica 
clasică, singura ce poate îngloba o logică naturală, creativă”. 

În ceea ce priveşte logica modernă, cel puțin în forma logisticii, aceasta se 
prezintă sub unele aspecte convenabilă, sub altele indezirabilă!!. Logistica, identi- 
ficată de el (la fel ca mulţi alții) cu logica matematică şi cu logica simbolică, în 
calitate de „redutabil concurent al logicii clasice“, a adus claritate, precizie, 
simplitate, scoțând în relief neajunsurile vorbirii, micşorând rolul gramaticii, însă 
cea mai importantă realizare a acesteia a fost mecanizarea şi maşinizarea gândirii. 
Logica modernă tinde însă „a deveni o mulțime informă de cunoştinţe atomare“, 


6 Al. Surdu, Studiu introductiv la Introducere în logica rezonanţei, p. 12. 

7 Ştefan Odobleja, Introducere în logica rezonanţei, p. 34. 

* Ibidem, pp. 35-36 

? Ibidem, pp. 36-37. 

10 Aj. Surdu, Contribuţii româneşti în domeniul logicii în secolul XX, Editura Fundaţiei 
„România de Mâine“, Bucureşti, p. 131. 

1! Ştefan Odobleja, op. cit. pp. 57-60. 

ceea ce poate duce chiar la desfiinţarea logicii; mai mult, pentru adaptarea logicii la 
matematică şi invers, cei implicați în acest demers „au fost nevoiți să modifice 
multe reguli din matematică, adică să construiască o nouă matematică, artificială, 
ireală şi contradictorie, lărgind-o şi deformând-o în multe locuri pe cea veche şi 
naturală“. 

Pentru elaborarea logicii sale, Ştefan Odobleja a depus un efort impre- 
sionant, dovadă stând imensul manuscris rămas de la el. Cu toate acestea, logica 
rezonanței a rămas neterminată”, iar din aceasta a fost publicată doar o mică 
parte, sub titlul /nrroducere în logica rezonanței. 

Logica lui Odobleja păstrează, după cum s-a putut observa deja, 
trăsăturile psihologiei consonantiste: productivitate, creativitate şi modelare 
geometrică şi fizică”. În prefață suntem avertizaţi că nu este vorba despre o 
logică obişnuită care să se încadreze în vreunul din genurile cunoscute — logica 
clasică, matematică sau dialectică —, ci despre o logică pe care el o numeşte 
naturală, reală, concretă, introspectivă, a actului de gândire, legat direct de 
psihologie şi chiar de fiziologie!?. Obiectul logicii este gândirea în totalitatea ei, 
nu doar conceptul, judecata şi raţionamentul; psihologia devine astfel obiect de 
studiu pentru logician. Logica este ştiinţa gândirii sistematice, a gândirii 
productive, a operaţiilor naturale ale gândirii biologice şi nebiologice. Ea 
foloseşte cu precădere modelul gramatical, geometric, matematic, fizic şi 
mecanic. Rezumând, „logica rezonanţei este o disciplină ştiinţifică, menită să 
garanteze pe plan teoretic posibilitatea de mecanizare a gândirii concepute ca 
activitate creativă“. 

Logica rezonanței se bazează pe o serie de principii, dintre care multe 
amintesc din nou de psihologie, principii care servesc modelul geometric ales în 
mod deosebit de Odobleja. Acest model geometric face să se discute despre o 
geometrie a logicii la Odobleja ce era destinată corporalizării gândirii, 
înfăţişării ei în schițe geometrice. Modelele geometrice devin în contextul logicii 
rezonanței modele rezonatorii ale gândirii. lată, de pildă, unele dintre ilustrările 
schematice la ni velul silogismului: 

Figura 1 este o evocare circulară în sens unic. 

Figura 2 este o evocare centripetă. 

Figura 3 este o evocare centrifugă. 


'2 Manuscrisul a fost studiat de Al. Surdu, cel care a şi făcut selecția textelor din /ntro- 
ducere în logica rezonanţei. Vezi în acest sens Studiul introductiv, pp. 14, 18; de asemenea, 
Al. Surdu, Marele proiect al lui Ștefan Odobleja — logica rezonanței, în vol. cit., pp. 128, 131. 

13 A se vedea și Ştefan Odobleja, Psihologia consonantistă, pp. 552-554. 

14 Idem, Introducere în logica rezonanței, pp. 21-33, 40. 

'5 Ibidem, p. 42. 

16 Ibidem, pp. 43-44. 

17 AL. Surdu, Studiu introductiv, p. 16. Idem, Contribuții româneşti în domeniul logicii în 
secolul XX, pp. 131—132. 

18 Idem, Marele proiect al lui Ștefan Odobleja — logica rezonanței, în vol. cit., p. 130. 

M —> P M —— P M EEEE O 7? 
Fig. 1 Fig. 2 Fig. 3 


Cel mai des ilustrat geometric principiu este cel al reversibilității, al 
circularității, pe care îl ridică la rang universal”, 


Să urmărim câteva modalități de reprezentare a reversibilității?: 


1. În primul moment, curentul curge de la A 
spre S, în al doilea moment, curentul curge 


invers, de la S spre A: | 


2. Acelaşi fenomen de mai sus, figurat în 


cerc vicios, figură care exprimă totodată (s) 
repetabilitatea posibilă la infinit a reversi- 

bilității: 

3. Cerc vicios schematizat: 


4. Cerc vicios mai schematizat: 


19 Vezi, în acest sens, idem, Tema circularității la D. Danielopolu, Și. Odobleja, P. Postel- 
nicu și C. Noica, în vol. Vocaţii filosofice românești, p. 133. 
2 Ştefan Odobleja, Introducere în logica rezonanței, p. 79. 

5. Cerc vicios şi mai schematizat, figură 
exprimând şi unicitatea drumurilor reversi- Cs) 
bilității, care posedă două sensuri, dar 


numai un singur drum: 

lată şi câteva ipostaze teoretice din logică ale principiului reversibilității: 
conceptul este o „învârtire a mai multor imagini în jurul aceluiaşi conținut“, 
judecata este un cerc vicios între două concepte, silogismul un cerc vicios între trei 
judecăţi, polisilogismul între mai multe silogisme; reversibile mai sunt asemănarea 
(A = B poate deveni B = A), identitatea, deosebirea (dacă A diferă de C, atunci şi C 
diferă de A), contradicţia, definiţia, clasificarea, diviziunea, incluziunea, matema- 
tica şi logica (matematica e traductibilă în logică, iar logica este traductibilă în 
matematică), la fel logica şi geometria, gândirea însăşi e reversibilă (tautologia ca 
procedeu natural al gândirii) etc.” 

Se poate observa mai sus existența altui principiu important al logicii 
odoblejiene: cel al bipolarităţii, deosebit de important, de altfel, în întreaga psiho- 
logie consonantistă. Principiul dualismului funcționează, în concepția lui Odobleja, 
ca un al patrulea principiu şi în logica clasică obişnuită, pe lângă cel al identității, 
al contradicţiei şi al terțului exclus. 

lată, de exemplu, cum arată dualitatea complementară între principiul 
identităţii şi cel al contradicţiei?. 


Principiul identității Principiul contradicţiei 
Este Nu este 

Seamănă Nu se deosebeşte 

Sunt la fel Nu sunt altfel 

Identici Nu neidentici 

Este, este Este, nu „nu este“ 

Ce este, este Ce este nu poate să nu fie 
Ce nu este, nu este Ce nu este nu poate să fie 


În afara acestor două principii de căpătâi, Odobleja consideră că logica 
dispune de o multitudine de alte principii pe care le găsim înşiruite în Introducere... 
Evocăm aici câteva dintre acestea care nu au fost presupuse până acum cu ajutorul 
reversibilităţii şi dualității?“ principiul localizării (orice imagine a memoriei este 
strict localizată în spaţiul logic), al instantaneității (calitatea gândirii de a fi rapidă, 
chiar instantanee), al preciziei (capacitatea gândirii de a opera comparații între idei 
cu precizie), al întâietăţii (alegerea ideii celei mai asemănătoare), al acţiunii la 


?! Ibidem, pp. 77-104. 
2 Ibidem, p. 10. 
% Ibidem, pp. 105-147. 

distanță (gândirea poate lega idei aflate la extremitățile universului mintal), al 
suprapunerii (proiectarea una peste alta a ideilor), al integralității (asociaţia între 
idei), al simultaneităţii (ideea evocatoare „cheamă“ toate ideile în acelaşi timp), al 
alegerii inversate (când A evocă pe B, de fapt, B alege pe A), al complexității (ideea 
„evocatoare“ mişcă „miliarde“ de alte idei), al ierarhiei (subordonarea ideilor), al 
senzualismului (un concept este o imagine), al continuității (ideile se influențează 
unele pe altele, se propagă la distanță) etc. 

A devenit uşor acum să surprindem conceptul de rezonanță, cel care dă şi 
numele logicii lui Odobleja. Cel mai simplu spus, rezonanța este termenul ce 
desemnează legăturile între idei, motiv pentru care gânditorul român îşi numeşte 
teoria şi logică cibernetică. În Introducere în logica rezonanței, aceasta este 
descrisă pe zece coordonate”: 

l. Rezonanţa are la bază acordul şi dezacordul, asemănarea şi deosebirea. 

2. Fenomenele de rezonanță sunt selective. 

3. Rezonanta este un fenomen dual, bipolar. 

4. Rezonanta este un fenomen reversibil. 

5. Rezonanta este relativă. 

6. Rezonanţa e dinamică, produsă şi producătoare de mişcare. 

7. Rezonanța se manifestă la distanță. 

8. Rezonanta produce fenomene de amplificare şi de interferență. 

9. Rezonanța se produce automat. 

10. Rezonanţa este imaterială, energetică. 

Odobleja subliniază pentru fiecare în parte dintre aceste caracteristici 
faptul că ele aparțin însăşi gândirii şi cunoaşterii, prin urmare, gândirea şi 
cunoaşterea sunt fenomene de rezonanță. 

Ultima parte a Introducerii în logica rezonanţei reprezintă o serie de consi- 
deraţii despre concepțiile logice”. Acestea sunt baza ştiinţei logice — susține Odo- 
bleja — bază pe care se constituie totalitatea „faptelor logice“. Fiecărei concepții 
logice îi corespunde un principiu logic (şi invers), de pildă, concepției similariste îi 
corespunde principiul identității, celei contradicționiste, principiul contradicție. 
Concepţia este o relaţie între idei ce poate îmbrăca forma asocierii, incluziunii, 
subsumării, analogiei, asemuirii, egalităţii, identificării etc., mai pe scurt, a rezo- 
nanţei. Concepţiile logice se nasc de obicei dintr-o idee sau dintr-o altă concepție, 
uneori chiar din afara logicii. Caracteristicile acestora sunt: au un rol stimulator şi 
inovator, sunt absolutiste şi exclusiviste (deşi nu ar trebui să intre în conflict cu 
celelalte, ci să se armonizeze cu ele, asimilându-se, încorporându-se, sintetizân- 
du-se) datorită unor modalități diferite de interpretare ale aceloraşi fapte logice, au 
la bază analogia cu fizicul (sunt experimentaliste, se bazează pe fapte). Exemple de 
concepții logice: asociaționismul (logica lui Aristotel), similarismul (Platon), tauto- 
logismul şi circularismul (Platon şi Heraclit), consonantismul şi cibernetica, 
dualismul logic, relativismul, logistica, geometrismul! şi figuraționismul etc. 


24 Ibidem, pp. 104-105. 
25 Ibidem, pp. 148-194. 

Aspectele prezentate aici din logica rezonantței pot fi surprinse din materia- 
lele care au fost publicate. Principalul exeget al manuscriselor de logică ale lui 
Ştefan Odobleja — Alexandru Surdu — arată că proiectul teoretic al acestuia este 
mult mai grandios. Logica rezonanţei cuprinde patru discipline distincte”: 

a) Logica geometrică sau geometria logică este o logică modelată geo- 
metric, ce porneşte de la stările de fapt şi perceperea lor (gândirea senzorială) şi 
ajunge la gândirea memorială (reproductivă) şi spre logica propriu-zisă (produc- 
tivă). Logica geometrică este compusă atât din reprezentări plane, cât şi din repre- 
zentări spaţiale, având sugerate şi direcțiile de mişcare redate prin săgeți mai ales. 

b) Logica cinemaltică ar fi o activitate de construcție a unor „obiecte 
logice“ în scopul reprezentării fizice a structurii actelor de gândire. 

c) Logica dinamică redă mişcarea obiectelor logice, transformarea lor 
unele în altele, păstrând rezonanţa cu procesele gândirii. 

d) Logica mecanică sau mecanica logicii este automatizarea procesului de 
producere a obiectelor logice (a celor cu rezonanţă logică) traductibile în limbajul 
logicii naturale. Astfel se obține gândirea artificială. 

În fine, logica rezonanţei este geometrică și fizică, concret spaţializată, 
procesuală, introspectivă şi creativă, pe când cea tradițională sau cea modernă sunt 
abstracte, statice etc. 

Introducerea... nu este o construcţie sistematică elaborată. Avem de-a face 
cu o serie de note ale lui Ştefan Odobleja ce i-ar fi putut servi la realizarea 
ambiţiosului proiect. De aceea, notele sunt, la rândul lor, înşiruiri de scurte 
definiţii, diviziuni, analogii, imagini metaforice, scheme grafice etc. 

După cum remarca Constantin Noica, astăzi s-ar putea spune că nu se 
găseşte destulă rigoare în paginile lui Odobleja, însă trebuie înțeles faptul că, atunci 
când nu te interesezi doar de rezultatele gândirii, ci de chiar constituirea ei, nu poți 
avea decât o descriere a căilor şi proceselor ce conduc la formele logicii”. Teoria 
lui Odobleja are însă o serie de merite incontestabile, iar Constantin Noica aprecia 
îndeosebi aspectele sale originale: „Începând de la tema sau «principiul rezonanțe» 
între idei [...], Odobleja propune şi descrie câteva metode şi căi încă nesemnalate 
ale gândirii“... 

Scepticismul grec şi filosofia indiană 
la Avram M. Frenkian 


Ştefan-Dominic GEORGESCU 


5.1. Date biografice 


Aram M. Frenkian s-a născut la 19 martie 1898, în Constanţa. A absolvit 
liceul „Gheorghe Lazăr“ din Bucureşti şi Universitatea din Cernăuţi. A studiat la 
Paris filosofia, limbile clasice şi orientale între 1926 şi 1928. În 1931 şi-a dat 
doctoratul în litere, cu teza Cosmologia lui Heraclit din Efes. A scris lucrări despre 
filosofia şi cultura greacă şi eseuri de filosofie comparată, fiind preocupat de relația 
dintre spiritualitatea greacă şi cea orientală. În 1945 a fost numit conferențiar la 
Universitatea din Bucureşti (din 1957, profesor), unde a ţinut cursuri de limba 
greacă veche. A decedat la 10 noiembrie 1964, la Bucureşti. 


5.2. Contribuţii în domeniul istoriei logicii 


Contribuțiile lui Frenkian în domeniul istoriei logicii merg pe direcţia unei 
analize comparate a unor concepte logice utilizate în perioada antică. În câteva 
dintre lucrările sale se regăsesc tentative de a identifica originile, în filosofia 
orientală sau, mai precis, indiană, ale unor contribuţii ce aparțin grecilor. La acest 
nivel, cele mai semnificative rezultate obținute privesc două concepte folosite în 
special în şcolile micilor socratici (stoici şi sceptici): trilema şi tetralema. 

În studiul Scepticismul grec şi filosofia indiană, Frenkian procedează la o 
prezentare istorică a scepticismului în care regăsim şi principalele teze ale acestui 
curent legate de domeniul logicii: contrariile au putere egală, deci nu există temeiuri 
raționale pentru a adopta o teză mai degrabă decât opusa acesteia, refuzul de a decide 
conduce la lipsa de suferință (apatheia). În plus, contrariile sunt echivalente ca valoare 


Scepticismul grec şi filosofia indiană la Aram M. Frenkian 415 


de adevăr (Pyrrhon). În al doilea rând, se face referire la tezele sceptice potrivit cărora 
nu există criterii pentru a stabili adevărul şi nici reprezentări comprehensive care să 
servească la a hotărî ce este adevărat şi ce nu (Arcesilaos). 

Ulterior, Frenkian se concentrează asupra semnificaţiilor trilemei şi 
tetralemei la Sextus Empiricus. Pentru acesta, cele două reprezintă instrumente 
logice folosite în vederea combaterii oricăror posibilități de raționare generate de 
cercetarea unei probleme aflate în discuţie. Intenţia scepticului, arată Frenkian, este 
de a dovedi că sub orice aspect am privi o problemă, şi orice teză ni s-ar înfățişa 
astfel, este imposibil să ne angajam teoretic față de ea şi să o considerăm în mod 
definitiv adevărată. Aceasta deoarece, prin folosirea trilemei şi tetralemei se pot 
obține, în orice investigaţie filosofică, doar teze ce conduc la contradicții. De fapt, 
Sextus vorbeşte despre a oferi asentimentul unei anumite teze, de a o considera în 
sine adevărată. Ceea ce este imposibil, în urma unei atitudini sceptice, este să se 
fundeze în vreun fel credința în adevărul unei teze pe cercetarea rațională. 
Rațiunea, potrivit scepticilor, conduce la contradicții, şi nu la adevăr. A considera 
că prin investigația rațională se poate decela adevărul ultim, căruia să i se ofere 
asentimentul uman, este o eroare. Aceasta se poate dovedi prin utilizarea 
conceptelor de trilemă şi tetralemă. Prin urmare, soluția lui Sextus este, aşa cum 
arată Frenkian, abținerea (epechein = a (se) abţine) de la a considera orice ipoteză 
ca fiind incontestabil sau demonstrabil adevărată. 

Utilizarea tetralemei şi trilemei de către Sextus îi pare lui Frenkian săracă 
în raport cu semnificația acestor concepte în filosofia indiană. In comentariul lui 
Candrakirti la lucrarea Mâdhyamika-sitra a lui Nâgârjuna, cele două concepte nu 
sunt utilizate doar la nivel formal, ca în cazul scepticismului. Aceasta deoarece, în 
cazul tetralemei de pildă, al patrulea membru nu este obținut prin simpla negaţie a 
celui de-al treilea. Pentru indieni, al patrulea membru aduce cu sine un concept 
nou, şi anume negația absolută, totală, şi nu poate fi redus la cel de-al treilea. 

In cazul scepticilor se pare, deci, că avem de-a face cu o slăbire a 
semnificației trilemei şi tetralemei, în comparaţie cu filosofia indiană unde, potrivit 
lui Frenkian, metoda trilemei şi tetralemei apare frecvent. Şi la scepticii greci 
aceste două concepte au valoare metodologică, dar sunt folosite mult mai puțin 
decât la indieni şi au relevanţă culturală mult mai redusă, afirmă Frenkian. În plus, 
la aceasta se adaugă şi probabilitatea ca Pyrrhon, primul filosof grec care se 
foloseşte de tetralemă, să fi preluat ideile de la orientali în timpul expediției lui 
Alexandru cel Mare, pe care filosoful l-ar fi însoţit. Toate aceste aspecte îl conduc 
pe Frenkian la a afirma că este foarte probabil ca în cazul conceptelor logice de 
trilemă şi tetralemă, ca şi în alte situații, gândirea greacă să fi fost semnificativ 
influenţată de cea orientală, mai precis indiană. 

Despre începuturile logicii româneşti 
la Petru Lucaciu 


Şerban NICOLAU 


6.1. Date biografice 


Petru Lucaciu s-a născut la 19 ianuarie 1923 în satul Roit din judeţul Bihor. A 
luptat pe frontul antihitlerist (1944-1945) şi a fost apoi activist al Partidului Comunist 
Român. Din 1950 a fost cadru didactic la Facultatea de Filosofie şi Științe Politice a 
Academiei „Ştefan Gheorghiu“ din Bucureşti. A murit la 18 iulie 1977. 

A predat cursul de Istoria filosofiei româneşti şi s-a ocupat în mod special 
cu începuturile logicii româneşti. 


6.2. Contribuţii în domeniul istoriei logicii 


În lucrarea Începuturi ale logicii româneşti (1970) autorul cercetează 
manuscrisele slavo-române din secolele XIII-XIX de la Biblioteca Academiei 
Române, semnalând lucrări de filosofie antică şi texte de logică, nestudiate până la 
data respectivă. El se referă la 12 manuscrise, dintre care 4 conţin texte de logică, 
în mod special mss nr. 72 (B.A.R.) 

Pentru a justifica apariția acestor texte, autorul se referă pe larg la filosofia 
creştină din secolele XIII-XIV, la mişcarea hesychastă (isihasmul ortodox) care a 
prilejuit numeroase dispute religioase, rezolvate adesea cu mijloacele logicii 
elementare de tip aristotelic. Sunt menţionate şi personalități elevate ale culturii 
slavo-române care au trăit în perioada aceea, ca Grigore Țamblac (1364-1452), ca 
şi existența unor şcoli corespunzătoare la care s-au instruit şi la care predau. 

Manuscrisul slavo-român nr. 72, care s-a dovedit a fi un sbomic al țarului 
bulgar Simeon (893—927), reprezintă o traducere slavonă, care alături de alte traduceri 

ale aceluiaşi sbomic (cf. şi mss nr. 310 de la B.A.R.) au circulat în Ţările Române de 
la începutul secolului al XIV-lea până în secolul al XVI-lea, în diferite variante. Ceea 
ce, consideră autorul, denotă interesul constant pentru astfel de probleme. 

Căutând o sursă de inspirație a primei părți a textului de logică, din sbor- 
nic, P. Lucaciu îl compară iniţial cu Logica lui loan Damaschin din secolul al 
VIII-lea (mort la 749) — lucrare tradusă în româneşte de Kir Grigore şi publicată în 
1827. Se constată astfel multe deosebiri între cele două lucrări, dar se conchide 
totuşi că: „În ciuda tuturor deosebirilor, textul slav se ţine totuşi îndeaproape de cel 
al lui Damaschin“ şi chiar că, „se poate trage concluzia că textul slav reprezintă o 
prelucrare şi preluare a celui damaschian“. In mod asemănător se procedează şi cu 
partea a II-a a textului româno-slavon, pe care autorul îl compară cu Isagoga lui 
Porphyrius. În realitate, textul din sbornic traduce o lucrare a lui Theodor de la 
Raithu, din a doua jumătate a secolului al VI-lea. 

Încercând o caracterizare generală a textelor slavo-române în discuţie, 
autorul se referă din nou la Ioan Damaschin, atribuindu-i traducătorului anonim 
aceiaşi intenționalitate, dar conchide totuşi corect că ne găsim în fața unei lucrări 
de tip manual, destinată însuşirii cunoştinţelor de logică necesare în cadrul 
disputelor teologice. 

Împreună cu Veronica Vasilescu, P. Lucaciu prezintă textul slavon și 
traducerea românească a sbornicului, influențată de arhaismele traducerii din 1827 
a Logicii lui loan Damaschin. 

Logica dialectico-speculativă pentadică 
“a lui Alexandru Bogza 


Sergiu BALAN 


7.1. Date biografice 


Datele pe care le deținem despre viața muzicianului şi filosofului român 
Alexandru Bogza sunt extrem de puține. Atâta timp cât a fost în viață, a preferat să 
rămână într-un anonimat aproape total, fără a publica nimic din opera sa muzicală 
sau filosofică. 

Alexandru Bogza s-a născut la Brăila, la 10 iulie 1895. Familia Bogza se 
va muta, apoi, succesiv, la Constanţa, Galaţi, Ploieşti şi București, unde filosoful a 
absolvit cursurile liceale şi Conservatorul de Muzică, fiind studentul lui Dimitrie 
Cuclin!. După absolvirea Conservatorului, Bogza îşi va câştiga existența întreaga 
viață ca profesor de muzică la diferite licee din ţară. La vârsta de 56 de ani, 
„maestrul de muzică“ Alexandru Bogza va fi pensionat din motive de sănătate. 
Până la sfârşitul vieții sale, la 30 decembrie 1973, va trăi la Câmpulung 
Moldovenesc, oraşul natal al soţiei sale. 

Cea mai substanțială parte a operei sale o constituie, desigur, manuscrisul 
Realismului critic, lucrare ce însumează peste 4000 de file. O copie a acestui 
manuscris a fost încredințată de către Geo Bogza lui Constantin Noica, pe atunci 
cercetător la Centrul de Logică al Academiei”. Datorită desființării instituţiei 
manuscrisul nu a mai putut fi publicat. În 1980, Noica a revenit asupra proiectului, 
operând o selecţie de circa 500 de file dintre cele 4000, pe care le-a încredințat spre 
publicare Editurii Ştiinţifice, unde lucrarea a apărut în 1982, sub îngrijirea lui 
Al. Tănase și Al. Boboc’. Editorii lucrării nu au avut la dispoziție decât paginile 
selectate de către Noica, astfel că atât notele, cât şi studiul introductiv, se referă 


! Cf. Al Surdu, 7rebuința de filosofie la Dimitrie Cuclin, în vol. Al. Surdu, Confluente 
cultural filosofice, Editura Paideia, Bucureşti, 2002, pp. 178-179. 

2 Cf. Al. Surdu, O replică la filosofia lui Kant, în „Academica“ I, nr. 6, 1991, p. 14. 

? Al. Bogza, op. cit. 

exclusiv la aceste părți din manuscris. Din ediția amintită lipseşte Logica 
Realismului critic, întrucât Noica a considerat-o „vulnerabilă din perspectiva 
logicii moderne“. Considerăm, urmându-l pe Al. Surdu”, că această parte, în total 
295 file de manuscris, este esenţială pentru o corectă înțelegere a celorlalte părți ale 
sistemului expus în lucrarea Realismul critic. 


7.2. Despre Realismul critic 


După opinia lui C. Noica, Realismul critic vine cu cel puţin două idei 
importante: prima dintre ele ar fi că, de fapt, nu percepem realul, ci opoziția din 
sânul realului, iar conform celei de-a doua, afectarea sensibilităţii nu se petrece 
doar prin acțiunea obiectului asupra organelor senzoriale (după cum consideră 
Kant), ci şi prin dispariţia acestei acțiuni. Or, chiar de-ar fi vorba numai de atât, 
„două idei mari sunt de ajuns pentru a spune în filosofie ceva nou‘. 

Ideea privitoare la necesitatea unei raportări la kantianism îşi are justificarea 
în convingerea autorului Realismului critic că există o „criză actuală a fizicii teoretice 
care readuce în discuţie bazele teoretice ale fizicii, formulate de către Kant în Critica 
rațiunii pure“). 

Supoziţia fundamentală pe care Al. Bogza îşi întemeiază demersul este ideea 
că „ştiinţa nu poate dăinui fără baze puse de filosofie“?. În situații normale, acest fapt 
este ignorat în mod tacit, dar el se impune cu evidență în perioadele de criză. În aceste 
cazuri este necesară formularea unor noi principii, care să asigure ştiinţei posibilitatea 
de a soluţiona dificultățile; aşa stând lucrurile, ceea ce încearcă autorul Realismului 
critic este să propună „un nou criticism filosofic la baza ştiinței“?. 

Ceea ce Al. Bogza denumeşte „criza fizicii teoretice“ se referă la situația 
din această ştiinţă, aflată în dificultate momentană de a explica fenomene contra- 
dictorii, precum acela al constanţei vitezei luminii în vid sau relația dintre princi- 
piile I şi al II-lea ale termodinamicii. Aceste fapte pun în discuţie principiile funda- 
mentale ale ştiinţei, aşa cum au fost formulate de către Kant. 

După cum a arătat A. Hannequin'O, Kant a formulat, prin cele trei analogii 
ale experienţei, principiile fundamentale de inteligibilitate care fac posibilă natura 
în genere şi, totodată, cunoaşterea acestei naturi în genere. Conform primei 
analogii, principiul permanenţei substanţei, intelectul impune a priori naturii con- 
diția unei invariante, a unei constanțe, care e aceea a substanței. Cea de-a doua 


+ Cf. C. Noica, Referat despre „Realismul critic“ de Alexandru Bogza, februarie 1975, 
arh. Geo Bogza, V, mss. 3, Biblioteca Academiei Române, fila 3. 

5 AL. Surdu, loc cit. 

éC, Noica, op. cit., fila 2. 

7 Al Bogza, Realismul critic, arh. Geo Bogza, V, mss. 4, Biblioteca Academiei Române, 
fila 48. 

* Ibidem, fila 50. 

? Loc cit. 

1 Vide A. Hannequin, Études d'histoire des sciences et d'histoire de la philosophie, 
Librairie Félix Alcan, Paris, 1908, t. II, pp. 269-272. 

analogie, principiul succesiunii în timp după legea cauzalității, afirmă că intelectul 
impune acestui invariant o continuă variaţie, în sensul că schimbarea este însuşi 
modul de a fi al substanţei. În sfârşit, ce-a de-a treia, principiul simultaneității după 
legea acțiunii reciproce sau a comunității, afirmă necesitatea acțiunii reciproce 
dintre diferitele substanțe materiale. 

In cazul în care, în procesul cunoaşterii, intelectul aplică aceste principii 
generale asupra unui divers senzorial, legile naturii în genere devin legi ale unei 
naturi determinate, adică din legi ale unei fizici în genere, ele devin legi ale unei 
fizici determinate. Kant a considerat că principiile formulate de el se particula- 
rizează în legile mecanicii, aşa cum acestea au fost formulate de către Newton. 
Astfel, prima analogie corespunde legii conservării masei, cea de-a doua, legii 
continuității mişcării, iar cea de-a treia, legii atracției universale. 

În afară de aceasta, arată Hannequin, ca o dovadă a faptului că aceste 
principii sunt a priori şi se referă la natură în genere, există, alături de mecanica 
newtoniană, şi alte domenii ale fizicii ale căror legi reprezintă particularizări ale 
analogiilor experienţei. Este cazul termodinamicii, în care principiul conservării 
energiei corespunde primei analogii, principiul entropiei, celei de a doua, iar celei 
de a treia analogii i-ar corespunde legea interacțiunii diferitelor forme de energie. 

Acesta, consideră Al. Bogza, este punctul în care apar două categorii de 
dificultăți: mai întâi se constată un conflict interior, între legile fizicii teoretice 
(deci la nivel teoretic), care constituie premisa celeilalte dificultăți, anume dezacor- 
dul dintre fizica teoretică şi kantianism (conflictul dintre teorie şi metateorie). 

Dacă, urmându-l pe Al. Bogza, considerăm că energia este capacitatea de a 
produce lucru mecanic, atunci este evident că această energie uniform distribuită, 
pe care o găsim în starea de echilibru final, nu mai poate produce lucru mecanic, 
întrucât nu se mai transferă de la un corp la altul. Carnot a numit această energie, 
„energie inutilizabilă“. În acest caz, însă, se încalcă principiul I al termodinamicii, 
legea conservării energiei, id est legea conservării capacității de a produce lucru 
mecanic. Acesta, afirmă Bogza, este „conflictul din interiorul fizicii“. 

Mai departe, dezacordul dintre fizica teoretică şi criticismul kantian se 
naşte, după autorul Realismului critic, atunci când se consideră că principiul con- 
servării energiei reprezintă pentru existență, pentru natura determinată, ceea ce 
principiul permanenței substanței este pentru natura în genere. Ideea echivalării 
conceptului kantian al substanței cu conceptul fizic al energiei (care poate fi 
considerat corespondentul „activităţii şi forței“), produce prima dificultate: odată ce 
ideea ireversibilităţii fenomenelor, dedusă din principiul al II-lea contrazice legea 
conservării energiei, adică principiul I, atunci şi legea generală al cărei caz 
particular este principiul conservării energiei (adică principiul kantian al 
permanenței substanței) este pusă în discuţie. 

Cea de-a doua dificultate este legată de principiul Kantian al succesiunii în 
timp după legea cauzalității, care este pus la îndoială datorită faptului că ipoteza 
„morții termice a Universului“ presupune un ultim inel al lanțului cauzal, ceea ce 
contravine concepţiei lui Kant. Căci dacă admitem Universului un sfârşit, atunci 
trebuie să-i admitem şi un început, întrucât, dacă ar fi fost infinit de vechi, atunci 

„moartea termică“ s-ar fi produs deja. Or, tocmai acestei categorii de afirmații îi 
contestă autorul Criticii rațiunii pure îndreptățirea principială, atunci când respinge 
cosmologia rațională. 

Am văzut că dificultăţile ce se ivesc în cazul încercărilor de a fundamenta 
principial fizica apar în condiţiile în care din principiul entropiei decurge ideea 
ireversibilităţii fenomenelor. În acest punct, consideră Al. Bogza, se impune „un 
nou criticism filosofic“, întrucât ştiinţa, pentru a evita dificultățile pomenite, tre- 
buie să recurgă la ideea reversibilității, iar în cazul acesta ea trebuie să-şi găsească 
un fundament filosofic, la antipodul celui kantian'". 

Pe această bază, filosoful român încearcă să construiască modelul unui 
Univers reversibil, care să poată conduce la evitarea perspectivei „morții termice“, 
model ce anticipează într-un mod surprinzător ipoteza big bang — big crunch şi a 
Universului în expansiune. Pentru a realiza acest lucru însă, este nevoie să se insti- 
tuie o nouă logică, o logică dialectico-speculativă, aptă de a fundamenta principial 
modelul amintit. Aceasta va fi Logica pentadică a Realismului critic. 


7.3. Logica Realismului critic 


7.3.1. Consideraţii generale 


Logica pe care o propune Al. Bogza trebuie să devină aptă de a explica 
modul cum poate fi gândit, la nivelul principiilor generale, modelul unui Univers 
care să admită reversibilitatea fenomenelor. 

Luând în discuţie problema reversibilităţii fenomenelor, filosoful român 
consideră că ea poate fi clarificată printr-o discuţie asupra principiului cauzalității. 
Bogza propune o abordare originală a cauzalității, din perspectiva necesității 
logice, considerând că „între două fenomene există un raport cauzal atunci când 
avem succesiune necesară între două concepte ~ corespunzătoare celor două 
fenomene — al căror raport logic este cel al contradicției“!?. Însă această succesiune 
necesară între cele două concepte contradictorii A şi non-A nu poate fi justificată în 
baza principiilor logicii clasice în care, arată Bogza, necesitatea se reduce la 
necesitatea judecăților analitice. 

De aceea, consideră autorul Realismului critic, Kant a avut dreptate 
introducând un nou tip de necesitate, şi anume aceea a judecăților sintetice a priori. 
Dacă însă acceptăm ideile kantiene, am văzut că ajungem la dificultăți atât în 
interiorul fizicii, cât şi la contradicții între aceasta şi temeiul ei filosofic, precum şi 
la formulări contradictorii de genul antinomiilor şi idealizărilor, caracteristice 
cosmologiei raționale, pe care însuşi Kant le respinge. 


!1 Al, Bogza, op. cit., fila 431. 
2 Ibidem, fila 423. 

În „concluzie, nici logica clasică, nici aceea transcendentală nu pot 
fundamenta principial conceptul de cauzalitate, aşa cum este el formulat de 
filosoful român, concept care este singurul apt de a justifica modelul unui Univers 
reversibil, deci de a evita perspectiva „morţii termice“. 

Întrucât, deci, logica Realismului critic nu poate fi fundamentată în mod 
exclusiv pe principiile logicii urmează că ea trebuie cu necesitate să aibă un 
caracter dialectico-speculativ. 

Orice logică speculativă are la bază categoriile, concepte de maximă 
generalitate. În cazul logicii Realismului critic, conceptul central este acela de real 
pur, cu corelativul său, opoziția pură. Conceptul de real pur are la bază o inter- 
pretare originală a modului cum este afectată sensibilitatea, bazată, după cum 
observă Noica, pe „o constatare aproape la îndemâna oricui, şi totuşi surprinză- 
toare, aceea că încetarea senzaţiei este și ea o senzaţie“. După părerea lui 
Al. Bogza, sensibilitatea este afectată şi de încetarea acțiunii obiectului asupra 
simțurilor, care ar determina o nouă senzație. Şi dacă perceperea unei acţiuni a 
obiectului înseamnă principial perceperea unei opoziții (între subiect şi obiect), 
atunci încetarea ei înseamnă încetarea perceperii acestei opoziții. În acest punct, 
procedând la ceea ce Kant ar considera o idealizare, filosoful român introduce 
noțiunea de real pur, care denumeşte lipsa absolută a oricărei opoziții, concepută 
de către gândire printr-o absolutizare a lipsei relative de opoziţie pe care o percepe 
sensibilitatea“. 

Conceptul corelativ al realului pur este opozitia pură, opoziția absolută, 
între ele găsindu-se un raport de contrarietate dialectică, de anrilogie, care la 
Al. Bogza poartă numele de raport de antipolaritate. Existenţa este denumită, prin 
sinteza acestor două concepte antipolare, opozitia în sânul realului, concept 
denumit de Bogza „interpolar“. 

Utilizând aceste concepte, filosoful român prezintă, în partea introductivă a 
logicii sale, o teorie a mişcării în care, în baza ideii că mişcarea în genere presu- 
pune învingerea unei forțe care i se opune, deci a unei opoziții, concluzionează că 
originea mişcării trebuie să fie eliminarea sau lipsa opoziţiei. Pe această cale, 
Bogza elimină „contradicţia“ dintre mişcarea mecanică şi mişcarea spontană, 
dialectică (momentul iniţial al devenirii universale, înțeles ca moment al creaţiunii 
ex nihilo a Universului), ce îşi are „primul motor“ în realul pur. Aceasta deoarece 
acolo unde nu există opoziţie (în realul pur), producerea mişcării are loc în mod 
spontan. În acest fel, consideră Bogza, diferența esenţială dintre cauzalitatea 
mecanică (ce ţine de fizică şi implică ireversibilitatea fenomenelor) şi „cauzalitatea 
prin spontaneitate“ (care aparţine domeniului metafizicii) dispare, ca şi „hotarul 
dintre fizic şi metafizic“, astfel că devine posibilă construirea unui model 
reversibil al devenirii universale. 


3 C, Noica, Cuvânt înainte, în Al. Bogza, Realismul critic, Editura Ştiinţifică şi Enciclo- 
pedică, Bucureşti, 1982, p. XVII. 

14 Vide Al. Surdu, O replică la filosofia lui Kant, în „Academica“, 1, nr, 6, 1991, p. 14. 

5 AL Bogza, op. cit, fila 519. 

7.3.2. Principiile logicii Realismului critic 


Dorind să-şi construiască logica sa în vederea unei extinderi a necesităţii 
logice față de aceea fundamentată de logica clasică, Al. Bogza a enunțat două noi 
principii logice, şi anume: 

a) principiul echivalenţei sau al corespondenţei reciproce, 

b) principiul „producţiunii“. 

Mai există însă un principiu, de o importanță metodologică deosebită, care nu 
este formulat în mod explicit alături de cele două amintite mai înainte, ci doar în con- 
textul considerațiunilor pe care autorul Realismului critic le face, privitor la raportul 
dintre existență şi cunoaştere, „între veritas essendi Şi veritas cognoscendi“"S. Acest 
principiu, pe care l-am denumi al identităţii dintre gândire şi obiectul său, afirmă că 
„ceea ce pentru gândire există cu necesitate necondiționată, corespunde unui lucru ce 
el însuşi există cu aceeaşi necesitate, iar ceea ce gândim ca existând cu necesitate, 
dacă există anumite condițiuni, există şi în afară de gândirea noastră în mod necesar, 
dar în condiţiile prevăzute de legile Naturii“!7. Acest principiu apropie concepția lui 
Al. Bogza de ideea hegeliană a identității dintre ceea ce este real şi ceea ce este 
rațional şi face din logică, din teoria gândirii, temeiul întregului demers al Realismului 
critic, 


Principiul echivalenţei sau al corespondenței reciproce. Acest principiu 
are următoarea formulare: „obiectul A poate fi privit din diferite puncte de vedere 
«diferitele concepte ce rezultă» sunt în raport de corespondență reciprocă sau 
echivalenţă“!t. 

Consecința imediată a formulării acestui principiu este faptul că între 
conceptele între care în general se consideră că există un raport de implicație 
există, de fapt, unul de echivalență. Ca urmare, raportul cauzal dintre fenomenele 
ce corespund acestor concepte este, de fapt, unul de echivalență sau de cores- 
pondență reciprocă necesară. Acest fapt conduce la „o restrângere a principiului 
cauzalităţii“!?. 

Al. Bogza exemplifică cele afirmate anterior cu un caz preluat tot din 
fizică. Dacă considerăm propoziţiile: „Ciocnirea moleculelor produce căldură“ şi 
„Căldura produce dilatare“, prima impresie este că avem de-a face cu judecăți 
sintetice ~ întrucât conceptul predicatului nu este implicat de acela al subiectului — 
şi cu un raport cauzal. 

În realitate, consideră filosoful român, cele trei concepte: „ciocnirea mole- 
culelor“, „căldură“ şi „dilatare“ reprezintă de fapt rezultate ale considerării unuia şi 
aceluiaşi obiect A din trei „puncte de vedere“ diferite, respectiv ale „relaţiei“, 
„simțului termic“ şi „cantităţii“, dintre care primul şi al treilea sunt de natură 
logică, iar cel de-al doilea, de natură psihologică. Există, deci, un raport de echiva- 


5 Ibidem, fila 503. 
"7 Loc cit 
18 Ibidem, fila 450. 
9 Loccit. 

lență, iar nu unul de tip cauzal, între fenomenele corespunzătoare conceptelor 
amintite, de unde rezultă acea restrângere a cauzalității, de care vorbeam mai 
înainte. 


Principiul producţiunii. Acest al doilea principiu ar avea următoarea 
formulare: „Non-A produce în mod necesar pe A”. Spre exemplu materia (A) este 
produsă cu necesitate de către imaterial (non-A). Cuprinzând şi procesul „creațiunii 
spontane“, necesitatea cauzală s-ar extinde de această dată şi, mai mult decât atât, ar 
deveni mai puternică, întrucât este fundamentată pe necesitatea logică, adică pe 
necesitatea principiului producțiunii. 


7.3.3. Categoriile şi conceptele logicii Realismului critic 


Categoriile şi ideea de sistem de categorii. Consecvent intenției sale de a- 
şi construi teoria prin raportare la criticismul kantian, Al. Bogza porneşte de la 
constatarea că în Critica rațiunii pure nu există o distincție între concepte şi 
categorii; filosoful român defineşte conceptul pe baza operării prealabile a unei 
astfel de distincții. În acest sens, „Categoria este punctul de vedere din care 
gândirea priveşte o senzație (percepțiune), respectiv obiectul senzatiei, pe când 
conceptul este ceea ce rezultă din aplicarea unei categorii asupra obiectului 
senzaţiei“?!. 

Avem deci, de o parte ceea ce există, ceea ce e în afara gândirii, diversul 
senzorial şi de cealaltă parte categoria care, singură, aparține gândirii, ca formă 
pură a acesteia. Despre ceea ce stă în fața gândirii, Bogza consideră că nu se poate 
spune decât că este „ceva“, căruia nu i se poate da nici o altă determinare, întrucât 
aceasta ar presupune deja apelul la un punct de vedere al gândirii. Cu toate acestea, 
nu este ceva care să aibă un statut noumenal, odată ce se află în domeniul expe- 
rienței posibile, în raza de acțiune a sensibilităţii. Categoriile sunt deci puncte de 
vedere ale gândirii, fiind în număr de patru: cantitate, calitate, relație şi modalitate 
şi corespund la ceea ce Kant numise clase de concepte sau de categorii??. 

Prin sinteza între ceea ce în senzaţie corespunde obiectului şi categorie, 
care aparține gândirii, se naşte conceptul, care este deci un rezultat, un produs. În 
timp ce categoriile logicii Realismului critic au un statut asemănător în parte con- 
ceptelor kantiene (sunt pure, însă nu apriorice, după cum vom arăta în continuare), 
conceptele sale se aseamănă cu conceptul concret hegelian, care este tot un produs, 
ce are un caracter sintetic, întrucât păstrează în sine generalul, dar şi determinațiile, 
individualul. 

Referindu-se la conceptele pure, rezultate ale deducţiei transcendentale 
kantiene, filosoful român consideră că acestea sunt prezentate sub o formă nesis- 


20 Ibidem, fila 452. 
2I Ibidem, fila 454. 
? Cf. I. Kant, op. cit., p. 113. 

tematică, deşi Kant şi-a exprimat în mod repetat tocmai intenţia de a le deduce 
sistematic. 

Se poate admite totuşi că există o legătură între conceptele care formează o 
clasă, deci o conexiune „internă“, în conformitate cu afirmația kantiană după care 
„a treia categorie rezultă în fiecare clasă din unirea celei de-a doua cu cea dintâi“, 
Se poate găsi, deci, o relaţie între părțile sistemului, dar numai „pe verticală“, nu şi 
„pe orizontală“, cum se exprimă Al. Bogza. Existenţa acestei relaţii se datorează 
faptului că deducția kantiană porneşte de la cele trei momente ale gândirii în 
judecată, mai precis de la momentele intelectului în judecată”. Este, deci, o 
consecinţă a analizării funcţiei logice a intelectului. Dar numai în baza unei logici a 
intelectului nu se poate gândi speculativ, nu se poate gândi devenirea universală. 
Faptul acesta a fost sesizat şi de către filosoful român, care consideră că „cele trei 
momente ale intelectului în judecată nu sunt adecvate momentelor unei deveniri a 
naturii“ şi, de aceea, „logica lui Kant nu poate prinde ceea ce în natură e deve- 
nire“25, dar nici ceea ce e devenire în spirit căci, după Al. Bogza, legile devenirii 
naturii şi cele ale evoluţiei spiritului sunt aceleaşi. 

Kant a procedat la analiza unei facultăți a gândirii, intelectul, deoarece a 
considerat că astfel va obţine un tabel complet al categoriilor, care să aibă o formă 
sistematică. De cealaltă parte, Al. Bogza consideră că sistemul conceptelor trebuie 
să fie „reflectarea în mintea omenească a însuşi sistemului cosmic“2%. Ca urmare, la 
fel cum, în planul existenţei, un fenomen este cauza altui fenomen, deci îl produce, 
tot astfel şi în planul gândirii, „un concept trebuie să producă pe altul“, deci de 
data aceasta relaţia „internă“ dintre conceptele care aparțin unei categorii va fi dată 
de legătura necesară determinată de principiul producţiunii, enunțat mai înainte. 

În urma celor prezentate anterior, este evident că, pentru a obține un sistem 
al conceptelor logicii Realismului critic, este nevoie să se procedeze altfel decât a 
făcut-o Kant. Ca urmare, filosoful român începe prin a reconsidera ordinea celor 
patru categorii, punând pe primul loc categoria relațiunii. Aceasta, din mai multe 
motive: În primul rând pentru că „cele două concepte fundamentale «opoziţia şi 
non-opoziția» aparţin categoriei relațiunii““%. În al doilea rând, spre a evita să-şi 
întemeieze doctrina pe principii matematice, cum consideră că a făcut-o Kant, 
odată ce a aşezat pe primul loc categoria cantității. În opoziţie cu filosoful german, 
Al. Bogza a dorit să îşi structureze discursul „pe solide baze psihologice’, şi cum, 
pentru autorul Realismului critic, fundamentul vieţii psihice este „perceperea unor 
creşteri şi descreşteri ale opoziției“, iar opoziţia este un concept ce aparține 
categoriei relaţiei, se iveşte încă un motiv pentru a acorda întâietate acesteia. 

În ceea ce priveşte ordinea celorlalte categorii, Bogza rămâne consecvent 
poziției adoptate şi determină această ordine conform unor criterii genetice, 


5 1. Kant, loc cit. 

24 Ibidem, p. 104. 

25 Al. Bogza, op. cit., fila 462. 
26 Ibidem, fila 463. 

2 Loccit. 

28 Fbidem, fila 465. 

29 Ibidem, fila 464 

% Ibidem, fila 463. 

respectiv în funcţie de „ordinea cronologică în care diferitele categorii apar în 
mintea noastră". Într-adevăr, primul act al conştiinţei de sine este perceperea unei 
opoziții între eu şi lume, iar opoziția aparține categoriei relației, aflată, prin urmare, 
pe primul loc. Urmează conştientizarea distincţiei dintre unitate şi multiplicitate, 
dintre parte şi tot, care presupun categoria cantității. Un grad mai înalt de 
dezvoltare a gândirii presupune operarea cu noțiuni cum sunt cele de realitate şi 
materie, care aparţin calității, iar conceptele din categoria modalităţii, cum ar fi 
posibilitatea sau necesitatea, implică o reflecţie matură şi profundă, o elevaţie 
deosebită a gândirii, şi de aceea sunt ultimele care se nasc în conştiinţă. Se observă 
de aici că, pentru filosoful român, nu numai conceptele sunt nişte produse, care se 
nasc ~ se constituie prin sinteza dintre diversul senzorial şi categorii ~ dar nici 
categoriile, ca forme pure ale gândirii, nu sunt a priori, ci apar pe măsură ce indi- 
vidul uman evoluează. În acest punct, experiența dă dreptate mai degrabă autorului 
Realismului critic, decât lui Kant, care consideră formele a priori ca înnăscute. Pe 
de altă parte, adoptarea acestui criteriu, ce ține de psihologia genetică conduce la 
ivirea unor dificultăți insurmontabile, pe care filosoful român pare să nu le 
sesizeze. Mai întâi, dacă aceste categorii nu sunt înnăscute, ci apar pe măsură ce 
individul evoluează, nu mai avem nici o garanție că ele se vor regăsi în intelectul 
fiecărui individ. Problematică este mai ales apariția acelora care presupun grade 
speciale de elevație spirituală. Ating toți indivizii aceste grade? Experienţa tinde să 
ne convingă că nu toți oamenii ating aceste stadii, şi atunci, mai putem vorbi de o 
„conştiinţă umană în genere“? În al doilea rând, Bogza afirmase că aceste categorii 
sunt pure, şi că, prin aplicarea lor asupra diversului senzorial, obținem conceptele. 
De exemplu, aplicând categoria de cantitate, obținem conceptele de unitate sau 
pluralitate. Pe de altă parte însă, „criteriul genetic“ ne spune că această categorie 
apare după ce „individul face distincţia între «unu» şi «mai mulți»““2, adică între 
unitate şi pluralitate. De aici rezultă că individul gândeşte unitatea şi pluralitatea 
mai înainte de a deţine categoria cantității (deşi ele sunt concepte care, după cum 
se afirmase mai înainte, se nasc prin aplicarea acestei categorii), dar şi că această 
categorie (ca şi celelalte), presupune nişte achiziții empirice ale individului (deci nu 
mai este nici măcar pură, cum se susținuse anterior). 

Dincolo de aceste dificultăţi, „principiul genetic“ instituie o ordine a 
categoriilor diferită de aceea kKantiană: 

l. relație, 

2. cantitate, 

3. calitate, 

4. modalitate. 

În continuare, vom prezenta conceptele ce aparțin fiecărei categorii. 


Conceptele logicii Realismului critic. Întrucât în ceea ce a numit 
„deducerea conceptelor logicii Realismului critic“, autorul nu a operat o deducție 
de felul celei kantiene, adică prin analiza gândirii înseşi, şi totuşi consideră că a 
obținut un tablou al conceptelor sistematic şi complet, este necesar să fie prezentate 


3! Ibidem, fila 465. 
2 Loc cit. 

în prealabil fundamentele pe care se sprijină această operaţie. Aceste fundamente 
sunt tocmai principiile logicii Realismului critic. 
Conform Tablei generale a conceptelor Realismului critic” 
care rezultă în urma aplicării acestor principii sunt: 
a) ale categoriei relaţiei: 
l. non-opoziție, 
2. opoziţie progresivă, 
3. opoziție maximă, 
4. opoziţie regresivă şi 
5. non-opoziţie. 
b) ale categoriei cantităţii: 
|. unitate pură, 
2, totalitate, 
3. pluralitate pură, 
4. totalitate şi 
5. unitate pură. 
c) ale categoriei calității: 
L. realul pur, 
2. materia, 
3. haosul, 
4. materia şi 
5. realul pur. 
d) ale categoriei modalității: 
1. existența necesară necondiționată, 
2. existență necesară condiţionată şi 
3, existență necesară necondiționată. 


5, conceptele 


Problemele pe care le pune prezentarea acestei Table a conceptelor sunt 
multiple: În ce fel corespund aceste concepte momentelor devenirii universale? De 
ce conceptele între care există raporturi de antipolaritate se găsesc pe locurile 1, 3 
şi 5, în loc să se afle doar la extremitățile schemei? De ce conceptele cu numerele 
| şi 5 şi în anumite cazuri şi cele cu numerele 2 şi 4 au acelaşi nume, deşi Bogza 
afirmă că sunt diferite? De ce primele trei categorii conțin câte cinci concepte, iar 
ultima, cea a modalităţii, doar trei? Răspunsul la aceste întrebări, deci explicitarea 
efectivă a conceptelor nu poate fi formulat înainte de a prezenta şi ultimele 
elemente ale logicii Realismului critic, judecăţile. 

Tot după ce vom fi clarificat problema judecăților, vom putea vorbi şi despre 
o categorie specială de concepte, „conceptele hibride“, care se produc în wma unor 
erori săvârşite în aplicarea principiilor logicii. Datorită acestora se formulează aşa- 
numitele „false judecăți“, a căror consecință o reprezintă apariția conceptelor hibride. 
Ín termeni kantieni, este vorba de un fel de „utilizare speculativă a gândirii“, doar că 
aici gândirea nu-şi depăşeşte domeniul de competenţă, ci îşi încalcă principiile, deşi 
filosoful român nu explică satisfăcător modul în care se produc aceste erori şi nici 


3 Ibidem, fila 505. 

cauzele lor. De asemenea, pe lângă conceptele hibride, pot fi detectate şi un tip special 
de concepte, numite astfel de către Bogza, dar care nu sunt produse prin aplicarea unei 
categorii asupra unui divers senzorial. Este cazul conceptelor de tipul celui de 
„căldură“, despre care gânditorul român afirmă că reprezintă rezultatul considerării 
unui obiect din punctul de vedere al „simțului termic“, adică dintr-un punct de vedere 
„psihologic“ şi nu logic. Despre aceste „concepte psihologice“ nu se spune nimic, ele 
nefiind tratate în mod special. 


7.3.4. Judecăţile logicii Realismului critic 


Având în vedere existenţa celor patru categorii de concepte, ne-am putea 
aştepta, având în vedere continua raportare a discursului Realismului critic la 
Kantianism, să găsim în logica lui Al. Bogza patru tipuri de judecăți. Nu este vorba 
deloc de aşa ceva, întrucât în clasificarea judecăților intervin aceleaşi principii care 
au fundamentat „deducerea judecăților“. Astfel, pe de o parte, principiul echiva- 
lenței va conduce la formularea unui tip specific de judecăți, denumite de autorul 
român „judecăţi statice“ sau „de echivalență“, iar pe de altă parte, principiul 
producerii dă naştere unui al doilea tip de judecăţi, „judecăţile dinamice“ sau „de 
producțiune“. Distincția formală dintre ele este dată de utilizarea unor copule 
logice diferite. 


Judecăţile statice. Conform definiției formulate de filosoful român, 
judecăţile statice sunt acele judecăți în care „legătura dintre conceptul subiectului şi 
cel al predicatului se face prin verbul este“, părând, deci, să fie vorba, pur şi 
simplu, de judecăţi asertorice. Pe de altă parte, după cum am arătat, aceste judecăți 
au la bază principiul echivalenței. Aceasta înseamnă că, în cazul judecăților statice, 
conceptele care reprezintă subiectul şi respectiv predicatul sunt concepte 
„analoage“, cum le-am denumit noi, adică ocupă locuri cu acelaşi număr, în 
categorii diferite. De aici rezultă că în cazul judecății „X este Y“, conceptul X — 
subiectul — şi conceptul Y — predicatul — sunt rezultatele considerării aceluiaşi 
obiect O din punctele de vedere ale unor categorii diferite. Prin aceasta, consideră 
Al. Bogza, aceste judecăți sunt analitice, întrucât „verbul este afirmă identitatea 
între acestea [între X şi Y — n.n.] 5, identitate determinată de identitatea obiectului 
O cu el însuşi. Pe de altă parte, ele sunt sintetice, deoarece există şi o diferență între 
conceptele analoage X şi Y, dată de distincția între categoriile din care aceste 
concepte fac parte, fiecare. 

Ca urmare, formularea acestor judecăți este o operație logică denumită de 
autor „sinteză prin analiză“. Denumirea de „judecăţi statice“ trimite la faptul că ele 
nu pot conecta logic decât concepte analoage, concepte ce desemnează acelaşi 
obiect, sau acelaşi moment al devenirii, neputându-se referi la trecerea de la un 
moment la altul. 


Ibidem, fila 563. 
% Ibidem, fila 564. 

Judecăţile dinamice. Acest al doilea tip de judecăţi le cuprinde pe acelea 
în cazul cărora „legătura dintre conceptul subiectului şi cel al predicatului se face 
prin verbul produce““ „ Este vorba de judecăţi de forma „X produce Y'*, în care cele 
două concepte nu mai sunt rezultate ale considerării aceluiaşi obiect, ci a unor 
obiecte diferite, din perspectiva categoriilor conştiinţei. X şi Y pot să aparțină 
aceleiaşi categorii, sau unor categorii diferite. Cu toate că Al. Bogza nu afirmă în 
mod explicit aceasta, este evident că aceste judecăți au la bază principiul 
producerii, „non-A produce în mod necesar pe A“. În cazul în care X şi Y sunt 
concepte ce aparțin aceleiaşi categorii, atunci X este non-A, iar Y este A. Dacă însă 
X şi Y aparţin unor categorii diferite, atunci non-A, care este X, va fi echivalent, 
conform principiului echivalenței, cu non-Y, care produce pe Y. Deci X produce Y. 
Acest fapt se petrece însă numai dacă conceptele X şi Y au numere de ordine 
succesive, la fel ca şi non-A şi A, întrucât acesta este singurul caz în care se aplică 
principiul producerii, şi deci în care putem formula judecăţi dinamice sau „de 
producţiune“. 

Denumirea de judecăți dinamice, ca şi aceea de „judecăți de devenire“ 
derivă din faptul că ele fac legătura între concepte ce denumesc momente diferite 
ale devenirii. Aşa fiind, aceste judecăți de producere sunt cele care fac posibilă 
cosmologia Realismului critic, pe când judecăţile statice, întrucât „restabilesc 
unitatea obiectivă în locul diversităţii subiective“, sunt, după Al. Bogza, premisele 
construirii unei teorii a obiectului, ontologia Realismului critic. 


7.3.5. „„Pseudo-elementele“ logicii Realismului critic 


În calitate de elemente ale logicii Realismului critic, am enumerat princi- 
piile, categoriile, conceptele şi judecăţile şi am constatat faptul că aplicarea corectă 
a principiilor conduce la constituirea celorlalte elemente. Am constatat de aseme- 
nea că, oarecum fără voia autorului, mai apar concepte cu un statut incert şi proble- 
matic, pe care le-am denumit concepte psihologice. Alături de acestea, Bogza mai 
aduce în atenție „falsele judecăți“ şi „conceptele hibride“, pe care le-am denumit 
„pseudo-elemente“*, deoarece ele apar în urma a ceea ce filosoful român denumeşte 
„erori de logică“, adică în urma unor încălcări ale principiilor logicii Realismului 
critic, fiind deci nişte elemente „ilicite“. 


Judecăţile false. Alături de judecăţile statice şi cele dinamice, Al. Bogza 
vorbeşte de alte două tipuri de judecăţi, care se formulează în urma încălcării 
principiilor logicii Realismului critic. Acestea sunt „falsele judecăți“, împărțite, la 
rândul lor în statice şi dinamice. 

Falsele judecăți dinamice sunt rezultatul „preşitei substituiri a verbului 
produce în locul verbului este”. În această situație se săvârşeşte o încălcare a prin- 


3 Ibidem, fila 565. 
37 Ibidem, fila 578. 

cipiului „producțiunii“, care impune utilizarea verbului „a produce“ pentru conec- 
tarea logică a două concepte cu numere de ordine succesive, aparținând aceleiaşi 
categorii sau unor categorii diferite. În urma acestei încălcări, sunt conectate în 
mod greşit, prin intermediul verbului „a produce“, concepte care au acelaşi număr 
de ordine, rezultând judecăţi precum: „Non-opoziţia produce unitatea singulară, 
realul pur şi existența necesară necondițonată“* sau „lipsa de unitate produce 
haosul“. Aceste judecăți abundă, consideră filosoful român, mai ales în limbajul 
comun, care scapă de sub controlul unei logici riguroase, prezentându-ne drept 
succesiune cauzală ceea ce nu este decât o modificare a punctului de vedere din 
care gândirea consideră obiectul. 

Cea de-a doua categorie de judecăţi false cuprinde ceea ce Al. Bogza 
numeşte „falsele judecăți statice, sau falsele judecăți sintetice“. Ele se produc dato- 
rită nerespectării principiului echivalenţei, în condiţiile în care „anumite concepte, 
cu număr de ordine diferit, aparținând fie aceleiaşi categorii, fie unor categorii 
diferite, se leagă între ele prin verbul este, în loc de a fi legate prin verbul a 
produce““, fiind deci rezultate ale erorii contrarii celei care conduce la formularea 
de false judecăți dinamice. În urma acestei erori rezultă formulări precum „Realul 
pur este materie“ sau „Dumnezeu este întins“, în loc de „Realul pur produce mate- 
ria“ şi „Dumnezeu produce întinderea“.“! Dacă în cazul unora dintre aceste 
judecăți, identificarea caracterului lor ilicit este relativ uşoară, dat fiind aspectul lor 
evident contradictoriu (ca în cazul judecății „non-opoziția este opoziție progre- 
sivă“), există altele a căror „demascare“ este mai dificilă, ele producând „rătăciri 
din care mintea zădarnic încearcă apoi să iasă“?. 

O primă consecință a formulării de false judecăţi statice este construirea 
aşa numitelor „false concepte sintetice“ (sau conceptele hibride). 


Conceptele hibride. Am văzut că, alături de conceptele enumerate şi 
ordonate de către Al. Bogza în Tabla conceptelor logicii Realismului critic, 
filosoful român mai întrebuințează şi alte tipuri de concepte, al căror statut nu e 
tocmai clar. Între acestea sunt cele numite de noi „concepte psihologice“, ca şi 
„conceptele mixte“ (care „prin ceva țin de-o categorie, iar prin altceva ţin de o altă 
categorie“%, cum este conceptul de opoziţie în sânul realului, care ţine de categoria 
relației, dar şi de aceea a calității). Un caz aparte îl reprezintă, însă, conceptele 
hibride. 

Conceptele hibride se constituie „prin sinteza simultană într-un singur 
concept a două ori mai multe concepte care, de fapt, corespund unor momente 
diferite ale devenirii universale“““. Ele provin din false judecăţi statice, în care am 


% Loc cil. 

3 Ibidem, fila 589. 
“ Ibidem, fila 591. 
4 Loccit, 

“2 Ibidem, fila 592. 
% Ibidem, fila 510. 
4 [bidem, fila 599. 

văzut că verbul „a fi“ leagă concepte care, după opinia filosofului român, denu- 
mesc momente succesive ale devenirii, deci concepte cu numere de ordine diferite. 
Datorită unei utilizări repetate a acestor judecăţi, mintea omenească ajunge 
finalmente să elimine copula logică (verbul „este““), şi astfel se obțin aceste false 
concepte sintetice. De exemplu, din judecata statică falsă: „Timpul este dimen- 
sional“ se obține conceptul hibrid de „timp cu o dimensiune“. Trebuie să precizăm 
că Al. Bogza face o distincţie între timp şi durată, ca şi între spațiu şi întindere. 
Spaţiul şi timpul sunt „adimensionale“, fiind echivalente ale realului pur, pe când 
întinderea şi durata au caracter dimensional. Astfel, „timpul e numai firul de aţă pe 
care se înşiră mărgelele““5, care reprezintă momentele duratei, e deci principiul lor 
unificator, la fel cum este spațiul în raport cu întinderea. Aşadar, concepte precum 
„timpul cu o dimensiune“ sau „spațiul cu trei dimensiuni“, dar şi altele, cum ar fi 
acela de „cauză inițială a lumii“, sunt concepte hibride şi, deoarece se produc în 
urma unor încălcări ale principiilor logice, Bogza consideră că apariția lor 
reprezintă o dovadă a existenţei libertății spiritului. E vorba despre o aşa numită 
„libertate cauzală“ a spiritului, constând în capacitatea acestuia de a se sustrage 
legilor logicii. Este însă o libertate negativă, care conduce la erori, la fel cum 
„sterilă şi neproductivă“ va fi considerată şi manifestarea ei în domeniul creaţiei 
muzicale, acolo unde ea produce disonanţe şi antinomii. 

Cele mai cunoscute erori de gândire care se datorează conceptelor hibride 
sunt antinomiile kKantiene. Filosoful român consideră că a rezolvat problema 
antinomiilor, de îndată ce e suficient ca mintea omenească să se abțină de la 
exercitarea „libertăţii“ sale de a crea concepte hibride, pentru ca antinomiile să nu 
se mai producă. În fapt, la o mai atentă examinare, se poate observa că acele 
elemente numite de Al. Bogza „concepte hibride“, precum, de exemplu, cel de 
„cauză inițială a lumii“ sunt analoage cu ceea ce Kant ar numi „idei ale raţiunii“. 
Astfel că filosoful român nu face decât să reia concepţia Kantiană, folosind, însă, o 
terminologie originală. 


7.4. Modelul dialectic al devenirii universale 


Am văzut care sunt motivele pentru care la baza modelului propus de 
Bogza trebuie să se afle o logică de tip dialectico-speculativ. Prima şi cea mai 
importantă aplicaţie a acestei logici o constituie construirea unui model al devenirii 
Universului. 

Acest model poate fi mai uşor prezentat pornindu-se de la o concepție 


originală asupra mişcării, pe care o vom prezenta acum, utilizând concepte din 
categoria relației. 


45 AL. Bogza, 1982, p. 104. 
% Idem, Realismul critic, mss. filele 617 sq. 

Mişcarea, arată Al. Bogza, pentru a se produce, are nevoie de o forță care 
să învingă inerția şi frecarea cu mediul, adică forțele ce i se opun. Aceste forțe pot 
fi înțelese ca fiind o formă a opoziției, deci mişcarea constă în învingerea acestei 
opoziții, printr-o forță suficient de mare. Însă această forță, pentru a exista, necesită 
o alta şi aşa mai departe, ad infinitum. Se ajunge astfel la o explicație de tipul „pri- 
mului motor“ aristotelic, explicație considerată de filosoful român ca neconvin- 
pătoare. Există, însă, o situație în care, pentru ca mişcarea să se producă, nu este 
nevoie să fie învinsă nici o opoziţie, şi acesta este cazul momentului imediat 
anterior începutului devenirii universale, momentul denumit de conceptul non- 
opoziției, analog realului pur. Întrucât aici nu există opoziţie, acest moment devine 
origine şi condiție a producerii spontane a mişcării. Însă mişcarea reprezintă, ea 
însăşi, o opoziție, întrucât presupune trecerea de la o stare la alta. Deci, odată cu 
producerea mişcării se produce opoziţie, ceea ce înseamnă că non-opoziţia este 
suprimată. Cauza mişcării dispare, trebuie deci să înceteze şi mișcarea. Încetând 
mişcarea, dispare opoziţia şi se revine la non-opoziţie, sursă a unei noi mişcări. 
Există deci o succesiune de tip cauză — efect, ce presupune treceri spontane de la 
opoziţie la non-opoziţie şi, cum mişcarea care începe spontan reprezintă însăşi 
devenirea Universului, ar urma că acesta trece de la non-existenţă la existență, şi de 
la aceasta înapoi la existenţă în perioade nedefinit de scurte. Această succesiune de 
momente este comparată sugestiv de către Al. Bogza cu modul în care funcționează 
mecanismul soneriei electrice“. Însă, arată filosoful român, nu acesta este cazul 
Universului aşa cum îl cunoaştem noi, care nu trece instantaneu de la neant la 
existență, ca apoi să se aneantizeze imediat. 

Pentru a explica faptul evident că Universul are o durată temporală, Bogza 
introduce noțiunea de inerție, care are aici un sens diferit față de acela pe care îl are 
în fizică, denumind „ceea ce face ca mişcarea să continue chiar şi după ce cauza sa 
inițială — non-opoziţia — a dispărut“ 

Această teorie a mişcării elimină ceea ce autorul denumeşte „presupusa 
prăpastie între cauzalitatea mecanică şi cauzalitatea spontană““” , unificând cauzele 
care produc cele două tipuri de mişcare: mişcarea mecanică are drept cauză învin- 
gerea opoziţiei, iar mişcarea „spontană“, început al devenirii universale, se produce 
datorită absenței opoziției. După Al. Bogza, aceasta ar însemna „lărgirea concep- 
tului de cauzalitate'* despre care am mai vorbit. 

Cea mai importantă consecință care decurge din teoria mişcării este însă 
depăşirea contradicției dintre ideea ireversibilităţii şi aceea a reversibilităţii feno- 
menelor, care permite evitarea perspectivei finaliste asupra Universului. Într-ade- 
văr, ireversibilitatea presupune faptul că fenomenele se petrec întotdeauna unidi- 
recțional, de la cauză la efect, conform principiului Kantian al succesiunii în timp! 
după legea cauzalităţii. În cazul de față, însă, se pleacă de la cauza mişcării (non- 
opoziția) spre efect (mişcarea şi opoziția), care produce încetarea mişcării şi apoi 
dispariția opoziţiei, adică reîntoarcerea de la efect la cauză, ceea ce înseamnă 
tocmai reversibilitate. Prin aceasta, principiul ireversibilității nu este negat, ci doar 
„depăşit“, am spune noi, întrucât devenirea se petrece „fără ca natura să-şi inver- 


Ibidem, fila 437. 
48 Ibidem, fila 472. 
* Ibidem, fila 439. 

seze sensul în durată, menţinându-se astfel un sens unic“. Aceasta înseamnă că 
reîntoarcerea de la efect la cauză este, de fapt, tot o mişcare de la cauză la efect, 
căci efectul (opoziţia) devine la rândul său cauză a încetării mişcării, respectiv a 
reapariției non-opoziţiei. 

Prin urmare, mişcarea este reversibilă şi se produce de-a lungul a două 
sensuri contrarii care se continuă unul pe celălalt: 

I. non-opoziţie — producerea mişcării — opoziție şi 

II. opoziţie — încetarea mişcării — non-opoziţie. 

Acest mecanism funcționează pe baza a ceea ce Al. Bogza numeşte „cau- 
zalitate prin reciprocitate“, conform căreia cei doi termeni antipolari, non-opoziția 
şi opoziţia pură „se cheamă unul pe altul, prin mijlocirea altor doi termeni inter- 
mediari, mişcarea și încetarea mişcării“, 

Întrucât mişcarea nu e altceva decât o variaţie a gradului opoziţiei dintre două 
puncte, producerea mişcării este o progresie a opoziţiei, iar încetarea ei este o regresie 
a opoziției. Avem astfel o relație cauzală, sau una de producere succesivă între: 

l. non-opoziţie; 

2. opoziția progresivă; 

3. opoziţie pură; 

4. opoziţie regresivă; 

5. non-opoziție, 
adică între conceptele din categoria relației, legătură ce actualizează principiul 
producerii. 

Conceptele nr. 1 şi nr. 5 sunt identice, în măsura în care denumesc acelaşi 
„obiect“, dar sunt diferite întrucât unul este început şi cauză primă a mişcării, iar 
celălalt este efect şi punct final al acesteia. De aceea, deşi între aceste concepte 
filosoful român a pus semnul egalităţii, le găsim atât la începutul, cât şi la sfârşitul 
enumerării. 

Între non-opoziție şi opoziţia pură se găseşte raportul de contrapunere 
dialectică, denumit raport de antipolaritate, deoarece aceste concepte desemnează 
polii transcendenți ai devenirii, conceptele numindu-se antipolare. Celelalte con- 
cepte, opoziția progresivă şi opoziția regresivă, întrucât se găsesc între cele anti- 
polare, fiind constituite ca sinteză a acestora, vor purta denumirea de concepte 
interpolare. Fiind rezultate ale acestei sinteze, conceptele antipolare amintesc de 
devenirea hegeliană, primul concept concret, sinteză de ființă şi neființă. Însă ființa 
şi neființa nu sunt, după Hegel, concepte autentice, ci doar simple abstracții goale 
operate de intelect (Verstand), reprezentări generale, întrucât nu conțin nici o deter- 
minație, pe când conceptele antipolare sunt, în acest sens, concrete, fiind sinteză a 
diversului senzorial şi a categoriilor. 

Aplicând principiul echivalenţei, poate fi încercată o explicitare a con- 
ceptelor din celelalte categorii. 

Privind aceeaşi chestiune a mişcării din perspectiva cantității, rezultă că 
mişcarea, adică devenirea în manifestarea ei cea mai simplă, îşi are cauza în uni- 


50 Loc cit. 
5 Ibidem, fila 440. 

tatea pură, unitatea lipsită de pluralitate, conceptul nr. 1. Aceasta produce 
totalitatea, ca rezultat al creşterii pluralității şi de scădere a unității, conceptul nr. 2. 
De aici se trece la pluralitatea pură, lipsită complet de unitate, conceptul nr. 3 care, 
la rândul său produce totalitatea, de data aceasta ca rezultat al creşterii gradului 
unităţii şi diminuare al aceluia al pluralității. Aceasta produce revenirea la unitatea 
pură, conceptul nr. 5=1. Totalitatea, în ambele sale acceptiuni, este concept inter- 
polar, reprezentând, ca şi la Kant, o sinteză de pluralitate şi unitate, doar că aici 
această sinteză se constituie în decursul a două procese, respectiv de descreştere şi 
creştere a gradului unității. 

Dacă abordăm situația din punctul de vedere al calității, conceptele 
antipolare vor fi realul pur, denumit de Bogza „simplul“, „necompusul', „imate- 
rialul“ şi haosul, adică „simplele“, „descompusul“, „inframaterialul““. Aceste con- 
cepte care denumesc, după cum am mai spus, transcendența, delimitează domeniul 
conceptelor interpolare ce poartă nr. 2 şi nr. 4, care denumesc materia ca sinteză de 
imaterial şi inframaterial, în calitate de compus de real pur şi haos. Există şi aici, ca 
Şi în cazul totalităţii, două accepțiuni pe care le poate lua materia, după cum este 
rezultatul unui proces de treptată dezintegrare, de descompunere, deci un proces 
îndreptat dinspre realul pur înspre haos, ori al unui proces de recompunere, de 
reintegrare, orientat invers, către imaterial, către simplu. Aici se poate observa 
imediat că domeniul desemnat de conceptele interpolare este acela al existenței, 
delimitat de transcendentele antipolare. 

Schema pentadică nu mai este atât de riguros respectată în ceea ce priveşte 
conceptele din categoria modalității care, toate, poartă numele de existență. 
Conceptele care ocupă primul şi ultimul loc sunt denumite „existență necesară 
necondiționată“, iar celelalte, care ar trebui să poarte numerele 2, 3 şi 4, reprezintă 
ceea ce Bogza numeşte „existență necesară condiționată“. Acest fapt se întâmplă 
deoarece filosoful român nu operează o distincție clară şi riguroasă între 
transcendență şi existență, astfel încât, pe de o parte, apar două specii de 
transcendență, iar pe de altă parte, una dintre ele este oarecum integrată existenței. 
Conceptul nr. 1 denumeşte (ca şi cel cu nr. 5) o primă specie a acestei transcen- 
dențe, existența necesară necondiționată, denumită astfel întrucât este primul motor 
al devenirii, care nu presupune altceva dincolo de el. Conceptul care ar trebui să 
corespundă numărului 3, despre care am văzut că în celelalte categorii denumeşte 
polul opus al transcendenţei, are aici un statut neclar, fiind considerat condiționat, 
întrucât ia naştere, ca şi existența, pe parcursul devenirii, fiind în acelaşi timp un 
„pol“ al acesteia, adică o cauză transcendentă a ei. Aşa fiind, acest concept 
denumeşte atât o natura naturans, adică o cauză a devenirii (despre care se deduce 
că e transcendentă, dar în cele din urmă e integrată în existență), cât şi o natura 
naturata, adică un aspect al „existenţei condiţionate“. Pe de altă parte, conceptul 
nr. 5, deşi se afirmă că este identic cu conceptul nr. 1 (cauza primă), este totuşi 
diferit, căci, în calitate de ultimă verigă a lanțului devenirii, denumeşte și el o 
natura naturata. 

Trecem acum la expunerea modelului dialectic al devenirii universale, pe 
care filosoful român îl construieşte folosindu-se de Tabla conceptelor. Aşa cum o 

descrie Al. Bogza, devenirea universală se desfăşoară de-a lungul unor cicluri care 
reproduc acelaşi model, asemenea unei mișcări de vibraţie. Fiecare dintre aceste 
cicluri, la rândul lor, comportă două mişcări, una cu sens ascendent, cealaltă cu 
sens descendent, care reprezintă nişte mişcări oscilatorii între cei doi poli ai 
devenirii, desemnați prin conceptele antipolare. 

Un ciclu al devenirii începe din polul superior şi parcurge primul sens, cel 
descendent, care se încheie în polul inferior, după care urmează sensul ascendent, 
la sfârşitul căruia Universul revine la starea sa inițială, care devine origine a unei 
noi mişcări. Am văzut că lipsa opoziţiei este cauza inițială a mişcării, iar inerția 
este aceea care-i asigură durata. 

Devenirea universală va urma o schemă dialectică pentadică, ale cărei 
momente sunt: 

1. Non-opoziţia = unitatea pură = realul pur = existența necesară necondi- 
ționată. Aici se găseşte, după cum am văzut, originea şi cauza primă a mişcării. 

2. Opoziția progresivă = totalitatea = materia = existența necesară condițio- 
nată. Acesta este domeniul existenței, unde se constituie materia ca sinteză, ca tota- 
litate, constituire de-a lungul căreia gradul unității şi cel al simplităţii scad, pe când cel 
al pluralității şi cel al diversități cresc. 

3. Opoziția pură (maximă) = pluralitatea pură = haosul = existență necesară 
condiționată. În acest moment are loc o disociere completă a materiei, o dispariție 
totală a unității. 

4 Opoziția regresivă = totalitatea = materia = existența necesară condiționată. 
Universul trece din nou la existență, este materie, totalitate, dar de data aceasta se află 
într-un proces în care gradul unităţii creşte, iar cel al pluralităţii scade. 

5=1. Non-opoziţia = unitatea pură = realul pur = existența necesară necon- 
diționată. În acest moment, Universul revine la starea sa inițială, punct în care un ciclu 
al devenirii se închide, făcând astfel posibil începutul unui nou ciclu. 


7.5. Aplicațiile şi semnificația logicii 
Realismului critic 


Alături de revizuirile şi reconsiderările unor idei kantiene, putem vorbi şi 
despre aplicațiile elementelor propriu-zise în construirea a ceea ce se doreşte a fi 
sistemul filosofic al Realismului critic. După cum arată şi Al. Surdu, „pe baza 
acestor elemente logico-dialectice, Al. Bogza construieşte sistemul care oferă: 

1) un nou fundament filosofic al mecanicii universale, 

2) bazele filosofice ale muzicii, 

3) evoluţia spiritului omenesc“?. 


Vom prezenta pe scurt aceste aplicații ale logicii lui Al. Bogza. 


52 Al. Surdu, Contribuţii româneşti în domeniul logicii în secolul XX, Editura Fundaţiei 
„România de Mâine“, Bucureşti, 1999, p. 195. 

7.5.1. Fundamentul teoretic al mecanicii universale 


Am văzut mai înainte că marea dificultate a fizicii contemporane o repre- 
zintă, după Al. Bogza, aceea a justificării ideii de reversibilitate a fenomenelor. În 
baza logicii sale, filosoful român reuşeşte să construiască modelul unui univers 
reversibil, a cărui devenire, aşa cum a fost expusă mai înainte, reprezintă, în con- 
cepția lui Bogza, o mişcare oscilatorie între cei doi poli transcendenți: realul pur şi 
opoziția pură. Aşa stând lucrurile, „sistemul mecanic al Universului, al cărui 
fundament filosofic îl constituie Realismul critic, este un mare sistem vibratoriu.“* 
Devenirea universală se desfăşoară, după cum am văzut, de-a lungul a două sensuri 
contrarii, cel ascendent şi cel descendent, iar fiecare dintre aceste două procese 
este, la rândul său „constituit dintr-o serie de oscilații“. Avem de-a face, deci, cu 
un sistem mecanic universal, alcătuit din „sisteme mecanice parțiale“. Entitatea 
care descrie aceste sisteme este energia. 

Faptul că Universul este un sistem reversibil rezultă cel mai clar, după 
Al. Bogza, din modul cum este reinterpretat conceptul de entropie. Echivalată — 
într-un mod destul de neclar — cu energia, entropia nu ar mai avea, aşa cum susține 
termodinamica, un singur sens de variaţie. Dimpotrivă, după Al. Bogza, entropia 
variază de-a lungul ambelor sensuri ale devenirii universale, proporțional cu 
gradele succesive ale opoziţiei: „în sensul descendent al devenirii, entropia variază 
«de la zero la maximum»; pe când în sensul ascendent, «de la maximum la 
zero»“*. Astfel încât perspectiva „morţii termice a Universului“, produsă de 
atingerea unui maxim de entropie, concomitent cu un minim de energie uniform 
distribuită, dispare, întrucât, afirmă filosoful român, atunci când entropia atinge 
nivelul maxim, ea va începe imediat să scadă, până când va ajunge nulă. 

Această interpretare conduce, însă, şi la unele erori, deoarece, în baza 
distincției dintre sistemele parţiale şi sistemul mecanic al Universului, filosoful 
român consideră că se poate unifica macrofizica şi microfizica, instituind un princi- 
piu de cauzalitate valabil în ambele domenii, care ar surmonta dificultățile produse 
de principiul de indeterminare (care elimină cauzalitatea din domeniul microfizic). 


7.5.2. Logica Realismului critic — logica muzicii 


Devenirea universală se desfășoară, consideră Al. Bogza, conform unor 
legi generale care, în funcție de domeniul la care se aplică, primesc diverse 
formulări particulare. Cea mai sugestivă formă concretă pe care o pot căpăta aceste 
legi generale ar fi, după filosoful român, legile armoniei muzicale. Aşa fiind, 
„logica «Realismului critic» este deopotrivă logica muzicii şi logica Universului“, 
astfel că „trecând de la legile după care se înlănțuie «funcțiunile armonice» dacă 


53 Al. Bogza, Realismul critic, Editura Ştiinţifică și Enciclopedică, Bucureşti, 1982, p. 232. 
54 Loccit. 
55 Ibidem, p. 216. 

mărim scara la maximum, ajungem la legile evoluției Universului“*. Să vedem ce 
înseamnă aceasta. 

Celor două sensuri ale devenirii, descendent şi ascendent le corespund, în 
muzică, „două serii contrare de sunete — una descendentă, cealaltă ascendentă — 
numite armonice“ care „nu sunt decât un aspect al celor două sensuri contrare ale 
devenirii“. Aceste serii de sunete se produc în cazul progresiei sau regresiei 
întinderii unei coarde ce produce prin vibraţie sunete muzicale. Or, „atât variațiile 
«lungimii coardei» cât şi variațiile vibrațiilor sunt variații de grad ale opoziției în 
sânul realului“. Acest fapt justifică corespondența celor două serii ale armonicelor 
cu cele două sensuri ale devenirii universale. 

Mergând mai departe, Al. Bogza arată că, în practica muzicală, din toate 
elementele care alcătuiesc o serie de armonice, omul percepe doar câteva; simulta- 
neizarea acestor elemente sub forma unor sinteze sonore, constituie acordurile. 
Faptul că din aceste sinteze fac parte un număr de sunete mai mare decât 2 face 
posibilă determinarea sensului seriei. Într-adevăr, „dacă intervine un al treilea 
element, sensul este determinat, sinteza celor trei constituind, în cazul seriei 
ascendente, un acord major, iar în cazul seriei descendente, un acord minor”. 

Momentele în care este percepută auditiv necesitatea inversării sensului 
seriei armonicelor corespund perceperii a ceea ce numim sensibile. Sensibila, în 
sensul pe care i-l dă filosoful român, mai larg decât cel obişnuit în teoria muzicală, 
este acel „element muzical care afirmă tendința către altul, acesta din urmă apărând 
în cazul acesta ca fonică“%. Acea sensibilă care aparține seriei ascendente — acor- 
dului major — va fi „sensibila superioară“ (sau „expansivă“, cum o numeşte 
D. Cuclin în Tratatul de estetică muzicală), ea punând în evidență necesitatea tre- 
cerii la sensul descendent. Pe de altă parte, sensibila aparținând seriei descendente 
— acordului minor — va fi „sensibila inferioară“ (sau „depresivă“), ea „cerând“ 
trecerea la sensul ascendent. 

Legea fundamentală care determină inversarea sensului armonic este nece- 
sitatea rezolvării sensibilei pe tonică, conform căreia „sensibila trebuie să ducă la 
tonică“®', tonica fiind o stare de echilibru între cele două sensibile. Această lege 
reprezintă forma pe care o capătă aici principiul producerii. 

Expus în termenii teoriei muzicale, modelul devenirii are ca prim termen 
(1) sensibila expansivă, primul moment al sensului descendent, care trebuie să ducă 
la tonică (2). Aceasta conduce la (3) sensibila depresivă, sensibilă ce determină 
inversarea sensului devenirii, adică trecerea la sensul ascendent, care continuă cu 
tonica (4), tonică ce duce din nou la (5=1) sensibila expansivă. 


56 Vide Al. Bogza, Evoluția spiritului omenesc. Introducere, ed. selectivă de Al. Surdu în 
„Academica“ I, nr. 8, 1991, p. 21. 

” Al. Bogza, Realismul critic, Editura Științifică şi Enciclopedică, Bucureşti, 1982, 
pp. 260-261. 

58 /bidem, p. 263. 

5? Ibidem, p. 266. 

60 Ibidem, p. 268. 

Trebuie subliniat un fapt important, şi anume acela că Al. Bogza nu deduce 
legile devenirii din legile armoniei muzicale, ci doar consideră că legile muzicii 
reprezintă cea mai bună exemplificare a principiilor devenirii. Numai pentru acest 
motiv, logica Realismului critic mai poartă şi numele de „logica muzicii“. 

În baza acestei logici, filosoful român face interesante consideraţiuni de 
filosofia muzicii, deoarece el consideră că între muzică şi filosofie există o relație 
deosebită: muzica aduce judecăților filosofice „profunzimea intuiţiilor“ artistice, 
„dându-le sevă şi conținut“, iar filosofia conferă principiilor teoretice ale muzicii 
„înălțimea punctului de vedere ce se găseşte la baza judecăților dinamice, făcând ca 
aceste principii să coincidă cu principiile mecanismului universal.“ 

Dată fiind această corespondență între principiile logicii şi cele ale muzicii, 
Al. Bogza ia în discuţie câteva elemente ale teoriei muzicale: caracteristicile 
sunetului muzical, efectul psihologic al înlănțuirii acordurilor, consonanța, diso- 
nanța şi antinomia tonală. Singura „nepotrivire“ importantă dintre principiile com- 
poziţiei şi legile devenirii ar consta în „punctul de plecare“: dacă devenirea pleacă 
de la sensibila expansivă, din polul superior, „devenirea muzicală porneşte de la 
termenul interpolar, orientându-se alternativ către cei doi antipozi.“® Elementul 
generativ este, aici, tonica. 

Urmând în continuare schema sa pentadică, Al. Bogza consideră că sunetul 
muzical are cinci proprietăți fundamentale: durata, înălțimea, intensitatea, timbrul 
şi tonalitatea. Dacă, după cum observă Al. Surdu, „primele patru calități pot fi 
clasificate după cele patru grupe de categorii Kantiene: cantitate — durată, calitate — 
înălțime; relație — intensitate; modalitate — timbru“$%, cea de-a cincea nu poate fi 
cuprinsă de schema kantiană. Al. Bogza adaugă, însă o a cincea categorie, „cate- 
goria muzicii“, care conţine, de asemenea, cinci concepte, şi care descrie devenirea 
universală în termenii armoniei muzicale“ 

În ceea ce priveşte aspectul psihologic al muzicii, Bogza se referă la 
corespondența dintre cele două tipuri de acorduri, cel minor şi cel major şi stările 
psihice. Astfel, acordului minor, care reprezintă seria descendentă a armonicelor 
(adică o orientare către divers, către haos, către corporal) îi corespunde o stare 
psihică „mohorâtă“, de deprimare, căci marchează o „îndepărtare. de la unitatea 
pură — care este principiul unificator al eului nostru individual“. Dimpotrivă, 
acordul major, reprezentantul seriei ascendente a armonicelor, are drept cores- 
pondent psihic o stare expansivă, „luminoasă“, de „tărie sufletească“, deoarece 
marchează o reîntoarcere către unitate, către polul superior al transcendenței” 

Am văzut că, dată fiind posibilitatea determinării sensului seriilor contrarii ale 
armonicelor, poate fi sesizată şi necesitatea inversării sensului lor, necesitate 
„manifestată prin trebuința sensibilei — elementul 5 din seria respectivă a armonicelor 
— de-a orienta procesul armonic spre tonică““5. Dacă această necesitate, de inversare a 


6 Ibidem, p. 276. 

® Ibidem, p. 293. 

64 Al. Surdu, Pentamorfoza artei, Editura Academiei Române, București, 1993, p. 62. 
65 Al. Bogza, op. cit., p. 272. 

sensului, este respectată, rezultă consonanța. Dimpotrivă, dacă seria continuă în 
acelaşi sens, dincolo de elementul final, acordul devine disonant. Bogza rectifică cele 
spuse de Schopenhauer despre consonanță şi disonanță (anume că disonanţa s-ar baza 
pe opoziţia vibraţiilor, iar consonanţa, pe coincidența acestora), spunând că gânditorul 
german are dreptate doar dacă prin vibraţie nu înțelegem sunetul, ci luăm noțiunea de 
vibrație într-un sens mai larg, în care cele două serii contrare ale armonicelor 
constituie cele două procese contrare ale unei mişcări de vibrație. 

In acelaşi context, „antinomia tonală“ este diferită de disonanță (care este 
un contra-sens), ea rezultând din „faptul că unul şi acelaşi «element muzical», 
raportat la elementele înconjurătoare, indică în mod echivoc ambele sensuri 
contrare“, fiind, prin urmare, un „non-sens, un punct mort’. 

Existenţa acestor „erori“, disonanța şi antinomia tonală ar demonstra, după 
Al. Bogza, existența libertății în domeniul muzical (cam la fel cum „„pseudo-ele- 
mentele“ logicii demonstrează existența libertății gândirii), însă este vorba de o 
libertate sterilă, necreatoare. 

Un tip special de libertate este cel care se leagă de condiţia deosebită a 
gamei pentatonice. Astfel, toate aceste principii ale creației muzicale, enumerate 
mai înainte, sunt valabile, consideră Al. Bogza, numai pentru gama heptatonică, ce 
conține semitonurile mi-—fa şi si-do (gama constituită din sunetele corespunzătoare 
clapelor albe ale pianului). Aceasta deoarece „prezența celor două semitonuri 
diatonice «imprimă sunetelor mi-fa şi si-do, care reprezintă aceste semitonuri, 
funcţiile de sensibilă şi tonică» care, prin necesitatea sensibilei de-a se dezlega pe 
tonică, creează o logică a muzicii“. Dacă însă luăm în discuţie gama pentatonică 
formată din sunetele: fa diez, sol diez, la diez, do diez, re diez (sunetele 
corespunzătoare clapelor negre ale pianului), se poate constata, afirmă filosoful 
român, că oricum ar fi combinate aceste sunete, chiar şi în absenţa oricărei legi, nu 
se produc disonanțe. Prin urmare, această gamă nu este supusă necesității logice 
muzicale, fiind, consideră Bogza, o expresie a libertății care „se produce în afara 
necesităţii“), o libertate mai presus de natură, care este singura libertate autentică. 

Alături de aceste consideraţiuni teoretice, Al. Bogza întreprinde, pe baza 
lor, o descriere a evoluţiei formelor muzicale de-a lungul istoriei, evoluție care, 
consideră el, urmează aceleaşi legi ale înlănțuirii funcțiunilor armonice, deci 
urmează un sens descendent şi unul ascendent. Primul sens, corespunzător seriei 
descendente a armonicelor, cuprinde: 

l. muzica primitivă religioasă, 

2. drama muzicală a Evului Mediu, 

3. polifonia: motetul şi madrigalul, 

4. misterele, 

5. opera. 


®© Ibidem, p. 323. 
70 Ibidem, p. 377. 
7! Ibidem, p. 387. 

Celălalt sens, cel corespunzător acordului major, cuprinde, la rândul său: 

1. cupletul, 

2. suita, 

3. sonata şi simfonia ante-beethoveniană, 

4. sonata beethoveniană, 

5. drama muzicală wagneriană. 

În continuarea primei serii, Bogza aşează şi baletul modem, însă acesta 
este considerat „o disonanță produsă prin contra-sens descendent“? Formele 
muzicale se înlănțuie asemenea sunetelor, „cerându-se“ una pe alta. „Diferenţa 
între armonia muzicală şi evoluția formelor muzicale e o diferență de scară: ceea ce 
e dat în prima «e reprodus în a doua pe o scară mai întinsă». De unde urmează că 
formele muzicale, în evoluţia lor, constituiesc o vastă armonie muzicală“. Forma 
cea mai elevată rămâne, după părerea muzicianului român, drama muzicală 
wagneriană, numită de el „tonica Wagner“. 


7.5.3. Evoluţia spiritului omenesc 


Diferența dintre armonia muzicală şi evoluția formelor muzicale nu e decât 
una „de scară“. Devenirea Universului însuşi, evoluția spiritului uman în genere, cu 
formele sale (între care şi muzica), dar şi devenirea spirituală a individului uman 

“concret urmează aceleaşi legi şi acelaşi model, pe care l-am prezentat mai sus. 
Omul în genere este creator în artă, ştiinţă, filosofie şi religie, „domenii care se 
prezintă în raport de subordonare față de evoluţia generală a spiritului omenesc“. 
Formele teoretice (ştiinţa, filosofia) sunt în raport de coordonare cu cele artistice și 
cu religia; toate acestea sunt în raport de subordonare față de evoluţia spiritului 
uman în general. La rândul său, arată filosoful român, evoluţia spiritului uman este 
„în raport de coordonare față de celelalte forme ale evoluției universale (biologică, 
fizică) şi, dimpreună cu acestea, în raport de subordonare față de evoluţia Univer- 
sului însuşi“'5. Rezultă că este vorba despre o ierarhie de domenii între care există 
o diferență „de scară“, dar a căror devenire este prescrisă de legi care au aceeaşi 
formă generală, şi a căror cea mai bună exemplificare o constituie, cum s-a văzut, 
„legile după care se înlănțuie funcțiunile armonice“. 

Pentru a putea vorbi despre evoluţia spiritului uman, Al. Bogza încearcă 
mai întâi să clarifice problema raportului dintre materie şi spirit. Fie din pers- 
pectivă statică, fie dinamică (raportul dintre evoluția materiei şi evoluția spiritului), 
concluzia este una singură: atât materia, cât şi spiritul reprezintă grade ale opoziţiei 
în sânul realului. S-ar putea spune că, în decursul sensului ascendent al devenirii, 
„în care materia evoluează de la un grad mai mare al opoziţiei, către unul mai mic, 


? Ibidem, p. 346. 

la un moment dat materia devine spirit“. „Oscilaţiile“ materiei şi ale spiritului nu 


sunt, însă, simultane, astfel că materia devine în întregime spirit numai atunci când 
întreg Universul şi-a încheiat evoluţia şi redevine Unitate pură. 

Devenirea spiritului uman începe, conform modelului propus de Al. Bogza, 
cu o mişcare a spiritului care îşi are originea în unitatea pură (divinitatea) şi este 
îndreptată către diversitate, către pluralitate. Evoluţia spiritului uman e înțeleasă ca 
devenire istorică, ea începe cu desacralizarea primordială, cu căderea omului în 
timp, prin păcatul originar. Acest gest de „alterizare“ a omului reprezintă sciziunea 
unității primordiale dintre uman şi divin şi începutul drumului către pluralitatea din 
ce în ce mai accentuată, ceea ce Bogza denumeşte „mişcare descendentă“. Ea 
trebuie să fie urmată de o mişcare ascendentă, de reintegrare a unităţii, de 
recuperare a sacrului. În cadrul acestei mişcări oscilatorii a Spiritului în ansamblul 
său, se „săvârşesc o serie de oscilaţii intermediare, fiecare dintre aceste oscilații 
având unul dintre cele două procese contrare mai extins decât celălalt, astfel că 
seria succesivă a oscilaţiilor constituie totodată o mișcare de translație, căreia i se 
zice «progres». Istoria omenirii ar cunoaşte astfel o serie de îndepărtări şi 
apropieri succesive de polul superior al devenirii. 

În acest context vorbeşte filosoful român despre „drama“ sau „criza 
spiritului omenesc** contemporan. Această criză constă atât într-o „disonanță depre- 
sivă“, care nu permite angajarea spiritului în sensul firesc, cel ascendent, cât şi într- 
o „antinomie tonală“, care nu-i permite să sesizeze dificultatea în care se află. 

Drama omului contemporan este drama desacralizării, produsă de o „duali- 
zare“, o pervertire a ceea ce Bogza denumeşte „instinct gnosic“, adică o năzuință 
către cunoaştere, care s-a scindat în „antignosis“ şi „eukalegnosis, formă ideală de 
cunoaştere, constituită prin sinteza dintre Știință, Artă şi Morală“, care reprezintă 
facultatea ce face posibilă dobândirea „dealului moral al conştiinţei: Paradisul“. 
În calea exercitării acestei din urmă facultăţi stă însă tendința contemporană către 
divizare, către abordarea de tip analitic, pozitivismul şi relativismul moral. 

Muzica ar putea reprezenta o soluție a dificultății în care se află spiritul, 
întrucât ea poate „restabili sensuri“ acolo unde astăzi „acțiunea de confuzie a 
stabilit non-sensuri“”. Calea indicată de muzică, calea sintezei, ar trebui urmată de 
toate modalităţile spiritului, de filosofie, dar şi de ştiinţă şi religie. În acest sens, 
Realismul critic „încearcă să opereze în lumina filosofiei muzicii, o sinteză între 
spiritul ştiinţific şi acel religios, fără subordonarea vreunuia față de celălalt. 

Deşi unele observaţii ale sale asupra crizei spiritului contemporan se 
confirmă, totuşi soluțiile pe care le propune Al. Bogza sunt destul de neclare şi de 
fanteziste. La accentuarea caracterului obscur al expunerii contribuie şi faptul că 
ultima Carte a manuscrisului, care tratează despre problemele menţionate aici, este 
scrisă, în cea mai mare parte a sa, într-un stil alegoric. 


7% toc cit. 

Concluzia finală pare a fi aceea a necesității constituirii a ceea ce Bogza 
numeşte „pancalism critic“, ca o soluţie a crizei spiritului contemporan. Termenul 
„pancalism*“ — de la pan kalon -desemnând „o doctrină care constă în a concepe 
frumosul drept normă categorică de care depind toate celelalte, iar realul ca fiind 


totalitatea a ceea ce poate fi organizat sub formă estetică“€!. 


Bibliografie 


Scrierile lui Al. Bogza 

Esenţa religioasă a muzicii, în „Astra — Revista Asociaţiunii Transilvane pentru 
Literatura şi Cultura Poporului Român, Despărțământul Central Braşov“, anul II, nr. 4 (8), 
1999, pp. 74-76; Evoluţia spiritului omenesc. Introducere, ed. selectivă de Al. Surdu, în 
„Academica“ I, nr. 8, 1991, p. 21; Logica Realismului critic, îngrijirea ediţiei, studiu 
introductiv şi note de Sergiu Balan, cuvânt înainte de acad. Al. Surdu, Editura Academiei 
Române, Bucureşti, 2005; Sistemul conceptelor. Logica muzicii, ed. selectivă de Al. Surdu, 
în „Academica“ I, nr. 6, 1991, p. 14; Realismul critic, ed. selectivă, studiu introductiv şi 
note de Al. Tănase şi Al. Boboc, cuvânt înainte de C. Noica, Editura Ştiinţifică şi 
Enciclopedică, Bucureşti, 1982; Philognosius şi Kalegnosis, vol. 1, (prezentare poetică) şi 
vol. II (prezentare filosofică şi discurs simfonic), arh. Geo Bogza, fond III şi IV, Biblioteca 
Academiei Române; Realismul critic, vol. I-II, arh. Geo Bogza, fond V, mss. 4, 5, 6,7, 
Biblioteca Academiei Române. 


Despre autor 
BALAN, S., Alexandru Bogza, un „mare anonim“ al filosofiei româneşti, în „Astra 

— Revista Asociaţiunii Transilvane pentru Literatura Română şi Cultura Poporului Român, 
Despărțământul Central Braşov“, anul II, nr. 2 (6), 1999, pp. 53-55; Alexandru Bogza 
despre modelul evoluției la Auguste Comte, în „Revista de filosofie“, t. XLIV, nr. 3, 1997, 
pp. 223-234; Alexandru Bogza despre modelul evoluției la Herbert Spencer, în „Revista de 
filosofie“, t. XLIV, nr. 5, 1997, pp. 557-568; O reconsiderare a triadei hegeliene în 
viziunea lui Alexandru Bogza, în „Revista de filosofie“, t. XLIV, nr. 1-2, 1997, pp. 53-61; 
BOGZA, G., Alexandru, în „Contemporanul“, 4 ianuarie, 1974; Notă asupra donaţiei făcute 
şi asupra manuscrisului „Realismul critic“ de Alexandru Bogza, 20 februarie, 1977, arh. 
Geo Bogza, fond V, mss. 1, Biblioteca Academiei Române; BRUMARU, A.I., O întâmplare 
a spiritului omenesc, în Brumaru, A.I., Fiinţă şi loc, Editura Dacia, Cluj Napoca, 1990, pp. 
73-78; FILIPCIUC, I., Maestrul Alexandru Bogza, în „Astra — Revista Asociaţiunii 
Transilvane pentru Literatura şi Cultura Poporului Român, Despărțământul Central 
Braşov“, anul II, nr. 6 (10), 1999, pp. 67-70; IANOSI, I, (coordonator), Dicţionarul 
operelor filosofice româneşti, Editura Humanitas, Bucureşti, 1997, pp. 178-180; NOICA, 
C., Referat despre „Realismul critic“ de Alexandru Bogza, februarie, 1975, arh. Geo Bogza, 
fond V, mss. 3, Biblioteca Academiei Române; SURDU, AL., O replică la filosofia lui Kant, 
în „Academica“ I, nr. 6, 1991, p. 14; Pentamorfoza artei, Editura Academiei Române, 
Bucureşti, 1993, pp. 52-64; Muzică şi dialectică în sistemul filosofic al lui Alexandru 
Bogza, în Al. Surdu, Vocaţii filosofice româneşti, Editura Academiei Române, Bucureşti, 
1995, pp. 150-156; Contribuţii româneşti în domeniul logicii în secolul XX, Editura 
Fundaţiei „România de Mâine“, Bucureşti, 1999; Gândirea speculativă, Editura Paideia, . 
Bucureşti, 2001. 


8! A. Lalande, Vocabulaire Technique et Critique de la Philosophie, Librairie Félix Alcan, 
Paris, 1932, Nouveau Supplément, pp. 94—95. 


Silogistica judecăților de predicaţie 
la Florea Ţuţugan 


Alexandru SURDU 


1.1. Date biografice 


Născut la 18 iunie 1908 în comuna Orădoi, județul Dolj, Florea Țuţugan 
s-a stins din viață, măcinat de o boală necruțătoare, la 24 ianuarie 1961. 


1.2. Principalele contribuții în domeniul logicii 


În lucrarea sa monumentală, Silogistica judecăților de predicaţie, Editura 
Academiei Române, Bucureşti, 1957, Florea Țuţugan, adept convins al logicii 
clasico-tradiționale, dovedeşte că logica formală clasică, sub aspectul ei tehnic şi 
elementar, n-a fost definitiv constituită şi mai este deci capabilă de schimbări 
fundamentale în structura ei formală. 

Autorul demonstrează, printre altele, existența unor moduri silogistice 
valabile, altele decât cele recunoscute tradițional, şi, în legătură cu acestea, 
dovedeşte nevalabilitatea universală a unora dintre cele mai importante legi ale 
silogisticii clasice (a legii că din două premise negative nu se poate scoate o 
concluzie valabilă, a legii că termenul mediu trebuie să fie distribuit în cel puţin 
una dintre premise, cât şi a legilor speciale ale silogismului). 

Începutul cercetărilor sale datează din 1943. După zece ani, în 1953, când 
preocupările de acest gen erau în vogă, logicianul german Albert Menne, la un 
Congres Internațional de Filosofie, abordează aceleaşi probleme, vorbind pe scurt 
despre şase moduri silogistice neclasice, în timp ce Florea Țuțuigan vorbea despre 
196 de moduri. Nu se poate constata vreo influență, căci lucrările lui Florea 
Țuţugan au apărut în limba română, iar monografia cu rezumat în limbi străine 

apare abia în 1957. Cert este că în lucrarea lui Menne din 1966, Einführung in die 
Logik, Francke Verlag, München, autorul german nu-l citează pe Florea Țuţugan, 
dar enumeră şi el 192 de moduri (op. cit, p. 104). Întâmplarea a făcut ca Albert 
Menne să participe la Colocviul Internaţional de Logică de la Braşov (1969), unde 
a declarat că nu ştia nimic despre lucrarea lui Țuțugan. Al. Surdu, care l-a cunoscut 
cu această ocazie şi i-a dat cartea lui Țuțugan, observă că totuşi nici în ediția 
ulterioară (1973) Menne nu-l citează pe logicianul român, a cărui lucrare o avea de 
patru ani şi îi ştia conținutul’. Aceasta în ciuda faptului că lucrarea lui Țuţugan, de 
format mare, are 278 de pagini, în timp ce Menne tratează problema în 18 pagini, 
dintr-o lucrare, de format mic, de numai 116 pagini. 

Lui Albert Menne nu i se poate reproşa nimic (el a şi trecut deja în 
neființă), dar trebuie subliniat, pentru probitate ştiinţifică, faptul că logicianul 
român îl menţionase?, şi îi recunoscuse prioritatea publicistică, cu toate că deținea 
dovezi, tot publicitare, dar în limba română, din 1943. 

Important este însă altceva, şi anume faptul că Țuțugan a întreprins aceste 
cercetări în spiritul logicii clasico-tradiționale, cu mijloace clasico-tradiționale, pe 
când Menne a lucrat cu formule logico-matematice, conjuctiv-implicative din 
logica claselor, el susținând că multiplicarea modurilor silogistice nu se poate face 
cu mijloace tradiționale. Or, logicianul român a dovedit tocmai contrariul. 

El porneşte de la judecăţile de tipul «S este P», respectiv «S-P» numite 
«judecăţi de predicaţie». Între cei doi termeni judicativi se pot stabili mai multe 
tipuri de legături, şi anume şapte. Ele pot fi caracterizate, în maniera logicii 
tradiționale în extensiune şi comprehensiune, prin subsumare sau implicație, cum le 
numeşte Țuţugan. 

1. Identitate sau implicaţie reciprocă 

2. Excludere sau contradicție 

3. Subordonare sau implicaţie strictă asimetrică 

4. Contrarietate pozitivă sau excludere strictă pozitivă 

5. Contrarietate negativă sau excludere strictă negativă 

6. Supraordonare sau implicaţie strictă inversă 

7. Încrucişare sau indiferență implicativă” 

Acestea sunt, consideră logicianul român, toate tipurile de rapoituri dintre 
termenii judecăților de predicaţie, deci raporturile cu semnificație predicativă. 
Trebuie amintit aici faptul că A. Menne, în maniera logico-matematică, consideră, 
pe baza unui tabel de tipul matricelor de adevăr din logica bivalentă a propozițiilor 
cu două variabile, că există 16 relații diferite între două clase“. Identificând 
termenii judicativi cu clasele, el extinde la 16 şi tipurile de legături dintre aceştia, 
fără să-l intereseze dacă tipurile acestea de legături au sau nu vreo semnificație 
predicativă. Căci oricum le-am considera, noţiunile care joacă rol de termeni 


' AL Surdu, Vocaţii filosofice româneşti, Editura Academiei Române, Bucureşti, 1955, 
p.139. 

? F, Țuţugan, op. cit., p.4. 

3 Ibidem, p.8. 

“Cf. I. Didilescu şi P. Botezatu, Silogistica, Teoria clasică şi interpretările moderne, 
Editura Didactică şi Pedagogică, Bucureşti, 1976, p. 366. 

judicativi nu sunt ele însele clase de obiecte, ci doar se referă la astfel de clase. 
Vom vedea în continuare la ce concluzii se poate ajunge pe această cale. 

Admiterea celor şapte tipuri de relaţii între S şi P reprezintă însă o 
extindere cu două tipuri față de cele admisibile în logica tradițională. Cauza, 
constată Țuţugan, o constituie referința în mod exclusiv la termeni pozitivi. 
Aceasta nu înseamnă însă că cele cinci tipuri de relații admisibile în logica 
tradițională au și cinci tipuri de judecăți corespunzătoare. În realitate este vorba 
numai de patru: A (universal afirmativă), E (universal negativă), 7 (particular 
afirmativă), O (particular negativă). În plus, fiecare dintre aceste judecăţi se referă 
la cel puțin două tipuri de relații dintre cele şapte. Astfel: A presupune 1) sau 3); 
E presupune 2) sau 4); I presupune 1) sau 3) sau 5) sau 6) sau 7); iar O presupune 
2) sau 4) sau 5) sau 6) sau 7). Aceasta, constată Florea Țuţugan, în ciuda 
neadmiterii principiale a tipurilor 2) şi 5) „Lucrul acesta apare de altfel destul de 
clar în chiar analiza făcută de logica clasică acestor judecăți, numai că el nu este 
acolo explicit formulat, ci indirect şi ocolit (în problema distribuirii termenilor în 
judecată, a faptului că în aceste judecăți predicatul nu este cuantificat, în problema 
raportului dintre judecăți, a faptului că particularele au sens de «cel puţin unii, nu e 
exclus ca toţi», dar nu sensul de «numai unii», în nici un caz toţi etc.) 

Toate aceste judecăți sunt de forma ,„S- P“. dar, constată logicianul 
român, este evident că el nu epuizează toate disjuncţiile posibile între cele şapte 
relații unice şi bine determinate care se pot exprima în schema „S — P“ (utilizând şi 
operația de negare atribuită unuia sau altuia dintre elementele judecății sau 
judecății în întregul ei). Mai sunt posibile, consideră autorul, patru combinaţii 
disjunctive între cele şapte relaţii ireductibile care se pot exprima printr-o judecată 
predicativă. Pe de altă parte, afirmă el, afară de aceste patru în plus, nu mai sunt 
posibile altele care să poată fi exprimate, direct şi adecvat, printr-o singură judecată 
de predicație (având un singur subiect, un singur predicat, o singură copulă, 
indiferent de calificarea lor). Toate celelalte combinații disjunctive posibile nu mai 
reprezintă judecăți simple. 

Este vorba de patru judecăți de predicație, numite de categoria a Il-a, față de 
primele (A, E, 7, O), considerate de categoria 7. Ele au aceeaşi formă ,„S- P“, cu 
deosebire că au întotdeauna subiectul negativ. Țuţugan le notează cu A”, E, [' şi O'. 
Faţă de A (toți S sunt P), A'va fi „toți non-S sunt non-P“ şi va reprezenta disjuncția 
tipurilor 1) şi 6); față de E (nici un S nu este P), E” va fi „nici un non-S nu este non-P“ 
şi va reprezenta disjuncţia tipurilor 2) şi 5) ; faţă de ] (unii S sunt P), 7! va fi „unii 
non-S sunt non-P“, cu disjuncţia tipurilor 1), 3), 4), 6), 7), iar faţă de O (unii S nu sunt 
P), O' va fi „unii non-S nu sunt non-P“ cu disjuncţia tipurilor 2), 3), 4), 5), 7). 

După stabilirea celor opt judecăți de predicaţie, Țuțugan trece, tot în spirit 
clasico-tradițional, la studiul raporturilor dintre acestea. Este analizată în primul 
rând echivalența judecăților de predicaţie, pentru a marca distincția acestora, 
respectiv faptul că judecăţile de categoria a II-a nu sunt simple forme echivalente 
ale celor de categoria I. lată comparativ judecățile echivalente pentru A şi A”. 


SF. Țuţugan, op. cit., p. 11. 

A A' 
a) Toţi S sunt P a) Toţi non-S sunt non-P 
b) Nici un S nu este non-P b) Nici un non-Snu este P 
c) Toţi non-P sunt non-S c) Toţi S sunt P 
d) Nici un non-P nu este S d) Nici un P nu este non-S 


în care a) este forma canonică a celor două judecăți, b) este obversa, c) contrapusa 
şi d) conversa obversei. Nici una dintre acestea nu coincid pe cele două coloane. 
Acelaşi lucru este valabil şi în cadrul echivalenței celorlalte şapte judecăți de 
predicaţie. 

Celelalte raporturi dintre cele opt judecăți de predicație conduc la multi- 
plicarea relaţiilor clasice din pătratul logic. Raporturilor de contradicție A-0 şi E-l 
li se adaugă A-0O' şi E'-—I'. Subaltemarea conduce şi la interferența între cele două 
categorii de judecăţi. Faţă de clasicele implicaţii stricte de la A la Z şi de la Æ la O, 
apar şi următoarele : A—/, A'—>I, A—I, E—>0', E'—O, E—O'. Cu alte cuvinte, 
fiecare universală implică ambele particulare de aceeaşi calitate. Astfel de multi- 
plicări se fac vădite şi la raporturile de supraalternare, contrarietate, subcon- 
trarietate şi indiferență implicativă. 

Raporturile dintre cele opt judecăți de predicație dovedesc în viziunea lui 
Țuţugan, imposibilitatea evitării termenilor negativi din logica tradițională, prin 
jocul trecerii de la negația copulei la negația termenilor negativi şi invers se obțin 
forme echivalente, fără termeni negativi, dar nu în toate cazurile. A' de exemplu 
(toți non-S sunt non-P) poate fi transformat prin contrapoziție în „Toţi P sunt $“, în 
care nu mai apar termeni negativi; la fel şi O’ (unii non-S nu sunt non-P), care 
devine „Unii P nu sunt S“. Dar judecăţile Æ’ şi l’ nu pot fi redate fără termeni 
negativi, conform echivalențelor 


E' r 
a) Nici un non-S nu este non-P a) Unii non-S sunt non-P 
b) Toți non-S sunt P b) Unii non-S nu sunt P 
c) Nici un non-P nu este non-S c) Unii non-P sunt non-S 
d) Toți non-P sunt S d) Unii non-P nu sunt S 


Ceea ce înseamnă, observă Țuţugan, că nu pot fi exprimate decât cu 
termeni negativi. 

Pe de altă parte acceptarea operațiilor de obversiune şi contrapoziție 
înseamnă acceptarea termenilor negativi. 

Necesitatea termenilor negativi în logica tradițională rezidă atât în imposi- 
bilitatea evitării lor prin echivalare judicativă, cât şi în imposibilitatea de a-i evita 
în cadrul operațiilor judicative cu termeni pozitivi. Atunci, de ce, se întreabă Florea 
Țuţugan, să nu fie utilizați termenii negativi în silogistică. 

Un prim pas în demonstrația logicianului român îl constituie obținerea din 
premise cu judecăți de categoria I a unor concluzii cu judecăți de categoria a I-a. 

În figura I, de exemplu se obțin modurile (1) Æ, E, I; (2) A, E, O'; (3) 0, 
E, I' ; (4) L, E, O'. In special (1) şi (3), respectiv 


(1) E. Niciun M nueste P, 
E. Nici un S nu este M, 


L'. Unii non-S sunt non-P. 


(3) O. UniiM nu suntP, 
E. Nici un S nue M, 


I'. Unii non-S sunt non-P 


sunt moduri care încalcă legea silogisticii tradiționale după care nu se poate 
conchide din două premise negative. In (1) sunt două premise universal negative, 
iar în (3) una particular negativă şi una universal negativă. 

Pentru acestea, autorul găseşte următoarele exemple : 


(1) E. Nici o grăsime nu se dizolvă în apă, 
E. Zaharurile nu sunt grăsimi, 


I*. Unele corpuri care nu sunt zaharuri nu se dizolvă în apă. 


(3) O. Unii studenți nu sunt sportivi, 
E. Nici un elev nu e student, 


I’. Unii din cei care nu sunt elevi nu sunt sportivi. 


Problema obţinerii concluziilor cu judecăți din categoria a II-a din premise 
cu judecăţi de categoria I este rezolvată de Florea Țuţugan prin transcrierea fiecărei 
premise printr-o disjuncţie a celor şapte tipuri de legături între subiect şi predicat şi 
apoi prin combinarea, pe rând, a legăturilor componente ale unei premise cu 
legăturile componente ale celeilalte premise. Disjuncţia relaţiilor care rezultă din 
această combinaţie constituie tocmai concluzia silogismului datS. Dar în acelaşi fel 
pot fi obținute, în afara acestor moduri cu premise compuse din judecăți de 
categoria I, şi concluzii compuse din judecăți de categoria a II-a, o altă grupă în 
care modurile au judecăți numai de categoria a II-a; o alta în care premisele au 
judecăţi din categoria a II-a şi concluzii din categoria I; şi apoi combinaţiile: 
minora de categoria I, majora de categoria a II-a, concluzia din categoria I; minora 
din categoria a II-a, majora din categoria I, concluzia din categoria I; minora din 
categoria a II-a, majora din categoria I, concluzia din categoria a II-a; minora din 
categoria I, majora din categoria a Il-a, concluzia din categoria a II-a. 


6 Ibidem, p.63. 

Se obțin astfel, împreună cu modurile clasice, 128 de moduri, la care se 
adaugă 64 de moduri subalteme. În total 192 de moduri. „Tabloul astfel obținut 
cuprinde toate combinaţiile posibile în care avem de-a face cu judecăți diferite, 
exprimând raporturi diferite între termenii lor, în care pot intra într-un silogism 
valabil. Orice altă formă de silogism, alcătuit din judecăți de predicație, nu se 
deosebeşte prin nimic în structura sa logică interioară de unul sau altul din cele 
192 de moduri silogistice de care e vorba“. 

Aici este momentul să amintim de rezultatele la care a ajuns Albert Menne 
pe linie logico-simbolică. El introduce în calcul clasa vidă şi clasa universală, 
obținând încă 50 de moduri silogistice, la care se mai adaugă 225 de moduri care 
conțin cel puțin o premisă cu relaţii între clase indefinite$. Se observă tendinţa de 
expansiune din domeniul silogisticii tradiționale, care devine un caz particular al 
unei „silogistici“ din logica mult mai extinsă a claselor. O pseudosilogistică în care 
„ne putem dispensa de prezenţa termenului mediu... Mai mult încă, silogismul este 
valid şi cu termeni total diferiți”. Este evident însă că în aceste ultime cazuri nu 
mai avem de-a face cu silogisme, ci cu simple formule valide de logica claselor. 

Dovada că Florea Țuţugan nu lucrează în această manieră o constituie 
condiția pe care o pretinde acesta pentru admiterea oricărui mod silogistic nou, şi 
anume posibilitatea de a putea fi redus la unul dintre modurile logicii clasice. 

Modul (1), de exemplu, cu două premise negative, deci inacceptabil în 
logica tradițională, se poate reduce, prin obversiunea primei premise şi prin 
conversiunea şi apoi obversiunea celei de-a doua premise (operații considerate 
valabile în logica clasică) la modul Darapti din figura a II-a, respectiv: 


(1° A. Toți M sunt non-P 
A. Toţi M sunt non-S 


I. Unii non-S sunt non-P 


Este evident deci că nici o formulă din logica claselor, aparent silogistică, 
nu poate fi redusă la vreun mod silogistic tradițional dacă nu îndeplineşte cel puțin 
condiţia elementară de „prezență a termenului mediu“. 

Străduinţa lui Florea Țuţugan nu este aceea de a se îndepărta de cadrul 
silogisticii clasice, ci dimpotrivă de a încerca să încadreze noile moduri, în ciuda 
numărului lor impresionant, în contextul silogisticii tradiționale, care rămâne totuşi 
silogistica propriu-zisă şi nu un caz particular al unor calcule oricât de extinse. 
Aceasta, pentru motivul că utilitate certă au modurile clasice, mai ales cele din 
silogistice, aşa cum o fac şi modurile clasice ale celorlalte figuri. Cu certitudine, 
fără să se suprapună în vreun fel acestora. 


7 Ibidem, p. 107. 
5]. Didilescu și P. Botezatu, op. cit., p. 371 
°’ Ibidem, p. 370. 

Tabloul tuturor modurilor silogistice directe enumerate de Florea Țuțugan 
evidenţiază o simetrie care nu se întâlneşte în logica tradițională. În aceasta din 
urmă numărul modurilor silogistice valabile nu e acelaşi în cele patru figuri, iar 
repartizarea modurilor cu concluzii în A, E, I, O este diferită de la o figură la alta, 
ca şi numărul modurilor cu concluzii universale sau particulare, afirmative sau 
negative. În tabloul prezentat de Florea Țuţugan'”, modurile silogistice au fost 
grupate după apartenența judecăților componente la categoria I sau la categoria a 
II-a. Fiecare figură are câte opt grupe de moduri diferite. Grupele corespund, două 
câte două, pentru fiecare figură, ceea ce dovedeşte o simetrie perfectă. Fiecare 
figură silogistică cuprinde câte 32 de moduri silogistice valabile. Deci nu este 
vorba numai de creşterea, până la pierderea identității, a numărului de moduri 
silogistice, ci de încadrarea lor simetrică în ceea ce poartă numele de „figuri 
silogistice“. 

Aceasta înseamnă prin urmare o extindere în manieră clasico-tradițională a 
structurilor silogistice, adică a acelor formațiuni a căror materie (proxima şi 
remata) corespunde formei numite silogism şi numai acesteia. Această cores- 
pondenţă vi materiae şi vi formae necesită, din perspectiva investigaţiei lui Florea 
Țuţugan, anumite corecturi, nu ale formei silogism, ci ale regulilor în virtutea 
cărora pot fi construite vi materiae numai 19 structuri modale tradiționale. 

Nu este vorba aici, după Florea Țuţugan, de o simplă completare a logicii 
clasice, ceea ce ar fi uşor de acceptat. N-au fost băgate în seamă câteva judecăți. 
Astfel de lucruri s-au mai petrecut. În fond, Aristotel vorbea numai despre trei 
figuri şi a fost „completat“ cu figura a IV-a. Aici este vorba de altceva, de o 
corectare, şi anume de o corectare a unor reguli structurale ale silogismului 
considerate legi. Problema este mult mai profundă şi mult mai gravă. Ea trebuie 
prezentată însă nuanțat. 

Există opt reguli sau legi generale ale silogismului, considerate ca reguli 
materiale structurale corespunzătoare formei logice silogism. 

1. Orice structură silogistică trebuie să conţină trei termeni şi numai trei. 

2. Termenul mediu nu poate să apară în concluzie. 

3. Nici un termen nu poate să aibă în concluzie o extensiune mai mare 
decât în premise. 

. Termenul mediu trebuie să fie distribuit în cel puțin una dintre premise. 
„ Din două premise afirmative nu se poate obţine o concluzie negativă. 

. Din două premise negative nu se poate obţine nici o concluzie. 

. Concluzia urmează întotdeauna premisa cea mai slabă. 

. Din două premise particulare nu se poate obține nici o concluzie. 

În primul rând, trebuie spus că Florea Țuţugan nu contestă decât 
valabilitatea universală, adică determinativul de lege pentru două şi numai două din 
cele opt legi, şi anume pentru 4) şi 6). În varianta menţionată, a lui Albert Menne, 
sunt contestate toate legile silogismului, ceea ce îi conferă un evident caracter 
neclasic şi deci, principial, nesilogistic. 


anu LB 


o0 


10 Ibidem, pp. 93-98. 

În al doilea rând, cele două legi, respectiv 4) şi 6), nu sunt considerate false 
sau nevalabile în silogistica tradițională a celor 19 moduri clasice, ci în cadrul lărgit 
al silogisticii judecăților de predicaţie cu cele 192 de moduri. 

În al treilea rând, dar nu şi în ultimul rând, pentru aceste deficienţe nu este 
învinuit Aristotel. Se ştie că acesta considera termenii negativi ca nedeterminați, iar 
silogistica lui este construită pe baza termenilor pozitivi. Ceea ce a vrut el să 
construiască a şi realizat şi a făcut-o în mod exemplar. Problema este însă, cu 
argumentele aduse până în acest moment de Florea Țuţugan, că silogistica nu 
trebuie să se reducă la termeni pozitivi. Şi, dacă se acceptă acest lucru, atunci cele 
două legi menționate sunt contestabile. 

Logicianul român începe cu o analiză critică a procedeelor de demonstrație 
utilizate de logicienii tradiționali. Acestea se reduc la trei: 

a) căutarea de exemple, 

b) reprezentarea prin cercuri şi 

c) demonstraţia logică. 

Căutarea de exemple, consideră Țuţugan, nu constituie o demonstrație. 
Exemplele, fiind cazuri singulare, nu pot face altceva decât să infirme universala de 
calitate opusă pe baza raportului de contradicție, dar nu pot stabili universala de 
aceeaşi calitate: deci nu pot stabili o regulă sau o lege, care ar necesita „enumerarea 
tuturor cazurilor individuale fără excepție“. Nimic nu ne împiedică să presupunem 
că s-ar putea găsi contraexemple. 

Demonstrarea pe bază de cercuri este „mai bună“, zice Țuţugan, dar nu 
este întotdeauna lipsită de obiecţii. Stabilirea unor raporturi între cercuri are fireşte 
un grad de generalitate, dar mai există şi alte poziţii ale cercurilor şi alte 
perspective din care acestea pot fi considerate. Astfel, interesul logicienilor tradi- 
ționali s-a mărginit numai la ceea ce este în interiorul cercurilor, adică la termenii 
pozitivi reprezentaţi prin aceste cercuri şi niciodată la spaţiul dintre acestea. 

În acest moment, Florea Țuţugan intervine cu o consideraţiune referitoare 
la forma silogismului. Enunţul 6) „Din două premise negative nu se poate obține 
nici o concluzie“ nu este corect formulat!!. În genere „nu se poate obține sau scoate 
nici o concluzie“ nu e o formulare conform definiţiei silogismului, în accepţia 
menţionată de Al. Surdu, completăm noi, căci o concluzie, adică o altă judecată de 
forma „S-P“ se poate obține, dar ea, împreună cu premisele, nu alcătuieşte un 
silogism, adică nu este o concluzie care structural să poată fi obținută cu 
necesitate, adică oricând, chiar dacă uneori există exemple corecte sau situații 
corecte reprezentabile prin cercuri. 

Este necesară, consideră Țuţugan, o demonstrație logică pentru aceste 
reguli. Şi iată care e demonstrația logică oferită de logicienii tradiționali în legătură 
cu regula 6). „Dacă ambele premise sunt negative, atunci înseamnă că, prin 
definiţie, S nu e legat de M şi M nu e legat de P. Prin urmare nu putem stabili nici o 
legătură între S şi P.“!? Eroarea, zice logicianul român, este evidentă și constituie 
un adevărat sofism de limbaj. Ea se bazează pe ambiguitatea termenului de „legă- 


'! Ibidem, p.145. 
12 Ibidem, p.147. 

tură“. Nu este corect să se spună că în premisele negative S nu este legat de M şi M 
nu este legat de P. Căci aceasta ar însemna că judecata negativă nu leagă nimic. 

Se observă aici, considerăm noi, că Florea Țuţugan, deşi nu o spune, 
apelează la un argument aristotelic. Într-adevăr, Aristotel în Categoriae, 2, 1 a, 
16-20, vorbeşte de legătură (symploké), considerând ca lipsite de legătură cuvintele 
izolate şi nu cele din judecăți negative. De altfel, şi în logica tradițională se 
vorbeşte despre copulă (= legătură) afirmativă (este) şi negativă (nu este). Astfel, 
arată şi Țutțtugan, se poate susține că „judecata negativă nu e judecată“. Se 
aminteşte şi faptul că mulți logicieni tradiționali consideră judecata afirmativă ca 
prioritară şi unii chiar ca judecată autentică. În orice caz, principial, dacă în 
premise termenul mediu este într-o legătură negativă cu extremii, să zicem de 
contrarietate sau de contradicţie, prin aceasta nu s-a dovedit nimic referitor la 
legătura dintre extremi. Dacă M, simplist vorbind, e certat cu S şi cu P, nu 
înseamnă că şi S e certat cu P. Nu este deci imposibil, zice Țuţugan ca între 
extremii S şi P să avem un anume raport determinat, oricare ar fi el, iar dacă 
raportul este total indeterminat, atunci acest lucru trebuie demonstrat, ceea ce nu 
s-a făcut în logica tradițională. 

În mod asemănător este discutată şi legea 4) referitoare la distribuirea 
termenului mediu în cel puțin una dintre premise, distribuit însemnând „luat în 
întregimea sferei sale“. De data aceasta, logicianul român se referă în special la 
aspectul logico-demonstrativ al susținerii acestei legi. Dacă M nu ar fi luat în 
întregimea sferei sale în nici una din premise, aceasta ar însemna că numai o parte 
a sferei sale este legată de P. Or, s-ar putea ca cele două părți ale lui M, care sunt 
legate de S şi P, să nu aibă nici un element comun, ca ele să fie cu totul deosebite. 
Lucrurile s-ar petrece deci ca şi cum am avea doi termeni medii, M, şi M2, M; fiind 
legat de S şi M2 fiind legat de P, dar M, şi M2 nefiind legaţi între ei. Traiectul de la 
Sla M şi apoi de la M la P ar fi întrerupt, M nu l-ar mai lega pe S şi pe P, nu ar mai 
fi termen mediu şi n-ar mai rezulta nici o concluzie. Aceasta este într-adevăr o 
demonstraţie, zice Ţuţugan, numai că ea demonstrează altceva decât ce era de 
demonstrat. Pentru a înțelege acest lucru este suficient să amintim ce înseamnă un 
sorit. În cadrul soritului concluzia leagă termenii S şi P, prin intermediul mai 
multor termeni medii: Mı, M2, ..., M„. Dacă nu ar exista mai mulți termeni inter- 
mnediari între S şi P, diferiți unul de celălalt, nici nu am mai avea de-a face cu un 
sorit, dar concluzia nu încetează prin aceasta să fie valabilă. Demonstrând deci că, 
pentru cazul în care termenul mediu este nedistribuit în ambele premise, lucrurile 
se pot petrece ca şi cum am avea de-a face cu doi termeni medii diferiți, logicienii 
tradiționali n-au demonstrat că n-am putea scoate nici o concluzie. 

Se ştie că legile speciale ale fiecărei figuri sunt concepute în silogistica 
tradițională mai ales pe baza legii 4) a distribuției termenilor. Contestarea valabi- 
lității universale a acesteia înseamnă implicit şi contestarea legilor speciale. 

lată ce conchide Florea Țuţugan în legătură cu legile generale ale silogis- 
mului: „Aceasta nu înseamnă că toate legile silogistice ale logicii clasice sunt false. 
Nu sunt false, spre exemplu, toate acele legi care determină însăşi structura 
silogismului (legea, spre exemplu, că silogismul trebuie să aibă trei şi numai trei 

judecăţi, legea că el trebuie să aibă trei şi numai trei termeni), pentru că derivă din 
chiar definiția silogismului. Prin definiţie, aceste legi nu ar putea să nu fie 
respectate, fără ca silogismul să nu înceteze de a mai fi silogism“!5. Ceea ce 
dovedeşte cu prisosință poziția clasico-tradițională a logicianului român. 

În privinţa legilor silogismului valabile pentru orice fel de judecăţi de 
predicaţie, deci pentru cele opt tipuri de judecăţi, Țuţugan le împarte în două 
categorii: 

a) legi referitoare la posibilitatea derivării unei concluzii din premise date; 

b) legi referitoare la determinarea felului concluziei față de anumite 
premise. 

Legile speciale ale fiecărei figuri silogistice fac parte fie din prima, fie din 
a doua categorie, nefiind decât aplicaţii particulare ale acestora. 

lată, de exemplu, cum sună legea 6) în contextul silogisticii cu opt tipuri de 
judecăţi: Din două premise universale se poate scoate întotdeauna o concluzie. 

Comparând cele două legi 6) constatăm caracterul restrictiv al celei tradi- 
tionale, mai precis mărginirea acesteia la judecăți cu termeni pozitivi. 

Modalitatea în care procedează Florea Țuţugan, extinzând contextul silo- 
gisticii cu adăugarea, justificată clasico-tradițional, a judecăților de predicaţie cu 
termeni negativi, este convingătoare. De altfel, el însuşi menţionează că astfel de 
încercări au mai existat în istoria logicii, chiar începând cu Boethius’. Problema 
este de ce n-au avut succesul scontat aceste încercări? Şi, de ce să nu o spunem, de 
ce nu a avut succesul scontat, nici în străinătate (în varianta lui Menne) şi nici la 
noi impunătoarea construcție silogistică a lui Florea Țuţugan? Unul dintre 
răspunsuri îl oferă, indirect, chiar autorul român. Noile moduri silogistice nu sunt 
uzuale, sunt valabile dar neutilizabile, ca de altfel şi majoritatea modurilor 
tradiționale. Nu trebuie să uităm aici nici remarca lui Hegel, după care meritul 
deosebit al lui Aristotel nu l-a constituit numai descoperirea structurilor silogistice 
(merit excepțional fireşte), ci şi faptul că o dată descoperite nu le-a utilizat 
niciodată în contextul filosofiei sale speculative. Nu le-a utilizat ca atare. Dar lucrul 
acesta este firesc, căci nimeni nu utilizează în gândirea naturală structuri silogistice 
abstracte! Ceea ce nu înseamnă că ele nu merită să fie studiate, dar numai în cadrul 
logicii. Prin urmare, principial vorbind, Aristotel făcuse deja „prea mult“ în acest 
domeniu. Dovadă şi simplificarea treptată a logicii sale în decursul mileniilor. Dacă 
el ar fi conceput silogistica şi cu termeni negativi, în maniera lui Țuţugan, este 
aproape sigur că, în cursul timpului, ea ar fi fost redusă treptat la cea tradițională. 
Silogistica extinsă cu termeni negativi a avut, dar într-o perioadă mult mai scurtă, 
soarta extinderii silogisticii cu figura a IV-a. S-a impus greu ca apoi să se renunțe 
la ea cu mare uşurinţă. Toate acestea, în mod cert, n-au contribuit cu nimic la 
scăderea prestigiului unor logicieni de talia lui Galenus sau chiar Hamilton, care a 
introdus cuantificarea predicatului, care a întâmpinat însă multe adversități. 

Faptul că istoria logicii se extinde către naturalețe şi simplitate este normal. 
Chiar dacă n-ar considera nimeni că afirmaţia este prioritară negaţiei, sau existența 


'3 Ibidem, p.152. 
'4 Ibidem, p.146. 

nonexistenței, practica ne obligă să tindem spre pozitiv şi existent în dauna nega- 
tivului şi a nonexistenței, după cum ne obligă şi spre căutarea adevărului şi evitarea 
falsului. 

În această privință avem exemplul mai recent al logicii simbolice. Pornită 
cu tot avântul calculatoriu, pe aceeaşi variantă adoptată de Albert Menne, cu 
16 funcții de adevăr binare între două variabile propoziționale, tendinţa a fost aceea 
de reducere la functorii uzuali şi chiar la mai puțini decât aceştia, de preferință 
2 + negația. Mai recent, s-a conturat tendința renunțării la negaţie, în favoarea unor 
calcule afirmative sau pozitive. Ne putem deci imagina că situația ar fi fost aceeaşi 
şi în cadrul silogisticii clasice, chiar dacă Aristotel n-ar fi omis judecățile cu 
termeni negativi, pur şi simplu pentru faptul că acestea sunt greu conceptibile şi rar 
sau deloc utilizabile. 

Contribuțiile în domeniul logicii 
ale lui Petre Botezatu 


Petru IOAN 


2.1. Date biografice 


„Personalitate de prim ordin a culturii românești“!, cum îl caracterizează unul 
din foştii colegi de liceu şi prieten de o viață, „marele, neprețuitul logician, profesorul 
de vocaţie şi, mai presus de toate, incomparabilul om de spirit“2, Petre Botezatu s-a 
născut la 27 februarie 1911, în Dorohoi, din părinți care, mutaţi la Iaşi cu cei patru fii 
şi o fiică, s-au străduit să le asigure o educaţie aleasă şi studii de nivel superior. A 
urmat — în chip exemplar şi cu rezultate remarcabile, ca şef de promoţie — cursurile 
Liceului Naţional din oraşul adoptiv, în compania unor colegi de clasă ce aveau să 
devină personalităţi eminente ale Iaşiului sau ale ţării: viitorul rector al Universității 
„Al I. Cuza“, matematicianul Ion Creangă; viitorul rector al Conservatorului „George 
Enescu“ din laşi, compozitorul şi muzicologul George Pascu; viitorul director al 
uzinei de avioane din Braşov, inginerul Emil Kogălniceanu; viitorul latinist şi elinist 
Nicolae Baran şi încă mulți, foarte mulți alții. 

În 1929, se înscrie la Drept şi la Filosofie, în cadrul Universității „Al. I. 
Cuza“ din laşi, specializări la care obține licența cu mențiunea „foarte bine“, în 
1934 şi, respectiv, în 1935. 

După examenul de capacitate, a ocupat catedre în învățământul pre- 
universitar, la mai multe licee din Moldova. În 1945, îşi trece doctoratul în 
Filosofia ştiinţei sub calificativul magna cum laude, la universitatea absolvită, pe 
baza unei teze despre Cauzalitatea fizică şi panguantismul, la susţinerea căreia 
şi-au dat concursul, între alții, Constantin Balmuş, ca preşedinte al comisiei, Dan 
Bădărău, în calitate de conducător ştiinţific, Şerban Țiţeica, Vasile Pavelcu şi 
Nicolae Bagdasar, în calitate de membri-referenți. 


! George Pascu, Evocarea personalității lui Petre Botezatu, în: Ştefan Afloroaei (coord.), 
Petre Botezatu in memoriam. Itinerarii logico - filosofice, Lucrările Simposionului Naţional dedicat 
gânditorului, la 85 de ani de la naştere, Editura Ankarom, laşi, 1996, p. 19. 

2 Alexandru Pânzaru, Un cărturar de elită, în: loc. cit., p. 30. 

Este încadrat la pomenita instituție, mai întâi la Catedra de Psihologie, iar 
după o întrerupere de aproximativ şase ani, din 1952, până în 1957, petrecuţi ca de- 
ținut politic, fără judecată, ori ca bibliotecar la o şcoală medie de construcții, corist 
la Filarmonica de Stat din Iaşi, psiholog principal, respectiv şef al Laboratorului de 
Psihologie din cadrul Regionalei C.F.R. laşi şi cercetător la Institutul de Ştiinţe 
Pedagogice, revine la Universitate, o dată cu reînființarea, la laşi, a secției de 
Filosofie, unde este încadrat conferenţiar la Catedra de Filosofie, din care se va 
desprinde mai târziu Catedra de Istoria Filosofiei şi Logică. 

Promovat, în 1967, ca profesor titular la disciplinele Logică şi Teoria sis- 
temelor logice, Petre Botezatu obține dreptul de conducere la doctorat în 
specialitatea Logică, în 1971, iar pentru meritele ştiinţifice şi didactice, i se conferă 
titlul de profesor universitar emerit. 

Membru corespondent al Academiei de Științe Sociale şi Politice din 
România, dar şi membru fondator al Uniunii Compozitorilor din ţara noastră, Petre 
Botezatu s-a manifestat ca exponent de marcă al filosofiei şi al culturii româneşti 
din epoca postbelică. 

Pentru prima sa carte „de strictă specialitate““, apărută la Editura 
Ştiinţifică, în 1969, sub titlul Schiză a unei logici naturale. Logica operatorie, 
obține premiul „Vasile Conta“ al Academiei Române. Acesteia i-au urmat alte 
7 contribuții de valoare, în acelaşi domeniu: Valoarea deducției (1971); Semiotică 
şi negatie. Introducere critică în logica modernă (1973), Direcţii în logica moder- 
nă, împreună cu Gheorghe Enescu, Cornel Popa, Sorin Vieru şi Teodor Dima 
(1974), Silogistica. Teoria clasică şi interpretările moderne, împreună cu lon Didi- 
lescu (1976); Adevăruri despre adevăr, împreună cu Ştefan Celmare, Teodor 
Dima, Petru loan şi Traian Ştirbăț (1981); Interpretări logico-filosofice, volum 
retrospectiv (1982) şi Constituirea logicității (1983), ultimele trei apărute postum. 

Celelalte cărți publicate de Petre Botezatu în ultimii ani ai vieţii — Prelu- 
diul ideii de libertate morală (1976), Interogaţii. Convorbiri asupra spiritului con- 
temporan (1978), Note de trecător. Reflecţii în marginea vieţii (1979) dovedesc 
disponibilități de filosof şi moralist în cazul unui gânditor format în tradiția 
glorioasă pe care au impus-o, la Universitatea „Al. I. Cuza“ din laşi, profesori ca 
Titu Maiorescu, Ion Petrovici, Ştefan Zeletin, Petre Andrei, Mihai Ralea, Ștefan 
Bârsănescu, Alexandru Claudian, Traian lonaşcu, Gheorghe Zane şi mulți alții. 

Dispariţia neaşteptată a reputatului logician, în ziua de 1 decembrie 1981, la 
doar 6 ani după ce fusese pensionat la cerere, în 1975, pentru a se dedica scrisului, a 
întrerupt o operă ştiinţifică prestigioasă, în al cărei spaţiu de iradiere s-a conturat 
Şcoala ieşeană de logică şi semiologie. S-a frânt, totodată, un model de conduită ce 
„depăşeşte pe cel al profesionistului, înscriindu-se, mai curând, celui al înţeleptului““. 


«3 


? Dacă admitem că disertația din 1945 se încadrează în sfera epistemologiei şi a 
filosofiei ştiinţei. 

1 Elena Puha, Condiţia umană. Contribuţii de antropologie filosofică în opera lui Petre Botezatu, 
în: Ştefan Afloroaei (coord.), Joc. cit., p. 33. 

2.2. Caracteristici ale concepției general-filosofice 


Despre Alexandru Claudian, profesorul şi mentorul cu doar 13 ani mai în 
vârstă, Petre Botezatu spunea că a fost un exemplu de „integrare a creaţiei inte- 
lectuale în atmosfera socială a timpului“, ca unul ce „gândea totdeauna ideile 
raportate la oameni şi la vremuri, astfel că acestea, desprinse din aerul ofilit al 
bibliotecilor, câştigau o viață nouă şi o proaspătă strălucire“. 

Ceva din stilul maestrului evocat se regăseşte, neîndoielnic, în activitatea 
intelectuală a fostului nostru profesor. Gânditorul la care urmează să ne referim „nu 
a căutat zone de refugiu, pe care i le-ar fi oferit cu dărnicie logica, nu s-a ferit, cu 
alte cuvinte, de teme pândite de pericolele politizării sau ideologizării“. 
Dimpotrivă, „le-a abordat cu curaj şi cu mare acuratețe interpretativă“$. 

La câteva dintre ele dorim să zăbovim, în perspectiva cărților pe care ni 
le-a dăruit sub semnul „unor impulsuri centrifuge“, cărora autorul li s-a supus cu 
încântare, pe deplin convins că „divergenţa persoanei umane constituie regula, iar 


excepţia este convergența“”. 


2.2.1. Petre Botezatu şi destinul determinismului?. 


Pomenindu-l pe Ştefan Lupaşcu doar la Bibliografie? şi luându-l pe Lucian 
Blaga doar ca martor la receptarea conflictului dintre știință şi metafizică'0, Petre 
Botezatu desfăşoară, în 1945, prin disertația doctorală vizând Cauzalitatea fizică şi 
panquantismul, un tablou cu totul diferit de cel datorat 7rilogiei cunoașterii, ori 
serialului meta-ştiințific compus de promotorul dinamismului contradictoriu sub 
semnul „logicii energiei“. Scris în „anii dezolanți ai dictaturii şi războiului“, cu 
unele „întreruperi impuse“ şi cu „izvoare incomplete“, studiul cu care gânditorul 
ieşean obține, la vârsta de 34 de ani, titlul de doctor în Filosofie şi Litere, la 
Universitatea „Al. I. Cuza“ din Iaşi, „poartă urma evenimentelor“, dar nu-şi 
dezminte „unitatea punctului de vedere“!!. De respectiva consecvență dau seamă 
rândurile cu care se încheie capitolul despre „Ştiinţă şi filosofie“ din a IV-a parte a 
cărții, intitulată „Fizica şi metafizica“. 


5 Petre Botezatu, Interpretări logico-filosofice, Editura Junimea (colecţia „Humanitas"*), 
laşi, 1982, p. 235. 

S Elena Puha, loc. cit., p.33. 

7 Petre Botezatu, op. cir.,p.9. 

& Ne folosim, pentru denumirea paragrafului, de titlu! sub care îşi publică studiul introductiv 
la textul disertației doctorale a lui Petre Botezatu (apărut la Editura Universităţii „Al. I. Cuza“, în 
2002), unul dintre cei mai apropiaţi colaboratori ai acestuia, profesorul Teodor Dima. 

? Cu cartea tipărită la Bucureşti, în 1940, despre Experiența microfizică şi gândirea umană. 

10 Este vorba de fragmentul prin care autorul 7riogiei cunoaşterii (Bucureşti, 1943, p. 323) 
vorbeşte despre „neputinţa ştiinţei de a mulțumi sufletul“ (Petre Botezatu, Cauzaliratea fizică şi 
panquantismul, laşi, 2002, p. 262, nr. 1). 

'! Petre Botezatu, op. cil., p. 45. 

După Petre Botezatu, afirmat peste ani ca reformator al logicii, pe coor- 
donate operatorii, „există o filosofie cuantică“, iar aceasta „vrea să atingă culmile 
spiritualismului clasic, pornind de la deficienţele fizicii noi. Valoarea acestei 
filosofii este independentă de adevărul noilor descoperiri ale fizicii atomice. Ea 
este comandată nu de un determinism funciar, ci de intenția de a preveni amenin- 
area materialistă a noului atomism. Savantul contemporan stă în fața progresului 
experimental al fizicii atomice ca ucenicul vrăjitor; el a răscolit duhuri pe care nu le 
mai poate stăpâni“!?, 

Pe parcursul expunerii în ritmuri ale deducției metafizice de tip kantian 
(patru părți a câte trei capitole tematice, fiecare triadă fiind urmată de concluzii), 
Petre Botezatu îl evocă de 18 ori pe Max Planck: cu privire la teoria lui Ludwig 
Boltzmann; în legătură cu dificultăţile de ordin practic ce survin în aplicarea 
determinismului la fenomene complexe precum propagarea căldurii, ori cannone. 
rea electronului, cu referire la procesul de simbolizare în fizica teoretică”; în 
sprijinul disocierii dintre cauzalitate şi previzibilitate, ori al ipotezei că „toate 
fenomenele se întâmplă independent de om şi de instrumentele lui de măsură“; ca 
adept, alături de Einstein, al concepţiei privind comportamentul de masă al 
corpusculelor, ori ca demistificator — alături de Niels Bohr şi de Hans Reichenbach 
— al principiului, emis de Heisenberg, după care mărimile ce nu pot fi direct-obser- 
vabile trebuie omise din descrierea științifică a fenomenelor; ca unul dintre 
fizicienii ce se opun aventurii filosofice sub semnul indeterminismului şi al 
pancuantismului 

Trimiteri la constanta lui Planck aflăm în patru locuri!“ din scrierea urmări- 
tă, iar despre deschiderea realizată în fizică de savantul german dau seamă alte 
două pagini din cartea la care ne referim. După Petre Botezatu, „teoria cuantică — 
adevărat «corp explozibil», cum o caracterizează Planck — a răstumat din temelie 
vechea concepţie fizică a lumii. Spre deosebire de teoria relativității, care poate fi 
privită ca o încoronare a fizicii clasice, teoria cuantică promovează nu numai con- 
cepții noi, dar şi un fel de a gândi propriu [...]. Perseverenţa atitudinii la gânditori 
diferiți confirmă bănuiala că teoria cuantică este solidară cu o anumită concepţie a 
cunoaşterii ştiinţifice“. 

Respectiva concepție 5e intitulează pozitivism“‘, iar în numele acestuia se 
fac „raționamente falacioase“”, respinse chiar de către fizicieni, printre care însuşi 
Max Planck. Aşa cum notează Petre Botezatu, în Positivismus und reale Aussen- 
welt acesta ne previne că „o ştiinţă care îşi contestă însuşi predicatul obiectivității 
îşi rosteşte, prin aceasta, propria ei sentință”, 


'2 Ibidem, p. 263. 

D Ibidem, pp. 67, 78, 96 şi 87. 

14 Cf. Max Planck, Der Kausalbegri/f in der Physik, 3 Aufl., Leipzig, 1941, pp. 3-5, 
respectiv Determinismus oder Indeterminismus?, Barth, Leipzig, 1938, p. 24; Petre Botezatu, op. 
cit., pp. 141, respectiv, 130 şi 228. 

15 Petre Botezatu, op. cit., pp. 229, 233 şi 268. 

16 Ibidem, pp. 113, 150, 155 şi 223. 

17 Ibidem, p. 217. 

18 Max Planck, Wege zur physikalischen Erkenntnis, 1, 3 Aufl., S. Hirzel, Leipzig, 1943, 
p. 172; Petre Botezatu, op. cit., p. 222. 

Ceea ce semnalează Petre Botezatu, în rezonanţă cu înseşi vederile lui Max 
Planck, este „delirul panmatematist şi pancuantist“, desluşit în „demersurile 
efective ale cunoaşterii fizice“, iar efortul întreprins se vrea o introducere la o „mai 
corectă înregistrare a «(fenomenului cuantist» în istoria filosofiei“. Una dintre con- 
cluziile anchetei întreprinse este că, „în loc de a aduce o victorie a formalismului 
matematic, teoria cuantică a deschis procesul panmatematismului“. O altă con- 
cluzie este aceea că „fizica cuantică, limitată la formalismul matematic, este 
exterioară problemei cosmologice“, aşa cum este şi „extradeterministă“. De altfel, 
în concepția autorului ieşean, „înțelegerea fenomenelor prin cauzalitate şi reprezen- 
tarea lor matematică sunt, în fond, operaţii antagoniste“. 

Pe parcursul a peste cinci decenii, de la apariția în volum a Eonului 
dogmatic (Bucureşti, 1931) şi până la publicarea cărţii L'homme et ses trois 
éthiques (Paris, 1986), trei inteligente româneşti reverberează într-un mod 
remarcabil cu avatarurile fizicii din spectrul cantității şi al cuantificării. Pentru Lu- 
cian Blaga şi Ştefan Lupaşcu, noua fizică, avându-l ca deschizător de drumuri pe 
Max Planck, anticipă soluții filosofice precum cele mizând pe ideea „transfigurării 
antinomicului“ în orizontul „minus-cunoaşterii“, ori pe cea a postulării „dinamis- 
mului contradictoriu“. 

Lui Petre Botezatu, aceleaşi răsturnări din sfera cunoaşterii ştiinţifice îi 
apar minate de interpretări oportuniste, pe linia unor filosofii revolute, în genul spi- 
ritualismului şi al teismului, respectiv al pozitivismului şi al „realismului alge- 
bric“. Este de observat, însă, că toți cei trei gânditori români situați la cumpăna 
dintre fizică şi metafizică s-au manifestat într-o relație pozitivă cu logica. 

Din perspectiva unui neokantianism robust şi foarte atractiv, Lucian Blaga 
precizează cadrele unei logici „luciferice“, în completarea celei „paradisiace“, una 
fiind în acord cu intelectul „enstatic“ şi cu ştiinţa de tip clasic, iar cealaltă ținând de 
intelectul „ecstatic“ şi de cunoaşterea mai profundă. Ștefan Lupaşcu conferă „ener- 
getismului“ şi „organicismului“ virtuțile unui modus operandi printr-o întreită lo- 
gică, ce corespunde structurii ternare a oricărui sistem de referință: materie, uni- 
vers, psihic, conştiinţă, structură, spațiu, timp, cauzalitate, finalitate, sensibilitate, 
conceptualizare, memorie, uitare, semnificaţie, sens, discurs, fenomen parafizic, 
dialectică, cibernetică etc.?! 

Pentru evoluţia ca logician a autorului tezei despre Cauzalitarea fizică şi 
panquantism, cel puţin trei puncte de sprijin se cer evidenţiate: 

(1) opțiunea realistă în epistemologie, ce avea să se constituie în 
„fundament al sistemului de logică naturală“; 


19 Petre Botezatu, op. cit., pp. 43, 42, 44, 151, 210 şi. 212. 

20 Gaston Bachelard, Le nouvel ésprit scientifique, Alcan, Paris, 1934, p. 140. Cf. Petre 
Botezatu, op. cit., p. 220. 

21 Cf, Petru Ioan, Lucian Blaga, un mare neokantian, în: Mircea Borcilă (ed.), Eonul Blaga: 
întâiul veac. Culegere de lucrări dedicată centenarului Lucian Blaga (1895-1995), Editura Albatros, 
Bucureşti, 1997, pp. 347-360; Idem, Ştefan Lupaşcu şi cele trei logici ale sale, Editura Fundației 
„Ştefan Lupaşcu“, Iaşi, 2000, în special cap. 7, 8, 10 şi 11. 

(2) ideea reprezentărilor complementare, desprinsă din „principiul comple- 
mentarităţii““, de care Petre Botezatu se va sluji în introducerea unor cupluri de 
concepte, precum operaţie tranzitivă şi operaţie constructivă, extensiune genera- 
lizată şi intensiune generalizată etc; 

(3) transpunerea ideii de complementaritate, din fizica generalizată a 
cuantelor de energie, în planul metodologiei cunoaşterii?, prin afirmaţii precum 
cea din finalul părții a treia a tezei de doctorat, că — în teoria cuantică — „ceea ce se 
câştigă în abstracție, printr-o tehnică savantă, se pierde în obiectivitate, prin 


k = 42. 
detașarea de realitatea concretă“””. 


2.2.2. Interpretări filosofice 


Anterioare, în imediată continuitate cu preocupările din teza susținută în 
1945, ori la mare distanță de acestea, contribuţiile ultimelor trei grupaje din 
volumul apărut postum la Editura Junimea, /nterprerări logico-filosofice: 1937 — 
1981, ne înfăţişează un gânditor atent la marile probleme ale para- şi ale meta- 
fizicii. În orizontul aporturilor mai vechi, implicate în disertația doctorală, și al 
altora mai recente, pe care le-a prilejuit Colocviul Naţional de Teoria Relativității, 
organizat la laşi, în aprilie 1979, respectiv aniversarea din 1981 a Criticii rațiunii 
pure, contribuţiile reportate la „treapta categoriilor“ argumentează cu vigoare 
compatibilitatea dintre cauzalitate şi substanță, recompun mecanismul spațializării 
timpului Şi desluşesc în spectrul kantian al determinismului cele trei linii de forță ce 
compun demersul semiotic: sintaxa, semantica şi pragmatica. 

Înaintăm, apoi, spre explicarea unor doctrine şi sisteme filosofice, în studii 
despre Platon şi Eduard von Hartmann (ambele din 1938), ori despre Ernst Cassirer 
(din 1942). Modalitatea de prezentare a personalităţilor şi curentelor respective, 
autorul o atribuie profesorului Alexandru Claudian, despre ale cărui exegeze (cum 
este şi cea asupra pozitivismului, de care se ocupă Petre Botezatu, în 1937) aflăm 
din primul text al grupajului în atenţie, „Evoluţii şi involuții“. 

Două abordări ale revoluţiei ştiințifico-tehnice în contextul revoluției 
„mentale“ şi al „noii ordini axiologice“ (din 1978 şi, respectiv, 1979), alături de 
comunicarea susținută la al V-lea Congres Intemaţional „Kant“ (Mainz, 1981), 
configurează ultima diviziune a cărții, de profil antropologic, intitulată de autor „La 
scara omului“. 

Dimensiunea filosofică a omului transpare, însă, în toate paginile volumului 
în atenţie, ilustrație pregnantă a posibilităţilor de comunicare între cele două logici, a 
demonstrației şi a reflecției, cea din urmă ca apanaj al spiritului creator. 


2 Teodor Dima, Studiu introductiv la: Petre Botezatu, Cauzalitatea fizică și panquantismul, 
Iaşi, 2002, pp. 14, 16, 28-29. 
23 Petre Botezatu, op. cit., pp. 210-211. 

2.2.3. De la substanța materiei, la cea a spiritului 


Astfel s-ar putea defini, cu ajutorul lui Hegel, traiectoria gânditorului 
român de la epistemologia fizicii şi filosofia ştiinţei, prin logică, spre etică. Prin 
volumul din 1976, Preludiul ideii de libertate morală, autorul ne reaminteşte de 
arta pe care a cunoscut-o şi a îndrăgit-o din anii adolescenţei: muzica. Introducerea 
cărții apărute în acelaşi an cu ampla monografie asupra silogisticii, anunță „o 
problemă cardinală pentru condiția umană, care, de la cei vechi şi până în 
contemporaneitate, clatină obsedant spiritul omului, făcându-l să-i caute explicații 
şi să-i dezvăluie aspecte şi componente“?f. 

Ceea ce desluşeşte Petre Botezatu dintr-un susținut efort de raportare (la 
gânditori ai vechii Elade, precum Platon, Aristotel, sau Epicur, la şcoli şi la curente de 
gândire elenistică, precum stoicismul şi scepticismul, ori la epoci îndelungi de con- 
fruntare, din acelaşi spaţiu de iradiere culturală, precum cea în care se pronunță — între 
secolul I (î. Ch.) şi secolul III (d. Ch.) — scepticul Cameade, cinicul Oenomaus, peri- 
pateticul Alexandru din Aphrodisias, epicurianul Diogenianus, neoplatonicul Plotin şi 
filosofi creştini în genul lui Bardesanes, sau Origene, ori cea marcată de exponenții 
patristicii, începând cu apologistul Justin şi până la Sfântul Augustin) este că: 

(1) libertatea voinței reprezintă „o capacitate umană de a delibera asupra 
alternativelor şi de a alege între alternative“; 

(2) respectiva capacitate este una „condiționată de constituţia personală a 
omului, de stările sociale în care se dezvoltă acesta şi de conştiinţa determinismului 
universal'“; 


(3) ea este „întemeiată ontologic, fie pe o proprietate fundamentală a 
existenţei, fie pe corelaţia dintre necesitate și întâmplare“”. 

Dacă şi în ce fel s-a putut modifica un astfel de concept asupra libertăţii 
morale în vremurile noastre, autorul îşi propune să ne lămurească în ultimul capitol 
al cărții în atenție, din păcate „prea puțin comentată“ şi prea puțin utilizată de chiar 
specialiştii în domeniu“. 


2.2.4. O carte de dialoguri 


Cea de-a doua apariţie a lui Petre Botezatu în colecția „Humanitas“ a Edi- 
turii Junimea, Interogaţii. Convorbiri asupra spiritului contemporan (1978), rezultă 
din extinderea şi amendarea unor discuţii parţial inspirate de evenimente culturale 
şi găzduite în presa culturală din laşi ori din Bucureşti. Este vorba de o suită de 
„convorbiri asupra spiritului contemporan“, desfăşurate „într-un duel impetuos, dar 
onest şi, în cele din urmă, fără învingători şi fără învinşi“. Ce au în comun „tema 


24 Carmen Cozma, Petre Botezatu şi ideea de libertate morală, în: Ştefan Afloroaei 
(coord.), loc. cit., p. 48. 

25 Petre Botezatu, Preludiul ideii de libertate morală, Editura Junimea, Iaşi, 1976, p. 128. 

% Cf. Alexandru Pânzaru, loc. cit., p. 30. 

înțelegerii muzicii cu filosofia lui Brâncuşi, măiestria literară cu problema 
moralității, supraexistența cu statutul filosofic al matematicii“ este tocmai 
dialectica, ce poate răsări din orice fapt de cultură, „oricât de neînsemnat, dacă ne 
pricepem să o facem să strălucească“. Oricât de liberă s-ar voi, discuţia din 
volumul /nterogafii se poartă în jurul celor trei forme de comunitate spirituală: arta, 
ştiinţa şi filosofia. 

Pe cea dintâi, autorul o ţinteşte prin referinţele la „boala stilului“ şi la 
„decăderea gustului public“, la „puterea muzicii“, la „ironia prin relativizare“, la 
„semnificaţia vacantă“, inerentă creaţiei multivalente, ori la relația liberală dintre 
gramatică şi „eroii scrisului“? 

Despre a doua formă de intelecție vizată în paginile cărții, aflăm din 
„asalturi““ asupra unor formulări şocante, precum: paradoxul că operele mari sunt 
mici, iar operele mici sunt mari; „straja la violete“ ca manifestare a principiului 
adaptării continue; legea lui Sutton, prin care ni se recomandă „să căutăm ceva 
acolo unde [respectivul lucru — n.n.] se găseşte“, ori paradoxul că „descoperirile le 
fac diletanţii“. De asemenea, din înfruntări ale unor prezumţii (precum cea 
privitoare la „apusul ştiinţei“, ori cea insinuând „incompatibilitatea dintre rigoarea 
Ştiinţei şi plinătatea vieţii psihice“), dar şi din asocieri fascinante, precum cea dintre 
lucruri şi numere, sub zodia izomorfismului”?. 

Spre cea de-a treia regiune a noosferei, Petre Botezatu ne orientează prin 
texte percutante ce fac frimitere: la „meseria de om“ şi la „funcţia vitală a silogis- 
mului mortalităţii“; la „şocul viitorului“ şi la „automatele raționale“; la „filosofia 
«galaxiilor»“; la „măştile contestaţiei la adresa filosofiei“; la „puterea filosofiei“, 
ori la dreptul de a filosofa, rezervat de autor tuturor celor hărăziți „cu puțină 
lumină din flacăra personalităţii“ şi din „conştiinţa individualității20, 

Înţeles ca șansă la „manifestarea plenară a personalităţii“, dreptul la filo- 
sofie şi la filosofare devine, pentru Petre Botezatu, o „demnitate supremă“, în care 
se subsumează, „în mod virtual, celelalte drepturi“ umane, la gândire, la iubire şi la 
acțiune”. 

Last, but non least, incursiunile dialectice în orizontul disciplinei în care 
s-a exprimat cu predilecție au în centrul atenţiei: logica relației de. aplicabilitate; 
principiul parcimoniei, aplicat (prin Ludwig Wittgenstein) la activitatea verbală; 
„fermecătoarea disensiune“ alimentată de invocarea logicii feminine, ori logica din 
adâncuri, „lăuntrică şi flexibilă, tăinuită celor de sus şi, uneori, travestită“, cea care 


= a = A = *cc32 
„se află în tot locul“, dar care „nu răspunde decât dacă o convoci“?. 


7 Petre Botezatu, /nterogaţii. Convorbiri asupra spiritului contemporan, Editura Junimea 
(colecţia „Humanitas“, laşi, 1978, pp. 12, 11. 

2 Ibidem, pp. 31, 43, 164, 194, 79 şi 118. 

% Ibidem, pp. 153-154, 183, 148, 86, 67, 20, 133. 

% Ibidem, pp. 19, 90, 100, 105, 54, 97, 199, 201. 

3! Ibidem, pp. 208, 209. 

32 Ibidem, pp. 185, 165, 136, 145, 147. 

2.2.5. Reflecţiile în marginea vieții 


7 


Reflecțiile în marginea vieții, cum îşi subintitulează Petre Botezatu ultima 
carte antumă, apărută în 1979, sub forma unor Note de trecător, se grupează în şase 
cicluri: ca „improvizații“, „capricii“, „novelete“, „ariete“, „variaţiuni“ şi „diso- 
nanţe“*?. 

Spicuim, din şirul captivant al exerciţiilor de virtuozitate a exprimării, mai 
greu de bănuit la un exponent al spiritului de rigoare, câteva din aforismele ce 
rezonează nemijlocit cu termenul-cheie din titulatura cărții. „Paradoxul vieții“, 
aflăm din „notele de trecător“, este acela că „performează individualități, care nu 
rezistă vieții“ şi, tot astfel, că ea „moare în fiece clipă“, „se lasă mortificată“; „nu 
coincide cu forfota“, după cum „nu este fiica existenței“. Viaţa „clocoteşte pretu- 
tindeni și permanent. În jurul nostru şi în noi înşine. La îndemână, neînchipuit de 
aproape. Cu toate acestea, rareori o surprindem. Diluate contacte şi fugare“. 
„Totdeauna scop, niciodată mijloc; totdeauna cauză, niciodată efect; totdeauna 
întreg, niciodată parte“, viața este „arhitectul care nu-şi încheie vreodată opera“. În 
eventualitatea unei opțiuni între „natură, viață, sau spirit“, autorul Reflecţiilor ne 
aminteşte că „natura este indiferentă, inumană; spiritul colorează fantastic, suprau- 
man; ne rămâne viaţa, prietenă trădătoare şi afectuos-vrăjmaşă, croită pe măsura 


zee 


noastră. 


În alți termeni, suntem preveniți că „natura evoluează prin distrugere; 
spiritul se înnoieşte prin negaţie; viața se primeneşte prin creaţie“. După Petre 
Botezatu, creativitatea este „darul suprem al vieții“, iar „intelectualul trebuie să 
trăiască de două ori; să trăiască viața — ca muritorii; să trăiască ideile — ca nemu- 
ritorii“. La rândul ei, cultura este „un organism, prelungire a vieții“, încât „nu ştim 
bine dacă arta imită viaţa, ori viaţa imită arta“. 

Iată, acum, şi câteva trimiteri la filosofie: „Omul. Mlădiţa arborelui Vieţii./ 
Filosofia. Seva arborelui Vieţii“. Iar dacă „cel mai abstract studiu este filosofia, 
totuşi, [acesta este şi — n.n.] cel mai strâns legat de viață“. Atenţie, însă, „filosofia 
este o înțelepciune atât de puternică şi ameţitoare, încât poate chiar să te convingă 
să renunti la filosofare“%! 

Nu la fel de înțelegătoare sunt, însă, judecăţile ce angajează nucleul dur al 
disciplinei în atenţie. Într-una din formulările apoftegmatice, logica este „ştiinţa din 
care Viaţa a dezertat“, iar un motiv este acela că „viața nu este logică după canonul 
logicii umane; viața curge după logica sa proprie“ şi, „oricât am fi de mobili, nu 
izbutim să adaptăm schemele mentale la iuțeala sufocantă a cursului vieţii“. 
Survine, apoi, şi „paradoxul logicii: în Viaţă, premisele derivă din concluzie, ar- 
gumentele din teză, axiomele din teoreme, cauzele din efecte, scopurile din 
mijloace“. 


3 Petre Botezatu, Mote de trecător. Reflecţii în marginea vieţii, Editura Junimea, laşi, 
1979, pp. 9-44, 47-78, 81-168, 171-192, 195-210, 213-224. 

% Ibidem, pp. 217, 224, 9, 116, 74, 167-168, 69, 42, 13, 14. 

35 Ibidem, pp. 40, 15, 18. 

În altă ordine de idei, după Petre Botezatu, „a studia logica în vederea 
avantajelor ei practice este ca şi cum ai vrea să înveţi castorul să-şi construiască 
locuința“! 

Pentru a nu lăsa loc de confuzii, să amintim şi dilema în care se poate 
regăsi creatorul unei şcoli de logică, aşa cum a fost Petre Botezatu, în raport cu 
urmaşii: „tirania modelului: când ne îmbie să-l copiem, ori când ne provoacă să-l 
nimicim'“ 


2.3. Principalele lucrări în domeniul logicii 


2.3.1. Schiţă a unei logici naturale. Logică operatorie 


2.3.1.1. O încercare de logică naturală 


Apărută, în 1969, la Editura Științifică, după îndelungi reflecţii asupra 
naturii raționamentului, ca operaţie a gândirii, prima carte de „strictă specialitate“ a 
profesorului de la Universitatea „Al. I. Cuza“ din laşi este, înainte de toate, o „în- 
cercare de logică naturală“. Autorul îşi propune să construiască o „logică mai 
naturală“, adică mai apropiată de „cursul spontan al gândirii umane“, altfel spus, 
mai atentă la „structura reală“ a gândirii şi la „esența activităţii cerebrale“. Cum 
fundamentul teoretic al unei astfel de teorii a operațiilor gândirii este o logică „ine- 
rentă spiritului omenesc“, derivată atât ontogenetic, cât şi filogenetic din logica ac- 
țiunii omeneşti şi practicată în mod nereflectat de gândirea umană în raporturile 
sale cu „obiectele“, proiectul la care se angajează Petre Botezatu constituie şi o 
„încercare de a reabilita logica claselor”. 


2.3.1.2. O logică orientată intensional 


Preocupat de „exigența naturaleței“ pentru satisfacerea căreia „ar trebui 
întreprinsă o vânătoare de raționamente şi alcătuit un muzeu al raționamentelor 
celebre sau rare, ordonate pe genuri şi specii“, cărturarul ieşean se supune şi „exi- 
genței comprehensiunii“*. Logica pe care el o schițează este una „orientată intensio- 
nal“, în acord cu ţinuta clasică a disciplinei, care s-a manifestat ca „ştiinţă inteli- 
gibilă“ şi ca „teorie a unor semnificaţii“, respectiv ca o „ştiinţă de înțelesuri“ şi 
care „mânuieşte înțelesuri“, altfel spus, ca ştiinţă care face inteligibile „demersurile 
gândirii exploratoare“ şi contribuie, astfel, la stimularea reflecției. Aşadar, pentru 
ca logica fonnală să continue „vechea tradiţie a unei ştiinţe reflexive“, ea trebuie să 


% Ibidem, pp. 70, 42, 11, 218-219, 104. 

37 Ibidem, p. 37. - 

38 Petre Botezatu, Schiță a unei logici naturale. Logică operatorie, Editura Ştiinţifică, Bucu- 
reşti, 1969, pp. 5-7, 287, 81, 10. 


466 Reprezentanţi ai logicii româneşti în perioada contemporană 


fie operatorie, aşa cum operatorie este însăşi gândirea reală, „obiectul“ ei de 
studiu. În consonanță cu idealurile și cu prestațiile ţinând de logica operatorie ge- 
netică (reprezentată de Jean Piaget), de încercările în direcţia unei logici a combi- 
natorilor (datorate lui Moses Schânfinkel, lui Haskell Brooks Curry şi altora), de 
logica operativă (explorată de Paul Lorenzen) sau de logica operațională 
(preconizată de Williams Percy Bridgman), Petre Botezatu şi-a propus, în cartea 
din 1969, să amenajeze o „teorie a operaţiilor logice pe care omul le practică în 
mod spontan“. Deoarece vremea sprijinirii doar pe intuiție şi pe evidenză a cam 
trecut şi pentru ştiinţele discursului, caracterul „predominant intensional“ al logicii 
operatorii se cere etalat prin semantica sistemului”. 


2.3.1.3. O silogistică extinsă şi generalizată 


După Petre Botezatu, teoria abstractă a operaţiilor logice nu poate evita 
cerința rigurozității formale şi nici nu poate refuza serviciile sintaxei extensionale. 
Ca atare, la baza sistemului logic dezvoltat în paginile cărții urmărite se află un cal- 
cul formal („LO“), rezultat din asamblarea a două subsisteme: „LOT“ (Logica 
Operatorie Tranzitivă) şi „LOC“ (Logica Operatorie Constructivă). „Fragment 
natural al logicii formale“, sistemul „LO“ (de Logică Operarorie) este o silogistică 
extinsă, respectiv o logică a claselor care se aplică oricărui fel de termeni (nu 
numai celor generali, pozitivi şi referenţiali, presupuşi în tradiţia aristotelică) şi 
care se deschide oricărui fel de propoziţii atributive (sau predicative), în speță celor 
exclusive (de tipul „numai S sunt P“, respectiv „S sunt numai P“) şi celor exceptive 
(„în afară de... S sunt P“). Silogistică extinsă, logica operatorie pe care o articulea- 
ză Petre Botezatu sub auspiciile unei metode naturale, „simple, elegante, apropiate 
intuiţiei şi uşor de mânuit““ — a se înţelege deducția naturală adaptată formalis- 
mului clasial! — este, în acelaşi timp, o silogistică generalizată. Pe linia lui 
Augustus de Morgan (ca promotor al unei logici a relaţiilor având un punct de 
plecare silogistic), dar şi sub influența lui Augustin Sesmat (preocupat, în Franţa 
postbelică, de silogismele algebrice, numerice, temporale, spatiale, cauzale, finale 
şi aşa mai departe), respectiv sub cea a lui Alexander Alexandrovici Zinoviev 
(legat de silogistica cu predicate poliadice), sistemul „LO“ îmbrățişează şi alte 
feluri de obiecte logice decât clasele şi mulțimile. 


2.3.1.4. O logică intermediară, de aplicabilitate curentă 


Sprijinindu-se pe silogistică, sistemul operatoriu cu fundament clasial se 
vrea şi poate fi agreat ca o logică intermediară între „logica teoretică matematică“ 
şi „logica concretă aplicată“, respectiv ca o logică formalizată „de aplicabilitate 


ee 


curentă“. Segment decidabil din logica claselor, sintaxa operatorie la care parvine 


3 Petre Botezatu, op. cit., pp. 288, 14, 11, 12-14, 7, 287. 
“ Ibidem, pp. 74, 82. 

Petre Botezatu în paginile cărții sale de debut (care se întâmplă să fie şi cartea sa de 
referință!) este plasată la încrucişarea a două tendințe contrarii, care se echili- 
brează: „direcția diversificării inferențelor pe obiecte logice şi direcţia uniformi- 
zării inferenţelor pe operaţii logice“. Ea dispune de o „metodă universală, simplă şi 
comodă“, ca logică diversificată pe obiecte logice, şi reprezintă o „colecţie de 
logici speciale“. Autorul le dezvăluie „în amănunt, pas cu pas“, deoarece tocmai 
logicile adaptate obiectelor pe care le gândim (clase, întregi, fenomene etc.) sunt 
„logicile reale, pe care le practicăm““!. 


2.3.1.5. O logică a transferului de proprietăți şi a 
construcției de obiecte 


Ce operaţii uniformizează inferențele în orizontul obiectelor logice, de a 
căror diversitate au început să dea seamă un Benno Erdmann, Otto Kiilpe, sau 
Martin Honecker? După Petre Botezatu, acestea sunt transferul de proprietăți între 
obiecte parțial-ordonate printr-o relație (tranzitivă sau semitranzitivă), reflexivă 
(sau ireflexivă) şi nesimetrică, respectiv construcția (sau deconstrucția) unor 
asemenea obiecte ce alcătuiesc mulțimi parțial-ordonate de incluziune, ori de relații 
similare. 

Prototipul primei operaţii este chiar silogismul, prin studiul căruia şi-a 
făcut intrarea, în gândirea europeană, ştiinţa logicii, grație prestaţiei lui Aristotel, 
din Atena veacului al IV-lea (î. Ch.) Diversificarea pomenitei operații este luată 
sub control, de către Petre Botezatu, prin intermediul a patru tabele inferențiale, 
ivite la încrucişarea relaţiilor de condiționare dintre gen („G“) şi specie (,„S**), pe de 
o parte, extensiune („E“) şi intensiune („1“), pe de altă parte. 

Sintaxa logicii operatorii constructive, versant complementar al forma- 
lismului tranzitiv, sporeşte lista „deducţiilor“ de tip kantian, prin tabela inferențială 
„E“, în care diviziunea, clasificarea, specificarea şi generalizarea sunt carac- 
terizate şi ordonate“? prin încrucişarea a două criterii bivalente: 

(1) natura (univocă sau biunivocă) a relaţiei dintre dat şi rezultat; 

(2) direcţia operaţiei prin care, din dar, se construieşte rezultatul (aceasta 
putând fi: ascendentă, ori descendentă). 

Fiecare dintre figurile silogisticii constructive conţine un singur mod, 
deoarece „aspectul cantitativ al propozițiilor este strict determinat de natura ope- 
rației logice“. Nu acesta este cazul figurilor silogistice tranzitive, care se mul- 
tiplică în mai multe moduri, atât după calitatea şi cantitatea propoziţiilor 
constituente, cât şi după natura lor exclusivă, sau neexclusivă. 

Prin deducerea şi desfăşurarea (în moduri inferențiale) a celor patru 
„tabele“, (A) — (D), silogistica este extinsă de logicianul român la cazul propo- 
zițiilor exclusive şi exceptive, ceea ce reprezintă o contribuție remarcabilă în 
câmpul atât de frecventat al logicii de inspiraţie aristotelică. 


“1 Ibidem, pp. 27, 26, 18, 173, 29, 28. 
42 Ibidem, p. 62. 
3 Petre Botezatu, op. cit., p. 62. 

Prin ultimul criteriu de diversificare, logicianul român împătreşte fiecare 
din figurile silogisticii tradiționale. Formalismul operatoriu avansat de Petre 
Botezatu ia în considerare figura 1 cu premise inclusive, figura 1 cu premisă 
majoră şi concluzie exclusive, figura 1 cu premisă minoră şi concluzie exclusive, 
figura 1 cu toate propozițiile exclusive, situație care se repetă în cazul celorlalte trei 
structuri aristotelico-galenice: figurile (2) — (4). Inăuntrul fiecărei tabele infe- 
renţiale, figurile 1, 2, 3 şi 4 nu se mai diferențiază după criteriul superficial, al 
poziției termenului mediu, în raport cu extremii. Cele patru figuri se impun printr-o 
„deducție“ ceva mai profundă, în care se combină: 

(1) direcţia de mişcare (a gândirii) între extensiune şi intensiune; 

(2) sensul în care este parcursă relaţia dintre antecedent şi secvent“. 

Astfel obținute, toate figurile operatorii îşi asigură autonomia sintactico-se- 
mantică şi pragmatică, rezultând că „figura 4 tradițională a uzurpat locul unei 
veritabile operaţii logice“ — cea prin care „genul exclude specia, fiindcă [aceasta] 
nu-i posedă proprietatea“$5, 

Concluzia autorului român este de această dată potrivnică afirmațiilor 
kantiene despre „falsa subtilitate a figurilor silogistice““ şi reactivează constatări 
desprinse de un Johann Heinrich Lambert sau de un Jules Lachelier“ din analiza 
figurilor silogistice „galenice“. Spiritul gânditorului de la Königsberg triumfă, însă, 
în semantica logicii operatorii, de vreme ce mereologica, sau logica relațiilor dintre 
întreg, şi parte (relațională, existenţială, pozițională, sau funcțională), apoi cro- 
nologica, topologica, etiologica (Ştiinţa formală a relaţiilor cauzale) şi releologica 
(sistemul formal al relațiilor de finalitate) se „deduc“ dintr-o silogistică formală 
generalizată operatoriu. 


2.3.1.6. O logică a extensiunii şi a intensiunii generalizate 


Pe ce suport se adaptează silogismul (ca prototip al inferenței tranzitive) şi 
operațiile aritmetice (ca prototip al inferenței constructive) la varii categorii de 
obiecte? Pe acela exprimat prin noţiunile de extensiune generalizată (mulţimea par- 
țial-ordonată a tuturor secvenților unui obiect logic, respectiv a tuturor speciilor 


% Aceasta în eseul retrospectiv Logica operatorie naturală, din Semiotică şi negație 
(Editura Junimea, laşi, 1973, p. 294) şi în Silogistica modernă, contribuţia lui Petre Botezatu în 
volumul semnat cu lon Didilescu, Silogistica. Teoria clasică şi interpretările moderne (Editura 
Didactică şi Pedagogică, București, 1976, p. 445). În Schiţă a unei logici naturale (pp. 40, 65), 
autorul luase în conşiderare mişcarea dintre specie şi gen. Desemnând-o, ulterior, ca mişcare între 
antecedent şi secvent, el va sublinia că, „de la antecedent la secvent, genul transferă proprietatea sa 
speciei, şi, de la secvent la antecedent, specia cedează proprietatea sa genului“. 

+5 Petre Botezatu, Semiotică şi negație, laşi, 1973, pp. 294-295. 

“ Immanuel Kant, Die falsche Spitzfindigkeit der vier syllogistischen Figuren, 1762. Poziţia 
de atunci a tânărului filosof german se va prelungi în ideea din prefața la a doua ediţie a Crizicii 
raţiunii pure, că de la Aristotel logica formală n-a făcut nici un pas înainte. 

+7 Cf. Petru loan, Reforma metodei în concepția lui J. H. Lambert, în: Petru loan şi alții (coord.), 
Cunoaştere, creativitate, comunicare, supliment la tomul XXVII al „Analelor Ştiinţifice ale Universității 
«AL. 1. Cuza“ din laşi, seria III b, vol. 1, 1981, p. 53; Idem, Temeiurile inducției şi natura silogismului în 
concepția lui Jules Lachelier, în: Petru loan şi alţii (coord.), Rapionalitare şi discurs, supliment la tomul 
XXIX al „Analelor Ştiinţifice ale Universităţii «Al. I. Cuzay“ din laşi, seria JII b, vol. 1, 1983, p. 65. 

unui gen, a tuturor părţilor unui întreg, a tuturor efectelor unei cauze, a tuturor 
consecințelor unei condiţii, a tuturor succesorilor unui antecesor, a tuturor sco- 
purilor pe care un mijloc le poate atinge etc.) şi de intensiune generalizată, 
înțeleasă ca mulțime a tuturor atributelor ce se pot transfera, în universul de discurs 
considerat, de la un obiect logic, la altul, respectiv a însuşirilor comune speciilor 
subordonate unui gen, a poziţiilor în spaţiu sau a stărilor de funcționare a părților în 
cadrul întregului, a proprietăților transferabile în domeniul relaţiilor de cauzare, de 
condiționare, de învecinare, de succedență, de finalitate şi aşa mai departe. 


2.3.1.7. O sintaxă generalizată, cu multiple proiecții semantice 


Care sunt, în concepția lui Petre Botezatu, dimensiunile extinderii cadrului 
de logicitate marcat prin logica tradițională, a relaţiilor „generice“ ne-o spun cele 4 
tabele inferenţiale (A) — (D), pentru formalismul LOT (de logică operatorie tranzi- 
tivă), şi tabela inferenţială (E), pentru formalismul LOC, de logică operatorie con- 
structivă. 

Logicile speciale, degajate în orizontul semantic al formalismului operato- 
riu, includ, în primul rând, silogistica extinsă la modurile cu una sau ambele 
premise asigurate de propoziţii exclusive (aceasta totalizând 74 moduri tranzitive şi 
4 moduri constructive). 

În al doilea rând, intră în scena „Noului Organon“, propus de Petre 
Botezatu, mereo-logica operatorie, ca teorie a inferențelor asupra întregilor şi 
părților, a totalităților, a indivizilor, a lucrurilor etc., respectiv a noțiunilor colec- 
tive, sau partitive. Autorul „Schiţei“ de care vorbim o desfăşoară într-o manieră 
substanțial-diferită de cea a polonezului Stanislaw Leśniewski şi de cea a nord- 
americanului Nelson Goodman: pe făgaşul relațiilor dintre noţiuni în postura de 
agregate şi elemente, de colective şi indivizi, de sisteme şi organe, respectiv de 
compuşi şi constituenți. 

La discriminarea evocată contribuie: 

(1) natura omogenă sau neomogenă a întregului; 

(2)—(3) măsura în care părțile îşi păstrează, sau nu, independența şi 
individualitatea; 

(4) felul unităţii dintre părți, în cadrul întregului, unitate care, după Petre 
Botezatu, poate fi una „sumativă“, „structurală“, „funcţională“, sau „constitu- 
țională“; 

(5) natura categoriei ce prezidează respectiva unitate, ce poate fi categoria 
„cantității“, a „funcţiei“, a „calității“, respectiv a „conţinutului“). 

După cum rezultă, cele cinci criterii la care se recurge în clasificarea 
întregilor (şi a noțiunilor partitive, corespunzătoare) din punct de vedere logic sunt 
excesive pentru enumerarea în atenţie. Ultimele două au un regim tetravalent, dar 
valorile respective nu se află ele însele sub puterea vreunei deducții „metafizice“, 
aşa cum se întâmplă cu categoria pe care o avem în vedere. Pe de altă parte, 
primele trei criterii sunt bivalente, astfel încât — împreună — ele pot conduce la opt 
combinații ca spaţii de definire. 

Este de observat şi faptul că unul dintre primele două criterii apare inutil, 
în măsura în care reiterează valorile celuilalt. Ținând cont de cele semnalate, 
înțelegem că în stabilirea celor patru tipuri de relaţii între „întreg“ şi „parte“ autorul 
în atenție urmează doar două criterii (al omogenității întregului şi al individualității 
părților). Combinaţiile valorice sub care operează clasificarea reprodusă nu mai 
satisfac, însă, idealul de ordine prin epuizarea tuturor posibilităților. 

În total, prin formalismul mereo-logic de tip operatoriu sunt legitimate câte 
14 moduri ale inferenței (deductive şi tranzitive) relarionale, ale inferenței (deduc- 
tive şi tranzitive) existențiale, ale inferenței (deductive şi tranzitive) poziționale şi 
ale inferenţei (deductive şi tranzitive) funcționale, alături de 4 moduri ale inferenței 
(deductive) de tip constructiv. 

Printr-o a treia deschidere în câmpul aplicaţiilor logicii naturale, Petre 
Botezatu ne propune fenomeno-logica operatorie, acomodată la relații spațio- 
temporale (prin 14 tipuri de inferențe crono-ropo-logice tranzitive), la relații 
condiționale (prin 4 moduri ale inferenței tranzitive şi 4 moduri ale celei constructi- 
ve), la relaţii cauzale (prin 28 de moduri erio-logice tranzitive: 14 relaţionale şi 
14 existenţiale), la relaţii de finalitate (prin 14 moduri releo-logice tranzitive). Cu 
titlu de exemplificare, autorul schițează o logică operatorie a relaţiilor de 
implicaţie între propoziții, resuscitând — cu câţiva ani înaintea lui Fred Sommers % 
— ideea lui Leibniz cu privire la universalitatea logicii claselor, dar — în acelaşi timp 
— lăsând calea deschisă pentru logica operatorie a numerelor şi a mărimilor, a 
relaţiilor de rudenie, a poziţiilor şi figurilor geometrice, a relațiilor de asemănare, a 
relațiilor sociale etc. 

Cu amplă motivaţie în devenirea multimilenară a disciplinei cu rol 
propedeutic (de la Antoine Arnauld şi Pierre Nicole, Johann Heinrich Lambert, 
Charles Sanders Peirce şi Jules Lachelier, la Edmond Goblot, Lizzie Susan Steb- 
bing şi Jean Piaget), intrând în dialog cu 123 de autori în domeniu şi trimițând la 
93 de studii, în 142 note de subsol, demersul lui Petre Botezatu, din cartea la care 
ne referim, înscrie o contribuţie remarcabilă la îmbogățirea logicii în acord şi cu 
polimorfismul obiectului gândirii, şi cu ierarhia nivelurilor de construcţie a teoriei 
operaţiilor gândirii. 

Aportul intrinsec pe care-l exprimă ansamblul schemelor de inferență 
omologate şi fundamentate pe coordonate sintactico-formale şi semantico-formale, 
dar şi auspiciile asigurate acestora prin disocierea între teoria intuitivă şi teoria 
abstractă a operaţiilor logice de tip tranzitiv şi constructiv, între logica operatorie 
tranzitivă şi logica operatorie constructivă, între logica operatorie generală şi lo- 
gicile operatorii speciale (toate acestea peste distincţiile, ingenios-valorificate, 
dintre logica noțiunilor divizive şi logica notiunilor colective, dintre sistemul logic 
extins şi sistemul logic restrâns, dintre sistemul logic extensional şi sistemul predo- 
minant-intensional), ori dintre logica acțiunii şi logica limbii depăşesc, credem, 


* Fred Sommers, The Calculus of Terms?, în: „Mind“, 79, 1970, pp. 1-39; Idem, On Predi- 
cation and Logical Syntax, în: Asha Kasher (ed.), Language in Focus: Foundations, Methods and Sys- 
tems. Essays in Memory òf Yehoshua Bar-Hillel, Donald Reidel Publishing Company, Dordrecht, 1976, 
pp. 41-53 etc. 

granițele culturii naționale, înscriindu-l pe autorul ieşean printre creatorii de marcă 
în domeniul ştiinţei asupra structurilor gândirii”. 


2.3.2. Valoarea deducției 


Dacă supralicitarea logică a antinomicului a putut fi privită ca tentativă de 
sfidare a exigențelor discursului teoretic, în istoria cugetării există cel puţin două 
atitudini valorizatoare în conflictul unor cunoştinţe aparent la fel de întemeiate. Ne 
gândim, mai întâi, la insolita şi tulburătoarea coversiune a scepticismului logic 
într-un dogmatism etic, sub auspiciile căruia anticul Pyrrhon, filosoful din Elis, 
proclama nepronunţarea în favoarea vreuneia din poziţiile adverse ale unei dispute 
Şi, ca atare, suspendarea actului judicativ drept sursă a indiferenței şi liniştii 
sufleteşti, implicit a fericirii... Cu deosebire, însă, avem în vedere distincția dintre 
„scepticism“ şi „metoda sceptică“. Sub semnul ei a insinuat Immanuel Kant 
echilibrul persuasiv între tezele contradictorii la care ajunge cosmologia rațională 
în postura unei explicaţii speculative a lumii. Faimoasele „antinomii ale rațiunii 
pure“ nu sunt invocate de autorul Criticii rațiunii pure pentru a submina încrederea 
şi siguranța în cunoaşterea umană, ci ca avertisment la adresa celor înclinați 
(asemenea raționaliştilor de sorginte leibniziană, în frunte cu Christian Wolff) a 
extrapola, dincolo de limitele experienței, categoriile şi principiile intelectului 
ştiinţific. 

Pe firul unei asemenea întreprinderi demistificatoare şi reconfortante 
înțelege Petre Botezatu să înfăţişeze bilanțul virtuților şi al neîmplinirilor metodei 
logice prin excelență, în Valoarea deductiei, carte publicată în seria „Logos“ a 
Editurii Ştiinţifice, în 1971. 


2.3.2.1. Ideea de antinomie metodologică 


Excursul istoric în problematica deducției (din primele trei capitole) şi 
critica acesteia (din capitolul al IV-lea) îl conduc pe autor la ideea de anrinomie 
metodologică, ca paradigmă cu un profund rol explicativ şi euristic. Inventarierea 
lucidă a câştigurilor şi a pierderilor antrenate prin angajarea deducției în cursa 
axiomatizării şi formalizării se recomandă, în exemplara încercare de filosofie a 
logicii pe care o datorăm gânditorului ieşean, drept temei al unor încheieri 
optimiste. În metodologie, constată autorul român, fiecare succes al procedurii 
folosite este, sub anumite aspecte, un eşec. Complementaritatea obiectivelor 
cunoaşterii pledează pentru conjugarea instrumentelor şi pentru interferarea căilor 
de cunoaştere. În contextul delimitării clare a sensului valorizator sub care se 
introduce sistemul antinomiilor metodei deductive (nu greşim dacă le-am spune şi 


4 A se vedea includerea referințelor la cartea în atenție în Dicţionarul operelor filosofice 
româneşti, Editura Humanitas, din Bucureşti, în 1997, pp. 199-201, Cf. Ştefan Afloroaei (coord.), loc. 
cit., pp. 26-29. 

antinomii metodo-logice), „limitele deducției nu sunt altceva decât o altă față a 
îndrăznelilor deducției““. Ţine de cunoaşterea precisă a fiecărei metode, ne spune 
prin aceasta autorul, să alegem strategia care, cu un minimum de pierderi, ne 
conduce la izbânzi maximale. 


2.3.2.2. Subsistemul antinomiilor axiomatizării 


În perspectiva implicaţiilor filosofice şi epistemologice de marcantă 
semnificație, cartea în atenţie urmăreşte expansiunea metodei deductive în sfere 
largi ale cunoaşterii contemporane. În spațiul tridimensional al extinderii, integrării 
şi formalizării sistemelor ipotetico-deductive, procesul „deductivizării“ ştiinţelor ne 
este înfăţişat ca altemanţă între acomodare şi asimilare”!, altfel spus, ca pendulare 
între modelarea ideilor după forma obiectelor vizate şi transfigurarea obiectelor 
după configuraţia ideilor angajate. Jocul iterativ al cedărilor reciproce între intuitiv 
şi formal asigură o minimizare a pierderilor în adecvarea teoriei la obiect. 

Cum exigenţele sintactice ale formalizării nu se pot concilia pe deplin cu 
cerințele de ordin semantic, ale interpretării, ajungem la constatarea că simplifi- 
carea grupului axiomatic are ca efect complicarea construcției obiectului (antino- 
mia Simplificării). La rându-i, creşterea puterii sistemului conduce la diminuarea 
gradului de rezolubilitate a acestuia (antinomia Puterii), după cum purificarea de- 
monstraţiilor atrage după sine insuficiența fundamentului, alcătuit din axiome şi 
reguli primitive (antinomia Purităţii), Tot astfel, precizia termenilor impune idea- 
lizarea obiectelor (antinomia Exactirății), iar abstractizarea structurilor implică 
indeterminarea teoriilor (antinomia Abstractizării). Pe scurt, ceea ce câştigăm în 
extensiune (prin formalizare) se plăteşte cu pierderi în intensiune, căci gândirea 
abstractă nu reuşeşte să epuizeze conținutul gândirii intuitive. 


2.3.2.3. Grupul complementar al antinomiilor formalizării 


La nivelul suprem al organizării deductive, parcurs prin formalizarea de tip 
axiomatic, „câştigul în exactitudine şi corectitudine metodologică este însoțit de o 
micşorare a clarității şi inteligibilității“*?. 

Inconveniente în plus apar, acum, datorită folosirii exclusive a limbajului 
standardizat. Astfel, riguroziratea demonstrațiilor este dobândită cu prețul com- 
plicării aparatului demonstrativ (antinomia Rigurozităţii), iar pe de altă parte, 
închiderea sistemului impune, prin deficiențele atinse, deschiderea, sau depăşirea 
acestuia (antinomia 7otalizării), situație în care „recurgem la utilizarea limbajului 
imprecis, pentru a introduce un limbaj mai precis“. Mergând cu înşiruirea mai 


50 Petre Botezatu, Valoarea deducției, Editura Ştiinţifică, Bucureşti, 1971, p. 168. 

5! Jean Piaget recurge la cei doi termeni duali pentru a defini adaptarea. A se vedea, între 
altele, Psihologia inteligenței, traducere din franceză, Editura Științifică, Bucureşti, 1965, pp. 61-62. 

52 Alfred Tarski, Introduction à la logique, Gauthier-Villars, Paris, E. Nauwelaerts, 
Louvain, 1960, p. 118. 

53 Hillary Putnam, Ce nu sunt teoriile, în: Ilie Pârvu (ed.), Logica ştiinţei, Editura Politică, 
Bucureşti, 1970, p. 207. 

departe, autorul ne previne că formalizarea limbajului în care se articulează 
sistemul deductiv atrage după sine relativizarea interpretărilor aferente acestuia 
(antinomia /nterpretării), la fel cum consistenţa sistemului de acest tip se răzbună 
prin incompletitudinea acestuia (antinomia Consistenței), iar semantizarea sa îi 
determină scăderea forței de expresivitate (antinomia Expresivităţii). 


2.3.2.4. Un tâlc kantian al antinomiilor deducției 


Faptele de limitare consemnate de Petre Botezatu în baza unei 
impresionante literaturi logico-matematice sunt aporii ce nu ţin de gradul de per- 
fecțiune şi de tehnicitate formală al construcțiilor axiomatice în cauză. Teoremele 
desluşite de Kurt Gödel (în 1931) şi de către Alonzo Church (în 1936), generalizate 
şi aprofundate ulterior, în perimetrul nou-construit al meralogicii şi al meta- 
matematicii“, le-a sancţionat ca insuficiențe congenitale ale formalismelor de tip 
deductiv, ca legități care traduc rezistenţa intuitiei la formalizare. 

Să nu omitem, însă, o precizare hotărâtoare pentru spiritul constructiv în 
care are loc retrospectiva modalităților de organizare ipotetico-deductivă a demer- 
surilor teoretice: aceea că insuccesele denunțate trebuie raportate la ambițiile 
extreme ale programului deductivist şi că, în sine, acestea nu pun la îndoială 
metoda deducției ca atare. Prin multitudinea stilurilor şi a tehnicilor ce-i dau astăzi 
împlinire, metoda în atenţie şi-a confirmat competența şi cutezanța. Şi nu numai în 
domeniul tradițional, al ierarhizării cunoştinţelor. Cuplată cu modelarea, deducția 
se afirmă tot mai promițător pe terenul verificării ipotezelor şi al descoperirii de noi 
fapte, ori legi. Mai mult, chiar, în ipostaza pură, a axiomatizării, deducţia este 
solidară matematizării ştiinţei şi formalizării limbajului, producând mutații 
profunde în însăşi structura teoriilor şi apropiindu-ne simţitor de esența gândirii 
ştiinţifice. La scara sistemului iporetico-deductiv şi a ierarhiei de sisteme, deducția 
ne pune în deplin acord cu idealul cartesian al „matematicii universale“, după cum 
readuce în actualitate dezideratul leibnizian al „caracteristicii universale“. 

Acest elogiu mediat pe care-l degajă interpretarea antinomiilor meto- 
dologice sugerează posibilitatea unei lecturi răsturnate a cărţii în atenţie: de la 
„Limitele deducţiei“, la „Puterea deducţiei“, subliniată plenar în contextul dialectic 
al relației dintre deducție şi inducție. 


2.3.2.5. Relansarea discuţiei, prin aducerea în scenă a inducției 


Concluziile abordării sistematice din ultimul capitol (reținând — între alte 
cuceriri ale deducţiei — ascensiunea în abstractizare şi generalizare, respectiv 
integrarea metodologică şi unificarea structurală a ştiinţelor) vin să închege firul 
istoriei milenar-disputate a temei în discuţie, pe care autorul o scrutase în primele 
trei capitole ale cărții, urmărind: 


54 Cf. Jean Ladriere, Les limitations internes des formalismes. Etudes sur la signification du 
théorème de Gödel æ des théorèmes apparentés dans la théorie des fondements des mathématiques, 
E. Nauwelaerts, Louvain; Gauthier-Villars, Paris, 1957. 

(1) afirmarea deducţiei în orizontul silogisticii aristotelice şi al logicii 
relațiilor interpropoziționale de factură stoico-megarică; 

(2) negarea deducţiei, în contextul scepticismului elenistic, al empiris- 
mului modern şi al iraționalismului postmodernist; 

(3) reafirmarea deducţiei, sub semnul raționalismului, al neopozitivismului 
şi al dialecticii de inspiraţie hegeliană. 

Călăuzit de o viziune comprehensivă asupra logicii ca organon al 
cunoaşterii ştiinţifice, Petre Botezatu înțelege să integreze problemele deducției în 
perspectiva generală a confruntărilor filosofice. Concentrată în „paradoxul 
inferenţei““55, ce ne constrânge — după John Neville Keynes — să alegem între vali- 
ditate şi utilitate, respectiv între analiză şi sinteză, dezbaterea pe care ne-o anunţă 
titlul cărţii în atenţie, în legătură cu valoarea deducției, îşi ia ca punct de sprijin 
teza hegeliană de mare prestigiu, a comuniunii şi cooperării formelor de rațio- 
nament în procesul cunoaşterii. 

Reformulată în termenii raportului dialectic dintre premise şi concluzie, 
problema îşi află rezolvarea prin distincția dintre logica formală şi logica materia- 
lă. Deducţia, „care din punctul de vedere al formei este un proces analitic, poate să 
desfăşoare conținutul de idei şi după modelul analitic, dar şi după modelul 
sintetic“5S. Adeziunea logicianului român la ideea caracterului unitar al metodo- 
logiei îl conduce la reevaluarea definiției acordate „deducţiei“ şi „inducției“. 

Acestea nu mai trebuie asociate unor strategii epistemice distincte, una 
pentru ştiinţele pure, iar cealaltă pentru ştiinţele empirice, de vreme ce există 
deducţii generalizatoare (sau inductive), la fel cum există inducţii apodictice (sau 
deductive). Prin aceasta, deosebirea dintre ştiinţele deductive şi cele inductive 
rămâne la o semnificaţie istorică, în legătură cu un stadiu din avansarea ştiinţei. 
Prin deschiderea deducțţiei către inducţie, către ştiinţă şi cunoaştere în genere, 
cartea la care facem trimitere se constituie într-o meditație inspirată şi densă asupra 
logicii însăşi. 


2.3.3. Semiotică şi negatie. Orientare critică în logica 
modernă 


2.3.3.1. De la logică spre metalogică, în orizontul semioticii 


Deşi nu este angajată prin titlul vreuneia din cele cinci secţiuni, cartea la 
care urmează să ne referim este centrată în jurul semioticii, ca alter ego al logicii. 
După Charles Sanders Peirce, „logica, în sensul ei general [...], nu este decât un alt 
nume pentru semiotică, doctrina cvasinecesară sau formală a semnelor“. Mai 


55 John Neville Keynes, Srudies and Exercises in Formal Logic, London, 1909, p. 414. 

56 Petre Botezatu, Valoarea deducției, 1971, p. 141. 

57 Fragment neidentificat, probabil din 1897, tradus, de către Delia Marga (după Collected 
Papers, ed. by Charles Hartshorne and Paul Weiss, Harvard University Press, Cambridge, Massa- 
chusetts, vol. 2, $ 227, 1935), în: Charles Sanders Peirce, Semnificație şi acțiune, Editura Humanitas, 
București, 1990, p. 268. 

exact, aceasta se plasează sub unul dintre înțelesurile teoriei generale a discursului, 
dacă acceptăm, o dată cu autorul american, că în ştiinţa respectivă se cuprind: 

(L) gramatica pură (în termenii lui Duns Scot: grammatica speculativa), 
prin care ne asigurăm dacă ceea ce urmează a fi stabilit ca adevărat poartă sau nu o 
semnificaţie; 

(2) logica propriu-zisă, ca „ştiinţă formală a condiţiilor adevărului repre- 
zentărilor“; 

(3) retorica pură, ţinută să constate legile „după care, în gândirea ştiinți- 
fică, un semn dă naştere unui alt semn şi, mai exact, după care o gândire generează 
altă gândire“, 

În secolul al XX-lea, conceptul de semiorică s-a relansat într-un context lo- 
gico-filosofic prin prestaţia lui Charles William Morris. Ca studiu general al 
sistemelor de expresii, aceasta este compartimentată în: 

(1) sintaxă — o cercetare a „relaţiilor formale dintre semne“; 

(2) semantică — un examen al „relațiilor dintre semne şi obiectele la care 
semnele sunt aplicabile“; 

(3) pragmatică — o perspectivă asupra „relaţiilor dintre semne şi interpreții 
acestora““”, 

Distincția va fi reformulată de către Rudolf Camap, după cum urmează: 
„dacă într-o investigație [asupra limbajului — n.n.] se fac referințe explicite la 
vorbitor sau, pentru a-l exprima în termeni mai generali, la utilizatorul limbajului, 
atribuim acea investigație domeniului pragmaticii (că, în acest caz, se fac sau nu 
referințe la designatele limbajului, aceasta nu creează nici o diferență în 
clasificare). Dacă facem abstracţie de utilizatorul limbajului şi analizăm doar 
expresiile şi designatele lor, suntem în domeniul semanticii. Iar dacă, în fine, facem 
abstracție şi de designate, pentru a analiza doar relațiile dintre expresii, ne situăm 
în sintaxă (logică) ®’. 

Aceloraşi autori le datorăm disocierea dintre semiotica pură şi cea 
descriptivă. Morris“! vorbeşte, în primul caz, de „semiotica în calitate de logică“, 
iar în celălalt caz de „semiotica în calitate de discurs ştiinţific“, ambelor domenii 
potrivindu-li-se tripartiția sintaxă — semantică — pragmatică. Camap, în schimb, va 
aplica distincția doar primelor două discipline semiotice, pragmatica limitând-o la 
„cercetarea empirică a limbilor naturale istoriceşte date“S?. Ea este o semantică 
descriptivă şi, ca atare, „aparține studiului sistemelor de limbaj construite, date pe 
baza regulilor aferente““. 


*% Apud, Ibidem, p. 558. 

® Charles William Morris, Foundations of Theory of Signs, în: „International Encyclopedia 
of Unified Sciences“, vol. 1, nr. 2, University of Chicago Press, 1938, p. 6. 

®© Rudolf Carnap, Introduction to Semantics, Harvard University Press, Cambridge, Massa- 
chusetts, 1942, p. 9. 

6! Charles William Morris, Signs, Language and Behaviour (Prentice-Hall, 1946), ret. în: 
Writtings on the General Theory of Signs by Charles Morris, Mouton, The Hague, Paris, 1971, p. 303. 

% Rudolf Carnap, Meaning and Synonimy in Natural Languages, în: „Phil. Studies“, nr. 7, 
1955, p. 33; Idem, Foundations of Logic and Mathematics, „Intemational Encyclopedia of Unified 
Sciences“, vol. 1, nr. 3, University of Chicago Press, 1939, p. 6. 

6 Idem, Meaning and Synonimy in Natural Languages, în loc. cit., trad. rom., ca supliment 
la: Rudolf Camap, Semnificație şi necesitate, Editura Dacia, Cluj, 1972, p. 298. 

Această părere ne apare, astăzi, ca un reflex al stărilor de fapt în cercetarea 
semiotică. După contribuții importante în sintaxă şi semantică, Carnap însuşi va 
resimți nevoia unei pragmatici teoretice; „întrucât semantica teoretică este 
dezvoltată în măsură suficientă, se pare că s-au copt condiţiile pentru încercările de 
construire, cu titlul de probă, a unor sisteme pragmatice. O atare schiță se poate 
restrânge iniţial la grupuri mici de concepte (de exemplu, la conceptele de opinie, 
aserțiune şi rostire), ea poate fi, apoi, dezvoltată, pentru a include toate conceptele 
necesare în discuţiile din teoria cunoaşterii şi metodologia ştiinței“$%. 

Cum anume putea să se înfiripe pragmatica teoretică, Yehoshua 
Bar-Hille!S afirmase cu un an înainte de ultima luare de poziţie a lui Rudolf 
Carnap: în raport cu limbajele conţinând expresii indexate (sau propoziții indeter- 
minate, datorită antrenării pronumelor, a adverbelor şi a altor constituenți 
anaforici), o perspectivă îmbrăţişată cu vigoare şi de Richard MotagueS6. 

Pe o altă direcţie s-a putut înainta grație contribuţiilor Şcolii „literare“ 
de la Oxford, mai ales pe linia distincţiilor dintre forțele limbajului, datorate lui 
John Langshaw Austin”. Cert este că, la data apariţiei volumului Semiorică şi 
negație®, pragmatica „se zbătea“, încă, în chinurile naşterii şi nu e de mirare că 
autorul acestuia nu-i consacră nici o mențiune în subdiviziunile sumarului. 

Referințele la statutul ei se fac în primul eseu din grupajul „Construcţia 
logicii“, cel dedicat Demersului semiotic. Alte două eseuri sunt rezervate sintaxei 
(Tehnica sistemului formal şi Incertitudinile sintaxei), pentru ca restul de patru 
expuneri să onoreze semantica: De la sintaxă la semantică, Semantica în acțiune; 
Conceptele semantice, respectiv Semantica în perspectivă. 

Pe ansamblu, cartea ordonată în cinci grupaje de eseuri“? se propune ca un 
comentariu comprehensiv al cuceririlor din logica modernă. Stă în intenţia şi în 
vocaţia autorului să ne convingă de faptul că: 

(1) ştiinţa în plină expansiune care este logica nu se adresează doar celor 
care o practică, filosofilor, matematicienilor şi informaticienilor, ori lingviştilor; 

(2) recunoaşterea ei socială o plasează între disciplinele indispensabile 
instrucției eficiente; 

(3) efervescenţa ideilor şi patosul căutărilor sale o impun meditaţiei omului 
de cultură. 


& Idem, On Some Concepts of Pragmatics, în: „Phil. Studies“, 6, 1955, p. 91; cf. loc. cit., 
p. 316. 

65 Yehoshua Bar-Hillel, Indexical Esxpressions, în: „Mind“, 63, 1954, pp. 359-379. 

& Richard Montague, Pragmatics, în: Raymond Klibansky (ed.), La philosophie contem- 
poraine, vol. 1: Logique et Fondemenis des mathématiques, „La Nuova Italia Editrice“, Florence, 
1968, pp. 102-122; Idem, Pragmatics as Intentional Logic, în: Gilbert Harman and Donald Davidson 
(eds.), Semantics of Natural Language, D. Reidel, Dordrecht, 1972, pp. 142-168 etc. 

67 John Langshaw Austin, How o Do Things with Words, Oxford University Press, 1962; trad. 
fr. (Quand dire c'est faire, Seuil, Pans), 1970. Pentru evoluția dinspre fenomenologia acționalistă a 
limbajului, spre lingvistica ilocuționară şi reflexul logic al acestora, cf. Petru loan, Adevăr și 
performanţă: pretexte şi contexte semio-logice, Editura Ştiinţifică şi Enciclopedică, Bucureşti, 1987, 
pp. 228—273. 

68 Cu subtitlul: Orientare critică în logica modernă, Editura Junimea, laşi, 1973. 

6 Ele privesc „Logica în expansiune“ (prin trei eseuri), „Confruntări“ în orizontul logicii 
modeme (prin alte trei discuţii), „Construcţia logică“ în era formalizării (prin opt subdiviziuni), 
„Orizonturile negaţiei“ (prin patru abordări) şi „Logica naturală“ (prin alte patru microexpuneri). 

La peste trei decenii de la apariție, aprecierea că „prin selecția temelor şi 
prin stilul pasionant în care se desfăşoară, orientarea critică în logica modernă, pe 
care o datorăm eseurilor din Semiorică şi negație, va avea în cultura noastră ecoul 
formativ demn de aportul înaintaşilor şi de prestigiul actual al disciplinei în 
atenție“ capătă valenţele confirmării. Trebuie să subliniem, însă, că prestaţia lui 
Petre Botezatu din cartea la care ne referim reprezintă un succes remarcabil al 
creației româneşti în domeniu. Temele propuse în volumul urmărit sunt esenţiale 
pentru cuprinderea orizonturilor din cercetarea semio-logică actuală, dar asigură, în 
acelaşi timp, contextul semnalării contribuţiilor proprii, circumscrise unei 
perspective rivale curentului predominant, al formalizării excesive. 


2.3.3.2. Paradoxul negaţiei 


Urmărind, în cuprinsul volumului din 1973, diversificarea negației în 
sistemele logicii formale, Petre Botezatu nu pierde din vedere comportamentul 
paradoxal al propoziţiilor originar-negative, în actul negaţiei”!. Dacă acestea sunt 
afirmate, îşi păstrează alura negativă; în schimb, prin negaţie, ele devin afirmative. 
Este ceea ce relevă schemele formale +(-p) = —p; -(-p) = +p. Paradoxul — plasat de 
Petre Botezatu printre gravele complicaţii ale operaţiei ce constituie, „probabil, cea 
mai tulburătoare problemă de metalogică“? și inclus de Alexandru Surdu în şirul 
performanţelor pe care logica românească le datorează gânditorului român” — ne 
împiedică să decidem, la nivel sintactic, dacă asertarea propoziției negative este ea 
însăşi o afirmație, sau o negație (Şi, tot astfel, dacă negația propoziției negative este 
ea însăşi o negatie, ori o afirmaţie). 


2.3.3.3. Sensurile unui concept prin excelență relational 


În primul grupaj al volumului din 1973, Semiotică şi negaţie, Petre 
Botezatu reia un eseu apărut, inițial, în revista ieşeană „Cronica“, în care şi-a 
propus să dezvăluie, dacă nu să restituie, extensiunea şi vigoarea conceptului de 
„aplicaţie“. „Suntem invitați — spune autorul — să încercuim toți factorii care pot 
interveni şi totodată să-i cuprindem în interacțiune“. Pentru a aduce în obiectiv 
respectivii parametri, logicianul român defineşte „aplicaţia“ ca relaţie între un 
domeniu (,,D*“) şi un codomeniu („C“), ambele delimitându-se în universul de idei 
(„T“) şi de acțiuni („P“). În acest caz de bivalență, matricea diadică ne asigură 
4 desfăşurări posibile, care sunt tot atâtea înțelesuri de bază ale noțiunii în atenţie. 

Disocierea între aceste parcursuri (de tipul „TT“, „TP“, „PT“ şi „PP“) ne 
reaminteşte de celebra deducție aristotelică a elementelor cosmologice, ori de 


79 Petru Ioan, Syllogistica perennis, în: „Revista de filosofie“, tom XXIV, nr. 4, 1977, 
pp. 505-509. 

7! Petre Botezatu, Semiotică şi negație, 1973, pp. 189-190. 

7? Ibidem, p. 185. 

75 Alexandru Surdu, Contribuţii româneşti în domeniul logicii în secolul XX, Editura 
Fundaţiei „România de Mâine“, Bucureşti, 1999, p. 169. 

însăşi derivarea kantiană a tipurilor de judecăţi. Autorul le socoteşte, însă, nişte 
._. A . . A . PN 4 c 

„verigi elementare“, în „cicluri complexe, de natură dialectică“ („TPT*, „TPP“, 

„TTP“, „PTP“ „PPT“, „PTT“ şi aşa mai departe), ce pun în acord analiza struc- 

turală cu dinamica şi procesualitatea actului de cunoaştere. 


2.3.3.4. Sistemul „obiectelor““ logice 


O altă contribuţie notabilă din volumul Semiorică şi negație ne întoarce 
la studiul despre Teoria raționamentului întemeiată pe structura obiectelor, pu- 
blicat de autor, pentru prima dată”, în 1959. Ne referim la „sistemul periodic al 
obiectelor logice“, a cărui decelare se justifică prin convingerea că „numai 
clarificarea atotcuprinzătoare şi genetică a obiectelor logice ne poate oferi un 
inventar complet şi rațional al formelor logice“. Cu obţinerea sa — mai spune 
autorul — este marcat „momentul culminant“, în care „se înfăptuieşte treapta lui 
Mendeleev în logica formală“'€. Construind tabloul a 12 tipuri de obiecte logice 
în raport cu treptele complicării („obiectul propriu-zis, „proprietățile“ 
obiectului, „clasele“ de obiecte, „transformările“ obiectului) şi cu categoriile 
diversificării pe fiecare treaptă a complicării (categoria „calității“, categoria 
„cantității“, categoria „formei“), Petre Botezatu exclamă — cu entuziasmul pe 
care nu şi-l disimulase nici autorul Criticii rațiunii pure, când derivase cele 
12 categorii ale intelectului — că, prin efortul întreprins, s-a descoperit 
„noţiunea-cheie din care izvorăsc formele gândirii“. 

Sistemul celor „3 x 4“ distincţii este unul „periodic“. El contribuie la dez- 
văluirea unor afinități între tipurile de obiecte logice şi s-ar putea asocia cu schema 
cunoaşterii integrale, propusă (în formula „4 x 3“ distincţii) de austriacul Leo Gabriel 
în raport cu treptele „conținuturilor“, ale „formelor“, ale „înfățişărilor“, ale „sin- 
tezelor“ şi ale „sistemelor“ de cunoștințe”. După autor „obiectele“ logice deduse 
„metafizic“ sunt polimorfe, aceasta fiind o însușire „prețioasă“, dar şi un obstacol în 
calea recunoaşterii pluralității entităților logice. Este motivul pentru care logicianul 
român ia „poziție dialectică“, după ce a făcut „operă de naturalist“. Se recunoaște, 
astfel, că, „în stadiul actual al cercetărilor [din logică], orice încercare de sistematizare 
a obiectelor nu poate fi decât provizorie“, altfel spus, că „sistemul obiectelor [logice] 


a pe e80 
nu este închis“ . 


74 Petre Botezatu, Semiotică şi negație, 1973, pp. 23, 24. 

75 În: „Analele Ştiinţifice ale Universităţii «Al. 1. Cuza“ din Taşi, seria Ştiinţe sociale, V, 
1959, pp. 183-198. 

76 Petre Botezatu, Semiotică și negaţie, laşi, 1973, p. 272. 

77 Ibidem, p. 272. 

78 Ibidem, p. 273. 

P Leo Gabriel, Integrate Logik. Die Wahrheit des Ganzen, Viena, Freiburg, Basel, 1965; 
apud Anton Dumitriu, Teoria logicii, Editura Academiei, Bucureşti, 1973, pp. 340-341. 

80 Petre Botezatu, Semiotică şi negație, laşi, 1973, p. 274. 

2.3.3.5. Tabelul periodic al „formelor“ logicii 


În august 1971, cu ocazia celui de-al IV-lea Congres Internațional de 
Logică, Metodologie şi Filosofia Ştiinţei, Petre Botezatu şi-a făcut cunoscută 
concepția după care — în stadiul actual al cercetărilor ~ logica nu este o ştiinţă, ci un 
întreg sistem de discipline ştiinţifice. Aceste forme-tip ale logicii (înţelese ca 
ramuri, ca versiuni, ori ca moduri ale existenței uneia şi aceleiaşi ştiinţe) diferă 
unele de altele, prin puterea de reprezentare, invers-proporțională cu gradul de 
abstractizare. Nivelul de construcție al unei teorii este considerat de autor a fi în 
legătură cu gradul de abstractizare marcat prin limbajul ati Orice teorie 
ştiinţifică poate fi edificată la grade variate de abstracţie (N, M, .. ...), dispuse 
într-o ordine ireversibilă. Abstractizarea se manifestă într-un lt domeniu, 
reprezentând o bază suficientă (dar nu şi necesară) pentru construcţia unei anumite 
discipline. Urmează că orice teorie ştiinţifică poate fi caracterizată într-un sistem 


bidimensional de referință epistemică. De exemplu, prin pe NÈ “ vom înţelege 


teoria în care este investigat domeniul „R“, la un al patrulea nivel de abstractizare, 
„D“ (depăşind parametrii anteriori, „A“, „B“ şi „C“), nivel ce precede şi pregăteşte 
terenul unei abordări ce favorizează — pe un plan superior al abstracției — un al 
cincilea parametru: „E“. În cazul logicii, nivelurile de construcție sunt marcate, 
succesiv, de luarea în considerare a subiectului logic („5“), a obiectului logic („0“), 
a formei logice (,,F“), a operaţiei logice (,,P“) şi a structurii logice (7%). Ca 
domenii de origine în cercetarea logică, Petre Botezatu consideră: gândirea (,,c“), 
limbajul („l“), actiunea („a“) şi realitatea („r“). 

În tabelul ce rezultă din încrucişarea celor două coordonate epistemice, 
distribuția pe coloane a formelor logice se poate considera a fi completă, dar nu 
poate fi exclusă apariția unor noi linii, pe măsura atingerii unor grade superioare de 
abstractizare, apte să conducă la teorii logice distincte. 


Forme ştiinţifice ale logicii, deduse în 1971 de Petre Botezatu, 
după domenii de origine şi niveluri de construcție 


i Domenii Gândirea Limba jul Acţiunea Realitatea 
Niveluri f 
— Teoria L, — Logic L — Logic 

Subiectul L — — Pragmatica gica A gi a 

armeni logică concretă dialectică 

— Teoria de- - Se 

Obiectul i mannes 

ARR logică 


B, — Logica — Sintaxa — Teoria 
Forma po oS B G - 
clasică logică pa i 


14, — Logica j i 4 
p g — Logica com 14, — Logica ope- Li = Teona 
operatorie p De- obiectului 


Ă ratorie genetică 
naturală ducţia naturală 8 Oarecare 


Structura 5, - G — Teoria — Logica ope- -Teoria 
formei abstracte a structurală pn 


Operația 

În ciuda riscului asumat, al unei oarecare schematizări, ca şi al unor 
posibile perfecționări (retuşuri ale încadrării formațiunilor logice într-o rubrică 
sau alta, din cadrul tabelului; substituiri ale formațiunilor menite a ilustra 
„nivelul de construcție“ într-un aumit „domeniu de origine“ al logicii, sau chiar 
adăugiri de noi logici la formele anterior-selectate pentru o anumită rubrică a 
tabelului), sistematizarea lui Petre Botezatu nu suportă dubii în privința ideii 
sale călăuzitoare, că în logică, la fel ca în oricare altă ştiinţă, cucerirea obiectului 
se realizează pe trepte succesive, ierarhizate, deja, sau în curs de ierarhizare, 
prin intermediul unor limbaje diferite, cu atât mai „elaborate“ cu cât sunt mai 
abstracte, ceea ce l-a determinat pe Georges Kalinowski să distingă — din raţiuni 
polemice -— între „logica-substanță“ şi „logica-construcţie““. Nedumeriri ar putea 
isca circumscrierea logicii deopotrivă la domeniul gândirii, al limbajului, al 
acţiunii şi al realității. După concepţia filosofului român, logica rămâne, însă, în 
ultimă instanță, o ştiință a gândirii, indiferent de câmpul de pe care se decolează 
în construcţia teoriilor sale. Atât, doar, că — de la un domeniu de origine la altul 
— ştiinţa cu rol de organon (şi de propedeutică) va explora gândirea în ipostaze 
şi corelaţii diferite: 

(1) „gândirea ca şi gândire“, cum ar spune Aristotel — aceasta însemnând 
gândirea sub aspectul formelor, al operaţiilor şi al structurilor subiacente; 

(2) „gândirea ca limbaj“ şi „gândirea în limbaj“ — altfel spus, gândirea în 
raport cu limbajul în care se exprimă, comunicându-se şi travestindu-se; 

(3) „gândirea în acţiune“ şi „gândirea ca acţiune“ — cu alte cuvinte, gân- 
direa ca suport al acţiunii şi gândirea ca produs al acţiunii; 

(4) „gândirea realizată“ şi „gândirea ca realitate“ — altfel spus, gândirea 
în raportul ei dinamic cu existența, la care se adaptează şi pe care, la rându-i, o 
asimilează, dacă este să ne exprimăm în termenii lui Jean Piaget. 

În contextul sistematizărilor întreprinse de Petre Botezatu, deslușim un 
tâlc al exclusivismelor ce-au însoţit sau mai acompaniază, încă, impunerea uneia 
sau alteia dintre versiunile logicii: psihologismul, empirismul, formalismul, 
idealismul, pragmatismul, normativismul, matematismul, lingvo-morfismul, 
ontologismul etc. Sugerând o delimitare fermă între teoria prin care se 
privilegiază sau, pur şi simplu, se omologhează un nou câmp epistemic şi 
"ideologia ce absolutizează căile şi mijloacele abordării respectivului domeniu, 
autorul cărții Semiotică şi negatie nu-şi propune să mărească numărul (şi aşa de- 
concertant) de definiţii ale logicii. Ideea că logica trebuie înțeleasă ca sistem de 
ştiinţe subliniază, dimpotrivă, parţialitatea şi corelativitatea definiţiilor existente. 

În orice caz, „tabelul periodic“ al formelor de ştiințificitate la care 
parvine Petre Botezatu ne conduce către o viziune sincretică asupra logicii şi 
încurajează, în perimetrul disciplinei, un program fundaţional integrator, 
centrându-se pe un criteriu riguros şi, pentru moment, exhaustiv. 

2.3.4. Silogistica. Teoria clasică şi interpretările moderne 


Ceea ce ne oferă Petre Botezatu împreună cu lon Didilescu, prin volumul 
din 1976, de 477 de pagini, socotit în sine ca performanţă a logicii româneşti*!, este 
o veritabilă enciclopedie a mişcării logice — imaginea concentrată a logicii în 
acțiune şi cadrul excelent de evaluare a posibilităților instrumentarului formal de 
care aceasta dispune. Cum cele două părți ale monografiei „sunt clar-distincte şi au 
fost redactate separat“, nefiind indispensabilă „o unitate de concepție, înafară de 
credința comună în valoarea perenă a silogismului““%”, ne este ușor să dăm seama de 
misiunea reconstructivă, pe care şi-o asumă Petre Botezatu, „în contexte deosebite“ 
şi „cu unelte distincte“ de cele pe care le-a presupus reconstituirea întreprinsă de 
Ion Didilescu, de la Universitatea Bucureşti. 


2.3.4.1. De la reconstituire, la reconstrucție 


Preocuparea logicianului ieşean din remarcabila monografie pe care o 
realizează împreună cu prietenul său Ion Didilescu se anunţă printr-o contribuţie 
din volumul colectiv Direcţii în logica modemă, apărut la Editura Ştiinţifică, în 
1974, sub coordonarea profesorului Gheorghe Enescut?: să degaje liniile de interes 
din cercetarea silogistică modernă. Este vorba: 

(1) de formalizarea teoriei silogistice; 

(2) de orizonturile expansiunii acesteia în diverse câmpuri ale formalizării; 

(3) de procedeele aferente ale deciziei (sau verificării) schemelor de infe- 
rență atomară cu trei termeni şi trei propoziții constitutive. 

În măsura în care are prilejul să raporteze silogistica la nucleul ei originar, 
Petre Botezatu o face prin apropieri mai hotărâte ale „clasicului“ de actual. „Silo- 
gistica aristotelică — ni se spune — era construită în cadrul unor limite precise. Se 
cerea să fie: trei termeni, două premise, propoziţii categorice şi asertorice, 
propoziții cuantificate exprimând relații de incluziune între clase, termeni pozitivi, 
generali şi referenţiali. În această privință, se deschide problema pasionantă dacă 
aceste bariere, fixate inițial de însuşi Aristotel, sunt inerente silogisticii sau pot fi 
eventual depăşite. Investigații începute chiar din antichitate au dovedit că limitele 
aristotelice ale silogisticii nu aveau un caracter absolut, că se putea fructifica 
depăşirea lor. De altfel, însuşi Aristotel a construit, alături de silogistica categorică, 
un sistem de silogistică modală. Acest efort de extensiune a silogisticii a fost 
continuat de urmaşii lui Aristotel, după aceea în Evul Mediu şi apoi de logicienii 
timpurilor moderne, încât se poate spune că acesta a constituit un curent subteran al 
silogisticii. Logicienii moderni au preluat această tendință de lărgire a cadrului 
silogistic, oferindu-i amploarea pe care tehnica logicii simbolice o prilejuieşte““% 


81 Cf, Alexandru Surdu, op. cit., pp. 214-215. 

82 Jon Didilescu şi Petre Botezatu, Silogisrica. Teoria clasică şi interpretările moderne, 
1976, p. 5. 

8 Petre Botezatu, Silogistica nouă, în: Petre Botezatu, Teodor Dima, Gheorghe Enescu şi alții, 
Direcţii în logica modernă, Editura Ştiinţifică, Bucureşti, 1974, pp. 7-54. 

84 Ton Didilescu și Petre Botezatu, op. cit., pp. 215-216. 

2.3.4.2. „Silogistica standard“ şi alternativele acesteia 


Aşa cum este înțeleasă şi înfăţişată de Petre Botezatu în cartea din 1976, 
testarea construcţiilor din silogistica modernă, în perspectiva trihotomică a 
semioticii, relevă ca temei valoric concordanța cu legitățile silogisticii standard, ce 
continuă să fie reprezentată de teoria aristotelică. Ca atare, direcțiile silogisticii 
formalizate sunt tot atâtea replieri din mers ale conceptului de silogistică clasică. 

Evident, contează acele abordări „modeme“ ce întrunesc condiţiile de com- 
pletitudine şi neredundanţă sintactică, de adecvare semantică şi de performantă 
pragmatică, pe linia decidabilității, în sensul pe care-l afirmă supozițiile şi rezulta- 
tul investigaţiei. Din inventarul propus de Petre Botezatu în formula unor clase de 
modele ale silogisticii modeme (propoziţionale, predicaționale, clasiale, relaționale 
şi naturale) discernem cel puțin şase împrejurări majore în care silogistica standard 
îşi prezervă valabilitatea, ca analogon, ori ca sistem de bază al noilor construcții. 
Le evocăm, pe cât posibil, în ordinea progresului formalizării: 

(1) depăşirea baremului la numărul termenilor şi al premiselor, inițiată chiar 
de către Stagirit şi consacrată în epoca medievală, prin teoria polisilogismului, la a 
cărei dezvoltare, cu mijloace modeme, a participat, între alţii, Grigore C. Moisil; 

(2) prelungirea registrului modalităților, prin înfiriparea  silogisticii 
deontice, alături de silogistica asertorică şi de cea modalizară aletic,; 

(3) transcenderea regimului de cuantificare standard („roți...“, „unii...“, 
„nici unul...“), în orizontul logicii pluralirății, fertilizată, la noi, sub auspiciile 
silogisticii srocastice (sau statistice), de către acelaşi Grigore C. Moisil, ca şi prin 
încercările lui Florea Ţuţugan; 

(4) adaptarea sintaxei silogistice la cerințele impuse de promovarea propo- 
zițiilor inverse (cu termeni negativi), efort în care Florea Țuţugan şi-a înscris 
numele alături de Bo&thius, Augustus de Morgan, Albert Menne şi alții; de ase- 
menea, adaptarea silogisticii la specificul propoziţiilor cu termeni singulari şi al 
acelora cu termeni compuşi, această din urmă tentativă reprezentând, „probabil, 
contribuția cea mai personală şi mai valoroasă a lui FI. Țuţugan; 

(5) modelarea silogisticii prin intermediul altor relații clasiale decât 
incluziunea, în speță, prin echivalență, care îngăduie controlul propozițiilor ex- 
clusive şi al celor exceptive — aport remarcabil pe care-l înscrie chiar logica 
operatorie a lui Petre Botezatu; 

(6) generalizări de anvergură, realizate prin extinderea cuantificării, de la 
variabilele individuale, la variabile de predicate şi trecerea, de la predicate 
monadice, la predicate poliadice, performanţe pe care le datorăm lui Alexander 
Alexandrovici Zinoviev; de asemenea, prin racordarea silogisticii la alte genuri de 
relaţii decât cele interclasiale (prestație istorică a lui Augustus de Morgan, 
relansată cu succes de Augustin Sesmat şi Petre Botezatu), ca şi prin silogistica 
ansamblistă, ambiţionând — în versiunea lui B. Iwanus — să cuprindă ontologia 
elementară, în înţelesul lui Stanislaw Lesniewski,-de logică a termenilor, şi algebra 
Boole, ca logică a claselor". 


% Ibidem, pp. 421 sqq., 410, 306. 

2.3.4.3. Rezultatele demersului comparatistic 


Cât priveşte compatibilitatea sistemelor formalizate cu silogistica „stan- 
dard“, la dimensiunea atinsă de fenomenul remodelării construcției originare, ea nu 
se poate pune în termenii identității, ci doar în cei ai supraordonării deductive a 
nucleului de referință. Este ceea ce urmăreşte Petre Botezatu: deplina scufundare a 
regularităților clasice în noile sistematizări deductive, cu statut de generalizări şi de 
extinderi ale teoriei logice de origine. Ni se cere, astfel, să consimțim la o atenuare 
sensibilă a criteriilor de confruntare, ce nu pare a fi susținută, totuşi, în mod 
proporțional, cu verdictele anchetei urmărite. 

Din multitudinea formalismelor silogistice ce sunt examinate de Petre 
Botezatu în monografia din 1976, nu răspund condiţiei de completitudine deductivă 
Şi neredundanță decât un număr redus de interpretări: modelul propozițional-com- 
plex Sayre, modelele predicționale Brentano îmbogăţit, Strawson-Smirnov şi Jaś- 
kowski-Smith-Vieru, modelul clasial Boole îmbogăţit, respectiv modelele 
relationale Menne-Țuţugan, Lukasiewicz şi Lorenzen, iar față de interpretarea 
inferențială, modelele naturale Hasenjaeger, Smirnov, Ebbinghaus, Smiley, 
Corcoran şi Botezatu. 

La aceste modele-teorii, se adaugă — în cursul expunerii — un şir de modele 
decizionale, algoritmi „cu însemnătate pur-pragmatică, dar fără a exclude posi- 
bilitatea unor cazuri intermediare“. Este vorba de reprezentarea şi verificarea 
silogismului prin diagrame datorate lui John Venn, Lewis Carroll, sau Allan 
Marquand; de stabilirea validității aceluiaşi tip de raționament prin metoda antilo- 
gismului (Christine Ladd-Franklin), prin „testul stelei“ (Harry J. Gensler), prin 
antrenarea în „calculul termenilor“ (Fred Sommers) şi aşa mai departe, toate 
acestea reclamând îmbogăţiri prin premise de existență în cazul modurilor care 
derivă concluzii particulare din premise silogistice universale. 

Ca procedee cu acţiune omogenă, Petre Botezatu inventariază interpretarea 
aritmetică datorată lui Leibniz, procedura algebrică generalizată a lui Willard Van 
Orman Quine, interpretarea clasială a lui Jerzy Stupecki, „calculul liniilor“ al lui 
Bruno von Freytag-Lăringhoff şi aşa mai departe. 


2.3.4.4. În ce măsură se poate vorbi de silogistica 
formală liberă de asumpții ? 


Opera de decantare întreprinsă de Petre Botezatu în spaţiul silogisticii 
moderne şi comentariul comprehensiv cu care aceasta se însoţeşte foarte strâns ne 
permit sublinierea unor aspecte ce luminează firul discuţiei propuse — ipoteza 
continuității şi progresului intern al silogisticii. 

În primul rând, se degajă acţiunea concertată a unora dintre factorii expan- 
siunii formaliste. Angajarea termenilor negativi, spre exemplu, înseamnă sporirea 
functorilor silogistici şi a tipurilor de predicaţie. Propoziţiile exclusive şi exceptive 
travestesc, la rându-le, conjuncţii de predicaţii silogistice simple. Promovarea 
propoziţiilor cu termeni singulari reclamă un grad superior de expresivitate a 


8 Jon Didilescu şi Petre Botezatu, op. cit., p. 230. 

limbajului, mergând până la performanța înscrisă de Bertrand Russell în analiza 
descripțiilor hotărâte. 

Pe de altă parte, din expunerea lui Petre Botezatu înțelegem că direcţiile 
generalizării nu imprimă silogisticii o creştere exclusiv-cantitativă, în afară, 
conform sensului curent al extinderii sistemului deductiv şi a ontologiei subiacente. 
Asistăm la răsfrângeri multiple ale echipamentului formal asupra volumului şi 
organizării datum-ului iniţial: corecturi, remanieri şi adaosuri, noi piste explicative. 
Astfel, înmulţirea functorilor silogistici, de care am pomenit, deja, facilitează trans- 
ferul liber al unor moduri, de la o figură, la alta. Tot aşa, suplimentarea premiselor, 
pe care o reclamă unele demonstrații şi decizii silogistice moderne, instituie o 
separație între silogistica absolută şi cea condițională. 

Ajungem, cu aceasta, la o a treia remarcă, ce se leagă de împrejurarea cea 
mai redutabilă a tratamentului formalist: necesitatea supoziției de existență asupra 
unui termen, în cazul inferențelor implicaționale şi al modurilor silogistice întărite, 
sau atenuate. Prin tradiţie, se consideră aristotelici temenii referenţiali, nevizi şi 
netotali. Aceasta nu decurge, însă, din vreo asumpție ontologică internă, explicită 
în planul sintaxei, sau — cel puţin — ea nu a putut fi reperată ca atare. Atât, doar, că 
metodele aristotelice şi cele tradiționale acționează omogen în validarea tuturor 
inferențelor, fără discriminări în privința calității pe care trebuie să o întrunească 
termenii. Ruptura s-a produs o dată cu transcrierea formală modemă, în stilul 
inaugurat de George Boole şi Franz Brentano, în logica claselor şi, respectiv, în cea 
a predicatelor. În circumstanțele create de asimetria predicatorilor silogistici în 
privința semnificației existenţiale, din blocul inferențelor validate tradițional se 
desprinde subsistemul silogisticii condiționate, stipulând premise existenţiale. Este 
cazul modelelor „îmbogăţite“, dar şi al altora, din cele cuprinse de Petre Botezatu 
prin amplul său recensământ al interpretărilor modeme: modelul Sayre, modelul 
Jaskowski etc. 

În afara premiselor existenţiale, importul unor termeni (pentru a garanta 
validarea modurilor silogistice slabe) mai este semnalat de Petre Botezatu, prin 
definițiile „reale“ ale unor predicatori silogistici, de genul celor promovate de către 
Bruno von Freytăg-Lâringhoff, de Paul Lorenzen şi de alții, de asemenea, prin 
axiome precum „S i S“, „S a PD Si P“ etc., asumate în sisteme de tip Lukasiewicz. 
În sfârşit, regăsim asumpția ontologică în formalizări ameliorate ale unor predi- 
catori silogistici, precum cele adoptate de către Peter Frederik Strawson şi Aleksej 
V. Smirnov în cazul propoziţiilor universale existenţiale, ori în remodelări similare 
experimentate de însuşi autorul prezentării silogisticii modeme. 

Libere de presupoziții existențiale, sau unitare, nediscriminatorii, nu 
rămân, din întreaga listă pe care o parcurge Petre Botezatu sub incidența silogisticii 
moderne, decât modelul relațional Menne-Țuţugan şi sistemul expres de 
„silogistică fără existență“, al lui John Bacon, evocat în finalul investigației. În 
primul caz, se poate observa, însă, că absența supoziției asupra unor termeni este 
compensată prin desfăşurarea predicatorilor silogistici exclusiv ca relaţii „bine- 
determinate“ (Florea Tuţugan), sau „definite“ (Albert Menne) — cele care se 
instituie între termenii aristotelici, referenţiali şi netotali. 

Cât priveşte modelul echivalențial Bacon, supoziţia de existență este 
transparentă în formalizarea a trei din cei patru predicatori silogistici: „S a P“ = 
„(Ys) ape = p)“ = „toți s sunt p“, „Si P“ = ,„(3s) ps = p)“ = „unii s sunt unii 
p“ şi „S o P“ = „(3s)(Yp)s 2 p = „unii s nu suntnici un p“. În afară de aceasta, 
întâmpină serioase rezerve cantonarea conexiunii silogistice a termenilor la relații 
de identitate. Aşadar, ce rezultă din ampla şi comprehensiva prezentare a 
sistemelor silogistice moderne, de către Petre Botezatu, este că ascendentul teoriei 
clasice a silogismului în chestiunea spinoasă a existenței se dovedeşte a nu fi 
însemnat nimic mai mult decât estomparea dificultății. 


2.3.4.5. Silogistica modernă, în slujba hermeneuticii 


Dubla interpretare a silogismului, atât ca teză sau ca lege logică de tip 
condițional („Me P & SiM D So P“, de exemplu), cât şi ca regulă deductivă, sau 
ca schemă de inferență („M e P; Si M F- So P“, de exemplu), se degajă în context 


istoriografic, graţie cercetărilor de răsunet întreprinse de Jan Lukasiewicz prin cele- 
bra monografie „despre Silogistica aristotelică din punctul de vedere al logicii for- 
male modeme”. În ceea ce-l priveşte, Petre Botezatu a intervenit, în timp, cu 
argumente în spriin interpretării propuse de logicianul polonez”. Din punctul de 
vedere al expunerii sistematice, urmărită de Petre Botezatu în secțiunea secundă a 
cărții din 1976, se consideră, însă, cu îndreptățire, că ambele versiuni ale silogis- 
mului „sunt valoroase şi ne interesează în mod egal“*. 

Că o confruntare a transpunerilor silogisticii în limbajele formale nu 
exclude alinieri la polemica în jurul ținutei sistemului originar al silogisticii, 
autorul lasă în seama cititorului să stabilească. Suscită un astfel de interes afirmația 
după care, prin construcţia în maniera deducţiei naturale, silogistica „devine 
independentă de logica propozițională (şi de celelalte calcule) şi se constituie ca un 
sistem autonom (deoarece depinde numai de regulile sale de inferență). În această 
ipostază, silogistica primeşte demnitatea de logică de bază, care poate fundamenta 
alte teorii ştiinţifice, aşa cum, se pare, era convins Aristotel“. După cum se ştie, 
literatura de specialitate a înregistrat, în formula incidentă a unei aporii ”!, ideea 
corelativității funciare între cele două structuri silogistice: legea (sau teza 
implicațională) şi regula de deducție, corespunzătoare. O asemenea constatare ră- 
mâne valabilă în spațiul tuturor teoriilor logice. Prin ea, suntem ținuți să reflectăm 


87 Aristotle's Syllogistic, from the Standpoint of Modern Formal Logic, Clarendon Press, 
Oxford, 1951; 2"4 ed., 1957, repr. 1963. 

8 Petre Botezatu, Silogismul aristotelic şi actualitatea sa, în: „Analele Ştiinţifice ale 
Universității «Al. I. Cuza“ din laşi, seria III b, Știinte filosofice, t. XII, 1966, pp. 9-22. Cf.: Idem, 
Valoarea deducției, Bucureşti, 1971, pp. 23—24. Cf. şi: Petru Ioan, Structura silogismului, în: loc., 
cit., t. XIX, 1973, pp. 47-55. 

89 Ton Didilescu și Petre Botezatu, op. cit., p. 432. 

9 Ibidem, p. 433. 

*! Lewis Carroll, What the Tortoise said to Achiles, în: „Mind“, 4, 1895, pp. 278-280; trad. 
fr. în: L. Carroll, Logique sans peine, Hermann, Paris, 1966, pp. 242—246. 

asupra ambivalenţei logicii, ca ştiinţă. Sistemele silogisticii sintactic- şi semantic- 
naturale, urzite pe reguli silogistice, sau prin intermediul unor reguli nesilogistice, 
ne rețin, însă, atenția asupra stimulării reciproce a strategiilor din silogistica 
modernă. Din acest punct de vedere, se deschide un cadru foarte larg în aprecierea 
silogisticii operatorii — contribuţia cu care Petre Botezatu îşi înscrie numele în 
domeniul pe care îl recenzează. 


2.3.5. Adevăruri despre adevăr 


Contribuţia logicianului ieşean la volumul prin care voise să impună o 
nouă direcție de preocupări în cadrul editurii ieşene Junimea, se centrează în jurul 
corespondenţei, al referinței, informaţiei şi reprezentării, ca însemne ale adevă- 
rului. Acestea îi apar gânditorului român sub semnul unei enumerări rapsodice: 
„determinările dimensiunilor aletice [prin grade ale adevărului stricto sensu, prin 
grade ale preciziei, prin grade ale certitidinii şi prin grade ale completitudinii — 
n.n.) s-au efectuat [...] empiric, nesistematic“, iar pentru a demonstra comple- 
titudinea şi independența acestora, este necesar „să descoperim un fundament 
teoretic“, declara coautorul, prefaţatorul şi coordonatorul volumului în atenție. Un 
„fir călăuzitor“, în acest sens, l-ar putea constitui conceptul de aplicație, ce 
penetrează cunoaşterea ca relație între imagini (sau constructe: „C“) şi fapte, 
respectiv realități, sau obiecte: „O“. Cum corespondența biunivocă (sau bijectivă) 
între obiecte şi constructe „reprezintă cazul ideal, al cunoaşterii perfecte, rareori 
întâlnit în practica investigaţiilor ştiinţifice“, rămâne să luăm în considerare doar 
aplicaţia surjectivă (când fiecare element din codomeniu este imaginea a cel puțin 
unui element din domeniu) şi aplicaţia injectivă, asigurând fiecărui element din co- 
domeniu cel mult un element corespunzător din domeniu. În domeniul şi în co- 
domeniul funcţiei speciale de cunoaştere figurând, deopotrivă, elemente din 
mulțimea „C“ şi din mulțimea „O“, în noua derivare de tip Kantian va mai conta 
direcţia aplicaţiei: de la obiecte spre constructe, sau de la constructe spre obiecte. 
Tabelul rezultând din încrucişarea celor două criterii bivalente ale aplicației 
concentrează „toate posibilităţile de corespondență între lumea constructelor şi lu- 
mea obiectelor“. El înfăţişează „un sistem“ al dimensiunilor adevărului, iar acest 
sistem este „complet“ şi nu afectează „independenţa“ elementelor sale %2 În 
cuprinsul expunerii, aceasta este examinată de autor din perspectiva logicii 
propoziţionale, a teoriei argumentării şi a logicii fuzzy. 

În ciuda calităților remarcabile de care se asigură printr-un demers meta- 
logic de justificare, teoria cvadridimensională a adevărului — cu antecedente 
celebre în tetralogia kantiană a criteriilor de perfecțiune a cunoștințelor” şi în cea 


% Cf. Petre Botezatu, Dimensiunile adevărului, în: Petre Botezatu (coord.), Adevăruri 
despre adevăr, Editura Junimea (colecţia Humanitas), laşi, 1981, pp. 42, 43, 44-45. 

9% Cf. Petru Loan, Criteriile veridicității. Teme şi controverse actuale, „Revista de filosofie“, 
t. XXXI, nr. 5, 1984, pp. 411-419. 

morrisiană de adecvare a ascriptorilor” — ne este prezentată de Petre Botezatu ca 
„început al unei investigaţii şi sinteză a informațiilor disponibile”. 

Cercetarea dă seamă de coordonate referențiale ale valabilității enunțurilor 
şi cunoştinţelor pe care ele le exprimă“, cele pe care modelul semiotic le-a putut 
corela unor parametri de ordin sintactic (coerență, sau/şi consistență logică, deduc- 
tibilitate etc.) şi pragmatic — consens, credibilitate, acceptabilitate, productivitate, 
utilitate, aplicabilitate şi aşa mai departe. 

Să reținem, ca efecte imediate ale legitimării mai multor parametri aletici: 

(1) posibilitatea unei definiţii sincretice a adevărului, ca „evaluare a gra- 
dului de corespondență dintre mulțimea constructelor şi mulțimea obiectelor, 
corespondență dotată cu capacitate reprezentativă, cu forță referențială şi cu 
transport de informaţie“; 

(2) şansa extrapolării conceptului astfel reelaborat, pentru a atinge şi 
constructe ce depăşesc nivelul de complexitate specific enunţurilor, aşa cum sunt 
înseşi „teoriile“ logicii formale modeme, şansă ilustrată de Petre Botezatu pe cazul 
a trei discipline. 


2.3.6. Intepretări logico-filosofice: 1937 — 1981 


Apărută după moartea autorului, cartea în atenție integrează 20 de 
contribuţii adunate de-a lungul a 45 de ani, în cinci cicluri tematice, ce vin să 
releve constantele unei perspective metodo-logice. 


2.3.6.1. Probleme de metalogică 


Preocupat de temele-cheie ale disciplinei ce l-a consacrat la dimensiuni 
europene, Petre Botezatu: 

(I) ne înfăţişează o dezbatere (din 1975) asupra conceptului de struc- 
turalitate în universul ştiinţelor formale; 

(2) readuce în atenţie distincţia dintre deducție şi inducție, prin prezentarea, 
în 1976, a unor forme intermediare de raționament — inducția rotalizantă, inducția 
diferențială şi inducția structurală, 

(3) pledează în favoarea strategiei semiotice de organizare a ştiinţei şi ne 
convinge de posibilitatea reevaluării principiilor gândirii sub ipoteza unor niveluri 
diferite de logicitate; 

(4) relansează tema principiilor logicii, în perspectiva unei contribuții din 
1979; 


%4 Este vorba (după Wriztings on the General Theory of Signs, by Charles Morris, 1971, pp. 
186 sqq.): (1) de adecvarea „informativă“ a ascriptorilor, în înţelesul puterii de convingere; (2) de 
adecvarea lor „incitativă“, sau persuasivitatea acestora; (3) de adecvarea „evaluativă“, respectiv 
eficacitatea acestora; (4) de adecvarea „sistemică“, în înţelesul de corectitudine a acestora. 

% Petre Botezatu (coord.), loc. cit., p. 46. 

% Petru loan, Modelul semiotic în criteriologia cunoștinței, „Revista de filosofie“, tom 
XXXIII, nr. 2, 1986, pp. 128-134. 

(5) subliniază impactul remarcabil al hexadei opoziţiilor asupra teoriei 
noțiunilor”, printr-o percutantă recenzie la Structures intellectuelles, cartea sem- 
nată de Robert Blanche, în 1966. 


2.3.6.2. „Incursiunile“ în logica modală 


„Incursiunile“ în logica modală duc mai departe firul discret al revelării 
unor cercetări logice fructuoase, dezvăluind, în cuprinsul mai multor texte, noi căi 
de construire a inferențelor cu concluzii probabile şi a sistemului lor silogistic, iar 
pe linia logicii „a-teoretice“, oferindu-ne o incitantă sinteză (de tip semiotic) a 
problemelor şi aplicaţiilor eroreticii, disciplină printre ai cărei precursori se numără 
şi clujeanul Eugeniu Speranţia”. Convingerea că „logica modală trebuie să fie con- 
struită în strânsă conexiune cu logica clasică“ şi că „soluţia problemei inducției 
presupune posibilitatea tranziției curente între inferențele certe şi inferențele 
probabile“ l-a condus pe Petre Botezatu, încă din 1970, la noțiunile de implicație 
probabilă şi implicaţie certă, operaţii extrase din definiţia semantică a funcţiilor 
diadice de adevăr, în acord cu submatricile „p D ¿ q“ = „p implică cu certitudine g“ 
ŞI „p D p q“ = „p implică în chip probabil q“. 

Din totalul de 16 relații interpropoziționale, 8 îi apar logicianului român ca 
implicaţii (de putere intensională şi extensională diferită), iar dintre acestea, 4 sunt 
considerate ca fiind implicații certe şi 4 drept implicații probabile. Aceasta, după 
cum în matricea operaţiilor respective regăsim submatricea „A142“ respectiv 
„AF2“. Cum fiecare din cele 8 implicaţii poate genera un sistem de axiome şi teo- 
reme, iar acest sistem este definit prin genul de implicaţie care îi serveşte ca bază 
operaţională, Petre Botezatu are ocazia să schițeze, să compare între ele şi să 
ierarhizeze 8 logici propoziţionale!%, a căror existență se deduce după un criteriu 
cât se poate de riguros. Printr-o lectură similară, tabelul funcțiilor diadice a condus, 


9 Petre Botezatu, Formalisme şi structuralitate, în: Mircea Flonta (coord.), Epistemologia şi 
analiza logică a limbajului ştiinţei, Editura Politică, Bucureşti, 1975, pp. 9-20; Idem, Diversité des 
sens et des formes de l'induction, în: „Revue Roumaine des Sciences Sociales'*, série de Philosophie et 
logique, tome XX, nr. 2, 1976, pp. 111-117; Idem, Semiotica, strategie optimă a construcției științifice, 
în „Era socialistă“, Bucureşti, 1978, pp. 39-42; Idem, Logica principiilor, în: „Revista de filosofie“, 
tom XXVI, nr. 5, 1979, pp. 591-601; Idem, Structurile intelectuale, în: „Analele Ştiinţifice ale 
Universităţii «Al. I. Cuza“ din laşi, secţia III b, tomul XXVI, 1980, pp. 65-68. 

Idem, De la déduction des conclusions probables, în: „Revue Roumaine des 
Sciences Sociales“, scrie de Philosophie et logique, tome IX, nr. 3, 1965, pp. 105-111; Idem, 
Silogistica asertorico -problematică, în: Probleme de logică, vol. VI, Editura Academiei 
Române, Bucureşti, 1975, pp. 73-91; Idem, Erotetica, logica întrebărilor — principii şi aplicaţii, 
în: „Revista de filosofie“, tom XXVII, nr. 4, Bucureşti, 1980, pp. 429-438. 

% Idem, Interpretări logico - filosofice, laşi, 1982, p. 106; Idem, Logiques à implication 
probable et logiques à implication certaine, „Revue Roumaine des Sciences Sociale, série de 
Philosophie et logique“, tome XIV, nr. 3, 1970, pp. 213—223. 

100 Să ne amintim că pentru Morris R. Cohen şi Ernest Nagel (An Introduction to Logic and 
Scientific Method, „Brace and Co.“, Harcourt, 1934, p. 8), „logic as distinctive science is concerned 
only vith [...] the relation of implication between propositions“. 

în logica românească!"!, la un sistem alternativ de condiționări, ce nu coincide 
decât parţial cu seria implicatorilor grupaţi de Petre Botezatu, în ordinea creşterii 
puterii extensionale şi a descreşterii puterii intensionale. 

Evident, resemnificarea funcțiilor de adevăr ca implicaţii graduale se cere 
corelată cu reforma principiilor logice şi cu multiplicarea operaţiilor de afirmare şi 
negare, topici atacate cu rezultate semnificative în cadrul şcolii impuse, la Iaşi, de 
Petre Botezatu. 


2.3.7. Constituirea logicităţii 


Apărut postum", ca prim volum dintr-un proiectat Tratat de logică, 


întrerupt prin dispariţia autorului, ultimul studiu de logică încredințat tiparului de 
Petre Botezatu reprezintă, de departe, cea mai competentă, mai cuprinzătoare şi 
mai antrenantă introducere românească în câmpul logicii, ca ştiinţă în plină 
expansiune şi reorganizare. 


2.3.7.1. Dezvoltarea logicii în cadenţe antinomice 


Într-o primă diviziune, ştiinţa trimilenară a normelor gândirii corecte ne 
este recomandată de către Petre Botezatu în succesiunea şi la interferența unor 
forme istorice. Prima dintre ele este logica deductivă, conturată în secolul al IV-lea 
(î. Ch.), după modelul geometric de ştiinţificitate şi sub imboldul aprigei dispute pe 
care au întreținut-o cu sofiştii relativişti cei trei mari gânditori ai Atenei pre- 
creştine: Socrate, Platon şi Aristotel. Îi urmează, în timp, logica inductivă, impusă 
în secolul al XVI-lea, o dată cu primele cercetări experimentale, legitimate de 
adversarii deductivismului scolastic, în frunte cu Francis Bacon. Cele două moda- 
lităţi tradiționale ale disciplinei cu rol propedeutic răspund, fiecare, unui țel funda- 
mental (ordonarea şi justificarea informaţiilor disponibile, respectiv descoperirea 
de noi fapte şi conexiuni), iar ele îşi vor afla resuscitarea şi aprofundarea în epoca 
modernă şi postmodernă. Una sub chipul logicii matematice, pe măsura stadiului 
formalist al deducţiei axiomatizate. Cealaltă, ca logică a ştiinţei, a unei ştiinţe 
decisiv în problemele de interpretare a limbajului şi de clarificare a unor categorii 
de bază — adevăr, verificare, analiticitate şi altele. O dată degajate, cele patru 
modele de logicitate ne confruntă cu ideea unității şi progresului investigaţiilor 


10! Petru loan, Relativizarea afirmației şi negaţiei în logica formală, în: „Analele 
Ştiinţifice ale Universităţii «Al. I. Cuza»“ din Iaşi, seria III b, 1975, pp. 75-82; Idem, Pour une 
conception unitaire sur les rapports logiques entre les propositions et les concepts, în: „Revue 
Roumaine des Sciences Sociales, série de Philosophie et logique“, nr. 3 4, 1979, pp. 403-413; 
ldem, Implicatia logică şi contrafactualii, „Revista de filosofie“, tom XXV, nr. 5, 1978, pp. 
573-583; Idem, Counterfactuals as Gradual Implications, „Analele Universităţii Bucureşti, seria 
Filosofie“, tom XXVIII, 1979, pp. 53-56. 

102 Cu indici de nume Şi de termeni întocmiţi de Teodor Dima. 

repurtate. Judecata autorului se înscrie în formula unei antinomii a dezvoltării 
teoretice, pe linia concepţiei dialectice ce prezidase la critica metodei axiomatice, 
în Valoarea deducției, din 1971: şi în logică „progresul într-un sector al teoriei este 
îndeobşte conexat cu regresul pe o altă direcţie“, 


2.3.7.2. Coexistenţa formelor sistematice 


Diferenţierea „pe orizontală“, proprie şi altor ştiinţe, se dezvăluie în logică 
prin acumularea de sisteme, interpretări şi teorii deopotrivă de adevărate, însă cu 
putere inegală de reprezentare. Împrejurarea, ca însemn al maturității unei discipline 
recomandate din vechime ca organon al ştiinţei, l-a preocupat pe autor încă din 1971, 
conducându-l la multiplicarea conceptului de logică, în spațiul de convergență a două 
coordonate epistemice: natura obiectului, ca domeniu de origine, şi gradul atins în 
abstractizarea acestuia. Rezultă, astfel, formele sistematice ale logicii, înfăţişate — 
acum — într-o versiune ameliorată față de cea expusă mai sus. 


Sistemul formelor ştiinţifice ale logicii, în versiunea din 1983 


Gândirea Limbajul Acțiunea Realitatea 
(logica (logica (logica (logica 
noetică) semiotică) genetică) obiectuală 


Niveluri 


- Teoria Li — Logica L, - Logica 
argumentării 


L. - Logica 
materială 


Subiectul 


pragmatică concretă 
12 — Logica 
operatorie 
concretă 


12 -Teoria de- L — Logica 
monstrației semantică 


L2 — Logica 
dialectică 


Obiectul 


R -Logica 13 -Logica 12 — Logica 


g - Logica 


Forma formală tradiţio- intactică formală formală 
nală şıntacuca operatorie modernă 

14 — Logica ope- Q — Logica | [4 -Logica ope-| L4 — Deducția 
ratorie naturală combinatorie ratorie formală naturală 


D — Logica 


D -Teoria 5 -Logica | ¿4 -Logica ope- 

Structura CAT E 8 Min 8 P Și 
ordinii topolopică ratorie structurală 
În Constituirea logicităţii, ce trebuia să asigure introducerea la Tratatul de 

logică, însăşi caracterizarea pe coloane a formațiunilor logice dobândeşte o altă 
perspectivă, prin luarea în considerare a raporturilor de contaminare şi de rivalitate 


cu discipline similare ca forță de cuprindere. Acestea sunt: 
a) psihologia, în cazul logicii noetice, în chip de „analitică şi critică a 
164, 


t 
L] 


algebrică 


gândirii 


103 petre Botezatu, Constituirea logicităţii, Editura Didactică și Pedagogică, București, 
1983, p. 49. 
1% William Ernest Johnson, Logic, 1, Dover Publications, New York, 1964, p. XIII. 

(2) lingvistica, devenită ea însăşi o ştiință-pilot, în cazul logicii semiotice; 

(3) praxiologia, în cazul logicii genetice; 

(4) matematica, în cazul logicii reistice, sau a obiectului. 

lată versiunea ultimă a tabelului mendeleevian, menit a surprinde unitatea 
în diversitate a logicii ca ştiinţă, deosebit de prima ipostază atât prin numărul şi 
poziționarea constructelor față de linii şi coloane, cât şi prin natura unora dintre ele. 


2.3.7.3. Obiect, metode şi legi în logica actuală 


Într-o viziune de mult consacrată, știința se dovedeşte ca atare prin obiect, 
prin metode şi prin legi. Supunerea logicii la acest test fundaţional îi prilejuieşte lui 
Petre Botezatu un al treilea bilanț al deschiderilor disciplinei mai îndreptățite ca 
oricând a se considera un instrument, sau un organon, deopotrivă în cunoaştere şi 
în acţiune. Urmând sugestiile hărții lui Nicholas Rescher'%, autorul trece în revistă 
diviziunile pe linia obiectului, ca sisteme şi subsisteme în raport cu teoria, cu 
metateoria şi cu aplicaţiile logicii în ştiinţe şi filosofie. 

Cât priveşte metodele reţinute pentru prezentare, nimic mai firesc ca ele să 
ne apară drept tot atâtea întrupări ale logicii ca metodă, fie că este vorba: 

 (1)-(2) de semiotică (în tripartiţia sintaxă, semantică şi pragmatică) şi 
demersul interferent, al formalizării; 

(3) de analiza structurală, la nivelul propoziţiilor, respectiv al operațiilor şi 
al relaţiilor aferente; 

(4) de hermeneutică, opusă structuralismului și prea puțin invocată până 
acum în domeniul care ne preocupă. 

O ultimă revenire asupra logicii ca întreg este impusă de Petre Botezatu în 
abordarea legilor. Cele trei perspective — formală, factuală şi dialectică — la care 
ajung, disputele privind natura şi valoarea legilor logice sunt tocmai deschiderile 
logicului spre extralogic, mărturia unei complementarități metodologice în „opera 
complexă de investigare a lumii““%. Cu aceste delimitări, am dobândit o imagine 
cât se poate de exactă asupra logicii actuale ca ştiinţă: un univers epistemic, în care 
înregistrăm necontenite expansiuni, dar şi semnificative supraetajări, paralelisme, 
subsumări şi noi sinteze. 


2.3.7.4. Principiile logicii, desluşite sistematic 


În ultima sa diviziune, volumul din 1983 înfăţişează logica drept ansamblu 
al principiilor. Problema, ca atare, a remanierii şi întregirii unei „teme de însem- 
nătate capitală“ pentru logică l-a preocupat pe autor într-un studiu apărut în 
„Revista de filosofie“ şi integrat, apoi, volumului de Interpretări logico-filosofice. 
El este extins în Constituirea logicităţii, cu analize ce revin la cele patru principii 
logice tradiționale: al „identității“, al „(ne)contrazicerii“, al „terțului exclus“ şi al 
„rațiunii suficiente“ — ca unele ce „deţin oricum un rol preponderent în desfă- 


105 Nicholas Rescher, Topics in Philosophical Logic, Donald Reidel, Dordrecht-Holland, 
1968, pp. 1-13. 


106 petre Botezatu, Constituirea logicității, Bucureşti, 1983, p. 45. 

şurarea gândirii logice“!%. Întreprinderea la care se angajează, de această dată, 
Petre Botezatu are aceeaşi motivaţie ca şi încercările altor autori români, de a pune 
principiile logice în acord cu legile mecanicii newtoniene!%, ori cu relaţiile diadice 
interpropoziționale şi veri-funcţionale!?. 

La fel ca cercetătorii de care pomeneşte, logicianul român nu se împacă cu 
două laturi critice ale formulării clasice: „incompletitudinea tabelului tradițional“ al 
principiilor gândirii şi „insuficienţa generalizării“ acestora!” prin norme ale 
consecvenței şi necontrazicerii. Pentru a fi sigur că, prin lista mai riguros- 
întocmită, se menţine la nivelul principiilor ca „propoziţii evidente şi inde- 
monstrabile, presupuse în orice operație logică sau deductivă“!"', şi pentru a fi 
sigur că respectivele principii „sunt necesare şi suficiente pentru a face posibile 
operaţiile logice“, Petre Botezatu îşi propune să construiască „un analog al deduc- 
tiei transcendentale“!!?, mai exact, un eşafodaj al „deducţiei metafizice“, acel 
exercițiu ordonator, prin care Immanuel Kant a înțeles să justifice tabela 
categoriilor intelectului, slujindu-se de „tabelul“ funcțiilor intelectului, îndeplinite 
prin propoziții şi judecăți. 

Punctul de pomire în noul demers întreprins de Petre Botezatu în stilul 
deducției de tip Kantian, îl constituie tetrada categoriilor fundamentale ale reali- 
tății'%, pusă de autor în corespondență cu mai vechea tetradă a operațiilor fun- 
damentale ale gândirii", din logica autorilor janseinişti (conceperea, judecarea, 
raționarea, ordonarea). 

Acestea fiind datele problemei, din care autorul lasă în afară elementul 4 din 
seria secundă a distincțiilor — întrucât ordonarea se referă la metode şi aparține, astfel, 
logicii aplicate, ca una care recurge „la aceleaşi procedee ca şi celelalte operații 
logice“ — ar urma ca principiile logice să controleze drumul între categoriile ontice și 
operațiile noetice. Unele o fac în calitate de „condiții fundamentale ale limbajului 
logic“ şi sunt, ca atare, principii prelogice. Altele intervin ca „Jegităși fundamentale 

107 Idem, Interpretări logico-filosofice, laşi, 1982, p. 76; Idem, Constituirea logicității, 
București, 1983, p. 167. 

Constantin Noica, Principiile logicii şi legile lui Newton, în Probleme de logică, vol. IV, 
Editura Academiei, Bucureşti, 1972, pp. 63—76. 

10 petru loan, Lingaments pour une réhabilitation des principes de la pensée du point 
de vue formel, în: „Analele Ştiinţifice ale Universităţii «Al. I. Cuza»“ din lași, seria III b, tom 
XX, 1974, pp. 69-76. Punctul de vedere le care trimitem (rezumat în Contributed Papers of the 
Sth International Congress of Logic, Methodology and Philosophy of Science, London, Ontario, 
Canada, 1975, secţiunea a IV-a, pp. 7—8) avea să fie dezvoltat în: Petru Ioan, Pour une concep- 
tion unitaire sur. les rapports logiques entre les propositions et les concepis, în: „Revue 
Roumaine des Sciences Sociales, série de Philosophie et logique“, nr. 3-4, 1979, pp. 403-413; 
Idem, Normele formale ale adevărului. Contribuţii la o teorie a principiilor şi relațiilor logice, 
în: Petre Botezatu (coord.), Adevăruri despre adevăr, Editura Junimea, Iaşi, 1981, pp. 219-315. 

110 petre Botezatu, Constituirea logicității, Bucureşti, 1983, p. 153. 

1N P, Foulqui€, R. Saint Jean, Dictionnaire de la langue philosophique, P. U. F., Paris, 
1962, sub voce [27:155]. 

112 Petre Botezatu, Constituirea logicității, Bucureşti, 1983, p. 155. 

"13 A. L Ujemov, Dinge, Eigenschaften, Relationen, Erster Teil: Ontologische Probleme, 
Akademie Verlag, Berlin, 1965, cap. IV, [27:155]. 

14 A. Amauld, P. Nicole, La logique ou l'art de penser, éd. Hachette, Paris, 1872, pp. 30 
1 (27:155]. 

ale limbajului logic“, sau ca „principii logice propriu-zise““. Efortul întreprins de Petre 
Botezatu se finalizează printr-un „sistem“ nu pe deplin riguros, oferit „unei priviri 
sintetice şi critice“, mai ales în privința „suficienţei şi necesității principiilor pro- 
puse“1!5, o exigență care nu ne va lăsa indiferenți la asimetria (în primul rând 
numerică) între cele două familii de regularități: „condiţii“ şi „legi“. 

Pentru că este „informal şi labil“, „indeterminat şi variabil“, sistemul prin- 
cipiilor logice pe care l-am reprodus în tabelul 15 nu poate satisface „gândirea perfect 
logică“, în schimb, el poate să intemeieze „gândirea cea de toate zilele“, respectiv 
„limbajul aproximativ logic“, adică „limbajul informal“ al cugetării de orice fel. 
S-ar putea replica, însă, că tocmai comunicarea între cele două limbaje trebuie pusă 
sub controlul principiilor logice, care „principii“ — în orice caz — nu ar trebui să se mai 
confunde cu „legile“ logice, în sensul tehnic al sintagmei de care vorbim. 


2.4. Cursuri universitare 


Deşi mai toate contribuţiile lui Petre Botezatu poartă amprenta problemelor 
dezbătute cu studenţii la prelegerile şi la seminariile de logică ţinute în cadrul 
Universităţii „Al. I. Cuza“ laşi, iar una dintre „frumoasele“ sale cărți!” Valoarea 
deducției, a asigurat, pe parcursul a mai multor ani, înainte să apară la Editura 
Ştiinţifică, materia expunerilor de Meta/ogică, inaugurate la secţia ieşeană de Filo- 
sofie, un curs de logică sub semnătura acestuia avea să vadă lumina tiparului abia 
în 1993, la 12 ani după ce inima autorului încetase să mai bată. Aria Introducerii în 
logică, cum va prefera să intituleze cursul prefațatorul şi editorul acestuia, profeso- 
rul Teodor Dima, o constituie logica la nivel propedeutic, prezentată de ilustrul 
profesor mai multor generaţii de studenţi în Filosofie. 


2.5. Ecouri în ţară și în străinătate 


2.5.1. Noi înscrisuri pe „harta logicii“ 


Continuator, la universitatea din laşi, al unor gânditori ce „au înscris 

. A va . . 118 mOSM = Jx x 
logica românească în universaliate“ `, precum lon Petrovici şi Dan Bădărău, 
colaborator respectat al academicianului Athanase Joja şi al profesorului 


115 Petre Botezatu, Constituirea logicităţii, Bucureşti, 1983, pp. 156, 155, 163. 

116 jbidem, pp. 165, 166. 

17 Constantin Noica, Scrisori despre logica lui Hermes, Editura Cartea Românească, 
Bucureşti, 1983, p. 107. 

N8 Crizantema Joja, Petre Botezatu şi tradițiile logicii românești la Universitatea din laşi, în: 
Ştefan Afloroaei (coord.), loc. cit., p. 18. 

Gheorghe Enescu, Petre Botezatu a ştiut să atragă în câmpul disciplinelor 
profesate numeroşi cercetători, prin a căror contribuție s-a diversificat 
considerabil aportul Iaşului la afirmarea filosofiei româneşti. 

În comunicarea susţinută la Simpozionul Naţional din 29 și 30 martie 
1996, dedicat ilustrului profesor, cu prilejul împlinirii a 85 de ani de la naştere şi 
a 15 ani de la trecerea sa în neființă, Crizantema Joja semnala că, „în istoria 
filosofiei româneşti, sunt puține cazuri în care posteritatea imediată a unui 
autor să fi rămas atât de fidelă memoriei sale şi opera sa să fi fost atât de stă- 
ruitor cultivată şi continuată“. În ceea ce o priveşte, distinsa cercetătoare pe 
tărâmul epistemologiei şi continuatoare a prestaţiei lui Athanase Joja, pe linia 
susținerii publicisticii academice din ţara noastră, socoteşte că performanţa lui 
Petre Botezatu de a fi creat, la laşi, o şcoală românească de logică este în re- 
curență cu meritul acestuia „de a fi plasat marile probleme ale logicii în plină 
modernitate“ 1. 

O dovadă în susținerea ultimei aprecieri este însăşi configuraţia 
scrierilor de strictă specialitate ce poartă semnătura lui Petre Botezatu. Dacă 
luăm ca centru de iradiere Schița unei logici naturale, în care măsura efortului 
creator românesc decurge din comparații mai mult decât onorante, precum cele 
angajându-l pe francezul Robert Blanche (cu „logica reflexivă“), ori pe franco- 
elvețianul Jean Piaget (cu „logica operatorie“ inspirată de epistemologia 
genetică), restul operei în atenţie se dispune, după Crizantema Joja, în diversele 
compartimente ale hărţii pe care o asociază logicii Nicholas Rescher, de care am 
mai pomenit în cursul expunerii. 


2.5.2. Petre Botezatu la examenul performanţelor 

Atent la diferenţele individualizatoare între logicienii români din veacul nu 
de mult încheiat, academicianul Alexandru Surdu ajunge la constatarea că Petre 
Botezatu este gânditorul român „cu cele mai multe performanțe” în disciplina pe 
care o reprezintă. Aşa cum sunt ele decelate de autorul Contributiilor româneşti în 
domeniul logicii din secolul al XX-lea, realizările de vârf ale profesorului creator 
de şcoală la Universitatea din Iaşi se regăsesc în prea-modest intitulata Schiză a 
unei logici naturale, editată în 1969, şi în alte trei cărți, apărute la doi, la patru şi, 
respectiv, la şapte ani distanță de aceasta. 

Filosofie“ din laşi, , tom XXXIII, nr. 2, 1987, pp. 21-25; Petre Botezatu şi ideea de libertate 
morală, în: Ştefan Afloroaei (coord.), op. cit, pp. 47-58; DIDILESCU, I., Prof. univ. emerit 

1970; Revitalizarea conceptului de aplicaţie, în: „Cronica“, nr. 23, laşi, 1974, p. 8; O 

extra-propoziţionale ale noțiunilor, în: Ştefan Afloroaei (coord.), op. cit., pp. 66-74; Prefaţă 
la: Petre Botezatu, /ntroducere în logică, ediția a doua, Editura Polirom, laşi, 1997, pp. 5-13; 
Retour à la logique, în: „Noesis“, tom XXVI, 2001, pp. 125-128; Petre Botezatu şi destinul 
determinismului, studiu introductiv la: Petre Botezatu, Cauzalitatea fizică şi panqguantismul, 
Editura Universităţii „Al. |. Cuza“, laşi, 2002, pp. 5-35; Premise ale logicii naturale în teza de 
doctorat elaborată de Petre Botezatu, în: „Revista de filosofie“, tom XLIX, nr. 5-6, 2002, pp. 
659-664, Petre Botezatu, filosof al fizicii cuantice, „Academica“, nr. 9, Bucureşti, decembrie 
2002, pp. 35, 38; Focalizări româneşti asupra antinomiilor kantiene, în: Alexandru Boboc şi 
N. I. Mariş (coord.), Studii de istorie a filosofiei universale, vol. 12, Editura Academiei 

pp. 259-280; Petre Botezatu: „Schiţă a unei logici naturale. Logică operatorie“ (1969), în: lon 
lanoşi (coord.), 777 lucrări fundamentale: dicționarul operelor filosofice româneşti, Editura 

Botezatu, în: Ştefan Afloroaei (coord.), op. cit., pp. 32-42; RAVEICA, T, DIMA T., Logica 
operatorie, în: „Forum“, 7, 1970, pp. 83-86; SĂLĂVĂSTRU, C., Integralitatea logicii în 

SURDU, AL., Logica naturală şi operativă. Petre Botezatu, în: Ştefan Afloroaei (coord.), op. 

‘Fundamentarea logică a ştiinţei şi 
logica limbajului Ia Virgil Stancovici 


Ştefan-Dominic GEORGESCU 


3.1. Logica limbajului 


Concepţia logică a lui Virgil Stancovici a fost orientată pe două direcții; 
logica limbajelor şi întemeierea logică a ştiinţei. În ce priveşte prima direcţie, a fost 
interesat de elaborarea unei teorii care să arate modul în care limbajele au evoluat 
pomind de la cel natural până la cele convenţionale. Pe cealaltă direcție, a încercat 
să pună în evidență importanța unor concepte logice — precum identitatea, 
silogismul, inducția, deducţia - pentru ştiinţe — mai ales matematica — şi chiar 
pentru probleme de natură practică şi socială (organizarea întreprinderilor). 

Logica limbajelor, aşa cum o concepe V. Stancovici, trebuie să dea seama 
de modul în care, prin procesul abstractizării, se ajunge de la limbajele naturale la 
cele convenţionale. Limbajele sunt sisteme diferite de comunicare cu funcţie 
socială, având rolul de liant social. Rolul lor este de a exprima gândirea şi 
cunoaşterea (adevărul ştiinţific), de aici decurge importanța relației gândire — 
limbaj, iar V. Stancovici arată ce tip de gândire este exprimată pe fiecare treaptă 
din cadrul evoluţiei limbajului. Tot în legătură cu această problemă stau şi 
aspectele legate de modul în care formele cunoaşterii sunt exprimate în limbaj, 
precum şi cele legate de puterea limbajelor de a transmite informația (ce anume se 
transmite şi ce se pierde în procesul abstractizării menţionat mai sus). Informaţia 
este, în primă instanță, doar fizică, iar limbajul transportă la acest nivel, un mesaj 
strict structural. Gândirea, la acest nivel al sensibilităţii, intervine numai în forma 
sa intuitivă. Acestea sunt caracteristicile limbajului natural, în cadrul căruia 
informația este condiționată de adaptarea gândirii la exigenţele impuse de cunoaş- 
terea sensibilă. Comunicarea se produce prin sunete, însoțită de atingerea obiec- 
telor sau de un alt act ostensiv. Este o formă prelingvistică a limbajului, aşa cum o 
numeşte V. Stancovici, şi are ca rol fixarea experienței individuale şi sociale, dar şi 
identificarea obiectului prin semne. Odată cu eliminarea actului ostensiv apare 

primul sistem de semne, iar exprimarea obiectului prin acesta este, potrivit lui 
V. Stancovici, un rezultat al consensului social şi indică fixarea experienţei. 
Gândirea are un rol intuitiv de identificare a obiectului cu semnificaţia sa experi- 
mentală (obiectul este experimentat sensibil) şi cu cuvântul care îl exprimă 
(semnul). Pe scurt, limbajul natural fixează, exprimă şi comunică o experiență 
sensibilă la nivelul individului şi speciei. 

Limbajul natural este sursă a celui filosofic, acesta din urmă având rolul 
de a exprima o experiență generală, de viață, gândită. Limbajul filosofic nu mai 
este la fel de nemijlocit ca cel natural, ci este dincolo de experiență. Mai precis, 
limbajul filosofic este plasat „mai sus“ în procesul abstractizării pe care îl 
analizează V. Stancovici şi reprezintă generalizare a experienței. 

Limbajul logicii, următoarea etapă, exprimă gânduri abstracte (referirea se 
face direct la Aristotel). El este instrument de cunoaştere, expresie şi demonstrație. 
Sunt introduse, la acest nivel, conceptele fundamentale ale logicii clasice: cuvântul 
devine noțiune, propoziția devine judecată, iar argumentul devine silogism. 

Limbajul logic este schema pe care este construit limbajul ştiinţific. Primul 
este doar conceptual, în vreme ce al doilea este şi obiectual şi înglobează atât 
experiența, cât şi abstracția. Cea mai rafinată formă a limbajului ştiinţific este 
limbajul matematic. El are un rol aparte în trecerea de la intuitiv-concret la teoretic- 
abstract. Importanța cea mai mare revine aici principiului identității şi numărului 1. 
Într-o primă etapă, A=A exprimă o identitate orizontală, cum o numeşte 
V. Stancovici, între două obiecte diferite. Ea reprezintă o identitate concretă. Etapa 
a doua este cea la nivelul căreia întărim numărul 1, cu semnificaţia de unicitate a 
obiectului care este identic cu sine şi conceput ca atare de intelect. 

Următoarea etapă este reprezentată de limbajul logico-matematic. La acest 
nivel intervine simbolul, care nu mai exprimă o experiență, ci posibilitatea acesteia. 
Un rol important îl are aici sistemul axiomatic care transferă numai structura 
adevărului formal (fără conţinut gnoseologic). La nivel axiomatic gândirea nu mai 
are contact cu realul, se exprimă doar pe sine sub forma calculului, conceput ca o 
condiție de posibilitate a experienței. Limbajul logico-matematic se dovedeşte 
expresia unei gândiri abstracte şi interioare. Gândirea umană este, însă, creatoare, 
ea descoperind obiecte şi relații noi. 

V. Stancovici ajunge la limbajele convenţionale, create datorită dificultății 
circulării informaţiei, dar limitate la rândul lor. El propune constituirea unor 
limbaje tip tezaur, care să fie permanent revizuite, în acord cu dezvoltarea 
ştiinţifică. Acesta ar avea rolul de a transporta ideile nealterate, de la limbajul 
natural la cel convenţional. Cu alte cuvinte, de a preveni ca, în procesul abstrac- 
tizării să se piardă concretețea informațiilor transportate de limbaj. Elementele de 
bază ale acestui limbaj sunt propoziţiile fundamentale, în ansamblu, ele reprezintă 
un limbaj ce poate fi internaţionalizat. Limbajele tezaur ar trebui, potrivit lui 
V. Stancovici, organizate pe domenii, fiecare domeniu având un tezaur minim de 
propoziţii fundamentale în vederea fixării, exprimării şi comunicării obiectului. 

3.2. Fundamentarea logică a ştiinţei 


În ceea ce priveşte întemeierea logică a ştiinţei, Stancovici se referă la mai 
multe concepte fundamentale, între care stabileşte anumite condiții. Astfel procesul 
cunoaşterii ştiinţifice se desfăşoară sub forma unui silogism, fiind deschis ca şi 
acesta (silogismele ar fi o formă logică deschisă). În cadrul acestui silogism, 
experiența este exprimată prin premisa minoră şi are rolul de a realiza medierea 
între gândire şi realitate. În silogismul cunoaşterii ştiinţifice, prin inducţie se 
produce ridicarea la universalitate a unei judecăți particulare. Astfel, cunoaşterea 
ştiinţifică se produce prin inducție şi prin reconfirmare la nivelul experienței, ea 
capătă un grad de probabilitate din ce în ce mai apropiat de certitudine. 

Pe lângă faptul că are o formă logică, potrivit lui V. Stancovici cunoaşterea 
ştiinţifică are şi un fundament logic, şi anume principiul identității (acesta 
întemeiază cunoaşterea în genere, dar în special pe cea ştiinţifică şi matematică). 
Problemele legate de fundarea logică a ştiinţelor se nasc în urma unei analize 
istorice asupra inducției şi deducției (de exemplu la aristotelicieni, Bacon, logica 
matematică). Astfel, inducția şi deducţia se unesc în receptarea de informație care, 
potrivit lui Stancovici este un act logic, din vreme ce informația este primită sub 
forma principiului identității (mai precis informaţia arată ce este obiectul, esența 
lui), şi în urma acestei receptări obiectul capătă semnificaţie. Ulterior, în procesul 
cunoaşterii, inducția şi deducția se separă ca operaţii logice diferite şi prin 
intermediul lor, semnificaţiile obiectelor sunt generalizate, sau raportate unele la 
altele în relații cauzale, sub forma legilor ştiinţifice. 

Logica ştiinţei şi filosofia logicii 
la Crizantema Joja 


Ştefan-Dominic GEORGESCU 


4.1. Date biografice 


Crizantema Joja s-a născut la Chişinău la 10 iunie 1924; părinții au fost 
profesori de liceu. A urmat doi ani cursul primar la şcoala de pe lângă liceul 
„General Berthelot“, (în limba franceză). A absolvit liceul teoretic de fete din 
Bacău în 1942, cu menţiunea „premiantă de onoare“ deoarece a obținut premiul 
întâi în toţi cei opt ani de studiu. În acelaşi an a trecut examenul de bacalaureat. 
Studiile universitare le-a urmat mai întâi la lași (1942-1944) la Facultatea de litere 
şi filosofie — secţia filosofie, având profesori pe Dan Bădărău, N. Bagdasar, 
V. Pavelcu, Ştefan Bârsănescu, Al. Claudian. În aceşti doi ani a urmat şi Facultatea 
de Ştiinţe — secţia Matematică. În 1944 s-a transferat la Universitatea din Bucureşti 
Şi şi-a continuat studiile de filosofie sub îndrumarea lui Mircea Florian. A avut, de 
asemenea, profesori pe Mihai Ralea, Tudor Vianu, Dimitrie Gusti, Gh. Zapan. În 
1946 a absolvit examenul de licență cu teza despre: Intuiționismul lui Edmond Le 
Roy, obţinând menţiunea „magna cum laude“. Începând cu 1948 a lucrat ca 
bibliotecar la Institutul de Istorie al Academiei Române, iar din 1949 ca asistent la 
nou înființata secţie de Filosofie (director Mihai Ralea) a acestui institut. Primii 
paşi în cercetare i-a făcut în cadrul colectivului pentru redactarea unui Vocabular 
filosofic sub îndrumarea lui Tudor Vianu. După înființarea Institutului de Filosofie 
al Academiei Române (1953) este încadrată, în 1954, ca cercetător științific 
principal. Traduce în limba română şi publică Discursul asupra metodei al lui 
Descartes (Editura Ştiinţifică, 1957). În această perioadă, semnează în revistele şi 
colecţiile Institutului de Filosofie o serie de studii şi monografii pe teme din istoria 
şi filosofia ştiinţei în România. În 1959 se căsătoreşte cu Athanase Joja. În 1960 
este laureată a premiului Nicolae Bălcescu al Academiei Române. În 1962, în urma 
participării la cel dea al XI-lea Congres Internaţional de Istoria Ştiinţei (Ithaco — 
Philaderphia, S.U.A) este aleasă membră a Societăţii de Istoria Ştiinţei din S.U.A. 

În 1967 se transferă la Centrul de Logică al Academiei Române unde ocupă, prin 
concurs, funcţia de şef de sector la Teoria logică. În 1969, susține la Universitatea 
din Paris-Sorbona teza: Le probleme de la realité dans la philosophie des sciences 
contemporaines, obţinând titlul de doctor în filosofie cu mențiunea „tres 
honorable“. Juriul a fost format din: René Poirier, membru al Institutului Franței — 
preşedinte, şi profesorii: Suzanne Bachelard şi Roger Martin. Lucrarea a fost depu- 
să şi este înregistrată la Bibliotheque de la Sorbonne, secţia Theses de doctorat. În 
1970 este numită membră a Asociaţiei Internaţionale a Doctorilor de la Sorbona. În 
1971 face parte din Comitetul de organizare al celui de al IV-lea Congres 
Internațional de Logică, Metodologie şi Filosofia Științei de la Bucureşti. În 
atmosfera atât de stimulatoare şi propice creației ştiinţifice de la Centrul de Logică, 
semnează studii şi monografii în limba română în colecția Probleme de logică 
(fondată de Athanase Joja în 1968), precum şi în limba franceză în „Analele 
Universităţii din «C. I. Parhon» Bucureşti, seria Acta Logica“ (1958-1973), în 
„Revue Roumaine des Sciences Sociales, serie de Philosophie et logique“, precum 
şi în „Travaux du Comite Roumain d'Histoire et de Philosophie des Sciences, série 
Noesis“ (1973 până în prezent). În urma desființării Centrului de Logică în 1975, 
Crizantema Joja revine la Institutul de Filosofie, unde este membru al Consiliului 
ştiinţific şi conduce colectivul de logică. Îşi valorifică rezultatele cercetării în 
publicațiile mai sus menţionate. Participă cu comunicări publicate în lucrările 
congreselor şi colocviilor respective sau în revistele de specialitate. În 1990 obţine, 
prin concurs, titlul de cercetător principal gradul I. În 1991 se retrage din Institut. 
Desfăşoară, în continuare, activitate ştiinţifică şi publicistică fiind, în prezent, 
coodonator la Probleme de logică şi redactor şef la publicaţia „Noesis“. 

Problematica abordată de Crizantema Joja se încadrează în două ramuri ale 
logicii afirmate pe plan mondial şi ultimele decenii ale secolului al XX-lea: 
a) logica ştiinţei şi b) filosofia logicii. 


4.2. Logica ştiinţei 


Încercarea de a defini obiectul logicii şi al filosofiei ştiinţei şi de a situa 
problematica lor în raport cu sistemul disciplinelor filosofice tradiționale o determină 
pe autoare să distingă două planuri de afirmare ale acestor domenii: pe de o parte 
logica ştiinţei ca teorie a fundamentelor (în sensul de principii, de adevăruri prime), 
pe de altă parte filosofia ştiinţei ca teorie generală a realului-obiectiv. Prima direcţie 
trimite către metodologie, epistemologie şi logică, cea de a doua către ontologie. Dacă 
la început de secol — remarcă autoarea — A. Lalande considera metodologia ca pe un 
studiu a posteriori al metodelor ştiinţifice, complexitatea crescândă şi raționamentul 
tot mai nuanțat al căilor şi procedeelor de cercetare determină interferența continuă 
dintre planurile: metodologic şi logic. Astfel filosofia ştiinţei de la sfârşit de secol 
implică o logică aplicată: logica ştiinţei. Crizantema Joja meditează asupra jocului 


504 Reprezentanţi ai logicii româneşti în perioada contemporană 


dialectic dintre aceste trei planuri ale gândirii propunându-şi şi o analiză critică a 
principiilor, conceptelor şi interferenţelor logice în orizontul unei raționalități din ce 
în ce mai suple şi integratoare. Iar în tratarea direcției ontologice a filosofiei ştiinţei 
autoarea pomeşte de la premisele aristotelice cu privire la unitatea realului şi la 
relațiile dintre obiecte, gândirea abstractă, capabilă de a detaşa sola cogitatione 
proprietăți şi relații făcându-le să devină inteligibile devine, la rândul ei, obiect de 
studiu. Gândirea reproduce conceptual, prin propriile sale forme, realitatea, iar logica 
este, direct, analiza acestor forme şi indirect, analiza formelor celor mai generale ale 
realității însăşi (Studii de filosofia științei, p. 13). De aici, rolul abstracției şi al 
formalismului matematic în filosofia ştiinţelor contemporane. Autoarea analizează 
câteva concepte fundamentale fie clasice, fie impuse de ştiinţa secolului al XX-lea. 
Începând cu teza de doctorat în care tratează istoric, dar şi sistematic conceptul de 
realitate şi continuând cu o serie de comunicări la congrese sau cu studii aparte, 
Crizantema Joja studiază şi atât concepte de ordin ontologic: fiinţă, natură, structură, 
precum şi de ordin logico-metodologic: model, abstracție, raționalitate, adevăr, proba- 
bilitate. Remarcăm, de asemenea, preocupările de a redefini tipuri de raționamente 
clasice: deducția, demonstraţia, analogia sau de a evidenția rolul euristic al inducției. 
Două studii de sinteză referitoare la statutul logicii ştiinţei contemporane au apărut în 
colecția Probleme de logică: Fundamentele logicii cercetării (vol. V, 1973) şi 
Orientări raționaliste în logica științei (vol. VII, 1983). 

Autoarea încearcă să schiţeze câteva trăsături ale unei logici a ştiinţelor 
umane. În studiile; Structuri şi modele în ştiinţele umane (Sensul ideologic...), Gân- 
direa formală şi interpretare în istorie (Probleme de logică, vol. IX), Timp şi istori- 
citate în logica ştiinţelor umane (Probleme de logică, vol. X) şi Sources Kantiennes 
de l'apriorisme contemporain, I L'apriorisme de Georg Simmel et la sociologie de la 
connaissence de Raymond Boudon (,„Noesis**, XXI) sunt analizate concepte specifice 
acestui domeniu. Se ştie că punctul de pornire în acest sens a fost capacitatea de înțe- 
legere, „comprehensiunea din interior“ teoretizată de Dilthey în secolul al XIX-lea, 
acea metodă de o relevare infinită, bogata realitate a spiritului care este hermeneutica. 
Autoarea susține că în ultimele decenii al secolului al XX-lea contribuţia filosofiei 
franceze la construirea unei logic a ştiinţelor umane a fost decisivă. Una dintre 
formele cele mai elaborate ale acestei discipline este propusă de Giller Gaston 
Granges care consideră ca pe o logică a structurilor şi a modelelor. Recunoscând 
valoarea metodologică generală a modelelor formale folosite în ştiinţele naturii, 
Granges are meritul de a fi intuit şi de a fi aplicat şi modelele henneneutice, proprii 
umanului. În aceste modele intervine atât dimensiunea istorică a trăirii umane cât şi 
tensiunea dintre unicitatea evenimentelor şi caracterul relațional al structurii. Autoarea 
evidenţiază şi contribuţia lui Paul Ricoeur. O primă fază în evoluţia concepții acestui 
remarcabil gânditor este cea feromenologică în care interpretarea este dominată de 
conştiinţa eu-lui de relația strânsă între subiect şi text. Un pas decisiv este acela care 
priveşte interpretarea ca fiind coextensivă cu tradiția istorică prin intermediul 
textului, cunoaşterea dobândind astfel un plus de obiectivitate. În ultimă instanță, 
semnificația textului trimite la semnificaţia ființei. Hermeneutică îşi atestă vocația 
ontologică. Sunt menționate aspecte ale dezbaterilor asupra caracterului procesual al 

adevărului istoric precum şi asupra complexității modelelor narative, acele lungi 
secvenţe de enunțuri situate diacronic care formează împreună tabloul trecutului. 


4.3. Filosofia logicii 


Într-o serie de studii consacrate filosofiei logicii, Crizantema Joja 
abordează teoria abstracției, problema semnificației şi teza vocației ontologice a 
Semanticii moderne (Probleme de logică, vol. VII şi VIII). Un accent deosebit este 
pus asupra reactualizării problemei universalelor în principalele curente din teoria 
fundamentelor matematicii. În: Semantică nominalistă şi semantică platoniciană 
(Probleme de logică, vol. VIII) este relevat atât elementul lingvistic discursiv şi 
deductiv cât şi elementul intuitiv, constructiv al gândirii logice. Evocând tradiţia, 
autoarea surprinde în Conceptul lui Abelard şi teoria modernă a abstracției (Pro- 
bleme de logică, vol. IV) atât tendințe nominaliste cât şi elemente premergătoare 
intuiționismului contemporan. Sinteza acestor orientări este prezentată în comu- 
nicarea susținută la Congresul de logică de la Bucureşti (1971); Noezique de la 
signification et de la constructivite („Acta Logica“, vol. XIV). Autoarea insistă 
asupra distincţiei dintre gândire discursivă cognito abstraction şi gândirea intuitivă 
cognito intuition, intelecția prin excelență subliniind că în filosofia contemporană a 
logicii şi matematicii E. W. Beth este cel care a promovat teza interacțiunii dintre 
elementul lingvistic (semantica) şi cel intuitiv (constructiv). La conferinţa dintre 
aceste două orientări autoarea întrevede un nou conceptualism care ţine echilibrul 
între nominalism şi platonism. Se profilează astfel o noerică a abstracției şi a 
constructivităţii care răspunde în mod suplu şi nuanțat problematicii mereu 
reînnoite a filosofiei perene 


4.4. Logica şi filosofia limbajului 


Un ciclu de studii, fie apărute, fie în curs de elaborare sau de publicare, 
tratează despre problema atât de actuală a filosofiei şi logicii limbajului natural. 
După o introducere teoretică: Meralogica şi filosofia limbajului (Sensul ideolo- 
gic...) urmează: Gramatica filosofică raţionalistă (Chomsky) despre aspectul 
creator al limbajului natural în valori volum precum şi: Hermeneutica şi teoria 
valorii. Urmează cronologic: Ludwig Wittgenstein şi filosofia contemporană a 
limbajului în: Orientări contemporane în filosofia logicii şi Actul integral de 
discurs (Probleme de logică, vol. XI). La acestea se adaugă manuscrisul dactilo- 
grafiat: Logica şi fenomenologia limbajului. Se tinde astfel către o monografie 

asupra acestei problematici care domină filosofia contemporană. Autoarea anali- 
zează teza valoroasă a lui Chomsky cu privire la aspectul creator al limbajului 
natural, distincția între structurile profunde şi structurile de suprafață. Filosofia 
limbajului se caracterizează astfel printr-o viziune pe verticală, printr-o apropiere 
progresivă dintre realitate, gândire şi limbaj, explorând straturi considerate până 
atunci insondabile (apriorice, antijudicative) din care emerg procesele logico- 
lingvistice. Aceeaşi viziune pe verticală şi la Wittgenstein. O tendință către unitate 
domină logica şi filosofia limbajului. 

| Logică dialectică şi istoria logicii 
“polivalente la Niels Offenberger 


Alexandru SURDU 


5.1. Date biografice 


Niels Offenberger s-a născut la Braşov, la 9 martie 1930. Absolvent al 
Facultății de Filosofie a Universităţii „C. I. Parhon“ din Bucureşti (1952), a fost 
repartizat la Institutul de filosofie al Academiei Române, unde a funcţionat ca 
cercetător până în anul 1963. În această perioadă a fost şi asistent universitar la 
Catedra de logică a Facultăţii de Filosofie. Din 1963 până în 1969 a fost 
cercetător la Centrul de Logică al Academiei Române (cercetător principal din 
1965). Bursă de specializare în Polonia (1967). A obţinut doctoratul în filosofie 
(1969) cu teza despre Adevărul şi implicaţia în silogistica aristotelică. Între 
1969-1971 a fost bursier al Fundaţiei „Humboldt“. Din 1971 până în 1981 a fost 
colaborator ştiinţific la Leibniz-Forschungstelle din Münster. Bursier la 
Deutsche  Forschungs-Gemeinschaft (1981-1983). Colaborator ştiinţific la 
Seminarul de Ffilosofie al Universităţii din Münster şi al Facultăţii de Ştiinţe 
sociale a Universităţii din Karlsruhe. Coordonator al colecţiei de volume Zur 
modernen Deutung der Aristotelischen Logik a Editurii Georg Olms din 
Hildesheim. Membru de onoare al Institutului de Filosofie al Academiei 
Române (2000). Membru fondator al unor Societăţi Filosofice din Argentina 
(1992) şi Ungaria (1993), secretar general al Societăţii Germano-Române de 
Filosofie (din 2000). 

5.2. Contribuţii în domeniul logicii dialectice şi 
istoria logicii 


În prima perioadă a activităţii sale, s-a ocupat cu studiul problemelor de 
logică dialectică, reprezentativă în acest sens fiind lucrarea Unele principii ale 
clasificării dialectice a judecăților (1960). Se porneşte de la dificultățile de inter- 
pretare, cu mijloacele logicii clasice, ale procesualității obiectelor şi fenomenelor 
care intră în sfera de interes a ştiinţelor contemporane ale naturii şi societăţii, ceea 
ce determină încercările de transpunere dialectică a acestora. Una dintre probleme 
este referitoare la clasificarea dialectică a judecăților, care se face în funcție de 
caracterul reflectoriu al acestora. Sunt prezentate pe scurt concepțiile lui Aristotel, 
Kant şi Hegel, menţionându-se limitele lor, materialist-nedialectice şi idealist- 
dialectice. Primele nu sunt adecvate procesualității, ultimele instituie o proce- 
sualitate fictivă, datorată formelor ideale şi nu structurilor materiale. Or, caracterul 
contradictoriu al formelor logice se explică prin capacitatea gândirii de a reflecta 
contradicţiile realității obiective şi nu invers. Dacă logica formală are ca principală 
caracteristică noncontradicția şi caută să surprindă erorile gândirii incorecte, logica 
dialectică va cerceta legile potrivit cărora gândirea reflectă contradicţiile obiective 
şi va dezvălui natura dialectică a diferitelor forme logice, mai piecis structura 
dialectică a formelor gândirii. 

La nivel judicativ, consideră autorul, principalul cuplu categorial este acela 
al individualului şi al generalului. El reprezintă o concretizare a raportului formal 
S-P din logica tradiţională. În logica dialectică, clasificarea judecăților porneşte de 
la acest raport categorial, contradictoriu, care ar reprezenta formularea judecății 
afirmative de existență. O judecată este superioară alteia dacă aduce un spor de 
cunoaştere față de ea. Judecăţile de existență se vor dovedi inferioare celor 
reflexive, cele reflexive celor de necesitate, iar acestea din urmă celor conceptuale. 
Este evident, se consideră, că forma: „individualul este general“ — forma catego- 
rială a judecății de existenţă, este inferioară judecății: „individualul, deoarece are 
însuşirile a, b, c, speciale, este corespunzător legităţii sale obiective“ — judecată 
apodictică de concept. 

Pornind de la distincţiile aristotelice, la nivel silogistic, dintre falsul total şi 
falsul parțial (Bemerkungen zur Frage der Wahrheit in der Ersten Analytiken, 
1964), Niels Offenberger, după numeroase studii, elaborează monografia Zur Vor- 
geschichte der mehrwertigen Logik in der Antike (1990), tradusă în limba română 
(Contribuţii la preistoria logicii polivalente în antichitate, 1993). 

Niels Offenberger, în ciuda faptului că începuturile logicii polivalente sunt 
legate de anul 1920, când J. Łukasiewicz publică o lucrare asupra logicii trivalente, 
consideră că există elemente de logică polivalentă chiar în filosofia prearistotelică. 
La Parmenide ar fi vorba de două căi ale adevărului: opinia muritorilor şi convin- 
gerea adevărată, ambele fiind diferite de fals. Empedocles distinge adevărul 
înțelepciunii de adevărul simțurilor, iar la Platon apar consideraţii despre adevărul 

absolut al ştiinţei şi opinia adevărată. Diferenţieri de genul acesta apar frecvent şi la 
Aristotel, dar în contextul modalităţilor de a demonstra, la nivel silogistic, 
decurgerea adevărului din fals, mai precis decurgerea cu necesitate a unei concluzii 
adevărate din premise false (cel puţin una falsă). Aristotel distinge două tipuri de 
adevăr: adevărul total şi adevărul parţial. Distincţiile nu sunt operative decât la 
nivel silogistic, din această cauză autorul pune în discuție problema clasificării 
valorilor de adevăr în fundamentale şi deduse, la Aristotel fiind vorba de două 
valori fundamentale şi patru valori deduse. La aceasta, bazându-se pe texte 
aristotelice, autorul adaugă şi distincţia dintre judecăţile particulare obişnuite şi 
judecăţile strict particulare (afirmative şi negative). În felul acesta se obţine, în 
locul „pătratului logic“, un hexagon logic, în care apar relaţii diferite de cele 
clasice, cum sunt: cvasicontradicţia, subcontrarietatea asimetrică, subcontrarietatea 
nemijlocită ş.a. 

În continuarea acestor cercetări, cu referință directă la textele aristotelice 
din Analiticile prime, Il, pp. 2—4, în care discuţia se referă în special la falsitatea 
premiselor, Niels Offenberger, în lucrarea Über die Notwendigkeit der Trichoto- 
misierung der Falschheit (2000), consideră că falsul, în contextul silogisticii lui 
Aristotel, trebuie să aibă o triplă semnificație: falsul simplu (haplos), falsul total 
(hole) şi falsul parţial (epi ti), fără de care nu poate fi rezolvată decurgerea cu 
necesitate a adevărului din fals. Pe de altă parte, falsul simplu, la rândul său, poate 
fi împărțit în trei tipuri de fals, dacă se ține cont şi de judecăţile strict particulare. 
Primul ar fi falsul universal. Dacă universala negativă este adevărată, toate 
celelalte afinmative sunt false; dacă universala afirmativă este adevărată, toate 
celelalte negative sunt false. Falsul parţial se dovedeşte că are, în acest context, 
două accepții: una datorată prezentării întregului ca parte (via totum pro parte), de 
exemplu: „Numai unii oameni sunt muritori“ este parțial falsă față de „Toţi 
oamenii sunt muritori“; alta datorită prezentării părții ca întreg (via pars pro toto), 
de exemplu: „Toţi oamenii sunt grei“ este parţial falsă față de „Numai unii oameni 
sunt grei“. Ceea ce presupune implicit şi consideraţiuni analoge în legătură cu 
semnificaţiile adevărului. 

. Logică tradiţională, simbolică, 
- dialectico-speculativă şi istoria logicii 
la Alexandru Surdu 


Viorel lulian TANASE 


6.1. Date biografice 


Alexandru Surdu s-a născut la 24 februarie 1938 la Braşov. A terminat 
liceul „Andrei Şaguna“ din Brașov (1955). La îndemnul lui Niels Offenberger 
(asistent pe atunci la catedra de logică) a urmat cursurile Facultăţii de Filosofie a 
Universităţii din Bucureşti (1958-1963). A fost conducătorul Cercului ştiinţific de 
logică al Facultăţii de Filosofie, în cadrul căreia a prezentat referate şi comunicări 
pe teme de logică tradițională, istoria logicii şi logică dialectică, sub îndrumarea lui 
Radu Stoichiţă, Mircea Constantinescu și Niels Offenberger. Lucrarea sa de 
diplomă, Dialectica abstracției (notată cu 10), i-a facilitat repartiţia la Institutul de 
Filosofie al Academiei Române (1963). Aici a elaborat primele lucrări sub con- 
ducerea lui Henri Wald şi Dan Bădărău. 

În 1964 a obţinut transferul la Centrul de Logică al Academiei Române, 
condus de acad. Athanase Joja, preşedinte (1959-1963) şi vicepreşedinte (1966-1972) 
al Academiei Române. Aici a lucrat ca cercetător la sectorul de logică clasică şi istoria 
logicii sub îndrumarea lui Aram M. Frenkian, Dan Bădărău şi Constantin Noica. În 
colaborare cu Niels Offenberger a publicat primele două lucrări de interpretare 
modernă a silogisticii aristotelice (1964 şi 1965). A studiat greaca veche şi latina 
(1965-1966) cu Nicolae Ştefănescu, fost profesor la Seminariile Central şi „Nifon 
Mitropolitul“ din Bucureşti. A participat (1967-1969) la Seminarul „Nae Ionescu“, 
organizat de către Constantin Noica, Virgil Bogdan şi Constantin Floru, în legătură cu 
traducerile româneşti din Kant şi Hegel. A publicat, împreună cu C. Floru, traducerile 
lui Titu Maiorescu din filosofia clasică germană (în „Ramuri“, nr. 2-11, 1969), iar 
împreună cu C. Noica traducerea lui Mihai Eminescu din Critica rațiunii pure a lui 
Kant (Editura Univers, 1975). În continuarea investigaţiilor întreprinse atunci, cu 
sprijinul lui C. Noica şi C. Floru, a editat în colaborare cu Grigore T. Pop, Prelegerile 
de filosofie ale lui Titu Maiorescu (Craiova, 1980); a tradus, împreună cu 

V. D. Zamfirescu, Critica facultății de judecare a lui Kant; a tradus Logica generală a 
lui Kant (1985), a editat Scrierile de logică ale lui Titu Maiorescu (1988) şi a tradus 
din germană teza de doctorat a lui Nae Ionescu, publicată abia în 1993, în Nae 
Ionescu, Neliniştea metafizică (Editura Fundaţiei Culturale Române); a îngrijit ediția 
Titu Maiorescu, Opere filosofice (2005). 

În cadrul unei burse de specializare în logică simbolică şi fundamentele 
ştiinţelor (1969-1970), la Universitatea din Amsterdam a colaborat cu profesorii 
A. Heyting şi B. van Rootselaar, elaborând ulterior lucrările Elemente de logică 
intuiționistă (1976) şi Neointuiționismul (1977). 

În 1971 publică teza de doctorat Logica clasică şi logica matematică, 
condusă inițial de Ath. Joja şi susținută cu profesorul lon Didilescu în 1976. 

Nefiind membru al Partidului Comunist, a fost exclus din cercetare (1975) 
şi repartizat la Serviciul de informare şi Documentare al Bibliotecii Centrale 
Universitare din Bucureşti (1975-1979). Aici a elaborat lucrări de informare şi 
documentare în sociologia şi filosofia contemporană, colaborând cu profesorul 
Alexandru Boboc şi a făcut cercetări bibliografice referitoare la literatura germană 
din România şi la Istoria războiului de Independenţă. 

În anul 1979 obţine, cu sprijinul profesorului Tudor Bugnariu, transferul la 
Institutul de Cercetări Pedagogice şi Psihologice al Ministerului Învățământului. 
Aici elaborează lucrări în domeniul psihologiei gândirii, al creativității şi al iniţierii 
elevilor şi studenților în activitatea de cercetare ştiinţifică. A participat la 
organizarea cercurilor ştiinţifice din şapte judeţe, la organizarea sesiunilor anuale, 
judeţene şi naţionale de referate şi comunicări ştiinţifice ale elevilor (1979-1982) şi 
la elaborarea Îndrumătorului pentru elevi în activitatea de cercetare ştiinţifică 
(1980). În cadrul temei Modele de integrare a cercetării ştiinţifice şi productive a 
studentilor în vederea profesionalizării ca ingineri a efectuat cercetări şi experi- 
mente la Institutele Politehnice din Bucureşti, Braşov, Sibiu şi Craiova. 

După desființarea (în 1962) a Institutului de Cercetări Pedagogice şi 
Psihologice i-a fost interzis dreptul de a mai lucra în cercetare şi învățământul 
superior (până în 1990). A funcţionat ca bibliotecar la Biblioteca Facultăţii de 
Medicină Veterinară a Institutului Agronomic din Bucureşti (1982-1984), în cadrul 
căreia s-a ocupat cu traducerea studiilor de medicină veterinară din reviste 
germane, engleze, franceze şi italiene. 

Cu sprijinul scriitorilor lon Lăncrănjan şi Alexandru Oprea obține trans- 
ferul la Muzeul Literaturii Române din Bucureşti (1985). Aici lucrează în colec- 
tivul de cercetare a operei lui Mihai Eminescu, ocupându-se cu descifrarea şi 
traducerea, în colaborare cu Gherasim Pintea, a textelor germane ale poetului, pe 
care le publică în revistele „Manuscriptum“, „Astra“, „Luceafărul“. A colaborat la 
editarea volumelor X, XV, XVI din Opera lui Mihai Eminescu. 

Cu sprijinul profesorului Gheorghe Al. Cazan, obţine transferul (1988) ca 
redactor la „Revista de filosofie“. Aici, în afara activității redacționale, publică 
studii de logică, filosofie generală, istoria filosofiei, filosofia artei, recenzii şi opinii 
despre cărțile apărute (1988-1990). În 1990 obţine postul de redactor-şef al 
„Revistei de filosofie“ şi „Revue roumaine de philosophie“ ale Academiei Române 
(1990-1999). 

A fost ales membru corespondent (1992) şi titular (1993) al Academiei 
Române, vicepreşedinte coordonator (1992) şi preşedinte (din 1993) al Secţiei de 
Filosofie, Teologie, Psihologie şi Pedagogie a Academiei Române. 

Reobţine prin concurs (1992) postul de cercetător la Institutul de Filosofie 
al Academiei Române. Este numit director al Institutului de Filosofie (1997) şi al 
Institutului de Filosofie şi Psihologie „Constantin Rădulescu-Motru“ (din 2002). 
Din 1992 a fost suplinitor, conferenţiar (1993) şi profesor (1995) la Facultatea de 
Filosofie a Universității din Bucureşti, unde predă cursuri de filosofie modernă, 
contemporană şi românească. Are funcţia de bază (din 1999) la Facultatea de 
Psihologie a Universităţii „Titu Maiorescu“ din Bucureşti, unde predă cursurile de 
Istoria psihologiei şi Psiholingvistică. 

Din 1992 este preşedintele Despărțământului Central Braşov al Asocia- 
țiunii Transilvane pentru Literatura Română şi Cultura Poporului Român Astra; 
director al revistei „Astra“ şi director onorific al revistei „Dacia“ din Braşov. Este 
preşedinte din partea română al Societăţii german o-române de filosofie (din 2000) 
şi preşedintele onorific al Fundaţiei „Dacia“ din Braşov (din 2003). 

A publicat peste 500 de lucrări (până în 2004), dintre care 14 cărți de autor. 
În 1975 a obținut Premiul Academiei Române „Vasile Conta“ şi în 1996 Premiul 
„Octav Şuluţiu“ al Uniunii Scriitorilor. Este membru corespondent al Centrului 
Superior de Logică şi Ştiinţe Comparate din Bologna (1972), membru al Aca- 
demiei de Cibernetică din Lugano (1980), membru al Academiei Oamenilor de 
Ştiinţă din România, membru al Uniunii Scriitorilor, filiala Braşov. 


6.2. Caracterizarea concepţiei general-filosofice 


Alexandru Surdu este adeptul unei concepții filosofice dialectico- 
speculative, ale cărei coordonate istorico-sistematice se găsesc în lucrarea Gân- 
direa speculativă (2000) şi ale cărei aplicaţii în filosofia artelor clasice au fost 
expuse în Pentamorfoza artei (1993). Autorul porneşte investigația istorică de la 
primii gânditori greci, considerând că transcendența, care prezenta interes pentru 
aceştia, îi determina să gândească dialectico-speculativ. Elementele gândirii 
speculative binare se găsesc la pitagoreici, iar cele triadice la Heraclit. La eleaţi se 
conturează elementele supercategoriale ale Subsistenţei: Unul, Totul, Infinitul, 
Etemitatea, Absolutul, care au un regim logic aparte; ele nemaiputându-se enunța 
ca predicate, au caracteristici ontologice şi o raportare a lor specifică (Aurologiile 
transcendentei, 2004). Pe baza unor investigaţii asupra logicii lui Platon, Al. Surdu 
face distincţia dintre antitetică, referitoare la opoziţiile existenţiale, dialectică, 
referitoare la contradicţiile propoziţionale şi antiologie, referitoare la contrarietatea 
categoriilor. În felul acesta obține o nuanţare a conceptului de dialectică şi o 
delimitare a dialecticii speculative ca disciplină a raporturilor intercategoriale. 
Urmărind principalele orientări dialectico-speculative din filosofia clasică germană, 

Al. Surdu cercetează distincția dintre intelect, rațiune şi speculațiune ca facultăți 
ale gândirii şi, în mod special, carenţele dialecticii speculative triadice. Domeniul 
tradițional de referință al dialecticii speculative este legat de Subsistenţă şi 
Transcendenţă, de zonele în care nu se mai poate opera coerent cu mijloacele 
gândirii intelective şi raționale. Departe de a fi ignorate, aceste domenii se dove- 
desc de mare interes actual în filosofie, teologie, matematici, fizică, astronomie, 
psihologie şi parapsihologie, ceea ce necesită perfecționarea instrumentului 
dialectico-speculativ de investigație. Cu numeroase referințe din domeniul filoso- 
fiei, al ştiinţelor şi al artelor, Al. Surdu studiază variantele binare, triadice, tetradice 
şi pentadice ale dialecticii speculative, considerând că dialectica pentadică este 
maximală şi capabilă de a include, păstrându-le specificul, dialecticile cu mai 
puține componente. Se fac referințe la aspectele logice, psihologice şi lingvistice 
ale gândirii speculative, pe baza cărora por fi alcătuite sisteme filosofice 
categoriale, dialectico-speculative şi, în mod special, ceea ce Al. Surdu numeşte 
„filosofia pentadică“, respectiv „sistemul filosofic pentadic al gândirii speculative“. 


6.3. Principalele lucrări de logică 


Alexandru Surdu a publicat numeroase lucrări, în toate domeniile logicii: 
logica tradițională, istoria logicii clasice, logica simbolică şi logica dialectică, 
metodologie. Unele în studii speciale, altele în lucrări monografice; cele mai im- 
portante sunt: Logică clasică şi logică matematică (1971), Elemente de logică 
intuiționistă (1976), Neointuiţionismul (1977); Actualitatea relaţiei gândire-limbaj. 
Teoria formelor prejudicative (1989); Contribuţii româneşti în domeniul logicii în 
secolul XX (1999), Gândirea speculativă (2000). 


6.4. Analiza lucrărilor 


6.4.1. Probleme generale 


Într-o lucrare programatică, Consideration sur la probleme d'une logique 
integrale (1966), Al. Surdu găseşte justificarea controverselor, la modă pe vremea 
aceea, dintre logicienii tradiționali, cei modemişti (de orientare logico-matematică) 
şi reprezentanţii logicii dialectice, în adoptarea de către aceştia a unei „poziții de 
moment“, în care una dintre aceste orientări este predominantă. Absolutizată, 
orientarea dominantă presupune implicit infirmarea celorlalte. „Poziţia istorico- 
dogmatică“ o completează pe cea de moment, cu infirmarea şi a altor orientări din 

trecut, care ar trebui excluse din istoria logicii. Bazându-se tot pe istoria logicii, 
Al. Surdu constată că astfel de absolutizări şi excluderi s-au făcut frecvent, pentru a 
se reveni apoi, în cadrul unor concepții integratoare, la revalorificarea lor. Acesta 
este şi cazul „logicii integrale“ pe care o propune autorul în vederea concilierii 
orientărilor actuale, fără absolutizări şi fără excluderi. 

Problema este reluată şi aprofundată în lucrarea Logică clasică şi logică 
matematică (1971). Sunt prezentate obiecțiile logicienilor moderni față de logica 
clasică. În primul rând, faptul că nu studiază formațiunile predilecte ale logicii 
matematice, cele funcționale, relaționale şi operaţionale. Acestea sunt formaţiuni 
diferite de cele clasice (noţiune, judecată, raționament). Dar reprezentanții logicii 
matematice consideră că singura logică acceptabilă este cea modernă, logica tradi- 
țională fiind o perioadă barbară din istoria logicii. Autorul se referă şi la poziţia 
logicienilor clasici față de logica matematică, despre care consideră că se ocupă cu 
formaţiuni matematice străine de logică, iar investigațiile logicienilor modemi 
produc simplificări barbare ale logicii tradiționale. Găsind o anumită simetrie a 
învinuirilor reciproce (clasice şi matematice, la care s-ar putea adăuga şi cele dia- 
lectico-speculative, față de primele două), autorul consideră că este necesară stu- 
dierea separată a celor două tipuri de formațiuni logice care, principial, dacă se 
dovedesc deosebite, înseamnă că nu pot fi înlocuite unele cu celelalte. Teoria for- 
melor logico-clasice se bazează, la Al. Surdu, pe distincţia dintre formă, structură 
şi expresie lingvistică a noțiunii, judecății şi raționamentului (silogismului) şi pe 
distincţia dintre Obiectul şi Metoda teoriei logice. La nivel noţional se dovedeşte că 
forma (ca generalitate şi posibilitate) nu poate fi abordată decât prin Metoda 
clasică, ce presupune elemente de tip gnoseologic şi psihologic, legate de 
reflectarea esenței lucrurilor şi nu a lucrurilor ca atare. Structura noţiunii este tot de 
natură noţională şi este redată prin definiție (gen proxim + diferență specifică). 
Definiţia a fost interpretată uneori prin Metoda logico-matematică relațională (ca 
egalitate sau identitate), ceea ce a condus însă la apariția paradoxelor logico-mate- 
matice. Acestea sunt caracterizate drept contradicții între Metoda logico-mate- 
matică şi Obiectul logico-clasic. Interpretarea corectă a definiției (logico-clasic) 
conduce la evitarea paradoxelor. La nivelul expresiei lingvistice, Al. Surdu distinge 
rostirea (cuvântul articulat ca expresie a noțiunii), denumirea (cuvântul nearticulat, 
ca expresie referitoare la lucruri), şi numele (propriu şi propriu-zis), care se referă 
la un singur lucru. În analogie cu acestea, tratează și despre cuvântul scris (scripția, 
descripţia şi inscripția). Se precizează că, din perspectivă logico-matematică, inte- 
resează raportarea cuvintelor (vorbite sau scrise) la lucruri şi nu la noțiuni 
(gânduri), interesând în mod special descripția şi inscripția (ca semne sau sim- 
boluri). Judecata este tratată, de asemenea, ca formă, ca structură şi ca expresie 
lingvistică. În calitate de formă logică sau formă a gândirii, judecata reprezintă 
posibilitatea combinării noțiunilor în formaţiuni logice afirmative sau negative şi 
adevărate sau false. Structura judicativă reprezintă posibilitatea sintezei a cel puţin 
două noţiuni care să alcătuiască un singur gând afirmativ sau negativ şi adevărat 
sau fals. Dacă judecata ca formă logică este tratată numai în logica tradițională, 
structura judicativă, identificată adesea cu expresia lingvistică a judecății, a sfârşit 

prin a fi interpretată în două feluri: tradițional după o schemă „S-P“ şi logico- 
matematic după o schemă ,„S este în relaţie cu P“. În ambele situaţii se porneşte de 
la expresii judicative şi, în logica occidentală, de la exprimări în limbi flexionare. 
Disputele au şi soluții reducţioniste, ceea ce a condus la diferite transcrieri simbo- 
lice ale structurilor judicative. Al. Surdu insistă însă asupra faptului că propoziţiile 
în genere au două intenționalități: tradițional, de a exprima judecăți şi logico- 
matematic, de a se referi la stările de fapt. În ultima accepție, structura propo- 
zițională coincide cu structura stărilor de fapt. Ceea ce deosebeşte strict domeniul 
logico-clasic de cel logico-matematic şi infinnă corectitudinea transcrierilor 
simbolice ale structurilor judicative. Judecăţile, reduse la expresiile lor lingvistice 
(la propoziţii) şi identificate structural cu stările de fapt, determină o inversare a 
raportului fapt-propoziție. Adevărul şi falsitatea propoziției determinând existența 
sau nonexistența stărilor de fapt. Dacă propoziţia este adevărată, atunci există 
starea de fapt la care se referă, dacă este falsă, nu există. În felul acesta, se ajunge 
la cunoscutele paradoxe, de tipul „mincinosului“, adică se constată că, în anumite 
cazuri, dacă propoziția este adevărată, starea de fapt poate să nu existe şi, dacă este 
falsă, să existe. Evitarea acestor paradoxe se face, după cum arată Al. Surdu, prin 
respectarea criteriului clasic de adevăr al judecăților. Problema este abordată şi la 
nivel silogistic, unde ar trebui să fie distinse de asemenea, forma, structura şi 
expresia lingvistică a silogismului. În caz contrar, prin transcrierea simbolică a 
expresiilor silogistice şi identificarea acestora cu formule logico-matematice 
operaționale (conjuncţia premiselor implică concluzia). Se ajunge şi în acest caz la 
cunoscutele paradoxe ale implicației, aici fiind vorba despre ceea ce Al. Surdu 
numeşte paradoxele conjuncției fată de implicaţie. În cazul silogismelor corecte în 
care cel puţin una dinte premise este falsă iar concluzia adevărată se ajunge, 
introducând conjuncţia între premise şi implicaţia între premise şi concluzie, la 
următoarea situație paradoxală: dacă consecventul (id est concluzia) este cu 
necesitate adevărat, atunci antecedentul (respectiv conjuncția premiselor) trebuie să 
fie adevărat, ‘dar antecedentul este fals (cel puţin una dintre premise este falsă) şi 
totuşi consecventul este cu necesitate adevărat. 

În toate aceste cazuri (la nivel noțional, judicativ şi silogistic) este vorba 
despre o contradicţie între Metoda logico-matematică (operațională) şi Obiectul de 
studiu (clasico-formal). Formele logico-clasice sunt considerate forme subiectiv- 
raționale de reflectare. După o cercetare asemănătoare, pentru surprinderea notelor 
caracteristice ale formelor logico-matematice, din logica relaţiilor obiectuale, 
Al. Surdu conchide că Obiectul logicii matematice îl constituie formele obiectual- 
inteligibile de modelare, iar Metoda este cea relațională. Cele două logici, clasică 
şi matematică, nu se exclud, ci se completează, iar tendințele de a le reduce una la 
cealaltă nu sunt justificate. Una este o logică a rațiunii, cealaltă a intelectului. 
Tangenţele lor se fac vădite numai la nivelul expresiilor lingvistice, având însă o 
altă intenționalitate, dovadă şi faptul că limbajele celor două logici sunt diferite: 
limbajul noțional şi limbajul simbolic care, de asemenea, nu se pot substitui unul 
prin celălalt, numai la nivelul aşa-numitului intelect rațional, care constă în 
aplicarea simbolismului la formele raționale. Aplicaţie corectă cu condiţia de a nu 

identifica cele două tipuri de forme. Aplicațiile corecte ale celor două logici se fac 
la ştiinţe diferite şi în perioade diferite din evoluția acestora. Ştiinţele umaniste şi 
cele biologice, care utilizează limbajul noțional, se bazează pe definiții, diviziuni, 
clasificări etc., care sunt aplicaţii ale logicii clasice; ştiinţele exacte, care utilizează 
limbajul simbolic, relaţional, funcțional şi operațional, se bazează pe aplicaţii ale 
logicii simbolice. În fazele inițiale, de constituire, ca şi în cele finale, de fun- 
damentare, toate ştiinţele apelează la metode clasice de precizare şi definire a con- 
ceptelor. Însă, în fazele de aplicaţii tehnice ale ştiinţelor, prioritatea revine logicii 
matematice. 

Există şi domenii, ca cele peneral-filosofice, sociologice sau istorice, unde 
nu mai sunt suficiente metodele raționale şi intelective, ci se face simțită nevoia 
metodelor dialectico-speculative, care întregesc tabloul unei logici integrale, 
aplicabilă diferențiat la toate domeniile realității. 


6.4.2. Cercetări în domeniul logicii clasice 


Al. Surdu a întreprins cercetări în toate domeniile logicii clasice, 
referitoare la: noţiune, judecată, silogism, ca şi la aplicaţiile acestora, mai ales în 
domeniul psihologiei. 

În lucrarea Trei sensuri ale formei logice „notiune“ în interpretarea logico- 
clasică (1971) sunt dezvoltate ideile din cartea precedentă cu privire la noţiune, 
delimitându-se de orientarea clasică propriu-zisă, ca distinctă de empirismul 
metodologic şi de psihologismul tradițional. Noţiunea este studiată ca determinație 
mentală (noema), ca formă subiectiv rațională (logos) şi ca principiu formal 
(horismos), după care sunt tratate expresiile lingvistice ale noțiunii, cuvintele 
semnificative şi soluția clasico-tradițională a polisemiei (apelându-se la logos şi 
horismos). Prin rostire se înțelege cuvântul cu articol hotărât singular, care 
contribuie la constituirea şi comunicarea noțiunii ca logos. Lipsa articolului hotărât 
singular în anumite limbi (flexionare sau neflexionare) a îngreunat înțelegerea 
rostirii ca expresie a logos-ului, fără alte referințe contextuale sau obiectuale. Ros- 
tirea se spune pe sine, numai denumirea se spune despre altceva, respectiv despre 
obiectele, lucrurile, ființele etc., a căror noțiune (logos) o exprimă rostirea. 
Comprehensiunea este semnificația formală, iar extensiunea semnificația materială 
a denumirii. Sunt analizate in extenso: numele (propriu, circumstanțial şi pro- 
priu-zis), ca şi accepţiile cuvântului scris (scripția, descripția şi inscripția). 

În lucrarea Despre înţelesul şi semnificaţia cuvintelor (1972), problemele 
de mai sus sunt tratate din perspectiva semantică a distincției dintre sens şi simbol, 
cu ample referințe istorice clasico-tradiționale şi logico-matematice. 

Judecata ca principiu formal (1970) reprezintă un studiu referitor la nume- 
roasele controverse, chiar din cadrul logicii clasice, în legătură cu semnificația 
formală a judecății. Ele se datorează în bună parte reducerii judecății fie la scheme 
structurale, fie la aspecte lingvistice. Ambele sunt legate de considerațiuni extra- 
logice: ontologice, gnoseologice, psihologice, lingvistice şi chiar speculative. 

pui md I-ai 

Diversitatea tipurilor de judecăţi nu este însă relevantă formal. Al. Surdu recurge la 
concepția aristotelică a judecății ca formă unitară de gândire (heis logos), ca sinteză 
a gândurilor simple care este afirmativă sau negativă şi adevărată sau falsă. 
Afirmația şi negația, ca şi adevărul sau falsul nu există in re, ci numai in mente. De 
aceea, judecata nu seamănă nici cu stările de fapt la care se referă, nici cu ex- 
presiile lingvistice prin care se exprimă, ceea ce infirmă, din perspectivă clasico- 
aristotelică, căutarea (şi uneori inventarea) unor prototipuri judicative, ca şi 
controversele pe care le determină acceptarea acestora. 

În lucrarea De la signification predicative des relations entre le genre et 
l'espèce (1973), Al. Surdu se referă la predicația directă şi la predicația inversă. El 
distinge individualul de singular şi consideră, în spirit aristotelic, că singularul (de 
ex.: numele propriu) se spune despre (dicitur de) individul Socrate. Relaţia este 
însă prejudicativă. Predicaţia cea mai simplă are ca subiect singularul (nu 
individualul), iar despre acesta se afirmă specia, dar se poate afirma şi genul, care 
se afirmă şi despre specie. Aceasta este, după Al. Surdu, predicaţia directă. Predi- 
cația inversă presupune afirmarea singularului despre specie sau despre gen şi 
respectiv afirmarea speciei despre gen. Predicaţia inversă afirmativă fără cuan- 
tificare este falsă, cea negativă este adevărată. Prin cuantificare pot fi adevărate şi 
predicațiile inverse afirmative: este fals că „omul este grec“; este adevărat că „unii 
oameni sunt greci“. Predicaţia inversă mai are însă şi o semnificație nearistotelică, 
şi anume în cazul genurilor supreme. Acestea sunt şi predicate ultime. Dihotomia 
platonică poate fi un caz de predicaţie inversă. Substanţa, de exemplu, conform lui 
Alexandru din Afrodisias, este inteligibilă şi neinteligibilă. Se constată că, pentru a 
obține o predicaţie inversă adevărată față de un gen suprem, sunt necesare două 
propoziții contradictorii. Alt tip de predicație inversă față de genul suprem nu este 
posibilă. Ea poate fi aplicată însă şi la genurile obişnuite față de specii. „Omul este 
grec“ este falsă, dar „Omul este grec sau non-grec“ este adevărată. Or, astfel de 
judecăţi cu predicaţia inversă nu sunt obişnuite în logica clasică şi au un evident 
caracter dialectic. 

În lucrarea Consideration sur la definition du syllogisme aristoteligue dans 
les Analytica Priora (1971), în vederea aplanării unor controverse referitoare la 
interpretarea clasică şi logico-matematică a silogisticii, Al. Surdu studiază şi la 
nivel silogistic distincția, dovedită operativă la nivel noțional şi judicativ, între 
forma, structura şi expresia lingvistică. Se porneşte de la constatarea că reprezen- 
tanții logicii matematice, nefăcând aceste distincţii, comit, principial, interpretări 
necorespunzătoare silogisticii. Pornind de la expresia lingvistică a unui silogism, se 
ajunge întotdeauna la structura silogistică prin înlocuirea termenilor cu variabile. 
Chiar obişnuita expresie lingvistică a silogismului, în care apare termenul 
„Socrate“, conduce la ceva diferit de structura modului Barbara. Acelaşi lucru este 
valabil şi în legătură cu „reducerea“ silogismelor. Făcând distincția între structura 
silogismului şi expresia sa lingvistică, devine evident faptul că nu expresia 
lingvistică a unui anumit silogism se reduce la expresia lingvistică a unui alt 
silogism, ci numai structura unui mod silogistic se reduce la structura unui alt mod 
silogistic, dintr-o altă figură. Doar întâmplător există cazuri în care nu numai 

structura, ci şi expresia lingvistică a unui silogism poate fi redusă (prin cunoscutele 
operaţii silogistice) la expresia unui alt silogism. Afară de aceasta, modurile 
figurii I pot să conţină şi premise care nu admit conversiunea (cu termeni singulari, 
ca „Socrate“, căci ele nu necesită reducerea la vreo altă figură (structură) 
silogistică. Dar ceea ce ignoră cu totul reprezentanţii logicii matematice este forma 
silogismului, redată prin definiția silogismului, căci structurile silogistice sunt 
corecte numai în măsura în care corespund acestei definiţii (corespondență 
garantată de respectarea unor anumite reguli specifice fiecărei figuri silogistice). 
Al. Surdu se referă in extenso la definiţia aristotelică a silogismului din Analiticile 
prime. El menţionează dificultăţile traducerii ei în limba latină şi în limbile mo- 
derne. Independent de traduceri au apărut însă, chiar din antichitate, dificultăți de 
interpretare; una dintre acestea o constituie interpretările structurale ale definiției, 
care se referă în realitate la forma, nu la structura silogismului. Dovada o consti- 
tuie, ca şi în cazul noţiunii şi al judecății, considerarea silogismului ca logos 
(= formă logică raţională, formă a gândirii). Acesta este genul proxim al silo- 
gismului. Termenul syllogismos înseamnă formă sintetică sau sinteză de forme 
logice (sylloge logon). Or, această sinteză înseamnă, structural, vorbind, împreu- 
narea premiselor şi a concluziei, redată prin symbainei (= a merge împreună, a se 
reuni). Faptul că împreunarea se face în mod necesar (ex anankes) i-a condus pe 
comentatori la formularea structurală a definiţiei, după care concluzia „urmează cu 
necesitate din premise“. Al. Surdu, bazat pe numeroase texte din Analiticile prime, 
dovedeşte că, în cadrul definiţiei silogismului, Chiar interpretată structural, nu 
concluzia urmează cu necesitate din premise, ci silogismul se constituie (formează, 
produce, ginestai, estai) cu necesitate din premise şi concluzie. Aşa se explică, 
după autor, faptul că Aristotel, în primele şapte capitole din Analiticile prime nu 
foloseşte termenul de concluzie (symperasma), căci nu-l interesa producerea 
concluziei din premise, ci alcătuirea (corectă, pe baza regulilor silogistice) a 
silogismului din premise şi concluzie. Nuanţările formale, structurale şi lingvistice 
apar chiar la Aristotel, Al. Surdu comentând şi alte trei tipuri de definiţii ale 
silogismului, din Topica, Respingerile sofistice şi Rhetorica. Se constată că poziția 
cea mai apropiată de semnificaţia originară a silogismului este cea clasico- 
tradițională, formal-structurală, iar cea mai îndepărtată este cea logico-matematică, 
lingvistic-operațională. 

Pe baza aceloraşi distincții, Al. Surdu tratează Despre problema termenilor 
singulari în silogistică (1968). J. Łukasiewicz considera că silogismul aristotelic, pe 
lângă faptul că ar fi o propoziţie condițională sau o implicaţie (conjuncția premiselor 
implică concluzia), nu conține termeni şi, respectiv, premise singulare, ceea ce au 
acceptat şi alți cercetători (J. M. Bocheński, A. Menne, G. Patzig). Raportul dintre 
cele trei accepțiuni ale silogismului în logica clasică este următorul: forma 
silogismului determină structurile sale, care la rândul lor pot avea diferite expresii 
lingvistice. Ceea ce prezintă interpreţii de orientare logico-matematică drept „formă 
tradițională a silogismului“ este una dintre expresiile lingvistice ale silogismului (în 
care apare ca tennen minor şi subiect al concluziei „Socrate“). Pe baza acestuia, prin 
substituție cu variabile pentru termeni, se ajunge la o structură silogistică eronată (Toţi 

M sunt P, S este M, deci S este P). Autorul dovedeşte că în logica clasică nu se 
porneşte de la expresiile lingvistice ale silogismelor spre structura şi forma silogistică, 
ci invers. Metodă prin care se poate ajunge la silogisme cu termeni concreți singulari, 
dar pornind de la structuri silogistice corecte. 

Există însă şi o teorie specială a silogismelor singulare, tratate în afara 
modurilor clasice ale fiecărei figuri. Ele sunt distinse numai pe baza locului pe care 
îl ocupă termenul mediu (adică pe baza figurii). În cadrul acestora, un loc special îl 
ocupă syllogismus expositorius, adică silogismul cu termen mediu singular. Toate 
acestea dovedesc faptul că silogismele singulare nu se substituie în manieră 
clasico-tradițională, celor obişnuite. Dar, şi mai important este faptul că silogismele 
singulare apar şi în contextul silogisticii aristotelice. Sunt date ca exemple 
asemenea silogisme, ale căror structuri corecte au fost stabilite anterior de către 
Aristotel. Problema este abordată însă şi principial. La Aristotel, judecățile sunt de 
trei tipuri: universale, particulare şi nedefinite. Judecăţile nedefinite pot avea ca 
subiect fie o noțiune generală, fie o noţiune singulară („Omul este muritor“ şi 
„Socrate este muritor“). În silogistică, judecățile nedefinite pot juca atât rolul unor 
premise particulare, cât şi rolul unor premise universale. Premisele fac parte din 
structura silogistică şi sunt exprimate cu variabile pentru termeni, pe când jude- 
cățile (propoziţiile concrete) fac parte din expresia lingvistică a silogismului. Sunt 
găsite exemple aristotelice pentru premise particulare, de tipul: „Unii C sunt B“, 
exprimabile, după Aristotel, fie prin judecăţi particulare, de exemplu: „Unii oameni 
sunt filosofi“, fie prin judecăţi nedefinite, de exemplu: „Omul este filosof“ (cu 
subiect general) sau „Socrate este filosof“ (cu subiect singular). Silogismul va fi 
acelaşi (ho autos estai syllogismos). Sunt date şi exemple în care premisa este 
universală, de tipul „Toţi C sunt B“, şi care poate fi exprimată fie printr-o judecată 
universală („Toți oamenii sunt muritori“), fie printr-o judecată nedefinită cu subiect 
general („Omul este muritor“) sau cu subiect singular (,„Socrate este muritor“). 
Când se porneşte de la structura silogistică, respectiv de la premise (particulare sau 
universale), la expresiile lor lingvistice, atunci ştim cu precizie ce rol joacă jude- 
cățile nedefinite. Dacă se porneşte însă invers, nu este sigur ce rol va juca pro- 
poziţia nedefinită (cu subiect general sau singular). Al. Surdu găseşte soluţia, care 
constă în transformarea judecății nedefinite în universală şi respectiv particulară. 
Dacă prin această transformare nu se schimbă valoarea de adevăr a judecății, atunci 
ea joacă rol de premisă universală şi respectiv particulară. De exemplu: „Socrate 
este filosof“ = singulară adevărată; „Unii oameni sunt filosofi“ = particulară 
adevărată; „Toţi Qamenii sunt filosofi“ = universală falsă. Deci singulara joacă aici 
rol de particulară. Alt exemplu: „Socrate este muritor“ = singulară adevărată; „Unii 
oameni sunt muritori“ = particulară falsă; „Toţi oamenii sunt muritori“ = universală 
adevărată. Deci singulara joacă aici rol de universală. 

În felul acesta se poate decide, după expresia lingvistică, dacă structura 
silogistică este un Ferio sau un Celarent, cu minoră singulară cu rol de particulară 
(D la Ferio, sau de universală (A) la Celarenr. Tot principial, apariția judecăților 
singulare în orice mod al oricărei figuri silogistice nu creează probleme din 
perspectivă aristotelică. Aceasta, datorită faptului că reducerea la figura I se face la 

nivelul structurii silogistice şi nu la nivelul expresiilor lingvistice ale acestora. Fără 
aceste distincţii se poate ajunge la interpretări eronate ale silogisticii aristotelice, 
cum se întâmplă în cazul interpretărilor logico-matematice. 

O situaţie asemănătoare se petrece şi în cazul interpretărilor moderne ale 
silogismului în psihologie. În lucrarea Semnificația psihologică a silogismului 
categoric (1980), Al. Surdu constată că, tradițional, silogismul categoric a fost 
transpus din logică în psihologie, mai precis, ca „structură“ şi expresie lingvistică. 
Adică s-a considerat că, în gândirea obişnuită, se pleacă de la anumite premise şi se 
ajunge la o anumită concluzie, obținută mai mult sau mai puţin corect, fără să 
intereseze cine a stabilit premisele şi cu ce scop. În realitate, premisele sunt 
stabilite de către experimentator ca ilustrație lingvistică a unei structuri silogistice, 
iar subiectului investigat i se cere să aleagă o concluzie dintre cele oferite de către 
experimentator sau să spună care dintre acestea este adevărată față de premisele 
date. Alteori se procedează în maniera modernistă, a substituţiei în structuri 
silogistice, subiectului investigat cerându-i-se să găsească cuvinte potrivite pentru 
termenii P, S, M, astfel încât expresia lingvistică obținută să nu conţină propoziții 
lipsite de sens. În ambele situaţii însă, contribuţia subiectului investigat (de alegere 
a premiselor sau de substituire a termenilor) nu este creativă, nici măcar atunci 
când este vorba despre „tragerea concluziilor“ (drawing conclusions) din premise 
date, fără alte indicaţii. J. Piaget, dar şi alți psihologi moderni (J. P. Guilford, 
R. Hoepfner, Ed. de Bono, W. E. Vinacke) specializați în teoria creativității, consi- 
deră că silogismul şi „gândirea logică“ în genere, este necreativă, convergentă, 
verticală, previzibilă. Cauza o constituie maniera amintită de interpretare logico- 
structurală sau operaţională a silogismului. La aceasta se mai adaugă şi con- 
siderațiile empiriştilor englezi (J. St. Mill şi H. Spencer), care vedeau în silogism o 
formaţiune logică „sterilă“, concluzia neaducând nimic nou față de premise, dar şi 
considerațiile logicienilor modernişti, după care silogismul este o tautologie, adică 
o formulă cu variabile care devine întotdeauna adevărată prin substituție corectă. 

Au existat şi alte concepţii, după care silogismul, astfel interpretat, este o 
„imposibilitate psihologică“. De obicei, nimeni nu gândeşte cu formaţiuni gata 
constituite, cu structuri sau scheme silogistice, trăgând concluzii sau operând 
substituții. Este necesară o distincţie clară între accepţia logică a silogismului, ca 
formă şi structură a gândirii raţionale gata constituite, şi accepţia psihologică a 
silogismului în exercitarea concretă a gândirii raționale. Aristotelic, dar şi clasico- 
tradițional, silogismul este modalitatea curentă de raționare şi nu apare niciodată în 
formele schematice din logică. Una dintre caracteristicile silogismelor concrete este 
aceea că se porneşte de la o teză (propoziţie) care urmează să fie demonstrată, 
argumentată sau respinsă. Ceea ce, schematic, ar însemna că se porneşte de la con- 
cluzie către premise. Dar şi această modalitate a fost cunoscută, atât de către 
Aristotel, cât şi de logicienii scolastici şi tradiționali. Căutarea premiselor, 
respectiv a argumentelor pro sau contra unei teze se realizează prin găsirea 
termenului mediu, procedeu care, chiar prin denumire (inventio medii), denotă 
caracterul creativ al acestei activități a gândirii. Aristotel numea „apgerime de 
gândire“ (agchinoia) capacitatea de a descoperi termenul mediu. Capacitate 

psihică, ce diferă de la individ la individ. Dificultatea reprezentării schematice a 
găsirii termenului mediu a fost marcată şi ea printr-o denumire sugestivă: „puntea 
măgarilor“ (pons asinorum). 

În lucrarea Valențe creative ale argumentării silogistice (1981), Al. Surdu 
întreprinde o cercetare experimentală pe un lot de 20 de subiecți cu studii supe- 
rioare. El a elaborat un model semantic şi unul sintactic de găsire a termenului 
mediu şi de alcătuire a premiselor pornind de la o propoziţie dată. Cele două 
modele, cu aspecte grafice ajutătoare, reprezintă o simplificare considerabilă a 
schemei logice de tip pons asinorum. S-au constatat pe această cale diferențieri 
semnificative între cei 20 de subiecţi, pe baza indicelui de fluență, de flexibilitate, 
originalitate, grad de elaborare şi autoevaluare. Ca argumentare, silogismul cate- 
goric se dovedeşte o formă creativă, caracterizabilă prin toți factorii creativității, pe 
când în accepţia de formă constituită, independent de interpretare, prin tragere sau 
alegere de concluzii sau prin substituție în scheme, se dovedeşte necreativă. Dar 
semnificația psihologică a silogismului este aceea de argumentare, demonstrație 
sau respingere şi nu de schemă sau structură logică. 


6.4.3. Logică matematică şi fundamentele matematicii 


În lucrarea Elemente de logică intuiționistă (1976), Al. Surdu porneşte de la o 
sistematizare a tezelor intuiționiste ale matematicianului olandez L .E. J. Brouwer: 

(D Matematica pură este o activitate independentă față de limbaj; 

(II) Obiectul matematicii pure îl constituie construcțiile matematice 
intuitive nelingvistice,; 

(III) Obiectul logicii matematice îl constituie limbajul matematic; 

(IV) Existența matematică efectivă implică întotdeauna noncontradicţie 
logică; noncontradicţia logică nu implică însă întotdeauna existența matematică 
efectivă; 

(V) Practicarea unei matematici corecte şi a unei logici corespunzătoare 
face imposibilă apariția paradoxelor; 

(VDI) Tertium non datur şi duplex negatio nu pot fi universal valabile în 
cadrul unei logici coerente, dar nu pot fi nici false; 

(VII) Axiomatizarea nu poate fi admisă drept metodă de construcție a 
teoriilor matematice, ci numai ca mijloc auxiliar pentru descrierea şi sistema- 
tizarea teoriilor matematice preexistente. 

Problema care rămânea deschisă era aceea de elaborare a unei logici care 
să corespundă acestor teze. Se porneşte de la o investigaţie istorică a încercărilor de 
construcție a unei astfel de logici, care a culminat cu sistemul axiomatic al lui 
A. Heyting. Se dovedeşte însă faptul că toate variantele existente respectă în 
special teza intuiționistă (VI), de excludere prin restricții axiomatice a legii terțiului 
exclus şi a dublei negații, în rest sistemele fiind formaliste, nu intuiţioniste, şi 
presupunând dificultăți serioase de interpretare a operaţiilor logice. Acestea sunt 
motivele pentru care Al. Surdu realizează aici teoria intuitivă a logicii intuiționiste, 

adică edificarea unei logici intuiționiste neaxiomatizate şi, ca atare, neformaliste, 
cu respectarea strictă a celor şapte teze intuiționiste. El stabileşte ca domeniu de 
referință al teoriei entitățile matematice, desemnate prin cifre, ca semne pentru 
numere, şi hieroglife, ca semne pentru operaţii, ceea ce corespunde celui de al 
doilea stadiu din construcția matematicii intuiţioniste — „paralela lingvistică a 
matematicii“, adică exprimarea în vorbire şi scriere a construcțiilor matematice 
intuitive. Entităţile matematice intuiționiste sunt considerate adevăruri matematice. 
Ele pot fi înlocuite cu simboluri, respectiv constante intuiționiste individuale 
pentru entitățile simple şi constante intuiționiste propoziționale pentru operaţiile cu 
entități simple. Ambele constante exprimă adevăruri matematice intuitive, ceea ce 
înseamnă că în limbajul simbolic intuiţionist nu există constante false. În termi- 
nologie obişnuită, nu există propoziţii false. Variabilele intuiţioniste individuale se 
referă la orice entitate matematică dintr-un anumit domeniu matematic (numere 
naturale, prime, pare etc.), iar variabilele propoziționale la orice operații cu entități 
matematice. În felul acesta sunt excluse interpretările bivalente şi polivalente din 
logica intuiționistă. „Paralela lingvistică“ a matematicii conduce, de la entități 
matematice, pe cale directă, la expresii cu constante şi, prin generalizare, la 
expresii cu variabile, pe care Al. Surdu le numeşte „asertate“ sau „aserțiuni“, față 
de expresiile cu variabile verificate indirect, prin substituție, cu constante şi apoi 
entități matematice, pe care le numeşte „expresii atestate“, respectiv confirmate de 
adevăruri matematice. Distincția este fundamentală, căci permite interpretarea 
intuiționistă a negaţiei fără referință la fals, cum se face în logica formalistă. 
Pornind de la o expresie cu constante propoziționale se poate ajunge la atestarea ei, 
dacă îi corespund expresii matematice ale unor construcții intuitive, dar mai există 
două situaţii: una în care nu-i corespund şi alta în care nu se ajunge la nici o 
construcţie intuitivă. În primul caz expresia este negată, în al doilea caz expresia 
este nedecidabilă. Expresiile negate şi nedecidabile sunt excluse din matematica 
intuiționistă, situaţie care a determinat şi încercările de construcţie a unor logici 
intuiţioniste fără negatie şi respectiv, fără acceptarea falsului (monovalente). Sunt 
expuse, cu această ocazie, toate încercările cunoscute până atunci (1976) de 
soluționare logică a acestor probleme. Se face o investigație specială asupra ope- 
rațiilor logice intuiționiste care se dovedeşte că nu sunt funcții de adevăr şi nu pot 
fi definite unele prin altele. 

În genere, se constată, datorită faptului că se operează numai cu formule 
adevărate, printre altele, inutilitatea disjuncţiei, echivalentă cu conjuncţia, şi a multor 
formule, inclusiv a celor de tip tertium non datur sau duplex negatio, fără semnificație 
matematică. Sunt semnalate şi dificultățile de elaborare a formelor predicative 
intuiţioniste, aici fiind vorba numai de „proprietăți matematice“. Se pune problema 
cuantificării expresiilor predicative şi a posibilității de utilizare a „proprietăților 
negative“, chiar în contextul logicii intuiționiste fără negație, cu rezerva posibilității de 
interpretare pozitivă a proprietăților negative, ca impar sau indivizibil. 

Al. Surdu a dovedit pe această cale posibilitatea elaborării unei teorii 
intuitive a logicii intuiționiste, singura în cadrul căreia pot fi respectate cu stricteţe 
toate tezele intuiționiste. Faptul că această teorie presupune restricţii serioase față 

de teoriile formaliste se datorează semnificației sale strict matematice (a cons- 
trucţiilor intuitive), prin care sunt eliminate constructiv, fără restricții axiomatice, 
principiile logice amendate prin teza intuţionistă (VI). 

A doua parte a lucrării reprezintă o tratare exhaustivă a sistemelor formale, 
intuiționiste, a sistemelor formalist-neointuţioniste, a deducției naturale, a mode- 
lelor semantice şi a sistemelor pozitive ale lui Grigore C. Moisil. Se dovedeşte însă 
faptul că izomorfismul dintre sistemele formale intuiţioniste şi teoria intuitivă a 
logicii intuiționiste este numai parțial. 

În lucrarea Neointuiţionismul (1977), Al. Surdu întreprinde pentru prima 
dată în literatura de specialitate o investigaţie istorică completă asupra problemelor 
intuiţioniste, în comparaţie cu cele logiciste şi formaliste, începând cu cele din filo- 
sofia greacă şi până în zilele noastre. El constată, cu această ocazie, că au existat 
orientări logiciste, formaliste şi intuiţioniste, uneori explicite, în principalele 
momente din istoria filosofiei: perioada antică grecească, perioada modernă şi 
perioada contemporană. Frapante sunt asemănările dintre perioada antică şi cea 
contemporană, explicate de către autor prin apariţia unor probleme majore în 
evoluţia ştiinţelor: etapa de constituire a ştiinţelor şi etapa lor de fundamentare. În 
cadrul acestora sunt necesare ample investigaţii logico-filosofice, referitoare la 
conceptele ştiinţifice, la raporturile dintre acestea, la raționamente şi demonstrații, 
ca şi la regulile, legile sau principiile admisibile. Logicismul reprezintă încercarea 
de a pune în acord Obiectul cu Metoda ştiinţifică, respectiv rezultatele ştiinţifice cu 
principiile logice, considerate absolute, Formalismul reprezintă scindarea rezul- 
tatelor în evidente şi problematice, numai ultimele necesitând o justificare logică 
(logica şi principiile ei rămânând absolute). Intuiționismul este tendința inversă, de 
punere în acord a logicii şi a principiilor sale atât cu rezultatele ştiinţifice evidente, 
cât şi cu cele problematice, operând restricții obiectuale şi metodologice. Se 
constată că succesiunea logicism (L), formalism (F) şi intuiționism (N nu este 
mereu aceeaşi şi nu are aceeaşi pondere. Ele diferă de la o epocă la alta, fiind chiar 
trăsături caracteristice ale epocilor respective. Din perspectivă filosofică, în 
perioada antică cele trei orientări au fost onrologice, în cea modernă metodologice 
şi enoseologice, în cea contemporană predominant logice (intuiţionismul contem- 
poran fiind denumit „intuiționism logic“). Autorul mai constată şi o succesiune a 
principiilor logice puse în discuţie în fiecare etapă. În perioada ontologică este 
vorba despre principiul identităţii, în perioada metodologică, principiul temeiului 
sau al rațiunii suficiente; în perioada gnoseologică, principiul contradicției, în 
perioada logică, -legea terțului exclus. 

În partea istorică se începe cu intuiționismul aristotelic, logicismul şi 
formalismul antic fiind tratate într-o altă lucrare (Probleme logiciste, formaliste şi 
intuiționiste în filosofia greacă, 1975). Este vorba de perioada matematismului 
pitagoreic, urmat de logicismul eleat, care absolutizează principiul identităţii, de 
apariția paradoxelor (aporiilor zenoniene), de soluția formalistă a lui Platon, cu 
scindarea „lumilor“ (una absolută, în care domneşte identitatea Ideilor şi alta a 
devenirii lucrurilor). Soluţia aristotelică a paradoxelor eleate este de tip intuiţionist, 
ea vizează atât interpretarea matematist-pitagoreică a spaţiului şi a timpului, cât şi 

relativizarea principiului identităţii. Problema continuului şi a infinitului îşi găsesc, 
la Aristotel, soluţii care nu mai conduc la paradoxe. Continuul natural, distinct de 
cel logico-matematic, poate fi străbătut, căci presupune contiguitate, pe când 
punctele geometrice şi unitățile numerice nu alcătuiesc un continuu spațial. 
Infinitul, de asemenea, nu este actual, ci numai potenţial. În felul acesta sunt infir- 
mate atât problemele matematice care au condus la apariţia paradoxelor, cât şi 
raportul lor logic, adică absolutizarea principiilor logice, valabile în domeniul gân- 
dirii şi nu al existenței în devenire. Critica aristotelică a formalismului platonic 
conduce la ceea ce autorul numeşte „constructivismul aristotelic“, opus lumii 
ideale veşnice şi absolute. Numerele nu mai sunt intermediare, şi ele rigide, între 
lumi, ci construcţii intuitive, obținute prin gândirea intuitivă (noesis), activă (nous 
poietikos) şi operativă (prin abstractizare, ex aphaireseos). Numărul este o cons- 
trucție mentală intuitivă. Tot în legătură cu critica formalismului platonic este şi 
teoria aristotelică a demonstrației. Ea se bazează pe silogism, care este o replică la 
adresa diviziunii platonice, considerată neconstructivă (asthenes), ca şi demons- 
trația indirectă, bazată pe legea terțului exclus, care este inferioară demonstrației 
directe. Nu mai este surprinzător, pe baza aplicaţiilor date de autor, faptul că toate 
aceste probleme, legate de faza de constituire a matematicii, se regăsesc şi în faza 
contemporană de fundamentare a matematicii. 

Sunt menţionate în continuare elementele intuiționiste din filosofia lui 
Descartes, față de formalismul lui Spinoza şi intuiționismul lui Leibniz. Ideile 
intuiționiste ale lui Immanuel Kant, considerat adesea ca predecesor al intuițio- 
nismului, cu probleme ca: intuiţia a priori, constructivismul gnoseologic şi 
constructivismul matematic sunt opuse celor logiciste şi formaliste ale lui Berkeley 
şi Hume. 

În fine, se face o expunere exhaustivă a intuiționismului contemporan, me- 
todologico-gnoseologic, şi a celui logic: problema paradoxelor logico-matematice; 
problema continuului şi principiile cantoriene; problema infinitului şi principiile 
logice; critica formalismului, constructivismul brouwerian;, teoria brouweriană a 
intuiției şi problema numărului; teoria brouweriană a demonstrației. 

În partea a doua a lucrării sunt tratate principalele probleme ale filosofiei 
neointuiţioniste: ontologice, metodologice, gnoseologice, epistemologice şi socio- 
logice, realizându-se astfel, cu adaosul Elementelor de logică intuiționistă, cea mai 
cuprinzătoare lucrare asupra intuiționismului contemporan. 


6.4.4. Probleme de logică dialectico-speculativă 


În lucrarea Trei sensuri ale logicii dialectice (1968), Al. Surdu se distan- 
țează de concepţiile, uzuale pe atunci, cu privire la „logica dialectică“, respectiv de 
identificarea acesteia cu dialectica marxistă, ca unitate a logicii, gnoseologiei şi 
ontologiei, şi de considerarea ei ca dialectică a formelor logice, în special a celor 
raționale, făcând abstracţie de cele inteligibile de tip logico-matematic. Se optează 
pentru logica speculativă sau  dialectico-speculativă. Formele speculative, 

categoriile (numite aici şi concepte, spre deosebire de noţiuni) sunt considerate ca 
forme logice diferite de cele raționale (noţiuni, judecăţi, raționamente) ca şi de cele 
intelective (funcții, relaţii şi operaţii). Ele au şi o modalitate specifică de raportare 
(dialectică) şi necesită un studiu special, o logică speculativă corespunzătoare. 

În lucrarea Noțiunea clasică şi conceptul hegelian (1977), Al. Surdu face 
un studiu comparativ între formele raţionale şi cele speculative, cu referință 
specială la noţiune (ca formă raţională de bază) şi Concept (ca formă speculativă). 
Se insistă asupra distincţiei dintre facultățile gândirii: intelectul, rațiunea şi 
speculaţiunea, în interpretare Kantiană şi hegeliană. Se face distincţie între logica 
pură şi logica aplicată la Hegel, prezentându-se evoluția concepției sale despre 
logică şi semnificația autentică a logicii speculative (obiective şi subiective) a lui 
Hegel. Datorită referințelor speciale ale acestuia la formele raționale, Al. Surdu le 
tratează şi pe cele speculative hegeliene în comparație cu acestea: noțiunii îi 
corespunde Conceptul; judecății — Arheotemia şi silogismului Ideea. Conceptul, 
chiar terminologic, aminteşte de noțiune. La Hegel însă, Conceptul este de natură 
categorială, dar nu în sensul de predicat general despre noţiunile subordonate 
(genul, specia şi singularul), ci ca totalitate a acestora. Noţiunea este punctuală, 
Conceptul este un fel de „câmp“; noțiunea este creată (de mintea omului), Con- 
ceptul este creator; noțiunea este finită, Conceptul este infinit; noţiunea este 
abstractă, Conceptul este concret ş.a.m.d. La Hegel este însă greu de vorbit despre 
trei forme speculative distincte. Conceptul ca Totalitate, ca Absolut, cuprinde şi 
Arheotomia, şi Ideea şi, invers, Ideea le cuprinde pe toate. Arheotomia, termen 
introdus de Al. Surdu, sugerează, prin analogie, judecata (la Hegel, Urrheilung = 
împărțire originară). Numai că este opusă acesteia. Judecata înseamnă împreunare, 
prin vinculum = legătură sau copulă, pe când Arheotomia înseamnă despărțire sau 
împărțire originară, şi anume a Conceptului. Reunificarea împărțirii conceptului o 
face Ideea, care este şi unitatea Conceptului şi Arheotomiei. Conceptul, Arheo- 
tomia şi Ideea se dovedesc astfel a fi momente identice care, în unitatea lor, alcă- 
tuiesc ceea ce Hegel numeşte Speculativul. 

Dar Al. Surdu are multe obiecţii față de logica lui Hegel, în primul rând 
fiindcă aceasta este triadică. În Absolutizarea dialecticii triadice la Hegel (2000) 
sunt anâlizate principalele neajunsuri ale acestui tip de dialectică: ignorarea celor- 
lalte tipuri netriadice şi, mai ales, sofismele metodologice pe care le presupune 
interpretarea triadică a oricărei totalități sau procesualități. 

În lucrarea Gândirea speculativă (2000), Al. Surdu face un tablou complet 
al tipurilor de dialectică, de la cea minimală (binară) la cea maximală (pentadică), 
cu multe referințe la formele istorice pe care le-au avut aceste dialectici. Mai 
importantă este însă raportarea acestora. Faptul că orice dialectică trebuie să conți- 
nă cel puțin o contradicție, face ca dialectica binară să fie inclusă în orice 
dialectică. În genere, dialecticile mai complexe trebuie să Je cuprindă pe cele mai 
simple. Absolutizarea unora dintre acestea conduce la sofisme metodologice 
asemănătoare celor triadice hegeliene. Dialectica pentadică este maximală şi, prac- 
ticată corect, fără excluderea celor subordonate, poate să constituie fundamentul 
logicii speculative. 

Speculaţiunea este considerată o facultate a gândirii diferită de intelect şi 
de rațiune. În lucrarea Suportul ontic al doctrinelor logice (1992) se dovedeşte că 
intelectul, chiar în accepţia modernă a logicii simbolice, se referă la stări de fapt şi 
situații. Rațiunea, în perspectivă aristotelică şi clasico-tradițională se referă la 
lucrurile sensibile şi la esențele acestora, pe când speculațiunea vizează totalități 
infinite şi procesualități care transcend, kantian vorbind, câmpul experienței 
posibile, vizând necondiţionatul şi absolutul. Intelectul, rațiunea şi speculațiunea 
(de la speculum = oglindă) operează cu forme diferite ale gândirii. Formele inte- 
lectului sunt: funcții, relaţii şi operaţii logice; ale rațiunii sunt noțiuni, judecăți şi 
raționamente, iar ale speculațiunii sunt: categoriile, raporturile intercategoriale şi 
schemele dialectico-speculative. Categoriile sau genurile supreme, cum le numea 
Platon, se referă prin excelență la totalități transcendente şi transfinite, care 
presupun raporturi de opoziție şi contrarietate, pe plan antitetic obiectual şi, 
respectiv, pe plan enantiologic sau antiologic, categorial. Ceea ce determină apari- 
ţia de cupluri dialectico-speculative. Al. Surdu tratează formele speculative în ana- 
logie cu cele raționale. Noţiunii îi corespunde categoria; judecății, raportul inter- 
categorial şi raționamentului, schema dialectico-speculativă (binară, triadică, 
tetradică sau pentadică). Ar exista şi ceva analog polisilogismului, respectiv în- 
lănţuirea de scheme dialectico-speculative, cum este cazul schemelor dialectico- 
speculative, tetradice ale lui Constantin Noica (temă, antitemă, teză, tema regăsită), 
cu reluarea schemei prin transformarea tezei din prima în tema celei de a doua 
ş.a.m.d. Cel mai complex tip de scheme dialectico-speculative este cel pentadic, cu 
o ilustrație la Platon prin raportarea celor cinci genuri supreme, care conține 
unsprezece tipuri de scheme subordonate: două binare, opt triadice şi una tetradică. 
Problema pe care o ridică Al. Surdu în legătură cu aceste aspecte ale logicii specu- 
regăsim doar aplicate în diferite domenii artistice sau ştiinţifice. 

În lucrarea Pentamorfoza artei (1993), Al. Surdu descoperă 26 de scheme 
dialectico-speculative pentadice diferite, utilizate în artele clasice: muzică, 
arhitectură, sculptură, pictură şi literatură. Diversitatea schemelor dialectico- 
speculative dovedeşte faptul că în domeniul artelor clasice nu poate fi vorba despre 
o singură schemă, indiferent care ar fi aceasta. Evident este doar faptul că toate au 
cinci componente, numite „pentameri“. Pentamerii sunt uneori simpli, alteori 
compuşi. Între părțile componente ale pentamerilor, ca şi între pentameri, sunt anu- 
mite relații sau raporturi. Reprezentarea grafică a acestora marchează asemănările 
şi deosebirile dintre structuri, care au uneori chiar forme geometrice diferite. 
Schemele pentadice trebuie, pentru a fi dialectico-speculative, să conţină cel puţin 
un raport de opoziţie, contradicție sau contrarietate. Când conţine mai multe, unul 
dintre ele este fundamental, determinant. El este cel care declanşează procesul de 
constituire al creaţiei artistice. Orice schemă dialectico-speculativă are cel puţin o 
componentă binară. Unele au mai multe componente binare, dar pot avea şi 
componente triadice şi tetradice. În afara acestor tipuri de raporturi, există şi altele 
referitoare la succesiunea pentamerilor, la orientarea lor (ascendentă sau des- 
cendentă), la intensitatea lor, la ciclicitatea procesualităţii, la înlănțuirea proce- 

sualităților ciclice, analogă oarecum polisilogismelor din logica tradiţională. Ra- 
porturile acestea diferite, ca şi reprezentările lor geometrice, se datorează faptului 
că pentamerii sunt de mai multe tipuri, în funcţie de specificul fiecărei arte. 
Pentamerii entitativi (obiecte, fenomene, concepte, categorii, numere, sunete, seg- 
mente) sunt diferiți de pentamerii compuşi din acțiuni, momente sau faze ale 
acestora, acte, scene etc., ca şi de cei constituiți din personaje, forţe (active sau 
pasive), sentimente, idealuri etc. schemele dialectico-speculative, spre deosebire de 
schemele silogistice (figuri şi moduri), cel puţin în cadrul artelor clasice, datorită 
eterogenității pentamerilor şi a caracterului original al fiecărei opere de artă, nu pot 
fi prezentate ca prototipuri operative, în formaţiuni cu eventuale variabile, căci 
acestea ar coincide cu rețete de fabricaţie a operelor de artă. Schemele dialectico- 
speculative nu sunt aplicate operelor de artă, ci sunt descoperite în structura şi 
procesualitatea creației acestora. 

În aceeaşi lucrare sunt evidenţiate scheme dialectico-speculative din fizică 
(cele cinci forțe) şi medicină (mecanismele pentadice ale sănătăţii şi ale bolii), 
bazate şi acestea pe o relație intercategorială opozițională (atracţie-respingere; 
excitație-inhibiție) fundamentală, care determină procesualități cu faze sau 
momente pentadice. 

Problemele logicii dialectico-speculative se regăsesc şi în domeniul 
ştiinţelor sociale (Considerațiuni despre logica ştiinţelor sociale, 1997). Aceasta, 
în măsura în care şi aici este vorba despre totalități şi de procesualităţi clasificabile 
categorial şi interpretabile prin raporturi intercategoriale şi scheme dialectico- 
speculative. 

Problemele logicii dialectico-speculative se fac vizibile şi în domeniul 
teologiei (Conceptul de logică a religiei, 1998), tocmai datorită carențelor evidente 
ale aplicării unor metode de tip raționalist sau intelectiv la studiul fenomenelor 
religioase. Religia în limitele rațiunii este redusă în cel mai bun caz la restricții 
alimentare sau comportamentale, dar conduce în mod firesc la infirmarea religiilor 
în genere (în maniera lui Feuerbach), pentru încălcarea principiilor gândirii 
raționale. Oricât de subtilă ar fi logica intelectului, în forma logicii simbolice 
actuale, ea nu permite enunţuri de tipul coincidentia oppositorum referitoare la 
stările de fapt autentic religioase şi, fireşte, la schema dialectico-speculativă 
triadică evidenţiată de marii interpreți din perspectivă filosofică ai creştinismului. 

Domeniile predilecte însă ale logicii dialectico-speculative, în care aceasta 
se manifestă ca atare, fără intervenţiile stânjenitoare ale rațiunii şi ale intelectului, 
sunt transcendența şi transcendentalitatea, adică tărâmurile care, principial, tran- 
scend, trec dincolo de limitele trasate de rațiune şi de intelect. În Aurologiile trans- 
cendenței (2004) este vorba despre cele cinci supercategorii (Unul, Totul, Infinitul, 
Eternitatea şi Absolutul) ale căror raportări diferă de cele obişnuit opoziționale, 
căci fiecare dintre ele diferă de celelalte, dar este şi identică cu fiecare. Identitatea 
şi diferența acestora constituind Transcendenţa sau Subsistenţa ca atare. Cele cinci 
supercategorii, în diferite variante, au fost numite:,,Trancendenţe“ (rranscendentia) 
şi legate frecvent de transcendența divină, fără a fi predicate (respectiv 
predicamente în sens categorial). Din această cauză, autorul le numeşte autologii, 

adică entităţi care nu se spun despre altceva, ci se exprimă pe ele însele, fiecare pe 
sine şi pe celelalte patru. 

Probleme asemănătoare apar şi în domeniul psihologiei, în măsura în care 
aceasta se referă la fenomenele profunde ale sufletului, care trec dincoace, în trans- 
cendentalitate etc., fenomenele psihice obişnuite (senzoriale sau noetice). În Con- 
ceptul de hipnoză — coordonate logice (1980), Psihologia sinergetică a trans- 
conştiinţei (1999) şi Problema transcendenței parapsihice (1999) sunt abordate 
fenomene, probleme şi concepte care nu pot fi acceptate decât cu riscul de a nega 
valabilitatea universală a principiilor identităţii şi noncontradicţiei, ceea ce face 
necesară elaborarea unei logici dialectico-speculative a psihologiei. A fost pusă în 
evidență cu această ocazie dificultatea datorată încercărilor de exprimare prin 
limbajul obişnuit a fenomenelor transcendente şi transcendentale. 

Limbajul speculativ trebuie să fie nepredicativ, deoarece formele sale de 
bază, categoriile (ca genuri supreme) şi supercategoriile (ca autologii) nu pot fi nici 
subiecte, nici predicate ale unor enunțuri, după cum nici raporturile intercategoriale 
nu alcătuiesc judecăți sau propoziţii şi nici schemele dialectico-speculative nu sunt 
înlănțuiri de raționamente. În ultima parte a lucrării Gândirea speculativă (2000) 
sunt abordate şi probleme lingvistice ale formelor speculative şi probleme general 
filosofice referitoare la schemele dialectico-speculative. Se consideră că aplicarea, 
în mod sistematic, la un anumit domeniu al existenţei fizice sau la domenii logico- 
gnoseologice, ştiinţifice, tehnice sau artistice, sau chiar la întreaga realitate, a 
schemelor dialectico-speculative, conduce la elaborarea sistemelor dialectico- 
speculative. Un sistem dialectico-speculativ poate să fie de mai mică sau mai mare 
amploare, deosebindu-se însă de celelalte, în principal, prin tipul de schemă pe care 
îl aplică. Sunt date exemple de sisteme dialectico-speculative binare, triadice, 
tetradice şi pentadice. Autorul fiind adeptul unui sistem filosofic dialectico- 
speculativ pentadic, pe care îl numeşte „filosofia pentadică“. 


6.4.5. Istoria logicii universale 


Prin specificul problemelor tratate în lucrările de logică tradițională, 
simbolică şi dialectico-speculativă, Al. Surdu face de fiecare dată referinţe istorice 
ample, în special la Aristotel, la logicienii medievali, moderni şi contemporani. 
Independent însă de acestea, Al. Surdu a elaborat numeroase lucrări speciale de 
istoria logicii, obţinând, datorită interpretărilor originale (clasice, simbolice, 
dialectico-speculative) rezultate care l-au condus la elaborarea unor teorii com- 
plexe în diferite domenii controversate ale logicii contemporane. 

Pentru ilustrarea faptului că orientările logiciste, formaliste şi intuiționiste din 
fundamentele matematicii s-au făcut vădite şi în alte perioade din istoria logicii şi 
Chiar în perioada antică grecească, Al. Surdu, în lucrarea Probleme logiciste, 
formaliste şi intuiţioniste în filosofia greacă (1975), investighează matematismul 
pitagoreic în comparaţie cu logicismul eleat, cu variantele sale: de reducere a Totului 
la Unul (Xenofanes) şi a Totului la Logic (Parmenides), cu absolutizarea identității 

abstracte, care va conduce la paradoxele lui Zenon. Este stabilită astfel o succesiune 
de la matematism la logicism, care nu se face în istoria filosofiei şi respectiv a logicii, 
cu deschidere către „formalismul“ platonic şi „intuiționismul“ aristotelic. 

Al. Surdu plasează începuturile efective ale logicii nu în legătură cu 
relatările lui Platon despre Socrate, ci în cele ale lui Aristotel, pe care îl consideră 
adevăratul continuator al lui Socrate pe linia contribuţiilor de logică clasică 
(Socrate şi începuturile logicii, 2002). Platon a mers însă pe altă direcţie, în ciuda 
legăturilor care se fac în istoria filosofiei, şi le face Platon însuşi, între el şi 
maestrul său, Socrate. 

În legătură cu logica lui Platon (Consideration sur la logique de Platon, 
1987), autorul consideră că acesta a avut contribuţii de tip clasico-tradițional, mai 
ales în teoria judecății şi a valorii de adevăr. Dar, aşa cum s-a mai considerat 
(E. W. Beth), el poate fi socotit şi un fel de precursor al logicii simbolice, pe linia 
formalistă a „conceptelor ideale“ şi a demonstrațiilor indirecte, bazate pe abso- 
lutizarea legii terțiului exclus și a dublei negaţii. Însă cele mai importante 
contribuții sunt cele din domeniul logicii speculative. În lucrarea Antitetică, 
dialectică şi antiologie la Platon (1993), Al. Surdu ridică problema interpretării 
antice şi moderne a dialecticii, pornind de la dificultățile pe care le-a creat 
utilizarea necorespunzătoare a termenilor „dialectică“ şi „contradicție“. Mai precis, 
plasarea lor, în manieră hegeliană şi apoi marxistă şi neomarxistă, în alte domenii 
decât cele legitime. „Dialectica în natură“ sau „dialectica naturii“, în care ar exista 
contradicții, sau „dialectica gândirii“, în care ar trebui acceptate contradicţiile, 
respectiv propoziţii în care despre acelaşi subiect se şi afirmă şi se şi neagă acelaşi 
predicat. Pentru elucidarea situației, autorul, bazat pe texte antice şi moderne, 
consideră că în natură (in re) nu poate fi vorba de contradicții, ci de opoziții. 
Atracția şi respingerea nu se contrazic, ci se opun. Având în vedere perechea 
lingvistică contradicție-dialectică, de la contradictio (termen latin) şi dialektike 
(termen grecesc), perechea provenind de la oppositio (termen latin) şi antithesis 
(termen grecesc), va fi opoziție-antitetică. Prin urmare, antitetica este teoria 
opoziţiei (in re), iar dialectica este teoria contradicţiei (in voce). Aceasta este 
explicația faptului că, până la Hegel, nimeni nu l-a numit pe Heraclit dialectician, 
căci el vorbea despre opoziții (in re), nu despre contradicții (in voce). Situaţia este 
şi mai evidentă la Platon, care susținea, ca şi Heraclit, că toate lucrurile se mişcă şi 
devin (kinesthai, gignetai), că se opun şi se nasc din opusele lor. Concepţia lui era 
‘deci antitetică. Pe de altă parte, contrar sofiştilor, care acceptau enunțuri contra- 
dictorii, Platon se străduia să distingă adevărul de fals la nivel judicativ, pentru a 
respinge falsul şi a exclude contradicţiile din vorbire. Deci accepta antitetica in re, 
dar respingea dialectica in voce. Pentru această situaţie, autorul introduce termenul 
„dialectică negativă“. Fără aceste distincţii, Platon ar trebui considerat că acceptă 
dialectica în natură, dar o contestă tocmai în vorbire. 

Hegel regăseşte dialectica la Platon, în cadrul modalităților de raportare ale 
genurilor supreme. Conştient că aici este vorba totuşi despre domenii diferite, ca şi 
în cazurile precedente, Hegel utilizează trei termeni: dialectică obiectivă (in re); 
dialectică subiectivă (in voce) şi dialectică speculativă (între genuri supreme). Pe 

Hegel nu-l supără termenul „dialectică“ utilizat în trei accepții diferite, căci 
dialectica este, la el, modalitatea universală de manifestare a Spiritului. Pentru 
raporturile dintre genurile supreme (mişcare-repaus; finit-infinit; unu-multiplu), 
Platon foloseşte termenul de enantion (contrar). Contrarietatea (dintre genurile 
supreme) trebuie să fie distinctă atât de opoziţie (dintre lucruri), cât şi de contra- 
dicție (dintre propoziţii), ceea ce face necesară, după Al. Surdu, o disciplină diferită 
atât de antitetică, cât şi de dialectică. După acelaşi procedeu: contrarietate (de la 
contrarietas, în latină) şi enantiologie sau antiologie ( dela enantiotes, în grecește). 
Antiologia este teoria raportării contrare a genurilor supreme. Or, aici găseşte 
Al. Surdu originea logicii dialectico-speculative, respectiv formele de bază ale 
acesteia (genurile supreme, numite şi genuri de categorii sau categorii, dar nu în 
sensul noțional introdus de Aristotel), raporturile intercategoriale, care nu sunt 
numai de contrarietate, ci şi de participare (methexis), amestec (mixis) ș.a., şi sche- 
mele dialectico-speculative de tip pentadic (Fiinţă, Mişcare, Repaos, Acelaşi, 
Altul). Hegel, în primele capitole ale Logicii sale preia de la Platon aceleaşi rapor- 
turi antiologice, reducând schemele pentadice, mult mai complexe, la raporturi 
triadice de tipul teză, antiteză, sinteză. 

Logica lui Aristotel, fiind legată nemijlocit de orientarea clasico- 
tradițională, profesată cu predilecție de către Alexandru Surdu, ocupă un loc central 
în scrierile acestuia. 

Împreună cu G. N. Offenberger publică două lucrări de interpretare mo- 
dernă, logico-matematică, a silogisticii lui Aristotel; Bemerkungen zur Frage der 
Wahrheit in den Ersten Analytiken (1964) şi Zur Wahrheits-und Richtigkeitsfrage 
in der Aristotelischen Syllogistik (1965). În aceste lucrări se fac câteva distincții 
neobişnuite în logica simbolică şi nestudiate ca atare nici în silogistica tradițională. 
Este vorba despre modalităţile vi formae şi vi materiae utilizate de către Aristotel 
pentru a demonstra decurgerea adevărului din fals. Numai vi materiae se poate de- 
monstra că din premise false decurge cu necesitate, şi nu întâmplător, o concluzie 
adevărată. Pe linie vi materiae se poate face distincţia între falsul total şi falsul 
partial — distincție aristotelică ce apare numai la nivel silogistic. O premisă este 
total falsă dacă este adevărată contrara sa (din pătratul logic) şi este parțial falsă 
dacă este adevărată contradictoria sa. Vi formae nu se poate şti însă dacă o judecată 
este adevărată sau falsă. În acelaşi context se fac referințe şi la adevărul total şi 
adevărul parțial, ceea ce sugerează o interpretare polivalentă a silogisticii aristo- 
telice, interpretare adoptată ulterior de către Niels Offenberger (vide Niels Offen- 
berger, Contribuţii la preistoria logicii polivalente în antichitate, Editura Saecu- 
lum, Bucureşti, 1993). Se face de asemenea distincția dintre corectitudine şi adevăr 
la nivel silogistic, apelându-se la texte aristotelice din Respingerile sofistice, neuti- 
lizate nici de exegeţii clasici, nici de cei moderni. Se dovedeşte astfel că adevărul 
concluziei nu decurge din falsitatea premiselor, cu toate că adevărul în genere 
poate să decurgă din fals, ci datorită corectitudinii reglementare a raportării ter- 
menilor, dar silogismele corecte, care au concluzii false (obţinute corect din 
premise false) sau concluzii adevărate din premise false, nu pot fi utilizate ca 
respingeri adevărate. 

Un loc aparte îl ocupă interpretarea simbolică a primelor capitole din 
Categoriile lui Aristotel, ştiut fiind că logicienii moderni n-au acordat importanța 
cuvenită acestui tratat. În lucrarea Interpretation symbolique des premiers 
chapitres des Categories d'Aristote (1971), autorul introduce simboluri pentru 
substanța primă şi relaţiile este în şi se spune despre, interpretate eronat în tradiția 
clasică, respectiv ca fiind caracteristice actului de predicaţie. Or, Aristotel consi- 
deră că este vorba de relaţii care nu alcătuiesc afirmaţii sau negații şi, ca atare, nu 
sunt nici adevărate sau false. În plus, unul dintre termenii relaţiilor este inefabil 
(substanţa primă). Sunt reprezentate simbolic şi relațiile negative: nu este în şi nu 
se spune despre, contextul fiind extins şi la proprietăți (individuale şi comune), ca 
şi la tipurile de substanţe secunde (singularul, specia, genul, diferența, propriul şi 
accidentul). Se dovedeşte astfel, prin interpretare simbolică, faptul că unele dintre 
aceste relații se regăsesc în logica matematică (relații între obiecte şi proprietăți, 
relații între sferele speciilor şi ale genurilor, considerate ca mulțimi sau clase). 
Relaţiile aristotelice, deşi mărginite la inesse şi dicitur de (cu negațţiile lor), sunt 
mai numeroase datorită diversităților entitative care pot intra în aceste relații. 
Având în vedere asemănarea lor cu cele judicative şi faptul că pot conduce la astfel 
de formaţiuni, autorul le numeşte relații şi respectiv forme (când sunt concepute cu 
variabile entitative ) antepredicative sau prejudicative. 

În lucrarea Actualitatea relaţiei gândire-limbaj. Teoria formelor prejudi- 
cative (1989, reeditată cu titlul Teoria formelor prejudicative în 2005), Al. Surdu 
face o expunere exhaustivă asupra formelor prejudicative, numită „teoria formelor 
prejudicative“. În prima parte, „investigaţii hermeneutice“, este reluată pe larg 
problema relaţiilor prejudicative din Categoriile lui Aristotel, cu accentul, de data 
aceasta, pe cele patru antepredicamente şi pe cazul rămas insolubil al accidentului 
universal care, aristotelic, se spune despre şi este în. Prin interpretare prejudicativă 
se dovedeşte că accidentul universal, astfel caracterizat, reprezintă în realitate două 
entități: proprietatea comună, care este în (entitate in re) şi numele proprietății 
comune, care se spune despre (entitate in voce). Se dovedeşte însă faptul că relațiile 
prejudicative sunt utilizate de către Aristotel şi în alte opere: Analiticile prime, 
Analiticile secunde, Topica, Metafizica şi Despre suflet, ceea ce conduce la înmul- 
țirea entităților (in re, in voce şi in mente), ca şi a tipurilor de relații prejudicative, 
ajungându-se la concluzia că acestea sunt fundamentale pentru întreaga filosofie 
aristotelică. Exegeza hermeneutică este extinsă în continuare la comentatorii antici 
ai logicii lui Aristotel; comentatorii medievali şi interpreţii moderni de orientare 
clasico-tradițională şi logico-matematică. Expunerea este în permanență critică, cu 
menţionarea limitelor interpretative, de regulă judicative, față de litera aristotelică. 
Într-un capitol special sunt discutate problemele terminologice şi este stabilit cadrul 
general al domeniului prejudicativ, cu toate extensiunile entitative şi relaționale 
admisibile. Cei doi termeni entitativi ai relațiilor prejudicative, pentru evitarea 
identificării lor cu subiectul şi predicatul, sunt numiţi referens şi referendum. Se 
dovedeşte că referendum nu se reduce la subsistentul inefabil în genere, că există 
clase de subsistenţi de cel puţin trei tipuri (individual, clasă de individuali şi clasă 
de clasă de individuali), că există subiacent (specie, gen), insubsistent, inter- 

subsistent şi cosubsistent (în funcție de categorii). Referens, de asemenea, 
cuprinde: singularul, specia, genul, subsistenții de clasă I şi II, insubsistent, 
intersubsistent, cosubsistent, categorii. lar relațiile prejudicative sunt: dicitur de, 
inest, inter est, cum est, pertined ad, ineluditur in. Se obțin astfel 12 tipuri de relații 
prejudicative pozitive distincte. Aceasta făcând abstracție de entitățile in mente (en 
te psyche einai). Este discutată apoi problema exprimării corecte a relațiilor 
prejudicative, a reprezentării lor grafice şi a simbolizării lor, pe baza căreia se 
poate reda definiția lor în context prejudicativ. Aceasta pentru a surprinde 
diferențele evidente dintre relaţiile prejudicative şi judecăți. Primele nu sunt 
afirmative sau negative şi nici adevărate sau false, dar stau la baza afirmațiilor şi 
negațiilor şi constituie criteriul valorii acestora. Se afirmă, de exemplu, că „Socrate 
este grec“, deoarece despre „Socrate“ se spune „grec“; şi propoziţia „Socrate este 
grec“ este adevărată deoarece singularul „Socrate“ se spune despre individualul 
Socrate, iar despre acesta se spune specia „grec“, altfel propoziția este falsă. 
AL. Surdu propune o clasificare a judecăților în funcţie de formele prejudicative 
care stau la baza acestora. 

O problemă deosebită este aceea a interdependenței formelor prejudicative 
(ca generalizări, cu introducerea variabilelor entitative, ale relaţiilor concrete 
prejudicative). Se obțin astfel interdependenţe nemijlocite şi mijlocite, care sunt 
asemănătoare, de data aceasta, raționamentelor nemijlocite şi celor mijlocite, res- 
pectiv silogismelor. Interdependenţele nemijlocite se obțin în două situații: 

a) când sunt inversate membrele relaţiei (referens şi referendum) şi 

b) când sunt raportate relațiile dicitur de la inesse. 

De exemplu: 

a) dacă se spune genul despre specie, atunci specia nu se spune despre gen; 

b) dacă singularul (numele propriu — in voce) se spune despre individual 
(in re), 
atunci individualul nu se spune despre singular. Interdependenţele mijlocite sunt de 
două feluri: 

a) cu aceleaşi relaţii sau 

b) cu relații diferite. 

De exemplu: 

a) specia se spune despre singular, genul se spune despre specie, deci genul 
se spune despre singular; 

b) o proprietate este într-un individual; despre proprietatea respectivă se 
spune o anumită expresie; deci expresia se spune şi despre individual. 

În analogie cu silogismele se consideră că există două figuri ale 
interdependenţelor prejudicative mijlocite, figura 1 şi figura a IV-a. În analogie cu 
modurile silogistice, există 14 interdependenţe, 7 cu relaţii pozitive identice în 
„premise“ şi „concluzie“ şi 3 cu relaţii pozitive diferite. Modurile acestea sunt 
diferite de cele cunoscute în logica clasică şi în logica matematică. Dar și legile 
acestor interdependențe sunt diferite de cele silogistice. Dacă ambele premise sunt 
afirmative, atunci concluzia este afirmativă; dacă ambele premise sunt negative, 
atunci şi concluzia este negativă; premisele nu pot fi de calități diferite. Afirmației 
îi corespunde relaţia prejudicativă pozitivă, iar negației, relația negată. 

Un capitol special este dedicat semnificației logico-matematice a relațiilor 
prejudicative. Se precizează contextual în care formele prejudicative ar putea fi 
considerate (o parte dintre ele) ca stări de fapt şi situaţii la care s-au referit şi repre- 
zentanții logicii matematice (Frege, Russell şi Wittgenstein), dar şi identificarea lor 
ilicită cu propoziţiile, ceea ce a produs numeroase dificultăți de interpretare şi 
situații în aparență paradoxale. Este vorba de semnificația logico-matematică a 
relațiilor: inesse, interpretabile ca relaţii între obiect-proprietate; inter esse, 
interpretabile în logica relaţiilor; apartenența şi incluziunea, cu analogii din logica 
claselor, dicitur de, interpretabilă propozițional; şi cum esse, a cărei ignorare 
produce dificultăţile legate de aşa-numita „descripție“. Sunt oferite soluţii de tip 
prejudicativ pentru fiecare caz în parte, pe baza câtorva distincţii fundamentale: 
între relația prejudicativă, forma prejudicativă şi judecată; între existență, adecvaţie 
şi adevăr, între starea de fapt, proiecția simbolică şi propoziţie. Problemele sunt 
dezbătute şi la nivelul relaţiilor interfactuale. 

În finalul lucrării sunt abordate şi implicaţiile filosofice ale acestei teorii a 
formelor prejudicative: distincţia dintre subsistență, existenţă şi ființă; dintre cele 
cinci voci, esenţă şi quidditate şi, în mod special, soluția prejudicativă în problema 
universalului. A se vedea şi Problema universalului la Aristotel din perspectiva 
lucrării „Categori“ (1973). 

Al. Surdu s-a ocupat în mod special şi cu studiul logicii stoice, fie în 
comparaţie cu logica aristotelică (La logique d'Aristote et la logique stoicienne, 
1969), fie în comparaţie cu silogismele deductive scolastice şi cu interpretările 
logico-matematice implicaţionale (Das Problem der Stoischen deduktiven Schliisse, 
1975). S-a dovedit astfel, prin exemple concrete, faptul că logica stoică reprezintă o 
concepție originală din istoria logicii, reductibilă la altele numai prin denaturarea 
semnificației sale originare. 


6.4.6. Istoria logicii româneşti 


Datorită împrejurărilor nefavorabile, din 1948 până în 1990, despre 
contribuţiile în logică ale unor filosofi români nu s-a putut vorbi şi nici scrie, deşi 
ei au fost urmați şi adesea continuaţi de către logicienii contemporani. Având 
intenția să publice o lucrare de Istoria logicii româneşti de după 1944 (lucrare 
rămasă în manuscris datorită desființării Centrului de Logică al Academiei Române 
în anul 1975), Al. Surdu a publicat totuşi (împreună cu V. Streinu şi T. Ristea) o 
lucrare în care îşi expune viziunea asupra acestei istorii (La logique et son 
developpment en Roumanie depuis 1944, apărută în 1974). Ea era structurată pe 
cele trei discipline logice: logica tradițională, logica matematică şi logica 
dialectică, cu referinţe speciale şi la logica din învățământ, expusă pe centre 
universitare. Ulterior, Al. Surdu şi-a extins cercetările şi asupra logicii de dinainte 
de 1944, cât şi asupra primelor preocupări de logică a populațiilor străromâne 
(Contribuţii teologico-filosofice ale scriitorilor daco-romani, 2003); medievale 
(Probleme logico-filosofice în scrierile slavo-române, 2003) şi moderne. 

Un interes deosebit a fost acordat logicii lui Dimitrie Cantemir: Studiu 
introductiv la Mic compendiu asupra întregii învățături a logicii (1995). Sunt 
precizate pentru prima dată sursele exacte ale logicii lui Cantemir, contribuţiile 
personale ale acestuia şi ecourile logicii în restul operei sale. 

La sugestia filosofului Constantin Floru, care deţinea manuscrise ale 
cursurilor lui Titu Maiorescu (de la părinţii săi care fuseseră studenți ai lui 
Maiorescu), Al. Surdu cercetează istoricul Logicii lui Maiorescu, descoperind şi 
publicând primele forme ale acesteia, din 1858 şi 1863. Pe baza lor, el descoperă şi 
sursele autentice ale lucrării lui Maiorescu, încheind astfel şi controversele referi- 
toare la valoarea acestei opere. A se vedea ediția critică: Titu Maiorescu, Scrieri de 
logică (1988). 

Dintre logicienii prohibiți după 1944, Nae Ionescu este reconsiderat ca 
inițiatorul cercetărilor intuiționiste româneşti în fundamentele matematicii, urmat 
de Octav Onicescu, Grigore C. Moisil şi Alexandru Surdu, care şi traduce lucrarea 
lui Nae lonescu, Die Logistik als Versuch einer neuer Begruendung der 
Mathematik, din germană şi o publică. A se vedea Nae Ionescu, Weliniştea 
metafizică (1993). 

AL. Surdu a cercetat manuscrisele de logică ale lui Ştefan Odobleja, 
publicând o serie de studii asupra lor (Logica lui Ștefan Odobleja, 1982) şi 
întocmind o ediţie critică asupra părții introductive (Ştefan Odobleja, Introducere 
în logica rezonanţei, 1984). 

A publicat studii despre contribuţiile în logică ale lui Ion Petrovici, 
Constantin Rădulescu-Motru, Octav Onicescu, Ştefan Lupaşcu, Florea Tuţugan, 
Athanase Joja (alcătuind împreună cu Constantin Noica lucrarea Ath. Joja, Istoria 
gândirii antice, vol. I şi IJ, 1980, 1982), Petre Botezatu şi Alexandru Bogza. 

În lucrarea Contribuţii româneşti în domeniul logicii în secolul XX (1999), 
Al. Surdu elaborează unul dintre volumele Enciclopediei performanțelor româneşti 
în secolul XX, cuprinzând o Introducere despre istoria logicii româneşti şi o Notă 
asupra ediţiei, în care sunt date explicațiile referitoare la structura lucrării. Aceasta 
a fost alcătuită pe baza unei liste conceptuale a performanțelor (contribuţii origi- 
nale ale logicienilor români, atestate sau atestabile pe plan internațional), explicate 
în articole separate, cu trimiteri bibliografice complete, cu indice de nume, de 
autori români cu date biografice, plus referințe bibliografice la istoria logicii 
româneşti şi o bibliografie pe autori a lucrărilor citate. 

Afirmând că logica este „artileria grea a filosofiei“, adică cea mai impor- 
tantă disciplină filosofică, pe baza căreia se constituie (prin noțiuni şi concepte; 
judecăți, principii şi legi; raționamente şi demonstraţii) toate celelalte compar- 
timente ale filosofiei, Al. Surdu consideră că logica a fost şi a rămas cea mai 
importantă componentă a culturii în genere şi a celei româneşti în mod special. A se 
vedea lucrarea programatică Logica în cultura română (1991). Aici este justificat 
interesul pentru logică în perioada de început a culturii române, când se încerca cu 
mijloace logice argumentarea unității şi continuității poporului român (Cantemir şi 
Şcoala Ardeleană), instituindu-se legătura de durată a logicii cu istoria („Logica 
istoriei“ la A. D. Xenopol), cu gramatica, fonetica şi ortografia (T. Maiorescu), cu 


536 Reprezentanţi ai logicii româneşti în perioada contemporană 


psihologia (C. Rădulescu-Motru, V. Pavelcu), cu matematica (Nae Ionescu, 
O. Onicescu, Gr. C. Moisil), cu fizica şi microfizica (Şt. Lupaşcu), cu medicina 
(Şt. Odobleja), cu justiția (Al. Aman, M. Djuvara, T. Speranţia), cu informatica 
(M. Drăgănescu), ceea ce îi permite lui Al. Surdu să conchidă: „direct sau indirect, 
atât în perioada primelor începuturi, cât şi în etapa desăvârşirii sale, cultura română 
a fost precedată, acompaniată, dar şi influențată, adesea considerabil, şi nu numai 
în compartimentele sale ştiinţifice, în mod curios la prima vedere, dar cât se poate 
de firesc, de această veche, dar veşnic tânără ştiinţă a gândirii — logica“. 

de Filosofie de la Universitatea „Al. I. Cuza“, Iaşi, iar din iunie 1995 este director 
al Institutului de Ştiinţe Socio-Umane din cadrul Filialei laşi a Academiei Române 
şi, în ianuarie 2000, a fost ales cancelar general al Universităţii „Al. I. Cuza“, Iaşi. 
Este vicepreşedinte al Societăţii Germano-Române de Filosofie, membru al 
Fundaţiei Naţionale pentru Ştiinţă şi Artă, membru în colectivele de redacție ale 
revistelor „Noesis“, „Revue Roumaine de Philosophie“, „Revista de Filosofie“, 
„Revista de Teorie Socială“ şi coordonator al revistei „Analele Științifice ale 
Universităţii «Al. I. Cuza»“ din laşi. 

Activitatea didactică desfăşurată de Teodor Dima constă din cursuri şi 
seminarii de Logică, Istoria logicii, Teoria sistemelor logice, Inducţie şi proba- 
bilitate, Epistemologie şi Filosofia matematicii. Menţionăm cursul de Episte- 

mologie, întocmit pentru prima dată de Teodor Dima la Universitatea din laşi, 
structurat pe problematica logicii şi filosofiei ştiinţei, unde sunt inserate consi- 
derații personale, în special asupra dinamicii şi naturii Ştiinţei, asupra logicii 
inductive, a teoriei adevărului ştiinţific, asupra specificului descrierii şi previziunii 
ştiinţifice etc. De asemenea, Teodor Dima a predat zece ani (între 1979 şi 1989) un 
curs de Istoria filosofiei universale şi româneşti contemporane, sistematizat în 
funcţie de categoriile filosofice fundamentale în jurul cărora s-au structurat 
principalele concepții filosofice. 


7.2. Caracteristici generale ale concepției filosofice 


Principalele contribuții ştiinţifice ale autorului se încadrează în logica 
inductivă şi în logica ştiinţei; la ele ne vom referi, în funcție de dezvoltarea lor în 
cadrul principalelor lucrări ştiinţifice publicate. Deocamdată, remarcăm 
raționalismul concepției sale, completat cu admiterea necesității unor structuri 
euristice, precum imaginaţia, intuiţia şi revelația. De exemplu, Teodor Dima a 
abordat, pentru prima dată în literatura de specialitate, dimensiunea hermeneutică a 
explicaţiei ştiinţifice; el susține ideea că omul este o ființă culturală, fiind înzestrat 
cu dorința şi capacitatea de a lua atitudine deliberată în fața lumii pentru a-i atribui 
semnificație, pentru a-i da sens. Omul este considerat, în acelaşi timp, şi autor şi 
actor şi spectator, toate aceste determinaţii făcând din om o ființă culturală în stare 
să creeze, să explice şi să înțeleagă în scopul de a interpreta şi a evalua ceea ce este 
şi ceea ce face. În lucrarea ntre prudență şi eroare (Editura Junimea, laşi, 1978), 
Teodor Dima şi-a prezentat concepția despre natura şi dinamica ştiinţei, ştiinţa, se 
spune, înseamnă, în primul rând, descoperire, deoarece, obiectul ştiinţei fiind 
realitatea, obiectivul său este să descopere ceea ce există şi apoi să descrie şi să 
explice ceea ce a descoperit. Îndeplinindu-şi această importantă menire, știința se 
constituie ca o cosmografie întemeiată pe două postulate indubitabile: realitatea 
lumii exteme şi abilitatea umană de a înțelege lumea aşa cum este. Au fost 
descrise principalele trăsături ale ştiinţei — reflexivitazea (Ştiinţa acumulează şi 
produce, dar se şi purifică), failibilitatea (Ştiinţa este evaluare continuă, încât ceea 
ce părea fără semnificație poate să devină general şi principal iar ceea ce trecea 
drept „garantat“ este anulat sau reorientat valoric), unitatea (nici o ştiinţă nu este o 
îngrămădire de cunoştinţe şi cercetări adunate la întâmplare ci este domeniul 
ordinii şi al unității) etc. Ştiinţa factuală, arată T. Dima, trebuie să recunoască, 
pentru a ființa, o întreită vasalitate — realitatea obiectivă, pe care îşi propune să o 
exprime cât mai adecvat şi, de aceea, o structurează conform profilelor sale; 
arsenalul formal logico-matematic, care configurează ştiinţei enunțurile;, subiectul 
cunoscător (epistemic), inepuizabil volitiv şi ireventiv şi care îşi amplifică 
posibilităţile sale intelectuale prin tehnică şi aparate. 

Întreita vasalitate devine astfel cauza şi mijlocul dinamicii ştiinţei; rezultatul 
— enunţurile aproximativ adevărate — asigură progresul ştiinţei. Ştiinţa evoluează din 
aproximaţie în aproximație tocmai fiindcă nu se mulţumeşte cu aproximații. 


7.3. Principalele lucrări în domeniul logicii 


La sugestia lui Petre Botezatu, Teodor Dima şi-a îndreptat atenția spre una 
dintre cele mai discutate problematici din logica secolului al XX-lea —- logica 
inductivă. În acest secol, s-a realizat justificarea formală a deducţiei şi construcția 
logicii pe niveluri de complexitate şi generalitate. De aceea, a fost revigorată 
celebra provocare formulată de David Hume cu privire la insuccesele cognitive ale 
necesității, Dacă în inferențele deductive derivarea cu necesitate a concluziei din 
premise este asigurată de respectarea unor reguli şi legi care poartă pecetea trans- 
cendentalităţii, inferențele inductive nu-şi pot justifica generalizările şi nici trecerea 
de la efect la cauză sau de la experiență la teorie, pentru că nu există reguli de 
asigurare a necesității concluzii lor obținute inductiv. 

În studiul Controversele inducției, T. Dima a sugerat câteva soluții la 
celebra problemă a inducției, sugestii care au fost apoi dezvoltate în cărțile şi 
studiile publicate până în prezent. Max Black constituia trei grupe de întrebări în 
legătură cu justificarea inducției”: 

1) Problema generală a justificării: este întemeiată acceptarea adevărului 
sau a probabilității concluziilor obţinute cu ajutorul inferențelor inductive? cu alte 
cuvinte, pot fi formulate reguli ale trecerii corecte de la premise la concluzie cu 
ajutorul inducției? 

2) Problema comparativă: pot fi stabilite grade de întemeiere, astfel încât 
gradul de încredere să fie variabil de la o concluzie inductivă la alta? 

3) Problema analitică: pot fi considerate ca fiind analitice unele inferențe 
inductive? pe baza căror reguli? 

Răspunsurile date la aceste trei seturi de întrebări au fost grupate de 
asemenea, în trei clase”: 

1) Justificarea nu este posibilă; 

2) Justificarea este posibilă şi necesară, de aceea ea trebuie căutată; 

3) justificarea este posibilă, dar nu este necesară. 

Teodor Dima s-a situat în a doua clasă de răspunsuri, plecând de la 
sugestiile lui Jevons“ şi Sigwart”, conform cărora inducția este un tip de inferență 


! Teodor Dima, Controversele inducției, în: P. Botezatu, T. Dima, P. Bieltz, S. Vieru, Gh. Enes- 
cu, Direcţii în logica contemporană, Editura Ştiinţifică, Bucureşti, 1974, pp. 55 —96. 

? Max Black, Induction, în The Encyclopedia of Philosophy, vol. 6, New York, 1967, 
pp. 169-180. 

3J, J. Katz, The Problem of Induction and Its Solution, The University of Chicago Press, 
1962, pp. IX-X. 

* W SL. Jevons, Elementary Lessons in Logic, London, 1870. 

$ Chr. Sigwart, Logik, Tübingen, 1873-1878. 

reductivă. Generalizând, a transformat reducția în fundament formal al tuturor 
inferențelor nedeductive. Dacă toate inferențele se pot transforma în aşa fel încât 
prima premisă să ia forma unui enunț ipotetic („Dacă A, atunci B“) iar a doua 
premisă să afirme fie antecedentul, fie secventul, atunci se pot construi următoarele 
două structuri inferenţiale generale: 


(1) Dacă A, atunci B; (2) Dacă A, atunci B. 
A B 
"B <. A 


Structura (1) exprimă deducția iar structura (2) exprimă reducția. Anali- 
zând cele două structuri, Teodor Dima le fundamenta cu ajutorul principiului 
rațiunii suficiente. A este antecedentul suficient al consecinței necesare B, de unde 
rezultă certitudinea concluziei în structura inferențială (1); în structura inferențială 
(2), secventul B devine condiție necesară, iar antecedentul A devine consecință 
suficientă. Rezultă că, în inferențele reductive, concluzia rezultă cu un anumit grad 
de probabilitate. Astfel, în Controversele inducției, T. Dima a făcut din modali- 
tățile alethice — necesar şi probabil — un criteriu care să fundamenteze distincția 
dintre deducție şi reducţie. În consecință inferențele inductive au concluzia 
întemeiată numai cu un anumit grad de probabilitate, care diferă şi în funcție de 
alte criterii, analizate de Teodor Dima în alte lucrări a căror prezentare urmează‘, 

De fapt, încă din 1972, în teza de doctorat, Merodele pentru descoperirea 
relaţiilor dintre fenomene', Teodor Dima propunea constituirea unei etiologii 
inductive care să aibă la bază inferențe reductive?, iar metodele inductive, propuse 
Şi structurate de J. St. Mill’ erau formulate de asemenea pe fundamentele formale 
ale reducţiei” 

Mai întâi, etiologica inductivă este o logică euristică; ea este angajată în 
descoperire, unde omul de ştiinţă are nevoie de instrumente logice adaptabile varia- 
bilității şi tranzienței realității, în aşa fel încât, după caz, să predomine anumite 
structuri; conceptele modale să se combine cu variabile predicaționale, propoziţiile 
să întâlnească determinante ale fenomenelor, variabile individuale să fie acceptate 
de variabile clasiale etc. cu alte cuvinte, etiologica inductivă a fost concepută în așa 
fel încât ea să fie aplicabilă, prin interpretare, faptelor. 

În spiritul logicii naturale, impusă de Petre Botezatu', etio logica inductivă 
este, în al doilea rând, apropiată de cursul spontan al gândirii umane, fără să se 
renunțe la gradul de abstractizare şi rigurozitate, care este specific logicii moderne; 
de aceea, cuplând înțelesuri, etiologica este concepută intensional cu ajutorul unor 
structuri formale indispensabile. 


É Teodor Dima, op.cit., pp. 67-68. 

7 Susținută la Universitatea din București pe 26 februarie 1973; vezi şi T. Dima, 
Prolegomene la o etiologică induciivă, în „Forum“, nr. 3/1973, pp. 84—92. 

è Teodor Dima, Metodele inductive, Editura Ştiinţifică, Bucureşti, 1975, p. 115. 

? J. St. Mill, A System of Logic, London, 1893. Cf. versiunii în limba franceză: Sistème de 
logique deductive et inductive, 1896, I, cartea III, cap. lI, paragraf. 1. 

10 Tbidem, pp. 718-102. 

l Petre Botezatu, Schiță a unei logici naturale. Logica operatorie, Editura Ştiinţifică, 
Bucureşti, 1969, p. 6 

În al treilea rând, etiologica inductivă este apropiată de ontic. De aceea, 
Teodor Dima a înlocuit valorile de adevăr (1, 0) cu situaţii ontologice: „prezență“ 
şi „absență“, de exemplu: Au fost găsite structuri logice care redau procese 
epistemice de descoperire a unor structuri ontice (cauzale, condiţionale, temporale, 
teleologice, spaţiale etc.). 

Aceste caracteristici au fost concretizate cu ajutorul unor inferențe cauzale 
cu structură reductivă; de exemplu: 


Dacă este raport cauzal, atunci există coprezență etc. 
Există coprezență etc. 
Deci există probabil raport cauzal. 


Teodor Dima a făcut precizarea că astfel de inferențe cauzale redau 
demersul epistemic de descoperire a relaţiilor cauzale: de la anumite „semne“ sau 
„indici“ pe care fenomenele le oferă oamenilor de ştiinţă la presupunerea unui 
raport cauzal. 

Ultima variantă a etiologicii inductive a fost prezentată de autor la al 
XX-lea Congres Mondial de Filosofie, de la Boston, S.U.A., 10-16 august, 1998. 
Versiunea românească a acestei comunicări a apărut în volumul Logică şi 
ontologie”. Pe baza definiţiilor şi a tabelelor existenţiale, se construiesc inferenţe 
utilizate în procesul descoperirii relaţiilor de condiționare şi implicit a relaţiilor 
cauzale. Sunt obţinute trei structuri fundamentale pentru cele trei feluri de 
condiționări (suficientă, necesară, suficientă şi necesară), având ca paradigmă 
reducția. Redăm, spre exemplificare, primul mod de exprimare a relațiilor de 
condiționare suficientă: 


KS (x,y) >le [(p x) > (npy)] 


le[|(px) + (np y) 
z PLKS (x,y)) 


„Dacă este condiționare suficientă între fenomenele x şi y, atunci este 
epistemic imposibil să se asocieze constant prezența lui x cu absența lui y; este 
epistemic imposibil să se asocieze constant prezența lui x cu absența lui y; deci este 
logic probabil ca x să fie condiția suficientă a lui y“. 

Teodor Dima consideră că această formulă a etiologicii reuneşte onticul, 
epistemicul şi logicul, planuri care aproape întotdeauna interferează în procesul 
complex al descoperirii ştiinţifice. Etiologica obţine astfel valoare euristică. În 
procesul euristic propriu-zis, stabilirea imposibilității de asociere constantă dintre 
determinantele fenomenelor formează, din punct de vedere logic, o condiţie necesară. 
De aceea, sunt utile, în procesul de cunoaştere, observaţii, experimente etc., pentru 
stabilirea posibilităţii de asociere constantă dintre determinantele fenomenelor. 

Din perspectiva etiologicii inductive, T. Dima a reformulat „metodele 
experimentale“, propuse de J. St. Mill, asociindu-le totodată procedeele inducției 
prin generalizare şi prin eliminare. El a conchis că, bazându-se pe procedeul 
eliminativ, metodele inductive ale lui Mill se constituie dintr-un şir de silogisme, 


2 Teodor Dima, Schiţă a unei etiologci inductive, în: Iancu Lucica şi Constantin Grecu 
(coord.), Logică și ontologie, Editura Trei, Timişoara, 1999, pp. 35—44. 

fără transformarea lor în deducții. Ele rămân inductive prin concluzia lor care este 
o generalizare, deşi, pentru a obținerea ei, sunt folosiți mai mulți paşi deductivi 
intermediari, 

Cum s-a arătat mai sus, Teodor Dima a făcut din reducţie un fundament 
formal al diferitelor forme de inducție, arătând că inferențele inductive sunt 
inferențe nedemonstrative, a căror concluzie nu derivă din premise cu necesitate 
logică'”. Astfel, inducția incompletă este considerată o inferență care rezultă din 
reducţia subalternării (dacă este adevărată propoziția „Unii S sunt P“, atunci 
probabil este adevărată şi propoziția „Toţi S sunt P“) şi a modului Barbara, 
transformat prin reducție într-un mod de figura a III-a. 


Si S2 S3 — === posedă P 
Sı & $3— —-— — aparțin lui M 
<. M posedă probabil P, 


în care premisele sunt conjuncții de enunțuri singulare iar concluzia, în loc să fie 
particulară aşa cum cere una din regulile figurii a III-a, este o propoziție universală, 
de unde caracterul său probabil. De asemenea, caracterul probabil al concluziei, 
arată T. Dima, rezultă şi pe cale epistemică, pentru că atunci când numărul S-urilor 
ar fi foarte mare (Chiar infinit) este greu şi practic imposibil să se stabilească 
valoarea de adevăr a fiecărei propoziţii singulare“. 

De asemenea, inducția prin eliminare este structurată pe reducția unui 
modus ponendo-tollens într-un modus tollendo-ponens care nu îndeplineşte 
condiția adițională ca disjuncţia să fie completă, de unde rezultă caracterul probabil 
al concluziei!”. 

În afară de fundamentul formal al reducției care explică modul probabil al 
concluziei din inferențele nedeductive, T. Dima a admis şi fundamente epistemico- 
ontice, atunci când inferențele se referă la relaţii (de asemănare, de condiționare 
ş.a.) care nu permit concluzii certe. Astfel, inferența prin analogie este considerată 
ca bazânduse pe relația de asemănare dintre obiecte, relație nespecifică din punct 
de vedere logic, pentru că nu este întotdeauna tranzitivă: dacă A seamănă cu B şi B 
seamănă cu C, nu se poate spune cu siguranță că A seamănă cu C; uneori, da, 
alteori, nu. Teodor Dima consideră! că specificul relației de asemănare este o 
primă cauză a probabilității concluziei obținute prin analogie. De asemenea, proba- 
bilitatea este determinată şi de felul proprietăților transferabile. Obiecte diferite au 
proprietăți comune şi proprietăți diferite. Considerată ca fiind bazată pe operația de 
transferare a proprietăților inferența prin analogie nu oferă garanții logice formale 
pentru ca proprietatea transferabilă să facă parte din grupul notelor comune. S-ar 
putea ca însuşirea respectivă să aparțină ansamblului notelor diferenţiale şi, în acest 
caz, concluzia este falsă. De exemplu: 


13 Vezi capitolul Logica inductivă, din Drăgan Stoianovici, Teodor Dima (coord.), Andrei 
Marga, Logică generală, Editura Didactică și Pedagogică, Bucureşti, 1991, pp. 188-218. 

“ Ibidem, p.193. 

'5 Ibidem, p. 196. 

16 Ibidem, p. 199. 

425 este divizibil cu 5 
805 seamănă cu 425 (ultima cifră identică) 
«<. 805 este divizibil cu 5 


425 este divizibil cu 5 
821 seamănă cu 425 (a doua cifră identică) 
«<. 821 este divizibil cu 5 


Premisele sunt adevărate în ambele cazuri, dar concluzia este adevărată la 
prima inferenţă şi este falsă la cea de-a doua. În primul caz, însuşirea divizibilității 
era transferată de la un număr (425) la altul (805) pe baza posedării în comun a 
proprietății de a avea cifra terminală identică (5), adevărul concluziei fiind 
fundamentat de regula din aritmetică după care toate numerele a căror cifră 
terminală este „O“ sau „5“ sunt divizibile prin 5. În al doilea caz ales de logician, 
însuşirea divizibilităţii este transferată de la 425 la 821 pe baza asemănării celei de 
a doua cifre, ceea ce este nespecific pentru ca cele două numere să poată poseda 
proprietatea divizibilităţii cu 5, concluzia fiind falsă. T. Dima i-a construit infe- 
renței prin analogie o posibilă structură logică: 


P este caracterizat de a, şi a şi — — — — Şi an 
P posedă şi a,+i 
S este caracterizat de a, şi a2 şi — —— — Şi an 


s. S posedă probabil şi an+i 


Ideea de reducţie, în sens de fundament logic al construcţiilor nedeductive, 
este aplicată şi pentru explicarea procesului de confirmare a ipotezelor”. Cu aceas- 
tă contribuţie a logicianului ieşean, facem trecerea spre domeniul logicii ştiinţei, un 
al doilea domeniu important în care acesta şi-a încercat puterile. Mai întâi, este 
remarcabilă distincţia dintre două sensuri ale termenului de „ipoteză“: 

(1) enunț sau sistem de enunțare utilizat ca fundament în demonstrații sau 
ca premise în inferențe; 

(2) enunț care trebuie testat prin consecințele sale pentru a i se aprecia 
valoarea alethică. 

Primul sens, susține T. Dima, admis în special în cadrul deducției, arată că, 
pentru a demonstra o propoziţie, o teză, se procedează analitic, adică se apelează la 
un număr de propoziţii acceptate ca adevărate (prin ipoteză), din care este derivată 
propoziția de demonstrat sau concluzia. Al doilea sens, amplu analizat, în lucrările 
semnalate în nota anterioară, este acela de enunț din domeniul ştiinţelor factuale 
care trebuie testat prin consecințele sale; el poate fi adevărat sau fals; decizia poate 
fi luată numai după ce consecințele deduse din enunţul respectiv sunt confruntate 
cu fapte ale experienței. Trecerea de la adeverirea faptelor la confirmarea ipotezei 
are la bază, conforin lui T. Dima, reducția modului ponens: 


17 Prima abordare a acestei chestiuni a fost făcută în: O analiză multifactorială a ipotezei 
ştiinţifice, „Analele ştiinţifice ale Universităţii «Al. I. Cuza», seria Filosofie“, Iaşi, 1979; a urmat 
capitolul /pozeza ştiinţifică din Şt. Georgescu, M. Flonta, I. Pârvu (coord.), Teoria cunoașterii ştiin- 
țifice, Editura Academiei Române, Bucureşti, pp. 173-185; de asemenea, paragraful 9.5. Raportul 
dintre ipoteză şi evidenţă. Confirmarea ipotezelor, din Logica generală, citată anterior. 

Dacă ipoteza este adevărată, atunci consecinţele sale sunt adevărate 
Consecințele sunt adeverite 
«. Ipoteza este probabil confirmată. 


Autorul consideră că un enunţ sau un ansamblu de enunțuri primeşte 
denumirea de ipoteză ştiinţifică, numai dacă se pretează la teste empirice obiective. 
Cu alte cuvinte, o ipoteză are valoare ştiinţifică în măsura în care se procedează la 
testarea ei. Procedeul decizional, pentru acest scop, se alcătuieşte, în primul rând, 
în ansamblul probelor sau al mărturiilor care vin în sprijinul ipotezei, sprijin de- 
semnat prin denumirea generică de evidență. Pentru că, în limba română, termenul 
de „evidență“ are mai multe sensuri, logicianul a făcut precizarea că acest termen 
nu are sensul clasic de autosusținere, ci are sensul de „temei“, sau „sprijire“, 
„bază“, numindu-se şi „suport evidenţial“, iar relația unei ipoteze h cu o evidenţă e, 
disponibilă pentru ea, este numită relație evidenţială. De asemenea, importantă 
pentru noi este analiza logică-metodologică a procesului complex de testare a unei 
ipoteze h. Analiza cuprinde mai multe operații: 

(a) deducerea din h a consecinţelor sale; 

(b) confruntarea consecințelor deduse din h cu anumite mărturii sau 
dovezi; 

(c) exprimarea rezultatelor acestei confruntări în enunțuri care, împreună, 
formează suportul evidenţial sau evidența e; 

(d) stabilirea relației dintre A şi e, relaţie care este considerată de condiţionare 
suficientă, de unde rezultă o asimetrie logică dintre confirmare şi falsificare: dacă sunt 
adeverite consecințele, atunci e formează suportul pozitiv al lui h şi deci h este 
confirmată cu probabilitate; dacă nu sunt adeverite consecințele, atunci e formează 
suportul negativ al lui A şi deci h este falsificată sau respinsă sau infirmată. 

Descriind fiecare din cele patru operaţii logico-metodologice, Teodor 
Dima a arătat că operaţia (a) se efectuează la nivel rațional; ea aparţine logicii 
deductive, fiind utilizate diverse tipuri de inferențe deductive care asigură 
corectitudinea operaţiei şi certitudinea concluziilor, adică a consecinţelor lui h. 

Operația (b) se desfăşoară la nivel observațional şi experimental; ea necesită 
participarea întregului complex cognitiv perceptiv şi rațional al subiectului epistemic, 
precum şi un anumit arsenal metodologic necesar (instrumente şi aparate, tehnici şi 
procedee diverse). Operația (c) constă în consemnarea rezultatelor obținute în timpul 
efectuării lui (b) în enunţuri care exprimă informaţii despre situaţiile reale apărute în 
cursul confruntărilor lui h. Din punct de vedere logic, enunţurile care formează e iau 
formă de propoziții. asertorice: „În punctul spațio-temporal k, la timpul £ există cutare 
obiect...“ sau „„..se produce cutare eveniment...“. De aceea, formarea suportului 
evidenţial e, constată autorul, constituie una din căile de asimilare a realului în scheme 
logice. Operația (d), ca şi operaţia (a), se desfăşoară tot la nivel rațional, permiţând 
logicii să intervină în mod specific. Astfel, consemnează logicianul, pentru că între 
ipoteza h şi suportul său evidenţial e este un raport de la condiţie la consecinţă, numai 
două demersuri sunt valide, permițând elaborarea unor inferențe justificate: 

1) de la afirmarea lui h la afirmarea lui e; 

2) de la negarea lui e la negarea lui A. 

Prin urmare, pentru că numai falsificarea urmează o cale analitică, se 
obține respingerea lui h pe baza lui e cu certitudine. Confirmarea se realizează 
reductiv, de la adeverirea lui e la afirmarea lui h, de aceea, între e şi h se stabileşte 
o relație de probabilitate. 

Teodor Dima a făcut precizări importante în legătură cu anumite sensuri ale 
probabilităţii'?. În primul rând, el a considerat că probabilitatea este un construct 
teoretic şi metodologic, necesar abordării ştiinţifice a trăsăturilor posibile şi contin- 
gente, care aparțin lumii referenţiale, particularizate la nivel epistemic, în frecvenţă, 
statisticitate, tendință, limitare a şirurilor de evenimente, apropiere de certitudine, de 
adevăr, forță a încrederii, a proiecțiilor etc. Pe baza referenților, a propus trei feluri de 
interpretări ale probabilității: fizice (factuale, empirice), logice şi subiective. Sensurile 
fizice ale probabilității au fost detaliate în probabilități ale evenimentelor echi-po- 
sibile, ale frecvenței, ale evenimentelor individuale, ale propensiunilor. 

O atenție deosebită a fost acordată probabilității logice, făcându-se deo- 
sebire între relaţia logică dintre evidență şi ipoteză, la care ne-am referit mai sus, şi 
dintre premise şi concluzie. Astfel, în primul caz, evidența acționează asupra 
ipotezei mărindu-i sau micşorându-i valoarea probabilității, în funcţie de forța şi 
calitatea datelor examinate în enunţurile ce compun evidența. 

Relaţia logică dintre premise şi concluzie determină o probabilitate logică 
exprimată în două feluri: 

(1) O probabilitate dată (iniţială, prima facie), cu care sunt înzestrate toate 
enunțurile încă netestate şi nedemonstrate, ipoteze şi propoziții modale de 
probabilitate (de forma „este probabil că p“). Dacă propozițiile caracterizate prin 
probabilitate inițială devin premise sau fundamente în inferențe sau demonstrații, 
atunci probabilitatea lor se transmite concluziei sau tezei de demonstrat. 

(2) O probabilitate finală (obţinută, rezultată), pe care o primesc enunțurile 
în urma procesului de confirmare şi de argumentare nedeductivă. 

Cu aceste precizări, T. Dima a completat concepţiile unor logicieni care 
legau probabilitatea logică numai de calitatea şi cantitatea informaţiei prezentă în 
premise sau într-un fundament, propunând ca decisivă relaţia logică dintre pro- 
poziţii. De exemplu, referindu-se la interpretarea logică a probabilității, realizată de 
W. C. Salmon”, logicianul arăta că acesta se menține la nivel informațional, 
negându-i astfel inducției capacitatea de a beneficia de un tratament logic. 

Autorul a acordat o atenție deosebită probabilității subiective sau 
personale, considerând că ea exprimă gradul de încredere pe care cineva o are 
într-un anumit rezultat al cunoaşterii. De asemenea, el s-a referit la plauzibilitate, 
prezentând-o ca un corolar important al unor sensuri ale probabilității, precum 
probabilitatea logică şi subiectivă. 

Plauzibilitatea este considerată un corolar pentru că, pe de o parte, ea 
exprimă încrederea, de obicei momentană, a unui subiect într-un enunţ, înainte ca 
acesta să fie supus testării, şi, pe de altă parte, ea exprimă variațiile acestei 


' Teodor Dima, Explicaţie și înțelegere, vol. 2, Editura Graphix, laşi, 1994, pp. 61-120. 
19 Wesely C. Salmon, Statistical Explanation, în R. G. Colodny, The Nature of Function of 
Scientific Theories, University of pittsburg Press, 1970, p. 174. 

încrederi în funcţie de rezultatele obținute în procesul testării enunțului cu ajutorul 
unor procedee care aparțin logicii nedeductive. Sunt demne de semnalat consi- 
deraţiile făcute în legătură cu importanța plauzibilității. T. Dima a arătat” că, prin 
intermediul plauzibilităţii, logica inductivă se angajează euristic, fiind mai uşor 
utilizată în cercetarea ştiinţifică. Se consideră că probabilitatea, chiar subiectivă, 
este o măsură cognitivă efectuată la nivel teoretic, rațional, depinzând foarte puţin 
de acela care o utilizează. Plauzibilitatea atrage spre sine experiența individuală şi 
în acelaşi timp, sunt utilizate scheme logice impersonale, concretizate însă în 
funcţie de atitudinea oamenilor față de problemele care sunt de rezolvat. Astfel, se 
spune că plauzibilitatea este o probabilitate logică alterată sau perturbată de pre- 
zența factorului uman; de aceea inferenţele cu concluzie plauzibilă aparțin logicii 
euristice, impregnată pragmatic, adică relativizată de acela care o întrebuințează. 
De aceea, pentru inferențele plauzibile sunt propuse modalități obiective de 
apreciere a posibilităților de evaluare a enunțurilor de către oamenii de ştiinţă 
angajați în procese euristice. 

Descriind în lucrările sale, procesul investigaţiei ştiinţifice, logicianul a 
stabilit că acesta se caracterizează printr-o competiție logică între probabilitate şi 
certitudine, ceea ce se poate exprima sub forma unei antinomii metodologice, în 
sensul propus de P. Botezatu?!; este vorba despre antinomia certitudinii: certi- 
tudinea în cercetările experimentale impune restrângerea aplicabilității metodelor 
inductive, în timp ce probabilitatea permite lărgirea eficacității lor”?. 

În domeniul logicii ştiinţei, o altă contribuţie remarcabilă o constituie siste- 
matizările explicative, cărora le-a dedicat două volume ale cărții Explicașie şi înțe- 
legere”: într-o exprimare generală, logicianul ieşean a abordat modelele explicaţiei 
ştiinţifice din tripla perspectivă a semanticii: sintactic, semantic şi pragmatic. El a 
subliniat că perspectiva semantică este dominantă pentru că modelele explicației, 
propuse la nivel epistemologic, nu sunt calcule ale sintaxei logice, sunt construcţii 
exemplare sau paradigme explicative, prezentate sub forma unor sistematizări de- 
ductive şi inductive, universale şi statistice, utilizate în toate ştiinţele factuale. 

În primul volum, logicianul s-a referit la clarificarea relației logice dintre 
explanans şi explanandum, la natura şi importanța enunțurilor generale din expla- 
nans Şi la raportul dintre aceste enunţuri şi enunțurile contrafactuale. 

Clasificarea relației logice dintre explanans şi explanandum a plecat de la 
ideea de ordin sintactic conform căreia explanandum-ul trebuie să fie o consecință 
logică a explanans-ului; aceasta este o condiţie esenţială pentru definirea modelului 
deductiv al explicaţiei ştiinţifice; ea izvorăşte din necesitatea de a ordona deductiv 
demersurile teoretice ale ştiinţei. Aici se construiesc, consideră T. Dima, siste- 
matizări explicative ample, în componența cărora intră mai multe tipuri de 
inferențe. Pentru sistematizările inductive, a fost formulată condiția: afirmarea 
explanandum-ului antrenează cu probabilitate afirmarea enunțurilor care formează 


2 T, Dima, op. cit, pp. 106-107. 

21 P, Botezatu, Valoarea deducţiei, Editura Ştiinţifică, Bucureşti, 1971, pp. 168-169. 

2? T. Dima, Metodele inductive, Editura Științifică, Bucureşti, 1975, pp. 129-130. 

3 P, Botezatu, Derivarea de concluzii probabile, în: Idem, Interpretări logico-filosofice, 
Editura Junimea, laşi, 1982, pp. 95-105. 

explanans-ul. De asemenea, s-a făcut precizarea că relația de condiționare dintre 
explanans şi explanandum este intensională, ea determinând o legătură de înțeles şi 
o continuitate de sens, ceea ce face ca sistematizările explicative, deşi folosesc 
functorul implicaţiei, să nu fie afectate de paradoxele declanşate de interpretarea 
„materială“ a acestui functor. 

O altă condiţie impusă sistematizărilor explicative o constituie necesitatea 
existenței enunțurilor-legi în cadrul explanans-ului, autorul exprimând unele 
consideraţii relevante pentru recunoaşterea enunțurilor universale nomologice. Sunt 
consideraţii de ordin sintactic, semantic şi pragmatic, pentru că în concepția filoso- 
fică degajată din lucrările lui T. Dima există formulată necesitatea unui angajament 
epistemic prin care enunțurile nomologice se acomodează în sistemele de cunoş- 
tinţe ştiinţifice. O lege ştiinţifică ocupă un anumit loc în arhitectura cunoştinţelor, 
iar acest loc determină caracteristicile şi valoarea ştiinţei. În felul acesta alegerea 
enunțurilor nomologice care fac parte din explanans are un suport real şi o dez- 
legare raţională. În contextul explicaţiei, logicianul s-a referit şi la specificul expli- 
caţiilor obişnuite, fundându-le cu ajutorul logicii epistemice bazată pe convingere 
şi încredere raţională; sunt enunțate condiţii necesare, suficiente, de raționalitate şi 
restrictive, asigurându-se astfel justețea explicaţiilor obişnuite din contexte indivi- 
duale (psihologice). 

Teodor Dima a folosit ideea de clasă semividă, cu ajutorul căreia Petre 
Botezatu a elaborat un procedeu de construcție a inferențelor cu concluzie 
probabilă”, considerându-l apt şi pentru explicitarea modului în care se constituie 
explicații ştiinţifice probabile. Se ajunge la concluzia că orice explicaţie ştiinţifică 
poate fi interpretată cu ajutorul clasei semivide şi se ilustrează cu teoria balanței a 
lui Fritz Heider, conform căreia între atitudinile unei persoane trebuie să existe 
concordanță; altfel, se creează tensiune şi disconfort psihic. De asemenea, a exploa- 
tat distincţia făcută de Petre Botezatu dintre implicaţia probabilă şi implicaţia certă, 
folosind drept criteriu al acestei distincți definiția posibilului formulată de 
Aristotel: coexistența virtuală de atribute contradictorii în acelaşi subiect. Con- 
form acestui criteriu, în matricea implicației este admisă situația în care adevărul 
antecedentului se asociază şi cu adevărul şi cu falsitatea secventului. De aici se 
ajunge la expresia: „p implică probabil q“2%, de asemenea, în matricea implicației 
se află şi submatricea care defineşte implicația certă; în acest caz, adevărul 
antecedentului este asociat numai cu adevărul secventului. Logicianul a desprins 
concluzia că se constituie opt legături posibile între explanans şi explanandum în 
cadrul sistematizărilor explicative — patru legături sunt probabile şi patru certe; 
acestea sunt descrise şi exemplificate 6, Se ajunge la concluzia că puterea expli- 
cativă creşte o dată cu determinarea cât mai sigură a valorilor de adevăr. O 
explicație ştiinţifică este certă atunci când sunt conexate numai propoziții adevărate 
sau cunoscute ca adevărate. 

În studiul C riteriologia adevărului, autorul încearcă să clarifice noţiunea 
de criteriu alethic şi raportul său cu definiția adevărului, apoi examinează pe larg 


%4 P, Botezatu, /mplicaţia certă şi implicația probabilă, în : ibidem, pp. 106-120. 

25 T, Dima, Explicaţie şi înţelegere, vol. 2, Editura Graphix, Iaşi, 1994, pp. 148-150. 

26 Idem, Criteriologia adevărului, în: P. Botezatu (coord.), Adevăruri despre adevăr, 
Editura Junimea, laşi, 1981, pp. 105-218. 

două criterii principale ale adevărului: corespondenta şi coerenţa, referindu-se la 
principalele concepte coerentiste. La nivelul logicii ştiinţei, T. Dima a arătat că nu 
este necesară conformitatea cu un criteriu al adevărului pentru ca o propoziție să fie 
acceptată ca adevărată. O propoziție poate să fie adevărată, chiar dacă nu este 
conformă cu un criteriu şi ea poate să fie falsă, chiar dacă este conformă cu un 
criteriu. Prima dificultate poate fi depăşită treptat — o propoziţie îşi găseşte până la 
urmă criteriul adecvat acceptării ei, a doua dificultate apare atunci când un criteriu 
nu este bine utilizat, prin urmare, prezența dificultăților în stabilirea adevărului nu 
este o fatalitate; ele apar fie din incompletitudine criterială fie din aplicare inco- 
rectă a criteriului. Astfel, s-a ajuns la concluzia că un criteriu precum cores- 
pondența este decizional iar criteriul coerenței poate să stea la baza unei strategii 
logico-epistemologice de evaluare alethică. 

În legătură cu adevărul, autorul face unele precizări importante privitoare la 
deosebirea dintre „adevăr parțial“ şi „adevăr probabil“. Logica trivalentă nu foloseşte 
noțiunea de „adevăr parțial“ sau noțiunea de „semi-adevăr“, ci noţiunea de adevăr 
probabil. Cu alte cuvinte adevărul parțial nu este adevăr probabil. O propoziţie, în 
afară de calitatea sa de a fi adevărată sau falsă, se distinge şi prin faptul că ea conține 
mai mult sau mai puţin adevăr. Binecunoscuta expresie a lui Tarski: „Propoziția 
Zăpada este albă este adevărată dacă şi numai dacă zăpada este albă“ exprimă un 
adevăr parțial, dacă o analizăm din perspectiva teoriei corespondenței deoarece zăpada 
nu este întotdeauna albă datorită diferitelor împrejurări climaterice. T. Dima a explicat 
această situație alethică utilizând matricea implicației: dacă o propoziţie este 
adevărată, atunci consecințele sale vor fi adevărate — din adevăr rezultă numai 
adevăr; dacă o propoziţie este falsă, atunci vor fi consecințe adevărate şi false — din 
fals rezultă orice. Aplicând aceste considerații la explicaţiile statistice, el a arătat că 
explanans-ul, întrucât conţine adevăruri parțiale, implică şi consecințe adevărate şi 
consecințe false: ceea ce îndeamnă la prudența exprimării probabiliste. Prin urmare, 
explicațiile statistice nedeductive redau adevăruri parțiale”. 

colegilor Drăgan Stoianovici şi Andrei Marga; Leonard Gavriliu o citează în Mic tratat de 
sofistică, Editura IRI, 1996]; 

Explicaţie şi înţelegere, vol. 1l, Editura Graphix, laşi, 1994, 320 p. [Continuă 
preocupările din domeniul logicii ştiinţei; sunt prezentate sistematizări logice deductive şi 
inductive, care sunt determinări explicative ample, în componența cărora intră şi diferite 
tipuri de inferenţe şi conţinuturi ştiinţifice, stârnind totodată semnificări filosofice cu ecouri 
culturale. Cartea cuprinde şi o dimensiune hermeneutică, dezvoltând o serie de paradigme 
ale cunoaşterii; conceptul de probabilitate este analizat pe larg, făcându-se precizări asupra 
sensurilor sale fizice, logice şi subiective: C. Sălăvăstru, Modele argumentative în discursul 
educațional, Editura Academiei Române, Bucureşti, 1996, la p. 203 sunt citate pp. 76-113; 
C. Sălăvăstru, în Raționalitate şi discurs, Editura Didactică şi Pedagogică, Bucureşti, 1996, 
pentru Sistematizarea conceptului de infelegere trimite la această carte, p. 168. Luminiţa 
Adămuţ, recenzează cartea sub titlul Explic, deci înfeleg, în „Convorbiri literare“. 
A. Carpinschi şi C. Bocancea utilizează cartea în Știința politicului, Editura Universității 
„Al. I. Cuza“, Iași, 1998]; 

Natura deductivă a metodei reziduurilor, în vol. Filosofia ştiinţei, Editura 
Didactică şi Pedagogică, Bucureşti, 1971, 9 p. [Studiul a fost prezentat mai întâi sub formă 
de comunicare la o sesiune ştiinţifică a Universității „Al. I. Cuza“ din lași. Se aduc 
argumente şi se desprind anumite consecințe din ideea că metoda reziduurilor este, spre 
deosebire de celelalte patru metode ale lui Mill, de natură deductivă; De la probabilitate la 
certitudine în metodele experimentale, în vol. Probleme de filosofie a științei, Editura 
Didactică şi Pedagogică, Bucureşti, 1972. Se dezvoltă comunicarea prezentată la Congresul 
Intemaţional de Logică din 1971. Utilizându-se noţiunile de condiţie suficientă, condiție 
necesară şi condiție suficientă şi necesară şi, ca aparat matematic, calculul propozițional se 
demonstrează că, în condiţii foarte severe, se poate dobândi certitudine în metodele 
experimentale); 

Controversele inducției, în vol. Direcţii în logica contemporană, Editura 
Ştiinţifică, Bucureşti, 1974 [Un studiu amplu despre inducție şi problemele logice şi 
filosofice pe care aceasta le ridică. Sunt analizate principalele tipuri de inducție, paradoxele 
confirmării, antiinductivismul, aspectul probalist al inducției etc. Asupra studiului s-au 
exprimat opinii favorabile. De exemplu: S. Dragoman (D. Stoianovici): „Acest text 
excelează prin varietatea informaţiei, care tocmai de aceea a trebuit să fie introdusă adesea 
foarte lapidar, doar ca o trimitere a cititorului la surse. T. Dima frecventează de multă 
vreme şi cu pasiune problematica inducției“ (Câteva sinteze privind cercetări de logică 
contemporană, „Revista de filosofie“, nr. 2, 1975). Ştefan Lantoş utilizează studiul în cartea 
sa Valoarea euristică a previziunii ştiinţifice, Editura Dacia, Cluj-Napoca, 1976, la pagina 
68. Anton Dumitriu îl semnalează în a sa Istorie a logicii, editura Didactică şi Pedagogică, 
Bucureşti, 1976. Ştefan Celmare citează studiul în cartea sa Determinism şi cauzalitate, 
Editura Ştiinţifică şi Enciclopedică, Bucureşti, 1979, pp. 84 şi 85 şi în Perspective 
epistemologice, Editura Universităţii „Al. I. Cuza“, Iaşi, 1993, p. 97; Petru Ioan face referiri 
la studiu în Perspective logice, Editura Junimea Iaşi, 1987, p. 135; loan S. Cârâc citează la 
p. 117, în cartea Introducere în semantica propoziției, Editura Ştiinţifică, Bucureşti, 1991]; 

Tipuri de explicaţie ştiinţifică: explicația dispozitională şi explicația genetică, în 
vol.: Epistemologia şi analiza logică a limbajului ştiinţei, Editura Politică, Bucureşti, 1975 
[Se susține ideea că, în timp ce printr-o explicaţie cauzală propriu-zisă exprimăm una dintre 
cauzele posibile sau condiția suficientă pentru producerea unui fenomen, printr-o explicaţie 
dispozițională exprimăm condiția necesară sau acea condiţie fără de care un fenomen nu se 
poate produce. De asemenea, se propune, pentru explicația genetică, structura poli- 
silogismului. Lucrarea este citată şi utilizată pe larg de Oscar Hoffman în cartea sa Sisteme 
conceptuale operaționale în sociologie, Editura Ştiinţifică şi Enciclopedică, Bucureşti, 
1987, pp. 72-78. Autorul constată că analiza făcută de T. Dima explicaţiei dispoziționale 

poate fi aplicată în sociologie la studiul integrării profesionale. De asemenea, este citat de 
I. Dorofte, în cartea sa Analiza şi predicția performanțelor umane, Editura Didactică şi 
Enciclopedică, Bucureşti, 1981, p. 42]; 

The Relation Between Correspondence and Coherence in the Problem of Truth, în: 
„Revue Roumaine des Sciences Sociales, serie de Philosophie et logigue“, 1977, pp. 71-76; 
Inferenfele inductive, capitol din Teoria cunoaşterii ştiinţifice, sub redacţia lui 
Şt. Georgescu, M. Flonta, I. Pârvu, Editura Academiei Române, Bucureşti, Ipoteza 
ştiinţifică, capitol din ibidem; Raţionalitate şi inconsistență logică, în vol: Aspecte 
filosofice ale raționalității ştiinţifice, coord. A. Botez, Editura Academiei Române, Bucu- 
reşti, 1983; Criteriologia adevărului, în vol: Adevăruri despre adevăr, Editura Junimea, 
laşi, 1981; Ubicuitatea logicii şi a dialecticii, în vol.: Karl Marx, 100 de ani de la moarte, 
Editura Ştiinţifică şi Enciclopedică, Bucureşti, 1983, coord. D. Ghişe, Mihu Achim şi 
Andrei Marga; Însemnări despre importanța referinţei şi despre raportul ei cu adevărul, în 
vol.: Cunoaştere, eficiență, acţiune, Editura Politică, Bucureşti, 1988; Athanase Joja despre 
unitatea dialectică dintre deducție şi inducţie în cadrul logicii apophantice, în vol.: 
Athanase Joja în cultura românească, Editura Dacia, Cluj-Napoca, 1989; Aspecte ale 
dialecticii posibilului, relevate prin interpretarea probabilităților cu ajutorul „tendințelor“, 
în vol: Coordonate ale gândirii filosofice şi social-politice româneşti contemporane, 
Editura Junimea, 1989; Logică şi probabilitate, în: Probleme de logică, vol. X: Identitate, 
Contradicţie, Temporalitate, Editura Academiei Române, Bucureşti, 1993; Sensuri intra- şi 
extra-propoziționale ale noțiunilor, în vol. Petre Botezatu — Itinerarii logico-filosofice, 
Editura Ankarom, laşi, 1996, pp. 66-74 (studiul a fost citat de Valică Mihuleac în Despre 
noțiunile colective, în: „Analele Ştiinţifice ale Universităţii „Al. I. Cuza»“ din laşi, seria 
Filosofie, 1997-1998, p. 115); Schifă a unei etiologici inductive, în vol. Logică şi 
ontologie, Editura Trei, Timişoara, 1999, pp. 35-44; De la metodele lui Mill la etiologia 
inductivă, nr. 2, 1975; Legi ştiinţifice şi enunţuri contrafactuale, nr. 5, 1978; Explicaţia în 
contexte individuale (psihologice), nr. 5, 1979; Coerenţa ca strategie logico-epistemologică 
de evaluare alethică, nr. 4, 1980; Sistematizări inductive ale explicaţiei ştiinţifice, nr. 2, 
1987, pp. 137-144; Synalethica sau logica înțelegerii prin adeverire, nr. 5-6, 1990, pp. 
371-389; Mircea Florian şi fundamentarea ontologică a logicii, nr. 4, 1992, pp. 381-387; 
The Relation between Corespondence and Coherence in the Problem of Truth, 1977; 
Formal Logical Aspects of Relation between Explanans and Explanandum, XVII, 1991, 
pp. 43-48; Hans Reichenbach (1891- 1953) and his logical empiricism, XVIII, 1992, 
pp. 39-46; The Specification of the Statistical Nomological Enunciations, XX, 1994, pp. 
43—48; Euristica sau logica gândirii creatoare, 1972; Corespondenţă şi coerență, 1976; 
Existența bizară a enunțurilor contrafactuale, 1978; O analiză multifactorială a ipotezei 
ştiinţifice, 1979; Interpretarea logică a probabilității, 1986; Prolegomene la o etiologică 
inductivă, în: „Forum“, nr. 3, 1973. 


Ediţii îngrijite 

Petre Botezatu: Introducere în logică, ed. I, Editura Graphix, laşi, 1994, 2 volume; 
ed.a Il-a, Editura Polirom, laşi, 1997 (Autorul a realizat Introducerea, notele şi 
comentariile); Dumitru Isac: Cunoaştere şi transcendenţă, Editura Cantes, laşi, 1999. 


Studiul morfologic al axiomaticii, 
metalogică şi semio-logică la Petru loan 


Victor Emanuel GICA 


8.1. Date biografice 


Petru loan s-a născut la 26 aprilie 1947, în municipiul Huşi, județul Vaslui. 

Licenţă (de merit) în Filosofie, la Universitatea „Al. I. Cuza“ din Iaşi, ca şef 
al promoţiei 1970. Specializare la Institutul de Filosofie / Universitatea Catolică din 
Louvain, Belgia, stagiu de cercetare, în 1974, sub coordonarea profesorului Jean 
Ladriere; a urmat un curs postuniversitar de limba engleză, la Universitatea din 
Iaşi, în anul universitar 1984-1985. 

Este doctor în filosofie, specializarea Logică, titlu obținut la Universitatea 
„Al. I. Cuza“ din Iaşi, în iulie 1975, sub coordonarea profesorului universitar emerit 
Petre Botezatu, în baza unei teze despre Formele logice ale metodei axiomatice, 
asistent, prin repartiție guvernamentală, din 1970; lector, prin concurs, din 1977, şi 
profesor, prin concurs, din 1990, la catedrele de Istoria filosofiei şi Logică; Filo- 
sofie; Filosofie şi Logică; Logică şi Semiologie, respectiv Logică şi Filosofie siste- 
matică, în cadrul Universităţii „Al. I. Cuza“ din Iaşi; cercetător principal, gradul I, 
Institutul Naţional de Inventică, Iaşi, prin concurs, din 1992; conducător de doc- 
torat, din 1990. 

A îndeplinit funcţiile de decan al Facultăţii de Filosofie din Universitatea 
„Al. I. Cuza“ din Iaşi, între 1990 şi 1992; şef al catedrei de Logică şi Semiologie, 
din ianuane 1992, până în noiembrie 1999; membru al Camerei Deputaţilor din 
cadrul Parlamentului României, respectiv al Comisiei de Ştiinţă şi Învăţământ din 
cadrul Camerei Deputaţilor, în perioada 1992-1996; membru în Comisia Bica- 
merală de Integrare Europeană, din Parlamentul României, între 1995 şi 1996; 
preşedinte executiv al Fundaţiei Internaţionale „Ştefan Lupaşcu“ pentru Ştiinţă şi 
Cultură, din decembrie 1997; rector al Institutului de Studii Europene „Ştefan 
Lupaşcu“ din Iaşi, din octombrie 1998. 

A fost secretar ştiinţific al a „Analelor Universității «Al. I. Cuza», seria 
Filosofie“ din laşi (1976-1992) şi membru în Consiliul Ştiinţific al aceleiaşi publi- 
cații, din 1992; membru în consiliul de conducere al publicațiilor centrale de 
specialitate, editate de Academia Română (în „Revista de filosofie“; „Revue Rou- 
maine des Sciences Sociales, seria de Filosofie şi Logică“), editor al seriei „Inter- 
ferențe“ (apărute sub egida Universităţii „Al. L Cuza“ din Iaşi, în perioada 1987- 
1993), editor şi coordonator al unor volume tematice apărute la Editura Universităţii 
„Al. L Cuza“ din Iaşi, la Editura Ştiinţifică şi Enciclopedică, la Editura Militară, la 
Editura Politică (seria Filosofie şi Ştiinţă), la Editura Junimea, la Editura Fundaţiei 
„Ştefan Lupaşcu“ etc.; director al Editurii Fundaţiei „Ştefan Lupaşcu“ şi redactor-şef 
al seriei Secvenţe semio-logice din cadrul „Analelor Ştiinţifice ale Institutului de 
Studii Europene «Ştefan Lupaşcu»“ din Iaşi, începând cu 1999. 

Autor a 14 studii în volume de autor (regăsite în peste 250 de referințe în 
titluri distincte, dintre care 23 sub formă de recenzii şi analize critice aprofundate); 
16 studii în volume colective tematice, coordonate de autor, şi 18 studii în alte 
volume colective (cu referințe în peste 65 de titluri, dintre care 6 sub formă de 
recenzii), 84 studii în reviste de specialitate (semnalate în peste 170 de studii din 
volume de autor, volume colective sau publicaţii periodice), 97 de articole în 
reviste de specialitate şi în publicaţii de cultură, beneficiind de peste 170 de referinţe, 
în titluri distincte de studii în volume de autor, volume colective, ori publicații 
periodice; 4 monografii universitare. 


8.2. Contribuţii în domeniul logicii 


8.2.1. Studiul morfo-logic al axiomaticii 


Cartea de debut a profesorului Petru loan, Axiomatica: un studiu morfo- 
logic (1980), este teza de doctorat pregătită la Louvain (în Belgia) şi susținută la 
Universitatea „Al. I. Cuza“ din Iaşi, în iulie 1975, sub coordonarea profesorului 
emerit Petre Botezatu. 

Ea se impune prin câteva contribuţii notabile, cum ar fi: 

(1) analiza principalelor obiecții la adresa axiomaticii formale şi răstur- 
narea perspectivei în orizontul unei „dialectici valorizatoare“‘; 

(2) definirea axiomatizării, respectiv a sistematizării ipotetico- deductive, ca 
relație şi, respectiv, ca funcție metalogică, având un comportament matriceal analog 
cu cel implicaţiei (tezele derivă din axiome şi reguli, ori numai din reguli, aşa cum 
adevărul este implicat, deopotrivă, de adevăr şi de fals; regulile conduc, deopotrivă, 
la reguli, ori la reguli şi teze, aşa cum falsul implică, deopotrivă, adevărul şi falsul); 

(3) clasificarea „mendeleeviană“ a variantelor logice ale axiomatizării, prin 
distingerea axiomaticii teziale (cu demonstraţii directe/condiționale/indirecte, com- 
plete sau incomplete), de axiomatica „naturală“ (ea însăşi articulând demonstrații 

directe/condiționale/indirecte, complete sau incomplete), din punctul de vedere 
metodologic; cum fiecare dintre cele 12 trasee ale derivării logice poate conduce la 
Justificarea tezelor, ori a regulilor deducţionale, în matricea sistematizării ipoteti- 
co-deductive astfel conturată se evidenţiază 24 de forme ale axiomatizării; 

(4) relevarea ascendentului pe care îl are axiomatica „naturală“ (prefigurată 
de către Charles Sanders Peirce şi Gottlob Frege, dar consacrată de Stanislaw 
Jaskowski şi Gerhard Gentzen) asupra axiomaticii „logistice“ (sau „teziale“), grație 
aportului la ierarhizarea intra-teoretică şi rolului explicativ sporit, aspectului cons- 
tructivist şi standardizării avansate, dar — mai ales ~ contribuţiei acesteia la „pe- 
neralizarea metodologică“ şi la „unificarea teleologică“ în cadrul ştiinţei vi formae 
a gândirii exprimate; 

(5) deschiderea spre câmpul inteligenţei artificiale, în contextul „deciziei 
prin demonstrație“ şi al automatizării demersului fundațional. 

Abordând viziuni majore din logica şi epistemologia vremii (cu deosebire, 
concepția lui Petre Botezatu din Valoarea deducţiei — 1971 şi cea a lui Jean 
Ladricre din Les limitations internes des formalismes-1957), cartea va constitui un 
punct de plecare pentru contribuţii ulterioare ale autorului (precum cele vizând 
statutul logic al silogisticii — abordat în volumul Logică şi metalogică, din 1983, ori 
perspectiva logicii ca ştiinţă a creaţiei — în volumul Logică şi filosofie, din 1996), 
pentru configurarea capitolului rezervat operațiilor constructive asupra inferenţelor 
(în cadrul tratatului de Logică „integrală“, vol. 2, Iaşi, 2001), precum şi pentru 
cercetări ale colaboratorilor, între care se remarcă studiul întreprins de Florentina 
Călmăţuianu asupra tipologiei sistemelor logice. 


8.2.2. Incursiuni în logică şi metalogică 


Logică şi metalogică: incursiuni şi noi contururi (1983), a doua carte a lui 
Petru Ioan reprezintă, la prima vedere, un volum fragmentar. Ea confirmă, însă, 
intențiile mărturisite în titlu, prin câteva contribuţii semnificative la înțelegerea şi 
asumarea logicii actuale, 

Este vorba despre: 

(1) aprofundarea ideii că pluralismul intern (funcţional şi metodologic) nu 
exclude unitatea de esență a logicii formale şi formalizate, susţinută de o amplă 
incursiune în universul logicii moderne, teza împărtăşită de către autor va dobândi 
noi puncte de sprijin în volumul Orizonturi logice (din 1995) şi-l va conduce pe 
autor la un ambițios program de decantare a logicii „integrale“; 

(2) prezentarea paradoxurilor implicaţiei şi ale altor conective logice ca 
manifestări ale „defectului semantic“ din analizele formale şi din aplicațiile forma- 
lismelor, ducând mai departe explorări ale lui Florea Țuţugan, Robert Blanche, Hans 
Freudenthal şi alţii, preocuparea pentru corecta intrare în cadrul logic, prin actul 
formalizării, ca şi pentru fireasca ieşire din spaţiul formal, prin actul interpretării, 
îl va conduce pe autor la o reformă radicală a principiilor logicii şi-i va permite 
disocieri interesante în raport cu contribuţii: similare, aşa cum rezultă din primul 
capitol al volumului Logică şi filosofie, apărut în 1996; 

(3) inventarierea critic-constructivă a principalelor repere din logica argu- 
mentării, cu accent pe modelele explicative ce risipesc aparenta incompatibilitate 
între logică şi retorică, respectiv între formalism şi studiul „locurilor“ întemeierii, 
ca operație supremă a gândirii umane; o continuare meritorie a unei asemenea 
preocupări se remarcă la fostul student şi doctorand al profesorului ieşean, Con- 
stantin Sălăvăstru, ce a fructificat în mai multe volume teza de doctorat dedicată 
Logicii şi limbajului educațional, 

(4) confruntarea logicii cu modalitățile temporale şi cu cele dialectice (ale 
schimbării), pe fondul „celei mai profunde mutații din ştiinţa logicii, extinderea în 
planul diacronic“ (p. 176); aprofundări ale unei asemenea direcţii de miză 
maximală în cercetarea logică se regăsesc în volumul de autor Orizonturi logice 
(din 1995); 

(5) înfăţişarea logicii ca „spațiu de comunicații şi denivelări între structuri 
logice“ (p. 202) şi de un prim inventar al principalelor accepții dobândite în logică 
de noțiunea „structură“; în urma recensământului pe care îl întreprinde, autorul so- 
coteşte că, în orizontul logicii actuale, structura înseamnă: — invariant formal al 
unor conținuturi de gândire (orice „formă logică“ este, din acest punct de vedere, o 
structură); — clasă de relaţii între elementele unei mulțimi, reprezentând legile de 
compoziţie peste tot definite şi, eventual, supuse unor condiţii (ca în cazul 
structurilor „algebrice“, cu relevanță şi în universul logicii); — ansamblu privilegiat 
de relaţii, precum cele din pătratul lui Appuleius/Boethius, ori din hexagonul lui 
Blanch6; — sistem logic (ca spaţiu de manifestare şi ca rezultat al activării unor 
„relații de ordine“); 

(6) înălțarea dualizării la rangul de „principiu metalogic cu valoare 
generală“; contribuția autorului se exprimă în abordarea sistematică a relațiilor de 
dualizare şi contradualizare în cazul conectorilor interpropoziționali, al cuantorilor 
şi al predicatorilor de tip silogistic; de asemenea, în abordarea dualizării şi con- 
tradualizării funcţiilor de funcții, respectiv în formularea unor teoreme ce exprimă 
operanța principiului contradualizării; 

(7) aprofundarea relației dintre lege şi regulă în contextul silogisticii aristo- 
telice; înscriindu-se într-o linie de stăruitoare preocupări (marcate îndeosebi de 
exegeza cu mijloacele logicii formale a textului din Analizicile prime, înfăptuită de 
către Jan Łukasiewicz; 

(8) relansarea deducţiei naturale în câmpul logicii antice, sub imboldul lui 
John Corcoran, şi de conexiunea cu punctul de vedere ontologic/epistemologic 
extras din dialectica hegeliană de către Petre Botezatu, autorul argumentează cu 
îndreptățire dualitatea structurală a silogismului categoric, ce poate fi reprezentat, 


deopotrivă, ca regulă deductivă simplă (MeP; SiM } SoP, bunăoară), ca lege ce 
înfăşoară o astfel de schemă (MeP & SiM D SoP), dar şi ca supraregulă, la care 
participă ambele structuri (MeP & SiM > SoP; MeP; SiM + SoP). 

8.2.3. Perspective logice: contribuţii fragmentare la 
reconturarea unui profil disciplinar 


Volumul Perspective logice: contribuţii fragmentare la reconturarea unui 
profil disciplinar (1987) este dominat de grupajele asupra logicii transcendentale de 
factură kantiană (vizând „adevărul formal“ şi „analiticitatea“, în contextul 
referințelor lui Kant la adresa principiilor logice, tetrada tipologică a judecății şi 
deducţia „metafizică“ a categoriilor intelectului) şi asupra logicii naturale în 
orizontul contribuţiilor lui Petre Botezatu. Lor li se alătură analizele consacrate 
logicii inductive (prin prisma aportului lui Jules Lachelier), logicii non-clasice (în 
raport cu prestațiile lui Grigore C. Moisil, Peter Mittaelstaedt şi Anton Dumitriu), lo- 
gicii dialectice, logicii ştiinţei, logicii discursului practic şi altor deschideri din 
câmpul disciplinei cu rol propedeutic. 

Continuări ale unor astfel de preocupări de ordin diaporematic şi 
critic-valorizator vom regăsi şi în volume ulterioare ale autorului, precum 
Orizonturi logice (1995), sau Logică şi filosofie (1996). 


8.2.4. Adevăr şi performanță: pretexte şi contexte semio-logice 


Răsplătit cu premiul „Vasile Conta“ al Academiei Române pe 1987, cel de al 
patrulea volum al logicianului Petru Ioan, Adevăr şi performantă. pretexte şi contexte 
semio-logice (1987), se impune prin patru abordări din sfera semio-logicii. 

Este vorba, mai întâi, de decelarea nivelurilor adevărului, în perspectiva 
modelului triadic din ştiinţa asupra comunicării. În criteriologia cunoștinței, pe care 
ne-o propune autorul, îşi află reconcilierea teorii aparent incompatibile asupra 
adevărului, precum: teoria corespondenței (resuscitată prin concepția sintetică a lui 
Mario Bunge, atentă şi la acordul interpropozițional, şi la referirea factuală), teoria co- 
erenței (relansată de Nicholas Rescher în orizontul conectivității candidaților la 
adevăr), ori teoria performativă asupra adevărului (promovată — în filosofia oxfor- 
diană a limbajului comun — de către Peter Frederik Strawson). Conform grilei 
„sincretice“ pe care ne-o propune autorul, în evaluarea cunoștinței, consistenta, 
respectiv coerenţa, reductibilitatea şi demonstrabilitatea vor conta drept criterii sin- 
tactice; la rândul lor, decidabilitatea, respectiv interpretabilitatea, reprezentabilitatea 
şi satisfiabilitatea (sau realizabilitatea în model) vor întruchipa însemnele semantice, 
după cum consensul, credibilitatea şi acceptabilitatea vor constitui dimensiuni 
pragmatice ale cunoştinţelor exprimate prin enunțuri. Relevant pentru reproiectarea 
teoriei adevărului într-o concepție mai largă asupra „perfecțiunii cunoştinţelor 
(precum cea de care se pasionase Kant, în celebra introducere la cursul de Logică), 
punctul de vedere înfiripat de autor prin recursul la triada semioticii va evolua către un 
cadru mai cuprinzător, în care fiecărei dimensiuni sau variabile a comunicării îi va 
corespunde o anume valoare a enunțului. În modelul hexadic al „situației veri- 
dicționale“ (expus în Educatie şi creaţie în perspectiva unei logici „situationale“, 
Editura Didactică şi Pedagogică, Bucureşti, 1995, p. 41), un enunţ se impune prin: 

(1) corectitudine morfo-logică (şi prin relevanță sintactico-semantică) din 
punctul de vedere al structurii cunoștinței; 

(2) „performanță“ şi „coerență“ de ordin psihologic (adică prin „adevăr 
subiectiv“), din punctul de vedere al subiectului (sau al agentului) cunoaşterii, 

(3) coerență strict-logică (adică prin demonstrabilitate sau sistemicitate), în 
orizontul constructiv şi prospectiv al cunoaşterii, 

(4) adevăr în sensul strict (adică prin „corespondența cu faptele“, prin 
adecvare, completitudine, precizie etc.), în acord cu obiectul (sau conţinutul refe- 
renţial al) cunoaşterii; 

(5) coerență semiologică, adică prin afinitate sau neafinitate (după cum enun- 
tul sau setul de enunțuri este „agreabil“ sau „dezagreabil“, „grav“ sau „naiv“, „realist“ 
sau „nerealist“, „popular“ sau „nepopular“, „fericit“ sau „nefericit“), în orizontul 
reflexiv (reconstructiv şi evaluativ) al cunoaşterii; 

(6) coerentă retorică, etno-logică sau socio-logică (adică prin consens, 
acceptabilitate, sau credibilitate), pe linia inspiratorului sau a garantului cunoaşterii. 

Recursul la o hexadă similară cu cea a „situației cognitive“ îi îngăduie 
autorului o nouă configurare a sistemului de valori aferente cunoștinței. În primul 
volum din tratatul de Logică „integrală“ (Editura Fundaţiei „Ştefan Lupaşcu“, Iaşi, 
1999, pp. 80-82), Petru loan ne propune să urmărim dacă enunţul sau setul de 
enunțuri se remarcă prin: 

(1) gramaticalitate, sau adecvare lingvistică, pe coordonata semnificantului, 

(2) elocință, sau claritate şi distincţie, la nivelul rostirii sau al enunţării, 

(3) corectitudine, consistenţă sau coerenţă, în planul conținutului logic; 

(4) adecvare informativă, sau corespondență cu faptele, la nivelul referinţei; 

(5) eficacitate, sau adecvare evaluativă, în orizontul conotării şi al ilocuțiunii, 

(6) persuasivitate, credibilitate, sau consensualitate, la nivelul receptării şi al 
perlocutiunii. 

A doua subdiviziune a cărții se constituie într-o altă contribuție majoră la 
dezvoltarea logicii ca disciplină sistematică. Este vorba de un prim sistem al 
principiilor logice, în calitatea lor de „norme aletice formale“ la nivelul propoziţiilor, 
dar şi la cel al entităților analoage (noţiuni, ordine, dorinţe, întrebări etc.). Punctul de 
vedere cu totul original pe care-l avansează logicianul român într-o problemă amplu 
dezbătută chiar şi în gândirea românească (dacă avem în vedere interesul arătat 
reformei principiilor de către Anton Dumitriu, Athanase Joja, Petre Botezatu, 
Constantin Noica, Petre Bieliz, Dan-Mihai Bârliba şi alții) a fost comunicat 
Congresului Internațional de Logică, Metodologie şi Filosofia Ştiinţei din Canada 
(London / Ontario, 1975), fiind dezvoltat, apoi, în volumul Adevăruri despre adevăr 
(Editura Junimea, laşi, 1981), iar o dată relansat în volumul de autor la care ne 
rapoităm, el va constitui suportul pentru capitolele 5-8 şi 10 din primul volum al 
tratatului de Logică „integrală“ (1999), cele în care se desfăşoară tipologia entităților 
logice fundamentale sub semnul corelativității acestora. După o analiză a configurației 
principiilor în logica comprehensivă tradițională şi în cea formalizată „modernă“, 
logicianul român ne convinge că: 

(1) principiile logice nu pot fi confundate cu legile logice în postura de 
formule identic-adevărate („p v ~p“, „p Î ~p“, „p D P“, „p VV ~p“ etc); 

(2) cu atât mai puțin ele s-ar putea identifica cu reguli ale derivabilității, 
precum secvența inițială „p } p“, în calculele deducției naturale; 


(3) pentru a avea „substanță proprie“ şi pentru a se justifica funcțional, 
principiile logice trebuie să reglementeze intrarea în limbajul logic (prin operația 
formalizării) şi revenirea la limbajul comprehensiv (prin actul interpretării); 

(4) unor astfel de cerințe vom putea răspunde numai dacă desluşim principiile 
în chiar relaţiile logice promovate cu titlul de conective („funcții de adevăr“ şi 
similarele acestora); 

(5) asumate ca funcții brute simplu-realizabile, sau ca formule sintetice („p v 
q“, pP D g; up Î q“; „p vv q“ etc.), iar nu ca funcții de funcții tautologice (sau 
identic-realizabile), principiile logice se distribuie într-un tabel simetric, ce dă seamă 
de gradele opoziţiei (contrarietate / „p Î q“, subcontrarietate I „p v q“; contradicție I 


„P vy q“, opoziție contrar-subcontrară | „p D q“ etc.) şi de gradele condiționării, sau 
ale ordonării (condiționare suficient-necesară | „p D q', condiționare necesar-sufi- 
cientă | „p C q“; condiționare necesară şi suficientă | „p = q“; condiționare sufi- 
cient-suficientă | „p & q“ etc.); 

(6) pentru a fi deplină, reforma în atenție mai trebuie să acorde lista prin- 
cipiilor cu tipuri distincte de entități şi cu valorile aferente acestora; este ceea ce doar 
în interpretarea propusă se asigură, prin înălțarea la rangul de principii a funcțiilor 
diadice inter-propoziționale, inter-clasiale, inter-normative, inter-interogative etc. 
Aceasta înseamnă că: „două propoziții contrare nu pot fi adevărate în acelaşi timp“, 
conform principiului excluderii coadevărului contrarelor („p Ta; „două clase în 
relații de subordonare nu se pot raporta una la alta decât ca specie şi gen“, conform 
principiului ordonării suficient-necesare („a C b“), „două ordine subcontrare nu pot fi 
ignorate în acelaşi timp“ („Pv q“), „două întrebări contradictorii nu pot primi — 
concomitent — acelaşi răspuns“ („p vv q“) şi aşa mai departe. 

Incitat de analizele lui Anton Dumitriu! şi Gheorghe Enescu?, Petru loan îşi 
propune şi reuşeşte — în cea de a treia secțiune a volumului — să readucă în discuţie 
tipologia paradoxurilor autoreferinţei şi să înfrunte respectivele disfuncţii ale expri- 
mării de un fel sau altul, printr-o reconciliere a „soluțiilor“ acumulate sub semnul 
competiției. Recurgând şi de această dată la cadrul ordonator al semioticii trinivelare, 
Petru loan ne invită să privim paradoxurile autoreferinței vicioase (pentru că ne 
antrenează în contradicții): 

(1) drept expresii rău construite (din punct de vedere sintactic); 

(2) ca efecte nedorite ale confundării nivelurilor de limbaj (sub aspect 
semantic); 

(3) ca incongruenţe de ordin metodic şi metodologic (în planul pragmatic). 

În concepția autorului, fiecare paradox logico-matematic este o „antinomie 
metodologică“, în sensul conferit de Immanuel Kant limitelor rațiunii speculative, iar 
de Petre Botezatu limitărilor inteme ale formalismelor. Ca atare, fiecare soluţie trecută 


! Din Soluția paradoxelor logico-matematice, Editura Ştiinţifică, Bucureşti, 1966 
? Din Teoria sistemelor logice, Editura Ştiinţifică şi Enciclopedică, Bucureşti, 1976, cap. II. 

în revistă implică, în fond, „o atitudine activă în fața impasului, recomandând — cu mai 
mult sau mai puțin temei — punerea în dizgrație a unor concepte şi enunțuri, respectiv 
a supozițiilor ce le-au făcut posibile“. 

Cea de-a patra secțiune a volumului se constituie într-o analiză tipo-logică a 
actelor de limbaj, prin prisma contribuţiilor lui John Lanshaw Austin, John Rogers 
Searle, Donald D. Evans, Jürgen Habermas, Thomas Ballmer şi W. Brennenstuhl, 
Daniel Vanderveken şi mulți alții. Asupra subiectului, autorul român va reveni în 
primul volum al tratatului de Logică „integrală“ (pp. 82-83), pentru a pune în cores- 
pondență cu fiecare variabilă a situației semiotice o categorie distinctă de acte 
propoziționale. Conform punctului de vedere la care parvine, enunţurile sau rostirile 
pot diferi unele de altele, după cum promovează: 

(|) acte (fonetice şi fatice) de enuntare (din punctul de vedere al semni- 
ficantului); 

(2) acte de autoexprimare (în orizontul rostirii stricto sensu); 

(3) acte de predicare, sau de etalare a semnificației locurionare; 

(4) acte de referire, pe linia denotatului, sau a extensiunii expresiilor; 

(5) acte ilocuționare, sau performaltive, pe linia semnificației „derivate“ şi a 
funcţiei de „comunicare socială“ îndeplinite prin limbaj; 

(6) acte perlocuționare, în orizontul receptării. 

Condensată în hexada de care pomenim, concepția autorului despre „actele de 
vorbire“ va fi preluată, între alții, de Adriana-Gertruda Romedea — în teza de doctorat 
Actele de discurs: o perspectivă semiotică, publicată la Editura Fundaţiei „Ştefan 
Lupaşcu“ din laşi, în 1999. 


8.2.5. Logic and Dialectics. Confrontations. Connexions. 
Classifications 


Logic and Dialectics. Confrontations. Connexions. Classifications (1990), 
este o antologie — pentru specialiştii străini — din scrierile autorului, doar în parte 
apărute până în 1990. Volumul reuneşte: 

(1) patru contribuţii sub genericul „confruntări“ (în problema paradoxuri lor 
implicaţiei;, în cea a paradoxurilor obligaţiei derivate, sau ale implicaţiei deontice, în 
cea a paradoxurilor autoreferinfei, respectiv în cea a paradoxuri lor simetriei logice); 

(2) cinci contribuţii sub genericul „conexiuni“ (ele vizează: logica în 
postura de ştiinţă a creaţiei; corelaţia dintre formalismele logice, tipurile de rațio- 
nalitate şi modurile discursului; confruntarea dintre logică şi dialectică; prelimina- 
riile unui program de logică „integrală“; liniamentele unui model logico-lingvistic 
de analiză a discursului); 

(3) patru contribuții sub genericul „clarificări“ (ele privesc: principiile 
logice ca norme formale ale adevărului; nivelurile adevărului, în perspectiva 
modelului semiotic al criteriologiei cunoștinței; relația dintre adevărul logic şi 
supoziţia de existență; dualizarea ca principiu şi ca procedură cu valoare generală). 

Recenzat în „Mathematical Review“ (nr. 99 a, ianuarie, 1999, p. 24) volu- 
mul a fost întâmpinat cu reacții admirative de profesori ai mai multor universități 
europene şi nord-americane. 


8.2.6. Orizonturi logice. Deschideri şi resemnificări în 
universul actual al formalismelor 


Lucrarea Orizonturi logice. Deschideri şi resemnificări în universul actual 
al formalismelor (1995), dă seamă de extinderea şi aprofundarea analizelor formale 
în raport cu trei termeni corelativi ai gândirii ca „obiect“ în studiul logicii. Este 
vorba de acțiune, de limbaj şi de realitate. 

Mutaţia acționalistă în logica ultimului veac este înfăţişată de autor — în 
prima secțiune a volumului — prin prisma apariției sistemelor deontice (de logică a 
normelor), a sistemelor ortopractice (de logică a imperativelor, respectiv a ordi- 
nelor şi a comenzilor), a sistemelor proeretice (de logică a dorintelor), a sistemelor 
feleologice (vizând enunţurile despre scopuri), a sistemelor „axiologice“ (sau de 
logică a preferinfei) şi a sistemelor de logică a acțiunii (în sensul aprofundării con- 
ceptelor „antropologice“). În antrenanta sinteză pe care o datorăm profesorului 
ieşean, conturul şi semnificaţia „noului Organon“, pe care îl întruchipează logicile 
discursului practic, sânt reliefate sub semnul preocupării: 

(1) de a delimita şi integra formalismele „a-teoretice“, de care am pomenit; 

(2) de a desluşi natura entităților ce intervin ca argumente pentru funcțiile 
sau modalităţile „a-teoretice“; 

(3) de a asuma criterii de evaluare a enunțurilor „a-teoretice“. 

Discuţiile în această direcție se vor continua în volumul Logică și filosofie 
(laşi, 1996), printr-o amplă şi pertinentă analiză a paradoxurilor obligaţiei derivate 
Şi ale altor tipuri de constructe „ilocuționare“ — o „provocare“ neîntreruptă la adre- 
sa logicii a-teoretice, dar şi un „stimul“ în progresul cercetărilor din această sferă 
importantă a logicii. Este de notat că în direcția praxio-logică, de care s-au ataşat şi 
autori bucureşteni (Cornel Popa, Sorin Vieru, Dragan Stoianovici şi alții), logici- 
anul ieşean şi-a aflat un colaborator din lumea militarilor, în persoana fostului 
student şi doctorand Alexandru Leordean, cu care se regăseşte în volumul: 
Gheorghe Ardelean şi Petru loan (coord.), Rafionalizare şi eficiență în acțiunea 
militară. Elemente de logică şi praxiologie, Editura Militară, Bucureşti, 1988. 

Pentru comunicaţia dintre logica formală şi discursul natural — vizată în 
secțiunea mediană a cărții la care ne referim — autorul român alege drept cadru de 
referință teoria categoriilor semiotice. Paradigmele acesteia (impuse de gânditori 
precum Edmund Husserl, Stanislaw Lesniewski, Kazimierz Ajdukiewicz, Inno- 
centius Maria Joseph Bochenski, Yehoshua Bar-Hillel, Roman Suszko, Joachim 
Lambert, Richard Montague şi alții) îl conduc pe autor la un „program al logicii 

integrale“ marcat de ideea paralelismului dintre categorii logice fundamentale, 
ce-şi află prelungirea la nivelul relaţiilor şi al operaţiilor aferente; de asemenea, la o 
„reconstrucţie logică“ a gramaticii, având ca dominante problema unitătii 
minimale în analizele sintactico-semantico-pragmatice, problema subordonării şi 
problema coordonării diverselor tipuri de unități discursive. 

Confruntarea logicii cu deziderate ale realismului (şi ale reismului) de ins- 
pirație filosofică, dacă nu cu realitatea însăşi — în orizontul preocupărilor țintind spre 
logica devenirii, a schimbării, a duratei, a dinamismului contradictoriu, a proceselor, 
a istoriei etc. — este surprinsă în cea de-a treia secțiune a volumului, printr-un 
inventar al „tuturor soluţiilor posibile“ în redutabila problemă a relaţiilor dintre 
logică şi dialectică. Contribuie la „închiderea deschisului“ pe care o practică 
autorul: filosofia adialectică şi neutră în raport cu logica (preconizată de Mario 
Bunge), logica fără dialectică, pe care o degajă tentativele reducționiste ale 
neopozitiviştilor; dialectica fără logică (în perspectiva lui Pierre Raymond); 
dialectica logică, în stilul asumat de către Dominique Dubarle; logica dialecticii, în 
profilul desluşit de Jean Gorren; logica modalităților aletice, în maniera în care 
sânt acestea înțelese de către Stanislaw Jaskowski, logica modalitărilor temporale, 
descifrate de către Arthur N. Prior; logica modalităților schimbării, acomodată de 
către Bogdan Šešić; noul organon dialectic, spre care evoluează cercetările lui 
Athanase Joja; logica devenirii, la care aspiră Etienne Gott; logica organonică, 
promovată de Archie J. Bahm; logica rostirii, pusă de Constantin Noica sub 
auspiciile zeului Hermes, al comunicării; logica potențării, a lui Anibale Pastore; 
logica productivă, a lui Franco Spisani; logica hiperdialectică, a lui Ştefan 
Lupaşcu; „semantica formală“, pusă în slujba logicii dialectice de Salvatore 
Guccione; logicile paraconsistente, invocate de autori sud-americani în spațiul unor 
teorii „inconsistente, dar nu şi triviale“, apreciate de unii exegeți ca irumperi ale 
iraționalismului în chiar cetatea logicii. Acestora şi multor altor proiecte refor- 
matoare, autorul le rataşează perspectiva mult mai calmă, conform căreia dialectica 
este dezvăluită şi, în acelaşi timp, solicitată de numeroasele explicaţii privind 
originea şi fundamentele logicii formale. 

Prin întreaga carte, de altfel, autorul contribuie la risipirea idealului (mereu 
neîmplinit) al unei logici cu totul diferite de logica existentă şi ne angajează pe 
calea mai promițătoare a valorizării logicii de care dispunem. În ciuda aparențelor, 
logica „reală“ (insidios etichetată drept extensională şi, tot astfel, drept descriptivă, 
ori statică) „nu-şi refuză aderențele la intensiune, sau la sens; ea nu creează rupturi 
între teorie şi aplicație; nu se dedublează mecanic în «logică-substanță» şi «logică-cal- 
cul», ori între «logică-sistem» şi «logică-proces»'* (pp. 5-6). Respectiva construcție 
este o logică „deschisă“ ce va trebui judecată „ca metodă, deci ca [...] un mijloc“, 
după cum „se cere să nu-i refuzăm şansa acordată celorlalte forme şi modalități ale 
cunoaşterii: de a progresa, de a-şi rafina instrumentele, de a se adecva unor țeluri 
mereu mai complicate din cercetarea ştiinţifică, din tehnică, din gândirea aplicată de 
fiecare zi“ (p. 6). 

8.2.7. Educaţie şi creaţie în perspectiva unei logici 
situaționale 


Dedicat învățătorului Octav Agapi şi unor profesori devotați precum Maria 
“Țonescu, Anca Tansanu, Laura Axinte şi Eugen Onofraş, volumul Educație şi creație 
în perspectiva unei logici situaționale (1995) are scopul de a lansa şi a ilustra o 
nouă paradigmă în disciplina cu valoare propedeutic-instrumentală. Este vorba de 
hexada „situaţională“, pe care Petru loan o degajă din analiza în şase variabile 
practicată în câmpul pedagogiei de către informaticianul Olivier Clouzot, sub 
impresia „logicii unității“, la care Oscar Ichazo ajunge prin intermediul rrialecticii lui 
Ştefan Lupaşcu. 

Ideea că o situație pedagogică se remarcă prin natura, prin rolul şi prin 
aportul formatorilor (, F“) şi ale beneficiarilor („I“), prin activităţile didactice („A“), 
prin obiectivele („O “ ), conținutul („C“) şi evaluarea acestora („E “), adică prin doi 
poli sau parametri personali şi prin patru coordonate „imateriale“, îl face pe autor să 
conchidă că o situație acțională în general se caracterizează: 

(1) printr-un agent, sau inițiator al acțiunii; 

(2) printr-un inspirator, influențator, suporter, sau beneficiar aì acțiunii; 

(3) printr-o formă, printr-un design, printr-un procedeu, sau printr-o cale a 
desfăşurării acțiunii; 

(4) printr-o materie, printr-un substrat, printr-un cadru, printr-un context, ori 
prin anumite circumstanțe ale desfăşurării sale; 

(5) printr-o anume desfăşurare, adică printr-un conținut obiectiv, printr-o 
anume tehnologie şi printr-un anume produs; 

(6) printr-o utilitate, printr-un temei şi printr-o anume valoare (ceea ce 
reprezintă conținutul psiho-logic, sau subiectiv, al acțiunii). 

Cum nu toate variabilele sânt la fel de evidente în toate situațiile, prin jocul 
prezenței sau absenței acestora sânt posibile 2% (respectiv 64) combinaţii, iar por- 
nind de la acestea, se pot conştientiza tot atâtea forme verticale ale respectivei ac- 
țiuni. A urmări actualizarea şi potenţializarea coordonatelor unei situații acționale 
înseamnă, deci: 

(l)a uza de un instrument formal extrem de rodnic în analiza şi com- 
pararea diverselor schematizări (şi, chiar, teoretizări) ale unui tip sau altul de 
acţiune; 

(2) a folosi distincţia dintre variabilele tipului respectiv de acțiune ca „fir al 
Ariadnei“ în sistematizări conceptuale de tipul celor practicate de Immanuel Kant 
sub semnul „deducţiei metafizice“; 

(3) a deschide o pagină plină de consecințe în „pragmatica discursului 
transfrastic“ şi a oferi „un punct de sprijin în clarificarea structural-funcțională a 
acțiunilor de orice fel“. 

Volumul în atenţie „fenomenalizează“ schema semio-logică a acțiunii ca 
hexadă a „situaţiei cognitive“, ca hexadă a „situaţiei de lectură“, ca hexadă a „situa- 


3 Enseigner autrement, Les Éditions d'Organisation, Paris, 1989 

ției semiotice şi ca hexadă a „situației creative“. Ca şi hexagonul „situației peda- 
gogice“, structurile în atenție subsumează submodele monadice, diadice, triadice, 
tetradice şi pentadice, mai mult virtuale, decât explicitate, ca atare, în literatura res- 
pectivului domeniu. În total, pe parcursul expunerii, sunt relevate 12 aplicații ale 
hexadei cognitive, 3 aplicaţii ale hexadei rraductive, 12 aplicaţii ale hexadei semio- 
tice şi 13 poziționări ale unor modele cu mai puţin de 6 variabile, respectiv 28 de 
aplicaţii ale hexadei situațiilor creative. Beneficiare ale unor astfel de ordonări sânt 
conceptele privitoare la: 

(I)tipuri de acțiuni, precum modernizările învățământului, formele 
cunoaşterii, genurile lecturii, tipuri ale activității creatoare, ale proiectării, ale 
evaluării etc.; 

(2) etapele unui anumit tip de acțiune, precum cunoaşterea, creația, analiza 
valorii etc.; 

(3) „produsele“ unui anumit tip de acțiune, precum cele ale acțiunii cog- 
nitive, ale acțiunii creatoare etc.; 

(4) tipurile de parametri în performarea unei acțiuni, precum cei ai acțiunii 
cognitive, veridicționale, creatoare etc.; 

(5) tipuri de agenți ai acțiunii, precum agenţii educaţiei (în speță tipurile de 
formatori), cei ai cunoaşterii, ai lecturii, ai creației etc.; 

(6) speciile unui anumit fip de ideologie, precum este cazul cu ideologiile 
cognitiviste; 

(7) criteriile anumitor clasificări, precum cea a lecturii; 

(8) anumite sfere ale cogniției, precum disciplinele pedagogice, familiile 
de discipline epistemologice, ştiinţele creației, disciplinele euristice, disciplinele 
semiotice” (respectiv cele sintactice şi semantico-pragmatice), logicile ştiinţifice şi 
logicile filosofice‘, logicile „dialegmatice“, logicile „euristice“ etc.; 

(9) anumite seturi de date, precum cele din teoria generală a comunicării, din 
teoria menţionării (sau a referinței), din teoria actelor de comunicare etc.; 
crizele învățământului etc.; 

(11) mulţimi de funcții, precum cele decelate de Roman Jacobson în cazul 
limbajului; 

(12) pârghii modelatoare, precum factorii de influențare a reformei 
învățământului; 

(13) semnificaţii ale semnificației; 

(14) repere ale creației culturale, ale conştiinţei, ale gândirii filosofice, ale 
câmpului stilistic etc., aşa cum sunt ele înțelese de Lucian Blaga, bunăoară; 

(15) tipuri de metode, în clasificarea lui Constantin Noica; 


A „Hexagonul semiotic“ şi „hexagonul semnificațiilor «semnificației»* sunt omologate ca 
performanțe în logica veacului al XX-lea de către Alexandru Surdu, op. cit., pp. 82-83, respectiv 83-84. 
„Sistemul dublu-hexadic al disciplinelor semiotice“ este prezentat ca performanţă a logicii 
româneşti din secolul al XX-lea de către Alexandru Surdu, în op.cit., pp. 219-220. 
6 Despre „sistemul logicilor filosofice“ ca performanță în cercetarea logică din secolul al 
XX-lea vorbeşte Alexandru Surdu, în op.cit., p. 122. 

(16) tipuri de „eureme', în accepţia pe care le-o conferă lon Moraru; 

(17) tipuri de „soluții de impas“ în definirea artei şi a creaţiei spirituale în 
genere; 

(18) tipuri de invarianți tehnici; 

(19) tipuri de definiţii, precum cele ale actului de cultură, asigurate de 
Lucian Blaga; 

(20) caracteristici ale arhetipurilor şi ale factorilor stilistici, ale cunoaşterii 
paradisiace şi ale cunoaşterii luciferice, ale problemei filosofice și ale problemei 
ştiinţifice, ale câmpului stilistic, ale ornamenticii etc. (aşa cum sânt ele delimitate 
de Lucian Blaga). 

Paradigma semio-logică o dată lansată, îşi va găsi noi aplicări şi noi ilustrații 
în tratatul de Logică „integrală“ (intervenind în recapitularea definiţiilor acordate 
noțiunii şi propoziției în calitatea lor de entități logice fundamentale; în ordonarea 
actelor de discurs şi a impasurilor din comunicare; în clasificarea tipurilor de definiție; 
în ordonarea criteriilor alethice etc.), ea fiind utilizată și de colaboratorii profesorului. 
Sânt de remarcat, în acest sens, contribuţiile din volumul Aplicaţii ale hexadei situa- 
ționale”, pe linia „situaţiei de raţionare“ și a logicilor naturale ce o aprofundează 
(Dorina Sălăvăstru), a „situațiilor de interpretare“ (Gheorghe Bondor), a „situaţiei 
psihodiagnostice“ și a formelor verticale subsumabile (Adriana Crăciun), a „situațiilor 
de influență socială“ (Florentina Călmăţuianu). În acelaşi volum, Melentina Toma 
aplică modelul hexadic al situațiilor de comunicare la ordonarea claselor de erori, iar 
într-o cercetare doctorală publicată la aceeași editură, Adriana-Gertruda Romedea se 
foloseşte de schema hexadică pentru ordonarea familiilor de acte ilocuţionare“. La 
rândul său, Traian Dinorel Stănciulescu construiește un model hexadic al „semiozei 
creatoare“, Vasile Dospinescu se concentrează asupra orizontului hexadei peda- 
gogice!, iar Sofia Dima examinează oferta paradigmei în cazul fenomenelor de 
lectură!!, aprofundând „modelul lecturii plenare“ şi submodelele aferente, respectiv: 
hexada situațională a „lectorului real“, modelul hexadic al „situației de lectură 
generate de paratext“, hexada situațională a funcțiilor „discursului intitulant“, hexada 
situațională a „codului metatextual“, hexada „intertextualității ca proprietate 
constitutivă a o oricărui text literar“, hexada situaţională a „matricei semantice de 
bază“ şi hexada situațională „a ficţiunii“, 


7 Număr tematic al publicației „Secvenţe semio-logice“, Editura Fundaţiei „Ştefan 
Lupaşcu“, Iaşi, 1999. 

Adriana-Gertruda Romedea, Actele de discurs: o perspectivă semiotică, Editura Fundaţiei 
„Ştefan Lupaşcu“, Iaşi, 1999, pp. 71, 73-77, 109, 111, 112, 125, 131, 137, 180, 201. 

? Traian Dinorel Stănciulescu, Miturile creaţiei. Lecturi semiotice, Editura Performantica, 
laşi, 1995, p. 92. 

'0 Vasile Dospinescu, Semiotică și discurs didactic, Editura Didactică şi Pedagogică, 
Bucureşti, 1998, pp. 171, 206, 387; Semne şi cunoaştere în discursul didactic, Editura Junimea, laşi, 
1998, pp. 77, 226. 

1! Sofia Dima, Lectura literară-un model situațional, Editura Ars Longa, Iaşi, 2000, pp. 12, 
13, 31, 52, 288. 

8.2.8. Logică şi filosofie: restanţe, radiografii, retrospective 


Afectată de evenimentele din decembrie 1989 la stadiul de „bun de tipar“, 
lucrarea Logică şi filosofie: restanţe, radiografii, retrospective, având ca subtitlu 
numele grupajelor ce ordonează 12 contribuţii, avea să apară şapte ani mai târziu, 
într-o nouă tehnoredactare, la Editura Institutului European (1996). 

„Ce poate şi ce nu poate să recupereze logica formalizată din înțelesul 
propozițiilor compuse? Există un echilibru între cazurile de simetrie şi cele de nesi- 
metrie la nivelul sintaxei şi al semanticii logice? Se poate formaliza silogistica fără 
apel la premise suplimentare de stipulare a referențialității termenilor? Pot fi depășite 
obstacolele din calea formalizării discursului practic, instaurator de scopuri şi 
mijloace?“ — iată patru întrebări ce constituie tot atâtea prilejuri „de înfiripare a unui 
punct de vedere, în parte demistificator, în parte constructiv“, în prima secțiune a 
volumului, dedicată „restanțelor“. Parcursă într-un nou context diaporematic, tema 
implicaţiei (din capitolul „Condiţionali şi intensionalitate“), amplu dezbătută în 
literatura logică, lingvistică şi semiotică, îi îngăduie autorului să confirme, dar să şi 
corijeze unele analize atente la coordonata semantică a enunțurilor compuse şi la ati- 
tudinile vorbitorului în raport cu acestea. Consideraţiile articulate în al doilea capitol 
(„Aspecte dialectice ale raportului simetrie—nesimetrie în orizontul structurilor 
logice“) atenuează poziții extreme ce-au prins contur în decursul vremii, cu privire la 
prezența sau absența reversibilităţii în desfăşurările gândirii. În perspectiva sistemului 
de modalități pe care le ordonează, într-un insolit hexagon al opoziției, autorul este în- 
dreptățit să susțină că, în logică, „totul relevă simetrie, în aceeaşi măsură în care totul 
se poate exprima prin relații nesimetrice“ (p. 7). Cu privire la „asumpția ontologică“ şi 
la acordul dintre sintaxă și semantică în cadrul silogisticii formale, autorul constată (în 
al treilea capitol al cărții: „Adevărul logic şi supoziţia de existență“) că un deplin 
control al proprietăților legate de referențialitatea şi netotalitatea termenilor se atinge 
numai prin asumarea functorilor de predicație (a, e, i şi o) ca disjuncții de relații 
elementare interclasiale. În problema paradoxurilor ce-au însoțit cercetările din logica 
discursului practic, Petru loan este de părere — în cel de-al patrulea capitol al cărții: 
„Logica («a-reoretică») în fața paradoxurilor angajării“ — că ceea ce denunță 
respectivele nonsensuri nu este „incapacitatea formalismelor de a capta sensuri 
curente ale noțiunilor legate de norme, de imperative, de comenzi etc.“ (p. 7), ci 
inabilitatea logicienilor de a utiliza corect limbajul formal o dată constituit, respectiv 
eşecul în operații de intrare în, sau de ieşire din cadrul formal. 

„Surprinderea diferențelor specifice între formele raționalității, aspirația spre 
un control al căilor de înnoire a cunoaşterii, resuscitarea idealului de nou organon, 
specific discursului filosofic“ — aceste „mobiluri ale gândirii actuale cu un vădit ecou 
în problematica logică“ sunt „radiografiate*“ în secțiunea mediană a volumului la care 
ne referim. Urmărind integrarea logici lor conturate sub semnul unor tipuri distincte de 
raționalitate şi în raport cu modalități distincte de discurs (capitolul 5: „Logica în dia- 
logul raționalităților“), identificarea virtuților euristice în însăşi acțiunea algoritmilor 
demonstrației standardizate (capitolul 6: „Logica — ştiinţă a creației ?“) şi resuscitarea 
interesului pentru specificul discursului reflexiv (capitolul 7: „Actualitatea «logicii 

filosofice»), radiografiile autorului sunt tot atâtea „contexte ale redefinirii (şi 
recuperării unității) logicii ca «supraştiință»“. Concluzia la care se parvine, în 
orizontul celor trei abordări, este că logica „se poate astăzi socoti o ştiinţă şi teoretică 
şi a-teoretică, şi constatativă şi prescriptivă, şi designativă şi evaluativă, în măsura în 
care ea dă seamă de raporturi între noțiuni şi între propoziții, reglementând operații 
constructive asupra respectivelor categorii de bază“, de asemenea, ea se poate socoti 
„O ştiinţă a creaţiei, în măsura în care este ştiinţa ordonării şi sistematizării foarte 
riguroase a datelor cunoaşterii (noțiuni şi enunțuri)“, după cum se poate socoti 
„ştiinţa principiilor opoziţiei (sau obstaculării) şi conexiunii (sau condiționării), în 
măsura în care îşi redefineşte pomenitele relații în raport cu diverse tipuri de 
«obiecte» şi valori“ (p. 7). 

„«Deducţia ca inducție», iradiind spre verigi tot mai îndepărtate certitudinea 
datului intuitiv; problema dacă motorul contradicției străbate cu fatalitate gândirea 
românească; resuscitarea limbajului ideografic, respectiv «deducția à la Kant», 
operată în sistematizarea conceptelor-obiecte, a conceptelor-valori, principii, relații 
şi chiar discipline sânt motive asociate mai mult sau mai puțin întâmplător“. Autorul 
le alege, în secțiunea terță a volumului (de ordinul retrospectivelor), „spre a releva 
coincidența unor concepții din epoci diferite în ceea ce priveşte idealul de ordine 
neîngrădită şi de întemeiere prin efortul propriu al gândirii de orice fel“, respectiv 
spre a denunța „încurcăturile unei metafilosofii silită a se închide în cercul propriilor 
exclusivisme şi omisiuni“ (p. 180). Accentuând comunicația anunțată prin titlul 
volumului, Petru Ioan îşi propune, de această dată: 

(1) să surprindă o mai corectă situare a lui Descartes între Aristotel şi con- 
temporanii premoderni, respectiv între inductivismul lui Francisc Bacon şi mate- 
matismul lui Leibniz, în privința naturii duale a metodei pe care a preconizat-o 
(capitolul 8: „Actualitatea logică a cartesianismului“); 

(2) să desluşească, la un gânditor român de talia lui Blaga, o procedură prin 
care filosofia se implică în depăşirea dificultăților întruchipate de ştiinţă (capitolul 9: 
„“Zarea matricealăy a valorizării «dualismului transfigurat»"*); 

(3) să pună în discuţie mai recentele reverberaţii ale unei tentative decisive 
de consacrare a ideografiei (capitolul 10: „Motive fregeene în logica actuală“); 

(4) să releve că numeroasele sistematizări în stil kantian cu care ne 
întâmpină una din contribuţiile majore ale gândirii reflexive actuale țin toate de o 
logică nebătătorită a clasificării (capitolul 11: „Ilustrații ale «deducției metafizice» 
în opera logico-filosofică a lui Petre Botezatu“); 

(5) să marcheze impasul în care se plasează pretinsa universalitate a 
„dezerțiunii ontologice din filosofia contemporană“, în numele logicii elementare de 
care trebuie să asculte orice generalizare (capitolul 12: „Omisiunile unei meta- 
filosofii a secundarității lingvistice“). 

Miza volumului este de a oferi noi ilustrații pentru adevărul simplu, 
reamintit în zorii epocii post-moderne de către Edmund Husserl, că logica şi 
filosofia sunt domenii de a căror autonomie s-a putut face caz doar în epoci de 
„naivitate dogmatică“. 

8.2.9. Logica „integrală“ 


Apărut la Editura „Ştefan Lupaşcu“ (1999) volumul întâi din Logica 
„integrală“, în distincții, operaționalizări, definiții şi exemplificări — expus într-o 
modalitate sinoptic - sistematică — încearcă să dea seamă de (cel puțin) următoarele 
principii: integralism (a acoperi cât mai multe domenii, cât mai multe câmpuri şi cât 
mai multe orizonturi ale teoretizării logice), ecumenism metodologic (a te ţine la egală 
distanță de extensionalişti şi intenționalişti, de formalişti și antiformalişti, de 
deductivişti şi inductivişti, de apriorişti şi aposteriorişti etc.); maximă cuprindere (a 
aduce în atenţia cititorului câte puţin din fiecare orientare a logicii şi din fiecare 
actualizare a idealului de autoreflectare a gândirii), minimă detaliere (a nu intra în 
hățişuri doctrinare, a nu desfăşura sisteme ale logicii, a nu supralicita avatarurile unor 
concepte rămase în actualitatea disciplinei, a nu abuza de subtilități de ordin tehnic); 
operaţionalism (a evita maniera narativistă de prezentare a problematicii logice, dar şi 
pe cea excesiv-filosofică, ori excesiv-tehnicistă; a departaja familii de operaţii ce mişcă 
gândirea dinspre noțiuni şi propoziţii spre alte noțiuni şi spre alte propoziţii, ori de la 
parcursuri operatorii spre alte parcursuri, mai simple sau mai complicate decât cele 
asupra cărora s-a acționat, a pune accentul — în cursul expunerii — pe aplicații şi 
proceduri, cu grija necesară față de genealogia şi de recurența acestora), activism (a 
menține interesul cititorilor prin ilustrări ale procedurilor prezentate, prin exerciţii 
propuse şi prin lecturi recomandate), paralelism între problemele legate de noțiuni şi 
cele vizând propoziţiile (a asuma o a treia cale în ordonarea temelor logicii, în raport cu 
preferința tradițională pentru expunerea teoriei noțiunilor înaintea teoriei propozițiilor, 
ori cu aducerea în prim-plan a problemei propoziției şi a inferenței, o dată cu 
impunerea spiritului matematic în logică; a trata concomitent, pe cât este cu putință, 
problemele legate de noțiuni şi de propoziții, pentru a înfrânge repetiții, a risipi lacune, 
ori a pune de acord organizarea problemelor logicii cu accente metodologice din disci- 
plinele înrudite). 

lată şi problemele abordate în volum: definiții, diviziuni şi corelaţii ale logicii 
cu alte discipline ştiinţifice (în cap. 1); categorii logice fundamentale (noțiuni, 
respectiv propoziţii) şi categorii logice derivate: operatori, predicatori, conectori, sub- 
nectori, respectiv compuneri ale acestora (în cap. 2); parametri semiotici ai cate- 
goriilor logice fundamentale, în orizontul hexadei situaţiilor de comunicare (în 
cap. 3); blocaje, translări şi suprapuneri de parametri în universul categoriilor logice 
fundamentale (în cap. 4), noțiuni şi propoziții corelative: subordonate/subalternate; 
supraordonate / supraalternate; identice / echivalente; conjunctive; rejective; intersec- 
tante / interferente (în cap. 5); noțiuni şi enunţuri opuse: contrare; subcontrare; contra- 
dictorii; în relaţie de diferență logică, în relație de diferență logică conversă; nonrela- 
ționabile (în cap. 6); tipuri de categorii logice fundamentale impuse prin relaţii de 
cvasidependenţă (în cap. 7), mulțimi remarcabile de noțiuni şi de enunțuri corelative 
şi structuri „opoziționale“ aferente: diade de contradictorii; triade de entităţi contrare 
şi de relaţii contrare între entitățile logice; triade de entități subcontrare şi de relații 
subcontrare între entitățile logice, pătratul, hexagonul, respectiv decagonul logic al 
opoziţiei (în cap. 8), variații ale categoriilor logice fundamentale după criteriile 

„kantiene“. calitatea, cantitatea, relația, modalitatea (în cap. 9), noțiuni şi propoziții 
dependente (sau corelative), după criterii non-standard de evaluare (în cap. 10). 

În ordinea derulării capitolelor, un al doilea volum proiectat'? se va referi: la 
operaţii constructive din categoria operatorilor logici stricto sensu, respectiv la 
generalizarea, specificarea, diviziunea şi clasificarea noțiunilor generice, la integrarea, 
partiționarea, analiza şi sinteza întregilor, ca şi la congenerele acestora decurgând din 
sistemul complet de relaţii diadice între „dat“ şi „rezultat“, la predicare (sau 
atribuire), ca operație logică constructivă, acordându-se atenție clasificării predica- 
torilor, naturii argumentelor asupra cărora operează predicatorii, regimului cantitativ 
şi proprietăților formale întrunite de predicatori, tipologiei predicatorilor în raport cu 
proprietățile formale pe care le deţin, discriminării între predicatori în raport cu 
criteriile Kantiene aplicate şi categoriilor logice fundamentale, proprietăților întrunite 
de predicatorii remarcabili, tipurilor de relaţii definite prin grupuri de proprietăți etc.; 
la operaţii logice constructive din categoria conectorilor, asigurând transformarea 
propozițiilor în alte propoziții prin mecanismul subalternării şi al supraalternării, al 
complicării şi al simplificării; al contrarierii, subcontrarierii şi al contrazicerii; al 
conversiunii;, al obversiunii, al inversiunii;, al contrapunerii; al distribuției; al 
permutării; al reasocierii etc.; la operaţii constructive din categoria subnectorilor, în 
speță la abstractizare şi individualizare; la operatiile logice constructive ce intră în co- 
respondență cu sincategoreme de ordin superior, acordându-se atenție modalizării 
operatorilor stricto sensu, operaţiilor constructive de ordin superior în orizontul 
predicatorilor, proprietăților legate de înmulţirea şi de ridicarea la putere a relațiilor, 
operaţiilor constructive de ordin superior în orizontul conectorilor şi operațiilor 
constructive de ordin superior în orizontul subnectorilor, la definiție, ca operație de 
fundamentare a noțiunilor, intens diversificată în acord cu dominanţa unuia sau altuia 
dintre polii situațiilor de comunicare; la inferenră, ca operaţie de fundamentare a 
propoziţiilor, structurată în acord cu nivelurile analizei logice; la operații constructive 
asupra inferenței, articulate în strategii ale demonstrației logice; la verificarea 
schemelor de legi şi de reguli ale inferenței deductive, prin modele geometrice 
(lineare, rectangulare şi circulare), prin modele aritmetico-algebrice, prin normalizarea 
de tip conjunctiv şi disjunctiv, prin proceduri de intabulare şi prin proceduri 
reductibile; la demonstrația prin decizie şi la logică în chip de teorie a creaţiei, la 
erorile din actul întemeierii discursive şi la logica în chip de ptesmatologie, respectiv 
de terapie a gândirii. 

Formulă inedită în sistematizarea temelor logice, cele două volume din Logica 
„integrală“ privilegiază „elementele“ disciplinei şi oferă preliminarii la o viziune de 
ansamblu a strategiilor discursive, în care teoria demonstrației (sau a derivării şi a 
sistematizării enunțurilor), teoria deciziei (sau a verificării şi a modelării algo- 
ritmice), respectiv teoria argumentării (a obținerii adeziunii şi a persuadării) nu se 
mai conttăpun logicii explicației, logicii interpretării, logicii descrierii, sau logicii 
povestirii Ja, 


'2 În curs de tipărire. 


13 Omologarea „logicii integrale“, în accepţia lui Petru loan, drept performanță în gândirea 
românească de specialitate este realizată de Alexandru Surdu, în op. cit., pp. 118-120. 

8.2.10. Ștefan Lupaşcu şi cele trei logici ale sale 


Apărută în contextul aniversării centenare a lui Ştefan Lupaşcu, în preajma 
Conferinţei Internaţionale organizate cu acest prilej (la Chişinău şi la Iaşi) de către 
Fundaţia Intemaţională „Ştefan Lupaşcu“ pentru Ştiinţă şi Cultură, al cărei preşedinte 
executiv este autorul, cartea Ștefan Lupaşcu şi cele trei logici ale sale (2000) 
aprofundează două teme de primă instanță pentru înţelegerea științei asupra formelor 
gândirii: pluralismul logic şi impactul logicii cu filosofia. 

Despre prima dominantă a monografiei datorate lui Petru Ioan (prima carte 
despre Ştefan Lupaşcu apărută în țara de origine a genialului gânditor) dau seamă 
capitolele: 2 — „Necesitatea şi directivele unei noi logici“, 7 — „Profilul şi temeiul 
trilogicităţii“, 8 — „Limitele şi semnificaţia reformei «bidinamice, tripolare şi poli- 
dialectice» a logicii moştenite“, 9 — „Alternative la altemativa logică preconizată 
de Ştefan Lupaşcu“ şi 10 — „Cât de «neclasicăy este logica antagonistă a energiei, 
promovată de către Ştefan Lupaşcu“. 

A doua idee-forță a cărţii la care ne referim se profilează în capitolele: 
l — „Prin logică, spre filosofie“, 3 — „Principiul antagonismului ca noutate epistemo- 
logică şi metodologică radicală“, 4 — „Trionticitatea: o noutate şi mai radicală“, 
5 — „Ecouri ale trionticităţii în sfera psiho-socialului“, 6 — „De la ontologie, la aleto- 
logie, sub semnul distincției fundamentale între formele sistematizării enegetice“ şi 
11 — „Adevărata semnificație a logicii «energetice», tripolare şi polidialectice“. 

Departe, însă, de riscul compartimentărilor, discursul despre universul ideatic 
lupaşcian impune prin recurența câtorva obiective: 

(1) Surprinderea paradigmei ce pune în comunicaţie cele 14 părți dintr-un sce- 
nariu filosofic pe care gânditorul român de expresie franceză, stabilit la Paris din 
1916, îl compune pe intervalul a 51 de ani (între 1935 şi 1986); aceasta este schema 
triadică a stărilor energetice, în care termenul median (ce corespunde maximei 
contradicții şi terțului supravenient) echilibrează şi mediază între starea extremei actu- 
alizări şi starea extremei potenţializări; 

(2) Identificarea respectivei scheme în varii contexte şi la varii niveluri de 
organizare discursivă, ceea ce-l plasează pe Ştefan Lupaşcu într-un orizont de 
transfilosofie pentru care devin caduce atât distincţia dintre materie şi conştiinţă, cât şi 
departajarea dintre ontologie şi epistemologie, dintre logică şi dialectică, dintre 
cibernetică şi semiologie etc.; 

(3) Resemnificarea „formei normale disjunctive“ (e4 V ep V er) în care se 
așază postulatul antagonismului şi prin care se legitimează paradigma menționată, atât 
în raport cu logica obişnuită, a actualizării, cât şi în funcție de logica hegeliană, a 
devenirii; 

(4) Omologarea contribuţiei lui Ştefan Lupaşcu nu atât în orizontul logicii, cât 
în planul epistemologiei şi al filosofiei cunoaşterii în genere. 

Tineretului“, 622 1, 20 mai 1969, p. 4; Dependenţa interfunctorială, „Alma Mater“, laşi, anul 

gândirii într-o nouă interpretare formală (ID), „Viaţa Politehnicii“, nr. 66, martie 1974, p. 4, 
Logica în retrospectivă, în „Opinia Studențească“, anul I, nr. 2-3, mai-iunie 1974, p. 18, De la 
logos la ethos (în colaborare), în „Opinia Studenţească“, anul I, nr. 2—3, mai-iunie 1974, p. 21, 

744, John Corcoran, Ancient Logic and lts Modem Interpretations, recenzie în „Revue 
Philosophique de Louvain“, tom XX, nr. 2, 1976, pp. 333—334, Petre Botezatu, Esquisse d'une 

Dumitru GHEORGHIU 


9.1. Date biografice 


Gheorghe Enescu s-a născut la 7 ianuarie 1932, în comuna Tâmna, județul 
Mehedinţi. A absolvit cursurile Liceului „Aurel Vlaicu“ din București în 1952 și 
Facultatea de Filosofie a Universităţii Bucureşti în 1957. Imediat după absolvirea 
facultății este reținut ca asistent la Catedra de Istorie a Filosofiei și Logică. În 1962 
obține doctoratul la Universitatea „Lomonosov“ din Moscova cu teza Problema 
adevărului în logica formală. A publicat opt cărți şi peste patruzeci de studii şi articole 
de specialitate. A tradus lucrări ale unor logicieni şi filosofi marcanți. A participat la 
congrese internaționale de logică şi filosofia ştiinţei. I s-a decemat Premiul „Simion 
Bămuţiu“ al Academiei Române (1978) pentru cartea Teoria sistemelor logice. 
Metalogica. Profesor la Universitatea Bucureşti, Universitatea „Titu Maiorescu“ şi 
Universitatea «Spiru Haret», a fost titularul cursurilor de Logică generală şi Teoria 
sistemelor logice (Metalogica). S-a stins din viaţă la 27 februarie 1997. 


9.2. Contribuții şi performanțe 


Pe lângă faptul că a dat publicului românesc primele manuale de logică 
simbolică (matematică) (Introducere în logica matematică, 1965; Logica sim- 
bolică, 1971), primul tratat de metalogică (Teoria sistemelor logice. Metalogica, 
1976) şi primul dicționar enciclopedic de logică (Dicţionar de logică, 1985), în cei 
patruzeci de ani de activitate didactică şi ştiinţifică, Gheorghe Enescu a formulat 
multe idei originale în logică şi a abordat unele teme şi aspecte controversate din 

filosofia generală și filosofia ştiinţei, în special din filosofia logicii şi matematicii. 
Prezentăm în continuare principalele sale contribuţii şi performanţe în logică. 


9.2.1. Dicţionar de logică 


Dicţionarul de logică publicat de Gheorghe Enescu în 1985 este prima (și 
până în momentul de față singura) lucrare de acest gen elaborată de un autor român 
şi printre puținele din lume la data publicării”. Continuare organică a lucrărilor 
anterioare ale lui Gheorghe Enescu, dicționarul are caracter enciclopedic şi abor- 
dează noțiuni şi probleme de bază din toate capitolele a ceea ce autorul numeşte 
logică pură — teoria definiţiei, teoria clasificării, silogistica, teoria funcțiilor de 
adevăr, teoria predicatelor, teoria claselor, teoria modalității şi teoria sistemelor 
logice (metalogica) —, precum şi din cele mai importante capitole ale logicii 
aplicate: logica deontică, logica preferinței, logica întrebărilor (erotetica), logica 
probabilităților, logica temporală, logici polivalente? ş.a. Dovedind o deosebită 
capacitate de sinteză, fără a face rabat clarității expunerii, dicționarul oferă 
condensate informaţionale ce vizează: termeni tehnici cu accepții univoce în 
literatura de specialitate, expunerea sensurilor cu care circulă un termen sau altul şi 
propuneri de utilizare fundamentate pe analize pertinente ale problemelor, termeni 
care prilejuiesc autorului expuneri originale, clarificări şi precizări, termeni tehnici 
care au făcut carieră în domeniu şi care au fost consacraţi de diferiți autori. 

Ordonarea tematică a articolelor dicționarului permite identificarea puncte- 
lor nodale ale concepției lui Gheorghe Enescu despre obiectul, limbajul, metodele 
şi problemele logicii, precum şi despre rolul acestei discipline în gândirea comună 
şi cea ştiinţifică. 

În cadrul sistemului ştiinţelor, consideră autorul, logica stă sub semnul dublu 
al universalității şi specificităţii. Dacă universalitatea logicii este dată de faptul că 
orice gândire are un aspect formal, desfăşurându-se sub formă de judecăți (i.e. 
propoziții în sens logic) şi raționamente, specificitatea sa decurge din aceea că este 
unica disciplină care consideră gândirea sub aspectul formal, ca distinctă de conținut. 
În plus, în timp ce metodele logicii se află, explicit sau implicit, în substratul tuturor 
celorlalte metode, logica nu presupune alte metode, cu toate că poate fi asociată cu 
reguli specifice unui domeniu particular. Înțelegerea corectă a acestor atribute este de 
natură a înlătura unele confuzii. De pildă, considerând specificitatea logicii, se poate 
distinge clar între teoria multimilor („studiază mulțimi, operaţii definite pe mulțimi şi 
relații mulțimiste“, p. 235) şi logica claselor („logica legilor cu forme propoziționale 
de extensiune (x e K, K C L)“, ibidem.), teoria probabilităților („teorie matematică al 


! În anul 2003, dicţionarul a fost reeditat în condiţii grafice excepţionale în colecția Cogito a 
Editurii TEHNICE, împreună cu un volum intitulat Paradoxuri, Sofisme, Aporii. Studii logico- 
filosofice, care cuprinde cea mai mare parte a studiilor publicate de Gheorghe Enescu în diferite cărți 
şi reviste de specialitate, sub îngrijirea lui Iancu Lucica. În cele ce urmează, trimiterile la dicționar şi 
la studii se referă la aceste două ediții. Sublinierile din citate aparțin lui Gheorghe Enescu. 

? În concepția lui Gheorghe Enescu, logicile polivalente sunt ramuri ale logicii aplicate. 


586 Reprezentanţi ai logicii româneşti în perioada contemporană 


Cărei scop este studiul evenimentelor aleatoare“, p. 488) şi logica probabilităților 
(„logica inferențelor cu propoziţii de probabilitate“, p. 256), teoria relațiilor („stu- 
diază relaţii şi operații cu relații“, p. 259) şi logica relațiilor („logica legilor de raţio- 
nare cu propoziții de relaţie“, ibidem.), în general între orice teorie de certă 
apartenență matematică şi logica formelor propoziționale asociate teoriei respective. 
Tot astfel se poate replica celor ce bagatelizează unele cercetări de logică aplicată pe 
baza faptului că logica temporală, logica epistemică şi logica teleologică, de pildă, nu 
au nimic de-a face, respectiv, cu timpul de facto, cunoaşterea şi problemele finalității: 
logicile incriminate nu-și propun decât studierea legilor de raţionare cu forme propo- 
ziționale în care apar coordonate temporale, caracterizări epistemice sau teleologice şi 
nu subsumarea domeniilor enumerate. Aceasta nu exclude, însă, relevanța sub 
anumite aspecte a logicilor menţionate pentru investigarea obiectelor cu care se 
corelează. 

Universalitatea logicii se constituie în cadru explicativ pentru precizarea 
raporturilor dintre contradicția dialectică şi contradicția formală şi, mai general, a 
raporturilor dintre dialectică şi logica formală. Consideraţiile lui Gheorghe Enescu 
despre raporturile dintre dialectică şi logica formală se dovedesc a fi extrem de 
actuale, dacă ne gândim la dezvoltarea contemporană a aşa-numitelor „logici dialec- 
tice“ sau „logici ale obiectelor imposibile“, care contestă unele teze ale logicii formale 
clasice şi conțin teze non-clasice. Contradicţia dialectică a fost opusă principiului 
logic al necontradicției, pe de o parte contestându-se legitimitatea procedurilor logic- 
formale prin confruntarea cu exigenţele reale sau presupuse ale dialecticii, pe de altă 
parte echivalându-se modul de gândire dialectic, în anumite interpretări, cu nelogicul, 
confuzia. Gheorghe Enescu evidenţiază, însă, că principiul necontradicţiei se opune 
contradicției formale şi nu contradicţiei dialectice. Admiterea contradicției formale 
face indiscernabil adevărul de fals, atrăgând „iraționalitatea, haosul în gândire“ 
(p. 26), căci „acolo unde contradicția formală este permisă totul este permis“ 
(ibidem.). Se subliniază că însuşi modul de gândire dialectic trebuie să fie 
necontradictoriu din punct de vedere logic. Prin conceptul de pseudo-dialectică este 
caracterizată poziția oponenților principiului necontradicției, dusă până la ultimele ei 
consecințe: „conform cu pseudo-dialectica, ar trebui ca după fiecare propoziție dintr- 
un context să urmeze negația acesteia“ (ibidem.). Examinând propozițiile aparent 
contradictorii formal — de pilgă, „orice corp este în acelaşi timp în mişcare şi repaus 
(= nu este în mişcare)“ — Gheorghe Enescu arată că acestea sunt propoziții deschise. 
Numai prin precizarea raporturilor diferite sub care corpul este în mişcare, respectiv 
în repaus, putem acorda valoare logică propoziției, contradicția aparentă fiind astfel 
suprimată. Similar se rezolvă şi unele probleme puse de microfizică. Formulări ca 
„substanţa este în acelaşi timp corpusculară şi ondulatorie (= necorpusculară)“ sunt 
propoziţii deschise, iar precizarea raportului înlătură contradicția aparentă. Aici 
autorul pune în joc o supoziție fundamentală a logicii formale, potrivit căreia într-un 
context logic dat, propoziţiile pot fi evaluate numai dacă sunt închise în privința 
timpului şi a raportului. Logica formală nu înlătură posibilitatea schimbării timpului 
sau/şi raportului, dar această schimbare trebuie să fie supervizată de legile logicii 
formale însele. Orice schimbare a timpului sau raportului, arată autorul, trebuie să fie 

explicită şi să se țină seama de consecințele care urmează de aici. Cele două condiţii 
ale supoziţiei formează ceea ce Gheorghe Enescu numeşte în diferite studii 
„coordonatele logicii formale“ În concluzie, opoziția dintre dialectică şi logica 
formală este neîntemeiată. Dialectica respinge doar absolutizarea celor două 
coordonate, iar o teorie dialectică a contradicţiilor trebuie să fie ea însăşi 
necontradictorie din punct de vedere logic-formal. 

Consemnând alte surse de interpretări eronate în privința principiilor 
logicii, Gheorghe Enescu clarifică unele probleme legate de apariția geometriilor 
neeuclidiene şi de logicile polivalente. 

Geometriile neeuclidiene au părut a pune în discuție valabilitatea principiului 
necontradicției. Postulatul al V-lea al lui Euclid şi postulatele cu care Lobacevski şi 
Riemann îl înlocuiesc par să se nege reciproc, „adică am avea trei propoziții A, B, C 
care se află în următoarele raporturi: A = —B & —C, B = ~A & —C, C = ~A & —B 
(fiecare dintre ele este egală cu negația celorlalte două)“ (p. 184), dar totodată „fiecare 
din cele trei propoziții generează un sistem necontradictoriu (consistent) de 
consecinţe“ (ibidem.), fiind deci deopotrivă adevărate, în primul rând în sensul logic 
de a nu fi contradictorii în consecinţele acestora. Nu este vorba despre o încălcare a 
principiului necontradicției, precizează autorul, ci despre o trecere tacită de la un nivel 
de abstractizare la altul: la nivel pur formal două expresii pot să se nege reciproc, dar 
ele pot deveni simultan adevărate în interpretări diferite. În cazul geometriilor 
neeuclidiene, expresii dotate iniţial cu sens determinat au fost tratate pur formal, fiind 
ulterior interpretate în chip diferit. Apariţia geometriilor neeuclidiene a condus la 
delimitarea cadrului în care postulatul al V-lea al lui Euclid este valabil şi nu la 
negarea acestuia în sensul logic riguros al cuvântului. 

Tot de distincţia dintre diferite niveluri de abstracţie este legată şi înțele- 
gerea corectă a „paradoxelor implicaţiei materiale“, care apar prin trecerea ilicită 
de la valorile logice (adevărat, fals) la propozițiile cu sens adevărate sau false. La 
nivelul propoziţiilor cu sens, celebrele formulări „paradoxale“ falsul implică orice 
şi adevărul decurge din orice, care par a valida propoziţii precum „Dacă 2 x 2 = 5, 
atunci peştii dorm noaptea“ şi „Dacă 2 x 2 = 4, atunci New York-ul este un oraş 
mare“, se transformă în „a) din propoziţii false se pot deduce atât propoziţii adevă- 
rate, cât şi propoziţii false, b) propoziţiile adevărate se pot deduce atât din 
propoziții adevărate, cât şi din propoziţii false“ (p. 365). Prin analiza ideii se por 
deduce se înlătură caracterul paradoxal, care este rezultatul „extinderii nepermise a 
regulilor implicației materiale la implicaţiile de sens“ (p. 364). Prin urmare, fiecare 
nivel de abstractizare este guvernat de seturi diferite de supoziţii, trecerea de la un 
nivel la altul făcându-se sub anumite restricții. 

Ideea de polivalență logică a fost uneori considerată ca fiind incompatibilă 
cu principiul terțului exclus. Relativ la această situație, Gheorghe Enescu prezintă 
următoarele contraargumente: logicile polivalente sunt incompatibile doar cu for- 
mulările date în limitele principiului bivalenței (e.g. „orice propoziţie este adevă- 
rată sau falsă, a treia posibilitate este exclusă“, „orice variabilă propozițională ia 
valoarea adevărat sau valoarea fals, a treia posibilitate este exclusă“), or principiul 
terțului exclus, ca şi cel al necontradicţiei, poate fi formulat independent de 

bivalenţă (e.g. „orice propoziţie are sau nu are o anumită valoare logică, a treia 
posibilitate este exclusă“). Pe de altă parte, autorul precizează că „dincolo de 
dihotomia «adevăr-fals» termenii adevăr şi fals, dacă mai sunt utilizați, nu mai au 
aceeaşi semnificație“ (p. 383). Astfel, în logicile polivalente, adevărul şi falsul 
reprezintă cele mai puternice nuanțări. 

Sunt examinate sau semnalate şi alte cazuri de restrângere a intervenţiei prin- 
cipiului terțului exclus: intuiționismul logico-matematic (limitarea aplicării prin- 
cipiului la mulțimile finite), teoria mulțimilor vagi (în care formularea Vx (x e K v 
x€ K)<xe U> nu mai este valabilă”), teoria modalităților epistemice (în care terțul 
exclus are loc în forma C(p)v C(p) „nu şi în forma C(p)vC(p), unde „C(p)* = 


„p este o cunoştinţă“ = „p este o propoziţie despre care ştim că este adevărată, a fost 
verificată ca adevărată“). În general, în legătură cu principiile logicii, punctul de 
vedere al autorului, expus şi în studii anterioare, relevă că pentru fiecare principiu se 
poate da o clasă de formulări, dacă unele formulări sunt suprimate din diferite pers- 
pective, aceasta nu echivalează cu infirmarea principiilor, ci cu afirmarea dependenței 
lor de anumite supoziții de valabilitate. Deoarece în formulările cele mai generale 
principiile apar inevitabil la diferite niveluri, „caracterul lor privilegiat nu poate fi pus 
la îndoială şi, prin urmare, ele merită în continuare denumirea de principii“ (p. 376). 
Sublinierea calității de organon a logicii formale, evidenţierea legăturilor sale 
cu structura raționalității umane, precizarea finalităților aplicative şi metodologice ale 
logicii sunt elemente care formează un alt pilon al concepției lui Gheorghe Enescu. În 
dicționar, autorul insistă explicit asupra acestor chestiuni prin prisma aplicațiilor, 
limbajelor şi metodelor logicii şi implicit prin examinarea unor erori de logică 
instructive pentru gândirea curentă şi prin preocuparea de a asocia schemelor logice 
formulări naturale în limbaj obişnuit, prin articole dedicate unor teme de logică 
generală, cum sunt noțiunea, definiţia şi clasificarea, metodele inductive ş.a. Gheorghe 
Enescu semnalează pericolul ruperii gândirii logice conceptuale de manipularea 
formalistă a simbolurilor sursă a „combinatoricii sterile“ ce poate crea aparența pro- 
funzimii datorită ermetismului formulelor. Gândirea conceptuală, ni se atrage atenţia, 
este (trebuie să fie) punctul de plecare şi cel de sosire al travaliului formal, impu- 
nându-se necesitatea permanentei comunicări între limbajul natural, vehicul al gândirii 
comune şi al unei părți a gândirii ştiinţifice, şi limbajele logico-matematice. În acest 
sens, Gheorghe Enescu scrie: „Este necesar să remarcăm, în ceea ce priveşte aplicarea 
formulelor logice la gândirea conceptuală, că aceasta nu se face aşa cum aplicăm 
metodele matematice la rezolvarea unor probleme concrete, ca în cazul tipic al 
«punerii în ecuație». Nu substituim pur şi simplu variabilele cu constante. Mai ales în 
ceea ce priveşte logica funcţiilor de adevăr este necesară această remarcă. Noi tratăm 
propozițiile intuitive ca pe un întreg, căutăm să le descoperim forma logică, această 
formă o simbolizăm şi în continuare efectuăm anumite procese logice cu ajutorul 
aparatului simbolic; rezultatul îl citim conform cu semnificația inițială a simbolurilor“ 
(p. 27). Tot la nivel aplicativ se subliniază că „cea mai largă aplicaţie a logicii este la 
îndrumarea gândirii în vederea gândirii corecte, adică gândire clară, precisă, 


3 Această problemă este analizată detaliat în Fundamentele logice ale gândirii. 

ordonată, consistentă (= necontradictorie), coerentă şi întemeiată“ (p. 24). La nivel 
metodologic reținem că formalizarea trebuie să fie supusă unei triple exigențe: dacă 
procedura este corectă, dacă produsele sale (sistemele formale) sunt interpretabile în 
sensul adevărului logic şi dacă sunt eficiente. Pentru Gheorghe Enescu, logica formală 
nu este o construcție sui-generis, al cărei obiect sunt propriile formalisme, ci o ştiinţă 
care are putemice legături cu fundamentele logice ale gândirii. 


9.2.2. Paradoxele (antinomiile) logico-matematice 


O preocupare constantă a lui Gheorghe Enescu a constituit-o studiul para- 
doxelor (antinomiilor) logico-matematice, pe care îl considera extrem de relevant şi 
semnificativ în primul rând pentru metalogică, dar şi pentru teoria cunoaşterii. 
Această preocupare s-a concretizat într-o serie de articole şi capitole de carte în 
care autorul a abordat structura, cauzele, soluţiile şi rolul paradoxelor în gândirea 
ştiinţifică. 

Mai întâi, Gheorghe Enescu distinge între paradox în sens strict — contra- 
dicție logică (formală) demonstrabilă — şi pseudo-paradox sau paradox aparent — 
formulare cu aspect de paradox, dar care nu exprimă o situație paradoxală, ci doar 
o stare de nedeterminare“ sau este o propoziție al cărei conţinut îi contrazice forma. 
Din ultima categorie fac parte propoziţii numite de Husserl „contrasensuri“, cum 
sunt „Orice propoziţie este falsă“, „Nimic nu este cert“ (teza scepticismului), „Este 
o regulă că «orice regulă are o excepție»“ ş.a. Între formulările din prima categorie, 
Gheorghe Enescu acordă o atenţie specială pseudo-paradoxului ,„,Mincinosul“. 

Iniţial, formularea pseudo-paradoxului „Mincinosul“, considerată multă 
vreme drept un paradox autentic, apare în Epistola Sfântului Apostol Pavel către Tit 
(|, 12), unde, cu referire la cretanul Epimenide, se spune: „Unul dintre ei, chiar un 
proroc al lor, a rostit: «Cretanii sunt pururi mincinoşi» (...). Mărturia aceasta este 
adevărată“. Adesea a fost considerată următoarea formulare simplificată: Spunând 
„Toţi cretanii sunt mincinoşi“, cretanul Epimenide minte sau nu minte? Aparent, din 
presupunerea că Epimenide minte rezultă că el nu minte şi din presupunerea că nu 
minte rezultă că el minte. Se observă imediat că, spre deosebire de formularea dată de 
Sfântul Apostol Pavel, cea de-a doua formulare este eliptică sub aspectul cuantorului 
temporal: cretanii mint totdeauna, uneori sau o singură dată? Considerarea cuantorilor 
„uneori“ şi „o singură dată“ duce doar la o situație de nedeterminare, căci nu putem şti 
dacă enunţul lui Epimenide face parte din clasa enunţurilor mincinoase ale acestuia. 
Acest enunț se referă cu necesitate la sine doar prin considerarea universalului 
„totdeauna“. Dar chiar dacă se ia enunţul „Toţi cretanii mint totdeauna (orice enunț 
spus de un cretan este mincinos)“ — lăsând la o parte că un astfel de „mincinos 
absolut“ este o imposibilitate factuală — nu se ajunge la o contradicție demonstrabilă. 


4 Gheorghe Enescu subliniază că orice paradox este o situație de nedeterminare, dar nu 
orice indeterminare este un paradox. 

Sursa principală a convingerii greşite că este vorba despre un paradox autentic este 
neînțelegerea sensului exact al expresiei „mincinos“, mai precis a echivalării acesteia 
cu „spune falsul“. O minciună, atrage atenția Gheorghe Enescu, nu este pur şi simplu 
un enunț fals, căci în acest caz toţi savanții care au formulat ipoteze false ar apărea ca 
mincinoşi, ceea ce nu convine utilizării obişnuite a termenului. Mai departe, un enunț 
mincinos în sens slab („un fel de minciună“) este un enunț doar fals şi formulat în 
mod intenționat sau, altfel spus, formulat de cineva care ştie sau crede că ştie adevărul 
în chestiunea respectivă. De pildă, un prizonier care furnizează inamicului date false 
sau un medic care dă unui pacient grav bolnav informaţii „încurajatoare“ cu valoare 
umanitară despre boala acestuia, ocolind adevărul, nu pot fi calificați drept mincinoşi 
decât în mod tendenţios. În fine, un enunț mincinos în sensul tare, etic negativ al 
cuvântului este un enunț fals, formulat cu intenție şi care contravine unui cod de 
norme la care persoana care îl foloseşte a aderat (este supus). Acum, presupunând că 
enunţul „Orice enunţ spus de un cretan este mincinos“ este mincinos, rezultă prin 
definiție că enunţul este fals şi, prin pătratul logic, că este adevărată propoziția „Unele 
enunțuri spuse de un cretan nu sunt mincinoase (sunt sincere)“ şi, iarăşi, nu putem ști 
dacă printre aceste enunțuri se află şi cel al lui Epimenide. Pe de altă parte, din 
presupunerea că enunţul cu pricina nu este mincinos nu rezultă nimic determinat. Am 
văzut că, folosit despre enunțuri, predicatul „mincinos“ este o conjuncţie de trei 
predicate: „fals“, „intenţionat“ şi „contravine codului propriu“. Ca atare, conform cu 
legea lui de Morgan referitoare la negația unei conjuncții, din „E nu este un enunț 
mincinos“ rezultă „E nu este fals sau E nu este intenţionat sau E nu contravine codului 
propriu“, ceea ce este un enunţ cu un grad înalt de indecizie, ca orice enunț dis junctiv. 
Dacă în loc de „minte sau nu minte?“ am pune întrebarea „minte sau spune 
adevărul?“, contradicția s-ar obține doar din presupunerea „de adevăr“, ceea ce nu 
satisface definiţia paradoxului. Aceleaşi observaţii se aplică şi la formularea pseudo- 
paradoxală atribuită lui Eubulide „Eu acum mint“. Gheorghe Enescu observă că nici 
înlocuirea lui „mincinos“ cu „fals“ în varianta Epimenide nu duce la paradox, căci 
propoziţia „Orice enunț spus de un cretan este fals“ este doar o autocontradicție, 
rezolvabilă prin aceea că opusa ei contradictorie, „Unele enunțuri spuse de un cretan 
nu sunt false“, este adevărată. Prin contrast, înlocuind pe „mint“ cu „spun falsul“ în 
varianta Eubulide se obține un paradox. Denumirea de „paradox al mincinosului“, 
aplicată la formulări realmente paradoxale, cum este paradoxul lui Buridan (pe o foaie 
de hârtie este scrisă o singură propoziţie: „Propoziția scrisă pe această foaie este 
falsă“), provine de la legătura istorică cu formulările lui Epimenide şi Eubulide. 
Revenind la analiza paradoxelor propriu-zise, Gheorghe Enescu a formulat 
patru condiţii, fiecare în parte necesară şi împreună suficiente, pe care trebuie să le 
îndeplinească o entitate (expresie, propoziţie, concept, clasă, proprietate etc.) 


5 Gheorghe Enescu atrage atenţia asupra importanței distingerii între fals şi minciună în 
sens tare în domeniul dreptului. Astfel, un martor care declară un fals datorită unei iluzii optice sau a 
unui defect de vedere, cum se ilustrează în filmul „Doisprezece oameni furioşi“, nu poate fi declarat 
martor mincinos şi deci nu poate fi pedepsit (vezi Teoria sistemelor logice. Metalogica, p. 107). 

pentru a conduce la paradox, i.e. la o contradicţie logică (formală) demonstrabilă. 
Primele trei condiţii sunt formulate încă în studiul său din 1963, Paradoxele logicii 
matematice, iar cea de a patra este adăugată în 1976, în Teoria sistemelor logice. 
Metalogica. 

O primă condiție este auroraportarea sau autologia. Entitatea paradoxală 
se referă (se raportează la sine). De pildă, mulțimea tuturor mulțimilor se conține 
ca element, propoziţia lui Buridan se referă la sine etc. Autoraportarea poate fi 
mediată sau nu şi se poate realiza la diferite niveluri: la nivelul semnificației, la 
nivelul înțelesului, la nivelul formei materiale. 

Nu toate entităţile autologice conduc la paradox. De pildă, „Propoziția scrisă 
între ghilimele ascuţite pe această pagină este adevărată“ este autologică, dar este uşor 
de văzut că nu conduce la paradox. Tot aşa, termenii reflexivi, cum sunt „termen“, 
„cuvânt“, „substantiv“, sunt autologici, se autodesemnează în mod necesar$, dar nu 
sunt prin aceasta paradoxali. Entitățile paradoxale trebuie să îndeplinească o a doua 
condiție, şi anume prezența implicită sau explicită a negației, căci contradicția nu 
poate fi exprimată fără negație. Se remarcă faptul că în entitatea paradoxală negația nu 
trebuie să fie reductibilă la afirmaţie prin legea dublei negații. 

După cum se ştie, un paradox poate fi formulat cu ajutorul unui grup de 
propoziții. Fie următoarea mulțime de propoziții: 


Toate propoziţiile scrise în acest dreptunghi sunt adevărate. 


Nici un om nu este biped. 


Prima propoziție realizează o autoraportare, iar a doua este negativă şi 
totuşi nu se obține un paradox, ci doar o simplă contradicţie: întrucât cea de-a doua 
propoziţie este falsă, prima propoziţie este falsă şi deci se contrazice pe sine, 
spunând că este adevărată. Tot aşa, considerând paradoxul lui Buridan, dacă pe 
respectiva foaie de hârtie ar mai fi scrisă şi o altă propoziţie, de pildă „2 + 2 744“, 
atunci nu s-ar obține un paradox, căci am putea presupune că propoziţia lui Buridan 
se referă la cealaltă propoziţie. Prin urmare, trebuie să existe o a treia condiţie care 
duce la paradox, şi anume unicitatea (singularitatea) cazului. Entităţile care con- 
duc la paradox presupun reunirea autologiei şi negației într-un caz unic (singular), 
chiar dacă în formularea paradoxului par a interveni mai multe. Astfel, mulțimea 
tuturor mulțimilor este unică, iar despre propoziţia lui Buridan se presupune că este 
singura propoziție scrisă pe acea foaie de hârtie. 

In fine, negația şi autoraportarea pot fi reunite într-un caz unic fără ca 
entitatea astfel obținută să conducă la paradox, după cum arată următorul exemplu: 


** Propoziția scrisă între steluțe pe această pagină nu are mai 
mult de două cuvinte ** 


Această propoziţie se autoraportează, este negativă şi, în plus, este un caz 
singular, dar nu este un paradox, ci o simplă autocontradicție. Entităţile paradoxale 


6 Vezi Clasificarea termenilor, p. 306. 

trebuie să îndeplinească şi o a patra condiţie, şi anume presupunerea unei pro- 
prietăți pe care, de fapt, entitatea respectivă nu o are. Se presupune că entitatea are 
o proprietate pe care o au multe entități sau, altfel spus, că face parte dintr-o 
categorie de entități definite în mod obişnuit, ceea ce nu este cazul. De pildă, în 
legătură cu mulțimea tuturor mulțimilor se presupune că ideea de multime face 
parte din universul predicatelor, în particular din predicatele care ar putea defini o 
mulțime, ceea ce nu este corect. Ideea de mulțime este o categorie, or categoriile nu 
sunt predicate în sensul obişnuit. În cazul paradoxului lui Buridan se presupune că 
expresia respectivă este o propoziție în sens logic, i.e. o propoziție care poate fi 
adevărată sau falsă. Expresia lui Buridan este o propoziție în sens gramatical, or 
dacă orice propoziţie în sens logic este propoziție în sens gramatical, reciproca nu 
este valabilă: clasa propoziţiilor la care se aplică disjuncția „adevărat sau fals“ este 
inclusă strict în clasa propoziţiilor în sens gramatical. 

Gheorghe Enescu arată că eliminarea unei singure condiții este suficientă 
pentru eliminarea paradoxelor, dar o astfel de procedură ar afecta şi alte entități 
care, chiar dacă satisfac restul condiţiilor, nu conduc la paradox. De aceea, potrivit 
gânditorului român, soluția adecvată constă din a elimina exact acele entități care 
satisfac toate condițiile menționate. 

Pomind de la abordarea de către Camap a paradoxelor relației de denumire, 
Gheorghe Enescu (1987a) propune o soluție a acestora în contexte pragmatice. După 
cum se ştie, paradoxele relației de denumire se obțin prin aplicarea regulii substituţiei 
în contexte intensionale (modale, epistemice, doxastice etc.). Fie a şi b două nume 
între care există relația are acelaşi nominat cu, notată cu „=“ (evident, se presupune că 
cele două nume au nominat), şi o propoziție de forma „i doreşte să ştie dacă a = b“, 
unde i este un individ. Întrucât a = b, operăm substituţia b/a şi obținem propoziția de 
forma „i doreşte să ştie dacă a = a“, ceea ce este paradoxal, căci se pune la îndoială 
principiul identității, a = a. În general, soluţiile consacrate (Frege, Quine, Church, 
Carnap) se bazează sau pe interdicția substituției în contexte intensionale (deci pe 
restrângerea acestei operaţii la contexte extensionale) sau pur şi simplu pe eliminarea 
din discuţie a contextelor intensionale prin traducerea lor extensională. Aceste soluții, 
arată Gheorghe Enescu, sunt prea radicale, întrucât introduc complicații inutile sau 
duc la eliminarea din limbaj a unor expresii (propoziții) larg utilizate şi indispensabile 
în drept, etică, psihologie etc. 

Soluţia propusă de Gheorghe Enescu se bazează pe distincția dintre 
contexte teoretice şi contexte pragmatice. Astfel, în contexte teoretice este indife- 
rent cine face substituţia b/a în a = b (problema nu se pune), dar în contextele 
pragmatice acest fapt nu mai este indiferent. Considerând exernplul de mai sus 
într-un context pragmatic, substituția nu poate fi operată de către i. Relația a = b 
poate fi cunoscută sau nu de către individul i. Dacă i ştie că a = b, atunci întrebarea 
„a = b?“ nu are sens, iar dacă i nu ştie că a = b, atunci substituţia poate fi operată 
doar de un alt individ, j, care ştie acest lucru. Acum, dacă individul j este cel care 
face substituţia, atunci se schimbă contextul pragmatic — j înlocuieşte contextul lui 
i cu propriul lui context —, iar schimbarea contextului pragmatic nu presupune 
automat că au rămas neschimbate condiţiile operațiilor logice. 

Analizând paradoxele relaţiei de denumire în contexte pragmatice, autorul 
constată necesitatea pragmaticii pentru rezolvarea anumitor dificultăți logice şi 
propune o anumită generalizare a teoremei lui Gödel: nu există o corespondență 
completă între formele logicii şi conţinutul cunoaşterii. 

Pentru Gheorghe Enescu, „Studiul paradoxelor nu se reduce la găsirea unor 
procedee de evitare a lor, căci în acest caz le-am trata ca pe un fenomen de 
importanță locală şi strict formală pentru teoria dată şi ar apărea ca un fenomen 
absolut negativ pentru cunoaștere“”. În concepția gânditorului român, cauza 
paradoxelor este obiectivă şi trebuie să fie căutată în procesul cunoașterii. Apariția 
paradoxelor indică „o stare istorică contradictorie a cunoaşterii care ne obligă să 
revedem conceptele şi principiile fundamentale ale științei. Teoria veche se 
confruntă cu fapte noi (mulțimi transfinite, viteze mari etc.), iar incapacitatea 
mijloacelor teoretice disponibile la un moment dat de a explica accste fapte duce la 
căderea rațiunii într-un şir de contradicții care arată că este necesară o revizuire 
fundamentală, „revoluţionară“ a teoriei, a conceptelor, principiilor şi metodelor 
sale. Ca atare, semnificația paradoxelor este pozitivă: apariția acestora arată că este 
vorba despre un nou domeniu al realului şi conduce la stabilirea limitelor de 
aplicaţie ale vechii teorii şi construirea unei teorii noi în care paradoxele dare să nu 
mai apară. Gheorghe Enescu subliniază astfel că nu poate fi vorba despre 
rezolvarea o dată pentru totdeauna a paradoxelor sau, altfel spus, despre suprimarea 
oricărei posibilități de apariție a acestora, ci doar despre suprimarea unor forme 
concrete de paradoxe prin suprimarea cauzelor care le-au generat. „Contradicții 
există veşnic, scrie Gheorghe Enescu, dar nu există contradicții veşnice — acesta 
este punctul de vedere confirmat de ştiinţa istoriei naturii, societăţii şi cunoașterii“? 

Gânditorul român critica poziția adepților paraconsistenței în privința 
paradoxelor şi a contradicţiilor în general. Aceşti autori consideră că, întrucât oamenii 
continuă să folosească teorii inconsistente chiar şi după ce inconsistențele au fost 
descoperite, fără să deducă orice din acestea, logica subiacentă a teoriilor incon- 


sistente, dar nerriviale nu poate fi cea clasică, în care, potrivit schemei (p,—p) F q, 


din contradicție ar decurge orice, ci o logică „paraconsistentă“, în care această schemă 
nu mai este valabilă şi astfel contradicţiile sunt izolate inferenţial. În plus, unii adepți 
ai paraconsistenței consideră că supoziţia logicianului clasic conform căreia 
contradicţiile sunt inacceptabile trebuie să fie eliminată; contradicţiile ar fi uneori 
acceptabile, şi anume în cazul teoriilor inconsistente netriviale, întrucât acestea 
reprezintă „aproximații ale adevărului“. Mai întâi, Gheorghe Enescu arată că în raport 


cu propozițiile, schema (p, ~p} F q trebuie să fie înțeleasă doar în sensul că dintr-o 


contradicție care apare într-un sistem de propoziții se pot deduce în acel sistem atât 
propoziții adevărate, cât şi propoziţii false, ceea ce nu înseamnă că se poate deduce 
orice propoziţie arbitrară. De pildă, dacă la axiomele lui G. Peano ale şirului 
numerelor naturale se adaugă axioma contradictorie n = n’, unde m” este succesorul 


7 Paradoxele logico-malematice şi procesul cunoaşterii, p. 152. 
* Ibidem, p. 156. 
? Ibidem, p. 160. 

imediat al lui n, atunci se pot deduce în sistem atât propoziții adevărate, de exemplu 
„2 + 3 = 5“, cât şi propoziții false, de exemplu „2 + 3 = 6“, „2 + 3 = 7“ etc., întrucât 
conform „axiomei“ n = n’, avem 5 = 5’, 5 = 5” etc.. Numai în acest sens se deduce 
orice propoziție, căci în sistemul lui G. Peano, suplimentat cu „axioma“ n = n nu 
putem deduce propoziția „Toate pisicile sunt gri“, să spunem. Oricum, sistemul astfel 
obținut nu mai poate realiza funcţia sa principală, şi anume aceea de a distinge 
adevărul de fals. Pe de altă parte, se pune problema distingerii între contradicții 
acceptabile, „netriviale“ şi contradicții inacceptabile, „triviale“, or adepții paracon- 
sistenței nu au formulat până acum nici un criteriu satisfăcător pentru o astfel de 
distincție". Gheorghe Enescu întrevede aici o distrugere a logicului în favoarea 
imaginaţiei!?. „Poate că adevăratul sens al «paraconsistenței», observă Gheorghe 
Enescu, ar trebui să fie tocmai studiul sistemelor inconsistente (indiferent de faptul că 
sunt sau nu triviale)“!?. 

În ultimii ani ai vieţii, dezvoltând unele observaţii din anii '70, Gheorghe 
Enescu a publicat o serie de studii ample şi profunde în care a abordat antinomiile 
filosofice: aporiile lui Zenon (1992, 1993), antinomiile Kantiene (1994, 1995, 
1996a) şi concepţia lui Hegel despre antinomii (1996b). 


9.2.3. Schiţă a unei logici a mărturiilor 


În continuarea analizei pseudoparadoxului „Minicinosul“, Gheorghe 
Enescu pune bazele unei logici a mărturiilor!*, ca logică aplicată care operează cu 
predicatele (respectiv valorile) „mincinos“ şi „sincer“ şi negațiile acestora. 

Pentru dezvoltarea acestei logici se presupune că s-a precizat înțelesul 
termenilor „mincinos“ şi „sincer“, precum şi raporturile acestora cu „adevărat“ şi 
„fals“. Am văzut mai sus cum trebuie analizat termenul „mincinos“. Gheorghe 
Enescu precizează în altă parte!” că predicatul „sincer“ nu se opune lui „fals“, ci lui 
„mincinos“. Un individ este sincer numai dacă spune ceea ce crede că ştie, de unde 
rezultă că mărturia sinceră nu este neapărat adevărată (şi, evident, nici neapărat 
falsă), căci cineva poate să creadă că ştie un anumit lucru şi în realitate să se înșele, 
precum şi că „nu minte“ (= este sincer) nu se confundă cu „este adevărat ce spune“. 
Relaţiile dintre valorile adevărat (v), fals (f), mincinos (m) şi sincer (s) pot fi 
rezumate într-un tabel, iar propoziţiile compuse pot fi descrise din punct de vedere 


10 Vezi Identitate şi necontradicţie în logica actuală, p. 178. 

Il Putem fi de acord, de pildă, cu ideea că noțiunii naive de mulţime, generatoare de 
paradox, nu i se poate rezerva soarta unei simple contradicții, dacă ținem cont de rezultatele valoroase 
obținute în teoria naivă a mulțimilor, dar tot aşa am putea accepta, să zicem, noțiunea de triunghi 
dreptunghic echilateral, ținând cont că pe baza acestei noțiuni se pot demonstra toate teoremele 
referitoare la triunghi. Sub acest aspect, diferența dintre noțiunea naivă de mulțime şi noţiunea de 
triunghi dreptunghic echilateral rămâne totuşi neclară. 

"2 Vezi Paradoxe şi decizie în sistemele deductive, p. 223. 

D Identitate şi necontradicție în logica actuală, p. 183. 

14 Vezi Cu privire la pseudoantinomii, $ 2. 

15 Vezi Dicţionar de logică articolul Sincer. 

al celor patru valori, ca în exemplul „Dacă p nu este mărturie mincinoasă, atunci p 
este nedecisă“. 
Unele principii ale logicii mărturiilor sunt următoarele: 


1. Mărturiile în formă tautologică nu spun nimic (de ex.: „x l-a bătut pe y 
sau nu l-a bătut pe y“); 

2. Mărturiile în formă disjunctivă nu spun nimic precis (de ex.: „x era în 
legitimă apărare sau x l-a lovit pe y din greşeală“); 

3. Mărturiile în formă ipotetică nu spun nimic precis (de ex.: „Dacă x a fost 
noaptea în casa lui y, atunci x a furat”); 

4. Dintre două mărturii reciproc inconsistente, una este falsă, dar nu se 
poate deduce că una este mincinoasă (de ex.: mărturiile „x era la ora 10 în casa lui 
y“ şi „x era la ora 10 în casa lui z“ — presupunând că este vorba despre aceeaşi zi — 
sunt reciproc inconsistente, dar nu putem deduce că una este mincinoasă). 


9.2.4. Raporturile dintre propoziţiile silogistice 
cu termeni vizi 


După cum se ştie, interpretările moderne ale silogisticii au pus o serie de 
probleme legate de considerarea termenilor cu sferă vidă. În acest sens, Gheorghe 
Enescu (1971b, 1973) formulează patru (meta)teoreme cu privire la raporturile 
dintre propoziţiile silogistice vide (în care ambii termeni sunt vizi) şi, respectiv, 
semivide (în care numai un termen este vid), precum şi la „traducerea“ propoziţiilor 
silogistice în calculul predicatelor. 


Teorema 1 Dacă ambii termeni sunt vizi, atunci toate raporturile din 
pătratul logic sunt anulate, căci raporturile dintre propoziţii 
vide sunt vide. 


De pildă, propoziţiile „Toţi inorogii sunt nemuritori“ şi „Unii inorogi nu 
sunt nemuritori“ nu sunt reciproc contradictorii semantic, deoarece nu ne putem 
decide să acordăm uneia dintre ele o valoare logică opusă celeilalte. Contradicţia, 
arată Gheorghe Enescu, ar putea fi considerată pur sintactic: dacă am acceptat una 
dintre propoziții, atunci trebuie să o respingem pe cealaltă. 


Teorema 2 Dacă propoziţiile sunt semivide în raport cu acelaşi termen, 
atunci cele afirmative vor fi false, iar cele negative vor fi 
adevărate. 


De pildă, propoziţia „Toţi inorogii sunt patrupezi“ este falsă, întrucât 
afirmă că ceva ce nu există este ceva ce există, ceea ce contravine unei formulări a 
principiului necontradicției, în timp ce contrara sa, „Nici un inorog nu este 
patruped“, apare ca fiind adevărată, întrucât neagă că ceva ce nu există este ceva ce 
există, fiind în acord cu principiul necontradicţiei. Gheorghe Enescu observă că, la 
rigoare, în acest context nu este vorba despre valorile logice obişnuite. Astfel, în 

cazul propoziției „Toţi inorogii sunt patrupezi“ ar fi mai potrivit calificativul 
absurd, iar în cazul propoziției „Nici un inorog nu este patruped“ ar fi mai potrivit 
calificativul logic adevărat. 

După cum se ştie, în toate tratatele de logică modernă se acceptă că 
propoziţiile silogistice universale cu subiect logic vid sunt adevărate în traducerea 
lor în limbajul logicii predicatelor. De pildă „Toţi inorogii sunt nemuritori“ devine 
„Yx (Inorog(x) — Nemuritor(y)), ceea ce, în virtutea definiţiei operatorului „—"* 
din teoria funcțiilor de adevăr, este adevărat (un condițional în care antecedentul ia 
valoarea fals este adevărat). Gheorghe Enescu apreciază că lucrurile nu sunt chiar 
atât de simple, ceea ce exprimă prin următoarele două (meta)teoreme: 


Teorema 3 Dacă operatorii ~, &, >, V, 2 sunt luaţi în sensul lor intuitiv 
(ca simple prescurtări pentru expresiile corespunzătoare din 
limbajul natural), atunci se obţin echivalenţele: 


(i) Toţi S sunt P = Vx (Sx = Px) 

Gi) Nici un S nu este P = Vx (Sx —> —Px) 
(ii) Unii S sunt P = 3x (Sx & Px) 

Gv) Unii S nu sunt P = 3x (Sx & —Px) 


Teorema 4 Dacă în (i)-(iv) operatorii —, &, —, V, 3 sunt luați cu semni- 
ficația lor din teoria funcțiilor de adevăr, atunci nu mai avem 
echivalențe în toate cazurile, altfel spus se obțin cel puţin 
următoarele relații: 


(v)  ToţiSsuntP—Vx(Sx— Px) 

(vi) Nici un S nu este P > Vx (Sx > —Px) 
(vii) Unii S sunt P— 3x (Sx & Px) 

(viii) Unii Snu sunt P —> 3x (Sx & —Px) 


9.2.5. Un calcul silogistic 


Gheorghe Enescu (1968b) a propus un calcul silogistic bazat numai pe 
reguli de operare mecanică (scriere/ştergere de simboluri). Autorul dă următoarea 
transcriere specială a formelor de propoziţii silogistice A, E, I, şi O, în care a şi b 
sunt termeni: 


A=ab, E=ab, I=ab, O=ab' 


Sunt formulate reguli care permit: 

(1) intersubstituirea termenilor extremi, 

(2) comutarea termenilor şi a premiselor, 

(3) comprimarea unei expresii prin reducerea celor două apariții ale 
termenului mediu la una singură, 

(4) eliminarea termenului mediu dintr-o formă obţinută conform (3), 

(5) reguli de selecţie a premiselor corecte în fiecare figură. Pentru ilustrare, 
iată demonstrația pentru modul AAA-I: 


Modul AAA-I: (BC)(AB)F+ AC 


(BC )( AB) premise corecte 

( AB )( BC ) comutarea premiselor 

(AB X BC )= ABC comprimarea expresiei 

ABC + AC eliminarea termenului mediu 


Calculul este deductiv complet față de silogistica necondiționată exis- 
tențial. Constatând că modurile silogistice cu premise universale şi concluzie parti- 
culară valide sub supoziție existenţială nu sunt validate de regulile generale ale cal- 
culului, ele cerând „regulă de excepție“, Gheorghe Enescu apreciază că silogistica 
nu poate fi construită sub formă de calcul natural. 


9.2.6. Un sistem axiomatic al logicii echivalenţei (identităţii) 


Gheorghe Enescu (1968c) a formulat un sistem axiomatic al echivalenței 
(identităţii), mai simplu şi mai interesant din punct de vedere logic decât sistemul 
logic al echivalenţei expus de Eugen Mihăilescu!S, „deoarece pune în lumină 
valoarea principiului identității“!”, 

Sistemul lui Mihăilescu are două axiome (comutativitatea echivalenței şi 
asociativitatea echivalenței) şi două reguli de deducție (regula substituţiei şi regula 
detaşării în raport cu echivalența). Unica axiomă a sistemului lui Gheorghe Enescu 
este p = p (legea identității). Sunt formulate reguli care permit: 

(1) comutarea membrilor echivalenței, 

(2) asocierea între paranteze a membrilor echivalenței, 

(3) substituirea uniformă a variabilei p din axiomă. 

Pentru ilustrare, iată demonstraţia teoremei ((p = q) = r) = (p = (q = r)): 


1. (p=g9=n"=(p=q=") plq =r 

2. (p=(q4=7)=(p=q=r) asocierea membrilor echivalenței 
3.(p=(q4=r))=((p=q)=r) asocierea membrilor echivalenței 

4. ((p=q)=r)=(p=(q=r)) comutarea membrilor echivalentei q.e.d. 


În sistemul lui Gheorghe Enescu, toate teoremele se deduc direct din 
axiomă prin aplicarea regulilor, astfel că teoremele sunt logic independente una de 
alta (nici o teoremă nu are nevoie de alta pentru a fi demonstrată). Gheorghe 
Enescu arată că forma normală a oricărei tautologii în care nu apare decât 


15 Vezi E. Mihăilescu, Sisteme logice şi forme normale în calculul propozițional bivalent, 
Bucureşti, 1966, cap. 1, $I. 
17 Logica identității, p. 293. 

operatorul echivalenței este legea identităţii, precum şi că metateorema (regula) lui 
Mihăilescu, potrivit căreia o formulă care nu conţine decât operatorul echivalenței 
este o tautologie dacă fiecare variabilă a formulei are un număr par de apariții, 
decurge imediat din structura legii identității. 


e.a . 


9.2.7. Regula tranzitivităţii în sistemul axiomatic 
Hilbert-Ackermann 


După cum se ştie, în Grundzüge der teoretischen Logik, Hilbert şi 
Ackermann construiesc un sistem axiomatic al logicii propoziționale care, spre 
deosebire de sistemul cu cinci axiome al lui Russell, este bazat pe doar patru 
axiome. În sistemul Hilbert-Ackermann, un mare număr de demonstrații folosesc 


A—>B,B>C 
A>C 


Gheorghe Enescu (1966) arată că demonstrația dată de Hilbert şi Acker- 
rândul lor, sunt demonstrate cu ajutorul acestei reguli. Pentru eliminarea acestei 
circularități în demonstrație, Gheorghe Enescu propune modificarea sistemului prin 
transformarea regulii menţionate în regulă primă (nederivată). 


9.2.8. Noţiune şi axiomatizare 


Încă din 1967, Gheorghe Enescu introduce ideea corelării studiului noțiunii 
— înțeleasă ca totalitate de judecăţi (propoziţii) despre un obiect real sau presupus 
real, înzestrată cu o anumită organizare logică — cu metodele de studiere a siste- 
melor de judecăți (propoziţii), în particular cu formalizarea și axiomatizarea!:. 
Legătura dintre noțiune (concept) şi sistemul axiomatic este expusă detaliat în 
articolul Concepte şi axiomatizare, publicat în 1979. 

Un sistem de axiome defineşte implicit o noțiune (un concept), astfel că un 
astfel de sistem poate fi numit „sistemul noţiunii“. Pe de altă parte, dacă avem un 
limbaj formalizat şi axiomatizăm sistemul de judecăți (propoziții) din care este 
alcătuită o noţiune. şi care cuprind determinările sau „notele“ noţiunii, obţinem o 
„noțiune exactă“, asupra căreia se pot transfera anumite principii de organizare ale 
sistemului axiomatic, corespunzătoare operațiilor de generalizare, determinare şi 
diferențiere a noțiunilor. Pentru aceasta, se presupune că obiectele la care se aplică 
propoziţiile constituie „sfera noțiunii“, că aceste propoziții sunt necontradictorii, 
precum şi că sistemul respectiv de axiome este independent. Ansamblul axiomelor 
independente alese ale sistemului noțiunii reprezintă „notele definitorii“ ale aces- 
teia sau „nucleul noţiunii exacte“. Gheorghe Enescu arată că operațiilor formale de 


15 Vezi Logică şi adevăr, cap. 4. 

anexare a unei axiome independente (extinderea), eliminare a unei axiome 
independente (restrângerea) şi înlocuire a unei axiome independente cu o altă 
axiomă independentă corespund, respectiv, generalizării, determinării şi diferen- 
țierii noţiunilor. În plus, Gheorghe Enescu arată că două dintre operațiile cu 
noțiuni, determinarea şi generalizarea, generează o structură topologică, precum şi 
că silogistica extensională se poate reformula pornind de la asemenea concepte. 


9.2.9. Analiza logică a conjuncţiilor din limba română 


După cum am arătat, o altă preocupare constantă a lui Gheorghe Enescu a 
constituit-o aplicarea logicii la cele mai diverse domenii. În opinia sa, cel mai vast 
domeniu de aplicaţii ale logicii şi cea mai vastă sursă de inspiraţie a sa este gândirea în 
limbajul obişnuit. În acest sens, constatând existența unei rupturi între logica formală 
şi limbajul comun, precum şi necesitatea ca limbajul comun să-și recunoască 
structurile logice pentru a funcționa în condiţii de cât mai mare eficiență, Gheorghe 
Enescu (1969) întreprinde o analiză sistematică a conjuncțiilor din limba română sub 
aspectul logic formal. Această analiză vizează în mod direct sensul pe care îl iau 
conjuncțiile în limba română atunci când sunt aplicate la sfera propoziţiilor, numit de 
autor sens logic, ceea ce poate constitui un punct de plecare pentru studiul 
conjuncțiilor în raport cu alte domenii de semnificaţie decât propoziţiile. 

În logica simbolică, termenului „conjuncţie“ din gramatică îi corespund 
termenii „operator“, „functor“ sau „conector“. Cuvântul „conjuncție“ este utilizat 
în logică numai pentru operatorul corespunzător lui „şi“. Fie a, b, c, ... propoziții 
oarecare. Conjuncţiile dintre propoziţii pot fi studiate cu ajutorul operatorilor logici 
prezentați în următorul tabel: 


Oecratri [Denumire [terme [cere] 
a [Conun | ags aş OO OOO o y O 
2 | Echivaena | acb [a dacă şi numai acae 


o Eepe | a-o [emab ajme | 
Exceptie inversa | ajo [mais UU 


Se adaugă şi un semn care nu face parte din calculul propozițiilor, şi anume 
semnul deducţiei „- “, astfel că „a H b“ se citește „b se deduce din a“. lată câteva 
exemple de analiză, din cele 58 date de autor: 

T ET) 
macar că aşi Joecar bă 


Autorul observă că din conjuncţiile considerate se pot obține prin 
combinare altele, tot aşa cum în logică doi operatori distincți pot da naştere unui al 
treilea operator. 

Printre foloasele studierii conjuncţiilor cu ajutorul cărora putem forma 
propoziții, Gheorghe Enescu enumeră următoarele: 

1) determinarea sensului conjuncțiilor printr-un număr de conjuncții de 
bază, 

2) stabilirea transformărilor echivalente dintre diferite propoziţii compuse 
cu ajutorul diferitelor conjuncții, 

3) stabilirea raporturilor de implicaţie dintre propoziții formate cu con- 
juncții diferite. 

Numai cu ajutorul mijloacelor limbii obişnuite nu putem spune întotdeauna 
cu precizie când anume au loc raporturi de echivalență şi implicație între 
propoziţiile compuse. De pildă, în ce raporturi se află „nu a, ci b“ cu „dacă b, 
atunci nu a“ şi „b fără a“? Prin transcrierea logică a fiecărei scheme şi verificarea 
printr-un procedeu logic (de exemplu prin metoda matricelor), ajungem la 
concluzia că „nu a, ci b“ implică logic schema „dacă b, atunci nu a“ şi este 


e a 


echivalentă logic cu „b fără a“, în simboluri: 


(a|b)—>(p——a) 
(a|b)=(b-a) 


Întrucât ceea ce în logică se numeşte „transformare echivalentă“ în limba 
obişnuită se numeşte „parafrazare“, analiza logică a conjuncțiilor ne permite să 
găsim cu ajutorul calculelor toate parafrazările unei propoziții. 

Gheorghe Enescu oferă un exemplu de analiză logică a unui text şi indică 
unele modalități de completare a posibilității de analiză logică a textelor obişnuite 
în care apar expresiile „toți“ şi „unii“. 


9.2.10. Un caz de aplicare a logicii la istorie 


Tot în linia aplicaţiilor logicii, Gheorghe Enescu (1982) prezintă un caz de 


aplicare a formalizării la studiul „alianțelor“ în care s-a aflat sau împotriva cărora a 
luptat Mihai Viteazul. 

Se introduc următoarele simboluri pentru statele care au participat activ în 
alianțele menționate: R (Ţara Românească), A (Ardealul), M (Moldova), H (Imperiul 
Habsburgic), T (Imperiul Otoman), P (Polonia). De asemenea, se notează cu asterisc 
statele care nu au avut o poziție activă directă într-un conflict, cu „+“ relația de 
contradicţie (excludere), cu „=“ relația „luptă contra“ şi cu „=“ relația „rezultă“. O 
alianță este notată cu (X,, X2, ..., X,) şi se aplică identitatea (X,, Xa, ..., Xm) + (Xn) = 
Xi + Xn X2+ Xm -3 Xm + Xn 

Folosind acest simbolism, Gheorghe Enescu formalizează sistemele de 
alianțe menționate, considerate succesiv în cinci etape, precum şi dinamica conflic- 
telor respective, urmând lucrarea lui Nicolae Iorga, Istoria lui Mihai Viteazul. lată 
un exemplu de formalizare a unui conflict: 


((A', H') = (R, A’, M), 0) & ((P, T=) = 
=> ((R, A, M), H*)) =(P, A, M, R, T) + (H) 


Superscriptele 1 şi 2 (vezi în Ai „A2% şi i „H“, „H2) arată poziția dublă 
(divizarea statelor respective) în conflict. Astfel, în exemplul dat, A se desface î în 
două: A! este o parte contra lui Mihai şi a alianței pe care acesta o reprezenta, iar A? 
este partea în alianță cu Mihai. Tot aici se observă poziția ambiguă a Imperiului 
Habsburgic, care prin Basta (H') era contra lui Mihai, deşi formal era în alianță cu 
Mihai (H*°). 

Sunt prezentate o serie de concluzii şi se arată că formalizarea permite 
inducția sistematică şi comodă asupra faptelor, fără riscul de a se pierde din vedere 
vreun aspect, aşa cum se întâmplă în gândirea intuitivă. De asemenea, se sugerează 
că pentru a explica faptele constatate, ceea ce nu mai este de competența 
formalizării respective, se poate apela la condiționalii „contrafactuali“. 


9.3. Premii, discipoli 


A primit Premiul „Simion Bămuţiu“ al Academiei Române (1978) pentru 
cartea Teoria sistemelor logice. Metalogica. 

Discipoli: Dumitru Gheorghiu (Universitatea Titu Maiorescu, Bucureşti), 
Iancu Lucica (Universitatea de Vest din Timişoara). 

actuală, în „Analele Universității Bucureşti, seria Filosofie“, XXXIX, 1990; Clasificarea 
termenilor în „Analele Universităţii Bucureşti, seria Filosofie“, XL, 1991; Aporiile lui 
Zenon, (1), (II), în „Analele Universității Bucureşti, seria Filosofie“, XLI, 1992, XLII, 199%; 
Analiza logică a antinomiilor kantiene (I), (11), (III), în „Analele Universităţii Bucureşti, 
seria Filosofie“, XLIII, 1994, XLIV, 1995, XLV, 1996a), Antinomiile în concepția lui 
Hegel, în „Analele Universității Bucureşti, seria Filosofie“, XLV, 1996b; Paradoxuri, 
sofisme, aporii, Editura TEHNICĂ, Bucureşti, 2003 (volumul cuprinde cea mai mare parte 
a studiilor şi articolelor publicate de Gheorghe Enescu în cărți şi reviste de specialitate). 


Traduceri 

Logică şi filozofie, Editura Politică, Bucureşti, 1966, ediție îngrijită de Mircea 
Tâmoveanu şi Gheorghe Enescu. Volumul (575 p.) cuprinde traduceri de texte funda- 
mentale de logică şi filosofie a logicii şi matematicii; Logica ştiinţei, Editura Politică, 
Bucureşti, 1978, ediție îngrijită de Gheorghe Enescu şi Cornel! Popa. Volumul (599 p.) 
cuprinde traduceri de texte fundamentale de teoria şi “metodologia cunoaşterii ştiinţifice; 
Rudolf Carnap: Semnificație şi necesitate, Editura Dacia, Cluj, 1972, traducere de 
Gheorghe Enescu şi Sorin Vieru. 

“Logicá deontică şi axiomatizare 
a silogisticii la Sorin Vieru 


Marius DOBRE 


10.1. Date biografice 


Sorin Vieru s-a născut în 1934 la laşi. A încheiat învățământul liceal la Liceul 
„Mihai Viteazu“ în 1952 şi cursurile universitare la Facultatea de Filosofie a 
Universităţii din Bucureşti în 1957. Şi-a continuat specializarea şi documentarea în 
străinătate: Moscova (1968), Bochum (1979, 1984), New York (1990), Helsinki 
(1992,1995), Paris (1994). Doctor în filosofie (1973), a fost cercetător la Institutul de 
Filosofie al Academiei Române (1957-1965), apoi la Centrul de Logică (1965-1975), 
apoi din nou la Institutul de Filosofie (1975-1997). Este profesor la Facultatea de 
Filosofie a Universității Bucureşti din 1990. 

Principalele contribuții în domeniul logicii ale lui Sorin Vieru sunt legate 
de logica deontică şi de tratarea logico-matematică a silogisticii. 


10.2. Logica deontică! 


10.2.1. Definiţia logicii deontice 


Pentru Sorin Vieru, „a defini logica deontică înseamnă a determina obiectul ei 
de studiu“ (1, p. 109). Dar, ca şi în cazul definirii logicii în general, determinarea 
obiectului său se face din mai multe perspective. De pildă, logica (formală) este 


! Reconstituirea făcută în acest capitol se bazează pe studiile lui Sorin Vieru Logica deontică şi 
teoria modalităţilor, în: Probleme de logică, vol. VI, Editura Academiei Române, Bucureşti, 1975, 
pp. 109-133 (va fi desemnat în continuare în text cu 1), şi Logica deontică şi Jormalizarea obligaţiei 
derivate, în „Revista de filosofie“, nr. 2, 1975, p. 242-246 (desemnat în text cu 2). 

caracterizată drept teorie a formelor logice (concept, judecată, raționament), teorie 
formală a raționamentului (analiza raționamentului corect), teorie a constantelor 
logice (a particulelor sincategorematice), teorie a sistemelor de propoziţii şi îndeosebi 
a sistemelor deductive; ea a mai fost văzută şi ca teorie a gândirii, a limbajului sau 
chiar a realității. Asemenea caracterizări ale logicii formale, susține logicianul român, 
pot conduce la tot atâtea caracterizări ale logicii deontice, „în funcție de perspectiva 
adoptată şi de presupozițiile filosofice puse în joc“ (1, p. 109). Astfel, logica deontică 
poate fi privită ca o logică a normelor („norma fiind o «realitate» subiacentă 
discursului normativ“ 1, p. 109). Dacă distingem între conţinutul normei şi caracterul 
ei formal, se poate spune că logica deontică studiază trăsăturile formale ale discursului 
normativ, fiind deci o logică a propozițiilor normative. Pe de altă parte, ca logică a 
propozițiilor normative, ea este în acelaşi timp o logică a sistemelor normative, în 
această postură studiind condiţiile de consistență ale respectivelor sisteme. De aseme- 
nea, logica deontică poate fi considerată drept o teorie a constantelor deontice, cu alte 
cuvinte, o teorie a raporturilor formale dintre „este obligatoriu“, „este permis“ etc. Ea 
poate fi privită şi ca „ansamblu de adevăruri analitice generalizate, formulate cu 
ajutorul functorilor deontici şi în care functorii deontici intervin în mod esenţial“ (1, 
p. 110), adică totalitatea adevărurilor valabile în orice lume posibilă. În plus, este utilă 
o precizare cu privire la conceptul de sistem normativ. Ar fi convenabil, consideră 
Sorin Vieru, să-l definim ca pe un „sistem de propoziții normative închise relativ la un 
ansamblu de operații de inferare (un ansamblu de reguli de deducție) (1, p. 110). 


10.2.2. Raportul dintre logica deontică şi logica modală 


Dacă vom considera că propoziția normativă elementară se poate desface 
în două părți, un modus şi un dictum (modusul propoziției este exprimat printr-un 
operator deontic, iar dictumul este argumentul operatorului deontic; de exemplu, 
propoziția normativă „Este obligatoriu ca autovehiculele să circule pe partea 
carosabilă a drumului“ conține modusul „este obligatoriu“ şi dictumul caracterizat 
drept obligatoriu), atunci vom putea înțelege propoziția normativă ca o propoziție 
modală. Această presupoziție l-a condus şi pe G.H. von Wright la elaborarea 
primului său sistem de logică deontică în 19512. Analogia dintre cele două logici a 
fost văzută de către autorul finlandez ca o analogie dintre necesar, posibil, 
imposibil, pe de o parte, şi obligatoriu, permis, interzis, pe de altă parte. 

Sorin Vieru propune următoarea sistematizare a conexiunilor dintre logica 
deontică şi cea modală: 

a) analogia formală dintre legile logicii deontice şi legile logicii modale 
aletice; 

b) reducerea logicii deontice la logica modală aletică; 

c) analogia dintre semantica logicii modale, o semantică a lumilor posibile, 
şi semantica logicii deontice, o semantică a lumilor „deontic perfecte“. 


2 G. H. von Wright, Deontic Logic, în: „Mind“, 60, 1951, pp. 1-15. 

Analogia formală se referă la faptul că „sistemele de logică deontică 
monadică standard şi de logică diadică sunt izomorfe unor sisteme de logică 
modale destul de slabe“ (1, p. 115). Legile logicii deontice sunt analoge formal 
legilor din sistemele lui Lewis de logică modală: „pentru aceasta, este suficient să 
înțelegem operatorii deontici O, P în sensul operatorilor N şi M din logica modală“ 
(l, p. 115). Operatorii deontici sunt interdefinibili cu ajutorul negaţiei la fel ca şi 
cei modali, axiomele logicii deontice standard, O(pv-p), — (Op&O-p), O(p—>q) — 
(Op—>0Oq), corespund unor legi modale intuitive, iar regulile de deducție ale logicii 
deontice sunt analoge unor reguli din logica modală. Analogia este valabilă însă 
numai într-un unic sens, cel dinspre deontic spre modal. După cum am menționat, 
„sistemul formal deontic este izomorf unui foarte slab sistem de logică modală“ 
(l, p. 115). Analogia are anumite limite, aşadar. De exemplu, analogul deontic al 
unor legi modale nu este valid. Aşa ar fi legea modală Np-—p ce are consecința 
p—Mp; analogu! deontic Op—p şi p—Pp este inacceptabil. În schimb, limbajul 
natural, obişnuit, „presimte“ această analogie prin anumite confuzii între termenii 
deontici şi alethici: deseori „trebuie“ are sensul cotidian de „este necesar“, iar „este 
posibil“ pe cel de „este permis“. 

In ceea ce priveşte reducerea logicii deontice la logica modală alethică, 
Sorin Vieru se bazează pe mai multe propuneri. Mai întâi, sunt luate în considerare 
demersurile lui Dawson şi Aqvist?. Fiecărei formule X a logicii deontice standard îi 
corespunde o formulă Xm a unei logici modale, astfel încât să fie satisfăcută 
condiția: dacă X este o teză a logicii deontice, atunci Xm este o teză modală a 
sistemului respectiv. Op este definit ca MNp şi Pp ca NMp, fiind validate astfel 
tezele logicii deontice. În acelaşi gen sunt şi propunerile lui Aqvist. Corelaţiile de 
acest tip, consideră profesorul Vieru, nu au însă un caracter explicativ şi nu 
fundează logica deontică. S. Kanger‘, pe de altă parte, defineşte Op prin N(Q—>p) 
unde Q este o constantă având sensul de „ceea ce reclamă moralitatea“. A. R. An- 
derson: defineşte pe Op prin N(-p—S). G. H. von Wright” propune, la rândul său, o 
revizuire a logicii deontice pe baza unei „teorii a condițiilor“, văzută de autor ca un 
fragment al logicii modale, astfel încât logica deontică însăşi devine un fragment al 
logicii modale. Fără a intra în amănuntele desfăşurării acestor sisteme, vom nota 
concluzia logicianului român: logica deontică standard nu se reduce în totalitate la 
logica modală. Este, de asemenea, de notat semnificația demersului reductiv pentru 
fundamentele logicii deontice (1, p. 122): 

(1) reducerea în cauză „adânceşte analogia formală a legilor deontice şi 
aletice“; 


? E.E. Dawson, A Model for Deontic Logic, „Analysis“, 19, 1959, pp. 73-78. L. Aqvist, Inter- 
pretaiion of Deontic Logic, „Mind“, 73, 1964, pp. 246-253; idem, On Dawson-Models for Deontic Logic, 
„Logique et Analyse“, 7, 1964, pp. 14-21. 

4S. Kanger, New Foundations for Ethical Theory, în R. Hilpinen (ed.), Deontic Logic: Intro- 
ductory and Systematic Readings, D. Reidel Publishing Company, Dordrecht-Holland, 1971, pp. 36-58. 

S A.R. Anderson, A Reduction of Deontic Logic to Alethic Modal Logic, „Mind“, 67, 1958, 
pp. 100-103. 

6 GH. von Wright, Deontic Logic and the Theory of Conditions, în R. Hilpinen (ed.), op. cit, 
pp. 159-177. : 

(2) „justifică extrapolarea semanticii «lumilor posibile» din domeniul 
alethic în cel deontic“; 

(3) „aduce o justificare în plus pentru construirea unor sisteme de logică 
mixte, alethic-deontice“; 

(4) „demersul reductiv rămâne valabil pentru sistemele deontice care 
extind logica standard prin admiterea operatorilor deontici iterați“ (adică dacă 
adăugăm la logica deontică standard anumite axiome, sistemele respective se reduc 
la rândul lor la sisteme modale). 

În fine, o semantică a lumilor posibile este convenabilă şi pentru logica 
deontică standard, întrucât, cum am văzut, logica deontică, pe de o parte, este o 
ramură a teoriei modalităților şi, pe de altă parte, este reductibilă la logica modală 
alethică. (Prin semantică a lumilor posibile se înţelege aici o teorie a modelelor, 
adică „o cuprindere exactă şi sistematică a totalităţii modelelor posibile pentru 
formulele sistemului“ (1, p. 124), teorie având relevanţă logică, adică ce permite 
definirea conceptelor metalogice precum validitate, satisfabilitate etc.) Reducerea 
logicii deontice la logica modală conduce și la ideea că „trebuie să existe lumi 
posibile în care sunt satisfăcute toate obligaţiile, în cazul când mulțimea acestor 
obligaţii este consistentă“ (1, p. 124). 


10.2.3. Logica deontică cu obligaţii de diverse ordine 


Cea mai importantă contribuţie a profesorului Sorin Vieru în acest 
domeniu o reprezintă, fără îndoială, sistemul formal cu obligaţii de diverse ordine. 

Punctul de plecare în acest demers îl constituie încercarea de a rezolva unul 
dintre aşa-numitele paradoxuri descoperite în logica deontică standard. Deşi nu 
conduc la inconsistența logicii deontice, aceste paradoxe exprimă faptul că 
formalismul utilizat nu concordă uneori cu intuițiile care stau la baza interpretării 
sistemului. 

Paradoxul lui Chisholm sau paradoxul „imperativului contrar datoriei“, 
considerat drept „cel mai amenințător“, indică faptul că logica monadică a lui Von 
Wright nu dă seama de anumite „situații normative concrete“ sau, mai precis, „ea 
nu ne permite să formalizăm adecvat «imperativele contrare datoriei» sau, cum se 
mai numesc ele, «obligaţiile derivate» din neîndeplinirea altor obligații“ (1, p. 127; 
2, pp. 244-245). lată cum descrie Sorin Vieru acest paradox: „Să presupunem că 
avem obligaţia A, -interdicția B şi obligația derivată ca în cazul neîndeplinirii lui A 
să efectuăm B. În eventualitatea (...) că A nu este dusă la îndeplinire şi deci intră în 
joc obligația derivată de mai sus, avem: OA, O-B şi obligația ca, în cazul când nu 
efectuăm A, să efectuăm B. Cum vom formaliza această din urmă obligație? 
Limbajul asumat de Von Wright nu ne lasă decât o singură soluție: O(-A—B). Dar, 
întrucât, după cum se poate demonstra, OA — O(-A—B) este o teză a logicii 


7R. Chisholm, Contrary-to-duty Imperatives and Deontic Logic, „Analysis“, 24, 1963, 
pp. 33-36. 

deontice, urmează că orice obligație derivată din neîndeplinirea obligaţiei iniţiale 
este implicată logic (analitic) de obligaţia inițială, deci orice imperativ contrar 
datoriei este deductibil din obligația încălcată“ (1, p. 127). 

Rezolvarea lui G.H. von Wright a fost elaborarea unui nou tip de logică 
deontică, una „diadică“t. Aici, obligația, interdicția, permisiunea nu mai sunt 
functori monadici, ci functori diadici cu două argumente: un argument indică 
prescripțiile, al doilea condiţiile în care are loc acțiunea respectivă. De exemplu, 
formula O(p/q) are semnificația: „p este obligatoriu în condiţia g“, adică „Este 
obligatoriu să mergi la şcoală dacă ai împlinit şapte ani“. Noul sistem von 
wrightian va rescrie definițiile sistemului monadic O (numit astfel deoarece ia ca 
primitiv functorul O, spre deosebire de sistemul P, care ia ca primitiv functorul P): 
F(plg) = O(-p/q), P(plqg) = -O(-plq). La fel şi primele două axiome: ~O(p/q) & 
O(-p/q), O(p&q!r) = O(p!/r) & O(g!/r), la care se adaugă o nouă axiomă specifică 
logicii deontice diadice: O(p/qvr) = O(p/q) & O(p!/r). 

Spre deosebire de sistemul lui G.H. von Wright, care reprezintă altceva 
decât logica deontică standard, sistemul logicianului Sorin Vieru are avantajul că 
„permite soluționarea paradoxului şi formalizarea imperativelor contrare datoriei 
cu un minim de modificări ale sistemului standard de logică deontică, păstrându-se 
cadrul monadic“ (1, p. 129), după cum indică autorul. În esență, soluția constă în 
următoarele reconsiderări (1, p. 128): „(î) obligaţiile (permisiunile, interdicțiile) 
sunt ierarhizate în ordine; (ii) obligaţiile derivate din neîndeplinirea unei obligații 
de ordinul n sunt de ordinul n+1 şi în general obligațiile derivate din neîndeplinirea 
unei mulțimi de obligaţii sunt de ordin imediat superior obligaţiei (obligațiilor) de 
ordinul cel mai înalt al mulțimii date; (iii) obligațiile de diferite ordine respectă 
aceleaşi legi logice“. Soluţia este economică din punctul de vedere al evitării 
multiplicării sistemelor de logică, dar conduce în acelaşi timp la multiplicarea func- 
torilor deontici (vor fi functori Oi, O2, ...,0,, de ordine diferite, dar cu proprietăți 
formale identice). 


Sistemul formal deontic cu obligații de diverse ordine 


Vocabular 

Variabile: A, B, C... 

Conective propoziționale: &, v, =, ~, = 
Functori deontici primitivi: O1, O2, ~., Om -.. 
Paranteze. 


Reguli de construcţie a formulelor 

Dacă X este o expresie bine formată a logicii propoziţiilor, atunci O„(X) 
este o f.b.f. a logicii deontice (pentru n > 1). 

Dacă X şi Y sunt formule bine formate ale logicii deontice, atunci ~X, XvY, 
X & Y, X>Y, X = Y sunt f.b.f. 


8E G.H. von Wright, A New System of Deontic Logic, în R. Hilpinen (ed.), op. cit., 
pp. 105-120. 


608 Reprezentanti ai logicii românești în perioada contemporană 


Definiție 
P a(X)=at ~ On~ (X), pentru n21 


Scheme axiomatice 

S1. O„(T), unde T este o tautologie arbitrară a logicii propozițiilor şi n> 1. 
Condiţia n > | va fi de acum înainte presupusă, fără a mai fi stipulată în 
mod explicit. 

S2. O0„(X)—P„(X), unde X este o expresie bine formată a logicii 
propozițiilor. 

S3. OX & Y) = (OX) & 0„(P)) 

S4. O(X)—>Onm(X), pentru n > m 


Reguli de inferență 

Se pot adopta aceleaşi reguli de inferență ca în logica deontică standard, 
adică: 

— Modus ponens 

— Regula de înlocuire a echivalenţilor logici: Dacă Y =Z este o teză a 
logicii propoziţiilor şi dacă X este o teză a logicii deontice, atunci, înlocuind în X 
subformula Y prin Z (nu neapărat peste tot), obținem o teză. 

- Substituţia într-o tautologie: Substituind în toate variabilele unei tauto- 
logii f.b.f. ale logicii deontice, obținem teze ale logicii deontice. 

— Substituţia unei f.b.f. a logicii propoziţiilor în locul unei variabile (peste 
tot unde apare) într-o teză a logicii deontice. 


O observaţie cu privire la schemele axiomatice: primele trei axiome sunt 
„generalizări imediate, pentru un n oarecare, ale axiomelor logicii deontice“, iar 
ultima „funcționează ca un principiu de legătură între formulele având functori 
deontici de ordine diverse“ (1, p. 130). Fiind independente, primele trei axiome ar 
putea ajuta la elaborarea unui sistem formal mai restrâns. 

Consistența sistemului se reduce la consistenţa logicii deontice standard 
(deja demonstrată), punând O, = 02 = ...= 0,...0. 

În acest sistem, paradoxul imperativului contrar datoriei nu poate apărea. El 
este evitat prin faptul că o obligație B derivată din încălcarea obligaţiei A de ordin 
n>| este formalizată prin Onu(-A—B). În această situație, O„(A)—O„u(-A—B) nu 
este o teză logică, prin urmare, nu implică logic imperativul contrar datoriei A. În plus, 
din premisele O,A, 0,—B, Onu(-A—B) şi -A nu rezultă nici o contradicție, întrucât „în 
general dintr-o premisă factuală şi o O-implicaţie nu se poate infera nimic“. 

O teză „interesantă“ a acestui sistem, semnalează autorul, este P (X)—> 
P(X) sau, mai general, P„(X)—P„(X), pentru n > m, „cu alte cuvinte, mulțimea 
obligațiilor de un ordin superior se include în mulțimea obligaţiilor de un ordin 
inferior şi în mod special mulțimea obligaţiilor de ordinul 1 conține mulțimea 
tuturor obligaţiilor (conform schemei 4), iar mulțimea permisiunilor de un ordin 
superior include ca submulțimi ansamble de permisiuni de ordine inferioare“ 
(1, p. 130). Această idee pare să fie în concordanță cu ideea intuitivă asupra 
imperativului contrar datoriei. El este valabil în acelaşi grad ca şi obligaţiile 
directe, prin urmare, este îndeplinit în orice lume deontic-perfectă, anume prin 

faptul că antecedentul implicației respective este o interdicție („deci nu este realizat 
în nici o lume deontic-perfectă“). Mai mult, imperativul contrar datoriei nu numai 
că nu aduce după sine obligații noi, ci aduce permisiuni noi, de ordin superior. 

O altă teză adusă în atenţie este O(4A—B)—(0.B v-O.A) sau în forma 
echivalentă (O{A—>B)&-0,)—>-—0,A. Teza arată una din proprietățile imperativului 
contrar datoriei. Dacă O2(-A—B) este un astfel de imperativ („o obligație derivată 
din neascultarea obligaţiei A de ordin 1“), atunci vom avea, atunci când B nu este o 
obligație de ordinul 1, -O.—A (o consecință din O.A). Iar „faptul că o obligație de 
ordin 2 nu coincide totuşi cu un imperativ contrar datoriei se vede din aceea că 
formula mai tare (O2(A—B)&-0,B)—(O.-A) nu este o teză“ (1, p. 131). 


10.3. Axiomatizări şi modele ale 
sistemelor silogistice? 


Incursiunea logicianului Sorin Vieru în logica tradițională (cu mijloacele 
logicii formale moderne, fără a avea intenţia de a diminua „farmecul discret“ sau 
însemnătatea celei dintâi, după cum precizează autorul în Introducere) îşi propune 
să aducă unele contribuții la studiul silogisticii asertorice a lui Aristotel şi la studiul 
silogisticii modale a lui Teofrast. Mai întâi, pornind de la axiomatizarea silogisticii 
asertorice a lui Lukasiewicz, Sorin Vieru introduce câteva formulări axiomatice 
echivalente, „mai compacte şi economice“, studiind totodată modele ale silogisticii 
axiomatizate. In al doilea rând, analizând raportul dintre silogistica asertorică şi 
logica predicatelor şi 'pomind de la un rezultat al lui St. Jaskowski din 1950, 
propune o nouă demonstraţie a rezultatului respectiv şi examinează semnificația 
metalogică şi filosofică a acestuia. S-a pus astfel în evidență „faptul că «presu- 
poziția existenţială» a termenilor, ce guvemează interpretarea principală a silogis- 
ticii formalizate, se subsumează unei presupoziții mai generale, bazată pe o 
anumită relație de echivalență între termeni“ (p. 5). In al treilea rând, logicianul 
român propune „o nouă axiomatizare a silogisticii modale a lui Teofrast şi o 
reducere a acesteia — prin scufundare -— la sistemul silogisticii asertorice“ (p. 5), 
rezolvând implicit şi problema deciziei pentru sistemul lui Teofrast. 


10.3.1. Axiomatizări ale silogisticii a sertorice 


Deşi silogistica aristotelică ocupă un loc „imens“ în cadrul istoriei logicii, 
în cel al logicii moderne el este foarte restrâns, chiar dacă nu neglijabil, avertizează 
din capul locului Sorin Vieru: „ca sistem formal, silogistica este numai unul din 


9 Acesta este Şi titlul lucrării lui Sorin Vieru apărută la Editura Academiei Române, 
Bucureşti, 1975, lucrare ce constituie sursa subcapitolului de faţă. 

nenumăratele sisteme formale care constituie obiectul de studiu al logicii moderne“ 
(p. 7). Nu se poate vorbi nici despre un loc central, întrucât există sisteme mult mai 
bogate decât aceasta, cum ar fi cele de tipul Principia Mathematica. Modul în care 
logica formală modernă se raportează la silogistica lui Aristotel este schițat de către 
autor „în linii mari“ astfel: 

1) expunerea mai riguroasă şi într-o formă generalizată a silogisticii în 
etapa algebrei logicii, mai ales la De Morgan şi Boole, având drept rezultat 
construcții noi, mai cuprinzătoare (o algebră a relațiilor, în cazul primului, şi o 
logică a claselor, în cazul celui de al doilea); 

2) abordarea nihilistă a silogisticii de tipul B. Russell, infirmată de evoluția 
ulterioară a logicii simbolice; 

3) reconstrucţia silogisticii după exigenţele logicii noi, precum abordarea 
axiomatică a lui Lukasiewicz. 

Cea din urmă modalitate este, pentru autorul nostru, una demnă de luat în 
seamă şi de urmat, cum de altfel va şi proceda în continuare. Sistemul axiomatico- 
deductiv al lui Lukasiewicz este unul „care satisface criteriile standard de rigoare 
ale logicii moderne şi prezintă într-o formă precisă teoria silogismelor asertorice 
expusă de Aristotel în Analiticele prime“ (p. 17), chiar dacă mai poate primi 
îmbunătățiri, după cum mai adaugă profesorul Vieru. Principalele merite ale 
acestui sistem, expus într-o lucrare de referință, Silogistica lui Aristotel din punctul 
de vedere al logicii formale moderne, dar şi într-o serie de studii, sunt: 

(i) are un caracter strict formal, simplitate, permisivitate în verificarea unor 
eunțuri strict tehnice; 

(ii) este adecvat teoriei aristotelice, adică orice formă silogistică validă la 
Aristotel este în corespondenţă biunivocă cu o formulă validă din sistem, după cum 
şi orice formă nevalidă la Stagirit este în corespondență biunivocă cu o formulă 
nevalidă din sistem; 

(iii) nu tratează silogistica drept parte a logicii claselor sau a logicii 
predicatelor, „ea există separat de alte sisteme deductive, care posedă propria lor 
axiomatică şi propriile lor probleme“ "°; 

(iv) oferă posibilitatea de a disocia elementul formal de orice interpretare, 
adică poate fi acceptat indiferent de interpretarea tukasiewicziană asupra doctrinei 
aristotelice; 

(v) formalizarea poate fi acceptată chiar dacă există chestiuni de ordin 
logic cu care putem să nu fim de acord (de pildă, pentru Lukasiewicz silogismul 
aristotelic este o teză şi nu o regulă de deducție; există însă argumente după care 
Aristotel vedea silogismul atât o teză, o propoziție validă a sistemului, cât şi o 
regulă de deducție, formulată în metalimbajul sistemului). 


10 Jan Lukasiewiecz, Aristotle's Syllogistic from the Standpoint of Modern Formal Logic, 
Clarendon Press, 1958, p. 130. 

După o examinare atentă a sistemului tukasiewiczian (pe care nu-l vom 
mai prezenta aici din motive de spațiu), Sorin Vieru propune câteva formulări 
echivalente ale acestuia. 


Primul sistem cuprinde 8 axiome prin transformarea definiţiilor silogisticii 
e şi o din sistemul lui Łukasiewicz în câte două axiome. Astfel!!, definițiile AeB = 
— (AiB) şi AoB = -(AaB) vor fi înlocuite cu axiomele: 


—(AeB) — AiB 

AiB — —AeB) 

AaB — —(A0B) 
—(A0B) — AaB 
Celelalte axiome sunt: 
AaA 

AiA 


(AaB & BaC) — AaC 
(BaC & BiA) — AiC 


Este un sistem dezvoltat ce permite „studierea studierea independenței 
axiomelor într-un cadru mai larg şi astfel desprinderea diverselor subsisteme 
interesante ale silogisticii, precizarea conexiunilor dintre ele“ (p. 33). 

În continuare, autorul mai prezintă alte cinci sisteme axiomatice ale 
silogisticii asertorice, sisteme echivalente cu formularea lui Lukasiewicz. 


Formularea I. Functorii silogistici universali a şi e sunt consideraţi 
functori primitivi, iar cei particulari o şi i au următoarele definiții: 


AoB = AaB—AeB 
AiB = AeB-—AaB 


Axiome 

Il. AaA 

I2. Aab — [BaC—> — (A0C)] 
13. AiB — [BaC—> — (AeC)] 


Axiomele de mai sus sunt legi ale silogisticii în formalizarea 
łukasiewicziană. Din aceste axiome şi din definițiile prezentate poate fi obținut 
întreg sistemul lui Łukasiewicz. 


Formularea II. Toți cei patru functori silogistici sunt luați primitivi atât în 
această formulare, cât şi în următoarele. 


ll Din motive tehnice, nu vom putea respecta unele din simbolurile folosite de autor, 
frecvente de altfel în logica tradițională. De pildă, negația cu bară deasupra va fi înlocuită de negația 
cu bară în faţa literei sau grupului de litere negat (n. t.). 

Axiome 

II |.  AaA 

II 2.  (AaB--AaB)—-AoB 

II 3. (AeB—AeB) — AiB 
I4.  BaA—[BoC—-(AaC)] 
II 5. BaA —> [BiC—-(CeA)] 


Formularea III 


III 1. AaA 

II 2.  AiA 

III 3. [CaB & -— (AaB)] —> AoC 
III 4. (BoC & BaA) —-(AaC) 
III 5. (AiB & BaC) —-—(4eC) 
III 6. [-(BeA) & BaC)] — AiC 


Formularea IV 


IVI.  (AaB—AeB) — (AaA & AoB) 
IV2.  (BaA & BoC) — —(AaC) 
IV3,.  (BeA—BiA) — [BaC & AiC—-(BeA)] 


Formularea V 


V1.  AaA 
V2. AaB —> ([-(BoC)—AaC] — [AiB & —(40B)]) 
V3.  (AeB-—A4:8) — [(AaC—BiC) — -(AeB)] 


Pentru demonstrarea independenței axiomelor din formulările de mai sus 
putem apela, la sugestia autorului, la modele aritmetice de tip Leibniz, analoge 
modelelor prezentate!?. 


Următoarea axiomatizare a silogisticii asertorice!” „se deosebeşte în mod 
favorabil de celelalte versiuni de mai sus“ (p. 44), precum şi de cea a lui 
Łukasiewicz în următoarele privințe: 

(1) îmbină „mai subtil“ logica propoziţiilor cu silogistica; 


12 Conform modelului aritmetic propus de Leibniz în 1679, fiecărei variabile de termeni 
generali din silogistică îi este pusă în corespondenţă câte o pereche de numere naturale prime între 
ele. De exemplu, lui A, B, C le sunt puse în corespondenţă câte o pereche ordonată de numere naturale 
prime între ele: A4, Az; Bi}, Ba; Ci, Ca etc. AaB este adevărat dacă şi numai dacă A, se divide prin B, şi 
A, se divide prin B2. AiB este adevărat dacă şi numai dacă A, şi B, sunt prime între ele. AoB şi AeB 
sunt interpretate ca negaţiile respective ale interpretărilor pentru AaB şi AiB“ (p. 33). A se vedea şi 
Sorin Vieru, Alzernative Formulations of Aristotelian Syllogistic, în „Revue Roumaine des Sciences 
Sociales, série de Philosophie et logique“, nr. 3, 1970, p. 256. 

3 Ordonarea și numerotarea sistemelor axiomatice aparțin autorului. 

(2) permite eliminarea axiomelor AaA şi AiA şi adoptă ca „singure axiome 
propriu-zis silogistice“ modurile Barbara şi Cesare; mai mult, prin definiția 
negației, se poate adopta un sistem de axiome mai economic al logicii propozițiilor. 

Noua axiomatizare presupune următoarele elemente de construcție: 


Functorii primitivi sunt: implicația, „toți... sunt...“ şi „nici un... nu este...“, 
desemnați prin aceleaşi simboluri de mai sus. 


Regulile de construcție a f.b.f. rămân neschimbate, ca şi alfabetul 
sistemului. 


Definiţii 


Definiţia negației propoziționale: -p = p — (AaA—AeA) 
Definiţia lui o: AoB = —(4aB) 
Definiţia lui i: AiB = -AeB) 


Axiomele sunt, ca şi la Łukasiewicz, axiome ale logicii propoziţiilor şi 
axiome silogistice: 


1. (p—9) > ((q>r) —(p=r)) 
2. (@—>4)> p) >p 


3. p > CP>9) 
I. (AaB & BaC) — AaC Barbara 
II. (AaB & CeB) — AeC Cesare 


10.3.1.1. Silogistica asertorică și logica predicatelor 


Transcrierea formulelor silogisticii aristotelice în formule ale logicii 
predicatelor pare a fi posibilă dacă ne gândim că termenii generali cu care operează 
prima pot fi reprezentați de predicatele de o variabilă individuală, iar ideile de 
„toți“ şi „unii“ îşi pot găsi corespondent formal în cea de a doua. Cu toate acestea, 
nu s-a putut valida în logica predicatelor orice teză a silogisticii aristotelice. Soluţia 
acestei probleme a venit o dată cu contribuţiile lui H.B. Smith (1924) şi 
St. Jaskowski (1950), după cum se va observa în continuare. Formalizarea 
silogisticii în logica claselor sau în logica predicatelor, arată Sorin Vieru, nu 
presupune că un enunț din logica claselor, de pildă, este identic cu un enunț din 
silogistică, ci numai că este echivalent (AaB este echivalent cu A C B, unde A şi B 
sunt în a doua formulă clase, şi cu (Vx)(A(x) — B(x)) — în transcripție Brentano, 
urmând limbajul şcolii poloneze). Transcripția uzuală, intuitivă, precum cea din 
paranteza de mai înainte nu conduce, aşa cum am mai menționat, la satisfacerea 
unei condiții importante: „orice formă validă din silogistica aristotelică să conducă, 
în traducerea sa, la o formă de asemenea validă“ (p. 55). De pildă, legea identității 
AiA se transcrie în logica claselor prin formula A N A 7 O, iar în logica predicatelor 

prin (Jx)X(A(x) & A(x)); aceste formule nu sunt adevărate pentru orice valori 
acordate clasei sau predicatului A, mai precis, când A ia ca valoare clasa vidă sau 
când reprezintă predicatul care nu revine nici unui individ dintr-un domeniu. 
Urmarea a fost că unii logisticienii au crezut că în silogistica aristotelică termenii 
generali au o presupoziție existenţială care ar face imposibilă „scufundarea“ aces- 
teia în logica claselor sau în cea a predicatelor, fiind incompatibilă cu admiterea 
clasei vide. Cercetările privind raportul dintre silogistică şi cele două logici 
modeme nu au fost abandonate totuşi în virtutea acestei idei, ele desfășurându-se, 
după cum aminteşte autorul nostru, pe două direcții: 

1) construirea, mai ales în şcoala poloneză, a unor sisteme mai largi, „care 
înglobează ca părți relativ independente atât logica claselor sau a predicatelor, cât 
şi silogistica asertorică, stabilind după aceea, în acest cadru formal mai larg, 
conexiuni interesante“ (pp. 57-58); 

2) tentativa de a găsi o interpretare potrivită a silogisticii în cadrul logicii 
predicatelor de ordinul I (Brentano, Strawson, Smirnov, Jaskowski ş.a.). 

Sorin Vieru ne oferă o demonstrație completă, dar şi mai simplă, a 
rezultatului lui Jaskowski!“ referitor la transcripția „J“, adaptată la sistemul fără 
termeni negativi al lui Łukasiewicz. 

Pentru a înțelege simbolistica autorului vom reda aici şi cele 7 definiții de 
la care porneşte Jaskowski: 

1) Predicatul P este aristotelic: Ar(P)=(Ax)Px & -P(x); 

2) Predicatele P....P, sunt aristotelice: Ar(P....P,) = Ar(P.) & Ar(P2) & ... & 
Ar(P,); 

3) Transcripţia B (Brentano) a formei SaP: SagP = Vx(Sx — Px); 

4) Transcripţia echivalenţială E pentru SaP: SazP = (SagP) & (Pass); 

5) Transcripţia J pentru SaP: Sa,P = (Ar(S,P)—SagP) & (-Ar(S,P)—SasP); 

6) Transcripţia K pentru SaP: SagP = Pa,S,; 

7) Pentru transcripţiile B, E, J, K avem: P's(x)=P'4x)=P' (x)=P' 4x)=P'(). 
P’ este aici negația lui P, Jaskowski considerând un sistem al silogisticii extinse 
prin introducerea termenilor negativi. 

Nu vom reda în continuare demonstraţia lui Jaskowski (prezentată la 
pp. 63-66), ci numai îmbunătățirile simplificate aduse de către S. Vieru, obținute 
de altfel înainte de a cunoaşte articolul logicianului polonez'5, dar prezentate în 
carte prin intermediul notațiilor acestuia. 

Mai întâi, definirea expresiei „X este o teză a silogisticii aristotelice“ prin 
formula Ar — Xg se poate justifica renunțând la demonstrația complicată a lui 
Jaskowski. Transcriind în limbajul logicii predicatelor rezultatul generalizat al lui 
Slupecki'“ e) formulă X a silogisticii este teză în sistemul lui Łukasiewicz dacă şi 
numai dacă este adevărată pentru orice interpretare în termeni de clase vide şi 


14 St. Jaskowski, O interpretacjach zdan categoryeznich Aristotelesa w rachunu zdan, 
„Studia Societatis Scientiarum Torunensis“, Torun, vol. II, nr. 3, sectio A, 1950, pp. 1-14. 

15 Vezi articolul The Connection of Syllogistic with other Systems of Logic, în „Revue 
Roumaine des Sciences Sociales, scrie de Philosophie et logique“, nr. 2, 1971, pp. 161-170. 

16 A se vedea modelul aritmetic al silogisticii creat de J. Slupecki, în lucrarea Z badan nad 
sylogistica Arystotelesa, „Travaux de la Société des Sciences et des Lettres de Wroclaw“, Serie B, 
nr. 6, prezentat şi de Sorin Vieru la pp. 26-32. 

netotale“, se obține echivalenţa: „X este o teză dacă şi numai dacă Ar—Xg“. Se 
poate observa că, într-adevăr, condițiile următoare sunt logic echivalente: „Xp este 


satisfăcută de orice interpretare aristotelică“ şi „Ar—Xp este satisfăcută de orice 


interpretare“. 

În al doilea rând, transcripția J poate fi rescrisă abreviat rezultând o 
transparență mai mare şi evidențiind faptul că „presupoziţia existențială a termenilor 
silogistici poate fi subsumată unei relații mai generale de echivalență“ (p. 67). În acest 
sens, putem constata că următoarele formule sunt logic echivalente: 


(i) (Ar >V x(Ax—Bx)) & (~Ar—>VY x(Ax = Bx)) 
(ii) (JxAx & 3x~Bx & Vx(Ax—>Bx)) (V xAx & VxBx)(Vx~Ax & Vx~Bx) 


De asemenea, (ii) este logic-echivalent cu: 


(BX Ax&3x-—Ax & 3xBx & Jx~Bx) v (VxAx & VxBx) v 
v (Vx—Ax & Vx-Bx) & Vx(Ax—>Bx) 


Prima parte a conjuncției exprimă o relație de echivalență între două 
predicate monadice elementare, A(x) şi B(x). Luând-o separat, (iv), se va abrevia 
prin A = B. Mai departe, formula Vx(Ax—Bx) va deveni A = B, iar 3x(Ax & Bx) va 
deveni A * B. Astfel, (i) se va rescrie: 


(v) (A=B) & (A=B), adoptată ca formă prescurtată pentru (AaB);. 


În continuare, „aplicația J, având ca domeniu de definiție mulțimea f.b.f. 
ale silogisticii şi ca domeniu de valori mulțimea f.b.f. ale calculului predicatelor va 
putea fi precizată deci (...) prin următoarele condiții“: 


Dacă X este AaB, atunci X; este (A=B & (A=B)) 

Dacă X este AeB, atunci X; este (A=-B & (A=~B) 

Dacă X este AiB, X; este (A=-B)&(A + B) 

Dacă X este AoB, X; este (A=B)—(A * ~B) 

Dacă X este o variabilă propozițională, atunci X, este X 

Dacă X este —X,, atunci X; este -[(X.),] 

Dacă X este XBX, atunci X; este (X); A (X2),, unde f este un conectiv 
binar al logicii propoziţiilor. 


Deci, transcripția J defineşte un omomorfism de formule. Relaţia „=“ 
împarte predicatele elementare în trei clase de echivalență: predicate aristotelice, de 
sferă vidă şi având ca sferă tot universul. Ea are proprietățile: 


1) A=B ddacă -A=-B; 

2) Az—A; 

3) dacă Ar(A,B), atunci A=B; 

4) Ar(A, ...An) ddacă A;= —A, pentru orice i, (1Si<n); 
5) dacă Ar(A,B), atunci A = ~B. 

În al treilea rând, se oferă o demonstraţie simplificată pentru faptul că J 
defineşte o interpretare adecvată a silogisticii asertorice în calculul predicatelor. 
Aici trebuie demonstrat că (I) dacă X este o teză a silogisticii, atunci X; este o teză a 
calculului predicatelor şi (II) dacă X este o formulă respinsă, atunci X; nu este o 
teză a calculului predicatelor. 

Pentru a demonstra (I), „se va arăta că, dacă X este o axiomă a silogisticii, 
atunci X; este o teză a calculului predicatelor, şi că, dacă Y se deduce din X şi X—Y 
prin modus ponens se deduce din Z prin substituție, atunci Y; se deduce în mod 
corespunzător prin modus ponens din X; şi (X—Y),, respectiv prin substituție din 
Z;.“ (p. 70). 

Pentru a demonstra (II), se va lua aserțiunea Ar—>(X; = Xa), prezentă în 
teoria lui Jaskowski drept criteriu de normalitate a interpretării J. Trecând peste 
demonstrarea acestei aserțiuni, vom spune că din ea se poate deduce că (Ar—X)) = 
(Ar—Xg) şi că deci Ar—>X; este o formulă respinsă ddacă Ar—Xg este o formulă 
respinsă. Urmează că, dacă X e respinsă, e respinsă şi Xj. Conform lui Slupecki, 
există un contraexemplu cu predicate aristotelice pentru Ar—Xg; Ar devine 
adevărat şi Xə fals. Dar Ar—Xp este logic-echivalent cu Ar—X), deci X; va lua 
pentru acelaşi contraexemplu valoarea fals. 

Consecințele acestui rezultat sunt: silogistica asertorică este decidabilă în 
logica predicatelor, admite un model exact şi este deci decidabilă în logica claselor, 
admite un model exact în sistemele de logică modală a propoziţiilor, fiind 
decidabilă relativ la acest sistem („existența unui model exact al silogisticii aser- 
torice în sistemul S5 al lui Lewis, de exemplu, decurge din conexiunea cunoscută 
dintre acest sistem şi logica monadică a predicatelor“), în fine, orice fragment al 
aritmeticii ce este o interpretare izomorfă a silogisticii asertorice este decidabil în 
logica predicatelor. S-a observat, de asemenea, că există o „adecvare formală“ între 
cele două tipuri de logică, dar o „inadecvare intuitivă“, adică o neconcordanță între 
interpretarea principală a silogisticii şi interpretarea principală a logicii predi- 
catelor. În plus, silogistica nu poate fi considerată o parte a logicii predicatelor, și 
aceasta nu din punct de vedere sintactic (s-a văzut că orice demonstrație silogistică 
îşi găseşte corespondentul într-o demonstraţie din logica predicatelor) sau semantic 
(termenii generali pot fi interpretați ca predicate monadice), ci din punct de vedere 
pragmatic, întrucât limbajele celor două contrastează, cel al silogisticii fiind mai 
apropiat de limbajul obişnuit. 


10.2.1.2. Silogistica modală a lui Teofrast și silogistica asertorică 


Pe acest teren, Sorin Vieru vine cu o formalizare în manieră tuka- 
siewicziană a doctrinei modale a lui Teofrast (o doctrină mai simplificatoare decât 
a Stagiritului, remaniere bazată pe două principii: contingentul se identifică cu 
posibilul şi un silogism ce are concluzia apodictică este valid dacă şi numai dacă 
premisele sale sunt de asemenea apodictice şi, desigur,  silogismul asertoric 

corespunzător este valid), completând silogistica teofrastică cu noi reguli de 
respingere şi rezolvând şi problema deciziei prin construcția unor modele în 
silogistica asertorică. 


Axiomatizarea silogisticii lui Teofrast 

Pentru a se obține silogistica lui Teofrast, se extinde sistemul de silogistică 
asertorică al lui Łukasiewicz cu următoarele: 

Se adaugă un nou simbol primitiv la lista simbolurilor primitive: D, ce este 
functorul propozițional modal al necesității. 

Se adaugă o nouă regulă de construcţie a formulelor bine formate: Dacă X 
este o formulă simplă a silogisticii asertorice, atunci OX este o f.b.f. a silogisticii 
lui Teofrast (JX va însemna „este necesar ca X“*). 

Se introduce definiția functorului propozițional al posibilității: 


òX = ~(0-X) 
Se introduce schema axiomatică: 
OX >X 


unde X este o propoziție asertorică oarecare. 


Se adaugă de asemenea două noi reguli de inferență pentru expresiile 
modale asertare: 


RTI. Dacă X este o expresie simplă asertorică, atunci OX este asertată (cu 
alte cuvinte, este o teză). 

RT2. Dacă X, Y, Z sunt expresii simple asertorice şi dacă X—(Y—Z) este o 
expresie asertată, atunci DX —(DIY—(Z) este o teză a silogisticii 
asertorice. 


Teoremele obţinute sunt valabile şi în sistemul silogistic modal al lui 
Aristotel, ca de altfel în orice silogistică modală „cât de cât cuprinzătoare“, cu 
excepţia uneia, anume LlAaA, specifică sistemului teofrastic. Dar ceea ce dă nota 
specifică a silogisticii teofrastice este multitudinea formelor silogistice modale 
respinse ca nevalide, adică cele de forma LXL sau XLL şi, „ca o consecință 
trivială“, cele de fonna LML, LMX, XXL, XML, MXL, MLX, MLL, MML, MXX, 
XMX, MMX, XMM, MXM, MMM. Mai sunt respinse formulele modale pentru care 
formulele asertorice corespunzătoare, obținute prin eliminarea semnelor Ô şi O, 
sunt respinse. Ghidat fiind de aceste considerente, autorul nostru formulează 
regulile de respingere, ce se adaugă regulilor şi axiomelor de asertare a expresiilor, 
ca şi regulilor şi axiomelor respingerii din sistemul asertoric: 


*RTI. Fie X o expresie arbitrară a sistemului silogisticii lui Teofrast; dacă 
Red(X) este o expresie respinsă, atunci X este de asemenea res- 
pinsă. (Red este expresia provenită din X după eliminarea opera- 
torilor modali din X.) 

*RT2. Fie X, Y, Z expresii simple asertorice; dacă X—Z şi Y sunt respinse, 
atunci OX>(Y¥>02). 

*RT3”. Fie X şi Y două expresii simple, asertorice sau modale, negative 
(adică construite cu functorii e sau o), iar Z o expresie elementară; 
în acest caz, dacă X—Z şi Y—Z sunt f.b.f. respinse, atunci 
X—(Y—Z) este de asemenea o f.b.f. respinsă, 


Principalele forme respinse ale silogisticii teofrastice sunt: 


DlAaB; OAaB 
DlAeB; QAeB 
DIAiB; OQAiB 
CLlAoB; QAoB 
OAeA; QAeA 
ClAoA; OQAoA 


Următoarele formule sunt expresii respinse: 


AaB-—UAaB; QAaB—AaB 
AeB-—LlAeB; QAeB-—AeB 
AiB-—UAiB; OQAiB>AiB 
AoB—LIAoB; QAoB—A0B 
AaB—UAiB; OAaB-—AiB 
AeB—LlAeB; QAeB—AoB 
OAiB—>QAeB 

CDlAoB—QAeB 


În final, logicianul prezintă un procedeu de scufundare a silogisticii 
teofrastice în silogistica asertorică aristotelică, adică se construieşte un model 
exact, fiecărei f.b.f. din prima punându-i-se în corespondență o f.b.f. univoc 
determinată din a doua, astfel încât să ajungem la: X este o teoremă a silogisticii lui 
Teofrast ddacă (X) este o teoremă a silogisticii asertorice. În acest sens, se 
construieşte o funcţie de scufundare de la mulțimea f.b.f. a silogisticii teofrastice la 
mulțimea f.b.f. a sistemului asertoric printr-un set de 15 reguli, funcţie ce pune în 
corespondență formulele celor două, determinând un model exact al primeia în cea 
de a doua (se transformă f.bf. X în (X)'). Se arată în continuare că aceeaşi 
transformare conduce şi formulele respinse ale silogisticii lui Teofrast în formule 
respinse ale silogisticii lui Aristotel. Desigur, în vederea acestui demers, se arată că 
scufundarea satisface regulile de respingere prezentate mai sus. 


1 Preluată şi adoptată din sistemul de silogistică modală aristotelică al lui Storrs McCall. 
Vezi lucrarea Aristotle's Modal Syllogisms, North Holland publishing Company, 1963, pp. 48—49. 

Victor Emanuel GICA 


11.1. Date biografice 


Cornel Popa (n. 1933, în judeţul Alba) a absolvit Facultatea de Filosofie 
din Universitatea Bucureşti (1955), unde audiază cursuri de logică ținute de 
Al. Posescu, Radu Stoichiţă, Florea Ţuţugan, Athanase Joja ş.a. Îşi susține doc- 
toratul în 1971, având o temă despre definițiile operaţionale, la Universitatea din 
Iaşi (coordonator Petre Botezatu). A fost redactor la Editura Politică (1955-1968), 
profesor în cadrul catedrei de filosofie din Institutul Politehnic Bucureşti (1968-— 
2000), actualmente profesor la Universitatea „Spiru Haret“. Din 2000 este 
conducător de doctorat la Universitatea Bucureşti, specialitatea logică. În 1970, 
inițiază, împreună cu Sorin Vieru şi Mircea Târnoveanu, la Politehnică, Cercul de 
logică şi praxiologie, care a avut ca participanţi (printre alții) pe Valentin Mureşan, 
Adrian Paul Iliescu, Acsinte Dobre, Radu Solcan, Adrian Miroiu. O dată cu apariția 
acestui cerc, se poate vorbi şi de apariţia Şcolii româneşti de praxiologie al cărei 
mentor principal a fost Cornel Popa. Cercul de la Politehnică nu a avut niciodată o 
formă instituționalizată (datorită restricţiilor impuse de regimul comunist), dar a 
păstrat tot timpul o strânsă legătură cu Institutul de Praxiologie de pe lângă 
Academia Polonă de Ştiinţe şi cu profesorul Georg Henrik von Wright de la 
Universitatea din Helsinki. Cornel Popa a activat, de asemenea timp de peste două 
decenii în Comitetul Român de Istoria şi Filosofia Ştiinţei şi Tehnicii (CRIEST). 

Aria sa de cercetare cuprinde mai multe discipline sau direcții de cercetare 
filosofice şi logice: teoria cunoaşterii, logica şi metodologia cercetării ştiinţifice, 
semiotică, logică propoziţiilor şi logica predicatelor, logici modale şi temporale, logici 
deontice, doxastice şi epistemice, teoria argumentării, raționamente plauzibile şi 
nemonotone, praxiologie, ştiinţe cognitive şi epistemologie, bazele logice ale siste- 
melor expert şi inteligență artificială. Cele mai importante lucrări publicate sunt (în 
ordinea apariției): Teoria definiției (1972), Teoria cunoaşterii (1972), şi Teoria 
acțiunii şi logica formală (1884). 

11.2. Principalele contribuții în logică 


11.2.1. Logica ştiinţei sau logica cercetării ştiinţifice 


Logica ştiinţei înseamnă, în viziunea lui Cornel Popa, abordarea pro- 
blemelor fundamentelor unor ştiinţe în termenii limbajelor logice. În acelaşi timp, 
astăzi, logica ştiinţei poate însemna şi rezolvarea unor clase de probleme ştiinţifice 
cu ajutorul unor modele logice şi a unor baze de cunoştinţe relaționale ce pot fi 
tratate prin programare logică. 

Principalul dezacord teoretic şi metodologic dintre punctul său de vedere şi 
cel al lui K. R. Popper constă în modul cum este văzut rolul logicii în descrierea 
problemelor cunoaşterii ştiinţifice. 

În ciuda concepției falsificaţioniste a lui Popper, care admitea intervenția 
logicii doar după producerea actului creaţiei, în contextul justificării, N. R. Hanson 
admitea că logica are un rol activ în crearea teoriilor ştiinţifice. Cam în aceeaşi 
perioadă, N. Shaw şi H. Simon semnau un studiu 7he Processes of Creative 
Thinking în care explorau demersuri ale gândirii logice în actele de creație. Rolul 
logicii în actele de descoperire a legilor în ştiinţele fizice este cercetat de către 
P. Langeley, H. A. Simon, G. R. B. Brandshaw şi J. M. Zytkow, după care logica şi 
filosofia ştiinţei trebuie să generalizeze demersurile creative şi să acceadă la legi, 
reguli şi recomandări. Creaţia trebuie să fie asistată, măcar pe unele traiecte ale ei, 
de reguli şi norme. 

Folosind datele factuale şi regulile formulate de către cei patru autori, Cornel 
Popa a formulat în 1997 un program Prolog apt de a calcula toate predicatele derivate 
definite de către cei patru autori şi de a redescoperi prin demonstrație automatizată 
anumiţi parametri, cum ar fi distanțele diferitelor planete față de Pământ, perioadele 
lor de rotație, diferite proporții dintre acestea caracterizate de către legile mecanice 
(Logica simbolică şi bazele de cunoștințe, 1998). 

Astăzi, consideră Cornel Popa, putem vorbi de logica ştiinţei într-o accepție şi 
mai exigentă, la nivel metateoretic. In afară de logica ştiinţei, la nivelul limbajului 
unei teorii ştiinţifice sau la nivelul unei baze relaționale de cunoştinţe tratabilă în 
Prolog sau în alt limbaj de programare logică, putem vorbi de logica ştiinţei la nivelul 
analizării devenirii în timp a limbajelor unor teorii ştiinţifice. La acest nivel, putem 
întreprinde cercetări de dinamici epistemice şi să descriem extinderea unor teorii 
ştiinţifice sau a unui discurs argumentativ sau revizuirea acestora sau contracția 
acestora (Logica epistemică şi teoria argumentării, 1999). 


11.2.2. Teoria definiției 


În regândirea teoriei definiţiilor, Cornel Popa a adoptat o dublă pers- 
pectivă: semiotică şi praxiologică. A considerat necesară o perspectivă semiotică şi 
sistemic-comunicațională, deoarece definițiile sunt foarte adesea date de către 
emitent la cererea interlocutorului sau adresantului său care doreşte să cunoască 

accepţia pe care o dă el termenului de definit numit de către antici şi medievali 
drept definiendum. Expresia definitoare sau şirul de cuvinte prin care se explica 
termenul de definit era numită definiens. 

Admitem că participanţii la actul definițional, emitentul definiției, h, şi 
adresantul acestuia, h> au fiecare dintre ei limbaje individuale distincte. Este firesc 
să admitem că adresantul definiţiei h2 nu cunoaşte accepţia pe care i-o dă emitentul 
h, termenului de definit şi că ambii participanți dețin semnificația sau înțelesul ter- 
menilor care apar în expresia definitoare. Aceştia dețin, desigur, şi valoarea opera- 
țională a conectivelor logice, conjuncţie, disjuncție sau implicaţie, ca şi a cuan- 
tificatorilor logici ce pot apărea în expresia definitoare, astfel încât ei să poată capta 
semnificația sau înțelesul integral al expresiei definitoare. 

Semnificaţia expresiei definitoare într-o definiție corectă trebuie să fie 
semantic echivalentă cu semnificaţia termenului de definit, respectiv Dfn = Dfd. 

Sunt două atitudini pe care le putem avea în cercetarea definiţiilor 
încorporate într-un limbaj sau într-o teorie ştiinţifică. Putem considera limbajul ca 
un corp gata constituit şi să fim interesați doar de identificarea convențiilor 
semantice deja instituite. Aceasta este atitudinea lingvistului sau editorului unui 
dicționar explicativ sau chiar al unui dicționar enciclopedic, care înregistrează 
convențiile lingvistice existente în uzul limbii sau sensurile acreditate ale unor 
termeni ştiinţifici intrați în limba naturală. Sau, dimpotrivă, putem adopta o 
atitudine mai liberală de revizuire şi regândire a convențiilor sau acceptiilor pe 
care îi au termenii în limbajul unei teorii ştiinţifice sau în limbajul unei profesiuni 
etc. De această dată persoana ce propune definiții nu-şi reduce rolul la consem- 
narea accepțiilor şi semnificaţiilor atribuite unor termeni sau expresii în limbajul 
unei teorii, ci, asemeni unui organ legiuitor într-un stat care propune legi noi, 
autorul definiției introduce termeni noi sau modifică mai mult sau mai puțin 
sensurile termenilor anterior introduşi. Autorul unei definiții stipulative nu este un 
reporter sau observator al convențiilor lingvistice, ci un inițiator de reguli 
semantice explicite pentru utilizatorii unui limbaj ştiinţific sau tehnic, în scopul 
rezolvării unor clase de probleme. Prima atitudine menționată mai sus conduce la 
teoria definiţiilor lexicale; cea de a doua conduce la teoria definiţiilor stipulative. 

În opinia profesorului Popa, definițiile au un rol decisiv în apropierea şi 
uniformizarea sensurilor atribuite termenilor în idiolectele sau limbajele personale 
ale indivizilor umani, în instituirea limbajului social. Limbile naturale dispun de 
mecanisme subtile de apropiere şi ajustare a idiolectelor în procesul comunicării. 

Teoria semiotică a definiţiilor explicite prezentată mai sus este simţitor 
îmbogăţită în raport cu cea propusă în comunicarea Towards a Semiotical Theory 
of Definition la Secţia de Logică a celui de al XIV-lea Congres Internațional de 
Filosofie ţinut la Viena între 2-9 septembrie 1968, publicată un an mai târziu în 
volumul 3 al Actelor acestui Congres. Principalele ameliorări aduse de forma de 
față a teoriei semiotico-praxiologice a definiţiilor privesc utilizarea explicită a 
limbajului logicii predicatelor de ordinul întâi, a sintaxei şi semanticii acestuia, a 
teoriei formelor normale şi a formelor clauzale, inclusiv a clauzelor Horn care fac 
puntea de legătură cu teoria bazelor de cunoștințe şi cu programarea logică. În plus, 

legăm teoria definiţiilor de situaţii acţionale şi contexte discursive. O situaţie 
acțională este perfect descriptibilă printr-un set de propoziţii factuale redate în 
logica predicatelor prin atomi predicativi instanțiați ce se constituie în modelul 
acelei situaţii acționale. Regulile sau clauzele generice vor putea fi redate prin 
clauze Horn, care pot fi lesne transpuse în instrucțiuni Prolog. 


11.2.3. Logica acţiunii 


Sub numele de logica acţiunii, susține logicianul român, cuprindem astăzi 
o arie largă de cercetări logic-formale întreprinse de către filosofi şi logicieni, de 
către economişti şi specialişti în management şi mai cu seamă de către infor- 
maticieni sau constructori de sisteme expert sau de inteligență artificială care 
abordează diferite laturi sau fațete ale activităților umane, cum ar fi scopurile, 
planurile, deciziile, raporturile de cooperare, competiţie şi conflict, organizațiile 
sau instituțiile create, sistemele de norme care le guvernează, proiectarea şi 
execuția acțiunilor umane, precum şi evaluarea, după diferite criterii, a rezultatelor 
obținute. 

S-ar putea spune că punctul de plecare a logicii acţiunii a lui Cornel Popa a 
fost „insatisfacția“ resimţită la studierea logicii acțiunii von wrightiene care ignora 
intenționalitatea sau lumea scopurilor, dar şi structurile organizaționale. Răspunsul 
său a fost elaborarea mai multor variante de teorii logice a scopurilor, monadice, 
diadice, ternare sau cu mai mult de trei argumente, teleologici cu agenţi colectivi, 
teleologici temporale, sisteme teleodeontice, teorii logice ale organizaţiilor şi ale 
structurilor ierarhice etc. (a se vedea în acest sens şi Teoria acțiunii şi logica 
formală, 1984). 

A elaborat mai multe versiuni de logica modalităților operaționale. Sub 
influenţa activităților tehnico-inginereşti, manageriale şi administrative cercetarea 
logică se distanțează de problematica fundamentelor şi tinde să se pragmatizeze. 
Logica epistemică, teleologica, ca şi logica deontică fac în mod curent uz de agenți 
şi se străduiesc să descrie relaţiile dintre agenți, comunicarea dintre ei, cooperarea 
şi competiţia. 

În 1974, a propus în premieră mondială la al V-lea Congres Internațional 
de Logică, Metodologie şi Filosofia Ştiinţei de la London Ontario, Canada, o teorie 
logică a relaţiilor de cooperare. După două decenii de la această iniţiativă, 
cercetarea activității agenților, fiinţe umane, roboți sau creații soft, a devenit o 
direcție majoră de cercetare în teoria sistemelor expert şi în inteligenţa artificială. 

Reproşează lui von Wright (magistrul său, după cum mărturiseşte Comel 
Popa) absenţa în construcțiile sale a prezenţei explicite a agenţilor, a dimensiunii 
temporale a datelor şi duratelor acțiunilor sau operaţiilor, neglijarea abilităților 
agenților, ca şi a costurilor operaţiilor şi a valorii terminale a ansamblului muncilor 
sau activităților efectuate de echipa de executanți ai unui proiect de acţiune, din 
dorința ca teoria acțiunii să fie mai apropiată de informatică şi de calculator. În 
acest scop, a construit o teorie logică computerizabilă. A dezvoltat întâi nişte 

reprezentări grafice ale acțiunilor umane pe arbori, grafuri sau automate nedeter- 
ministe. A definit în acest cadru principalele concepte teleologice, normative şi 
ierarhic organizaționale, noțiunea de abilitate sau mulțime a operaţiilor pe care un 
agent le ştie executa şi are prilejul să le execute şi apoi a transpus stările şi 
tranziţiile acestor automate în instrucțiuni logice adecvate. Implementarea primelor 
programe în Prolog a făcut-o alături de unii tineri absolvenţi de Automatică, foşti 
studenţi pe care i-a asociat în programele de cercetare. 

A revenit, din perspectiva unei logici a acțiunii mai apropiată de 
praxiologie, şi asupra logicii deontice create de von Wright. A propus mai multe 
versiuni de logici deontice cu agenţi, diferenţiind între funcţiile şi situațiile multiple 
în care se pot afla agenţii în raport cu un sistem de norme. A introdus dimensiunea 
temporală a acțiunilor umane şi a definit un mecanism formal computerizat de 
calculare a datelor şi duratelor, precum şi a costurilor şi a eficienței lor economice. 
Aceştia pot emite sau promulga un sistem de norme, dacă sunt sau fac parte 
dintr-un for legiuitor, pot aplica nişte norme juridice, dacă sunt judecători sau pot fi 
sancționaţi de către un sistem de norme, dacă au încălcat o prescripţie ce le regle- 
mentează activitățile. În cadrul teoriilor logic-deontice a definit conceptele de 
libertate îngăduită unui agent de un sistem de norme. Libertatea de acțiune a unui 
agent într-un sistem de norme este definită de mulțimea conduitelor care nu-i sunt 
interzise sau nu-i sunt prescrise ca obligatorii. Aria constrângerilor lui este dată de 
reuniunea dintre acţiunile care-i sunt obligatorii sau îi sunt interzise. Libertatea şi 
coercițiunea sunt complementare în mulțimea conduitelor accesibile sau posibile în 
raport cu abilitățile sau competenţa operaţională a unui agent. 

De asemenea, autorul a transpus în instrucțiuni Prolog două capitole din 
Codul penal şi să le-a adăugat diferite spețe sau date factuale în scopul modelării 
logice şi computerizării mecanismului hotărârii judecătoreşti. A obținut, pentru 
cazurile de conduită considerate, calificarea juridică a conduitelor, conform preve- 
derilor legale şi indicarea sancţiunii înscrisă în lege pentru fapta penală săvârşită. 

A întreprins totodată cercetări privind verificarea consistenţei. declarațiilor 
succesive făcute de către acelaşi individ pe parcursul unui proces sau verificarea 
consistenței mutuale a declarațiilor făcute de către diferiți martori. Pentru cazurile 
mai fericite, când deținem mai multe date certe şi nişte reguli sau clauze generice 
adecvate, putem descoperi pe cale pur logică, fără detectoare electronice de 
minciuni, care dintre martori minte. 

În fine, din multitudinea de contribuţii din acest domeniu ale logicianului 
Comel Popa, aminti m foarte scurt doar câteva dintre ele: sunt de remarcat în primul 
rând contribuţiile la studiul logic al problemei libertăţii în sisteme deontice, 
teleologice şi mixte, precum şi teoriile logico-matematice ale structurilor organi- 
zaționale (modalităţi formale de grupare a ființelor umane ca agenți colectivi ai 
unor acțiuni complexe). 

Într-un sistem de logică deontică monadică', libertatea şi constrângerea 
sunt definite astfel: 


! Cornel Popa, Teoria acțiunii şi logica formală, pp. 433-447. 

Lp = Pp & P~p 
Cp = ~Lp 


În acest sistem sunt obținute 50 de teoreme plecând de la axiomele: 


Pp v P~p 
P(pvq)=Pp ^ Pq 


În sistemul teleologicii elementare, C. Popa foloseşte următorii functori 
(pe baza functorului primitiv S; Sp înseamnă „p este un obiectiv‘): 

Ep = S-p 

Jp = -S-p 

Ip = -Sp : -S-p 

Dp = -Ip 

p—q = S(p—q) 

P = 5 = Q =a S(p=q) 

Ep este „evitarea“ şi desemnează un scop contrar stării p; se citeşte: 
„agentul de referință doreşte omiterea stării p“. Jp este non-evitarea sau tolerarea 
ca scop a stării p şi se citeşte: „p este tolerabil ca scop pentru agentul de referință“. 
Ip desemnează indiferența sau neutralitatea teleologică şi se citeşte: „agentul este 
indiferent în privința stării p“. Dp înseamnă angajarea teleologică, adică situația în 
care agentul s-a pronunțat pentru sau împotriva stării p şi se va citi: „agentul este 
teleologic angajat în privința lui p“. p—>q este implicația teleologică, adică se 
statuează că este teleologic intolerabil să se înfăptuiască p şi să nu se înfăptuiască 
q. P= S = q este echivalența teleologică; ea afirmă că p şi q nu se pot realiza decât 
simultan. 

Prima variantă a teleologicii elementare (sistemul S1) are două axiome: 


-Sp = S-p v lp 
S(p : q)eSp : Sq 

iar cea de a doua (sistemul S.2) menține axioma 2, la care se adaugă următoarea: 
(Sp - S-p) 


Logica teleodeontică va prelua definițiile functorilor din sistemul 
teleologic (cu Sp functor primitiv) şi pe cele din sistemul logicii deontice 
elementare (cu Op functor primitiv); Sp şi Op vor fi utilizaţi şi în axiome: 


Sl -(Sp - S-p) 

S2 S(p - q) = Sp: Sq 
Ol —(Op : 0-p) 

02  0(p-q)=0p-Pa 


2 Ibidem, pp. 416-477, 491-501, 502-505. 
3 Ibidem, pp. 519-529. 

11.2.4. Teoria argumentării 


Argumentarea, consideră Cornel Popa, este o fomnă de comunicare 
interumană, un transfer de idei sau credințe prin intermediul discursului, al viului 
grai sau a cuvântului scris şi aşteaptă din partea adresantului formularea liberă a 
propriei sale opinii. 

Argumentarea este o activitate social-umană pluridimensională: 

1. formă de comunicare între un emitent sau argumentator şi auditori şi 
mijloc de a influenţa convingerile semenilor noştri; 

2. discurs rațional şi formă de organizare logică a cunoştinţelor; 

3. modalitate de întemeiere a deciziilor, planurilor şi programelor; 

4. mijloc de justificare sau motivare a conduitelor trecute; 

5. formă de competiţie interumană în plan spiritual. 

Teoria argumentării este, în viziunea autorului nostru, o reflecţie meta- 
teoretică asupra actelor de argumentare efectuate în limbile naturale, construcția 
unor modele despre demersul şi dinamica discursului argumentativ. Teoria argu- 
mentării nu poate fi ruptă de teoria activităților umane. Argumentarea intervine 
înainte sau după acţiune. Ea nu poate fi înțeleasă decât împreună cu schemele şi 
structurile acțiunii, cu condiţiile şi premisele ei fizico-naturale, social-istorice, 
normativ-axiologice şi teleologice. 

În primul său articol despre argumentare, Logic, Formal Languages and 
Theory of Argumentation (1995) un set de cerințe pe care trebuie să le satisfacă o 
bună teorie a argumentării: 

1. Teoria trebuie să fie adecvată uzanței sau practicii argumentării din viața 
reală şi să păstreze unele trăsături ale argumentării din logica clasică, cum ar fi 
ideea căutării unor temeiuri (reasons or rational basis) pentru o teză, să mențină şi 
să explice unele structuri argumentative, cum ar fi entimema şi să le toarne într-o 
formă adecvată. 

2. Să depăşească limitele impuse de limbajul logicii clasice, aristotelice şi 
să înlăture deficiențele şi neajunsurile canoanelor silogistice. 

3. Teoria trebuie să poată opera o distincție între argumentele valide şi cele 
invalide, să se raporteze la legi şi principii logice şi la reguli, norme sau statute ale 
unor instituţii sau organizații. Chiar dacă argumentarea urmăreşte convingerea inter- 
locutorilor şi victoria într-o dispută, ea nu trebuie să fie redusă la arguții şi sofisme. 

4. Teoria argumentării trebuie să fie construită pe scheletul unor limbaje 
logice formale apte de a descrie situații din lumea reală şi să fie, într-un fel sau 
altul, computerizabilă. 

5. Ea trebuie să beneficieze de teoria modelelor şi de semantica logicii 
predicatelor de ordinul întâi, să facă uz de metode moderne de decizie, de forme şi 
structuri standard (fonme prenexe, forme Skolem, clauze Horn) care să poată fi tratate 
computerizat, de arbori de decizie şi arbori de derivare sau grafuri §7— SAU, de calcul 
natural sau secvențial, de metoda rezoluţiei, de metoda Davis-Putnam ş.a. 

6. Teoria argumentării trebuie să fie raportată în mod explicit la teoria 
demonstraţiei şi la teoria deducţiei, comparată şi diferențiată de acestea, după cum 
trebuie să fie comparată şi distinctă de motivarea şi justificarea emoțional-afectivă. 

7. Teoria argumentării mebuie corelată cu tehnicile şi metodele de 
rezolvare a problemelor, având baze de cunoştinţe relaționale. Argumentarea 
devine în acest caz întemeiere a soluțiilor unei probleme. 

8. Teoria argumentării trebuie să asimileze dimensiunea pragmatică a 
limbajului, să facă uz de unele concepte acționaliste (praxiologice) ca situație 
acțională, argumentator, adresant, părți în conflict, adversar sau preopinent, teza 
de argumentat, puncte de sprijin, pretenţie, acceptare, respingere, convingere. 

9. Să fie corelată cu logicile epistemice şi doxastice, cu logica acceptării şi 
respingerii, cu teoria înțelegerii şi convingerii; 

10. O teorie modernă a argumentării va trebui să dea seama de principalele 
tipuri de argumentare cum ar fi argumentarea unei teze sau propoziţii declarative 
factuale sau generice, argumentarea îndreptățirii unei pretenții a unei părți într-un 
proces sau argumentarea unei sentințe judecătoreşti, argumentarea sau întemeierea 
unei decizii sau motivarea unui scop (feleoargumentarea), argumentarea unui 
program, procedeu sau metode sau probarea fezabilității sau realizabilității unui 
obiectiv, argumentarea eficacităţii sau eficienței unei proceduri sau tehnologii, 
argumentarea /egalității sau ilegalității unei conduite, să descrie explicațiile 
cauzale şi nomologice ca specii de argumentare. 

11. O teorie modernă a argumentării va trebui să poată descrie limbajele 
individuale ale agenţilor participanți la demersul argumentativ, raporturile dintre 
acestea, fondul lor comun de cunoştinţe, structura acestuia, ca şi deosebirile dintre 
aceste limbaje individuale. 

12. Versiunea modemă a teoriei argumentării va trebui să poată descrie 
dialogul dintre participanţii la demersul argumentativ, ciclurile acestuia, schimbările 
de direcţie ale mesajului, respectiv a statutelor de emitent (vorbitor) şi receptor 
(ascultător), întrebările şi răspunsurile la întrebări, dinamica stărilor de acceptare sau 
respingere a unor propoziţii din bazele lor de cunoştinţe. Evident, această ultimă 
exigență depăşeşte puterile logicii matematice clasice şi ne angajează în utilizarea 
unor logici nemonotone cu ajutorul cărora vom putea descrie schimbarea în timp a 
fondului de cunoştinţe sau opinii ale participanților la disputa argumentativă. Va 
trebui să putem descrie extinderea bazei de cunoştinţe a unui participant, revizuirea 
cunoştinţelor acestuia, renunțarea la susținerea unor teze. 

13. Teoria va trebui să descrie regulile pe care trebuie să le respecte 
participanții la disputa argumentativă, condiţiile de succes şi de eşec ale unui 
participant ce argumentează o teză, ca şi condiţiile de succes ale interlocutorului 
său, persoana căreia îi sunt adresate argumentările şi care are dreptul să contra- 
argumenteze. 

14. Noua teorie va trebui să dea seama de principalele vicii şi neajunsuri 
ale discursului argumentativ, de patologia acestuia, de căile şi modalitățile de a 
preveni abaterile de la conduita demnă şi corectă în disputa argumentativă. 

15. Teoria argumentării trebuie prelungită cu teoria teoria conflictelor şi 
negocierii dintre doi adversari, agenți economici, diplomați etc. 

Cerințele formulate mai sus sunt destul de dure şi nu pot fi realizate din 
prima tentativă. Dar ele definesc un program de cercetare demn de urmat. 


Li 

Vom enunța mai jos doar principalele teze teoretice şi înnoiri de ordin 
formal aduse în acest domeniu de către Cornel Popa. 

A. Teoria argumentării este, în viziunea autorului, logică aplicată la 
situaţii acționale. 

B. În teoria argumentării a adoptat o perspectivă sistemic-comucaţională și 
semiotic-pragmatică. 

C. Din punct de vedere logic, situația acțională este descrisă printr-o listă 
de propoziţii factuale redate prin atomi predicativi instanțiați ce se instituie într-un 
model logic al situaţiei acţionale sau discursice. 

D. Teza de argumentat este legată de suportul sau temeiul ei prin opera- 
torul de argumentare redat în limba română prin conjuncţia „deoarece“ sau prin 
echivalentele lor „căci“, „fiindcă“. 

E. A definit condiţiile logic formale ale unui argument valid elementar şi a 
arătat cum putem alcătui argumente valide compuse în serie și în paralel. În plus, a 
descris cu ajutorul unor grafuri înlănțuirile de raționamente compuse. 

F. A definit raporturile dintre demonstraţie şi argumentare cu ajutorul unor 
arbori etichetaţi în care teza de argumentat C apare ca etichetă a rădăcinii arborelui 
şi baza factuală sau temeiurile ultime apar ca mulțimi de etichete ale nodurilor 
terminale sau ale „frunzelor“. Schemele de inferențe sau regulile argumentării sunt 
redate prin arcele din care este alcătuit arborele. A definit, totodată, pe această 
structură condiţiile de validitate şi infirmabilitate ale argumentelor. Aşa cum 
operatorul „deoarece“ este inversul lui „deci“ sau „prin urmare“, tot aşa demersul 
argumentativ este inversul demersului demonstrativ sau construirii pas cu pas a 
textului demonstrativ. 

G. A asociat formulelor ce descriu structura unui argument din limba 
naturală formele lor normale conjunctive, clauze Horn şi programe Prolog. Se pot 
astfel alcătui baze largi de cunoştinţe proprii fiecăruia dintre agenți, identifica 
fondul lor de cunoştinţe admise în comun şi verifica consistenţa sau inconsistenţa 
acestora pe cale computaţională. Pe această cale teoria argumentării este conectată 
cu demonstrația automatizată. 

H. A operat distincția necesară între verificarea validității unui argument 
gata construit şi cerința construirii într-o situaţie acțională a unui argument pentru o 
teză dată. Prima este o chestiune de formalizare şi decizie, cea de a doua este o 
chestiune de extindere a unei baze de cunoştinţe inițială incompletă şi de găsire a 
unor enunțuri condiționale şi factuale care, adăugate la cele inițiale, să permită 
întemeierea tezei de argumentat şi, în consecință, reconstituirea unui argument 
valid în care să putem demonstra ca teoremă teza de argumentat. 

I. Exemplele date mai sus de argumentare se plasează toate într-o familie 
de argumente descriptibile într-o teorie logică monotonă cu baze de cunoştinţe fixe, 
care nu se îmbogățesc. Putem depăşi această restricţie, luând în considerare baze de 
cunoştinţe dinamice în care cunoştinţele unui agent participant la un demers 
argumentativ se extind pe baza dialogului purtat cu interlocutorii săi şi în care este 
pe deplin posibil ca un agent să-şi revizuiască în timp una sau alta dintre tezele sale 
anterior admise. Vor putea în principiu să învețe şi să-şi revizuiască bazele lor de 

cunoştinţe toți participanţii la o dezbatere publică. Aceste situații a încercat să le 
descrie în cadrul unor logici dinamice epistemice sau doxastice. Autorul a propus 
pentru descrierea acestor procese şi nişte automate epistemice. (Logica epistemică 
şi teoria argumentării, 1999). 

Studiul dualității în logica formală 
la Petre Bieltz 


Marius DOBRE 


12.1. Date biografice 


S-a născut 21 iunie 1937 în Ploieşti, județul Prahova. Studii liceale în 
oraşul natal. Studii universitare la Facultatea de Filosofie din cadrul Universi- 
tății din Bucureşti. Studii postuniversitare la University College London 
(Universitatea din Londra) — unde realizează dizertația de doctorat. Doctor în 
Filosofie specialitatea Logică la Universitatea din Bucureşti (1972). Cadru 
didactic la Universitatea din Bucureşti (1960-1999) şi la Universitatea „Titu 
Maiorescu“ Bucureşti (din 1990) — unde a îndeplinit şi funcția de Decan al 
Facultății de Psihologie. Exchange Lecturer la Henry Kendall College of Arts 
and Sciences din cadrul Universităţii din Tulsa, Oklahoma, S.U.A. (septembrie- 
octombrie 1995). Specialist în logică generală, logică simbolică şi în unele 
aplicații ale logicii contemporane (logica deciziei, logica puterii, logica 
juridică). S-a impus şi prin atenția acordată predării logicii în învățământul 
preuniversitar (prin publicarea a numeroase ediții de manuale destinate acestui 
scop, prin articole destinate profesorilor din această formă de învățământ, prin 
sprijinul acordat realizării concursurilor şcolare la nivel local şi la nivel național. 
Lucrări reprezentative: Principiul dualității în logica formală (1974), Elemente 
de logică teoretică şi aplicată (1996). Membru Consultant Agregat al Centrului 
Superior de Logică şi Științe Comparate din Bologna, membru al Research 
Board of Advisor al American Biographical Institute, preşedinte al Asociaţiei de 
Logică „Organon“. Membru Corespondent al Academiei Oamenilor de Știință 

12.2. Principalele contribuţii în domeniul logicii 


12.2.1. Studiul dualității în logica formală 


(a) Petre Bieltz a descoperit şi pus în evidență următoarele manifestări ale 
raportului de dualitate; Ja nivelul termenilor (noţiunilor), ca relație de intercon- 
diționare între extensiunea şi intensiunea unui termen şi, respectiv, în cazul ra- 
portului de ordonare dintre doi termeni, ca relație complexă între termenul subor- 
donat (specie) şi termenul supraordonat (gen); la nivelul propozifiilor categorice, 
ca relaţii între tipurile fundamentale de propoziții categorice, demonstrând că 
binecunoscutele raporturi din „pătratul lui Boethius“ sunt manifestări ale dualității 
dintre universalele şi particularele de aceeaşi calitate, în logica bivalentă a 
propozițiilor, a dovedit că „regula semnelor“ şi echivalențele A. De Morgan sunt o 
consecință a dualității dintre „&“ şi „v“ şi că, în logica de ordinul întâi a 
predicatelor, echivalențele cuantorilor sunt o consecință a dualității dintre „V“ şi 
„3“, formulele corespunzătoare acestor echivalențe fiind deductibile ca teoreme în 
sistemul axiomatic A, a pus în evidență manifestările dualității în logica polivalentă 
şi în cea modală şi a demonstrat că dualitatea poate fi valorificată pentru a distinge 
între logici polivalente standard şi non-standard; s-a dovedit utilitatea dualității în 
simplificarea structurilor logice şi a demonstrațiilor axiomatice; 

(b) De asemenea, a introdus (inventat) operatorul Dualitate, notat cu „A“, 
şi a propus următoarea definiție a acestui operator, în funcţie de negaţie (~): 


A (QP Dn) = df ~Ø (~P, e. ~Pn), 


unde Ø (pı, ..., Pn); este o funcție de adevăr sau o funcție propozițională oarecare; 

(c) A creat un sistem axiomatic original, numit „sistemul axiomatic A“, 
necontradictoriu şi complet, cu ajutorul căruia a realizat o reconstrucție sintactică a 
teoriei dualității; 

(d) A descoperit şi demonstrat (riguros formal) Teorema conjugării armo- 
nice, în conformitate cu care, indiferent de disciplina logică, dacă în interiorul ei 
există un grup de patru structuri logice distincte, A, B, C şi D, astfel încât, B este 
duala lui A, C este negația lui A, iar D este duala negaţiei (negația dualei) lui A, 
atunci cele patru structuri logice pot fi ordonate într-un „pătrat logic“ în care se 
regăsesc aidoma raporturile de opoziţie şi de subalternare cunoscute ca specifice 
clasicului „pătrat al lui Boethius“. Teorema conjugării armonice permite şi o dife- 
rențiere netă între contribuţia autorului în problematica dualității şi cele datorate lui 
J. Piaget, Tratat de logică operatorie, şi W. H. Gottschalk, The Theory of Quater- 
nality, „Journal of Symbolic Logic“, vol. 18/3, 1953. 

Contribuțiile lui Petre Bieltz în problematica dualității sunt prezentate în 
următoarele lucrări personale: 

(1) The Logical Square of Duality, „Acta Logica“, XI, 1969; 

(2) Principiul dualității în logica formală, Editura Ştiinţifică, Bucureşti, 
1974; 

(3) Some Remarks Regarding the Principle of Duality in Formal Logic, în: 
„Revue Roumaine des Sciences Sociales“, nr. |, 1975 au fost preluate şi/sau valori- 
ficate în: Mihaela Malița, Mircea Malița, Bazele inteligenței artificiale, Editura 
TEHNICĂ, Bucureşti, 1987, pp. 21-33 şi 35; Petru loan: în „Revista de filosofie“ 
nr. 3, 1975, pp. 373—376, în: Probleme de logică, vol. VIII, Editura Academiei 
Române, Bucureşti, 1981 (în studiul Cadrul normativ şi valoarea euristică a dualității 
logice) şi în cartea sa Logică şi metalogică, Editura Junimea, Iaşi, 1983, pp. 209-240; 
Dorin Mărghidanu (matematician), în teza sa de doctorat şi în studiile: Operazeurs, 
relations, structures dans la logique, în. „Revue Roumaine des Sciences Sociales“, 
XXXI, nr. 3-4, 1987; Sur deux classes d'operateurs logiques modaux, „Revue 
Roumaine des Sciences Sociales“, XXXIII, nr. 1-2, 1989; Configurations paradig- 
matiques semio-logiques, „Revue Roumaine de Linguistique“, XXXV, 1990; Les for- 
mules avec des modalites simples sur propositions binaires et leur groupe d'ope- 
rateurs logiques, „Revue Roumaine de Philosophie“, XXXVI, nr. 3-4, 1992. 


12.2.2. Studiul condiţiilor fundamentale de raționalitate 
(identitate, noncontradicţie, tert exclus) 


(a) Autorul a dovedit legătura logică dintre identitate, non-contradicție şi 
ferțul exclus, pe de o parte, şi respectiv, independența, consistenţa şi comple- 
titudinea unui sistem axiomatic oarecare, pe de altă parte; 

(b) De asemenea, a dovedit statutul metalogic al principiului terțului 
exclus, introducând diferenţiere netă între principiul terțului exclus şi principiul 
bivalentei, principiul bivalenţei fiind conceput ca o convenție referitoare la numărul 
valorilor de adevăr, pe baza căreia logicianul distinge între logică bivalentă şi 
logică polivalentă. A arătat că principiul terțului exclus este direct legat de 
problema completitudinii unei teorii deductive sau a unui sistem formal deductiv 
(de exemplu, a unui sistem axiomatic) şi nu de chestiunea numărului valorilor de 
adevăr dintr-o anumită teorie sau dintr-un anumit calcul logic. 

Contribuțiile lui Petre Bieltz în această direcţie au fost expuse în urmă- 
toarele lucrări: 

(1) Les Principes de la Pensée dans les Calcules des Propositions AN et 
CN, „Acta Logica“, VI-VII, 1964-1965; 

(2) Some Remarks Concerning the Principle of Excluded Middle, „Acta 
Logica“ XIII, 1970; 

(3) Logici polivalente, în volumul colectiv Direcţii în logica contem- 
porană, Editura Științifică, Bucureşti, 1975; 

(4) Excluded Middle and Many-Valued Logics, în: „Revue Roumaine des 
Sciences Sociales“ nr. 2, 1976; 

(5) Asupra controverselor terțului exclus, în: Probleme de logică, vol. VII, 
Editura Academiei Române, Bucureşti, 1977; 

(6) Proprietăți generale ale sistemului axiomatic, „Analele Universității 
Bucureşti, seria Filosofie “, XXII, 1978. 

Acestea au fost preluate şi valorificate în: Petre Botezatu, Constituirea 
logicităţii, Editura Ştiinţifică şi Enciclopedică, Bucureşti, 1983, pp. 185-187 şi 201. 


12.2.3. Studiul fundamentelor logice ale deciziei sociale 


(a) Autorul a demonstrat (logic-formal) că din asimetria relației de prefe- 
rință se poate deduce conexitatea acestei relaţii; 

(b) De asemenea, a demonstrat inconsistența unui sistem axiomatic propus 
de Y. Murakami (Logic and Social Choice, Roudedge & Kegan Paul, Londra, 
Dover Publications Inc., New York, 1968) pentru analiza deciziei sociale; 

(c) A construit şi propus un set consistent de patru axiome pentru tratarea 
sintactică a fundamentelor deciziei sociale. 

Contribuțiile de acest fel au fost publicate în următoarele lucrări ale 
autorului: 

(1) Logical Foundations of Social Decision, „Revue roumaine des sciences 
sociales“, nr. 2, 1977; 

(2) Logica alegerii şi decizia socială, în: Probleme de logică vol. VII, 
Editura Academiei, Bucureşti, 1981; 

(3) Elemente de logică teoretică şi aplicată, Pan Publishing House, 
Bucureşti, 1996; 


12.2.4. Studiul logicii deontice şi al logicii întrebărilor 


În domeniul logicii deontice şi logicii întrebărilor, lui Petre Bieltz îi pot fi 
recunoscute următoarele contribuţii: 
valorificării acesteia, într-o formă coerentă şi eficientă, în logica juridică; 

(b) A dezvoltat aspecte privitoare la structura şi tipologia întrebărilor şi a 
răspunsurilor relevante pentru investigația juridică; 

(c) A propus drept capitole de bază ale logicii juridice analiza normelor şi 
cea a întrebărilor. 

Rezultatele cercetărilor de acest fel ale lui Petre Bieltz au fost prezentate în 
următoarele lucrări: 

(1) Logica juridică Editura Pro Transilvania, Bucureşti, 1998 (în 
colaborare); i 

(2) Logical Rationality versus Juridical Arguments, în „Philosophical To- 
pics“, 23, 1995; 

(3) Analiza logică a relațiilor de putere, în: „Revista de filosofie“, nr. |, 
1999; 

(4) Conferințele Logic and Social Choice şi Logical and Juridical Validity 
tinute în 1995 la Universitatea din Tulsa, S.U.A.; 

(5) Comunicările Introducere în logica puterii şi Structura şi clasificarea 
propoziţiilor interogative, Academia Naţională de Informaţii, 1996 şi, respectiv, 1997. 

Pe parcursul anilor, Petre Bieltz a participat cu peste 40 de comunicări la 
reuniuni științifice naționale (organizate de Universitatea din Bucureşti, Universitatea 
„A. L Cuza“ din laşi, Universitatea „Babeş-Bolyai“ din Cluj, Centrul de Logică al 
Academiei Române, Institutul de Filosofie al Academiei Române, Ministerul Învăţă- 
mântului, sau internaționale, precum cel de al IV-lea Congres Internaţional de Logică, 
Metodologie şi Filosofia Ştiinţei sau Conferințele Internaționale ale Asociaţiei 
Psihiatrilor Liberi din România (APLR) şi a ţinut mai multe conferințe de specialitate 
în țară sau în străinătate. În aceste comunicări sau conferințe a abordat, pe lângă teme 
de logică, aspecte privind legăturile logicii cu filosofia şi cu alte domenii de cercetare 
(psihologia, ştiinţele educaţiei, dreptul ş.a.), semnificația educaţiei logice în formarea 
personalității etc. lată câteva exemple: Legile logicii in lumina logicii simbolice, 
Sesiunea Facultăţii de Filosofie din 1963; Proprietăţile generale ale sistemului axio- 
matic — manifestare a legilor generale ale gândirii, Sesiunea Facultăţii de Filosofie a 
Universității Bucureşti, 1964; Probleme logice şi filosofice ale deciziei, Centrul de 
Logică al Academiei Române, 1966; Consecințe logice ale dualității, Sesiunea 
Facultăţii de Filosofie din 1967, Conceptul de adevăr in logică şi in filosofie, Centrul 
de Logică al Academiei Române, 1968; Locul logicii in sistemul ştiinţelor formale, 
Sesiunea Facultăţii de Filosofie a Universității Bucureşti din 1969; Locul logicii 
simbolice in cadrul ştiinţei logicii şi raporturile ei cu matematica, Centrul de Logică 
al Academiei Române, 1969; Limbajul logicii simbolice, Institutul de Filosofie al 
Academiei Române, 1970; The Principle of Duality in Formal Logic, Al IV-lea Con- 
gres Internaţional de Logică, Metodologie şi Filosofia Ştiinţei, Secţiunea IV, august- 
septembrie 1971 (a apărut în vol. Proceedings of the 4th International Congress for 
Logic, Methodology and Philosophy of Sciences, Bucureşti, 1971); Importanta 
definiţiilor şi a clasificărilor logic-corecte în lecţia de liceu, Sesiunea de comunicări a 
Catedrei de Psihologie şi Pedagogie a Facultăţii de Filosofie, Universitatea Bucureşti, 
1984; Rolul educaţiei logice în formarea personalității elevilor, Sesiune organizată de 
Ministerul Învățământului, Braşov, 1991; Rationality and Morality, Conferinţa Inter- 
națională a Asociaţiei Psihiatrilor Liberi din România, august-septembrie 1992 (a 
apărut în vol. Works of the First International Conference of APLR-Romania, Editura 
APLR, Bucureşti, 1993); Semnificația educației logice pentru reconstrucția discur- 
sului didactic, Sesiunea „Perfecționarea metodelor de predare şi seminarizare în învă- 
țământul superior“, organizată în colaborare de Universitatea „Titu Maiorescu“ şi 
Universitatea Creștină „Dimitrie Cantemir“, mai 1993; The mentalities reconstruction 
from the standpoint of logical and psychological education, Conferinţa Internațională 
a Psihiatrilor Liberi din România, septembrie—octombrie 1994 (a apărut în vol. 
Proceeding of the 2nd International Conference of APLR-Romania, Editura APLR, 
Bucureşti, 1994); Logic and Social Choice (conferință) Henry Kendall College of Arts 
and Sciences (Departamentul de Filosofie), University of Tulsa, Oklahoma, S.U.A., 
1995; Logical and Juridical Validity (conferință) Henry Kendall College of Arts and 
Sciences (Departamentul de Drept), University of Tulsa, Oklahoma, S.U.A., 1995; 
Introducere în logica puterii, Sesiunea ştiinţifică organizată de Academia Naţională 
de Informaţii, martie 1996; Structura şi clasificarea propoziţiilor interogative, Sesiu- 
nea ştiinţifică organizată de Academia Naţională de Informaţii, aprilie 1997, Concep- 

tul de formă logică şi cel de lege logică, Sesiune organizată în cooperare de Filiala din 
Cluj a Academiei Române, Universitatea „Babeş-Bolyai“ şi filiala Cluj a Asociației 
de Logică „Organon“ — România, 1998; Relevanţa condiţiilor fundamentale de rațio- 
nalitate pentru discursul juridic, sesiunea de comunicări a filialei Cluj a Asociaţiei de 
Logică „Organon“ — România, 1999. 

Menţionăm şi alte contribuţii: termenii de logică din Dicționar enciclopedic 
român, vol. IV, Editura Politică, Bucureşti, 1966; termenii de logică din Micul dic- 
ționar filosofic, Editura Politică, Bucureşti, ediţiile 1971 şi 1973; termenii de logică şi 
peste 30 de articole privind logicieni români şi străini din Mic dictionar enciclopedic, 
Editura Ştiinţifică şi Enciclopedică, Bucureşti, 1971, 1978, 1986; termenii de logică 
din Dicţionar de filosofie, Editura Politică, Bucureşti, 1978. 

În perioada martie 1990 — aprilie 1991, Petre Bieltz a publicat în revista 
„Tribuna Învățământului“ o serie de 15 articole menite să sprijine profesorii de 
filosofie din licee. care, după reintroducerea (din luna ianuarie 1990) a disciplinei 
Logica în învățământul liceal, se angajaseră în predarea acestei discipline. 

Petre Bieltz a îndeplinit funcţia de Secretar Ştiinţific al Secţiunii a XII-a a 
celui de al IV-lea Congres Internaţional de Logică, Metodologie şi Filosofia Ştiin- 
tei, august-septembrie 1971. 

Micul tratat logico-semantic 
“al lui Călin Candiescu 


Victor Emanuel GICA 


13.1. Date biografice 


Călin Candiescu s-a născut la 12 iulie 1948 în Botoşani. În 1966 a absolvit 
Liceul „Gh. Hurmuzachi“ din oraşul Rădăuți. Din 1966 a urmat cursurile Facultăţii 
de Filosofie din Bucureşti, pe care a absolvit-o în 1970, trecând doi ani într-un an. 
Primii doi ani de stagiu i-a petrecut ca îndrumător cultural la Casa de Cultură a 
sectorului IV din Bucureşti, apoi a lucrat ca redactor la Redacția de Logică şi 
Filosofie a Centrului de Informare (CIDSP) al Academiei de Ştiinţe Sociale şi 
Politice (1972-1974). Între 1974-1975 a activat ca logician la Centrul de Logică, 
iar din 1975 până în prezent este cercetător ştiinţific la Institutul de Filosofie al 
Academiei Române. 

În 1980 susţine teza de doctorat Gottlob Frege şi filosofia analitică a 
limbajului la Universitatea din Bucureşti, obținând titlul de doctor în 1981. 

În 1987 obţine, prin concurs, o bursă de cercetare acordată de Fundaţia 
Alexander von Humboldt, de care beneficiază în perioada 1 octombrie 1991-— 
31 decembrie 1992, perioadă în care a lucrat la Facultatea de Filosofie (Philosophi- 
sches Seminär) a Universității din Göttingen, sub îndrumarea prestigiosului logician şi 
profesor de filosofie: Giinther Patzig, având drept temă de cercetare Filosofia logicii la 
Kant şi Frege. Participă la al XV-lea Simpozion Internaţional Wittgenstein („Filosofia 
matematicii“), august 1992, din Austria, cu comunicarea „Presupoziţii greşite în 
Filosofia aritmeticii a lui Frege“, alte rezultate ale cercetării sale de la Göttingen sunt 
valorificate la Simpozioanele Internaţionale „Kant“ din România (septembrie 1992) 
de la laşi şi (septembrie 1995) de la Bucureşti. 

Este vicepreşedintele Societăţii „Kant“ din România şi membru fondator al 
Clubului „Humboldt“ din România; a fost secretarul Secţiei de Filosofie al 
acestuia. 

Din 1975 coordonează, împreună cu Crizantema Joja, volumele Probleme 
de logică (volume devenite tematice începând cu vol. IX, 1986), apărute sub egida 
Institutului de Filosofie al Academiei Române. 


13.2. Preocupări ştiinţifice 


Preocupările ştiinţifice ale lui C. Candiescu vizează îndeosebi logica şi 
filosofia limbajului, urmărind — într-un orizont interdisciplinar — raportul dintre 
logica clasică şi logica simbolică, probleme ale teoriei şi filosofiei logicii, corelația 
dintre semantică şi filosofia limbajului şi, în cele din urmă, semnificaţiile filosofice 
ale unor teme fundamentale ale logicii. Dintre contribuţiile sale în aceste domenii 
menționăm următoarele: 

1. A întreprins o analiză complexă a conceptului de identitate, delimitând 
şi definind mai multe tipuri de identitate (1987); 

2. A analizat şi reformulat principiul identității indiscernabilelor (1987); 

3. A propus, pentru înțelegerea mecanismului predicațional (Frege şi logica 
modernă vs. logica clasică), schema unui „triunghi predicațional“ (1973/1976); 

4. Pe baza triunghiului predicaţional a definit un punct de vedere numit 
„conceptualism metodologic“ (1981), potrivit căruia predicatul nu semnifică uni- 
versalul ontic; ulterior a nuanțat şi determinat această perspectivă drept „concep- 
tualism proiectiv“ (Cf. Mic trazat..., 2000); 

5. A propus o reinterpretare a conceptului de adevăr, raportând judecăţile 
(propoziţiile) nu la stările de fapt (Aristotel), ci la „situaţiile de adevăr“ (concept- 
obiect, respectiv predicat logic-subiect ontic) (1981); 

6.A indicat câteva presupoziții de bază ale logicismului fregean şi a 
formulat obiecţii față de acestea (1992 şi 1995); 

7. A examinat şi a criticat teoria descripțiilor a lui Russell, arătată ca un 
procedeu de dizolvare contextuală a termenilor descriptivi (numit „predicatizare“), 
procedeu artificial nu atât în rapoit cu calculul simbolic, cât în aplicația lui la 
limbajul natural (1981 şi 2000); 

8. Din perspectiva unui punct de vedere logico-semantic (,„,centralism 
lingvistic“) a examinat şi criticat teoriile contextualist relativiste ale filosofiei 
lingvistice (Wittgenstein II, Strawson, Donnellan etc.) şi îndeosebi teoria actelor de 
vorbire (Austin, Grice, Searle etc.) privitoare la termenul de semnificație (meaning) 
(1975 şi 1991); 

9. A precizat şi valorificat termenul lui Austin de „valoare (funcţie) 
ilocuționară (in-locuţionară)“ a propoziţiilor (ibidem); 

10. A formulat o interpretare logico-semantică a predicaţiei, descripțiilor şi 
numelor proprii (1979), numită ulterior „o teorie sinoptică a termenilor“ (Cf. Mic 
tratat..., 2000); 

11. A relevat şi a valorificat idei ale unor filosofi şi logicieni români, atât 
în domeniul logicii formale, cât şi în cel al logicii dialectice: L. Blaga („antinomia 
transfigurată“ şi „antinomia atenuată“), D. Bădărău (principiul individuaţiei la 
Aristotel şi Leibniz), Ath. Joja (principiul identității concrete), C. Noica (procedeul 
synalethismului şi dubla adeverire la Toma din Aquino), Al. Surdu (dialectica 
pentadică şi pentada dialectică); 

12. A dedicat o monografie concepţiei lui O. Onicescu (2002), în care a 
delimitat şi sistematizat înțelesurile variate ale termenului de „colectiv“ (introdus 
de R. von Mises cu accepție „frecvențial probabilistică“) şi a comparat accepţia 
„mediei statistice“ la Nae Ionescu (Logica colectivelor) cu aceea din lucrările lui 
Onicescu. 


13.3. Mic tratat logico-semantic 


Lucrarea Mic tratat logico-semantic a lui C. Candiescu este structurată 
astfel: 

0. Preliminarii; 

1. Despre predicaţie; 

2. Despre semnificare; 

3. Teoria tradițională a numerelor comune; 

4. Conceptul de funcţie în logica simbolică; 

5. Principiul semnificației contextuale; 

6. Teoria modernă a termenilor singulari; 

7. Teoriile eliminative şi dizolvarea contextuală; 

8. O teorie sinoptică a termenilor; 

9. Consideraţii finale. 

Teoria predicaţiei (judecății) este prezentată de autor din perspectiva 
„conceptualismului metodologic (proiectiv)“. Relaţia de predicaţie este definită ca 
„vorbire despre lucruri“, deosebindu-se subiectul de predicaţie (de obicei, un 
individual, ca subiect ontic) de subiectul logic (un nume propriu, o descripție sau o 
noțiune) în raport cu predicatul logico-gramatical. Astfel, se obţine un triunghi 
predicațional. Relaţia dintre subiectul logic şi subiectul de predicaţie a fost numită 
de logicienii medievali suppositio, subiectul de predicaţie, cel despre care se face 
predicaţia putând fi: 

(1) lucrul (substanța primă sau subiectul ontic), caz în care avem de-a face 
cu o suppositio personalis, 

(2) înțelesul ori noțiunea exprimată de subiectul logico-gramatical — suppo- 
sitio simplex sau 

(3) expresia însăşi ce corespunde subiectului logico-gramatica — suppositio 
materialis. i 

Perspectiva denumită de autor conceprualism metodologic este derivată din 
triunghiul predicaţional; potrivit acesteia, în mecanismul predicațional propriu-zis 

nu sunt antrenate nici proprietățile (accidentele) individuale din lucruri, nici 
uni versalul ontic presupus a fi în lucruri (inherentism aristotelic), tocmai pentru că 
acestea sunt în lucruri şi deci nu pot fi spuse ori predicate despre ceva. Predicatul 
logic nu poate fi identificat nici cu universalul ontic ipostaziat (platonism), 
deoarece acesta este exterior atât lucrurilor cât şi planului logico-lingvistic. 

Conceptualismul metodologic este apoi nuanțat într-un ,,conceptualism 
proiectiv“, prin distincția dintre noţiune ori concept (universalul noetic) şi natura 
generală (substanța secundă) ori proprietatea generală (accidentul universal). Ceea 
ce se predică despre lucruri nu este, în cel din urmă, nici predicatul logic (o 
noțiune), ci un universal proiectiv. Corespunzător noțiunii se configurează univer- 
salul proiectiv, astfel încât o natură (entitate) generală ori proprietate generală este 
proiectată prin noțiuni, scheme imaginative şi reprezentări în orizontul gândirii şi al 
conștiinței. (Distincția dintre noţiune şi universal proiectiv corespunde distincției 
tomiste dintre conceptul mental şi conceptul obiectiv). 

În secțiunea Despre semnificare autorul pune în evidență ambiguitatea 
relației de semnificare, ambiguitate înlăturată prin distincţia dintre relația de semni- 
ficare, = exprimare (semn — gând) şi relația de semnificare» = desemnare (semn — 
lucru). Sunt apoi definite câteva tipuri de semantici: semantica diadică, semantica 
triadică cu relații diadice şi semantica triadică cu relații triadice. 

Secțiunile 3, 5 şi 6 urmăresc teoriile despre semnificare de-a lungul istoriei 
filosofiei (de la Aristotel şi stoici până în zilele noastre). Faţă de distincţia dintre 
nume comune (termeni generali) şi nume proprii sau descripții (termeni singulari), 
comparând logica tradiţională cu logica modernă, se observă „două poziții cvasi- 
paradoxale şi simetrice: Tradiţia pune accent pe termenii generali, dar îi concepe 
mai degrabă în lumina celor singulari; logica modernă pune accent pe termenii 
singulari, dar îi fundamentează pe (dacă nu chiar îi reduce la) termenii generali“. 

În ceea ce privește semnificaţia contextuală (al cărei principiu a fost 
formulat de Frege), ea este considerată în contexte logico-semantice, nu în contexte 
de situație (pragmatice) sau lingvistico-psihologice (intenţiile vorbitorilor etc.). De 
asemenea, se arată că semnificaţia contextuală nu priveşte nici sensul termenilor 
(înțelesul ca întrebuințare), nefiind vorba despre contextualismul acestuia. Dis- 
tincţia fregeană dintre sens şi semnificație, precum şi aceea dintre semnificația 
(desemnarea) obişnuită ori directă (denotatul expresiei) şi semnificaţia indirectă 
(sensul expresiei) este examinată pornind de la distincţia formulată de autor între 
semnificatia prima şi semnificatia secunda. Se arată că numai semnificația secundă 
este contextual propozițională. Teoria fregeană a semnificației secunde (în uz 
obişnuit şi în uz indirect) este comparată cu teoriile medievale despre suppositio. 

Călin Candiescu critică teoriile eliminative, care transformă în structuri 
predicative expresiile denotative şi substantivale, cum este cazul subiectelor logice 
din propozițiile generale (transformarea judecăților A, E, Z şi O din logica clasică în 
implicații formale şi în formule cuantificate existențial) sau descripţiilor definite ca 
subiecte logice din propoziţiile singulare. Acest procedeu este denumit de autor 
„dizolvare contextuală“. 

Subiectul logico-gramatical „om“ sau „oameni“ din propoziția universală 
„Toţi oamenii sunt muritori“ nu este considerat în logica modernă nici în manieră 

clasică („toți oamenii“), nici în perspectivă neoclasică, ca subiect în structura 
complex predicativă „Toţi ----- sunt muritori“; termenul „om“ din poziția de 
subiect logic este transformat în formula predicativă „x este om“. La fel, în cazul 
descripțiilor, se trece de la structura „acel x care este aşa şi aşa“ la „un x (Şi numai 
unul) este așa şi aşa“. Acest procedeu — ilicit — este numit de autor „„predicatizare“. 

În „teoria sinoptică“ a termenilor sunt valorificate atât teoriile medievale 
despre proprietățile termenilor (suppositio, copulatio etc.), cât şi teoriile moderne 
despre cuantificare şi descripții. 

Predicaţia este prezentată ca o relație triadică mediată de subiectul logic 
(triunghiul predicațional), acoperind atât raportul dintre subiectul logic şi subiectul 
de predicaţie (suppositio sau relaţia de indexicare) şi relația dintre predicatul logic 
şi subiectul logic (copulatio). 

Autorul introduce distincţia dintre natura şi aplicațiile termenilor. 
Termenii generali (7) nu au natură predicativă, deosebindu-se între termenul 
predicativ (Tp) şi predicatul logico-gramatical (—e7p) dar pot avea atât aplicații 
predicative (Tp), cât şi aplicaţii indicative, când apar ca subiect logic (Ts). 

Descripţiile definite pot fi ori complete (situaţie în care sunt ele însele 
contexte, contexte nepropoziționale, dar descriptive), ori incomplete (situație în 
care sunt contextual nepropoziționale). 

Descripţiile definite complete, având o natură nepredicativă, au când 
aplicaţii indicative (când apar ca subiecte logico-gramaticale), când aplicații predi- 
cative (când apar în poziția de predicat). Descripţiile definite incomplete sunt fie 
anaforice, trimițând la o apariție anterioară în contextul semantic (de discurs), fie 
indexicale, când apar în contexte pragmatice (de situaţie). 

Numele proprii sunt socotite simboluri ale lucrurilor; ele nu au nici natură 
predicativă, dar nu pot avea nici aplicații predicative. Pot avea doar co-aplicațţii 
predicative. Autorul arată că numele propriu prezintă afinități atât cu descripţiile 
definite cât şi cu semnele indexicale. Se arată că, totuşi, reducerea numelor proprii 
propriu-zise la semne indexicale (precum demonstrativul „acesta“ etc.) propusă de 
B. Russell, nu poate fi admisă în perspectiva distincţiei lui C.S. Peirce dintre semn- 
tip şi însemn (token — semn). 

Este reexaminată relația de semnificare în raport cu relația de reprezentare 
conceptuală şi/sau intuitivă. Se distinge între reprezentări cognitive şi reprezentări 
simbolice. 

În final, este examinat raportul dintre predicaţie şi implicaţie, arătându-se 
caracterul ilicit al transformării judecăților de predicaţie universală în implicații 
formale. De asemenea, este precizat punctul de vedere logico-semantic, care 
„admite în principiu distincția lui Saussure dintre Jimbă (langue) şi vorbire (parole) 
şi consideră că este posibilă o abordare semantic-relativistă i.e. logico-semantică a 
limbajului natural“. Autorul arată că „punctul de. vedere logico-semantic asupra 
limbajului natural este parțial şi, evident, trebuie completat, dar nu confundat, cu 
alte puncte de vedere, cum este cel psiho-lingvistic sau cel social-istoric“. 

14.2. Principalele lucrări în domeniul logicii 


14.2.1. Logica şi limbajul educațional 


Lucrarea Logică şi limbaj educațional (1995) este singulară în literatura 
românească a domeniului, fiind o aplicaţie a instrumentului metodologic al logicii 
la analiza discursului educațional (a educației în general). A primit Premiul „Ion 

Petrovici“ al Academiei Române. Conceptul central al lucrării, introdus şi definit 
de autor, este cel de intervenție educativă, prin care se înțelege „o structură 
articulată de semne care, în calitate de semnale, produc în conştiinţa unui receptor 
un interpretant cu valoare de gest semnificativ, modificând, în forme şi cu 
intensități diferite, personalitatea receptorului“ (p. 40). Prin urmare, autorul 
înțelege intervenția educativă într-un sens de maximă amplitudine, ca orice act 
uman prin intermediul căruia se realizează o anumită influență asupra altui individ, 
influență capabilă să determine o anumită reacţie a individului şi, deci, o 
modificare a personalităţii sale. În acest context, intervenție educativă este și lecţia 
de filosofie a profesorului de liceu, dar şi o ştire care ne întristează sau o cutumă 
care ne opreşte de la săvârşirea unei acțiuni sau ne obligă să săvârşim o acţiune. 

Ne dăm seama că suntem supuși — în existența noastră cotidiană — unei 
multitudini de intervenții educative. Autorul ne propune o încercare de siste- 
maltizare a intervențiilor educative pe trei tipuri sau categorii în funcţie de criteriul 
sursei (agentului) influenței educative: intervenții educative prin sine (agentul 
influenței educative este chiar destinatarul: o veste tristă ne poate întrerupe din 
activitate; s-a produs o modificare în sfera acţională a personalității noastre, deci o 
intervenție educativă; ea îşi are originea în starea noastră afectivă care nu este 
propice pentru continuarea activității), intervenţii educative prin altul (agentul 
influenței este o altă persoană diferită de destinatar: când profesorul îți explică 
gestul necugetat, iar în urma explicaţiei comportamentul se modifică, suntem în 
fața unei intervenții educative de acest fel), intervenţii educative prin mentalități 
comunitare (agentul influenţei este o valoare sau o normă a grupului care ghidează 
acțiunile membrilor: când individul este reţinut în a-şi însuşi bunul altuia pentru că 
normele juridice interzic acest lucru, suntem în fața unei intervenții educative 
bazate pe mentalități comunitare). 

Ideea esenţială a autorului este aceea că fiecare tip de intervenție edu- 
cativă se fundează pe un anumit tip de raționalitate. Aceste tipuri diferite de rațio- 
nalitate care stau la baza intervențiilor educative generează tipuri de logică edu- 
cativă distincte, în funcţie de tipurile de ordine pe care le induc: logica afectivă, 
logica autorităţii, logica socială. 


14.2.2. Modele argumentative în discursul educațional 


Lucrarea Modele argumentative în discursul educațional (1996) se înscrie 
în continuitatea preocupărilor celei anterioare, încercând să aprofundeze unul 
dintre tipurile de limbaj educațional, anume discursul argumentativ. Câteva 
propuneri sunt de noutate şi originalitate şi asupra lor ne oprim în continuare. 

Argumentarea este văzută drept o construcție discursivă bidimensionată 
intențional (ca susţinere şi ca respingere) care vizează convingerea interlocutorului 
în legătură cu o anumită teză. Ea conține teza care se argumentează, temeiurile 
care se aduc în favoarea sau în defavoarea acesteia. Explicaţia structurală asupra 

argumentării se fundează pe tripartiţia semiotică (sintaxă, semantică, pragmatică) 
care constituie tot atâtea niveluri de ordine prin intermediul cărora se poate pre- 
figura performanța discursivă: ordinea semnică (discursul înțeles ca sistem de 
semne şi reguli de combinare secvențială a lor), ordinea idearică (problematică) 
(discursul argumentativ înţeles ca sistem de idei, de probleme care se susțin unele 
pe altele şi toate susțin teza propusă spre argumentare) şi ordinea retorică (discur- 
sul argumentativ înțeles ca sistem de mijloace prin care se asigură frumuseţe şi 
expresivitate ideilor). 

Ordinea semnică are în vedere dimensiunea formală a argumentării. 

Ordinea ideatică (problematică) vine să completeze funcţiile ordinii 
semnice. Ea are în atenție analiza conţinuturilor (idei, probleme, teme) care se 
„pun“ în aceste forme de raționare şi care constituie armătura tematică a unei 
argumentări. 

Ordinea retorică poate amplifica performanțele celorlalte două prin 
angajarea dimensiunii afective a interlocutorului. Autorul subliniază că adesea o 
argumentare în fața auditoriului este influențată de expresivitatea discursului, 
adică de modul în care formele de raționare sunt unite unele cu altele, de moda- 
lităţile în care ideile ajung la conştiinţa receptorului. 

După autor, argumentarea este, în forma ei cea mai elementară, o relaţie 
între ceva dat (teza argumentării) şi ceva care întemeiază acest dat (temeiul 
argumentării ). 

O argumentare conţine o singură teză dar poate conţine mai multe temeiuri 
(mai multe propoziţii elementare prin care se dovedeşte teza). Dacă într-o dispută 
critică argumentăm mai multe teze, atunci avem, fireşte, argumentări multiple. Ne 
vom concentra atenția asupra formelor elementare de argumentare, acelea în care 
teza (T) se concretizează într-o propoziție elementară (care nu mai poate fi 
descompusă într-o altă propoziţie) iar temeiul (R) este format tot dintr-o propoziție 
elementară. 

Argumentarea este o relație de întemeiere de la temeiul (R) la teza (T). 
Autorul numeşte aceste două elemente ale unei relații de argumentare funcţii 
argumentative, iar propoziţiile elementare care se ataşează funcțiilor argumentative 
(T) şi (R) şi satisfac relaţia de întemeiere sunt argumente ale funcţiilor argumen- 
tative. Ele alcătuiesc prin operaţiile afirmației şi negaţiei cele 16 forme argumen- 
tative posibile ale unei argumentări elementare. 

Punctul de plecare al analizei relaţii lor logice dintre formele argumentative 
îl constituie noțiunea de functor argumentativ şi interpretarea ei cu ajutorul 
conectorilor interpropoziționali. O inspecţie chiar şi sumară a celor 16 forme 
argumentative prezentate ne arată că ele se grupează, patru câte patru, în jurul 
următorilor functori argumentativi: 

C— „~. este un temei pentru...“ 
C2—  „„.. nu este un temei pentru...“ 
C3— „... este un temei contra..." 
Ca—  »... nu este un temei contra“ 

Functorul argumentativ C; (,,...este un temei pentru... exprimă susținerea 
unei teze de către un argument dat. Este motivul pentru care se numeşte functor 
argumentativ de susținere (S). Functorul argumentativ C3 (,,...este un temei 
contra..." pune în relief respingerea unei teze cu ajutorul unui argument dat. El va 
fi numit functor argumentativ de respingere (N). Functorul argumentativ C2 (,,...nu 
este un temei pentru...“) este negația primului, motiv pentru care va fi numit 
functor argumentativ de contra-susținere (CS), în timp ce functorul argumentativ 
Ca („nu este un temei contra...“) este negația celui de-al doilea, din care cauză va 
fi numit functor argumentativ de contra-respingere (CN). 

Este posibilă o interpretare a celor patru functori argumentativi prin inter- 
mediul conectorilor interpropoziționali. Dacă o propoziție dată (q) este un temei 
pentru o teză dată (p), înseamnă că adevărul primeia este condiția suficientă 
pentru susținerea adevărului celei din urmă. Propoziţia-temei este, deci, condiția 
suficientă. Dacă ştim că nu a putut fi susținut adevărul tezei date, atunci înseamnă 
că nu a fost prezentă propoziţia-temei. Propoziţia-teză este, prin urmare, conse- 
cința necesară. Aşadar, functorul argumentativ Cı (,...este un temei pentru...) 
exprimă relația de condiționare suficient-necesară dintre propoziţia-temei şi 
propoziția-teză. Relaţia de condiționare suficient-necesară dintre două propoziții se 
exprimă, în interpretarea logicii moderne, prin intermediul conectorului logic 
implicație materială („D“). 

În măsura în care functorul argumentativ C; (,,...nu este un temei pen- 
tru...) este contradictoriul celui anterior, exprimarea lui prin intermediul conec- 
torilor interpropoziţionali va face apel la un functor care „răstoarnă“ matricea de 
adevăr a implicaţiei. Acest conector este non-implicaţia („D“). 

Functorul argumentativ C3 (,„..este un temei contra...“) ne lasă să 
înţelegem că prezența propoziției-temei face imposibilă susținerea propoziţiei-teză, 
iar susţinerea propoziţiei-teză nu se poate face prin intermediul propoziției-temei. 
Un astfel de functor argumentativ ne atrage atenţia că într-un act argumentativ cele 
două propoziții (temeiul şi teza) nu pot sta împreună, prezența (afirmarea) uneia 
presupunând absenţa (negarea celeilalte). Ele sunt în relație de opoziție contrară 
tradusă prin conectorul logic denumit incompatibilitate („T“). Regăsim, între cele 
16 forme argumentative, patru care se vor exprima prin incompatibilitate. Cum 
functorul argumentativ C4 (,...nu este un temei contra...) este negația contra- 
dictorie a celui anterior, conectorul logic prin care se va exprima va fi negația 
incompatibilităţii, adică operatorul conjuncție („&*). Patru forme argumentative se 
vor exprima prin conjunctie. 

Cei patru functori argumentativi se exprimă astfel: 


Ci : „este un temei pentru...“ = „Do“ 
Ca : „nu este un temei pentru...“ = „p“ 
C3 : „este un temei contra...“ = T 


Ca : „nu este un temei contra...“ = „e“ 

14.2.3. Antinomiile receptivităţii. Încercare de pragmatică 
logică 


Lucrarea cu titlul de mai sus, publicată în 1997, porneşte de la constatarea 
comună conform căreia există o anumită dinamică a impunerii valorilor în diferite 
domenii ale creaţiei şi culturii umane: unele valori se impun cu o anumită uşurinţă, 
altele, dimpotrivă, se impun cu destulă greutate, deşi, în final, calitatea lor de 
valori recunoscute nu poate fi pusă în discuție. Pornind de la această constatare, 
autorul încearcă să propună un model explicativ al receptivității valorilor care să 
poată fi aplicat la o înţelegere adecvată a receptării valorilor logice în spațiul 
cultural românesc. 

Modelul explicativ al receptivității valorilor se bazează pe determinarea 
unor factori favorizanţi ai receptivității valorilor care, o dată identificați, ar putea 
trasa conturul unei matrici a receptivității valorilor spirituale. Identificăm în peri- 
metrul acestei matrici următorii factori: amplitudinea, comprehensiunea ideatică şi 
actualitatea problematicii (impunerea unei valori spirituale depinde de ampli- 
tudinea problematicii pe care ea o aduce cu sine, de profunzimea ideilor pe care le 
vehiculează şi de compatibilitatea dintre o astfel de creaţie cu cerințele culturale, 
economice, politice ale epocii sau mediului social), finalitățile — teoretice şi 
practice — pe care o valoare le are asupra domeniului din care face parte (o crea- 
ție se impune mai lesne şi adesea peste voința individuală dacă ea are urmări 
pozitive semnificative pentru dezvoltarea şi progresul domeniului în care se 
manifestă), concordanța cu valorile, modul de gândire şi scriitura receptorului (0 
creație de valoare se impune mai lesne dacă ea este în consonanţă cu valorile 
acceptate deja de receptor, cu modul său de gândire sau cu maniera expresivă pe 
care receptorul o utilizează), claritatea, accesibilitatea, operaționalitatea şi frumu- 
sețea construcției (în orice domeniu, o valoare se impune mai uşor dacă, în afara 
calităților ei de valoare, se caracterizează prin claritate, este accesibilă publicului 
şi este adusă la cunoştinţa acestuia într-un mod care place), mentalitatea culturală 
a unei epoci, a unui mediu comunitar sau a unei comunități ştiinţifice (epocile, 
mediile de cultură şi chiar comunitățile ştiinţifice sunt, în general vorbind, reținute, 
uneori chiar „refractare“ la valori care sunt în discordanță cu propriile valori sau 
cu propriile direcții de cercetare), moda în spatiul cultural (există posibilitatea ca, 
în anumite condiţii, moda — în sensul cel mai larg şi nerestrictiv al termenului — să 
contribuie la lansarea în circuitul cultural a unor creaţii spirituale). 

În legătură cu acest model explicativ al receptivităţii valorilor, autorul face 
câteva observaţii: conceptul de receptivitate are un înțeles special (el trece dincolo 
de înțelesul din teoria semiotică, referindu-se la receptarea unor cadre de gândire şi 
nu a unor secvențe discursive); distincția se manifestă între modelul prezentat (în 
calitate de explicaţie ideală a receptivității valorilor) şi modelele parțiale ale 
receptivității (în calitate de explicație a cazurilor concrete de receptare a valorilor, 
unde este posibil să funcționeze doar anumiţi factori dintre cei invocați). 

Aplicarea modelului explicativ a receptivităţii valorilor la analiza recep- 
tării valorilor logice în spaţiul românesc generează consideraţii interesante şi 

identifică experienţe ale gândirii în marginea logicității. Ele sunt în număr de 
patru şi pun în relief anumite „descripții de stare“ ale culturii logice româneşti în 
raport cu ceea ce însemna noutate în domeniu în logica modernă şi contemporană. 
Experiența gândirii inițiatice îl are ca exemplu ilustrativ pe Maiorescu. Experiența 
gândirii critice asupra logicităţii îl are ca „studiu de caz“ pe [Ion Petrovici. 
Experienţa gândirii întemeietoare asupra logicității este determinată pornind de la 
exemplul lui Nae Ionescu. In sfârşit, experiența gândirii constructive asupra 
logicității vine să instanţieze şi etapa „productivităţii“ spațiului logic românesc. Ea 
îl are drept model pe logicianul Petre Botezatu. 

Autorul propune în continuare un sistem al deducției aproximative. Ideea 
esenţială a autorului este aceea de modificaror lingvistic („linguistic modifier“), 
sintagmă care identifică anumite cuvinte sau grupuri de cuvinte cu rolul de a 
determina diferite grade de adevăr ale propoziţiilor în care intervin. Se pot 
identifica mai multe funcții alethice ale modificarorilor lingvistici prin intermediul 
cărora se poate pune în evidență „participarea“ lor la acordarea gradelor de adevăr 
unei propoziţii date. De exemplu, există modificatori lingvistici care îndeplinesc 
funcția de diminuare alethică a propozițiilor („foarte“, „extraordinar“). Dacă 
propoziţia: „X este înalt“ are valoarea de adevăr [0,9] în cadrul clasei de referinţă 
[0,1] în condiţiile în care individul X are înălțimea reală de 1,79m, iar 
determinarea clasei oamenilor înalți se face pe un evantai cuprins între [1,70m- 
1,80m], atunci valoarea de adevăr a propoziției date în care se introduce 
modificatorul lingvistic „foarte“ („X este foarte înalt“) se „calculează, pornind de 
la valoarea de adevăr a propoziției „X este înalt“ în care se introduce „efectul 
aletic““ al modificatorului lingvistic „foarte“: 


foarte F = F 


Astfel, valoarea de adevăr a propoziției „X este foarte înalt“ se calculează 
astfel: 


2 2 
VX este foarle înalt = (Vxeste înalt.) = (0,9) = 0,8 


de unde se vede destul de lesne acțiunea de diminuare a valorii de adevăr a 
propoziției în care a intervenit modificatorul lingvistic „foarte“. Se distinge, de 
asemenea, funcția de amplificare alethică a propozițiilor („mai mult sau mai 
puțin“), ca şi funcția de concentrare alethică a propozițiilor („destul de...) care pot 
fi identificate în mod similar cu aceea pe care am analizat-o deja, printr-o 
interpretare adecvată a modificatorilor lingvistici „mai mult sau mai puțin“ sau 
„destul de... 

Determinarea funcțiilor alethice ale modificatorilor lingvistici constituie, 
pentru autor, fundamentul pe care se sprijină un model al deducţiei aproximative. 
Între propoziţiile care alcătuiesc premisele unui raționament se pot găsi, fireşte, și 
unele care conțin modificatori lingvistici ce introduc grade de adevăr pentru 
propoziţiile în cauză. Neîndoielnic, gradele de adevăr se vor „propaga“ la nivelul 
concluziei după o serie de reguli care constituie, de fapt, fundamentul sistemului 
deducției aproximative. Dacă avem două propoziții: 

(p) : X este foarte înalt 
(q) : X şi Y sunt aproximativ egali 


în calitate de premise, vom putea lesne constata că e destul de dificil să acceptăm 
drept concluzie o propoziţie de forma: 


(c) : Yeste foarte înalt 


(aşa cum se procedează în situația clasică a acestui raționament), deoarece modifi- 
catorul lingvistic „aproximativ“ intervine în a doua premisă tocmai pentru a arăta 
că gradul de compatibilitate al lui Y cu clasa „foarte înalt“ diferă în anumite limite 
față de cea a lui X. Analiza atentă a „jocului“ modificatorilor lingvistici din cele 
două premise ar arăta că propoziţia-concluzie ar fi rezultatul compunerii semantice 
a funcţiilor celor doi modificatori: 


(p) : Xeste foarte înalt 
(q) : X şi Y sunt aproximativ egali 


(c) : Yeste (foarte o aproximativ) înalt 


unde (,,°“) semnifică această compunere semantică a celor doi modificatori. Au- 
torul dezvoltă un model silogistic al deducției aproximative, fundat pe următoarele 
particularități: 

(a) silogistica aproximaţiilor este un model silogistic centrat pe înțelesul 
premiselor, model care Încearcă să se desprindă de extrapolările silogisticii clasice, 
exprimând o trecere subtilă de la primordialitatea formei în procesele deductive, 
dacă nu la primordialitatea conținutului, atunci cel puțin la redarea dimensiunilor 
sale definitorii în demersurile deductive; 

(b) concluzia nu urmează întotdeauna partea cea mai slabă (respectiv, 
propozițiile particulare), ci este rezultatul unui proces complex de aproximare 
determinat de interacțiunea înțelesuri lor celor două premise; 

(c) în orice silogism aproximativ, concluzia este rezultatul jocului com- 
binatoriu al modificatorilor din premise. 

De o manieră asemănătoare este fundat şi un model inferențial propo- 
zițional al deducţiei aproximative. 


14.2.4. Discursul puterii 


Lucrarea Discursul puterii. Încercare de retorică aplicată (1999), este 
încercare de analiză logico-retorică a discursului politic. Cuprinde un capitol foarte 
interesant din perspectiva contribuţiilor originale la dezvoltarea demersului logic, 
capitol intitulat O interpretare logică a puterii (pp. 171-222). Ea deschide cadrul 
mai larg vizat de autor prin care se pun în relief elementele unei logici a 
intenţionalității. Evident, aici avem doar o instanțiere a acestei logici a 
intenționalității: logica puterii. 

Dacă puterea este o relație (între purtătorul puterii şi destinatarul puterii în 
funcție de un domeniu), atunci ea ar putea fi studiată cu ajutorul instrumentului 
metodologic al /ogicii relațiilor. 

În viziunea autorului, logica puterii este fundamentul explicării datului 
politic. Reflexivitatea relației de putere dezvăluie relația puterii cu sine, fie că se 
află în situația purtătorului, fie în cea a destinatarului. Faptul că relația de putere 
este ireflexivă (nici un purtător al puterii nu poate intra în relație de putere cu sine 
însuşi) determină sensul puterii, care nu poate fi decât unul bidirecțional (un 
individ este purtător al puterii într-o relație de putere față de cineva diferit de sine 
care e destinatarul puterii, după cum acesta din urmă este subiectul puterii numai 
în raport cu altcineva diferit de sine care e purtător al puterii). Proprietatea 
simetriei pune în evidență relația puterii cu alteritatea şi exprimă morfologia 
puterii. Faptul că relația de putere este asimetrică ne arată că elementele struc- 
turale ale relației de putere (purtătorul şi destinatarul puterii) nu pot să-şi schimbe 
reciproc funcțiunile (nu există temeiul, legitimitatea acestei schimbări). 

15.1. Date biografice 

15.2. Contribuţii în domeniul logicii 


Primele studii ale lui Adrian Miroiu în domeniul logicii s-au concentrat 
asupra domeniului logicii modale şi aplicațiilor acesteia. Principalele rezultate 
sunt: studiul limbajelor în care sunt admisibile propoziții indexate relativ la lumi 
posibile sau momente de timp. Autorul arată că logica acestor propoziţii este legată 
de cea a modalităților şi construieşte teoreme de completitudine pentru mai multe 
tipuri de logici, apelând la diferite metode (în principal metoda substituţiei şi cea a 
modelelor canonice). 

Trecând la aplicarea acestor logici la studiul conceptului de actualitate, 
Adrian Miroiu a definit două tipuri de abordări — indexicală şi rigidă — ale 
actualității, reconstruind supoziţiile lor semantice şi aplicând aceste tehnici la 
logica temporală, în analiza conceptului de prezent şi a fatalismului teologic şi 
logic. 

Pornind de la abordările modale, Adrian Miroiu a extins cercetările în alte 
domenii, îndreptându-şi atenţia către: 

l. Reconstrucţia unor elemente ale abordării structuraliste a teoriei 
ştiinţifice (reconstrucţia modală a teoreticităţii, reconstrucția modală a conceptului 
de reducere teoretică). Scopul propus a fost de a arăta că ideea de T-teoreticitate 
este una modală şi că distincţia dintre conceptele T-teoretice şi cele T-neteoretice 
poate fi reconstruită ca distincţie între modal şi nemodal. 

2. Studiul logico-filosofic al conceptului de existență. Adrian Miroiu a 
studiat abordările modale ale argumentului ontologic şi a folosit rezultatele 
obţinute pentru a susține că argumentului i se poate oferi o reconstrucție validă. În 
acest sens, s-a folosit de abordarea logică bazată pe apelul la propoziţiile indexate 
şi iterate, argumentând că în acest cadru argumentul ontologic poate primi o 
formulare validă, constructivă. Diferența față de formulările standard constă în 
faptul că este implicată ideea de Logos întrupat. 

Adrian Miroiu a abordat conceptul de existență şi în manieră nemodată, 
din perspectiva filosofiei limbajului, încercând să surprindă virtuțile şi limitele 
înțelegerii existenței ca predicat de ordinul întâi şi ca predicat de ordinul doi. 
Propune o înţelegere reflexivă a conceptului de existență: ca predicat capabil să 
funcţioneze simultan ca predicat de ordinul întâi, dar şi ca o condiţie a posibilității 
tuturor celorlalte predicate. Arată cum se pot construi teorii ale referinței care să 
fie independente de asumpțiile existenţiale. 

Abordarea modală şi cea nemodală a conceptului de existență au avut la 
Adrian Miroiu, ca temă comună, conceptul de reflexivitate. Lumile posibile sunt 
construite ca entități reflexive pe baza conceptului de propoziții indexate, având ca 
proprietate definitorie reconstrucția unei lumi în interiorul alteia, după modelul 
Monadologiei lui Leibniz. 

Alte contribuţii ale autorului privesc cercetarea regulii majorității în 
sistemele de vot, în care a obținut o nouă caracterizare a acesteia, precum şi 

rezultate privind conceptul de alegere socială, inclusiv o generalizare a teoremei de 
posibilitate a lui Arrow. 

Logica modală şi filosofia 
limbajului la Mircea Dumitru 


Viorel VIZUREANU 


16.1. Date biografice 


Mircea Dumitru s-a născut pe data de 14 iulie 1960, în Bucureşti şi a 
absolvit studiile liceale la Liceul de muzică nr. 1 din Bucureşti în 1979. A urmat 
cursurile Facultăţii de Filosofie, Universitatea Bucureşti, pe care le-a încheiat în 
iulie 1985. Între 1994 şi 1998 a fost Ph. D. student la Tulane University, New 
Orleans, Louisiana, S.U.A, iar în mai 1998 a obţinut aici titlul de doctor în 
filosofie. Titlul tezei: On Incompleteness in Modal Logic. An Account Through Se- 
cond-Order Logic, conducător ştiinţific fiind profesorul Graeme Forbes. În iulie 
1998 obţine titlul de doctor în filosofie şi la Universitatea Bucureşti cu teza Lois 
crede că... Neo-fregeanism şi neo-russellianism în semantica atribuirii de atitudini 
propoziționale şi a referinţei directe, sub conducerea ştiinţifică a profesorului 
Ştefan Georgescu. Între anii 1988 şi 1990 a fost asistent universitar la Institutul 
Politehnic București, Catedra de Filosofie. În anul 1990 a lucrat ca editor la Editura 
Humanitas, Bucureşti. Între 1990 şi 1996: asistent universitar, Universitatea 
Bucureşti, Facultatea de Filosofie, Catedra de Filosofie Teoretică şi Logică. Din 
1996 până în 1998: Teaching Assistant, Department of Philosophy, Tulane 
University, New Orleans, Louisiana, S.U.A. În anul 1999: Visiting Scholar, 
Depariment of Philosophy and Religion, The University of Tulsa, Tulsa, 
Oklahoma, S.U.A.; de asemenea, în acelaşi an, Visiting Scholar, The Graduate 
School and University Center of The City University of New York. Între 1996 şi 
1999 lector universitar, Universitatea Bucureşti, Facultatea de Filosofie, Catedra de 
Filosofie Teoretică şi Logică, apoi, din 1998 până în 2001, Fellow, New Europe 
College, Bucureşti. În 2001 între lunile ianuarie—mai: Adjunct Assistant Professor 
şi Visiting Scholar, Department of Philosophy, New York University. Din 1999 
conferenţiar universitar, iar din 2002 profesor universitar, Universitatea Bucureşti, 

Facultatea de Filosofie, Catedra de Filosofie Teoretică şi Logică. Din anul 2000 
până în prezent: decanul Facultăţii de Filosofie, Universitatea Bucureşti. 

Domenii de specializare şi cercetare: Logică filosofică, Filosofia limba- 
jului, Metafizica analitică a modalităţii. 

Mircea Dumitru este membru al The American Philosophical Association, 
al The Association for Symbolic Logic, al Advanced Reasoning Forum. De 
asemenea este membru în board-ul ştiinţific al New Europe College şi Membru în 
Asociaţia Europeană de Filosofie Analitică. 


16.2. Contribuţii în domeniul logicii 


Contribuțiile pe care le aduc cercetările lui Mircea Dumitru până în acest 
moment pot fi prezentate succint după cum urmează. 

On Incompleteness in Modal Logic. An Account Through Second-Order 
Logic (1998) dezvoltă o explicaţie bazată pe logica de ordinul al doilea pentru 
fenomenul incompletitudinii în logica modală. Logica modală propozițională este 
considerată adesea ca fiind o generalizare a logicii propoziționale clasice. În 
contrast cu acest punct de vedere larg răspândit, lucrarea argumentează ideea că 
logica modală propozițională trebuie văzută ca o formă restricționată a logicii 
clasice de ordinul al doilea. 

Miezul argumentării îl constituie examinarea unui aspect al acestei legături 
de ordinul al doilea, care are de-a face cu un foarte interesant fenomen al 
incompletitudinii (necaracterizării) unor logici. Ideea conducătoare a cercetării este 
că incompletitudinea modală trebuie explicată în termenii incompletitudinii logicii 
standard de ordinul al doilea, deoarece limbajul modal şi semantica sa de lumi 
posibile sunt în mod fundamental un limbaj şi o semantică de ordinul al doilea. 

După ce sunt introduse şi explicate toate elementele de fundal, lucrarea 
examinează în detaliu un sistem incomplet datorat lui J. F. A. K. Van Benthem. 
Apoi, într-un capitol central, se arată că există o strânsă legătură între incomple- 
titudinea modală şi incompletitudinea logicii clasice de ordinul al doilea. Pe scurt, 
iată în ce constă această conexiune. O demonstrație de completitudine pentru o 
axiomatizare a unei logici modale poate fi formalizată în logica clasică de ordinul 
al doilea. La un anumit stadiu al demonstrației formalizate, avem nevoie de 
existența unei anumite mulțimi de lumi. Bineînţeles, acea mulțime este în domeniul 
cuantificatorilor de ordinul al doilea în modelele „autentice“ de ordinul al doilea, 
dar s-ar putea să nu fie în domeniul acceptat al cuantificatorilor unor modele 
generale de ordinul al doilea. Astfel, argumentul poate fi reconstruit formal în 
logica „autentică“ de ordinul al doilea, care nu este axiomatizabilă, dar nu poate fi 
întotdeauna transpus în logica axiomatizabilă corespunzătoare modelelor generale 
de ordinul al doilea. Într-un cuvânt, incompletitudinea modală este văzută ca un 
aspect al incompletitudinii logicii clasice de ordinul al doilea. 

Deoarece logica de ordinul al doilea joacă un rol crucial în explicația dată 
de autor, obiecțiile lui Quine la adresa acesteia sunt examinate amănunțit. 
Împotriva lui Quine, se arată că logica de ordinul al doilea poate fi apărată cu 
succes ca fiind o logică autentică şi nu o „teorie a mulțimilor în blană de oaie“, 
dacă se ține seama aşa cum se cuvine de distincția dintre noţiunea logică (fregeană) 
de mulțime, care face obiectul logicii de ordinul al doilea, şi noțiunea iterativă 
(cumulativă) de mulțime, care-şi află locul potrivit în teoria mulțimilor. 

Lois crede că... Neo-fregeanism şi neo-russellianism în semantica atri- 
buirii de atitudini propoziționale şi a referinței directe (1998) este o cercetare a 
unei probleme de filosofie a limbajului, vizând cum se referă termenii singulari (în 
mod deosebit numele) în contextele indirecte (opace) ale atribuirii de opinii. În 
lucrare se argumentează, contrar multor teoreticieni ai referinței directe, că o 
versiune modificată şi moderată a unei semantici neo-fregeene este compatibilă cu 
intuițiile noastre naive pre-fregeene despre caracterul direct referențial al numelor 
şi indexicalilor în contexte opace şi că, mai ales, o teorie semantică neo-fregeană 
este cea mai bună teorie care poate explica: 

(i) în ce constă caracterul informativ al propoziţiilor de identitate în care 
apar nume codesignative şi 

(ii) eşecul substituirii identicilor în contexte opace (caracterul falacios al 
aplicării regulii eliminării identității în astfel de contexte). 

În Should Modal Operators Be Interpreted As Quantifiers over Possible 
Worlds? (1996) se urmăresc două obiective principale: 

(i) Prezentarea contribuţiilor semnificative actuale pentru semantica şi 
metafizica modalităților, folosindu-se o clasificare dublă: cuantificaționalism vs. 
modalism (privitor la caracterul derivat sau primitiv al modalităților) şi actualism 
vs. posibilism (privitor la „natura“ lumilor posibile şi a posibililor neactualizați). 

(ii) Definirea unei teme de cercetare (la care autorul lucrează în prezent), 
prin care se urmăreşte dezvoltarea unei concepții metafizice anti-realiste cu privire 
la construcția lumilor posibile, care să nu împiedice, totuşi, folosirea „lumilor 
posibile“ pentru scopurile metamatematicii şi metalogicii modalități lor. 

L. Laudan: Perspectivă critică asupra axiologiei şi metodologiei realiste, în: 

L. Wittgenstein: Cercetări filosofice, Editura Humanitas, Bucureşti, 2003, în colaborare cu 
M. Flonta. 


“Logica paraconsistentă şi aplicaţiile ei 
“în logica conceptului la lancu Lucica 


Dragoş POPESCU 


17.1. Date biografice 


Iancu Lucica s-a născut la 26 februarie 1953 în localitatea Slatina Nera, 
județul Caraş Severin. După terminarea liceului (1972) urmează cursurile Facultăţii 
de Filosofie din București (1974-1979). În 1988 susţine un doctorat în filosofie 
(specialitatea Logică) sub coordonarea profesorului Gheorghe Enescu. Din 1990 
este titularul cursului de logică de la Secţia de Filosofie a Universităţii de Vest din 
Timişoara. 

A colaborat cu câțiva mari logicieni (Al. Plantinga, N. da Costa, Gr. Priest 
ş.a.) din care au rezultat o serie de traduceri, utile nu doar instrucției de specialitate, 
ci şi cercetării logico-filosofice în general. 

În momentul de față lancu Lucica este şeful Catedrei de Filosofie şi Ştiinţe 
ale Comunicării de la Universitatea de Vest din Timişoara. Din 2003 coordonează 
colecţia „Cogito“ a Editurii TEHNICE, colecţie destinată logicii şi filosofiei funda- 
mentelor. 


e. A 


17.2. Contribuţii în domeniul logicii 


Activitatea lui Iancu Lucica se desfăşoară în trei registre, distincte dar nu 
independente: 

1) actualizarea literaturii româneşti de specialitate prin traduceri din diferiți 
autori contemporani (a inițiat traduceri din Alvin Plantinga, Newton da Costa, 
Graham Priest, David Lewis, Fr. Pataut ş.a. pe care i-a prezentat prin studii 
introductive şi prefețe); 

2) reeditarea unor logicieni români din generaţii mai vechi (vezi lucrările 
lui Gh. Enescu, Paradoxuri, sofisme, aporii şi Dicţionar de logică, apărute sub 
coordonarea lui I. Lucica în colecţia „Cogito“ a Editurii TEHNICE, precum şi cele 
în pregătire); 

3) propriile lui cercetări în domeniul logicii formale. 

Fără îndoială, contribuția cea mai importantă a lui Iancu Lucica, până în 
momentul de față, se leagă de logica paraconsistentă. Volumul Ex Falso Quodlibet. 
Studii de logică paraconsistentă, coordonat împreună cu Dumitru Gheorghiu şi 
Roman Chirilă (colecţia „Cogito“, Editura TEHNICĂ, Bucureşti, 2004) este primul 
(şi deocamdată singurul) tratat de logică paraconsistentă din literatura românească 
de specialitate. Volumul cuprinde studiile unor binecunoscuți autori occidentali, 
inclusiv studii semnate de fondatorul logicii paraconsistente, profesorul Newton da 
Costa. 

În studiul său introductiv, Logica și filosofia contradicției, Lucica face 
prima expunere sistematică a logicii paraconsistente în limba română. 

Ce este logica paraconsistentă? 

Conform viziunii lui N. da Costa, prezentată de I. Lucica în studiul Logica 
şi filosofia contradicției, logica paraconsistentă este logica unei teorii inconsistente, 
dar netriviale. 

Distincția trivial — netrivial a fost introdusă de Newton da Costa în studiul 
său din 1974, On The Theory of Inconsistent Formal Systems şi se referă la teoriile 
inconsistente în care nu funcţionează principiul ex falso quodlibet sequitur (din fals 
rezultă orice). Ne-am aştepta ca distincţia trivial — netrivial să reproducă întocmai 
distincția consistent — inconsistent; cu toate acestea realitatea logică este alta: 
teoriile consistente sunt, într-adevăr, netriviale, însă nu toate teoriile inconsistente 
sunt triviale. Pe scurt, există teorii inconsistente dar netriviale, adică teorii în care 
nu poate fi dedus logic orice. Logica paraconsistentă are deci ca obiect sistemele 
formale proprii teoriilor inconsistente dar netriviale. 

După explicaţia lui I. Lucica (op. cit., p. 9), formalizarea teoriilor paracon- 
sistente este o mişcare în trei timpi: 

1) Sunt identificate teorii inconsistente din domeniul diferitelor ştiinţe 
particulare: logica, matematica, fizica etc., inclusiv filosofia. 

2) Sunt construite sisteme formale în care expresiile simbolice ale princi- 


piului noncontradicţiei şi ale principiului ex falso, respectiv, P&P,P& P —> Q, 
P — (P — Q), nu mai sunt teze logice. 

3) Sistemele formale astfel obținute sunt interpretate în teoriile din prima 
categorie. 

Elementul de noutate, conchide autorul, este că prin aceste interpretări sunt 
captate şi acele expresii pe care, în mod obişnuit, le numim contradicții (aşa 
numitele contradicții adevărate, în concepţia lui Gr. Priest). 

În ciuda dezvoltării explozive pe care a cunoscut-o logica paraconsistentă 
în ultima vreme, atitudinea lui I. Lucica este, totuşi, una rezervată. Pentru el, logica 
paraconsistentă este doar o problemă „bine pusă“ fără a fi, însă, şi o problemă pe 
deplin rezolvată. Autorul exprimă părerea că se cer lămurite în continuare foarte 

multe lucruri, unele cu privire la contradicţie, altele cu privire la negaţie, la 
implicaţie ş.a., probleme care impun depăşirea unor noi praguri de complexitate. 
De exemplu, este încă nesigur dacă putem vorbi de o implicaţie, respectiv o 
inferență paraconsistentă, şi dacă da, cum se formalizează acestea? (Problema este 
reluată astăzi de aşa numitele logici nonmonotonice). 

Se poate vorbi şi de o a doua contribuţie a lui Iancu Lucica în logica 
paraconsistentă, şi anume, studiul său din Ex Falso...: Logica conceptelor 
paraconsistente (vol. cit., pp. 503-537). 

Lucica pleacă de la definiția generală a conceptului pe care o dă în formă 
condițională: 


A este concept dacă şi numai dacă: 

1) A se predică adevărat sau fals despre anumite obiecte. 

2) Predicat despre un obiect, A implică alte predicații. 

3) A se exprimă în limbaj printr-o expresie sau grupare de mai multe expresii. 


Dezvoltând după toate regulile această definiție, |. Lucica ajunge la propria 
sa teorie a conceptului în care plasează şi discuția despre conceptele para- 
consistente. De menţionat că el extinde categoriile metateorice de consistență, 
inconsistență şi paraconsistenţă de la nivelul teoriilor la cel al conceptelor. 

Există în opinia lui I. Lucica trei specii de concepte paraconsistente, şi 
anume: 

1) concepte contradictorii dar nevide (aici include toate paradoxurile în 
formă conceptuală, cum ar fi paradoxul lui Russell, de exemplu, dar nu numai), 

2) concepte vide dar necontradictorii, şi 

3) concepte provenite din concepte contrare. Fiecare din aceste concepte 
„răspunde“ unei anumite forme de raționament. 

De pildă, conceptele din a treia categorie corespund aşa numitelor 
silogisme exceptive (silogisme cu propoziţii de forma „Toţi S cu excepţia lui O sunt 
P“). Cu silogistica exceptivă Lucica întâlneşte ideea de raționament nonmonotonic 
pe care o invocă fără a insista. 

Iată şi câteva dintre legile silogisticii exceptive în varianta lui I. Lucica: 

— Concluzia într-un silogism este exceptivă dacă cel puțin una din premise 
este exceptivă. 

-Dacă ambele premise sunt exceptive, în concluzie excepţiile se 
însumează. 

— Dintr-o premisă exceptivă şi una particulară urmează o concluzie 
exceptivă etc. 

Propoziția „Toţi S cu excepţia lui Q sunt P“ justifică şi un alt gen 
propoziţie (un soi de implicaţie): „Deşi Q este S, Q nu este P“. „Deşi mercurul este 
metal, mercurul nu este solid“, „Deşi pinguinul este pasăre, pinguinul nu zboară“ 
etc. Este un gen de propoziţie care intervine destul de des în vorbirea comună. 

lancu Lucica atrage atenția asupra următorului raționament pe care îl 
apreciază ca fiind un raționament nonstandard: 

Toţi S sunt P. 
Deşi a este S, a nu este P 


Conceptele S şi P sunt simplu consistente, în schimb SP este para- 
consistent. În exemplul dat, „Deşi mercurul este metal, mercurul nu este solid“, 
conceptele metal şi solid sunt simplu consistente în timp ce metal nesolid, 
respectiv, metal lichid este paraconsistent. La fel conceptul pasăre nezburătoare 
din propoziţia „Deşi pinguinul este pasăre, pinguinul nu zboară“. 

Fiind un raționament nonstandard, aici nu mai vorbim de premise şi 
concluzii, ci de cu totul alte lucruri. În terminologia autorului, propoziția „Toţi S 
sunt P“ este regulă, propoziţia „a este S“ se numeşte condiție, iar „a nu este P“ se 
numeşte excepție. Excepţia nu se deduce şi nu se induce din regulă şi condiție, ele 
doar au loc împreună. 

Rămânând la domeniul silogisticii merită consemnat şi un alt fapt: Iancu 
Lucica este singurul logician român care a dat o soluție completă la istorica 
problemă a modurilor silogistice indirecte. În studiul său Silogistica indirectă 
(„Revista de filosofie“, tom L, nr. 3-4, mai-august, 2003) el introduce categoria de 
figură silogistică indirectă (este indirectă orice figură silogistică în care termenii 
concluziei sunt inversaţi față de ordinea lor normală dintr-o figură directă). Dând 
legile speciale pentru cele patru figuri indirecte, el obține, în final, următoarele 
moduri silogistice indirecte: 

Figura întâi indirectă: 

aaa-l' (Baralipton), 
aii-l' (Dabitis), 

aee-l!' (Fapesmo), 
ieo-l!' (Frisesomorum). 


Figura a doua indirectă: 
eae-2', oao-2', aee-2', ieo-2' (Firesmo). 


Figura a treia indirectă: 
aai-3, aii-3, aeo-3 (Fapemo), 
aoo-3', iai-3, ieo-3' (Frisemo). 


Figura a patra indirectă: 
aaa-4, aee-4, iai-4, ieo-4. 


Toate modurile indirecte obţinute de Lucica sunt cunoscute ca valide, 
inclusiv modurile lui Iulius Pacius (vezi denumirile mnemotehnice). Nou la el este: 

(1) maniera de obținere a acestora prin aplicarea legilor speciale formulate 
pentru fiecare figură indirectă în parte, şi 

(2) raporturile lor cu modurile directe. 

Concluzia autorului este că silogistica are o structură perfect simetrică, ea 
se compune din silogistica directă şi silogistica indirectă, fiecare putând fi obținută 
din cealaltă prin operaţii logice corespunzătoare (comutarea premiselor, inferențe 
imediate etc.). 

Am invocat aici doar câteva din rezultatele lui Iancu Lucica, cele pe care 
le-am apreciat ca mai importante însă trebuie spus că el are şi alte puncte de vedere 
care ar merita atenţie. In Logica formală, de pildă, întâlnim un capitol despre 
problema supozițiilor (sau presupozițiilor). Tema supoziţiilor este larg dezbătută 
astăzi, însă, la noi, ea apare pentru prima dată în cartea profesorului Iancu Lucica. 

În definirea conceptului de supoziție, Lucica pleacă de la logica modală a 
lui Gr. C. Moisil, mai exact, de la categoria sa modală posibil fără. „Este posibil să 
promovezi fără să înveţi“, „Te poți îmbogăți fără să munceşti“ etc. Cu ajutorul 
acestui concept modal el introduce următoarea definiție: 

Propoziția Q este supoziţia (sau presupoziția) propoziției P dacă şi numai 
dacă nu este posibil ca P să fie adevărată fără să fie adevărată Q. 

De exemplu, adevărul propoziției „Bucureşti este capitala României“ nu 
poate fără adevărul propoziției „Bucureşti este oraş“ care devine, din această cauză, 
supoziţia ei. 

Totalitatea propoziţiilor cu rol de supoziție în raport cu propoziția P 
formează carcasa sau fundamentul ei supozițional (terminologia autorului). Date 
fiind anticipările lui Aristotel, mai ales din Topica, Lucica dă acestui concept de 
supoziție denumirea de „concept aristotelic de supoziţie“. 

Nu mai puțin interesante sunt clarificările pe care le face I. Lucica în logica 
modală (vezi Logica formală, p. 185 şi urm.). În studiul său introductiv la cartea lui 
Alvin Plantinga, Natura necesităţii, găsim o interesantă demonstrație bazată pe 
metoda argumentului diagonal privind inconsistența semanticii standard a lumilor 
posibile. 

Cu privire la concepția sa generală asupra logicii, precum şi asupra unor 
probleme metalogice, chiar filosofice, mai speciale, semnalăm informațiile 
existente în lucrarea autorului Logica formală (Introducere, p. 1-66) precum şi 
cartea sa Concepte şi metode matematice în logică. 

„Adevăr“ şi „decizie“ în viziunea 
lui Dumitru Gheorghiu 


Viorel lulian TĂNASE 


18.1. Date biografice 


Dumitru Gheorghiu s-a născut la 22 mai 1956 în Bucureşti. A absolvit 
Facultatea de Filosofie a Universităţii din Bucureşti. Stagiu de cercetare la Institutul 
de Filosofie, Logică şi Teoria Cunoaşterii Științifice al Universității din München 
(1996). Doctor în filosofie (specialitatea Logică) din 1994. Membru al Comitetului 
Român de Istoria şi Filosofia Științei al Academiei Române, European Foundation for 
Logic, Language and Information — Amsterdam, Universităt Van Amsterdam, Interest 
Group on Propositional and Predicate Logics — University of London. Specialist în 
logică. Lucrări reprezentative: A Decision Procedure for Propositional Logic (1989), 
Substituția şi problema deciziei în logica standard (1990), Principiile necontradicției şi 
terțului exclus, raporturile de opoziție din pătratul logic şi notiunea de negatie (1995), 
Negaţia contrară şi negația subcontrară (1997), Logică juridică (coautor, 1998), 
Logică generală, 2 vol. (2001), Intuiționism, paraconsistență, contrarietate şi sub- 
contrarietate (2004). Profesor şi decan la Universitatea Titu Maiorescu din Bucureşti. 


18.2. Contribuţii în logică 


18.2.1. Metoda substituţiei de decizie (1989, 1990, 1991b) 


Această metodă constă dintr-un test pentru inconsistență aplicabil 
formulelor logicii propoziționale aduse la forma normală conjunctivă (FNC), bazat 
pe operaţia de substituție căreia i se impun anumite restricții. 

Se ştie că în logica propozițională, regula substituției (succesive), în formu- 
larea sa uzuală, conservă validitatea şi, respectiv, inconsistența formulelor la care 
este aplicată, dar nu conservă şi contingența. De pildă, formula validă p v -p se 
poate obține din formula contingentă p v q prin substituția q/~p. Dumitru Gheor- 
ghiu defineşte o operaţie, numită substituție de decizie (D-—substituţie) şi demons- 
trează că această operaţie conservă nu numai validitatea şi inconsistența, ci şi 
contingența formulelor la care este aplicată, ceea ce este esențial pentru a o putea 
utiliza într-o metodă de decizie. Autorul demonstrează toate (meta)teoremele care 
justifică o astfel de utilizare, inclusiv o teoremă de completitudine pentru substi- 
tuţia de decizie. 

Cadrul de aplicare a acestei metode este dat de următorul stoc de definiţii 
referitoare la formule în FNC, în care variabilele propoziționale sunt numite litere, 
literele şi negațiile literelor sunt numite în mod colectiv literali, iar o formulă în 
FNC este privită ca o conjuncţie de clauze, care pot fi unitare (alcătuite dintr-un 
singur literal) sau nu: 

D1. O literă se numeşte substituibilă în formula q, dacă apare cu şi fără 
negaţie, respectiv, în două clauze distincte (unitare sau nu) ale formulei q. 

D2. Fie K o clauză neunitară şi à un literal din K. Se numeşte reziduul 
clauzei K relativ la literalul A clauza obţinută prin eliminarea lui A din K. 

D3. Fie ọ o formulă care conţine o clauză unitară K, şi Z o literă substituibilă 
în formula q, astfel încât sau K, = l, sau K, = —l. Se numește substituție de decizie 
operația de înlocuire a literei 1 în toate intrările sale în q cu reziduul unei clauze 
oarecare a formulei ọ relativ la literalul ~l, atunci când K, = l, sau cu negația 
reziduului unei clauze oarecare a formulei ọ relativ la literalul 7, atunci când K, = —]. 

Fie, de pildă, următoarea formulă în FNC: 


Cpvgvn&lsv-q)&p&-ră&s (1) 


În această formulă toate literele sunt substituibile, dar numai p, r şi s apar 


în clauze unitare. Alegem litera p şi, conform D3, efectuăm substituția p/q v r, 
obținând formula 


(q yļyr)vavyvr)&(~sv~q)&(qyvr)&~r&s (2) 


În formula (2) eliminăm clauza tautologică (~(q v r) v q v r), efectuăm 
substituția s/~q şi eliminăm dubla negație, obținând astfel formula 


(q v -q) & (q v r) & -r & ~q (3) 

În formula (3) eliminăm clauza tautologică (q v ~q), după care efectuăm 
substituția g/—r şi eliminăm dubla negație, obținând formula 

(Cryn&-r&r (4) 

Întrucât am obţinut o respingere prin substituţia de decizie pentru formula 


(1) — i.e. o derivare pornind de la formula (1) în care ultima formulă conține două 
clauze unitare alcătuite dintr-o literă şi negația sa —, formula (1) este inconsistentă. 

Pe de o parte, metoda substituției de decizie este destinată să rezolve 
aceeaşi clasă de probleme ca şi algoritmul Davis-Putnam sau metoda rezoluţiei, 
ceea ce o face aplicabilă la ceea ce se numeşte astăzi demonstrarea automată de 
teoreme. Pe de altă parte, față de cele două metode menționate, metoda substituției 
de decizie are următoarele avantaje: 

(1) combină într-o regulă unică efectele a două reguli diferite ale algorit- 
mului Davis-Putnam, 

(2) spre deosebire de metoda rezoluţiei, care „ciclează“ pentru anumite 
formule contingente, metoda substituției de decizie este concludentă şi pentru 
formulele contingente şi 

(3) nu necesită nici o strategie pentru obținerea mai rapidă a rezultatului. 


18.2.2. Analiza unor sisteme logice heterodoxe (non-clasice) 
din perspectiva principiilor necontradicţiei şi 
terțului exclus (1995) 


Secolul al XX-lea a cunoscut o proliferare a unor sisteme logice, numite 
adesea „neclasice“, „deviante“ sau „heterodoxe“. Prin aceşti termeni s-a intenționat 
să se sugereze că sistemele respective se îndepărtează, într-o măsură sau alta, de 
principiile şi supoziţiile logicii clasice, fiind avute în vedere, în special, principiile 
necontradicţiei şi terțului exclus. Astfel, se pretinde că în logica intuiționistă a lui 
Heyting nu mai este valabil principiul terțului exclus şi că în logicile para- 
consistente, cum sunt sistemele C, ale lui N. C. A. da Costa, nu mai este valabil 
principiul necontradicției. Dumitru Gheorghiu arată că nici una dintre cele două 
pretenții, susținute chiar de autorii sistemelor menţionate, nu a fost realizată în 
aceste sisteme. În fapt, este vorba despre diferite înțelesuri ale negației. 

Pe baza unor analogii structurale, autorul argumentează că în logica 
clasică!, negația poate fi caracterizată ca un operator al contradicții, aceasta fiind 
proprietatea sa fundamentală. Legile logice (teoremele) clasice -(p & —p) — „legea 
necontradicției“ — şi p v ~p — „legea terțului exclus“ — sunt fiecare în parte necesare 
şi împreună suficiente pentru a caracteriza negația clasică la nivelul limbajului 
simbolic ca un operator al contradicției. Autorul extinde alte analogii structurale, 
sugerate de Graham Priest şi Richard Routley?, care arată că negația din sistemul 
axiomatic de logică intuiționistă al lui Heyting, în care formula a v ~a nu este 
demonstrabilă, este un operator care, sub anumite aspecte, apare ca un operator al 
contrarietății, precum şi că negația din ierarhia de calcule logice paraconsistente 
Ci, ..., Co propusă de N. C. A. da Costa, în care formula —(A & —A) nu este lege 
logică, este un operator care, sub anumite aspecte, apare ca un operator al 


! Logica bivalentă de tip Principia Mathematica. 

? Vezi G. Priest şi R. Routley, Systems of Paraconsistent Logic, în G. Priest, R. Routley, 
J. Norman (editori), Paraconsistent Logic. Essays on the Inconsistent, München, Philosophia Verlag 
GmbH, 1989. 

subcontrarietăţii. Pe de altă parte, Dumitru Gheorghiu arată că tratarea negației 
intuiționiste ca un operator al contrarietății şi tratarea negaţiei lui da Costa ca un 
operator al subcontrarietăţii trebuie să fie luate sub anumite rezerve. Astfel, în 
sistemul lui Heyting, formula a 2 —— a este teoremă, or implicaţia logică de la o 
propoziţie la contrara contrarei sale (dacă o putem găsi) nu are loc în toate cazurile. 
De asemenea, în sistemele lui da Costa, formulele de forma ——A 2 A sunt valide, 
or implicaţia logică de la subcontrara subcontrarei unei propoziţii (dacă o putem 
găsi) la propoziţia respectivă nu are loc în toate cazurile. Oricum, în condiţiile în 
care în cele două tipuri de sisteme considerate operatorii „conjuncţie“ şi 
„disjuncţie“ au proprietățile de bază ale conjuncţiei şi disjuncţiei clasice, absenţa ca 
lege logică (teoremă) a uneia sau alteia din „traducerile“ celor două formule în 
limbajul unui sistem arată că operatorul „negaţie“ din sistemul respectiv nu este 
negația clasică, iar nu că în acel sistem nu ar mai fi valabil principiul 
necontradicţiei sau cel al terțului exclus. 


18.2.3. Negaţia contrară şi negația subcontrară 
(1997c, 2004) 


Stimulat de studiul unor sisteme logice neclasice, Dumitru Gheorghiu 
introduce doi operatori propoziționali neverifuncționali, negația contrară şi nega- 
ţia subcontrară, cu condiţii semantice analoge structural condițiilor semantice ale 
contrarei şi, respectiv, ale subcontrarei unei propoziţii. Astfel, contrara Q a unei 
propoziții P este falsă, dacă propoziţia P este adevărată, iar dacă propoziţia P este 
falsă, atunci Q poate fi sau adevărată, sau falsă, în funcţie de starea de fapt la care 
se referă. Prin analogie structurală cu condiţiile semantice ale contrarei unei 
propoziţii, limbajul logicii clasice se suplimentează cu un operator 34, numit 
negație contrară, ale cărui condiții semantice sunt următoarele: 


Dacă v(p) = 1, atunci v(3p) = O; 
Dacă v(p) = 0, atunci v(3p) = 1 sau v p) = 0. 


Conform acestor două condiții semantice, în aceeași interpretare, p şi 
negația sa contrară 3 p nu iau împreună valoarea 1, dar pot lua împreună valoarea 
0. Negaţia contrară poate fi definită şi printr-un cvasi-tabel de adevăr, după cum, 
urmează: 


Pap 
1] 0 
1 
0 
0 


Fie acum condiţiile semantice ale subcontrarei unei propoziții: subcontrara 
Q a unei propoziții P este adevărată, dacă propoziţia P este falsă, iar dacă 

propoziția P este adevărată, atunci Q poate fi sau adevărată, sau falsă, în funcție 
de starea de fapt la care se referă. Prin analogie structurală cu condiţiile semantice 
ale contrarei unei propoziţii, limbajul logicii clasice se suplimentează cu un 
operator , numit megație subcontrară, ale cărui condiții semantice sunt 
următoarele: 


Dacă v(p) = 0, atunci (pp) = 1; 
Dacă v(p) = 1, atunci v(-pp) = 1 sau v(qp) = 0. 


Conform acestor două condiții semantice, în aceeaşi interpretare, p şi 
negația sa subcontrară ņp nu iau împreună valoarea 0, dar pot lua împreună 
valoarea |. Negaţia subcontrară poate fi definită şi printr-un cvasi-tabel de adevăr, 
după cum, urmează: 


P | 7P 

1 
i 0 
Of 1 


Dumitru Gheorghiu arată cum pot fi folosite aceste cvasi-tabele pentru a 
rezolva problema deciziei în cazul formulelor propoziţionale în care apar cei doi 
operatori, prezintă regulile de construire a tabelelor semantice pentru astfel de 
formule, expune principalele proprietăți ale acestor operatori, inclusiv proprietățile 
inferențiale şi relaţiile lor cu negația clasică şi ilustrează utilizarea negaţiei contrare 
şi a celei subcontrare în soluționarea unor probleme privind validitatea formală a 
argumentelor în logica propozițională, inclusiv în cazul argumentelor în care apar 
două contrare distincte sau două subcontrare distincte ale aceleiași propoziţii. 
Autorul arată că, deşi negația contrară și cea subcontrară au unele proprietăți 
comune cu negația intuiționistă şi respectiv cu negația din sistemele paracon- 
sistente ale lui N. C. A. da Costa, cele două negaţii prezentate mai sus diferă de 
acestea exact prin proprietăți analoge structural proprietăților contrarei şi respectiv 
ale subcontrarei unei propoziţii. 


18.2.4. Deducţia naturală în silogistică (1998b, 2001b) 


Dumitru Gheorghiu a elaborat un procedeu general de decizie în 
silogistică, bazat pe ideea de deducție naturală. Astfel, sunt formulate reguli care 
permit: 

(1) trecerea de la o formă de propoziţie universală la forma subalternei sale 
(regula subalternării), 

(2) înlocuirea oricărei forme de propoziție categorică cu negația formei 
contradictoriei sale (regula contradicției), 

(3) înlocuirea formelor de propoziţii E sau 7 cu formele converselor 
acestora (regula conversiunii), 

(4) înlocuirea oricărei forme de propoziție categorică cu forma obversei 
sale şi reciproc (regula obversiunii), 

(5) trecerea de la o formă de propoziție CaB şi o formă de propoziţie AaC 
la forma de propoziţie AaB (regula Barbara), 

(6) trecerea de la o formă de propoziţie CaB şi o formă de propoziţie AiC 
la forma de propoziție AiB (regula Darii). Pentru ilustrare, prezentăm seria de paşi 
care arată că modul EAE-—2 este valid: 


1. GeH premisă 

2. HeG 1, regula conversiunii 
3. HaG 2, regula obversiunii 
4. FaH premisă 

5. FaG 3,4, regula Barbara 
6. FeG 5, regula obversiunii 


Procedeul este deductiv complet față de silogistica tradițională, inclusiv 
față de silogistica extinsă cu termeni negativi, iar prin regula contradicţiei pot fi 
testate silogismele în care cel puțin una dintre propozițiile componente este 
precedată de calificativul „este fals că“ („nu este adevărat că“). Prin eliminarea 
regulii subalternării se obține un model deductiv complet numai față de silogistica 
necondiționată existenţial (interpretarea Brentano). Procedeul poate fi extins pentru 
testarea argumentelor cu propoziții plurative, dar este deductiv complet numai față 
de argumentele „mixte“ (propoziții categorice + propoziții plurative). 

Istoria silogisticii în România, 
forme şi operaţii logice la lon Bălin 


Lucian CHERATA 


19.1. Date biografice 


Ion Bălin s-a născut la 1 ianuarie 1947 în comuna Călinești (Maramureş). 
Absolvent al Liceului Pedagogic din Sighetul Marmaţiei (1960-1966) şi al 
Facultăţii de Filosofie a Universităţii din Bucureşti (1966-1971), cu doctoratul în 
filosofie (1991), a fost cadru didactic la Catedra de Filosofie a Institutului 
Politehnic din Bucureşti (1970-2001) şi este profesor la Universitatea Româno- 
Americană din Bucureşti (din 2001). 


19.2. Contribuţii în domeniul silogisticii 


În lucrarea Silogistica tradițională şi modernă. Contribuţii româneşti (1996), 
Ion Bălin întreprinde un studiu complet asupra celor mai importante contribuții 
româneşti din domeniul silogisticii. Se începe investigația tradiției neoaristotelice 
dominantă în învățământul academic din Țările Române. Este vorba în special despre 
lucrările de logică ale lui Teofil Corydaleu (1574-1646) după care se preda la 
Academiile Domneşti de la Bucureşti şi de la Iaşi. Cu această ocazie este discutată 
problema controversată a domeniilor mnemotehnice ale modurilor silogistice. 
Bazându-se pe denumirile date de Corydaleu, de exemplu, pentru figura I: Gramara, 
Thease, Sanidi, Technikos, autorul argumentează teza că denumirile mnemotehnice 
originare ale modurilor silogistice sunt greceşti şi nu latineşti. La Dimitrie Cantemir, 
care se instruise cu profesorul leremia Cacavela de la Academiile Domneşti apare o 
variantă deosebită a denumirilor respective prin faptul că sunt utilizate pentru 
modurile directe denumiri latinești, iar pentru cele indirecte denumiri grecești. În 

legătură cu silogistica din Logica lui Maiorescu este repusă în discuţie sursa notaţiei 
simbolice, problema numărului de figuri silogistice şi a valorii silogismului. Sunt 
ilustrate cercetările originale ale lui loan Petrovici, care pornind de la raportul dintre 
judecăţile problematice dovedeşte că în modul Darapri cu premise problematice se 
poate ajunge şi la o concluzie universal afirmativă, căci din particulara afirmativă 
problematică se deduce oricând universala afirmativă. Sunt apreciate şi contribuţiile 
lui Ion Petrovici referitoare la silogismele cu termeni singulari şi la polisilogisme. 
Sunt menţionate contribuţiile lui Al. Surdu, referitoare la distincţia dintre definiţia, 
forma şi structura silogismului; dintre termenii determinaţi, nedeterminați şi singulari 
în silogistică; despre caracterul creativ al argumentării silogistice, dovedit de 
Al. Surdu pe cale experimental psihologică şi despre formațiunile analoge silo- 
gismelor în teoria formelor prejudicative a lui Al. Surdu. Sunt menţionate contribuţiile 
de excepție ale lui Florea Țuțugan în multiplicarea modurilor silogistice cu mijloacele 
silogisticii tradiționale. În privinţa silogisticii modeme sunt studiate contribuţiile lui 
Gr. C. Moisil, Petre Botezatu şi Sorin Vieru (modele din logica naturală, din logica 
propoziţiilor şi logica simbolică a predicatelor). Este menţionată şi semnificația 
dialectico-speculativă a silogismului la Constantin Noica (în Scrisori despre logica lui 
Hermes). Monografia pune în evidență diversitatea şi originalitatea contribuţiilor 
româneşti din domeniul silogisticii. 

În lucrarea Forme şi operații logice (1998) se porneşte de la analiza clasi- 
co-tradițională a silogismului ca formă logică. Acesteia îi corespunde o anumită 
structură, căreia, la rândul ei, poate să-i corespundă mai multe forme de exprimare, 
numite transcrieri lingvistice: Este criticată maniera modemistă de identificare a 
formei silogistice cu expresia ei lingvistică şi considerarea unor elemente 
lingvistice (sincategoreme de tipul „dacă... atunci...“, sau „deci...“) ca având 
semnificație structurală. Sunt analizate pe larg tipurile de transcrieri aristotelice ale 
silogismului categoric. Pe baza acestora se dovedeşte că nu există o deosebire între 
transcrierile aristotelice şi cele clasice, iar sincategoremele, utilizate în ambele 
transcrieri, nu au semnificație structurală decât într-o interpretare operațională a 
formelor silogistice. Interpretarea operațională a silogismului, ca fiind compus din 
conjuncția premiselor care implică concluzia, este urmărită în transcrierile logico- 
matematice din logica propoziţiilor, în transcrierile algebrice, transcrierile cu 
funcţii propoziționale, transcrierile din logica claselor şi logica relaţiilor şi în 
transcrierile logico-matematice cu operatori „pur silogistici“. Nici una dintre aceste 
transcrieri operatorii nu corespunde întru totul silogismului, ba mai multe structuri 
inacceptabile, ba mai puţine, ceea ce conduce la concluzia deosebirii stricte între 
silogismul ca formă logică şi silogismul ca operație logico-matematică. Sunt 
cercetate din aceeaşi perspectivă formală, cât şi operatorie, conceptele de negativ, 
negații şi negare. Investigația se referă mai mult la logica antică: indiană, grecească 
şi la interpretările lor moderne. Negativul are semnificaţie ontică însemnând 
inexistența, dar şi semnificaţie logică însemnând nedeterminarea noțională. Negația 
are semnificație clasică de formă opusă afirmației, iar negarea semnificație 
operatorie cum apare în logica stoică. Discuţia este transpusă şi în cazul tautologiei, 
prin care s-a încercat interpretarea operativă a formelor logice (judecata şi 

silogismul), autorul încercând să delimiteze, pe baza distincției dintre forma şi 
operația logică, specificul celor două tipuri de logică: clasică şi logică matematică. 

Dumitru GHEORGHIU 


20.1. Date biografice 


V. I. Tănase s-a născut la 21 iulie 1960 în Alexandria, jud. Teleorman. 
Absolvent al Liceului „Al. I Cuza“ (1975-1979) şi al Facultăţii de Filosofie a 
Universităţii din Bucureşti (1980-1985). A fost profesor de liceu (1985-1990) şi apoi 
cadru didactic la Facultatea de Psihologie a Universității „Titu Maiorescu“ din 
Bucureşti (din 1990) şi prodecan (din 1995). Doctor în filosofie (2002). 


20.2. Tradiția maioresciană în logica românească 


În lucrarea Tradiția maioresciană în logica românească (2002), continuând 
cercetările iniţiate de Liviu Rusu şi Alexandru Surdu, V. I. Tănase a studiat influențele 
suferite de Titu Maiorescu în elaborarea primelor forme ale Logicii sale. Este vorba 
despre influenţa herbartiană, dar nu cea menţionată de către Maiorescu. Descoperind 
documente revelatoare din arhivele Liceului Theresianum din Viena, s-a stabilit că 
profesorul Hermann Suttner menționat de Maiorescu, preda logica după manualul lui 
Robert Zimmermann. Au fost studiate şi alte manuale pe care le-a avut la dispoziție 
tânărul Maiorescu și care au influențat decisiv orientarea Logicii sale. Printre altele, 
autorul descoperă sursa notației simbolice a lui Maiorescu, preluată ulterior şi de către 
discipolii săi, în lucrarea lui Zimmermann. Se face deci legătura dintre preocupările de 
logică şi cele de psihologie ale lui Maiorescu, V. I. Tănase fiind şi editorul Cer- 
cetărilor psihologice (1999) ale lui Maiorescu. Pentru extinderea investigaţiei, autorul 
nu se rezumă la Logica lui Maiorescu, ci tratează ansamblul scrierilor acestuia, 
editându-i şi conferințele, intitulate Aplicațiile logicii (2000). Sunt conturate astfel, cu 
referințe extinse la lucrările lui Adolf Trendelenburg, principalele caracteristici ale 

logicii şi psihologiei din Austria şi Germania, din vremea lui Maiorescu, pe care 
acesta le-a cunoscut şi le-a adoptat fără rezerve, adăugându-le şi unele contribuţii din 
logica franceză şi engleză. Fără să aducă vreun prejudiciu Logicii lui Maiorescu, 
autorul aduce numeroase argumente împotriva manierei apologetice de a căuta cu 
orice preț elemente originale într-o lucrare fără astfel de pretenții, dar găseşte în 
schimb calități deosebite ale Logicii lui Maiorescu tocmai pe linia consecvenței 
acestuia față de sursele utilizate. Când a ignorat aceste surse, ca în cazul metodologiei 
şi al aplicaţiilor logicii la domenii ştiinţifice, atunci Maiorescu a greşit şi s-a îndepărtat 
de liniile care au fost urmate apoi cu succes: logica matematicii, logica istoriei etc. 

Toate acestea îi permit autorului să enumere caracteristicile conceptiei despre 
logică a lui Titu Maiorescu: 

1) caracterul istorist al logicii, constând în referinţe multiple la autori şi 
lucrări din diferite epoci; 

2) orientarea logicii în spirit aristotelic, cu citate din Aristotel şi interpretări 
moderne ale textelor; 

3) caracterul clasico-tradițional al logicii cu excluderea sau evitarea 
inovațiilor sau a teoriilor moderniste; 

4) orientarea logico — psihologică cu două aspecte: logicist în psihologie şi 
psihologist în logică şi 

5) caracterul pedagogic, didacticist al logicii. 

„Tradiția maioresciană“ înseamnă, în viziunea autorului, urmărirea consec- 
ventă a uneia sau a mai multora dintre aceste caracteristici, care au şi devenit 
direcţii de cercetare în logica românească. Sunt menționate primele reacții față de 
Logica lui Maiorescu, fiind combătute cu argumente incontestabile considerații 
apologetice nefondate şi sunt discutate cu referințe concrete numai acele lucrări 
ulterioare care corespund cu adevărat tradiției maioresciene. Unele dintre acestea 
n-au fost cunoscute de către exegeţii operei lui Maiorescu, fiind publicate abia 
după 1990. Sunt ilustrate şi tendințele maioresciene din logica românească post- 
belică, făcându-se referințe şi la perspectivele de viitor ale tradiției maioresciene. 

româneşti în domeniul logicii 


Cezar ROŞU 


21.1. Ion Didilescu! 


S-a născut în anul 1906 în comuna Bogicea, județul Neamţ şi a inurit în 
1987 la Bucureşti. A făcut studii liceale în oraşul Roman şi studii universitare la 
Facultatea de Litere şi Filosofie a Universităţii din Bucureşti, încheiate în anul 
1929 cu menţiunea „magna cum laude“. Până în anul 1941 Ion Didilescu a fost 
profesor în învățământul secundar la mai multe licee din țară, din 1941 fiind 
profesor şi şef de lucrări la Seminarul Pedagogic al Universităţii din laşi. Din 1945 
este asistent la Catedra de Istoria filosofiei moderne la aceeaşi universitate. Aici îşi 
va susține teza de doctorat: Legea în ştiinţele exacte. Profesor de liceu la Bucureşti 
(1949-1956), director în Ministerul Învățământului şi conferenţiar la Catedra de 
Logică a Universităţii din Bucureşti (1956-1968). Profesor de logică şi decan al 
Facultăţii de Filosofie a Universității din Bucureşti (1968-1973). A publicat în 
perioada interbelică eseuri, articole şi recenzii în „Revista de filosofie“, „Analele 
de Psihologie“, „Familia“. Iniţiator şi redactor al revistei „Ethos“. Colaborează la 
volumul al IV-lea al Istoriei filosofiei moderne, editat de Societatea Română de 
Filosofie cu studii despre E. Meyerson, L. Brunschvicg, Ed. Le Roy, neotomism şi 
curentele principale din psihologia şi sociologia franceză a vremii. 

Ion Didilescu a publicat, împreună cu Vasile Pavelcu, mai multe ediţii ale 
unor manuale de logică, precum şi un manual de psihologie generală şi noțiuni de 
logică pentru învățământul liceal. Împreună cu Petre Botezatu a elaborat o 
monografie, Silogistica. Teoria clasică şi interpretările moderne (1976). În ultima 
parte a vieții publică în „Revista de filosofie“, „Revue Roumaine des Sciences 
Sociales, serie de Philosphie et logique“, „Revista învățământului superior“ etc. 
studii de logică şi pedagogie (unele în colaborare). 


! Autorul materialului despre lon Didilescu este Șrefan-Dominic Georgescu. 

Prima parte a lucrării Silogistica. Teoria clasică şi interpretările moderne, al 
cărei autor a fost Ion Didilescu, este o expunere sistematică şi critică a silogisticii 
clasico-tradiționale, atât a celei asertorice, cât şi a celei modale. Pomind de la 
problema existenţei unei tradiţii a studiului silogisticii care îşi are originea în gândirea 
lui Aristotel, Didilescu încearcă să identifice contribuțiile acestuia, separându-le de 
cele ale posterităţii sale. Autorul consideră că există o diferență între silogistica 
aristotelică şi cea clasică, cea de-a doua având sursa în cea dintâi, dar constituind o 
extindere şi o perfecționare a acesteia. Logica clasică este separată de cea simbolică, 
considerându-se că momentul desprinderii logicii simbolice de cea clasică este 
mijlocul secolului al XIX-lea, dar începuturile procesului datează de la stoici şi 
G.W. Leibniz. Discuţia cu privire la termeni şi judecăţi scoate în evidență deosebirile 
dintre logica tradițională şi cea simbolică: dacă în logica clasică termenii exprimă 
gânduri, în cea simbolică există numai semne grafice. Noţiunile aristotelice sunt forme 
de reflectare ale lucrurilor, există o simetrie între relația termen-noțiune-lucru şi 
relația lingvistică-logică--ontologie. În logica aristotelică termenii sunt întotdeauna 
referențiali; în cazul folosirii, în inferențe a unor termeni care nu au referent apar 
erorile, pe care autorul le pune în evidență. 

Teoria judecății porneşte de la distincţia între propoziţie şi judecată, cea 
din urmă fiind purtătoarea valorii de adevăr. Este criticată lipsa unei distincţii clare, 
în cadrul teoriei judecății lui Aristotel, între „este“ existenţial şi „este“ copulativ, 
dar se arată că, de vreme ce nu se întrebuințează noţiunile vide, al doilea îl presu- 
pune pe primul. Consideraţiile despre tipurile de judecăți pornesc de la distincția 
lui Aristotel între universalitatea generică (care are în vedere conţinutul, natura 
entităților în discuţie) şi cea enumerativă (care şine de sferă și care se va impune în 
logica clasică, printre altele prin diagramele lui Euler). Combinarea calității jude- 
căților cu cantitatea lor conduce la obținerea celor patru tipuri de judecăţi: univer- 
sale afirmative, universale negative, particulare afirmative şi particulare negative. 
Este evidențiat faptul că Aristotel s-a mărginit să se ocupe numai de judecățile 
categorice, cele ipotetice şi disjunctive fiind studiate de stoici. 

Se trece apoi la expunerea inferențelor imediate, arătându-se că Aristotel 
s-a preocupat de cele relevante pentru silogism: contradicția, contrarietatea şi 
conversiunea. Obversiunea, contrapoziţia şi inversiunea presupun termeni negativi 
şi nu interesează silogistica. 

Discuţia despre silogism se face pornindu-se de la distincția silogisticii 
asertorice de cea modală. Silogistica asertorică face parte din teoria inferențelor 
'asertorice, în timp ce silogistica modală este discutată separat, în cadrul secțiunii a 
doua a primei părți, „Teoria inferențelor modale“. Silogistica asertorică este exa- 
minată pomindu-se de la ideea aristotelică potrivit căreia obiectul logicii este 
demonstrația, iar silogismul demonstrativ, ale cărui premise sunt adevărate şi 
prime, este unica demonstrație posibilă (silogismul dialectic având premise 
probabile). Trăsătura esenţială a silogismului, având în vedere că el este alcătuit 
numai din judecăţi categorice, este decurgerea necesară a concluziei din premise şi 
caracterul necesar adevărat al concluziei, dacă premisele sunt adevărate şi rațio- 
namentul corect. După aceste consideraţii introductive sunt introduse variabilele, 

ordinea premiselor, interpretările şi legile silogismului. Figurile şi modurile 
silogistice sunt expuse detaliat şi se insistă asupra reducţiei silogismelor imperfecte 
la cele perfecte, subliniindu-se importanța acesteia pornind de la observația 
aristotelică potrivit căreia silogismul perfect are nevoie numai de ceea ce este dat 
pentru a-şi dovedi validitatea, în vreme ce silogismul imperfect necesită şi alte 
determinări ale premiselor, care nu sunt explicit prezente, pentru a face evident 
adevărul concluziei. Autorul consideră că reducţia silogismelor la cele două 
universale ale figurii I (Barbara şi Celarent), precum şi dovedirea validității 
celorlalte figuri şi moduri prin raportare la ele, îndreptățește afirmaţia că silogistica 
aristotelică este sistematică şi axiomatică, chiar dacă Aristotel nu a vizat neapărat 
aşa ceva, lăsând posteritatea, logica clasică adică, să îi continue opera. Silogistica 
asertorică îl conduce pe Ion Didilescu la concluzia că logica aristotelică şi cea 
clasică sunt distincte, dar între ele există o unitate dată de faptul că se poate vorbi 
de aceeaşi logică semantică al cărei obiect este gândirea exprimată prin limbajul 
natural, şi aceeași logică a termenilor ce are în vedere analiza raționamentelor ca 
relaţii între termeni, nu între judecăţi, deci se referă la inferenţe, nu la implicații. 
Logica clasică este, totuşi, o îmbunătăţire a celei aristotelice, prin găsirea celei de-a 
patra figuri silogistice, prin tendința de autonomizare a figurilor (în dezacord cu 
Aristotel, care le reduce unele la altele), prin găsirea legilor generale şi speciale ale 
silogismului etc. 

Pornind de la locul şi rolul logicii modale în cadrul Organonului, natura 
judecăților modale şi sensul logic al modurilor, Ion Didilescu expune teoria 
inferențelor modale. Este pusă în discuție problema distincţiei de dicto — de re şi se 
arată că Aristotel s-a folosit de ambele sensuri ale modalității. Totuşi, ținând cont 
de faptul că modurile au, la Aristotel, caracter ontic, autorul consideră că înțelesul 
lor se referă mai degrabă la lucruri decât la propoziţii. Sunt expuse pe scurt, 
inferențele modale imediate şi detaliat figurile silogisticii modale. Importantă este 
aici metoda reducerii la absurd speciale, care, spre deosebire de reducerea la 
absurd, este folosită pentru a dovedi invaliditatea. Această metodă îl ajută pe 
Aristotel să dovedească invaliditatea mult discutatului mod Barbara XLL (Toţi B 
sunt A | Este necesar ca toți C să fie B | Este necesar ca toţi C să fie A). Într-adevăr, 
dacă, în acord cu metoda, se combină concluzia silogismului cu premisa lui 
necesară, se obține o judecată (Este necesar ca unii B să fie C) care spune mult mai 
mult decât cealaltă premisă a silogismului inițial (care era factuală, nu modalizată). 
Aristotel recurge şi la exemple pentru a dovedi invaliditatea acestui mod (Toate 
animalele sunt în mişcare | Este necesar ca toți oamenii să fie animale || Este 
necesar ca toți oamenii să fie în mişcare; premisele sunt adevărate, dar concluzia 
este falsă). În această manieră sunt detaliate de către autor, în continuare, celelalte 
figuri silogistice modale. Concluziile studiului întreprins de Ion Didilescu asupra 
silogisticii modale aristotelice sunt favorabile acesteia, în ciuda unor dificultăți şi 
deficienţe, ea fiind considerată demnă de a fi studiată ca o primă încercare de a 
desluşi problema modalităților. 

Priviri asupra filosofiei franceze, Societatea Română de Filosofie, Bucureşti, 

21.2. Ion V. Mesaroşiu 


Născut în Răscruci, în apropiere de oraşul Cluj la 12 aprilie 1910, Ion 
V. Mesaroşiu a încetat din viață în Cluj, la 15 iulie 1986. Studiile primare şi secundare 
le urmează la Liceul de băieți „G. Barițiu“ din Cluj şi studiile universitare la 
Universitatea „Regele Ferdinand“ din Cluj, Facultatea de Filosofie şi Litere. Îşi ia 
licenţa în sociologie, filosofie şi literatura română în anul 1934. Între 1957-1975 este 
titular al Catedrei de Logică şi Istoria logicii la Universitatea „Babeş-Bolyai“. În anul 
1969 îşi susține teza de doctorat cu tema Forme şi structuri logice. 

A fost preocupat de gândirea prelogică şi problemele inteligenței. Contri- 
buţiile sale se înscriu în tradiția românească a analizei şi clarificării unor probleme 
de logică clasică (T. Maiorescu, C. Rădulescu-Motru, I. Petrovici), esența şi natura 
logicii, raportul dintre logică şi gramatică, dintre logica formală şi logica dialectică, 
universalitatea structurilor logice, trihotomia noțiune-judecată—raţionament, pro- 
blematica silogismului şi a raționamentului. Ion V. Mesaroşiu a contribuit la valo- 
rificarea logicii aristotelice. El este aristotelician în concepția sa generală. Priveşte 
logica generală ca organon, ca introducere generală în cunoaştere şi formare. A 
cunoaşte logica, conform lui Ion V. Mesaroşiu înseamnă obligația de a te forma în 
spiritul logicii. Manualul său, Logica generală, a umplut la vremea sa un gol în 
literatura logică românească. A fost primul manual de logică generală pentru 
învățământul românesc postbelic. El sintetizează eforturile de circumscriere a 
domeniului logicii ca ştiinţă a formelor şi legilor gândirii, a rațiunii, pe baza 
surprinderii esenței şi naturii „logicului“ în raport cu „ontologicul“, distingându-se 
totodată gândirea ça obiect al logicii de gândirea ca proces psihic. Mesaroşiu 
susține teza unității şi universalității structurii logice a gândirii. Formele şi 
structurile logice în şi prin care se desfăşoară actul raționării nu pot fi privite ca 
entități izolate, ci în unitatea şi interdependenţa lor structurală şi funcțională, ca 
manifestări variate ale realului în cadrul procesului de cunoaştere. Universalitatea 
logicii clasice se referă la valabilitatea ei în orice condiţii de spaţiu, dar şi la 
valabilitatea ei în orice condiţii de timp. Universalitatea logicii are un dublu sens 
spaţial şi temporal, ca şi universalitatea rațiunii pe care se sprijină. 

Logica generală, Editura Didactică şi Pedagogică, Bucureşti, 1971; Problema 
mentalității primitive, publicaţiile „Institutului Social Banat-Crişana“, Timişoara, 1945; 
Morala din punct de vedere sociologic, Tipografia „Cultura“, Cluj, 1935; Problema 
inteligenței, Tipografia „Cultura“, Cluj, 1938; Temeiurile gândirii prelogice, Cluj, 1941; 
Logica transcendentală şi rolul ei în concepția lui Kant, în: „Studia Universitatis «Babeş- 
Bolyai», series Philosophia“, 1962; Rolul ipotezei în cunoaşterea ştiinţifică, în: „Studia 
Universitatis «Babeş-Bolyai», series Philosophia“, 1963; Natura şi rolul sistemului de 
forme şi legi logice, în: „Studia Universitatis «Babeş-Bolyai», series Philosophia“, 1966; 
Privire asupra interpretării neopozitiviste a logicului, în: „Studia Universitatis «Babeş- 
Bolyai», series Philosophia“, 1967; Despre cunoaștere, logică şi adevăr în conceptia 
gânditorului C. Rădulescu-Motru, în: „Studia Universitatis «Babeş-Bolyai», series Philo- 
sophia“, 1968; Raționalismul şi problemele logicii în concepția lui lon Petrovici, în: 
„Studia Universitatis «Babeş-Bolyai», series Philosophia“, 1969; Consideraţii meto- 
dologice privind unitatea şi varietatea structurilor logice, în: „Studia Universitatis «Babeş- 
Bolyai», series Philosophia“, 1971; Inferența propozițională în logica clasică, în: „Studia 
Universitatis «Babeş-Bolyai», series Philosophia“, 1973; Natura şi specificul logicii 
aristotelice, în: „Studia Universitatis «Babeş-Bolyai», series Philosophia“, 1974. 


21.3. Valeriu Streinu 


Valeriu Streinu şi-a desfăşurat activitatea la Centrul de Logică al 
Academiei Române, unde a fost primit după eliberarea din închisoare. 

Essai sur la logique de Cantemir, în: „Revue Roumaine des Sciences Sociales, série de 
Philosophie et logique“, tome 17, nr. 4, 1973 (în colaborare); La logique et son deve- 
loppment en Roumanie depuis 1944, în: „Revue Roumaine des Sciences Sociales, scrie de 
Philosophie et logique“, tome 18, nr. 3, 1974, p. 157. 

syllogistischen Relationen AEIO în: „Analele Universităţii din Bucureşti, seria Acta logica“, 
anul IX, 1966, pp. 95—112; Historiographische klassischen Nominalismus în: „Analele 

Reevaluarea conceptului de argumentare în neoretorica contemporană în: „Analele 
Universităţii din Bucureşti, seria Filosofie“, anul XXXVII, 1988, pp. 56-60. 

Române, Bucureşti, 1970; Matematica structurilor topologice, în: Probleme de logică, vol. III, 
Editura Academiei Române, Bucureşti, 1971; On the Non-Contradiction of the Theory of 
Limits in Topological Unions în: Probleme de logică, vol. V, Editura Academiei Române, 
Bucureşti, 1973; On the Non-Contradiction of the Theory of Limits in Topological Unions, Il 
în: Probleme de logică, vol. VI, Editura Academiei Române, Bucureşti, 1974. 


21.6. Iulian Paşaliu 


S-a născut în comuna Urşi — județul Olt, azi comuna Leleasca — Olt, la 
15 martie 1926. A urmat şcoala primară în satul natal în anii 1932-1936. Apoi a 

urmat şi absolvit Liceul „Radu Greceanu“ din Slatina, în perioada 1936-1944. S-a 
înscris şi a urmat cursurile Facultății de Drept din Bucureşti între anii 1944-1948. 

În mai 1948 a fost arestat şi condamnat 2 ani închisoare politică pentru 
activitate anticomunistă pe care i-a executat până în august 1950; din august 1950 
până în februarie 1958 a avut strămutare de domiciliu cu domiciliu obligatoriu şi a 
fost arestat şi condamnat din nou la 4 ani închisoare politică pe care i-a executat; a 
fost eliberat la 20 februarie 1962. 

În anul 1962 a fost admis prin concurs la Facultatea de Filosofie din 
Bucureşti şi apoi transferat, din oficiu, la Facultatea de Filologie (Limba şi Litera- 
tura Română) din Bucureşti, pe care a absolvit-o în 1967. Din septembrie 1967 şi 
până în martie 1968 a funcţionat ca profesor titular de limba şi literatura română la 
Liceul Industrial Alimentar din Armăşeşti, județul Ilfov. 

În perioada 1 mai 1968 — 1 mai 1971 a fost doctorand bursier al Centrului 
de Cercetări Fonetice şi Dialectologice al Academiei Române. De la 1 mai 1971 şi 
până în 17 decembrie 1971 a fost şomer, apoi cercetător ştiinţific — post obținut 
prin concurs încă din vara anului 1971. 

Şi-a susținut teza de doctorat cu tema „Cercetări semantice asupra verbului 
în literatura română contemporană“ în vara anului 1972 şi a fost confirmat „doctor 
în ştiinţe filologice“ tot în anul 1972. 

A funcționat ca cercetător ştiinţific la Institutul de Cercetări Etnologice şi 
Dialectologice-rezultat din fuziunea Centrului de Cercetări Fonetice şi Dialectale cu 
Institutul de Folclor ale Academiei Române — până în anul 1983, când a fost 
disponibilizat împreună cu alți cercetători, iar din decembrie 1983 a funcționat ca 
bibliotecar principal apoi ca redactor principal la Biblioteca Centrală de Stat — 
devenită ulterior Biblioteca Naţională, până în februarie 1990, când a fost rechemat în 
cercetare la vechiul Institut de Fonetică şi Dialectologie, devenit, după 1990, Institutul 
de Cercetări Fonetice şi Dialectale „Al. Rosetti“ al Academiei Române. A fost 
pensionat în 1997 de la Institutul „Al. Rosetti“ în urma unei reduceri bugetare. 

lulian Paşaliu a îmbinat analiza componenţială practicată în limbile natu- 
rale şi în psiholingvistică cu logica operatorie — metodă de cercetare care îi apar- 
ține. Exprimă insatisfacția pentru rolul mijloacelor matematice ca instrument de 
lucru în semantica limbilor naturale — aşa cum rezultă din primele lucrări; din acest 
motiv caută alte baze epistemice, studiază contribuţiile Școlii de la Geneva şi 
optează pentru logica operatorie. Interesul față de obiectul complex constituit de 
limbile naturale îl face ca în studiile sale să se refere la diverse teorii, de la struc- 
turile disipative (Ilya Prigogine) până la cea legată de teoria matematică a catego- 
riilor; această abordare nouă îi facilitează acordarea unei burse de cercetător 
avansat la „Fondation Archives Jean Piaget“ din Geneva — a şasea din lume în 
ultimii 20 de ani. Opţiunea ştiinţifică pentru logica operatorie şi psihologia 
experimentală, care prezintă conceptele ca pe nişte totalități complexe, dar riguros 
structurate, are loc pe de o parte, în scopul evitării spectacolului pulverizării 
formalului în tot soiul de logici, compartimentând realul, dar, pe de altă parte, face 
posibilă identificarea mecanismului constructivist coerent care stă la baza unei 
gramatici noi. Iulian Paşaliu contestă autoritatea gramaticilor existente în lume şi 

încearcă să construiască, cu mijloacele ştiinţifice ale ultimilor ani o gramatică 
operatorie: a conținutului şi nu a expresiei — motiv pentru care foloseşte marile 
dicționare explicative (Webster, Robert etc.) simultan şi cumulativ pentru obținerea 
unei perspective complete şi evită astfel atât suprapunerile, cât şi lacunele în 
tratarea limbilor vii. 

Activitatea de cercetător a lui Iulian Paşaliu a debutat încă din timpul 
studenţiei cu comunicarea: Un dicționar pentru traducerile automate, prezentată la 
Societatea Română de Lingvistică Romanică în anul 1967; a ţinut conferințe 
Centrul de Logică al Academiei Române cu tema: Logică Operatorie, gândirea 
naturală şi cercetarea limbilor naturale (1975-1976), a participat la lucrările 
legate de Logica lui Ştefan Lupaşcu în cadrul Academiei Române (1976). 


Bibliografie 


Lucrări publicate 

Le verb dans le cadre des préoccupations structurales (Semantique) în: „Cahiers 
de linquistique théorique et appliquée“, VII, Bucharest, 1970, pp. 113-142; Les activites 
d'identification. Recherches sur la zone semantique du verbe A FI (ETRE) dans la roumain 
contemporain, în: „Revue Roumaine de Linquistique, 6, Bucharest, 1971, pp. 169-490; A 
AVEA (AVOIR). Relation d'existence simultanée, în: „Revue Roumanie de Lingvistique“, 
tome XVII, 6, pp. 532-564, Bucharest, 1972; Pragmatics of Natural Languages. Edited by 
Bar-Hillel, 1971. Study. „Revue Roumaine de Linquistique“, 2, 1976, Bucharest, pp. 187- 
213; Structuralismul genevez şi perspectivele cercetării istorice (I), în: „Anuarul Insti- 
tutului de Istorie şi Arheologie «A. D. Xenopol“, XVII, Iaşi, 1980, pp. 569-578; Structu- 
ralismul genevez şi perspectivele cercetării istorice (II), în: „Anuarul Institutului de Istorie 
şi Arheologie «A. D. Xenopol»“, XVIII, laşi, 1981, pp. 476-484; Structure and History. 
Michel Foucault's Textualism, în: „Revue Roumaine de Linquistique“, XXV, nr. 3, 1985, 
pp. 215-248; The Affective Component of the Natural Languages, în: „Revue Roumaine de 
Linquistique“, XXX, Bucureşti, pp. 553-562; Fenomenologia limbajului sau teoria imposi- 
bilității dialogului, în: Cunoaştere, acțiune, reuşită, volum îngrijit de Petru Ioan, Editura 
Politică, Bucureşti, 1988, pp. 350-365; Operational Mechanisms and their Part in Dis- 
course Construction 1, „AND“, Bucharest, în: „Revue roumaine de Philosophie“, tome 37, 
nr. 1-2, 1993, pp. 161-180 + Annexes; Operational Mechanisms and their part in 
Discourse Construction, ll, „OR“, sub tipar la „Revue roumanie de Philosophie“, 1994; Les 
mechanismes operatoires en jeu dans la construction du discours III, Les prépositions 
modales, în „Revue roumaine de Philosophie“, nr. 1-2, 1995; The Functional Use of 
Prepositions in Natural Languages as expression of „The Construction of Real“, in Child 
and Adult Formation (and Communication), în: „Cahiers de Linquistique Théorique et 
Appliquée“, tome XXX, 1993, pp. 37-129. 


Traduceri 

Jean Piaget: Tratat de logică operatorie, cu o prefață de Jean-Blaise Grize, 
professeur de l'Université de Neuchatel — ediție pregătită şi completată, traducere şi postfață 
de Iulian Paşaliu, Editura Didactică şi Pedagogică, Bucureşti, 1991. 

21.7. Dragan Stoianovici 


Născut la 24 aprilie 1938 în localitatea Belobreşca, județul Caraş-Severin, 
Dragan Stoianovici a absolvit studiile liceale la Timişoara, în anul 1955. A urmat 
cursurile Facultăţii de Filosofie a Universităţii din Bucureşti (1955-1960), apoi a 
fost profesor la o şcoală de meserii din Brăila. A lucrat ca redactor şi traducător la 
reviste editate de Academia Română. Din 1967, asistent la Catedra de Logică a 
Universităţii din Bucureşti, apoi (1974) lector şi (1990) conferenţiar. A obținut 
titlul de doctor în filosofie la Universitatea „Al. I. Cuza“ din Iaşi, cu teza Termenii 
singulari în logică, avându-l conducător ştiinţific pe prof. dr. Petre Botezatu. 

La Universitatea din Bucureşti a ținut cursuri şi seminarii de logică tradi- 
țională şi modemă, de filosofie generală, un curs de logica normelor la Facultatea 
de Filosofie a aceleiaşi universități, cursuri de logică şi metodologia ştiinţei la 
Institutul Politehnic din Bucureşti. Începând cu anul 1990 a ţinut un curs de logică 
juridică la Universitatea Ecologică din Bucureşti. 

Dragan Stoianovici a elaborat câteva manuale universitare şi crestomații 
pentru studenți (şi în colaborare), a publicat studii şi articole de logică şi de 
filosofia ştiinţei în periodice de specialitate sau în tratate şi culegeri colective. A 
participat cu comunicări la al IV-lea Congres de Logică şi Filosofia Ştiinţei, la 
Colocviul internaţional „Utopie şi realitate“ de la Korčula (Iugoslavia), precum şi 
la sesiuni şi colocvii ştiinţifice din țară. A publicat numeroase traduceri de lucrări 
de logică şi filosofie din engleză, franceză, rusă şi sârbo-croată. 


Bibliografie 


Lucrări publicate 

Logica modernă |, Tipografia Universităţii Bucureşti, 1975; Exerciţii şi probleme de 
logică propozițională, Tipografia Universităţii Bucureşti, 1975; Logică generală (în 
colaborare), Editura Didactică şi Pedagogică, Bucureşti, 1990; Logică generală — crestomație 
şi exerciții, Tipografia Universității Bucureşti, 1984, 1990, Lecţii de logică pentru jurişti, 
Editura Paideia, Bucureşti, 1992; Modelul nomologic al explicaţiei şi problema caracterizării 
enunțurilor-legi, în: „Revista de filosofie“, nr. 7, 1969; Explanation, deductibility and 
„haturalness“, în: „Acta logica“, nr. 11, 1968; Descripțiile hotărâte şi numele proprii la B. 
Russell, în: „Revista de filosofie“, nr. 6, 1970; Analiza logică în ştiinţele sociale, în: „Forum“, 
1970; Lekton-ul şi propoziția în logica stoică, în: „Revista de filosofie“, nr. 9, 1970; 
Aristotelian categoricals and truth-value gaps, în: Recherches sur l'Organon, Editura 
Academiei Române, Bucureşti, 1971; Aspectul logic al analizei funcționale, în vol. 
Epistemologia ştiinţelor sociale, Bucureşti, 1971; Logica acțiunii a lui von Wright ca bază a 
logicii deontice, în „Revista de filosofie“, nr. 4, 1972; Singular Terms and Statements of 
Identity, în vol.: Logic, language and probability, Reidel, Olanda, 1973; Teoria numelui 
propriu la Aristotel şi dezvoltările ulterioare, în: „Revista de filosofie“, nr. 11, 1973; Definite 
Descriptions in Port Royal Logic, în: „Revue Roumaine des Sciences Sociales, scrie de 
Philosophie et logique“, nr. 2, 1976; Referitor la problema singularelor în silogistica lui 
Aristotel, în: „Revista de filosofie“, nr. 6, 1978; Despre componenta condiție în structura 
logică a normei, în: „Analele Universităţii din Bucureşti, seria Filosofie“, 1979; Les lois et la 

connaisance historique, în: „Revue Roumaine des Sciences Sociales“, nr. 3, 1980; O 
particularitate semantică a termenilor singulari descriptivi ca temă comună la Arnauld şi 
Pascal, în: Probleme de logică, vol. VII, Editura Academiei Române, Bucureşti, 1981; Despre 
caracterul „explicaţiei raționale“, în: „Analele Universității din Bucureşti, seria Filosofie“, 
1981; Sensuri ale „extinderii silogisticii“, în: „Analele Universității din Bucureşti, seria 
Filosofie“, 1982; Legea ştiinţifică — capitol al tratatului colectiv „Teoria cunoaşterii ştiinţifice“, 
Editura Academiei Române, Bucureşti, 1982 (lucrare premiată de Academie); Referinţă şi 
predicaţie, în: „Revista de filosofie“, nr. 1, 1984; Două viziuni asupra logicii din perspectiva 
raționalismului clasic, în: „Analele Universității din Bucureşti, seria Filosofie“, 1986; Forme 
canonice pentru formulele de grad modal 1, în: „Revista de filosofie“, nr. 1, 1987; Metoda 
deducției naturale în logica modală, în: „Analele Universității din Bucureşti, seria Filosofie“, 
1988; Metoda tablourilor semantice în logica modală alethică, în: Probleme de logică, vol. X, 
Editura Academiei Române, Bucureşti, 1993; Silogismul în opera extra-logică a lui Aristotel, 
în: „Revista de filosofie“, nr. 1, 1994; Logica juridică în trecut şi astăzi, în: „Studii de drept 
românesc“, nr. 1, 1995. 


Traduceri 

K. R. Popper: Societatea deschisă şi duşmanii ei, vol. I, Vraja lui Platon, Editura 
Humanitas, Bucureşti, 1993; K. R. Popper: Societatea deschisă şi duşmanii ei, vol. II, 
Epoca marilor profeţii: Hegel şi Marx, Editura Humanitas, Bucureşti, 1993; Antony Flew: 
Dicţionar de filosofie şi logică, Editura Humanitas, Bucureşti, 1996; Francis E. Peters: 
Termenii filosofiei greceşti, Editura Humanitas, Bucureşti, 1993; Bertrand Russell: Istoria 
filosofiei occidentale, Editura Humanitas, Bucureşti, 2005. 


21.8. Constantin Grecu 


S-a născut în 18 mai 1938 în localitatea Poenarii de Argeş, județul Argeş 
şi, după absolvirea liceului în Bucureşti (Liceul „Gheorghe Șincai“, 1957) urmează 
cursurile Facultăţii de Filosofie a Universităţii din Bucureşti (1957-1962). Obține 
titlul de doctor în filosofie în anul 1976. Cadru didactic la Catedra de Filosofie a 
Centrului Universitar Timişoara (din 1962), Constantin Grecu este profesor înce- 
pând cu 1990 la Catedra de Filosofie a Facultăţii de Litere, Filosofie şi Istorie din 
cadrul Universităţii de Vest din Timişoara. A predat filosofie, logica şi meto- 
dologia ştiinţei, logică generală, logică simbolică, filosofia logicii, logică intero- 
gativă, logica timpului, retorică şi teoria argumentării. În anii '80 a fost co-editor al 
revistei interdisciplinare „Questioning Exchange“, publicată de editura londoneză 
Taylor&Francis. 

În direcţia logicii explicaţiei ştiinţifice, C. Grecu a elaborat articole în 
general în spiritul filosofiei analitice a ştiinţei şi logicii (R. Carnap, C.G. Hempel, 
R. B. Braithwaite, E. Nagel, W.H. Dray, M. Scriven etc.), introducând în dez- 
baterile de la noi problematica logicii explicaţiei ştiinţifice, cercetarea rolului 
reducției în cadrul explicaţiei, sublinierea sensului inferenţial invers (de la con- 
cluzia-explanandum la premisele-explanans) în demersul explicativ, cercetarea 

naturii legilor ştiinţifice şi a rolului lor în structura explicaţiei, analiza raportului 
dintre informaţie şi putere explicativă, a rolului descrierii în procesul explicației 
ştiinţifice, a raportului dintre explicație şi interpretare în cunoaşterea ştiinţifică, a 
naturii şi a tipurilor explicaţiilor alternative în ştiinţă, clarificarea naturii expli- 
cațiilor complementare şi a rolului lor în cercetarea ştiinţifică interdisciplinară. 

În ceea ce priveşte logica interogativă, inspirat de autori ca L. Âqvist, 
L. Apostel, J. Hintikka, M. Bunge, D. Harrah, etc., precum şi de contribuţii 
româneşti (E. Sperantia, C. Noica, P. Botezatu), C. Grecu a pus în dezbatere 
problematica importantă a logicii întrebărilor şi răspunsurilor, precum şi a 
multiplelor posibilități de aplicare a ei. A fost preocupat de clasificarea întrebărilor 
şi răspunsurilor, analiza raporturilor dintre ele şi presupoziții, clasificarea presu- 
pozițiilor întrebărilor, analiza semiotică a întrebărilor, calculul întrebărilor etc. 
Printre aplicațiile logicii interogative sunt menţionate cele din metodologia ştiinţei, 
sociologie, pedagogie, drept, jummalistică, dar şi din tehnologia calculatoarelor şi 
cercetările privitoare la inteligența artificială. C. Grecu a căutat soluții privind 
clarificarea esenței întrebării şi a problemei ştiinţifice, analiza raporturilor dintre 
problemă şi pseudo-problemă, a raportului dintre problema ştiinţifică şi problemele 
filosofice. 

În logica timpului C. Grecu abordează analiza logică a timpului pers- 
pectival, a principalelor reprezentări non-standard ale timpului, alcătuind o amplă 
şi amănunțită analiză logică a timpului în care sunt de reținut: principalele 
momente ale acestei logici, analiza filosofică a ideii de timp, limbajul logicii tem- 
porale şi regulile logicii temporale, analiza iterării operatorilor temporali, analiza 
sistemului minimal al logicii temporale, prezentarea logicilor timpului liniar, a 
logicii intervalelor temporale, a logicii temporale topologice, a postulatelor non- 
standard ale timpului liniar, ale logicii timpului ramificat, ale logicii timpului 
circular, ale logicii timpului perspectival, alte reprezentări non-standard ale 
timpului, ideea timpului logic în raport cu logica timpului. 


Bibliografie 


Lucrări publicate 

Definiţie şi semnificație, în: „Revista de filosofie“, nr. 3, 1973; Logică filosofică, 
logică matematică şi filosofia logicii, în: „Revista de filosofie“, nr. 9, 1974; Logica ştiinţei din 
perspectivă semantică, în: „Revista de filosofie“, nr. 5, 1975; Analiza tematică a ştiinţei, în: 
„Revista de filosofie“, nr. 2, 1986; Înțelegerea ca modalitate de sistematizare a cunoştinţelor 
ştiinţifice, în: „Revista de filosofie“, nr. 3, 1988; Simplitatea în cunoașterea ştiinţifică, în: 
„Revista de filosofie“, nr. 3, 1989; Predicate de observație şi predicate teoretice, în: „Analele 
Universității de Vest din Timişoara, seria Filosofie şi ştiinţe socio-umane“, serie nouă, vol. I-II, 
1989-1990; Predicate calitative, predicate comparative şi predicate cantitative, în: „Analele 
Universităţii de Vest din Timişoara, seria Filosofie şi ştiinţe socio-umane“, vol. IV, 1992; 
Aspecte ontologice, pnoseologice şi logice ale simplităţii, în vol. Logică şi ontologie, Editura 
Trei, 1999; Conceptul de lege în pozitivismul logic, în vol.: Existenţă, cunoaştere, acţiune, 
Editura Ştiinţifică, Bucureşti, 1971; Reducţie şi explicaţie, în: „Revista de filosofie“, nr. 7, 
1971; Informaţie şi putere explicativă, în vol.: Epistemologia şi analiza logică a limbajului 
ştiinţei, Editura Politică, Bucureşti, 1975; The Role of Description in Scientific Knowledge, în: 
„Revue Roumaine des Sciences Sociales, scrie de Philosophie et logique“, nr. 3-4, 1984; 

Explanation and Interpretation in Scientific Knowledge, în: „Revue Roumaine des Sciences 
Sociales, série de Philosophie et logique“, nr. 1-2, 1985; Complementary Explanations and 
Intertheoretic Research, în: „Revue Roumaine des Sciences Sociales, scrie de Philosophie et 
logique“, nr. 1-2, 1987; Explicații alternative în ştiinţă, în vol.: Aspecte ale istoriei şi filosofiei 
ştiinţei, Editura Universităţii de Vest, Timişoara, 2001; Pozitivismul logic şi teoria explicaţiei 
ştiinţifice (teză de doctorat), Universitatea din Bucureşti, 1975; Structura şi funcţiile logicii 
interogative, în vol. Logica interogativă şi aplicaţiile ei, Editura Ştiinţifică şi Enciclopedică, 
Bucureşti, 1982; Problema ştiinţifică, în vol. Teoria cunoaşterii ştiinţifice, Editura Academiei 
Române, Bucureşti, 1982; Questioning in Romania, în: „Questioning Exchange“, nr. 6, 
California, Fall, 1985; la contribution d'Eugeniu Sperantia a l'élaboration de la logique 
interrogative, în: „Revue Roumaine des Sciences Sociales, scrie de Philosophie et logique“, nr. 
3-4, 1985; Un început în logica interogativă, în vol. Cunoaștere şi acțiune, Editura Dacia, 
Cluj-Napoca, 1986; Raţionalitate negativă, în: „Revista de filosofie“, nr. 6, 1988; Cum apar 
întrebările în ştiință?, în: „Revista de filosofie“, nr. 6, 1989; On Question Generation in 
Science, în: „Noesis“, vol. XX, Editura Academiei Române, Bucureşti, 1995; Frameworks of 
Scientific Interrogation, în: „Analele Universităţii de Vest din Timişoara, seria Filosofie“, vol. 
X, 1998; Reprezentări non-standard ale timpului, în: „Forum, revista învățământului superior“, 
nr. 10, 1989; The Logic of Perspectival Time, în: „Analele Universităţii de Vest din Timişoara, 
seria Filosofie şi ştiinţe umane“, vol. V, 1993; Rafionalizarea logică a timpului, în: Probleme 
de logică, vol. X, Editura Academiei Române, Bucureşti, 1993; Timpul logic şi logica timpului, 
în vol. Timp şi melancolie, Editura Hestia, Timişoara, 1996; Elemente de evoluția logicii 
timpului, în „Revista de filosofie“, 1998. 


Volume îngrijite 

Logica interogativă şi aplicaţiile ei (antologie, selecţia textelor, traducere, studiu 
introductiv, note şi bibliografie), Editura Ştiinţifică şi Enciclopedică, Bucureşti, 1982; Timp 
şi melancolie, Editura Hestia, Timişoara, 1996 (în colaborare cu C. Mircea), Logică şi 
ontologie, Editura Trei, Bucureşti, 1999 (în colaborare cu Iancu Lucica); Aspecte ale 
istoriei şi filosofiei ştiinţei, Editura Universităţii de Vest, Timişoara, 2001. 


Despre autor 

LEORDEAN, AL., O nouă deschidere în logică, în: „Revista de filosofie“, nr. 2, 
1984 (recenzie la Logica interogativă şi aplicaţiile ei, Editura Ştiinţifică şi Enciclopedică, 
Bucureşti, 1982); BOGDAN, P., Introducere în erotetică, în: „Cronica“, an XVIII, nr. 15 
(868), 1983 (recenzie la aceeaşi lucrare), DILLON, J.T., Logica interogativă şi aplicațiile 


ei, în: Questioning Exchange, vol. I, nr. 2, London, New York, Philadelphia, 
Taylor & Francis, 1987. 


21.9. Mircea Balaiş 


Mircea Balaiş s-a născut în 15 iunie 1945 în Roşiorii de Vede, judeţul 
Teleorman. Absolvent al liceului „G. Coşbuc“ din Cluj-Napoca. A studiat filosofia, 
începând cu anul 1964, când a fost admis la Facultatea de Istorie şi Filosofie, secția 
filosofie, pe care a absolvit-o ca şef de promoție în 1969. Asistent stagiar la 
Institutul Politehnic din Cluj-Napoca, apoi la Catedra de Istoria Filosofiei şi Logică 
a Universităţii „Babeş-Bolyai“. Obține titlul ştiinţific de doctor în anul 1991. Din 

1975, lector titular, prin concurs, la Universitatea „Babeş-Bolyai“ din Cluj, unde a 
predat logica generală, logica simbolică şi teoria sistemelor logice. 

A participat la manifestări ştiinţifice interne sau internaționale cum ar fi al 
IV-lea Congres Mondial de Logică, metodologie şi filosofia ştiinţei, Bucureşti, 
1971, al XVI-lea Congres internaţional de Istoria ştiinţei, Bucureşti, 1981, precum 
şi la simpozioane naționale. Este membru consultant al Centrului Internațional de 
Logică şi Ştiinţe Comparate din Bologna, Italia, din 1972. 


Bibliografie 


Lucrări publicate 

Logica simbolică (Curs şi culegere de exerciţii) vol. I, Universitatea „Babeş- 
Bolyai“, Cluj-Napoca, 1978 (xerografiat), Logica simbolică, vol. 1I., Universitatea „Babeş- 
Bolyai“, Cluj-Napoca, 1988; Incompletitudine şi formalizare, în: „Studia Universitatis 
«Babeş-Bolyai», 1974; Teoria sintetică a semnificației, în: „Studia Universitatis «Babeş- 
Bolyai», series Philosophia“, 1975; Limbajul simbolic al logicii, în: „Studia Universitatis 
«Babeş-Bolyai», series Philosophia“, 1976; P.S.E.- The Simplified Method of Evaluation in 
the Logic of Predicates, în: „Studia Universitatis «Babeş-Bolyai», series Philosophia“, 
1977; Virtuţile şi limitele formalizării, în: Probleme de logică, vol. VII, Editura Academiei 
Române, Bucureşti, 1977; On the Problem of Duality in Propositional Logic, în: „Studia 
Universitatis «Babeş-Bolyai», series Philosophia“, 1978; Limbajul formal ca instrument de 
unificare a limabjului ştiinţific, în vol. Probleme ale cercetării interdisciplinare, Academia 
Română, filiala Cluj-Napoca, 1980 (xerografiat), Logică şi semantică, în acelaşi volum; 
Logic amd Interdisciplinarity, în: Proceedings of the 16" Congress of History and 
Philosophy of Science, Editura Abstract, Bucureşti, 1981; The Logical and Epistemological 
Mechanism of Arithmetization, în „Revue Roumaine des Sciences Sociales“, nr. 3-4, 1981; 
Logica de la teorie la aplicaţii, în: „Revista de filosofie“, nr. 5, 1982; Logica şi metalogica 
în concepția lui Ath. Joja, în: „Steaua“, nr. 12, 1982; Some Considerations on a Logical 
Model of the Social Decision, în: Raţionalitate şi discurs, vol. I, Universitatea din Iaşi, 
1983; Mere tart a roman logika, în: „Korunk“, nr. 12, 1986; Liniamente ale logicii 
combinatorii, în: „Studia Universitatis «Babeş-Bolyai», series Philosophia“, nr. 2, 1986; 
Existenţă şi unicitate în teoria descripţiilor, în: Probleme de logică, vol. IX, Editura 
Academiei, Bucureşti, 1986; Izvoare ale logicii combinatorii, în: „Studia Universitatis 
«Babeş-Bolyai», series Philosophia“, nr. 2, 1988; Arh. Joja — metalogician, în vol.: 
Athanase Joja în cultura română, Editura Dacia, Cluj-Napoca, 1989; Teoria extinsă a 
cuantificării, în: „Studia Universitatis «Babeş-Bolyai», series Philosophia“, nr. 2, 1991. 


21.10. Virgil Drăghici 


Virgil Drăghici s-a născut la 29 martie 1954 în localitatea Novaci, județul 
Gorj. A absolvit cursurile Facultăţii de Istorie-Filosofie, secția Filosofie, specia- 
lizarea Logică şi Filosofia Ştiinţei, Universitatea „Babeş-Bolyai“ din Cluj-Napoca 
în anul 1981, ca şef de promoție (media 10). Intre 1981-1991 a funcţionat ca 
profesor în învățământul mediu, în Oradea. Din luna februarie 1992 este cadru 
titular al Facultăţii de Istorie şi Filosofie, Catedra de Istoria Filosofiei şi Logică, 

post ocupat prin concurs. A susținut teza de doctorat cu tema ,„Comprehensiunea — 
o abordare logico-filosofică“, conducător ştiinţific prof. dr. Andrei Marga. In 
prezent funcționează în cadrul facultăţii menționate, activitatea didactică constând 
în următoarele cursuri: Logică simbolică, Logică şi Teoria argumentării, Logică 
modală, predând atât în limba română cât şi în limba germană. 

A realizat traduceri din limba germană din operele lui W. Dilthey 
(Construcţia lumii istorice în ştiinţele spiritului, volum apărut la Editura Dacia, 
Cluj-Napoca), H. -G. Gadamer (Revista Varra), M. Heidegger (Revista Echinox), 
Tugendhat (Revista Familia). Specializări în străinătate: Frankfurt am Main 
(1996), Giessen (1997), Wiirzburg (1999). 


Bibliografie 


Lucrări publicate 

Logică matematică. O investiție asupra rezultatelor lui Hilbert, Gödel, Gentzen şi 
Kleene, Editura „Casa Cărţii de ştiinţă“, Cluj-Napoca, 2002; Sensul modalității la W.v.O. 
Quine, în: „Studia Universitatis «Babeş-Bolyai», series Philosophia“, vol. XXXVIII, 1, 
1993; Logica modală a demonstrabilităţii în: „Studia Universitatis «Babeş-Bolyai», series 
Philosophia“, vol. XXXIX, 2, 1994; Presupunerea adevărului şi sensul ei, în: „Studia 
Universitatis «Babeş-Bolyai», series Philosophia“, vol. XLIII, 1-2, 1998; Structura unui 
argument, în „Studia Universitatis «Babeş-Bolyai», series Philosophia“, vol. XLIII, 1-2, 
1998; The incompleteness and the argument Lucas-Penrose, în: „Studia Universitatis 
«Babeş-Bolyai», series Philosophia“, vol. XLVI, 1-2, 2001; Din nou incompletitudinea, în: 
„Studia Universitatis «Babeş-Bolyai», series Philosophia“, vol. XLVI, 1-2, 2001; Spațiul 
abstract al intuiției adevărului aritmetic, în: „Studia Universitatis «Babeş-Bolyai», series 
Philosophia“, vol. XLVI, 1-2, 2001; Aporia tematizării şi teza adevărului originar, în: 
„Studia Universitatis «Babeş-Bolyai», serie Philosophia, vol. XLVII, 2, 2002; „Selbst“, în: 
„Studia Universitatis «Babeş-Bolyai», series Philosophia“, vol. XLVII, 2, 2002; Omisiunea 
elocventă, în: „Echinox“, nr. 5—6, 2001 


Contribuţii în volume 

Asumpții postmoderne, în vol. Dimensiunea europeană, ed. Gall Laszlo, Cluj- 
Napoca, 1993; Complexitatea problematică a IF Logics, în vol. Complexitatea (teme 
logice, ontologice şi epistemologice), coord. M. Bodea, Editura „Casa Cărţii de Ştiinţă“, 
Cluj-Napoca, 2002 (pp. 273-312). 


21.11. Gal Laszlo 


Gal Laszlo s-a născut la 6 decembrie 1954, în Huedin, judeţul Cluj. A 
absolvit Liceul teoretic „Bethlen Gabor“ din Aiud în 1973, apoi, în 1975, Şcoala 
Tehnică Postliceală de conducători de unități comerciale din Cluj. Între 1975 şi 1980 a 
urmat cursurile Facultăţii de Istorie-Filosofie, secția Filosofie-Istorie a Universității 
„Babeş-Bolyai“, pe care le-a absolvit cu diplomă de merit. In anul 1998 îşi susține 

teza de doctorat cu titlul Fundamente ontologice ale folosirii operatorilor logici, la 
Universitatea „Babeş-Bolyai“, sub conducerea prof. univ. dr. Alexandu Balazs. 

Între anii 1980 şi 1990 Gal Laszlo a fost profesor de științe sociale la 
Liceul Industrial nr. 8 din Cluj-Napoca. Între 1991-2000 lector titular al Catedrei 
de Istoria Filosofiei şi Logică al Universităţii „Babeş-Bolyai“ iar din septembrie 
1998 până în prezent director de studii la Universitatea „Babeş-Bolyai“. Din anul 
2000 este conferenţiar la aceeași catedră. 

A ţinut cursuri de Introducere în logică, Logică simbolică, Logică gene- 
rală, Teoria argumentării, Logica propozițiilor, Logica predicatelor, Teoria siste- 
melor logice. A fost preocupat preponderent de probleme legate de filosofia ştiin- 
tei, de problema logicității identificabile în limbă, de a elabora cursuri de logică în 
limba maghiară, în condiţiile în care ultimul curs de logică în limba maghiară scris 
în Transilvania data din 1911, iar logică simbolică nu se predase niciodată în 
România în această limbă. 

Principala contribuție în domeniul logicii, consideră autorul, se referă la 
relevarea prin mijloacele logicii şi a prelucrării statistice a datelor, a relevării distri- 
buției sociale a operatorilor logici. Aceasta înseamnă că în mediul proverbelor, ca 
mediu saturat din punct de vedere cultural, operatorii logici sunt distribuiți diferit. 
Analogia ce intervine aici este aceea a distribuirii sociale diferite a cunoştinţelor. 

În studiile publicate, Gal Laszlo priveşte logica ca știință socială care poate 
contribui la reliefarea complexității existente în acest plan ontic. Este preocupat şi 
de evidenţierea prin mijloace logice a diferențelor de interpretare a unui text. Astfel 
logica se apropie de hermeneutică. Generalizând, autorul priveşte logica în 
conexiunile ei interdisciplinare, mai ales cu disciplinele socio-umane. 


Bibliografie 


Lucrări publicate 

Limbă şi logicitate, Editura Presa Universitară Clujeană, Cluj,1999; Bevezetés a 
logikâba (Introducere în logică), Editura Presa Universitară Clujeană, Cluj, 1999 (ed. a 
II-a, 2001); Nyelv és logikassâg (Limbă şi logicitate), Kolozsvar, Pro Philosophia Kiado, 
2000; Logică tradițională, Editura Presa Universitară Clujeană, Cluj, 2001; Analyse du 
langage scientifique et naturel du point de vue des operateurs logiques, în: Proceedings of 
the XVI-th Internaţional Congress of History of Science, Publishing House of the Academy 
of the R.S.R., Bucharest, 1981, vol. A, p. 444; Elozmeny — vagy a gondolat ujrafelfedezese 
(Precedenţa sau redescoperirea Ideii), „Korunk“, XLI, 10, 1982, p. 751-754; A romaniai 
metatudomanyos irodalom (Literatura metaştiinţifică din România), „Korunk“, XLIV, 3, 
1985, pp. 254-258; Analiza referenţială a conceptului de filosofia ştiinţei, în: „Studia 
Universitatis «Babeş-Bolyai», series Philosophia“, vol. XXXV, 2, 1990, pp. 51-57; A 
filozofia oktatasa Romania 80-as eveiben, în: „Studia Universitatis «Babeş-Bolyai», series 
Philosophia“, vol. XXXVIII, 2, 1993, pp. 29-36; Gratuitate, alternare, viitor, în: Gal 
Lasszlo (szerk) Dimensiunea europeană, Universitatea „Babeş-Bolyai“, Cluj-Napoca, 
1994, pp. 363-369; Fundamentarea ontologică a operatorilor logici, în: „Studia 
Universitatis «Babeş-Bolyai», series Philosophia“, XXXIX, 2, 1994, pp. 23-38; Calcula- 
bilitatea adevărului la Leibniz, în: „Apostrof“, VIII, 3, 211997; Traducere şi sens logic în 
dicționarul de proverbe, în: „Studia Universitatis «Babeş-Bolyai», series Philosophia“, 

XLII, 1, 1997, pp. 43-60; Apariţii ale operatorilor logicii propozițiilor în universuri 
standardizate ale discursului, în: „Studia Universitatis «Babeş-Bolyai», series Philoso- 
phia“, XLI, 2, 1996, pp. 33-46; Statutul ontic al operatorilor logici binari, în: „Studia 
Universitatis «Babeş-Bolyai», series Philosophia“, XLI, 2, 1997, pp. 1-12; Translation and 
logical sense in the Proverbs Dictionary, în: „Philobiblon“, 3, 1-2 January-Decemder, 
1998, pp. 138-154; A logikussag forrasai (Sursele logicității), în: „Erdely Muzeum 
Folyoirata“, LX, 3-4, 1998, p.168-—178; The ontic statute of Binary Logical Operators, în: 
„Annales Universitatis Occidentalis Timisiensis, series Philosophia“, XI, 1999, pp. 123- 
138; A logika helye Bohm Karoly filozofajaban (Locul logicii în filosofia lui Bohm Karoly), 
în: Veress Karoly (red.): Bohm Karoly es a „kolozsvary iskola“, „Pro Philosophia Kiado“, 
Kolozsvar-Syeged, 2000, pp. 41-47; Logikussag es tarsadalom (Societate şi Logicitate), în: 
„Erdelyi Muzeum Folyoirata“, LXII, 3-4, 2001, pp. 90-104; A logikai muveletek 
hasznalata  szabvanyositott szovegkornyezetekben (Utilizarea operatorilor logici în 
universuri standardizate ale discursului), în: „Erdelyi Pszichologiai Szemle“, II, 3, 2001, 
pp. 53-68; A jogi erveles logikaja (Logica argumentării juridice), în: „Kellek“, 18-19-20, 
2001, pp. 249-257; Godelian Question, în: „Studia Universitatis «Babeş-Bolyai», series 
Philosophia“, XLVI, 1-2, 2001 pp. 83-89; Logika szimbolizalas es ertelmezes (Simbolizare 
logică şi interpretare), în: „Tonk Marton“, Veress Karoly (red.), Ertelmezes es alkalmazas 
(Hermeneutikai es alkalmazott filozifiai vizsgalodasok), „Sapientia Kiado“, Kolozsvar, 
2002, pp. 67-87; A kisebbsegi nyelv kozigazgatasban valo hasznalataval Kapcsolatos 
eloirasjavaslatok deontikus logikai megkzelitese (Analiza din punctul de vedere al logicii 
deontice al propunerii de lege privind folosirea limbilor minoritare), în: Veress Karoly 
(red.), Szempontok a filozofiai modszertanproblema vizsgalatahoz, „Pro Philosophia 
Kiado“, Kolozsvar, 2002, pp. 100-105; Szokratesz es birai avagy a filozofus es a koztudat 
ellentmondasa (Socrate şi judecătorii săi, sau contradicția dintre filosof şi conştiinţa 
comună), în: „Echinox“, 2-3, 1978; A fasizmus tarsadalmi gyokerei (Rădăcinile sociale ale 
fascismului), în: „Echinox“, 1-2, 1980, 


Volume îngrijite 
Gal Laszlo, Szigeti Anila (ed), Logika (szöveggyűjtemény), Studium Kiadó, 
Kolozsvár, 2002; Gal Laszlo: Dimensiunea europeană, Universitatea „Babeş-Bolyai“, 1994. 


Traduceri 

Eugen Prahoveanu: Constantin Pilof, Gazdasagi ismeretek, Editura Didactică şi 
Pedagogică, Bukarest, 1985 traducerea capitolelor 12, 13, 14; Florin Burtan, lon Boncotă, 
Rodica Surgean: Politikai gazdasagtan, Bukarest, Editura Didactică şi Pedagogică, 
Bukarest, 1985, traducerea capitolelor 11, 24, 29; Ioan Nicola, Dominica Fărcaş: Alralamos 
pedagogia, Bukarest, Editura Didactică şi Pedagogică, 1991; Petre Bieltz: Logika, Editura 
Didactică şi Pedagogică, Bukarest, 1991 (ediţie revizuită, 1994), traducerea capitolelor 6, 7, 
8, 9, 10; Ioan Cerghit, Ion T. Radu, Emil Popescu, Lazăr Vlăsceanu: Didaktika, Bukarest, 
Editura Didactică şi Pedagogică, Bukarest, 1995, traducerea capitolelor I, II. 


și Acea e 


Începuturile logicii juridice româneşti 
la Alecsandru Aman 


Viorel lulian TĂNASE 


1.1. Logica juridică tradiţională 


Logica juridică tradiţională sau logica „judecătorească“, în terminologie 
românească, spre deosebire de ceea ce se înțelege astăzi prin această disciplină, 
tinca deopotrivă de filosofia și de teoria dreptului. În prima accepție se pot face 
referințe la Platon şi Aristotel, care au încercat, fiecare în felul său, să găsească 
suportul speculativ (teoretic) al legislaţiei în genere şi al guvernării legale. Dar pe 
atunci ne găseam în perioada de constituire a ştiinţei dreptului, de separație, de 
abstractizare şi generalizare a legislaţiei față de legile, adesea diferite, ale fiecărei 
cetăți în parte. Şi dacă Platon lucra mai mult mito-logic, Aristotel o făcea, ca şi cu 
alte ocazii (în fizică, biologie, etică etc.) de-a dreptul logic (kata ton logon). 

Era vorba, fireşte, de logica raţiunii (logos), ale cărei forme elementare: 
noțiunea, judecata şi raționamentul erau folosite ca instrumente (organon) ale 
construcţiei ştiinţifice. Era însă aceeaşi logică, aplicată şi în construcția fizicii, bio- 
logiei, eticii etc., care presupunea metodologic: delimitarea domeniului ştiinţific; 
legăturile cu alte domenii; enumerarea principalelor noţiuni, definirea şi clasifi- 
carea lor, stabilirea relaţiilor dintre acestea şi a enunțurilor despre ele, cu caracter 
mai mult sau mai puţin obligatoriu, a principiilor şi a legilor, argumentarea sau 
demonstrarea (după caz) a acestora. Ceea ce, principial, nu înseamnă că s-ar putea 
vorbi despre o logică a dreptului, a fizicii, a biologiei sau a eticii, ci mai degrabă 
despre o logică a construcției științifice. În plus, avem de-a face cu ştiinţele 
nedespărțite încă de filosofie. 

În ceea ce priveşte ştiinţa dreptului (jurisprudența) situaţia este de la 
început diferită față de ştiinţele obişnuite, căci legile juridice nu sunt aceleaşi pre- 
tutindeni şi pentru oricine. Aristotel este cel care tratează despre puterile statului: 
legislativă, executivă, şi judecătorească; organizafea acestora, diferită de la stat 

(cetate) la stat, este constituția. Dar tot Aristote! cunoştea, din vremea sa, 158 de 
constituții, de organizări legislative diferite. Erau, fireşte, mult mai multe, 
majoritatea nefiind numai necunoscute, dar nici măcar exprimate ca atare. 

Dreptul natural (jus naturale), despre care vorbeau mai târziu romanii, 
ridică problema raportului dintre vera lex şi recta ratio, ceea ce a condus cu timpul 
la distincția fundamentală, pentru ştiinţa dreptului, între adevăr şi corectitudine, 
între dovadă şi demonstraţie. De aici însă şi până la logica juridică este o cale 
lungă, la care s-a ajuns treptat din două direcţii: teoria (filosofia) dreptului şi 
practica judiciară. 

Filosofia dreptului ridică prima întrebare de tip logic: ce este dreptul? 
Care este esența lui, definiția lui, a legii, a normei ş.a.m.d. Ceea ce aminteşte de 
faza aristotelică a elaborării ştiinţei dreptului. Dar acum suntem mai degrabă în 
faza ei finală, de fundamentare, după o întreagă istorie a dreptului. Oricum, apar 
aici distincții: avem oare de-a face cu simple noțiuni, în accepție clasico- 
tradițională, pe care să le definim prin gen proxim şi diferență specifică, sau este 
vorba de concepte dialectico-speculative de categorii? acesta făcând abstracție 
de interpretarea logico-matematică, mult mai târzie. Dar interesează şi relaţiile 
sau raporturile dintre noţiunile juridice şi mai ales forma de exprimare şi 
structura lor, toate ţinând de elaborarea legislaţiei şi a textelor juridice în 
genere. 

Tot atât de importantă, după elaborarea legilor, este interpretarea lor, 
analiza logico-lingvistică a textelor juridice, a semnificaţiilor politice, sociale, 
economice etc. Aceasta, în funcţie de condiţiile diferite ale fiecărui stat, de 
tradiţiile, obiceiurile, credințele şi concepţiile cetățenilor, de situaţia politică 
internațională. Logica hermeneutică face distincția dintre înțelegere şi explicaţie 
şi este utilă în toate domeniile în care se lucrează cu texte. 

Practica judiciară este cea mai cunoscută sursă a logicii juridice, 
datorită faptului că, de cele mai multe ori, a fost pusă în evidență, „lipsa de 
logică“ a celor care au menirea de „a face dreptate“. Acuzaţia şi apărarea se fac 
cu dovezi, dar şi cu demonstraţii, mai ales atunci când dovezile nu sunt 
suficiente. Formele demonstrative utilizate sunt argumentarea şi respingerea. 

Erorile judiciare, „nedreptatea“ în genere, se datorează fie unei legislații 
deficitare, fie unei interpretări greşite a acesteia, fie unei aplicații incorecte. 
Acestea sunt cele trei coordonate ale logicii juridice în genere: una 
metodologico-fundaţionistă, alta lingvistico-hermeneutică şi alta logico- 
demonstrativă. 

Apariţia logicii juridice nu se face şi nu se menţine decât în anumite 
condiții. Este vorba de cadrul legislativ al unui stat de drept, de o perioadă în 
care se fac reglementări juridice, în care există opţiuni şi alternative, în care 
există, într-o oarecare măsură, libertatea de exprimare a acestora. 

1.2. Logica judecătorească 


Prima lucrare românească de Logică judecătorească, cunoscută până în 
prezent, este a lui Alecsandru Aman, subintitulată Tratat de argumentări legale urmat 
de Logica conştiinţei, tipărită la C. A. Rosetti şi Vinterhalder, Bucureşti, 1851. Ne 
găsim într-o perioadă istorică aparte, după Revoluţia de la 1848 şi înainte de Unirea 
Principatelor. Perioadă de adânci transformări sociale, politice şi juridice. 

Cadrul legalității, până la 1848, l-a constituit Regulamentul Organic, 
aplicabil de la 1 ianuarie 1832. Regulamentul a fost impus de către administrația 
rusă de ocupaţie şi aprobat de către Poarta otomană, în conformitate cu prescripțiile 
Tratatului de Pace de la Adrianopol. Este remarcabil faptul că Regulamentul 
Organic a fost conceput de către Comisiile de redactare ale Divanurilor Ţării 
Româneşti şi Moldovei, presupunându-se, în mod firesc, faptul că ele dispuneau de 
personalități cu pregătirea juridică necesară unei asemenea activități. Căci Regu- 
lamentul Organic reprezenta o constituție autentică, în sens modern, dar şi o 
reglementare amănunțită a dreptului public, cu norme de aplicabilitate şi de 
organizare administrativă. 

Regulamentul Organic conținea şi reglementări care consfințeau vechile 
privilegii feudale, motiv pentru care a fost contestat de către conducătorii Revo- 
luţiei de la 1848, care i-au impus Domnitorului Gheorghe Bibescu noua constituţie, 
bazată pe proclamația de la Islaz. După sfârşitul Revoluției, din octombrie 1848, a 
fost repusă în vigoare ordinea de drept a Regulamentului organic, dar, prin 
Convenţia de la Balta Liman (1849), cele două puteri (Rusia şi Turcia), impun, 
pentru obţinerea stabilităţii, noilor Domnitori (Barbu Știrbei în Țara Românească şi 
Grigore Alexandru Ghica în Moldova), cât şi Divanurilor celor două țări, o 
revizuire a Regulamentului Organic, pentru care se creează noi comitete de 
revizuire. Aceasta era situația constituțională a Ţării Româneşti în perioada când 
apare lucrarea lui Alecsandru Aman. 

Aman se adresează, la început, cu „cel mai adânc respect“ Domnitorului 
Barbu Ştirbei, despre care spunea că „posedă cunoştinţe cu totul speciale în 
Legislaţie“ şi pe care îl consideră „un judecător în acelaşi timp luminat şi indulgent“. 
Ceea ce ilustrează pe deplin situația prielnică pentru elaborarea şi publicarea unei 
asemenea lucrări. 

În Introducere, autorul îşi propune să justifice interesul pentru logica 
judecătorească. El consideră că logica reprezintă aspectele constante („tot ce a putut să 
țină multă vreme“) în întreaga istorie. Cu referință la domeniul juridic, observă carențe 
de ordin logic „la unii dintre cei mai capabili practicieni“ şi aceasta, în primul rând, 
„spre tălmăcirea dreptului“. Observăm aici, exprimate succint, aspectele hermeneutice 
şi practic-aplicative care stau la baza logicii juridice. Din ultima perspectivă, 
importantă este definiţia a ceea ce însemnă „pricină“” şi ce înseamnă „argument“. 

Într-un fel de rezumat al lucrării, cu şapte puncte, sunt enumerate principalele 
probleme pe care urmează să le trateze, reducând Logica judecătorească la un fel de 
teorie a argumentării, cu referință la „argumentele întrebuințate în jurisprudență“. 

În capitolul I, intitulat Principiile argumentelor sunt trecute în revistă 
„hotărât“, adică incontestabil. „Sunt patru lucruri care trebuie să treacă de 
hotărâte“: dovezile perceptibile senzorial, cele bazate pe acordul majorităţii; cele 
prescrise de legi; cele asupra cărora sunt de acord părțile adverse. Ne găsim pe 
tărâmul dovezilor, care presupun doar invocarea şi nu demonstrarea lor, ca şi 
„izvoarele obişnuite“, bazate pe „bunul simț obştesc“: intrinseci, dependente de 
calitățile şi acţiunile persoanelor, şi extrinseci, referitoare la circumstanțele 
acțiunilor. Toate dovezile au o semnificaţie juridică uzuală. 

În capitolul al II-lea, intitulat Forma argumentelor şi deosebitele lor feluri, 
autorul schimbă perspectiva discuţiei, tratând despre: silogism, inducție, dilemă, 
entimemă şi exemplu, la care adaugă sofismul şi paradoxul, în aparență fără legătură 
directă cu aplicaţiile judiciare. În legătură cu silogismele, de exemplu, se referă la 
structura acestora (termeni, premise, concluzii), fără să distingă figurile şi modurile. 
Pentru respectarea corectitudinii sunt enumerate regulile generale. Este o tratare foarte 
sumară, autorul însuşi recunoscând că „atenția şi obiceiul care decurge dintr-o bună 
judecată şi din exercițiu, slujeşte mai mult decât aceste reguli“. 

Inducția este tratată prin exemple cu semnificaţie strict juridică, în timp ce 
dilema rămâne fără ilustrare. Entimema şi exemplul, tratate superficial, sunt consi- 
derate ca familiare pentru jurişti, căci aceştia practică discursul liber. 

" Autorul acordă o importanță deosebită sofismelor, enumerând tipurile 
acestora şi oferind exemple. Contextul este important şi pentru faptul că se referă la 
J. Bentham (1748-1832) care face o clasificare „asupra sofismelor politice şi 
parlamentare“. Ar putea să fie vorba despre lucrarea The Book of Fallacies (1824), 
de alte lucrări ale lui Bentham traduse în franceză sau de o prelucrare din surse 
indirecte. Se vorbeşte în treacăt şi despre paradox. 

Capitolul al II-lea reprezintă un breviar de logică generală, lăsând să se 
înțeleagă faptul că autorul mai mult aminteşte unor persoane instruite cunoştinţe de 
care acestea dispun în prealabil pentru a marca importanța lor în cadrul gândirii 
corecte în genere şi ale celei juridice în mod special. 

Capitolul al III-lea, intitulat Argumente legale, va trata numai despre 
„argumentele care sunt întrebuințate în desbaterile judecătoreşti“. Primul este 
Argumentul definiţiei, bazat mai mult pe exemple de precizări lingvistice sau pe 
articole de lege care permit „a trage consecvență dintr-o definiţie“. Nu este amintită 
semnificația clasico-tradițională a definiției şi nici frecvenţa încălcării acesteia. 
Argumentul etimologiei se referă de asemenea la explicitarea lingvistică a 
termenilor sau „aducerea la adevăratul lor înțeles“, ca şi Argumenutul scos din 
însuşirea termenilor, în care contează poziția acestora şi prioritatea enumerării. 
Argumentul a contrario sensu se consideră că „este adeseori vicios“. Permisiunea 
pentru unii nu însemnă interdicția pentru ceilalți, decât atunci când este exprimată, 
la fel şi despre Argumentul tras din cele asemănate, care poate fi extins, dar numai 
atunci când este vorba de aceeaşi „pricină“. Cu mai multă rezonanţă logică este 
Argumentul a fortiori, dar nici în acest caz nu se lucrează formal. Unele argumente, 
ca cele referitoare la Exceptia regulei sau de la mai mare la mai mic, ar avea şi 

corespondente logice (judecățile strict particulare sau trecerea de la universală la 
particulară), dar autorul se mărginește la ilustrații juridice. 

Argumentul tras din motivările unei legiuiri se referă la modalități concrete 
de aplicare extensivă sau interpretativă a legii, căci aceasta are propria ei motivație 
şi nu trebuie pusă în discuție, chiar dacă nu este înțeleasă. Pe de altă parte, când 
este vorba de încetarea motivului unei legiuiri trebuie avute în vedere atât „cauza 
impulsivă“ care a prilejuit „legiuirea“, cât şi cauza finală sau scopul acesteia, ceea 
ce presupune înțelegerea şi interpretarea corectă a legii. O situație asemănătoare 
apare în cazul în care „materia“ de referință a legii, referitoare la veniturile pe un 
teren, consideră autorul, suferă de pe urma intemperiilor. Acestea sunt cazuri pe 
care Aman însuşi le numeşte „reguli de interpretaţie“, ca şi în Argumentul tras în 
ceea ce este mai aproape de adevăr sau în Argumentul tras din termenii după 
sensul lor vulgar. Sunt restrictive argumentele în care se face caz de „neputinţă“ 
sau de situaţii absurde şi mai mult sau mai puţin absurde. 

Concluziile pe care le trage autorul dovedesc, în ciuda spaţiului restrâns la 
care s-a mărginit acest „mic curaj“, că era conştient de aspecte diferite, referitoare 
la „motivările unei legiuire“ care au propria lor coerență logică, pe care s-a bazat 
legiuitorul; referitoare la aplicațiile unor forme logice (silogistice), dar şi de 
interpretările logico-juridice ale legilor. Mai mult el recunoaşte că şi „fără ajutorul 
acestor reguli“ există „duhurile fericite care raționează corect, pe când duhurile rele 
cu toate studiile lor de logică şi de matematică, au rămas în veri ingrate şi rebele 
adevărului“. 

Fundamentul fenomenului juridic 
“la Mircea Djuvara 


Dragoş POPESCU 


2.1. Date biografice 


Mircea Djuvara s-a născut la 18/30 mai 1886, în Bucureşti, şi a murit la 
7 noiembrie 1944, tot în Bucureşti. Termină studiile medii la liceul „Gh. Lazăr“, 
apoi urmează cursurile facultăților de Drept şi de Litere şi Filosofie ale 
Universităţii din Bucureşti, pe care le absolvă în 1909. Continuă pregătirea la 
Sorbona, unde a audiat cursuri extrem de diverse (alături de drept şi filosofie — 
matematică, fizică, medicină, sociologie, psihologie ş.a.); a făcut şi călătorii de 
studii în Germania; a susținut, la Paris, în 1913, doctoratul în drept cu teza Le 
fondement du phénomène juridique, quelques reflexions sur le principes logiques 
de la connaisance juridique. Întors în ţară, şi-a desfăşurat activitatea în domeniile 
universitar, politic şi cultural. Şi-a început, în 1920, cariera universitară, fiind 
numit conferențiar la Facultatea de Drept din Bucureşti (în 1932 devine profesor 
titular la Catedra de Teoria Generală a Dreptului, transformată, ulterior în Catedra 
de Enciclopedia şi Filosofia Dreptului, post pe care îl păstrează până în ultimul an 
de viață). A mai fost profesor la Academia de Drept Internațional de la Haga, 
susținând prelegeri şi la facultățile de drept din Roma, Paris, Berlin, Viena şi 
Marburg. A participat, în calitate de consilier juridic al României, la Conferinţa de 
pace de la Paris (1919); în 1924, a luat parte la Conferinţa româno-sovietică de la 
Viena. Între 1922 şi 1937 a fost, cu intermitențe, deputat (vicepreşedinte al Came- 
rei — 1933-1936 — şi preşedinte al Grupului interparlamentar român), ministru fără 
portofoliu, iar o perioadă scurtă (august 1936- februarie 1937) — ministru de Jus- 
titie, funcţie din care a demisionat „din motive personale“. A avut o intensă acti- 
vitate politică pe plan intemaţional, fiind delegat al României la adunările generale 
ale Societăţii Naţiunilor; ales vicepreşedinte al Uniunii Internaționale pentru 
Societatea Naţiunilor, a deținut şi calitatea de preşedinte al Comitetului executiv al 
Asociaţiei române pentru Societatea Naţiunilor. Colaborator frecvent la revistele 

„Convorbiri literare“, „Democraţia“, „Pandectele române“, „Dreptul“, „Annales de 
la Faculté de Droit de Bucarest“, „Revista Fundațiilor Regale“, „Studii filosofice“, 
„Revista de filosofie“, „Arhiva pentru ştiinţă şi reformă socială“, „Forma“ etc., a 
publicat nu numai studii teoretice, ci şi eseuri pe diverse teme articole politice, de 
critică literară, educative, recenzii, note memorialistice şi comentarii. A publicat 
lucrări şi studii în limbile franceză, italiană şi germană, mai ales în „Rivista 
internazionale di filosofia del diritto“, „Revue internationale de la théorie du droit“, 
„Archives de philosophie du droit et de sociologie juridique“, „Annuaire de 
l'Institut international de philosophie du droit et de sociologie juridique“, 
„Sonderabdruck aus Zeitschrift fir offtentliches Recht“, „Revue de Métaphysique 
et de Morale“ ş.a. A fost membru activ al Asociaţiei pentru Studiul şi Reforma 
Socială (devenită, din 1921, Institutul Social Român), al Societăţii de Studii 
Filosofice (transfonnată în Societatea Română de Filosofie), al Institutului de 
Ştiinţe Morale şi Politice (devenit Academia de Științe Morale şi Politice), al 
Institutului de Ştiinţe Administrative, al Institutului Internaţional de Filosofie a 
Dreptului şi de Sociologie Juridică din Paris (din 1933 a fost unul dintre 
vicepreşedinţii acestuia), a întemeiat Institutul Român de Filosofia Dreptului (ca 
organizaţie afiliată institutului internaţional). La 23 mai 1936, a fost ales membru 
corespondent al Academiei Române; a mai fost membru onorific al Academiei de 
Arte şi Științe din Boston. 


2.2. Fundamentul fenomenului juridic 


Cele peste 140 de lucrări ştiinţifice publicate de autor conferă problematicii 
filosofiei dreptului un loc prioritar (majoritatea monografiilor şi studiilor propriu- 
zis juridice au capitole şi paragrafe speciale de fundamentare filosofică şi 
epistemologică), pe lângă teza de doctorat citată, în perimetrul general al filosofiei 
dreptului s-au mai înscris, integral ori parțial, lucrările şi studiile: Enciclopedia 
dreptului (1922), Teoria generală a dreptului, 3 vol. (1930), La natura della 
personalità giuridica (1936), Considerațiuni asupra caracterului raţional al 
realităților juridice (1938), Le nouvel essai de philosophie politique et juridique en 
Allemagne (1939), Precis de filosofie juridică (1941), Despre teoria izvoarelor 
raporturilor juridice şi a cauzalității în drept (1942) ş.a. În cadrul lucrărilor de 
filosofie a dreptului, o secţiune specială, bine delimitată, a fost consacrată 
aspectelor particulare ale cunoaşterii şi epistemologiei juridice; Considerations sur 
la connaissance en général et sur la connaisance juridique en particulier...(1936), 
Dialectique et experience juridique (1938), Contribuţie la cunoaşterea juridică. 
Spiritul filosofiei kantiene şi cunoaşterea juridică (1942). A elaborat studii speciale 
în domeniile „de graniță“ ale dreptului: Realitatea ştiinţifică, dreptul şi morala 
(1935), Droit et Morale (1936), Drept şi sociologie (1936), Considerations sur la 
structure de la connaissance morale et juridique (1940), Explicații suplimentare 

despre raporturile între drept şi sociologie (1943) ş.a. Alte preocupări filosofice 
ale lui Mircea Djuvara s-au remarcat prin extrema diversitate tematică: Mode noi în 
filosofie: pragmatismul (1909), Filosofia relativității restrânse (1923), Contem- 
plațiunea estetică în filosofia lui Schopenhauer (1938), Viaţa etică şi valorile 
ideale după D. Parodi (1939), Ideea de libertate la Kant (1941), Din principiile 
filosofice ale ştiinţei (1943) etc. Un loc bine delimitat l-au ocupat însă studiile de 
filosofie, epistemologie socială şi educaţie, care, indiferent de nivelul teoretic al 
abordării ori de problematica în care se înscriu, au constituit o zonă de interes 
permanent al lui Mircea Djuvara: Dreptul națiunilor (1915), Doctrinele şi 
practicele partidelor noastre politice (1924), Réflexions sur la probleme de la 
souveraineté et sur la réalité juridique de l'Etat (1935), Despre educaţia socială a 
tineretului (1939), Réflexions €pistemologiques sur l'idée de group ou d'unité 
sociale (1940) ş.a. 

Mircea Djuvara a publicat în 1913 la Paris volumul Fundamentul fenome- 
nului juridic, Câteva reflecţii asupra principiilor logice ale cunoaşterii juridice 
(vezi Bibliografia), rezultatul unei cercetări prin care noţiunile juridice cele mai 
abstracte sunt puse în legătură cu filosofia în general, cu care a obținut titlul de 
doctor în drept la Sorbona. Volumul este alcătuit dintr-o introducere (în care se 
discută semnificaţia şi obiectul filosofiei dreptului), trei capitole, dedicate respectiv 
fenomenului juridic (încadrarea lui în fenomenul ştiinţific în general, determinarea 
fundamentului său şi relației cu istoria, sociologia, psihologia etc.), lumii teoretice, 
lumii practice, şi se încheie cu o secțiune concluzivă. 

Autorul indică drept punct de plecare al eseului său insatisfacția pricinuită 
de faptul că dezvoltarea noţiunilor juridice nu a fost însoțită de o preocupare 
susținută pentru evidențierea generalității lor ştiinţifice, preocupare deja comună în 
celelalte ştiinţe. Precauţia juriştilor s-ar datora unor exagerări regretabile, mai ales 
a autorilor care „au făcut din dreptul natural o legislaţie întrucâtva pozitivă“. Pentru 
a evita orice astfel de exagerare, autorul distinge între filosofie şi ştiinţă, cu 
trimitere la Logica lui Maiorescu, considerând ştiinţa drept cunoaştere sistema- 
tizată. Procesul de abstractizare este datorat inducției şi are drept consecință o 
sărăcire a conținutului real al noţiunilor. Revine filosofiei rolul de a urma un drum 
invers, către „date din ce în ce mai concrete şi încărcate de înțelegere“. Totuşi, în 
cazul dreptului, inducția nu poate sta la baza unei teorii generale, şi aceasta din 
cauză că fenomenul juridic are o natură pur rațională. 

În capitolul I autorul arată că problema fundamentală a filosofiei dreptului 
este determinarea fenomenului juridic, ceea ce înseamnă „să cunoaştem şi să 
înțelegem (...) natura faptului în el însuşi“. Filosofia dreptului are ca primă 
chestiune o chestiune de cunoaştere. M. Djuvara îi dă acesteia o formă kKantiană, 
referindu-se la criticismul aflat în opoziție cu punctul de vedere dogmatic, şi 
formulând întrebarea dacă „există în drept posibilitatea unor cunoştinţe logice, dacă 
(...) adevărurile juridice sunt sau nu lipsite de valoare universală, şi în acelaşi timp 


! Informaţiile privind viața şi evoluția profesională a lui Mircea Djuvara ne-au fost 
accesibile datorită Diczionarului filosofilor români, elaborat de cercetătorii Institutului de Filosofie al 
Academiei Române. 

dreptului) este considerat ca un dat, pe care filosofia are misiunea de a-l determina. 
Însă, spre deosebire de fenomenele științelor naturii, acest dat nu este în întregime 
spațio-temporal. Fenomenul juridic nu poate fi confundat cu cel psihologic, 
sociologic, fiindcă psihologia şi sociologia au atitudini identice cu științele naturii. 
De asemenea, legile pozitive, cutumele, jurisprudența, nu pot fi acceptate ca sediu 
al fenomenului juridic, care ar pierde prin aceasta posibilitatea de a fi tratat 
ştiinţific, devenind o simplă tehnică. Djuvara precizează că statutul de ştiinţă nu 
trebuie să-i fie contestat dreptului: cu toate că nu-şi expune adevărurile în formă 
matematică, „cunoştinţele pe care el le propune pot să se construiască în sisteme 
raționale“. Fenomenul juridic este un fenomen rațional, ceea ce totuşi nu înseamnă 
că este de natură ideală în ceea ce priveşte realizarea sa de fapt. Dacă l-am 
considera astfel, ştiinţa dreptului ar fi înlocuită printr-o utopie. Caracterul rațional 
al ştiinţei dreptului exclude însă posibilitatea apariției vreunei contradicții pe 
domeniul fenomenului juridic. 

Fundamentul fenomenului juridic nu implică examenul conţinutului ştiinţei 
dreptului, deoarece interesează aici condiţiile cunoaşterii, nu cunoştinţele ca atare. 
M. Djuvara ilustrează acest punct de vedere distingând între cunoaşterea psihologică 
şi cea logică, cea din urmă fiind preferată de autor. Dacă juriştii comit erori, aceasta se 
întâmplă pentru că ei se îndepărtează de cunoaşterea logică. Oricât de mult ar progresa 
ştiinţa dreptului, ea nu va putea elimina complet posibilitatea erorii, şi aceasta pentru 
că idealul nu poate fi atins niciodată de o minte reală. Fenomenul juridic nu este însă 
un act de gândire, iar studiul lui se face pomind de la statutul de entitate logică ideală 
pe care îl deţine, către care tinde gândirea ființei raționale concrete, dar care nu se 
realizează cu adevărat niciodată. Certitudinea în ştiinţa dreptului provine din 
cercetarea principiilor logice, nu din constatarea stării de certitudine ca fapt al minții 
noastre. Principiile care furnizează certitudinea sunt formale. „Ele se referă într-adevăr 
la condiţiile posibilităţii certitudinii însăşi şi nu la cauzele prin care putem avea o 
certitudine într-o speță concretă dată“. Pentru M. Djuvara, problema fundamentului 
fenomenului juridic şi cea a naturii rațiunii se confundă. 

În continuare, autorul critică ideea unui drept natural, doctrină care s-a 
constituit pornind de la un punct de vedere istoric. Lipsa fundamentală a acestui 
punct de vedere constă în faptul că „ia (...) ca obiect inițial de observare a faptului 
de drept în integralitatea sa şi nu numai în condiţiile formale ale posibilității sale 
logice“. De asemenea, este criticată interpretarea sociologică (Durkheim, Kor- 
kounov, Spencer), psihologică, a teoriilor generale ale dreptului. 

Capitolul II, intitulat Lumea teoretică conţine o teorie a cunoaşterii de 
sorginte kantiană, care aduce însă destule corecții criticismului originar, mai ales în 
ceea ce priveşte problema lucrului în sine, bazându-se pe contribuţii ale şcolilor 
neokantiene (Wundt, Cohen) şi pe critica pe care o face filosofiei kantiene filosoful 
francez Ch. Renouvier. Autorul distinge între materia şi forma cunoaşterii. Cea din 
urmă „cantitatea pură, adică timpul şi spaţiul (...) corespunde punctului de vedere 
logic“. Spaţiul şi timpul sunt produsele pure ale rațiunii, de unde autorul ajunge la 
concluzia că „natura exterioară, aşa cum ne apare ea ca particule ale obiectelor 

juxtapuse, este în acest aspect o creație pură a cunoaşterii noastre“. Chiar materia 
cunoașterii este un produs al minții noastre (dar psihologic, nu logic), supusă 
ulterior prelucrării de către rațiune. Logica operează distincția dintre subiect şi 
obiect, evitând punctul de vedere solipsist. Astfel că „progresul ştiinţelor naturii 
constă în desprinderea, în măsura posibilului, a acestui element rațional de toate 
tangenţele psihologice“. 

Spaţiul şi timpul ca activităţi logice pure conduc la ideea de multiplicitate, 
față de care sunt o aplicație. Multiplicitatea face comprehensibilă ideea de legătură 
necesară şi a priori, care este la rândul ei redusă la ideea de cauzalitate, pe care 
M. Djuvara o identifică cu „legea rațiunii suficiente“. 

Considerațiile asupra cunoaşterii îl conduc pe autor la concluzia că există o 
realitate unică, a priori, considerată ca act al spiritului, nu ca element dat exterior, 
care este rezultatul cunoaşterii logice, un punct de vedere apropiat de data aceasta 
de idealismul hegelian. l 

Logica „creează lumea“, însă rațiunea este autonomă, „căci această sursă 
fiind creatoare nu poate fi ea însăşi concepută ca fiind condiționată“. Conceptul de 
libertate face legătura între lumea teoretică și lumea practică. În încheierea 
capitolului, autorul rezumă ideile expuse, arătând că aplicarea soluțiilor prezentate 
în lumea teoretică celei practice constituie firul metodologic conducător în 
desluşirea naturii cunoaşterii juridice. 

Astfel, ideea de obligaţie este determinată în Capitolul III, Lumea practică, 
drept rezultat al intervenţiei rațiunii, care introduce aici, cu necesitate, ordinea specială 
„corespunzătoare ordinii pe care distincția spațială şi temporală o introduce în 
cunoaşterea sensibilă teoretică“. Legată de ideea de obligativitate este şi cea de 
libertate, dar în prealabil Djuvara respinge confuzia dintre condiţiile logice ale lumii 
practice şi funcționarea cauzalității la nivelul fenomenelor naturii. Libertatea este 
„conştiinţa interioară pe care o dobândeşte o ființă despre o obligație prin intermediul 
rațiunii“. La nivel practic concret „fiecare libertate, ca unitate, poartă denumirea de 
personalitate morală sau juridică“. Personalitățile practice sunt obiectele concrete ale 
cunoaşterii teoretice, însă regula folosirii acesteia este independentă de legile 
cauzalității empirice. Djuvara consideră în consecință că opoziția dintre persoane şi 
lucruri nu poate exista din punct de vedere juridic, fiind o „iluzie provocată de 
transpunerea în domeniul practic al spațiului şi timpului care nu au totuşi sens, ca 
principii de cunoaştere, decât în domeniul teoretic“. 

Întreaga investigaţie întreprinsă de M. Djuvara este de fapt, conform 
propriei păreri, punerea față în față a două mari doctrine: una care pune la baza 
oricărei cunoaşteri juridice principiile absolute ale rațiunii, cealaltă negând orice 
principiu rațional în drept. Prima doctrină, la care autorul aderă, este o prelungire a 
idealismului, împotriva căruia luptă reprezentanții celei de-a doua, sprijinindu-se 
pe argumentele empirismului, scepticismului, utilitarismului, în contestarea 
credinței într-un adevăr obiectiv impersonal. 

Eugeniu Speranţia despre principiul 
raţiunii suficiente în logica juridică 


Florin VLĂDOI 


3.1. Date biografice 


Eugeniu Speranţia s-a născut la Bucureşti, la 6/18 mai 1888. A urmat 
cursurile Facultăţii de Litere şi Filosofie din Bucureşti (1906-1911). Îşi susţine 
doctoratul în filosofie cu teza Apriorismul pragmatic (1912). Este beneficiarul 
unei burse la Berlin (1913-1914). Funcţionează apoi ca profesor la Turnu Severin 
(1914-1921), apoi este numit conferenţiar (1921) de filosofia dreptului şi 
sociologie la Academia de Drept din Oradea; este şi profesor titular de filosofie 
generală la Academia Teologică Ortodoxă din Oradea (1923-1924). Din 1934 a 
fost profesor la Universitatea din Cluj, Facultatea de Drept, unde preda cursul de 
enciclopedia şi filosofia dreptului. A fost membru al Societăţii Române de 
Filosofie (din 1941) şi al Internationale Vereinigung für Rechrsphilosophie din 
Berlin (din 1928). A murit la Bucureşti, în anul 1972. 


3.2. Principiul rațiunii suficiente în logica juridică 


Realizând o tratare enciclopedică a dreptului, Eugeniu Speranţia a recurs 
în opera sa la o amplă operaţiune logică de dezvăluire a conţinutului noţiunii cu 
ajutorul genului proxim şi al diferenței specifice, operaţiune în cursul căreia a făcut 
apel la multiple elemente de factură sociologică. Ca realitate de ordin social şi 
spiritual, consideră el, dreptul este un sistem deductiv de norme sociale destinate 
ca, printr-un maximum de justiţie realizabilă, să asigure un maximum de sociali tate 
într-un grup social determinat. 

Dreptul, afirmă autorul, indicând genul proxim al acestei noțiuni, este un 
sistem deductiv de norme sociale. Analizând această parte a definiției, vom 
constata că autorul, potrivit unei mai vechi tradiții existente în acest domeniu, 
insistă şi el asupra faptului că dreptul se prezintă ca un ansamblu de elemente 
aflate în interacțiune, ca un sistem. Este, însă, vorba despre un sistem deductiv, 
pentru că elementele sale decurg într-o manieră rațională unele din altele. lar 
caracteristica principală a acestor norme constă în faptul că sunt afirmații 
imperative şi nu afirmații cognitive; ele nu constată, ci comandă; nu se raportează 
la exigențe categorice şi actuale, ci la activități ipotetice şi eventuale. 

E. Speranţia aminteşte faptul că numeroşi teoreticieni ai dreptului, 
începând cu aceia ai dreptului natural şi rațional şi continuând cu Fr. Geny, 
H. Kelsen, Le Fur, Del Vecchio ş.a., au recunoscut, expres sau nu, deductivitatea 
dreptului, faptul că dreptul implică derivarea logică a dispoziţiilor sale de detaliu, 
plecând de la un număr de principii generice (care servesc drept premise), iar 
logicitatea structurii sale reprezintă un caracter esențial al acestuia, în ciuda 
elementelor ilogice sau a deviaţiilor iraționale care, în mod incontestabil şi 
inevitabil, se găsesc, ca fapte accidentale, în fiecare sistem juridic. 

Punând în evidență rolul factorilor proprii necesității logice în drept, fără a 
nega rolul elementelor materiale ale vieţii sociale, Speranţia completează viziunea 
sociologică relativ îngustă asupra dreptului (privit numai prin prisma factorilor 
sociali) cu dimensiunea spirituală asupra acestuia, mai general, cu viziunea 
sociologiei subiectiviste aflată abia în formare în acele timpuri. Dreptul devine astfel 
o realitate de ordin social şi spiritual. Eugeniu Speranţia recunoaşte însă faptul că, 
deşi dreptul în genere are un caracter deductiv, sistemele de drept pozitiv, ca 
manifestări ale acestuia în realitatea socială, conţin, într-o măsură mai mare sau mai 
mică, şi anumite elemente „„non-deductive“, precum cutumele şi elementele de 
origine voluntară. Prezența acestor „contingențe“ în țesutul pur deductiv al sistemului 
juridic se explică prin aceea că orice fapt juridic reprezintă o pătrundere a logicului 
în social. Dar, conchide Speranţia, independent de orice circumstanțe, în ciuda chiar 
a imixtiunii fatale şi inevitabile a elementelor iraționale în construcţia sa, dreptul 
rămâne în esență un sistem deductiv şi rațional de norme. 

Constatăm, totodată, că, definind dreptul, E. Speranţia vorbeşte despre un 
sistem deductiv de „norme sociale“, nu de norme transcendente domeniului social. 
Aceste norme sunt elaborate de oameni, într-o manieră intenționată şi rațională, pe 
cale deductivă din norme superioare, fundamentale, din anumite norme generale 
după care se derulează viața socială într-un grup determinat. Toate acestea repre- 
zintă, fără doar şi poate, elemente importante ale viziunii sociologice clasice şi a 
celei subiectiviste a sociologului clujean asupra dreptului, aşa cum se articulează 
aceasta în lucrările sale cele mai importante (vezi Bibliografia): Curs de filosofia 
dreptului şi sociologie, Une definition du droit (Analyse philosophique), Intro- 
ducere în filosofia dreptului, Principii fundamentale de filosofie juridică. 

În studiul Principiul rațiunii suficiente în logica juridică, apărut în 
„Revista de filosofie“, nr. 2, aprilie-iunie 1940, abordând problema justificării în 

drept, Speranţia susține că explicația juridică nu este explicație cauzală, ci deduc- 
tivă. „Juristul ca jurist nu caută rațiunea suficientă cauzală ci pe cea justificativă. 
Dimpotrivă, simpla justificare deductivă nu satisface pe sociolog, ci el cercetează 
împrejurările determinante cauzal“. Prin urmare, un jurist care doreşte să ştie dacă 
o dispoziţie juridică sau judiciară este dreaptă va căuta să afle dacă ea se con- 
formează din punct de vedere logic normelor consacrate existente în societatea res- 
pectivă, în timp ce sociologul, analizând aceeaşi dispoziție juridică, va dori să ştie 
de ce a fost ea consacrată, ce curente de idei, ce cauze fizice, fiziologice, antro- 
pologice, psihologice, economice, politice sau religioase au contribuit la adoptarea 
ei. Altfel spus, juristul nu va căuta cauza unui anumit comportament social, ci 
regula căreia acesta trebuie să i se conformeze. Cunoaşterea încetează să fie 
propriu-zis juridică atunci când părăseşte cercetarea deductivă şi începe să caute 
explicații cauzale. „Cunoaşterea pragmatică va fi, după cum spuneam, întotdeauna 
ajutată de cercetările justificative şi deductive ale diferitelor imperative ce 
alcătuiesc o ordine de drept, pe când cunoaşterea cauzală nu implică defel efectiva 
lămurire şi înțelegere a ansamblului pragmatic cu toate detaliile sale.“ 

Există, aşadar, două modalități distincte de gândire şi explicație în materie 
de drept: cea pragmatic-deductivă (care constituie domeniul propriu al juris- 
prudenței), pe de o parte, şi cea cauzală (specifică gândirii sociologice), pe de altă 
parte. Această distincție, subliniază Speranţia, este însă pur formală şi nu exprimă 
nici o incompatibilitate între cele două tipuri de reflexie juridică. Din contră, 
funcționarea eficientă a dreptului demonstrează necesitatea confruntării şi 
conlucrării celor două moduri de reflexie, a celor două modalități de urmărire a 
rațiunii suficiente. Pentru a analiza interacțiunea dintre acestea, Speranţia exami- 
nează principalele momente caracteristice ale raționamentului juridic: cel prin care 
dreptul se creează şi cel prin care dreptul se aplică. Amândouă se reduc la câte un 
silogism tipic: silogismul legislativ, în cazul creării dreptului, şi silogismul 
judiciar, în cazul aplicării acestuia. 

Silogismul judiciar, consideră Speranţia, este acea inferență care are rolul 
de a încadra o stare de fapt într-un text de lege. În acest silogism, premisa majoră 
este reprezentată de un comandament sau de o normă juridică generală, premisa 
minoră este întotdeauna un fapt social cu caracter particular, iar concluzia cons- 
tituie esențialul sentinței sau verdictului. Întreaga procedură judiciară reprezintă un 
efort de dovedire a fiecărei premise, funcția instanței judiciare fiind, înainte de 
toate, una cognitivă: în primul rând, trebuie dedusă premisa majoră din textele 
date; apoi trebuie identificată şi caracterizată starea de fapt (premisa minoră), 
pentru a constata subsumarea logică a conceptului ei particular în sfera conceptului 
general la care se referă majora. Prin urmare, în elaborarea sentinței judecătoreşti 
se reunesc sintetic cele două metode fundamentale ale cunoaşterii obiective: 
gândirea deductivă sau justificativă (în cazul premisei majore, care se referă la 
„quaestio juris“) şi gândirea inductivă sau cauzală (în cazul premisei minore, care 
se referă la „quaestio facti‘). 

Valabilitatea premisei majore a silogismului judiciar se întemeiază pe 
deducția ei riguroasă din textele de lege existente. Insuficiența logică a deducției 
face ca interpretarea să fie privită ca nejustificată, deci ca o derogare de la exi- 
gențele justiției. De fapt, premisa majoră nu este decât ultima verigă dintr-un lanț 
de inferențe râţionale, dintr-un sorit care, în ultimă analiză, îşi întemeiază vala- 
bilitatea fie pe o formulă normativă de tip axiomatic, fie pe un imperativ autoritar 
indiscutabil. „Ca sursă primară, primordială, a tuturor normelor juridice vom găsi 
întotdeauna un imperativ care apare ca avându-şi puterea în sine însuşi şi ca 
neputând fi raportat la un altul nici explicat prin altul, fie acest imperativ înfățişat 
sub aspectul voinţei divine, fie redus la voința cezarului, fie el numit interesul 
societății, binele comun, salvarea omenirii, principiul libertății, fie el reductibil la 
exigenţele naturii noastre spirituale sau ale spiritului în genere.“ 

Cu totul altfel stau lucrurile în cazul premisei minore. Rolul ei în 
silogismul judiciar este acela de a indica subsumarea termenului minor (a „cazului 
concret“) în termenul mediu, pentru a-l conduce pe această cale spre regula 
generală, reprezentată de termenul major, făcând astfel posibilă formularea 
concluziei în care cazul concret (minorul) este subiect iar conceptul general 
(majorul) este predicat. Această operaţiune presupune identificarea şi caracte- 
rizarea cu maximă precizie şi exactitate a cazului concret, care este însă un fapt 
omenesc deja efectuat. Descrierea lui cuprinde, prin urmare, reconstituirea unui 
trecut, constatabil sau susceptibil de reconstituire prin diverse mijloace de 
documentare şi de probaţiune. În această privință, remarcă Speranţia, se poate 
observa că între sarcina unui judecător de instrucție şi aceea a unui istoric există o 
perfectă identitate de metodă. Tot ceea ce constituie „quaestio facti“ trebuie tratat 
ca un conținut de adevăruri istorice şi se obţine prin aplicarea aceloraşi metode de 
investigaţie utilizate în elaborarea ştiinţifică a istoriei, între care un loc important îl 
ocupă prezumția, adică acele inferențe logice pe care le putem face cu privire la 
gradul de probabilitate al unor fapte. Şi deoarece istoricii fac adesea apel la 
informaţiile şi explicaţiile oferite de cunoaşterea legilor cauzale sociologice, 
observă Speranţia, se poate conchide că tot ceea ce constituie „quaestio facti“ 
poate fi clarificat şi dovedit cu ajutorul adevărurilor sociologice. De asemenea, 
mai observă el, punctul de vedere sociologic este deosebit de relevant pentru 
clarificarea problemei responsabilității, cuprinsă întotdeauna în chestiunea de fapt. 

În ceea ce priveşte concluzia silogismului judiciar, care reprezintă de fapt 
sentința, aceasta, susține Speranţia, nu trebuie privită doar ca o simplă consecință a 
unei norme deductive şi a unei situații de fapt încheiate, ci şi ca o indicație pentru 
conduita viitoare a societăţii. „Ele nu sunt numai nişte rezultate, simple fabricate 
sau produse ci sunt totodată instrumente tehnice pentru ulterioara fabricare de 
rezultate sociale. Dar aceasta însemnează că fără o prealabilă cunoaştere ştiinţific 
controlată a adevărurilor sociologice, judecătorul nu va fi niciodată sigur nici de 
urmările, nici de oportunitatea sentințelor sale. De aceea spunem că, privită din 
această latură, activitatea judecătorului se integrează într-aceea a legislatorului.“* 

În cazul silogismului legislativ, lucrurile stau în mare măsură la fel ca în 
cazul celui judiciar. Legislatorul porneşte întotdeauna de la un imperativ pe care îl 
cristalizează premisa majoră, iar rațiunea suficientă pe care se întemeiază aceasta 
este, ca şi în cazul silogismului judiciar, rațiunea suficientă justificativă, deductivă. - 
Dar, singură, premisa majoră nu are consecințe efective şi active. Dacă realitatea 
socială nu ar cuprinde elemente ce scapă sferei de aplicare a reglementărilor 
juridice în vigoare, nu ar exista nici un motiv pentru elaborarea unei noi norme 
juridice. lar aceste elemente reprezintă tocmai termenul minor al silogismului 
legislativ. Prin urmare, premisa minoră este cea care pune în evidență chestiunea 
de fapt, cerința socială pentru care nu există o reglementare juridică şi care 
reclamă una. lar în enunțarea minorei, consideră Speranţia, legiuitorul poate şi 
trebuie să facă apel la datele concrete ce pot fi obținute prin recursul la sociologie: 
mai întâi, pentru constatarea stărilor de fapt care reclamă şi provoacă acțiunea de 
legiferare; apoi, pentru investigarea efectelor sociale pe care le poate avea reforma 
propusă şi a măsurii în care acestea se vor putea acorda cu cerințele sau nevoile 
care atrag, noua legiferare. Prin urmare, noua normă juridică va fi concluzia unui 
raționament logic, în care imperativele conştiinţei juridice se confruntă cu 
realitățile de fapt. „Ea poate fi considerată ca sentința pe care o aduce un judecător 
acreditat nu pentru judecarea unor cauze individuale, ci pentru sancţionarea 
destinului societăţii.“ 

Traian Broşteanu despre rolul 
intuiţiei în determinarea premiselor 
silogismului judiciar 


Magdalena SPULBER 


4.1. Silogismul judiciar. Logică, intuiție şi voinţă în 
sentințele judecătoreşti 


Apărut în „Revue Roumaine de Droit Privé“, articolul lui Traian Broş- 
teanu Silogismul judiciar. Logică, intuiție şi voință în sentințele judecătoreşti 
conține o analiză exhaustivă a structurii şi importanței silogismului judiciar, cu 
numeroase observații şi contribuţii originale. Aşa cum însuşi autorul apreciază, 
studiul său nu este unul de logică formală, ci unul pe deplin juridic, relevant pentru 
dreptul constituțional şi pentru teoria generală a dreptului, dar mai ales pentru 
dreptul procesual. 

După ce, în debutul articolului său, trece în revistă principalele curente de 
idei referitoare la standardele juridice şi puterea discreționară a judecătorului, 
T. Broşteanu continuă cu examinarea directă a silogismului judiciar normal, 
încercând să determine rolul judecătorului în fixarea premise lor. 

Ca orice silogism, arată T. Broşteanu, silogismul judiciar se bazează pe 
existența unui termen mediu în cele două judecăţi care constituie premisele. 
Premisa majoră a silogismului judiciar conține regula de drept, în care se indică 
raportul de subsumare a sferei termenului mediu în sfera predicatului, adică a 
termenului major. Predicatul majorei este dispoziția normei juridice, a cărei 
aplicare este ordonată în situaţiile prevăzute de subiectul acesteia. Prin urmare, 
subiectul premisei majore, care este totodată termenul mediu al silogismului 
judiciar, conţine o situație juridică abstractă. Dar termenul mediu al silogismului 
joacă rolul de predicat în premisa minoră. Din acest motiv, subiectul minorei va fi 
o situație juridică concretă, a cărei sferă este subsumată, prin judecata care 
constituie această premisă, domeniului situației juridice abstracte. lar stabilirea 
situației juridice concrete, adică a stării de fapt a speței, nu se poate face cu 

ajutorul logicii, consideră T. Broşteanu, ci doar prin apelul la intuiţie. „Chiar dacă, 
pentru a indica preferința sa pentru unele din dovezile contradictorii ale dosarului 
sau pentru a trage anumite prezumții, judecătorul foloseşte raționamente, aceste 
raționamente nu sunt decât elemente accidentale, care folosesc, şi ele, intuirii 
adevărului de fapt. Credem că putem reţine că constatarea stării de fapt (a situației 
juridice concrete) este un act de intuiţie.“ La rândul ei, susține T. Broşteanu, 
judecata care formează premisa minoră a silogismului judiciar este tot o operă a 
intuiţiei. 

Delimitând noţiunea de judecată de aceea de raționament, T. Broşteanu 
susține existența a două categorii de judecăți: acelea obținute prin raționare asupra 
altor judecăţi şi cele primare, intuitive. Pentru a-şi demonstra teza, T. Broşteanu 
analizează următorul silogism: 


Orice furt va fi pedepsit cu x luni de închisoare. 
Fapta comisă de A este un furt. 
Deci: fapta comisă de A va fi pedepsită cu x luni de închisoare. 


În acest caz, premisa minoră este obţinută pe cale de raționament, deoarece 
termenul mediu, noţiunea de furt, nu şi-ar îndeplini rolul dacă nu ar fi luat în 
sensul pe care i-l conferă Codul penal şi care stă la baza afirmației conţinute în 
premisa majoră. Prin urmare, vom avea de-a face în acest caz cu un polisilogism, 
deoarece premisa minoră este ea însăşi concluzia următorului silogism: 


Orice fapt care conține elementele prevăzute de articolul y al Codului 
penal este un furt. 

Fapta comisă de A conţine elementele prevăzute de articolul y al Codului 
penal. 

Deci: fapta comisă de A este un furt. 


Deoarece elementele infracţiunii sunt prevăzute de articolul y, constatarea 
existenței fiecăruia dintre aceste elemente în speță este opera intuiției. 

Silogismele prezentate ca exemplu nu sunt silogisme judiciare, ci 
silogisme juridice: primul conţine în premisa minoră un element de regulă juridică, 
care trebuie să apară în premisa majoră a silogismului judiciar, cel de-al doilea, 
deoarece nu are ca rezultat dispoziția judiciară, sancţiunea. Adevăratul silogism 
judiciar, arată T. Broşteanu, ar fi următorul: 


Orice faptă care conține elementele prevăzute de articolul y al Codului 
penal va fi pedepsită cu x luni de închisoare. 

Fapta comisă de A conţine elementele prevăzute de articolul y al Codului 
penal. 

Deci: fapta comisă de A va fi pedepsită cu x luni de închisoare. 


Analizând exemplele prezentate mai sus, se constată că, prin explicitarea 
termenului mediu, se poate dubla sau chiar tripla premisa majoră, în timp ce 
premisa minoră, redusă la ceea ce este strict, reprezintă întotdeauna afirmarea unei 

situații de fapt. „Atunci când înțelegem atât de strict premisa minoră şi când lăsăm 
premisei majore întregul conținut al regulii de drept, nu este nici o îndoială că 
prima este produsul intuiției“ — afirmă T. Broşteanu. Prin urmare, conchide el, 
premisa minoră a silogismului judiciar este, întotdeauna, opera intuiției. Aceasta 
nu înseamnă însă că fixarea minorei este discreționară pentru judecător. Stabilind 
premisa minoră, judecătorii cunosc şi înțeleg, adică fac un act de intuiție, nu unul 
de voință. 


4.2. Rolul intuitiei în determinarea premiselor 


silogismului judiciar 


Contrar părerilor general acceptate în epocă, T. Broşteanu consideră că şi 
în fixarea premisei majore a silogismului judiciar intuiției îi revine un rol deosebit 
de important. Criticând varianta dogmatică a concepției clasice, el afirmă, 
urmându-l pe Fr. Geny, că intuiţia este indispensabilă pentru fixarea principiilor 
juridice. Aceste principii, susține şcoala dogmatică, se stabilesc prin inducție, din 
diferite reguli înscrise în lege. Abia apoi este posibilă trecerea la deducții. Dar, 
arată T. Broşteanu, inducția este, de cele mai multe ori, o pură intuiție şi, 
întotdeauna, manifestarea unei concepții subiective. 

Nici celelalte sisteme de interpretare ale dreptului, numite de Broşteanu 
integral evolutive, nu se pot dispensa de intuiție. Considerând că, dintre aceste 
sisteme, cele mai importante sunt acelea care se inspiră din Interessenjurisprudenz, 
autorul susține că aprecierea şi concilierea intereselor în contrast nu poate fi făcută 
decât printr-o intuiție largă. „Într-adevăr, pentru a găsi soluția unei probleme juridice 
de principiu [...] trebuie să cântărim şi, dacă este posibil, să conciliem interese atât 
de multiple şi diverse prin natura lor, şi chiar susceptibile să varieze în timp, pentru 
care nu există o unitate de măsură, încât numai cu o amplă intuiție se poate ajunge, 
după o examinare atentă, la găsirea unei soluţii juste. Este o operă cu atât mai 
delicată, cu cât interpretul trebuie să o îndeplinească fără să uite spiritul legislației.“ 

Este de remarcat că, în concepția lui T. Broşteanu, opera intuiției în 
stabilirea premisei majore a silogismului judiciar priveşte, în special, afirmarea 
raportului între subiectul şi predicatul acestei premise. În ceea ce priveşte termenii, 
predicatul (termenul major), care conține sancţiunea juridică, dispoziţia pe care 
organele statului urmează să o aplice, este supus intuitiei într-o foarte mică măsură. 
În schimb, în fixarea termenului mediu, care conţine situația juridică abstractă, legată 
prin premisa majoră de sancţiunea prevăzută de termenul major, intuiţia joacă un rol 
determinant. 

În fixarea premisei majore a silogismului judiciar nu operează întotdeauna 
doar intuiţia. Există şi cazuri în care un rol destul de important în această chestiune îl 
poate juca voința judecătorului. Această situație se explică prin complexitatea 

intuiției care operează în fixarea majorei, prin numărul mare de interese ce trebuiesc 
conciliate şi care determină alunecarea, de cele mai multe ori neintenționată, a 
judecătorului pe panta subiectivităţii, prin luarea în considerare a propriilor sale 
preferințe de ordin general. Concluzionând, T. Broşteanu susține că: „în silogismul 
judiciar normal, fixarea premisei majore trebuie să fie o operă de intuiție; dar, 
adesea, este inevitabilă imixtiunea, chiar subconştientă, a voinței interpretului“. 

Silogismul juridic în viziunea 
“lui Vasile Georgescu 


Florin VLĂDOI 


5.1. Obiect şi metodă în interpretarea dreptului — 
studiu de metafizică şi de logică a juridicităţii 


Vasile V. Georgescu a urmat studii de drept, încheiate în 1903 cu o teză de 
licență despre Forma primitivă a raporturilor dintre sexe. 

Concepţia logico-juridică a lui Vasile V. Georgescu, aşa cum se contu- 
rează aceasta în studiul Obiect şi metodă în interpretarea dreptului — studiu de 
metafizică şi de logică a juridicităţii (publicat în „Pandectele Române“, nr. 2, 
1939), se înscrie în curentul larg al intuiționismului care a dominat gândirea 
juridică în prima jumătate a secolului al XX-lea. Fără a propune inovații sau 
viziuni originale asupra silogismului şi rostului acestuia în argumentarea juridică, 
deşi îi recunoaşte statutul de principal instrument de raționare şi de întemeiere a 
hotărârilor judecătoreşti, autorul se remarcă prin consecvența cu care atribuie 
intuiţiei rolul central în gândirea juridică: prin inducţie intuitivă este fixată premisa 
majoră şi tot prin inducţie este probată şi calificată premisa minoră a silogismului 
judiciar. „Am văzut în cursul expunerii noastre că de cele mai multe ori stabilirea 
majorei juridice sau adâncirea voinței legiuitorului, cer o inducţie intuitivă a 
principiilor pe care se reazămă, a vieţii din care-şi trag seva, că probarea minorei 
este întotdeauna intuitivă, că adeseori încadrarea sau calificarea minorei este tot 
opera sagacității personale a interpretului, că, în realitate, o însemnată parte a 
drumului deducției către concluzie se întemeiază fie pe un şir de intuiţii directe, fie 
pe un şir de inducții intuitive“. 

5.2. Prezentarea sistematică a problematicii 
silogismului judiciar 


Încercând o prezentare sistematică a problematicii silogismului judiciar 
(pe care nu îl diferențiază de silogismul juridic), V. Georgescu analizează, pe rând, 
majora, minora şi concluzia acestuia. 

Majora reprezintă punctul de plecare al raționării, locul în care sunt 
adunate, prin intermediul intuiției, experiențele şi amintirile individului şi ale 
societății umane, elementele izolate ale cunoaşterii, pentru a fi turnate în formula 
peneralității, a conceptelor. Inducţia majorei, consideră el, se întemeiază pe ira- 
tional, deoarece logica sau rațiunea nu pot autoriza gândirea noastră să declare că 
ceea ce este adevărat pentru cazurile izolate a, b, c, d etc. este adevărat pentru 
totalitatea cazurilor asemănătoare. Altfel spus, demersul gândirii în fixarea majorei 
silogismului juridic, urcarea intuitivă a pantei cunoaşterii de la cazurile izolate şi 
concrete la majoră, rămâne un mister, pe care, crede autorul, nu-l poate rezolva 
decât metafizica. „Răspunsul, deslegarea, nu poate aparține decât metafizicei, căci 
numai ea ne arată că inducția, această parte a Metodei, e îndrumată în rosturile ei, 
tainice, de chemarea Obiectului, care singur o autoriză să conchidă de la cazurile 
particulare şi izolate, împrăştiate în univers şi în spirit, la totalitatea cazurilor ase- 
mănătoare.“ Şi cum în drept obiectul este ideea de dreptate, majorele juridice sunt 
autorizate numai de către aceasta. Majorele nedrepte sunt lipsite de valabilitate 
prin ele însele şi, cu timpul, această lipsă intrinsecă de valabilitate devine evidentă 
şi este recunoscută ca atare. 

Majorele juridice nu sunt simple concepte limitate, închise; ele sunt 
ancorate în real, în acțiune, prin mii de rădăcini. „Textul e închis şi mort, dar prin- 
cipiul său e deschis spre evoluţie.“ Spre deosebire de majorele fixe ale logicii, 
majorele dreptului evoluează sub presiunea nevoilor morale şi economice. Necla- 
ritatea multora dintre ele este determinată tocmai de complexitatea extraordinară a 
vieții pe care încearcă să o conceptualizeze. Majora dreptului, fiind opera unei 
voințe limitate, are „o forță de dispoziție care, câteodată, dacă ne mărginim la 
interpretarea raționalistă, poate să ducă la rezultate contradictorii.“ Din acest 
motiv, textul de lege trebuie privit ca rezultat al unui raționament, înțelegerea 
intenţiei legiuitorului făcând necesară, adesea, refacerea demersului inductiv care 
l-a produs. 

Dacă majorele logicii şi ale ştiinţelor pozitive sunt definitiv stabilite pentru 
fiecare situație concretă în parte, în cazul dreptului interpretării îi revine rolul de a 
alege majorele cele mai potrivite situaţiilor de fapt, speţelor ce trebuiesc judecate. 
În plus, în drept majorele sunt indispensabile şi exprese, deoarece concluzia unui 
silogism juridic fără majoră nu ar avea nici un temei, aceasta din urmă fiind 
singura care o autorizează. 

Premisa minoră afirmă întotdeauna asemănarea între un caz nou şi cazurile 
deja cunoscute. Și în drept, pentru a asigura valabilitatea silogismului, este necesar 

ca minora, care reprezintă cazul nou, să se asemene cu majora căreia i-o sub- 
sumăm. Pentru aceasta este necesar să se cerceteze dacă există un punct comun 
amândurora, un termen mediu care să le interconecteze. În drept, termenul mediu 
reprezintă calea prin care faptele sunt puse în legătură cu juridicitatea. El este 
pivotul silogismului în general, şi al celui judiciar în special, absența termenului 
mediu fiind întotdeauna motiv de casare a hotărârilor judecătoreşti. Prin termenul 
mediu se realizează încadrarea cazului concret în corpul silogismului juridic sau 
judiciar, subsumarea acestuia regulii generale. 

Dacă în silogismul pur minora constituie, împreună cu majora, una dintre 
probele raționamentului, în silogismul juridic această chestiune este valabilă numai 
din punct de vedere formal, deoarece, în drept, minora trebuie probată ea însăşi, 
prin diferite procedee de dovedire a faptelor şi situațiilor juridice. Abia apoi ea 
poate fi integrată într-un raționament a cărui majoră este un text legal sau un 
principiu de drept. lar probarea minorei se face întotdeauna în mod intuitiv, 
consideră V. Georgescu. „Interpreţii se găsesc de cele mai multe ori în fața unei 
semiobscurități a faptelor şi a voliţiunilor, în fața căreia rațiunea logică, armătura 
geometrică externă a cunoaşterii, rămâne neputincioasă. Compatibilă cu ordinea 
neînsuflețitului, rațiocinația rămâne dezarmată în faţa vitalului. Numai intuiţia, ca 
o firească prelungire a acestuia în ordinea morală a acțiunii, se poate întoarce 
asupra vitalului, spre a coincide cu ceea ce el are inexprimabil pe cale deductivă.“ 
Un argument în favoarea acestei viziuni, susține V. Georgescu, este faptul că, într- 
o judecată, legea nu controlează decât partea formală, consecința, convingerile de 
fond ale interpretului fiind, în principiu, necenzurabile. De cele mai multe ori, 
pentru dovedirea minorei sunt necesare unul sau mai multe raționamente, 
ajungându-se, în final, la o înlănțuire de inducții intuitive, cărora situaţiile de fapt 
li se subsumează tot printr-un procedeu intuitiv. 

Concluzia silogismului juridic nu reprezintă altceva decât aplicarea formu- 
lei generale, cuprinsă în majoră, la cazul particular din minoră. Acest lucru este 
valabil atât în logica pură, cât şi în drept. Conformându-se schemei silogistice de 
raționare, concluzia silogismului judiciar nu va cuprinde decât termenul minor şi 
termenul major. Ea este necesară, în sensul că decurge din premise. Fundamentul 
juridic al concluziei se află în premisa majoră, aceasta fiind singura care ne 
autorizează să aplicăm cazului particular din minoră dispoziția prevăzută de 
majoră pentru cazurile asemănătoare. Concluzia va fi numită /egală, dacă majora 
care o autorizează este un text de lege, şi legitimă, dacă majora pe care se 
întemeiază este un principiu de drept. 

Concluzia mai trebuie să fie firească sau normală, adică să nu contrazică 
constatările de fapt din minoră şi modalitatea în care acestea se leagă de majoră 
prin termenul mediu. În cazul în care concluzia hotărârii cuprinde o altă consecință 
decât cea stipulată de majoră, avem de-a face cu aplicarea incorectă a legii, iar 
atunci când consecinţa este contrarie majorei, cu violarea legii. 

Prin urmare, conchide V. Georgescu, tragerea concluziei este singura 
acțiune riguros formală, restul silogismului aparținând, în mare parte, intuiției. Din 

punct de vedere cu adevărat logic, singurul lucru important este actul de a 
conchide: a interpreta o propoziție universală, un text, un principiu, o convenție, 
înseamnă a extrage consecințe din ele. Aici intuiţia nu mai joacă nici un rol, 
primordială fiind respectarea riguroasă a regulilor silogismului, în special a acelora 
referitoare la tehnica tragerii concluziei. De la această rigoare formală a concluziei 
porneşte cenzura exercitată asupra modului cum gândim şi, în special, asupra 
manierei în care conchidem. 

Însă, susține V. Georgescu, expunerea silogistică nu este esențială gândirii 
noastre, deoarece „gândim şi judecăm foarte bine fără a trece prin filiera 
propoziţiilor generale“. Logica nu aduce ceva nou în spiritul nostru, nu îmbo- 
pățeşte cunoaşterea cu nimic, ci permite doar descoperirea erorilor, sofismelor şi 
iluziilor. Acesta este, în concepţia lui V. Georgescu, singurul şi marele ei rol. 

Problema silogismului judiciar 
la Mircea |. Manolescu 


Florin VLĂDOI 


6.1. Date biografice 


Mircea I. Manolescu s-a născut la Brăila, la 6 ianuarie 1907. Licenţiat în 
drept (1928), a practicat avocatura la Brăila şi Bucureşti. Şi-a susținut doctoratul în 
drept cu teza Sociologia transformărilor dreptului. Forme de socializare a 
dreptului (1945). A fost membru al Institutului Social Român, condus de Dimitrie 
Gusti, şi a participat la cercetările sociologice ale Seminarului de Sociologie. A 
fost profesor universitar la Catedra de Metodologie şi Sociologie Juridică a 
Facultății de Drept din Bucureşti (1947-1949). Director al revistei „Dreptul“ 
(1941-1944). A murit la 24 martie 1983. 

Mircea Manolescu, unul dintre cei mai importanți cercetători ai 
fenomenului juridic din prima jumătate a secolului al XX-lea, este cunoscut, în 
primul rând, prin scrierile sale de sociologie juridică, considerată de el o disciplină 
de cooperare şi contact între sociologie, ca ştiinţă generală a societății, şi ştiinţa 
dreptului, ca ştiinţă socială particulară. Sociologia juridică, spune el, reprezintă 
atât o parte a sociologiei generale, ea studiind manifestările juridice ca manifestări 
ale realităţii sociale, cât şi o parte a ştiinţelor juridice, prin cercetarea caracterului 
social al realității juridice. Deşi respinge ideea autonomiei sociologiei juridice, 
Mircea Manolescu afirmă că aceasta are un obiect propriu de studiu şi metode 
specifice de cercetare. De asemenea, el susține că, datorită sociologiei juridice, 
ştiinţa dreptului începe să-şi redimensioneze propriul obiect de studiu, conturat 
acum de realitatea juridică, obiect mult mai consistent decât dreptul pozitiv şi 
principiile dogmatice. În opinia lui, aportul principal al sociologiei juridice constă 
în aceea că noua disciplină neagă existenţa unui drept etern şi universal valabil, 
contribuind la afirmarea socialității dreptului. Această concepţie se conturează în 
principalele lucrări ale autorului: Teoria şi practica dreptului, Metodologia şi 
interpretarea dreptului, Sociologia transformărilor dreptului etc. 

6.2. Conceptia despre problema silogismului 
judiciar 


Interesul lui M. Manolescu nu se circumscrie însă doar domeniului 
sociologiei dreptului. Printre contribuțiile sale importante se numără şi cele din 
domeniul logicii juridice, în lucrările Știința Dreptului şi Artele Juridice: Machetă 
teoretică a unei noi concepții de logică juridică şi judiciară, Contribuţii la teoria 
silogismului judiciar şi Silogismul judiciar el propunând o viziune nouă şi origi- 
nală asupra locului şi rolului logicii în ansamblul științelor juridice. În Silogismul 
judiciar (lucrare apărută în „Revista Fundațiilor Regale“, nr. 10, Serie nouă, 
octombrie 1946), respingând atât teza potrivit căreia judecătorul ar fi un simplu 
„automat logic“, care descoperă adevărul juridic prin simpla deducție silogistică, 
dar şi încercările de sorginte intuiționistă sau vitalistă de resuscitare a teoriei 
silogismului judiciar, care pun accentul pe rolul judecătorului şi pe capacitatea 
acestuia de a fixa premisa minoră („quaestio facti“), ba chiar şi pe cea majoră 
(„quaestio juris“), prin intuiţie, lăsând astfel loc arbitrariului, Manolescu propune 
o cu totul altă soluţie. 


În primul rând, observă M. Manolescu, teoria silogismului judiciar nu este 
completă. Pentru stabilirea corectă a adevărului juridic nu este suficientă fixarea 
premiselor silogismului, o importanță capitală în această chestiune având-o stabili- 
rea termenului mediu, adică ceea ce el numeşte diagnosticul juridic. Prin urmare, 
construirea silogismului judiciar va presupune trei operaţii: stabilirea premisei 
majore („quaestio juris“), a premisei minore („quaestio facti“) şi a diagnosticului 
juridic. 

În al doilea rând, susține el, trebuie să se renunțe la concepția potrivit 
căreia silogismul judiciar ar fi o metodă de descoperire a adevărului, deoarece, dat 
fiind caracterul tautologic al acestuia, prin intermediul lui nu descoperim, de fapt, 
nimic nou. Prin urmare, va trebui să considerăm că silogismul judiciar nu este 
altceva decât „un mijloc de a verifica acest adevăr, punând pe portativ logic 
demonstrarea lui, prin motivarea hotărârii“. Prin urmare, silogismul judiciar 
asigură controlul metodologic al unei hotărâri judecătoreşti şi acesta ar fi, în opinia 
lui Manolescu, rolul său propriu şi incontestabil. 

În ceea ce priveşte problema stabilirii adevărului judiciar, metoda potrivită 
pentru aceasta este ipoteza judiciară. lpotezele judiciare sunt de două tipuri: 

a) ipoteza judiciară pe care o formulează fiecare dintre părțile liti gante; 

b) soluţia ipotetică la care ajunge judecătorul confruntând cele două ipo- 
teze judiciare ale părţilor litigante, soluție ipotetică verificată cu ajutorul silogis- 
mului judiciar, înainte de pronunțarea dispozitivului hotărârii. 

Adevărul judiciar, consideră Manolescu, este produsul dialectic al con- 
fruntării celor două ipoteze contradictorii ale părților litigante. „Pretenţiei unei 

părţi, adică a reclamantului, i se opune pretenţia celeilalte părți, adică a pârâtului. 
Fiecare dintre aceste părți îşi exprimă pretenția sub forma a ceea ce numesc: o 
ipoteză judiciară. Vom avea deci: 


I. Ipoteza judiciară „Actor“, şi 
II. Ipoteza judiciară „Reus“. 


Fiecare ipoteză judiciară are trei elemente: conţinut, structură şi semni- 
ficaţie. 

Conţinutul ipotezei judiciare cuprinde: 

a) Conţinutul empiric (faptele de viață, faptele concrete care sunt deduse 
în judecată); 

b) Continutul juridic (formularea pretenţiei juridice, sau tendința către o 
consecință juridică); 

c) Diagnosticul juridic (calificarea faptelor brute, prin care acestea devin 
fapte ştiinţifice şi atrag consecințele arătate în conținutul juridic al ipotezei 
judiciare). 

Structura formală a ipotezei judiciare este: 

a) de ordin logic (deoarece conţinutul se formulează cu mijloacele logice 
ale gândirii, care permit stabilirea raporturilor dintre fapte, a raporturilor dintre 
elementele juridice, precum şi a raporturilor logice dintre fapte şi consecințele lor 
juridice); 

b) de ordin procedural (deoarece ipoteza judiciară se formulează şi se 
dezbate într-un cadru procedural şi numai în măsura în care se poate încadra în 
acesta). 

În ceea ce priveşte „semnificația totală a ipotezei judiciare“, cum o 
numeşte Manolescu, aceasta se referă la aspectul axiologic şi semnificativ al 
pretenției formulate de către fiecare dintre părțile litigante: „fără ea nu se poate 
înțelege nici teoretic şi sistematic, nici concret şi practic, actul jurisdicțional, ca 
produs al dialecticii judiciare“. 

Primul pas în descoperirea adevărului judiciar, aşadar, este reprezentat de 
confruntarea dialectică a ipotezelor judiciare opuse, formulate de avocaţii celor 
două părţi litigante. În continuare, însă, rolul determinant revine judecătorului, 
care analizează conţinutul celor două ipoteze, compară semnificațiile lor totale şi 
structurează litigiul prin confruntarea celor două structuri formale ale ipotezelor 
respective. În urma acestor operațiuni, judecătorul ajunge la rezultate parțiale: prin 
analizarea conţinuturilor ipotezelor judiciare, ajunge la o preferință specială; prin 
compararea semnificaţiilor totale, la una generală; prin structurare, verifică confor- 
marea celor două ipoteze la regulile logice şi procedurale după care judecă. 

Trecerea la actul de cogniţie judiciară se realizează prin sinteză, care 
permite judecătorului să ia cunoştinţă de litigiu în ansamblul şi unicitatea lui. 

Analizând actul de cogniţie judiciară, Manolescu ajunge la concluzia că litigiul 
poate fi descompus în mai multe puncte litigioase: 

a) litigiul minor (conjectura de fapt); 

b) litigiul major (ipoteza de drept, pe baza căreia se creează norma); 

c) termenul de legătură (diagnosticul ipotetic); 

d) structura logică a litigiului; 

e) încadrarea procedurală a litigiului. 

Cu ajutorul acestor elemente, judecătorul îşi construieşte propria lui 
ipoteză judiciară, care este de un alt tip decât cele ale părților litigante: ea 
semnifică probabilitatea judiciară şi constituie reprezentarea unei soluții ipotetice a 
litigiului. Pentru a ajunge de la ipoteză şi probabilitate la adevărul judiciar, este 
necesară o verificare a soluției ipotetice. Aceasta se realizează prin motivarea 
hotărârii, care trebuie să preceadă întotdeauna pronunțarea hotărârii. Acesta este 
momentul în care intervine silogismul judiciar ca procedeu de verificare a ipotezei 
judiciare: „...motivarea hotărârii este aşezată pe portativul logic al silogismului 
judiciar, în care, ca procedeu de verificare a ipotezei judiciare cu ajutorul căreia se 
descoperă adevărul, vom găsi, în mod corespunzător cu elementele în care se 
analizează, ca mai sus, actul de cogniție judiciară: premisa minoră (faptul), 
termenul mediu (diagnosticul), premisa majoră (norma), cât şi consideraţiile de 
logică şi procedură.“ 

În cazul în care soluţia ipotetică nu se verifică prin motivare, judecătorul 
va reface operațiunile anterioare şi va formula o altă soluție ipotetică, pe care o va 
supune verificării prin motivare silogistică. Dacă soluţia ipotetică se verifică, 
judecătorul o va transforma în dispozitivul hotărârii judecătoreşti, care se presu- 
pune că exprimă adevărul judiciar. 

Silogismul judiciar este, aşadar, un procedeu de verificare. El nu este 
practicat însă doar de judecător: susținându-şi în mod dialectic ipoteza judiciară, 
fiecare dintre pledanți oferă judecătorului o soluţie ipotetică şi îi demonstrează că 
aceasta poate fi verificată printr-un silogism judiciar. Adevărul judiciar este căutat 
şi descoperit cu ajutorul ipotezelor judiciare formulate şi dezbătute dialectic de 
jurisconsulții pledanţi; intervine apoi judecătorul, care ajunge la adevăr prin inter- 
mediul ipotezei judiciare pe care şi-o construieşte prin confruntarea, compararea şi 
- structurarea ipotezelor părților litigante. Această soluție ipotetică este transformată 
în dispozitivul hotărârii judecătoreşti, menit să reprezinte adevărul judiciar, doar 
după verificarea prin motivare pe portativul silogismului judiciar. 

În anul 1949, Mircea I. Manolescu este îndepărtat din învățământul 
universitar. Din acest moment preocupările sale se îndreaptă către cercetări de 
logică matematică, pe care le-a prezentat sub forma unor comunicări la diferite 
congrese şi sesiuni ştiinţifice în intervalul 1967-1973. 

Logica probelor la Paul Georgescu 


Magdalena SPULBER 


7.1. Date biografice 


Autor a numeroase studii de filosofia şi sociologia dreptului, Paul 
Georgescu se numără printre cei mai reprezentativi cercetători ai fenomenului 
juridic din perioada interbelică. Doctor în drept la Universitatea din Bucureşti, a 
funcţionat ca asistent bugetar pe lângă Catedra de Enciclopedia şi Filosofia 
Dreptului, începând cu 1 aprilie 1939. A fost reprezentant al tineretului român la 
Congresul Mondial de la Geneva, din septembrie 1936. Între 1939 şi 1940 a fost 
referent la Consiliul Superior Economic. În 1940 era consilier tehnic la Ministerul 
Economiei Naţionale. Încercând să ofere o viziune unitară şi totalizatoare asupra 
dreptului, Paul Georgescu nu s-a rezumat doar la analiza filosofică şi sociologică a 
acestuia, ci a încercat să elucideze şi fundamentele logice ale demersului juridic. 
Printre contribuţiile sale cele mai importante în acest domeniu se numără cele 
cuprinse în studiul Logica probelor şi silogismul judiciar, publicat în „Revista de 
filosofie“, vol. XXVII, nr. 3-4, iulie-—dec. 1942, republicat în Cercetări de filosofie 
juridică ale autorului. 


7.2. Logica probelor şi silogismul judiciar 


În acest articol, pornind de la constatarea că însăşi noţiunea de probă 
desemnează „o inferență de la un fapt prezent sau sigur la alt fapt nesigur sau mai 
îndepărtat care trebuie dovedit“, P. Georgescu respinge presupusul caracter intuitiv 
al probațiunii, argumentând că probele judiciare sunt de fapt acte logice. Proba, 

afirmă el, presupune o relație între doi termeni, trecerea de la unul la celălalt — 
altfel spus, cunoaştere mediată. Rezultatul probei apare sub forma unei propoziții, 
a unei simple judecăți, însă demersul probator constă în considerarea judecății 
drept concluzie şi în depistarea premiselor din care ea decurge cu necesitate. 
Aşadar, în opinia sa, probarea este o operație silogistică, un raționament. 

Chiar şi în cazurile în care dovada prin constatare directă este permisă şi 
posibilă, ea nu are un caracter pur intuitiv. Astfel, descinderea la fata locului nu poa- 
te fi socotită drept un mijloc direct intuitiv pus la dispoziţia magistratului decât atun- 
ci când se referă la situaţii invariabile. Ori de câte ori cercetarea la fața locului se 
face post-factum, ea nu poate oferi decât „urme“, indicii sau semne care nu sunt pro- 
be în sine, ci doar puncte de plecare pentru demersul probator, pentru inferența 
logică. 

De asemenea, expertiza cuprinde şi ea elemente de probare logică 
indirectă. Ca şi în cazul descinderii la fața locului, expertiza poate fi considerată 
drept mijloc direct de convingere numai în partea de constatare, în timp ce prin 
partea de apreciere ea se încadrează în categoria mijloacelor de probă indirecte, 
logice. 

În concluzie, judecătorul se găseşte destul de rar în faţa unor probe directe, 
personale: parțial în cazul cercetării locale, parțial în cazul expertizei şi excep- 
tional în cazul flagrantului delict. Acestea sunt singurele împrejurări în care starea 
concretă de fapt poate fi constatată prin intuiţie. 

Ignorarea caracterului logic-mediat al probaţiunii juridice, consideră 
P. Georgescu, s-a datorat faptului că autorii s-au lăsat înşelaţi de aparenţe, luând 
drept intuiție ceea ce în realitate era o inferență logică abreviată, un silogism 
eliptic. Această eroare este detenninată de rapiditatea trecerii de la urmă la actul 
care a cauzat urma, ignorându-se principiul cauzalității care îngăduie această 
trecere. În orice demers probator sunt prezente latent „principii generale 
implicite“, tocmai acestea fiind cele care permit punerea în legătură a faptului 
probator actual (document, mărturie, indiciu) cu faptul care trebuie dovedit. Rolul 
lor este acela de a mijloci şi garanta inferența logică, trecerea de la cunoscut la 
necunoscut. Schematizând probaţiunea, P. Georgescu o reprezintă astfel: 


A este B 
dar B “este C 
deci A este C 


În această schemă, A reprezintă faptul dat, B principiile generale implicite, 
iar C faptul care trebuie dovedit. Deşi nu se rosteşte decât concluzia, „A este C“, A 
nu ar putea fi legat de C fără medierea lui B. 

O altă împrejurare care a contribuit la acreditarea ideii că intuiţia are un 
rol precumpănitor în probarea faptelor este, în opinia lui P. Georgescu, puterea de 
apreciere pe care multe legislații o acordă judecătorului. În acest caz avem de-a 
face cu confundarea a două probleme diferite: determinarea teoretică a naturii 
operației de probare, pe de o parte, şi valoarea juridică pe care trebuie să o acorde 


734 Logica juridică românească 


magistratul rezultatelor probării, pe de altă parte. Valoarea juridică poate fi mai 
mare sau mai mică, probele aduse pot fi obligatorii sau facultative, dar de aici nu 
rezultă nimic cu privire la natura probaţiunii. „Dacă o procedură anumită ar 
permite magistratului să înlăture toate probele administrate“ — argumentează 
P. Georgescu — „aceasta nu înseamnă că administrarea a fost intuitivă, după cum 
cel care refuză a construi casa după calculele inginereşti nu transformă prin aceasta 
teoria rezistenței materialelor în intuiție“. 

Caracterul logic-mediat al probaţiunii nu anulează însă „libertatea apre- 
cierii“, deoarece în demersul probator juristul nu operează cu concepte ideale, cu 
abstracțiuni, ci cu fapte concrete, cu realități. Prin urmare, rezultatele obținute nu 
vor fi certe, obligatorii, ci contingente, probabile, interpretabile, lăsând loc liber- 
tății de apreciere a judecătorului. Mai mult, consideră P. Georgescu, libertatea de 
apreciere a judecătorului se referă, mai degrabă, la premisa majoră a silogismului 
(la formularea normei), decât la premisa minoră (la stabilirea faptelor, la 
probaţiune). „Scopul liberei aprecieri, chiar dacă o împingem până la limitele 
propuse de şcoala dreptului liber, nu este acela de a institui proba intuitivă, ci de a 
restabili echilibrul — atât de uşor de tulburat — dintre legalitate şi justiție...“ 
Folosindu-se de această libertate de apreciere, judecătorul nu mai este obligat să 
aplice orbeşte scheme rigide sau norme generale prestabilite, ci poate adapta 
norma în raport cu noutatea speței. 

Orice probă judiciară, susține P. Georgescu, presupune construcția unui 
silogism deductiv, cu o structură logică aparte. În primul rând, acesta „nu are ca 
material relații logice atemporale, raporturi abstracte între noţiuni, ci fapte de viață 
concrete, întâmplări care se succed în timp“. Din acest motiv, termenul mediu este 
efect față de subiect şi cauză față de predicat. Silogismul capătă un aspect dinamic, 
termenii lui fiind introdușşi în ordinea timpului, în succesiune şi cauzalitate. 

Analizând problema valorii logice a deducţiei probatorii, P. Georgescu 
ajunge la concluzia că silogismul juridic nu produce certitudine logică, ci doar 
probabilitate. În primul rând, argumentează el, în silogismele juridice premisa 
majoră este o judecată empirică, o propoziţie care exprimă frecvența, nu necesi- 
tatea. „Principiile pe care se întemeiază juristul când stabileşte deductiv faptele 
sunt adevăruri «uzuale», păreri comune, deduse din practica vieții, din experiență. 
Având o natură contingentă, aceste principii comportă excepții, abateri, îngrădiri. 
[...] Autoritatea acestor propoziții empirice generale nu se datorează demonstraţiei 
raționale, ci împrejurării că, aplicate, ele au mai mult succes decât judecățile 
contrarii.“ În al doilea rând, în silogismul juridic minora este reprezentată de 
constatarea unor evenimente sau a unor acțiuni omeneşti, a căror determinare 
exactă şi completă este imposibilă. „Premisa minoră are un joc liber care nu 
îngăduie fixarea precisă şi angrenarea perfectă într-o regulă generală“. Prin 
urmare, silogismele juridice nu respectă nici una dintre cele două condiţii ale 
deducţiei logice. Din acest motiv, nici o inferență logică de la fapt la fapt nu este 
adevărată, ci numai verosimilă. „Silogismele acelea cu principii aproximative 
aplicate aproximativ duc la probabilități mai mult sau mai puţin convingătoare, dar 
nu la certitudini.“ 

Totuşi, susține P. Georgescu, probarea de la fapt la fapt este posibilă şi 
legitimă, iar principiul pe care se întemeiază aceasta nu este subsumarea logică, 
deducţia de la universal la particular, ci o concordanță complexă a inferențelor 
independente. „Dacă o singură inferență (urmă, mărturie, bănuială) nu naşte certi- 
tudinea, mai multe inferenţe care concordă, deși între ele nu a existat putinţa de 
legătură, creează o cvasi-certitudine, întrucât ar fi absurd a presupune că dovezile 
converg şi se potrivesc prin simpla coincidență, dar în realitate ele sunt, toate, 
false.“ Sensul principiului concordanței apare mai limpede în cursul procesului de 
acumulare a dovezilor. Citându-l pe Goblot, P. Georgescu afirmă că „probabili- 
tatea unei supoziții creşte foarte repede cu numărul faptelor concordante“, multi- 
plicitatea judecăților concordante constituind, prin simpla cantitate, un motiv de 
convingere. Fiecare nouă inferență care le confirmă pe cele anterioare reduce posi- 
bilitatea erorii, aceasta devenind practic nulă atunci când numărul faptelor 
concordante depăşeşte un anumit prag. Pentru a fi multiplă, concordanța trebuie să 
se stabilească între inferențe diferite ca origine şi independente unele față de 
celelalte. Semnificaţia deosebită a principiului concordanței devine şi mai evidentă 
în cazul probării unui complex de fapte, a unui sistem de evenimente, intenții şi 
acțiuni combinate în vederea unui scop. În această situație, inferențele inde- 
pendente se adeveresc reciproc nu doar prin concordanța lor, ci şi datorită faptului 
că, împreună, alcătuiesc un sistem coerent. „Aplicat în domeniul activității şi în 
sens finalist, principiul concordanței variate convinge nu atât prin sporirea 
numerică a probabilității, cât şi prin integrarea inferențelor în tot-uri semnificative, 
inteligibile“. 

